
CAPITOLUL 1 


Kowloon. Ultima frontieră a Chinei, parte a nordului doar în spirit - dar 
spiritul coboară adânc în hrubele sufletului omenesc, fără să ţină seama de 
detaliile pământene, brutale, ale graniţelor politice. Pământ şi apă sunt tot 
una şi numai puterea spiritului determină felul în care sunt ele folosite - şi tot 
fără să ţină seama de noţiuni abstracte cum sunt o libertate inutilă sau o 
detenţie asumată. Singura preocupare e pentru stomacurile goale, 
stomacurile femeilor, ale copiilor. Supravieţuirea. Nimic altceva. Restul nu e 
decât îngrăşământ risipit pe un sol nefertil. 

Apune soarele şi, atât în Kowloon cât şi în Golful Victoria, pe insula 
Hong Kong, se aşterne o pătură nevăzută peste haosul zilnic al ținutului. 
Ţipetele stridente - Aiyas! - ale negustorilor amuţesc în penumbre, negocieri 
tăcute, purtate la nivelurile superioare, răcoroase, ale impunătoarelor 
structuri de oţel şi sticlă care marchează orizontul coloanei, se încheie cu o 
înclinare din cap, o ridicare din umeri şi un zâmbet scurt de acceptare fără 
cuvinte. Noaptea se apropie, anunţată de un soare orbitor, portocaliu, care 
străpunge peretele imens, zdrenţuit, fragmentat de nori, dinspre vest, cu raze 
ascuţite şi bine desenate - o descărcare de energie care, nici în clipa 
dispariţiei dincolo de orizont, nu vrea să lase această parte a lumii să uite de 
existenţa luminii. 

Curând întunericul se va întinde pe tot cerul, dar nu şi pe pământ. 
Acolo, luminile strălucitoare născocite de oameni vor împopoţona lumea, 
această parte a ei devenită subiect de discuţie şi măr al discordiei. Odată cu 
carnavalul nocturn, nesfârşit şi strident, vor începe şi alte jocuri pe care 
omenirea ar fi trebuit să le abandoneze odată cu prima scânteie a Creaţiei 
Divine. Dar pe atunci nu existau oameni - Şi atunci cine să le fi văzut? Cine să 
le ştie? Cui să-i pese? Moartea nu e o marfă. 

O barcă micuță, cu un motor a cărui putere îi contrazice exteriorul 
ponosit, goneşte pe apele Canalului Lamma şi se îndreaptă spre port, urmând 
linia coastei. Pentru un observator neinteresat nu e decât o xiao wanju, 
moştenirea lăsată fiului mai mare de un pescar odată sărac, care a dat o mică 
avere: câştigul de o noapte la mah-jongg, traficul cu haşiş adus din Triunghi, 
sau cu bijuterii din Macao, dar cui îi pasă? Fiului îi e mai uşor să pescuiască 
sau să-şi transporte marfa cu un vas cu motor puternic decât folosind jonca 
tradiţională, cu pânze, sau motorul leneş al unui sampan. Nici măcar 
grănicerii chinezi sau patrula de coastă din largul insulei Shenzen Wan nu-şi 
bat capul cu pungaşi atât de mărunți; sunt cu totul lipsiţi de importanţă - şi 
apoi, cine ştie ce familie din Noile Teritorii sau de pe continent va profita de 
pe urma lor? Poate chiar familia ta. Buruienile cele dulci culese pe deal umplu 
stomacul - poate va fi unul de-ai tăi. Cine ce treabă are? Lasă-i să intre. Lasă-i 
să iasă. 

Bărcuţa cu ambele laturi ale cocpitului acoperite cu prelată de Bimini îşi 


micşorase viteza şi înainta prudentă printre joncile şi sampanele care se 
întorceau în danele supraaglomerate din Aberdeen. Unul după altul, marinarii 
îşi aruncau ocările asupra intrusului, a motorului său sfidător şi a siajului şi 
mai sfidător pe care îl lăsa în urmă. La trecerea bărcii, o tăcere ciudată se lăsa 
în jur; orice va fi fost sub prelată făcea ca izbucnirile de furie să se potolească 
imediat. 

Vasul se înscrise pe culoarul de intrare în port, cărare întunecoasă de 
ape, mărginită de luminile orbitoare ale insulei Hong Kong pe dreapta şi ale 
Kowloon-ului pe stânga. Trei minute mai târziu, motorul exterior al bărcii fu 
pus în registrul cel mai jos, în timp ce carena se prelingea pe lângă două barje 
murdare, ancorate în dreptul depozitelor, şi intra într-o dană goală pe partea 
de vest a lui Tsim Sha Tsui, docul aglomerat şi atât de conştient de valoarea 
banului. Hoardele ţipătoare de negustori care îşi vindeau pe chei capcanele 
nocturne pentru turişti, nu-i dădură nici o atenţie: o jigi care se întorcea de la 
“vânătoare”. Ei, şi? 

Apoi, ca şi marinarii de pe canal cei care se aflau cu tarabele mai 
aproape de umilul intrus, tăcură pe rând. Vocile aţâţate amuţeau în mijlocul 
ordinelor sau contraordinelor şi privirile se întorceau atrase de silueta ce urca 
scara înnegrită de ulei a pontonului. 

Era un om sfânt. Trupul îi era drapat într-un veşmânt alb, imaculat, care 
îi accentua silueta înaltă şi suplă - chiar foarte înaltă pentru un Zhongguo 
ren, probabil peste un metru optzeci. Chipul însă nu i se vedea prea bine, căci 
veşmântul, larg, îi era mereu lipit de faţă de vântul care bătea acoperindu-i 
trăsăturile întunecate şi scoțând în evidenţă albul ochilor în care se citeau 
hotărârea şi devoţiunea. Oricine putea vedea că nu avea de-a face cu un preot 
ca oricare altul. Era un heshang, unul din cei aleşi de bătrânii înţelepţi care 
percep adâncimea spirituală interioară a călugărului tânăr, născut pentru 
țeluri înalte. Faptul că acest călugăr era înalt şi suplu ca şi focul din privirile 
sale, nu puteau decât să-i fie de folos. Astfel de oameni atrag atenţia asupra 
lor, asupra personalităţii lor - asupra ochilor lor - şi, odată cu atenţia, tributul 
generos al celorlalţi, tribut de teamă şi adoraţie; dar mai ales de teamă. Poate 
acest heshang făcea parte dintr-una din sectele mistice care cutreierau 
munţii şi pădurile lui Guangze, sau din vreo confrerie religioasă din munţii 
îndepărtatului Qing Gaoyuan - descendenţi, după cum se spunea, ai unui 
popor venit tocmai din Himalaia - ai cărei reprezentanţi erau destul de vizibili 
dar mai cu seamă temuţi fiindcă prea puţini erau aceia care le pătrundeau 
învăţăturile. Învățăturile îmbălsămate în blândeţe şi bunătate, dar cu aluzii 
mascate la chinuri de nedescris care îl aşteaptă pe cel care le nesocoteşte 
poveţele. Iar de chinuri, pe pământ sau în apă, oamenii nu duceau lipsă. Şi 
plăteau tributul spiritului, ochilor focoşi. Poate, cândva, cineva îşi va aduce 
aminte. 

Silueta îmbrăcată în alb trecu fără grabă prin mulţimea care se dădea la 
o parte, pe lângă digul Star Ferry, plin de lume, dispărând în hărmălaia din ce 
în ce mai mare de pe Tsim Sha Tsui. Clipa magică trecuse; taberele se 
întoarseră la nebunia lor obişnuită. 


Preotul se îndreptă spre est, pe strada Salisbury, până la hotelul 
Peninsula, a cărui eleganţă neostentativă ducea o bătălie în pierdere cu 
împrejurimile. Ajuns acolo, coti spre nord pe strada Nathan, până la intrarea 
în Golden Mile, fâşia de lumină unde mulțimile, ca nişte armate care se 
înfruntă, încercau să iasă din anonimat prin ţipete ascuţite. Băştinaşi şi turişti 
deopotrivă priveau în urma bărbatului sfânt care trecea pe lângă magazinele 
aglomerate şi aleile înecate în mărfuri, pe lângă discoteci cu mai multe etaje şi 
cafenele cu program de strip-tease, în care pe panouri uriaşe, pictate de o 
mână de amator, se făcea reclamă talismanurilor orientale, pe deasupra 
tejghelelor pe care erau întinse delicatesele aburinde ale bucătăriei locale. 
Străbătu timp de zece minute carnavalul strident, înclinând uşor din cap din 
când în când, în semn de răspuns la privirile celor din jur. De două ori clătină 
negativ din cap dând ordine scurte chinezului vânjos, care când îl urma, când 
îl depăşea cu paşi iuți, ca de dansator, întorcându-se să privească întrebător în 
ochii cei arzători, aşteptând un semn. 

Semnul veni - două aplecări scurte ale capului - iar preotul se întoarse 
şi intră prin perdeaua de mărgele din uşa unui cabaret zgomotos. Însoţitorul 
rămase afară cu mâna furişată sub tunica largă, cu ochii cercetând strada 
aglomerată, un loc pe care nu-l înţelegea. Era scandalos! Revoltător! Dar el 
era un tudi, şi sarcina lui era să-l apere pe omul sfânt cu viaţa sa, fără să ţină 
seama de gusturile şi părerile proprii. 

Înăuntru, în cabaret, straturile grele de fum erau sfâşiate de fascicule 
colorate de lumină care se mişcau în toate părţile, cele mai multe concentrate 
asupra unei scene pe care un grup rock se lamenta într-o frenezie asurzitoare, 
amestec ciudat de punk şi orient. Picioarele subţiri se agitau nebuneşte 
îmbrăcate în pantaloni lucioşi, negri, strâmţi şi prost croiţi, sub jachete negre 
de piele purtate peste cămăşi albe, transpirate, descheiate până la brâu; 
capete rase de jur-împrejur până la înălţimea tâmplelor, feţe groteşti, 
machiate puternic pentru a reliefa trăsăturile asiatice, pasive prin excelenţă. 
Şi, ca pentru a accentua şi mai tare diferenţele dintre est şi vest, din când în 
când, muzica stridentă se întrerupea brusc, surprinzător, lăsând să se audă o 
melodie chinezească simplă, melancolică, de pe corzile triste ale unui singur 
instrument, în timp ce cântăreții stăteau încremeniţi sub bombardamentul 
ameţitor al orgii de lumini. 

Timp de o clipă, preotul rămase nemişcat, cercetând cu privirea 
încăperea imensă, aglomerată. Câţiva clienţi, în diferite stadii de ebrietate, îi 
aruncară bani, apoi îşi văzură de treburile lor; alţii se ridicară de pe scaune, 
aruncând pe masă preţul consumaţiei în dolari Hong Kong şi se îndreptară 
spre uşă. Prezenţa preotului avea un efect asupra celor din jur, dar nu efectul 
pe care l-ar fi dorit bărbatul obez, îmbrăcat în smoking, care se apropie de el. 

— Cu ce pot să-ţi fiu de folos, prea sfinţite? întrebă stăpânul cabaretului. 

Preotul se aplecă uşor şi-i şopti la ureche un nume. Patronul făcu ochii 
mari, apoi se închină şi îi indică o măsuţă de lângă perete. Preotul dădu din 
cap în semn de mulţumire şi îl urmă, aşezându-se, spre stânjeneala celor din 
jur. 


Patronul se înclină rostind cu falsă reverență: 

— Pot să-ţi ofer ceva de băut, prea sfinţite? 

— Lapte de capră, dacă se întâmplă să aveţi. Dacă nu, un pahar cu apă 
îmi e de ajuns. Şi vă mulţumesc. 

— E o cinste pentru localul nostru, spuse bărbatul în smoking, după care 
se înclină din nou, apoi se îndepărtă încercând să localizeze dialectul acesta 
tărăgănat şi moale, pe care nu-l recunoştea. Oricum, nu avea prea mare 
importanţă. Preotul înalt, îmbrăcat în alb, avea o treabă cu laoban-ul, şi asta 
era tot ce conta. Ba chiar se referise la el spunându-i pe nume, ceea ce nu se 
întâmpla prea des în Golden Mile, iar în seara aceasta atotputernicul taipan 
era prezent - într-o încăpere pe care n-ar fi recunoscut niciodată în public că o 
cunoaşte. Nu cădea însă în sarcina patronului să-i comunice laoban-ului că 
preotul sosise; cel înveşmântat în alb fusese categoric în această privinţă. 
Totul urma să se desfăşoare în tăcere. Când augustul taipan va dori să-l vadă, 
va trimite pe cineva după el. Deci, aşa să fie, dacă asta era dorinţa 
misteriosului laoban, unul dintre cei mai bogaţi şi mai cunoscuţi taipani din 
Hong Kong. 

— Trimite un ajutor de la bucătărie să caute nişte lapte de capră, îi 
ordonă unuia dintre chelneri. Şi spune-i să-şi mişte fundul iute - iute. Viaţa 
plozilor lui atârnă de asta. Bărbatul cel sfânt stătea calm la masă, cu ochii 
pătimaşi acum ceva mai domoliţi, privind la ce se întâmpla în jur, aparent fără 
a condamna sau accepta nimic, ci doar urmărind totul cu îngăduinţa unui tată, 
care-şi supraveghează copiii năstruşnici. 

Deodată, sub luminile ameţitoare, începu o mişcare nouă. La câteva 
mese depărtare, cineva aprinse un chibrit puternic, de campanie, pe care îl 
stinse repede. Urmă un altul şi, în fine, al treilea, aprins la capătul unei ţigări 
lungi, negre. Seria de flăcări scurte atrăsese atenţia preotului. Îşi întoarse 
chipul acoperit spre flacără şi spre chinezul singur, nebărbierit şi prost 
îmbrăcat care acum trăgea din ţigară. Ochii li seîntâlniră; preotul dădu din 
cap cu o mişcare imperceptibilă, căreia celălalt îi răspunse în acelaşi fel, apoi 
stinse chibritul. 

În câteva secunde, masa fumătorului sărăcăcios îmbrăcat luă brusc foc. 
Flăcările izbucniseră din tăblie şi se întindeau cu repeziciune spre toate 
obiectele de hârtie din apropiere: şerveţele, liste de bucate, coşuleţe pentru 
dim sum, erupții izolate ale unui potenţial dezastru. Chinezul zdrenţăros 
scoase un strigăt şi, cu un zgomot infernal, răsturnă masa spre care se 
îndreptau, ţipând, o mulţime de chelneri. Clienţii din toate colţurile încăperii 
săriră de pe scaune în timp ce focul, în limbi albastre, pulsânde, se întindea în 
mod curios, ca un pârâu cu multe braţe, printre picioarele care ţopăiau 
agitate. Tărăboiul crescu şi mai mare când lumea încercă să stingă flăcările cu 
feţele de masă sau cu şorţurile. Patronul şi şefii de sală dădeau din mâini în 
toate direcţiile, strigând că totul este în regulă şi că primejdia trecuse. 
Orchestra rock cânta cu şi mai multă patimă, încercând să atragă mulţimea în 
orbita sa frenetică departe de zona de panică, acum în descreştere. 

Deodată, o altă izbucnire, o erupție şi mai violentă. Chelnerii avuseseră 


o ciocnire cu chinezul zdrenţăros a cărui neglijenţă provocase focul. Replica 
lui fu dată cu lovituri rapide Wing Chun - cu muchia palmei la baza gâtului - 
simultane cu loviturile de picior în abdomen, care-i aruncară pe cei doi 
chelneri pe spate, în braţele privitorilor. Atacul înteţi panica şi haosul. 
Patronul cel gras intră în scenă răcnind, numai pentru a se alătura victimelor, 
ameţit de o lovitură de picior bine plasată în coaste. Chinezul nebărbierit 
ridică apoi un scaun şi-l azvârli către grupul adunat în jurul patronului, 
prăbuşit, în timp ce alţi trei chelneri se repezeauîn ajutorul şefului lor, intrând 
în grămada formată. Bărbaţi şi femei care, cu numai câteva secunde în urmă, 
nu făcuseră altceva decât să tipe, începuseră să dea din mâini la întâmplare, 
lovind pe oricine se nimerea să le stea în cale. Grupul rock se îndepărtă cât 
putu de tare, într-o disonanţă demnă de scena în desfăşurare. Bătaia devenise 
generală; ţăranul chinez aruncă doar o privire pe deasupra încăperii, către 
masa izolată de lângă perete. Preotul dispăruse. 

Ridică un al doilea scaun şi-l trânti de o masă din apropiere, zdrobind 
cadrul de lemn şi continuând să fluture ameninţător un picior de scaun spre 
mulţimea din jur. Nu va mai dura decât câteva clipe, dar aceste clipe puteau fi 
hotărâtoare. 

Preotul se strecurase pe uşa de la capătul celălalt al peretelui, de lângă 
intrarea în cabaret. O închise repede în urmă, lăsându-şi ochii să se 
obişnuiască cu penumbra culoarului lung şi strâmt. Cu braţul drept ţeapăn 
sub caftanul alb şi stângul în diagonală în dreptul mijlocului, dar tot sub 
faldurile îmbrăcăminţii largi, înaintă pe coridor. La nu mai mult de şapte metri 
depărtare, un bărbat tresări alarmat, se dezlipi de perete şi băgă grăbit mâna 
sub haină, scoțând un pistol greu, de calibru mare, dintr-un toc nevăzut. 
Preotul se mulţumi să dea din cap neimpresionat, de câteva ori, în timp ce se 
apropia cu paşi graţioşi, ca într-o procesiune religioasă. 

— Amita fo, Amita fo, spuse el încet, încă o dată şi încă o dată. Totul e 
în pace, totul e liniştit, spiritele doresc liniştea. 

— Jou matyeh? Paznicul se apropiase de o uşă; întinse pistolul şi 
continuă într-o cantoneză guturală, învățată în nordul ţării. Te-ai rătăcit, 
părinte? Ce cauţi aici? leşi afară! Ăsta nu-i un loc pentru dumneata! 

— Amita fo, Amita fo... 

— leşi de aici! Imediat! 

Paznicului nu i se lăsă nici o şansă. Cu o mişcare iute, preotul scoase din 
faldurile strânse în jurul taliei un cuţit cu lama dublă, ascuţit ca un brici. Îi 
tăie omului încheietura mâinii în care ţinea arma, aproape desprinzându-i-o de 
antebraţ, apoi îi trasă, uşor ca un chirurg, un arc de cerc în jurul gâtului; cu 
capul căzut pe spate într-un val roşu, strălucitor, cu sângele care erupea 
împreună cu aerul din beregată tăiată, omul se prăbuşi pe podea: un simplu 
cadavru. 

Fără ezitare, preotul ucigaş îşi strecură cuțitul murdar înapoi sub 
caftan, de sub care scoase un pistol automat nu prea mare, Uzi, în al cărui 
încărcător încăpea mai multă muniţie decât îi trebuia lui. Cu energia unei 
pisici sălbatice, îşi repezi piciorul în uşa dincolo de care ştia ce avea să 


găsească. 

Cinci bărbaţi - Zhongguo ren - stăteau aşezaţi în jurul unei mese pe 
care aveau ceainice şi păhărele mici cu whisky; nicăieri nu se vedea vreo 
bucată de hârtie, vreun caiet sau vreo agendă, nu existau decât urechi ciulite 
şi ochi atenţi. Şi, pe măsură ce fiecare pereche de ochi se ridica surprinsă, 
feţele se contorsionau de groază. Doi dintre negociatori, bine îmbrăcaţi, îşi 
vârâră mâinile sub sacourile frumos croite, ridicându-se de pe scaune; un altul 
se aruncă sub masă, pe când ceilalţi doi se repeziră căutând apărare în pereţii 
acoperiţi cu tapet de mătase, învârtindu-se în loc şi implorând o iertare pe 
care ştiau bine că nu aveau s-o capete. O rafală violentă muşcă dintoţi cei 
cinci Zhongguo ren. Sângele ţâşni din răni mortale, cranii despicate şi ochi 
străpunşi; gurile căscate, înroşite, scoteau ţipete tăcute, în agonie. Pereţii, 
podeaua şi masa lăcuită prezentau dovezile însângerate ale morţii. 
Pretutindeni. Se sfârşise. 

Ucigaşul îşi privi opera. Mulţumit, îngenunchie lângă o baltă mare de 
sânge, prin care îşi plimbă degetul arătător. Scoase, apoi din mânecă o bucată 
pătrată de pânză neagră şi o întinse deasupra. Se ridică în picioare şi ieşi 
grăbit din încăpere, descheindu-şi caftanul alb în timp ce alerga pe culoarul 
întunecat; când ajunse la uşa cabaretului, toţi nasturii erau descheiaţi. Îşi 
scoase cuțitul din faldurile veşmântului şi-l puse într-o teacă prinsă de curea. 
Apoi, strângând cu mâinile materialul adunat în jurul trupului, cu gluga trasă 
pe ochi şi cu arma ucigaşă atârnată pe umăr, pe dedesubt, trase de uşă şi 
pătrunse în haosul care nu dădea semne că ar vrea să se sfârşească. De altfel, 
nici nu avusese când. Nu părăsise încăperea de mai mult de treizeci de 
secunde, iar omul său era perfect antrenat. 

— Faai-di! 

Strigătul venise dinspre ţăranul voinic şi nebărbierit din Canton. Acesta, 
la trei metri distanţă, mai răsturnă o masă şi mai aprinse un chibrit pe care îl 
lăsă să-i cadă pe podea. 

— Poliţia are să fie aici cât de curând. Barmanul tocmai i-a chemat, l-am 
văzut eu! 

Preotul-ucigaş îşi smulse caftanul şi gluga. Sub luminile care se roteau, 
figura sa era la fel de sinistră ca şi cele ale cântăreților rock. Ochii îi erau 
evidenţiaţi de dungi groase de machiaj alb; faţa îi era neobişnuit de închisă la 
culoare. 

— Treci în faţa mea! îi ordonă el ţăranului. Îşi aruncă veşmântul şi 
pistolul automat grămadă lângă uşă şi-şi scoase din mâini mănuşile 
chirurgicale; pe acestea le îndesă în buzunarul pantalonilor. 

Decizia de a chema poliţia nu e uşor de luat în cazul unui cabaret din 
Golden Mile. Urmează, de obicei, amenzi grele pentru neregulile de 
funcţionare şi pentru primejduirea vieților turiştilor. Poliţia ştia toate acestea 
şi de aceea răspundea cu promptitudine atunci când era chemată. Ucigaşul îl 
urmă pe ţăranul cantonez care se alăturase deja mulţimii ce încerca, ţipând, 
să iasă. Omul era puternic ca un taur; înaintea lui, trupurile se prăbuşeau unul 
după altul sub lovituri. Gardian şi asasin ieşiră în stradă, unde o altă mulţime 


se adunase şi azvârlea întrebări, epitete sau blesteme asupra localului. Îşi 
croiră drum prin mulţimea agitată, însoţiţi acum de chinezul scund şi 
musculos care îi aşteptase afară. Înşfăcă braţul stăpânului său, rămas acum 
fără caftan, şi-l trase într-o alee foarte strâmtă, unde scoase de sub haină două 
prosoape. Unul uscat şi moale, celălalt într-o pungă de plastic, umed, cald, şi 
parfumat. 

Asasinul luă prosopul ud şi începu să se şteargă cu el pe faţă, mai ales în 
şi înjurul orbitelor şi pe partea vizibilă a gâtului, întoarse prosopul pe partea 
cealaltă şi repetă operaţiunea, frecând şi mai puternic, la tâmple şi la baza 
părului, până când pielea sa albă ieşi la iveală. Apoi se şterse cu cel de-al 
doilea. Îşi pieptănă părul negru şi îşi îndreptă cravata asortată cu cămaşa alb- 
unt, pe sub sacoul bleumarin. 

— Jau! le ordonă el celor doi însoțitori. Aceştia o rupseră la fugă şi se 
pierduseră în mulţime. 

În timp ce un occidental singuratic, îmbrăcat elegant intra în lumea 
plăcerilor orientale. 

Înăuntrul cabaretului, patronul, îl certa pe barmanul care chemase 
poliţia; amenzile vor cădea pe capul lui nenorocit! Căci scandalul se potolise 
în mod inexplicabil, lăsând numai clienţi nedumeriţi. Chelnerii şi şefii de sală 
încercau să împace pe cei rămaşi, bătându-i amical pe umeri şi curăţând locul, 
îndreptând mesele, aducând alte scaune şi împărțind băutură pe gratis. 
Orchestra rock se concentră asupra şlagărelor la modă şi ordinea se restabili 
la fel de repede cum fusese distrusă. Cu puţin noroc, se gândea patronul cel 
îmbrăcat în smoking, poliţia va accepta explicaţia că un barman mai puţin 
experimentat confundase manifestările unui betiv zgomotos cu ceva mult mai 
grav. 

Şi deodată, gândurile despre amenzi şi hărţuială din partea autorităţilor 
îi fură gonite din minte la vederea unei grămăjoare de pânză albă pe podea, în 
celălalt capăt al încăperii, chiar lângă uşa care ducea spre birouri. Pânza albă, 
de un alb pur... preotul? Uşa! Laoban-ul! Întrunirea! Cu respiraţia întretăiată 
şi fa[a lac de sudoare, obezul patron se repezi printre mese la caftanul 
abandonat. Îngenunche, cu ochii ieşiţi din orbite, cu răsuflarea pierită 
complet, şi zări ţeava întunecată a unei arme ciudate ieşind dintre faldurile 
albe. Dar lucrul care îi opri bătăile inimii fu vederea picăturilor şi dârelor 
minuscule de sânge încă neuscat care pătau veşmântul. 

— Go hai matyeh? Întrebarea îi fu pusă de un al doilea bărbat îmbrăcat 
în smoking, dar fără prestanţa pe care ţi-o oferă şi un brâu de mătase - fratele 
patronului şi mâna sa dreaptă. Ah, blestemat fie creştinul lisus! spuse 
înăbuşit, în timp ce fratele mai mare ridica de jos pistolul cel straniu şi 
caftanul pătat cu sânge. 

— Hai! spuse patronul ridicându-se şi îndreptându-se spre uşă. 

— Dar, poliţia! obiectă celălalt. Unul din noi trebuie să discute cu ei, să-i 
potolească, trebuie să facem ceva! 

— E posibil să nu mai putem face nimic, să le dăm capetele noastre pe 
tavă. Mişcă-te! 


Dovada o găsiră pe culoarul întunecat. Paznicul ucis zăcea într-o baltă 
de sânge, strângând pistolul într-o mână aproape desprinsă de trup. lar în 
camera în care avusese loc întrunirea, dovada era completă. Cinci cadavre 
însângerate, într-o dezordine spasmodică, dar mai ales unul dintre ele atrăgea 
magnetic privirile patronului. Se apropie de leşul cu ţeasta găurită de gloanţe. 

Cu batista îişterse sângele de pe faţă. 

— Suntem nişte oameni morţi, spuse în şoaptă. 

Kowloon-ul e mort. Hong Kong-ul e mort. Suntem pierduţi cu toţii. 

— Ce? 

— Omul acesta e Vice-Premierul Republicii Populare Chineze, succesor 
al însuşi Preşedintelui. 

— Uite-aici! 

Fratele adjunct se apropie grăbit de trupul laoban-ului. Alături de 
cadavrul sfârtecat era o basma neagră. Fusese întinsă pe podea şi modelele 
albe se îmbibaseră cu sânge. Fratele o ridică şi căscă gura la vederea 
cuvintelor scrise în cercul de sânge de dedesubt: JASON BOURNE. 

Patronul sări la uşă. 

— Dumnezeule creştin! spuse, tremurând din toate încheieturile. S-a 
întors! Asasinul s-a întors în Asia! Jason Bourne! S-a întors! 


CAPITOLUL 2 


Soarele apunea dincolo de munţii Sangre de Cristo din centrul podişului 
Colorado, în timp ce elicopterul Cobra se desprindea din discul orbitor - 
siluetă gigantică, mişcătoare - ce-şi căuta drum peste pragul stâncos, la limita 
pădurii. Pista de aterizare din beton se afla la câteva zeci de metri depărtare 
de o clădire dreptunghiulară, construită din lemn şi sticlă groasă, ranforsată. 
Nici o altă structură nu era la vedere în afara generatoarelor şi a antenelor 
camuflate. Copacii înalţi formau un zid protector, care ascundea clădirea de 
priviri curioase. Piloții aparatelor de zbor cu manevrabilitatea foarte mare se 
recrutau din rândul ofiţerilor superiori ai şcolii de la Cheyenne, în Colorado 
Springs. Nici unul nu avea grad mai mic de colonel plin şi toţi fuseseră 
verificaţi de Consiliul Naţional de Securitate de la Washington. Nu vorbeau 
nimănui despre excursiile la cabana din munţi; destinaţia înscrisă în orarele 
de zbor era întotdeauna alta. Instrucţiunile le primeau prin radio doar în clipa 
decolării. Coordonatele nu se aflau pe nici o hartă, iar sistemele de 
comunicaţie instalate erau indescifrabile de prieteni şi duşmani deopotrivă. 
Securitatea era absolută; aşa cum se şi cuvenea să fie. Acesta era locul de 
întâlnire al unor strategi a căror muncă era atât de delicată şi avea implicaţii 
generale atât de serioase încât persoanele respective nu aveau voie să fie 
văzute împreună în afara sau înăuntrul unor clădiri guvernamentale, şi cu atât 
mai puţin în birouri alăturate, comunicând între ele printr-o simplă uşă. Peste 
tot se aflau ochi curioşi - prieteni şi duşmani - care ştiau care sunt atribuţiile 
strategilor; dacă aceştia ar fi fost văzuţi împreună, s-ar fi dat alarme. 
Duşmanul era veşnic treaz iar prietenii îşi păzeau cu străşnicie fiecare bucata 
lui de pâine. 

Uşile elicopterului Cobra se deschiseră. O scară metalică fu coborâtă 
imediat şi un bărbat evident uluit cobori în luminile reflectoarelor. Era 
escortat de un general maior în uniformă. Civilul era slăbuţ, de vârstă mijlocie 
şi înălţime medie, îmbrăcat într-un costum cu dunguliţe, cămaşă albă şi 
cravată cu modele indiene. Nici măcar curentul elicei nu reuşise să-i strice 
ţinuta, ca şi cum aceasta ar fi fost un lucru foarte important pentru el, şi 
trebuia neapărat păstrat. Îl urmă pe ofiţer şi, împreună, parcurseră aleea de 
beton care ducea până la o uşă aflată în laterala casei. Uşa se deschise şi 
ambii bărbaţi se apropiară. Dar numai civilul intră; generalul înclină scurt din 
cap, într-un salut din cele pe care veteranii le rezervă civililor şi celor de 
acelaşi rang cu ei. 

— Mi-a făcut plăcere să vă cunosc, d-le McAllister, spuse generalul. 
Altcineva are să vă aducă înapoi. 

— Dumneavoastră nu intraţi? întrebă civilul. 

— Eu n-am fost niciodată înăuntru, răspunse ofiţerul zâmbind. Eu doar 
mă asigur că dumneavoastră sunteţi cel care mă interesează şi vă aduc din 
punctul B în punctul C. 


— Ce risipă de ranguri, domnule general. 

— S-ar putea să nu fie chiar aşa, spuse ofiţerul fără alte comentarii. Şi 
pe urmă, asta nu e singura mea îndatorire. La revedere. 

McAllister intră într-un hol prelung, cu pereţii lambrisaţi, însoţit acum 
de un bărbat elegant, cu o figură plăcută, cu toate semnele distinctive ale 
Serviciului de Securitate Internă: agil şi puternic, dar anonim într-o mulţime. 

— Zborul a fost plăcut, domnule? îl întrebă. 

— E vreodată un zbor plăcut, în drăciile astea? 

Paznicul râse. 

— Pe aici, vă rog. 

Înaintară pe coridor, trecând de câteva uşi situate pe ambele părţi, şi 
ajunseră la capăt, unde era o uşă mare, dublă, cu două beculeţe roşii în 
fiecare din colţurile superioare. Acestea erau camerele de luat vederi, fiecare 
cu circuitul propriu. Edward McAllister nu mai văzuse astfel de aparate de 
când părăsise Hong Kong-ul, cu doi ani în urmă, iar atunci le văzuse numai 
pentru că, pentru scurtă vreme, fusese detaşat pe post de consultant pentru 
Ramura Specială a Serviciului de Contrainformaţii Britanic, MI6. După 
părerea lui, britanicii exagerau când era vorba de securitate. Nu-i înţelesese 
niciodată, şi cu atât mai puţin atunci când îi acordaseră o distincţie pentru un 
serviciu pe care li-l] făcuse, într-un domeniu în care s-ar fi cuvenit ca ei să fie 
cei mai buni. Însoţitorul său bătu la uşă; se auzi un zgomot scurt iar el 
deschise uşa din dreapta. 

— Celălalt oaspete, domnule, spuse. 

— Mulţumesc foarte mult, îi răspunse o voce. McAllister, uimit, o 
recunoscu imediat din zecile de transmisii de televiziune văzute de-a lungul 
anilor, cu inflexiunile învăţate într-o şcoală bună şi câteva universităţi celebre, 
urmate de o carieră post-universitară în Insulele Britanice. Dar nu mai avea 
timp acum să schimbe nimic. Bărbatul cu păr cărunt, impecabil îmbrăcat, cu 
faţa prelungă care dezminţea cei şaptezeci şi ceva de ani pe care îi avea, se 
ridică de la biroul mare la care stătea şi traversă încăperea cu paşi uşori; îi 
întinse mâna. 

— Domnule Subsecretar, vă mulţumesc că aţi venit. Daţi-mi voie să mă 
prezint. Numele meu este Raymond Havilland. 

— Desigur că ştiu cine sunteţi, domnule ambasador. E o onoare pentru 
mine. 

— Ambasador fără portofoliu, McAllister, ceea ce înseamnă că mi-au mai 
rămas foarte puţine privilegii. Dar şi foarte multă muncă. 

— Nu-mi pot imagina nici un Preşedinte al Statelor Unite din ultimii 
douăzeci de ani supraviețuind fără dumneavoastră. 

— Unii au încercat, domnule Subsecretar, dar, cu experienţa dumitale la 
Departamentul de Stat!, presupun că ştii toate astea mai bine decât mine. 
Diplomatul îşi întoarse capul. Dă-mi voie să ţi-l prezint pe John Reilly. Jack e 
unul dintre asociaţii aceia atoateştiutori pe care e de presupus că nu-i 
cunoaştem niciodată, din Consiliul de Securitate Naţională. Nu arată chiar 


1 Ministerul de externe (n. tr.) 


atât de înspăimântător, nu-i aşa? 

— Sper că nici nu e, spuse McAllister, traversând încăperea să dea mâna 
cu Reilly, care se ridicase dintr-unul din cele două fotolii de piele din faţa 
biroului. Încântat de cunoştinţă, d-le Reilly. 

— Domnule Subsecretar, spuse omul grăsuţ, cu păr roşcovan şi pistrui 
pe frunte. Dar în spatele ochelarilor cu ramă metalică, ochii nu zâmbeau; erau 
tăioşi şi reci. 

— Domnul Reilly se află aici pentru a se asigura că nu calc strâmb, 
spuse Havilland, aşezându-se în spatele biroului şi făcându-i semn lui 
McAllister spre fotoliul rămas liber, din dreapta. După cum înţeleg eu toată 
povestea, se cheamă că sunt lucruri pe care eu pot să le spun, altele pe care 
eu nu pot să le spun, şi o a treia categorie, pe care numai el are voie să le 
spună. 

Ambasadorul se aşeză. 

— Chiar dacă vi se pare că sunt cam enigmatic, domnule Subsecretar, 
mă tem că, în momentul acesta, e tot ce vă pot oferi.. 

— Tot ce mi s-a întâmplat în ultimele cinci ore, de când am primit ordin 
să mă duc la baza Andrews a Forţelor Aeriene, e o enigmă, domnule 
ambasador Havilland. Nu am nici cea maivagă idee de ce am fost chemat aici. 

— Atunci da-ţi-mi voie să vă spun eu, dar în termeni foarte generali, 
spuse diplomatul privind la Reilly şi aplecându-se peste birou. Sunteţi în 
situaţia de a putea fi de un extraordinar folos ţării dumneavoastră - şi nu 
numai ei - într-o măsură cu mult mai mare decât aţi făcut-o vreodată în 
îndelungata şi fructuoasa dumneavoastră carieră. 

McAllister privea gânditor chipul auster al ambasadorului, neştiind ce să 
răspundă. 

— Cariera mea la Departamentul de Stat a fost îndelungată şi şi-a avut 
împlinirile ei, dar nu cred că poate fi numită fructuoasă în sensul larg al 
cuvântului. Ca să fiu sincer nu mi s-a prea ivit ocazia. 

— Vi s-a ivit acum, îl întrerupse Havilland. Şi dumneavoastră sunteţi 
cum nu se poate mai potrivit pentru îndeplinirea acestei sarcini. 

— Cum? Şi de ce eu? 

— Orientul îndepărtat, spuse diplomatul, cu o inflexiune ciudată în voce, 
ca şi când răspunsul însuşi ar fi ascuns o întrebare. După ce v-aţi luat 
doctoratul la Harvardîn studii asupra Orientului îndepărtat, aţi lucrat în 
Departamentul de Stat timp de douăzeci de ani. V-aţi slujit ţara în mod 
meritoriu de-a lungul mulţilor ani pe care i-aţi petrecut în Asia şi, de când v-aţi 
întors, sfaturile dumneavoastră s-au dovedit extrem de utile în formularea 
atitudinii noastre faţă de această parte a lumii atât de tulburată. Sunteţi 
considerat un analist de excepţie. 

— Vă mulţumesc, dar în Asia nu am fost singur. Au fost alţii care au 
obţinut rezultate egale sau mai bune decât ale mele. 

— Asta pentru că s-a întâmplat să aibă posturi mai uşoare sau mai lipsite 
de evenimente, domnule Subsecretar. Haideţi să fim sinceri, adevărul este că 
v-aţi descurcat minunat. 


— Dar ce mă deosebeşte de ceilalţi? De ce sunt eu mai potrivit pentru 
slujba asta decât ei? 

— Pentru că, atunci când e vorba de afacerile interne ale Republicii 
Populare Chineze, nu există specialist mai bun - cred că nu mă înşel când 
spun că aţi jucat un rol esenţial în negocierile comerciale dintre Washington şi 
Beijing. De asemenea, numai dumneavoastră v-aţi petrecut şapte ani în Hong 
Kong. 

Raymond Havilland se opri o clipă, apoi continuă. 

— În fine, sunteţi singurul nostru specialist în probleme asiatice numit 
sau acceptat măcar în teritoriu de guvernul britanic,prin Ramura Specială a 
lui MI6. 

— Aha, spuse McAllister, înțelegând că această ultimă calitate, care lui i 
s-ar fi părut cea mai puţin importantă, avea greutate specială pentru 
interlocutorul său. Activitatea mea în serviciul de informaţii a fost de scurtă 
durată, domnule ambasador. Acceptarea mea de către Ramura Specială a 
pornit mai degrabă de la propria lor... dezinformare e, cred, cuvântul, decât 
de la calităţile mele unice. Erau convinşi de adevărul unor date care sfârşeau 
prin a nu se potrivi între ele. N-a fost mare lucru să găsesc “cifrele exacte”, 
după cum le-au spus ei. 

— Au avut încredere în dumneata, McAllister. Şi încă mai au. 

— Şi presupun că această încredere e vitală pentru misiunea aceasta, 
oricare ar fi ea? 

— Exact. Vitală. 

— Atunci, puteţi să-mi spuneţi despre ce e vorba? 

— Desigur. Havilland privi către cel de-al treilea participant la discuţie, 
bărbatul din Consiliul Naţional de Securitate. Te rog, adăugă el. 

— E rândul meu, spuse acesta, pe un ton agreabil. 

Îşi schimbă poziţia în scaun şi îl privi pe McAlister, cu ochi în 
continuare cercetători, dar fără răceala de mai înainte, de parcă acum ar fi 
cerut înţelegere. 

— Vocile noastre sunt înregistrate în acest moment - şi e dreptul 
dumneavoastră constituţional să ştiţi asta - dar e un drept care funcţionează 
în ambele sensuri. Trebuie să juraţi să păstraţi tăcerea absolută asupra 
informaţiilor pe care le veţi afla aici, nu numai de dragul intereselor naţionale, 
ci şi al unora mai înalte şi mai cuprinzătoare, care privesc condiţiile lumii 
contemporane. Ştiu că sună ca şi cum aş încerca să vă stârnesc doar pofta, 
dar vă asigur că nu e aşa. Lucrurile sunt extrem de serioase. Sunteţi de acord 
cu această condiţie? În cazul în care vă încălcaţi jurământul puteţi fi judecat 
de un tribunal restrâns pentru violarea secretelor care ţin de securitatea 
naţională. 

— Cum pot să fiu de acord cu o astfel de condiţie când n-am nici o idee 
despre informaţiile pe care urmează să le primesc? 

— Eu pot să vă fac o prezentare sumară, suficientă pentru a lua o 
decizie. Dacă răspunsul dumneavoastră e negativ, atunci veţi fi dus înapoi la 
Washington şi nimeni nu va avea nimic de pierdut. 


— Daţi-i drumul. 

— Bun, spuse Reilly calm. E vorba despre evenimentele care s-au 
întâmplat în trecut - nu în antichitate, dar, în orice caz, nici de curând. 
Acţiunile ca atare au fost de mult tăgăduite, sau mai degrabă îngropate. Vă 
sună cunoscut, domnule Subsecretar? 

— Lucrez la Departamentul de Stat. Şi noi îngropăm trecutul atunci 
când el nu ne mai foloseşte. Împrejurările se schimbă, şi raționamente care azi 
sunt făcute în bună credinţă, mâine pot da naştere la probleme. Nici noi nu 
putem controla aceste schimbări, după cum nici ruşii şi nici chinezii nu pot. 

— Foarte bine spus, zise Havilland. 

— Nu încă, spuse Reilly, făcând un gest spre ambasador. Domnul 
Subsecretar e, în mod evident, un diplomat cu experienţă, încă n-a spus nici 
da, nici nu. 

— Care e răspunsul, domnule Subsecretar? Doriţi să colaboraţi cu noi 
sau să plecaţi? 

— O parte din mine ar vrea să se ridice şi să plece cât mai repede, spuse 
McAllister, privind pe rând la cei doi. Cealaltă parte îmi spune: Stai! 

Făcu o pauză, cu privirea acum numai la Reilly, apoi adăugă: 

— Fie că aţi intenţionat sau nu, mi-aţi stârnit pofta. 

— Preţul e mare, atunci când eşti flămând, îi răspunse irlandezul. 

— Dar nu e numai asta, spuse Subsecretarul de Stat, calm. Eu sunt un 
profesionist şi, dacă eu sunt omul de care aveţi nevoie, atunci nu am prea mult 
de ales, nu-i aşa? 

— Mă tem că trebuie să auzim şi cuvintele exacte, spuse Reilly. Vreţi să 
vi le repet eu? 

— Nu e nevoie. McAllister se încruntă puţin, gândindu-se, apoi spuse: 
Eu, Edward Newington, înţeleg pe deplin că tot ce se vorbeşte în timpul 
acestei întâlniri... 

— Se opri şi se uită la Reilly. 

— Presupun că veţi completa dumneavoastră detaliile locul, data, 
persoanele prezente? 

— Data, locul, ora şi minutul, ca şi codurile de identificare vor fi 
completate şi înregistrate. 

— Mulţumesc. Înainte de plecare o să iau şi eu o copie. 

— Bineînţeles. 

Fără să ridice vocea, Reilly ordonă, cu privirea aţintită înainte: Vă rog să 
luaţi notă. O copie a benzii pe care subiectulsă o poată lua cu el. De 
asemenea, echipamentul necesar dacă va voi să verifice conţinutul pe loc. Am 
să încep eu copia... Daţi-i drumul, domnule McAllister. 

— Vă mulţumesc... Cu privire la tot ce se va discuta la această întâlnire, 
accept să păstrez secretul. Nu voi vorbi nimănui despre nimic din ce s-a 
discutat aici, decât cu permisiunea ambasadorului Havilland. Ştiu că, în cazul 
în care voi viola această înţelegere, pot fi judecat de un tribunal restrâns. Dar, 
dacă se va ajunge într-o asemenea situaţie, îmi rezerv dreptul de a-i confrunta 
direct pe acuzatorii mei, nu împuterniciţi sau mărturii scrise din partea lor. 


Adaug aceasta deoarece nu pot să-mi închipui împrejurările în care mi-aş 
putea călca jurământul, cu sau fără voia mea. 

— Dar asemenea împrejurări există, ştiţi prea bine, spuse Reilly pe un 
ton blând. 

— Nu şi în codurilemele. 

— Agresiuni fizice extreme, substanţe chimice, bărbaţi sau femei cu 
mult mai multă experienţă, care pot încerca să vă înşele. Căi se găsesc 
întotdeauna, domnule Subsecretar. 

— Vă repet. În cazul în care mi se vor aduce astfel de acuzaţii - li s-a mai 
întâmplat şi altora - îmi rezerv dreptul de a-mi confrunta acuzatorii. 

— E-n regulă. Din nou Reilly privi drept înainte şi spuse: încheiaţi banda 
şi ieşiţi de pe recepţie. Confirmaţi. 

— Confirmat, se auzi o voce stranie de undeva, dintr-un difuzor montat 
deasupra capetelor. Acum sunteţi... singuri. 

— Începeţi, domnule ambasador, spuse bărbatul roşcovan. Am să vă 
întrerup numai când am să cred că e nevoie. 

— Ştiu, Jack. Havilland se întoarse spre McAllister: Îmi iau vorba înapoi; 
omul ăsta e într-adevăr o pacoste. După mai bine de patruzeci de ani de 
serviciu, vine un Morcoveaţă grăsuliu care-mi spune când trebuie să tac din 
gură. 

Cei trei zâmbiră; bătrânul diplomat ştia şi când şi cum să facă tensiunea 
să descrească. Reilly dădu din cap şi îşi întinse braţele în lături. 

— N-aş îndrăzni în viaţa mea aşa ceva, domnule. În orice caz nu aşa, pe 
faţă. 

— Ce zici McAllister? Hai să cerem azil politic în Rusia şi să spunem că 
el ne-a recrutat. Ruşii or să ne dea probabil nişte case luxoase la ţară, iar el o 
să-nfunde puşcăria aici. 

— Dumneavoastră da, aţi căpăta o casă la ţară, domnuleambasador. Dar 
eu ar trebui să împart un apartament cu doisprezece siberieni. Nu, 
mulţumesc. Nu pe mine mă întrerupe. 

— Frumos. Mă mir că nici unul din încurcă -lume ăia bine intenţionaţi 
din Biroul Oval nu te-a înhăţat să lucrezi pentru el, sau măcar să te fi trimis la 
ONU. 

— N-au ştiut că exist. 

— Asta se va schimba, spuse Havilland, deodată serios. Se opri, privi la 
McAllister, apoi continuă pe un ton mai scăzut: Ai auzit vreodată numele de 
Jason Bourne? 

— Cum ar putea cineva care a lucrat în Asia să nu-l fi auzit? Între 
treizeci şi cinci şi patruzeci de crime, asasinul plătit care a scăpat din toate 
capcanele care-i s-au întins. Criminalul patologic a cărui singură morală e 
dată de preţul plătit. Se spune că era american... că e american; nu ştiu, a 
dispărut de o vreme. Se mai spune că e un preot răspopit, sau un industriaş 
care a fugit cu milioanele firmei, sau un dezertor din Legiunea Străină, sau 
Dumnezeu mai ştie câte alte poveşti. Singurul lucru de care sunt sigur e că nu 
a fost niciodată prins şi că incapacitatea noastră de a pune mâna pe ela 


rămas o pată pe obrazul nostru diplomatic în tot Orientul îndepărtat. 

— Există vreun detaliu comun tuturor victimelor sale? 

— Niciunul. Par alese la întâmplare, din toate categoriile. Doi bancheri 
ici, trei ataşaţi colo - oameni ai CIA-ului; un ministru din Delhi, un industriaş 
din Singapore şi mulţi, prea mulţi oameni politici, în general persoane de 
treabă. Maşinile bombardate în plină stradă, apartamentele aruncate în aer. 
Soti infideli şi soţii cu amanţii lor, implicaţi în diverse scandaluri mondene; el 
a fost cel care oferea soluţia finală oricărei mândrii rănite. Nu există persoană 
pe care să nu vrea să o ucidă, metodă prea brutală sau înjositoare pentru el... 
Nu, nu există nici un detaliu comun al crimelor, în afară de bani. Câştigă cel 
care licitează cel mai mult. A fost un monstru - este un monstru, dacă mai eîn 
viaţă. 

Din nou Havilland se aplecă peste birou, privindu-l ţintă pe McAllister. 

— Spui că a ieşit din scenă. Aşa, pur şi simplu? N-ai auzit nimic, nici un 
zvon sau vreo bârfă de pe la ambasadele şi consulatele noastre din Asia? 

— S-au spus multe, dar nimic din ce s-a spus nu s-a confirmat. Povestea 
pe care am auzit-o cel mai des vine de la poliţia din Macao, unde se spune că 
s-ar fi aflat, ultima datăBourne. Se spune că nu e mort şi nici nu s-a retras, dar 
că a plecat în Europa, în căutare de clienţi mai bogaţi. Dacă e adevărat, atunci 
nu avem decât o jumătate a poveştii. Poliţia mai susţine că, de câteva ori, 
Bourne a dat greş, că o dată a omorât pe cine nu trebuia şi că altă dată a 
violat-o pe soţia unui client. Poate că cercul se strângea în jurul lui... poate nu. 

— Ce vrei să spui? 

— Mulţi dintre noi am crezut prima parte a istoriei, dar nu şi pe a doua. 
Bourne nu poate omori pe cine nu trebuie; el nu face astfel de greşeli. Şi, dacă 
a violat-o pe soţia clientului, sau -ceea ce e îndoielnic - a făcut-o din ură sau 
din răzbunare. L-ar fi legat pe soţ şi l-ar fi obligat să privească, apoi i-ar fi ucis 
pe amândoi. Nu, cei mai mulţi dintre noi suntem de părere că doar prima 
parte e adevărată. A plecat către Europa, unde sunt peşti mai graşi de prins... 
şi de ucis. 

— Aşa eraţi programaţi, să acceptaţi această versiune, spuse Havilland, 
lăsându-se pe spate în scaun. 

— Poftim? 

— Singurul om pe care Jason Bourne l-a ucis în Asia, după războiul din 
Vietnam a fost un traficant furios, care a încercat să-l omoare. 

Stupefiat, McAllister se uita la diplomat cu ochi mari. 

— Nu înţeleg. 

— Jason Bourne cel pe care ni l-ai descris n-a existat niciodată. El e un 
mit. 

— Nu se poate. 

— Ba se poate. Vremurile erau foarte tulburi în Asia. Rețelele de 
traficanţi de droguri din Triunghiul de Aur duceau un război haotic, subteran. 
Consuli, vice-consuli, poliţişti, oameni politici, bande de escroci, soldaţi din 
patrula de coastă - toţi erau implicaţi, indiferent din ce strat al societăţii 
proveneau. Banii, în cantităţi inimaginabile, erau laptele care hrănea corupţia. 


Oriunde şi oricând avea loc o crimă care se bucura de publicitate, indiferent 
de statutul social al celor acuzaţi, Bourne apărea în scenă şi îşi asuma 
responsabilitatea asasinatului. 

— Dar el era asasinul, insistă McAllister, dezorientat. Semnele erau 
pretutindeni, semnele lui. Toată lumea le ştia! 

— Toată lumea a presupus că le ştie, domnule Subsecretar. Un telefon la 
poliţie, un articol de îmbrăcăminte trimis prin poştă, o basma neagră găsită în 
tufişuri a doua zi. Totul făcea parte din strategie. 

— Strategie? Ce tot vorbiţi? 

— Jason Bourne, adevăratul Jason Bourne, a fost un criminal fugar, a 
cărui existenţă a luat sfârşit cu un glonţ în cap într-un loc numit Tam Quan, în 
ultimele luni ale războiului din Vietnam. Afost o execuţie în junglă. Omul era 
un trădător. Trupul i-a fost lăsat să putrezească - a dispărut pur şi simplu. 
Câţiva ani mai târziu, cel care îl executase şi-a asumat identitatea lui pentru 
unul din proiectele noastre, proiect care aproape că ne-a reuşit, ar fi trebuit să 
ne reuşească, doar că a luat-o razna. 

— Ce a făcut? 

— A scăpat de sub control. Acela care a acceptat să lucreze pentru noi 
sub numele de Jason Bourne - un om extrem de curajos - a fost rănit, iar 
rezultatul acestor răni a fost o amnezie totală. Şi-a pierdut memoria: nu mai 
ştia nici cine e cu adevărat, nici cine se presupunea că e. 

— Dumnezeule mare! 

— Era între ciocan şi nicovală. Cu ajutorul unui medic alcoolic dintr-o 
insulă din Mediterana, a încercat să-şi regăsească identitatea şi aici, îmi pare 
rău că trebuie să o spun, a dat greş. El s-a înşelat dar femeia cu care se 
împrietenise între timp n-a făcut-o; ea îi e acum soţie. Instinctul a ajutat-o, iar 
el îi spunea că Jason nu e un ucigaş. L-a forţat să-şi analizeze cuvintele şi 
capacităţile, şi în cele din urmă să facă acele contacte care să-l aducă până la 
noi. Noi însă, cu aparatura cea mai sofisticată din lume când e vorba de 
informaţii, nu am dat ascultare inteligenţei umane. l-am întins o capcană şi am 
încercat să-l ucidem... 

— Trebuie să vă întrerup, domnule ambasador, spuse Reilly. 

— De ce? întrebă Havilland. E adevărat, şi nici nu se înregistrează. 

— Decizia a fost luată de un individ, nu de Guvernul Statelor Unite. 
Trebuie lămurit acest lucru. 

— Bine, acceptă diplomatul, înclinând din cap. Numele individului era 
Conklin, dar asta nu are nici o importanţă, Jack. Reprezentanţii Guvernului au 
fost de acord. Asta e realitatea. 

— Reprezentanţii Guvernului l-au ajutat şi să-şi salveze viaţa. 

— Unii dintre ei când era prea târziu, murmură Havilland. 

— Dar de ce? întrebă McAllister, aplecându-se la rândul săuînainte, 
fascinat de această poveste stranie. Era de-al nostru. De ce ar fi vrut cineva 
să-l ucidă? 

— Amnezia sa a fost greşit interpretată. S-a crezut că fusesecumpărat, 
că-şi ucisese trei dintre oamenii de contact şi că a dispărut cu o mare sumă de 


bani - fonduri guvernamentale în valoare de cinci milioane de dolari. 

— Cinci milioane...? Uluit, Subsecretarul de Stat se lăsă să cadă la loc pe 
scaun. Avea acces personal la o asemenea sumă? 

— Da, spuse ambasadorul. Banii făceau parte din aceeaşi strategie, din 
proiect. 

— Presupun că asta e în parte cauza pentru care totul e secret. Proiectul 
acesta, vreau să spun. 

— Secretul e obligatoriu, răspunse Reilly. Nu atât din cauza proiectului - 
în ciuda a tot ceea ce s-a întâmplat, nu trebuie să ne cerem scuze pentru 
operaţia respectivă - ci pentru omul pe care l-am recrutat ca să devină Jason 
Bourne şi pentru locul de unde vine el. 

— Vorbiti cifrat. 

— Am să mă explic. 

— Proiectul, vă rog. 

Reilly privi către Havilland, care dădu din cap şi spuse: 

— Noi am creat un ucigaş pentru a scoate din bârlog pe cel mai cumplit 
asasin al Europei. 

— Carlos? 

— Gândiţi rapid, domnule Subsecretar. 

— Cine altcineva ar fi putut fi? În Asia se făcea mereu comparatia între 
Bourne şi Şacal. 

— Comparaţia aceasta a fost mereu încurajată. Adesea amplificată şi 
răspândită de strategii proiectului, un grup cunoscut sub numele de 
Treadstone 71, după adresa unei case “sterile” pe strada 71 din New York, 
unde noul Jason Bourne fusese instruit. Acolo era punctul de comandă, şi un 
nume pe care ar trebui să-l ştii. 

— Da, spuse McAllister, gânditor. Pe urmă, comparaţiile care creşteau 
odată cu reputaţia lui Bourne, au servit drept momeală pentru Carlos. Şi 
atunci Bourne s-a mutat în Europa, pentru a-i arunca mănuşa direct Şacalului. 
Pentru a-l forţa să iasă la vedere şi să-şi înfrunte adversarul. 

— Foarte bine, domnule Subsecretar. Pe scurt, asta era strategia. 

— E extraordinară. Nu trebuie neapărat să fi expert pentru a vedea ce 
bine e gândită. Şi Dumnezeu mă ştie, eu nu sunt un expert. 

— Dar puteţi deveni... 

— Şi spuneţi că omul acesta, care a devenit Bourne, asasinul legendar, 
şi-a petrecut trei ani jucându-şi rolul, după care a fost rănit... 

— Împuşcat, îl întrerupse Havilland. Membranele creierului i-au fost 
sfâşiate. 

— Şi şi-a pierdut memoria? 

— Complet. 

— Dumnezeule! 

— Şi, în ciuda a tot ce i se întâmplase, şi cu ajutorul femeii - care lucra 
ca economist pe lângă guvernul canadian - a fost foarte aproape de-a face 
totul praf. Interesantă poveste, nu? 

— Incredibilă. Dar ce fel de om trebuie să fie cel care ar face una ca 


asta, care ar putea să facă una ca asta? 

Roşcovanul Reilly tuşi uşor; aruncându-i o privire scurtă, ambasadorul îi 
predă ştafeta. 

— Ajungem acum chiar la ţinta noastră. Dacă mai aveţi ezitări, nu e prea 
târziu să vă retrageţi. 

— Încerc să nu mă repet. Aveţi banda. 

— Cum doriţi, e apetitul dumneavoastră. 

— Presupun că e felul dumneavoastră de a mă avertiza că s-ar putea să 
nu am parte nici măcar de un proces, la o adică. 

— Nu m-aş aventura niciodată să spun aşa ceva. 

McAllister înghiţi în sec întâlnind privirea calmă a celui de la Consiliul 
de Securitate. Se întoarse spre Havilland. 

— Vă rog, domnule ambasador, continuaţi. Cine e omul ăsta? De unde a 
apărut? 

— Se numeşte David Webb. În prezent este profesor asociat la o mică 
universitate din Maine, unde predă studii orientale, şi e căsătorit cu femeia 
care l-a scos literalmente din labirintul propriei minţi. Fără ea ar fi fost cu 
siguranţă ucis, dar e la fel de adevărat că, fără el, ea ar fi sfârşit pe post de 
cadavru, undeva în Zurich. 

— Extraordinar, spuse McAllister, de abia auzit. 

— Ea este însă a doua lui soţie. Prima a fost victima unui asasinat oribil 
- atunci a început povestea lui pentru noi. Cu mulţi ani în urmă Webb, pe 
atunci tânăr ofiţer cu studii strălucite asupra Orientului îndepărtat, vorbind 
curent câteva limbi orientale şi căsătorit cu o tânără tailandeză pe care o 
cunoscuse la universitate, avea un post în Phnom Penh. Locuiau, împreună cu 
cei doi copii, într-o casă pe malul râului. Era existenţa ideală pentru un astfel 
de om. Combina cunoştinţele strict necesare, obţinute la Washington, cu 
ocazia de a locui în propriul său muzeu. Apoi conflictul din Vietnam s-a întețit 
şi, într-o dimineaţă, un avion de vânătoare - nu se ştie dacă al lor sau al 
nostru, dar nimeni nu a avut curajul să-i spună asta lui Webb - i-a măcelărit 
soţia şi copiii în timp ce se jucau în apa râului. Trupurile sfârtecate au plutit la 
mal în timp ce Webb încerca să le pescuiască; îi strângea în braţe şi ţipa 
neputincios după avionul care se îndepărta. 

— Oribil, şopti McAllister. 

— Momentul acela a fost cel care l-a schimbat. A devenit ceea ce nu 
fusese niciodată, şi nici nu visase vreodată că are să fie. A devenit luptătorul 
de gherilă cunoscut sub numele de Delta. 

— Delta? spuse Subsecretarul de Stat. Gherilă...? Mă tem că nu prea 
înţeleg. 

— Nici nu ai cum. Havilland privi la Reilly, apoi din nou la McAllister. 
După cum ţi-a spus Jack cu câteva clipeîn urmă, am ajuns la punctul crucial. 
Împins de ură, Webb a zburat într-un suflet la Saigon unde, printr-o ironie a 
soartei, un ofiţer CIA pe nume Conklin, care, mulţi ani mai târziu, va încerca 
să-l omoare, l-a ajutat să intre într-o operaţiune clandestină numită Meduza. 
Cei din Meduza nu au avut niciodată nume, ci litere din alfabetul grecesc; 


astfel, Webb a devenit Delta Unu. 

— Meduza? N-am auzit în viaţa mea. 

— Nici nu e de mirare, spuse Reilly. Dosarul Meduza e încă secret, dar 
am reuşit să scoatem părţi din el special pentru acest caz. Unităţile Meduza 
erau compuse din oameni de toate naţionalităţile, care cunoşteau bine 
teritoriul vietnamez, atât nordul cât şi sudul. La drept vorbind, mulţi dintre ei 
erau certaţi cu legea: traficanţi de droguri, aur, arme, bijuterii şi multe altele. 
De asemenea, erau criminali, condamnaţi în contumacie... şi un mic număr de 
colonişti cărora li se confiscaseră averile - iarăşi, nu se mai ştie de care din 
părţi. Toți veneau la noi în speranţa că le vom rezolva toate problemele în 
timp ce ei, infiltraţi în zonele ostile, ucideau locuitori ai Viet Cong-ului 
suspectaţi de colaboraţionism şi şefi de state despre care se credea că înclină 
către comunişti, sau încercau să pregătească evadările unor prizonieri de 
război acolo unde puteau. Erau nişte echipe de asasini - brigăzi ale morţii, 
dacă vrei - şi asta spune totul;dar bineînţeles că nimeni nu va recunoaşte 
vreodată în mod oficial asta. S-au făcut şi greşeli, s-au furat milioane, iar 
majoritatea acestor oameni n-ar fi fost nicicând primiţi într-o armatăcivilizată. 
Inclusiv Webb. 

— Cu educaţia lui, cu studiile lui, acceptase să devină membru al unui 
astfel de grup? 

— Avea un motiv covârşitor, spuse Havilland. Era convins că avionul din 
ziua aceea, de la Phnom Penh, fusese vietnamez. 

— Unii susțineau că e nebun, continuă Reilly. Alţii susțineau că e un 
tactician extraordinar, luptătorul de gherilă perfect, care înţelegea modul de 
gândire oriental şi care conducea echipele cele mai agresive din Meduza, 
temut de Comandamentul din Saigon tot atât de tare ca şi de duşman. Era 
imposibil de stăpânit; singurele legi pe care le respecta erau cele pe care el 
însuşi şi le făcea. Era ca o răzbunare personală, ca şi când ar fi încercat să 
găsească pe cel care condusese avionul care-i distrusese viaţa. Era războiul 
lui, furia lui; cu cât lucrurile erau mai violente, cu atât erau mai pe placul lui - 
sau poate mai aproape de dorinţa lui de a-şi găsi moartea. 

— Moartea...? Subsecretarul de Stat lăsă cuvântul suspendat în aer. 

— Pe vremea aceea, era teoria cea mai plauzibilă, interveni 
ambasadorul. 

— Şi războiul s-a sfârşit, spuse Reilly, la fel de dezastruos pentru Delta 
ca şi pentru noi toţi. Poate chiar mai rău: lui nu-i mai rămăsese nimic. Nu mai 
avea nici un rost, nici duşmani pe care să-i caute şi să-i ucidă. Până când am 
luat legătura cu el şi i-am oferit un motiv să continue să trăiască. Sau poate un 
motiv să continue să încerce să moară. 

— Devenind Bourne şi pornind pe urmele Şacalului, ale lui Carlos, 
completă McAllister. 

— Exact, aprobă ofiţerul decontrainformaţii. Urmă otăcere scurtă. 

— lar acum avem din nou nevoie de el, spuse Havilland. 

Cuvintele căzură greu, ca o secure pe o buturugă tare. 

— Carlos a ieşit din nou la suprafaţă? 


Diplomatul negă din cap. 

— Nu în Europa. Avem nevoie de el în Asia şi nu avem nici o clipă de 
pierdut. 

— Altcineva? O altă... ţintă? McAllister înghiţi în sec fără să vrea. Şi aţi 
vorbit cu el? 

— Nu ne putem permite să facem asta. Nu în mod direct. 

— De ce? 

— Nici nu ne-ar deschide uşa. Nu mai are încredere înnimeni şi nimic 
din ce vine de la Washington, şi nici nu poate fi condamnat pentru asta. Zile, 
săptămâni la rând, a strigat după ajutor, iar noi nu l-am ascultat. În schimb am 
încercat să-l omorâm. 

— Trebuie să vă contrazic din nou, îl întrerupse Reilly. Nu noi am 
încercat. A fost vorba de un singur individ care a acţionat pe baza unor 
informaţii greşite. Iar guvernul cheltuieşte anual mai bine de patru sute de mii 
de dolari pentru protecţia lui Webb. 

— Care se bucură de tot disprețul lui Webb, care e de părere că totul nu 
e altceva decât o capcană pentru Carlos, în cazul în care Şacalul îl găseşte din 
nou. E convins că nu vă pasă de el nici cât negru sub unghie şi nu sunt sigur 
că greşeşte prea mult: El l-a văzut pe Carlos, care nu ştie că Webb nu-şi mai 
aminteşte figura lui. Şacalul are toate motivele să încerce să-i ia viaţa. Şi, dacă 
o face, are să vă dea vouă o a doua şansă să-l prindeţi. 

— Şansele lui Carlos de a-l găsi sunt atât de mici încât nici nu merită 
atenţie. Hârtiile cazului Treadstone sunt îngropate şi, chiar dacă n-ar fi, nu 
conţin nici o informaţie legată de locul unde se află acum Webb sau ce face. 

— Haide - haide, d-le Reilly. Cu educaţia şi pregătirea lui. Cât de greu i- 
ar veni? Omul ăsta are “Universitate” scris în frunte. 

— Nu vă contrazic, d-le ambasador, spuse Reilly, ceva mai potolit. Nu 
voiam decât să limpezim foarte bine lucrurile. Cinstit vorbind, cu Webb va 
trebui să ne purtăm foarte atent. Şi-a recăpătat o mare parte a memoriei, dar 
nu pe toată. În orice caz, îşi aminteşte destule despre Meduza pentru a 
reprezenta o ameninţare serioasă la adresa intereselor ţării. 

— În ce fel? întrebă McAllister. Poate că nu a fost nici cea mai bună, dar 
nici cea mai proastă dintre strategiile noastre în timpul războiului, iar în timp 
de război multe sunt permise. 

— O strategie care nu a fost văzută, înregistrată sau aprobată de nimeni. 
Nu există nici un act oficial. 

— Cum a fost posibil? S-au băgat bani în ea, iar atunci când e vorba de 
bani... 

— Nu e nevoie să-mi citați din regulament, îl întrerupse grasul. Tot nu 
ne aude nimeni. 

— Să iau asta drept un răspuns? 

— Nu, iată răspunsul: linia de demarcaţie între crimă şi pierderile de 
război e foarte labilă, d-le Subsecretar. Împotriva ofiţerilor noştri şi a 
personalului aliat s-au comis crime violente, în cea mai mare parte, ele au fost 
comise de ucigaşi sau de hoţi surprinşi atunci când voiau să prade, să 


jefuiască, sau să violeze pe cineva. Mulţi dintre ei erau cazuri patologice. 
Eficientă din multe puncte de vedere, Meduza a fost o eroare tragică, născută 
din furie şi neputinţă într-o situaţie fără ieşire. La ce bun să redeschidem 
toate rănile acestea vechi? Pe lângă tot ce avem noi înşine să ne reproşăm am 
deveni şi un paria în ochii celei mai mari părţi a lumii civilizate. 

— După cum vă spuneam, zise McAllister încet, parcă împotriva voinţei 
proprii, nici nouă, în Departamentul de Stat, nu ne place să deschidem răni 
mai vechi. (Se întoarse către ambasador.) Încep să înţeleg. Vreţi să iau eu 
legătura cu acest David Webb şi să-l conving să se întoarcă în Asia. Pentru un 
alt proiect, în căutarea unei alte ţinte - deşi niciodată în viaţă nu am folosit 
cuvântul acesta în acest context până astă-seară. Şi presupun că m-aţi ales 
pentru că între carierele noastre de început sunt multe paralele. Am lucrat 
amândoi în Asia. Amândoi avem, probabil, un mod special de a înţelege 
Orientul îndepărtat, şi sunteţi de părere că pe mine are să mă asculte. 

— În câteva cuvinte, cam asta ar fi. 

— Şi totuşi, îmi spuneţi că nici nu vrea să audă de noi. Aici nu mai 
înţeleg. Cum credeţi că o să-l pot convinge eu? 

— O să o facem împreună. Aşa cum altădată şi-a făcut singur legile, 
acum o să i le facem noi. Trebuie. 

— Pentru că vreţi să ucideţi un om? 

—Să-l neutralizăm ar fi suficient. Dar trebuie neapărat. 

— Şi Webb e cel care o poate face? 

— Nu. Doar Jason Bourne poate. Şi-a petrecut trei ani în condiţii de 
încordare extraordinară, apoi, brusc, memoria i-a fost răpită iar el a fost vânat 
ca un animal. Cu toate acestea, şi-a păstrat capacitatea de a se infiltra într-un 
mediu străin şi de a ucide. Vedeţi, sunt cinstit. 

— Înţeleg asta. Şi dacă tot nu suntem înregistraţi - sau cu atât mai mult 
dacă suntem... Subsecretarul îl privi dezaprobator pe Reilly, care neagă din 
cap şi ridică din umeri... Pot să ştiu cine e ţinta? 

— Puteţi, şi chiar vreau să ţineţi minte acest nume, d-le Subsecretar. 
Este ministrul de externe chinez, Sheng Chou Yang. 

McAllister se înroşi de furie. 

— Nu trebuie să ţin minte nimic, şi cred că ştiţi asta destul de bine. 
Sheng a făcut parte dintr-un grup de economişti chinezi, împreună cu care am 
luat parte la negocierile de la Beijing la sfârşitul anilor şaptezeci. Eu am fost 
acela care l-a “citit”, care l-a analizat. El era omologul meu direct şi cred că 
nu trebuie să vă mai spun că aveam datoria s-o fac. 

— Zău? Căruntul ambasador îşi arcui sprâncenele prefăcându-se că nu 
aude reproşul. Şi ce ai aflat despre el? 

— Era considerat foarte inteligent şi foarte ambițios - dar asta e uşor de 
dedus din ascensiunea lui de la Beijing. A fost descoperit cu ani în urmă de 
oamenii Comitetului Central, la Universitatea Fudan, din Shanghai. Mai întâi 
pentru că vorbea atât de bine englezeşte şi pentru că avea un foarte bun nivel 
de înţelegere, chiar sofisticată, a economiei apusene. 

— Şi mai ce? 


— Era considerat un cadru promiţător şi, după o îndoctrinare profundă, 
a fost trimis la Londra, să-şi completeze studiile academice. Dar n-a mers. 

— Cum adică? 

— Sheng e marxist până în măduva oaselor când e vorba de economia 
centralizată de stat, dar are şi un respect sănătos pentru profiturile 
capitaliste. 

— Înţeleg, spuse Havilland. Ceea ce înseamnă că ar putea accepta 
prăbuşirea sistemului sovietic? 

— El pune această prăbuşire pe seama corupţiei şi a supunerii oarbe în 
eşaloanele superioare, şi a alcoolului în cele inferioare. Spre lauda lui, a reuşit 
să scape de mare parte din abuzuri în centrele industriale. 

— Parcă ar fi fost instruit de I.B.M., nu? 

— E cel care a pus la punct multe din strategiile economice ale Chinei 
din ultima vreme. A adus ţării o grămadă de bani. 

Din nou Subsecretarul de Stat se aplecă în scaun, cu ochii mari, cu 
uimirea - sau mai degrabă stupefacţia - întipărită pe faţă. 

— Dumnezeule mare, cine în lumea occidentală ar putea să-i dorească 
moartea lui Sheng? Dar e absurd! El este aliatul nostru economic, un factor de 
stabilitate economică în sânul celei mai numeroase naţiuni de pe pământ, care 
ni se opune din punct de vedere ideologic! Cu ajutorul lui şi al celor ca el am 
obţinut nişte acorduri. Fără el, indiferent ce vom face, ne paşte dezastrul. Eu 
sunt specialist în probleme legate de China, d-le ambasador, şi vă repet, ceea 
ce-mi propuneţi e absurd. Un om de capacitatea dumneavoastră ar trebui să-şi 
dea seama de toate acestea înaintea tuturor. 

Bătrânul diplomat îl privea încremenit; când vorbi, o făcu rar, alegându- 
şi cu grijă cuvintele. 

— Cu câteva clipe mai înainte eram în domeniul celui mai strict secret. 
Un ofiţer de contrainformaţii pe nume David Webb a devenit Jason Bourne cu 
un scop precis. În acelaşi fel, Sheng Chou Yang nu este omul pe care l-ai 
cunoscut şi studiat dumneata. El a devenit acel om cu un scop precis. 

— Ce tot spuneţi? întrebă McAllister. Tot ce v-am spus despre ele 
înregistrat oficial, strict secret şi numai pentru a fi citit, nu reprodus. 

— Citit? întrebă fostul ambasador, obosit. Citit, povestit... cine eşti? 
Gurile bat mai repede ca morile de vânt. O ştampilă pusă pe un dosar citit de 
oameni care habar nu au cum a ajuns informaţia respectivă acolo; şi asta-i 
destul după părerea lor. Nu, domnule Subsecretar, nu e destul, niciodată nu e 
destul. 

— E limpede că dumneavoastră aveţi nişte informaţii pe care eu nu le 
am, spuse cel de la Departamentul de Stat, cu răceală. Dacă informaţie este şi 
nu dezinformare. Omul pe care vi l-am descris, omul pe care l-am cunoscut eu, 
este Sheng Chou Yang. 

— Tot aşa cum omul pe care vi l-am descris noi e Jason Bourne? Nu, vă 
rog să nu vă enervaţi. Nu mă joc cu cuvintele.Este foarte important să mă 
înţelegeţi. Sheng nu e omul pe care l-aţi cunoscut dumneavoastră. Nu a fost 
niciodată. 


— Şi atunci, eu pe cine am cunoscut? Cine era omul pe care l-am văzut 
la toate negocierile? 

— E un trădător, domnule Subsecretar. Sheng Chou Yang e un trădător 
de ţară şi, atunci când trădarea sa va fi descoperită, după cum cu siguranţă se 
va întâmpla în curând, Beijing-ul ne face răspunzători pe noi, cei din Lumea 
Liberă. Consecințele acestei erori inevitabile sunt de neimaginat. Măcar îi 
ştim fără putinţă de îndoială ţelurile. 

— Sheng... trădător? Nu vă cred! La Beijing e adorat! Într-o zi va fi 
preşedinte! 

— Atunci China va fi condusă de un fanatic naţionalist, a cărui ideologie 
îşi are rădăcinile în Taiwan. 

— Sunteţi nebuni! Nebuni de legat! Staţi puţin, aţi spus că are un ţel. Aţi 
spus că ştiţi care este acesta. 

— El şi ai lui intenţionează să pună mâna pe Hong Kong. Pregătesc un 
război economic fulger şi pun tot comerţul şi toate instituţiile financiare ale 
insulei sub controlul unei comisii“neutre”, un oficiu de cliring aprobat de 
Beijing, adică aprobat de el însuşi. Baza de lucru va fi tratatul cu Marea 
Britanie, care expiră în 1997; comisia lui va fi astfel considerată un preludiu 
rezonabil la anexarea Hong Kong-ului. Iar preluarea se va face atunci când 
Sheng va avea drumul liber, fără obstacole. Atunci când în economia chineză 
nici o altă voce nu va răsuna mai puternic decât a lui. Peste o lună, sau peste 
două. Sau săptămâna viitoare. 

— Şi credeţi că Beijing-ul e de acord cu asta? protestă McAllister. Vă 
înşelaţi! E... e o nebunie! China nu se va atinge niciodată deHongkKong! 
Şaizeci la sută din întreaga ei economie trece prin Hong Kong. Acordurile cu 
China îi garantează un statut de Zonă Economică Liberă pe timp de cincizeci 
de ani, iar Sheng e unul din semnatari, cel mai important! 

— Dar Sheng nu e Sheng, nu cel pe care-l ştii dumneata. 

— Atunci cine naiba e? 

— Pregăteşte-te pentru un şoc, domnule Subsecretar. Sheng Chou Yang 
e fiul mai mare al unui industriaş din Shanghai, care a făcut avere în vechea 
Chină coruptă, în Kuomintang-ul lui Chiang Kai - shek. Când succesul 
revoluţiei lui Mao a devenit evident, familia a fugit, aşa cum au făcut mulţi 
proprietari de pământ şi seniori ai războiului, ducând cu ei atât cât au putut. 
Bătrânul e acum unul din cei mai influenţi taipani din Hong Kong - numai că 
nu ştim care. Colonia va deveni proprietatea lui şi a familiei lui, graţie 
serviciilor unui ministru de la Beijing, prea iubitul său fiu. Va fi cea din urmă 
ironie, ultima răzbunare a bătrânului: HongKong-ul va intra pe mâna celor 
care au corupt China naționalistă. Ani de zile şi au furat fără scrupul ţara, 
profitând de pe urma muncii unui popor înfometat, dezmoştenit, pavând calea 
pentru revoluţia maoistă. Şi chiar dacă ţi se pare că sună a propagandă 
comunistă, mă tem că cea mai mare parte e stânjenitor de adevărată. O mână 
de fanatici, hoţi ordinari conduşi de un maniac, vor acum un lucru pe care nici 
un tribunal internaţional n-o să li-l dea vreodată. 

Havilland se opri o clipă, apoi scuipă un singur cuvânt: 


— Maniaci! 

— Dar dacă nu ştiţi cine e taipan-ul, de unde ştiţi că povestea e 
adevărată? 

— Sursele sunt super-secrete, interveni Reilly, dar au fost confirmate. 
Primele zvonuri le-am primit din Taiwan. Informatorul nostru originar - 
membru al cabinetului naţionalist; era de părere că acest curs dezastruos nu 
poate duce decât la o baie de sânge în întregul orient. Ne-a implorat să o 
oprim. L-au găsit a doua zi dimineaţă, cu trei gloanţe în cap şi cu beregata 
tăiată - în chineză asta înseamnă un trădător mort. De atunci, încă cinci 
oameni au mai fost ucişi, iar trupurile lor mutilate în mod asemănător. Deci e 
adevărat. Conspirația există şi ea vine din Hong Kong. 

— E aberant! 

— Mai mult decât atât, spuse Havilland, nu are nici o şansă. Dacă ar 
putea funcţiona vreodată, ne-am face că nu vedem şi ne-am ruga lui 
Dumnezeu să grăbească lucrurile, dar nu se poate. Are să eşueze la fel, ca şi 
complotul lui Lin Biao împotriva lui Mao în 1972. Iar atunci toată lumea va da 
vina pe forţele financiare americane şi taiwaneze, în colaborare cu englezii şi 
cu aprobarea tăcută a marilor instituţii bancare. Opt ani de progres economic 
se vor duce pe apa sâmbetei pentru că o gaşcă de fanatici vor să se răzbune. 
După propria dumneavoastră expresie, domnule Subsecretar, China e o nație 
turbulentă şi bănuitoare - şi dacă-mi daţi voie să mai adaug şi de la mine câte 
ceva, are un guvern aproape paranoic, obsedat de ideea de trădare, atât 
dinăuntru cât şi dinafară. Dacă nu intervenim, China va crede că toată lumea 
încearcă să o izoleze economic, să o gonească de pe pieţele mondiale şi să o 
îngenuncheze, în timp ce ruşii îşi râd în barbă dincolo de graniţa nordică. Va 
răspunde lovind fulgerător, închizându-şi toate frontierele, absorbind totul. Va 
ocupa cu trupe Kowloon-ul, insula, şi toate Teritoriile Noi care abia se nasc. 
Se vor pierde investiţii de miliarde. Fără experienţa Hong Kong-ului, comerţul 
se va sufoca, o forţă de muncă uriaşă va fi aruncată în haos - foametea şi 
bolile vor bântui în voie. Orientul îndepărtat va fi în flăcări, iar rezultatul ar 
putea fi un război la care nici unul din noi nu vrea să se gândească. 

— Iisuse Christoase! şopti McAllister. Aşa ceva nu poate să se întâmple. 

— Nu, nu se poate, aprobă diplomatul. 

— Dar de ce Webb? 

— Nu Webb, îl corectă Havilland. Jason Bourne. 

— Bine. De ce Bourne? 

— Fiindcă în Kowloon s-a zvonit deja că el este acolo. 

— Ce? 

— Iar noi ştim că nu este. 

— Ce aţi spus? 

— A lovit din nou. A ucis. S-a întors în Asia. 

— Webb? 

— Nu, Bourne. Legenda. 

— Nu are nici un pic de sens ce-mi spuneţi. 

— Te asigur că Sheng Chou Yang înţelege foarte bine sensul. 


— Cum? 

— El l-a adus înapoi. Jason Bourne a apărut din nou şi, ca întotdeauna, 
clientul său e de nedescoperit - în cazul de faţă cel mai puţin probabil client 
din lume. Purtătorul de cuvânt al Chinei, care trebuie să-şi elimine concurenţii 
atât în Hong Kong cât şi la Beijing. În ultimele şase luni, un număr de voci 
puternice de obicei, din Comitetul Central chinez au rămas ciudat de tăcute. 
Conform anunţurilor oficiale unii au murit, ceea ce, luând în considerare 
vârsta lor, e de înţeles. Alţi doi au fost, după cum se spune, ucişi în accidente, 
unul într-un accident de avion, celălalt, închipuie-ţi, în urma unei hemoragii 
cerebrale pe când făcea o excursie în munţii Shaoguan. Dacă toate acestea nu 
sunt adevărate, măcar nu duc lipsă de imaginaţie. Apoi un altul a fost 
“îndepărtat” - un eufemism pentru căderea în dizgrație. În fine, cel mai 
neaşteptat, vice-premierul guvernului a fost asasinat în Kowloon, fără ca 
nimeni de la Beijing să fi ştiut măcar că el se afla acolo. Episodul a fost 
sângeros, cinci oameni masacrați în Tsim Sha Tsui, iar asasinul şi-a lăsat 
cartea de vizită: numele de Jason Bourne scris în balta de sânge de pe podea. 
Mândria unui impostor care vrea ca asasinatele să-i fie recunoscute. 

McAllister clipea iute, fără să-şi poată concentra privirea. 

— Toată povestea asta mă depăşeşte, spuse el neputincios. Apoi, 
recăpătându-şi stăpânirea de sine, îl privi pe Havilland drept în ochi. 

— Unde e legătura? întrebă. 

Diplomatul dădu din cap. 

— Rapoartele primite de la oamenii noştri sunt categorice. Toţi cei ucişi 
erau opozanți ai politicii lui Sheng - unii pe faţă, alţii mascat. Vice-premierul, 
un bătrân revoluţionar şi veteran al Lungului Marşal lui Mao, era dintre cei 
mai vehemenţi. Nu-l putea înghiţi pe parvenitul Sheng. Dar ce căuta el în 
Kowloon, în compania a patru bancheri? Beijing-ul nu poate da un răspuns 
dar, ca să-şi salveze “faţa”, se face că asasinatele nici nu au avut loc. Aşa că i- 
au ars trupul şi au uitat că a existat vreodată. 

— Şi cu “cartea de vizită” a ucigaşului, numele înscris în balta de sânge, 
se face a doua oară legătura cu Sheng, spuse Subsecretarul de Stat, cu vocea 
aproape tremurându-i şi masându-şi nervos fruntea. 

— Dar de ce? De ce şi-a lăsat semnătura? 

— S-a întors şi omorul a fost deosebit de spectaculos. Acum începi să 
înţelegi? 

— Mă tem că nu prea. 

— Pentru noi acest nou Bourne e calea directă până la Sheng Chou 
Yang. El e capcana noastră. Un impostor care pozează în legendă, dar, dacă 
adevăratul Bourneapare şi-l elimină, atunci el va avea posibilitatea de a 
ajunge la Sheng. E foarte simplu. Bourne cel creat de noi îl va înlocui pe 
ucigaşul care îi foloseşte numele. Odată aflat acolo, Bourne al nostru îi trimite 
un semnal de alarmă urgent lui Sheng, spunându-i că se întâmplă ceva ce îi 
ameninţă strategia, iar Sheng va trebui să-i răspundă. Nu-şi poate permite să 
n-o facă, fiindcă trebuie să-şi protejeze poziţia şi să rămână cu mâinile curate. 
Va fi nevoit să iasă la iveală, fie şi numai pentru a-şi elimina ucigaşul plătit, 


pentru a evita orice asociere. Iar când se va face, vom fi prezenţi. 

— E o plasă, spuse McAllister abia şoptit, privindu-l pe diplomat, şi din 
câte îmi spuneţi despre Webb, acesta nu va vrea nici să se apropie, darămite 
să şi intre în ea. 

— Atunci va trebui să-i dăm un motiv covârşitor s-o facă, spuse 
Havilland suav. În meseria mea, meseria mea dintotdeauna, ca să fiu sincer, 
căutăm întotdeauna tipare care se repetă, motivații pentru diverse acte 
săvârşite de oameni. 

Încruntat, cu privirea fixă, ambasadorul se lăsă pe spate în scaun; era 
limpede că ceva nu-i pica bine. 

— Uneori faptele sunt urâte, sau chiar dizgraţioase, dar trebuie 
cântărite avantajele şi beneficiile. Ale tuturor. 

— Asta mie nu-mi spune nimic. 

— David Webb a devenit Jason Bourne pentru un singur motiv, acelaşi 
care l-a împins în Meduza. O soţie care i-a fost răpită; copiii şi mama lor, ucişi. 

— Dumnezeule... 

— E momentul ca eu să mă retrag, spuse Reilly şi se ridică de pe scaun. 


CAPITOLUL 3 


Marie! Of. Doamne, Marie, s-a întâmplat iar! Stăvilarul s-a deschis, iar 
eu n-amfost în stare să-l închid la loc. Am încercat, iubita mea, am încercat din 
răsputeri, dar m-a doborât - m-a luat apa şi era să mă înec! Ştiu ce ai să-mi 
spui dacă-ţi povestesc, şi de aia nici n-am să-ţi povestesc, chiar dacă ai să-mi 
citeşti în priviri, ai să auzi în glasul meu - ai să ştii, aşa cum numai tu poți ști. 
Ai să-mi spui că ar fi trebuit să mă întorc acasă, să-ţi povestesc, să fim 
împreună, impreună! Dumnezeule! Cât poţi să mai rabzi? Cât pot să te mai 
nedreptăţesc? Până când? Te iubesc atât de mult în atât de multe feluri: 
uneori înțeleg că trebuie să mă mai descurc şi singur. Fie şi numai pentru a-ţi 
da timp să te aduni, să respiri fără nervii întinşi la maximum de grijă pentru 
mine. Dar vezi tu, iubita mea, eu pot să mă descurc şi singur. Am făcut-o astă- 
seară şi mă simt foarte bine. Acum m-am liniştit. Mi-e bine. Şi am să mă întorc 
la tine mai bine decât înainte. Trebuie s-o fac, pentru că, fără tine, nu-mi mai 
rămâne nimic. 

Cu faţa scăldată în sudoare, şi treningul lipit de trup, cu respiraţia 
întretăiată, David Webb alerga peste câmpul cu iarbă întunecată şi răcoroasă; 
trecu de peluze şi o luă pe aleea asfaltată care ducea până la sala de sport a 
universităţii. Soarele de toamnă dispăruse dincolo de clădirile de piatră ale 
campus-ului, dar razele continuau să incendieze cerul serii, coborât peste 
pădurile întinse ale statului Maine. Frigul era pătrunzător. Tremura. Nu 
acesta fusese tratamentul la care se gândiseră doctorii. 

În mare, le urmase sfaturile; aceasta fusese una din zilele când o făcuse. 
Îi spuseseră că, dacă va avea perioade - şi le va avea, cu siguranţă - când îi 
vor reveni în minte, brutal, fragmente de amintiri sau imagini tulburătoare, 
cea mai bună metodă pentru a scăpa de ele este exerciţiul fizic intens. 
Electrocardiogramele arătau că avea o inimă puternică, plămânii îi erau buni 
deşi făcea greşeala să fumeze, şi, trupul tot rezista la efort, era cea mai bună 
cale pentru a-şi linişti mintea. Acum avea nevoie de echilibru sufletesc. 

— Şi ce se-ntâmplă dacă beau puţin şi fumez câteva ţigări? le spusese 
medicilor, punând lucrurile în ordinea reală a preferințelor. Inima îmi bate 
mai repede, trupul nu suferă, iar sufletul îmi e mult mai uşor. 

— Sunt factori depresivi, fusese replica singurului om de caremai 
asculta. Stimulenţi artificiali care nu duc decât la deprimare şi mai profundă, 
şi la o anxietate sporită. Aleargă, înoată sau fă dragoste cu nevasta - sau mă 
rog, cu cine vrei tu. Nu fi prost, c-ai să te întorci la mine făcut bucăţi. Nu te 
gândi la tine, ci la mine. Am muncit cu tine mai mult decât în toată viaţa mea, 
ingratule. Pleacă, Webb. Ia-ţi viaţa - atât cât îţi mai aminteşti din ea - de la 
capăt şi bucură-te de ea. Adu-ţi aminte că o duci mai bine decât mulţi alţii, că 
de nu, întrerupem vizitele lunare la expoziţii, şi, din partea mea, poate să te 
mai ia şi dracu’. Şi nu-l invidiez. Du-te, David. E timpul să pleci. 

Morris Panov era singura persoană, în afară de Marie, cu care putea 


comunica. Era, într-un fel, o ironie, căci iniţial Mo nu făcuse parte din echipa 
de doctori oficiali, angajaţi de guvern, să se ocupe de el; psihiatrul nu 
încercase să obţină, şi nici nu obținuse, teoretic, aprobările necesare pentru a 
putea asculta detaliile secrete legate de ocupaţia lui David Webb, acolo unde 
era îngropată minciuna numită Jason Bourne. Şi totuşi, Panov îşi făcuse loc cu 
forţa, amenințând că dă în vileag tot soiul de amănunte stânjenitoare dacă nu i 
se permite să-l trateze pe Webb. Motivația sa era simplă: atunci când David 
Webb, fusese la un pas de a fi ucis de către nişte oameni care, la rândul lor 
erau convinşi că fac un lucru bun ucigând-ul, totul plecase de la interpretările 
lui Panov, iar acum lucrul acesta nu-i dădea pace. Fusese abordat într-un 
moment în care în mod normal nu se lăsa pradă acestui sentiment şi i se 
puseseră întrebări “ipotetice”, referitoare la un agent cu posibile dereglări de 
comportament, aflat într-o situaţie potenţial dezastruoasă. Răspunsurile sale 
fuseseră reţinute şi echivoce; nu putea şi nici nu dorea să pună un diagnostic 
unui pacient pe care nu-l văzuse niciodată - dar sigur, era posibil, se mai 
auzise de cazuri asemănătoare, deşi nici un diagnostic nu e valabil fără un 
examen fizic şi psihiatric. Cuvintele cheie erau “nici un diagnostic”. Ar fi fost 
mai bine dacă tăcea din gură! susţinuse el mai apoi. Fiindcă, interpretate de 
creierele unor amatori, vorbele acestea îi pecetluiseră lui Webb condamnarea 
la moarte - condamnarea lui “Jason Bourne” -, act evitat doar în ultima clipă, 
de David însuşi, în timp ce echipa de călăi îşi ocupase poziţiile şi aştepta. 

Morris Panov nu se mulţumise să se vâre cu forţa în comisia de doctori 
de la spitalul Walter Reed, şi mai târziu de la sanatoriul medical din Virginia, 
dar el era acum cel care dirija spectacolul spectacolul lui Webb: Nenorocitul e 
amnezic, idioților: De săptămâni întregi încearcă să vă comunice asta într-o 
engleză perfect coerentă - probabil prea coerentă pentru minţile voastre 
încălcite. 

Lucraseră câteva luni împreună, mai întâi ca medic şi pacient, apoi ca 
prieteni. Îl ajuta faptul că Marie îl adora pe Mo - numai Dumnezeu ştia ce 
mare nevoie avea de un aliat. Povara pe care o reprezentase omul acesta 
pentru soţia lui era de neimaginat, începând cu primele zile, în Elveţia, când 
începuse să înţeleagă prin ce suferinţe trecea bărbatul care o luase prizonieră, 
până când se angajase - cu totul împotriva voinţei ei - să-l ajute, fără să 
creadă o clipă ceea ce el însuşi credea, spunându-i tot timpul că nu e ucigaşul 
care se crede, că nu e asasinul pe care îl cred ceilalţi. Convingerea ei devenise 
o ancoră în lumea lui care se prăbuşea, iar dragostea ei, miezul normalităţii 
sale care abia se năştea. Fără Marie n-ar fi fost decât un om abandonat, urât, 
mort. lar fără Mo n-ar fi fost mai mult decât o legumă. Cu amândoi lângă el, 
alunga încetul cu-ncetul nori turbaţi şi regăsea soarele. 

lată de ce optase pentru o oră de alergare pe pista îngheţată şi pustie în 
loc să meargă direct acasă după seminarul de după-amiază. Seminariile, 
săptămânale, se prelungeau adesea mult după ora la care ar fi trebuit să se 
sfârşească şi Marie nu avea niciodată o oră fixă pentru masă, ştiind că vor 
mânca în oraş, urmaţi de cei doi bodyguarzi, în întuneric, tot aşa cum unul îi 
urma şi în clipa de faţă, peste pajişte, iar celălalt se afla fără îndoială deja în 


sala de sport. Ce nebunie! Sau... 

Imaginea care îl împinsese spre “exerciţiul fizic intens” al lui Panov îi 
apăruse fără veste în minte, cu câteva ceasuri în urmă, pe când punea note pe 
lucrări, în biroul său. Fusese un chip, un chip pe care îl cunoştea şi îl iubea 
foarte mult. Un chip de copil, care se maturizase pe ecranul creierului său în 
câteva secunde şi devenise portretul tulbure, imperfect dar întreg, al unei 
părţi a fiinţei sale; era îmbrăcat în uniformă. Cu lacrimi scurgându-i-se pe 
obraji, înţelesese că era fratele său, cel despre care îi povestiseră, prizonier 
de război pe care el îl salvase cu ani în urmă din jungla din Tam Quan, în 
pofida exploziilor asurzitoare şi a unui trădător pe care tot el îl executase, pe 
nume Jason Bourne. Imaginile violente, fragmentate, fuseseră prea mult 
pentru el; îşi dusese cu greu până la urmă seminarul, pretextând o durere de 
cap. Trebuia să se elibereze, să accepte sau să respingă straturile cojinde ale 
memoriei cu ajutorul raţiunii, care îl îndemna acum spre sala de sport, îl 
îndemna să alerge împotriva vântului, oricât de puternic. N-o putea împovăra 
pe Marie de fiecare dată când se prăbuşeacâte un stăvilar; o iubea prea mult. 
Atunci când putea, se descurca singur. Era contractul lui cu sine însuşi. 

Deschise uşa grea, întrebându-se în trecere de ce toate uşile sălilor de 
sport trebuie să aibă greutatea unor porţi de fortăreață. Intră, trecu pe sub o 
arcadă, străbătu un coridor cu pereţi albi, şi ajunse la uşa vestiarului 
facultăţii. Fu încântat să constate că încăperea era goală; nu se afla într-o 
stare de spirit propice conversaţiilor banale şi dacă ar fi fost obligat să 
răspundă ar fi părut posac, sau chiar straniu. De asemenea, se simţea mult 
mai bine fără privirile curioase pe care fără îndoială ar fi trebuit să le suporte. 
Marginea prăpastiei era încă foarte aproape; trebuia să se retragă încet, mai 
întâi în sinea sa, apoi împreună cu Marie.lisuse, când aveau să se sfârşească 
toate acestea? Cât mai putea să-i ceară? Adevărul era că nu trebuise să-i 
ceară niciodată nimic - ea îi dăduse totul fără să i se ceară. 

Webb ajunse în dreptul şirului de dulapuri. Al lui era la capătul opus. Se 
îndrepta spre el printre băncuţele de lemn şi dulapurile adiacente când 
privirile îi fură atrase de un obiect aflat în faţa sa. Se repezi la el; un bilet 
împăturit, lipit cu scotch de dulap. Îl smulse şi-l desfăcu: A telefonat soţia ta. 
Te roagă s-o suni cât poţi de curând. Zice că-i urgent. Ralph. 

Îngrijitorul vestiarului ar fi putut avea atâta minte încât să iasă şi să 
strige după el! îşi spuse David furios, descuindu-şi dulapul. Căută febril în 
buzunarele pantalonilor atârnaţi în cui, apoi alergă la telefonul instalat pe 
perete. Băgă moneda, neplăcut impresionat de constatarea că îi tremurau 
mâinile, apoi realiză şi de ce. Marie nu folosea niciodată cuvântul “urgent”. 
Evita astfel de cuvinte, dacă putea. 

— Alo? 

— Ce s-a întâmplat? 

— M-am gândit eu că trebuie să fii pe afară, spuse soţia sa. Panaceul lui 
Mo, cel pentru care el garantează c-o să te vindece, dacă nu mori mai întâi de 
inimă. 

— Ce s-a întâmplat? 


— David, vino acasă. Te aşteaptă cineva cu care trebuie să te întâlneşti. 
Vino repede, iubitule. 


Subsecretarul de Stat Edward McAllister făcu o introducere cât mai 
scurtă dar, lăsând să-i scape câte un detaliu pe ici pe colo, îi dădu de înţeles 
lui Webb că nu face parte din eşaloanele inferioare ale Departamentului. Dar 
că experienţa şi cunoştinţele sale îl puneau la adăpost de efectele schimbărilor 
din administraţie. 

— Dacă vreţi, d-le Webb, afacerile noastre mai pot aştepta până vă 
schimbaţi hainele cu ceva mai confortabil. 

David mai purta încă şortul pătat detranspiraţie şi un tricou, hainele şi 
le înşfăcase din dulap şi, cu ele în braţe, se repezise la maşină. 

— Nu cred, răspunse el. Nu cred că afacerile dumneavoastră pot să 
aştepte d-le McAllister, nu la serviciul de unde veniţi. 

— Stai jos, David. Marie St. Jaques Webb intră în încăpere ducând două 
prosoape. Unul i-l întinse lui Webb, în timp ce cei doi se aşezau faţă în faţă, 
lângă căminul unde focul nu fusese aprins. Marie trecu în spatele soţului ei 
ştergându-i gâtul şi umerii cu cel de-al doilea prosop. Lumina unei veilleuze îi 
accentua tenta roşcată a părului dar îi lăsa în umbră trăsăturile şi ochii aţintiţi 
asupra omului venit din partea Departamentului de Stat. 

— Vă rog, continuaţi, spuse ea. După cum ne-am înţeles, am aprobarea 
guvernului să asist la orice aveţi de spus. 

— S-a pus problema altfel? întrebă David privind mai întâi în sus, la ea, 
apoi la oaspete, fără a-şi ascunde ostilitatea. 

— Nici o clipă, răspunse McAllister zâmbind stins, dar sincer. Nimănui 
din cei care au citit despre contribuţia soţiei dumneavoastră nu i-ar trece prin 
cap să o facă. Acolo unde alţii au dat greş, ea a învins. 

— Asta aşa e, aprobă Webb. Şi fără să facă prea multe comentarii. 

— Hai David, lasă. 

— lerta-ţi-mă. Are dreptate. Am idei preconcepute şi n-ar trebui, nu? 

Webb încercă să zâmbească, dar nu prea reuşi. 

— După părerea mea, aveţi tot dreptul, spuse Subsecretarul. Dacă aş fi 
în locul dumneavoastră aş face la fel. Dar în ciuda faptului că venim din medii 
asemănătoare - şi eu am lucrat în Orientul îndepărtat câţiva ani - nimeni nu s- 
ar fi gândit măcar sămă propună pentru misiunea pe care v-aţi asumat o 
dumneavoastră. Ceea ce aţi făcut e la ani-lumină de puterile mele. 

— Şi ale mele, în mod destul de evident. 

— Nu la fel se vede şi de unde stau eu. Dumnezeu mi-e martor, eşecul 
nu vi se datorează. 

— Acum sunteţi amabil. Nu vă supăraţi, dar prea multă amabilitate - de 
unde staţi dumneavoastră - mă nelinişteşte. 

— Atunci haideţi să ne ocupăm de scopul venirii mele, vreţi? 

— Vă rog. 

— Şi sper că ideile dumneavoastră despre mine nu sunt prea drastice. 
Nu vă sunt duşman, d-le Webb. Vreau să vă fiu prieten. Am puterea să trag 


sfori în aşa fel încât să vă ajut şi să vă protejez. 

— De ce? 

— De un lucru la care nu se aşteaptă nimeni. 

— S-auzim. 

— Începând peste o jumătate de oră, paza dumneavoastră va fi dublată, 
spuse McAllister, privindu-l pe David drept în ochi. E decizia mea, şi o voi 
cvadrupla dacă mi se pare că este nevoie. Orice persoană care intră în campus 
va fi interogată, iar împrejurimile cercetate din oră în oră. Bodyguarzii nu se 
vor mai pierde în decor, mulţumindu-se săvă urmărească din priviri, ci vor fi la 
rândul lor extrem de vizibili. Vizibili şi sper ameninţători. 

— Christoase! sări Webb de pe scaun. Carlos! 

— Nu cred, spuse reprezentantul Departamentului de Stat. Nu-l putem 
exclude pe Carlos, dar posibilitatea e foarte mică. 

— Da? David dădu din cap. Probabil că aşa e. Dacă ar fi fost Şacalul, 
oamenii voştri ar fi fost peste tot dar nu la vedere. 

L-aţi lăsa să vină după mine, ca să puneţi mâna pe el; iar dacă mă ucide, 
ei bine, preţul e acceptabil. 

— Nu şi pentru mine. Nu trebuie neapărat să mă credeţi pe cuvânt, dar 
să ştiţi că aşa e. 

— Vă mulţumesc dar, atunci, despre ce e vorba? 

— Dosarul dumneavoastră a fost deschis - vreau să vă spun dosarul 
Treadstone a ieşit la iveală. 

— A ieşit sau a fost scos? 

— La început cu permisiunea autorităţilor, fiindcă era vorba de o situaţie 
limită şi, într-un fel, n-am avut de ales. Apoi lucrurile ne-au scăpat din mână 
iar acum ne preocupă soarta dumneavoastră. 

— Staţi aşa. Cine a pus mâna pe dosar? 

— Unul din oamenii din interior, de sus de tot. Avea cele mai bune 
recomandări, nimeni nu le-ar fi putut pune la îndoială. 

— Cine e? 

— Un agent al MI6 care opera în Hong Kong, un om pe care CIA a 
contat ani de zile. S-a suit în avion, a aterizat la Washington, s-a dus direct la 
legătura lui dinăuntrul Agenţiei şi ia cerut să-i dea tot ce există legat de Jason 
Bourne. A susţinut că are o criză în teritoriu, ca rezultat direct al proiectului 
Treadstone. Deasemenea a lăsat să se înţeleagă că, dacă Serviciul de 
Informaţii american mai vrea să coopereze cu cel englez, e mai bine să i se 
satisfacă cererea. 

— Dar trebuia să vină cu un motiv foarte solid 

— Asta a şi făcut. 

McAllister făcu o pauză, clipi nervos şi îşi masă fruntea cu degetele. 

— Ei? 

— Jason Bourne a apărut din nou, spuse McAllister încet. A mai comis o 
crimă. În Kowloon. 

Marie trase brusc aer în piept şi îşi încleştă mâna pe umărul soţului ei; 
în ochii mari, căprui, se citea furia dar şi spaima. Privi tăcută la vizitator. 


Webb nu se clinti. Îl studia pe McAllister, ca pe un om care priveşte o cobră. 

— Ce dracu' tot spui? şopti, apoi îşi recăpătă glasul. Jason Bourne - acel 
Jason Bourne nu mai există. N-a existat niciodată! 

— Asta o ştii dumneata şi o ştim noi, dar în Asia legenda este încă vie. 
Dumneata ai creat-o, domnule Webb - şi ai făcut-o după părerea mea strălucit. 

— Nu mă interesează părerea dumitale, domnule McAllister, spuse 
David îndepărtând mâna soţiei sale şi ridicându-se de pe scaun. La ce caz 
lucrează agentul ăsta MI6? Câţi ani are? Care e factorul lui de stabilitate, care 
sunt antecedentele lui? Trebuie să fi aflat ceva despre el până acum. 

— Desigur. Nu e nimic special. Londra îi confirmă statele de serviciu 
excepţionale, statutul actual şi informaţiile pe care ni le-a dat. Ca şef de staţie 
pentru MI6, a fost contactat de poliţia din Kowloon - Hong Kong în urma unor 
evenimente de natură explozivă. Până şi Foreign Office-ul l-a susţinut. 

— O greşeală! strigă Webb scuturând din cap, apoi cobori glasul. A fost 
cumpărat, McAllister. Cineva trebuie să-i fi oferit o mică avere pentru dosarul 
ăla. S-a folosit de singura minciună credibilă, iar voi aţi înghiţit momeala! 

— Mă tem că nu e minciună - nu din punctul lui de vedere. El a crezut în 
dovezile care-i s-au adus, după cum şi Londra le-a crezut. Un Jason Bourne s-a 
reîntors în Asia. 

— Şi dacă îţi spun că nu e prima dată când centrului i se serveşte o 
minciună numai pentru ca un agent prost plătit şi expus la prea multe riscuri 
să poată trece de partea cealaltă. După atâţia ani şi atâtea primejdii, te 
trezeşti că nu ţi-a rămas nimic. Profiţi de ocazia care îţi asigură venitul pe 
piaţă. În acest caz, dosarul. 

— Dacă aşa stau lucrurile, atunci nu i-a folosit prea mult. Emort. 

— Ce e? 

— A fost împuşcat mortal acum două seri, în biroul său din Kowloon, la 
numai o oră după ce aterizase la Hong Kong. 

— Fir-ar să fie, asta n-ar fi trebuit să se-ntâmple, spuse David, uimit. Un 
om care trădează are grijă să-şi acopere spatele. Îşi construieşte un dosar 
despre binefăcătorul său, şi are grijă să-l anunţe că, dacă i se întâmplă ceva, 
dosarul are să ajungă pe mâinile cui trebuie. E asigurarea lui, singura. 

— Era curat, insistă McAllister. 

— Sau tâmpit. 

— Nimeni nu crede asta. 

— Dar ce credeţi despre el? 

— Că era pe urmele unui fir extraordinar, care ar fi putut duce la 
explozii de violenţă în toată lumea interlopă din Hong Kong şi Macao. Brusc, 
crima organizată a devenit grozav de haotică, asemănătoare războaielor din 
anii douăzeci şi treizeci. Asasinatele s-au înmulţit. Bande rivale au început să 
instige la revoltă; cheiurile s-au transformat în câmpuri de luptă, depozitele, 
ba chiar şi navele de marfă sunt aruncate în aer din răzbunare sau pentru a 
elimina concurenţi. Uneori nu e nevoie decât de câteva fracțiuni războinice, 
puternice - şi de un Jason Bourne în fundal. 

— Dar, din moment ce nu există un Jason Bourne, restul e treaba 


poliţiei. Nu a celor de la MIG. 

— Domnul McAllister tocmai a spus că agentul a fost contactat de poliţia 
din Hong Kong, interveni Marie privindu-l fix pe Subsecretarul de Stat. În mod 
evident, MI6 a fost de acord cu decizia. De ce? 

— Din greşeală. 

David stătea nemişcat cu respiraţia întretăiată. 

— Jason Bourne nu e creaţia poliţiei, spuse Marie alăturându-se soţului 
ei. El a fost creat de Reţeaua de Informaţii a Statelor Unite, prin intermediul 
Departamentului de Stat. Dar eu cred că MI6 avea un motiv mai puternic 
decât găsirea unui asasin care se dădea drept Jason Bourne. N-am dreptate, 
domnule McAllister? 

— Ba da, doamnă Webb. Un motiv cu mult mai puternic. În discuţiile pe 
care le-am avut în ultimele zile, mulţi dintre noi au fost de părere că 
dumneavoastră o să vedeţi lucrurile mai limpede decât putem să le vedem noi. 
Să spunem că e vorba de o problemă de natură economică, ale cărei 
consecinţe ar putea fi foarte grave în domeniul politic, şi nu numai în Hong 
Kong, ci în întreaga lume. Cât timp aţi lucrat pentru guvernul canadian, aţi 
fost un economist foarte apreciat. Aţi acordat asistenţă ambasadorilor şi 
delegaților cu activitate pretutindeni în lume. 

— Da, dar vă rog să-i explicaţi toate acestea şi stăpânului casei. 

— Nu e momentul potrivit pentru a dezechilibra piaţa Hong Kong-ului, 
domnule Webb, chiar dacă e - sau poate cu atât mai mult cu câte - o piaţă 
ilegală. Un astfel de dezechilibru, combinat cu violenţe, lasă impresia unei 
lipse de stabilitate a guvernului, dacă nu cumva una mult mai profundă. Şi nu 
e cel mai potrivit moment pentru a da Chinei pe mână mai multă MUNIȚIE 
decât are deja. 

— Mai spuneţi-mi odată. 

— Tratatul din 1997, răspunse Marie încet. Data limită e peste nici zece 
ani, motiv pentru care s-au negociat noi acorduri cu Beijing-ul. Şi totuşi, nimic 
nu e sigur, totul e instabil şi e mai bine să nu clătinăm prea tare barca. 
Stabilitatea şi calmul sunt cheia afacerii. 

David privi la ea, apoi la McAllister. Dădu din cap. 

— Pricep. Am mai citit prin ziare şi prin reviste, dar e un subiect la care 
nu mă pricep foarte bine. 

— Soţul meu e interesat de alte lucruri, îi explică Marie lui McAllister. 
De studiul oamenilor, a civilizaţiilor. 

— Bun, spuse Webb. Şi? 

— Pe mine mă interesează banii şi schimburile de valori, pieţele şi 
fluctuațiile lor, stabilitatea lor, sau lipsa lor de stabilitate. lar Hong Kong-ul 
înseamnă, dacă nu altceva, bani. Banii sunt, mai mult sau mai puţin, singura 
lui bogăţie; şi singura lui rațiune de a exista. Economia lui ar muri fără bani; 
neunsă, orice pompă începe să scârţâie. 

— Şi fără stabilitate nu rămâne decât haosul, adăugă McAllister. E scuza 
tuturor bătrânilor seniori ai războiului chinez. China intervine pentru a pune 
capăt haosului, pentru a-i suprima pe agitatori şi, deodată, n-a mai rămas 


decât gigantul în ale cărui mâini stau şi colonia şi Noile Teritorii. Minţile mai 
lucide de la Beijing sunt ignorate în favoarea elementelor violente, care 
doresc să-şi spele păcatele printr-o dominație militară. Băncile se prăbuşesc, 
iar Orientul îndepărtat intră la stăpân. Haos. 

— Îi credeţi pe chinezi în stare de una ca asta? 

— Hong Kong, Kowloon, Macao şi toate teritoriile fac parte din “cel mai 
mare stat de sub soare”, până şi acordurile occidentului cu China o recunosc. 
E o singură entitate, şi ştii foarte bine că orientalii nu au înţelegere pentru 
copiii neascultători. 

— Şi vrei să-mi spui că un singur om poate provoca toată această criză 
doar dându-se drept Jason Bourne? Nu te cred. 

— Sigur probabilitatea e mică, dar ea există. Vezi dumneata legenda 
asta e de partea lui, ea acţionează ca un factor hipnotic. I s-au atribuit 
nenumărate crime şi numai pentru a îndepărta poliţia de pe urmele 
adevăraţilor autori - conspiratori fanatici de dreapta sau de stânga, care se 
folosesc de imaginea ucigaşă a lui Bourne. Dacă stai să te gândeşti, de fapt 
aşa s-a născut legenda însăşi, nu? Ori de câte ori o persoană importantă era 
asasinată în partea de sud a Chinei, dumneata, sub numele de Jason Bourne 
făceai în aşa fel încât asasinatul să-ţi fie atribuit. În doi ani erai celebru dar, 
de fapt, nu ai ucis decât un singur om, pe informatorul beat din Macao, cel 
care a încercat să te sugrume. 

— Nu-mi amintesc, spuse David. 

Trimisul Departamentului de Stat dădu din cap cu înţelegere. 

— Da, mi s-a spus. Dar nu înţelegi că, dacă victimele acestor asasinate 
sunt personalităţi politice şi influente - sau să spunem, guvernatorul britanic 
sau un negociator din partea chineză - atunci întreaga colonie s-ar putea 
revolta. 

McAllister se opri clătinând din cap de parcă ar fi încercat să alunge 
astfel de imagine. 

— Asta însă e grija noastră, nu a dumitale şi pot să-ţi spun că cei mai 
buni oameni ai serviciilor de informaţii lucrează în zona aceasta. Grija 
dumitale trebuie să fii dumneata însuţi, domnule Webb. lar acum e şi a mea. 
Trebuie să te protejăm. 

— Dosarul ăla, spuse Marie cu răceală, n-ar fi trebuit dat nimănui. 

— N-am avut de ales. Britanicii ne sunt colaboratori apropiaţi: trebuia să 
le dovedim că Treadstone e un caz încheiat şi că soţul dumneavoastră e la mii 
de kilometri depărtare de Hong Kong. 

— Le-aţi spus şi unde e? Strigă soţia lui Webb. Cum îndrăzniţi? 

— N-am avut de ales, repetă McAllister masându-şi iar fruntea. Trebuie 
să cooperăm în momente de criză. Nu se poate să nu înţelegeţi atâta lucru. 

— Ce nu înţeleg eu este cum de a existat un asemenea dosar referitor la 
soţul meu. Ar fi trebuit să fie o acţiune strict secretă. 

— Legea spune că operaţiunile finanţate cu acordul Congresului trebuie 
înregistrate. 

— Nu zău, interveni David, supărat. Dacă tot ştii totul despre mine 


înseamnă că ştii şi de unde vin. Spune-mi, unde sunt toate dosarele referitoare 
la Meduza? 

— Nu pot să-ţi dau un răspuns. 

— Tocmai mi-ai dat unul. 

— Doctorul Panov a încercat să vă convingă să distrugeţi toate hârtiile 
cazului Treadstone, insistă Marie. Sau măcar să folosiţi nume false, dar nici 
măcar atâta lucru n-aţi vrut să faceţi. Ce fel de oameni sunteţi? 

— Eu personal aş fi fost de acord, spuse McAllister cu o căldură 
surprinzătoare. Îmi pare rău, d-nă Webb. Iertaţi-mă. Dar toate acestea s-au 
întâmplat înainte de sosirea mea... Ca şi dumneavoastră, am fost indignat de 
procedură. Poate aveţi dreptate, poate n-ar fi trebuit să existe niciodată un 
dosar. S-ar fi găsit alte căi... 

— Rahat! îl întrerupse David, cu vocea spartă. Asta face parte dintr-o 
nouă strategie, dintr-o nouă capcană. Vreţi pielea lui Carlos şi nu vă pasă cum 
puneţi mâna pe ea. 

— Mie îmi pasă, domnule Webb, chiar dacă dumneavoastră nu mă 
credeţi. Ce-mi pasă mie de Carlos - mie sau Departamentului pentru Orientul 
îndepărtat? El e o problemă a Europei. 

— Vrei să spui că mi-am petrecut trei ani din viaţă urmărind un om lipsit 
de importanţă? 

— Nu, bineînţeles că nu. Vremurile se schimbă, perspectivele se 
schimbă şi ele. Uneori totul pare zadarnic. 

— Iisuse Christoase! 

— Las-o mai moale, David, spuse Marieîndreptându-şi atenția pentru 
scurtă vreme asupra reprezentantului guvernamental, palid, aşezat pe scaunul 
său, cu mâinile încleştate. Hai să ne calmăm cu toţii. 

Apoi, privindu-şi soţul adânc în ochi, spuse: 

— Ceva s-a întâmplat azi după-amiază, nu? 

— Îţi spun eu mai târziu. 

— Bine. 

În timp ce David se reaşeza la locul lui, Marie îl privi pe McAllister, îi 
privi chipul ridat şi obosit, mai bătrân decât fusese cu câteva minute în urmă. 

— Tot ce ne-aţi spus până acum are un scop, nu-i aşa? Şi încă n-aţi 
terminat. Am dreptate? 

— Da, şi nu mi-e uşor. Vă rog să nu uitaţi că nu e multă vreme de când 
am început să lucrez la dosarul secret al d-lui Webb. 

— Inclusiv informaţiile referitoare la soţia şi copiii ucişi înCambodgia? 

— Da. 

— Atunci spuneţi ce aveţi de spus, vă rog. 

Încă o dată, McAllister îşi întinse degetele subţiri să-şi maseze fruntea. 

— Din câte ştiu, din informaţiile confirmate de Londra în urmă cu cinci 
ore, e posibil ca soţul dumneavoastră să fi devenit ţinta unui om care încearcă 
să-l ucidă. 

— Dar nu Carlos, nu Şacalul, spuse Webb, aplecându-se în scaun. 

— Nu. Cel puţin până acum n-am găsit legătura cu el. 


— Dar ce legături aţi găsit? întrebă Marie. Ce aţi aflat? 

— Agentul MI6 din Kowloon avea în biroul său o mulţime de hârtii foarte 
importante. Dar, din toate, nu a dispărut decât dosarul Treadstone - dosarul 
referitor la Jason Bourne. Asta ne-a fostconfirmat de Londra. E ca şi când s-ar 
fi emis un semnal. El e cel pe care îl vrem, numai Jason Bourne. 

— Dar de ce? strigă Marie, cu mâna încleştată peîncheietura soţului ei. 

— Pentru că un om a fost asasinat, spuse Webb încet. Iar alt om vrea să 
se răzbune. 

— De la ideea asta am plecat şi noi, spuse McAllister dând din cap. Şi 
am făcut ceva progrese. 

— Cine e cel asasinat? întrebă fostul Jason Bourne. 

— Înainte de a vă da un răspunstrebuie să ştiţi că tot ce avem e ce-au 
putut să descopere oamenii noştri din Hong Kong, pe cont propriu. Speculaţii 
în cea mai mare parte, nu avem dovezi. 

— Cum adică “pe cont propriu”? Unde dracu' erau englezii? Doar voi le- 
aţi dat dosarul Treadstone! 

— Pentru că ne-au dovedit că un om a fost ucis în numele creaţiei 
Treadstone, al creaţiei noastre - al dumitale! Nu ne-ar fi dezvăluit sursele lor, 
aşa cum nici noi nu le spunem cine sunt oamenii noştri de legătură. Ai noştri 
au tras câte douăzeci şi patru de ore din douăzeci şi patru ca să afle cine erau 
sursele agentului MI6 omorât, în ideea că unul din ei e autorul. În Macao au 
auzit un zvon care s-a dovedit a fi mai mult decât atât. 

— Te întreb din nou: cine e cel asasinat? 

— O femeie, răspunse McAllister. Soţia unui bancher din Hong Kong, un 
bancher pe nume Yao Mng, un taipan pentru care banca reprezintă numai o 
mică parte din avere. Are atât de mulţi bani încât până şi Beijing-ul l-a 
reprimit cu braţele deschise, pe post de consilier şi investitor. E influent, 
puternic şi intangibil. 

— Împrejurările? 

— Urâte dar nu mai urâte decât de obicei. Soţia lui era o actriţă 
oarecare, cu câteva roluri în filmele fraţilor Shaw, un pic mai tânără decât 
soţul ei. De asemenea, fidelă lui ca o iepuroaică în călduri, dacă-mi iertati... 

— Vă rog, spuse Marie, continuaţi. 

— În fine, tipul oricum se făcea că nu vede; ea era cucerirea lui, tânără 
şi frumoasă. Femeia făcea parte din protipendada coloniei, care-şi are partea 
ei de personaje dubioase. Weekend-ul acesta erau jocurile de noroc din 
Macao, cu mize incredibile, următorul - cursele din Singapore, sau o excursie 
cu avionul în Pescadore, pentru jocurile cu pistoale din locurile de întâlnire 
mai rău famate ale fumătorilor de opiu, cu pariurile de mii de dolari, atunci 
când focul începepe deasupra meselor şi pistoalele trag la nimereală: care din 
cei prezenţi va fi ucis? Şi, desigur, drogurile la scară mare. Ultimul amant al 
femeii era un distribuitor. Se aproviziona din Guanzhou, iar drumurile îl 
duceau dincolo de graniţa estică a lui Lok Ma Chau. 

— Rapoartele spun că e o zonă cu trafic foarte intens, îl întrerupse 
Webb. Ce v-a făcut să vă concentrați asupra lui şi a reţelei lui? 


— Faptul că reţeaua lui, aşa cum foarte corect o numeşti, ameninţa să 
acapareze tot oraşul sau măcar o parte a lui. Scăpase de concurenţi unul câte 
unul, mituind patrulele chinezeşti să le scufunde bărcile şi să le omoare 
echipajele. Se pare că lucrau eficient fiindcă o mulţime detrupuri sfârtecate de 
gloanţe au sfârşit în noroiul de pe malul râului. Fracţiunile şi-au declarat 
război iar distribuitorul - amantul tinerei soţii a bancherului - a fost sortit 
morţii. 

— În situaţia dată tipul trebuie să fi ştiut c- l aştepta. Trebuie să fi avut 
cel puţin zece bodyguarzi înjur. 

— Ai dreptate. Şi numai o legendă poate înfrânge o gardă de 
dimensiunile astea. Legenda pe care au plătit-o duşmanii lui. 

— Bourne, şopti David, scuturând din cap, cu ochii strânşi. 

— Da, aprobă McAllister. Acum două săptămâni, traficantul de droguri şi 
soţia lui Yao Ming au fost împuşcaţi într-un pat din hotelul Lisabone din 
Macao. O crimă urâtă, cadavrele abia dacă au putut fi recunoscute. Arma 
folosită era un pistol automat Uzi. Incidentul a fost muşamalizat, poliţia şi 
reprezentanţii guvernului mituiţi cu sume mari de bani - banii unui taipan. 

— Stai să ghicesc, spuse Webb monoton. Pistolul. E acelaşi cu cel folosit 
într-o crimă precedentă atribuită tot acestui Bourne. 

— Arma a fost abandonată la uşa unui cabaret din Kowloon. În cabaret s- 
au găsit cinci cadavre, dintre care trei ale unora dintre cei mai bogaţi oameni 
de afaceri ai coloniei. Englezii n-au făcut nici un comentariu; doar ne-au arătat 
câteva fotografii. 

— Bancherul ăsta, Yao Ming, spuse David. Soţul actriţei. El e legătura 
descoperită de oamenii voştri, nu? 

— Am aflat că era una din sursele agentului MI6. Relaţiile pe care le 
avea la Beijing făceau din el unul din cei mai importanţi oameni ai Serviciului 
de Informaţii. Era de nepreţuit. 

— Apoi, desigur, după ce i-a fost omorâtă soţia, tânăra şi iubita lui 
soţie... 

— Trofeul lui, îl întrerupse McAllister. Cucerirea a fost cea care i-a fost 
răpită. 

— Bine, bine, spuse Webb. Trofeul era mai important decât nevasta. 

— Mi-am petrecut câţiva ani în Orient. E o expresie pentru asta, cred că 
în chineză, dar nu mi-o mai amintesc. 

— Ren you iagian, spuse David. Preţul imaginii unui om, cum s-ar zice. 

— Da, cred că asta e. 

— Deci englezul de la MI6 primeşte un mesaj de la omul său de 
legătură, taipanul, care, îndurerat, îi cere să-i facă rost de dosarul lui Jason 
Bourne, asasinul care i-a ucis soţia - trofeul - sau nu s-a terminat cu 
informaţiile de la Beijing pentru Serviciul Britanic de Informaţii. 

— Aşa cred şi-ai noştri. Drept răsplată, englezul e ucis pentru că Yao 
Mingnu-şi poate permite nici cea mai mică apropiere între numele lui şi al lui 
Bourne. Taipanul trebuie să rămână inaccesibil şi incoruptibil. El vrea să se 
răzbune dar nu cu riscul de a se lăsa descoperit. 


— Şi englezii ce spun? întrebă Marie. 

— Ne-au spus limpede să stăm deoparte. Londra a fost categorică. În 
cazul Treadstone am făcut-o de oaie, nu vor să ne mai băgăm nasul în 
afacerea din Hong Kong mai ales în vremurile astea tulburi. 

— I-au pus vreo întrebare lui Yao Ming? 

Webb îl privea atent pe Subsecretarul de Stat. 

— Când am adus în discuţie numele ne-au spus că nici nu poate fi vorba. 
S-au cam speriat, dar asta nu i-a făcut să-şi schimbe atitudinea. Sau, cel mult, 
i-a enervat şi mai tare. 

— Inaccesibil, spuse David. 

— Probabil vor să continue să-l folosească. 

— După câte a făcut? întrebă Marie. După câte i-a făcut şi i-ar mai putea 
face soţului meu? 

— E o altă lume, spuse McAllister, moale. 

— Aţi colaborat cu ei... 

— A trebuit s-o facem, interveni reprezentantul guvernamental. 

— Atunci insistaţi ca şi ei să colaboreze cu voi. Pretindeţi-le-o. 

— Iar ei, la rândul lor, ne vor cere altceva în schimb. Nu putem. 

— Mincinoşilor! 

Marie întoarse capul dezgustată. 

— Eu nu v-am spus nici o minciună, doamnă Webb. 

— Oare de ce simt că nu pot avea încredere în dumneata, domnule 
McAllister. 

— Poate pentru că nu ai încredere în guvern, domnule Webb, şi nici nu 
ai prea multe motive s-o faci. Nu pot să-ţi spun decât că eu sunt un om cinstit. 
Poţi accepta asta sau nu - mă poţi accepta pe mine sau nu - dar între timp eu 
trebuie să îţi asigur protecţia. 

— Mă priveşti ciudat... De ce? 

— Pentru că n-am mai fost niciodată într-o situaţie ca asta, de aia. 

Se auzi clopoţelul sunând şi Marie, clătinând din cap, se ridică şi ieşi în 
hol. Deschise uşa. Pentru o clipă, respiraţia i se opri şi ea rămase privind ţintă 
la cei doi bărbaţi care, umăr la umăr îşi prezentau legitimaţiile învelite în 
plastic negru, fiecare cu insigna agăţată în partea de sus, cu vulturul în care 
se reflecta lumina lămpilor de pe verandă. În spatele lor, lângă bordură, 
apăruse o a doua maşină întunecată; înăuntru se vedeau alte siluete şi vârful 
aprins al unei ţigări - alţi bărbaţi, alte gărzi. Îi venea să ţipe, dar n-o făcu. 

Edward McAllister se urcă pe locul din dreapta al maşinii puse la 
dispoziţia sa de Departamentul de Stat şi privi prin fereastra închisă la silueta 
rămasă în prag. Fostul Jason Bourne stătea nemişcat cu ochii la vizitatorul 
care pleca. 

— Hai să mergem de aici, îi spuse McAllister şoferului, un bărbat cam de 
aceeaşi vârstă cu el, cu chelie şi ochelari cu rame de baga. 

Maşina porni; şoferul era atent la strada necunoscută, îngustă, 
mărginită de copaci, la numai un cvartal depărtare de plaja stâncoasă a 
micului orăşel din Maine. Timp de câteva minute, nici unul din ei nu rosti un 


cuvânt. În cele din urmă, şoferul întrebă: 

— Cum a mers? 

— Mers? răspunse celălalt. După cum spune ambasadorul, toate piesele 
sunt la locul lor. Temelia e pusă, raţionamentul există; munca de misionar e 
făcută. 

— Îmi pare bine s-aud asta. 

— Da? Atunci şi mie îmi pare bine. 

McAllister îşi ridică mâna ce-i tremura. 

— Ba nu, mie nu-mi pare bine, spuse el brusc. Mie mi-e silă. 

— Îmi pare rău... 

— Şi apropo de munca de misionar să ştii că eu sunt creştin. Vreau să 
spun că sunt credincios - nu sunt fanatic, nu cred că am mai trăit o dată, mai 
demult, nu mă prosternez cu ceasurile în faţa altarului, dar cred cu adevărat. 
Merg cu soţia la biserică cel puţin de două ori pe lună şi amândoi fiii mei fac 
la fel. Sunt un om generos pentru că aşa vreau eu să fiu. Poţi să înţelegi atâta 
lucru? 

— Sigur. Nu-ţi împărtăşesc sentimentele, dar pot să le înţeleg. 

— Numai că eu abia am ieşit din casa omului ăluia! 

— Hei, uşurel. Ce ţi s-a-ntâmplat? 

McAllister privea fix înainte şi luminile care alergau pe lângă ei i se 
prelingeau pe faţă. 

— Dumnezeu să mă ierte, şopti el. 


CAPITOLUL 4 


Întunericul se umplu deodată de urletele suprapuse într-o hărmălaie 
îngrozitoare, din ce în ce mai aproape. Apoi trupurile apărură din senin, se 
repeziră la ei strigând, cu feţele contorsionate în agonie. Webb căzu în 
genunchi, acoperindu-şi faţa şi gâtul cu mâinile cum putea mai bine, ţintă 
mişcătoare în mijlocul cercului de atacatori. Hainele negre erau bune în 
întuneric, dar nu aveau să-l ajute prea mult dacă începeau să tragă la 
întâmplare omorându-i şi unul din paznici. Dar nu întotdeauna asasinii 
trăgeau cu gloanţe. Mai existau şi săgețile - proiectile ucigaşe aruncate din 
arme cu aer comprimat, înfipte acolo unde pielea e neapărată şi care aduc 
moartea în câteva minute. Sau secunde. 

O mână i se aşeză pe umăr. Se răsuci aruncându-şi braţul în sus şi 
îndepărtând-o, în acelaşi timp făcând un pas spre stânga şi ghemuindu-se ca 
un animal. 

— Vă simţiţi bine, domnule profesor? îl întrebă bodyguard-ul din dreapta 
lui zâmbindu-i larg în lumina lanternei. 

— Ce? Ce s-a întâmplat? 

— Nu-i grozav? strigă şi bodyguard-ul din stânga apropiindu-se pe când 
David se ridica în picioare. 

— Ce? 

— Puştii ăştia sunt extraordinari. Îţi face plăcere să-i priveşti. 

Se terminase. Campusul era tăcut din nou; în depărtare, printre clădirile 
de piatră aşezate cu faţa la terenurile de joc şi la stadion, flăcările unui foc de 
tabără dansau pe sub băncile peluzelor goale. Suporterii echipei de fotbal se 
încălziseră iar paznicii lui se distrau de minune. 

— Dar dumneavoastră, domnule profesor? spuse în continuare cel din 
stânga. Vă simţiţi mai liniştit acum că suntem aici, cu dumneavoastră? 

Se terminase. Criza de nebunie luase sfârşit. Sau...? De ce-i bătea inima 
atât de tare? De ce era atât de dezorientat, atât de speriat? Ceva nu era în 
regulă. 


— Oare de ce mă irită toată parada asta? spuse David la cafeaua de 
dimineaţă aşezat în nişa în care îşi luau întotdeauna micul dejun, din vechea 
casă victoriană. 

— Duci dorul plimbărilor pe plajă, spuse Marie,punându-i soţului său un 
ou ochi pe o felie de pâine prăjită. Mănâncă asta înainte să fumezi. 

— Nu, serios. Mă enervează. De o săptămână încoace sunt ca o rață la o 
tarabă de tir de la bâlci, cu o protecţie superficială. Abia ieri după-amiază mi- 
am dat seama. 

— Cum adică? 

Marie puse tigaia în chiuvetă, fără să-şi ia ochii de laWebb. 

— Ai şase oameni după tine, patru “în flancuri” după cum spui tu, ceilalţi 


doi scrutând drumul înainte şi în urma ta. 

— Paradă. 

— De ce-i spui aşa? 

— Nu ştiu. Toată lumea e la locul ei, toţi merg ca după tobă. Nu ştiu. 

— Simţi că ceva nu e bine? 

— Cred că da. 

— Atunci spune-mi. Aşa mi-ai salvat viaţa pe Guisan Quai, în Zurich. 
Vreau să aud - adică, poate că nu vreau, dar trebuie. 

Webb sparse gălbenuşul pe pâine. 

— Îţi imaginezi ce uşor i-ar fi cuiva, destul de tânăr ca să treacă drept 
student, să se apropie de mine pe o alee şi să tragă cu o săgeată dintr-un 
pistol cu aer comprimat? Zgomotul se poate acoperi cu o tuse sau cu un hohot 
de râs, iar eu aş sfârşi cu o sută de centimetri cubi de stricnină în sânge. 

— Tu ştii lucrurile astea mult mai bine decât mine. 

— Sigur. Pentru că eu aşa aş face. 

— Nu. Jason Bourne ar putea face asta. Nutu. 

— Bine, să zicem că m-ampusîn pielea lui. Asta nu înseamnă că n-am 
dreptate. 

— Ce s-a întâmplat ieri după-amiază? 

Webb se juca cu oul şi cu pâinea pe farfurie. 

— Am terminat seminarul târziu, ca de obicei. Seîntuneca şi cei doi 
bodyguarzi mi s-au alăturat şi am pornit împreună să traversăm curtea 
interioară spre parcare. Un meci de fotbal - echipa noastră neînsemnată 
contra unei alte echipe neînsemnate, dar un meci important pentru noi. 
Galeria a trecut pe lângă noi în goană, îndreptându-se spre un foc de tabără 
de dincolo de peluze, cu ţipete şi strigăte şi cântece războinice, ca să se 
încălzească. În momentul ăla mi-am spus: Până aici mi-a fost. Dacă e să se 
întâmple cândva, acum are să se întâmple. Crede-mă, timp de câteva clipe, am 
fost Jason Bourne. M-am ferit şi m-am ghemuit încercând să nu-i scap din ochi 
- am fost foarte aproape de panică. 

— Şi, pe urmă? întrebă Marie, neliniştită de tăcerea lui bruscă. 

— Aşa-zişii mei paznici priveau spectacolul şi râdeau, mai ales cei doi 
din faţă se distrau nemaipomenit. 

— Şi te-a deranjat? 

— Instinctiv. Eram o ţintă descoperită, în mijlocul unei mulţimi aţâţate. 
Simţurile mi-au transmis mesajul, mintea n-a mai avut nevoie. 

— Cine e cel care vorbeşte acum? 

— Nici eu nu ştiu. Nu ştiu decât că în acele câteva clipe, în jurul meu 
nimic n-a mai avut sens. Apoi, un moment mai târziu, ca şi când ar fi vrut să- 
mi confirme sentimentele pe care nu le pusesem în cuvinte, tipul din stânga 
mea, din spate, mi-a pus mâna pe umăr şi mi-a spus ceva de genul: Nu-i aşa că 
puştii ăştia sunt grozavi? Tare-ţi place să te uiţi la ei, nu? l-am mormăit ceva 
fără sens, iar el mi-a spus, şi astea sunt exact cuvintele lui: lar 
dumneavoastră, domnule profesor? Vă simţiţi mai liniştit acum că suntem aici, 
cu dumneavoastră? 


David îşi ridică privirile către soţia sa. 

— Oare mă simt mai bine? Eu? Acum? 

— Omul ştie care e datoria lui, îl întrerupse Marie. Să te protejeze. Sunt 
sigură că vroia să ştie dacă te simţi mai în siguranţă. 

— Oare? Mulțimea aceea zgomotoasă de copii, lumina puţină, umbrele 
trupurilor, feţele neclare... iar el intră în joc şi se distrează, şi toţi fac acelaşi 
lucru. Oamenii aceştia sunt aici ca să mă apere cu adevărat? 

— Dar de ce altceva? 

— Nu ştiu. Poate e din cauză că eu am trecut pe acolo pe unde ei n-au 
fost. Poate gândesc prea mult; mă tot gândesc la McAllister şi la ochii ăia ai 
lui. Dacă n-ar fi clipit, ar fi arătat ca ai unui peşte mort. Puteai citi orice voiai 
în ei, după cum aveai chef. 

— Ţi-a spus o mulţime de lucruri şocante, spuse Marie, rezemată de 
chiuvetă, cu braţele încrucişate şi privindu-şi atent soţul. Trebuie să fi avut un 
efect teribil asupra ta. Ştiu,pentru că asupra mea l-a avut. 

— Probabil, răspunse Webb dând din cap. Ironia e că pe cât vreau de 
mult să-mi amintesc unele lucruri, sunt şi altele pecare aş vrea să le uit. 

— De ce nu-l suni pe McAllister, să-i spui şi lui ce simţi, ce crezi? Ai un 
număr direct al lui, şi de acasă şi de la serviciu. Mo Panov te-ar sfătui şi el să 
faci asta. 

— Da, ştiu. 

David continuă să ciugulească fără chef din ou. 

— Da, dacă ai o modalitate de a-ţi descărca sufletul, fă-o cât mai repede, 
asta mi-ar spune. 

— Atunci fă-o. 

Webb zâmbi, cam cu tot atâta entuziasm cu cât îşi mânca micul dejun.. 

— Poate am s-o fac, poate nu. Nu vreau să par că dau semnele unei 
obsesii recurente, sau pasive, sau latente, cum i s-o fi spunând. Dacă ar fi 
după el, Mo s-ar înfiinţa imediat să-mi stoarcă creierii. 

— Dacă n-o face el, s-ar putea s-o fac eu. 

— “Ni shi nuhaizi”, spuse David ştergându-se cu un şerveţel, 
ridicându-se de pe scaun şi îndreptându-se spre ea. 

— Şi ce înseamnă asta, soţul meu enigmatic şi iubitul meu numărul 87? 

— Înseamnă, în traducere liberă, că eşti încă o puştoaică şi nu tocmai - 
şi că încă pot să fac faţă, trei zile din cinci, în patul ăla în care am şi altceva de 
făcut cu tine decât să te bat la fund. 

— Toate astea într-o propoziţie atât de scurtă? 

— Noi nu ne risipim în cuvinte, noi desenăm imagini... Trebuie, să plec. 
Seminarul de azi e despre Rama al doilea al Siamului şi pretenţiile lui asupra 
statelor malaeziene la începutul secolului al XIX-lea. Nu e prea interesant, dar 
e important.Ce-i mai rău însă e că am un student din Moulmein, din Burma, 
care cred că ştie mai multe decât mine. 

— Siam? întrebă Marie îmbrăţişându-l. Asta e Tailanda. 

— Da, acum e Tailanda. 

— Soţia ta, copiii. Doare, David? 


O privi atent. O iubea atât de mult. 

— Nu doare atât de tare pentru că nu mi-i amintesc foarte bine. Uneori 
sper să nu mi-i mai amintesc niciodată. 

— Nu sunt de acord. Vreau să-i vezi, şi să-i auzi şi să-i simţi. Şi să ştii că 
şi eu îi iubesc. 

— Of, Doamne! 

O îmbrăţişă, şi trupurile li se lipiră unul de altul cu ocăldură care era 


numai a lor. 
* 


* * 


Pentru a doua oară suna ocupat; Webb puse receptorul în furcă şi se 
întoarse la studiul cărţii lui V. F. Vella despre “Siamul sub Rama IU”, să vadă 
dacă studentul din Burma avea dreptate în legătură cu conflictul lui Rama II 
cu sultanul din Kedah, privitor la insula Penang. Era timpul înfruntărilor în 
sferele rarefiate ale studiilor academice. Pagodele Moulmein-ului din poezia 
lui Kipling lăsaseră locul unui student lipsit de respect pentru cei mai bătrâni 
ca el. Kipling ar înţelege asta şi l-ar face praf. 

O bătaie scurtă la uşa biroului şi uşa se deschise înainte ca David să fi 
avut timp să răspundă. Era unul din bodyguarzi, cel care vorbise ieri după- 
amiază când cu galeria echipei de fotbal, în mijlocul mulţimii, al zgomotului, în 
mijlocul tuturor spaimelor lui. 

— Bună ziua, domnule profesor. 

— Bună. Jim, nu i aşa? 

— Nu, Johnny. Dar n-are importanţă, nu se aştepta nimeni să ne ţineţi 
minte numele. 

— S-a întâmplat ceva? 

— Nu, dimpotrivă. Am venit să-mi iau la revedere, în numele tuturor. 
Drumul e liber, totul a revenit la normal. Ni s-a ordonat să ne prezentăm la B- 
Unu-L. 

— La ce? 

— Sună ridicol, nu? În loc să spună “Reveniţi la bază”, îi spun B-Unu-L, 
ca şi când ceilalţi n-ar înţelege. 

— Eu unul nu înţeleg. 

— Baza-Unu-Langley?. 

— Plecaţi? Toţi? 

— Cam aşa. 

— Dar am crezut... am crezut ca avem o urgenţă aici. 

— Aici totul e curat. 

— Nu m-a înştiinţat nimeni. N-am primit nici un mesaj de la McAllister. 

— Regret, nu-l cunosc. Noi avem ordinele noastre. 

— Dar nu se poate să veniţi aici şi să-mi spuneţi că plecaţi,aşa, din 
senin, fără să-mi daţi o explicaţie: Mie mi s-a spus că sunt o ţintă! Că cineva 
din Hong Kong vrea să mă omoare! 

— Păi, eu nu ştiu ce vi s-a spus, sau dacă nu v-aţi convins singur de asta; 


Suntem agenţi CIA. toţi şase, presupun că ştiţi. 


tot ce ştiu eu e că avem o misiune de gradul zero în Newport News. Avem 
ordine de primit şi trebuie să ne apucăm de treabă. 

— Misiune de gradul zero? Şi eu? 

— Odihniţi-vă, domnule profesor. Ni s-a spus că aveţi mare nevoie. 

Tipul de la CIA se întoarse brusc pe călcâie şi ieşi pe uşă, închizând-o în 
urma lui. 

Păi, eu nu ştiu ce vi s-a spus, sau dacă nu v-aţi convins singur... Dar 
dumneavoastră, domnule profesor? Vă simtiti mai liniştit acum, că suntem 
aici, cu dumneavoastră? 

Paradă?... Șaradă! 

Unde pusese numărul lui McAllister? Unde Dumnezeu era? Fir-ar să fie, 
şi ştia că îl are în două exemplare, unul acasă şi unul în sertarul biroului - nu, 
în portofel. Îl găsi şi formă numărul, tremurând din toate încheieturile de 
teamă şi de furie. 

— Biroul d-lui McAllister, spuse o voce de femeie. 

— Credeam că e un număr direct. Mie aşa mi s-a spus. 

— Domnul McAllister e plecat din Washington, domnule, în acest caz noi 
trebuie să preluăm convorbirile şi mesajele. 

— Mesajele? Unde e McAllister? 

— Nu ştiu, domnule. Eu sunt una din secretare. Dar dânsul sună 
aproape în fiecare zi. Cine să-i spun că a sunat? 

— Nu e suficient. Numele meu e Webb. Jason Webb... Nu, David Webb! 
Trebuie să vorbesc cu el acum. Imediat! 

— Vă fac legătura cu departamentul care se ocupă de convorbirile sale 
urgente... 

Webb trânti telefonul. Avea numărul de acasă a lui McAllister. Formă. 

— Alo? O altă voce feminină. 

— Cu domnul McAllister, vă rog. 

— Mă tem că nu-l puteţi găsi. Dar dacă vreţi să-mi lăsaţi numele şi un 
număr de telefon, am să i le transmit. 

— Când? 

— Păi artrebui să sune mâine sau cel mai târziu poimâine, întotdeauna 
sună. 

— Trebuie să-mi daţi numărul unde-l pot găsi acum, doamnă McAllister. 
Presupun că sunteţi doamna McAllister. 

— Cred şi eu. De vreo optsprezece ani. Cu cine vorbesc? 

— Webb! David Webb. 

— Aa, desigur! Edward nu-mi prea povesteşte chestiunile de serviciu - şi 
în nici un caz nu mi-ar fi povestit de dumneavoastră - dar mi-a spus că 
dumneavoastră şi soţia dumneavoastră sunteţi nişte oameni atât de drăguţi! 
Ba chiar fiul nostru mai mare, care e acum la şcoală, a devenit foarte interesat 
de universitatea unde predaţi. E-adevărat, în ultimul an n-a avut note prea 
bune, dar priveşte viaţa cu un entuziasm atât de mare, încât sunt sigură că ar 
fi o alegere bună... 

— Doamnă McAllister! o întrerupse Webb. Trebuie să iau legătura cu 


soţul dumneavoastră. Acum! 

— Vai, îmi pare foarte rău, dar nu cred că este posibil. E în Orientul 
îndepărtat şi, evident, nu am un număr de telefon de acolo. În situaţii urgente, 
întotdeauna sunam la Departamentul de Stat. 

David închise. Trebuia să o alerteze - s-o sune- pe Marie. Linia trebuie 
să fie liberă de acum; sunase ocupat timp de aproape o oră şi Marie nu avea 
cu cine să vorbească atâta, nici măcar cu părinţii, sau cu fraţii ei din Canada. 
Ţineau mult unul la altul, dar ea se rupsese de viaţa dinainte. Nu mai era nici 
francofilă, ca tatăl său, nici lipită de casă, ca mama sa, şi, chiar dacăîşi iubea 
foarte tare fraţii, nu mai avea nimic din fetişcana de la ţară, vorbind un dialect 
tărăgănat. Îşi găsise un alt destin în straturile rarefiate ale ştiinţelor 
economice superioare, cu un doctorat şi o slujbă bine plătită la guvernul 
canadian. Şi se măritase cu un american.. 

Quel dommage! 

Tot ocupat! Fir-ar să fie, Marie! 

În clipa aceea încremeni, cu tot trupul transformat într-un bloc de 
gheaţă arzândă. Aproape că nu se mai putea mişca, dar o făcu totuşi - ieşi în 
goană din biroul mic şi se repezi cu o asemenea viteză pe culoar că aproape 
răsturnă trei studenţi şi pe unul din colegii săi în drum; pe doi îi lipi de perete, 
iar ceilalţi seghemuiră să-i facă loc; era, deodată, ca un om posedat de diavol. 

În faţa casei călcă violent frâna; maşina scrâşni şi se opri, iar el sări 
afară şi se repezi pe aleea ce ducea la uşă. Rămase nemişcat, privind fix, cu 
respiraţia tăiată. Uşa era deschisă, iar pe tăblia în relief o mână lăsase o urmă 
roşie: sânge. 

Webb se aruncă înăuntru zvârlind totul în cale. Cercetăparterul, 
zdrobind mobila şi spărgând lampadarele. Apoi urcă scările; mâinile îi erau ca 
două lespezi subţiri de granit, nervii încordaţi, în aşteptarea unui sunet, a unui 
corp, toate instinctele ucigaşe treze şi limpezi ca amprenta însângerată de pe 
uşa de jos. Fu clipa în care realiză şi acceptă faptul că era din nou asasinul - 
animalul ucigaş - acel Jason Bourne în a cărui piele mai fusese o dată. Dacă 
soţia lui era sus, va ucide pe oricine era acela care îi va face vreun rău - sau i-l 
făcuse deja. 

Ajuns pe palier, împinse uşa dormitorului. 

Explozia dărâmă toată partea de sus a peretelui holului. Se aruncă în 
partea opusă, rostogolindu-se; nu avea cu el nici o armă, dar avea o brichetă. 
Băgă mâna în buzunarul pantalonilor, căutând teancurile de hârtii pe care 
orice profesor le poartă cu el, le făcu mănunchi, se răsuci spre stânga şi 
aprinse bricheta; flacăra cuprinse hârtiile imediat. Le aruncă în dormitor, cât 
putu mai departe şi se ridică, cu spatele lipit de perete, dar cu ochii la 
celelalte două uşi de pe culoarul îngust de la etajul al doilea. Două lovituri 
fulgerătoare de picior şi ateriză pe podea, rostogolindu-se în umbră. 

Nimic. Cele două încăperi erau pustii. Dacă exista un inamic, el se afla 
în dormitor. Dar cuvertura era deja în flăcări, care se întindeau încet spre 
tavan. Nu mai avea decât câteva secunde. 

Acum! 


Dintr-un salt, fu în încăpere şi, apucând cuvertura arzândă, o făcu ghem, 
apoi se aruncă pe podea, deasupra ei, înăbuşind focul până nu mai rămase din 
el decât cenuşa, aşteptând tot timpul şocul rece al unei lovituri în umăr sau în 
braţ, conştient, în acelaşi timp, că asta nu-l va împiedica să se ridice şi să-şi 
ucidă adversarul. Iisuse Christoase! Era din nou Jason Bourne! 

Nu găsi nimic; Marie a lui nu era aici. Nimic altceva decât un agregat 
primitiv, o sfoară cu ajutorul căreia se declanşase o puşcă, menită să-l ucidă la 
intrarea pe uşă. Călcă bucăţile de pânză care mai ardeau încă, se întinse după 
un lampadar şi îl aprinse. 

Marie. Marie! 

Îl văzu. Un bilet aşezat pe perna ei: “Mi-ai răpit o soţie, îţi răpesc o 
soţie, Jason Bourne. E rănită, dar nu moartă, aşa cum e soţia mea. Ştii unde 
mă găseşti şi, dacă eşti prudent şi ai şi noroc, poate o mai găseşti şi pe ea. 
Poate cădem la o înţelegere, fiindcă şi eu am duşmani. Dacă nu, ce mai 
înseamnă moartea încă unei fiice?” 

Webb scoase un strigăt şi se prăbuşi pe perne, încercând să înăbuşe 
revolta şi groaza care-i se ridicau în gât, să-şi domine durerea care îi încingea 
tâmplele. Se întoarse pe spate şi, cu ochii în tavan, simţi cum îl copleşeşte o 
linişte teribilă, brutală, îl înconjurau lucruri uitate, lucruri pe care nici lui 
Morris Panov nu i le dezvăluise. Trupuri prăbuşindu-se sub cuțitul său, 
secerate de gloanţele armei sale, crime reale, nu imaginare. Făcuseră din el 
ceea ce el nu era, dar făcuseră treabă bună. Devenise imaginea aceea creată, 
devenise omul care ar fi vrut să nu fie niciodată. Trebuise s-o facă. Trebuise să 
supravieţuiască, fără a şti cine era cu adevărat. 

Acum ştia că cei doi indivizi dinăuntrul său formau o fiinţă. Pe unul şi-l 
va aminti întotdeauna, pentru că era cel care voia să fie, dar, pentru moment, 
trebuia să fie celălalt, cel pe care îl detesta. 

Jason Bourne se ridică de pe pat şi se îndreptă spre debaraua în care era 
un sertar ascuns, încastrat în perete, al treilea din cele montate. Întinse mâna 
şi desprinse cheia lipită cu scotch pe tavanul debaralei. O băgă în broască şi 
deschise sertarul. Înăuntru se găseau două pistoale automate demontate, 
patru bobine de sfoară subţire, care-i încăpeau în palmă, trei paşapoarte 
valabile pe trei nume diferite şi şase încărcături de exploziv destul de 
puternice ca să arunce în aer încăperi întregi, fiecare dintre ele. Va folosi una, 
sau pe toate. David Webb avea să-şi găsească soţia. Sau Jason Bourne avea să 
devină teroristul pe care nu-l visase nimeni vreodată, nici în coşmarurile cele 
mai groaznice. Îi era indiferent - i se luaseră prea multe. Nu mai putea răbda. 

Bourne montă cele două pistoale şi îi puse celui de-al doilea 
încărcătorul. Acum erau pregătite. Şi el era. Se întoarse şi se întinse la loc pe 
pat, cu ochii ţintă în tavan. Piesele vor cădea, fiecare la locul ei, în cele din 
urmă, ştia. Apoi va începe vânătoarea. O va găsi - vie sau moartă, dar dacă 
era moartă, va începe din nou să ucidă, şi nu-l va mai putea opri nimeni. 

Oricine era cel care i-o răpise, nu va scăpa. Nu de Jason Bourne. 


CAPITOLUL 5 


Reuşind cu greu să se stăpânească, Webb ştia că problema păstrării 
calmului era exclusă. Cu degetele crispate pe automat, simţea mulţimea de 
gânduri ce i se perindau prin minte, în rafale scurte. Mai presus de toate, 
trebuia să acţioneze. Trebuia să se scoale şi să se mişte! 

Departamentul de Stat. Acei oameni din departament pe care-i 
cunoscuse în timpul ultimelor luni petrecute în îndepărtatul şi secretul 
complex medical din Virginia - bărbaţii aceia obsedaţi, insistenţi, ce-l 
interogau fără milă, arătându-i zeci de fotografii până când Mo Panov le 
ordona să se oprească. Le aflase numele şi le notase, gândindu-se că poate 
într-o zi va dori să afle cine erau, de fapt, pentru nici un alt motiv decât o 
neîncredere instinctivă; erau oamenii care încercaseră să-l ucidă doar cu 
câteva luni înainte. Nu se interesase niciodată cum îi chema, iar ei nu se 
prezentaseră; îi cunoştea doar ca Harry, Bill, sau Sam, în ideea că identitățile 
lor reale i-ar fi mărit confuzia. În schimb, le citea, neobservat, ecusoanele şi, 
după ce plecau, nota şi băga bucăţile de hârtie în sertarul biroului, laolaltă cu 
obiectele sale personale. Când venea Marie să-l vadă, ceea ce se întâmpla în 
fiecare zi, îi dădea numele să le ascundă în casă, să le ascundă bine. 

Mai târziu, Marie recunoscu că, deşi procedase exact aşa cum îi spusese 
el, o făcuse cu convingerea că bănuielile sale erau neîntemeiate, excesive. La 
puţin timp după aceea, într-o dimineaţă, la numai câteva minute după 
terminarea unei sesiuni foarte înfierbântate cu cei din Washington, David o 
rugă să părăsească imediat clinica, să se urce în maşină, să meargă la banca 
unde aveau un seif, şi să procedeze după cum urmează: să pună o şuviţă 
scurtăde păr în marginea stângă a seifului, să încuie, să părăsească banca şi 
să revină după două ore să vadă dacă firul se mai găsea încă acolo. 

Acesta dispăruse însă între timp. Marie fixase bine şuviţa în seif, nu 
avusese cum să cadă, decât dacă seiful fusese deschis. O găsi pe podeaua de 
gresie. 

— De unde ai ştiut? îl întrebase ea. 

— Unul dintre anchetatorii mei nostimi s-a înfierbântat o dată şi a 
încercat să mă provoace. Mo lipsea din cameră pentru câteva minute şi tipul 
ăsta aproape m-a acuzat că mă prefac, şică le ascund diverse lucruri. Ştiam că 
trebuia să vii, aşa că i-am făcut jocul. Am vrut să văd, pentru mine, cât de 
departe merge cât de departe ar fi în stare să meargă. 

Nimic nu fusese inviolabil atunci, şi nu era nici acum. Prea semăna totul. 
Gărzile fusese îndepărtate, reacţiilelui proprii suspectate condescendent, ca şi 
cum el ar fi fost cel care ceruse protecţie în plus şi nu un oarecare Edward 
McAllister. Apoi, la numai câteva ore, Marie fusese răpită, conform unui 
scenariu pus la punct de către un bărbat agitat cu o privire moartă. lar acum, 
acelaşi McAllister, se afla dintr-o dată la cincisprezece mii de mile depărtare 
de teritoriul în care se afla el în acest moment. Trădase Subsecretarul? Fusese 


cumpărat în Hong Kong? Trădase acesta Washingtonul, ca şi pe omul pe care 
jurase că-l va proteja? Ce se întâmplase? Oricum, indiferent ce era, printre 
toate secretele diabolic protejate, se afla şi numele de cod Meduza. Nu fusese 
niciodată menţionat în timpul interogatoriilor, niciodată nu se făcuse vreo 
referire la el. Absența sa era surprinzătoare. Era ca şi când batalionul secret 
de psihopati şi criminali care n-ar fi existat niciodată; istoria sa fusese ştearsă 
din documente. Dar istoria putea fi reînviată. Acesta era punctul lui de 
plecare. 

Webb ieşi grăbit din dormitor şi se îndreptă către camera de lucru, 
cândva o mică bibliotecă în capătul coridorului din vechea casă în stil 
victorian. Se aşeză la birou, deschise sertarul de jos şi scoase câteva caiete şi 
hârtii diverse. Apoi, cu un coup-papier, ridică fundul fals sub care se aflau alte 
hârtii. Era o colecţie stranie de amintiri fragmentate, imagini care-i reveniseră 
în minte la orele cele mai neaşteptate din zi şi din noapte. Se aflau acolo 
bucăţi de hârtie şi pagini rupte din diferite carneţele pe care notase cuvintele 
şi imaginile ce-i străfulgerau adeseori prin minte. O grămadă de amintiri 
dureroase, cele mai multe atât de cumplite încât nu le împărtăşise niciodată 
Mariei, temându-se ca nu cumva durerea provocată de ele să nu fie prea mare, 
dezvăluirile lui Jason Bourne prea brutale pentru ca soţia sa să le poată face 
faţă. Printre toate aceste secrete se aflau şi numele experţilor în operaţiuni 
clandestine ce-l interogaseră atât de eficient în Virginia. 

Privirea lui David căzu pe arma amenințătoare aflată pe marginea 
biroului. Fără să îşi dea seama, o luase, aducând-o din dormitor; o privi 
nedumerit un moment, apoi apucă telefonul. Era începutul unei ore de agonie 
în timp ce, cu fiecare clipă ce trecea, Marie se îndepărta tot mai mult de el. 

La primele două apeluri dădu de nevestele sau amantele celor pe care-i 
căuta; cei pe care încerca să-i contacteze dispăreau imediat ce se prezenta. 
Nu le era încă permis să-i răspundă personal! Nu s-ar fi atins de el, fără 
autorizaţie şi acea autorizaţie nu fusese dată de cei în măsură să o facă. 
Dumnezeule, trebuia să-şi fi dat seama de asta mai dinainte. 

— Alo? 

— Casa Lanier, vă rog? 

— Da. 

— Cu William Lanier, vă rog. Transmiteţi-i că este urgent, alertă “O Mie 
Şase Sute”. Numele meu este Thompson, de la Departamentul de Stat. 

— Un moment, spuse femeia, îngrijorată. 

— Cine este acolo? întrebă o voce de bărbat. 

— David Webb. Îţi aminteşti de Jason Bourne, nu-i aşa? 

— Webb? Urmă o pauză acoperită doar de respiraţia lui Lanier. 

— Webb?? De ce ai spus că eşti Thompson? Şi că este alertă la Casa 
Albă? 

— Am bănuit că nu vrei să vorbeşti cu mine. Mi-am adus aminte că nu 
poţi comunica cu anumite persoane, fără autorizaţie. Ordinul e să raportezi 
încercarea de contactare. 

— Atunci presupun că ţi-ai adus de asemenea aminte că este strict 


interzis să mă suni la un telefon particular. 

— Telefon particular? Asta include şi telefonul de acasă? 

— Ştii foarte bine ce vreau să spun. 

— Am spus că este o urgenţă. 

— Nu poate avea nimic de-a face cu mine, protestă Lanier. Eşti un dosar 
uitat în biroul meu. 

— Aşadar sunt un om mort? îl întrerupse David. 

— N-am spus asta, izbucni bărbatul din serviciul secret. Tot ce am vrut 
să spun este că nu te afli pe lista mea şi că regula cere să nu ne băgăm în 
treburile altora. 

— Adică nu te interesează ce vreau să-ţi spun? 

— Mă interesează sau nu, n-are a face. Nu te afli pe nici o listă de a mea, 
şi asta este tot, în ce mă priveşte. Dacă ai ceva să spui, sună-ţi legătura 
autorizată. 

— Am încercat. Nevastă-sa mi-a spus că e plecat în Orientul îndepărtat. 

— Încearcă la birou. Cineva te va prelua. 

— Ştiu, şi nu vreau să fiu preluat. Vreau să vorbesc cu cineva pe care îl 
Cunosc, şi eu te cunosc pe tine, Bill. Îţi aduci aminte? Erai “Bill” atunci în 
Virginia, aşa ziceai să-ţi spun. Pe atunci erai al dracului de interesat în ce 
aveam de povestit. 

— Asta a fost atunci. Uite ce e, Webb, nu pot să te ajut pentru că nu am 
ce sfat să-ţi dau. N-are importanţă ce vrei să-mi spui, nu pot să-ţi răspund la 
întrebări. Nu mai sunt la curent cu situaţia ta de aproape un an. Legătura ta 
este...poate fi găsită. Sună la Departamentul de Stat din nou. Eu am să-nchid. 

— Meduza, şopti David. M-ai auzit, Lanier? Meduza! 

— Meduza, ce? Încerci să-mi spui ceva? 

— Distrug totul, mă auzi? Dau în vileag absolut tot dacă nu primesc nişte 
răspunsuri! 

— De ce nu ti le dai singur, de fapt? spuse bărbatul din serviciul secret 
cu răceală în glas. Sau fă-ţi degrabă un control medical. 

Urmă un declic scurt şi David, lac de sudoare, puse receptorul la loc. 

Lanier nu ştia nimic despre Meduza. Dacă ar fi ştiut, ar fi rămas pe fir, 
încercând să afle cât mai multe, deoarece Meduza depăşea limita “politicii” şi 
a “actualului”. Însă Lanier era unul dintre anchetatorii tineri pe care-i 
avusese, nu era un veteran în domeniu. Cineva cu câţiva ani mai în vârstă ar fi 
ştiut probabil despre batalionul renegat ţinut încă secret. Webb se uită la 
numele de pe listă şi la numerele de telefon corespunzătoare. Apucă din nou 
receptorul. 

— Alo, răspunse o voce de bărbat. 

— Samuel 'Teadstale? 

— Da. Cu cine vorbesc? 

— Sunt încântat că ai răspuns tu la telefon şi nu nevastă-ta. 

— De obicei răspund nevestele, când este posibil, spuse 'Teadstale, 
devenit dintr-o dată prudent. A mea însă nu mai e de găsit. Navighează pe 
undeva, prin insulele Caraibe, cu cineva de care n-am auzit în viaţa mea. 


Acum că mi-ai aflat povestea vieţii, cine dracu' eşti? 

— Jason Bourne, îţi aduci aminte? 

— Webb? 

— Îmi amintesc foarte vag de acest nume, spuse David. 

— De ce m-ai sunat? 

— Te-ai purtat frumos. Atunci, în Virginia, mi-ai spus să-ţi zic Sam. 

— OK, OK, David, ai dreptate. Ţi-am spus să-mi zici Sam - aşa îmi spun 
prietenii, Sam... 

Teadstale, luat prin surprindere, era tulburat şi-şi alegea cu grijă 
cuvintele. 

— Dar asta a fost aproape acum un an, Davey, şi doar ştii regulile. Ţi-a 
fost repartizată o persoană cu care să vorbeşti fie în teren, fie în 
Departamentul de Stat. Cu el ar trebui să stai de vorbă, el este la curent cu 
totul. 

— Tu nu, Sam? 

— Nu, despre tine nu. Îmi amintesc dispoziţia în scris. Ne-a fost 
aruncată pe birouri la câteva săptămâni după ce ai părăsit Virginia. Toate 
informaţiile privitoare la subiectul descris, etc. Trebuiau transmise secţiei 
cum - dracu' - i-o-fi-zis, numitul “subiect” având acces imediat la agenţii din 
teren cât şi la cei din Departament. 

— Agenţii - dacă într-adevăr asta erau - au fost eliminaţi din scenă şi 
omul meu de legătură a dispărut fără urmă. 

— Ei, hai, obiectă Teadstale fără convingere. Asta e o prostie. Nu se 
poate aşa ceva. 

— Ba s-a putut! urlă Webb. Cu soţia mea s-a putut. 

— Ce-i cu soţia ta? Ce tot spui? 

— A dispărut, ticălosule, toţi sunteţi nişte ticăloşi! Voi aţi permis să se 
întâmple asta! 

Webb îşi apucă încheietura mâinii, strângând-o cu putere pentru a-i opri 
tremurul. 

— Vreau nişte răspunsuri, Sam. Vreau să ştiu cine a aranjat totul, cine a 
trădat. Am o vagă idee cine este, dar am nevoie de dovezi ca să-l elimin. O să 
vă elimin pe toţi, dacă e nevoie. 

— Gata, opreşte-te! izbucni Teadstale furios. Dacă încerci cumva să mă 
compromiţi, faci o greşeală regretabilă! Du-te şi împuie-le capul doctorilor tăi, 
nu pe al meu! În fond nu sunt obligat să vorbesc cu tine şi tot ce am de făcut 
este să raportez că m-ai sunat, ceea ce voi şi face imediat ce termin cu tine. Şi 
o să le spun că mi-ai turnat o grămadă de tâmpenii! Mai bine te-ai duce să te 
cauţi... 

— Meduza! strigă Webb. Nimeni nu vrea să vorbească despre acest 
dosar Meduza, nu-i aşa? Chiar şi astăzi este bine zăvorât, nu i aşa? 

Nu urmă nici un declic pe linie. Teadstale nu închise. Apoi, începu să 
vorbească, plat fără comentarii. 

— Zvonuri, spuse. Ca dosarele lui Hoover, poveşti deadormit copiii, dar 
fără valoare. 


— Eu nu sunt un zvon, Sam. Trăiesc, respir, şi transpir... cum transpir 
acum. Ăsta nu-i un zvon. 

— Tu... îţi ai problemele tale, Davey. 

— Am fost acolo! Am luptat în Meduza! Unii spuneau că am fost cel mai 
bun, sau poate cel mai rău. De aia am fost ales, de aia am devenit Jason 
Bourne. 

— Nu ştiam. N-am discutat niciodată despre asta, aşa că nu ştiu. Am 
discutat noi vreodată în legătură cu asta, Davey? 

— Încetează să mai foloseşti diminutivul ăsta blestemat. Eu nu sunt 
Davey. 

— În Virginia eram “Sam” şi “Davey”, îţi aminteşti? 

— N-are importanţă! Am jucat fiecare jocul lui. Morris Panov era arbitrul 
până când, într-o zi, te-ai hotărât să fii dur. 

— Mi-am cerut scuze, spuse Teadstale, blând. Toţi avem zile proaste. Ţi- 
am povestit despre nevastă-mea. 

— Nu mă interesează nevasta ta! Mă interesează a mea! 

— Sunt sigur că vei putea obţine orice ajutor crezi de cuviinţă dacă îţi 
contactezi omul de legătură din Departamentul de Stat. 

— Nu este acolo! Aplecat! 

— Atunci întreabă de cel care-i ţine locul. O să te preia cineva. 

— Să mă preia? Iisuse, ce eşti tu, robot? 

— Numai un om care încearcă să-şi facă meseria, domnule Webb, şi tare 
mă tem că nu mai pot face nimic pentru dumneavoastră. Noapte bună. 

Declicul se auzi şi vocea lui Teadstale se stinse. 

Mai există o persoană, gândi David înfierbântat, în timp ce mijindu-şi 
ochii din pricina transpiraţiei ce i se scurgea de pe frunte, urmărea 
repertoarul. Un bărbat mai calm, mai înţelegător decât ceilalţi, un sudic, al 
cărui fel de a vorbi, încet şi tărăgănat, era sau o acoperire pentru o minte 
ageră, sau rezistenţa şovăielnică împotriva unei meserii pe care el însuşi o 
considera nepotrivită. Dar nu avea timp pentru aprecieri de felul ăsta. 

— Locuinţa domnului Babcock? 

— Desigur, răspunse o voce de femeie, cu un puternic accent regional. 
Nu e casa noastră, desigur, defiecare dată spun asta, însă sigur, locuim aici. 

— Aş putea vorbi cu Harry Babcock, vă rog? 

— Dar aş putea şi eu să ştiu mai întâi cine-l caută, vă rog?Probabil este 
afară în grădină, cu copiii, dar poate să-i fi luat între timp şi să se fi dus în 
parc. E foarte multă lumină acum, nu ca-nainte, şi nu mai are de ce să-ţi fie 
frică atâta vreme cât mergi numai... 

— Numele meu este Reardon, de la Departamentul de Stat. Am un mesaj 
urgent pentru domnul Babcock. Ordinele mele sunt să-l găsesc cât se poate de 
repede. Este vorba de o urgenţă. Imediat, un foşnet uşor se auzi în receptorul 
acoperit, sunete ascunse răzbătând de la celălalt capăt al firului. Harry 
Babcock răspunse cu voce înceată şi cumpătată. 

— Nu cunosc nici un domn Reardon, domnule Reardon. Toate 
convorbirile mele trec printr-o centrală telefonică specială. Sunteţi de la 


centrală, vă rog? 

— Nu ştiu dacă chiar am mai auzit pe cineva venind dintr-o grădină sau 
traversând strada dintr-un parc aşa de repede, domnule Babcock. 

— Remarcabil, nu-i aşa? Poate ar trebui să particip la crosurile Olimpice. 
Dar, vă cunosc vocea de undeva. Numai că nu-mi amintesc numele. 

— Ce aţi spune de Jason Bourne? 

Pauza fu scurtă - o minte foarte ageră. 

— Cred că numele ăsta ne dă puţintel înapoi în timp, nu-i aşa? Cam un 
an, aş zice. Eşti David, nu-i aşa? 

— Da, Harry. Trebuie neapărat să-ţi vorbesc. 

— Nu, David, ar trebui să discuţi cu alţii, nu cu mine. 

— Să înţeleg că sunt izolat? 

— Dumnezeule, e prea dur, prea nepoliticos. Aş fi mai mult decât 
încântat să aflu cum o duceţi tu şi încântătoarea ta doamnă Webb în noua 
voastră existenţă, reîncepută. În Massachusetts, nu-i aşa? 

— Maine. 

— Desigur. lartă-mă. Merge bine? După cum sunt sigur că îţi dai seama, 
colegii mei şi cu mine, am fost implicaţi în atâtea probleme, încât n-am mai 
avut timp să ne ocupăm de dosarul tău. 

— Cineva mi-a spus că n-aţi mai avut acces la ele. 

— Dar nici nu cred că a încercat cineva. 

— Vreau să-ţi vorbesc, Babcock, spuse David aspru. 

— Eu nu, replică Harry Babcock clar, cu voce aproape glacială. Eu îmi 
urmez ordinele şi, ca să fiu sincer, eşti total izolat pentru oameni ca mine. Nu 
întreb de ce, lucrurile seschimbă, totul e în continuă schimbare. 

— Meduza! spuse David. Să nu vorbim despre mine, să vorbim despre 
Meduza! 

Pauza dură mai mult ca înainte. lar când Babcock reîncepu să 
vorbească, o făcu pe un ton rece. 

— Telefonul acesta e sigur. Convorbirile nu pot fi interceptate, aşa că îţi 
pot spune tot ce vreau. Ai fost aproape exterminat cu un an în urmă şi ar fi 
fost o greşeală. Te-am compătimit sincer. Însă dacă încalci regulile jocului, n-o 
să te mai compătimească nimeni. Bineînţeles, cu excepţia soţiei tale. 

— Nenorocitule! A dispărut! A fost răpită! Voi, ticăloşilor, aţi lăsat să se 
întâmple una ca asta! 

— Nu ştiu despre ce vorbeşti. 

— Gărzile mele! Au fost îndepărtate, toate până la una, şi ea a fost 
răpită! Vreau răspunsuri, Babcock, sau distrug totul! Acum ascultă! Să faceţi 
exact ce vă spun, sau vor fi regrete pe care nici nu le-aţi visat vreodată, or să 
le încerce ai voştri: soțiile, copiii orfani, oricine! Sunt Jason Bourne, nu uita! 

— Eşti un dement, asta este tot ce-mi aduc aminte. Cu ameninţări de 
astea vom trimite o echipă specială să te găsească, în stil Meduza. Vezi dacă-ţi 
convine aşa! 

Brusc, un bâzâit puternic se făcu auzit pe linie; asurzitor, strident, îl 
făcu pe David să-şi îndepărteze imediat receptorul de la ureche. Apoi, vocea 


calmă a unui telefonist se făcu auzită clar: 

— Intervenim pentru o urgenţă.Dă-i drumul, Colorado. Webb, încet, îşi 
duse din nou receptorul la ureche. 

— Jason Bourne? întrebă un bărbat cu un accent cultivat, şi o voce 
rafinată, aristocratică. 

— Mă numesc David Webb. 

— Sigur că da. Dar sunteţi de asemenea Jason Bourne. 

— Am fost, spuse David, fascinat de ceva ce nu putea defini. 

— Liniile conflictuale ale identităţii se intersectează, domnule Webb. În 
special pentru cineva care a trecut prin atâtea. 

— Cine dracu' sunteţi? 

— Un prieten, fiţi sigur. lar un prieten îi previne pe cei pe care-i 
consideră prietenii lui. Aţi adus acuzaţii serioase unora dintre oamenii cei mai 
devotați ţării noastre, oameni cărora nu li se vor da niciodată pe mână 5 
milioane de dolari fără să li se ceară socoteală, până în ziua de azi. 

— Vreţi să mă percheziţionaţi? 

— Nu mai mult decât vreau să aflu procedurile labirintice prin care 
inteligenta dumneavoastră soţie a îngropat acele sume de bani într-o duzină 
de bănci europene... 

— A dispărut! Nu mai este! Oamenii voştri “devotați” v-au spus acest 
lucru? 

— Mi-aţi fost descris ca surescitat, “delirant”, a fost cuvântul folosit; şi 
ca făcând declaraţii surprinzătoare referitoare la soţia dumneavoastră. 

— Referitoare la... nenorocitule, a fost răpită de acasă! Cineva o ţine 
ostatică pentru că mă vor pe mine! 

— Sunteţi sigur? 

— Întreabă-l pe peştele ăla mort numit McAllister Este scenariul lui, se 
vede negru pe alb din bilet. Şi dintr-o dată e plecat la capătul celălalt al lumii! 

— Un bilet? întrebă vocea cultivată. 

— Unul foarte clar. Este mâna lui McAllister, şi el a permis toate astea! 
Voi le-aţi permis! 

— Poate că ar trebui să examinaţi biletul cu mai multă atenţie. 

— Pentru ce? 

— N-are importanţă. V-ar putea deveni mai clar dacă cereţi ajutor - 
ajutorul unui psihiatru. 

— Poftim? 

— Noi dorim să facem tot ce putem pentru dumneavoastră, credeţi-mă. 
Aţi trecut prin atâtea - mai mult decât ar fi suportat oricine - şi contribuţia 
dumneavoastră substanţială nu poate fi neglijată, nici măcar în faţa legii. V-am 
plasat într-o situaţie delicată şi vom fi alături de dumneavoastră - chiar dacă 
aceasta înseamnă să eludăm legile şi să “convingem” toate tribunalele. 

— Ce tot spui? izbucni David. 

— Un medic militar respectabil şi-a ucis în mod tragic nevasta cu câţiva 
ani în urmă. Evenimentul a fost relatat în toate ziarele. Tensiunea a fost prea 
mare pentru el. Dar, prin comparaţie, tensiunea prin care aţi trecut 


dumneavoastră este înzecit mai mare. 

— Nu, zău! 

— S-o luăm altfel, atunci, domnule Bourne. 

— Nu sunt Bourne! 

— În regulă, domnule Webb. Voi fi sincer cu dumneavoastră. 

— Asta e un pas înainte. 

— Nu sunteţi un om pe deplin sănătos. Aţi fost supus unei terapii 
psihiatrice timp de 8 luni - şi încă există o mare parte a vieţii dumneavoastră 
despre care nu vă amintiţi nimic: Nu vă ştiaţi nici măcar numele. Totul se află 
în fişe medicale, fişe meticuloase care descriu clar starea avansată a unei boli 
mintale: înclinația dumneavoastră spreviolenţă şi respingerea obsesivă a 
propriei dumneavoastre identități. În suferinţa dumneavoastră, deliraţi şi 
pretindeţi a fi persoane care nu sunteţi de fapt. Păreţi să doriţi a fi altcineva 
decât dumneavoastră înşivă. 

— Asta e o nebunie şi o ştiţi prea bine! Minciuni sfruntate! 

— Nebunie este un cuvânt dur, domnule Webb, iar minciunile nu sunt 
ale mele. Oricum, profesiunea mea este să protejez guvernul de calomnie şi de 
acuzaţii neîntemeiate care ar putea în mod serios să prejudicieze interesele 
ţării. 

— Ca de pildă? 

— Invenţia dumneavoastră, privitoare la o organizaţie necunoscută pe 
care o denumiți Meduza. Sunt sigur că soţia dumneavoastră se va întoarce. 
Dacă va putea, domnule Webb. Dar dacă insistaţi cu această invenţie, cu 
această plăsmuire a minţii dumneavoastră chinuite pe care o denumiți 
Meduza, vă vom eticheta drept paranoic şi mincinos patologic, înclinat către 
violenţă necontrolabilă şi autoînşelare. Iar dacă un astfel de om pretinde că 
soţia i-a fost răpită, cine ştie unde poate duce această boală patologică despre 
care am vorbit? Am fost clar? 

David închise ochii, cu broboane de transpiraţie scurgându-i-se pe faţă. 

— Ca cleştarul, spuse el încet, şi închise telefonul. 

Paranoic... patologic. Ticăloşii! Deschise ochii, vrând să-şi verse furia ce- 
l] stăpânea năpustindu-se asupra unui lucru, a oricărui lucru! Apoi se opri şi 
rămase nemişcat în timp ce un alt gând îi străfulgera prin minte, gândul 
salvator: Morris Panov! Mo Panov putea să-i eticheteze pe cei trei monştri 
drept ceea ce ştia că sunt. Incompetenţi şi mincinoşi, manipulatori şi 
protectori ai propriilor interese sau ale unui sistem birocratic corupt. Şi, în 
mod sigur, mai mult decât atât, mult mai mult. Apucă telefonul şi, tremurând, 
formă numărul care de atâtea ori în trecut îi adusese o voce raţională, calmă, 
care-i inspira sentimentul valorii şi respectul faţă de sine, atunci când simţea 
că-i mai rămăsese foarte puţin. 

— David, ce bine-mi pare să te aud! spuse Panov cu o căldură sinceră în 
glas. 

—Mi-e teamă că n-ai de ce, Mo. Este cel mai nenorocit telefon pe care ţi 
l-am dat vreodată. 

— Ei hai, David, nu cred că-i aşa dramatic. Am trecut prin atâtea... 


— Ascultă-mă! strigă Webb. Marie a dispărut! Au răpit-o! Cuvintele i se 
scurgeau de pe buze în dezordine, secvențele temporale se suprapuneau. 

— Opreşte-te, David! îi ordonă Panov. Ia-o de la început. Vreau să aud 
totul de la capăt. De când a venit individul să vadă, după... amintirile despre 
fratele tău. 

— Ce individ? 

— De la Departamentul de Stat. 

— Da! Desigur. McAllister, ăsta îi e numele. 

— Ia-o de-aici. Nume, titluri, funcţii. Spune-mi şi numele bancherului din 
Hong Kong. Şi pentru Dumnezeu, linişteşte-te! 

Webb îşi apucă din nou încheietura mâinii cu care ţinea receptorul, 
pentru a-şi opri tremurul. Începu să vorbească impunându-şi un calm fals în 
tonul devenit treptat ridicat, strident, grăbit. În cele din urmă spuse tot ce 
ştia, tot ce putea să-şi aducă aminte, realizând cu groază că nu-şi amintea 
totul. Golurile, petele albe îl umpleau de durere. Şi reveneau, înfricoşătoarele 
petele albe ale memoriei. Pentru moment, spusese totul; nu mai era nimic 
altceva. 

— David, începu Mo Panov ferm, vreau să-mi faci un serviciu. Acum. 

— Ce anume? 

— S-ar putea să-ţi pară prostesc, chiar puţin nebunesc, dar te-aş ruga să 
ieşi afară, pe plajă, şi să faci o plimbare în lungul țărmului. O jumătate de oră, 
45 de minute, nu mai mult. Ascultă oceanul şi valurile care se lovesc de stânci. 

— Nu cred că vorbeşti serios! protestă Webb. 

— Vorbesc cât se poate de serios, insistă Mo. Adu-ţi aminte, am fost 
odată de acord amândoi că trebuie să existe momente în care omul să-şi pună 
mintea la păstrare. Dumnezeu mi-e martor, cred că eu însumi am făcut-o de 
mai multe ori decât orice psihiatru care se vrea respectat. Evenimentele pot 
să ne copleşească, şi, înainte de a ne concentra asupra faptelor, trebuie să 
eliminăm o parte din stres. Fă cum îţi spun, David. În nu mai mult de o oră te 
sun. Şi vreau să te găsesc mai calm decât eşti acum. 

Ceea ce sugerase Panov liniştit, pe un ton de conversaţiebanală, era o 
nebunie, însă exista o doză de logică în tot. Webb mergea de-a lungul plajei 
răcoroase, pline de stânci, fără să uite o clipă ceea ce se întâmplase. Cu toate 
acestea, fie din cauza schimbării aerului ori din pricina foşnetelor neîncetate 
ale oceanului, descoperi că putea să respire mult mai liniştit, fără isteria care 
acum îl părăsea. Se uită la cadranul ceasului luminat de lumina lunii. Mergea 
de vreo treizeci de minute; era tot ce-şi putea permite. Se întoarse pe aceeaşi 
potecă pe care venise, dinspre dunele cu vegetaţie sălbatică spre stradă şi se 
îndreptă către casă, cu paşi din ce în ce mai iuți. 

Se aşeză în scaunul de la birou, cu ochii aţintiţi spre telefon. În sfârşit, 
sună. Ridică receptorul înainte ca ţârâitul să se oprească. 

— Mo? 

— Da. 

— A fost al naibii de frig. Mulţumesc. 

— Euiîţi mulţumesc. 


— Ceai aflat? 

Obsesia coşmarului reîncepu. 

— De cât timp a dispărut Marie, David? 

— Nu ştiu. O oră, două ore, poate mai mult. Ce importanţă are? 

— Nu cumva e la cumpărături, sau poate v-aţi certat şi a vrut să rămână 
singură o vreme? Am căzut amândoi de acord că uneori lucrurile nu sunt chiar 
aşa simple pentru ea. Tu singur ai spus-o. 

— Ce dracu” tot îndrugi acolo? Este aici o hârtie care explică totul! Şi o 
amprentă însângerată! 

— Da, mi-ai mai spus, dar sunt amănunte mult prea incriminatorii. Ce 
motiv ar fi avut cineva să facă una ca asta? 

— De unde să ştiu? A fost aranjat, ei au aranjat totul. E tot aici! 

— Ai anunţat poliţia? 

— Iisuse, nu! Nu e treaba poliţiei! Este a noastră, a mea! Nu înţelegi?... 
Ce ai aflat? De ce-mi vorbeşti în felul ăsta? 

— Pentru că aşa trebuie. În toate întâlnirile de-a lungul lunilor în care 
am stat de vorbă, nu ne-am ascuns nimic, ne-am dezvăluit adevărul unul altuia 
pentru că tu de adevăr ai nevoie. 

— Mo! Pentru Dumnezeu, este vorba de Marie! 

— Te rog, David, lasă mă să termin. Dacă ei mint - şi au mai făcut-o şi 
altădată - o să aflu şi o să dau totul în vileag. N-o să pot să fac altfel, fii sigur 
de asta. Dar o să-ţi spun acum exact ceea ce mi-a declarat omul numărul doi 
din secţia pentru Orientul îndepărtat şi apoi ce mi-a citit şeful securităţii 
Departamentului de Stat din convorbirile înregistrate oficial. 

— Oficial? 

— Da, aşa mi-a spus. Conform înregistrărilor, ai susţinut că ai fost 
ameninţat; vorbeai “incoerent” - ăsta e cuvântul pe care l-a folosit - şi ai cerut 
pază suplimentară, imediat. Dat fiind statutul special al dosarului tău, cererea 
a fost transmisă mai sus, iar cei de sus au spus: Daţi-i ce vrea şi potoliţi-l. 

— Nu pot să cred. 

— Stai, că nu am terminat încă, David. Ascultă-mă, pentru că şi eu te-am 
ascultat. 

— OK. Continuă! 

— Aşa. Ia-o uşor. Să judecăm la rece... Nu, taie cuvântul “rece”. 

— Te rog, continuă. 

— Odată ce gărzile au fost puse la postul lor - din nou, conform 
imprimărilor telefonice - ai mai sunat de două ori la Departamentul de Stat 
pretinzând că gărzile nu-şi îndeplinesc datoria. Ai spus că beau în maşini, în 
faţa casei, că râd de tine când te însoțesc la universitate şi că - iar aici citez - 
“îşi bat joc de ceea ce sunt puşi să facă”. Subliniez această frază. 

— Îşi bat joc? 

— Uşurel, David. Aici este sfârşitul, poveştii cu imprimările. Ai făcut un 
ultim apel telefonic şi ai declarat emfatic că doreşti să fie îndepărtate toate 
gărzile, pentru că aceştia îţi erau duşmanii adevăraţi, ei erau oamenii care 
vroiau să te ucidă. În esenţă i-ai transformat pe aceia ce încercaseră să te 


protejeze în inamici care te-ar fi putut ataca în orice clipă. 

— Şi sunt sigur că asta se potriveşte foarte bine cu deciziile psihiatrice 
care mi-au convertit - sau pervertit - neliniştirile în paranoia. 

— Într-adevăr, foarte bine, chiar prea bine, spuse Panov. 

— Ceţi-a spus omul numărul doi din secţia pentru Orientul îndepărtat? 

Panov tăcu un moment. 

— Nu este ceea ce vrei tu să auzi, David, însă omul a fost categoric. N- 
au auzit niciodată de un bancher sau taipan influent numit Yao Ming. Mi-a mai 
spus că, dacă ar fi existat o astfel de persoană, la modul în care stau acum 
lucrurile în Hong Kong i-ar fi ştiut dosarul pe dinafară. 

— Crede cumva ca am inventat eu totul? Numele, soţia, afacerea cu 
droguri, locurile, împrejurările, reacţia englezilor? Pe Dumnezeu, n-aş fi putut 
să inventez toate astea nici dacă aş fi vrut. 

— Ar fi fost prea mult chiar şi pentru tine, aprobă psihiatrul. Deci tot ce 
ţi-am povestit eu până acum, auzi pentru prima dată şi e fără sens. Nu aşa îţi 
aminteşti tu lucrurile, nu? 

— Mo, totul e o minciună! Niciodată n-am sunat la Departamentul de 
Stat. McAllister a venit acasă la noi şi ne-a spus amândurora, mie şi Mariei, 
tot ce ţi-am povestit, inclusiv afacerea cu Yao Ming! Iar acum ea a dispărut, şi 
mi s-a lăsat un fir pe care să-l urmez. De ce? Pentru numele lui Dumnezeu, ce 
vor să facă oamenii ăştia cu noi? 

— Am întrebat de McAllister, spuse Panov, dintr-odată furios. 
Reprezentantul pentru Extremul Orient a verificat la Departamentul de Stat şi 
m-a chemat după aceea. Cei de acolo spun că McAllister a plecat spre Hong 
Kong acum două săptămâni şi ca urmare a programului său foarte strict nu ar 
fi putut să se afle în acelaşi timp şi în casa voastră în Maine şi în Hong Kong. 

— Dar a fost aici! 

— Eu te cred. 

— Ce înseamnă asta? 

— Că printre alte multe lucruri, pot să audă adevărul în glasul tău, 
uneori când tu nici nu poţi să-ţi dai seama. De asemenea, propoziţia “îşi 
băteau joc” de nu ştiu ce, nu se află, în general, în vocabularul unui psihotic 
într-o stare foarte agitată. 

— Nu înţeleg ce vrei să spui. 

— Cineva a observat unde eşti angajat şi cum îţi câştigi existenţa şi apoi 
s-a gândit că ar putea adăuga ceva vocabular mai elevat. Pentru culoarea 
locală, în cazul tău. 

Apoi Panov răbufni. 

— Dumnezeule, ce dracu' fac oamenii ăştia? 

— Mă aşează deocamdată pe un bloc-start, spuse Webb moale. Mă pun 
pe urmele unui vânat, oricare va fi el. 

— Ticăloşii! 

— Asta se numeşte recrutare. David privi în gol, înspre perete. 

— Nu te băga Mo, nu poţi face nimic. Au toate piesele la locul lor. Sunt 
recrutat. 


Apoi închise telefonul. 

Ameţit, Webb ieşi din biroul său modest afară în hol, privind mobila 
răsturnată şi lămpile sparte, cioburile împrăștiate în toate părţile pe podeaua 
sufrageriei. Apoi, cuvintele spuse de Panov puţin mai devreme îi reveniră în 
minte: “sunt amănunte mult prea incriminatorii”. 

Abia realizând unde-l duceau paşii, se apropie de uşa de la intrare şi o 
deschise. Se sili să se uite la amprenta mâinii din centrul lambriului de sus, cu 
sângele închegat întunecat în lumina felinarelor. Se trase mai aproape şi o 
examină. 

Era urma unei mâini, dar nu o amprentă. Se observa bine conturul 
imprimat al mâinii: cu palma şi degetele răsfirate, clar, fără nici un defect în 
forma însângerată, nici o dungă sau crestătură pe care o mână însângerată, 
sprijinită de lemnul dur, ar fi putut să o lase, nici un semn de identificare, sau 
vreun element izolat care să dezvăluie caracteristici particulare. Era ca o 
umbră întinsă, pictată pe o bucată de sticlă, un singur plan fără adâncimi. 
Probabil o mănuşă? O mănuşă de cauciuc? 

David îşi întoarse privirea, şi se îndreptă încet către scara din centrul 
holului, cu gândul la cuvintele rostite de un alt bărbat. Un bărbat ciudat, cu o 
voce care te hipnotiza. 

“Poate că ar trebui să examinati biletul cu mai multă atenţie. V-ar putea 
deveni mai clar cu ajutor psihiatric”. 

Webb începu deodată să urle disperat, groaza dinăuntrul său crescând, 
în timp ce alerga, pe scări şi se îndreptă în fugă spre dormitor, unde rămăsese 
privind ţintă la biletul dactilografiat de pe pat. Îl apucă cu teamă, şi îl puse pe 
masa de toaletă a soţiei sale. Apoi aprinse veioza şi începu să studieze 
caracterele la lumină. 

Dacă inima din pieptul lui ar fi putut să explodeze, în acel moment ar fi 
aruncat totul în aer. Jason Bourne, însă examina hârtia dinaintea sa cu 
răceală. 

Uşoara înclinaţie, neregulată, a “r”-urilor era vizibilă, ca “d”-urile cu 
codiţele întretăiate la jumătate. 

Blestemaţii! 

Biletul fusese scris la propria sa maşină. Recrutare. 


CAPITOLUL 6 


Aşezat pe stâncile de deasupra plajei, David ştia că mai întâi de toate 
trebuia să gândească limpede. Trebuia să înţeleagă ce-l aştepta şi la ce se 
aşteptau de la el. Apoi cum să dejoace planurile celor care-l manipulau. Însă 
mai presus de toate, ştia că nu trebuie să intre în panică; un om cuprins de 
panică devenea periculos, şi risca să fie eliminat. Dacă îi cedau nervii, îşi 
semna propria condamnare la moarte şi pe a Mariei. Era foarte simplu. Totul 
era atât de şubred, cumplit de şubred. 

David Webb nu avea ce căuta aici. Jason Bourne trebuia să preia 
controlul. Era o nebunie! Mo Panov îi spusese lui Webb să se plimbe pe plajă 
cu o oră în urmă, iar acum Jason Bourne stătea acolo, reflectând asupra unor 
lucruri pe care numai acesta le putea gândi. Era nevoit să-şi lege o parte din 
el şi să o accepte pe cealaltă, opusă primei. În mod ciudat, nu i se părea atât 
de imposibil, şi nici măcar intolerabil, deoarece soarta Mariei era în joc. 
Iubirea lui, singura lui iubire. Nu gândi aşa spuse Jason Bourne: Marie 
reprezintă un obiect valoros ce-ţi aparţine şi ţi-a fost luat. Trebuie s-o aduci 
înapoi! David Webb: Nu, nu un obiect ci viaţa mea! 

Jason Bourne: Atunci încalcă toate regulile! Găseşte-o! Adu-o înapoi la 
tine! 

David Webb: Nu ştiu cum. Ajută-mă! Foloseşte-mă! Foloseşte tot ce ai 
învăţat de la mine. Tu deţii controlul; l-ai deţinut ani întregi. Erai cel mai bun 
din Meduza. Mai presus de toate era stăpânirea de sine. Ai fost conştient de 
acest lucru şi de asta ai reuşit să supravieţuieşti. 

Stăpânire de sine. 

Ce cuvinte simple! Ce incredibilă necesitate! 

Webb cobori de pe stânci şi o porni din nou pe poteca năpădită de 
vegetaţie sălbatică spre stradă, îndreptându-seînapoi către vechea casă 
construită în stil victorian, urând-o pentru golul brusc, înfricoşător şi nedrept 
pe care-l adăpostea. Din mers, un nume îi străfulgera prin minte; care reveni 
şi deveni obsedant. Treptat, chipul corespunzând acelui nume prinse contur în 
mintea sa - încet, căci amintirea stârnea în David o ură nu mai puţin violentă 
decât tristeţea pe care de asemenea o evoca. 

Alexander Conklin încercase să-l ucidă - de două ori - şi de fiecare dată 
fusese foarte aproape. Dar Alex Conklin, conform mărturisirilor sale şi de 
asemenea, numeroaselor şedinţe psihiatrice cu Mo Panov şi amintirilor vagi, 
ce-i veneau în minte, fusese bun prieten cu agentul secret Webb, cu soţia lui 
tailandeză şi cu cei trei copii ai lor în Cambodgia, într-o altă viaţă. Când 
moartea căzuse din cer, umplând fluviul cu şiroaie de sânge, David fugise 
orbeşte la Saigon, în furia lui necontrolată. Acolo prietenul său din CIA, 
Alexander Conklin, îi găsise un loc în batalionul nelegitim numit Meduza. 

Dacă vei putea să supravieţuieşti antrenamentului din junglă, vei fi ales. 
Dar fii cu ochii pe ei, pe fiecare în parte, în orice clipă! Sunt în stare să-ţi 


taiemâna casă-ţi ia ceasul. Acestea erau cuvintele pe care Webb şi le aducea 
aminte, cuvinte rostite de glasul lui Alexander Conklin. 

Supravieţuise antrenamentului crâncen şi devenise Delta. Nici un alt 
nume, numai o literă din alfabetul grecesc. Delta Unu. Apoi, după război, 
Delta, deveni Cain. Cain este pentru Delta şi Carlos este pentru Cain. Asta era 
mănuşa aruncată lui Carlos, asasinul notoriu. Creat de Treadstone 71, un 
asasin numit Cain trebuia să-l prindă pe Șacal. 

Cain, un nume sub care lumea interlopă europeană ştia că se ascunde 
de fapt Jason Bourne cel din Asia, fusese trădat de către Conklin. Un simplu 
gest de încredere din partea lui Alex ar fi schimbat totul, dar Alex nu avusese 
putere să facă acest pas; propria lui înverşunare a exclus acest gest uman. A 
crezut în latura negativă a personalităţii fostului său prieten fiindcă 
sentimentul propriului său martiriu l-a făcut să vrea să creadă în ea. Astfel şi-a 
recăpătat încrederea de sine, convingându-se că era mai bun decât fostul său 
prieten. În vremea Meduzei, piciorul lui Conklin fusese ciopârţit de explozia 
unei mine şi astfel s-a pus capăt carierei sale strălucite de strateg. Un invalid 
nu putea lucra în teren, unde o reputaţie mereu în creştere l-ar fi putut ridica 
în ierarhia carierelor unor oameni ca Allen Dulles şi James Angleton, iar 
Conklin nu avea viclenia necesară înfruntărilor birocratice de la Langley. Cu 
timpul se veşteji, un strateg extraordinar, nevoit să privească oameni inferiori 
ca valoare luându-i-o înainte în timp ce toţi cei care veneau să-i ceară sfatul o 
făceau pe ascuns. Creierul de altădată al Meduzei rămas pentru totdeauna în 
umbră, primejdios, ţinut la distanţă. Doi ani de abstinenţă impusă, până când 
un om cunoscut sub numele de “Călugărul” - un Rasputin al Serviciilor 
secrete - îl scosese din această izolare. Motivul era apariţia unui David Webb, 
ales pentru o misiune specială, pe care Conklin îl cunoştea de ani de zile. S-a 
înfiinţat Treadstone 71, care l-a născut pe Jason Bourne, cu Carlos, Şacalul, ca 
ţintă. Timp de aproape trei ani, Conklin ţinu în mână cea mai sofisticată şi mai 
secretă operaţiune, până când scenariul se prăbuşi o dată cu dispariţia lui 
Jason Bourne şi cu dispariţia unei sume de peste cinci milioane de dolari dintr- 
un cont secret al lui Treadstone 71, aflat în Zurich. 

Fără vreun argument care să demonstreze contrariul, Conklin presupuse 
tot ce putea fi mai rău. Legendarul Jason Bourne trădase; viaţa în lumea 
interlopă devenise prea grea pentru el şi tentaţia de a începe o viaţă nouă cu 
ajutorul a cinci milioane de dolari, fusese prea mare pentru a-i putea rezista. 
Mai ales pentru el, ştiut ca fiind un cameleon, un specialist poliglot în stare să- 
şi schimbe înfăţişarea şi stilul de viaţă cu atâta uşurinţă, încât putea pur şi 
simplu să dispară. O capcană pentru un asasin fusese pusă în mişcare dar 
momeala se evaporase dovedindu-se a fi fost doar un hoţ inventiv. Pentru 
Alexander Conklin aceasta nu era doar o înşelătorie, ci o trădare intolerabilă. 
Ţinând seama de toate prin care trecuse, piciorul, nu mai mult decât o 
greutate incomodă, dureros implantată în carne. Cariera, odată strălucită, 
acum distrusă, viaţa personală copleşită de o singurătate pe care numai un 
devotament total pentru Agenţie putuse să o mai umple, un devotament care 
însă nu era reciproc - ce drept aveau alţii să trădeze? Cine altcineva mai 


dăduse atâta cât dăduse el? 

Astfel, prietenul său cel mai apropiat, cândva - David Webb, deveni 
duşmanul său - Jason Bourne. Nu un duşman pur şi simplu, ci o obsesie. El 
participase la crearea mitului, şi tot el îl va distruge. Prima încercare fusese 
cu ajutorul a doi criminali plătiţi în suburbiile Parisului. 

David se înfiora la aducerea aminte, păstrând încă vie în faţa ochilor 
imaginea lui Conklin, îndepărtându-se învins. 

A doua încercare de asasinat şi-o amintea foarte vag. Probabil niciodată 
nu şi-o va reaminti complet. Se întâmplase pe strada Nr. 71 din New York, 
sediul secret al organizaţiei Treadstone: o capcană ingenioasă pusă la cale de 
Conklin, zădărnicită prin eforturile disperate ale lui Webb dea supravieţui 
şi,ciudat, de prezenţa lui Carlos?. 

Mai târziu, atunci când adevărul ieşise la iveală, şi anume că 
“trădătorul” nu trădase, ci suferise de o boală mintală numităamnezie, Conklin 
cedase nervos. În timpul lunilor cumplite de convalescenţă ale lui David în 
Virginia, Alexander a încercat de mai multe ori să-şi viziteze fostul prieten, să- 
i explice, să-i povestească sângeroasa întâmplare, să-şi ceară iertare cu 
fiecare părticică a fiinţei sale. 

David nu găsise nici o umbră de iertare în sufletul său. 

— Dacă intră pe uşa asta, îl omor! fuseseră cuvintele lui. 

Situaţia e acum alta, gândi Webb, în timp ce-şi iuți paşii către casă. 
Indiferent de greşelile şi de duplicitatea lui, Conklin dispunea de o intuiţie şi 
de surse de informaţie pe care puţini le aveau în serviciile secrete, ambele 
dezvoltate de-a lungul multor ani de serviciu devotat. David nu se gândise la 
Alexander de luni de zile, se gândi la el acum şi brusc îşi aduse aminte ultima 
dată când îi fusese pomenit numele. Mo Panov dăduse verdictul: “nu pot să- 
lajut pentru că nu vrea să fie ajutat. Îşi va căra cu el ultima sticlă cu băutură 
până în sala aia spațioasă, ascunsă, destinată operaţiunilor secrete, beat mort. 
Mă îndoiesc că prinde pensia, la sfârşitul anului. Pe de altă parte, dacă mai 
umblă multă vreme beat, s-ar putea să-l lege cât de curând într-o cămaşă de 
forţă, ca să-l scoată din circulaţie. Jur că nu ştiu cum reuşeşte să ajungă la 
slujbă în fiecare zi.” 

Panov rostise aceste cuvinte cu mai mult de cinci luni în urmă. Dar 
Conklin era încă pe poziţie. 

Îmi pare rău, Mo. Viaţa lui nu mă mai interesează în nici un fel. În ce mă 
priveşte, e un om mort. 

Nu mai era însă mort acum, gândi David, în timp ce urcă în goană 
treptele pridvorului uriaş. Alexander Conklin era încă în viaţă, beat ori nu, şi 
chiar şi murat în bourbon, îşi avea sursele sale, relaţiile pe care le întreţinuse 
într-o viaţă întreagă de devotament dăruită unei lumi a iluziilor, care în final îl 
respinsese, înăuntrul acelei lumi, datoriile erau plătite de teamă. 

Alexander Conklin. Numărul unu pe lista lui Jason Bourne. 

David deschise uşa şi, pentru a nu ştiu câta oară, contemplă holul, dar 


3 Toate referirile de mai sus se fac la acţiunea romanului “Identitatea lui Bourne” - Editura Elit - 
Comentator 1993. 


ochii lui nu mai vedea dezastrul. 

Logica îl îndemna să se întoarcă în birou de unde va trece la acţiune. 
Fără ordine nu era decât confuzie, însă confuzia genera întrebări - iar el nu şi 
le putea permite. Totul trebuia să fie precis înăuntrul realităţii pe care o crea, 
astfel încât aceasta să distragă atenţia asupra altor lucruri. 

Se aşeză la masă şi încercă să se concentreze. În faţa luise afla ca 
întotdeauna caietul cu spirală cumpărat de la librăria facultăţii. Întoarse 
coperta groasă şi îl deschise la prima pagină întinzându-se după un 
creion...Nu putea să-l ridice! Mâna îi tremura atât de tare încât întregul corp 
începu să i se zguduie, îşi ţinu răsuflarea şi strânse pumnul încleştat până 
când unghiile i se înfipseră în carne. Închise ochii după care îi deschise, 
forţându-şi mâna să apuce creionul, impunându-i să-şi facă treaba. Încet, cu 
stângăcie, degetele apucară creionul subţire şi galben apoi îl aşezară în 
poziţia de scris. Cuvintele erau aproape ilizibile, dar se găseau totuşi acolo. 

Universitatea - telefon preşedintelui şi decanului. Problemă familială, nu 
Canada - poate fi depistat. Inventează - poate un frate în Europa. Da, Europa. 
Concediu - scurt concediu. Imediat. Tinem legătura. Casa - de sunat agenţia 
imobiliară - aceeaşi poveste. Rugat Jack să verifice periodic. Are cheia. De 
întors termostatul la 60°. Corespondenţa - de completatformularul la poştă: 
(păstrată toată corespondenţa). Ziarele - anulate. 

Aceste lucruri mărunte, neînsemnat de mărunte - rutina zilnică atât de 
neînsemnată - deveniră teribil de importante acum. Trebuia să ţină seama 
neapărat de ele pentru a nu apărea nici un semn de abatere de la viaţa de zi 
cu zi fără o revenire plănuită. Era vital; trebuia să-şi reamintească fiecare 
lucru în parte, întrebările trebuiau reduse la minimum, speculaţiile inevitabile, 
ţinute la proporţii rezonabile, ceea ce însemna că va trebui să prevină 
evidenta concluzie cum că, într-un fel sau altul, recenta poveste a gărzilor 
duse la plecarea lui în concediu. Pentru a înlătura orice asociere de idei, cea 
mai potrivită metodă era de a sublinia durata scurtă a concediului, scoțând 
problema din discuţie: “Dacă, din întâmplare, vă trece prin cap că plecarea 
mea are cea mai mică legătură cu interesul meu pentru siguranţa personală, 
ei bine, vă înşelaţi. Acesta e un subiect încheiat; tot nu face prea multe 
parale.” 

Va şti mai bine ce răspunsuri să dea atunci când va vorbi cu 
preşedintele şi decanul universităţii; reacţiile lor îl vor ghida. Dacă mai era 
ceva care să-l ghideze acum. Dacă mai era capabil să gândească. Nu te opri - 
dă-i înainte! Mişcă creionul! Umple pagina cu lucrurile care trebuie făcute - 
apoi altă pagină, şi apoi alta! Paşapoarte, iniţiale de pe portofele, portmonee, 
şi cămăşi care să corespundă cu numele folosite; rezervări - pentru bilete de 
avion - zboruri - ocolite, nu rute directe - Oh, Dumnezeule! Unde?Marie! 
Unde eşti? 

Opreşte-te! Controlează-te! Eşti în stare, trebuie să fii în stare. N-ai de 
ales, aşa că fii ce ai fost odată. Fii ca de stâncă! Fii de stâncă! 

Luat prin surprindere, “zidul” pe care începuse să şi-l ridice împrejurul 
său fu dintr-o dată sfărâmat de sunetul asurzitor al telefonului aflat la câţiva 


centimetri de mâna sa, pe birou. Privi spre aparat, apoi înghiţi în sec, 
întrebându-se dacă mai este capabil să răspundă cât de cât normal. Telefonul 
sună din nou cu o insistenţă teribilă. N-ai de ales! 

David ridică receptorul, strângându-l cu asemenea putere, încât 
încheieturile degetelor i se albiră. Reuşi să pronunţe un singur cuvânt: 

— Da! 

— Aici centrala telefonică aeriană, transmisie prin satelit... 

— Cine? Ce-aţi spus? 

— Avem o convorbire radio aeriană pentru un domn Webb. Sunteţi 
cumva domnul Webb? 

— Da. 

Imaginea a tot ce-l înconjura se sfărâmă dintr-o dată în mii de bucăţi, ca 
o oglindă, fiecare în parte provocându-i un chin cumplit. 

— David! 

— Marie? 

— Nu intra în panică, iubitule! Mă auzi, nu intra în panică! Vocea ei 
răzbătea printre paraziţii emisiei; încerca să nu ţipe dar nu reușea. 

— Eşti teafără? Biletul spunea că eşti rănită! 

— N-am nimic. Câteva zgârieturi, atâta tot. 

— Unde eşti? 

— Deasupra oceanului. Însă sunt sigură că o să afli mai multe de la ei. 
Eu nu ştiu; m-au drogat. 

— Oh, Iisuse! Nu mai suport! Te-au răpit! 

— Adună-te, David. Eu ştiu cât îţi e de greu, ei nu. Înţelegi ce vreau să 
spun? Ei nu ştiu! 

Marie îi trimitea un mesaj codificat; nu era greu de descifrat. Trebuia să 
fie din nou omul pe care-l ura. Trebuia, să redevină Jason Bourne, asasinul 
care trăia sub înfăţişarea lui David Webb. 

— În regulă. Da, în regulă. Aproape că înnebunisem! 

— Vocea îţi este amplificată. 

— Bineînţeles. 

— Mă lasă să vorbesc cu tine ca să ştii că sunt în viaţă. 

— Ţi-au făcut vreun rău? 

— Nu intenţionat. 

— Ce dracu înseamnă “zgârieturile”? 

— M-am zbătut. M-am bătut cu ei. Şi ştii că am ceva forţă. 

— Oh, Dumnezeule... 

— David, te rog! Nu-i lăsa să-ţi facă una ca asta! 

— Mie? Poate ţie! 

— Ştiu, iubitule. Cred că încearcă să te testeze, înţelegi? 

Din nou mesajul. Trebuia să fie Jason Bourne pentru amândoi - pentru 
vieţile amândurora. 

— Bine. Da, în regulă, spuse David coborându-şi vocea, încercând să se 
stăpânească. 

— Când s-a întâmplat? întrebă el. 


— Azi dimineaţă, cam la o oră după ce ai plecat. 

— Azi dimineaţă? Cum? 

— Au sunat la uşă. Doi bărbaţi... 

— Cine? 

— Îmi dau voie să spun că sunt din Orientul îndepărtat. De fapt, nici nu 
ştiu mai mult decât atâta. Mi-au cerut să-i urmez şi am refuzat. Am alergat în 
bucătărie şi am văzut un cuţit, l-am înfipt cuțitul unuia dintre ei în mână. 

— Amprenta mâinii de pe uşă... 

— Nu înţeleg. 

— N-are importanţă. 

— Cineva vrea să vorbească cu tine, David. Ascultă-l, dar nu cu mânie - 
nu pornit împotriva lui - pricepi? 

— Foarte bine. Da, pricep. 

Vocea se făcu auzită pe fir. Era şovăielnică dar clară. Omul vorbea o 
engleză aproape perfectă, probabil învățase limba de la un englez, sau de la 
cineva care trăise în Anglia. Oricum, era evident orientală: accentul, din 
partea de sud a Chinei, intonaţia, vocalele scurte şi consoanele tăioase, tipic 
cantoneze. 

— Nu intenţionăm să-i facem vreun rău soţiei dumneavoastră, domnule 
Webb, dar dacă este necesar, nu vom putea evita acest lucru. 

— N-aş face asta, dacă aş fi în locul vostru, răspunse David cu răceală. 

— Vorbeşte Jason Bourne? 

— Chiar el. 

— Asumarea este primul pas în înţelegerea noastră. 

— Ce înţelegere? 

— l-ați răpit cuiva un lucru de mare valoare. 

— Şi voi mi-aţi răpit un lucru de mare valoare. 

— Dar care trăieşte... 

— Şi ar fi bine s-o facă în continuare. 

— Cealaltă persoană este moartă. Dumneavoastră aţi ucis-o. 

— Sunteţi sigur? 

Bourne nu recunoştea decât dacă era în interesul lui să o facă. 

— Suntem foarte siguri. 

— Ce dovadă aveţi? 

— Aţi fost văzut. Un bărbat înalt, ascuns în umbră, gonind pe 
coridoarele hotelului şi pe scările de incendiu cu mişcări de pisică sălbatică. 

— Deci, n-am fost văzut cu adevărat, nu-i aşa? Nici n-aş fi putut fi. Mă 
aflam la mii de kilometri depărtare. 

Bourne îşi lăsa întotdeauna o portiţă de scăpare. 

— În acest secol al vitezei în care trăim, ce mai contează distanţa? 
Orientalul făcu o pauză, apoi adăugă tăios: 

— V-aţi anulat contractele pentru o perioadă de cinci zile acum două 
săptămâni şi jumătate. 

— Şi dacă v-aş spune că am fost la Boston la un simpozion pe tema 
studiului dinastiilor Sung şi Yuan, ceva foarte obişnuit în munca mea... 


— Sunt surprins, - interveni bărbatul, curtenitor - că Jason Bourne 
poate oferi o asemenea scuză puerilă. 

Nu vroise să meargă atunci la Boston. Simpozionul nu avea nici o 
legătură cu subiectul prelegerilor lui, însă i se ceruse oficial să participe. 
Cererea venise de la Washington, din partea Programului de Schimburi 
Culturale prin intermediul Catedrei de Studii Orientale a universităţii. Iisuse! 
Nici un amănunt nu fusese scăpat din vedere. 

— Scuză pentru ce? 

— Pentru a vă fi aflat acolo unde de fapt nu aţi fost. Mulţimi 
amestecându-se printre exponate, anumiţi oameni plătiţi ca să jure că aţi fost 
acolo. 

— E ridicol, ca să nu spun că ar fi o treabă de amator. Eu nu-i plătesc pe 
alţii. 

— Dumneavoastră aţi fost acela care a fost plătit. 

— Eu? Cum anume? 

— Prin intermediul aceleaşi bănci de care v-aţi folosit şi altă dată. La 
Zurich. Banca Gemeinschaft din Zurich - cea de pe Bahnhofstrasse, desigur. 

— Ciudat, n-am primit nici un extras de cont, spuse David, ascultând 
atent. 

— Pe vremea când eraţi Jason Bourne în Europa, nu aveaţi nevoie de aşa 
ceva, deoarece deţineaţi un cont trei - zero - cel mai secret, ceea ce în Elveţia 
înseamnă ,top-secret. Dar noi am găsit copia unui transfer către Gemeinschaft 
printre hârtiile unui individ - mort, desigur. 

— Desigur. Dar nu omul pe care se presupune că l-am omorât eu. 

— Nu, bineînţeles. Ci acela a dat ordin ca individul respectiv să fie 
omorât, împreună cu un lucru scump patronului meu. 

— Un lucru scump e un trofeu, nu-i aşa? 

— Amândouă se câştigă, domnule Bourne. Destul cu vorbăria. 
Dumneavoastră sunteţi dumneavoastră. Plecaţi cât se poate de repede şi 
îndreptaţi-vă spre Kowloon, la Hotelul Regent. Înregistraţi-vă sub ce nume 
doriţi, dar cereţi apartamentul 6-9-0 - spuneţi că v-a fost rezervat. 

— Cât se poate de convenabil. Propriile mele camere. 

— Asta vă va scuti de o pierdere inutilă de timp. 

— În schimb, îmi va lua ceva timp să îmi rezolv problemele aici. 

— Suntem siguri că nu veţi declanşa vreo alarmă şi că veţi face treaba 
cât se poate de repede. Fiţi aici până la sfârşitul săptămânii. 

— Contaţi pe amândouă. Da-ţi-mi-o din nou pe soţia mea. 

— Regret, însă nu pot. 

— Pentru numele lui Dumnezeu, puteţi asculta tot ceea ce vorbim! 

— Veţi vorbi cu ea când veţi ajunge în Kowloon. 

Urmă un declic repetat şi nu se mai auzi nimic pe linie în afară de 
paraziţii emisiei. David închise telefonul, forţa cu care strânsese receptorul 
lăsându-i un cârcel dureros între degetul mare şi arătător. Îşi descleştă 
pumnul şi îşi scutură violent mâna. Se bucura că durerea îl readucea la 
realitate, treptat. Apoi îşi apucă mâna dreaptă cu cea stângă şi ţinând-o 


nemişcată, îşi presă degetul mare în locul unde îl apucase cârcelul, după care, 
în timp ce urmărea cum i se destind degetele, se gândea la ce trebuia să facă, 
fără să piardă un singur minut cu toate acele esenţiale lucruri neînsemnate. 
Trebuia să-l găsească imediat la Washington pe Conklin, ticălosul care 
încercase să-l omoare ziua în amiaza mare pe strada 71 din New York. Alex, 
beat sau treaz, nu făcea nici o deosebire între orele zilei şi cele ale nopţii, 
după cum nici operaţiunile pe care le cunoştea prea bine, nu ţineau seamă de 
noapte sau de zi, fiindcă în munca lui ele nu existau. Nu exista decât lumina 
tuburilor de neon din birourile care nu se închideau niciodată. Dacă va fi 
nevoie, îl va strânge de gât pe Alexander Conklin, până când sângele îi va 
ţâşni prin ochii ăia de şobolan; va afla tot ceea ce va trebui să afle, fiindcă 
Conklin era singurul care putea obţine informaţiile de care avea nevoie. 

Webb se sculă şovăielnic de pe scaun şi, ieşind din birou, se duse în 
bucătărie unde îşi turnă ceva tare, fericit că, deşi mâna încă îi mai tremura, o 
făcea mult mai puţin ca înainte. 

Pentru unele din sarcini putea delega pe altcineva. 

Jason Bourne nu făcea asta niciodată, dar el era încă David Webb şi se 
găseau câţiva oameni în universitate în care putea să aibă deplină încredere - 
desigur nu spunându-le adevărul, ci o minciună bine formulată. Când se 
întoarse în biroul său, la telefon, se hotărâse deja asupra celui care-i va folosi 
drept intermediar. “Intermediar” - pentru numele lui Dumnezeu! Un cuvânt 
din trecut pe care credea că fusese îndreptăţit să-l uite. Dar tânărul va face 
ce-i cere, iar lucrarea sa de diplomă avea să fie notată de profesorul David 
Webb. 

Profită de orice atu; foloseşte-te de el ca să provoci frica sau să trezeşti 
mila, indiferent că e vorba de bezna cea mai adâncă sau de lumina orbitoare. 

— Alo, James? David Webb la telefon. 

— Vă salut, domnule Webb. Ce-am zbârcit? 

— N-ai zbârcit nimic, Jim; trebuie neapărat să te rog ceva. Lucrurile s-au 
precipitat în jurul meu şi aş avea nevoie de ajutor. Crezi că poţi să mi-l dai? Va 
lua ceva timp. 

— Spuneţi. 

— Ei bine, între noi fie vorba - şi ţi-aş fi recunoscător dacă ar rămâne 
doar între noi - trebuie să lipsesc pentru o săptămână, poate chiar două şi 
vreau să-i telefonez celor de sus să le sugerez că ai putea să-mi ţii locul. Nu e 
nici o problemă pentru tine; răsturnarea de la putere a lui Manchu şi 
acordurile chino-ruse, care sună foarte familiar astăzi. 

— 1900 până pe la 1912, spuse candidatul la diplomă stăpân pe sine. 

— Poţi să te mai uiţi peste texte. Nu uita de japonezi, de portul Arthur şi 
de bătrânul Teddy Roosevelt; pui totul în ordine şi faci nişte paralele, asta fac 
şi eu. 

— Se poate. Se face. Cum rămâne pentru mâine? 

— Trebuie să plec la noapte, Jim; soţia mea e deja pe drum. Ai un 
creion? 

— Da. 


— Te rog să te duci la difuzarea presei şi la poştă şi să le spui să 
păstreze totul - semnează tu tot ce trebuie. Apoi sună la agenţia Scully în oraş 
şi discută cu Jack sau cu Adele. Spune-le să... 

Candidatul era recrutat. Următorul telefon fu mult mai uşor decât se 
aşteptase. În onoarea lui însuşi, preşedintele universităţii dădea o recepţie la 
reşedinţa proprie, şi era cu mult mai interesat de discursul care îl aştepta 
decât la o neaşteptată sau neobişnuită - plecare a unui profesor - asociat. 

— Căutaţi-l pe domnul decan, vă rog domnule... Webb... Eu n-am timp să 
mă ocup de asta acum. Eu trebuie să mă ocup de strângerea de fonduri, fir-ar 
să fie! 

Cu decanul nu fu chiar aşa uşor. 

— David, e cumva vreo legătură cu oamenii care-ţi dădeau târcoale 
săptămâna trecută? Vreau să spun, prietene, că sunt unul dintre puţinii de aici 
care ştiu că ai fost implicat în nişte afaceri foarte secrete cu cei de la 
Washington. 

— Nimic de felul ăsta, Doug. Aia a fost o prostie de la bun început; asta 
nu e. Fratele meu a fost serios accidentat, maşina lui e complet distrusă. 
Trebuie neapărat să plec la Paris pentru câteva zile, poate o săptămână. Asta 
etot. 

— Am fost şi eu la Paris acum doi ani. Şoferii sunt nebuni de legat. 

— Nu mai rău decât cei din Boston, Doug, şi nici pe departe ca cei din 
Cairo. 

— Ştiu eu, cred că pot să aranjez. O săptămână nu înseamnă o 
eternitate, şi Johnson a lipsit aproape o lună cu pneumonia lui... 

— Am aranjat deja - cu aprobarea ta, desigur. Jim Crowther, care vrea 
să-şi ia diploma îmi va ţine locul. E vorba de material pe care-l cunoaşte, şi va 
face treabă bună. 

— Oh, da. Crowther,un tânăr foarte deştept, înciuda bărbii. Niciodată nu 
am avut încredere în bărboşi, dar asta mi se trage din anii '60. 

— Lasă-ţi barbă. Îţi va dispărea neîncrederea. 

— Mă fac că n-am auzit. Dar eşti sigur că treaba asta n-are nimic de-a 
face cu indivizii de la Departamentul de Stat? Trebuie să-mi dai mai multe 
amănunte, David. Cum îl cheamă pe fratele tău? La ce spital din Paris se află? 

— Nu ştiu spitalul, dar poate Marie îl ştie; ea a plecat azi-dimineaţă. La 
revedere, Doug. Îţi telefonez mâine sau poimâine. Trebuie să ajung la 
aeroportul Logan din Boston. 

— David? 

— Da. 

— De ce am senzaţia că n-ai fost complet sincer cu mine? 

Webb îşi aduse aminte. 

— Pentru că n-am mai fost pus niciodată în situaţia asta, spuse el. Să cer 
o favoare unui prieten din pricina cuiva la care nici nu vreau să mă gândesc. 


Apoi David întrerupse convorbirea. 
k 


* * 


Zborul de la Boston către Washington fu înnebunitor din cauza unui 
profesor “fosilizat” de pedanterie care îşi avea locul în avion alături de David. 
Vocea bărbatului era foarte iritantă şi cu toate că David aproape nu dădea nici 
o atenţie discursului, acesta o ţinu tot aşa până la sfârşitul călătoriei. Când 
aterizară la aeroportul naţional din Washington, profesorul recunoscu 
adevărul. 

— Am fost plicticos ştiu, dar vă rog să nu mi-o luaţi în nume de rău.Mi-e 
o frică grozavă de călătoriile cu avionul şi pentru ca să îmi mai dispară teama, 
vorbesc tot timpul. Penibil, nu-i aşa? 

— Deloc, dar de ce n-aţi spus aşa de la început? Nu e nici o crimă. 

— Probabil din cauza fricii de ridicol. 

— Îmi voi aminti de aceasta data viitoare când voi sta lângă cineva 
asemeni dumneavoastră. 

Webb zâmbi. 

— Probabil voi putea chiar să-i fiu de folos. 

— Sunteţi foarte amabil. Vă mulţumesc. Vă mulţumescfoarte mult. 

— Pentru puţin. 

David îşi recuperă geamantanul de pe bandă şi ieşi din aeroport căutând 
un taxi, enervat că acestea nu luau persoane singure, neînsoţite, şi insistau ca 
doi sau mai mulţi pasageri ce mergeau în aceeaşi direcţie să le ocupe. 
Însoţitoarea sa fu o femeie, o femeie foarte atrăgătoare ce folosea direct 
gesturile împreună cu nişte priviri rugătoare. Pentru el nu avea nici un sens 
aşa că îi dădu de înţeles să nu spere în schimb îi mulţumi pentru că îl dusese 
primul la destinaţie. 

David îşi luă o cameră la hotelul Jefferson, pe strada Nr. 16, sub o 
identitate falsă, inventată pe moment. Hotelul fusese ales cu grijă; se afla la o 
mică distanţă de apartamentul lui Conklin, acelaşi în care ofiţerul CIA locuise 
aproape 20 de ani când nu era plecat în teren. Era o adresă pe care David 
avusese grijă să o obţină înainte de a părăsi Virginia - din nou instinctul, acea 
neîncredere viscerală. Avea şi un număr de telefon, însă ştia că nu-i va fi de 
folos; nu putea să-i telefoneze lui Conklin. Fostul strateg şi-ar fi pregătit 
apărarea, mai mult mental decât fizic, iar Webb dorea să-l ia pe nepregătite. 
Va apărea din senin, revendicând o datorie care trebuia achitată. 

David se uită la ceas; era douăsprezece fără zece noaptea, un moment 
ca oricare altul, sau chiar mai bun decât altele. Se spălă, îşi schimbă cămaşa 
şi, în cele din urmă, scoase una dintre cele două arme demontate din geanta 
groasă, căptuşită cu folie metalizată pe care o ţinuse în geamantan. Asamblă 
arma la loc, testă mecanismul de tragere, şi-i puse încărcătorul. Îşi întinse 
mâna care ţinea arma şi o studie, satisfăcut că nu observă nici un tremur. Cu 
opt ore în urmă nu ar fi crezut că poate ţine o armă în mână, de teamă să nu 
se descarce. Asta însă cu opt ore în urmă, nu acum. Acum o simţea 
confortabil, o bucată din el, o prelungire a lui Jason Bourne. 

leşi din hotel şi o apucă în jos pe strada Nr. 16, luând-o la dreapta, la 
primul colţ şi studiind numerele de pe clădirile vechi, foarte vechi, care-i 
aminteau de construcţiile din cărămidă din partea estică, a oraşului New York. 


Era o logică curioasă în această observaţie, ţinând seama de rolul pe care-l 
jucase Conklin în proiectul Treadstone, gândi el. Casa Treadstone de pe strada 
71 din Manhattan, era de cărămidă şi avea o configuraţie ciudată, cu 
ferestrele de sus colorate într-o nuanţă de bleu. O vedea clar şi auzea vocile 
atât de desluşit, fără să-i pătrundă cu adevăratsensul; uzina în care se născuse 
Jason Bourne: 

— Fă-o din nou! 

— Al cui e chipul ăsta? 

— Care-i este trecutul? Metodele? 

— Greşit! Greşeşti! Ia-o de la capăt! 

— Cine e acesta? Care este legătura cu Carlos? 

— Fir-ar al dracului, gândeşte! Nu-ţi poți permite să greşeşti. 

O clădire de cărămidă. Unde se născuse celălalt ins din el, cel de care 
avea atâta nevoie acum. lată şi apartamentul lui Conklin. Stătea la etajul II, cu 
faţa la stradă. Luminile erau aprinse; Alex era acasă şi era treaz. Webb 
traversă strada, conştient de burniţa care umpluse brusc atmosfera, făcând ca 
lumina felinarelor să devină neclară, răspândindu-se în halouri dedesubtul 
lămpilor tremurânde. Urcă scările şi deschise uşa micului foaier; intră şi 
studie numele de pe cutiile poştale ale celor şase apartamente. Sub fiecare era 
plasat un interfon cu ajutorul căruia vizitatorul se anunţa. 

Nu avea timp să inventeze ceva complicat. Dacă verdictul lui Panov era 
exact, vocea lui va fi suficientă. Apăsă pe butonul de la apartamentul lui 
Conklin şi aşteptă; răspunsul veni după aproape un minut. 

— Da? Cine-i acolo? 

— Harry Babcock, spuse David păstrând accentul sudic al acestuia, 
puţin exagerat. Trebuie neapărat să te văd, Alex, 

— Harry? Ce dracu? Sigur, sigur, urcă! 

Interfonul bâzâi cu o scurtă întrerupere - un deget ezitant. 

David intră şi o luă la fugă pe scara strâmtă către etajul 1, sperând să 
ajungă lângă uşă când Conklin va deschide. Ajunse cu mai puţin de o secundă 
înainte ca Alex, cu ochii tulburi, să deschidă uşa şi să înceapă apoi să urle. 
Webb se năpusti înăuntru acoperindu-i faţa cu o mână, cu cealaltă răsucindu-i 
braţul, şi izbi uşa la loc, cu piciorul. 

Nu-şi aducea aminte de când nu mai atacase fizic pe cineva. Ar fi trebuit 
să se simtă ciudat, sau penibil, dar nu simţea nimic deosebit. Totul era perfect 
normal. O, Dumnezeule! 

— Am să-mi iau mâna, Alex, dar dacă îţi ridici vocea o pun la loc. Şi nu 
vei scăpa cu viaţă, e clar? 

David îşi îndepărtă mâna, smucind capul lui Conklin înspre el. 

— Ce surpriză, spuse agentul CIA, tuşind şi clătinându-se şchiopătat, de 
îndată ce fu eliberat. Asta cere ceva de băut. 

— Presupun că ăsta îţi e regimul permanent. 

— Suntem ce suntem, răspunse Conklin, apucând stângaci un pahar gol 
de pe o măsuţă din faţa unei canapele largi, uzate. 

Merse cu el spre un bar acoperit cu aramă sprijinit de perete, unde 


stăteau aşezate într-un rând sticle identice de whisky. Fără ingrediente, fără 
apă, doar ogăletuşă pentru gheaţă; nu era un bar pentru oaspeţi. Era pentru 
gazdă - metalul strălucitor indicând o extravaganţă pe care locatarul şi-o 
putea permite. Restul sufrageriei nu era din aceiaşi categorie. Barul de aramă 
era o declaraţie de intenţie. 

— Cărui fapt - continuă Conklin, turnându-şi un pahar - îi datorez 
această dubioasă plăcere? Ai refuzat să mă primeşti în Virginia - ai jurat să 
mă omori, nu poţi nega asta. Aşa ai spus. Mă omori dacă intru pe uşă, asta ai 
spus. 

— Eşti beat. 

— Probabil. Dar, aşa sunt de obicei în jurul acestei ore. Vrei să începi cu 
morala? N-o să aibă nici un efect, dar încearcă dacă doreşti. 

— Eşti bolnav. 

— Nu, sunt beat, aşa ai spus. Mă repet cumva? 

— Până la plictiseală. 

— Îmi pare rău. 

Conklin puse la loc sticla, luă câteva înghiţituri din pahar şi se uită la 
Webb. 

— N-am fost eu cel care a intrat pe uşa ta, tu ai venit la mine. Dar 
presupun că asta nu contează. Ai venit aici să-ţi duci la bun sfârşit 
ameninţarea, să-ţi îndeplineşti profeția, să îndrepţi greşelile trecutului, sau 
cum mai vrei să-i zici? Mă îndoiesc că umflătura aceea destul de evidentă de 
sub haina ta este o sticlă de whisky. 

— Nu mai am o dorinţă copleşitoare să te văd mort, dar, da, s-ar putea 
să te şi ucid. Ai putea provoca dorinţa aceea foarte uşor. 

— Fascinant. Cum aş putea să fac asta? 

— Nedându-mi ce-mi trebuie, lucruri de care tu poţi să-mi faci rost. 

— Trebuie să ştii tu ceva ce eu nu ştiu. 

— Ştiu că ţi-ai pierdut 20 de ani în operaţiuni mai mult sau mai puţin 
murdare şi că le ştii ca pe buzunarele tale. 

— Istorii trecute, mormăi Conklin, sorbind din băutură. 

— Ce pot fi reînviate. Spre deosebire de mine, memoria ta este intactă. 
A mea este limitată, a ta nu. Am nevoie de informaţii, de răspunsuri la 
întrebări. 

— La ce? Pentru ce? 

— Mi-au răpit soţia, spuse David simplu, pe un ton limpede ca gheaţa. Au 
luat-o pe Marie de lângă mine. 

Conklin clipi şi pleoapele îi acoperiră ochii goi. 

— Mai spune o dată. Cred că nu am auzit bine. 

— Ai auzit foarte bine! Iar voi, nenorociţilor, vă ascundeţi undeva în 
spatele acestui scenariu putred! 

— Nu eu! N-aş îndrăzni - n-aş putea! Ce dracu' spui acolo? Marie a fost 
răpită? 

— Se află acum într-un avion deasupra Pacificului. Iar eu trebuie s-o 
urmez. Trebuie să plec în Kowloon. 


— Eşti nebun! Ai înnebunit de tot! 

— Ascultă-mă, Alex. Ascultă atent la tot ce-ţi spun. 

Din nou cuvintele i se scurseră de pe buze, dar acum cu un calm pe care 
nu fusese capabil să şi-l impună în discuţia cu Morris Panov. Conklin, beat 
fiind, avea o percepţie mai acută asupra faptelor decât cei mai treji oameni din 
Lumea informaţiilor secrete, era capabil să înţeleagă, şi Webb nu-şi putea 
permite goluri în relatare; trebuia să fie clar de la început, din momentul când 
vorbise cu Marie la telefon din sala de gimnastică şi a auzit-o, spunând: 
“David, vino acasă. E aici cineva pe care trebuie să-l vezi neapărat. Repede, 
iubitule!“ 

În timp ce el vorbea, Conklin şchiopăta clătinându-se prin cameră până 
la canapea pe care se aşeză fără să-şi la ochii de pe chipul lui Webb. Când 
David termină menţionând hotelul din vecinătate, Alex scutură din cap şi se 
întinse după băutură. 

— Ciudat, spuse el după un timp de tăcere şi de concentrare intensă în 
care se luptase cu norii de alcool; apoi puse paharul jos şi urmă: Este ca şi 
cum o schemă regizată ar fi scăpat de sub control. 

— A scăpat? 

— A ieşit de sub control. 

— Cum? 

— Nu ştiu, continuă fostul tactician, împleticindu-se uşor, încercând să 
nu amestece cuvintele. Ţi se dă un scenariu despre care nu se ştie dacă e sau 
nu real, apoi ţintele se schimbă - pentru tine, ţinta e soţia ta - şi începejocul. 
Reacţiile tale sunt previzibiledar, când pomeneşti de Meduza eşti ameninţat 
că dacă insişti, ai să te arzi. 

— Asta e uşor de prevăzut. 

— Dar ăsta nu este modul cel mai potrivit de a racola pe cineva. Dintr- 
odată, nevasta este în mijlocul acestui joc sinistru, şi Meduza, pericolul cel 
mai grav. Cineva a calculat greşit. Ceva a deviat de la schemă, ceva s-a 
întâmplat. 

— Ai ce ţi-a mai rămas din noaptea asta şi ziua de mâine pentru a-mi da 
câteva răspunsuri. La ora 7 p.m. iau avionul spre Hong Kong. 

Conklin se aplecă scuturându-şi capul uşor şi, cu mâna dreaptă 
tremurândă, apucă din nou paharul cu whisky. 

— Ai greşit adresa, spuse el, înghițind. Credeam că ştii, fiindcă ai făcut-o 
mică aluzie la drojdie. Nu-ţi pot fi de nici un folos. Nu mai sunt în actualitate, 
sunt aruncat la coşul de gunoi. Nimeni nu îmi mai spune nimic, şi de ce ar 
face-o? Sunt o epavă, Webb. Nimeni nu vrea să mai aibă de-a face cu mine. 
Sunt complet izolat. Un singur pas în plus şi voi fi beyond salvage?,- presupun 
că expresia ţi-e bine întipărită în mintea aia bolnavă pe care o mai ai. 

— Da, într-adevăr. “Ucideţi-l. Ştie prea multe”. 

— Poate chiar vrei să mă împingi până acolo, nu-i aşa? Îndoapă-l bine, 
fă-l să reînvie Meduza, ca să-l curețe chiar ai lui. 


4 Tradus mot-a-mot înseamnă “dincolo de salvare”, dar în text are sensul de condamnat la 
moarte, fără şanse de scăpare 


— Tu, m-ai condamnat pe mine, spuse David, scoţându-şi pistolul din 
tocul de sub haină. 

— Da, am făcut-o, aprobă Conklin dând din cap, şi privind înspre armă. 
Pentru că îl cunoşteam pe Delta, şi în ce mă privea, totul era posibil. Te 
văzusem în acţiune. Dumnezeule, i-ai zburat creierii unui om, unuia dintre ai 
tăi, în Tam Quan, deoarece credeai - nu ştiai, credeai - că transmitea 
informaţii radio în Ho Chu Minh! Fără acuzare, fără apărare pur şi simplu, 
execuţie rapidă în junglă. S-a dovedit după aia că avuseseşi dreptate, dar la fel 
de bine s-ar fi putut să fi greşit! L-ai fi putut aduce înapoi la bază; am fi putut 
afla multe lucruri, dar nu, Delta nu procedase astfel! El se conducea după 
propriile sale reguli. Şi, puteam foarte uşor să cred că eşti în stare să trădezi, 
atunci, în Zurich! 

—Nu-mi amintesc exact evenimentele de atunci din Tain Quan, dar alţii, 
şi le-au amintit, spuse David cu furie potolită. Atrebuit să scot - de-acolo nouă 
oameni - nu mai era spaţiu şi pentru al zecelea care fie ne-ar fi încetinit 
mersul, fie ar fi zbughit-o, trădându-ne poziţiile. 

— Bun! Regulile tale. Eşti inventiv, iar situaţiile sunt asemănătoare. 
Pentru numele lui Dumnezeu, decenu apeşi pe trăgaciul ăla odată! Ţi-am spus 
şi atunci în Paris s-o faci! 

Respirând, Conklin se opri şi îşi ridică ochii injectaţi înspre Webb; 
continuă într-o şoaptă văicăreaţă. 

— Te-am îndemnat atunci şi te mai îndemn şi acum; Scoate-mă tu din 
joc! N-am curajul să o fac singur. 

— Am fost prieteni, Alex! ţipă David. Ai fost oaspete în casa noastră! Ai 
mâncat cu noi la masă şi te-ai jucat cu copiii! Ai înotat cu ei în râu. 

Oh, Dumnezeule! Totul îi revenea din nou în minte. Imagini, chipuri. Oh, 
Iisuse Christoase, chipurile, cadavrele plutind pe apă printre pete de sânge. 
Controlează-te! Respinge totul! Chiar acum. Acum! 

— Asta s-a întâmplat cândva, în altă ţară. David. Şi apoi, cred că nu vrei 
să auzi şi restul frazei. 

— “Şi apoi, ea e moartă”. Nu, aş prefera să nu mai aud nimic. 

— Indiferent de orice altceva, spuse Conklin răguşit, luând o gură 
zdravănă de whisky, suntem amândoi nişte erudiţi, nu-i aşa? Nu pot să te ajut 
cu nimic. 

— Ba da, poţi. Şi o vei face! 

— Las-o baltă! N-am cum! 

— Sunt mulţi cei care au datorii la tine. Cere-le să şi le plătească. 
Fiindcă şi eu ţi-o cer ţie. 

— Îmi pare rău. Pot să apeşi pe trăgaciul ăla când doreşti, dar dacă nu o 
faci, nu o să mă osândesc singur la moarte, şi nici nu o să renunţ la ce mi se 
cuvine, în mod legitim. Dacă îmi este permis să rămân în viaţă, intenţionez să 
mă bucur de ea. Mi s-a luat destul. Vreau câte ceva înapoi. 

Ofiţerul CIA se ridică de pe canapea şi traversă şchiopătând camera 
îndreptându-se spre bar. Şchiopătatul său devenise mult mai pronunţat de cât 
îşi amintea Webb. Piciorul drept nu era mai mult decât un ciot implantat, târât 


strâmb de-a lungul podelei, cu un efort evident dureros. 

— Piciorul emai rău, nu-i aşa? întrebă David scurt. 

— O să supraviețuiesc. 

— Şi vei şi muri cu el, spuse Webb ridicându-şi automatul.Pentru că nu 
pot trăi fără soţia mea, iar tu nu dai doi bani. Ştii oare ce înseamnă asta 
pentru mine, Alex? După tot ce ne-ai făcut amândurora, toate minciunile, toate 
capcanele, asasinii plătiţi să ne omoare. 

— Pe tine! întrerupse Conklin, umplându-şi paharul, şi privind la armă. 
Nu pe ea! 

— Omorând pe unul din noi, ne-ai fi omorât pe amândoi, dar tu nu poţi 
înţelege asta. 

— N-am avut norocul. 

— Nu te-a lăsat autocompătimirea ta detestabilă! Nu vrei decât să te 
bălăceşti în ea de unul singur şi laşi alcoolul să gândească în locul tău. “Fără 
mina aia blestemată ai fi fost Directorul sau Călugărul sau Vulpea Cenuşie - 
agentul Angleton al anilor '80”. Eşti patetic. Îţi ai viaţa ta, mintea ta. 

— Iisuse, ia-mi-le! Trage! Apasă pe trăgaciul ăla blestemat dar lasă-mi şi 
mie ceva! Conklin sorbi dintr-o înghiţitură toată băutura; urmă o tuse 
încărcată, violentă, prelungită. După ce-i trecu spasmul, îşi îndreptă din nou 
privirea spre David, cu ochii umezi şi venele umflate. 

— Crezi că nu aş încerca să te ajut, dacă aş putea, nemernicule? şopti el 
răguşit. Crezi că-mi convine existenţa asta raţională în care mă complac? Tu 
eşti cel greu de cap, tu eşti cel încăpățânat, David. Nu înţelegi, nu-i aşa? 

Agentul C.I.A. ţinea paharul în faţa lui cu două degete. Îl lăsă să cadă pe 
podeaua tare de lemn. Paharul se sparse, cioburile se răspândiră în toate 
direcţiile. Apoi spuse, cu voce ascuţită, în timp ce dedesubtul ochilor 
înlăcrimaţi, un zâmbet trist îi apăru în colţul buzelor. 

— N-aş mai suporta un alt eşec, prietene. Şi aş da greş crede-mă. V-aş 
omori pe amândoi şi nu cred că aş mai putea trăi după aceea. 

Webb lăsă arma în jos. 

— Cu ceea ce ai în cap şi cu ceea ce ai învăţat, nu. În orice caz, îmi voi 
încerca şansele; opţiunile îmi sunt limitate şi eu te aleg pe tine. Ca să fiu 
sincer, nici nu cunosc pe altcineva. Deasemeni am câteva idei, poate chiar un 
plan, dar trebuie neapărat pus la punct cât mai repede. 

— A, da? Conklin se sprijini de bar căutându-şi echilibrul. 

— Pot să fac o cafea, Alex? 


CAPITOLUL 7 


Cafeaua fără zahăr îl trezi pe Conklin, dar şi mai tare îl trezi încrederea 
lui David în el. Fostul Jason Bourne privea cu respect darurile fostului lui 
duşman de moarte şi i-o şi spusese. Au discutat până la patru dimineaţa, 
punând la punct amănuntele unei strategii, bazându-se pe fapte concrete, dar 
trecând mult mai departe. În timp ce efectul alcoolului scădea, creierul lui 
Conklin începu să lucreze, dând formă planului vag al lui David. Percepu 
fundamentul solid al abordării lui Webb şi îi dădu o formă. 

— Ceea ce mi-ai povestit descrie o situaţie de criză bazată pe răpirea 
Mariei, care apoi a scăpat de sub control. Dar, precum ai spus, trebuie să 
acţionăm foarte repede, lovind dur fără nici un fel de ezitare. 

— Foloseşte întregul adevăr mai întâi, întrerupse Webb, iute. Am dat 
buzna aici amenințând că te voi ucide. Am adus acuzaţii bazate pe lucruri care 
s-au întâmplat - pornind de la scenariul lui McAllister şi până la declaraţia lui 
Babcock care a spus că vor trimite o echipă specială să mă găsească, şi vocea 
aceea de gheaţă, cu accent englezesc, care mi-a spus, să nu mai pomenesc de 
Meduza, sau mă vor declara nebun şi mă vor trimite într-un ospiciu. Nimic din 
toate acestea nu poate fi negat. S-au întâmplat, şi am de gând să dau în vileag 
totul, inclusiv Meduza. 

— Atunci ne bălăcim într-o mare de minciuni, spuse Conklin, turnându-şi 
puţină cafea. O fisură a unui scenariu, atât de bine pus la punct, care pune 
orice şi pe oricine într-o situaţie diametral opusă celei reale. 

— Ca de pildă? 

— Nu ştiu încă. Trebuie să ne gândim. Trebuie să fie ceva total 
neaşteptat, ceva care îi va încurca pe strategi, oricine ar fi aceştia, pentru că 
intuiţia îmi spune că undeva au pierdut controlul. Şi, dacă am dreptate, unul 
dintre ei va trebui să ia legătura cu altcineva. 

— Atunci, deschide-ţi agenda, insistă David. Întoarce-o pe faţă şi pe dos 
până găseşti cinci sau şase oameni care ar putea fi la curent cu situaţia. 

— Asta ar putea lua ore, chiar zile întregi, obiectă agentul C.I.A. 
Baricadele sunt ridicate şi ar trebui să fac cumva să le ocolesc. N-avem timp 
pentru aşa ceva, tu nu ai timp. 

— Trebuie să am timp! Începe acum! 

— Există o cale mai bună, replică Alex. Panov ţi-a sugerat-o. 

— Mo? 

— Da. Înregistrările telefonice făcute la Departamentul de Stat, 
imprimările oficiale. 

— Imprimările? Webb uitase de ele, Conklin nu. În ce fel? 

— Acolo este punctul de unde au început să-ţi creeze un nou dosar. Voi 
găsi o altă versiune la cele spuse de tine, o variantă care va smulge unele 
răspunsuri de la cineva anume. Aceasta dacă am dreptate, dacă scenariul a 
deviat de la schema originară. Imprimările sunt numai un instrument, ele 


indică, nu confirmă realitatea. Însă personalul, responsabil pentru ele, va 
trebui să reacționeze dacă află că cineva a pătruns în reţea. Vor face treaba în 
locul nostru. Dar avem nevoie de o minciună. 

— Alex, spuse David, aplecându-se pe scaunul din faţa canapelei uzate, 
cu câteva momente în urmă ai folosit termenul “fisură”. 

— Înseamnă pur şi simplu o scindare a scenariului, o rupere în şablonul 
existent. 

— Ştiu ce înseamnă, dar vreau să vorbesc de termenul propriu aici. Nu 
scindare, ci “scăpare”. Au spus că sunt un caz patologic, că sunt schizofrenic - 
aceasta înseamnă că am închipuiri, că uneori spun adevărul iar alteori nu, şi 
nu sunt capabil să fac diferenţa între el şi minciună. 

— Da, aşa au spus, aprobă Conklin. Unii dintre ei s-ar putea să-şi 
creadă. Ei şi? 

— De ce să nu speculăm acest avantaj, necunoscut lor? Să anunţăm că 
Marie “a scăpat”. Că a luat deja legătura cu mine, şi suntem pe cale de a ne 
întâlni. 

Alex se încruntă, apoi încet deschise larg ochii, cutele îi dispărură. 

— Perfect, spuse el încet. Dumnezeule, e perfect! Confuzia se va 
răspândi ca o flacără într-o căpiţă de fân.Într-o operaţiune secretă de acest 
gen numai două sau trei persoane cunosc toate detaliile. Celorlalţi nu li se 
spune nimic. lisuse, îţi dai seama? “O răpire aprobată oficial? S-ar putea ca 
unii, acolo sus, chiar să intre în panică, să se ciocnească unii de alţii, 
încercând să-şi salveze pieile. Foarte bine gândit, domnule Boyme. 

Destul de ciudat pe Webb nu-l deranjă remarca, o acceptă automat. 

— Ascultă, spuse el, sculându-se. Suntem amândoi epuizați. Ştim acum 
încotro mergem, aşa că hai să tragem un pui de somn şi mai recapitulăm 
mâine dimineaţă. Şi tu şi eu am învăţat de-a lungul anilor diferenţa dintre un 
pui de somn şi nimic. 

— Te întorci la hotel? întrebă Conklin. 

— Nici gând, replică David, uitându-seîn jos la faţa palidă, trasă a 
agentului CIA. Îmi trebuie doar o pătură. Mă aşez chiar aici jos, în faţa 
barului. 

— Ar fi trebuit să înveţi, de asemenea, când să nu te îngrijorezi de unele 
lucruri, spuse Alex, ridicându-se de pe canapea şi şchiopătând către un dulap 
de lângă micul foaier. 

— Dacă acesta va fi cântecul meu de lebădă, - într-un fel sau altul - îl voi 
cânta cum ştiu mai bine. 

Conklin se întoarse aducând o pătură şi o pernă, luate de pe un raft al 
dulapului. 

— Presupun că asta se cheamă premoniţie, dar ştii ce am făcut aseară 
după ce m-am întors de la lucru? 

— Bineînţeles. Printre altele am observat un pahar spart pe parchet. 

— Nu, vreau să spun înainte de asta. 

— Ce? 

— M-am oprit la un magazin şi am cumpărat o tonă de mâncare. 


Friptură, ouă, lapte, chiar şi cleiul ăla care-l numesc ei fulgi de ovăz. Vreau să 
spun, eu nu fac niciodată aşa ceva. 

— Erai înfometat rău. Se întâmplă. 

— Când mi se întâmplă, merg la restaurant. 

— La ce încerci să ajungi? 

— Culcă-te; canapeaua este destul de încăpătoare. Eu mă duc să 
mănânc. Vreau să mai gândesc la ce avem de făcut. O să-mi fac o friptură, 
poate şi câteva ouă. 

— Ai nevoie de somn. 

— Două ore, două ore şi jumătate îmi ajung. Pe urmă o să mănânc nişte 


fulgi de ovăz. 
* 


* * 


Alexander Conklin mergea de-a lungul coridorului de la etajul patru al 
Departamentului de Stat, reducându-şi şchiopătatul prin pură voinţă, dar 
sporindu-şi durerile. Ştia ce se întâmplase: avea o problemă pe care dorea 
foarte mult să o rezolve corect,chiar strălucit, dacă acest termen mai avea 
vreo însemnătate pentru el. Alex îşi dădu seama că lunile întregi în care îşi 
torturase şi trup şi spirit nu puteau fi uitate în câteva ore, dar ceva din 
lăuntrul lui îi putea fi de ajutor. Era simţul său autoritar, împletit cu o mânie 
îndreptăţită. Iisuse, ce ironie a soartei! Cu doar un an în urmă voise să-l 
distrugă pe omul pe care îl numeau Jason Bourne; acum totul se transformase 
într-o obsesie bruscă, crescândă, de a-l ajuta pe David Webb, deoarece greşise 
încercând să-l ucidă pe Jason Bourne. Aceasta ar putea fi condamnarea lui la 
moarte dar era un risc pe care era normal să şi-l asume. Poate simţul etic nu 
produce întotdeauna laşitate. Poate uneori, îl face pe om să se împace mai 
bine cu sine însuşi. 

Şi să arate mai bine, consideră el. Se forţase să meargă mai mult decât 
ar fi trebuit, lăsând vântul rece al toamnei de pe străzi să-i aducă în obraji o 
culoare pe care nu o mai avusese de ani. Combinată cu un bărbierit îngrijit şi 
un costum cu dungi subţiri, bine călcat, pe care nu-l mai purtase de luni 
întregi, mai seamănă foarte puţin cu cel pe care îl găsise Webb în seara 
trecută. Restul era actorie, ştia, în timp ce se apropia de uşile duble, 
sacrosancte, ale şefului Securităţii interne din Departamentul de Stat. 

Pierdu puţin timp cu formalităţile necesare şi chiar şi mai puţin cu 
conversaţia banală la cererea lui Conklin - a se citi la ordinul Agenţiei - 
secretarul părăsi încăperea şi-l lăsă faţă în faţă cu un fost general de brigadă 
al Corpului 2 de Armată care conducea acum serviciul de securitate internă. 
Alex luă iniţiativa încă de la primele cuvinte. 

— Nu mă aflu aici într-o misiune diplomatică, domnule general, 
bănuiesc că sunteţi general, nu-i aşa? 

— Da, mi se recunoaşte încă acest grad. 

— Deci, nu intenţionez s-o iau pe ocolite, mă înţelegeţi? 

— Ce înţeleg e că începi să nu-mi prea fii simpatic. 

— Acest lucru, spuse Conklin, este ultimul care mă interesează. Ceea ce 


mă interesează, în schimb, este un om pe nume David Webb. 

— Ce-i cu el? 

— Cu el? Faptul că îi recunoaşteţi numele aşa de uşor nu este deloc de 
bun augur. Ce se întâmplă aici, “generale”? 

— Poate doreşti şi un megafon, sperietoare? spuse acesta scurt. 

— Doresc răspunsuri, caporal- fiindcă asta sunteţi toţipentru noi. 

— Scuteşte-mă, Conklin! Când te-ai anunţat cu aşa-zisa ta urgenţă şi cu 
verificarea telefonică, mi-am făcut şi eu verificările mele. Acea renumită 
reputaţie a dumitale este foarte şubredă în prezent, şi folosesc termenul la 
propriu. Eşti un beţivan, o fantomă. Nu se face nici un secret din asta. Aşa că 
ai mai puţin de un minut să spui ce vrei, înainte să te dau afară. Alege: liftul 
sau fereastra. 

Alex luase în considerare posibilitatea că ştirea despre beţiile lui să fi 
fost “telegrafiată”. Privi drept la şeful securităţii interne şi-i vorbi liniştit, 
oarecum înţelegător. 

— Generale, voi răspunde acestei acuzaţii cu o singură frază, iar dacă 
vreodată va ajunge la cine trebuie, voi şti de unde provine şi va şti şi Agenţia. 

Conklin făcu o pauză, aţintindu-l cu o privire limpede pătrunzătoare. 

— Imaginea noastră este, adesea, aşa cum vrem noi să fie, din motive 
despre care nu putem discuta. Sunt sigur că înţelegeţi ce vreau să spun. 

Cel de la Departamentul de Stat păru că aprobă fără voie cele spuse de 
Alex: 

— Dumnezeule! spuse el moale. Şi noi dădeam referinţe proaste celor 
care erau trimişi la Berlin. 

— Deseori la sugestia noastră, aprobă Conklin, dând din cap. Şi cu asta 
am încheiat subiectul. 

— Da, da, desigur. Nu eram la curent, dar pot să-ţi spun că imaginea e 
foarte veridică. Unul dintre directorii voştri mi-a spus că numai respiraţia ta, 
de partea cealaltă a camerei ar fi suficientă să mă ameţească. 

— Nici nu vreau să aflucine este acest om, generale, pentru că i-aş râde 
în faţă. Adevărul e că nu beau. Să ne întoarcem la David Webb, adăugă el 
scurt. 

— Care vă este nedumerirea? 

— Nedumerirea? Este vorba de viaţa mea! Ceva se petrece aici şi vreau 
să ştiu ce! Ticălosul a dat buzna ieri seară în apartamentul meu şi m-a 
ameninţat că mă omoară. A făcut câteva acuzaţii numind oameni de ai voştri 
ca Harry Babcock, Samuel Teasdale şi William Lanier. Am verificat: fac parte 
din divizia voastră secretă şi sunt încă activi. Ce dracu' le-a venit? Unul a lăsat 
să se înţeleagă că veţi trimite o echipă specială de execuţie după el! Ce fel de 
limbaj e ăsta? Altul i-a spus să se întoarcă laspital - a fost în două spitale, 
chiar şi în clinica noastră privată din Virginia - noi toţi l-am dus acolo şi a ieşit 
cu diagnosticul de om sănătos! Pe deasupra ştie şi câteva lucruri pe care nu 
ne-ar plăcea să le auzim spuse în gura mare. Dar omul ăsta e gata să 
izbucnească din cauza unui lucru pe care l-aţi făcut voi, sau l-aţi lăsat să se 
întâmple! Sau aţi închis ochii ăia blestemaţi, pentru ca să se întâmple! 


Pretinde că are dovada că v-aţi băgat din nou în viaţa lui şi i-aţi întors-o din 
nou pe dos: 

— Ce dovadă? întrebă generalul buimăcit. 

— A vorbit cu nevastă-sa, spuse Conklin, dintr-odată monoton. 

— Şi? 

— A fost luată de acasă de către doi bărbaţi care au drogat-o şi au suit-o 
într-un avion particular. Şi dusă pe coasta de est. 

— Vrei să spui că a fost răpită? 

— Chiar aşa. Şi ceea ce ar trebui să vă dea de gândit este că i-a auzit 
peceidoi vorbind cu pilotul şi că a înţeles că întreaga afacere murdară are 
ceva de-a face cu Departamentul de Stat pentru motive necunoscute încă - dar 
a fost menţionat numele lui McAllister. Spre lămurirea dumneavoastră, acesta 
este unul dintre subsecretarii secţiei pentru problemele Orientului îndepărtat. 

— E o adevărată nebunie! 

— Vă spun eu că este mai mult decât atâta. Femeia a reuşit să scape în 
timpul unei pauze de realimentare la San Francisco. De acolo l-a sunat pe 
Webb. Între timp mai bine v-aţi pregăti câteva răspunsuri solide, dacă nu 
puteţi dovedi că e nebun şi că şi-a omorât nevasta - ceea ce sper că puteţi - şi 
că n-a fost la mijloc nici o răpire - ceea ce sper din tot sufletul că n-a fost. 

— Acest om nu este sănătos psihic! izbucni şeful securităţii interne din 
Departamentul de Stat. Am citit acele dactilograme! A trebuit, a mai sunat 
cineva aseară în legătură cu el. Nu mă întrebaţi cine, nu vă pot spune. 

— Dar ce dracu' se petrece? întrebă Conklin aplecându-se peste birou cu 
mâinile sprijinite pe marginea lui, nu numai de dragul efectului ci şi ca să se 
sprijine. 

— Este paranoic, ce pot să spun? Inventează lucruri şi le crede! 

— Asta nu este ceea ce au spus doctorii însărcinaţi de guvern, spuse 
Conklin rece. Se întâmplă, să ştiu câte ceva despre asta. 

— Eu nu, fir-ar al dracului! 

— Şi probabil nu veţi şti niciodată, aprobă Alex. Dar, ca membru 
supravieţuitor al operaţiunii Treadstone, puteţi găsi pe cineva care să-mi 
poată da nişte informaţii exacte pentru a mă linişti. Cineva a deschis o cutie 
cu maimuțe, pe care vreau să o închidem la loc. 

Conklin scoase un carnet şi un pix; scrise pe el un număr, rupse pagina 
şi o puse pe birou. 

— Acesta este un telefon neinterceptat; o depistare eventuală v-ar putea 
indica numai o adresă falsă. Continuă el, cu privirea aspră şi vocea fermă pe 
care tremurul uşor nu făcuse decât să o facă să fie mai amenințătoare. 
Folosirea lui se va face numai între orele trei şi patru azi după-amiază, şi atât. 
Găsiţi pe cineva care să ia legătura cu mine. Nu mă interesează cine este sau 
cum faceţi. Poate că va fi necesar să vă întruniţi într-una din celebrele voastre 
conferinţe politice, dar doresc răspunsuri - dorim răspunsuri! 

— Puteţi să vă înşelaţi toţi, ştiţi bine! 

— Sper că da. Dar dacă nu, voi cei de aici va trebui să fiţi pregătiţi - 
serios de tot - pentru că aţi păşit pe un teritoriu interzis. 


* * 


David era mulţumit că trebuiau rezolvate atâtea lucruri. Fără ele ar fi 
putut să se scufunde într-o amorţeală totală, să paralizeze din pricina 
încordării de a şti prea multe şi în acelaşi timp prea puţine. După ce plecase 
Conklin spre Langley, se întoarse la hotel şi începuse inevitabilele liste. Listele 
îl calmau, ele reprezentau preliminariile unor activităţi necesare şi îl forţau să 
se concentreze asupra unor anumite probleme specifice în loc să se gândească 
la cauzele lor. Dacă se gândea prea mult la ele mintea avea să-i fie schilodită, 
la fel ca piciorul lui Conklin. Nici la Alex nu se putea gândi - existau prea 
multe posibilităţi şi imposibilităţi. Nici nu-i putea telefona fostului său duşman 
de moarte. Conklin era un tip conştiincios: era într-adevăr cel mai bun. Fostul 
strateg plănuia fiecare etapă a unei operaţiuni şi implicit efectele ei 
ulterioare. Prima lui decizie fu că imediat ce va fi vorbit cu şeful securităţii 
interne din Departamentul de Stat, telefonul respectiv nu mai trebuia folosit, 
iar celelalte două vor fi neîndoielnic puse sub urmărire: cel din apartamentul 
său şi cel de la Langley. De aceea, pentru a evita orice necazuri, nu 
intenţionase să se întoarcă la birou. 

Avea să se întâlnească cu David la aeroport, cu o jumătate de oră înainte 
de plecarea avionului spre Hong Kong. 

— Crezi că ai ajuns aici fără să te fi urmărit cineva? îl întrebă Webb. Nu 
sunt prea sigur. Ai fost programat; cine mânuieşte claviatura controlează 
toate datele. 

— Vrei, te rog, să vorbeşti englezeşte? Sau măcar chinezeşte. Mă 
descurc cu amândouă, dar cu păsăreasca asta nu. 

— Poate ţi-aupus un microfon sub pat. 

Nu aveau să se mai întâlnească până în sala de aşteptare a aeroportului 
Dulles. De aceea David stătea acum în faţa unei caserii dintr-o marochinărie 
de pe Wyoming Avenue. Îşi cumpără o geantă mare în locul geamantanului; 
nu-şi luase cu el prea multe lucruri. Îi reveneau multe în minte, între care şi 
riscul la care se supunea aşteptându-şi bagajele într-un aeroport şi, fiindcă 
anonimatul unui zbor la clasa a doua era preferabil, nu-şi putea permite un 
bagaj prea voluminos luat cu el în avion. Îşi va cumpăra acolo unde se va afla, 
iar asta înseamnă să aibă o mare sumă de bani pentru orice eventualitate. 
Acest fapt îi determină următoarea oprire la o bancă de pe strada Nr. 14. 

Cu un an în urmă atunci când doctorii însărcinaţi de guvern îl consultau 
în legătură cu amnezia sa, Marie, retrăsese rapid şi fără prea multă zarvă 
fondurile pe care David le lăsase în banca Gemeinschaft din Zurich, precum şi 
pe acelea transferate la Paris de Jason Bourne. Apoi trimisese banii în Insulele 
Cayman, unde cunoştea un bancher canadian şi stabilise un cont (secret). 
Ţinând seama de ceea ce Washigtonul îi făcuse vieţii fiindcă refuzaseră să-i 
asculte strigătele disperate de ajutor - guvernul scăpase ieftin. 

Dacă David s-ar fi decis să ceară despăgubiri - ceea ce încă nu era 
exclus - orice procuror care ar fi deschis procesul ar fi cerut daune de peste 
10 milioane de dolari, nu numai cinci, câte existau în băncile din Zurich şi 


Paris, luate la un loc. 

Ea îşi exprimase cu glas răspicat gândurile privitoare la aceste 
compensări legale într-o discuţie cu un director extrem de agitat din CIA. Nici 
nu discutase despre fondurile lipsă, dar îşi expuse părerea că, din experienţa 
profesională proprie în domeniul financiar, era îngrozită să afle că banii 
contribuabililor americani fuseseră protejaţi atât de slab. Această critică 
fusese făcută cu o voce mirată şi inocentă, în timp ce privirea comunica 
altceva. Femeia era şi inteligentă şi profund motivată iar mesajul fu receptat 
imediat. Astfel, oameni mai înţelepţi şi mai precauţi îşi dădură seama de 
logica speculațiilor sale şi cedară. Fondurile au fost astfel socotite drept 
cheltuieli pentru strategii secrete. 

De fiecare dată când aveau nevoie de bani - o călătorie, o maşină, casa - 
Marie sau David luau legătura cu bancherul aflat în insulele Cayman şi acesta 
trimitea telegrafic fondurile cerute la oricare din cele şaizeci de sucursale din 
Europa, Statele Unite, Insulele Pacificului şi Orientul îndepărtat, cu excepţia 
Insulelor Filipine. 

De la un telefon public de pe Wyoming Avenue, Webb formă numărul 
bancherului, uimindu-l puţin pe acesta cu suma de bani de care avea nevoie 
imediat, şi cu cealaltă, pe care o dorea disponibilă în Hong Kong.Convorbirea 
telefonică costă mai puţin de opt dolari, iar banii pe care îi ceruse însumau 
peste jumătate de milion.. 

— Presupun că înţeleapta mea prietenă Marie, e de acord, nu-i aşa? 

— Ea a fost cea care m-a rugat să iau legătura cu dumneavoastră. A 
spus că nu-şi poate permite să piardă timpul cu fleacuri. 


— Ce bine o recunosc! Băncile pe care le vei folosi sunt... 
* 


* * 


Webb intră pe uşile de sticlă groasă ale băncii de pe strada Nr. 14, 
petrecu 20 de minute iritante cu un vice-preşedinte care exagera prin 
amabilitate şi plecă cu 50.000 dolari - patruzeci în bancnote de 500, restul 
mărunţiş. 

Apoi opri un taxi care-l duse până în faţa unui apartament aflat în nord- 
vestul Washingtonului, la locuinţa unui bărbat pe care-l cunoscuse pe când era 
Jason Bourne - un bărbat care fusese de mare folos organizaţiei Treadstone 
71. Omul, un negru cu părul argintiu fusese şofer de taxi până în ziua când un 
pasager îşi uitase un aparat de fotografiat marca Hasselblad în maşina lui, şi 
nu-l mai revendicase niciodată. Asta se întâmplase cu ani în urmă şi timp de 
câţiva ani, taximetristul experimentase, găsindu-şi vocaţia adevărată. Era un 
geniu al “modificărilor”, specializat în paşapoarte, carnete de conducere cu 
fotografii şi acte de identitate, pentru cei aflaţi în conflict cu legea, în general 
pentru delicte minore. 

David nu-şi amintise de el, dar sub hipnoza lui Panov îi rostise numele - 
Cactus, oricât ar fi părut de ciudat. Apoi Mo îl adusese pe fotograf în Virginia 
să ajute la recuperarea memoriei lui Webb. La prima sa vizită, privirea 
bătrânului negru fu plină de afecţiune şi îngrijorare. Cu toate că îi era 


incomod, îi ceruse voie lui Panov să-l viziteze pe David o dată pe săptămână. 

— De ce, Cactus? 

— E un om necăjit, domnule Panov. Am văzut asta şi în urmă cu câţiva 
ani atunci când l-am cunoscut. E ceva care lipseşte în el, dar, cu toate acestea, 
e un om bun la suflet. Eu pot să comunic cu el. Îmi place mult. 

— Vino când doreşti, Cactus şi las-o mai moale cu “domnule Panov”. 
Lasă-mi mie privilegiul ăsta, domnule. 

Webb cobori din taxi, cerându-i şoferului să aştepte. Acesta refuză. 
David îi lăsă un bacşiş minim, apoi se îndreptă pe poteca pavată cu dale spre 
vechea casă. Într-un fel, acesta îi reamintea de casa lui din Maine, spațioasă, 
fragilă, având nevoie de reparaţii. 

Împreună cu Marie, deciseseră să cumpere o alta pe plajă la sfârşitul 
anului; un profesor asociat, proaspăt sosit, care se muta în cartierul 
rezidenţial încă de la început ar fi bătut la ochi. Sună. 

Uşa se deschise, şi Cactus, mijindu-şi ochii sub cozorocul verde, îl 
salută, de parcă se văzuseră cu câteva zile înainte. 

— Ai maşina asigurată, David? 

— N-am nici maşină, nici taxi - n-a vrut să aştepte. 

— Trebuie să fi auzit toate zvonurile neîntemeiate răspândite de presa 
fascistă. Eu am deja trei mitraliere la ferestre. Intră, mi-a fost dor de tine. De 
ce nu mi-ai dat un telefon că vii? 

— Numărul tău nu e în cartea de telefon. 

— Trebuie să fi fost o scăpare. 

Cei doi conversară în bucătărie câteva minute, timp suficient pentru ca 
specialistul fotografic să-şi dea seama că Webb era grăbit. Bătrânul îl conduse 
pe David în studioul său, puse cele trei paşapoarte ale lui Webb sub o lampă 
înclinată pentru a le inspecta mai îndeaproape, apoi îşi pofti clientul să se 
aşeze în faţa unui aparat de fotografiat cu obiectivul descoperit. 

— Îţi voi face părul cenuşiudeschis, nu aşa de blond cum îl aveai atunci 
la Paris. Nuanţa asta de cenuşiu deschis se schimbă în lumină şi putem folosi 
aceeaşi poză pe fiecare dintre aceste paşapoarte drăgălaşe cu diferenţe 
considerabile între ele, bineînţeles faţa rămânând aceeaşi. Sprâncenele lasă- 
le, ţi le fac eu după aceea. 

— Şi ochii? întrebă David. 

— Nu e timp pentru lentilele alea de contact fanteziste pe care ţi le-au 
dat atunci, dar ne descurcăm şi fără. Ochelari cu lentile obişnuite, cu câteva 
prisme colorate puse la locul potrivit. Poţi să ai ochii albaştri, căprui, negri, ca 
tăciunele orice culoare doreşti. 

— Toate trei, spuse Webb. 

— Asta vine ceva mai scump, David, şi numai în bani gheaţă. 

— Am bani la mine. 

— Nu mai spune şi altora. 

— Acum părul. Cine mi-l aranjează? 

— Tot pe strada asta. O asociată de a mea, proprietara unui salon de 
cosmetică, până când poliţia i-a cotrobăit prin camerele de la etaj. Lucrează 


bine. Vino, te conduc. 

O oră mai târziu, Webb ieşea de sub o cască într-o încăpere mică, bine 
luminată, apoi îşi privi chipul într-o oglindă. Proprietara ciudatului salon, o 
negresă scundă, cu păr cenușiu, coafat, şi un ochi expert, veni alături de el. 

— Sunteţi dumneavoastră, dar parcă nu mai sunteţi dumneavoastră, 
spuse ea, dând din cap întâi aprobator, apoi ca negaţie. Bună treabă am făcut, 
trebuie să recunosc. 

Chiar aşa, gândi David, uitându-seîn oglindă. Părul său închis la culoare 
nu numai că devenise cu mult mai deschis, dar se potrivea cu tonurile feţei. 
De asemenea, părul arăta mai fin, dându-i un aer îngrijit dar sportiv, ca bătut 
de vânt, cum spuneau reclamele. Omul care se privea era deopotrivă el însuşi 
şi altcineva care îi semăna foarte bine. 

— Sunt de acord, spuse Webb. E foarte bine. Cât face? 

— Trei sute de dolari, replică femeia simplu. În care intră şi preţul, a 
cinci doze de şampon făcut de mine, cu tot cu instrucţiuni, plus cele mai bune 
sigilate buze din Washington. Primele te ţin vreo două luni, cele din urmă 
toată viaţa. 

— Sunteţi o femeie minunată. David căută în portofel, numără 
bancnotele şi i le dădu. 

— Cactus a spus că îl suni când suntem gata. 

— Nu-i nevoie. E deja în salonaş. 

— În salonaş? 

— A, e doar un fel de hol cu o canapea şi un lampadar, darmie îmi place 
să-i spun salonaş. Sună frumos, nu-i aşa? 

Şedinţa de fotografie se derulă rapid, întreruptă doar de refacerea 
sprâncenelor lui Webb de către Cactus cu o periuţă de dinţi şi un spray pentru 
cele trei fotografii separate, însoţită de schimbarea cămăşilor şi a hainelor - 
Cactus avea o garderobă demnă de un teatru - în final, două perechi de 
ochelari, una cu rame de baga iar cealaltă cu rame metalice îi schimbară 
culoarea ochilor căprui în albaştri şi respectiv negri pentru două din 
paşapoarte. Specialistul potrivi fotografiile la locul lor, apoi, sub o lupă mare, 
puternică, imită cu îndemânare perforaţiile originale ale Departamentului de 
Stat cu ajutorul unei unelte din arsenalul propriu. Când treaba fu gata, îi 
înmână lui David cele trei paşapoarte la control. 

— Nici un vameş din lume n-o să descopere ceva la ele, spuse Cactus 
încrezător. 

— Arată mai adevărate decât înainte. 

— Le-am curăţat. Adică le-am făcut câteva îndoituri ca să pară mai 
vechi. 

— Grozavă treabă, prietene. Cât îţi datorez? 

— Drace, nu ştiu. A fost cam uşor. 

— Cât, Cactus? 

— Cât te aranjează? Nu cred că Statul te plăteşte prea bine, nu? 

— Mă descurc binişor, mulţumesc. 

— Cinci sute e de ajuns. 


— Poţi să-mi chemi un taxi, te rog? 

— Ar lua prea mult timp, şi nu ştiu dacă vine cineva până aici. Nepotul 
meu te aşteaptă; te va duce unde vrei. E ca mine, nu pune întrebări. Vino, văd 
că eşti grăbit, David. Te conduc până la uşă. 

— Mulţumesc mult. Las banii aici pe tejghea. 

— Bine. 

Scoţându-şi banii din portofel, cu spatele la Cactus, Webb numără şase 
bancnote de câte 500 dolari pe care le lăsă în cel mai întunecat colţ al 
studioului. La 1.000 de dolari bucata, paşapoartele erau un chilipir, dar lăsând 
mai mult, şi-ar fi jignit prietenul. 

Seîntoarse la hotel, dar cobori din maşină la câteva blocuri depărtare; în 
mijlocul unei intersecţii aglomerate, astfel că nepotul lui Cactus să nu fie 
implicat. Tânărul era student în drept la Universitatea Americană şi deşi, 
evident, îşi adora bunicul, la fel de evident era că se temea de amestecul în 
afacerile bătrânului. 

— Mă dau jos aici, spuse David în plin trafic. 

— Mulţumesc, răspunse tânărul negru cu voce plăcută şi calmă, dar cu 
uşurare în ochii inteligenţi. Vă sunt recunoscător. 

Webb îl privi. 

— De ce ai făcut-o? Vreau să spun, ca viitor avocat, ar trebui să te ţii cât 
mai departe de Cactus. 

— Aşa şi fac de obicei. Dar este un om nemaipomenit care a făcut multe 
pentru mine. Şi mi-a spus odată ceva. Mi-a spus că va fi un privilegiu pentru 
mine să vă întâlnesc şi că, poate, peste ani, îmi va povesti cine a fost străinul 
care s-a urcat în maşina mea. 

—Sper că pot reveni cât mai curând şi să-ţi povestesc eu însumi. Nu 
reprezint nimic special pentru nimeni, dar povestea ar putea sfârşi în 
manualele de drept. La revedere. 

Întors în camera de hotel, David se confruntă cu o ultimă listă care nu se 
cerea scrisă; o ştia pe dinafară. Trebuia să-şi aleagă puţină îmbrăcăminte pe 
care o va lua cu el şi să se debaraseze de rest, inclusiv de cele două pistoale 
automate pe care le adusese din Maine în furia care-l copleşise. Una era să 
demontezi şi să înfăşori în foiţă metalică părţile unei arme pentru a fi puse în 
geamantan şi complet altceva să treci arme prin punctele de control vamal. Ar 
fi imediat depistate, după care el ar fi arestat. Trebuia să le distrugă 
mecanismele de tragere şi să le arunce într-un canal. Îşi va cumpăra o armă 
cândva ajunge în Hong Kong, nu era o achiziţie dificilă. 

Mai era un ultim lucru pe care trebuia să-l facă, un lucru dificil şi 
dureros. Trebuia să se aşeze şi să-şi amintească tot ce spusese Edward 
McAllister în seara aceea în Maine - absolut tot ce discutaseră şi, în special 
cuvintele Mariei. Ceva era ascuns undeva în acea discuţie extrem de încărcată 
de revelații şi confruntări, ceva carei scăpase - şi continua încă să-i scape. 

Se uită la ceas. Era ora 3:37; ziua trecuse rapid, agitată. Trebuia să se 


ţină tare! O, Dumnezeule, Marie! Unde eşti? 
k 


* * 


Conklin puse jos paharul cu apă minerală pe tejgheaua murdară şi 
zgâriată a unui local prăpădit de pe strada nr. 9. Devenise un client obişnuit al 
acestui local pentru simplu motivcă nimeni din cercul său profesional şi ce-i 
mai rămăsese din cel de prieteni n-ar fi îndrăznit să intre pe uşa murdară de 
sticlă. Aceasta îi dădea un oarecare grad de libertate: Ceilalţi clienţi îl 
acceptaseră, şchiopul care îşi desfăcea întotdeauna cravata înclipa în care 
intra pe uşă, şchiopătând spre un taburet din fundul barului. Şi de fiecare dată 
îl aştepta paharul plin cu whisky. De asemenea barmanul proprietar nu avea 
nici o obiecţie ca Alex să primească telefoane în cabina telefonică străveche 
aflată lângă peretele din spate. Era “telefonul lui steril”, ce nu putea fi 
interceptat şi care suna în momentul de faţă. Târşâindu-şi piciorul pe podea, 
Conklin intră în cabină, şi trase uşa după el. Ridică receptorul. 

— Da? spuse el. 

— Treadstone? întrebă o voce ciudată de bărbat. 

— Am fost acolo. Şi tu? 

— Nu, n-am fost, dar am acces la dosar şi ştiu întreaga poveste. 

Vocea! gândi Alex. Cum o descrisese Webb? Anglicizată? Jumătate 
englezească, jumătate americană, rafinată, în orice caz neobişnuită. Era 
aceeaşi persoană. Treaba mersese, făcuseră ceva progrese. Cuiva îi era 
teamă. 

— Atunci sunt sigur că memoria dumneavoastră corespunde cu toate 
însemnările mele deoarece eu am fost acolo şi am pus totul pe hârtie. Fapte, 
nume, evenimente, probe, dubluri, absolut tot, incluzând povestea pe care am 
aflat-o de la Webb astă-noapte. 

— Deci mi-e dat să înţeleg că dacă ceva merge prost, voluminosul 
dumneavoastră reportaj se va găsi în drum spre o subcomisie a Senatului sau 
spre o haită de câini de pază ai Congresului. Am dreptate? 

— Îmi pare bine că ne înţelegem unul pe altul. 

— N-ar fi de prea mare folos, spuse bărbatul, condescendent. 

— Dacă merge ceva prost, n-ar trebui să-mi pese, nu-i aşa? 

— Mai aveţi puţin până la pensie. Beţi foarte mult. 

— N-am băut întotdeauna atât de mult. De obicei, există un motiv pentru 
aceste două lucruri pentru un om de vârsta şi competenţa mea. S-ar putea 
admite că acestea să fie legate, într-un dosar relevant? 

— Hai s-o lăsăm baltă şi să discutăm serios. 

— Nu înainte de a-mi demonstra că într-adevăr sunteţi în cunoştinţă de 
cauză cu dosarul Treadstone. Doresc probe edificatoare. 

— În regulă, Meduza. 

— Ceva mai bine, spuse Alex, dar nu îndeajuns. 

— Foarte bine. Naşterea lui Jason Bourne. Călugărul. 

— Călduţ. 

— Fondurile pierdute - neexplicate şi niciodată recuperate - estimate a 
fi în jurul sumei de cinci milioane de dolari, în băncile din Zurich, Paris, şi mai 
la Vest. 


— Au existat destule zvonuri despre toate acestea. Am nevoie de o 
informaţie edificatoare. 

— Am să v-o dau. Execuţia lui Jason Bourne. Pe 23 mai în Tam Quan şi 
aceeaşi zi în New York, la câţiva ani mai târziu. Pe strada 71. Treadstone 71. 

Conklin închise ochii şi respiră adânc simțind un nod în gât. 

— Da, spuse el încet. Eşti înăuntrul cercului. 

— Nu vă pot spune numele meu. 

— Atunci ce o să-mi spuneţi? 

— Doar trei cuvinte: Nu vă băgaţi! 

— Credeţi că voi accepta? 

— Va trebui, spuse vocea, pronunţând foarte clar cuvintele. Este nevoie 
de Bourne acolo unde se va duce. 

— Bourne? 

Alex privi lung receptorul. 

— Da, Jason Bourne. Nu poate fi recrutat pe cale obişnuită, ştim 
amândoi asta. 

— Şi i-aţi răpit soţia? Animale nenorocite! 

— Nu va păţi absolut nimic. 

— Nu puteţi garanta asta! Nu mai deţineţi voi controlul absolut. O să 
trebuiască să vă folosiţi de intermediari, şi din câte îmi cunosc meseria - şi o 
cunosc bine - aţi plătit probabil indivizi care-şi fac treaba astfel ca să nu puteţi 
fi depistaţi; nici măcar nu ştiţi cine sunt. Dumnezeule, nu m-ati fi sunat dacă 
aţi fi fost siguri pe situaţie. Dacă aţi fi putut lua legătura cu ei şi verifica n-aţi 
mai fi stat de vorbă cu mine! 

Vocea aristocrată, spuse după o pauză; 

— Atunci înseamnă că am minţit amândoi, nu-i aşa, domnule Conklin? 
Nu există nici o evadare a femeii, nici un telefon dat lui Webb. Nimic. Aţi 
pescuit în ape tulburi, ca şi mine, şi amândoi ne-am ales cu mâna goală. 

— Sunteţi un rechin domnule Anonim. 

— Domnule Conklin, nici dumneavoastră nu vă este străină ipoteza. 
Chiar şi în cazul David Webb. Să vedem însă ce-mi puteţi spune 
dumneavoastră mie. 

Alex simţi din nou nodul în gât, acum însoţit de o durere acută în piept. 

— l-aţi pierdut, nu-i aşa? şopti el. Aţi pierdut-o. 

— Patruzeci şi opt de ore nu este o veşnicie, spuse vocea prudent. 

— Dar aţi încercat în disperare să obţineţi din nou contractul! protestă 
Conklin. V-aţi chemat oamenii de legătură, cei care i-au angajat pe acei 
indivizi care ascultă orbeşte şi, dintr-odată, au dispărut toţi şi nu mai puteţi da 
de ei. Iisuse, înseamnă că aţi pierdut complet controlul! A sărit totul din 
schemă! Cineva s-a băgat pe fir în toată această poveste şi voi n-aveţi nici cea 
mai vagă idee cine este. V-a cântat în strună, apoi v-a suflat-o! 

— Reţeaua noastră de siguranţă e întinsă peste tot, obiectă bărbatul, 
fără convingerea pe care o afişase până acum. Cei mai competenţi oameni în 
domeniu sunt răspândiţi în fiecare cartier. 

— Asta-l include şi pe McAllister. În Kowloon? Sau în Hong Kong? 


— Ştiţi şi asta? 

— După cum se vede, da. 

— McAllister e un prost, însă un profesionist desăvârşit. Da, se află 
acolo. Nu suntem deloc într-o situaţie disperată. O să recuperăm. 

— Să recuperaţi ce? întrebă Alex, furios. Marfa? Strategia voastră nu a 
reuşit! Altcineva se găseşte acum la pupitrul de comandă. De ce v-ar da 
“marfa” înapoi pe care deja au pus mâna? l-aţi omorât soţia lui Webb, 
domnule Fără-Nume. Ce dracului v-aţi închipuit că faceţi? 

— Am vrut doar să-l obligăm să vină acolo, replică vocea, apărându- 
se.Să-i explicăm cum stau lucrurile, şi săi le arătăm. Avem nevoie de el. 

Bărbatul îşi regăsi stăpânirea de sine. 

— Şi din câte ştim, totul este sub control. Comunicaţiile cu acea parte a 
lumii sunt cunoscute ca fiind foarte proaste. 

— Veşnica scuză în afaceri de genul ăsta. 

— În cele mai multe afaceri, domnule Conklin. Cum vi se pare? Acum eu 
sunt cel care întreabă - foarte sincer. Aveţi o reputaţie impresionantă. 

— Am avut, domnule “Fără-Nume”.. 

— Reputaţiile nu pot fi luate înapoi sau infirmate, numai îmbogăţite! 
pozitiv sau negativ fireşte. 

— Sunteţi un izvor de informaţii nesigure, ştiaţi? 

— Dar am dreptate. Se spune că aţi fost unul dintre cei mai buni 
strategi. Cum vi se pare asta? 

Alex scutură din cap înăuntrul cabinei telefonice. Aerul era închis; 
zgomotul de afară creştea în intensitate în barul de pe strada nr. 9. 

— Ce am spus şi mai înainte. Cineva trebuie să fi aflat cum îl veţi recruta 
pe Webb şi a decis să preia totul. 

— Pentru Dumnezeu, de ce? 

— Pentru că oricine ar fi, îl vrea pe Jason Bourne mult mai mult decât 
voi, spuse Alex şi închise telefonul. 


* * 


Era 6:28 când Conklin intră în sala de aşteptare a aeroportului Dulles. 
Aşteptase stând într-un taxi pe strada hotelului unde Webb îşi închiriase o 
cameră apoi îl urmărise pe David, dându-i şoferului indicaţii precise. Avusese 
dreptate, dar nu avea nici un sens să-l mai împovăreze pe David cu asta. Două 
Plymouth-uri gri se luaseră după taxiul în care se urcase David şi îşi schimbau 
poziţiile, când unul când celălalt în spatele său. Alexander Conklin se gândi că 
el ar putea fi cel vizat, dar apoi respinse ideea. Cei din Departamentul de Stat 
se purtau în mod stupid, îşi spuse el în timp ce îşi nota numerele celor două 
maşini, îl găsi pe Webb într-un colţ mai retras. 

— Tu eşti, nu? spuse Alex, trăgându-şi cu greu piciorul invalid după el şi 
aşezându-se. Crezi că blonzii au mai mult succes? 

— Mi-a mers în Paris, pe vremuri. Ce-ai aflat? 

— În linii mari, au pus la punct o strategie pentru a te atrage în 


Kowloon. Era bazată pe experienţa anterioară. 

— Poţi să treci peste asta, spuse David. De ce? 

— Individul a spus că este nevoie de tine acolo. Nu de tine, Webb, ci de 
Bourne. 

— Asta pentru că Bourne se află deja acolo.,i-am povestit istorisirea lui 
McAllister.,i-a pomenit ceva în legătură cu ea? 

— Nu, n-am putut afla atât de multe, dar cred că pot să mă folosesc de 
ea pentru a-i strânge cu uşa. Oricum, persoana cu care am vorbit mi-a spus 
altceva, David, şi trebuie să ştii. Nu-şi mai găsesc oamenii de legătură, nu-i 
cunosc pe cei de acolo, nu mai ştiu ce se întâmplă. Consideră ca ceva 
temporar, dar de fapt este că au pierdut-o pe Marie. Altcineva te vrea acolo şi 
a preluat comanda. 

Webb îşi duse mâna la frunte şi închise ochii. Lacrimi i se prelinseră pe 
obraji în linişte. 

— Sunt din nou ceea ce am fost odată, Alex. Odată, cu mult timp în 
urmă, nici nu-mi pot aminti când anume. O iubesc aşa de mult, am nevoie atât 
de mult de ea! 

— Termină cu prostiile! îi ordonă Conklin. Azi-noapte m-ai făcut să cred 
că mai am încă mintea care să judece, chiar dacă trupul nu e sănătos. Tu le ai 
pe amândouă. Pune-le la treabă! 

— Cum? 

— Fii ceea ce vor ei să fii - fii cameleonul de altă dată! Fii Jason Bourne! 

— E atât de mult de atunci. 

— Încă poţi s-o faci. Joacă rolul pe care ţi l-au dat. 

— Nu am de ales, nu-i aşa? 


În difuzoare se auzi ultimul apel pentru Zborul 26 către Hong Kong. 
x 


* * 


Havilland puse receptorul la loc în furcă, şi îndreptându-se în scaun, 
privi de-a latul camerei la McAllister. Subsecretarul de Stat stătea sub un glob 
pământesc imens care se învârtea în jurul axei sale, cocoţat pe un trepied 
ornamental în faţa unei biblioteci. Era cu arătătorul pe partea sudică a Chinei 
dar ochii îi erau fixaţi în direcţia ambasadorului. 

— Totul a mers ca pe roate, spuse diplomatul. Se află în drum spre 
Kowloon. 

— E oribil, replică McAllister. 

— Sunt sigur că aşa vi se pare, acum dar, înainte să interpretati faptele, 
cântăriţi avantajele. Acum suntem ieşiţi din joc. Nu mai suntem răspunzători 
pentru evenimentele care se vor petrece. Ele sunt manipulate în momentul de 
faţă de către o entitate necunoscută. 

— În spatele căreia ne aflăm noi! Repet, e oribil! 

— V-aţi gândit la consecinţele unui eşec? 

— Voința noastră e liberă. Numai etica e cea care ne îngrădeşte. 

— Banal, domnule Subsecretar. Există interese mai presus de orice 
altceva. 


— Există de asemenea, şi o viaţă de om, un om pe care l-am manipulat şi 
l-am împins înapoi în mijlocul coşmarurilor uitate. Avem oare acest drept? 

— N-avem de ales. El poate face ceea ce nimeni altul nu poate - dacă îi 
oferim o motivaţie. 

McAllister dădu un impuls globului şi se îndreptă către biroul 
diplomatului. 

— Poate n-ar trebui s-o spun, dar o voi face, începu el, postându-se în 
faţa lui Raymond Havilland. Cred că sunteţi cel mai imoral om pe care l-am 
întâlnit vreodată. 

—  Aparenţele, domnule subofițer. Am o singură calitate, ce 
compensează toate nelegiuirile pe care le am comis. Voi merge şi voi comite 
orice mârşăvii pentru a opri oricât de departe această planetă de la 
autodistrugere. lar aceasta include şi viaţa unui oarecare David Webb - 
cunoscut acolo unde-l vreau sub numele de Jason Bourne. 


CAPITOLUL 8 


Pâcla se întindea ca o eşarfă diafană deasupra portului Victoria în timp 
ce avionul uriaş cu reacţie făcea ultimul înconjur pentru aterizare pe 
aeroportul Kai-tak. Ceaţa zorilor era deasă, promițând o zi umedă în colonie. 
Jos, în golf, joncile şi sampanele săltau pe suprafaţa apei alături de cargouri 
imense, barje pătrăţoase, bacuri supraetajate, şi de câte o vedetă a patrulei de 
coastă care se întâmpla să străbată portul. În timp ce avionul ateriza pe 
aeroportul din Kowloon, şirurile înghesuite de zgârie-nori ai insulei Hong 
Kong îşi făcură apariţia, ca nişte uriaşi de alabastru, străpungând ceața şi 
reflectând primele raze de lumină ale soarelui de dimineaţă. 

Webb privea peisajul de dedesubt, deopotrivă aflat sub un stress 
extraordinar şi încercat de o curiozitate stranie, detaşată. Acolo, jos, undeva 
în acel vast teritoriu suprapopulat, se afla Marie - era gândul dureros ce-l 
copleşea. O altă parte din el era însă ca un savant mânat de curiozitate care 
priveşte prin lentilele întunecate ale unui microscop, încercând să discearnă 
ceea ce ochii şi mintea sa nu pot înţelege. Obişnuitul şi neobişnuitul coexistau, 
iar rezultatul provoca tulburare şi frică. În timpul întâlnirilor cu Panov în 
Virginia, David citise şi recitise sute de pliante de călătorie şi broşuri ilustrate 
ce descriau toate locurile pe unde se ştia că trecuse legendarul Jason Bourne; 
era un exerciţiu continuu, dureros recunoscute, de auto-interogare. Îi 
reveneau în minte fragmente din trecut; multe dintre ele erau prea scurte şi 
confuze, altele prelungite, amintirile bruşte uimitor de exacte, cu imagini 
proprii, nu acelea de pe pliantele de călătorie. 

Privea acum în jos şi zărea multe din lucrurile pe care ştia că le ştie, 
însă de care nu putea să-şi aducă aminte precis. Aşa că îşi întoarse privirea şi 
se concentră asupra zilei care îl aştepta. 

De la aeroportul Dulles sunase la hotelul Regent din Kowloon solicitând 
o cameră pentru o săptămână pe numele unui oarecare Howard Caiett - 
numele de pe paşaportul în care avea ochi albaştri. Apoi adăugase: “Cred că s- 
au făcut rezervări pentru firma noastră, pentru apartamentul 690 în cazul în 
care este disponibil. Ziua sosirii este fixă, zborul nu.” 

Apartamentul era disponibil. Ceea ce trebuia el să afle era cine anume îl 
făcuse disponibil. Era primul pas către Marie.Şi bineînţeles, înainte, după sau 
pe parcursul desfăşurării evenimentelor trebuiau achiziţionate anumite 
lucruri. Unele erau uşor de găsit, altele nu, în orice caz, nu imposibil. Acesta 
era Hong Kong-ul, colonie şi unealtă a supravieţuirii. Deasemeni, unul din 
locurile civilizate de pe glob unde religiile cele mai variate aveau un singur 
Dumnezeu comun, ştiut de toţi credincioşii şi necredincioşii deopotrivă - 
banul. Cum spusese Marie: “Hong Kong-ul are alt motiv pentru existenţă”. 

În atmosfera caldă a dimineţii se amestecau mirosurile unei mulţimi 
aflate într-o grabă permanentă. Se spălau energic trotuarele, vaporii de pe 
pavaj se uscau sub razele fierbinţi ale soarelui, iar aroma ierburilor fierte în 


ulei începea să se răspândească printre străzile strâmte, unde negustorii 
ambulanti ţipau pentru a-şi atrage clienţii. Zgomotul se amplifică, devenind un 
crescendo constant al vânzărilor sau măcar al negocierii. Hong Kong-ul era 
esenţa supravieţuirii; ori munceai până la epuizare ori nu puteai trăi. Adam 
Smith era depăşit, demodat; el n-ar fi putut niciodată să conceapă o asemenea 
lume. Ea anula toate elementele gândite de el pentru o economie liberă; era o 
adevărată nebunie. Era Hong Kong-ul. 

David făcu semn unui taxi să oprească. Aceste străzi pe unde şoferii îl 
plimbaseră odată îi erau cunoscute. Nu-şi amintea cu exactitate de ele, dar 
într-un fel le recunoştea. Sentimentul îi dădea o senzaţie de uşurare şi în 
acelaşi timp de stinghereală. Ştia lucruri pe care nu le ştia. Era o marionetă 
manipulată pe scena propriului său spectacol, fără să cunoască nici păpuşa şi 


nici păpuşarul. 
* 


* * 


— S-a făcut-o greşeală, spuse David recepţionerului din spatele unei 
mese ovale de marmură din mijlocul holului hotelului Regent. Nu doresc un 
apartament. Aş prefera ceva mai mic, o cameră simplă sau dublă dacă se 
poate. 

— Dar rezervările au fost făcute deja, domnule Cruett, replică 
recepţionerul mirat, folosind numele de pe paşaportul fals al lui Webb: 

— Cine le-a făcut? 

Tânărul oriental privi jos la o semnătură de pe rezervare. 

— Au fost reţinute de directorul adjunct, domnul Liang. 

— Atunci ar trebui să vorbesc cu dânsul, nu-i aşa? 

—Mi-e teamă că va fi necesar. Nu sunt sigur că există altceva disponibil. 

— Înţeleg. Voi găsi alt hotel. 

— Sunteţi considerat un oaspete foarte important, domnule. Mă voi duce 
să discut cu domnul Liang. 

Webb dădu aprobator din cap, în timp ce recepţionerul traversă rapid 
holul aglomerat îndreptându-se spre o uşă din spatele pupitrului portarului. 
Se uită împrejur la holul opulent care începea de afară, dintr-o imensă curte 
circulară, cu fântâni arteziene impunătoare şi trecea apoi prin uşile elegante 
de sticlă, de-a lungul podelei de marmură spre un semicerc cu ferestre înalte, 
de sticlă colorată, ce dădeau spre portul Victoria. Imaginea de afară, în 
permanentă mişcare, era un 

adaos hipnotizant la mizanscena holului circular, deschis spre peretele 
de sticlă colorată. În hol se aflau zeci de mese mici şi canapele de piele, cele 
mai multe dintre ele ocupate, printre care alergau chelneri şi chelneriţe. Era 
un fel de arenă din care turiştii şi oamenii de afaceri deopotrivă puteau privi 
viaţa comercială a portului care se întindea până în depărtare, unde se 
contopea cu conturul insulei Hong Kong. Priveliştea de afară îi era familiară 
lui Webb, însă nimic mai mult. Numai fusese niciodată înlăuntrul acestui hotel 
extravagant; nimic din ceea ce vedea nu-i provoca aduceri aminte. 

Deodată, privirea îi fu atrasă de imaginea recepţionerului ce păşea 


grăbit cu câţiva paşi înaintea unui oriental între două vârste, evident 
directorul adjunct, domnul Liang. Tânărul recepţioner îşi reluă locul, în faţa 
lui David, plin de solicitudine, în timp ce administratorul hotelului se apropie, 
şi se înclină scurt, conform rangului. 

— Domnul Liang, domnule, anunţă recepţionerul. 

— Cu ce vă pot fi de folos? întrebă directorul. Aş adăuga că este o 
adevărată plăcere să vă avem ca oaspete. 

Webb zâmbi şi dădu din cap politicos. 

— Poate altă dată, mulţumesc. 

— Sunteţi nemulţumit de cameră, domnule Cruett? 

— Nu, deloc, ar trebui să fiu foarte mulţumit. Dar, după cum presupun 
că v-a transmis recepţionerul, prefer o cameră mai mică, nu un apartament. 
Dar înţeleg că nu este nimic liber. 

— Apelul dumneavoastră telefonic a menţionat anume Apartamentul 
690. 

— Am înţeles asta şi îmi cer scuze. A fost probabil greşealaunuia dintre 
funcţionarii mei. 

Webb se încruntă într-o manieră comică, prietenoasă şi întrebă 
curtenitor: 

— Apropo, cine a făcut rezervările? Eu în mod sigur nu le-am făcut. 

— Reprezentanţa dumneavoastră, probabil, răspunse Liang. 

— Nu, n-ar fi avut căderea. Mi s-a spus că a fost una din companiile 
locale. Aş vrea să ştiu cine a făcut asemenea ofertă generoasă, chiar dacă nu o 
pot accepta. Cu siguranţă că dumneavoastră puteţi să-mi spuneţi, domnule 
Liang, de vreme ce aţi autorizat personal rezervarea. 

Privirea consilierului deveni mai distantă, apoi acesta clipi; fu de ajuns 
pentru David, dar piesa trebuia jucată până la capăt. 

— Cred că cineva din personalul nostru - personal foarte numeros, de 
altfel - a venit la mine cu această cerere. Se fac atât de multe rezervări, iar 
noi suntem atât de ocupati, încât sincer vă spun, nu-mi aduc aminte. 

— Cu siguranţă că există nişte instrucţiuni de plată. 

— Avem mulţi clienţi al căror cuvânt la telefon este suficient. 

— Hong Kong-ul s-a schimbat mult. 

— Şi se schimbă continuu, domnule Cruett. Este posibil ca gazda 
dumneavoastră să dorească să vă spună personal că a închiriat acest 
apartament. Nu ar fi indicat să împiedicăm această dorinţă. 

— Aveţi multă încredere în clienţii dumneavoastră. 

— Justificată de conturile la care are acces computerul nostru, evident. 

Liang încercă un zâmbet. Era fals. 

— Atunci, de vreme ce nu aveţi altceva disponibil, îmi voi încerca 
norocul în altă parte. Am câţiva prieteni la Peninsula, hotelul de vis-a-vis, 
spuse Webb, făcând referire la un alt hotel luxos din oraş. 

— Nu va fi necesar. Putem aranja altceva. 

— Dar recepţionerul dumneavoastră a spus. 

— El nu este directorul hotelului Regent, domnule. 


Liang îi aruncă o privire tânărului din spatele tejghelei. 

— Ecranul computerului nu arată nimic disponibil, încercă să protesteze 
recepţionerul. 

— Gura! 

Liang zâmbi imediat la fel de fals ca şi înainte, conştient de faptul că 
pierduse teren folosind acest ton violent. 

— E atât de tânăr - toţi sunt atât de tineri şi fără experienţă - dar foarte 
inteligent, foarte binevoitor. Conducerea hotelului păstrează întotdeauna 
câteva camere disponibile pentru ocazii de felul acesta. 

Din nou Liang privi spre recepţioner vorbindu-i aspru în timp ce şi 
păstra zâmbetul pe faţă. 

— Ting, ruan-ji! Continuă rapid în chineză; deşi înţelegea fiecare 
cuvânt, Webb îi privea impasibil. 

— Ascultă, cioroi schilodit! Tu nu oferi informaţii în prezenţa mea decât 
dacă ţi le cer eu! Te ia mama dracului dacămai faci asta vreodată. Ai auzit? 
Acum repartizează imbecilului ăstuia camera 202. Este listată ca Rezervată; 
schimbă rezervarea şi dă-i drumul. 

Directorul, cu zâmbetul său de ceară şi mai pronunţat acum, se întoarse 
către David. 

— Am găsit o cameră disponibilă foarte confortabilă pentru 
dumneavoastră, cu o splendidă vedere spre port, domnule Cruett. 

Partida se terminase, şi câştigătorul îşi minimaliză victoria cu o 
mulţumire convingătoare. 

— Vă sunt foarte recunoscător, spuse David, privind ţintă în ochii lui 
Liang, dintr-odată mai puţin sigur pe sine. Aceasta mă va scuti de povara de a 
telefona prin tot oraşul pentru a le spune partenerilor mei unde mă aflu. 

Apoi se opri, cu mâna dreaptă ridicată ca un om pe punctul de a 
continua. David Webb acţiona instinctiv ca Jason Bourne. 

— Când aţi pomenit de “o cameră disponibilă cu o vedere splendidă”, 
presupum că vroiaţi să spuneţi “you hao jingse de fang jan”. Am dreptate? Sau 
chineza mea este mult prea imbecilă? 

Hotelierul îl privi fix pe american. 

— Nici eu nu m-aş fi exprimat mai, bine, spuse el moale. Recepţionerul 
se va îngriji de tot. Şedere plăcută în hotelul nostru, domnule Cruett. 

— Plăcerea va trebui măsurată prin realizări, domnule Liang. Acesta 
este un proverb chinezesc foarte vechi sau foarte nou? Nu ştiu sigur. 

— Cred că este nou, domnule Cruett. Este prea “activ” pentru reflecţia 
pasivă care stă la baza principiilor lui Confucius, după cum cu siguranţă că 
ştiţi. 

— Nu este oare aceasta o realizare? 

— Sunteţi prea iute pentru mine, domnule. 

Liang se înclină. 

— Dacă aveţi nevoie de ceva, nu ezitaţi să mă căutaţi. 

— Nu cred că va fi necesar, dar mulţumesc. Sincer să fiu, a fost o 
călătorie lungă şi obositoare, aşa că voi cere centralei să nu-mi facă nici o 


legătură până la cină. 

— Da? 

Nesiguranţa lui Liang devenise mai pronunţată; îi era teamă. 

— Dar desigur, dacă se iveşte vreo urgenţă. 

— Nu există nimic care nu poate să aştepte. Şi de vreme ce nu mă aflu 
în apartamentul 690, centralista poate spune pur şi simplu că sosirea mea este 
aşteptată ceva mai târziu. Este plauzibil, nu-i aşa? Sunt teribil de obosit. Vă 
mulţumesc, domnule Liang. 

— Eu vă mulţumesc, domnule Cruett. 

Consilierul se înclină din nou, căutând în privirea lui Webb un ultim 
semn. Nu găsi însă nici unul. Se întoarse repede şi se îndreptă către biroul 
său. 

Acţionează neaşteptat. Derutează-ţi adversarul, fă-l să-şi piardă 
echilibrul. Jason Bourne. Sau Alexander Conklin? 

— Este o cameră foarte plăcută, domnule, exclamă recepţionerul uşurat. 
Veţi fi deosebit de mulţumit. 

— Domnul Liang este foarte amabil, spuse David. Ar trebui să-mi arăt 
mulţumirea, cum desigur o voi face pentru ajutorul dumitale. 

Webb îşi scoase portofelul de piele şi luă neobservat o bancnotă de 20 
dolari americani. Întinse braţul ca pentru o strângere de mână, cu bancnota 
ascunsă în palmă. 

— Când pleacă domnul Liang acasă? 

Tânărul rămase surprins dar încântat privind în dreapta şi-n stânga, 
apoi începu să vorbească, în propoziţii incoerente. 

— Da! Sunteţi foarte amabil, domnule. Nu este necesar, dar vă 
mulţumesc, domnule. Domnul Liang pleacă din biroul său în fiecare zi la ora 
cinci. Eu, de asemenea. Trebuie să rămân, bineînţeles, în cazul în care 
conducerea o cere, deoarece încerc să fac tot ce pot pentru renumele acestui 
hotel. 

— Sunt convins de asta, spuse Webb. Cheia mea, te rog. Bagajul îmi va 
sosi mai târziu de la aeroport. 

— Desigur, sir. 

David se aşeză într-un scaun de lângă fereastră privind portul, către 
insula Hong Kong. Nume însoţite de imagini îi reveneau în minte - Causeway 
Bay, Wanchai, Repulse Bay. Aberdeen, Mandarin, şi în cele din urmă, foarte 
clar conturată, Victoria Peak cu perspectiva sa măreaţă asupra întregii colonii. 
Apoi revăzu cu ochii minţii masele de oameni scurgându-se pe străzile 
aglomerate, colorate şi permanent murdare, apoi holurile pline ale hotelurilor, 
cu candelabrele lor cu lumină filigranată cu aur, unde bătrâna coroană şi mai 
marele rege, banul, încercând să coexiste. Aleile. Figuri alergând, izbindu-se 
de coteţele păsărilor şi şerpilor de mărimi diferite ce se zvârcoleau - mărfuri 
ale negustorilor ambulanți de pe cea mai joasă treaptă în ierarhia comerţului 
autohton. Bărbaţi şi femei de toate vârstele, copii, bătrâni îmbrăcaţi în 
zdrenţe, fumul înţepător, greoi, ce se răspândea încetişor în sus, umplând 
spaţiul dintre clădirile părăginite, acoperind lumina şi sporind tristeţea 


pereţilor de piatră întunecaţi, înnegriţi de timp şi neglijenţă. Vedea totul şi 
fiecare lucru avea un sens pentru el, pe care însă nu-l înţelegea.Îi lipseau 
detaliile. Nu avea nici un punct de referinţă şi acest lucru era cumplit. 

Marie se afla acolo! Trebuia s-o găsească! Sări de pe scaun copleşit de 
un sentiment de frustrare. Şi-ar fi tras pumni în cap ca să-şi limpezească toate 
astea în minte, dar ştia că n-ar ajuta la nimic, cu excepţia timpului, care 
devenea insuportabil. Trebuia să o găsească, să o ţină în braţe, să o protejeze, 
aşa cum ea, odată, o făcuse şi crezuse în el, atunci când până şi el îşi pierduse 
încrederea în sine. Trecu în faţa oglinzii de deasupra biroului şi privi la faţa 
suptă şi palidă. Un lucru era clar. Trebuia să elaboreze un plan şi să acţioneze 
rapid, dar nu ca omul pe care-l vedea în oglindă. Trebuia să pună în aplicare 
tot ceea ce învățase şi uitase Jason Bourne. De undeva, din lăuntrul lui trebuia 
să cheme trecutul şi să se încreadă în instincte uitate. 

Făcuse primul pas; legătura era solidă, ştia bine. Într-un fel sau altul, 
Liang îi va da o informaţie, probabil neînsemnată, însă era un început: un 
nume, un loc, sau un contact iniţial care ar putea conduce la altul şi apoi la 
altul. Tot ceea ce trebuia să facă era să acţioneze rapid folosind orice 
informaţie, să nu-i dea timp adversarului să-şi întărească poziţii strategice. 
Dar pentru asta trebuia să fie pregătit. Lucrurilede care avea nevoie trebuiau 
achiziţionate cât mai repede, apoi aranjat un tur în jurul coloniei. Avea 
nevoiede o oră pentru a cerceta împrejurimile de pe bancheta din spate a unui 
automobil, pentru a-şi reaminti fragmente ale trecutului. 

Apucă un ghid hotelier voluminos, cu coperţi din piele roşie, apoi se 
aşeză pe marginea patului şi îl deschise, răsfoind grăbit paginile. The New 
World Shopping Centre, un complex format din cinci etaje care adăpostesc 
mărfuri de calitate excepțională din cele patru colţuri ale lumii... 

Complexul se afla chiar lângă hotel, era potrivit pentru nevoile lui. 
Limuzine disponibile de închiriat, parcul de automobile Daimler. Închirierile 
pot fi făcute pentru o oră sau o zi întreagă pentru afaceri sau obiective 
turistice. Vă rugăm contactaţi poarta hotelului. Formaţi numărul 62. 

Limuzinele însemnau şi şoferi experimentați, cunoscători ai tuturor 
străzilor, şoselelor şi regulilor de circulaţie din Hong Kong, Kowloon şi Noile 
Teritorii. Astfel de oameni ştiau toate colţurile coloniei. Şi dacă nu greşea - şi 
instinctul îi spunea că nu - avea să-şi satisfacă o necesitate imediată. Era 
vorba de o armă. 

În fine, în Districtul Central al Hong Kong-ului, exista o bancă ce păstra 
anumite relaţii de interes cu o instituţie similară la mii de mile depărtare, în 
Insulele Cayman. Trebuia să se ducă acolo, să semneze actele necesare, şi 
apoi să iasă cu mai mulţi bani decât ar duce orice om normal, singur în Hong- 
Kong - sau oriunde altundeva. Apoi va găsi un loc unde să-i ascundă, dar nu 
într-o bancă, unde orele de program îi micşorau posibilitatea de mişcare. 
Jason Bourne ştia: promite-i unui om viaţa şi va fi oricând alături de tine; 
promite-i viaţa şi pe deasupra o sumă mare de bani şi efectul cumulat va fi 
supunerea totală. 

David apucă creionul şi carneţelul de lângă telefonul de pe noptieră şi 


începu să facă o nouă listă. Treburi neînsemnate deveneau, cu fiecare oră care 
trecea, mai complexe şi nu mai avea prea mult timp. Era aproape ora 
unsprezece. Portul strălucea acum în soarele amiezii. Trebuia să termine o 
mulţime de lucruri înainte de ora 16.30, când intenţiona să se posteze 
neobservat undeva, lângă ieşirea de serviciu, ori jos, în garajul hotelului, 
pentru a-l putea urmări pe Liang, omul care reprezenta prima sa legătură. 

Trei minute mai târziu, lista fu completă. Rupse pagina, se sculă de pe 
pat şi îşi luă haina de pe spătarul scaunului aflat lângă masă. Brusc, telefonul 
sună, străpungând liniştea din încăpere. Trebui să închidă ochii şi să-şi 
încordeze fiecare muşchi al corpului pentru a nu se repezi să răspundă, în 
speranţa iraţională că va auzi glasul Mariei, chiar din captivitate. Nu va ridica 
receptorul. Jason Bourne nu putea deţine, deocamdată, controlul asupra 
situaţiei. Dacă ar răspunde, atunci el ar fi fost cel controlat. Îl lăsă să sune în 
timp ce traversă îndurerat camera şi ieşi. 

Era ora 12:10 când se întoarse ducând un număr de sacoşe de plastic cu 
cumpărături făcute în magazine din Shopping Centre. Le lăsă pe pat şi începu 
să scoată lucrurile cumpărate. Printre ele se aflau o haină de ploaie uşoară, 
închisă la culoare şi o pălărie de pânză, o pereche de tenişi negri, pantaloni 
negri şi un pulover, de asemenea negru; acestea erau lucrurile pe care le va 
purta noaptea. Apoi o mulinetă solidă pe care puteai înfăşura fir de pescuit 
lung de trei sute de metri, două cârlige, un presse papier, o daltă pentru 
gheaţă şi un cuţit de vânătoare, cu două tăişuri ascuţit ca briciul, cu lamă 
îngustă, lungă de 10 cm şi teacă. Acestea erau armele tăcute pe care le va 
purta cu el zi şi noapte. Un singur lucru rămăsese de găsit şi îl va găsi. 

În timp ce-şi examina lucrurile, cu atenţia îndreptată spre cârligele şi 
firul de pescuit, simţi pe faţă o rază subţire de lumină. Era supărătoare 
deoarece nu putea depista de unde venea, şi, cum i se întâmpla adeseori, 
trebuia să-şi pună întrebarea dacă într-adevăr venea de undeva sau era, pur şi 
simplu, altă plăsmuire a minţii sale. Apoi ochii îi fură atraşi spre noptiera de 
lângă pat; razele soarelui răzbăteau prin ferestre, deasupra telefonului, dar de 
acolo venea scânteierea, din colţul din stânga al aparatului de abia vizibilă, 
însă din acelaşi loc. Era semnalul pentru mesaje, o luminiţă roşie ce strălucea 
o secundă, apoi dispărea o secundă, după care se relua la aceste intervale. Un 
mesaj nu era totuna cu o convorbire telefonică, reflectă el. Se îndreptă către 
noptieră şi studie instrucţiunile de pe cartela de plastic. Apoi apăsă pe butonul 
cuvenit. 

— Da, domnule Cruett? răspunse telefonista de la centrala automatizată. 

— Vreun mesaj pentru mine? întrebă el. 

— Da, domnule. Domnul Liang a încercat să vă găsească... 

— Am crezut că instrucţiunile mele au fost clare, o întrerupse Webb. 
Nici un apel telefonic până când nu voi anunţa personal centrala. 

— Vă rugăm să ne scuzaţi, însă domnul Liang este directorul adjunct al 
hotelului, el dă ordine când superiorul său nu se află aici, cum a fost cazul în 
această dimineaţă, vreau să spun în această după amiază. Dânsul ne a spus că 
este vorba de cevafoarte urgent. V-a căutat foarte des în ultima oră. Îl sun 


acum, domnule. 

David închise. Nu era pregătit pentru Liang, sau mai bine zis Liang nu 
era încă pregătit pentru el - cel puţin nu aşa cum îl voia David. Liang era 
foarte îngrijorat, poate chiar aproape de panică, deoarece el reprezenta 
primul contact şi totodată cel mai neînsemnat. Dăduse greş în tentativa de a 
amplasa subiectul în locul destinat lui, într-un anume apartament plin de 
microfoane, unde duşmanul îi putea urmări orice mişcare. Dar aproape de 
panică nu era suficient. David îl dorea pe Liang dincolo de această limită. Şi 
cel mai rapid mod de a provoca acest lucru era să nu permită nici un contact, 
nici o discuţie, nici o explicaţie care i-ar fi putut oferi date despre subiect şi 
apoi preluarea controlului de către adversar. 

Webb înşfăcă hainele de pe pat şi le băgă în două sertare ale dulapului 
împreună cu lucrurile pe care le scosese din geantă; apoi puse cârligele şi firul 
de pescuit printre haine. După aceasta, puse ,press-papierul pe masă şi băgă 
cuțitul de vânătoare în buzunarul hainei. Privi în jos spre dalta de gheaţă şi 
dintr-odată fu izbit de un gând izvorât din acelaşi instinct ciudat: un om ros de 
nelinişte va reacţiona disproporționat, surprins de mişcarea neaşteptată a 
unei scene înspăimântătoare. Imaginea îl va şoca adâncindu-i frica. David 
scoase o batistă din buzunarul de la piept, apucă dalta şi şterse mânerul. 
Ţinând instrumentul ucigaş în batistă, se îndreptă rapid către micul foaier, şi 
înfipse lama în zidul aflat în faţa uşii de la intrare, într-un loc vizibil. În acelaşi 
moment, telefonul începu să sune din nou insistent, parcă disperat. Webb ieşi 
din cameră şi alergă de-a lungul holului către lifturi; se strecură pe un culoar 
adiacent şi aşteptă. 

Calculase bine. Uşile strălucitoare ale liftului din mijloc se deschiseră şi 
Liang îşi făcu apariţia îndreptându-se cu paşi repezi spre camera lui Webb. 
David se răsuci pe după colţul unde stătuse şi se repezi către lifturi, apoi 
calm, se îndreptă spre capătul propriului coridor. Din acel loc îl vedea pe 
Liang apăsând nervos pe butonul soneriei şi bătând în uşă cu furie crescândă. 

Se deschise un alt lift şi două cupluri ieşiră râzând. Unul dintre bărbaţi 
se uită mirat la Webb, apoi dădu din umeri în timp ce perechea cealaltă o luă 
la stânga. David îşi întoarse atenţia asupra lui Liang. Directorul era de acum 
înnebunit, apăsând pe sonerie şi bătând în uşă cu disperare. Apoi se opri şi îşi 
lipi urechea de uşă; căută în buzunar şi scoase o legătură de chei. Webb îşi 
retrase brusc capul în momentul în care directorul îşi întoarse privirea, 
cercetând din ochi coridorul, şi introduse o cheie în broască. David nu avea 
nevoie să privească; voia doar să audă. 

Nu aşteptă mult. Un urlet gutural, înăbuşit, fu urmat de zgomotul uşii 
trântite. Dalta îşi făcuse efectul. Webb alergă din ascunzişul său de lângă 
ultimul lift. Se lipi de un perete şi privi. Liang, vizibil zguduit, respira cu 
greutate, în timp ce apăsa des butonul liftului. În cele din urmă, se auzi 
clopoţelul şi uşile metalice ale celui de-al doilea lift se deschiseră. Directorul 
de hotel se repezi înăuntru. 

David nu avea un plan precis, însă ştia vag ce avea de făcut, pentru că 
nu exista alternativă. Merse de-a lungul coridorului, trecu repede de lifturi, şi 


parcurse în grabă distanţa rămasă până la camera lui. Intră, apoi ridică 
telefonul şi formă numărul pe care şi-l întipărise în memorie. 

— Poarta, răspunse o voce plăcută cu accent mai degrabă indian. 

— Am legătura cu portarul-şef? întrebă Webb. 

— Da, domnule. 

— Nu cu vreunul dintre funcţionari? 

—Mi-e teamă că nu. Doriţi cumva să vorbiţi cu cineva anume? Cineva 
care vă poate ajuta într-o problemă anumită? 

— Nu, cu dumneavoastră vreau să vorbesc, spuse David cu glas scăzut. 
Mă găsesc într-o situaţie care trebuie neapărat să rămână confidențială. Pot 
conta pe dumneavoastră? Voi fi foarte generos. 

— Locuiţi în hotel? 

— Da. 

— Şi nu-i vorba de ceva ilegal, sper. Nimic care ar putea dăuna 
instituţiei noastre. 

— Îi va spori reputaţia printre oamenii de afaceri prudenţi care doresc 
să investească în teritoriu. 

— Vă stau la dispoziţie, domnule. 

Aranjamentul fu încheiat. O limuzină Daimler, cu cel mai experimentat 
şofer liber la acea oră, îl va lua în zece minute de la ieşirea în pantă de pe 
Salisbury Road. Portarul se va găsi lângă maşină, iar pentru discreţia sa va 
primi 200 de dolari americani, aproximativ 1500 dolari Hong-Kong. Nu va fi 
precizat nici un nume la închirierea maşinii plătită cash pentru o perioadă de 
24 de ore - doar numele unei firme ales la întâmplare. În plus,“domnul 
Cruett”, escortat de un tânăr angajat, va putea folosi liftul de serviciu până, la 
etajul inferior al hotelului, unde o ieşire dădea în New World Centre, cu 
accesul direct către punctul de întâlnire de pe Salisbury Road. 

Câteva minute mai târziu, plata fiind făcută şi amabilităţile încheiate, 
David urcă în spatele unui automobil Daimler. Îl întâmpină faţa trasă, obosită, 
a unui şofer în uniformă, aflat între două vârste, şi a cărui expresie era numai 
parţial acoperită de o încercare de a părea amabilă. 

— Bine aţi venit, domnule. Numele meu este Pak-fei, şi mă voi strădui să 
vă satisfac dorinţele! Îmi spuneţi unde, şi eu vă duc. Cunosc fiecare colţişor. 

— Contam pe aceasta, spuse Webb moale. 

— Pardon, domnule? 

— Wo bushi luke, spuse David, lăsând să se înțeleagă că nu era un 
turist oarecare. Dar cum n-am mai fost pe aici de ani, continuă el în chineză, 
aş dori să revăd locurile. Ce ai spune de un tur obişnuit al insulei, iar apoi o 
călătorie rapidă prin Kowloon? Trebuie să mă întorc peste câteva ore şi... Şi 
de acum înainte vorbim în engleză. 

— Ahh! Chineza dumneavoastră este foarte bună - de clasă înaltă, dar 
înţeleg tot ce spuneţi. Numai două zhongtou... 

— Ore, îl întrerupse Webb. Vorbim englezeşte, adu-ţi aminte, şi nu vreau 
să fiu înţeles greşit. Însă aceste două ore şi bacşişul dumitale ca de altfel şi 
cele 22 de ore rămase, împreună cu respectivul bacşiş vor depinde decât de 


bine ne înţelegem, nu-i aşa? 

— Da, da! strigă Pak-fei, pornind motorul maşinii şi intrând în traficul 
intolerabil de pe Salisbury Road. Mă voi strădui să fiţi foarte mulţumit. 

Şi se tinu de cuvânt, iar numele şi imaginile care-i veniseră în minte lui 
David la hotel fură reîmprospătate pe viu. Recunoscu străzile din Central 
District, hotelul Mandarin şi Clubul Hong Kong, ca de altfel şi Chater Square, 
cu a sa Curte Supremă a coloniei aflată în faţa băncilor din Hong Kong, 
Queen's Road, Hillier, Possession Street - toate îi veniră înapoi în minte, 
dându-şi seama că fusese prin acele locuri,- că ştia străzile, până chiar şi 
scurtăturile care duceau dintr-un locîntr-altul. Recunoscu şoseaua şerpuită ce 
ducea spre Aberdeen, anticipă priveliştea extravagantă a restaurantelor 
plutitoare, iar mai încolo, aglomeraţia deneconceput dejonci şi şampane 
alepescarilor - o comunitate plutitoare, masivă de săraci. Auzea zgomotele şi 
strigătele jucătorilor de mah-jongg, contestându-şipariurile în lumina slabă a 
lampioanelor. Întâlnise acolo mulţi bărbaţi şi femei - contacte şi oameni de 
legătură, gândi el - pe plajele din Shek O şi Big Wave. Înotase în apele 
aglomerate ale lui Repulse Bay. Le putea vedea acum pe toate, le recunoştea 
pe toate, şi, totuşi, încă nu putea să lege ceea ce vedea de ce se întâmplase în 
trecut. 

Privi la ceas; trecuseră aproape două ore. Mai era un ultim popas de 
făcut pe insulă, apoi îl va supune pe Pak-fei unui test. 

— Întoarce către Chater Square, spuse el. Am nişte treburi la una din 
bănci. Poţi să mă aştepţi. 

Banii nu erau numai un lubrifiant social şi industrial; în cantităţi 
îndeajuns de mari reprezenta un instrument pentru „manevre”. Fără ei, 
oamenii nu însemnau nimic, speranţele le erau amputate şi chiar spulberate 
adeseori, de lipsa mijloacelor pentru a continua lupta. 

Cu cât era cantitatea de bani mai mare cu atât erau mai uşoare 
formalităţile; ce chin trăieşte cel care solicita un împrumut de 500 de dolari, şi 
ce uşor îi vine altuia, a cărui linie de credit este în valoare de 500.000 dolari. 
Aşa a fost şi cu David la banca din Chater Square. Aranjamentul fu rapid şi 
profesional; îi fu adusă o servietă diplomat, fără nici un comentariu, pentru 
transportul fondurilor, şi i se oferi un paznic pentru a-l însoţi până la hotel! El 
refuză, semnă documentele de eliberare şi nu mai fură puse nici un fel de 
întrebări. Apoi se întoarse la maşină traversând strada aglomerată. 

Intră în maşină şi se aplecă deasupra fotoliului din faţă, ţinându-şi mâna 
stângă la câţiva centimetri de capul şoferului împreună cu o bancnotă de 100 
dolari, între degetul mare şi arătător. 

— Pak-fei, spuse el. Am nevoie de o armă. 

Încet, şoferul întoarse capul. Privi la bancnotă, apoi se răsuci mai mult 
pentru a se uita la Webb. Expresia de veselie forţată de pe faţa sa trasă 
dispăruse, acum chipul era pasiv, iar ochii oblici aveau o privire rece. 

— Kowloon. În Mongkok, răspunse el apucând suta de dolari. 


CAPITOLUL 9 


Limuzina îşi croia drum prin mulţimea ce se îmbulzea pe străzile Hong 
Kong-ului, cartier ce avea reputaţia de neinvidiat de a fi cel mai aglomerat din 
lume şi, locuit aproape exclusiv de chinezi. O figură occidentală era o raritate 
care atrăgea priviri curioase, ostile şi, în acelaşi timp, amuzate. 

Nici un bărbat sau femeie albă nu se încumetau să străbată acel cartier 
după asfinţitul soarelui. De fapt, nu era o problemă de rasism, ci numai de 
acceptare a realităţii. Exista prea puţin spaţiu de locuit şi acest fapt îi 
determina pe oameni să-şi păzească teritoriul cu înverşunare. Familia 
reprezenta totul pentru chinezi, iar mulţi dintre ei locuiau dacă nu în mizerie, 
totuşi destul de primitiv, într-o singură cameră, cu un singur pat şi rogojini pe 
podelele tari. 

Cu toate acestea, Monkok nu era nicidecum un cartier sărac. 

Culori ţipătoare te izbeau pretutindeni, mai ales nuanțele de roşu. Firme 
imense puteau fi văzute în orice loc ar fi poposit privirea omenească; 
reclamele, care se ridicau pe suprafaţa a trei etaje, se aliniau de-a lungul 
străzilor şi afişau complicatele ideograme chinezeşti ce încercau să atragă 
consumatorii. Existau şi mulţi bani în Monkok: bani “spălaţi” ca şi bani 
“murdari”, dar nu întotdeauna obţinuţi pe căi legale. Însă ceea ce nu găseai 
era excesul de spaţiu, iar dacă exista, acesta aparţinea celor care trăiau acolo, 
nu intruşilor. Dacă însă un intrus furniza bani pentru a hrăni nesăţioasa 
maşină ce producea o vastă gamă de bunuri lumești, unele fiind chiar, într-o 
oarecare măsură, ne lumești, atunci situaţia se schimba: intrusul era tolerat. 
Totul era să ştii pe cine să abordezi şi ce sumă să oferi. Pak-fei cunoştea 
persoana care trebuia contactată, iar Jason Bourne dispunea de banii 
necesari. 

— Opresc aici să dau un telefon, spuse Pak-fei, parcând în spatele unui 
camion. Vă încui în maşină. Vin imediat. 

— E neapărat nevoie? întrebă Webb. 

— E servieta dumneavoastră, nu a mea. Dumnezeule, gândi David, 
fusese total neprevăzător! Nu se gândise la servieta diplomat. Ducea cu el 
peste 300.000 de dolari în inima Mongkok-ului de parcă ar fi fost pachetul de 
mic dejun. Apucă mânerul, punându-şi servieta în poală, şi verifică 
încuietorile; erau sigure dar, la o apăsare a celor două butoane, chiar uşoară, 
servieta se deschidea imediat. Strigă după şofer, care se îndepărta cu 
repeziciune. 

— Adu-mi nişte bandă! Bandă adezivă! 

Prea târziu. Zgomotele străzii erau asurzitoare, mulţimea se tălăzuie ca 
o cortină în mişcare, pretutindeni. Şi, dintr-odată, o sută de perechi de ochi se 
îndreptă în direcţia lui, în timp ce feţele contorsionate se lipiră de geamurile 
maşinii, împresurată din toate părţile de trupuri. 

Webb  nimerise în mijlocul unui vulcan ce începuse să erupă. 


Pretutindeni se auzeau voci isterice ţipând întrebări în chineză: “Cine e 
ăsta?”. “Cine egrangurul?”. “Unul plin de bani”. 

Se simţea ca un animal închis într-o cuşcă pentru a fi studiat de o 
hoardă de animale sălbatice. Apucă servieta mai strâns, privind drept înainte 
şi, în timp ce două mâini începură să forţeze uşoara deschizătură de sus a 
geamului din dreapta sa, îşi lăsă mâna în jos căutând în buzunar cutitul de 
vânătoare. Degetele intrusului reuşiră să pătrundă înăuntru. 

— Jau! urlă Pak-fei, făcându-şi loc prin mulţime. Este un taipan foarte 
important şi poliţia din capătul străzii o să vă toarne ulei fiert între picioare 
dacă-l deranjaţi! Căraţi-vă! Repede! 

Şoferul descuie, sări la volan şi trânti uşa, închizând-o în mijlocul 
înjurăturilor furioase. Porni motorul, şi, cu mâna pe claxon, croi drum 
limuzinei prin marea de trupuri care se dădeau la o parte cu încetineală. Cu 
smucituri, Daimler-ul înainta pe strada îngustă. 

— Unde mergem? strigă Webb. Credeam că am ajuns! 

— Omul cu care veţi discuta şi-a schimbat sediul şi bine a făcut, pentru 
că Mongkok-ul, după cum vedeţi, nu-i prielnic acestor treburi. 

— Trebuia să telefonezi mai întâi. N-a fost prea plăcut pentru mine să 
aştept aici în maşină. 

— Dacă îmi permiteţi să modific imaginea unui serviciu imperfect, 
domnule, spuse Pak-fei, privind către Webb prin oglinda retrovizoare. Acum 
suntem siguri că nu sunteţi urmărit, în consecinţă, nici eu nu sunt urmărit, 
până acolo unde vă voi duce. 

— Ce tot îndrugi acolo? 

— Aţi intrat cu mâinile goale într-o bancă de pe Chater Square şi aţi ieşit 
de acolo nu tocmai cum aţi intrat, ci cu o servietă. 

— Şi? întrebă Webb uitându-se fix în ochii şoferului care îl urmărea cu 
atenţie. 

— Eraţi neînsoţit, şi există destui oameni periculoşi interesaţi de unii ca 
dumneavoastră - deseori sunt înăuntru alţi oameni care trimit semnal. Trăim 
vremuri tulburi, a trebuit să mă asigur. 

— Şi eşti sigur... acum? 

— Desigur, domnule! Pak-fei zâmbi: Un automobil ce ne-ar fi urmărit pe 
o stradă lăturalnică din Monkok ar fi fost foarte uşor de depistat. 

— Deci n-ai dat nici un telefon. 

— Ba am dat, domnule. Trebuie întotdeauna să dai telefon înainte. Dar 
am fost foarte rapid, şi m-am întors înapoi, fără şapcă, fireşte, câţiva metri. N- 
am văzut nici o mutră furioasă în vreo maşină şi n-a coborât nimeni s-o rupă la 
fugă pe stradă. Acum îmi voi permite, mult mai liniştit să vă conduc acolo 
unde trebuie. 

— Şi eu sunt mai liniştit, spuse David, întrebându-se de ce instinctul lui 
Jason Bourne îl părăsise pe moment. Şi nici măcar nu mi-a trecut prin cap să 
fiu îngrijorat. Că aş fi putut fi urmărit. 

În vreme ce se apropiau de portul Victoria, aglomeraţia cartierului se 
mai atenua pe măsură ce clădirile deveneau din ce în ce mai joase. Webb 


zărea apele învolburate ale portului în spatele unor garduri înalte. Dincolo de 
baricadele amenințătoare se aflau o adunătură de depozite pe digurile unde 
erau ancorate vasele comerciale. Pak-fei întoarse la intrarea unui depozit 
izolat ce părea părăsit şi în care singurul semn de viaţă erau două maşini 
parcate. 

Poarta era închisă; un paznic apăru din ghereta mică de sticlă şi se 
îndreptă spre ei cu o hârtie în mână. 

—Nu-mi vei găsi numele pe nici o listă, spuse Pak-fei în chineză, cu 
autoritate, în timp ce paznicul se apropia.Dă-i de ştire domnului Wu Song că 
Numărul Cinci Regent se află aici şi că îi aduce un taipan la fel de important 
ca şi dânsul. Ne aşteaptă. 

Paznicul dădu din cap, mijindu-şi ochii în lumina după amiezii, să 
zărească faţa importantului pasager. 

— Aiya! ţipă Pak-fei iritat de impertinenţa lui. Apoi se întoarse şi privi 
spre Webb. 

— Nu trebuie să interpretaţi greşit, domnule, spuse el în timp ce 
paznicul alerga la telefon. Folosirea numelui hotelului la care sunt angajat nu 
are nimic de-a face cu hotelul în sine. La drept vorbind, dacă domnul Liang 
sau altcineva, ar şti că ammenţionat numele hotelului în asemenea afaceri aş 
rămâne fără slujbă. Pur şi simplu m-am născut în a cincea zi a lunii a cincea în 
anul Domnului nostru lisus Christos, 1935. 

— N-o să mai spun la nimeni, zise David, zâmbind, gândindu-se că Jason 
Bourne nu îl părăsise cu totul. Cel ce fusese odată ştia toate căile către 
oamenii potriviţi, le ştia cu ochii închişi, iar personajul acela sălăşluia încă 
înlăuntrul lui David Webb. 

Depozitul, cu intrarea ascunsă de perdele, plin cu vitrine orizontale, 
ferecate, nu se deosebea prea mult de un muzeu care expunea rămăşiţele 
civilizaţiilor demult apuse: unelte primitive, insecte fosilizate şi sculpturi 
aparţinând religiilor trecute. Diferenţa consta în obiectele prezentate. Aici 
erau arme de tot felul, de la pistoale şi puştile de cel mai mic calibru până la 
cele mai sofisticate arme de fabricaţie ultra modernă - pistoalele automate cu 
încărcătoare în spirală, de mii de cartuşe, pe cadre aproape fără greutate, şi 
cu rachete ghidate prin laser, cu lansatoare portabile; un adevărat arsenal 
pentru terorişti. Doi bărbaţi în costume stăteau de pază, unul în faţa intrării 
altul înăuntru. Cum era de aşteptat, bărbatul care se afla afară, scoase un 
scanner electronic şi, cu scuzele de rigoare, începu să-l plimbe în sus şi în jos 
pe hainele lui Webb şi ale şoferului său. Apoi întinse mâna după servietă. 
David o retrase imediat dând din cap şi făcând semn către scanner. Paznicul 
îşi trecuse deja aparatul pe suprafaţa servietei, privind în tot acest timp 
indicatoarele. 

— Acte personale, explică Webb, în chineză, paznicului mirat, în timp ce 
trecea pragul. 

Aproape un minut întreg îi trebui lui David să cuprindă tot cu privirea şi 
să se convingă că nu visează. 

Atenţia îi fu atrasă de tăbliţele atârnate pe toţi pereţii, pe care scria cu 


majuscule “Fumatul interzis”, în engleză, franceză şi chineză, şi se întrebă 
care o fi fost motivul pentru care se aflau acolo. 

Nimic nu se afla la vedere. Examină mărfurile ţinând strâns servieta în 
mână ca şi cum ea era calea către normal într-o lume nebună bazată pe 
instrumente ale violenţei. 

— Huanyng)! strigă o voce, urmată de apariţia unui bărbat tânăr, arătos, 
îmbrăcat într-unul din acele costume europene strâmte care exagerează 
lăţimea umerilor şi micşorează talia, lărgindu-seîn spate ca o coadă de păun - 
rodul imaginaţiei unor designeri hotărâți să fie chic cu preţul distrugerii 
imaginii masculine. 

— Acesta este domnul Wu Song, spuse Pak-fei înclinându-se mai întâi în 
faţa negustorului şi apoi către Webb. Nu este necesar să vă spuneţi numele. 

— Bu! lătră tânărul negustor, făcând semn înspre servieta diplomat a lui 
David. Bu jing ya! 

— Clientul dumneavoastră, domnule Song, vorbeşte fluent chineza. 
Şoferul se întoarse înspre David. 

— Cum aţi auzit, domnule, domnul Song obiectează împotriva prezenţei 
servietei dumneavoastră. 

— Nu o las din mână, replică Webb. 

— Atunci nu vom putea face afaceri cu adevărat, spuse Wu Song într-o 
engleză perfectă. 

— De ce nu? Omul de afară a verificat-o. Nu am nici o armă înăuntru, şi, 
chiar dacă aş avea, am vaga impresie că aş fi neutralizat imediat ce aş încerca 
s-o deschid. 

— Dar materialele plastice? Microfoanele de plastic conectate la 
dispozitive de înregistrare, cu un conţinut de metal atât de nesemnificativ 
încât nu poate fi detectat nici chiar de cele mai sofisticate aparate? 

— Ai o idee fixă. 

— Cum se spune pe la voi; face parte din regulile jocului. 

— Zicalele îţi vin la fel de uşor ca şi engleza pe care o vorbeşti. 

— Universitatea Columbia, promoţia 1973. 

— Ţi-ai făcut diploma în arme de foc? 

— Nu, în marketing. 

— Aiya! ţipă Pak-fei, dar prea târziu. Scurta conversaţie acoperise 
mişcările bodyguarzilor; aceştia traversaseră camera, şi, în ultimul moment, 
se năpustiseră asupra sa şi a lui Webb. 

Jason Bourne se răsuci, dizlocând braţul atacatorului său din umăr, şi 
răsucindu-i-l, îl forţă să se aplece apoi îl izbi cu servieta în faţă. Mișcările îi 
intraseră din nou în reflex. 

Violenţa uitată revenea, aşa cum îi revenise din ziua în care, amnezic şi 
dezorientat se trezise într-o barcă de pescuit, plutind în apropierea unei insule 
din Mediterana. Atâtea lucruri uitate, atâtea altele neclare dar mereu 
prezente. 

Omul căzu, ameţit, în timp ce partenerul său se întoarse furios către 
Webb după ce-l aranjase pe Pak-fei, lăsându-l întins pe podea. Se repezi 


înainte, cu mâinile întinse pentru atac în diagonală. David aruncă servieta, se 
aplecă spre dreapta, apoipivotă şi, cu piciorul stâng, îl izbi pe atacator în 
vintre cu asemenea forţă încât acesta se prăbuşi îndoit de mijloc, urlând. 
Webb îl izbi apoi cu piciorul drept în gât, exact sub falcă; omul se rostogoli pe 
podea, sufocat, ţinându-se de locurile lovite. Primul paznic începu să se ridice; 
Bourne făcu un pas înainte şi îl izbi cu genunchiul în piept trimiţându-l în 
mijlocul camerei, unde căzu inconştient sub o vitrină. 

Tânărul negustor era stupefiat. Asistase la ceva incredibil, aşteptându-se 
ca în fiecare moment ca situaţia să se inverseze şi victoria să încline de partea 
gărzilor sale. Apoi, brusc, îşi dădu seama că nu se va întâmpla aşa; o luă în 
goană spre ieşire, atingând uşa exact în momentul în care Webb îl prinse din 
urmă. David îl apucă de umerii supradimensionaţi ai hainei şi-l aruncă înapoi. 
Wu Song se încurcă în propriile picioare şi se prăbuşi. Apoi îşi ridică mâinile 
cerând îndurare. 

— Nu, vă rog! Opriţi-vă! Nu suport violenţa fizică! Luaţi ce vreţi numai 
lăsaţi-mă! 

— Ce nu suporţi? 

— M-ati auzit bine, îmi face rău! 

— Ce dracu' crezi că înseamnă toate astea? zbieră David, cuprinzând cu 
un gest toată încăperea. 

— Eu doar satisfac o cerere, asta e tot. Luaţi orice vreţi dacă nu mă 
atingeţi. Vă implor! 

Dezgustat, Webb se îndreptă către şoferul căzut, care tocmai se ridica 
pe genunchi, cu sângele scurgându-i-se din colţul gurii. 

— Ce iau o să plătesc, spuse Webb negustorului în timp ce apuca braţul 
şoferului ajutându-l să se ridice. 

— Eşti teafăr? 

— O să daţi de mare necaz, domnule, replică Pak-fei, cu mâinile 
tremurând şi cu teamă în priviri 

— N-are nimic de-a face cu tine. Wu Song ştie asta, nu-i aşa Wu? 

— Dar eu v-am adus aici! insistă şoferul. 

—Pentru a face o achiziţie, adăugă David rapid. Aşa că hai să o facem. 
Dar mai întâi leagă-i pe bandiții ăia doi. Cu perdele. Dă-lejos. 

Pak-fei se uită îngrozit, spre tânărul negustor. 

— Pentru Dumnezeu, fă ce ţi-a spus, altfel o să mă bată, ţipă Wu Song. 
Ia perdelele şi leagă-i pe ăştia doi mai repede, imbecilule! 

Trei minute mai târziu, Web ţinea în mână o armă ciudată, greoaie dar 
nu masivă. Era o armă sofisticată; cilindrul perforat care constituia 
amortizorul se prindea printr-un mecanism pneumatic, reducând zgomotul în 
împuşcături la cel al unei sticle de şampanie desfăcute, neafectând precizia la 
distanţă mică. Încărcătorul de nouă cartuşe intra şi ieşea din patul armei în 
câteva secunde; avea şi trei încărcătoare de rezervă - în total treizeci şi şase 
de cartuşe de calibrul unui Magnum 357, într-un pistol de două ori mai mic 
decât un Colt 45. 

— Remarcabil, spuse Webb, privind la paznicii legaţi şi la înfricoşatul 


Pak-fei. Cine l-a proiectat? 

Toate aceste cunoştinţe care-i reveneau în minte - de unde oare? 

— Ca american, s-ar putea să vă supere, răspunse Wu Song. Un tip din 
Bristol, Connecticut, care şi-a dat seama că niciodată nu va fi recompensat pe 
măsura muncii sale de către compania unde lucrează şi pentru care a făcut 
proiectul. Prin intermediari însă l-a lansat pe piaţa neagră internaţională, şi l- 
avândut celui care a licitat cel mai mult. 

— Adică ţie? 

— Eu nu investesc. Eu sunt un intermediar. 

— Aşa e, uitasem. Tu doar satisfaci cererea pieţei. 

— Exact. 

— Şi unde plăteşti? 

— Într-un cont bancar din Singapore, asta e tot ce ştiu. Sunt acoperit, 
desigur. Totul este pe bază de comandă. 

— Înţeleg. Cât face ăsta? 

— Puteţi să-l luaţi - cadou de la mine. 

— Puţi... Nu iau cadouri de la oameni care miros urât.Cât? 

Wu Song înghiţi în sec: 

— Preţul de catalog este de 800 dolari americani. Webb se căută în 
buzunarul stâng şi scoase bancnotele pe care şi le pusese acolo. Numără opt 
de câte 100 de dolari şi i le dădu negustorului. 

— Achitat, spuse el. 

— Desigur, aprobă chinezul. 

— Leagă-l, spuse David, întorcându-se către Pak-fei. Nu te jena. Leagă-l! 

— Fă ce ţi-a spus, idiotule! 

— Apoi du-i afară pe toţi trei. În dreptul depozitului, lângă maşină. Şi 
fereşte-te să fii văzut de la poartă. 

— Repedelţipă Song. E nervos! 

— Sunt încântat că ai remarcat, aprobă Webb. 

Patru minute mai târziu, cei doi bodyguarzi şi Wu Song ieşeau 
împleticindu-se pe uşă. Strălucirea razelor soarelui de după-amiază era 
intensificată de oglindirea în apele unduitoare ale portului Victoria. 

Genunchii şi braţele prizonierilor fuseseră legate cu fâşii tăiate din 
draperii, astfel încât mişcările deveniseră nesigure, ezitante. Liniştea era 
garantată de ghemotoacele de pânză pe care le aveau în gură. Această 
precauţie era inutilă în cazul tânărului negustor; era înlemnit de groază. 

Rămas singur, David îşi puse servieta pe podea şi înconjură grăbit 
camera şi studie marfa expusă până când găsi ceea ce-i trebuia. Sparse o 
vitrină cu patul armei şi îndepărtă cioburile pentru a scoate afară obiectele 
necesare - arme râvnite de terorişti pretutindeni - grenade cu efect întârziat, 
fiecare cu impactul unei bombe de 10 kilograme. De unde ştia toate astea? De 
unde îi veneau în minte aceste amănunte? 

Alese şase grenade şi verifică sarcina fiecărei baterii. Cum putea face 
asta? De unde ştia unde să caute, pe ce să apese? N-avea importanţă. Stia. 
Privi la ceas. 


Potrivi cronometrul fiecărei grenade şi alergă de-a lungul vitrinelor 
izbind cu patul armei în geamul protector al fiecăreia şi lăsând să cadă 
înăuntru câte o grenadă. Îi mai rămase una singură şi două vitrine; privi 
înspre tăbliţa pe care stătea scris în trei limbi “Fumatul interzis” şi se 
răzgândi. Alergă către uşa interioară, o deschise, şi văzu ceea ce se aştepta să 
vadă. Apoi aruncă înăuntru ultima grenadă. 

Îşi privi ceasul, culese servieta diplomat şi ieşi afară, îndreptându-se 
către maşina aflată într-o parte a depozitului unde Pak-fei părea că-şi cere 
iertare prizonierilor săi, lac de transpiraţie. Şoferul era pe rând mustrat şi 
consolat de Wu Song, care nu dorea altceva decât să fie scutit de alte posibile 
violenţe. 

— Du-i lângă sparge-val, ordonă David, arătând înspre peretele de piatră 
ridicat deasupra apelor portului. 

Wu Song privi la Webb. 

— Cine sunteţi dumneavoastră? întrebă el. 

Momentul sosise. Acum era timpul. 

Webb îşi controlă din nou ceasul şi se apropie de tânărul negustor. Îl 
apucă pe Wu Song de cot şi-l împinse de-a lungul peretelui depozitului unde 
puteau discuta în şoaptă fără să fie auziti. 

— Numele meu este Jason Bourne, spuse David simplu. 

— Jason Bo. 

Orientalul icni reacţionând ca şi când un stilet i-ar fi fost înfipt în 
beregată. Îşi vedea moartea cu ochii, violentă, sigură. 

— Iar dacă ai vreo idee în privinţa pedepsirii cuiva de aici - să zicem a 
şoferului meu - scoateţi-o cât mai repede din cap. Voi şti unde să te găsesc. 

Webb făcu o pauză de o clipă, apoi continuă. 

— Eşti un om privilegiat, Wu, dar acest privilegiu cere anumite 
responsabilităţi. S-ar putea să fii interogat, şi nu mă aştept din partea ta să 
declari că nu ne-am întâlnit. Mă îndoiesc că minţi prea convingător. Dacă vrei, 
poţi spune chiar că am furat din depozit. Dar dacă îmi faci o descriere exactă 
ar fi mai bine pentru tine să te găseşti de cealaltă parte a pământului. Şi mort. 
Va fi mult mai puţin dureros. 

Absolventul facultăţii Columbia îngheţă. Buza de jos începu să-i tremure 
în timpce-l fixa pe Webb. David îi susţinu privirea în tăcere, dând din cap 
ameninţător o singură dată. Eliberă braţul lui Wu Song după care se înapoie la 
Pak-fei şi la cei doi badyguarzi legaţi, lăsându-l pe negustorul speriat să-şi 
adune gândurile. 

— Fă cum ţi-am spus, Pak-fei, porunci el, uitându-se încă o dată la ceas. 
Du-i lângă sparge-val şi spune-le să stea întinşi. Explică-le că sunt cu arma 
îndreptată spre ei şi că voi fi până când ieşim pe poartă. Cred că patronul lor 
va recunoaşte faptul că sunt un ţintaş destul de bun. 

Şoferul dădu ordinele în chineză, înclinându-se către negustor, şi Wu 
Song porni înaintea celorlalţi îndreptându-se nesigur cu vreo 70 de metri spre 
dig. Webb aruncă o privire înăuntrul Daimler-ului. 

— Aruncă-mi cheile! îi strigă lui Pak-fei. Şi grăbeşte-te! David prinse 


cheile din aer şi urcă la volan. Porni motorul, băgă maşina în viteză, şi urmări 
scena din spatele depozitului. 

Wu Song şi cei doi bodyguarzi stăteau prosternaţi cu faţa la pământ. 
Webb sări din maşină, lăsând motorul mergând, şi alergă pe partea cealaltă, 
ţinând în mână arma nou achiziționată cu amortizorul fixat. 

— Urcă şi dă-i drumul! strigă la Pak-fei. Repede! Şoferul se sui la volan 
îngrozit. David trase trei focuri de armă care muşcară asfaltul pe lângă 
urechile fiecărui captiv. 

Era destul; toţi trei se rostogoliseră speriaţi către zid. Webb urcă în 
maşină, lângă şofer. 

— Să mergem! spuse el, aruncând o ultimă privire la ceas. În mână ţinea 
arma, îndreptată spre celetrei figuri înspăimântate. 

— Acum! 

Poarta se deschise pentru augustul taipan din limuzina luxoasă. Dimler- 
ul trecu în viteză şi intră direct în traficul înnebunitor al autostrăzii cu două 
benzi spre Mongkok. 

— Încetineşte! ordonă David. Trage pe dreapta, scoate-o de pe asfalt. 

— Şoferii ăştia sunt nebuni, domnule! Conduc cu viteza asta pentru că 
ştiu că în curând circulaţia se blochează. Va fi dificil să reintrăm pe şosea. 

— N-aş crede. 

Momentul sosise. Exploziile izbucniră una după alta trei, patru, cinci... 
şase. Depozitul izolat sări în aer. Flăcările şi fumul dens negru umplură aerul 
deasupra portului, făcând automobilele şi vehiculele care treceau să frâneze 
cu scrâşnituri ale pneurilor pe şosea. 

— Dumneavoastră? ţipă Pak-fei, cu gura căscată şi holbându-se 
înspăimântat la Webb. 

— Am trecut pe acolo. 

— Amândoi am fost domnule! Sunt un om pierdut! Aiya! 

— Nu, Pak-fei, nu eşti, spuse David. Eşti pus sub protecţie, crede-mă pe 
cuvânt. Nu vei mai auzi de domnul Wu Song niciodată. Presupun că va 
debarca de cealaltă parte a lumii, în Iran probabil, să-i înveţe marketing pe 
preoţii musulmani. Nu cunosc pe altcineva care l-ar putea accepta. 

— Dar de ce? Cum? 

— E terminat. Afacerile lui erau pe bază de comenzi, asta însemnând că 
plăteşte în clipa în care vinde. Înţelegi? 

— Cred că da. 

— Acum nu mai are marfă, dar nici n-a vândut-o. Pur şi simplu a pierdut- 


— Poftim? 

— În camera din spate ţinea dinamită şi alte materiale explozive. 
Obiecte prea primitive pentru a le expune în vitrine. Şi prea voluminoase. 

— Poftim? 

— Nu mi-a dat voie să fumez. Intră pe şosea, Pak-fei. Trebuie să ajung 
înapoi la Kowloon. 

La intrarea în Tsim Sha Tsui, mişcările constante ale lui Pak-fei care şi 


tot întorcea capul spre el îl făcură pe Webb să-şi întrerupă şirul gândurilor. 

— Ce este? întrebă. 

— Nu sunt sigur, sir.Mi-e frică. 

— Nu mă crezi? Că n-ai de ce să te temi? 

— Nu e asta, domnule. Cred că trebuie să vă cred, pentru că am văzut 
ce aţi făcut şi i-am văzut faţa lui Wu Song când aţi vorbit cu el. Cred că 
dumneavoastră sunteţi acela care mă sperie. Dar cred că greşesc, pentru că 
mi-aţi ţinut într-adevăr partea. Privirea lui Wu Song... nu-mi pot explica. 

— Nu te nelinişti, spuse David, căutând în portofel după bani. Eşti 
căsătorit, Pak-fei? Sau ai o prietenă, ori un prieten? N-are importanţă de care. 

— Căsătorit, domnule. Am doi copii mari cu nişte posturi nu tocmai rele. 
Mai aduc şi ei ceva bani; vremurile sunt bune. 

— Şi or să fie şi mai bune. Du-te acasă, ia-ţi soţia - şi copiii, dacă vrei - 
apoi urcă-teîn maşină, Pak-fei. Fă o plimbare lungă în Noile Teritorii. Opriţi-vă 
să luaţi o masă pe cinste în Tuen Mun sau Yuen Long şi după aceea mergeţi 
mai departe. Dă-le o şansă alor tăi să se bucure de această maşină grozavă. 

— Poftim? 

— O xiao xin, continuă Webb, cu banii în mână. Ceea ce numim noi în 
engleză o minciună nevinovată, care nu supără niciodată pe nimeni. Vreau ca 
kilometrajul maşinii să arate pe unde m-ai plimbat astăzi, până seara târziu. 

— Şi unde e asta? 

— Prima cursă a domnului Cruett, a fost, să zicem în Lo Wu iar apoi în 
Lok Ma Chau, dincolo de munţi. 

— Acestea sunt punctele de intrare în China. 

— Da, sunt, aprobă David, scoțând două bancnote de câte 100 dolari, 
apoi o a treia. Crezi că poţi să ţii minte asta şi să potriveşti kilometrajul 
întocmai? 

— Mai mult ca sigur, domnule. 

— Şi crezi, adăugă Webb, cu mâna pe a patra bancnotă, că ai putea 
spune că am părăsit maşina în Lok Ma Chau şi am hoinărit peste dealuri timp 
de vreo oră? 

— Şi zece ore, dacă doriţi, domnule. N-am nevoie de somn. 

— O oră e perfect. 

David ridică cele patru bancnote în faţa ochilor uluiţi ai şoferului. 

— Voi şti dacă ai respectat întocmai înţelegerea. 

— N-aveţi nici o grijă, domnule! strigă Pak-fei, cu o mână pe volan, şi cu 
cealaltă strângând bancnotele. O să-mi iau soţia, copiii, pe părinţii ei şi pe ai 
mei. Animalul ăsta pe care-l conduc e destul de încăpător pentru doişpe. Vă 
mulţumesc, domnule! Vă mulţumesc! 

— Lasă-mă la vreo zece străzi depărtare de Salisbury Road şi dispari din 
zonă. Nu vreau ca maşina să fie văzută în Kowloon. 

— Nu, domnule, bineînţeles că nu. Noi vom fi în Lo Wu, în Lok Ma Chau! 

— Mâine dimineaţă poţi spune oricui ce doreşti. Nu voi mai fi aici. Plec 
la noapte. Nu mă vei mai vedea niciodată. 

— Da, domnule. 


— Contractul nostru eîncheiat, Pak-fei, spuse Jason Bourne, concentrat 
asupra unei strategii ce îi devenea tot mai clară cu fiecare pas pe care îl făcea. 
Avea o anumită libertate pe care o avusese înainte. 

Joacă rolul pe care ţi l-au impus. Fii în zece locuri în acelaşi timp. Fă-i să 


năduşească. 
* 


* * 


La cinci şi două minute, Liang, vădit tulburat, ieşi pe uşile de sticlă 
alehotelului Regent. Privi neliniştit în jurul său la turiştii care veneau sau 
plecau, apoi se întoarse către stânga şi îşi iuți pasul pe trotuar către rampa ce 
dădea direct în stradă. David îl urmări printre fântânile arteziene de vis a-vis 
de curtea hotelului. Folosind fântânile ca scut, Webb alergă de-a lungul zonei 
ticsite, printre maşini şi taxiuri; ajunse la rampă şi îl urmă pe Liang în jos 
înspre Salisbury Road. 

Se opri la mijlocul străzii şi se întoarse, răsucindu-se înspre stânga. 
Directorul adjunct al hotelului se oprise brusc, cu corpul înclinat înainte, ca o 
persoană neliniştită, grăbită, care dintr-odată îşi aduce aminte de ceva sau se 
răzgândeşte în privinţa unui lucru. Probabil a doua, gândi David, întorcând 
precaut capul urmărindu-l cu privirea pe Liang, care se grăbea către zona 
aglomerată a lui New World Shopping Centre. Webb realiză că îl va pierde în 
mulţime dacă nu se grăbea, aşa că îşi ridică amândouă mâinileoprind 
circulaţia şi traversă în diagonală strada, alergând, în vreme ce claxoanele şi 
tipetele furioase, începură să răzbată din maşinile care treceau. Ajunse pe 
trotuar, transpirat, neliniştit. Îl pierduse pe Liang! Unde era? Masa de figuri 
orientale deveni omogenă, feţele atât de asemănătoare, şi în acelaşi timp atât 
de diferite. Unde era? David se năpusti înainte, bolborosind scuze oamenilor 
surprinşi de care se izbea; deodată îl zări! Era sigur că era Liang. Sau nu, nu 
chiar. Văzuse o siluetă într-un costum închis la culoare cotind pe o alee care 
ducea în port, o fâşie lungă, asfaltată, deasupra apei unde oamenii pescuiau, 
se plimbau sau îşi făceau exerciţiile de tai chi, dimineaţa. Văzuse însă numai 
spatele unui om; dacă nu era Liang, însemna că l-a pierdut. /nstinctul. Nu al 
său, ci al lui Jason Bourne - ochii lui Jason Bourne. 

Webb o rupse la fugă către arcada ce dădea în alee. Linia orizontului 
insulei Hong Kong scânteia în lumina soarelui din depărtare, iar în port navele 
ţopăiau pe apele agitate. David încetini de cum trecu pe sub arcadă, dându-şi 
seama că nu mai exista nici o altă ieşire înspre Salisbury Road. Întrebarea era 
de ce alesese Liang - dacă era Liang - un astfel de drum, închis? Ce îl atrăsese 
către acesta? 

Un contact, un schimb, vreo legătură? Orice ar fi fost, însemna că 
orientalul nu se gândise că ar fi putut fi urmărit; acesta fu răspunsul imediat 
de care avea nevoie David. Îi dădea informaţia de care avea nevoie. Victima sa 
se afla în panică; un eveniment neaşteptat l-ar fi putut împinge doar către o 
spaimă şi mai atroce. 

Ochii lui Jason Bourne nu îl înşelaseră. Era Liang, dar prima întrebare 
era tot fără răspuns, acum mai mult ca niciodată. Dintre miile de telefoane 


publice din Kowloon - băgate peste tot prin toate gangurile aglomerate şi prin 
colţurile ascunse ale holurilor întunecate ale hotelurilor - Liang alesese un 
telefon de pe peretele interior al aleii spre port. Era, expus, în centrul unei 
magistrale largi, ea însăşi un drum închis. N-avea nici un sens; chiar şi ultimul 
amator îşi avea instinctele sale de apărare. Şi când era în panică, îşi căuta 
locuri cât mai ascunse. 

Liang scotoci prin buzunare căutând nişte monede. Deodată, ca împins 
de o voce interioară, David realiză că nu putea să lase convorbirea să aibă loc. 
Când va veni vremea, el era acela care trebuia să dea telefonul. Era o parte a 
strategiei sale, o parte care-l aducea mai aproape de Marie! Iniţiativa trebuia 
să fie a lui, nu a celorlalţi! 

Începu să alerge direct către cabina telefonică, vroind săstrige dar ştiind 
că trebuie să se apropie îndeajuns ca să se poată face auzit peste zgomotul 
valurilor ce se spărgeau de stânci. Directorul hotelului tocmai terminase de 
format numărul Undeva, un telefon începu să sune. 

— Liang! răcni Webb. Lasă telefonul! Dacă vrei să trăieşti, închide şi 
pleacă de acolo! 

Chinezul se întoarse brusc, cu faţa transformată într-o mască rigidă 
agroazei. 

— Tu! urlă el isteric, lipindu-se de cabina de plastic alb. Nu. Nu! Nu 
acum! Nu aici! 

Dintr-odată focuri de armă acoperiră zgomotul valurilor, explozii 
repetate acompaniind nenumăratele zgomote ale portului. Panica se răspândi 
imediat, oamenii începură să strige şi să ţipe isteric, aruncându-se la pământ 
sau fugind în toate direcţiile înspăimântați de teroarea morţii izbucnite 
instantaneu. 


CAPITOLUL 10 


— Aiya! urlă Liang, plonjând pe partea neexpusă a cabinei telefonice în 
timp ce gloanţele muşcară zidul din spate, ricoşând în aer. Webb se năpusti 
către chinez, târându-se lângă el, cu cuțitul de vânătoare scos din teacă. 

— Nu! Ce faci? 

Urletul lui Liang se transformă într-un țipăt înfricoşător, când David, din 
lateral, îl înşfăcă de cămaşă şi îi înfipse lama cuţitului în bărbie, făcând 
sângele să ţişnească. 

— Ahhee! 

Plânsetul isteric se pierdea în infernul străzii. 

— Dă-mi numărul! Acum! 

—Nu-mi face una ca asta! Îţi jur că n-am ştiut că era o capcană! 

— Capcana nu e pentru mine, Liang, spuse Webb cu răsuflarea 
întretăiată, în timp ce transpiraţia i se scurgea pe faţă. Este pentru tine! 

— Pentru mine? Eşti nebun! De ce pentru mine? 

— Pentru că ei ştiu că sunt acum aici, iar tu m-ai văzut şi ai discutat cu 
mine. Ai dat telefonul - acum nu-şi mai pot permite să te ţină în viaţă. 

— Dar de ce? 

— Ţi-a fost dat un număr de telefon. Ţi-ai îndeplinit misiunea şi nu-şi pot 
permite nici un fel de urme. 

— Asta nu-mi explică nimic! 

— Poate că numele meu îţi va explica. Jason Bourne. 

— Oh, Dumnezeule...! şopti Liang; albindu-se la faţă şi căscând gura, în 
timp ce privea în gol către David. 

— Eşti o umbră, spuse Webb. Eşti mort. 

— Nu, nu! Chinezul scutură din cap. Nu se poate! Nu cunosc pe nimeni, 
numai numărul! Este al unui birou părăsit din New World Centre, un telefon 
instalat provizoriu. Te rog! Numărul este trei, patru, patru, zero, unu! Nu mă 
omori, domnule Bourne! În numele lui Dumnezeu la care ne închinăm 
amândoi, nu o face! 

— Dacă aş fi crezut o clipă că această capcană a fost pentru mine, atunci 
ai fi fost plin de sânge, nu numai pe bărbie... Trei, patru, patru, zero, unu? 

— Da, exact! 

Vacarmul provocat de gloanţe se stinse tot atât de brusc cum începuse. 

— New World Centre este cel de deasupra noastră, nu-i aşa? Una dintre 
ferestrele de acolo, de sus. 

— Exact! Pe Liang îl trecu un fior rece; nu-şi lua ochii de pe chipul lui 
David. Apoi îi închise strâns şi de sub gene i se scurseră lacrimi în timp ce-şi 
scutura violent capul. 

— Nu te-am văzut în viaţa mea! Jur pe crucea sfântuluilisus! 

— Uneori mă întreb dacă mă aflu în Hong Kong sau la Vatican. 

Webb îşi săltă capul şi se uită împrejur. Pe stradă, oamenii îngroziţi, 


începând cu mamele ce-şi ţineau la piept copiii şi terminând cu bărbaţii care 
încercau să protejeze femeile se hotărâră, cu teamă, să se ridice mai întâi pe 
genunchi, apoi în picioare.Dintr-o dată se formă o masă de oameni alergând 
îngroziţi către arcada ce făcea legătura cu Salisbury Road. 

— Ţi s-a spus să dai telefonul ăsta neapărat de aici, nu-i aşa? spuse 
David, rapid, întorcându-se către hotelierul îngrozit. 

— Da, domnule. 

— De ce? Ţi-au dezvăluit vreun motiv? 

— Da, domnule. 

— Pentru numele lui Dumnezeu, deschide ochii! 

— Da, domnule. 

Liang se supuse, dar fără a se uita la Webb. 

— Au spus că nu au încredere în oaspetele care a cerut să fie cazat în 
apartamentul 690. Că este un om care ar putea forţa pe alţii să transmită 
informaţii false. De aceea aveau nevoie să mă vadă când vorbesc cu ei... 
Domnule Bourne - nu, mă scuzaţi, nu am vrut să spun asta! Domnule Cruett - 
am încercat toată ziua să vă găsesc! Doream să vă informez că am fost 
contactat de aceşti oameni în mod repetat, domnule Cruett. 

Mi-au telefonat într-una, vrând să ştie când o să iau legătura cu ei de 
aici. Le-am spus tot timpul că nu aţi sosit! Ce altceva puteam să fac? 
Încercând să vă găsesc în mod constant, înţelegeţi că am încercat să vă 
avertizez! Este evident, nu-i aşa? 

— Ce e evident este că eşti un mare dobitoc. 

— Nu sunt înzestrat domnule, pentru o astfel de treabă. 

— De ce ai făcut-o? 

— Banii, domnule! Am fost de partea lui Chiang, alături de Kuomintang. 
Am o soţie şi cinci copii - doi băieţi şi trei fete. A trebuit să fug de pe teritoriul 
Chinei. Ăştia verifică dosarele oamenilor şi îi etichetează fără drept de apel. 
Sunt un om cultivat, domnule! La Universitatea Fudan am fost al doilea în 
clasă şi am fost proprietarul unui hotel în Shanghai. Dar toate acestea nu mai 
au nici un fel de importanţă acum. Iar când Beijing-ul va lua puterea şi asupra 
acestui teritoriu voi fi mort domnule, familia îmi va fi distrusă. Şi acum veniţi 
dumneavoastră să-mi spuneţi că sunt pierdut chiar din acest moment. Ce să 
fac? 

— Pekin-ul - Beijing-ul - nu se va atinge niciodată de colonie, nu va 
schimba niciodată nimic, spuse David, amintindu-şi cuvintele pe care-i le 
spusese Marie în acea seară teribilă după vizita lui McAllister. Numai dacă 
extremiştii preiau puterea. 

— Toţi sunt extremişti, domnule. Vă rog să mă credeţi. Nu îi cunoaşteţi. 

— Poate că nu. Dar cunosc pe câţiva dintre voi. Şi, sincer, aş fi preferat 
să nu vă fi întâlnit. Cum le cheamă pe fiicele tale? 

— Le cheamă...le cheamă... Wang.Wang Sho. 

— Las-o baltă! răbufni David, privind în arcada intrării de pe Salisbury 
Road. Ni bushi ren! Nu eşti om, eşti un porc! Rămâi cu bine, Liang al 
Kuomintang-ului. Rămâi cu bine, cât o să te mai lase ăştia. Mie puţin îmi pasă. 


Webb se ridică în picioare, pregătit să se arunce din nou la pământ, la 
prima scânteiere neobişnuită dinspre ferestrele din aripa stângă a clădirii. 
Ochii lui Jason Bourne nu-l înşelau: era linişte. David se alătură mulţimii ce 
trecea pe sub arcadă şi îşi croi drum prin aglomeraţia de pe Salisbury Road. 

Se opri la o cabină telefonică dintr-un pasaj zgomotos, aglomerat, 
dincolo de Nathan Road. Îşi introduse arătătorul în urechea dreaptă ca să 
audă mai bine. 

— Wei? răspunse un bărbat. 

— Bourne la telefon. Am să vorbesc în engleză. Unde îmi este soţia? 

— Wode tian ah! Mi s-a spus că vorbeşti limba noastră în mai multe 
dialecte. 

— E mult timp de atunci şi vreau să fiu bine înţeles. Te-am întrebat de 
soţia mea! 

— Liang ţi-a dat acest număr? 

— N-a avut de ales. 

— Dar nici zile multe nu mai are. 

—Nu-mi pasă ce faceţi, dar dacă aş fi în locul vostru,m-aş mai gândi 
dacă să-l ucid sau nu. 

— De ce? Viaţa lui face mai puţin decât a unui vierme. 

— Pentru că aţi ales un mare dobitoc - unul fricos. A vorbit cu prea mulţi 
oameni. Centralista mi-a spus că m-a căutat în fiecare minut. 

— Te-a căutat pe tine? 

— Am sosit aici azi dimineaţă. Unde-mi este soţia? 

— Mincinosul de Liang! 

— Doar nu vă aşteptaţi din partea mea, să fi stat în acel apartament nu-i 
aşa? L-am convins să-mi dea o altă cameră. 

Am fost văzuţi împreună - certându-ne - cu o duzină şi jumătate de 
recepţioneri înjur. 

Dacă îl omorâţi, veţi stârni mai multe valuri decât vrea oricare dintre 
noi. Poliţia va fi pe urmele unui american bogat dat dispărut. 

— Chiloţii îi sunt probabil umezi, spuse chinezul. Poate e de ajuns. 

— Acum, soţia mea! 

— Te-am auzit. Nu am norocul să am astfel de informaţii. 

— Atunci cheamă pe cineva care le are. Acum! 

— Te vei întâlni cu persoane puse la curent cu această problemă! 

— Când? 

— Te vom anunţa. În ce cameră te afli? 

— Vă mai caut eu. Aveţi cincisprezece minute la dispoziţie. 

— Îmi dai mie ordine? 

— Ştiu unde te afli, ce fereastră, care birou - eşti neglijent cu arma aia. 
Ar fi trebuit să-i înfăşori ţeava cu ceva; lumina soarelui se reflectă în metal, 
asta ştie oricine. În treizeci de secunde voi fi la douăzeci de metri de uşa ta, 
iar tu nu vei şti unde mă aflu şi nu îţi poţi părăsi postul. 

— Nu te cred! 

— Pune-mă la încercare. Nu tu mă urmăreşti pe mine acum. Eu te 


urmăresc pe tine. Ai la dispoziţie cincisprezece minute, şi când sun din nou 
vreau să vorbesc cu soţia mea. 

— Nu e aici! 

— Dacă aş crede că este acolo, ai fi fost mort de mult, cu capul desprins 
de restul corpului şi azvârlit pe fereastră să ţină de urât celorlalte gunoaie din 
port. lar dacă crezi că exagerez, n-ai decât să verifici. Întreabă-i pe oamenii 
care au avut de-a face cu mine. Întreabă-ţi taipanul, pe Yao Ming, care nu 
există. 

— Nu pot să-ţi scot nevasta din pământ, Jason Bourne! ţipă individul 
îngrozit. 

— Dă-mi un număr unde o pot găsi. Ori îi aud vocea vorbind cu mine - 
ori nu stăm de vorbă. O să rămână cadavrul tău decapitat cu o eşarfă neagră 
în jurul gâtului însângerat. Cincisprezece minute! 

David închise telefonul, apoi îşi şterse transpiraţia de pe faţă. O făcuse. 
Creierul şi cuvintele erau ale lui Jason Bourne - se întorsese într-un timp mai 
mult intuit decât cunoscut, şi instinctiv ştia cum să procedeze, ce să spună, cu 
ce să amenințe. Era o lecţie undeva, ascunsă. Sau o realitate din înăuntrul său 
care vroia să izbucnească, să preia controlul, spunându-i lui David Webb să 
aibă încredere în cel dinlăuntrul său. 

Părăsi pasajul aglomerat şi se întoarse la dreapta pe trotuarul la fel de 
ticsit de lume. Golden Mile din Tsim Sha Tsui se pregătea pentru jocurile sale 
nocturne şi la fel şi el. Se putea întoarce acum la hotel; directorul adjunct al 
hotelului Liang, se afla cu siguranţă acum la mile depărtare probabil, căutând 
cel mai apropiat zbor către Taiwan, dacă fusese vreun sâmbure de adevăr în 
toate declaraţiile sale înspăimântate. Webb va folosi liftul de marfă pentru a 
ajunge în cameră, pentru cazul în care în holul hotelului l-ar fi aşteptat cineva, 
deşi se îndoia. Terenul de tir din pasajul de lângă New World Centre nu era un 
punct de comandă, ci doar o legătură, un om acum speriat de moarte. 

Cu fiecare pas pe care David îl făcea pe Nathan Road, respiraţia îi 
devenea tot mai sacadată, iar inima îi bătea tot mai tare. Peste exact 
douăsprezece minute va auzi vocea Mariei. Dumnezeule, dorea atât de mult s- 
o audă! Trebuia! Era singurul lucru care-l ţinea să nu înnebunească, tot ceea 


ce mai conta acum. 
* 


* * 


— Timpul a expirat, spuse Webb, stând pe marginea patului, încercând 
să-şi stăpânească bătăile inimii şi întrebându-se dacă zgomotul lor putea fi 
auzit la fel de tare cum îl auzea el. Spera că va putea să-şi ascundă tremurul 
vocii. 

— Sună la cinci, doi, şase, cinci, trei. 

— Cinci? David recunoscu prefixul. 

— Dar ea se află aici, în Hong Kong, nu în Kowloon. 

— Va fi transportată într acolo. 

— Te sun după ce vorbesc cu ea. 

— Nu e nevoie, Jason Bourne. Cei în cunoştinţă de cauză se află acolo şi 


vei vorbi cu ei. Rolul meu s-a terminat, iar tu nu ştii cine sunt. 

— Nici nu trebuie să ştiu. Când vei părăsi biroul ţi se va face o 
fotografie, dar nu vei şti de unde sau de către cine. Vei vedea probabil un 
număr mare de oameni - în hol, sau în lift dar nu vei şti care dintre ei are un 
aparat de fotografiat care arată fie ca un nasture de la haină, fie ca o emblemă 
pe o poşetă. Succes, stârpitură. Ai grijă de tine. 

Webb apăsă pe furcă întrerupând legătura, aşteptă trei secunde, apoi 
ridică din nou. Auzi tonul, apoi începu să formeze numărul. La capătul celălalt 
începu să sune. lisuse, nu mai suporta! 

— Wei? 

— Bourne la telefon. Vreau să vorbesc cu soţia mea. 

— Imediat. 

— David? 

— Eşti bine? ţipă Webb la capătul puterilor. 

— Da, puţin obosită, dar asta e tot, iubitule. Tu eşti bine... 

— Te au rănit - s-au atins de tine? 

— Nu, David, nu. Au fost chiar foarte amabili. Dar ştii cum sunt când 
obosesc uneori. Îţi aminteşti săptămâna aceea în Zürich când ai vrut să vezi 
Fraumunster-ul şi muzeele? Apoi m-ai invitat la o plimbare cu barca pe 
Limmat, iar eu ţi-am spus că nu mă simt aşa bine. 

Nu fusese nici o astfel de săptămână în Zurich. Numai coşmarul unei 
singure nopți când amândoi aproape erau să-şi piardă vieţile. El primise 
provocarea posibililor asasini pe urme în Steppdekstrasse, ea aproape violată 
şi condamnată la moarte pe un chei pustiu în Guisan Ouai. Ce încerca să-i 
transmită? 

— Da, îmi amintesc. 

— Aşa că nu trebuie să-ţi faci griji, în privinţa mea, iubitule. Mulţumesc 
lui Dumnezeu că eşti aici! Vom fi împreună curând, mi-au promis. Va fi ca la 
Paris, David. Îţi aduci aminte atunci în Paris când am crezut că te-am pierdut? 
Dar tu ai venit după mine şi amândoi am ştiut unde să mergem. Strada aceea 
superbă cu copaci înverziţi şi cu... 

— Asta a fost tot, doamnă Webb, interveni o vocebărbătească. Sau ar 
trebui să spun doamnă Bourne? adăugă omul, vorbind direct în receptor. 

— Gândeşte-te, David, şi fii prudent! ţipă Marie din depărtare şi nu-ţi 
face griji iubitule! Strada aceea superbă cu şirul de copaci înverziţi, copacul 
meu favorit... 

— Ting zhi! Strigă vocea bărbatului, dând un ordin în chineză. Luaţi-o 
de aici! Îi dă informaţii! Repede! N-o lăsaţi să mai vorbească! 

— Dacă îi faceţi vreun rău, veţi regreta pentru tot restul vieţii, spuse 
Webb rece. Jur pe Dumnezeu că vă voi găsi! 

— Nu a existat nici un motiv de nemulţumire până în momentul de faţă, 
replică bărbatul încet, pe un ton sincer. Aţi auzit ce a spus soţia 
dumneavoastră bine. Nu are de ce să se plângă. 

— Ceva e în neregulă cu ea! Ce dracu i-aţi făcut, ce nu-mi poate spune? 

— Este numai tensiunea, domnule Bourne. lar de transmis v-a transmis 


ceva, fără nici o îndoială, sperând că ar putea într-un fel descrie unde se află - 
greşit, ar trebui să adaug - dar chiar dacă ar fi exact, v-ar fi la fel de 
nefolositor ca şi numărul de telefon. Acum ea e pe drum către un alt 
apartament, unul dintre milioanele de apartamente din Hong Kong. De ce i-am 
face vreun rău? Nu ne-ar folosi la nimic. Un taipan important doreşte să vă 
întâlnească. 

— Yao Ming? 

— Ca şi dumneavoastră, şi dânsul are mai multe identități. Probabil veţi 
ajunge amândoi la o înţelegere. 

— Ori ajungem, ori e un om mort. La fel şi voi. 

— Vă cred, domnule Bourne. Mi-aţi ucis o rudă apropiată care se afla 
dincolo de raza dumneavoastră de acţiune, în insula Lantau. Sunt sigur că vă 
aduceţi aminte. 

— Nu le ţin socoteala. Yao Ming. Când? 

— Deseară. 

— Unde? 

— Trebuie să înţelegeţi că dânsul este foarte cunoscut, aşa că va trebui 
să fie un loc foarte neobişnuit. 

— Inaccesibil, desigur. Nu insistaţi. Soţia dumneavoastră e în mâinile 
noastre. 

David se încordă; pierdea controlul de care avea nevoie disperată. 

— Spune-l, spuse el. 

— Walled City. Presupunem că ştiţi unde se află. 

— Am auzit de el, îl corectă Webb, încercând să se concentreze. 
Mahalaua cea mai împuţită de pe faţa pământului, dacă-mi aduc bine aminte. 

— Ce altceva ar putea fi? Este singura posesiune legală a Chinei în toată 
colonia. Chiar şi detestabilul Mao Zedong a dat permisiunea poliţiei noastre să 
curețe zona. Dar funcţionarii de stat nu sunt plătiţi destul de bine pentru asta. 
Aşa că lucrurile au rămas neschimbate. 

— La ce oră deseară? 

— După ce se întunecă, dar înainte să se închidă bazarele. După nouă şi 
jumătate şi nu mai târziu de zece fără un sfert. 

— Cum îl găsesc pe acest Yao Ming - care de fapt nu există? 

— O femeie se va afla în primul bloc din piaţa deschisă şi va vinde 
măruntaie de şarpe ca afrodisiace. Duceţi-vă la ea şi întrebaţi o unde se află 
“seful”. Vă va spune pe ce scări să coborâţi, şi pe ce alee să o luaţi. Acolo veţi 
fi aşteptat. 

— S-ar putea să nu mai ajung până acolo. Culoarea pielii mele nu este 
tocmai bine văzută acolo. 

— Nimeni nu vă va face nici un rău. Oricum, vă sugerez să nu purtaţi 
îmbrăcăminte care să bată la ochi sau să vă expuneţi bijuterii scumpe. 

— Bijuterii? 

— Dacă purtaţi un ceas foarte scump, e mai bine să-l lăsaţi acasă. 

Îţi vor tăia mâna pentru un ceas. Meduza. Fie. 

— Mulţumesc pentru sfat. 


— O ultimă rugăminte. Nu vă gândiţi să implicaţi autorităţile sau 
consulatul dumneavoastră într-o încercare nesăbuită de a-l compromite pe 
taipan. Dacă o faceţi, soţia dumneavoastră va muri. 

— Nu era nevoie să mi-o spune-ţi. 

— Cu Jason Bourne nu se ştie niciodată. Veţi fi urmărit la fiecare pas. 

— Între nouă jumătate şi nouă patruzeci şi cinci, spuse Webb, închizând 
telefonul şi sculându-se de pe pat. Se îndreptă către fereastră şi privi portul. 
Ce? Ce încercase Marie să-i transmită? 

„.. ştii cum sunt când obosesc uneori. 

Nu, nu ştia asta. Soţia lui era o femeie puternică, fiică de fermier din 
Ontario, care nu se plânsese niciodată de oboseală. 

„„. nu trebuie să-ți faci griji în privința mea, iubitule. 

O rugăminte prostească, iar ea ştia asta. Marie nu pierdea momente 
preţioase comportându-se prosteşte. Doar dacă se exprima oare incoerent? 

„„. Va fi ca la Paris, David. Am ştiut amândoi unde să mergem. Strada 
aceea superbă cu copaci înverziți, înşiruiți. 

Nu, nu bătuse câmpii, se prefăcuse; îi transmitea un mesaj. Dar ce 
mesaj? Ce stradă superbă cu “copaci înverziţi, înşiruiţi”? Nu-şi amintea nimic 
şi asta îl scotea din minţi! Dăduse greş. Îi fusese transmis un semnal, iar 
sensul lui îi scăpa. 

„„. Gândeşte-te David, şi fii prudent! ... nu-ţi face griji, iubitule! Strada 
aceea superbă cu şirul de copaci înverziţi, copacul meu favorit... 

Ce stradă superbă? Ce blestemat şir de copaci, ce copac favorit? Nu 
avea nici un sens pentru el, şi totuşi trebuia să existe un sens! Trebuia să fie 
în stare să răspundă, însă privea în gol pe fereastră, cu memoria pustiită. 
Ajută-mă Doamne! strigă el în pustiu. 

O voce interioară îi spuse să nu insiste pe ceea ce nu putea înţelege. 
Avea multe lucruri de făcut; nu putea să se ducă aşa, pur şi simplu, la un loc 
de întâlnire stabilit de duşman, fără să vadă terenul şi fără nici o carte pe 
mânecă. Vă sugerez să nu purtaţi îmbrăcăminte care să bată la ochi. Nu va fi 
fost în nici un caz ceva care să bată la ochi, gândi Webb, dar acum va fi ceva 
total opus - şi neaşteptat. 

În timpul lunilor în care încercase să scape de Jason Bourne, o idee îi 
revenea în minte cu mare intensitate. Schimbă-te, schimbă-te, schimbă-te. 
Bourne fusese un expert al schimbării; pentru aceasta fusese supranumit 
“cameleonul”, un om care se putea “topi” oricând cu multă uşurinţă în orice 
mediu. Nu ca ceva grotesc, o caricatură cu perucă şi nasuri false, ci ca cineva 
care se putea adapta oricărei situaţii astfel încât aceia care-l întâlniseră pe 
“asasin” - rar de tot, în plină lumină şi stând foarte aproape de el - dădea 
descrieri extrem de variate ale omului urmărit de la un capăt la celălalt al 
Asiei şi Europei. Detaliile se băteau întotdeauna cap în cap: părul era negru 
sau blond; ochii căprui, albaştri sau spălăciţi; pielea albă, bronzată sau pătată; 
hainele bine croite şi sobre dacă rendezvous-urile aveau loc într-o cafenea 
destul de scumpă, cu lumină slabă sau boţite şi potrivite dacă întâlnirile erau 
stabilite pe vreun dig sau în cele mai ascunse colţuri ale oraşului. Schimbarea. 


Fără niciun pic de efort, cu minimum de trucuri. David Webb va avea 
încredere în cameleonul din el. Mergi unde te îndeamnă Jason Bourne. 

După ce încheie convorbirea telefonică, David o porni către hotelul 
Peninsula şi, cu un bacşiş considerabil, obţinu o cameră. Servieta diplomat şi- 
o lăsă în seiful hotelului. Apoi, avu prezenţa de spirit să se înregistreze sub cel 
de-al treilea nume de pe paşaportul fals aranjat de Cactus. Dacă îl căuta 
cineva, vor apela la numele folosit şi înregistrat la hotelul Regent; era tot ceea 
ce aveau. 

Se întoarse din nou pe Salisbury Road. Folosi liftul de serviciu şi se 
îndreptă rapid către camera lui unde împachetă puţină îmbrăcăminte de care 
avea nevoie în geanta cumpărată la plecare. Nu anunţă hotelul Regent de 
plecarea sa. Dacă îl căuta cineva, lasă-i să-l caute acolo unde nu se afla. 

Odată aranjat la Peninsula, avu timp să mănânce ceva şi să intre în 
câteva magazine până la lăsarea serii. Iar atunci când întunericul va cobori se 
va afla în Walled City - înainte de nouă şi jumătate. Jason Bourne dădea 


comenzile iar David Webb se supunea. 
* 


* * 


Cartierul Walled City” din Kowloon nu este separat de restul oraşului 
prin nici un zid vizibil dar cu toate acestea este strict delimitat încât parcă ar 
exista unul, construit din oţel dur. Cartierul se deschide cu o piaţă în aer liber, 
extrem de aglomerată, care se întinde de-a lungul străzii, în faţa unui rând de 
case dărăpănate şi întunecoase. Oriunde te-ai uita poţi zări colibe cocoţate 
una peste alta, la întâmplare, dându-ţi impresia că în orice moment totul se va 
prăbuşi sub propria greutate lăsând în urmă numai ruine şi moloz. În acea 
parte există însă şi o forţă înşelătoare pe care o descopericoborând treptele 
care duc în interiorul mahalalei. Sub nivelul străzii, alei pietruite, înguste ca 
nişte tunele, legătură între numeroasele clădiri şubrede, înăuntrul acestora, 
cerşetori invalizi se alătură prostituatelor sumar îmbrăcate şi comercianților 
de droguri adunaţi în încăperi straniu luminate de becuri atârnate de fire 
neizolate în lungul pereţilor de piatră. Pretutindeni domneşte o umezeală 
râncedă; totul este depravare şi descompunere, adâncite şi întărite de 
trecerea timpului. 

Din aleile murdare, într-o dezordine completă, un şir de trepte strâmte 
abia luminate duc către şirurile de locuinţe dărăpănate, cu două etaje şi 
subsol. În camerele mici, sărăcăcioase, se vând şi se cumpără droguri şi 
prostituate de tot soiul; totul este dincolo de raza de acţiune a poliţiei - 
acceptat pe tăcute de toate părţile - căci puţini dintre cei care reprezintă 
legea îndrăznesc să se aventureze în mijlocul acestui cartier. E un iad închis. 
De care nimănui nu-i place să se atingă. 

Afară în piaţa deschisă, în strada inundată de gunoaie, pe unde nu 
circulă maşini, mese murdare îngrămădite cu mărfuri furate şi rebuturi se 
înghesuie printre chioşcurile soioase. Din vase uriaşe cu ulei prăjit în care zac 
bucăţi dubioase de carne de porc, de pasăre şi de şarpe împachetate apoi în 


5 The Walled City = Oraşul închis (n. tr.). 


ziare şi vândute, se ridică permanent rotocoale de fum. Mulțimea forfoteşte în 
lumina împrăştiată de lămpile chioare de la o gheretă la alta tocmindu-se cu 
glas tare, strigând, cumpărând şi vânzând. Vin apoi cei care stau direct pe 
trotuar, bărbaţi şi femei, zdrenţăroşi, fără o gheretă sau măcar o masă, îşi 
vând marfa pe jos. Stau ghemuiţi pe vine şi îşi expun bijuteriile ieftine şi 
gablonzurile, cele mai multe furate din port, şi cuştile împletite în care foşcăie 
insecte şi se zbat păsărele. 

La intrare în acest bazar ciudat, infestat, o femeie singuratică, voinică 
stătea pe un scăunel de lemn cu picioarele groase desfăcute, jupuind şerpi şi 
scoţându-le  măruntaiele. Privirea sa întunecată era fixată asupra 
vieţuitoarelor care-i se zbăteau în mâini. De fiecare parte avea nişte saci de 
pânză, în care se zvârcoleau reptile şuierătoare muşcându-se cu furie una pe 
alta, înfuriate de captivitatea aceasta. Încleştată sub greutatea piciorului 
drept, dezgolit al femeii, o cobră neagră imobilă cu capul ridicat şi gluga 
desfăcută, cu ochii mici şi privirea fixă, hipnotizată parcă de mişcarea 
constantă a mulţimii. Mizeria cumplită a pieţei deschise era o baricadă 
eficientă pentru cartierul fără de nici un zid numit Walled City. 

De după colţul de la celălalt capăt al bazarului îşi făcu apariţia în 
bulevardul suprapopulat o siluetă sărăcăcioasă. Omul era îmbrăcat într-un 
costum ieftin maro, cu pantalonii prea largi şi haină lăbărţată care părea 
totuşi strâmtă deasupra umerilor aduşi. O pălărie neagră, cu boruri largi, tipic 
orientală, îi aruncă o umbră permanentă pe faţa tarabelor şi meselor şi 
examină marfa; totuşi o singură dată băgă mâna în buzunar să cumpere ceva. 
Chiar şi atunci, o făcu cu un aer umil, imaginea unui om gârbovit de anii 
neîndurători petrecuţi la munca câmpului sau la pescuit, hrana niciodată 
suficientă pentru un trup atât de chinuit. 

Se putea citi tristeţea în atitudinea lui, blazarea născută din neputinţa 
de a schimba ceva. Era recunoaşterea zădărniciei, a abandonării mândriei, 
deoarece nu avea nimic cu care ar fi putut să se mândrească; preţul 
supravieţuirii fusese mult prea mare. Şi acest om, această siluetă cocârjată 
care cumpărase într-un cornet de hârtie de ziar câţiva peştişori prăjiţi, nu era 
altfel decât numeroşi bărbaţi aflaţi în piaţă - ar fi putut oricând trece 
neobservat. Se apropie de femeia musculoasă ce începuse să smulgă 
intestinele unui alt şarpe care încă se mai zvârcolea. 

— Unde e Şeful? întrebă Jason Bourne în chineză, cu ochii fixaţi pe 
cobra imobilă, cu grăsimea de pe ziar prelingându-i-se pe mâna stângă. 

— Ai venit mai devreme, îi răspunse femeia fără expresie. E întuneric, 
dar ai venit devreme. 

— Am fost chemat să vin repede. Pui la îndoială ordinele taipanului? 

— E-al dracului de zgârcit pentru un taipan! izbucni ea într-o cantoneză 
guturală. Dar ce-mi pasă? Coboară scările din spatele meu şi ia-o pe prima 
alee la stânga. O curvă va fi la cincisprezece-douăzeci de metri în jos. Îl 
aşteaptă pe albul pe care trebuie să-l conducă la taipan. Nu care cumva eşti 
chiar el?Nu-mi dau seama la lumina asta, şi te descurci bine în chineză dar nu 
arăţi a alb, şi nici hainele nu-ţi sunt de alb. 


— Să zicem că ai fost în locul meu.Te-ai fi afişat ca alb dacă ţi s-ar fi 
spus să vii până aici? 

— Aş fi făcut orice să arăt ca din Qing Gaoyan! spuse femeia râzând 
printre dinţii tociţi. În special dacă aş avea la mine bani. Ai ceva bani, 
stăpâne? 

— Mă flatezi, dar nu am. 

— Minţi. Albii ştiu să mintă atât de bine când e vorba de bani. 

— Foarte bine, mint. Sper că şarpele n-are să mă muşte pentru atâta 
lucru. 

— Eşti prost! E bătrân şi n-are nici colţi, nici venin. Dar este în schimb 
imaginea divină a unui organ bărbătesc. El îmi aduce banii. Tu nu-mi dai 
nimic? 

— Pentru un serviciu, da. 

— Aiya! Dacă vrei trupul ăsta bătrân, înseamnă că ai un topor în 
pantaloni. Rupe-o pe curvă, nu pe mine! 

— Nu trupul, ci numai câteva cuvinte, spuse Bourne, strecurând mâna 
dreaptă în buzunarul de la pantaloni. Scoase o bancnotă de 100 dolari şi o tinu 
în palma desfăcută în faţa vânzătoarei de şerpi, acoperind-o cu cealaltă pentru 
a nu fi văzută de lupii hămesiţi dimprejur. 

— Aiya - aiya! şuieră femeia în timp ce Jason îi smulse bancnota dintre 
degetele lacome; şarpele mort căzu între picioarele ei groase. 

— Serviciul, repetă Bourne. De vreme ce ai crezut că sunt unul dintr-ai 
voştri, presupun că şi alţii vor crede la fel. Tot ce vreau săfaci e să spui 
tuturor că albul nu s-a arătat. Ai înţeles? 

— Înţeles! Dă-mi banii! 

— Şi serviciul? 

— Ai cumpărat şerpi. Şerpi! Ce ştiu eu de vreun alb? N-a apărut 
niciodată. Ține aici şarpele. Du-te şi fă dragoste! 

Femeia înhăţă bancnota, apucă măruntaiele şarpelui şi le îndesă într-o 
pungă de plastic pe care se putea vedea semnătura designerului - Christian 
Dior. 

Bourne se înclină rapid de două ori în semn de mulţumire, se retrase din 
mulţime pentru a arunca măruntaiele şarpelui lângă o bordură destul de ferită 
de lumina străzii ca să nu poată fi observat. Cu cornetul umed de peşte 
mirositor în mână se prefăcu de câteva ori că duce la gură în timp ce, încet, îşi 
croia drum spre scări şi cobori în inima cartierului Walled City. Se uită la 
ceas, răsturnând peştii. Era nouă şi un sfert; patrulele taipanului erau 
probabil în zonă. Era vital pentru el să afle ce măsuri de securitate îşi luase 
bancherul. Voia ca minciuna pe care i-o spusese ucigaşului din biroul părăsit 
din port să devină adevăr. Voia să fie nu urmărit, ci urmăritor. Nu să 
primească ordine, ci să le dea. Va memora fiecare faţă, fiecare post din 
structura de comandă, rapiditatea cu care fiecare gardă lua o decizie în 
condiţii extreme, echipamentul cu care se realizau comunicările, şi, mai 
presus de toate, va descoperi punctele slabe. David înţelese că Jason Bourne 
prelua comanda; era un anumit scop în tot ceea ce făcea. Biletul lăsat de 


duşman începea cu următoarele cuvinte: O nevastă pentru o nevastă. Numai 
un singur cuvânt trebuia schimbat: Un taipan pentru o nevastă. 

Bourne o luă pe aleile din stânga şi merse câţiva zeci de metri, ignorând 
priveliştea; orice om familiarizat cu cartierul arfi făcut la fel. Pe o scară 
cufundată în întuneric o femeie în genunchi îndeplinea actul pentru care era 
plătită. Bărbatul ţinea banii în mână peste creştetul ei. Doi tineri drogaţi se 
milogeau de un bărbat îmbrăcat într-o haină scumpă de piele neagră; un băiat 
ce fuma o ţigară de marijuana, urina lângă un zid, iar un cerşetor, fără 
picioare, pe o scândură pe rotile ce zdrăngăneau pe caldarâm, îngâna: Bong 
ngo, bong ngo! , cerând de pomană. Pe o altă scară prost luminată, un codoş 
bine îmbrăcat o ameninţa pe una din târfele sale cu desfigurarea dacă nu-i dă 
mai mulţi bani. David Webb se gândea că acesta nu e Disney Land-ul, iar Jason 
Bourne studia aleea ca pe o zonă periculoasă în spatele liniilor duşmanului. 
Ora 9:24. Soldaţii trebuiau să se afle la posturi. Jason Bourne se întoarse să-şi 
continue misiunea. 

Prostituata tocmai îşi ocupa locul. Bluza ei de un roşu aprins, desfăcută, 
abia îi acoperea sânii mici, iar tradiționala despicătură a fustei negre îi 
ajungea până la coapsă. Era o caricatură umană. “Albul” nu trebuia să 
greşească. Punctul unu: Evidenţe îngroşate. De ţinut minte: subtilitatea nu e 
dintre calităţile lor principale. La câţiva metri în spatele ei un om vorbea într- 
un aparat de emisie. O ajunse din urmă, dădu din cap şi o luă la fugă, către 
capătul aleii şi către scări. Bourne se opri, cu umerii lăsaţi, şi se întoarse cu 
faţa la zid. Paşii grăbiţi se auzeau în spatele lui, apăsaţi, tot mai iuți. Un al 
doilea chinez se apropie şi trecu pe lângă el, un bărbat de vârstă mijlocie în 
costum închis de om de afaceri, cu cravată şi pantofi lustruiţi. Nu era un 
locuitor al cartierului Walled City; pe chipul său se citea o amestecătură de 
teamă şi dezgust. Ignorând prostituata, privi la ceas şi alergă înainte. Avea 
privirea şi comportarea unui executant pus să facă lucruri pe care le găseşte 
dezgustătoare. 

Jason studie şirurile neregulate ale scărilor; bărbatul coborâse pe unul 
din ele. Zgomotul paşilor se auzise brusc şi, judecând după ritmul lor, nu 
veniseră de la o depărtare mai mare de douăzeci-treizeci de metri de pe a 
treia scară pe stânga sau a patra pe dreapta. Într-unul din apartamentele de la 
capătul acestor scări un taipan îşi aştepta oaspetele. Taipanul trebuia să fie 
luat prin surprindere, chiar speriat. Trebuia să înţeleagă cu cine are de-a face 
şi ce preţ va trebui să plătească. 

Jason porni din nou, de data asta luându-şi mers de betiv; îi veniră în 
minte cuvintele unui vechi cântec popular chinez. Me li hua cherng zhang 
liu yue, fredonă el uşor, izbindu-se de zid şi apropiindu-se de prostituată. 

— Am bani, spuse el blând, tărăgănând cuvintele. Şi tu, fată frumoasă, ai 
ce am eu nevoie. Unde mergem? 

— Nicăieri, beţivanule, cară-te de aici. 

— Bong ngo! Cheng bong ngo! urlă cerşetorul invalid zdrăngănind pe 
alee şi lovindu-se de zid. 

— Jau! - ţipă femeia, cară-te de aici până când nu te azvârl cu un picior 


de pe scândura aia, Loo Mi! Ţi-am spus să nu te mai bagi în afacerile mele! 

— Pe beţivul ăsta l-ai găsit? Îţi aduc eu ceva mai bun! 

— Nu mi l-am găsit, iubiţelule. Mă bate la cap şi nu pot să scap de el. 
Aştept pe cineva. 

— Atunci o să-i tai picioarele! ţipă personajul, grotesc, scoțând un satâr 
de sub scândură. 

— Ce dracu' faci? izbucni Bourne în engleză, înfigându-şi piciorul în 
pieptul cerşetorului şi trimiţându-l cu tot cu scândură în zidul opus. 

— Există legi! continuă să tipe sinistru cerşetorul. Ai atacat un invalid! 
Vrei să jefuieşti un invalid! 

— Dă-mă în judecată, spuse Jason, întorcându-se către femeie, în timp ce 
cerşetorul se ducea zdrăngănind de unde venise. 

— Ai vorbit. În engleză. Prostituata îl privi mirată. 

— Şi tu la fel, spuse Bourne. 

— Vorbeşti chinezeşte, dar nu eşti chinez. 

— În spirit poate sunt. Te căutam. 

— Tu eşti acela? 

— Da. 

— Te conduc la taipan. 

— Nu. Spune-mi numai ce scară şi ce etaj. 

— Nu astea sunt instrucţiunile pe care le-am primit. 

— Sunt unele noi, date de taipan. Pui la îndoială cumva noile sale 
ordine? 

— Nu, dar trebuia să fie transmise de omul lui. 

— Micul Zhongguo ren în costum închis? 

— Da. El ne transmite totul şi ne plăteşte din partea taipanului. 

— Pe cine plăteşte? 

— Întreabă-l. 

— Taipanul vrea să ştie. 

Bourne scotoci în buzunar şi scoase un teanc de bancnote împăturite. 

—Mi-a spus să te plătesc foarte bine dacă mă ajuţi. Crede că omul lui îl 
înşeală. 

Femeia se retrase spre zid uitându-se când la bani, când la chipul lui 
Bourne. 

— Dacă mă minţi. 

— De ce-aş minţi? Taipanul vrea să mă vadă, doar ştii asta. Trebuie să 
mă duci la el. El mi-a spus să mă îmbrac aşa, să mă port aşa, să te găsesc şi 
să-i urmăresc pe aceşti oameni. De unde aş fi putut şti despre tine dacă nu de 
la el? 

— Sus în piaţă. Trebuia să te întâlneşti cu cineva. 

— N-am fost acolo. Am venit direct aici. Jason despături câteva 
bancnote. 

— Lucrăm amândoi pentru taipan. Ţine.Mi-a spus să-ţi dau astea şi să 
pleci, dar nu trebuie să ieşi în stradă. 

Jason îi întinse banii. 


—  Taipanul este generos, spuse prostituata, întinzândmâna după 
bancnote. 

— Care scară? întrebă Bourne, retrăgând banii. Ce etaj? Taipanul nu ştia 
nici el. 

— Acolo, replică femeia, arătând înspre zidul mai îndepărtat. Scara a 
treia, etajul doi. Dă-mi banii. 

— Cine este pe statul de plată al omului? Repede. 

— În piaţă ticăloasa cu şerpii, şi hoţul boşorogit care vinde lanţuri de 
aur fals din nord, şi omul cu peşte şi carne împuţită. 

— Asta-i tot 

— Am vorbit. Asta e tot. 

— Taipanul a avut dreptate, este înşelat. Îţi va fi recunoscător pentru 
asta. 

Bourne despături o altă bancnotă. 

— Dar vreau să ştiu totul. În afara celui cu radioul, câţi mai lucrează 
pentru omul de legătură al taipanului? 

— Trei, tot cu radiouri, spuse prostituata, cu ochii lipiţi pe bani, cu mâna 
întinzându-i-se către ei. 

— Poftim, ia-i şi pleacă. Ia-o pe aici şi nu ieşi în stradă. Femeia apucă 
bancnotele şi porni iute pe alee topindu-se în lumina slabă. Bourne o urmări 
până când o pierdu din vedere, apoi se întoarse şi se îndreptă cu repeziciune 
către scări. Îşi lăsă iar umerii să-i atârne şi urcă în stradă. Trei gărzi şi un şef 
peste ele. Ştia ce trebuia să facă. Şi încă repede. Era 9:36. Un taipan pentru o 
nevastă. 

Pe primul bodyguard îl găsi stând de vorbă cu negustorulde peşti, furios, 
făcând gesturi scurte prin aer. Zgomotul mulţimii era supărător. Vânzătorul 
continua să dea din cap în semn de negaţie. Bourne alese din mulţime un 
bărbat greoi ce stătea lângă gorilă şi-l îmbrânci în acesta. Apoi păşi într-o 
parte în timp ce omul taipanului dădu înapoi luat pe nepregătite. În scurt timp 
învălmăşeala se produse. Jason îl trase pe chinezul uimit într-o parte şi îl izbi 
cu încheieturile degetelor la baza gâtului. Apoi îl răsuci chiar în momentul în 
care era pe cale să se prăbuşească, şi, îl mai lovi o dată cu muchia palmei la 
baza craniului. Apoi, în starea de inconştienţă, îl târî de-a lungul pavajului 
murmurând scuze în chineză pentru amicul său beat. Îl aruncă printre 
gunoaiele din faţa unui depozit, îi luă radioul şi îl sfărâmă. 

Pentru cel de-al doilea om al taipanului fu nevoie de o tactică diferită. 
Era singur de cealaltă parte a mulţimii strigând în aparatul de emisie. Bourne 
se apropie, siluetă umilă şi neameninţătoare, cu mâna întinsă ca orice 
cerşetor. Gorila îi făcu semn să plece de acolo; era ultimul gest pe care şi-l va 
aminti, deoarece Bourne îi apucă încheietura mâinii răsucindu-i-o şi 
fracturându-i braţul. Câteva secunde mai târziu, cel de-al doilea bodyguard al 
taipanului zăcea în dosul unui maldăr de gunoi, cu radioul aruncat printre 
resturi. 

Al treilea discuta cu „ticăloasa cu şerpii”. Spre satisfacția lui Bourne, ea 
nega din cap, cum făcuse şi negustorul de peşti; în Walled City exista un 


anumit tip de loialitate, ce putea fi cumpărată. Bărbatul îşi scoase radioul, dar 
numai avu timp să-l folosească pentru că Bourne apucă şarpele bătrân, fără 
dinţi şi-i azvârli capul plat al animalului drept în faţă. Icnetul de spaimă, 
urmată de un țipăt, fură exact ce aşteptase Jason Bourne. Nervii gâtului sunt 
cea mai potrivită alegere când e vorba de imobilizarea cuiva, fibrele ca nişte 
coarde conectând toate organele corpului cu sistemul nervos. De aceea 
Bourne le luă drept ţintă acţionând rapid şi, încă o dată, îşi târî victima prin 
mulţime, cerându-şi scuze, după care o abandonă în stare de inconştienţă într- 
un loc mai retras. Apucă radioul şi-l duse la ureche; nu se auzea nimic în 
receptor. Ora 9:40. Un singur om, omul taipanului mai rămăsese. 

Chinezul nu prea tânăr îmbrăcat în costum scump şi pantofi lustruiţi mai 
că se ţinea de nas în timp ce trecea grăbit de la un post la altul, încercând să- 
şi localizeze oamenii, ferindu-se cât putea de orice contact fizic cu mulţimea 
adunată în jurul meselor şi tarabelor vânzătorilor. Statura sa scundă îl 
împiedica să vadă tot ceea ce se petrecea împrejurul său. Bourne urmări 
încotro se îndreaptă. Îl depăşi în goană, apoi, rapid, se întoarse şi îl izbi cu 
pumnul în abdomen. În timp ce chinezul se îndoia de durere, Jason îl cuprinse 
de talie cu mâna stângă, îl ridică şi-l duse către o bordură unde şedeau doi 
oameni, legănându-se şi trecându-şi unul altuia o sticlă. Plasă o lovitură de 
Wushu la baza gâtului victimei sale şi-l lăsă să cadă între cei doi beţivi. Chiar 
şi prin ceața provocată de alcool, cei doi se vor asigura că noul lor tovarăş va 
rămâne în stare de inconştienţă o perioadă îndelungată. Erau desigur multe 
buzunare de scotocit între timp şi multă îmbrăcăminte, ca şi o pereche de 
pantofi ce trebuiau luaţi. Toate vor aduce mai târziu o sumă frumuşică de 
bani. Ora 9:43. 

Bourne se îndreptă de spate şi cameleonul se făcu nevăzut. Se repezi în 
josul străzii inundate de mulţime şi cobori scările ajungând în alee. Reuşise! 
Îndepărtase pericolul “gărzilor pretoriene”. Un taipan pentru o nevastă. 
Ajunse la scară - a treia pe partea dreaptă - şi scoase sofisticata armă pe care 
o achiziţionase de la negustorul din Monkok. Încet, încercând fiecare treaptă 
cu piciorul, urcă până la al doilea etaj. Se încordă şi, lăsându-şi toată 
greutatea pe partea dreaptă, ridică piciorul stâng izbind în lemnul subţire al 
uşii. 

Sări din ţâţâni. Pătrunse înăuntru şi, ghemuindu-se pe vine, îndreptă 
arma ameninţător. 

Era aşteptat de trei bărbaţi formând un semicerc, fiecare cu o armă 
aţintită asupra lui. În spatele lor, îmbrăcat într-un costum alb de mătase, un 
chinez masiv stătea aşezat într-un fotoliu. Bărbatul făcu oamenilor săi un 
semn cu capul. 

Pierduse. Bourne calculase greşit iar David Webb va trebui să moară. 
Dar mult mai chinuitor era gândul că moartea soţiei sale îi va urma curând lui. 
Lasă-i să tragă, gândi David. Lasă-i să apese pe trăgaci şi să te scape de toate. 
Ucisese singurul lucru care conta în viaţa lui. 

— Trageti, blestemaţilor! Trageţi! 


CAPITOLUL 11 


— Bun venit, domnule Bourne! spuse bărbatul în costum de mătase 
îndepărtându-şi gorilele. Presupun că înţelegeţi de ce ar fi mai bine dacă ai 
lăsa arma jos. De altfel nu ai de ales, ştii prea bine. 

Webb privi spre cei trei chinezi; cel din mijloc trase piedica automatului. 
David lăsă arma jos şi o împinse înainte. 

— Mă aşteptaţi, nu-i aşa? întrebă, el încet, ridicându-se, în timp ce cel 
din dreapta sa îi lua pistolul. 

— N-am ştiut la ce să ne aşteptăm - exceptând imprevizibilul. Cum ai 
reuşit? Oamenii mei sunt morţi? 

— Nu. Sunt doar răniţi şi fără cunoştinţă, dar nu morţi. 

— Remarcabil. Credeaţi că mă veţi găsi singur aici? 

— Mi s-a spus că sunteţi însoţit de un om de încredere şi de alţi trei 
oameni, nu de şase. Mi s-a părut logic. Mai mulţi ar fi bătut la ochi. 

— Într-adevăr. De aceea ei au sosit mai devreme să facă aranjamentele 
şi nu au părăsit această gaură de şobolan de când au venit. Aşa deci aţi sperat 
că mă veţi putea răpi, şi apoi schimba cu soţia dumneavoastră. 

— Este evident faptul că ea n-are de-a face cu nimic din toate acestea. 
Lăsaţi-o să plece; nu vă poate face nici un rău. Omorâţi-mă, dar lăsaţi-o pe ea 
să trăiască. 

— Pi ge! spuse bancherul, cerând ca două gărzi să iasă afară; cei doi se 
înclinară şi părăsiră iute camera. Celălalt va rămâne, continuă el, întorcându- 
se spre Webb. În afara imensei loialităţi pe care o are pentru mine, nu 
vorbeşte şi nu înţelege nici un cuvânt englezesc. 

— Observ că aveţi încredere în oamenii dumneavoastră. 

— N-am încredere în nimeni. 

Bărbatul făcu un gest înspre un scaun şubred aşezat la capul celălalt al 
camerei sărăcăcioase, dând la iveală un ceas Rolex de aur pe încheietura 
mâinii, cu diamante încrustate în jurul cadranului, asortat cu butonii din 
acelaşi metal. 

— Stati jos, îi ordonă el. Am făcut multe eforturi şi am cheltuit mulţi 
bani pentru a face posibilă această întâlnire. 

— Omul dumneavoastră de încredere - presupun că era omul de 
încredere - spuse Bourne cu falsă nepăsare, cercetând cu privirea fiecare 
ungher al încăperii în timp ce se îndrepta sprescaun, m-a sfătuit să nu port 
ceasuri scumpe dacă am treabă în acest cartier. Observ că dumneavoastră nu 
l-aţi luat în seamă. 

— Am sosit aici într-un caftan slinos şi murdar, cu mâneci destul de largi 
pentru a-l ascunde. După felul cum văd că eşti îmbrăcat, sunt sigur că mă 
înţelegi. 

— Deci dumneavoastră sunteţi Yao Ming. Webb se aşeză. 

— Este unul din numele de care m-am folosit, cred că vă daţi seama. 


“Cameleonul” îşi poate însuşi multe forme şi culori. 

— Nu v-am ucis eu soţia şi nici pe bărbatul care s-a nimerit să se afle cu 
ea. 

— Ştiu asta, domnule Webb. 

— Poftim? Sări David de pe scaun; gorila făcu repede un pas înainte, cu 
arma ridicată. 

— Luaţi loc, repetă bancherul.Nu-l alarmaţi pe prietenul meu devotat 
căci am putea regreta amândoi şi vă asigur că dumneavoastră mult mai mult 
decât mine. 

— Ştiaţi că n-am fost eu şi totuşi ne-aţi făcut ce ne-aţi făcut! 

— Aşezaţi-vă, vă rog. 

— Vreau un răspuns! răspunse Webb aşezându-se. 

— Deoarece dumneata eşti adevăratul Jason Bourne. Acesta este motivul 
pentru care te afli aici, iar soţia dumitale se află în mâinile mele şi aşa va 
rămâne până când vei îndeplini ceea ce îţi cer. 

— Am vorbit cu ea. 

— Ştiu. Cu aprobarea mea. 

— Nu mi s-a părut în apele ei - chiar ţinând seama de împrejurări. Se 
ţine de obicei foarte tare, mai tare decât mine uneori. A dovedit-o în timpul 
acelor săptămâni blestemate în Elveţia şi la Paris. Ceva nu e în regulă cu ea! 
Aţi drogat-o? 

— Bineînţeles că nu. 

— Atunci e rănită? 

— Sufleteşte, probabil, dar nu în alt fel. Dar va fi rănită şi va muri, dacă 
mă refuzi. Sunt destul de clar? 

— Sunteţi un om mort. 

— Vorbeşte adevăratul Bourne. Asta e foarte bine. Este exact ceea ce 
îmi trebuie. 

— Ce anume? 

— Sunt urmărit de cineva care se foloseşte de numele dumitale, începu 
taipanul, cu vocea crescându-i treptat înintensitate. Problema e mai serioasă - 
Dumnezeu să mă iertef- decât pierderea unei neveste tinere. Teroristul, acest 
nou Jason Bourne, atacă din toate părţile, din toate locurile. Îmi omoară 
oamenii, distruge importante transporturi de mărfuri, ameninţă alţi taipani cu 
moartea dacă mai fac afaceri cu mine. Onorariile lui exorbitante sunt plătite 
de duşmanii mei de aici din Hong Kong şi Macao, şi de dincolo de Deep Bay, 
înspre nord! 

— Aveţi mulţi duşmani. 

— Aria intereselor mele este foarte întinsă. 

— La fel, mi s-a spus, era şi cea a omului pe care nu l-am ucis eu în 
Macao. 

— În mod destul de ciudat - spuse taipanul respirând cu greutate şi 
strângând braţul scaunului, încercând să se controleze - n-am fost duşmani. 
Ba chiar, în anumite zone, interesele noastre s-au suprapus. Aşa, de altfel, a 


6 A dreaq chinez. E creştin! Traducătorii din peştera lui Ali Baba. 


întâlnit-o pe soţia mea. 

— Ce simplu. Bunuri deţinute în comun, ca să-i zicem aşa. 

— Mă jigniti. 

— Nu eu am făcut regulile, replică Bourne cu privirea rece, aţintită 
asupra orientalului. Treceţi la subiect. Soţia mea este în viaţă şi o vreau înapoi 
nevătămată. Dacă i se face vreun rău de orice fel, dumneavoastră înşivă şi toţi 
Zhongguo ren-ii dumneavoastră nu veţi scăpa de ce vă aşteaptă. 

— Nu vă aflaţi chiar într-o poziţie potrivită pentru ameninţări, domnule 
Webb. 

— Webb poate că nu e, aprobă cel care odată fusese cel mai căutat 
asasin din Asia şi Europa. Dar Bourne este. 

Orientalul îl privi fix pe Jason, apoi dădu din cap de două ori în timp ce 
lăsa ochii în jos sub privirea lui. 

— Îndrăzneala îi este pe măsura aroganţei. Prin urmare, să trecem la 
subiect. Totul e cât se poate de simplu. 

Brusc, taipanul îşi încleştă mâna dreaptă, ridică braţul şi izbi cu pumnul 
în braţul fragil al scaunului învechit. 

— Vreau o dovadă împotriva duşmanilor mei! se răsti el, fulgerând cu 
ochi furioşi din spatele pleoapelor grele şi umflate şi singurul mod de a obţine 
este sămi-l aduci pe acest impostor care ţi-a luat locul! Vreau să-l văd şi să mă 
privească în ochi în timp ce simte cum i se scurge viaţa din vine, până când 
îmi spune tot ce trebuie să ştiu. Adu-mi-l, Jason Bourne! 

Taipanul inspiră adânc, apoi adăugă încet. Atunci, şi numai atunci vei fi 
din nou alături de soţia dumitale. Webb îl privi în tăcere. 

— Ce vă face să credeţi că pot? spuse el în cele din urmă. 

— Cine altul poate mai bine să atragă în cursă pe un impostor decât 
originalul însuşi? 

— Vorbe, spuse Webb. Fără nici o acoperire. 

— Te-a studiat! Ţi-a analizat metodele şi tehnicile. Nu s-ar fi putut da 
drept Jason Bourne dacă n-ar fi făcut-o. Găseşte-l! Întinde-io capcană aplicând 
tacticile pe care dumneata însuţi le-ai creat. 

— Credeţi că-i aşa de simplu? 

— Vei beneficia de ajutor. Câteva nume şi descrieri de persoane care 
sunt sigur că întreţin legături cu acest criminal care foloseşte un nume uitat 
de mult. 

— În Macao? 

— Niciodată! Cu nici un chip în Macao. Nu trebuie să existe nici un fel 
de legătură, nici o referinţă de orice fel la incidentul petrecut la hotelul 
Lisabona. Faptul este consumat; nu ştii nimic despre el. Persoana mea nu 
trebuie să fie asociată în nici un fel, cu ceea ce vei face. Nu ai nimic de-a face 
cu mine! 

Nu faci decât să te răzbuni pe un om care ţi-a preluat identitatea. Şi, în 
acelaşi timp, să te aperi. Un lucru perfect natural în aceste împrejurări. 

— Am crezut că vreţi o dovadă. 

— O voi avea atunci când mi-l vei aduce pe impostor! ţipă taipanul. 


— Dacă nu în Macao, atunci unde? 

— Aici în Kowloon. În Tsim Sha Tsui. Cinci bărbaţi au fost asasinați într- 
o încăpere dosnică a unui cabaret. Printre ei se afla un bancher - ca şi mine, 
taipan, asociatul meu, la fel de influent ca şi mine şi alţi trei oameni ale căror 
identități nu au fost date publicităţii. Aparent a fost o decizie oficială. N-am 
aflat niciodată cine au fost. 

— Dar ştiţi cine a fost cel de-al cincilea. 

— Era delegatul meu.Mi-a ţinut locul la întrunirea aceea. Dacă aş fi fost 
acolo, impostorul ce-ţi poartă numele m-ar fi ucis. De aici trebuie să începi, 
din Kowloon; din Tsim Sha Tsui. Îţi voi da numele celor doi morţi cunoscuţi şi 
o listă cu numele multora dintre duşmanii lor, acum duşmanii mei. Trebuie 
acţionat rapid. Găseşte-l pe omul care ucide în numele dumitale şi adu-mi-l. Şi 
un ultim avertisment, domnule Bourne. Dacă încerci să afli cine sunt, ordinul 
va fi rapid iar execuţia şi mai rapidă. Soţia dumitale va muri. 

— Şi apoi dumneavoastră. Daţi-mi numele. 

— Se află pe această foaie de hârtie, spuse bărbatul care folosea numele 
de Yao Ming, căutând în buzunarul vestei de mătase albă. Lista a fost 
dactilografiată la hotelul Mandarin. Nu are nici un sens să încerci să dai de 
urma maşinii de scris. 

— Ar fi o pierdere de timp, spuse Bourne luând bucata de hârtie. 
Trebuie să existe douăzeci de milioane de maşini de scris în Hong Kong. 

— Însă nu aşa de mulţi taipani de talia şi înălţimea mea, nu-i aşa? 

— Asta voi ţine minte. 

— Sunt sigur că o vei face. 

— Cum iau legătura cu dumneavoastră? 

— Nu o iei. Niciodată. Această întâlnire nu a avut loc vreodată. 

— Atunci de ce? Ce rost au avut toate acestea? Să admitem că mă 
descurc şi îl găsesc pe idiotul care şi-a luat numele de Bourne - ceea cenue 
deloc sigur - ce fac apoi cu el? Îl las plocon pe scările de la intrare, aici, în 
Walled City? 

— Ar putea fi o idee strălucită. Drogat, nimeni nu i-ar da nici cea mai 
mică atenţie, în afară de a-i scotoci prin buzunare. 

— Eu i-aş da foarte multă atenţie. Serviciu contra serviciu. Vreau o 
garanţie de fier. Îmi vreau nevasta înapoi. 

— Şi care ar fi o astfel de garanţie? 

— Mai întâi să-i aud vocea la telefon şi să mă convingă că e nevătămată. 
Apoi să o văd - să spunem plimbându-se în susul şi în josul unei străzi singură, 
cu nimeni alături. 

— Jason Bourne e cel care, vorbeşte acum? 

— El însuşi. 

— Foarte bine. În Hong Kong s-a dezvoltat o tehnologie extrem de 
dezvoltată, poţi să întrebi pe orice american care lucrează în domeniul 
electronicii. În josul acestei foi se află un număr de telefon. Atunci când şi 
dacă - şi numai atunci când şi dacă - pui mâna pe impostor, suni la acest 


număr şi repeţi cuvintele “snake lady”"de câteva ori. 

— Meduza, îl întrerupse Jason în şoaptă. Divizia aeropurtată. 

Taipanul îşi arcui sprâncenele, păstrând o expresie neutră. 

— Desigur m-am referit la femeia din bazar. 

— Pe dracu’. Continuaţi. 

— Cum spuneam, repeţi cuvintele acestea de câteva ori până când auzi o 
serie de declicuri. 

— După care urmează un alt număr, sau numere, îl întrerupse Bourne 
din nou. 

— E vorba de calitatea sunetelor din sintagmă, presupun, aprobă 
taipanul. Un “s” şuierător, urmat de o vocală plată şi consoane tari. Îngenios, 
nu? 

— Aceasta se cheamă programare pe bază de recepţie sonoră, aparatele 
sunt „activate de amprentele vocale. 

— De vreme ce nu eşti impresionat, dă-mi voie să accentuez condiţiile în 
care poate fi făcut apelul telefonic. De dragul soţiei dumitale, sper ca asta să 
te impresioneze. Apelul trebuie făcut numai când eşti gata să ni-l predai pe 
impostor în următoarele câteva minute. Dacă dumneata, sau oricine altcineva, 
veţi folosi respectivul număr şi codul fără această garanţie, voi considera totul 
o capcană. În această eventualitate, soţia dumitale va fi ucisă, apoi o femeie 
albă desfigurată şi neindentificată va fi găsită în apele din jurul insulei. M-am 
făcut înţeles? 

Înghiţind în sec şi înăbuşindu-şi furia care-l cuprindea în ciuda fricii, 
Bourne răspunse rece: 

— Condiţia este înţeleasă. Acum am şi eu una de pus. Atunci când şi 
dacă voi face apelul telefonic, vreau să vorbesc cu nevasta mea - nu în câteva 
minute, ci în câteva secunde. Dacă nu, veţi auzi împuşcătura şi veţi şti că 
asasinul vostru, dovada pe care spuneţi că trebuie neapărat să o aveţi, tocmai 
s-a împrăştiat în cele patru vânturi. Veţi avea 30 de secunde la dispoziţie. 

— Condiţia dumneavoastrăeste deasemenea înţeleasă şi va fi respectată. 
Aş spune că această întâlnire a luat sfârşit domnule Jason Bourne. 

— Îmi vreau arma înapoi. Una din gărzile care a plecat mi-a luat-o. 

— Vă va fi înmânată la ieşire. 

— Va trebui să prezint o garanţie pentru a-mi fi dată? 

— Nu e necesar. Simplul fapt că ieşi viu de aici presupune că trebuie 


săţi-o înapoieze. Un cadavru nu are nevoie de pistol. 
* 


* * 


Ceea ce a rămas din impunătoarele conace din perioada colonială 
extravagantă a Hong Kong-ului sunt pe înălțimile dealurilor ce domină oraşul 
în zona cunoscută sub numele de Victoria Peak. Aici, grădini răcoroase 
străbătute de poteci mărginite de trandafiri duc înspre pavilioane luxoase de 
vară şi verande, de unde cei înstăriți pot contempla splendorile portului şi ale 
insulelor din depărtare. Vilele cu cele mai frumoase privelişti sunt imitații 


7 snake lady = femeia cu şerpi (n. tr.). 


şterse ale caselor bogătaşilor din Jamaica. Înalte şi complicate, interioarele 
comunică între ele formând unghiuri ciudate special construite pentru a 
intensifica efectul brizei în timpul lungului şi apăsătorului sezon de vară. Peste 
tot se văd ferestre sculptate în lemn lustruit făcute să ţină piept vânturilor şi 
ploilor anotimpului rece. Trăinicia şi confortul se îmbină perfect în aceste 
locuinţe maiestuoase, a căror arhitectură este dictată de climă. 

Una dintre aceste case din districtul Peak se diferenţia însă de celelalte. 
Nu prin dimensiune sau eleganţă, nici prin frumuseţea grădinilor sale, ceva 
mai întinse decât cele ale vecinelor sale, şi nici prin înfăţişarea amenințătoare 
a porţii principale sau înălţimea zidului de piatră ce înconjura vila. Parte din 
ceea ce o făcea să fie diferită de celelalte era probabil liniştea ce o înconjura, 
mai ales noaptea, când numai câteva lumini erau aprinse în numeroasele ei 
încăperi şi nici un zgomot nu răzbătea de la ferestre ori din grădină. Era ca şi 
cum casa ar fi fost locuită numai parţial şi de persoane foarte retrase. Dar 
ceea ce o detaşa net de clădirile din jurul ei erau gărzile de la poartă şi cele 
care patrulau prin grădina de dincolo de zid. Erau toţi înarmaţi şi îmbrăcaţi în 
uniforme de camuflaj. Făceau parte din marina militară americană. 

Proprietatea fusese închiriată de Consulatul Statelor Unite ale Americii 
la cererea Consiliului Naţional de Securitate. Oricăror întrebări puse, 
consulatul trebuia să le răspundă că în decursul lunii viitoare reprezentanţi 
numeroşi ai guvernului şi industriei americane vor sosi în colonie la intervale 
de timp incerte şi că atât securitatea cât şi eficienţa locuinţelor erau de 
maximă importanţă. Era de altfel tot ceea ce ştia consulatul. Dar o parte din 
personalul britanic din MI6, Brigada Specială avea unele informaţii în plus, 
deoarece cooperarea lor fusese considerată ca necesară şi autorizată de 
Londra. Şi acestea însă limitate la strictul necesar, de asemenea cu aprobarea 
Londrei. Cei din posturile cele mai înalte ale ambelor guverne, inclusiv 
consilierii preşedintelui şi ai primului ministru ajunseră la aceeaşi concluzie: 
orice dezvăluiri privind adevăratele scopuri ale proprietăţii dinVictoria Peak 
ar putea avea urmări catastrofale pentru Extremul Orient şi pentru restul 
lumii. Era o “ locuinţă sterilă “ cartierul general al unei operaţiuni secrete atât 
de delicate, încât nici chiar preşedintele şi primul ministru însuşi nu 
cunoşteau destule amănunte, ci numai scopurile finale. 

O mică limuzină ajunse în dreptul porţii. Imediat se aprinseră 
reflectoare puternice, orbindu-l pe şofer care îşi ridică mâinile pentru a-şi 
proteja ochii. Doi soldaţi din gardă se apropiară de fiecare parte a 
automobilului, cu armele pregătite. 

— Ar trebui să cunoaşteţi maşina asta deja, flăcăi, spuse orientalul 
masiv în costum de mătase albă, privind cu ochii mijiţi pe fereastra deschisă. 

— Maşina o cunoaştem, domnule maior Lin, replică caporalul din stânga. 
Trebuie doar să verificăm şoferul. 

— Cine mi-ar putea lua mie locul? spuse maiorul zâmbind. 

— Man Mountain Dean, domnule, răspunse soldatul din dreapta. 

— A, da, îmi amintesc. Un luptător american. 

— Bunicul obişnuia să-mi vorbească despre el. 


— Mulţumesc, fiule. Ai fi putut măcar să spui că era tatăl tău. Pot să trec 
sau sunt reţinut? 

—  Închidem luminile şi deschidem imediat poarta, domnule, spuse 
primul soldat. Apropo, domnule maior, mulţumesc pentru recomandarea 
restaurantului din Wanchai. Într-adevăr, e de clasă înaltă şi nici nu te usucă la 
buzunar. 

— Dar, vai, n-aţi găsit nici o Suzie Wong. 

— Pe cine, domnule? 

— Nimic. Poarta, vă rog. 

În interiorul casei, în fosta bibliotecă, acum transformată în birou. 
Subsecretarul de Stat Edward Newington McAllister stătea aşezat la o masă 
de lucru. Pe masă, la lumina unei lămpi se putea vedea un dosar pe care 
acesta îl cerceta cu multă atenţie, făcând mici observaţii pe margine. Era 
adâncit în lucru, cu atenţia concentrată la maximum. Interfonul zbârnâi. 
McAllister făcu o sforţare să-şi ridice privirea şi mâna pentru a răspunde. 

— Da? 

Ascultă, apoi răspunse: 

— Trimiteţi-l, desigur. McAllister închise şi se reîntoarse la dosarul din 
faţa sa, cu creionul în mână. În capul paginii pe care tocmai o citea, se aflau 
cuvintele scrise în aceeaşi poziţie pe fiecare filă: Ultra Maximum Classified. 
P.R.C. Internal. Sheng Chon Yang. 

Uşa se deschise şi uriaşul maior, scoţându-şi Rolex-ul de aur de la mână 
şi butonii, îi puse pe masă şi spuse cu glas scăzut: 

— Ce păcat să dai aşa ceva înapoi.Mi-au acordat o anumită prestanţă. 
Dar îmi vei plăti pentru costum nu, Edward? Nu este strict necesar pentru 
garderoba mea, dar ca tot restul mărfurilor de aici, din Hong Kong, e la un 
preţ rezonabil, chiar şi la mărfurile mele. 

— Da, desigur, aprobă Subsecretarul, absent. 

Maiorul Lin seaşeză în fotoliul îmbrăcat în piele neagră din faţa mesei, 
păstrând tăcerea timp de un minut. Era evident că nu putea rămâne aşa mai 
mult. 

— Pot să te ajut cu ceva, Edward? Sau mai precis, e ceva legat de 
problema noastră? Ceva ce poţi să-mi spui şi mie? 

— Mi-e teamă că nu, Lin. Nimic. 

— Va trebui oricum să ne spui mai devreme sau mai târziu. Sau ne vor 
spune superiorii noştri de la Londra. “Procedaţi aşa cum vi se spune”, ni s-a 
ordonat. “Înregistraţi toate conversațiile şi directivele, însă urmaţi-i ordinele 
şi ajutaţi-l. Ajutor? Nu există nici un fel de ajutor, numai manevre. Un om aflat 
la fereastra unui birou pustiu, care trage patru gloanţe în peretele digului, 
şase gloanţe în apă şi restul în aer - mulţumesc lui Dumnezeu că n-a făcut 
nimeni vreun stop cardiac - a fost suficient pentru a crea situaţia pe care aţi 
dorit-o. Asta nu e greu de înţeles... 

— Am auzit că totul s-a desfăşurat foarte bine. 

— S-a creat panică, dacă asta înţelegi tu prin “foarte bine”. 

— Într-adevăr, asta înţeleg. McAllister se lăsă pe spătarul scaunului 
masându-şi tâmplele cu degetele subţiri ale mâinii drepte. 

— Unu la zero, amice. Adevăratul Jason Bourne a fost convins în cele din 
urmă să treacă la acţiune. Apropo, vei avea de plătit spitalizarea pentru un 
braţ rupt şi pentru doi din oamenii mei care pretind că au suferit şocuri 
puternice în urma incidentului şi au dureri ale muşchilor gâtului. Al patrulea 
este prea jenat ca să mai spună ceva. 

— Bourne e foarte bun în ceea ce face - în ceea ce a făcut. 

— E de o violenţă nemaiîntâlnită, Edward! 

— Tu te-ai descurcat cu el, presupun. 

— În fiecare secundă cu teama că va face bucățele încăperea aceea 
oribilă! M-a speriat de moarte. Tipul e un descreierat. Spune-mi, de ce trebuie 
să evite Macao? Mi se pare o restricţie ciudată. 

— Poate face totul de aici. Asasinatele au avut loc aici. Clienţii 
impostorului sunt în mod evident aici în Hong Kong, nu în Macao. 

— Ca de obicei, nu mi-ai răspuns la întrebare. 

— Hai s-o luăm altfel. Asta pot să-ţi spun. De fapt ştii deja, de vreme ce 
ai avut rolul pe care l-ai jucat astă seară. Minciuna despre tânăra nevastă a 
închipuitului nostru taipan şi amantul ei care au fost asasinați în Macao, nu-ţi 
dă de gândit? 

— O soluţie ingenioasă, spuse Linîncruntându-se. Actele de răzbunare se 
bucură întotdeauna de înţelegere: ochi pentru ochi, dinte pentru dinte. Într-un 
fel, aceasta este baza strategiei noastre - din câte ştiu eu. 

— Ce crezi că va face Webb dacă ar afla că totul a fost o minciună? 

— Nu are cum să afle. Mi-ai spus clar că asasinatele au fost îngropate. 

— Îl subestimezi. Odată aflat în Macao, n-ar rămâne piatră pe care să nu 
o răstoarne ca să afle identitatea adevărată a acelui taipan. Ar interoga pe 
comisionarii hotelului Lisabona, ar ameninţa sau mitui jumătate din personalul 
acestui hotel şi poliţia, până când ar afla adevărul. 

— Dar soţia lui e în mâinile noastre şi asta nu mai e o minciună. Va fi 
nevoit să ţină cont de asta. 

— Da, însă diferit. Orice ar crede acum - şi cu siguranţă trebuie să aibă 
nişte bănuieli - nu poate fi sigur. Dacă va căuta însă în Macao şi va afla 
adevărul, va avea şi dovada că a fost înşelat de cei din guvern. 

— Cum, mai exact? 

— Pentru că minciuna i-a fost furnizată de către un funcţionar superior 
din Departamentul de Stat, în persoana mea. Şi, cel puţin după părerea lui, a 
mai fost trădat şi altă dată. 

— Asta ştim. 

— Vreau un om permanent la aeroportul din Macao. Angajează oameni 
în care ai încredere şi dă-le fotografii, dar nu informaţii. Oferă o primă celui 
care îl depistează şi apoi te anunţă! 

— Asta se poate face însă ar fi inutil. Nu-şi va asuma riscul. E convins că 
şansele sunt împotriva sa. Un informator la hotel sau la cartierul general al 
poliţiei şi nevasta îi va fi ucisă. Nu va risca. 


— Dar nici noi nu ne putem asuma riscul, oricât de mic ar fi el. Dacă află 
că a fost manipulat din nou - trădat din nou - ar putea deveni de necontrolat. 
Va face şi va spune lucruri care ar putea avea consecinţe incalculabile pentru 
noi toţi. Sincer să fiu, dacă se îndreaptă spre Macao, ar putea deveni mai 
degrabă primejdios decât comoara pe care avem credinţa că am creat-o. 

— Şi atunci trebuie eliminat? întrebă simplu maiorul. 

— Îmi vine greu să folosesc acest cuvânt. 

— Nici nu cred că va fi nevoie. Am fost foarte convingători. Mi-am pocnit 
pumnul de braţul fotoliului şi am ameninţat cu vocea ridicată: “Soţia 
dumneavoastră va muri”! Am strigat. Şi m-a crezut. Ar fi trebuit să mă fac 
actor. 

— Ai procedat aşa cum trebuia. 

— Interpretarea a fost demnă de Akim Tamiroff. 

— Cine? 

— Te rog. Am mai trecut prin asta şi la poartă. 

— Poftim? 

— Las-o baltă. La Cambridge mi-au spus că voi întâlni oameni ca tine. 
Am avut un decan la istorie orientală care spunea că nu lăsaţi nimic să treacă 
de la voi. Absolut nimic. Insistaţi să păstraţi secrete deoarece consideraţi că 
Zhongguo ren-ii vă sunt inferiori şi nu pot înţelege chiar totul. Este cazul şi 
acum, yang guizi? 

— Doamne fereşte, nu! 

— Atunci ce naiba facem aici? Ceea ce era de înţeles, am înţeles. A 
trebuit să recrutăm un om care se află în poziţia privilegiată de a putea 
extermina un asasin pentru că acesta i-a furat numele, nu se ştie din ce 
motive. Dar a merge până atât de departe - răpindu-i nevasta şi implicându-ne 
pe noi în aceste jocuri periculoase şi meticulos elaborate e altceva. Sincer îţi 
spun, Edward, când mi-ai prezentat acest scenariu, am cerut confirmare 
Londrei. “Execută ordinele” mi-au repetat. “Şi mai presus de toate păstraţi 
totul secret”. Ei bine, cum ai spus tu însuţi cu o secundă înainte, nu mai este 
suficient. Ar trebui să ştim mai multe. Nefiind în cunoştinţă de cauză, cum 
poate MI6 să-şi asume responsabilităţile? 

— Pentru moment, responsabilitatea se află în mâinile noastre, iar 
deciziile ne aparţin. Londra a fost de acord, lucru care nu s-ar fi întâmplat 
dacă nu ar fi fost convinşi că este cea mai bună cale. Discreţia trebuie să fie 
absolută; nu ne putem permite scurgeri de informaţii sau calcule greşite. Din 
întâmplare,chiar acestea au fost directivele date de la Londra. 

McAllister se aplecă în scaun, împreunându-şi mâinile, încheieturile 
degetelor i se albiră din pricina strânsorii. 

— Şi îţi mai spun ceva, Lin: aş fi vrut din tot sufletul să nu fi fost 
responsabilitatea noastră, şi mai alessă nu fi fost eu la mijloc. Sigur, nu eu iau 
hotărârile decisive, dar mai bine n-aş lua nici una. Nu sunt îndreptăţit să o fac. 

— N-aş spune asta, Edward. Eşti unul dintre cei mai capabili oameni pe 
care i-am cunoscut vreodată. Ai dovedit-o cu doi ani în urmă. Eşti un analist de 
clasă. Nu trebuie să ai tu însuţi experienţa, de vreme ce îţi primeşti ordinele 


din partea unei persoane care are această experienţă. Tot ceea ce îţi trebuie 
este înţelegere şi convingere - iar aceasta din urmă îţi este întipărită limpede 
pe chip. Vei face ceea ce trebuie dacă e să depindă de tine. 

— Îţi mulţumesc. 

— Ceea ce ai dorit, s-a petrecut astă seară. Aşa că în curând vei afla 
dacă “vânătorul”pe care ai dorit să-l reînvii mai posedă încă abilităţile din 
trecut. În decursul zilelor ce vin, putem urmări derularea evenimentelor, însă 
asta este tot. Restul nu mai depinde de noi. Acest Bourne şi-a început 
periculoasa aventură. 

— Prin urmare i-ai dat lista de nume? 

— Nume autentice, Edward. Numele celor mai periculoşi membri ai 
lumii interlope din Hong Kong şi Macao - soldaţi de rang superior care 
iniţiază afaceri şi aranjează contracte periculoase. Dacă există cineva pe 
teritoriu care întreţine legături cu ucigaşul impostor, el se va găsi pe lista 
respectivă. 

— Am trecut la faza a doua. E bine. McAllister îşi descleştă mâinile şi 
privi la ceas. 

— Dumnezeule, am pierdut cu totul simţul timpului. A fost o zi lungă 
pentru tine. Cu siguranţă că nu era nevoie să înapoiezi ceasul şi butonii astă 
seară. 

— Bineînţeles, ştiu asta. 

— Atunci de ce ai venit? 

— Nu vreau să te împovărez mai mult decât eşti, însă s-ar putea să avem 
o problemă neprevăzută. Cel puţin unape care nu am luat-o în considerare, 
poate din prostie. 

— Care anume? 

— Femeia s-ar putea să fie bolnavă. Soţul ei a sesizat asta când a vorbit 
cu ea. 

— Vorbeşti serios? 

— Nu putem exclude posibilitatea - doctorul nu poate face acest lucru. 

— Doctorul? 

— N-a avut nici un sens să te alarmeze. Am chemat pe unul din medicii 
noştri acum câteva zile - se poate avea încredere totală în el. Femeia nu 
mânca şi se plângea că i-e greață. Doctorul a crezut că ar putea fi vorba de 
starea de anxietate sau de o depresiune, sau chiar un virus, aşa că i-a dat nişte 
antibiotice şi tranchilizante uşoare. Dar situaţia nu s-a îmbunătăţit deloc. Ba 
chiar starea ei s-a agravat rapid. A devenit placidă; o apucă tremuratul, iar 
mintea pare să i-o ia razna. Şi nu e felul ei, crede-mă. 

— Fireşte că nu! Spuse Subsecretarul de Stat clipind repede. Ce putem 
face? 

— Doctorul consideră că ar trebui imediat trimisă la spital pentru 
analize. 

— Imposibil! Iisuse! asta este de neconceput! Ofiţerul de contraspionaj 
se ridică de pe scaun şi se apropie de masă cu paşi măsuraţi. 

— Edward, începu el calm. Nu cunosc implicaţiile acestei operaţiuni, dar 


pot în mod evident să pun laolaltă câteva elemente esenţiale, în special unul. 
Mi-e teamă că trebuie să-ţi pun întrebarea: ce se va întâmpla cu Jason Bourne 
al tău dacă ea moare? 


CAPITOLUL 12 


— Am nevoie de fişa ei medicală şi o vreau cât mai repede, domnule 
maior. Este un ordin din partea unui fost locotenent din Garda Medicală a 
Majestății Sale. 

Acesta este doctorul englez care m-a examinat şi pe mine. Este foarte 
politicos, dar foarte distant, şi, cred un medic extraordinar de bun. Acum este 
îngrijorat. Semn bun. 

— O veţi avea. Ziceaţi că n-a vrut să vă spună numele doctorului ei din 
Statele Unite? 

Acesta este Chinezul masiv care se comportă întotdeauna cu politeţe - 
mieros, de fapt, dar sincer. S-a purtat bine cu mine, ca de altfel şi oamenii lui. 
Trebuie să îndeplinească nişte ordine - toţi îndeplinesc ordine - însă nu ştiu 
din ce motive. 

Chiar şi în momentele de luciditate parcă pluteşte, ceea ce nu este deloc 
încurajator. Ar putea fi vorba de un mecanism de apărare al organismului 
conştient de o îmbolnăvire progresivă pe care să o oprească. 

— Nu este genul, doctore. Este o femeie rezistentă. 

— Forţa psihică este relativă, domnule maior. Adesea cei mai puternici 
oameni sunt refractari când e vorba de moarte. Ego-ul lor o refuză.Să-mi dai 
fişa ei medicală. Trebuie neapărat să o văd. 

— Vom contacta Washington-ul iar cei de acolo vor face tot ce le stă în 
putinţă pentru a o găsi. Ştiu unde locuieşte şi în câteva minute îi voi cunoaşte 
şi vecinii. Cineva tot ne va da numele doctorului. Îl vom găsi. 

— Vreau totul transmis prin satelit. Avem echipamentul necesar. 

— Orice informaţie trebuie să treacă pe la noi pe la birou. 

— Atunci vă voi însoţi. Aşteptaţi-mă doar câteva minute. 

— Sunteţi destul de alarmat, nu-i aşa, doctore? 

— O tulburare neurologică este întotdeauna o problemă îngrijorătoare, 
domnule maior. Dacă oamenii dumneavoastră acţionează prompt, poate voi 
putea să vorbesc personal cu doctorul ei. Aşa ar fi cel mai bine. 

— N-aţi aflat nimic din examinarea făcută de dumneavoastră? 

— Numai posibilităţi, nimic concret. O durere acută într-o parte şi nici 
una în altă parte. Am cerut o examinare CAT îndimineaţa asta. 

— Păreţi îngrijorat. 

— Nicidecum. 

Ah! Aţi ajuns să faceţi exact ce voiam eu! Dumnezeule, sunt moartă de 
foame! Cred că o să mănânc o zi întreagă fără pauză când voi ieşi de aici - şi 
voi ieşi! David, ai înțeles? Ai înțeles ce ţi-am spus? Copacii întunecaţi sunt 
artarii; sunt atât de obişnuiţi, iubitule, atât de uşor de identificat. Frunza de 
arțar simbolizează Canada. Ambasada! Aici în Hong Kong se află un consulat! 
Aşa am procedat atunci la Paris, iubitule! Atunci a fost groaznic, dar acum nu 
va mai fi la fel. Trebuie să cunosc pe cineva din consulat.La Ottawa i-am 


instruit pe mulţi care urmau să fie trimişi în toate colţurile lumii. Memoria ta 
are găuri, iubirea mea, dar a mea nu... Trebuie să înţelegi, David, că oamenii 
cu care am avut de-a face atunci nu sunt chiar atât de diferiţi de cei care mă 
țin în captivitate acum. În anumite privințe, desigur, sunt nişte simpli 
executanți, dar în acelaşi timp sunt oameni care au sentimente şi păreri şi se 
întreabă de ce sunt obligaţi să facă anumite lucruri. Dar ei urmează nişte 
ordine, iubitule, pentru că dacă nu ar face-o ar primi caracterizări proaste, 
ceea ce ar echivala cu o soartă mai rea decât concedierea - care de altfel 
rareori se întâmplă - pentru că înseamnă renunţarea la orice avansare, 
înseamnă blazare. Au fost de fapt amabili cu mine - prietenoşi chiar - parcă 
stânjeniţi de ce li s-a ordonat să facă dar obligați să-şi îndeplinească datoria. 
Ei cred că sunt bolnavă şi sunt îngrijoraţi pentru mine, cu adevărat îngrijorați. 
Nu sunt oameni răi, David. Sunt simpli birocraţi care aşteaptă directive! Toată 
această incredibilă întâmplare poartă amprenta guvernului de la cap la coadă. 
Știu eu ce spun! Sunt genul de oameni cu care am lucrat ani de-a rândul. Am 
trăit în mijlocul lor! 

Marie deschise ochii. Uşa era închisă, se afla singură în cameră, dar ştia 
că afară era un soldat - îl auzise pe maiorul chinez dându-i instrucţiuni. 
Nimănui nu-i era permis să intre în acea cameră cu excepţia doctorului englez 
şi a două surori medicale care vor sta până dimineaţa. Cunoştea toate regulile 
jocului şi ştia că le poate întoarce în favoarea ei. 

Se sculă de pe pat - era lihnită de foame! - şi se gândi cu umor negru la 
vecinii de la Maine, care acum probabil erau interogaţi în legătură cu doctorul 
ei. Îşi cunoştea foarte puţin vecinii iar în Maine nu avusese nici un doctor. 
David fusese angajat la universitatea din oraş unde preda de mai puţin de trei 
luni, abia din toamna trecută, iar ea fusese nevoită să rezolve toate 
problemele legate de închirierea unei case, ca şi de felul cum trebuia să se 
poarte proaspăta soţie a unui profesor. Mici nimicuri îi umpluseră zilele, încât 
pur şi simplu nu avusese timp să se gândească şi la doctor. Dumnezeule, 
aproape opt luni o mulţime de doctori roiseră în jurul lor şi, în afară de Mo 
Panov, s-ar fi bucurat să nu mai vadă în viaţa ei vreun medic. 

Însă motivul principal fusese David, care se lupta pentru a-şi croi drum 
prin propriul „labirint”, cum îl numea el, încercând din răsputeri să-şi ascundă 
chipul şi atât de fericit când în memoria sa apărea în sfârşit o rază de lumină. 
Dumnezeule, cum devora cărţile, şi sărea în sus de bucurie când îi reveneau în 
minte bucăţi întregi din istorie; dar bucuria îi era umbrită de durerosul fapt că 
realiza că erau numai imagini fragmentate din propria sa viaţă. Adesea, 
noaptea, simţea salteaua mişcându-se şi ştia că în momentul următor el se va 
scula din pat pentru a rămâne singur cu gândurile sale şi imagini fugare. 
Aştepta câteva minute, şi ieşea apoi pe coridor, se aşeza pe scări şi asculta 
încordată. Şi din când în când după o aşteptare îndelungată, se întâmpla: 
auzea plânsul înăbuşit al unui bărbat. Atunci îndrăznea să se apropie de el dar 
el o ţinea la distanţă, neliniştea şi durerea erau încă prea mari. Ea îi spunea: 
“Nu încerca să te lupti singur, iubitule. Trebuie să luptăm împreună, cum am 
mai făcut-o cândva”. Apoi el începea să vorbească, la început în silă, apoi tot 


mai repede, tot mai expansiv; apoi întunericul se răspândea şi începea să 
descopere lucrurile aşa cum fusese în realitate. Copacii, David! Copacul meu 
favorit arțarul. Frunza de arțar, David! Consulatul, iubitul meu! Avea treabă 
de făcut. Se întinse, şi apăsă butonul pentru a o chema pe infirmieră. 

Două minute mai târziu uşa se deschise şi o chinezoaică în jur de 40 de 
ani îşi făcu apariţia. Ţinuta îi era impecabilă, uniforma scrobită şi de un alb 
imaculat. 

— Cu ce să te ajut, draga mea? întrebă ea cu amabilitate, într-o engleză 
clară. 

— Sunt îngrozitor de obosită, dar nu pot nicidecum să adorm. Aş putea 
să iau vreun tranchilizant care să mă ajute? 

— O să discut cu doctorul dumneavoastră; se află încă aici. Sunt sigură 
că totul se poate. 

De cum sora părăsi camera, Marie se sculă de pe pat, se îndreptă către 
uşă, cu cămaşa de spital, prea largă, căzută uşorpeste umărul stâng. Deschise 
uşa, şi îl surprinse pe paznicul care stătea aşezat într-un scaun pe partea 
dreaptă. 

— Da, doamnă...? Soldatul se ridică imediat. 

— Ssst! îi ordonă Marie, ducându-şi arătătorul la buze. Vino aici! 
Repede! 

Tulburat, chinezul o urmă în cameră. Ea se îndreptă rapid către pat şi se 
urcă în el dar nu se acoperi cu păturile. Îşi dezveli şi umărul drept, lăsând 
cămaşa să îi alunece ispititor în jos, abia ţinută în loc de unduirea sânului. 

— Vino aici! şopti ea. Nu vreau să mă audă cineva. 

— Ce doriţi doamnă? întrebă soldatul, evitând cu privirea trupul expus 
al Mariei, fixându-se în schimb pe faţa şi pe părul său roşcat. Făcu câţiva paşi 
înainte dar păstră încă o distanţă considerabilă. 

— Uşa este închisă. Nu vă aude nimeni. 

— Doresc să... 

Şoapta ei se făcu de-abia auzită. 

— Nu vă pot auzi doamnă... 

Bărbatul se apropie mai mult. 

— Eşti cel mai drăguţ dintre paznicii mei. Şi ai fost foarte amabil cu 
mine. 

— Nu am avut motive pentru a fi altfel, doamnă. 

— Ştii de ce mă ţin aici? 

— Pentru siguranţa şi binele dumneavoastră, minţi soldatul, cu o 
expresie neutră. 

— Înţeleg. 

Marie auzi paşii de afară apropiindu-se. Făcu o mişcare uşoară; cămaşa 
îi căzu de pe corp dezvăluindu-i picioarele. Uşa se deschise şi intră sora. 

— Ce? 

Femeia era total surprinsă. Expresia feţei ei dovedea în mod evident 
faptul că fusese obligată să asiste la o scenă dezagreabilă. Privi la soldatul 
zăpăcit în timp ce Marie se acoperea. 


— Mă întrebam de ce nu eşti la uşă. 

— Doamna a vrut să vorbească cu mine, replică bărbatul făcând un pas 
înapoi. 

Sora aruncă o privire înspre Marie. 

— Aşa este? 

— Dacă aşa spune dânsul. 

— Asta e o prostie, spuse paznicul îndreptându-senerăbdător spre uşă şi 
deschizând-o. Doamna nu e sănătoasă, adăugă el. Mintea i-o ia razna. 
Vorbeşte aiurea. 

leşi din cameră şi închise uşa ferm în urmă. 

Din nou sora se uită înspre Marie, iscodind-o cu privirea. 

— Vă simţiţi bine? întrebă ea. 

— Mintea nu mi-o ia razna şi nu sunt genul care aruncă vorbele aiurea. 
Dar fac ceea ce mi se cere. 

Marie făcu o pauză, apoi continuă. 

— Când pleacă maiorul vino până la mine. Am ceva să-ţi spun. 

— Îmi pare rău, nu pot face asta. Trebuie să vă odihniţi. Poftiţi, v-am 
adus un sedativ. Văd că aveţi apă. 

— Sunteţi şi dumneavoastră femeie, spuse Marie fixând-o cu privirea. 

— Da, aprobă femeia simplu. 

Apoi puse un pahar din hârtie cu o pastilă alături, pe măsuţa de lângă 
patul Mariei şi se întoarse către uşă. Îi aruncă o ultimă privire, bănuitoare şi 
părăsi încăperea. 

Marie se sculă din pat, merse precaut până în dreptul uşii şi îşi lipi 
urechea de metalul ei. De afară, de pe coridor, răzbăteau sunetele estompate 
ale unei conversații rapide în chineză. Oricum va decurge schimbul de replici 
scurte şi agitate, scopul ei fusese atins, - mărul discordiei era aruncat. 

Acţionează asupra vizualului, repetase obsesiv Jason Bourne în timpul 
zilelor infernale petrecute în Europa. Este mult mai eficient decât orice 
altceva. Oamenii vor trage concluziile pe care le doreşti pe baza aceea ce văd, 
mult mai multdecât din cele mai convingătoare minciuni pe care le poți spune. 

Se îndreptă către dulapul în care-şi pusese hainele şi îl deschise. 
Puținele lucruri pe care-i le achiziţionaseră în Hong Kong rămăseseră în 
apartamentul unde fusese reţinută. Pantalonii, bluza, şi pantofii pe care îi 
purtase în ziua în care o aduseseră la spital erau însă agăţate tot acolo; nimeni 
nu se gândise să le ia. La urma urmei, de ce ar fi făcut-o? Era evident că se 
simţea foarte prost. Tremurăturile şi spasmele îi convinseseră; văzuseră totul 
cu ochii lor. Jason Bourne ar înţelege. Privi la telefonul alb de pe noptiera de 
lângă pat. De dimensiuni mici, multifuncțional, cu tastele încadrate în 
receptor. Se întrebă dacă ar trebui să sune pe cineva, dar nu ştia pe cine. În 
cele din urmă se decise să ridice receptorul. Telefonul era scos din funcţiune 
după cum era de aşteptat. Exista, desigur, o linie de legătură cucabinetul 
asistentei; era tot ceea ce avea nevoie şi tot ceea ce îi era permis. 

Se îndreptă către fereastră şi ridică jaluzelele albe, doar pentru a privi 
căderea nopţii. Luminile orbitoare şi colorate ale insulei ardeau în înaltul 


cerului, iar ea se afla mai aproape de cer decât de pământ. Cum ar fi spus 
David - sau mai degrabă, Jason: Fie. Mai rămâne uşa şi apoi coridorul. 

Fie. 

Se duse la chiuvetă. Periuţa şi pasta de dinţi puse la dispoziţie de către 
personalul spitalului se găseau încă nedesfăcute în punga lor de plastic; 
săpunul era de asemenea neatins, înfăşurat în ambalajul original, cuvintele 
imprimate pe el garantându-i calitatea excepţională. Alături se afla baia - 
nimic deosebit nici aici cu excepţia unor şerveţele sanitare şi un afiş mic în 
patru limbi care indica ce nu trebuie făcut cu ele. Se întoarse în cameră. Ce 
anume căuta? Orice ar fi fost, nu dăduse încă peste acel obiect. 

Cercetează fiecare lucru în parte. Vei găsi ceva de care te vei putea 
folosi - cuvintele rostite de Jason, nu de David. În cele din urmă descoperi 
ceea ce căuta. 

Paturile din anumite spitale - şi acesta era unul dintre ele - sunt 
prevăzute cu un mâner dedesuptul şipcii de reazem, cu ajutorul căruia poţi 
ridica sau cobori patul. Acest mâner poate fi scos - şi de regulă se procedează 
astfel - atunci când un bolnav este hrănit intravenos, sau dacă doctorul 
doreşte ca pacientul său să rămână într-o anumită poziţie. O soră medicală 
poate îndepărta mânerul prin simpla apăsare a lui, răsucindu-l spre stânga în 
timp ce zimţii încuietorii sunt eliberaţi, şi trăgându-l apoi în afară. Obiceiul 
este îndeosebi practicat în timpul orelor de vizită, când vizitatorii se pot 
supune insistențelor pacientului de a-i schimba poziţia, împotriva 
prescriptiilor doctorului. Marie cunoştea acest gen de pat şi ştia că are un 
astfel de mâner. Când David fusese internat din pricina rănilor pe care le 
avusese în urma ciocnirii din strada Treadstone 71, doctorii îl hrăniseră 
intravenos, iar ea care stătuse tot timpul alături de el, observase cum proceda 
sora. Durerea bărbatului care urma să-i fie soţ era mai mare decât putea 
suporta ea, iar surorile erau în mod evident conştiente de faptul că, în dorinţa 
ei de a-i alina suferinţa, ar fi putut să dea peste cap tratamentul prescris. Ştia 
acum cum să scoată mânerul care, odată scos, devenea o simplă bară de fier 
ce putea fi folosită în orice scop. 

Îl demontă şi se urcă înapoi în pat acoperindu-l cu păturile. Apoi începu 
să aştepte gândindu-se la cât de mult se deosebeau cei doi bărbaţi ce se 
ascundeau sub chipul aceluiaşi om, pe care-l iubea. Jason putea fi atât de rece 
şi sigur pe sine, aşteptând momentul pentru a acţiona prin surprindere, se 
folosea de violenţă pentru a supravieţui. lar David, atât de devotat, atât de 
blând cărturarul ce evita cât putea violenţa, deoarece ştia ce înseamnă, şi ura 
durerea şi neliniştea pricinuită de aceasta. Dar mai presus de toate, o ura 
pentru că îl obliga să-şi calce sentimentele pentru a se transforma într-un 
simplu animal. Constrâns acum din nou să devină încă o dată omul pe care-l 
detesta. David, David! Păstrează-ţi înţelepciunea! Te iubesc atât de mult! 

Zgomote pe coridor. Marie se uită la ceasul de pe măsuţa de lângă pat. 
Trecuseră 16 minute. Îşi puse amândouă mâinile deasupra păturilor, 
coborându-şi genele ca şi cum ar fi vrut să adoarmă. 

— Puteţi să vă liniştiţi, doamnă, spuse femeia înaintând câţiva paşi de 


uşă. M-aţi impresionat, nu pot să neg. Dar am ordinele mele - instrucţiuni 
foarte stricte în privinţa dumneavoastră. Maiorul şi doctorul au plecat. Acum 
puteţi să-mi spuneţi ce doreaţi? 

— Nu... acum, şopti Marie lăsându-şi bărbia în piept, pleoapele 
acoperindu-i ochii adormiţi. Sunt atât de obosită. Am luat... pastila. 

— Aveţi probleme cu paznicul de afară? 

— E bolnav... Nu mă atinge niciodată, nu-mi pasă... îmi aduce lucruri. 
Sunt atât de obosită. 

— Cum adică e bolnav? 

— Îi place... să se uite la femei... Nu... mă deranjează când.... sunt 
adormită. 

Ochii Mariei se închiseră. 

— Zang! răbufni sora încet. Josnic! Josnic! 

Se răsuci pe călcâie şi ieşi pe uşă, imediat închizând-o în urma ei. Apoi îi 
spuse paznicului de afară. 

— Femeia a adormit! Mă înţelegi? 

— Aşa e cel mai bine pentru ea. 

— A spus că n-ai atins-o niciodată! 

— Nici prin gând nu mi-a trecut s-o fac. 

— Vezi, ai grijă să nu-ţi treacă acum! 

— N-am nevoie de poveţele tale, vrăjitoareo! Îmi fac datoria aşa cum 
ştiu eu. 

— Văd că ţi-o faci într-adevăr aşa cum ştii tu. O să vorbesc cu maiorul 
Liu Wenzu mâine dimineaţă! 

Sora se uită fioros la soldat, apoi se îndepărtă pe coridor, mersul şi 
statura devenindu-i agresive. 

— Pssst - psst! 

Şoapta veni dinspre uşa Mariei, uşor întredeschisă. O deschise puţin mai 
mult şi începu să vorbească cu un glas scăzut. 

— Sora aceea, cine este? 

— Credeam c-aţi adormit doamnă... bolborosi paznicul zăpăcit de a 
binelea. 

— Eram convinsă că o să-ţi spună. 

— Ce? 

— Se va întoarce după mine!Mi-a spus că există intrări secrete care fac 
legătura dintr-o cameră în alta! Cine este această femeie? 

— Ce ziceţi că v-a spus? 

— Nu ridica glasul! Şi nu privi înspre mine! Te va vedea! 

— A luat-o pe hol la dreapta. 

— Nu poţi şti. Dar mai bine te-ai interesa să afli cine este! Înţelegi ce 
vreau să spun, sau nu? 

— Nu mai înţeleg nimic! se apără soldatul vorbind apăsat dar în şoaptă 
zidului din faţă. Nu înţeleg ce vrea ea să spună şi nu înţeleg nici ceea ce vreţi 
dumneavoastră să spuneţi! 

— Vino înăuntru. Repede! Am bănuiala că femeia este un agent 


comunist trimis din Peking! 

— Beijing vreţi să spuneţi? 

— Nu o voi lăsa să mă ajute să fug de aici, orice ar fi! Marie deschise 
complet uşa apoi, mişcându-se rapid, se postă în spatele ei. 

Paznicul se repezi înăuntru exact în momentul în care uşa se deschise cu 
o pocnitură. Camera era cufundată în întuneric; numai lumina din baie era 
încă aprinsă, strălucirea ei micşorată de uşa aproape închisă. Bărbatul putea fi 
văzut, în schimb el nu putea distinge nici o formă. 

— Unde sunteţi doamnă...? Calmaţi-vă. Nimeni nu vă va răpi... 

Soldatul nu mai fu în stare să continue. Marie îl izbi cu mânerul de fier 
la baza craniului cu forţa unei tinere crescute la o fermă din Ontario, obişnuită 
să mâne o vită cu ajutorul biciului. Bărbatul se prăbuşi; ea îngenunche lângă 
el şi trecu repede la fapte. 

Chinezul era voinic dar nu era gras şi nici înalt. Marie nu era solidă, dar 
era destul de înaltă pentru o femeie. Cu oarecare modificări sumare, 
îmbrăcămintea şi pantofii mergeau pentru o evadare rapidă. Rămânea 
problema părului. Se uită în jur. Cercetează fiecare lucru în parte. Vei găsi 
ceva de care te vei folosi. În cele din urmă găsi. Atârnat de o bară de crom pe 
noptieră, se afla un prosop pentru mâini. Îl desfăşură repede şi îşi adună părul 
în vârful capului, apoi îşi înfăşură prosopul, fixându-l. Fără îndoială arăta 
ridicol şi nu se putea să nu fie depistat la o cercetare mai atentă, dar era un 
fel de turban. 

Dezbrăcat până la chiloţi şi ciorapi, soldatul începu să geamă. Încercă să 
se ridice, dar se prăbuşi la loc în stare de inconştienţă. Marie alergă la dulap 
şi îşi strânse repede hainele. Apoi merse către uşă şi o deschise cu grijă nu 
mai mult de trei centimetri. Două surori - o chinezoaică şi o europeancă - 
discutau pe şoptite în hol. Orientala nu era sora medicală de dinainte. O altă 
soră ce îşi făcu apariţia, făcu semn cu capul înspre cele două, apoi se îndreptă 
cu hotărâre spre o uşă din capătul coridorului. Era o cămăruţă pentru 
depozitarea rufăriei. Un telefon sună pe biroul aflat aproximativ la 
cincisprezece metri depărtare, pe hol, în spatele biroului era un alt coridor, ce 
se despărţea în două laturi care se prelungeau mai departe. O tăbliță pe care 
scria IEŞIRE atârna din tavan, săgeata indicând spre dreapta. Cele două 
surori care conversau se întoarseră şi se îndreptau către măsuţa pe care se 
putea auzi telefonul sunând; cea de a treia părăsi cămăruţa pentru rufărie 
ducând un braţ de cearceafuri. 

Evadarea cea mai sigură este cea făcută în etape, treptat, profitând de 
starea de confuzie care se iveşte. 

Marie se strecură afară din cameră şi alergă de-a lungul holului înspre 
cămăruţa pentru rufărie. Intră şi închise uşa după ea. Deodată strigătul de 
protest al unei femei umplu coridorul întreg făcând-o să înlemnească. Auzi 
paşi grei ce alergau, apropiindu-se; apoi mai multe persoane laolaltă. 

— Paznicul! ţipă sora medicală în engleză. Unde e mizerabilul? 

Marie întredeschise puţin uşa cămăruţei. Trei surori agitate se găseau în 
faţa fostei camere; toate dădură buzna înăuntru. 


— Tu deci! Ţi-ai scos şi hainele! Zangsile! Mizerabilule! Căutaţi-o în 
baie! 

— Tu! strigă soldatul cu greu. Tu ai lăsat-o să fugă! Voiraporta totul 
superiorilor mei! 

— Scuteşte-mă, scârnăvie! Minţi cu neruşinare! 

— Eşti o comunistă! Din Beijing! 

Marie se strecură afară din cămăruţă cu un morman de prosoape în 
braţe şi alergă înspre coridorul despărțitor ghidându-se după inscripţia cu 
săgeată ce indica ieşirea. 

— Chemaţi-l pe maiorul Liu. Am prins o spioană comunistă! 

— Anunţaţi poliția! E un pervers! 

* 
* * 


Odată ajunsă afară, Marie alergă spre locul cel mai ferit din parcarea 
din faţa spitalului şi se aşeză cu răsuflarea tăiată între două maşini. Trebuia să 
reflecteze şi să cântărească situaţia. Nu-şi putea permite să facă nici o 
mişcare greşită. Aruncă deoparte prosoapele şi rufăria, apoi începu să 
scotocească prin buzunarele uniformei. Găsi un portofel pe care-l deschise; 
numără banii dinăuntru în lumina slabă. Erau cu puţin peste 600 dolari Hong 
Kong, care însemnau aproximativ 100 de dolari americani, îndeajuns pentru a 
închiria o cameră la hotel; apoi zări o carte de credit garantată la o bancă din 
Kowloon. Dacă va fi necesar, o va prezenta - dar numai dacă nu va avea de 
ales - şi dacă va putea găsi o cameră liberă la un hotel. Scoase banii şi cartea 
de credit şi puse portofelul înapoi în buzunar. Apoi începu destul de incomod 
să-şi schimbe îmbrăcămintea în timp ce studia străzile din jurul spitalului. 
Spre uşurarea ei, erau aglomerate, şi acea mulţime îi putea garanta un 
refugiu. 

Pe neaşteptate, o maşină intră cu toată viteza în parcare, cu anvelopele 
scrâşnind pe asfalt şi se opri în faţa Camerei de Gardă. Marie se ridică puţin şi 
încercă să străpungă cu privirea prin ferestrele automobilului. Maiorul chinez 
cu statura impunătoare şi doctorul englez săriră din maşină şi se îndreptară în 
fugă spre intrare. În clipa în care cei doi se făcură nevăzuţi pe uşa 
spitalului, Marie ieşi în grabă din parcare şi ajunse în stradă. 

Umblă ore întregi, cu o singură oprire la un restaurant, unde mâncă 
până simţi că nu mai suportă nici vederea unui hamburger. După ce termină, 
se duse la toaletă şi se privi în oglindă. Pierduse din greutate şi sub ochi avea 
nişte pungi vineţii. În rest, era aceeaşi. Singurul lucru care o incomoda era 
părul. Vor cutreiera prin tot Hong Kong-ul ca să-i dea de urmă, şi primele 
detalii ale oricărei descrieri vor fi înălţimea şi părul. În privinţa primeia nu 
putea face mare lucru, dar putea să o modifice aproape complet pe a doua. Se 
opri la o mercerie să cumpere câteva ace de gămălie şi agrafe. Apoi îşi aduse 
aminte cum o învățase Jason să procedeze la Paris, atunci când fotografia ei 
apăruse în toate ziarele şi îşi adună la spate părul, strângându-l în coc şi 
prinzându-l în părţi cu agrafe. Efectul fu o faţă cu trăsături mult mai aspre, 
accentuate de slăbiciune şi de lipsa fardului. Era aşa cum dorise Jason sau 


David în Paris. Nu, reflectă ea, nu fusese David în Paris. Fusese Jason Bourne. 
Noaptea se lăsa ca atunci, cu mult timp în urmă, la Paris. 

— De ce faceţi asta, doamnă? o întrebă vânzătoarea care stătea lângă 
oglindă, la raionul de produse cosmetice. Aveţi un păr aşa de frumos. 

— Da? M-am săturat să-l tot pieptăn, asta e tot. 

Marie părăsi merceria. Cumpără nişte sandale fără tocuri de la o tarabă 
de pe stradă şi o imitație a unei genţi Gucci de la o alta. Îi mai rămăseseră 45 
de dolari americani şi nu avea nici cea mai mică idee unde îşi va petrece 
noaptea. Era şi prea târziu şi prea devreme, în acelaşi timp, să se ducă la 
consulat. Un cetăţean canadian sosind după miezul nopţii şi cerând o listă a 
personalului ar trezi oarecare suspiciuni. Mai mult, nu avusese timp să se 
gândească cum să formuleze cererea. Încotro s-ar putea duce? Avea nevoie să 
se odihnească. Nu întreprinde nimic atunci când eşti obosit sau epuizat. 
Posibilitatea unei erori este prea mare. Odihna este o armă. Nu uita asta. 

Trecu pe sub o arcadă şi intră pe un drum închis. Un cuplu de tineri 
americani în blue jeans tocmai se tocmeau cu proprietarul unui magazin de 
tricouri. 

— Haide - haide, spunea tânărul. Vrei să mai câştigi ceva în plus astă 
seară, sau nu? Vreau să spun, mai taie niţel din preţ şi vei avea câţiva dineros 
în plus în buzunar; am sau nu dreptate? 

— Nici un dineros; protestă comerciantul, zâmbind. Numai dolari, şi îmi 
oferiţi prea puţini! Am copii. Le luaţi hrana de la gurile înfometate! 

— Probabil că este şi patronul unui restaurant, observă fata. 

— Doriţi un restaurant? Cu mâncare chinezească adevărată, autentică? 

— Zău dacă n-ai dreptate, Lacy! 

— Al treilea văr din partea tatălui meu are un loc excelent la două străzi 
depărtare de aici. Foarte aproape, foarte ieftin şifoarte bun. 

— Las-o baltă, spuse tânărul. Patru dolari americani pentru şase 
tricouri. E ultima ofertă. 

— Îi iau. Numai pentru că sunteţi prea tare pentru mine. Comerciantul 
apucă bancnotele oferite şi-i vâri tricourile într-o sacoşă de hârtie. 

— Eşti o comoară, Buzz. 

Fata îl sărută pe obraz şi chicoti. 

— Te târgui încă la ora asta să fixezi preţul la un procentaj de 400%! 

— Ăsta e necazul cu voi, economiştii! Nu luaţi în considerare factorul 
estetic. Mirosul vânatului, plăcerea conflictului verbal! 

— Dacă ne căsătorim vreodată,eu te voi întreţine pentru tot restul vieţii 
mele amărâte, negociator mare ce eşti. 

Ocaziile se vor ivi singure. Recunoaşte-le şi profită de ele'Marie se 
apropie de cei doi studenţi. 

— Scuzaţi-mă, spuse ea, adresându-i-se în primul rând fetei. V-am auzit 
din întâmplare discutând. 

— N-am fost nemaipomenit? izbucni tânărul. 

— Foarte abil, observă Marie. Dar bănuiesc că prietenul tău are un scop. 
Tricourile l-au costat neîndoielnic mai puţin decât douăzeci şi cinci de centi 


fiecare. 

— Patru sute la sută! spuse fata, dând din cap. Keystone ar trebui să fie 
aşa de norocos. 

— Key... cine? întrebă tânărul. 

— Un termen folosit de giuvaergii, explică Marie. Înseamnă sută la sută. 

— Sunt înconjurat de filistini! se plânse el. Eu am terminat istoria 
artei. Într-o zi voi conduce Metropolitan-ul! 

— Numai să nu încerci cumva să-l cumperi! spuse fata, întorcându-se 
către Marie. lertaţi-mă, nu suntem nişte aiuriţi, doar ne distrăm. V-am tăiat 
vorba. 

— Sunt într-o situaţie jenantă, dar avionul a avut o zi întârziere şi grupul 
meu a plecat deja spre China. Hotelul este complet ocupat şi mă întreb dacă 
aţi putea... 

— Aveţi nevoie de un loc unde să trageţi, o întrerupse studentul în 
istoria artei. 

— Da, cred că da. Sincer, am ceva bani la mine, dar nu prea mulţi. Sunt 
profesoară, în Maine - în ştiinţe economice, mă tem. 

— Nu aveţi de ce, îi spuse fata zâmbind. 

— O să-mi găsesc grupul, dar mă tem că abia mâine, nu astă-seară. 

— Am putea să o ajutăm, nu-i aşa Lacy? 

— Sigur. Colegiul nostru are un aranjament cu universitatea chineză din 
Hong Kong. 

— Condiţiile nu sunt prea grozave, dar preţul este convenabil, spuse 
tânărul. Trei dolari americani pe noapte. Dar, Sfinte Sisoie, sunt 
antediluviene! 

— Vrea să spună că există un anumit cod puritan acolo. Sexele sunt 
separate, spuse fata. 

— Băieți şi fete împreună - cântă tânărul student. Împreună pe dracu’! 
adăugă el. 

* 
* * 


Marie şedea pe un pat de campanie în încăperea imensă, cu tavanul, 
înalt de peste cincisprezece metri. Presupunea că era o sală de sport. În jurul 
ei, femei tinere dormeau sau stăteau treze. Cele mai multe dintre ele erau 
tăcute; câteva sforăiau, altele fumau. Din când în când, câte una intra în baia 
unde luminile fluorescente erau lăsate aprinse. Se găsea printre tineri, şi ar fi 
vrut să fie şi ea ca ei, neştiutoare de grozăviile din jur. David, am nevoie de 
tine! Tu crezi că sunt tare, dar nu pot face faţă singură, iubitule. Ce să fac? 
Cum să fac? 

Cercetează fiecare lucru în parte. Vei găsi ceva de care te vei putea 
folosi. - Jason Bourne. 


CAPITOLUL 13 


Ploaia era torențială, afundând nisipul şi izbind reflectoarele ce luminau 
statuile groteşti aflate în Repulse Bay - reproduceri în piatră ale unor zei 
chinezi, personaje mitologice ale Orientului, cu înfăţişări macabre, uriaşe, 
unele având o înălţime de aproape zece metri. Plaja întunecată era pustie, dar 
viaţa continua în vechiul hotel din capătul şoselei şi anacronicul bar de peste 
drum. Erau adunaţi laolaltă vagabonzi, turişti şi băştinaşi care veniseră în golf 
să bea un ultim pahar şi să privească statuile amenințătoare cum alungă 
spiritele rele care ar fi putut în orice moment să se ivească din valurile mării. 
Ploaia abundentă ce se pornise deodată îi obligase pe cei care se plimbau să 
se pună la adăpost; alţii aşteptau să se potolească vremea păcătoasă înainte 
de a se îndrepta spre casele lor. 

Ud leoarcă, Bourne şedea pe vine într-un tufiş aflat la douăzeci de paşi 
de baza unui idol sălbatic, pe drumul spre plajă, îşi şterse faţa umezită de 
ploaie şi privi înspre treptele de beton care duceau către intrarea hotelului 


Colonial. Îl aştepta pe cel care ocupa locul al treilea pe lista dată de taipan. 
* 


* * 


Primul dintre ei încercase să-i întindă o cursă pe digul Star Ferry, locul 
de întâlnire stabilit. Jason purtase aceleaşi haine pe care le avusese în Walled 
City şi-i identificase pe cei doi indivizi plătiţi care încercau să-i urmărească 
mişcările. Nu fusese aşa de uşor cum fusese cu cei doi din Walled City, dar 
nici prea greu. 

La cea de a treia sosire a bacului, la debarcader, Bourne nu-şi făcuse 
apariţia la locul de întâlnire stabilit, la o anume fereastră aflată pe partea 
dreaptă a vasului. În schimb, aceiaşi doi indivizi trecură de două ori pe lângă 
omul său de legătură, comunicând scurt şi apoi îndreptându-se în direcţii 
opuse, cu privirile atente la superiorul lor. Jason aşteptase până când bacul se 
apropiase de dig şi pasagerii începuseră să se îndrepte în masă către rampa 
de ieşire de la proră. Îl atacase pe primul chinez pe partea dreaptă, cu o 
lovitură în rinichi, în timp ce trecea neobservat pe lângă el prin mulţime, apoi 
îl lovise în moalele capului cu presse-papierul greu de alamă; între timp 
pasagerii treceau grăbiţi pe lângă ei, în semiîntunericul de afară. Apoi se 
întoarse şi îl reperă pe cel de-al doilea urmăritor printre băncile rămase goale. 
Se apropie şi-i propti pistolul în stomac, apoi îl trase către pupă, unde-l 
împinse în balustradă, aruncându-l peste bord. Zgomotul sirenei umplu 
liniştea nopţii iar bacul începu să se îndrepte încet spre digul Kowloon. După 
aceea, se dusese la locul de întâlnire stabilit, la fereastra cabinei părăsite din 
mijlocul punţii. 

— Te-ai ţinut de cuvânt, spuse Jason. Mi se pare că am întârziat puţin. 

— Tu m-ai chemat? 

Ochii omului poposiră asupra hainelor sărăcăcioase ale lui Bourne. 


— Eu. 

— Nu prea semeni cu bărbatul plin de bani cu care am vorbit la telefon. 

— Eşti îndreptăţit să crezi asta. 

Bourne scoase un teanc de bancnote americane împăturite, cele de 1000 
de dolari vizibile în timp ce le desfăcea. 

— Tu eşti, într-adevăr. Chinezul aruncase o privire scurtă peste umărul 
lui Jason. 

— Ce vrei de la mine? întrebă el neliniştit. 

— Informaţii despre o anumită persoană care îşi spune Jason Bourne. 

— N-ai dat peste cine trebuie. 

— Plătesc bine. 

— N-am nimic de vândut. 

— Ba eu cred că da. 

Bourne puse banii la loc şi îşi scoase arma, apropiindu-se de bărbat în 
timp ce pasagerii pentru Kowloon umpleau puntea:. 

— Ori îmi spui de bună voie ce doresc să aflu contra unei sume 
rezonabile de bani. Ori vei fi forţat să vorbeşti ca să-ţi scapi pielea. 

— Ştiu numai atât, protestă chinezul. Oamenii mei nu se vor atinge de 
acest om. 

— De ce? 

— Nu mai este aceeaşi persoană. 

— Ce ai spus? 

Jason îşi ţinu răsuflarea privindu-l cu atenţie pe oriental. 

— Îşi asumă nişte riscuri pe care nu şi le-ar fi asumat niciodată înainte. 

Chinezul se uită din nou peste umărul lui Bourne; broboane de sudoare i 
se iviră pe frunte. 

— Revine pe neaşteptate după doi ani şi cine ştie ce s-a întâmplat între 
timp? Băutura, drogurile, boli de la târfe, cine poate şti? 

— Ce vrei să spui prin “riscuri”? 

— Exact ce am spus! Năvăleşte într-un cabaret din Tsim Sha Tsiu 
stârneşte panică şi învălmăşeală, poliţia e pe drum şi cu toate astea, pătrunde 
într-o cameră retrasă şi ucide cinci oameni! Ar fi putut să fie prins, iar cei 
care-l plătesc descoperiţi! Cu doi ani în urmă n-ar fi făcut un astfel de lucru. 

— Ai putea să interpretezi şi altfel cele întâmplate, observă Jason 
Bourne. Ar fi putut să intre ca un oarecare, şi să provoace el însuşi 
dezordinea. Să ucidă ca acel oarecare, apoi să plece sub altă înfăţişare, 
trecând neobservat din cauza confuziei generale. 

Orientalul privi pentru o clipă fix în ochii lui Jason, brusc mult mai 
înfricoşat decât înainte, în timp ce studia încă o dată îmbrăcămintea 
sărăcăcioasă, prost croită, a omului din faţa sa. 

— Da, cred că e posibil, spuse el, cu glas tremurător, ştergându-şi 
sudoarea de pe frunte. 

— Cum poate fi găsit acest Bourne? 

— Nu ştiu, jur pe toţi sfinţii! De ce mă întrebi astfel de lucruri? 

— Cum? repetă Jason, înghesuindu-l pe chinez, cu fruntea lipită de a lui, 


cu ţeava pistolului înfiptă în abdomenul acestuia. Dacă voi nu vă atingeţi de el, 
atunci măcar ştiţi unde poate fi atins unde poate fi găsit! Unde? Spune-mi! 

— Iisuse Christoase! 

— Lasă-l pe El în pace! Spune-mi de Bourne! 

— Macao! Se zvoneşte că lucrează în Macao, asta e tot ce ştiu, jur. 

Omul privi cu teamă în jurul său. 

— Dacă încerci să-i găseşti pe cei doi, nu te mai obosi degeaba. Îți spun 
eu unde se află, spuse Jason. Unul e făcut grămadă, colo, cât despre celălalt 
sper că ştie să înoate. 

— Dar aceşti oameni sunt... De fapt, cine eşti tu? 

— Cred că ştii, răspunse Bourne. Du-te în spatele bacului şi rămâi acolo. 
Dacă faci un singur pas înainte să debarcăm, nu vei mai apuca să faci altul 
vreodată. 

— Dumnezeule, eşti... 


— N-aş continua dacă aş fi în locul tău. 
* 


* * 


Cel de-al doilea nume era însoțit de o adresă neobişnuită, cea a unui 
restaurant din Causeway Bay, local cunoscut pentru bucătăria sa specific 
franceză. Conform notițelor lui Yao Ming, omul ocupa postul de manager, dar 
era, de fapt, proprietarul localului ai cărui chelneri erau la fel de priceputi în 
mânuirea armelor ca şi în cea a tăvilor. Nu se cunoştea adresa de acasă a 
omului de legătură - toate afacerile sale erau încheiate la restaurant, şi se 
zvonea că nu are o reşedinţă permanentă. Bourne se reîntorsese la Peninsula, 
îşi aruncase haina şi pălăria şi străbătuse grăbit holul aglomerat al hotelului, 
îndreptându-se spre lift. Un cuplu elegant îmbrăcat încercase să-şi ascundă 
uimirea la vederea lui. El zâmbise şi mormăise scuzându-se: 

— Vânătoarea de comori e un joc pe care nu-l joacă numai copiii, nu? 

Ajuns în camera sa, îşi permise să redevină pentru câteva clipe David 
Webb. Dar fusese o greşeală; nu suporta întreruperea în şirul de idei din 
mintea lui Bourne. Sunt el din nou. Trebuie să fiu. El ştie ce să facă. Eu nul... 
Sub duş scăpase de murdăria cartierului Walled City, şi de umezeala 
apăsătoare de pe digul Star Ferry, apoi se bărbierise. În cele din urmă se 
îmbrăcase pentru o cină târzie în stil franțuzesc. 

Îl voi găsi, Marie! Jur pe toţi Dumnezeii că-l voi găsi/Fusese promisiunea 
lui David Webb, dar Jason Bourne fusese cel care strigase de furie. 

Restaurantul arăta mai degrabă a palat în stil rococo de pe bulevardul 
Montaigne din Paris decât a clădire banală de pe străzile Hong Kong-ului. 
Candelabre bogat ornamentate atârnau din tavan, luminând discret încăperile; 
lumânări acoperite licăreau pe mesele acoperite cu cele mai fine feţe de masă 
şi pe care stăteau aranjate cu grijă tacâmurile din cel mai curat argint şi 
paharele de cristal. 

—Mi-e teamă că nu mai avem mese libere astă seară, domnule, îi spuse 
şeful de sală. 

Era singurul francez din tot localul. 


— Mi s-a spus să întreb de Jiang Yu şi să spun că e urgent, replicase 
Bourne, scoțând o bancnotă de 100 de dolari americani.Credeţi că el ar putea 
găsi ceva. dacă asta-l găseşte pe el? 

— Voi găsi eu, domnule. 

Strânse uşor mâna lui Jason primind banii. 

— Jiang Yu este un membru de seamă al micii noastre comunităţi, dar eu 
sunt cel care alege clienţii. Comprenez vous? 

— Absolutement. 

— Bien! Aveţi înfăţişarea unui bărbat distins şi atrăgător. Pe aici, vă 
rog, domnule. 

Dar nu fusese să fie; evenimentele se precipitaseră repede. La câteva 
minute după ce fusese servit cu o băutură, un chinez pirpiriu în costum negru 
apăruse la masa lui. Dacă exista ceva ciudat în privinţa sa, îşi spuse David 
Webb, era culoarea mai închisă a pielii şi înclinația mai pronunţată a ochilor. 
Avea ceva sânge malaesian în vine. Opreşte-te! Comandă Bourne. Asta nu ne 
ajută la nimic! 

— Aţi întrebat de mine? spune manager-ul, cercetând chipul întors către 
el. Cu ce vă pot fi de folos? 

— Mai întâi luând loc. 

— Nu avem voie să stăm la masă cu clienţii, domnule. 

—Nu-i chiar aşa. Nu şi dacă sunteţi proprietarul localului. Vă rog, 
aşezaţi-vă. 

— Sunteţi cumva de la fisc? În cazul acesta, sper să savurati în linişte 
cina, pe care o veţi avea apoi de plătit. Activităţile mele sunt perfect în regulă, 
ca şi registrele contabile. 

— Dacă vi se pare cumva că sunt britanic, înseamnă că m-aţi ascultat 
atent. lar dacă o jumătate de milion de dolari vă plictisesc, atunci sunteţi 
liber, eu îmi voi savura liniştit cina. 

Bourne se lăsă pe spate şi sorbi calm din paharul pe care îl ţinea în 
mâna stângă- dreapta îi era ascunsă. 

— Cine v-a trimis? întrebă orientalul în timp ce se aşeza. 

— Vino mai aproape. Nu vreau să vorbesc prea tare. 

— Da, desigur. 

Jiang Yu se aşeză exact în faţa lui Bourne. 

— Trebuie să ştiu. Cine v-a trimis? 

— Spune-mi, spuse Jason, îţi plac filmele americane? În special western- 
urile noastre? 

— Desigur. Filmele americane sunt excelente, eu chiar prefer filmele din 
vestul vostru îndepărtat. Atât de poetice în răzbunări, atât de îndreptăţit de 
violente. Spun corect ceea ce spun? 

— Da. Pentru că exact în momentul de faţă te afli într-unul. 

— Poftim? 

— Am o armă ultrasofisticată sub această masă, îndreptată exact între 
picioarele tale. 

În mai puţin de o secundă, Jason trase faţa de masă, ridicând arma astfel 


ca ţeava să poată fi văzută, apoi imediat o împinse la loc sub masă. Are un 
amortizor care reduce zgomotul produs de glonţ la o pocnitură ca a unui dop 
scos dintr-o sticlă de şampanie, dar nu cu acelaşi efect. Liao jie ma? 

— Liao jie... spuse orientalul, rigid, respirând adânc, înspăimântat. 
Lucraţi pentru brigada specială? 

— Nu lucrez pentru nimeni, doar pentru mine. 

— Atunci nu există nici un fel de jumătate de milion de dolari, nu-i aşa? 

— Există atât cât consideri că valorează viaţa ta. 

— De ce eu? 

— Eşti pe listă, răspunse Bourne. 

— Pentru execuţie? Şopti chinezul cu faţa schimonosită şi răsuflarea 


tăiată. 

— Asta depinde de tine. 

— Trebuie să plătesc să nu mă ucideţi? 

— Într-un fel, da. 

— Nu duc în buzunare jumătate de milion de dolari! Nu am atâta în tot 
localul. 


— Atunci plăteşte-mi cu altceva! 

— Ce? Cât? Nu vă mai înţeleg. 

— Informaţii în schimbul banilor. 

— Ce fel de informaţii? Întrebă chinezul în timp ce frica i se transformă 
în panică. Ce informaţii aş putea eu deţine? De ce aţi venit la mine? 

— Pentru că ai avut de-a face cu un om pe care doresc să-lgăsesc. Un 
om care-şi spune Jason Bourne. 

— Nu! N-am avut de-a face cu el niciodată! 

Mâinile orientalului începură să tremure. Venele din gâtlej îi zvâcneau, 
şi pentru prima dată ochii i se abătură de pe faţa lui Jason. Minţea. 

— Eşti un mincinos, spuse Jason liniştit, întinzând mâna dreaptă mai în 
faţă pe sub masă, în timp ce se apleca înainte. Ai făcut legătura în Macao. 

— Macao; da! Dar nu am făcut nici o legătură. Jur pe mormintele 
familiei mele. 

— Eşti foarte aproape să-ţi pierzi şi burta şi viaţa. Ai fosttrimis în Macao 
să-l găseşti. 

— Am fost trimis, dar nu l-am găsit! 

— Dovedeşte-mi-o. Cum trebuia să stabileşti legătura? 

— Prin intermediul Francezului. Trebuia să stau în capul scărilor 
bazilicei arse a sfântului Paul de pe Calcada şi să port o eşarfă neagră la gât, 
iar când un bărbat se va apropia de mine - un francez - şi va face comentarii 
la adresa frumuseţii ruinelor, eu trebuia să spun următoarele cuvinte: “Cain e 
pentru Delta”. Dacă el răspundea “lar Carlos e pentru Cain”, trebuia să-l 
accept ca legătura directă a lui Jason Bourne. Dar jur, niciodată acel francez... 

Bourne nu mai auzi restul protestelor orientalului. Explozii sacadate îi 
invadară mintea, aruncându-l în trecut. O lumină albă orbitoare îi umplu ochii, 
zgomotele asurzitoare erau insuportabile. Cain e pentru Delta, iar Carlos e 
pentru Cain. Cain e pentru Delta! Delta One este Cain! Meduza intră în 


acțiune; şarpele îşi schimbă pielea. Cain e la Paris şi Carlos vafi al lui Acestea 
erau cuvintele, codurile, provocările aruncate Şacalului. Sunt Cain. Sunt mai 
bun decât tine, şi te aştept! Găseşte-mă Șacalule! Te sfidez să-l găseşti pe 
Cain, căci el e mai bun decât tine. Ai face bine să mă găseşti înainte de a te 
găsi eu pe tine Carlos. Căci nu eşti un adversar pe măsura lui Cain! 

Doamne Dumnezeule! Cine de pe această faţă a pământului ştia aceste 
cuvinte, cine le-ar putea şti vreodată? Ele erau îngropate în cele mai bine 
păzite arhive ale operaţiunilor secrete! Erau legătura directă cu Meduza! 

Bourne aproape apăsase pe trăgaciul automatului nevăzut, atât de brusc 
fusese şocul acestei incredibile revelații. Îşi retrase arătătorul, punându-l pe 
rama ce-l încadra. Fusese cât pe aci să omoare un om pentru dezvăluirea unor 
informaţii surprinzătoare. Dar cum de au fost posibile toate acestea? Cine era 
legătura acestui nou Jason Bourne, care cunoştea astfel de lucruri? 

Trebuia să se calmeze, ştia asta. Liniştea îl trăda, îi trăda surprinderea. 
Chinezul îl privea fix, timp în care îşi întindea cu prudenţă mâna dincolo de 
marginea banchetei. 

— Pune-o înapoi, sau îţi zbor burta, odată cu boaşele! Orientalul îşi 
smuci umărul şi mâna îi apăru din nou pe masă. 

— Ce am spus e adevărat, spuse omul. Francezul nu s-a arătat. Dacă ar 
fi făcut-o, v-aş fi spus totul. Aşa aţi fi făcut şidumneavoastră în locul meu. Nu 
sunt inconştient. 

— Cine te-a trimis să faci legătura? Cine ţi-a dat parola pe care o 
foloseşti? 

— Asta în mod sincer, mă depăşeşte complet, trebuie să mă credeţi. 
Totul s-a făcut prin telefon de către alţii, care cunoşteau doar informaţiile pe 
care trebuia să le transmită. Dovada corectitudinii e în sumele de bani cu care 
sunt plătit. 

— Cum eşti plătit? Cineva trebuie să-ţi aducă banii ăştia. 

— Cineva care este un nimeni, cineva special angajat pentru asta. Gazda 
necunoscută a unei petreceri fastuoase, să zicem, cere să vorbească cu 
manager-ul. Eu îi mulţumesc pentru felicitări şi în timpul discuţiei noastre îmi 
este strecurat un plic cu zece mii de dolari americani, pentru a-l contacta pe 
francez. 

— Şi apoi? Cum îl contactezi? 

— Mă duc în Macao, la cazinoul Kam Pek, frecventat mai ales de chinezi, 
în principal pentru jocurile de fan-tan şi dai sui; mă duc la masa numărul 
cinci şi las un număr de telefon al unui hotel din Macao - nu un telefon 
particular - şi un nume, orice nume, un nume fictiv bineînţeles. 

— Iar el sună la acel număr? 

— Poate da, poate nu. Perioada de aşteptare e de douăzeci şi patru de 
ore în Macao. Dacă nu sună până atunci, înseamnă că ai fost refuzat deoarece 
Francezul n-are timp pentru tine. 

— Astea sunt regulile? 

— Da. Eu am fost refuzat de două ori, iar singura dată când am fost 
acceptat, nu a apărut la locul stabilit, la bazilica Sfântul Paul. 


— De ce crezi că te-a respins? Şi de ce crezi că nu s-a arătat atunci? 

— N-am idee. Probabil a avut prea multe contracte pentru asasinul său 
profesionist. Sau poate că nu i-au convenit condiţiile, impuse în primele două 
ocazii iar la cea de a treia i s-a părut că a observat oameni suspecți pe 
Calcada, despre care a crezut că sunt cu mine, puşi să-l urmărească. Astfel de 
oameni nu au existat, desigur, dar nici întâlnirea nu a mai avut loc. 

— Deci masa numărul cinci. Crupierii, spuse Bourne. 

— Ei se schimbă constant. Aranjamentul său este însă cu masa 
respectivă printr-o sumă generală care se împarte. Şi cu siguranţă că nu se 
duce el însuşi la acest cazinou pentru a prelua contractele - negreşit, plăteşte 
o prostituată de pe stradă. Este foarte precaut, un profesionist adevărat. 

— Mai ştii pe altcineva care a încercat să ia legătura cu acest Bourne? 
întrebă Bourne. Îmi voi da seama imediat dacă minţi. 

— Cred. Sunteţi obsedat - nu e treaba mea - şi m-aţi prins şi la prima 
minciună. Nu, nu ştiu, domnule. Acesta e adevărul şi n-am de gând să-l ascund 
cu riscul de a-mi vedea intestinele zdrobite ca zgomotul unui dop de 
şampanie. 

— Cred că spui adevărul. Pentru că ai prins esenţa lucrurilor. 

— Aveţi încredere, domnule. Sunt numai un om de legătură - unul 
scump, probabil, dar totuşi un om de legătură. 

— Chelnerii tăi sunt altceva însă după câte mi s-a spus. 

— Numai că n-au avut spiritul de observaţie necesar astă-seară, după 
cum se vede. 


— Mă vei însoţi până la uşă, totuşi, spusese el. 
* 


* * 


Era acum la cel de-al treilea nume de pe listă, bărbatul pe care-l aştepta 
acum în ploaia torențială din Repulse Bay. 

Omul de legătură răspunsese parolei “Ecoutez, monsieur. Cain e pentru 
Delta şi Carlos e pentru Cain “ 

— Am fost înţeleşi să ne întâlnim în Macao! [ipase bărbatul în 
receptorul telefonului. Unde ai fost? 

— Ocupat cu alte treburi, spuse Jason. 

— S-ar putea să fie prea târziu. Clientul meu are foarte puţin timp la 
dispoziţie şi este foarte bine informat. A aflat că omul tău acţionează în altă 
parte. E neliniştit. I-ai promis, Francezule! 

— Unde crede că acţionează omul meu? 

—Într-o altă misiune, bineînţeles. A aflat detaliile! 

— Transmite i că se înşeală. Omul este disponibil dacă preţul este 
satisfăcător. 

— Sună-mă peste câteva minute. Vorbesc cu clientul şi văd dacă 
aranjamentul rămâne în picioare. 

Bourne telefonase cinci minute mai târziu. Încuviinţarea fu dată şi locul 
de întâlnire stabilit. Repulse Bay.Într-o oră. Statuia zeului războiului, pe drum 
către plajă, pe stânga cum mergi spre dig. Bărbatul va purta o eşarfă neagră 


în jurul gâtului, iar parola rămâne aceeaşi. 

Jason îşi privi ceasul; trecuseră 12 minute de la ora stabilită: Omul 
întârzia, iar ploaia nu era o problemă - dimpotrivă, era un avantaj, un adăpost 
natural. Bourne cercetase fiecare metru din terenul unde urma să aibă loc 
întâlnirea, dar nimic nu i se păruse neobişnuit, nu găsise nici un indiciu ce l-ar 
fi putut face să creadă că i s-a întins o cursă. 

— Zhongguo ren-ul apăru până la urmă, cu umerii strânşi, coborând în 
fugă scările sub ploaia torențială ca şi cum forma corpului său l-ar fi putut 
păzi de picăturile de ploaie. Se îndreptă alergând de-a lungul potecii către 
statuia zeului războiului şi se opri imediat ce ajunse în faţa imensului, 
fiorosului idol. Scrută împrejurimile luminate de reflectoarele aprinse şi faptul 
că nu găsi pe nimeni la locul întâlnirii i se oglindi pe faţă într-o expresie de 
furie amestecată cu surprindere. 

— Francezule! Francezule! 

Bourne alergă către trepte protejat de umbra gardului viu ce împrejmuia 
statuia idolului, asigurându-se încă o dată, înaintea momentului întâlnirii, dacă 
este acoperit din toate părţile. Se prelinse pe lângă balustrada groasă de 
piatră care mărginea treptele şi cercetă cu privirea capătul dinspre hotel al 
aleii. Văzu ceea ce sperase din tot sufletul să nu vadă! Un bărbat într-o manta 
de ploaie şi pălărie ieşi grăbit din hotelul Colonial. La mijlocul scării se opri, 
scoase ceva din buzunar; se întoarse; urmă o uşoară licărire de lumină... care 
primi imediat răspuns de la una dintre ferestrele aglomeratului hol al 
hotelului. Lanterne. Semnale. O iscoadă era în drum spre postul său, iar 
ştafeta sau dublura sa îşi confirmase prezenţa. Jason se întoarse pe călcâie şi 
se retrase pe acelaşi drum pe care venise, prin frunzişul umed. 

— Francezule, unde eşti? 

— Aici! 

— De ce n-ai răspuns? Unde? 

— În faţă. Tufişul din faţa ta. Grăbeşte-te! 

Omul se apropie de tufiş; era la un metru depărtare. Bourne sări şi-l 
înşfăcă, împingându-l adânc în frunzişul umed şi acoperindu-i gura cu mâna 
stângă. 

— Dacă vrei să trăieşti, nu scoate un sunet! 

La câţiva metri depărtare de linia țărmului, Jason îl îmbrânci pe oriental 
în trunchiul unui arbore. 

— Cine e cu tine? întrebă el aspru, îndepărtându-şi uşor mâna de pe 
gura bărbatului. 

— Cu mine? Nimeni nu e cu mine! 

— Nu minţi. Bourne îşi scoase automatul şi-l înfipse îngâtlejul 
orientalului. Chinezul îşi izbi capul înapoi în trunchiul copacului, cu ochii larg 
deschişi şi gura căscată. N-am timp de capcane! continuă Jason. N-am timp! 

— Nu e nimeni cu mine! În asemenea situaţii, de cuvântul de onoare îmi 
atârnă o viaţă! Fără el n-aş avea nici profesiunea pe care o am! 

Bourne îl privi fix. Îşi puse arma la loc în centură, îl apucă de braţ şi-l 
mână înspre dreapta. 


— Tăcere deplină. Vino cu mine. 

Câteva secunde mai târziu, Jason şi orientalul se strecurau prin tufărişul 
mustind de apă către o zonă a potecii la şapte sau opt metri în stânga 
masivului idol. Răpăitul ploii torențiale acoperea zgomotele care s-ar fi auzit 
într-o noapte senină. 

Pe neaşteptate, Bourne apucă umărul orientalului obligându-l să se 
oprească. În faţă se vedea iscoada, stând aplecată pe vine la marginea potecii, 
cu un pistol în mână. Trecu o clipă prin baia de lumină faţa statuii, apoi se 
făcu nevăzut; faptul se produsese foarte repede, dar fusese de ajuns. Bourne 
privi la oriental. 

Chinezul înlemnise. Nu-şi putea lua ochii de la locul luminat pe unde 
trecuse iscoada. Gândurile i se îngrămădeau în minte şi panica îl cuprindea tot 
mai tare; i se citea în privire. 

— Shi, şopti el. Jiagian! 

— În termeni scurţi englezeşti, spuse Jason. Un călău, nu-i aşa? 

— Shi!'Da. 

— Spune-mi, ce mi-ai adus? 

— Totul, răspunse bărbatul, încă în stare de şoc. Banii, instrucţiunile, 
totul. 

— Un client nu trimite bani dacă are de gând să-l ucidă pe cel care-l 
angajează. 

— Ştiu, spuse omul moale, dând din cap şi închizând ochii. Pe mine vor 
să mă omoare! 

Cuvintele spuse lui Liang în port fuseseră profetice, îşi spuse Bourne. 
“Nu e o capcanăpentru mine. Este pentru tine. Ţi-ai îndeplinit misiunea şi nu- 
şi pot permite să lase nici un fel de urme. Nu-şi vor mai putea permite riscul 
pe care-l reprezinţi”. 

— Mai este unul sus, la hotel. l-am văzut schimbând semnale cu 
lanternele. De aceea nu ţi-am putut răspunde câteva minute. 

Orientalul se întoarse şi privi spre Jason; în ochii săi nuera nici un pic de 
autocompătimire. 

— Riscurile meseriei, spuse el, simplu. Cum spun chinezii, mă voi 
alătura strămoşilor şi sper ca ei să nu fie tot atât de proşti ca ăştia de aici. 
Ţine. Băgă mâna în buzunar şi scoase un plic. Ai totul aici. 

— Ai verificat? 

— Numai banii. Sunt toţi. Nu m-aş fi întâlnit cu tine dacă nu ţi-aş fi 
îndeplinit cererile şi restul nu mă interesează. 

Dar brusc omul îl privi intens pe Bourne, clipind din ochi sub ploaia 
torențială. 

— Dar tu nu eşti Francezul! 

— Uşurel, spuse Jason. Lucrurile iau întorsături neaşteptate pentru tine 
astă-seară. 

— Cine eşti? 

— Cineva care tocmai ţi-a arătat cum stai. Câţi bani ai adus? 

— Treizeci de mii de dolari americani. 


— Dacă ăsta este numai acontul, ţinta trebuie să fie cineva foarte 
important. 

— Presupun că este. 

— Păstrează.-i. 

— Ce? Ce ai spus? 

— Eu nu sunt Francezul, îţi aduci aminte? 

— Nuînţeleg. 

— Nu vreau nici măcar instrucţiunile. Sunt sigur că cineva de valoarea 
ta profesională poate să le folosească în avantajul său. Un om plăteşte bine 
pentru informaţii utile, dar mult mai mult când este în joc viaţa sa. 

— De ce faci asta? 

— Pentru că nu mă interesează deloc ce porţi cu tine în plic. Pe mine mă 
interesează un singur lucru. Îl vreau pe omul care-şi spune Bourne şi nu am 
vreme de pierdut. Ai ceea ce ţi-am oferit, plus dividende: te scot de aici în 
viaţă, chiar dacă o să trebuiască să las două cadavre aici în Bay, nu-mi pasă, 
numai dacă-mi spui ce te-am întrebat la telefon. Ai spus că, clientul tău te-a 
informat că asasinul Francezului acţionează în altă parte. Unde? Unde este 
Bourne? 

— Vorbeşti atât de repede... 

—Ţi-am spus, n-am timp! Spune! Dacă refuzi, plec şi omul clientului tău 
te va omori. Alege. 

— Shenzen, spuse orientalul, parcă înfricoşat la rostireaacestui nume. 

— În China? Ţinta e în Shenzen? 

— Posibil. Clientul meu înstărit are spioni în Queen's Road. 

—Ce-i asta? 

— Consulatul Republicii Populare Chineze. A fost acordată o viză foarte 
neobişnuită. Aparent eliberată de autorităţile cele mai înalte din Beijing. 
Spionul n-a putut afla de ce, iar când a întrebat, a fost imediat mutat de la 
secţia la care lucra. A raportat aceasta clientului meu. În schimbul banilor, 
desigur. 

— De ce e aşa de neobişnuită viza asta? 

— Pentru că nu a existat nici un fel de perioadă de aşteptare şi 
solicitantul n-a apărut la consulat. Ambele sunt de nemaiauzit. 

— Totuşi, nu e decât o viză. 

— În Republica Populară Chineză nu există “decât o viză”. Mai ales nu 
pentru un alb care călătoreşte singur, cu un paşaport dubios eliberat în 
Macao. 

— Macao? 

— Da. 

— Când este data de intrare? 

— Mâine. La punctul de frontieră Lo Wu. Jason studie faţa chinezului. 

— Ai spus că, clientul tău are pe cineva la consulat. Dar tu? 

— Lucrul la care te gândeşti va costa o grămadă de bani, pentru că 
riscul este foarte mare. 

Bourne îşi ridică ochii şi privi prin perdelele de ploaie la lumina 


reflectorului aflat în spatele statuii. Ceva se mişcase; iscoada îşi căuta ţinta. 


— Aşteaptă aici, spuse el. 
* 


* * 


Trenul de dimineaţă nu făcea mai mult de o oră de la Kowloon până la 
punctul de frontieră Lowu. Îi trebuiră mai puţin de zece secunde pentru a-şi 
da seama că a intrat în China. 

Trăiască Republica Populară Chineză! 

Nici nu era nevoie de lozincă: grănicerii o trăiau cu intensitate. Erau 
rigizi şi insolenţi, cu priviri fixe, pocnind paşapoartele cu ştampilele de 
cauciuc cu furia unor adolescenţi ostili. Din fericire exista şi un sistem de 
ameliorare. Dincolo de grăniceri, câteva femei tinere în uniforme zâmbeau din 
spatele unor mese lungi pe care se găseau îngrămădite broşuri lăudând de zor 
frumuseţea şi virtuțile pământului lor şi ale sistemului. Dacă exista o urmă de 
ipocrizie în ceea ce făceau, măcar ea nu era evidentă. 

Bourne plătise suma de 7000 de dolari pentru viza sa. Era valabilă timp 
de cinci zile. Scopul vizitei era înscris ca “investiţii comerciale în zona 
economică”, şi putea fi reînnoită la biroul de imigraţii din Shenzen, cu dovada 
investiţiei coroborată cu mărturia unui bancher chinez prin care se investeau 
banii. Din recunoştinţă şi fără să-i mai ceară altă plată, omul de legătură 
chinez îi dăduse şi numele unui bancher din Shenzen care putea cu uşurinţă 
să-l călăuzească pe “domnul Cruett” către posibilităţile de investiţie; aşa-zisul 
domn Cruett fiind încă înregistrat la hotelul Regent din Hong Kong. Şi, în fine, 
un pont furnizat gratis de către omul a cărui viaţă o salvase în Repulse Bay: 
descrierea bărbatului care călătorea sub un paşaport eliberat în Macao peste 
graniţa Lo Wu. Avea 1,90 m. Înălţime, 94 kg. greutate, pielea albă, iar părul 
castaniu deschis. Jason privise atent la aceste semnalmente şi, în mod 
automat, îşi adusese aminte de datele avute din propriul său paşaport. 
Descrierea fusese: “ÎNĂLŢIMEA: 1,90 m. GREUTATEA: 93 kg. Sex bărbătesc. 
Rasa: albă. Părul: castaniu deschis”. O senzaţie stranie de teamă îi cuprinse 
toată fiinţa. Nu teama de confruntare; dorea asta mai presus de toate, 
deoarece o dorea pe Marie înapoi, înainte de orice. Era însă groaza de a se fi 
făcut responsabil de crearea unui monstru - un agent al morţii care se 
născuse dintr-un virus pe care îl perfecţionase în laboratorul minţii şi trupului 
său. 

Fusese primul tren care plecase din Kowloon, ocupat în mare parte de 
muncitori şi personal executiv acceptat - momit în Zona Economică Liberă, 
din Shenzen de către Republica Populară Chineză, în speranţa de a atrage 
investiţii străine. 

La fiecare oprire în drumul până la graniţă, Bourne urmărea mulţimea 
de pasageri ce urcau în tren. Privirea îi poposea insistent asupra fiecărui 
bărbat alb. Când ajunseră la graniţă erau în jur de paisprezece, dar nici unul 
nu corespundea nici măcar vag descrierii făcute de omul din Macao. Noul 
Jason Bourne trebuie să fi luat un tren mai târziu. Originalul îl va aştepta pe 
cealaltă parte a graniţei. Acum era în aşteptare. 


În timpul celor patru ore care trecuseră trebuise să răspundă de 
şaisprezece ori la întrebările personalului grăniceresc că îşi aştepta un asociat 
de afaceri; era clar că înţelesese greşit programul şi luase un tren mult prea 
devreme. La fel ca peste tot, dar în special în Orient, faptul că un american 
politicos îşi bătuse capul să se facă înţeles în limba locului îi atrăsese simpatia 
oamenilor. Îi fură servite patru ceşti de cafea, şapte de ceai fierbinte, iar două 
din fetele în uniformă chicotiră vesel când îi oferiră un cornet de îngheţată 
foarte dulce. Acceptase totul. Procedând altfel ar fi părut grosolan, iar 
grosolănia nu-şi avea locul aici. Excepţia o făceau grănicerii. 

Era unsprezece şi zece. După ce li se controlaseră actele, pasagerii 
ieşiră printr-un coridor lung, aglomerat - cei mai mulţi dintre ei erau turişti, 
majoritatea albi; erau zăpăciţi şi încercau un sentiment de respect, amestecat 
cu teama de a se fi aflat acolo. Cei mai mulţi veneau în mici grupuri, însoţiţi de 
ghizi - unul din HongKong şi unul din China - care vorbeau engleza, germana 
sau franceza acceptabil şi, în silă japoneza pentru acei vizitatori nedoriți care 
aveau mai mulţi bani decât au avut vreodată Marx sau Confucius. Jason studie 
fiecare bărbat. Cei mai mulţi depăşeau 1,82 m. în înălţime dar erau sau prea 
tineri sau prea bătrâni, prea voinici ori prea subţiri, îmbrăcaţi în pantaloni de 
un verde violent sau galben ţipător. Nici unul dintre aceştia nu putea fi omul 
din Macao. 

Stai puţin! Acolo!lUn bărbat mai în vârstă într-un costum maroniu din 
gabardină, care părea a fi un turist de înălţime medie şi care şchiopăta 
devenise dintr-o dată mai înalt, iar şchiopătatul îi dispăruse! Cobori rapid 
treptele prin mulţime şi alergă spre parcarea imensă, plină cu autobuze şi 
microbuze şi câteva taxiuri, fiecare cu un ZHAN-LIBER - postat pe parbrize. 
Bourne o luă la fugă după el, printre cei din faţa sa, nepăsându-i de cei pe 
care-i brusca neintenţionat. Acesta era omul pe care-l căuta - omul din Macao! 

— Hei, eşti nebun? Ralph, m-a împins! 

— Împinge-l şi tu. Ce vrei să fac? 

— Fă ceva! 

— A dispărut. 

Bărbatul în costum de gabardină sări din uşa deschisă a unui microbuz 
verde închis, cu ferestre fumurii care conform inscripţiei chinezeşti, aparţinea 
unui departament numit Chutang Bird Sanctuary. Uşa se închise rapid şi 
vehiculul ieşi instantaneu din locul de parcare, depăşind celelalte vehicule şi 
îndreptându-se către ieşire. Bourne era înnebunit; nu-l putea lăsasă plece aşa! 
Un taxi prăpădit se afla în dreapta lui, cu motorul aprins. Smuci uşa şi imediat 
fu întâmpinat cu ostilitate. 

— Zhan! ţipă şoferul. 

— Shi ma? răcni Jason, scoțând destui bani americani din buzunar 
pentru a asigura oricui cinci ani de lux în Republica Populară Chineză. 

— Aiya! 

— Zou! îi ordonă Bourne, sărind pe locul din faţă şi arătând înspre 
microbuzul care tocmai descria un semicerc. Urmăreşte-l şi vei putea să-ţi 
începi propriile afaceri în zonă, spuse el în cantoneză. Îţi promit! 


Marie, sunt atât de aproape! Știu că e el! Îl voi prinde! E al meu acum! 
Este chezăşia noastră. 

Microbuzul pătrunse în viteză pe şosea, îndreptându-se spre sud la 
prima intersecţie, evitând spaţiul larg, aglomerat de autocare şi mulţimea 
privitorilor. Cu precauţie depăşi şuvoiul nesfârşit de biciclete de pe stradă. 
Şoferul taxiului îl ajunse din urmă pe o şosea primitivă pavată mai mult cu 
pământ dur decât cu asfalt. Vehiculul cu geamuri fumurii putea fi văzut în 
faţă, intrând pe o serpentină lungă în faţa unui camion ce căra maşini agricole 
grele. Un autocar aştepta la capătul curbei şi se încadră în trafic legănându-se 
pe şosea în spatele camionului, 

Bourne privi dincolo de microbuz; drept înainte erau nişte dealuri şi 
şoseaua începea să urce. Apoi apăru un alt autocar, de data aceasta în spatele 
lor. 

— Shumchun, spuse şoferul. 

— Bin ,do? întrebă Jason 

— Reţeaua de apă potabilă Shumchun, răspunse şoferul în chineză. Un 
rezervor foarte frumos, unul din cele mai minunate din toată China. Îşi trimite 
apa în sud înspre Kowloon şi Hong Kong. Intens vizitat de turişti în această 
perioadă a anului. Peisajul de toamnă e minunat. 

Microbuzul acceleră brusc, urcând pe şosea, distanţându-se de camion 
şi de autocar. 

— Nu poţi merge mai repede? Depăşeşte camionul şi autocarul din faţă! 

— Sunt prea multe serpentine... 

— Încearcă! 

Şoferul apăsă pe accelerator şi depăşi autocarul din faţă, trecând la 
numai câţiva centimetri de bara de protecţie a acestuia, deoarece din faţă se 
apropia în viteză un camion al armatei. Îlevită în ultimul moment provocând o 
ploaie de înjurături din partea soldaţilor. 

— Pui de căţea ce sunteţi! zbieră la rându-i şoferul, foarte mândru de 
depăşirea reuşită, dar blocat de camionul încărcat cu maşini agricole, singurul 
ce-l mai despărţea de dubă. 

Intraseră într-o curbă foarte strâmtă spre dreapta. Ţinându-se de geam, 
Bourne se aplecă în afară pentru a putea vedea cât mai bine şoseaua. 

— Nu vine nimeni! strigă el la şofer prin vântul şuierător.Dă-i drumul! 
Poţi depăşi! Acum! 

Şoferul procedă întocmai, forțând taxiul până la limită; pneurile se 
învârtiră un moment în gol pe o bucată netedă de pământ dur, făcând taxiul să 
derapeze primejdios în faţa camionului. În faţă se vedea o altă curbă, de data 
aceasta spre stânga. Capătul şoselei era drept, urcând un deal înalt. 
Microbuzul nu se mai vedea nicăieri; dispăruse după creasta dealului. 

— Kuai! ţipă Bourne. Nu poţi face maşina asta nenorocită să meargă 
mai repede? 

— N-a mers niciodată atât de rapid! Cred că în curând demonii vorface 
să explodeze motorul! Şi atunci ce voi face?Mi-au trebuit cinci ani să cumpăr 
maşina astablestemată şi multe alte şperţuri nenorocite ca să conduc în 


această zonă! 

Jason aruncă o mână de bancnote pe podeaua, taxiului, la picioarele 
şoferului. 

— Încă de zece ori pe atât dacă prindem microbuzul din urmă! Acum, 
dă-i drumul! 

Taxiul ajunse în vârful dealului şi cobori rapid într-o vale enormă aflată 
în apropierea unui lac care părea că se întinde pe o suprafaţă de mai mulţi 
kilometri. În depărtare, Bourne vedea munţii acoperiţi de zăpadă şi insulele 
verzi înconjurate de apa albastră verzuie cât putea cuprinde privirea. Taxiul 
se opri lângă o pagodă mare, roşie, aurită, la care se ajungea pe o scară de 
beton lustruit. Balcoanele deschise dădeau înspre lac. Chioşcuri cu răcoritoare 
şi magazine se aflau împrăştiate peste tot în afara locului de parcare, unde 
erau parcate patru autocare în faţa cărora se aflau ghizii care strigau 
instrucţiuni şi atrăgeau atenţia turiştilor să nu confunde autocarele la sfârşitul 
plimbării. 

Microbuzul cu ferestre fumurii nu se zărea nicăieri. 

Bourne îşi întoarse capul rapid, privind în toate direcţiile. Unde era? 

— Ce e şoseaua de acolo? îl întrebă pe şofer. 

— Staţii de pompare. E un drum interzis patrulat de armată. După cotul 
acela e un gard înalt şi un corp de gardă. 

— Aşteaptă aici. 

Jason ieşi din taxi şi se îndreptă către şoseaua cu accesul interzis, 
dorindu-şi din tot sufletul să fi avut la el un aparat de fotografiat sau un ghid 
turistic - un indiciu care să arate că e turist. Neavând nimic din toate acestea, 
tot ce putea face era să mimeze mersul ezitant şi o expresie adânc mirată a 
unui gură-cască. Nici un obiect nu era prea neînsemnat pentru el. Se apropie 
de cotitură în şoseaua prost pavată; văzu mai întâi gardul înalt şi o parte din 
corpul de gardă - apoi tot. O barieră lungă de metal era pusă de-a lungul 
şoselei. Doi soldaţi discutau cu spatele la el, privind înspre două vehicule 
parcate unul lângă altul ceva mai încolo, în coasta unei construcţii de beton 
vopsită în maro. Una dintre maşini era microbuzul cu ferestre fumurii, cealaltă 
o limuzină maro. Microbuzul se puse în mişcare. Se îndreptă înapoi către 
poartă! 

Mintea lui Bourne lucra febril. Nu avea nici o armă la el; era de altfel 
lipsit de sens chiar să şi gândeşti că ai putea trece una peste graniţă. Dacă 
încerca să oprească maşina şi să-l tragă afară pe ucigaş, agitația provocată ar 
atrage atenţia soldaţilor, iar puştile lor vor acţiona rapid şi cu precizie. Deci 
trebuia să-l scoată din maşină - să-l facă să coboare din proprie iniţiativă. 
Restul, Jason Bourne îl cunoştea; îl va obliga pe impostor să se întoarcă la 
graniţă şi vor trece amândoi peste ea într-un fel sau altul. Nimeni nu putea să 
stea în calea voinţei sale. David Webb nu ştiuse niciodată toate acestea. 
Bourne în schimb le trăise. 

Exista o cale! 

Jason fugi înapoi către capătul cotiturii părăsite, dincolo de locul unde 
se găsea poarta apărată de soldaţi. Îşi reluă expresia unui privitor fascinat şi 


ascultă atent zgomotele din jur. Motorul dubei îşi încetini turaţia; scârţâitul 
însemna că poarta era ridicată. Câteva secunde Bourne rămase în tufele de la 
marginea şoselei. Microbuzul dădu cotul, în timp ce el îşi cronometra 
mişcările. 

Dintr-odată se aruncă în faţa maşinii sub privirile îngrozite ale şoferului 
şi-şi izbi mâna cu putere în uşă, scoțând un strigăt de durere ca şi cum ar fi 
fost lovit sau accidentat mortal de maşină. Se întinse lat pe asfalt iar vehiculul 
opri. Şoferul se dădu jos, gata să-şi dovedească nevinovăția, însă nu apucă să 
o facă; mâna lui Jason i se încleştă de gleznă şi-l trase în jos, izbindu-l cu capul 
de portieră. Şoferul căzu inconştient la pământ. Bourne îl trase în spatele 
maşinii, sub geamul întunecat; zări o umflătură care, după toate aparențele, 
era o armă. I-o luă, apoi aşteptă ca omul din Macao să coboare din maşină. 

Nu apărea. Nu era logic. În patru labe, Bourne ajunse până în faţă, se 
apucă de marginea husei de pe scaunul şoferului şi se năpusti înăuntru, cu 
arma pregătită, iscodind locurile din spate de la un capăt la altul. 

Nimeni. Duba era goală. 

Se dădu jos şi, întorcându-se la şoferul leşinat, îi scuipă în faţă şi-l 
pălmui până se trezi. 

— Nali? şopti el aspru. Unde e omul din maşina asta? 

— Acolo! replică şoferul, în cantoneză, arătând cu capul, în maşina 
oficială împreună cu cineva pe care nu-l cunoaşte nimeni. Te implor, cruţă-mi 
viaţa blestemată! Am şapte copii! 

— Treci la volan, spuse Bourne, trăgându-l ca să se ridice şi împingând- 
ul prin uşa deschisă. leşi de aici cât de repede poţi. 

Nici un alt ordin nu mai fu necesar. Microbuzul ieşi în viteză din zona 
rezervorului Shumchun, înclinându-se atât de tare la cotul dinspre ieşirea 
principală încât Jason crezu că se va răsturna. Cineva pe care nu-l cunoaşte 
nimeni. Ce înseamnă asta? N-avea importanţă, omul din Macao era prins în 
capcană. Se afla într-o limuzină maro înăuntrul porţii pe şoseaua interzisă. 
Bourne alergă înapoi înspre taxi şi urcă în faţă; banii împrăştiaţi pe podea 
dispăruseră. 

— Eşti mulţumit? îl întrebă şoferul. Voi avea de zece ori mai mult decât 
ai lăsat să cadă la picioarele mele nevrednice? 

— Gura, Charlie Chan! O maşină va ieşi de pe şoseaua de la staţia de 
pompare iar tu vei face exact cum îţi voi spune eu. Mă înţelegi? 

— Dar dumneavoastră înţelegeţi că plata este de zece ori cantitatea pe 
care aţi aruncat-o în taxiul meu antic şi rablagit? 

— Înţeleg. S-ar putea chiar să fie de cincisprezece ori dacă-ţi faci treaba 
cum trebuie. Hai, dă-i drumul. Îndreaptă-te către marginea locului de parcare. 
Nu ştiu cât vom avea de aşteptat. 

— Timpul înseamnă bani, domnule. 

— Ah, mai tacă-ţi gura! 

Aşteptarea dură vreo douăzeci de minute. Într-un sfârşit limuzina maro 
apăru şi Bourne observă ceea ce nu văzuse înainte. Ferestrele erau mult mai 
întunecate decât ale microbuzului; oricine s-ar fi aflat înăuntru nu putea fi 


văzut de cei din afară. În clipa următoare Jason auzi ultimele cuvinte pe care 
ar fi dorit să le audă în acel moment. 

— Luaţi-vă banii înapoi, spuse şoferul încet. Vă voi duce înapoi în Lo Wu. 
Nu v-am văzut niciodată. 

— De ce? 

— Asta este o maşină guvernamentală - unul dintre vehiculele oficiale 
ale guvernului nostru - şi nu voi fi tocmai eu acela care s-o urmărească. 

— Stai puţin! Stai - numai puţin. De douăzeci de ori ceea ce ţi-am dat, şi 
ceva pe deasupra dacă toată treaba iese bine! Până când îţi voi spune eu, poţi 
sta la distanţă în spatele ei. Sunt doar un turist care doreşte să privească 
împrejurimile. Nu! Aşteaptă! Uite, îţi arăt! Viza mea spune că investesc bani. 
Investitorilor le este permis să privească peste tot. 

— De douăzeci de ori? spuse şoferul, fixându-l pe David. Ce garanţie am 
că vă veţi îndeplini promisiunea? 

— Voi pune banii între noi. Tu conduci; poţi face o mulţime de lucruri cu 
această maşină, pentru care eu nu sunt pregătit. Nu voi încerca să-i iau 
înapoi. 

— Bun! Dar stau la depărtare în urma lor. Cunosc aceste şosele. Nu sunt 
decât câteva locuri unde te poţi duce. 

După treizeci şi cinci de minute, limuzina maro se afla încă la vedere, 
dar mult mai în faţă; şoferul spuse: 

— Se îndreaptă către aerodrom. 

— Ce aerodrom? 

— Este folosit de oficialităţile guvernamentale şi oameni bogaţi din sud. 

— Oameni care investesc în fabrici, în industrie? 

— Aceasta este Zona Liberă. 

— lar eu sunt un investitor, spuse Bourne. Viza mea o dovedeşte. 
Grăbeşte-te! Apropie-te! 

— Ne despart cinci maşini, şi ne-am înţeles că stau la o oarecare 
distanţă în spate. 

— Până când spun eu altfel. Acum s-a schimbat. Am bani. Investesc în 
China! 

— Vom fi opriţi la poartă. Se vor da telefoane peste telefoane. 

— Am numele unui bancher din Shenzen! 

— Are şi el numele dumneavoastră, domnule? Şi o listă de firme 
chinezeşti cu care încheiaţi contracte? Dacă da, puteţi vorbi fără probleme la 
poartă. Dar dacă acest bancher din Shenzen nu vă cunoaşte, veţi fi reţinut 
pentru transmitere de informaţii false. Şederea dumneavoastră în China se va 
prelungi până când se vor face toate cercetările privitoare la persoana 
dumneavoastră. Săptămâni, poate chiar luni întregi. 

— Trebuie să urmăresc maşina aceea! 

— Dacă numai vă veţi apropia de acea maşină, veţi fi împuşcat. 

— Fir-ar al dracului! zbieră Jason în engleză, apoi reveni imediat la 
chineză: Ascultă-mă! N-am timp de explicaţii, dar trebuie neapărat să-l văd pe 
omul acela! 


— Asta nu e treaba mea, spuse şoferul rece, prudent. 

— Continuă-ţi drumul până la poartă, îi ordonă Bourne. Sunt un client pe 
care l-ai luat din Lo Wu, asta e tot. Mai departe voi vorbi eu. 

— Îmi cereţi prea mult! Nu vreau să fiu văzut cu cineva ca 
dumneavoastră, 


— Fă-o când îţi spun, spuse Jason scoţându-şi arma din centură. 
x 


* * 


Tensiunea devenise aproape de nesuportat în timp ce stătea la fereastră 
şi privea afară înspre aerodrom. Aerogara era mică iar accesul permis numai 
călătorilor privilegiați. Imaginea nefirească a oamenilor de afaceri veniţi din 
Vest, ducându-şi cu un aer grav servietele diplomat şi rachetele de tenis îl 
descumpănea pe Jason, datorită contrastului evident cu soldaţii rigizi în 
uniformă. lată că uleiul şi apa se amestecau, uneori. 

Adresându-i-se în engleză interpretului, care traducea cu exactitate 
pentru comandantul gărzii, se prefăcuse a fi un om de afaceri dezorientat, 
instruit de consulatul de pe Queen's Road din Hong Kong să vină la aeroport 
pentru a se întâlni cu un corespondent din Beijing. Uitase între timp numele 
acestuia, dar se întâlniseră de curând la Departamentul de Stat din 
Washington şi se vor recunoaşte uşor unul pe celălalt. Sugerase apoi că 
prezenta întâlnire era privită cu mare interes de către oameni importanţi din 
Comitetul Central. Îi fusese dat un permis valabil pentru aerogară şi în final, 
întrebase dacă taxiul putea rămâne să-l aştepte pentru cazul în care va avea 
nevoie de el, mai târziu. 

Cererea îi fu acceptată. 

— Dacă vrei banii, aşteaptă aici, îi spuse şoferului în cantoneză în timp 
ce apucă bancnotele împăturite dintre ei. 

— Aveţi o armă şi ură în priviri. Veţi ucide. 

Jason îl privi fix pe şofer. 

— Ultimul lucru pe care mi-l doresc ar fi să-l ucid pe omul din maşina 
aceea. Voi ucide numai pentru a-i proteja viaţa. 

Limuzina maro cu ferestrele opace, fumurii, nu se zărea nicăieri în 
parcare. Bourne se îndreptase cât mai repede înspre fereastra unde stătea 
acum, cu tâmplele zvâcnind de furie, şi neputinţă, fiindcă maşina 
guvernamentală era acolo, pe pistă, la nici cincizeci de paşi depărtare de el, 
dar un zid impenetrabil de sticlă îl separa.Dintr-o dată, limuzina porni cu 
viteză către un avion cu reacţie de mărime medie, aflat la câteva sute de metri 
spre nord, pe pistă. Bourne îşi încordă privirea, dorind din tot sufletul să fi 
avut la el un binoclu. Apoi realiză că n-ar fi folosit la nimic; maşina întoarse 
după coada avionului şi dispăru. 

La dracu’! 

În câteva secunde avionul cu reacţie începu să se mişte în lungul pistei 
în timp ce limuzina maro ocolea şi se îndrepta în viteză înapoi către parcare şi 
punctul de ieşire. 

Ce pot să fac?Nu-l pot lăsa să plece astfel! E acolo! Bourne alergă înspre 


primul birou de informaţii luându-şi înfăţişarea unui om disperat. 

— Avionul care e gata să decoleze! Trebuia să fiu în el! Se îndreaptă 
spre Shanghai şi cei din Beijing mi-au spus că trebuie să mă aflu în el! Opriţi-l! 

Funcţionara din spatele biroului de informaţii ridică receptorul. Formă 
rapid un număr, apoi răsuflă uşurată. 

— Nu este avionul dumneavoastră, domnule, spuse ea. Acesta se 
îndreaptă spre Guangdong. 

— Unde? 

— La graniţa cu Macao, domnule. 

— “Niciodată! Nu trebuie să fie Macao! “ ţipase taipanul... “Ordinul va fi 
rapid iar execuţia şi mai rapidă! Soţia dumneavoastră va muri!“ 

Macao. Masa numărul cinci. Cazinoul Kam Pek. 

— “Dacă se îndreaptă spre Macao”, spuse McAllister încet, “ar putea 
deveni un pericol iminent”. 

— Şi trebuie eliminat? 

— Îmi vine greu să folosesc acest cuvânt. 


CAPITOLUL 14 


— Nu! Nu Se poate! Este imposibil! Nu poţi să-mi spui una ca asta! ţipă 
Edward Newington McAllister, sărind de pe scaun. Este inacceptabil! Nu 
vreau să aud aşa ceva! 

— Eu te-aş sfătui s-o faci, Edward, spuse maiorul Lin Wenzu. S-a 
întâmplat şi gata. 

— E vina mea, adăugă doctorul englez, stând în faţa biroului din Victoria 
Peak, privind drept în ochii americanului. Fiecare simptom manifestat 
conducea la un diagnostic de deteriorare neurologică rapidă. Lipsă de 
concentrare şi privire fixă; fără apetit şi o scădere foarte mare în greutate. 
Sincer vă spun, am crezut că procesul degenerativ atinsese o criză... 

— Ce dracu’ înseamnă asta? 

— Că era pe moarte. Aceasta neînsemnând câteva ore, zile sau 
săptămâni, dar procesul era ireversibil. 

— Aţi fi putut avea dreptate? 

— Aş vrea să cred că am avut şi diagnosticul meu a fost corect, dar uite 
că nu pot. Pe scurt, m-a dus de nas. 

— V-a atins, deci? 

— În sensul figurat al cuvântului, da. Acolo unde doare cel mai tare, 
domnule Subsecretar, în mândria mea profesională. Ticăloasa m-a păcălit cu 
un număr de circ, iar ea probabil habar n-are care-i diferenţa dintre un femur 
şi un fermoar. Tot ceea ce a făcut a fost calculat cu grijă, de la apelurile ei 
către soră până la atacul asupra paznicului şi furtul hainelor. Fiecare mişcare 
a fost planificată şi singurul lucru în neregulă am fost eu. 

— Fir-ar să fie, trebuie să iau legătura cu Havilland! 

— Ambasadorul Havilland? întrebă Lin arcuindu-şi sprâncenele. 

McAllister îl privi. 

— Uită ce ai auzit. 

— Nu voi mai spune şi altora, dar nu pot uita. Lucrurile sunt acum mai 
clare, dispoziţiile Londrei capătă înţeles. Discutăm despre persoane de la 
nivelul cel mai înalt. 

— Să nu menţionaţi nimănui acest nume, doctore, spuse McAllister. 

— Aproape l-am şi uitat. Nici nu sunt prea sigur că ştiu prea bine cine 
este persoana. 

— Ce potsă-ţi spun? Ce faci acum? 

— Tot ce este omeneşte posibil răspunse maiorul. Am împărţit Hong 
Kong-ul şi Kowloon-ul în sectoare. O să întrebăm la fiecare hotel şi o să le 
examinăm toate registrele. Am alertat deja poliţia şi paza de coastă; tot 
personalul are descrierea ei şi ştie că găsirea ei este o problemă prioritarăde 
pe teritoriu. 

— Dumnezeule, ce le-ai spus? Ce fel de explicaţii le-ai dat? 

— Eu i-am dat o mână de ajutor aici, spuse doctorul. După toate prostiile 


pe care le-am făcut, măcar aşa să-mi spăl păcatele. Am lansat o alertă 
medicală. Procedând astfel, am putut obţine ajutorul unei echipe medicale 
trimise de la toate spitalele, păstrând contactul radio pentru alte urgente, 
desigur. Acestea cercetează acum toate străzile. 

— Ce fel de alertă medicală? întrebă McAllister repede. 

— Minimum de informaţie, dar dată în aşa fel încât să producă agitaţie. 
Se cunoştea faptul că femeia vizitase o insulă fără nume în Luzon Strait - care 
se află în afara zonelor turistice permise călătorilor din străinătate, pe simplul 
motiv al unei boli contagioase luate prin tacâmurile nespălate. 

— Spunând toate acestea, întrerupse Lin, bunul nostru doctor a reuşit să 
înlăture orice fel de ezitare din partea echipelor medicale de a se apropia de 
ea şi de a o pune sub pază. Sincer să-ţi spun Edward, eu cred că-i vom da de 
urmă. Ştii la fel de bine ca şi mine că iese în evidenţă, oriunde s-ar afla. Înaltă, 
atrăgătoare, părul acela - şi cu peste o mie de oameni pe urme. 

— Mă rog lui Dumnezeu să ai dreptate. Dar sunt îngrijorat. Primele lecţii 
le-a luat de la un cameleon, spuse McAllister. 

— Poftim? 

— Nimic, doctore, spuse maiorul. Un termen tehnic în limbajul nostru. 

— A! 

— Îmi trebuie neapărat dosarul întreg, cu tot ce se află în el! 

— Ce spui, Edward? 

— Au fost urmăriţi împreună în Europa. Acum sunt despărțiți, dar tot 
urmăriţi. Cum au procedat atunci? Cum vor proceda acum? 

— Cauţi vreo legătură? Vreun model anume? 

— Ele există întotdeauna, spuse McAllister frecându-şi tâmpla dreaptă. 
Scuzaţi-mă domnilor, mă văd obligat să vă rog să plecaţi. Am de dat un telefon 


foarte neplăcut. 
* 


* * 


Marie îşi vându hainele şi, pentru câțiva dolari în plus, îşi alese altele. 
Rezultatul era acceptabil: cu părul strâns sub o pălărie de soare cu boruri late 
care-i ascundea trăsăturile, nu mai era decât o femeie oarecare, într-o fustă 
plisată şi o bluză de un gri greu de definit, care îi ascundeau complet silueta. 
Sandalele fără tocuri o făceau să nu mai pară aşa de înaltă, iar geanta imitație 
de Gucci o făcea să pară exact ceea ce nu era, adică o turistă naivă prin Hong 
Kong. Sună la consulatul canadian şi primi îndrumări cum să ajungă în locul 
respectiv cu autobuzul. Birourile se aflau în Asian House, etajul paisprezece, 
în Hong Kong. Luă autobuzul de lângă Universitatea Chineză, trecând prin 
Kowloon şi apoi prin tunelul ce dădea pe insulă; privi străzile cu atenţie şi se 
dădu jos la staţia la care trebuia. Urcă în lift, mulţumită că nici unul dintre 
bărbaţii cu care călătorea nu-i acordă atenţie. Învăţase la Paris - de la un 
cameleon - cum să folosească lucrurile simple pentru a-şi schimba complet 
înfăţişarea. Lecţiile îi reveneau în minte în aceste momente. 

— Îmi dau seama că o să vă sune caraghios, începu ea pe un ton distrat, 
adresându-i-se recepţionerei, însă un văr de-al doilea dinspre partea mamei 


mele este angajat aici şi i-am promis că o să-l caut. 

— Nu sună deloc caraghios. 

— O să vă sune când vă voi spune că i-am uitat numele. Râseră 
amândouă. 

— Desigur, nu ne-am cunoscut niciodată şi probabil că lui îi convine să 
lase lucrurile aşa cum sunt, dar eu trebuie să dau raportul familiei la 
întoarcere. 

— Ştiţi la ce secţie lucrează? 

— Ceva în legătură cu problemele economice, cred. 

— În cazul acesta cea mai probabilă ar fi Secţia Comercială. 
Recepţionera deschise un sertar şi scoase o broşură mică, albă, cu steagul 
canadian ştanţat pe copertă. 

— Aceasta e lista personalului nostru. Luaţi loc şi uitaţi-vă prin ea. 

— Mulţumesc foarte mult spuse Marie, îndreptându-se către un fotoliu 
de piele şi aşezându-se. Am un sentiment îngrozitor de neputinţă, adăugă ea, 
deschizând broşura. Vreau să spun, ar trebui să-i ştiu numele. Sunt sigură că 
dumneavoastră cunoaşteţi numele vărului dumneavoastră de gradul al 
doileadinspre partea mamei. 

— Scumpă doamnă, n-am nici cea mai vagă idee cum îl cheamă. 

Telefonul recepţionerei sună; femeia răspunse. 

Întorcând paginile, Marie, citea repede, cercetând coloanele în căutarea 
unui nume care ar fi putut să-i evoce un chip. Găsi trei, dar imaginile erau 
vagi, trăsăturile neclare. Apoi, pe pagina a douăsprezecea, un chip şi o vocei 
se conturară în minte la vederea numelui. Catherine Staples. 

“Îngâmfata” Catherine. “Glaciala” Catherine. “Băţoasa” Catherine. 
Poreclele erau nedrepte şi nu dădeau o imagine exactă a persoanei. Marie o 
cunoscuse în timpul zilelor petrecute împreună la Trezorerie, în Ottawa, când 
ea şi colegii ei făceau instrucţie pentru membrii corpului diplomatic ce se 
pregăteau de plecarea în diferite misiuni. Staples fusese trimisă de două ori, o 
dată pentru un curs referitor la Piaţa Comună Europeană, iar a doua oară, 
desigur - Hong Kong! Toate acestea se întâmplaseră cu ceva mai mult de un 
an în urmă, şi, deşi prietenia lor nu putea fi numită strânsă - patru sau cinci 
dejunuri, o cină preparată de Catherine, şi una de Marie -, aflase destul de 
multe despre această femeie care-şi făcea treaba mai bine decât mulţi dintre 
colegii ei. 

Mai întâi, avansarea rapidă în Departamentul Afacerilor Externe o 
costase eşecul în căsnicie. De atunci hotărâse să nu mai repete acest pas 
niciodată în tot restul vieţii ei. Mai apoi, explicase că deplasările continue şi 
zilele întregi de muncă impuse de slujba pe care o avea nu ar fi fost niciodată 
accesibile unui bărbat demn de acest nume. La cincizeci şi ceva de ani, 
Staples era o femeie energică, suplă, de înălţime medie, care se îmbrăca 
modern, dar simplu. Putea fi amabilă, chiar drăguță cu aceia necalificaţi 
pentru o muncă pe care o făceau fără voia lor, dar neiertătoare cu cei care le 
dăduseră celor dintâi sarcinile respective, indiferent de gradul lor. Dacă exista 
un motto ce o putea caracteriza pe demnitara de grad superior Catherine 


Staples angajată în serviciul diplomatic canadian, atunci el era “dură dar 
dreaptă”: Marie spera să fie dreaptă, şi aici, în Hong Kong. 

— N-am găsit nimic aici, spuse Marie, sculându-se din fotoliu şi dând 
broşura înapoi recepţionerei. Mă simt foarte prost... 

— Aveţi vreo idee cum arată? 

— Nu m-am gândit niciodată să întreb. 

— Îmi pare rău. 

— Mie îmi pare şi mai rău. O să trebuiască să dau un telefon foarte 
stânjenitor la Vancouver... Ah, dar ştiu un nume. N-are nici o legătură cu vărul 
meu, dar cred că este o prietenă a unui prieten. O femeie pe numele Staples. 

— Caterina cea Mare? Este aici, deşi sunt unii care s-ar bucura mai 
degrabă să o vadă promovată ca ambasador şi trimisă în Europa de Est. Nu se 
simt prea bine când e ea în preajmă. Este o femeie nemaipomenită. 

— A, vreţi să spuneţi că se află aici acum? 

— Nu la mai mult de zece metri depărtare. Vreţi să-mi daţi numele 
prietenului dumneavoastră ca să văd dacă are timp să-i dea un “bună ziua”? 

Marie fu ispitită să spună un nume, dar ştia că reţelele oficiale nu 
trebuie scurtcircuitate. Dacă lucrurile stăteau aşa cum presupunea Marie şi 
semnalele de alarmă fuseseră trimise către consulatele “prietene”, Staples s- 
ar fi putut simţi obligată să coopereze. Putea foarte bine să n-o facă, dar avea 
o datorie oficială de îndeplinit. Ambasadele şi consulatele îşi fac în mod 
constant servicii reciproce. Avea nevoie de timp pentru a discuta cu 
Catherine, şi asta nu într-un mediu ca acesta. 

— E foarte drăguţ din partea dumneavoastră, spuse Marie, 
recepţionerei. Dar, staţi puţin. Aţi spus “Catherine”? 

— Da. Catherine Staples. Credeţi-mă, este una singură. 

— Sunt sigură că este, dar pe prietena prietenului meu o cheamă 
Christine. Of, Dumnezeule, astăzi nu e ziua mea norocoasă. Aţi fost foarte 
drăguță, aşa că n-o să vă mai bat la cap şi o să vă las în pace acum. 

— Plăcerea a fost de partea mea. Ar trebui să-i vedeţi pe aceia care vin 
aici crezând că au cumpărat un ceas Cartier pe nimica toată, până când li se 
opreşte şi află de la ceasornicar că “chilipirul” are pe dinăuntru doar două 
elastice şi trei roţi. 

Privirile recepţionerei căzură pe geanta Gucci cu G-ul întors. 

— Ah, spuse ea moale. 

— Ce este? 

— Nimic. Succes la telefonul acela. 

Marie aşteptă în holul clădirii Asian House cât putu mai mult, apoi ieşi 
afară şi timp de o oră o aşteptă pe Catherine plimbându-se încoace şi încolo 
pe strada aglomerată. Era puţin trecut de amiază, şi începu să se întrebe dacă 
Catherine chiar seva deranja să iasă să mănânce de prânz. De asemenea, mai 
era şi o altă posibilitate, o imposibilitate mai degrabă, dar una pentru care s- 
ar fi rugat să se împlinească, dacă încă ar mai fi ştiut să se roage. David ar 
putea apărea, dar nu ca David ci ca Jason Bourne, iar asta ar fi putut însemna 
orice. Soţul ei în pielea lui Bourne era mult mai viclean; îi văzuse 


inventivitatea la Paris - ea venea dintr-o altă lume, o lume a morţii unde un 
pas greşit l-ar fi putut costa viaţa însăşi. Fiecare mişcare era gândită din trei 
sau patru perspective. Cum ar fi dacă eu...? Cum ar fi dacă el...? Intelectul 
juca un rol mult mai mare în lumea violentă decât ar fi admis vreodată 
nonviolenţii intelectuali; creierele lor ar exploda pur şi simplu într-o lume pe 
care o calificau cu dispreţ drept barbară, pentru că ei nu ar fi niciodată în 
stare să gândească îndeajuns de repede sau de profund. Cogito ergo... nimic. 
De ce se gândea oare la toate acestea? Ea aparţinea lumii nonviolente, la fel 
ca şi David! Brusc, răspunsul îi apăru clar. Fuseseră aruncaţi înapoi, în acel 
trecut groaznic; trebuia să supravieţuiască şi să se regăsească unul pe 
celălalt. 

Iat-o! Catherine Staples ieşea din interiorul clădirii Asian House şi 
tocmai cotea spre dreapta. Se afla nici la cincisprezece metri depărtare; Marie 
o luă la goană după ea împingând persoanele din faţa sa în timp ce încerca să 
o prindă din urmă pe Catherine. Încearcă să nu alergi niciodată, pentru că 
atragi atenţia asupra ta. Nu-mi pasă! Trebuie să vorbesc cu ea! 

Staples se apropie de bordură. O maşină a consulatului cu simbolul 
frunzei de arțar imprimat pe uşă, o aştepta. Uite-o, urcă în maşină. 

— Nu! Aşteaptă! strigă Marie, ieşind din mulţime şi apucând uşa în 
momentul în care Catherine era gata s-o închidă. 

— Pardon? strigă la rându-i Staples, în timp ce şoferul se răsuci pe locul 
său, cu pistolul în mână. 

— Te rog! Eu sunt! Ottawa! Cursurile de pregătire! 

— Marie? Tu eşti? 

— Da. Sunt în pericol şi am nevoie de ajutorul tău. 

— Urcă, spuse Catherine Staples, făcându-i loc pe bancheta din spate. 


Lasă prostia aia deoparte, ordonă ea şoferului. E o prietenă de a mea. 
x 


* * 


Anulându-şi dejunul programatsub pretextul convocării din partea unei 
delegaţii britanice - un eveniment obişnuit în timpul conferinţelor privitoare la 
tratatul pentru 1997 încheiat cu Republica Populară Chineză - Catherine 
Staples îi dădu instrucţiuni şoferului să le lase în dreptul străzii Food Street 
din cartierul Causeway Bay. Food Street cuprindea spectacolul izbitor al unor 
aproximativ treizeci de restaurante înşirate pe două cvartale, circulaţia era 
interzisă pe stradă dar chiar dacă n-ar fi fost, nu exista vreun vehicul 
motorizat care să fi putut să-şi croiască drum prin masa de oameni în căutarea 
vreunui loc liber la una din cele patru mii de mese existente. Catherine o 
conduse pe Marie către intrarea de serviciu a unui restaurant. Sună şi, 
cincisprezece secunde mai târziu, uşa se deschise, urmată de miresmele a o 
sută de feluri de mâncare orientale. 

— Miss Staples, ce bine-mi pare să vă văd, spuse chinezul îmbrăcat într- 
unşorţ alb de bucătar şef - unul din numeroşii bucătari şefi. Vă rog, vă rog. Ca 
întotdeauna, avem o masă pentru dumneavoastră. 

În timp ce traversau haosul bucătărieiîntinse, Catherine se întoarse 


către Marie. 

— Mulţumesc lui Dumnezeu că mai există şi câţiva oameni de treabă în 
această meserie mizerabil plătită. Proprietarul are rude în Quebec - cu un 
restaurant grozav pe St. John Street - iar eu am avut grijă ca viza să-i fie 
eliberată, cum spun ei, foarte foarte repede. 

Catherine făcu un semn cu capul înspre una din cele câteva mese libere 
din spate; era lângă uşa bucătăriei. Se aşezară, perfect ascunse de şuvoiul de 
chelneri ce ieşeau şi intrau aproape alergând pe uşile batante, ca de altfel şi 
de zarva continuă de la celelalte mese din restaurantul supra-aglomerat. 

— Îţi mulţumesc că te-ai gândit la un astfel de loc, spuseMarie. 

— Draga mea, replică Staples cu vocea sa profundă, răguşită, când 
cineva, care arată ca tine, se îmbracă aşa cum eşti tu îmbrăcată acum, şi se 
machiază aşa cum eşti tu machiată, înseamnă că nu vrea să atragă câtuşi de 
puţin atenţia asupra sa. 

— Vor accepta cei cu care trebuia să te întâlneşti povestea cu delegaţia 
britanică? 

— Sigur că da. Patria-mamă îşi pune la bătaie toate forţele. Beijing-ul 
cumpără de la noi cantităţi enorme din mult doritul grâu - dar presupun că ştii 
toate astea la fel de bine ca şi mine şi probabil mult mai multe amănunte în 
legătură cu preţurile. 

— Nu sunt la curent în momentul de faţă. 

— Da, înţeleg. Staples dădu din cap, privind deopotrivă sever şi blând 
înspre Marie, cu o nuanţă întrebătoare în ochi. Mă aflam aici la vremea aceea, 
dar am auzit zvonurile şi am citit ziarele europene. Ca să spun că am fost 
şocaţi, ar fi puţin ca să-ţi descriu ce am simţit toţi aceia care te cunoşteam. În 
săptămânile care au urmat am încercat să aflăm mai multe amănunte, dar ni s- 
a spus să lăsăm lucrurile în pace, pentru binele tău. “Nu faceţi valuri”, ne 
spuneau ei, “este în interesul ei să nu vă băgaţi”... Desigur, în cele din urmă 
am auzit că toate acuzaţiile aduse fuseseră false - Dumnezeule, ce jignire, 
după toate prin câte a trebuit să treci! Apoi pur şi simplu ai dispărut şi nimeni 
nu a mai auzit nimic despre tine. 

— Au spus adevărul, Catherine. A fost într-adevăr în interesul meu - 
interesul nostru - să nu vă băgaţi. Luni întregi am fost ţinuţi ascunşi, şi, când 
ne-am reluat viaţa civilizată, am făcut-o într-o zonă izolată şi sub un nume pe 
care puţini oameni îl cunosc. Dar şi atunci înconjurați de o gardă armată. 

— Ne-am? 

— M-am măritat cu bărbatul despre care ai citit în ziare. Desigur, el nu e 
cel pe care l-au descris ziarele; era agent al guvernului american. Şi-a 
sacrificat o mare parte din viaţă de dragul acelui groaznic, ciudat angajament. 

— Şi acum te afli în Hong Kong şi îmi spui că ai probleme. 

— Sunt în Hong Kong şi am o problemă foarte serioasă. 

— Pot să presupun că evenimentele petrecute în decursul ultimului an 
au o legătură cu dificultăţile tale curente? 

— Cred că da. 

— Ce poţi să-mi spui? 


— Tot ceea ce ştiu, pentru că am nevoie de ajutorul tău. N-am nici un 
drept să ţi-l cer dacă nu-ţi dau toate datele pe care le am şi eu. 

— Mie îmi plac cuvintele puţine. Nu numai pentru claritatea mesajului 
dar şi pentru că de obicei ele definesc persoana care le foloseşte. Deci vrei să 
spui că, dacă nu ştiu totul, e posibil să nu pot face nimic pentru tine. 

— Nu gândisem în felul acesta, dar probabil ai dreptate. 

— În regulă. Încercam doar. În nouvelle diplomatie, simplitatea a 
devenit deopotrivă o mască, dar şi o unealtă. Este folosită frecvent pentru a 
ascunde duplicitatea, precum şi pentru a dezarma un adversar. Şi mă refer la 
proclamaţiile recente ale noii tale ţări - nouă în calitate de soţie, fireşte. 

— Eu sunt economist, Catherine, nu diplomat. 

— Foloseşte-ţi talentele pe care ştiu că le posezi, şi ai putea ajunge la 
vârf la Washington la fel cum ai făcut şi la Ottawa. Dar atunci n-ai mai avea 
liniştea pe care o doreşti atât de mult în noua ta viaţă. 

— Trebuie s-o avem. Este tot ceea ce contează. Eu nu. 

— Te încercam din nou. Tu erai o femeie ambițioasă, înseamnă că îţi 
iubeşti cu adevărat soţul. 

— Foarte mult. Vreau să-l găsesc. Îl vreau înapoi. Catherine scutură din 
cap, clipind. 

— Se află aici? 

— Undeva pe aici. Face parte din istorisire. 

— Este complicată? 

— Foarte. 

— Poţi să mai rabzi puţin, până când mergem într-un alt loc, unde e 
mailinişte? 

— Am fost învățată să am răbdare de către omul a cărui viaţă a depins 
de ea douăzeci şi patru de ore din douăzeci şi patru, timp de trei ani de zile. 

— Doamne, Dumnezeule! 'Ţi-e foame? 

— Mor de foame. Şi asta face parte din istorisire. De vreme ce te afli aici 
să mă asculţi, am putea face comanda? 

— Evită dim sum-ul, este înăbuşit prea tare şi mult prea prăjit. Rața, în 
schimb, este cea mai bună din Hong Kong... Poţi aştepta, Marie? Sau ai 
prefera să plecăm? 

— Pot aştepta, Catherine. Toată viaţa îmi este o aşteptare. O jumătate 
de oră nu mai contează. Şi dacă nu mănânc nu voi putea fi coerentă. 


— Ştiu. Face parte din istorisire. 
* 


* * 


Stăteau faţă în faţă în apartamentul Catherinei, despărțite demăsuţa 
pentru servit cafea, pe care era aşezat un ceainic. 

— Cred, spuse Catherine, că am auzit deja povestea celui mai grosolan 
abuz din istoria serviciilor diplomatice - dinspre partea noastră, fireşte. 
Numai dacă nu există cumva o gravă eroare de interpretare. 

— Vrei să spui că nu mă crezi? 


? Marie este de origine canadiană, însă măritându-se cu Webb a devenit cetăţean SUA. 


— Dimpotrivă, draga mea, n-ai fi putut inventa totul. Ai perfectă 
dreptate. Toată chestiunea aceasta este plină de o logică total lipsită de sens. 

— N-am spus asta. 

— Nici n-a fost nevoie, se vede cu ochiul liber. Soţul tău este pus la 
curent, i se expun faptele, apoi este lansat ca o bombă nucleară. De ce toate 
acestea? 

—Ţi-ammai spus. Există cineva, un asasin care pretinde că el ar fi Jason 
Bourne - numele pe care David l-a purtat timp de trei ani 

— Un asasin estetot un asasin; n-are importanţă ce nume îşi pune: 
Genghis Khan, Jack Spintecătorul sau, dacă vrei tu, Carlos Şacalul. La fel şi 
Jason Bourne. Capcanele pentru astfel de oameni sunt plănuite prin 
înţelegerea celor care le folosesc. 

— Nu te înţeleg, Catherine. 

— Atunci ascultă-mă cu atenţie, draga mea. Îţi vorbeşte o femeie care a 
văzut multe la viaţa ei. Îţi aduci aminte când am venit la cursul tău despre 
relaţiile cu Piaţa Comună, cu accentul pe comerţul cu ţările din est? 

— Da. Ne-am invitat apoi una pe alta la cină. A ta a fost mai reuşită 
decât a mea. 

— Da, a fost. Dar eu, în realitate, mă aflam acolo pentru a învăţa cum să- 
mi conving asociaţii din lagărul estic că ar putea folosi fluctuațiile 
schimburilor valutare în aşa fel încât tranzacţiile să fie mult mai profitabile 
pentru ei. Am făcut-o. Moscova a sărit în sus atunci. 

— Catherine, ce naiba are asta de-a face cu mine? 

Staples privi spre Marie, blând, dar cu o hotărâre de nezdruncinat. 

— Atunci să fiu mai clară. Dacă te-ai gândit vreun pic, ai presupus că 
venisem la Ottawa pentru a-mi face o idee mai clară în privinţa economiei 
europene, pentru a-mi îndeplini mai bine slujba, într-un fel era adevărat, dar 
n-a fost acesta motivul real. Mă aflam de fapt acolo pentru a afla cum să 
folosesc ratele de fluctuaţie ale diferitelor monede în aşa fel încât să ofer 
contractele cele mai avantajoase potenţialilor noştri clienţi. Când marca vest- 
germană creştea, noi vindeam în franci sau guldeni sau orice altceva. Totul 
era în contracte. 

— Greoi mod de a aduce profituri. 

— Noi nu eram în căutare de profituri, noi deschideam pieţele care ne 
fuseseră închise. Profiturile urmau să vină mai târziu. Tu te pricepeai foarte 
bine la specularea ratelor de schimburi valutare. I-ai pătruns trucurile, iar eu 
a trebuit să-nvăţ să mă fac frate cu dracul - pentru o cauză bună, fireşte. 

— În regulă, deci mi-ai prins modul de gândire şi ai obţinut astfel de la 
mine ideile de care aveai nevoie pentru un scop despre care eu nu ştiam 
nimic... 

— Şi care trebuia păstrat strict secret, evident. 

— Dar ce are asta de-a face cu ceea ce ţi-am spus eu până acum? 

— Mie afacerea asta îmi miroase, şi fii sigură că am un nas destul de 
sensibil. La fel cum am avut eu un motiv ascuns când am venit la tine, la 
Ottawa, oricine ar fi cel care-ţi provoacă astfel de necazuri are la rându-i un 


motiv mult mai serios decât cel de a-l captura pe impostorul care se dă drept 
soţul tău. 

— De ce spui acestea? 

— Soţul tău a spus-o primul. Aceasta este în primul rând o problemă a 
poliţiei, chiar una a poliţiei internaţionale, pentru reţeaua celor mai 
respectate servicii secrete ale Interpolului. Sunt mult mai calificaţi pentru 
acest gen de probleme decât Departamentul de Stat, Foreign Office-ul, C.I.A.- 
ul sau MI6. Filialele serviciilor de spionaj nu sunt interesate de criminalii 
nonpolitici, criminalii de rând, nu-şi pot permite să-şi piardă vremea cu ei. 
Tâmpiţii ăia ar fi în stare să distrugă orice operaţiune a poliţiei dacă ar fi 
amestecați. 

— McAllister a spus altfel. A pretins că cei mai buni oameni din serviciile 
de contraspionaj din Statele Unite şi Regatul Unit lucrează la această 
problemă. A spus că motivul este că dacă acest asasin care se dă drept soţul 
meu - şi lumea crede că ar fi chiar el - ucide o figură înaltă, sau dă startul 
unui război al lumii interlope, pune Hong Kong-ul într-un pericol iminent. 
Peking-ul ar acţiona rapid şi ar pune stăpânire pe colonie folosind pretextul 
tratatului din 1997. “Orientalii nu vor tolera un copil neascultător” - acestea 
au fost cuvintele sale. 

—  Inacceptabil şi de necrezut! ripostă Catherine Staples. Ori 
Subsecretarul vostru este un mincinos ori are minte cât o insectă.Ţi-a dat 
toate motivele pentru ca serviciile noastre decontraspionaj să stea departe de 
toată porcăria asta, şi să-şi păstreze mâinile curate! Chiar şi o singură aluzie 
la această operaţiune secretă, ar fi dezastruoasă. Asta într-adevăr i-ar pune pe 
jar pe cei din Comitetul Central. Dar eu nu cred un cuvânt din ce v-a spus el. 
Londra n-ar permite acestea niciodată, nici măcar menţionarea numelui 
Brigăzii Speciale. 

— Catherine, greşeşti. Nu m-ai ascultat. Bărbatul care a fost trimis la 
Washington pentru dosarul Treadstone era englez şi făcea parte din MI6. 
Pentru Dumnezeu, a fost asasinat din pricina acelui dosar. 

— Te-am auzit. Pur şi simplu nu cred. Mai presus de toate, Foreign 
Office-ul ar insista ca toată această porcărie să rămână treaba poliţiei şi numai 
a poliţiei. N-ar permite ca MI6 să împartă acelaşi restaurant cu un detectiv de 
poliţie, nici chiar pe Food Street. Crede-mă, draga mea, ştiu ce vorbesc. Trăim 
vremuri complicate şi nu e timp de matrapazlâcuri, în special de felul acesta, 
în care un birou de contraspionaj se amestecă în treburile unui asasin ordinar. 
Nu, tu ai fost adusă aici iar soţul tău a fost forţat să te urmeze pentru un cu 
totul alt motiv. 

— Dumnezeule, pentru care? strigă Marie, aplecându-se brusc în scaun. 

— Nu ştiu. Este vorba de altcineva, probabil. 

— Cine? 

— Îţi spun sincer, mă depăşeşte. 

Tăcere. Două minţi inteligente cântăreau cuvintele rostite de fiecare în 
parte. 

— Catherine, zise Marie în final. Accept logica a tot ceea ce ai spus până 


acum dar, de asemenea ai adăugat că totul are o logică fără sens. Să 
presupunem că am dreptate, că cei care m-au ţinut sub pază nu erau ucigaşi 
sau criminali, ci doar nişte birocraţi care îndeplineau ordine pe care nu le 
înţeleg nici ei, pe care era scris mare “GUVERN”, în toate actele şi explicaţiile 
lor evazive, în grija lor pentru confortul şi sănătatea mea. Ştiu că tu crezi că 
acel McAllister pe care ţi l-am descris este un mincinos sau un prost, dar dacă 
presupunem că este un mincinos şi nu un prost? Plecând de la această 
premisă pe care eu o cred ca fiind reală - înseamnă că discutăm despre două 
guverne care acţionează de comun acord în aceste timpuri zbuciumate. Şi 
apoi? 

— Apoi e vorba de un dezastru în devenire, spuse încet Catherine 
Staples, demnitara angajată în serviciul diplomatic. 

— Şi totul se învârte în jurul soţului meu? 

— Dacă ai dreptate, da. 

— Este posibil, nu-i aşa? 

— Nici măcar nu vreau să mă gândesc la aşa ceva. 


CAPITOLUL 15 


La patruzeci de mile depărtare de graniţa Chinei, în sud-vestul insulei 
Hong Kong, dincolo de insulele din Marea Chinei de Sud, se află peninsula 
Macao, o colonie ce numai pe hârtie mai poartă numele de colonie 
portugheză. Originile sale istorice se găseau în Portugalia, însă aspectul său 
modern, nonconformist, de lume cosmopolită, cu concursurile anuale Grand 
Prix, cu jocurile de noroc şi iahturile, se aşează perfect pe tiparele vieţii de lux 
în stil european Dar sănu confundăm. Este pământ chinezesc. Frâiele sunt la 
Pekin. 

Niciodată! Nu trebuie să fie Macao! Ordinul va fi rapid, iar execuţia şi 
mai rapidă! Soţia dumneavoastră va muri! 

Însă asasinul se află în Macao, iar cameleonul trebuia să pătrundă din 
nou în junglă. 

Cercetând feţele şi iscodind cu privirea colţurile umbrite ale 
terminalului mic şi aglomerat, Bourne înaintă alături de mulţime pe digul din 
Macao la care acostase hidrobuzul. Călătoria durase aproximativ o oră. 
Pasagerii erau împărţiţi în trei categorii distincte: rezidenţi ai coloniei 
portugheze ce se reîntorceau - majoritatea chinezi tăcuţi; jucători 
profesionişti - o amestecătură rasială discutând în şoaptă şi privind continuu 
în jur pentru a-şi cântări din ochi concurenţa; şi cheflii de noapte - turişti 
zgomotoşi, în exclusivitate albi, mulţi dintre ei beţi, cu pălării cu forme ciudate 
şi cămăşi tropicale în culori extravagante. 

Părăsise Shenzen-ul şi luase trenul de trei după-amiază din Lo Wu către 
Kowloon. Călătoria fusese obositoare, mintea îi era amorţită, sufletul secat de 
emoţii. Fusese atât de aproape de ucigașul impostor! Dacă ar fi reuşit numai 
să-l izoleze pentru mai puţin de un minut, ar fi putut să-l scoată dincolo de 
graniţă! Neîndoielnic, aceasta era cu putinţă. Amândoi aveau vizele în regulă; 
un bărbat chircit de durere, amuţit, putea trece drept bolnav; poate chiar 
contagios, vizitator nedorit pe care l-ar fi lăsat bucuroşi să plece. Dar nu 
fusese să fie aşa. Nu de data aceasta. Dacă ar fi putut măcar să-i zărească 
chipul! 

Şi apoi descoperise cu mare surprindere că noul asasin - mitul care nu 
era un mit ci un criminal brutal - avea o legătură în Republica Populară 
Chineză. Aceasta era o descoperire tulburătoare, căci un înalt demnitar chinez 
ar fi acceptat legătura doar ca să-l folosească pe asasin. Era o complicaţie pe 
care Davidnu o dorise şi pe care o credea însă a nu avea nimic de-a face cu 
Marie sau cu el. Ei doi însemnau totul. Jason Bourne: Pune mâna pe omul din 
Macao! 

Se întoarse la hotelul Peninsula oprindu-se în New World Centre pentru 
a-şi cumpăra o jachetă închisă, de nylon şi o pereche de pantofi bleumarin cu 
talpa groasă de cauciuc. David Webb era copleşit de nelinişte. Jason Bourne îi 
planificase în mod inconştient un mod de acţiune. Îşi comandase o cină uşoară 


în cameră şi ciugulea din ea întins pe pat, privind la televizor fără să-l vadă. 
Apoi David îşi puse capul pe pernă şi închise o clipă ochii, întrebându-se de 
unde îi veneau în minte cuvintele: Odihna este o armă. Nu uita. Cinsprezece 
minute mai târziu Bourne se trezi. 

Jason cumpărase un bilet pentru cursa de 8:30 de la o casă de bilete din 
Mass Transit în timpul orelor de vârf. Pentru a fi sigur că nu fusese urmărit - 
şi trebuia să fie absolut sigur - luase trei taxiuri diferite până la patru sute de 
metri de digul pentru bacuri. Restul drumului îl parcursese pe jos. Vechile 
reflexe, demult însuşite, îi reveneau. Amintirea lor era vagă însă nu şi 
aplicarea lor. Se pierduse în mulţimea din faţa terminalului, eschivându-se, 
şerpuind printre grupuri. Apoi oprindu-se brusc, într-o margine, concentrat 
asupra mişcării din spatele lui, căutând din priviri pe cineva anume pe care-l 
văzuse mai înainte - o faţă, vreo figură cunoscută, vreun chip sau vreo 
pereche de ochi neliniştiţi, aţintiţi asupra lui. Nu observase nimic. Totuşi, 
trebuia să fie sigur, deoarece viaţa Mariei depindea de această siguranţă a sa. 
În consecinţă, repetă procedeul încă de vreo două ori la rând, şi sfârşi în 
interiorul terminalului slab luminat,plin cu bănci aşezate cu faţa la docuri şi la 
întinderea de apă. Continuase să caute o faţă înnebunită, un cap care se tot 
întorcea în toate părţile, o persoană care se învârtea în loc, în căutarea cuiva. 
Din nou, însă, nu observase pe nimeni. Era liber acum să se îndrepte spre 
Macao. Se aşeză pe unul din locurile din spate, lângă fereastră şi privi 
luminile Hong Kong ului şi ale Kowloon-ului, licăriri pe cerul asiatic. 
Scânteieri noi apăreau şi dispăreau în timp ce hidrobuzul îşi croia drum în 
viteză trecând pe lângă insulele care aparţineau Chinei. Îşi imagină oameni 
îmbrăcaţi în uniforme, privind prin telescoape cu raze infraroşii şi binocluri, 
nesiguri de ceea ce căutau dar obligaţi să observe totul. Munţii Noilor 
Teritorii se ridicau ameninţător, cu strălucirea lunii care se reflecta pe 
vârfurile lor şi le accentua frumuseţea, trimițând în acelaşi timp şi un mesaj. 
Aici este locul unde te opreşti. De aici în colo e o altă lume. Nu era însă chiar 
aşa. Oamenii îşi vindeau bunurile în pieţele din Shenzen. Meşteşugarii 
prosperau; fermierii îşi tăiau animalele şi trăiau la fel de bine ca şi clasele 
educate din Beijing şi Shanghai - numai că în case mai frumoase. China se 
schimba, nu îndeajuns de repede pentru Vest; era încă un gigant paranoic, dar 
cu toate acestea, gândi David Webb, burţile umflate ale copiilor, atât de 
numeroase în China anilor trecuţi, dispăruseră. Mulţi dintre cei aflaţi în vârful 
piramidei politice erau graşi, dar puţini din cei ce munceau pământul mai 
mureau de foame. Progresul era vizibil, medita David, chiar dacă marea parte 
a omenirii nu era de acord cu metodele folosite. 

Hidrobuzul încetini, coborându-şi carena în apă. Trecu printr-un coridor, 
între două recifuri artificiale, iluminate de reflectoare. Se aflau în Macao şi 
Bourne ştia ce are de făcut. Se ridică, scuzându-se faţă de vecinul de scaun şi 
înaintă pe culoar către un grup de americani - câţiva aflaţi în picioare restul 
stând jos - care, strânşi laolaltă, fredonau un fragment al cântecului “Mr. 
Sandman”. 

„Boom boom boom boom... 


Mr. Sandman, sing me a song 

Boom boom boom boom 

Oh, Mr. Sandman.” 

Erau puţin ameţiţi, dar nu beţi şi nu făceau multă gălăgie. Un alt grup 
de turişti, germani, după accent, îi încurajau pe americani, iar la sfârşitul 
cântecului aplaudară. 

— Gut! 

— Sehrgut! 

— Wunderbar! 

— Danke, meine Herren. Americanul aflat cel mai aproape de Jason se 
înclină în faţa nemților, urmă o conversaţie scurtă, amicală, germanii în 
engleză iar americanii răspunzând în germană. 

— Asta te face să te simţi mai aproape de ţară, se adresă Bourne 
americanului. 

— Ei, ia te uită, un Landsmann! Eşti cu grupul? 

— Ce grup este acesta? 

— Honeywell-Porter, răspunse bărbatul, numind o agenţie publicitară 
din New York pe care Jason o recunoscu ca având filiale în întreaga lume. 

— Nu, mi-e teamă că nu. 

— Mi-am închipuit eu. Suntem vreo treizeci cu toţii, punându-i la 
socoteală şi pe australieni şi aveam pretenţia că-l ştiu destul de bine pe 
fiecare. De unde eşti? Numele meu este Ted Mather. Sunt de la agenţia 
Honeywell-Porter din Los Angeles. 

— Howard Cruett. Sunt profesor dar la Boston. 

— Beanburg! Hai să-ţi fac cunoştinţă cu un compatriot de-al tău, sau 
cum îi zici, Stadtsmann? Howard, acesta este Beantown Bernie. 

Mather se înclină din nou, de data aceasta înspre un om tolănit pe locul 
său de lângă fereastră, cu gura căscată şi ochii închişi. Eraînmod evident beat 
şi purta o caschetă aechipei de baseball Red Sox. 

— Nu te obosi să-i vorbeşti, tot nu te aude. Bernard Mintosul e de la 
agenţia noastră din Boston. Trebuia să-l fi văzut acum trei ceasuri, îmbrăcat 
într-un costum J. Press, cu cravată în dungi, cu indicatorul în mână şi un teanc 
de diagrame pe care numai el le înţelege. Dar trebuie să recunosc,- ne-a ţinut 
pe toţi treji. Cred că de aia am şi dat-o pe băutură, el ceva mai mult decât noi. 
Ce mama dracului: e ultima noastră seară. 

— Plecaţi mâine? 

— Cu zborul de noapte. Ne dă timp să ne refacem. 

— De ce aţi ales Macao? 

— Ne ardeau călcâiele după un cazino. Dar tu? 

— M-am gândit să-mi încerc şi eu norocul! lisuse, cascheta asta îmi 
stârneşte dorul de casă! Red Sox ar putea să câştige campionatul şi până 
acum n-am ratat nici un joc! 

— Bernie n-o să-i simtă lipsa! Agentul publicitar râse şi, aplecându-se 
asupra lui Bernard îi smulse cascheta de pe cap. Poftim, Howard, poart-o! O 
meriţi! 


Hidrobuzul acostă, Bourne cobori şi înaintă alături de oamenii de la 
Honeywell-Porter ca unul ce făcea parte din grup. În timp ce coborau scara de 
ciment abruptă ce dădea înspre terminal, Jason - cu cozorocul caschetei sale 
Red Sox lăsat în jos şi mersul nesigur - descoperi lângă zidul din stânga un 
bărbat ce-i studia cu atenţie pe noii sosiți. În mână avea o fotografie, iar 
Bourne ştia că îl reprezenta pe el. Râse la una dintre remarcile lui Ted 
Mather, şi îşi continuă drumul clătinându-se la braţ cu Beantown Bernie. 


Ocaziile se vor ivi singure. Trebuie să le recunoşti şi săprofiţi de ele. 
* 


* * 


Străzile din Macao sunt aproape la fel de intens luminate ca şi cele din 
Hong Kong, ceea ce le lipseşte este senzaţia de supraaglomerare ce te 
copLeşeşte în Hong Kong. Anacronismul constă în nenumăratele clădiri pe 
care sunt fixate reclame luminoase cu caractere chinezeşti pulsând. 
Arhitectonica acestor clădiri este una foarte veche spaniolă - portugheză 
pentru a fi, mai exacţi - corectă, de o clasicitate mediteraneană. Era ca şi cum 
o cultură iniţială ar fi capitulat incursiunii dominante a alteia, dar refuzase să- 
şi cedeze însemnele primordiale, proclamând forţa pietrei mai presus de 
fragilitatea arătoasă a tuburilor de sticlă colorată. Istoria este intenţionat 
negată; bisericile goale şi ruinele unei catedrale arse convieţuiesc într-o 
armonie ciudată cu abundența de cazinouri unde jucătorii şi crupierii vorbesc 
cantoneza, iar descendenţii cuceritorilor sunt tot mai rar văzuţi prin 
împrejurimi. Totul este fascinant şi puţin ameninţător. Acesta este Macao. 

Jason se îndepărtă neobservat de grupul de la Honeywell-Porter şi găsi 
un taxi al cărui şofer probabil învățase să conducă urmărind cursele anuale de 
Grand Prix din Macao. Ajunseră în dreptul cazinoului Kam Pek, împotriva 
obiecţiilor şoferului. 

— Lisabona pentru dumneavoastră, nu Kam Pek! Kam Pek pentru 
chinezoi! Dai sun!Fan - tan! 

— Kam Pek, cheng nei, spuse Bourne, adăugând un te rog în cantoneză 
şi nu mai scoase nici un cuvânt. 

Cazinoul era întunecat. Aerul era umed şi urât mirositor, iar rotocoalele 
de fum ce învăluiau luminile slabe de deasupra meselor erau dulcegi şi 
înţepătoare. Departe, în spatele meselor de joc, era un bar, Jason se îndreptă 
către el şi se aşeză pe un scaun, coborându-şi trupul pentru a-şi micşora 
înălţimea. Vorbi în chineză. Cascheta de baseball îi umbrea chipul, în mod 
inutil de altfel, căci de-abia putea să citească etichetele de pe sticlele aşezate 
pe rafturi. Comandă o băutură, iar când i se servi îi dădu barmanului un bacşiş 
generos în dolari Hong Kong. 

— Mgoi, spuse acesta, mulţumindu-i. 

— Hou, spuse Jason, făcând un semn cu mâna. 

Stabileşte un contact favorabil cât mai repede posibil.În special într-un 
loc nefamiliar unde ai putea fi întâmpinat cu ostilitate. Acel contact ti-ar putea 
oferi ocazia sau timpul de care ai nevoie. Meduza sau Treadstone? Nu avea 
importanţă, tot nu-şi putea aduce aminte. 


Se întoarse încet pe scaun şi privi înspre mese; găsi placarda pe care 
era înscris în chineză numărul cinci. Se întoarse înapoi către bar şi-şi luă 
agenda şi pixul. Apoi rupse o pagină şi scrise numărul de telefon al unui hotel 
din Macao, pe care-l memorase de pe un pliant Voyager, pus la dispoziţia 
pasagerilor ce călătoreau cu hidrobuzul. Adăugă un nume pe care şi-l va 
aduce aminte numai dacă va fi necesar, împreună cu următoarele: Inamicul lui 
Carlos. 

Îşi coborî paharul sub tejgheaua barului, vărsă băutura şi întinse mâna 
pentru a comanda alt rând. Când îi fu adus, fu încă şi mai generos. 

— Mgoi saai, spuse barmanul înclinându-se. 

— Msa, spuse Bourne, din nou dând din mână, apoi brusc ridicând-o, ca 
un semnal pentru barman de a rămâne pe loc. 

— Aş vrea să-mi faci un mic serviciu continuă el în chineză. Nu-ţi va lua 
mai mult de zece secunde. 

— Ce este, domnule? 

—Dă-i acest bilet celui care împarte cărţile la masa numărul cinci. 
Suntem prieteni vechi şi vreau să-i dau de ştire că mă aflu aici. 

Jason împături biletul şi i-l întinse. 

— Plătesc bine. 

— Este privilegiul meu divin, domnule. 

Bourne urmări scena. Crupierul luă hârtia, o deschise rapid în timp ce 
barmanul se îndepărtă, şi o băgă sub masă. Începu aşteptarea. 

Era interminabilă, atât de lungă încât şi barmanului îi veni în cele din 
urmă schimbul de noapte. Crupierul fu mutat la o altă masă, iar două ore mai 
târziu fu şi el înlocuit. După alte două ore un alt crupier luă în primire masa 
numărul cinci. La picioarele lui Jason podeaua era plină de whisky. Decise să 
comande o cafea, apoi ceru ceai; era ora două şi zece dimineaţa. Va mai sta o 
oră şi se va duce la hotelul al cărui număr îl notase, unde va închiria o cameră 
chiar dacă va trebui să cumpere stabilimentul. Era sfârşit de oboseală. 

Se întâmplă, însă! O chinezoaică îmbrăcată în veşnica fustă despicată a 
prostituatelor se îndreptă către masa numărul cinci. Ocoli jucătorii prin 
dreapta şi spuse ceva rapid crupierului, care căută sub masă apoi, neobservat, 
îi înmână hârtia împăturită. Ea dădu din cap şi se îndepărtă, îndreptându-se 
către uşa cazinoului. 

Bineînţeles, nu apare el însuşi la cazino; plăteşte o prostituată de pe 
stradă. 

Bourne părăsi cazinoul şi o luă pe urmele femeii. Afară, pe strada 
întunecată, grupuri răzlețe se iveau ici şi colo. Se plasă la aproximativ 
cincizeci de paşi în spatele ei, oprindu-se din când în când pentru a se uita la 
vitrinele luminate ale magazinelor, apoi alergând după ea ca să nu-i piardă 
urma. 

Nu accepta prima legătură. Duşmanul gândeşte la fel de bine ca şi tine. 
Primul din lanţ ar putea fi un amator sărac în căutare de câţiva dolari, şi care 
nu ştie nimic. Nici chiar al doilea sau al treilea nu sunt neapărat cei 
importanţi. Vei recunoaşte persoana. Va fi altfel decât ceilalți. 


Un bătrân aplecat de spate se apropie de prostituată. Trupurile li se 
atinseră şi ea ţipă strident în timp ce-i pasa biletul. Jason simulă beţia şi se 
întoarse pe călcâie, luând în primire cea de a doua verigă. 

Momentul veni la aproximativ patru cvartale mai încolo, şi omul era, 
într-adevăr, altfel. Era un chinez scund, bine îmbrăcat, emanând forţă din tot 
trupul compact, cu umeri largi şi talie îngustă. Rapiditatea gesturilor cu care 
îl plăti pe bătrân iar apoi modul cum se îndrepta cu repeziciune de-a 
curmezişul străzii reprezenta un avertisment pentru adversar. Pentru Bourne 
însă însemna o invitaţie irezistibilă; acesta era un om cu autoritate, o legătură 
directă a Francezului. 

Jason trecu pe partea cealaltă a drumului, se găsea la aproape cincizeci 
de metri în spatele bărbatului şi se apropia. Nu mai avea nici un sens să se 
ascundă, aşa că o rupse la fugă. Câteva secunde mai târziu se afla exact în 
spatele omului de legătură; tălpile de cauciuc ale pantofilor îi atenuaseră 
zgomotul paşilor. Drept în faţă, o alee despărţea două clădiri oficiale; 
ferestrele erau întunecate. Trebuia să acţioneze rapid, astfel încât să nu 
provoace scandal şi să nu dea motiv trecătorilor să strige sau să cheme poliţia. 
În această privinţă, norocul îi ţinea parte; cei mai mulţi erau mai degrabă beţi 
sau drogaţi decât treji, restul muncitori obosiţi, îndreptându-se grăbiţi către 
casele lor după o zi lungă de lucru. Orientalul se apropia de alee. Acum era 
momentul. 

Bourne se repezi din dreapta bărbatului. 

— Francezul! spuse el în chineză. Am veşti de la Francez! Grăbeşte-te. 
Apoi intră brusc pe alee. Omul de legătură, zăpăcit, cu ochii ieşiţi din orbite, 
nu putu să facă altceva decât să-l urmeze ca hipnotizat. Acum! 

Jason se năpusti din umbră, îl apucă strâns de urechea stângă, smuci 
violent apoi i-o răsuci. Îi dădu un brânci înainte, înfigându-i genunchiul în şira 
spinării, cu cealaltă mână încleştându-i gâtlejul. Apoi îl aruncă în mijlocul aleii 
întunecate, alergând după el, şi îl izbi cu vârful pantofului în spatele 
genunchiului; omul se prăbuşi rostogolindu-se în cădere, şi privi îngrozit către 
Bourne. 

— Tu! Tu aici! 

Apoi tresări în lumina slabă. 

— Nu, spuse el dintr-odată calm, stăpân pe sine. M-am înşelat. 

Fără nici o mişcare de avertisment, chinezul întinse piciorul drept şi îşi 
împinse cu violenţă trupul în pavaj. Reuşi să prindă muşchiul pulpei stângi a 
lui Jason şi, urmărind lovitura cu piciorul stâng, îl izbi în abdomen. Apoi sări în 
picioare, cu mâinile întinse şi rigide, mişcându-se rapid, grațios, într-un 
semicerc, aşteptând reacţia adversarului. 

Ceea ce urmă fu o luptă între două animale, doi călăi antrenați. Fiecare 
mişcare era gândită perfect, fiecare lovitură mortală dacă îşi atingea ţinta. 
Unul se lupta pentru viaţa sa, celălalt pentru supravieţuire - şi pentru femeia 
fără de care nu putea trăi, nu voia să trăiască. În cele din urmă, înălţimea şi 
greutatea, puse alături de un motiv mai presus decât viaţa însăşi îşi spuseră 
cuvântul, acordând victoria unuia şi înfrângerea celuilalt. 


Încleştaţi, se proptiră de zid amândoi loviți, şiroind de sudoare şi de 
sânge. Bourne apucă cu putere gâtul celuilalt, pe la spate, îşi propti 
genunchiul stâng în spinarea lui şi îi încolăci piciorul în jurul gleznelor, 
imobilizându-i-le. 

— Cred că ştii ce urmează! şopti el gâfâind, pronunţând sacadat 
cuvintele chinezeşti. O singură izbitură şi-ţi rup şira spinări. Nu e un mod 
tocmai plăcut de a trece pe lumea cealaltă. Şi apoi, nu ai de ce să mori. Poţi 
trăi având bani mai mulţi decât ai primit vreodată de la Francez. Crede-mă pe 
cuvânt, Francezul şi asasinul său nu vor mai face purici pe-aici. Alege! Acum. 

Jason se încordă; venele de pe gâtul bărbatului se umflară,gata să 
plesnească. 


— Da, da! şuieră omul de legătură. Vreau să trăiesc, nu vreau să mor! 
* 


* * 

Sprijiniţi de zid, în aleea întunecoasă îşi aprinseră fiecare câte o ţigară. 
Chinezul vorbea fluent engleza, pe care o învățase de la călugăriţe într-o 
şcoală catolică portugheză. 

— Eşti foarte priceput, spuse Bourne, ştergându-şi sângele de pe buze. 

— Sunt campion în Macao. De aceea mă plăteşte Francezul. Dar tu m-ai 
întrecut. Sunt dezonorat, indiferent ce se va întâmpla 

— Nu, nu eşti. Singura diferenţă dintre noi este că eu cunosc câteva 
trucuri în plus faţă de tine. Acestea însă nu se învaţă acolo unde te-ai antrenat 
tu şi n-ar trebui să se înveţe nicăieri. Pe de altă parte, nu va şti nimeni ce ţi s-a 
întâmplat. 

— Dar eu sunt tânăr! Iar tu eşti bătrân. 

— N-aş merge chiar aşa departe. Mă păstrez într-o formă destul de 
bună, datorită unui doctor nebun care mă îngrijeşte. Ce vârstă îmi dai? 

— Eşti trecut de treizeci! 

— De acord. 

— Eşti bătrân! 

— Mulţumesc. 

— Eşti de asemenea foarte puternic, foarte greu - dar e ceva mai mult 
decât atât. Eu sunt un om normal. Tu nu eşti! 

— Posibil. 

Jason îşi stinse ţigara pe trotuar 

— Hai să vorbim la rece, spuse el, scoţându-şi banii din buzunar. Am 
vorbit serios când am spus că o să te plătesc bine... Unde e Francezul? 

— Lipseşte echilibrul. 

— Ce vrei să spui? 

— E foarte important ca lucrurile să fie echilibrate. 

— Nu te înţeleg. 

— Ceva nu merge, iar Francezul e furios. 

— Ce poţi să-mi spui? 

— Locul unde vor fi Francezul şi asasinul său mâine noapte. 

— Zece mii de dolari americani. 


— Diya! 

— Dar numai dacă mă conduci până acolo. 

— Se află dincolo de graniță! 

— Am viză pentru Shenzen. Este valabilă pentru încă trei zile. 

— S-ar putea să ajute, dar nu este suficient pentru granița din 
Guangdong. 

— Atunci descurcă-te. Zece mii de dolari americani. 

— Am să mă descurc. 

Omul de legătură se opri, cu ochii ațintiți la banii întinşi de american. 

— Poţi să-mi dai ceea ce cred că voi numiţi un aconto? 

— Cinci sute de dolari, atâta. 

— Negocierile la graniță vor costa mult mai mult. 

— Anunţă-mă. Îți voi aduce banii necesari. 

— Să te anunţ? Unde? 

— Găseşte-mi o cameră la un hotel aici, în Macao. Voi lăsa banii în seiful 
hotelului. 

— Hotelul Lisabona. 

— Nu, nu Lisabona. Nu pot merge acolo. Altundeva. 

— Nici o problemă. Ajută-mă să mă ridic... Nu! Ar fi mai bine pentru 
demnitatea mea dacă nu aş avea nevoie. 

— Cum zici, spuse Jason Bourne. 


* * 


Catherine Staples stătea la birou ţinând încă receptorul în mână. Îl privi 
distrată, după care îl puse la loc. Conversaţia care abia avusese loc o uimise. 

Pentru că nici un serviciu de contraspionaj canadian nu opera în mod 
frecvent în Hong Kong, demnitarii serviciului diplomatic îşi cultivau sursele 
proprii în interiorul forţelor de poliţie pentru vremurile în care erau necesare 
informaţii exacte. Totul se făcea în interesul cetăţenilor canadieni ce locuiau 
sau călătoreau în colonie. Problemele vizau deopotrivă pe cei arestaţi şi cei 
asaltaţi, de la canadieni escrocaţi, până la cei care escrocau. 

Dar, evident, existau şi probleme mai serioase cum ar fi fost securitatea 
sau spionajul, prima în cazul vizitelor oficialităților guvernamentale, iar a doua 
în elaborarea mijloacelor de protecţie împotriva supravegherii electronice sau 
a şantajului personalului consulatului. 

Era ţinut sub tăcere însă cunoscut de toată lumea faptul că agenţii 
secreţi aparţinând blocului estic şi regimurilor fanatice religioase din Orientul 
Mijlociu foloseau chimicale şi prostituate de ambele sexe, pentru satisfacerea 
oricăror plăceri ale clienţilor de ambele sexe, într-o nesfârşită dorinţă de a 
aduna cât mai multe date referitoare la o activitate ostilă îndreptată împotriva 
guvernelor pe care le serveau. Hong Kong-ul era o piaţă imensă de droguri şi 
carne vie. 

În acest domeniu, Staples reuşise să îndeplinească una dintre cele mai 
dificile misiuni de pe teritoriu. Salvase carierele a doi ataşaţi din propriul său 
consulat, ca şi a unui american şi a trei britanici. Fotografiile personalului 


surprins în timpul unor acte compromiţătoare fuseseră distruse împreunăcu 
negativele lor. Cei care încercaseră şantajul fuseseră obligaţi să părăsească 
colonia, sub ameninţarea unor pedepse corporale grave, într-unul din cazuri, 
un funcţionar de la consulatul iranian o acuzase de a se fi amestecat în treburi 
ce-i depăşeau atribuţiile. 

Ea suportase învinovăţirile cât putuse să îndure vocea neplăcută, nazală 
a individului, apoi, încheiase convorbirea cu o întrebare pusă pe un ton foarte 
senin: Dar nu ştiaţi? Lui Khomeini îi plac “băieţii”. 

Toate acestea fuseseră posibile datorită relaţiei sale cu un englez, văduv 
care renunţase la Scotland Yard pentru a deveni şeful Afacerilor Coloniale 
Regale din Hong Kong. La 67 de ani, Jan Ballantyne se resemnase cu ideea că 
activitatea sa la Scotland Yard luase sfârşit, dar nu putea accepta faptul că nu 
şi-ar putea folosi în continuare priceperea acumulată de-a lungul carierei sale. 
Primise un post în Extremul Orient, unde trezise la viaţă secţia de 
contraspionaj a poliţiei şi, în felul său lipsit de ostentaţie înființase o 
organizaţie agresivă, eficientă, care ştia mai multe despre lumea interlopă a 
Hong Kong-ului decât oricare dintre agenţiile de pe teritoriu, inclusiv Brigada 
Specială a lui MI6. Catherine şi lan se întâlniseră la unul dintre acele dineuri 
plicticoase impuse de protocolul consulatului. După o conversaţie prelungită 
împletită cu mult spirit şi apreciere din partea amândurora, Ballantyne se 
aplecase deasupra mesei şi spusese simplu: 

— Crezi, draga mea prietenă, că mai putem? 

— Să încercăm, replicase ea. 

Şi izbutiră. Se bucuraseră din plin de reuşită, iar landevenise astfel o 
parte din viaţa Catherinei Staples, fără obligaţii sau angajamente de nici un 
fel. Se simțeau bine împreună, şi aceasta era deajuns. 

lan Ballantyne tocmai îi confirmase că Subsecretarul de Stat Edward 
McAllister le spusese Mariei Webb şi soţului ei, în Maine, o minciună 
gogonată. Nu exista nici un taipan Yao Ming în Hong Kong. Sursele sale - 
sigure şi foarte bine plătite - din Macao îl asiguraseră că nu avusese loc nici 
un dublu asasinat la hotelul Lisabona, în care să fi fost implicată soţia unui 
astfel de taipan şi un traficant de droguri. Nu se mai petrecuseră asemenea 
asasinate de la retragerea trupelor japoneze, în 1945. Avuseseră loc 
numeroase încăierări şi împuşcături în jurul meselor din cazinouri, şi chiar 
câteva decese în camere mai dosnice, atribuite excesului de narcotice, dar nu 
se produsese nici un incident de genul celui descris de informatorul doamnei 
Staples. 

— Este o întreagă țesătură de minciuni, Cathy, spuse Ian. Însă nu-mi pot 
da seama ce urmăresc. 

— Sursa mea este sigură, dragul meu. Ce părere ai despre toată 
afacerea asta? 

— Mie-mi pute, fată dragă. Cineva şi-a asumat un risc imens pentru 
atingerea unui obiectiv important. Bineînţeles, acum încearcă să se acopere - 
aici se poate cumpăra orice, inclusiv tăcerea - dar întreaga poveste este 
imaginaţie pură. Ai putea să-mi spui mai mult? 


— Să presupunem că ceea ce ţi-am spus până acum se referă la 
implicarea Washington-ului şi nu a Marii Britanii? 

— Dă-mi voie să te contrazic aici. Pentru a merge atât de departe e 
obligatoriu ca şi Londra să fi fost implicată încă de la început. 

— Dar nu are nici un sens! 

— Din punctul tău de vedere Cathy.Nu-l cunoşti pe al lor însă şi pot să-ţi 
mai spun ceva: maniacul ăsta, Bourne, ne-a pus pe toţi pe jar. Una din 
victimele sale este o persoană al cărei nume nici măcar nu e rostit. Nici ţie nu 
pot să ţi-l spun. 

— Dar dacă îţi furnizez mai multe date, mi-l spui? 

— Nu cred, dar merită să încerci. 

Staples şedea acum la birou, cântărind în minte fiecare cuvânt. 

Una din victimele sale este o persoană al cărei nume nici măcar nu e 
rostit. 

Ce voise Ballantyne să spună cu asta? Ce se întâmpla? Şi cum se afla o 
fostă economistă canadiană în mijlocul unei asemenea furtuni dezlănţuite? 


Indiferent, pe moment era în siguranţă. 
x 


* * 


Ambasadorul Havilland, cu servieta diplomat în mână, intră în biroul din 
Victoria Peak în timp ce McAllister sărea de pe scaun, pregătit să-i ofere locul 
superiorului său. 

— Stai unde eşti, Edward. Ce se mai aude? 

— Nimic, mi-e teamă. 

— Iisuse! Nu asta vreau să aud! 

— Îmi pare rău. 

— Unde e imbecilul care a permis să se întâmple toate astea? McAllister 
se albi la faţă în timp ce maiorul Lin Wenzu, neobservat până atunci de 
Havilland, se ridica de pe canapeaua de lângă peretele din fund al camerei. 

— Eu sunt imbecilul chinez care a permis să se întâmple toate astea, 
domnule ambasador. 

— Nu am de gând să-mi cer scuze, spuse Havilland, întorcându-se spre 
el şi vorbindu-i aspru. Capetele voastre încercăm să le salvăm, nu pe ale 
noastre. Noi vom supravieţui. Voi însă nu. 

—Mi-e teamă că nu vă înţeleg. 

— Nu este vina lui, protestă Subsecretarul de Stat. 

— Este a ta, cumva? izbucni ambasadorul. Tu ai fost însărcinat cu 
reținerea femeii? 

— Eu sunt responsabil pentru tot ce se întâmplă aici. 

— E un gest creştinesc din partea ta, domnule McAllister, dar în 
momentul ăsta nu citim scripturile la şcoala de Duminică. 

— A fost responsabilitatea mea, izbucni Lin. Am acceptat sarcina şi am 
dat greş. Pe scurt, femeia a fost mai deşteaptă ca noi. 

— Eşti Lin, din Brigada Specială? 

— Da, domnule ambasador. 


— Am auzit lucruri bune despre dumneata. 

— Sunt sigur că neglijenţa mea le-a pus în umbră. 

— Mi s-a spus că femeia a păcălit şi pe un doctor foarte abil. 

— Da, confirmă McAllister. Unul dintre cei mai buni internişti de 
colonie. 

— Un englez, adăugă Lin. 

— Nu era nevoie să specifici, domnule maior. După cum nu era nevoie să 
te etichetezi drept “chinez” un pic mai devreme. Nu sunt rasist. Lumea poate 
nu o ştie dar nu avem timp pentru aşa ceva. 

Havilland se îndreptă către birou; îşi aşeză servieta diplomat pe el, o 
deschise şi scoase un plic gros, maroniu, cu contururi negre. 

— Aţi cerut dosarul Treadstone. Se află aici. Nu este nevoie să-ţi mai 
spun că nu poate părăsi această încăpere, iar când nu îl studiezi, el trebuie 
închis în seif. 

— Vreau să încep cât de repede posibil. 

— Crezi că vei găsi ceva în el? 

— Nu am alt loc unde să caut. Şi pentru că veni vorba, eu m-am mutat 
într-un alt birou, la câteva uşi de aici. lar seiful e în încăperea aceasta. 

— Poţi să intri aici ori de câte ori ai nevoie. Cât i-aţi relatat maiorului? 

— Numai ceea ce am fost instruit să-i relatez. McAllister privi la Lin 
Wenzu. 

— S-a plâns în mod repetat că ar fi trebuit săi se spună mai mult. Poate 
că are dreptate. 

— Nu mă aflu în situaţia de a insista asupra cererii mele, Edward. 
Londra a fost fermă, domnule ambasador. Bineînţeles, accept condiţiile. 

— Nu doresc să “accepti” nimic, domnule maior. Doresc să fii mai 
înspăimântat decât ai fost vreodată în viaţa dumitale. Îl vom lăsa pe domnul 
McAllister să cerceteze în linişte dosarul, şi vom face o plimbare. În timp ce 
veneam, am văzut o grădină superbă. Mă însoţeşti? 

— Va fi un privilegiu, domnule. 

— Dă-mi voie să mă îndoiesc de aceasta, însă este necesar. Trebuie să 
înţelegi foarte bine cum stau lucrurile. Trebuie neapărat să o găsim pe femeia 
aia! 

* 
* * 


Marie stătea la fereastră în apartamentul Catherinei Staples şi privea în 
jos la trecătorii grăbiţi. Străzile erau aglomerate, ca întotdeauna, Şi pe ea o 
bătea din ce în ce mai des gândul de a părăsi apartamentul şi de a se pierde în 
mulţime. Spera ca, ieşind afară, să-l găsească pe David. Cel puţin avea să se 
mişte, să privească, să audă, să spere - nu să stea aici închisă hărţuită de 
gânduri. Însă nu putea părăsi locuinţa. Dar îi promisese Catherinei că va sta în 
casă, că nu va primi pe nimeni, şi că nu va răspunde la telefon decât dacă 
după un apel iniţial, va urma imediat altul. Însemna atunci că sună Catherine 
Staples. 

Draga de Catherine, încerca să-şi ascundă teama dar nu reuşea; 


întrebările sale puse prea rapid, prea pe nerăsuflate, reacţiile ei uimite la 
răspunsurile primite, apoi privirile rătăcite o trădau. Marie vedea cum 
gândurile îi goneau în toate părţile, îi vedea privirile speriate, îi auzea 
răsuflarea tăiată. Nu ştia prea multe amănunte, dar era sigură că Staples, 
cunoştea lumea întunecată a Orientului Extrem mai bine decât mulţi alţii. Iar 
când o asemenea persoană încerca să-şi ascundă teama produsă de cele ce 
auzea, însemna că lucrurile erau mult mai serioase decât îşi putea închipui ea. 
Telefonul. Două apeluri. 'Tăcere. Apoi un al treilea. Marie alergă la masa de 
lângă canapea şi ridică receptorul de cum începu cel de-al treilea ţârâit. 

— Marie, atunci când mincinosul ăla de McAllister ţi-a vorbit ţie, şi 
soţului tău, a menţionat un cabaret din Tsim Sha Tsui, dacă-mi aduc bine 
aminte. Am dreptate? 

— Da. A spus că o mitralieră UZI... 

— Ştiu, draga mea. Aceeaşi armă se presupune că a fost folosită pentru 
a-i ucide pe soţia taipanului şi iubitul ei în Macao, nu-i aşa? 

— Exact. 

— Dar a spus ceva despre cei asasinati în cabaretul din Kowloon? 

Marie se gândi. 

— Nu, nu cred. Tot ceea ce ne-a dezvăluit a fost în legătură cu arma. 

— Eşti sigură? 

— Da, sunt sigură. Mi-aş aduce aminte dacă ar fi altfel. 

— Sunt convinsă că ai face-o, aprobă Staples. 

— Am revenit asupra acestei conversații de o mie de ori. Ai mai aflat 
ceva? 

— Da. Nici un asasinat de genul celui descris de McAllister nu a avut 
vreodată loc la hotelul Lisabona din Macao. 

— Afacerea a fost muşamalizată. Bancherul a avut grijăde asta. 

— Nu putea avea mai multă grijă - sau influenţă - decât sursa mea, care 
e infailibilă. Şi are la îndemână o monedă cu mult mai importantă - o ştampilă 
care asigură venituri mari pe vreme îndelungată. Asta, bineînţeles în schimbul 
unor informaţii. 

— Catherine, ce vrei să spui cu asta? 

— Aceasta este ori cea mai stângace operaţiune pe care am pomenit-o 
vreodată, ori un plan inteligent conceput cu scopul de a-l implica pe soţul tău 
în chestiuni la care nu s-ar fi gândit niciodată, şi cu siguranţă că niciodată nu 
ar fi fost de acord. Presupun că cea din urmă variantă este cea mai aproape de 
adevăr. 

— De ce spui asta? 

— Un bărbat a sosit în această după-amiază la aeroportul Kai-tak, un om 
de stat care întotdeauna a fost mai mult decât un simplu diplomat. Noi toţi 
ştim asta, dar lumea din afară nu. Vestea sosirii sale a fost transmisă de toate 
telexurile. Când mass-media a încercat să-l intervieveze a refuzat, pretinzând 
că se află în vacanţă în îndrăgitul său Hong Kong. 

— Şi ce-i cu asta? 

— Acest om nu a avut niciodată în viaţa sa o vacanţă. 


* * 


McAllister ieşi în fugă în grădina cu straturi de trandafiri, mobilă albă de 
fier forjat şi heleştee artificiale. Pusese dosarul Treadstone la loc sigur, dar 
informaţia îi era definitiv întipărită în minte. Unde se aflau cei doi? Unde se 
afla Lin? 

Uite-i! Aşezaţi pe o bancă sub un cireş. Lin stătea aplecat înainte, 
hipnotizat. McAllister nu mai putu răbda; o rupse la fugă, până când ajunse, în 
dreptul cireşului şi privi fix la maiorul din Brigada Specială, MI6. 

— Lin! Când nevasta lui Webb a primit acel telefon de la soţul ei - atunci 
când l-ai întrerupt tu - ce i-a spus ea exact? 

— A pomenit de o stradă din Paris unde se află un şir de copaci, copacii 
ei favoriţi, cred că a spus, răspunse Lin, surprins, încerca evident să-i spună 
unde se găseşte, dar s-a înşelat. 

— Avea completă dreptate! Când te-am întrebat înainte, ai spus că a 
adus vorba de o stradă în Paris unde se petrecuseră lucruri îngrozitoare, sau 
cam aşa ceva... 

— Acestea sunt chiar cuvintele ei, îl întrerupse maiorul. 

— Şi că îi mulţumeşte lui Dumnezeu că eşti aici. 

— Exact. 

— La Paris un om a fost omorât în faţa ambasadei, un om care a încercat 
să-i ajute pe amândoi! 

— Ce vrei să spui, McAllister? interveni Havilland. 

— Şirul de copaci, copacul ei preferat. Arţarul, frunza de arțar. Simbolul 
Canadei! În Hong Kong, nu există o ambasadă canadiană, dar există un 
consulat. Acesta este locul lor de întâlnire. Povestea se repetă. Tot ceea ce s-a 
petrecut la Paris se repetă! 

— Ai alertat ambasadele, consulatele? 

— Am alertat pe dracu’! explodă Subsecretarul de Stat. Ce puteam să 
anunţ? Am jurat că voi păstra tăcerea, v-aduceţi aminte? 

— Ai perfectă dreptate. Admonestarea ar fi fost meritată. 

— Nu ne puteţi împiedica să acţionăm, domnule ambasador, spuse Lin. 
Sunteţi o persoană pe care o stimez profund, dar sunt şi printre noi unii care 
merită o măsură de respect, dacă vreţi să ne facem datoria. Acelaşi respect pe 
care adineauri mi l-aţi acordat dezvăluindu-mi această istorie înfricoşătoare. 
Sheng ChonYang. Incredibil! 

— Discreţia trebuie să fie absolută. 

— Va fi, spuse maiorul. 

— Consulatul canadian... spuse Havilland.Să-mi fie adusă lista completă 
a personalului. 


CAPITOLUL 16 


Telefonul sună la ora cinci după-amiază. Bourne era pregătit. Nu fu 
pomenit nici un nume. 

— Totul este aranjat, spuse cel care sunase. Trebuie să fim la graniţă 
puţin înainte de ora nouă, când se schimbă gărzile. Viza pentru Shenzen va fi 
verificată sumar. Nimeni nu se va atinge de ea. Odată trecut peste graniţă, te 
vei descurca singur, dar nu te vei mai putea întoarce prin Macao. 

— Atunci cum voi proceda? Dacă ceea ce mi-ai spus este adevărat şi 
lucrurile merg bine, mă va însoţi cineva. 

— Nu voi fi eu acela. Eu doar te voi conduce la plecare şi voi fi la locul 
stabilit. După aceasta, te părăsesc. 

— Ăsta nu e un răspuns la întrebarea mea. 

— Ieşirea e mai puţin dificilă decât intrarea, doar dacă nu te găsesc cu 
ceva marfă de contrabandă. 

— Nu e cazul. 

— Îţi sugerez să simulezi că eşti beat. Nu este un lucru neobişnuit. 
Există o pistă pentru avioane dincolo de Shenzen folosită de... 

— O ştiu. 

— Te-ai urcat într-un avion greşit, să zicem, ceea ce, de asemenea, nu 
este ieşit din comun. Orarele nu sunt strict respectate în China. 

— Cât pentru diseară? 

— Patru mii, în monedă Hong Kong, şi un ceas nou. 


— De acord. 
se 


* * 


La zece mile în nordul statului Gongbei se pot zări dealurile înălțându- 
se, devenind treptat un rând de munţi tineri, împăduriţi. Jason şi adversarul 
său de pe aleea din Macao înaintau pe drumul de pământ. Chinezul se opri şi 
privi în sus, la dealurile ce se înălţau înaintea lor. 

— Încă cinci-şase kilometri şi vom ajunge în câmp deschis, îl traversăm 
şi urcăm către cel de-al doilea nivel al pădurii. Trebuie să fim prudenţi. 

— Eşti sigur că se vor afla acolo? 

— Eu am transmis mesajul. Dacă vom vedea un foc de tabără, înseamnă 
că sunt acolo. 

— Ce conţinea mesajul? 

— Se cerea o întâlnire. 

— Şi de ce dincolo de graniţă? 

— Ea putea avea loc numai în afara graniţei. Şi asta făcea parte din 
conţinutul mesajului. 

— Dar nu cunoşti motivul. 

— Eu sunt numai un mesager. Pe de altă parte, lipseşte echilibrul. 

— Ai mai spus asta şi aseară. Ce vrei să spui? 


— Nu pot să-mi explic nici mie însumi. 

— Ar putea fi din pricină că această întâlnire trebuie să aibă loc aici? În 
China, adică? 

— Aceasta ar fi numai o parte. 

— Mai e şi altceva? 

— Wen ti, spuse ghidul. Presimţiri. 

— Cred că înţeleg. 

Şi Jason într-adevăr înţelesese. Fusese stăpânit de aceleaşi presimţiri 
atunci când aflase că asasinul ce-şi spunea Bourne călătorea într-un vehicul 
oficial al Republicii Populare Chineze. 

— Ai fost prea generos cu grănicerul. Ceasul era prea scump. 

— S-ar putea să mai avem nevoie de el. 

— S-ar putea să nu mai fie în acelaşi post. 

— Îl voi găsi. 

— Va vinde ceasul. 

— Perfect. Îi voi da altul. 


* * 

Cu precauţie se târau prin iarba înaltă a câmpului, înaintând pe bucăţi. 
Bourne se afla în urma ghidului. Privea atent în toate părţile, intuind prezenţe 
în locuri ascunse. Nori repezi, plutind aproape de pământ, împiedicau lumina 
lunii să-i învăluie, dar, din când în când razele izbuteau să răzbată şi să 
lumineze pentru puţin timp toată întinderea. Ajunseră la o porţiune plantată 
cu arbori înalţi şi începură să-şi croiască drum printre ei. Chinezul se opri şi 
întorcându-se spre Bourne, ridică amândouă braţele. 

— Ce este? şopti Jason. 

— Trebuie să mergem încet şi să nu facem zgomot. 

— Patrule? 

Ghidul dădu din umeri. 

— Nu ştiu. Dar ceva nu-mi place. 

Înaintau greu prin pădurea deasă, oprindu-se la fiecare țipăt al unei 
păsări speriate, urmat de un fâlfâit de aripi. Foşnetul frunzelor era 
pătrunzător; greierii îşi cântau necontenit simfonia monotonă. O bufniţă 
singuratică uguia, pentru a primi răspuns de la o alta şi creaturi mici, 
asemănătoare nevăstuicilor, se strecurau printre tufişuri. Bourne şi ghidul său 
ajunseră la capătul arborilor înalţi; în faţa lor se întindea o altă câmpie, aflată 
în pantă şi acoperită de iarbă înaltă. În depărtare se vedeau contururile 
întunecate ale altei păduri. 

Dar mai era şi altceva. O licărire în vârful unui deal, către marginea 
pădurii. Un foc de tabără! Bourne trebuia să-şi înfrâneze dorinţa de a se ridica 
şi de a o lua la goană peste câmp pentru a ajunge lângă foc! Răbdarea 
însemna acum totul, iar el se găsea într-un mediu pe care-l cunoştea atât de 
bine; vagi aduceri aminte îi spuneau să aibă încredere în sine însuşi - îi 
spuneau că el era cel mai bun din câţi existau. Răbdare. Va traversa câmpul, 
apoi îşi va croi drum tăcut până în vârful dealului, unde va găsi un loc de unde 


să vadă focul şi locul de întâlnire. Va aştepta şi urmări totul; va şti când să 
acţioneze. O făcuse atât de des în trecut - nu-şi mai amintea exact când şi 
cum, însă modelul îl avea în subconştient. Un om va părăsi acel loc iar el i-o va 
lua pe urme neobservat ca o pisică, până când se va ivi momentul. Atunci va fi 
al lui. 

Marie, nu voi da greş de astă dată. Pot să acţionez cu un gen de puritate 
înfricoşătoare acum - sună straniu, dar ştiu că este adevărat... Pot uri cu 
puritate - pentru că de la ură am plecat, ştiu bine. Trei cadavre însângerate pe 
malul unui râu m-au învăţat să adâncesc această ură. Niciodată nu voi lăsa să 
se mai repete. Nu vreau să te contrazic iubirea mea, dar ai greşit atunci în 
Geneva, ai greşit la Paris. Sunt un ucigaş. 

—Ce-i cu tine? şopti ghidul, apropiindu-şi tâmpla de a lui Jason.Nu-mi 
urmăreşti semnalul! 

— Îmi pare rău. Mă gândeam la ceva. 

— Şi eu la fel, peng you! La vieţile noastre! 

— Nu trebuie să te îngrijorezi, poţi pleca acum. Văd focul acolo, în susul 
dealului. 

Bourne scoase banii din buzunar. 

— Aş prefera să-mi continui singur drumul. Unul are mai puţine şanse 
de a fi prins decât doi. 

— Şi dacă mai sunt şi alţii - patrule? M-ai învins în Macao, dar nici eu nu 
sunt de lepădat. 

— Dacă există asemenea oameni, intenţionez să găsesc unul. 

— Pentru numele lui Dumnezeu, de ce? 

— Vreau o armă. Nu puteam risca să trec una peste graniţă. 

— Aiya! 

Jason îi înmână banii ghidului. 

— Sunt toţi. Nouă mii cinci sute. Vrei să te retragi în pădure şi să-i 
numeri? Pot să-ţi împrumut o lanternă de buzunar. 

— Nu mă pot îndoi de cel care a fost mai bun decât mine. Ar fi sub 
demnitatea mea. 

— Sună bine, dar nu se ştie niciodată. Du-te, pleacă de aici. Acum e 
teritoriul meu. 

— Dar acesta este pistolul meu, spuse ghidul, scoțând o armă de la 
centură. 

I-o întinse lui Bourne şi luă banii. 

— Foloseşte-l dacă trebuie. Încărcătorul este plin - ai nouă gloanţe. Am 
reuşit să ies cu el neobservat. Francezul m-a învăţat. 

— Ai trecut cu ăsta peste graniţă? 

— Tu ai adus ceasul, nu eu. Aş fi putut să-l las să cadă discret într-o ladă 
de gunoi, însă am văzut faţa satisfăcută a grănicerului. N-o să mai ai nevoie de 
el la întoarcere. 

— Mulţumesc. Dar trebuie să-ţi spun că, dacă m-ai minţit, te voi găsi. Fii 
sigur de asta. 

— În cazul acesta, minciuna nu-mi aparţine iar banii îţi vor fi înapoiaţi. 


— Eşti un om pe cinste. 


— M-ai întrecut. Cu tine trebuie să mă port cinstit. 
* 


* * 


Bourne se târî încet, foarte încet, peste întinderea de iarbă înaltă, plină 
de urzici pe care încerca să le înlăture de pe gât şi de pe frunte, fericit că şi 
pusese jacheta de nylon care acum îl proteja de usturimea lor. Instinctiv, ştia 
un lucru pe care ghidul său nu-l cunoştea şi care era motivul pentru care nu 
voise ca orientalul să-l însoţească. Un câmp cu iarbă înaltă era cel mai potrivit 
loc pentru grăniceri; plantele se mişcau atunci când intruşii încercau să 
pătrundă neobservaţi. Trebuia deci să fie atent la felul în care se mişca iarba 
şi să înaintezi odată cu bătăile răzlețe de vânt. 

Zări pădurea şi primii copaci înălțându-se acolo unde iarba înceta să mai 
crească. Se ridică pe vine, apoi, brusc, se lăsă la loc şi rămase nemişcat. La 
dreapta, în faţa sa, un bărbat stătea la marginea câmpului cu o puşcă în mâini 
urmărind pajiştea în lumina intermitentă a lunii şi căutând cu privirea locuri 
unde iarba se unduia împotriva vântului. O rafală cobori învârtejit panta 
munţilor. Bourne înaintă cu ea ajungând până la trei metri de patrulă. 
Centimetru cu centimetru, se târî până la marginea câmpului. Se afla acum 
paralel cu bărbatul a cărui privire era aţintită înainte şi nu în lături. Jason se 
ridică puţin, astfel încât să poată vedea în tufişul dens. Soldatul privi înspre 
stânga. Acum! 

Bourne ţâşni din iarbă şi, repezindu-se înainte, se năpusti asupra lui. 
Speriat, paznicul întoarse instinctiv patul puştii pentru a evita atacul 
neaşteptat. Jason apucă ţeava, întorcându-i-o deasupra capului şi o izbi în jos 
în craniul expus. Apoi în acelaşi timp îi înfipse genunchiul în coşul pieptului. 
Paznicul se prăbuşi. Bourne îl trase rapid către iarba înaltă, ascunzându-l 
vederii. În câteva clipe, îi scoase haina şi îi smulse cămaşa, rupând materialul 
în fâşii. Câteva minute mai târziu, bărbatul era legat într-un asemenea mod 
încât cu fiecare mişcare pe care ar fi făcut-o şi-ar fi strâns mai puternic 
legăturile improvizate. Gura îi era astupată cu un căluş, fixat cu una din 
mânecile sfâşiate. 

În mod normal, ca întotdeauna până acum - iar Bourne ştia instinctiv că 
aşa procedase mereu în împrejurări similare - ar fi luat-o la fugă peste câmp, 
spre focul de tabără. Studie figura orientalului căzut în stare de inconştienţă; 
ceva îl neliniştea - un element nu corespundea. Se aşteptase ca acesta să fie 
îmbrăcat în uniforma armatei chineze, deoarece avea foarte clară în minte 
imaginea vehiculului guvernamental din Shenzen şi ştia cine se afla înăuntru. 
Dar nu era numai absenţa unei uniforme ci îmbrăcămintea însăşi pe care o 
purta acest om. Era sărăcăcioasă şi îmbâcsită de un miros de untură râncedă. 
Se aplecă şi îl întoarse cu faţa în sus, apoi îi deschise gura: avea dinţi puţini, 
înnegriţi de carii. Ce fel de paznic era acesta, ce fel de soldat? Era, fără 
îndoială, un criminal brutal, cu experienţă, scos din fundăturile Orientului, 
unde viaţa unui om era lipsită de importanţă şi fără nici o valoare. Şi totuşi, 
persoanele careurmau să participe la întâlnire negociau cu zece mii de dolari. 


Preţul pe care-l plăteau pentru o viaţă umană era foarte ridicat. Ceva nu era în 
regulă. 

Bourne apucă puşca şi se târî mai departe. Nevăzând nimic, neauzind 
nimic, în afară de zgomotele pădurii din faţă, se ridică în picioare şi o luă la 
goană printre copaci. Urcă repede, tăcut, oprindu-se ca şi mai înainte la 
fiecare țipăt al vreunei păsări, la fiecare fâlfâit de aripi, la fiecare încetare 
bruscă a simfoniei greierilor. Nu se mai târa, ci, înainta aplecat, ţinând ţeava 
puştii ca pe o bâtă pe care ar fi folosit-o ca atare dacă era nevoie. Nu-şi putea 
permite focuri de armă, decât într-un caz extrem; altfel n-ar fi făcut decât să-şi 
alerteze duşmanii. Capcana se închidea, acum era pur şi simplu o chestiune de 
răbdare; răbdare şi finalul va veni atunci când fălcile acesteia se vor închide 
cu un trosnet. Ajunse în vârful dealului, alunecând fără zgomot în spatele unui 
bolovan de la marginea taberei. Lăsă încet puşca jos, şi scoase de la centură 
arma pe care i-o dăduse ghidul, apoi aruncă o privire asupra taberei. 

Ceea ce se aşteptase să găsească, jos, în câmp, zări acum. Un soldat 
chinez în picioare, îmbrăcat în uniformă, cu un pistol în tocul de la şold, stătea 
la şase-şapte metri în stânga focului. Ca şi cum ar fi dorit să fie văzut dar nu 
identificat. Ceva nu era în regulă. Soldatul privi la ceas; aşteptarea începuse. 

Ea dură aproape o oră. Soldatul fumase cinci ţigări; Jason stătuse 
nemişcat, de abia respirând. Apoi, lucrurile se petrecură încet, pe tăcute, fără 
surle şi trâmbiţe - o apariţie lipsită de dramatism. O a doua siluetă ieşi din 
umbră, dând la o parte crengile copacilor. Fără nici un avertisment, răbufniră 
fulgere din înaltul cerului întunecat, orbindu-l pe David Webb şi copleşindu-i 
mintea lui Jason Bourne. 

Căci, de îndată ce bărbatul apăru clar în lumina focului, Bourne simţi că 
se sufocă şi începu să strângă cu disperare ţeava armei ca să nu urle - sau să 
ucidă. Avea în faţă propria sa stafie, o apariţie obsedantă venită din trecutul 
îndepărtat pentru a-l urmări; nu mai avea importanţă acum cine vâna pe cine. 
Chipul acestui om era chipul său, şi totuşi nu chiar al său - probabil era aşa 
cum va fi fost el înainte ca bisturiul chirurgului său să i-l fi schimbat pentru a 
deveni Jason Bourne. La fel ca şi trupul înalt şi suplu, faţa era mai tânără - 
mai tânără decât a mitului pe care îl copia şi în acea tinereţe se găsea forţa: 
forţa lui Delta din Meduza. Era incredibil. Până şi mersul de pisică sălbatică, 
elastic, prudent şi braţele lungi ţinute relaxat pe lângă corp, atât de evident 
experte în arta de a ucide, toate îi aparținuseră odată. Era Delta, Delta despre 
care-i se spusese. Delta care devenise Cain şi, în cele din urmă, Jason Bourne. 
Se vedea pe sine, şi totuşi pe altul. În orice caz, vedea un ucigaş. Un asasin. 

O pocnitură se făcu auzită în depărtare, peste zgomotele pădurii 
montane. Asasinul se opri în loc, apoi se răsuci şi plonjă spre dreapta în timp 
ce soldatul se lăsa să cadă la pământ. Tiruri sacadate de arme automate 
erupseră asurzitor din pădure, gloanţele spintecau pământul în timp ce 
ucigaşul se rostogolea îndepărtându-se de focul de tabără, adăpostindu-se sub 
copaci. Soldatul chinez şedea sprijinit pe un genunchi, trăgând sălbatic în 
direcţia asasinului. 

Apoi incidentul asurzitor căpătă amploare. Nu se trăgea dintr-o anume 


poziţie, ci dinspre trei locuri separate. Exploziile erau imense. O grenadă 
distruse tabăra, urmată de o a doua care dezrădăcină copacii şi incendie 
ramurile uscate, bătute de vânt. În sfârşit o a treia, la înălţime în aer, izbucni 
cu o forţă enormă în zona pădurii de unde se trăsese cu mitraliera.Dintr-o dată 
flăcările izbucniră pretutindeni, iar Bourne, protejându-şi ochii, ocoli 
bolovanul care-l adăpostise cu arma pregătită în mână. Asasinului i se 
pregătise o capcană, iar el intrase în ea. Soldatul chinez era mort. Arma 
azvârlită la câţiva metri depărtare, împreună cu părţi din trup. O siluetă se ivi 
brusc gonind dinspre stânga către infernul care fusese focul de tabără. Se 
răsuci rapid şi o luă la fugă printre flăcări. Când se întoarse a doua oară îl zări 
pe Jason şi trase în direcţia lui. Asasinul revenise, sperând să-i ademenească şi 
să-i ucidă pe cei care încercaseră să-i ia viaţa. Răsucindu-se,Bourne făcu un 
salt spre dreapta, apoi spre stânga, după care se lăsă să cadă la pământ, cu 
ochii fixaţi în direcţia bărbatului ce fugea. Ţâşni în picioare şi se repezi pe 
urmele lui. Nu putea să-l lase să scape! O luă la goană prin focul mistuitor; 
silueta din faţa sa se strecura cu multă uşurinţă printre arbori. Acesta era 
criminalul! Impostorul care se dădea drept monstrul care îngrozise Asia şi 
care folosea legenda pentru scopurile sale proprii. Cel care-i furase numele şi 
femeia pe care o iubea. Bourne alerga cum nu mai alergase niciodată în viaţa 
lui, ocolind copacii şi sărind peste tufişuri cu o uşurinţă care punea în umbră 
toţi anii trecuţi de la Meduza. Făcea parte acum din nou din ea! El era 
Meduza! Cunoştea pădurile: fiecare pădure era o junglă iar fiecare junglă era 
aliatul său. Supravieţuisejunglelor; fără să se gândească - numai simțind - ştia 
potecile sinuoase, gropile şi râpele abrupte ce i se deschideau în cale. Se 
apropia din ce în ce mai mult, cu fiecare pas! Şi deodată, ucigaşul se afla 
acolo, la numai câţiva metri în faţa sa! 

Cu ceea ce i se păru a fi ultima sa suflare, Jason se năpusti asupra 
impostorului - Bourne contra Bourne! Mâinile i se transformară în ghearele 
unei pisici sălbatice, care apucară cu ură umerii omului ce alerga în faţa sa; 
degetele se înfipseră în carne şi îl traseră pe criminal înapoi; cu călcâiele bine 
proptite în pământ îl izbi cu genunchiul drept în şira spinării. Furia îi era atât 
de mare încât trebui să facă o sforţare pentru a nu-l ucide. Trebuia să-l lase în 
viaţă căci el era garanţia libertăţii sale şi a Mariei! 

Asasinul urlă în timp ce adevăratul Jason Bourne îi prindea ca într-un 
cleşte gâtul, apoi îi răsucea capul într-o parte, doborându-l. Căzură amândoi la 
pământ, Bourne cu antebraţul încleştat pe gâtul asasinului, cu mâna stângă 
încordată, lovindu-l repetat în abdomen, forțând aerul să iasă din trupul din ce 
în ce mai slab. 

Dar chipul? Chipul? Unde era chipul care venea din trecutul întunecat? 
Unde era apariţia care dorea să-l trimită înapoi într-un iad pe care memoria îl 
cenzurase? Unde era chipul acela?Nu-l găsea. 

— Delta! urlă bărbatul de dedesubtul său. 

— Cum ai spus? strigă Bourne. 

— Delta! ţipă silueta ce se zvârcolea. Cain e pentru Carlos, Delta e 
pentru Cain! 


— Blestematule! Cine... 

— D'Anjou! Suntd'Anjou! Meduza! Tam Quan! Nupurtam nume, numai 
simboluri! Pentru numele lui Dumnezeu, Parisul! Luvrul! Mi-ai salvat viaţa la 
Paris - aşa cum ai salvat atâtea în Meduza! Sunt d'Anjou! i-am spus ce 
trebuia să ştii atunci, la Paris! Tu eşti Jason Bourne! Dementul care vrea să 
scape fugind este numai o creaţie! Creaţia mea! 

Webb privi la faţa contorsionată de dedesubtul său, la mustaţa sură 
perfect îngrijită şi la părul cărunt care încadra un chip trecut de prima 
tinereţe. Coşmarul revenise... Se afla iar în junglele infestate ale Tam Quan- 
ului fără cale de scăpare, cu moartea înconjurându-l de peste tot. Apoi, dintr-o 
dată, fu la Paris, apropiindu-se de treptele Luvrului în lumina orbitoare a 
soarelui de după-amiază. Împuşcături. Maşini scrâşnind din roţi, o mulţime 
ţipând cu disperare. Trebuia să-l salveze pe omul de dedesubtul său! Chipul 
venit din Meduza şi care ar fi putut înlocui piesele lipsă ale acestui joc 
nebunesc! 

— D'Anjou? şopti Jason. Eşti d'Anjou? 

— Dacă îmi dai voie să respir, bolborosi înăbuşit Francezul, îţi spun o 


poveste. Sunt sigur că şi tu ai una să-mi spui. 
* 


* * 


Philippe d'Anjou cuprinse dintr-o privire tabăra, acum o ruină 
fumegândă. Se închină, apoi percheziționă buzunarele “soldatului” mort, 
scoțând toate lucrurile de valoare pe care le găsi. 

— Îi dăm liber celui de jos când plecăm, spuse el. Numai există altă cale 
de acces spre locul acesta. De aceea l-am postat acolo. 

— Şi ce i-ai spus să urmărească? 

— Ca şi tine, am făcut parte din Meduza. Întinderile de iarbă - mai puţin 
pentru poeţi şi agricultori - sunt deopotrivă căi de acces şi capcane. Luptătorii 
de guerrillă ştiu asta. Noi o ştim bine. 

— N-aveai cum să prevezi că am să apar eu. 

— Nu. Dar am anticipat fiecare mişcare pe care ar fi putut-o face 
blestemata mea creaţie. Trebuia să sosească neînsoţit. Instrucţiunile erau 
clare, dar cine ar fi putut să aibă încredere în el, şi cu atât mai puţin eu? 

— Mă depăşeşti. 

— Face parte din istorisire. O vei auzi. 

Coborâră printre arbori, mai vârstnicul d'Anjou agăţându-se de 
trunchiuri şi de puieţi pentru a-şi uşura mersul. Ajunseră în câmp şi auziră 
tipetele înăbuşite ale paznicului legat, în timp ce înaintau pe întinderea cu 
iarbă înaltă. Bourne tăie fâşiile de pânză cu cuțitul, iar Francezul îl plăti. 

— Zou ba! se răsti d'Anjou. Omul dispăru în întuneric. 

— E un gunoi. Sunt toţi nişte gunoaie, dar omoară pentru bani şi apoi 
dispar. 

— Ai încercat să-l ucizi astă-seară întinzându-i o capcană, nu-i aşa? 

— Da. Am crezut că a fost rănit de explozii. De aceea am alergat după el. 

— Eu am presupus că s-a-ntors să-ţi cadă în spate. 


— Da, aşa procedam în Meduza... 

— De aceea am crezut că eşti el. 

Jason izbucni furios. 

— Ce-ai făcut? 

— Face parte din istorisire. 

— Vreau s-o aud. Acum! 

— La câteva sute de metri mai încolo, spre stânga, e o întindere netedă 
de pământ, spuse Francezul, arătând cu mâna. Pe vremuri era o păşune, însă 
astăzi este folosită ca loc de aterizare pentru elicoptere, la întâlnire cu un 
asasin. Hai până acolo, să ne odihnim puţin. Vom putea discuta în linişte. 
Chiar dacă focul va atrage atenţia cuiva din sat. 

— Satul se află la opt kilometri depărtare. 


— N-are a face. Asta e China. 
* 


* * 


Norii se împrăştiaseră, alungaţi de vântul nopţii iar luna, coborând pe 
cer, rămăsese totuşi destul de sus pentru a scălda în lumina sa vârfurile 
munţilor îndepărtați. Cei doi din Meduza stăteau aşezaţi pe pământ. Bourne 
îşi aprinse o ţigară în timp ce d'Anjou începu să vorbească. 

— Îţi aminteşti atunci, la Paris, cafeneaua aglomerată unde am discutat 
după toată nebunia de la Luvru? 

— Sigur. Carlos era cât pe aci să ne omoare pe amândoi în după-amiaza 
aceea. 

— Iar tu era cât pe aci să-l prinzi. 

— Dar nu l-am prins! Ce-i cu cafeneaua din Paris? 

— Îţi spusesem atunci că vroiam să mă întorc în Asia. În Singapore, 
Hong Kong sau poate Seychelles. Aşa cred că am spus. Franţa nu mi-a plăcut 
niciodată. Sau poate eu nu i-am plăcut ei. După Dienbienphu - unde am 
pierdut totul din pricina trupelor noastre - speranţa că aş fi putut recupera 
ceva era deşartă şi lipsită de sens. Flecărealăfără rost din partea unor oameni 
de nimic. De aceea am intrat în Meduza. Singura cale de ieşire pentru mine 
era să câştige americanii. 

— Îmi aduc aminte, spuse Jason. Dar ce legătură are asta cu ce s-a 
întâmplat astă seară? 

— După cum se vede, am revenit în Asia. De vreme ce Carlos mă văzuse, 
fuga a fost pe ocolite, ceea ce mi-a dat timp să reflectez. A trebuit să fac o 
apreciere exactă a circumstanțelor şi posibilităţilor. Cum fugisem pentru a-mi 
salva viaţa, nu căram cu mine averi, dar nici lipit pământului nu eram. Mi-am 
asumat deci riscul de a mă reîntoarce la magazinul din St. Honore în acea 
după-amiază şi, sincer îţi mărturisesc, am luat până la ultimul sout’, aflat sau 
nu la vedere. Ştiam combinaţia seifului care, spre fericirea mea era bine 
burduşit. Puteam acum să mă mut convenabil pe cealaltă parte a planetei, să 
scap de urmărirea lui Carlos şi să trăiesc o vreme în linişte. Dar ce rămânea 
să fac în continuare? Banii se duceau pe zi ce trecea iar darurile mele - atât 


10 sou (lb. Franceză) = sfanţ. 


de vizibile în lumea civilizată - nu erau din cele care să-mi permită să-mi 
sfârşesc viaţa în confortul care-mi fusese furat. Totuşi, nu degeaba fusesem 
unul din şerpii din părul Meduzei. Dumnezeu mi-e martor, am descoperit şi 
mi-am dezvoltat talente pe care nici nu visasem că le am - apoi am aflat că 
moralitatea nu e neapărat o virtute. Fusesem nedreptăţit şi puteam la rându- 
mi să nedreptăţesc pe alţii. Străininevăzuţi, necunoscuţi, încercaseră să mă 
ucidă de nenumărate ori, drept pentru care puteam să-mi asum 
responsabilitatea morţii, altora la fel de necunoscuţi. Vezi asemănarea, nu-i 
aşa? Persoanele odată scoase din cauză, ecuaţia devenea abstractă. 

— Aud numai imbecilităţi, replică Bourne. 

— Înseamnă că nu mă asculţi, Delta. 

— Nu sunt Delta. 

— Foarte bine, Bourne. 

— Nu sunt nici... spune mai departe... poate totuşi sunt. 

— Comment? 

— Rien. Dă-i drumul. 

— Mi s-a părut evident că, neluând în considerare ce ţi se întâmplase la 
Paris - dacă ai câştigat sau ai pierdut, dacă ai fost ucis sau cruțat - Jason 
Bourne era un om terminat. Şi ştiam că Washington-ul n-ar fi recunoscut 
niciodată şi n-ar fi clarificat nimic; aveai pur şi simplu să dispari “Beyond 
salvage”!!, cred că este termenul. 

— Ştiam, spuse Jason. Deci, eram terminat. 

— Naturellement. Dar nu trebuiau să fie nici un fel de explicaţii, nu s- 
ar fi putut. Mon-Dieu, asasinul pe care ei înşişi îl creaseră înnebunise - 
ucisese! Nu, nu s-ar fi dezvăluit nimic. Cei care au imaginat scenariul se 
retrag în cele mai întunecoase unghere atunci când văd că planurile lor 
“deviază”, cred că e expresia. 

— Ştiam şi asta. 

— Bien. Atunci poţi înţelege soluţia pe care am găsit-o pentru mine, 
pentru ultimele zile ale unui om bătrân. 

— Încep să înţeleg. 

— Bien encore. Aici în Asia era un vid. Jason Bourne nu mai exista, dar 
legenda lui încă trăia. Şi există indivizi care plătesc scump pentru serviciile 
unui asemenea om extraordinar. Ştiam ce am de făcut. Numai trebuia decât 
să-l găsesc pe actor... 

— Actor? 

— Dacă nu-ţi convine, să-i zicem impostor.Să-l găsesc, şi să-l antrenez 
prin metodele aplicate - în Meduza, prin metodele celor mai bine pregătiţi 
membri ai acestei fraternităţi criminale ilegale. Am ajuns în Singapore şi am 
bântuit toate “peşterile surghiuniţilor”, adesea temându-mă pentru propria-mi 
viaţă, până când am găsit omul. Şi l-am găsit repede, aş putea spune. Era 
disperat; fugar de aproape trei ani, pentru a-şi salva viaţa, aproape tot timpul 
numai la câţiva paşi depărtare de cei care-l urmăreau. Englez, fost luptător 
din Trupele Regale de Comando, care s-a îmbătat într-o noapte şi a ucis şapte 


11 Beyond salvage (lb. Engleză) = fără scăpare (n. tr.). 


oameni pe străzile Londrei, într-o criză de furie. Datorită dosarului său 
remarcabil din timpul serviciului militar, a fost trimis la un spital de psihiatrie 
în Kent, de unde a evadat şi a reuşit - Dumnezeu ştie cum - să se îndrepte 
spre Singapore. Poseda toate atributele necesare; trebuia numai puţin cizelat 
şi ghidat. 

— Semăna cu mine, aşa cum eram în tinereţe. 

— Mult mai mult decât atât. Acum seamănă mult mai bine decât la 
început. Trăsăturile de bază erau la fel, de asemenea trupul înalt şi musculos, 
adevărate valori. N-a fost nevoie decât să-i îndreptăm nasul, mai proeminent 
şi să-i rotunjim bărbia, mai ascuţită decât îmi aduceam aminte să o fi avut tu 
ca Delta, fireşte. Erai schimbat la Paris, dar nu atât de mult încât să nu te mai 
recunosc. 

— Un luptător de comando, spuse Jason încet. Se potriveşte. Cine este? 

— Un om fără nume dar nu fără un trecut macabru, replică d'Anjou, 
uitându-se lung la munţii din depărtare. 

— Nici unul pe care mi l-a dat vreodată nu era adevărat, nici unul cât de 
cât autentic. Îşi ascunde numele ca şi cum ar fi singurul refugiu din viaţa sa şi 
dezvăluirea lui i-ar aduce inevitabil moartea. Bineînţeles că are dreptate; 
circumstanţele de faţă îl îndreptăţesc să procedeze aşa. Dacă aş fi avut un 
nume, l-aş fi putut înainta autorităţilor britanice din Hong Kong. Computerele 
ar începe să funcţioneze. Londra şi-ar trimite specialişti şi ar începe o 
vânătoare pe care eu n-aş putea-o declanşa niciodată. Nu l-ar prinde niciodată 
viu - el n-ar permite aceasta iar lor puţin le-ar păsa - şi astfel scopul meu ar fi 
atins. 

— De ce vor britanicii să-l extermine? 

— E suficient să-ţi spun că, în timp ce Washington-ul îşi are pe cap Mai 
Lais-ul şi Meduza, Londra are o mult mai recentă unitate militară condusă de 
un ucigaş psihopat ce a lăsat în urma sa sute de cadavre - fără nici o 
deosebire între inocenți şi vinovaţi. Acest om deţine prea multe secrete care, 
dezvăluite, ar putea conduce la reacţii violente de răzbunare pe tot cuprinsul 
Orientului Mijlociu şi al Africii. Caracterul practic pe primul loc, ştii asta. Sau 
ar trebui să ştii. 

— A condus o unitate militară britanică? întrebă Bourne, pe cât de 
surprins pe atât de îngrozit. 

— Rangul de soldat nu-i de el, Delta. A fost făcut căpitan la douăzeci şi 
doi de ani apoi maior la douăzeci şi patru, când acest grad era aproape 
imposibil de obţinut datorită politicii duse de Whitehall. Fără îndoială că ar fi 
devenit general de brigadă sau chiar de armată dacă nu l-ar fi părăsit norocul 

— Asta ţi-a spus el? 

— Da, în timpul crizelor sale regulate de furie şi beţie când ieşeau la 
iveală adevăruri groaznice - dar nu şi-a divulgat niciodată numele. Se 
întâmplau de obicei o dată sau de două ori pe lună şi ţineau câteva zile când 
se cufunda într-o mlaştină de beţie şi autodetestare. Cu toate acestea înainte 
să izbucnească era întotdeauna destul de coerent ca să-mi spună să-l leg, să-l 
tin închis şi să-l apăr de el însuşi... Retrăia atunci evenimente oribile din 


trecutul său, cu o voce aspră, guturală. De cum punea stăpânire pe el băutura, 
începea să descrie scene oribile de tortură şi mutilare, interogatorii luate 
prizonierilor cărora le înţepa ochii cu cuțitul şi le tăia încheieturile mâinilor, 
după care le ordona să privească, în timp ce viaţa li se scurgea din vene. Pe 
cât am reuşit eu să adun fragmentele laolaltă, acest bărbat comandase multe 
dintre cele mai sălbatice raiduri împotriva revoltelorfanatice, înecate în băi de 
sânge, ale sfârşitului anilor şaptezeci şi începutului anilor optzeci, între 
Yemen şi Africa de Est. Într-un moment de jubilaţie etilică mi-a povestit cum 
lui însuşi Idi Amin i se tăia răsuflarea la auzul numelui său - atât de bine 
cunoscută îi era reputaţia de brută. 

D'Anjou făcu o pauză, dând uşor din cap şi arcuindu-şi sprâncenele, 
semn galic de acceptare a inexplicabilului. 

— Era subuman - este subuman - dar cu toate acestea rămâne ceea ce 
se cheamă un ofiţer şi un gentleman. Este un paradox, o totală contradicţie a 
omului civilizat... Râdea adesea la gândul că, trupele sale îl dispreţuiau 
numindu-l animal, totuşi nici unul, niciodată n-a îndrăznit să facă o plângere 
împotriva sa. 

— De ce nu? întrebă Jason, tulburat şi îndurerat de ceea ce auzea. De ce 
nu l-au raportat? 

— Pentru că întotdeauna îi salva pe cei mai mulţi dintre ei când, în toiul 
bătăliei, totul părea să fie fără speranţă. 

— Înţeleg, spuse Bourne, lăsând cuvântul să se piardă în vânt. Nu, nu 
înţeleg, izbucni el nervos, ca înţepat pe neaşteptate. Structura unui 
comandament mai presus de toate, trebuie să-şi cunoască datoria. De ce îl 
suportau superiorii săi? Nu se poate ca ei să nu fi ştiut ce face! 

— Din câte am înţeles din elucubraţiile sale, el reuşea să ducă la capăt 
misiuni pe care alţii n-ar fi fost în stare să le îndeplinească sau nu şi -ar fi 
asumat niciodată răspunderea pentru ele. A aflat secretul pe care noi, în 
Meduza, l-am învăţat cu mult timp în urmă. Trebuie să joci după regulile cele 
mai neîndurătoare impuse de inamic. Reguli care se schimbă numai în funcţie 
de tradiţii. Una peste alta, viaţa pentru alţii nu este nici pe deoparte ceea ce 
este în religia iudeo-creştină. Cum ar putea fi? Pentru atâţia, moartea este o 
eliberare din intolerabila condiţie umană. 

— Dar viaţa le-a fost dată, pentru a şi-o trăi! insistă Jason aspru. A fi 
înseamnă a fi şi a gândi, adăugă David Webb. El e un sălbatic! 

— Nu mai sălbatic decât a fost şi Delta odată. Tu însuţi ai scăpat pe 
atâţia dintre noi de la... 

— Nu spune asta! protestă bărbatul din Meduza, tăindu-i vorba 
Francezului. Nu a fost acelaşi lucru. 

— A fost însă o variantă, insistă d'Anjou. Până la urmă, nu motivele sunt 
cele care contează, nu-i aşa? Numai rezultatele. Sau nu te interesează să vezi 
realitatea? Ai trăit-o odată. Trăieşte oare acum Jason Bourne din minciuni? 

— În momentul de faţă trăiesc pur şi simplu - de la o zi la alta, de lao 
noapte la alta - până când se va termina totul, într-un fel sau altul. 

— Fii mai explicit, te rog. 


— Când voi considera eu că este momentul sau o să trebuiască, replică 
Bourne rece. Prin urmare, omul a corespuns dorințelor tale, nu-i aşa? 
Luptătorul tău de comando - maiorul fără nume. Este bun în ceea ce face. 

— La fel de bun ca şi Delta - poate mai bun. Vezi, el n-are conştiinţă, 
deloc. Tu, pe de altă parte, pe cât de violent erai, aveai momente de 
compasiune. Ceva dinăuntrul tău o cerea. “Cruţă-l” spuneai, “este şi el soţ, 
tată, frate. Neutralizează-l dar lasă-l să trăiască, lasă-l să se poată bucura mai 
târziu...” Creaţia mea, impostorul tău, n-ar face aceasta niciodată. El doreşte 
întotdeauna soluţia definitivă - moartea. 

— Ce s-a întâmplat cu el? De ce i-a ucis pe oamenii ăia, la Londra? Beţia 
nu justifică ce a făcut, nu în cazul lui, care a fost ceea ce a fost. 

— Justifică, dacă ai un mod de viaţă la care nu poţi renunţa. 

— Dar arma o foloseşti numai dacă eşti ameninţat! Altfel suporţi 
consecinţele. 

— În acea noapte la Londra n-a folosit nici o armă. Numai mâinile. 

— Cum? 

— A cutreierat străzile în căutarea unor duşmani imaginari - asta este 
ceea ce am înţeles din bălmăjelile lui. “Se vedea în ochii lor! “ urla el. 
“Întotdeauna poţi citi din priviri! Ei ştiu cine sunt, ce sunt! “ Crede-mă, Delta, 
a fost deopotrivă înspăimântător, şi plicticos dar niciodată n-am auzit vreun 
nume, niciodată vreo referire exactă - alta decât la Idi Amin - pe care, de 
altfel, orice soldat beat îl menţionează pentru a epata. A-i implica pe britanici 
în Hong Kong înseamnă să mă implic pe mine însumi, şi, după toate câte s-au 
întâmplat, n-aş putea-o face. Întreaga afacere a ajuns atât de departe încât m- 
am întors la metodele învăţate în Meduza. Ce faci cu mâna ta e sfânt. Tu ne-ai 
învăţat asta, Delta. Ne-ai repetat într-una - ne-ai ordonat să ne folosim 
imaginaţia. Este ceea ce am făcut eu în seara aceasta. Şi am dat greş, ca un 
moşneag neputincios. 

— Răspunde-mi la întrebare, insistă Bourne. De ce i-aucis pe oamenii 
aceia la Londra? 

— Pentru un motiv pe cât de banal pe atât de lipsit de sens. Fusese 
respins şi mândria lui nu a putut suporta o asemenea lovitură. Sincer, mă 
îndoiesc că a fost altceva la mijloc. Cât despre plăcerile pe care şi le îngăduie, 
sexul pentru el este pur şi simplu o eliberare animalică; nu intră în discuţie 
nici un fel de afecţiune, deoarece nu e capabil de aşa ceva. Mon Dieu, a avut 
dreptate! 

— Întreb din nou! Ce s-a-ntâmplat? 

— Se întorsese, rănit, dintr-o misiune sângeroasă în Uganda şi se 
aştepta să-şi continue legăturile amoroase cu o femeie de care se despărţise 
când plecase din Londra - cineva, cred, de rang nobil, cum spun englezii, o 
revelaţie a tinereţii sale, fără îndoială. Însă ea a refuzat să-l mai vadă şi a 
angajat gărzi înarmate pentru a-i proteja reşedinţa din Chelsea după ce a 
sunat-o el. Doi dintre ei erau printre cei şapte ucişi în acea noapte. Ea 
susţinea că temperamentul lui era necontrolabil, iar băutura îl transforma 
într-un asasin, ceea ce, de fapt, era adevărat. Dar pentru mine, el însemna 


omul de care aveam nevoie. În Singapore l-am urmărit ieşind dintr-un bar rău 
famat şi l-am văzut cum a încolţit doi pungaşi pe o alee - contrabandişti care 
tocmai câştigaseră o avere din vânzarea de droguri într-un loc mizerabil aflat 
pe malul mării. Am văzut când i-a lipit de un zid, despicându-le beregăţile cu o 
singură lovitură de cuţit şi golindu-le buzunarele. Am înţeles atunci că acesta 
era omul pe care-l căutam. Îmi găsisem noul Jason Bourne. M-am apropiat de 
el prudent, tăcut, cu mâna întinsă, oferindu-i mai mulţi bani decât furase din 
buzunarele victimelor sale. Am discutat. A fost începutul. 

— Şi astfel Pygmalion a creat-o pe Galateea, şi primul contract pe care l- 
ai acceptat a devenit Afrodita, care i-a dat viaţă. Bernard Show te-ar felicita, 
iar eu aş putea să te ucid pentru asta. 

— La ce bun? Ai venit astă seară aici să-l găseşti. Eu am venit să-l 
distrug. 

— Şi asta face parte din istorisirea ta, spuse David Webb luându-şi 
privirile de la Francez şi uitându-se la munţii din depărtare, gândindu-se la 
Maine şi la viaţa sa cu Marie, atât de violent schimbată. Ticălosule! strigă el 
brusc. Aş putea să te ucid! Ai cea mai vagă idee ce ai făcut? 

— Asta este istorisirea ta, Delta. Lasă-mă să o termin pe a mea. 

— Atunci spune-o... Ecoule!?. Aceasta a fost numele tău, nu-i aşa? Ecoul? 

Amintirile îi reveneau în minte. 

— Da, aceasta a fost. O dată ai transmis Saigon-ului că nu faci nimic fără 
“bătrânul Ecou”. Trebuia să fac parte din echipa ta deoarece puteam să rezolv 
neplăcerile ivite cu şefii triburilor din sate, ceea ce alţii nu reuşeau să facă. 
Asta avea prea puţin de-a face cu simbolul meu alfabetic. Desigur, nu era 
nimic mistic. Trăisem în colonii timp de zece ani. Ştiam când Quan-si minţeau. 

— Termină-ţi istorisirea, ordonă Bourne. 

— Trădare, spuse d'Anjou cu braţele larg deschise. Exact aşa cum 
fuseseşi tu creat, tot aşa mi-am creat şi eu propriul meu Jason Bourne. Şi, 
întocmai cum ai înnebunit tu, la fel a făcut şi creaţia mea. M-a trădat şi a 
devenit apoi realitatea care fusese invenţia mea. A devenit monstrul lui 
Frankestein, fără chinul lui interior. S-a îndepărtat de mine şi a început să 
gândească singur, să facă totul singur. Odată cel-a părăsit disperarea - cu 
ajutorul meu denepreţuit şi cu bisturiul unui chirurg - simţul propriei 
autorităţi i-a revenit, ca şi aroganţa şi urâţenia. Mă consideră acum o 
bagatelă. Chiar aşa m-a denumit, “bagatelă”! Un om de nimic care l-a folosit! 
Eu, care l-am făcut ceea ce este! 

— Vrei să spui că încheie contracte pe cont propriu? 

— Contracte perverse, groteşti şi extraordinar de periculoase. 

— Dar prin intermediul tău, i-am dat de urmă prin aranjamentele tale la 
cazinoul Kam Pek. Masa numărul cinci. Numărul de telefon al unui hotel din 
Macao şi un nume. 

— O metodă de a stabili legături pe care o găseşte destul de convenabilă 
pentru a o menţine. Şi de ce nu? Nu duce nicăieri, şi apoi, ce pot face eu? Să 
anunţ autorităţile şi să declar: “Uitaţi ce e, domnilor, este vorba despre acest 

individ pentru care sunt într-o oarecare măsură responsabil şi care insistă să 
folosească aranjamentele create de mine în aşa fel încât el să poată fi plătit 
pentru a omorî oameni.” Îmi foloseşte chiar şi omul de legătură. 

— Acest Zhongguo-ren foarte priceput în arte marţiale? D'Anjou privi 
spre Jason. 

— Deci...aşa ai procedat, aşa ai găsit locul ăsta. Delta nu şi-a pierdut 
abilitatea, n'est ce pas? Omul meu mai trăieşte? 

— Trăieşte, şi e cu zece mii de dolari mai bogat. 

— De altfel, eu însumi l-am folosit. I-am plătit cinci sute pentru a ridica 
şi a preda un mesaj. 

— Care a determinat venirea impostorului aici, astă seară, oferindu-ţi 
astfel prilejul de a-l ucide. Ce te-a făcut să fii atât de sigur că va veni? 

— Un instinct Meduzian, şi cunoştinţe sumare despre un contract 
extraordinar pe care l-a făcut, un contract pe cât de profitabil pentru el pe 
atât de periculos pentru restul lumii, care ar putea arunca Hong Kong-ul în 
război şi paraliza întreaga colonie. 

— Am mai auzit această teorie undeva, spuse Jason, aducându-şi aminte 
de cuvintele lui McAllister din acea seară în Maine. Dar nu-mi vine s-o cred. 
Când asasinii se ucid între ei, tot ei sunt cei care pierd. Se distrug singuri iar 
informatorii ies din umbră temându-se că vine rândul lor. 

— Dacă victimele sunt din rândurile oamenilor obişnuiţi, fireşte ai 
dreptate. Dar nu şi când ele reprezintă figuri politice pregnante ale unei 
naţiuni imense şi agresive. 

Bourne îl privi fix pe d'Anjou. 

— China? întrebă el încet. 

Francezul dădu din cap în semn de aprobare. 

— Cinci oameni au fost ucişi în Tsiu Sha Tsiu... 

— Ştiu asta. 

— Patru dintre aceste cadavre erau fără importanţă. Nu însă şi al 
cincilea. Acesta era vicepremierul Republicii Populare Chineze. 

— Doamne Dumnezeule! 

Jason se încruntă, în timp ce imaginea unei maşini îi revenea în minte. O 
maşină cu geamuri fumurii şi cu un asasin înăuntru. O maşină oficială 
aparţinând guvernului Chinei. 

— Sursele mele îmi spun că “legăturile intime” dintre Casa 
Guvernamentală şi Beijing au fost distruse, dar caracterul practic şi aspectul 
exterior au reuşit totuşi să primeze. La urma urmelor, ce căuta vicepremierul 
în Kowloon? Era un astfel de lider important al Comitetului Central şi unul 
dintre cei corupți? Dar, cum îţi spuneam, acesta a fost numai începutul. Nu, 
Delta. Omul acesta trebuie distrus înainte să accepte alt contract care ar 
putea să ne împingă pe toţi în prăpastie. 

— Îmi pare rău, Ecoule. Nu omorât. Luat şi dus unei anumite persoane. 

— Aceasta este deci istorisirea ta? întrebă d'Anjou. 

— O parte din ea, da. 

— Spune-mi tot. 


— Numai ceea ce trebuie să ştii. Soţia mea a fost răpită şi adusă la Hong 
Kong. Pentru a o obţine înapoi - şi o voi face chiar dacă va trebui să vă ucid pe 
toţi - trebuie să dau cuiva în schimb creaţia ta ticăloasă. Iar acum sunt cu un 
pas mai aproape de ea, fiindcă tu mă vei ajuta, şi înţeleg prin asta ajutor de 
nădejde. Dacă nu... 

— Ameninţările nu-şi au locul, Delta, îl întrerupse fostul membru al 
Meduzei. Ştiu de ce eşti în stare. Te am văzut în acţiune. Tu îl vrei pentru 
motivele tale, iar eu îl vreau pentru ale mele. Scopul bătăliei este acelaşi. 


CAPITOLUL 17 


Catherine Staples insistă ca oaspetele său să bea încă un martini cu 
vodcă refuzând ea însăşi, pe motiv că avea paharul încă pe jumătate plin. 

— Dar e şi pe jumătate gol, spuse ataşatul american în vârstă de treizeci 
şi doi de ani, zâmbind istovit şi nervos, în timp ce îşi dădea părul negru la o 
parte de pe frunte. E o prostie din partea mea, Catherine, adăugă el. Îmi pare 
rău, dar nu pot uita că ai văzut fotografiile alea - sigur, pe urmă mi-ai salvat 
cariera şi chiar viaţa. Blestemate fotografii! 

— Nu le-a mai văzut nimeni cu excepţia inspectorului Ballantyne. 

— Dar tu le-ai văzut. 

— Sunt destul de în vârstă ca să-ţi pot fi mamă. 

— Asta nu face decât să înrăutăţească situaţia. Mă uit la tine şi mă simt 
atât de ruşinat, atât de murdar. 

— Fostul meu bărbat, pe unde s-o afla acum, mi-a spus odată că nu 
există absolut nimic care ar putea sau ar trebui să fie considerat murdar în 
relaţiile sexuale. Bănuiesc că a avut un motiv întemeiat pentru a face o astfel 
de afirmaţie, dar se întâmplă să cred că a avut dreptate. Hai, John, uită 
fotografiile alea. Eu le-am şi uitat. 

— O să încerc. 

Se apropie un chelner; băutura fu comandată printr-un semn. 

— De când mi-ai dat telefon după-amiază am stat ca pe ace. Am crezut 
că au mai ieşit la iveală şi altele. Am avut atunci douăzeci şi patru de ore din 
care nu-mi amintesc nimic. 

— Ai fost drogat. Din punctul acesta de vedere, n-ai nici o vină. Îmi pare 
rău că nu ţi-am spus dinainte dar ceea ce vom discuta acum n-are nimic de-a 
face cu afacerea aceea. 

— Dacă mi-ai fi spus, mi-aş fi meritat şi eu salariul pe ultimele cinci ore. 

— A fost o neglijenţă şi o cruzime din partea mea. Îmi cer scuze. 

— Îţi sunt acceptate. Eşti o fată grozavă, Catherine. 

— Apelez acum la sentimentele tale. 

— Nu te baza prea mult pe ele. 

— Atunci renunţă la cel de-al cincilea martini. 

— Dar e numai al doilea. 

— Un pic de linguşire nu strică nimănui. 

Râseră discret. Chelnerul se înapoie cu băutura comandată de John 
Nelson; acesta îi mulţumi şi se întoarse către Catherine. 

— Cred că nu ca să mă linguşeşti îmi oferi masă pe gratis la Plume. 
Locul ăsta nu este tocmai de nasul meu. 

— Nici de-al meu, dar Ottawa şi-o poate permite. Se va crede despre 
tine că eşti o persoană foarte importantă. De fapt chiar eşti. 

— Drăguţ din partea ta. Nimeni nu mi-a mai spus-o până acum. Mă aflu 
într-un post destul de bunicel aici pentru că am învăţat chineza. M-am gândit 


că, printre toţi cei recrutaţi din Ivy League, un tânăr absolvent al universităţii 
Iowa din bătrânul Fayette trebuie să-şi poarte singur de grijă. 

— Şi ai făcut-o, Johnny. Consulatele te au în vedere. Cei de aici te 
apreciază extrem de mult, şi au dreptate. 

— Dacă o fac, o fac mulţumită ţie şi lui Ballantyne. Numai datorită vouă. 

Nelson făcu o pauză, sorbind din martini şi privind la Catherine Staples 
pe deasupra paharului. Îşi cobori apoi băutura şi începu din nou. 

— De ce, Catherine? De ce sunt o persoană importantă? 

— Pentru că am nevoie de ajutorul tău. 

— Orice. Fac orice pentru tine. 

— Nu te pripi, Johnny. E o comedie al naibi de încurcată, până şi eu aş 
putea să mă înec în ea. 

— Dacă cineva merită cu adevărat un ajutor din partea mea, atunci tu 
eşti acea persoană. În afara câtorva probleme minore, ţările noastre sunt 
vecine foarte bune şi, în realitate, se apreciază mult una pe cealaltă. Aşa că ne 
aflăm de aceeaşi parte a baricadei. Despre ce este vorba? Cu ce te pot ajuta? 

— Marie St. Jacques... Webb, spuse Catherine, studiind faţa ataşatului. 

Nelson clipi, privind fără ţintă, scormonindu-şi memoria. 

— Nimic, spuse el. Numele nu-mi spune nimic. 

— În regulă. Atunci să încercăm Raymond Havilland. 

— Ah, asta e altă mâncare de peşte. 

Ataşatul deschise ochii mari şi-şi înălţă capul. 

— Toată lumea l-a aşteptat cu sufletul la gură. Iar el nici n-a trecut pe la 
consulat, nici măcar un telefon nu i-adat şefului, care abia aştepta să-şi vadă 
poza, cu el în ziare. Pentru că Havilland e un monstru sacru. Se află aici de 
când lumea, şi cred că face parte din aceia care au pus la cale multe. 

— Atunci ştii că, în decursul anilor, ambasadorul tău aristocratic a fost 
implicat în mai mult decât nişte simple negocieri diplomatice. 

— Nu se spune niciodată cu voce tare, dar numai un naiv nu s-ar gândi 
la faţa nevăzută a lucrurilor. 

— Eşti sclipitor, Johnny. 

— Doar atent. Deci, care este legătura între un nume pe care-l cunosc şi 
unul pe care nu-l cunosc? 

— Asta aş vrea şi eu să ştiu. Ai vreo idee ce caută Havilland aici? Ai auzit 
ceva zvonuri? 

— N-am nici cea mai vagă idee ce caută aici dar ştiu că nu vei da de ella 
vreun hotel. 

— Presupun că are prieteni înstăriți... 

— Sunt sigur de asta, dar nu le va fi oaspete. 

— Nu? 

— Consulatul a închiriat în mod neoficial o reşedinţă în Victoria Peak, şi 
un al doilea contingent din marina militară a fost adus cu avionul din Hawaii 
pentru serviciul de gardă. Nici unul dintre noi, funcţionarii mijlocii nu a ştiut 
nimic despre toate astea până acum câteva zile când s-a petrecut una dintre 
acele coincidenţe ciudate. Doi marinari au cinat în Wanchai iar unul dintre ei 


a achitat nota de plată cu un cec temporar emis de o bancă din Hong Kong. Ei 
bine, ştii şi tu cum e cu soldaţii, patronul i-a făcut zile fripte caporalului, 
nevrând să-i accepte cererea. Tipul i-a explicat că nici el nici prietenul său nu 
avuseseră timp să schimbe banii. Cecul era valabil aşa că, dacă dorea să se 
convingă, putea să ia legătura cu consulatul şi să discute cu ataşatul militar. 

— Isteţ caporal, izbucni Staples. 

— Dar “ne-isteţ” consulat, spuse Nelson. Cei din serviciul militar erau 
plecaţi, iar personalul de securitate, în obsesia lor fără margini în privinţa 
discreţiei, nici nu înregistraseră contingentul din Victoria Peak. Patronul a 
declarat mai târziucă soldatul îi arătase ceva acte şi că părea un tip de 
ispravă, aşa şi-a asumat riscul. 

— S-a purtat rezonabil. Probabil n-ar mai fi fost aşa dacă soldatul s-ar fi 
comportat altfel. Din nou, isteţ marinar. 

— Ba s-a comportat altfel. În dimineaţa următoare, la consulat. A citit 
legea din 1715 împotriva revoltelor într-un veritabil limbaj de cazarmă şi cu 
un glas atât de ridicat încât l-am auzit şi eu din biroul meu, care se află la 
celălalt capăt al coridorului. Voia să ştie cine ne închipuim noi, ăştia civilii, că 
sunt ei, acolo, în vârful muntelui, şi cum se face că nu au fost înregistraţi, de 
vreme ce se află acolo de o săptămână. Trebuie să-ţi spun că era pornit rău de 
tot. 

— Şi dintr-o dată întregul consulat află că există o reşedinţă secretă în 
colonie. 

— Tu ai zis-o, Catherine, nu eu. Dar îţi voi spune acum exact ce am fost 
instruiți să declarăm - prin memorandumul alcătuit pentru întregul personal şi 
care a aterizat pe birourile noastre la o oră după ce plecase caporalul şi după 
ce petrecuse în prealabil douăzeci de minute cu câţiva clovni din securitate, 
foarte tulburaţi de cele petrecute. 

— Însă ceea ce ai fost instruit să spui nu este ceea ce crezi. 

— Fără comentarii, spuse Nelson. Reşedinţa din Victoria Peak a fost 
închiriată pentru confortul şi securitatea personalului guvernamental aflat în 
deplasare ca şi pentru reprezentanţii trusturilor americane care au afaceri pe 
teritorii. 

— Gogoşi. În special partea din urmă. De când plătesc contribuabilii 
americani notele de plată pentru General Motors şi ITI? 

— Washington-ul încurajează activ o expansiune a comerţului, în ton cu 
politica noastră de deschidere faţă de Republica Populară Chineză. Sună 
veridic. Dorim să înlesnim lucrurile, să le facem mai accesibile, iar locul ăsta e 
infernal de aglomerat. Încearcă tu să găseşti o cameră liberă la un hotel mai 
răsărit, în numai două zile. 

— Vorbeşti de parcă ai fi învăţat o lecţie pe de rost. 

— Fără comentarii.Ţi-am spus numai ceea ce am fost instruit să declar 
în cazul în care deschizi discuţia - ceea ce mi s-a părut că ai făcut. 

— Bineînţeles. Am câţiva prieteni în Victoria Peak care se plâng că s-a 
stricat lumea din cartier, mai ales de când cu atâţia caporali în jur. 

Staples sorbi din pahar. 


— Şi Havilland e acolo? întrebă ea, punând paharul înapoi pe masă. 

— Aproape sigur. 

— Aproape? 

— Ofiţerul nostru cu informaţiile - biroul ei se află lângă almeu - a dorit 
să obţină câteva date despre el. A întrebat la biroul guvernatorului la ce hotel 
se află şi i s-a spus că nu locuieşte la nici un hotel. Atunci în a cui casă? 
Acelaşi răspuns. “Va trebui să aşteptăm până când ia el legătura cu noi, dacă 
o va face”, a spus şeful. Ordinul era ferm. Ambasadorul nu trebuia contactat 
sub nici un motiv. 

— Deci se află în Victoria Peak, concluzionă Staples. Şi-a ales o 
reşedinţă cu protecţie specială şi apoi a declanşat operaţiunea. 

— Cine are legătură cu această doamnă Webb, Marie St. Ceva-Webb? 

— St. Jacques. Da. 

— Poţi să-mi spui mai multe despre ea? 

— Nu acum - pentru binele tău cât şi al meu. Dacă am dreptate şi cineva 
ar crede că ai anumite informaţii, ai putea fi transferat în Reykjavik fără 
palton. 

— Ai spus că nu ştii care e legătura între ei dar că ai dori să afli. 

— În sensul că nu pot înţelege motivele, dacă legătura există. Cunosc 
numai o parte din istorisire şi aceasta cu destule lacune. Aş putea să greşesc. 

Catherine sorbi o nouă înghiţitură de whisky. 

— Uite, Johnny, continuă ea. Numai tu poţi să iei această hotărâre, iar 
dacă mă vei refuza, te voi înţelege. Trebuie să ştiu dacă venirea lui Havilland 
în Hong Kong are ceva de-a face cu un bărbat numit David Webb şi cu soţia 
sa. Marie St. Jacques. Ea a fost economistă la Ottawa înainte să se 
căsătorească. 

— Este canadiană? 

— Da. Lasă-mă să-ţi spun de ce trebuie să aflu acest lucru fără a-ţi da 
prea multe amănunte, care ar putea să-ţi aducă neplăceri. Dacă există o 
legătură, trebuie să merg pe un anumit drum; dacă nu, trebuie să mă întorc cu 
o sută optzeci de grade şi să apuc şi altă cale. În cazul din urmă, pot să fac 
chestiunea publică, să folosesc presa, radioul, televiziunea, orice ar putea 
răspândi vestea şi da de urma soţului ei. 

— Ceea ce înseamnă că el se află “în afara legii”, o întrerupse ataşatul. 
Iar tu ştii unde se găseşte ea, dar nu şi alţii. 

— Cum am mai spus înainte, eşti iute. 

— Dar în primul caz, dacă într-adevăr există o legătură cu Havilland, 
despre care tu crezi că există... 

— Fără comentarii. Dacă-ţi răspund, îţi spun mai mult decât ar trebui să 
ştii. 

— Înţeleg. Problema este delicată. Lasă-mă să reflectez. Nelson îşi ridică 
martini-ul dar în loc să bea, îl aşeză la loc pe masă. 

— Ce ai spune dacă aş primi un telefon anonim? 

— Ca de pildă? 

— O cetăţeană canadiană disperată căutând disperată informaţii 


privitoare la bărbatul său, american de origine, dispărut. 

— De ce te-ar suna tocmai pe tine? Are experienţă în cercurile 
guvernamentale. De ce, nu pe consulul general însuşi? 

— Nu era acolo în acel moment. Eu în schimb eram. 

— Nu vreau să-ţi spulber visurile de mărire, Johnny, dar nu eşti tu 
următorul în grad. 

— Ai dreptate. Şi oricine ar verificacentrala telefonică ar putea afla că 
de fapt n-am primit niciodată un astfel de telefon. 

Staples se încruntă, apoi se aplecă spre el. 

— Există totuşi o posibilitate, dacă eşti dispus să minţi un pic mai 
departe. Este bazată pe realitate. S-a întâmplat, şi nimeni nu ar putea susţine 
contrariul. 

— Care anume? 

— O femeie te-a oprit în Garden Road la plecarea de la consulat. Nu ţi-a 
spus prea multe, însă îndeajuns ca să te alarmeze, şi nu a vrut să intre în 
clădire, deoarece era prea înspăimântată. Ea este femeia disperată care-şi 
caută bărbatul american dispărut. Ai putea chiar s-o descrii. 


— Spune-mi cum arată, spuse Nelson. 
* 


* * 


Stând în picioare în faţa biroului lui McAllister, Lin Wenzu citea din 
însemnările sale în timp ce Subsecretarul de Stat îl asculta cu atenţie. 

— Cu toate că descrierea era diferită, schimbările sunt nesemnificative 
şi se pot opera cu uşurinţă. Părul dat pe spate şi acoperit de o pălărie, fără 
machiaj, încălţăminte fără toc pentru a-i reduce înălţimea - dar nu într-atât de 
mult - ea este. 

— Şi a spus că nu recunoaşte numele nimănui din broşură, care ar putea 
fi al aşa numitului văr? 

— Un văr de-al doilea din partea mamei. Destul de îndepărtat pentru a fi 
credibil. După spusele recepţionerei era stângace, chiar tulburată. De 
asemenea, avea o geantă care era evident o imitație Gucci. Femeia era plăcută 
la înfăţişare dar distrată. 

— A recunoscut numele cuiva, spuse McAllister. 

— Dacă a făcut-o, de ce n-a cerut să vadă persoana respectivă? Nu-şi 
poate permite să piardă timp însituaţia în care se află. 

— Probabil a presupus că vom da alarma, că nu-şi poate asuma riscul de 
a fi recunoscută - nu acolo. 

— Nu cred că i-ar fi păsat pentru asta, Edward. Cu tot ceea ce ştie şi 
prin ce a trecut, poate fi extrem de convingătoare. 

— Cu ceea ce crede că ştie, Lin. Nu poate fi sigură de nimic. Va fi foarte 
prudentă, îi va fi teamă să nu facă vreo mişcare greşită. Ştie că soţul ei se află 
aici, şi crede-mă pe cuvânt - i-am văzut împreună - îl apără cu patimă. Ce mai, 
a reuşit să sustragă peste cinci milioane de dolari pentru simplul motiv că a 
considerat -justificat de altfel - că fusese înşelat de proprii săi oameni. E de 
părere că banii i se cuvin - li se cuvin. Cei din Washington, la naiba cu ei! 


— Dar cum a reuşit să facă toate acestea? 

— Havilland te-a pus la curent cu evenimentele. Da, a făcut-o, şi a 
scăpat nevătămată. Cine va îndrăzni să deschidă gura vreodată? I-a adus pe 
cei din Washington exact acolo unde a dorit ea. Încolţiţi şi speriaţi de moarte. 

— Cu cât aflu mai multe despre ea, cu atât o admir mai mult. 

— Admir-o cât vrei, numai găseşte-o. 

— Apropo, ambasadorul unde se află? 

— Ia dejunul cu reprezentantul guvernamental canadian. 

— Îi va spune totul? 

— Nu, va cere o cooperare secretă, şi un telefon direct cu Londra. 
Londra îi va da instrucţiuni reprezentantului guvernamental să accepte orice 
i-ar cere Havilland să facă. Totul a fost pregătit. 

— Face presiuni serioase, nu? 

— Nu mai e un al doilea ca el. Trebuie să sosească dintr-o clipă în alta - 
de fapt, a întârziat. 

Telefonul sună şi McAllister răspunse. 

— Da?... Nu, nu se află aici. Cine?... Da, desigur, voi discuta cu el. 

Subsecretarul acoperi vorbitorul şi se adresă maiorului. 

— Consulul general american. 

— S-a întâmplat ceva? spuse Lin, ridicându-se nervos de pe scaun. 

— Da, domnule Lewis, McAllister la telefon. Vă suntem foarte 
recunoscători. Consulatul a fost foarte cooperant. 

Uşa se deschise brusc şi îşi făcu apariţia Havilland. 

— Consulul general american la telefon, domnule ambasador, spuse Lin. 
Cred că pe dumneavoastră vă caută. 

— N-am timp pentru recepţiile lui caraghioase! 

— Numai o clipă, domnule Lewis. Ambasadorul tocmai a sosit. Sunt 
sigur că doriţi să vorbiţi cu dânsul. 

McAllister îi întinse telefonul lui Havilland, care se îndreptă rapid spre 
birou. 

— Da, Jonathan, ce este? 

Cu statura sa înaltă, trupul subţire şi rigid, ochii fixaţi pe un loc nevăzut 
din grădină, dincolo de fereastra largă, ambasadorul stătea în picioare tăcut, 
ascultând. În fine, spuse: 

— Mulţumesc, Jonathan, ai procedat aşa cum trebuia. Nu spune absolut 
nimic nimănui, de aici încolo preiau eu totul. 

Havilland închise. Apoi îi privi pe rând pe McAllister şi pe Lin. 

— Ştirea pe care am primit-o, a sosit dintr-o direcţie neaşteptată. Nu de 
la consulatul canadian ci de la cel american. 

— Dar nu se potriveşte, spuse McAllister. Strada din Paris cu arborii ei 
favoriţi, arţarii, frunzele de arțar. Trebuie să fie consulatul canadian, nu cel 
american. 

— Şi, conform analizei tale, ar trebui să nesocotim ştirea parvenită? 

— Bineînţeles că nu. Ce s-a întâmplat? 

— Un ataşat pe nume Nelson a fost acostat în Garden Road de către o 


canadiană care încerca să-şi găsească soţul american. Acest Nelson s-a oferit 
să o ajute, s-o însoţească la poliţie, dar a fost categorică. Nu dorea să meargă 
la poliţie, nici să se întoarcă în biroul lui. 

— A dat vreun motiv? întrebă Lin. A cerut ajutor iar apoi l-a refuzat. 

— Numai că e vorba de ceva personal. Nelson a descris-o ca fiind iritată 
şi surescitată. S-a identificat ca Marie Webb şi a spus că probabil bărbatul ei 
venise la consulat pentru a o căuta. Iar dacă Nelson s-ar putea interesa ea îl 
va căuta mai târziu. 

— Asta nu corespunde cu ceea ce a spus la telefon, protestă McAllister. 
S-a referit clar la ceea ce li se întâmplase amândurora la Paris, şi aceasta 
însemna stabilirea legăturii cu un membru oficial al guvernului ei, al ţării sale: 
Canada. 

— De ce insişti? întrebă Havilland. Nu te critic, pur şi simplu vreau să 
ştiu. 

— Nu sunt sigur. Ceva nu e în regulă. Printre altele, maiorul Lin a 
stabilit clar că ea a fost la consulatul canadian. 

— Da? 

Ambasadorul îl privi pe agentul din Brigada Specială. 

— Recepţionera a confirmat. Descrierea se apropia destul de mult de 
realitate, în special pentru cineva care şi-a făcut ucenicia cu un cameleon. 
Povestea ei era că promisese familiei că va lua legătura cu un văr îndepărtat, 
al cărui nume îl uitase. Recepţionera i-a dat o listă a personalului iar ea s-a 
uitat prin ea. 

— Şi a găsit o persoană pe care o cunoştea, interveni Subsecretarul de 
Stat. Legătura s-a făcut. 

— Prin urmare, iată răspunsul, spuse Havilland ferm. Şi a dat seama că 
soţul ei nu-i înţelesese mesajul codificat, aşa a trecut la următorul curs de 
acţiune. Consulatul american. 

— Dându-şi numele adevărat când ştie foarte bine că e căutată 
pretutindeni în Hong Kong? 

— Dând un nume fals nu i-ar fi servit la nimic, replică ambasadorul. 

— Dar amândoi vorbesc franceza. Ar fi putut folosi un cuvânt franțuzesc 
- toile de exemplu. Înseamnă acelaşi lucru ca şi Webb". 

— Ştiu ce înseamnă, dar cred că te îndepărtezi prea tare. 

— Soţul ei ar fi înţeles. Procedând în felul ăsta ar fi ieşit mai puţin în 
evidenţă. 

— Domnule ambasador, întrerupse Lin Wenzu, luându-şi încet privirea 
de la McAllister. Ascultându-vă vorbind cu consulul general american şi 
anume, citez, “nu spune absolut nimic nimănui”, şi înțelegând nevoia de 
discreţie maximă, presupun că domnului Lewis nu i-a fost adusă la cunoştinţă 
situaţia actuală. 

— Corect, domnule maior. 

— Atunci cum i-a venit ideea să vă sune tocmai pe dumneavoastră? 


13 Web (lb. Engleză) = pânză. A fost folosit deoarece pronunţarea cuvintelor “web” şi “webb” 
este aceeaşi şi numai în context poate fi diferențiată (n. tr.). 


Oamenii se rătăcesc frecvent aici, în Hong Kong. Un soţ pierdut sau o soţie 
rătăcită nu sunt un lucru ieşit din comun. 

Pentru o clipă pe faţa lui Havilland se aşternu o umbră de îndoială. 

— Jonathan Lewis şi cu mine ne cunoaştem de multă vreme, spuse el, 
fără obişnuitul său ton autoritar. Poate că mai petrecăreţ, dar nu e un prost - 
nu ar ocupa postul pe care-l deţine dacă ar fi. Iar împrejurările în care femeia 
l-a acostat pe ataşat, ei bine Lewis mă cunoaşte îndeajuns şi a tras oarece 
concluzii. 

Diplomatul se întoarse către McAllister; când continuă, glasul îşi 
recăpătase din autoritate. 

— Sună-l pe Lewis, Edward. Spune-i să-i ordone lui Nelson să aştepte un 
telefon din partea ta. Aş prefera o abordare cât mai puţin directă, dar nu e 
timp pentru asta. Vreau să afli cât mai multe, să-l întrebi tot ce îţi trece prin 
minte. Eu voi asculta la celălalt telefon din biroul tău. 

— Deci sunteţi de acord, spuse Subsecretarul. Ceva nu se potriveşte. 

— Da, răspunse Havilland privind la Lin. Maiorul a înţeles unele lucruri 
care mie mi-au scăpat. Aş parafraza totul într-un alt mod, însă esenţial este 
ceea ce a observat domnul maior, întrebarea nu este de ce mi-a telefonat mie 
Lewis, ci de ce un ataşat s-a dus la el. Căci la urma urmelor, ce s-a întâmplat? 
O femeie foarte agitată se plânge că bărbatul ei a dispărut, dar nu se duce la 
poliţie şi nici nu intră în consulat. În mod normal, o asemenea persoană nici n- 
ar fi băgată în seamă. Bineînţeles că, aparent, nu este o problemă ce merită a 
fi adusă în atenţia unui comandant copleşit de obligaţii importante. Sună-l pe 
Lewis. 

— Desigur. Dar, în primul rând, cum a mers întâlnirea cu reprezentantul 
guvernului canadian? Va accepta să coopereze? 

— Răspunsul la prima întâlnire este: prost, întâlnirea n-a ieşit prea bine. 
La cea de a doua - nu are de ales. 

— Nu înţeleg. 

Havilland pufni cu vădită iritare. 

— Prin Ottawa ne va înmâna o listă a persoanelor care au avut de-a face 
în vreun fel cu Marie St. Jacques - chiar dacă o va face în silă. A primit ordin 
să coopereze, dar a fost aldracului de ţâfnos. Pentru început, el însuşi a avut 
un seminar de două zile cu ea acum patru ani, şi mi-a spus că probabil un sfert 
din consulat făcuse la fel. Nu se ştie dacă ea îşi aduce aminte de ei, însă ei cu 
siguranţă îşi aduc aminte de ea. Este o femeie “specială”, acesta a fost felul în 
care a descris-o canadianul. A fost odată înşelată de nişte dobitoci americani - 
chiar aşa, n-a avut nici o ezitare când a folosit cuvântul - într-o nu ştiu ce fel 
de operaţiune secretă concepută de nişte minţi bolnave - da, chiar aşa s-a 
exprimat - de nişte imbecili - se repeta, după cum vedeţi care n-a fost 
niciodată pe deplin explicată.“ 

Ambasadorul se opri, cu un zâmbet fugar pe buze, apoi tuşi. 

— A fost foarte reconfortant. El n-a încasat nici o lovitură, iar mie nu mi 
s-a mai vorbit astfel de când a murit biata nevastă-mea. Chiar simţeam nevoia. 

— Dar i-aţi spus că este spre binele ei, nu-i aşa? Că trebuie neapărat să 


o găsim înainte ca cineva să-i poată face vreun rău. 

— Am profunda impresie că amicul canadian a avut îndoieli serioase în 
privinţa  deplinătăţii facultăţilor mele mintale. Acum sună-l pe Lewis. 
Dumnezeu ştie când vom primi lista. Frunza de arțar ne-o va trimite probabil 
de la Ottawa cu trenul până la Vancouver, şi apoi cu un vapor foarte încet 
până la Hong Kong, unde se va pierde în camera de sortare a corespondenţei. 
Între timp, avem un ataşat care se comportă foarte ciudat. Sare peste garduri 
când nu i-o cere nimeni. 

— Îl cunosc pe John Nelson, domnule, spuse Lin. E un tip inteligent şi 
vorbeşte o chineză aproape perfectă. Majoritatea celor din consulat au o 
părere bună despre el. 


— Dar ceva nu sună cum trebuie, domnule maior. 
* 


* * 


Nelson închise telefonul. Broboane de sudoare îi apăruseră pe frunte; se 
şterse cu dosul palmei, satisfăcut că se descurcase pe cât putuse de bine. Era 
mulţumit în special de faptul că reuşise să întoarcă cu o oarecare diplomaţie 
aluziile lui McAllister împotriva interlocutorului său. 

— De ce v-aţi simţit obligat să vă adresaţți consulului general? 

— Telefonul dumneavoastră poate să răspundă acestei întrebări, 
domnule McAllister. Am simţit că se întâmplase ceva ieşit din comun şi am 
crezut de cuviinţă să-i aduc la cunoştinţă acest fapt domnului consul. 

— Dar femeia a refuzat să meargă la poliţie; a refuzat până şi să intre în 
interiorul consulatului. 

— Cum am spus şi înainte, era ceva ieşit din comun. Femeia era foarte 
agitată şi neliniştită, dar nu sărită. 

— Cum să fie? 

— Era perfect lucidă, aş putea spune chiar controlată, în ciuda tulburării 
sale. 

— Înţeleg. 

— Mă întreb, dacă înţelegeţi cu adevărat. Nici cea mai vagă idee ce v-a 
spus consulul general însă eu i-am sugerat că după povestea cu casa din 
Victoria Peak, a soldaţilor din gardă şi apoi a sosirii ambasadorului Havilland 
la Hong Kong, ar trebui să ia legătura cu cineva de acolo. 

— I-aţi sugerat asta dumneavoastră? 

— Da. 

— De ce? 

— Nu cred că mi-ar folosi într-un fel să fac speculaţii asupra acestor 
chestiuni, domnule McAllister. Nu mă privesc câtuşi de puțin. 

— Da, fireşte, aveti dreptate. Vreau să spun... bineînţeles. Dar trebuie să 
o găsim, domnule Nelson. Am primit ordin să vă transmit că, dacă puteţi să ne 
ajutați în vreun fel, cariera vă va fi asigurată. 

— Doresc să vă ajut indiferent de rezultate, domnule. Dacă va mai lua 
legătura cu mine voi încerca să stabilesc un loc de întâlnire undeva şi vă voi 
anunţa. Am ştiut că am avut dreptate să procedez cum am procedat şi să vă 


spun ce v-am spus. 

— Aşteptăm telefonul dumneavoastră. 

Catherine avusese dreptate, îşi spusese John Nelson. Exista o legătură 
undeva. O legătură atât de delicată, încât nu îndrăznea să folosească telefonul 
consulatului pentru a o căuta. Dar atunci când va discuta cu ea, avea câteva 
întrebări foarte serioase de pus. Avea încredere în Catherine, însă în ciuda 
fotografiilor şi a consecinţelor lor, nu însemna că poate fi cumpărat. Se ridică 
de la birou şi se îndreptă spre uşa biroului. Pretextul unei programări la 
dentist de care-şi adusese aminte brusc era suficient. Pe drum către 
antecameră, gândurile i se întoarseră la Catherine Staples. Catherine se 
dovedise a fi unul dintre cei mai puternici oameni cu care avusese de-a face: 
cu toate acestea, în seara trecută în ochii săi nu citise forţa, ci o frică 


disperată. Fusese o Catherine pe care n-o mai văzuse niciodată până acum. 
x 


* * 


— A ştiut să întoarcă întrebările cum i-a venit lui mai bine, spuse 
Havilland, intrând pe uşă; uriaşul Lin Wenzu îl urma. Nu sunteţi de aceeaşi 
părere, domnule maior? 

— Da, şi aceasta înseamnă că le-a anticipat. A avut răspunsurile 
pregătite dinainte. 

— Asta înseamnă că cineva l-a pregătit! 

— N-ar fi trebuit să-i telefonăm, spuse McAllister încet, aşezându-se la 
birou masându-şi din nou tâmpla dreaptă cu degete nervoase. Aproape tot ce 
a spus a fost făcut cu intenţia de a provoca un răspuns din partea mea. 

— Trebuia să luăm legătura cu el, insistă Havilland, chiar şi numai 
pentru a avea această confirmare. 

— A avut tot timpul iniţiativa. Eu am fost vioara a doua. 

— Nu ai fi putut să procedezi altfel, Edward, spuse Lin. A reacţiona în 
alt mod decât ai făcut-o ar însemna să-i pui la îndoială cuvintele. În esenţă, ar 
fi trebuit să treci la ameninţări. 

— Şi în momentul de faţă, nu dorim să se simtă ameninţat, aprobă 
Havilland. Strânge informaţii pentru cineva, iar noi trebuie neapărat să aflăm 
pentru cine. 

— Aceasta înseamnă că soţia lui Webb a reuşit să ia legătura cu cineva 
pe care îl cunoştea şi i-a povestit totul. 

McAllister se aplecă înainte, cu coatele sprijinite pe birou şi mâinile 
încleştate. 

— Ai avut dreptate până la urmă, spuse ambasadorul privind în jos la 
Subsecretarul de Stat. O stradă cu arţarii favoriţi, din Paris. Se repetă totul. 
Este limpede. Nelson lucrează pentru cineva din consulatul canadian - şi 
oricine ar fi acesta, se află în legătură cu soţia lui Webb. 

McAllister ridică privirea. 

— Atunci Nelson este sau un mare prost sau mai mult decât atât. Din 
propria lui mărturisire, el ştie, sau cel puţin presupune faptul că are de-a face 
cu informaţii foarte delicate care duc până la un consilier prezidenţial. Fără să 


luăm în consideraţie concedierea, ar putea fi trimis la răcoare pentru 
conspirație împotriva guvernului. 

— Nu este chiar atât de naiv, te asigur, spuse Lin. 

— Atunci ori cineva îl forţează să procedeze în acest fel împotriva voinţei 
sale - şantaj, cel mai probabil - ori a fost plătit pentru a afla dacă există o 
legătură între Marie St. Jacques şicasa asta din Victoria Peak. Nu poate fi 
altceva. 

Încruntat, Havilland se aşeză pe scaunul din faţa biroului. 

— Daţi-mi douăzeci şi patru de ore, continuă maiorul din MI6. Poate aflu 
despre ce e vorba. Dacă reuşesc, punem mâna pe persoana din consulat. 

— Nu, spuse diplomatul, experimentat în operaţiuni secrete, îţi dau până 
laora opt diseară. Nici atât nu ne putem permite, însă dacă putem evita o 
confruntare şi orice posibile precipitări, merită să încercăm. Discreţia e totul. 
Încearcă, Lin. Pentru numele lui Dumnezeu, trebuie să încerci. 

— Şi după ora opt, domnule ambasador? După aceea ce se va întâmpla? 

— După aceea, domnule maior, îl arestăm pe deşteptul şi alunecosul 
nostru ataşat şi-l scuturăm bine. Aş prefera să ne folosim de el fără ca el să-şi 
dea seama, dar femeia rămâne pe primul plan. Ora opt, domnule maior Lin. 

— Voi face tot ce-mi stă în putinţă. 

— Iar dacă am greşit, continuă Havilland, ca şi cum nu-l auzise pe Lin 
Wenzu, dacă acest Nelson se dovedeşte a fi nevinovat şi a fost folosit ca 
paravan fără să ştie nimic, puteţi încălca toate regulile.Nu-mi pasă cum o 
faceţi sau cât de mult vă vor costa şperţurile şi ticăloşii pe care va trebui să-i 
folosiţi pentru a vă face treaba. Vreau camere video, urmăriri telefonice, tot 
ceea ce aveţi la dispoziţie ca să supravegheze fiecare persoană din acest 


consulat. Cineva ştie unde se află această femeie şi o ascunde. 
x 


* * 


— Catherine, John la telefon, spuse Nelson de la un telefon public de pe 
Albert Road. 

— Ce bine îmi pare că mi-ai telefonat, răspunse Staples grăbită. Am avut 
o după-amiază grea. Hai să ne întâlnim undeva şi să luăm masa împreună într- 
una din aceste zile. Voi fi încântată să te văd după atâta timp. O să-mi 
povesteşti despre Canberra. Dar te rog,spune-mi un singur lucru. Am avut 
dreptate în ce ţi-am povestit? 

— Trebuie să ne vedem, Catherine. 

— Nu poţi să-mi dai nici un indiciu? 

— Trebuie să vorbim între patru ochi. Eşti liberă? 

— Trebuie să fiu la o întâlnire peste trei sferturi de oră. 

— Atunci mai târziu, pe la cinci. Ştiu un loc numit Monkey Tree, în 
Wanchai, pe strada Gloncester... 

— ÎI cunosc. Voi fi acolo. 

John Nelson închise.Nu-i rămânea altceva de făcut decât să se înapoieze 
la birou. Nu putea să lipsească trei ore, mai ales după conversaţia avută cu 
Subsecretarul de Stat Edward McAllister; circumstanţele împiedicau o astfel 


de absenţă. Auzise de McAllister; Subsecretarul petrecuse şapte ani la Hong 
Kong şi plecase numai cu câteva luni înainte de sosirea lui Nelson. De ce se 
întorsese? De ce exista o reşedinţă secretă în Victoria Peak şi ce căuta 
ambasadorul Havilland acolo? Şi mai presus de toate, de ce era Catherine 
Staples atât de înfricoşată? Îi datora lui Catherine viaţa şi cariera sa, însă 


trebuia să primească unele răspunsuri. Trebuia să ia o decizie. 
se 


* * 


Lin Wenzu îşi epuizase aproape complet sursele. Una singură îi dădu de 
gândit, şi anume inspectorul Jan Ballantyne care, conform obiceiului său, 
răspunse întrebărilor cu alte întrebări, în loc de răspunsuri concise. Era 
descurajat, deoarece nu puteai fi niciodată sigur, că fostul inspector al 
Scotland Yard-ului ştia sau nu ceva despresubiectul în discuţie, în cazul de 
faţă despre ataşatul american John Nelson. 

— L-am întâlnit de câteva ori, spusese Ballantyne. Deştept tip. Vorbeşte 
argoul vostru, ştiai asta? 

— “Argoul” meu, domnule inspector? 

— Ei bine, puţini dintre noi o făceau, chiar şi în timpul Războiului 
opiului!“. Interesantă perioadă a istoriei, nu-i aşa, domnule maior? 

— Războiul opiului? Vorbeam despre ataşatul John Nelson. 

— Oh, există cumva vreo legătură? 

— Ce anume, domnule inspector? 

— Cu războiul opiului. 

— Dacă există, înseamnă că individul are vârsta venerabilă de o sută 
cincizeci de ani şi dosarul său arată că are numai treizeci şi doi. 

— Într-adevăr? Aşa de tânăr? 

Dar Ballantyne făcuse ceva mai multe pauze de gândire decât ar fi fost 
necesar pentru ca Lin să-i dea crezare. Dar, dacă “bătrânul cal de luptă” ştia 
câtuşi de puţin, era clar că nu era dispus să dezvăluie nimic. Toţi ceilalţi - de 
la poliţia din Hong Kong şi Kowloon până la “specialiştii” care se ocupau de 
consulatul american şi adunau informaţii contra plată - avuseseră despre 
Nelson numai vorbe bune. 

Dacă Nelson avea o parte vulnerabilă, atunci ea era goana lui 
permanentă după femei. Dar atâta timp cât rămânea heterosexual, şi 
necăsătorit era mai degrabă o calitate decât un defect. Un “specialist” îi 
povestise lui Lin că auzise despre Nelson că fusese sfătuit să-şi facă un consult 
medical periodic. Nu era nici o crimă în aceasta. Ataşatul trebuia să aibă cu ce 
dovedi că este mascul - dacă era întrebat. 

Telefonul sună; Lin ridică receptorul. 

— Da? 

— Subiectul s-a dus în Peak Tram şi a luat un taxi înspre Wanchai. Acum 
e într-o cafenea numită Monkey Tree. Sunt în acelaşi loc. Îl văd. 

— Este un loc ferit şi foarte aglomerat, spuse maiorul. Mai e cu cineva? 

— Nu, dar a cerut o masă pentru două persoane. 

— Sosesc cât pot de repede. Dacă trebuie să părăseşti locul, iei legătura 
cu mine prin radio. Conduci vehiculul şapte, da? 

— Vehiculul şapte, domnule... Staţi! O femeie se îndreaptă spre masă. 
Individul se scoală. 

— O recunoşti? 

— E prea întuneric. Nu o pot identifica. 

— Mituieşte chelnerul şi spune-i să întârzie comanda. Nu pentru mult 
timp, numai câteva minute. Vin cu ambulanta şi o să pun în funcţiune sirena 


până la un bloc depărtare. 
* 


* * 


— Catherine, îţi sunt foarte îndatorat şi doresc să te ajut cât pot, însă ar 
trebui să ştiu unele lucruri în plus. 

— Există o legătură, după cum am bănuit, nu-i aşa? Între Havilland şi 
Marie St. Jacques. 

— Nu-ţi confirm, - nu pot să-ţi confirm acest fapt, deoarece n-am 
discutat cu Havilland. Am vorbit în schimb cu altcineva, un bărbat despre care 
am auzit că a stat mulţi ani în Hong Kong, un tip cu o minte a-ntâia şi părea la 
fel de disperat cum erai tu ieri seară. 

— Ti-am părut eu disperată ieri seară? întrebă Staples, netezindu-şi 
părul încărunţit. Nu mi-am dat seama. 

— Ei, haide. Nu din ceea ce ai spus poate, însă din glas. Din stridenţa lui 
abia stăpânită. Erai la fel de îngrozită ca mine atunci când mi-ai dat 
fotografiile. Crede-mă, ştiu ce vorbesc. 

— Johnny, înţelege. S-ar putea să avem de-a face cu ceva în care nici 
unul dintre noi nu ar trebui să se bage, ceva în care nici eu nu sunt în măsură 
să iau decizia potrivită. 

— Eu trebuie să iau o hotărâre, Catherine. - Nelson se uită după 
chelner. - Unde sunt băuturile alea nenorocite? 

— Nu disper după ele, să ştii. 

— Eu da. Să revenim deci. Îţi datorez totul, îmi placi şi ştiu că n-ai folosi 
fotografiile împotriva mea, şi asta nu face decât să-mi îngreuneze situaţia... 

— ȚŢi le-am dat pe toate, iar negativele le-am ars împreună. 

— Aşa că datoria mea faţă de tine e reală, nu înţelegi asta? Dumnezeule, 
cât avea puştoaica - doisprezece ani? 

— Nu ştiai ce faci. Erai drogat. 

— Un motiv pentru a intra în dizgrație. Speranţa mea pentru postul de 
secretar de stat s-a dus pentru totdeauna. Acum poate un post de secretar - 
pedofil. Halal carieră! 

— Toată povestea s-a sfârşit şi încep să devii melodramatic. Vreau numai 
să-mi spui dacă există vreo legătură între Havilland şi Marie St. Jacques - cred 
că poţi face asta pentru mine. De ce îţi este atât de greu? Vreau să ştiu ce am 
de făcut. 

— Pentru că dacă o fac, trebuie să-i spun lui Havilland că am vorbit cu 
tine. 


— Atunci dă-mi o oră. 

— Pentru ce? 

— Pentru că încă mai am câteva fotografii în biroul meu de la consulat, 
minţi Catherine Staples. 

Nelson se prăbuşi în scaun, şocat. 

— Oh, Dumnezeule! Nu pot să cred! 

— Încearcă să înţelegi Johnny. Toţi facem un joc dur uneori în interesul 
şefilor noştri - al ţărilor noastre, dacă vrei. Marie St. Jacques mi-a fost 
prietenă - îmi este prietenă - şi viaţa ei nu înseamnă nimic în ochii 
“persoanelor importante” care în momentul de faţă conduc o operaţiune 
secretă în care interpreţiiprincipali sunt ea şi bărbatul ei. I-au folosit şi apoi 
au încercat să-i ucidă pe amândoi! Hai să-ţi spun ceva, Johnny. Detest CIA-ul 
vostru şi Departamentul de Stat atât de pompos denumit Operaţiuni 
Consulare. Nu atât pentru că sunt nişte ticăloşi, ci pentru că sunt ticăloşi şi 
proşti. Iar fiindcă am simţit că o nouă operaţiune este pusă pe roate şi din nou 
sunt folosiţi aceşti doi oameni care au avut atâta de suferit, intenţionez să aflu 
care este motivul şi să iau măsuri. Nu mai accept cecuri nesemnate în 
schimbul vieţii unor oameni. Am o oarecare experienţă pe care ei nu o au şi 
sunt destul de pornită. Voi cere explicaţii. 

— Of, Doamne... 

Chelnerul sosi cu băuturile. Catherine îşi ridică privirea pentru a-i 
mulţumi, şi văzu un bărbat aflat lângă cabina telefonică, în coridorul 
aglomerat, cu atenţia concentrată asupra lor. Îşi lăsă ochii în jos. 

— Prin urmare, care e răspunsul, Johnny? continuă ea. Afirmativ sau 
negativ? 

— Afirmativ, şopti Nelson întinzând mâna după un pahar. 

— Reşedinţa din Victoria Peak? 

— Da. 

— Cine e persoana cu care ai vorbit, cel care a deţinut funcţii 
importante în Hong Kong? 

— McAllister. Subsecretarul de Stat McAllister. 

— Dumnezeule mare! 

Afară în coridor se produse îmbulzeală. Catherine îşi întoarse discret 
capul, mărindu-şi câmpul vizual periferic. Un bărbat gras intră şi se îndreptă 
cu paşi repezi către telefonul de lângă zid. Nu era decât un singur bărbat ca el 
în tot Hong Kong-ul. Era Lin Wenzu, MI6, Brigada Specială! Americanii îl 
angajaseră pe cel mai bun, spre dezavantajul Mariei şi al bărbatului ei. 

— Nu te teme, Johnny, n-ai făcut nimic rău, spuse Staples, ridicându-se 
de pe scaun. Vorbim mai târziu, dar acum trebuie să mă duc la toaletă. 

— Catherine? 

— Ce e? 

— Ai spus joc dur? 

— Foarte dur, dragul meu. 

Staples trecu pe lângă Lin, care se întoarse aplecându-se din umeri 
pentru a se face neobservat. Intră la toaletă, aşteptă câteva secunde, apoi ieşi 


împreună cu alte două femei şi o luă la goană până în bucătăria localului 
Monkey Tree. Fără un cuvânt chelnerilor şi bucătarilor surprinşi, găsi ieşirea 
de serviciu şi părăsi încăperea. leşi prin alee către Gloucester Road; o luă la 
stânga, şi îşi iuți paşii până când găsi o cabină telefonică. Băgă o monedă în 
aparat, apoi formă un număr. 

— Alo? 

— Marie, părăseşte imediat apartamentul! Maşina mea se află într-un 
garaj la un bloc depărtare, în dreapta ta de cum ieşi din clădire. Ming's se 
numeşte - firma e vopsită în roşu; pleacă cât poţi de repede! Îţi ies în cale. 
Grăbeşte-te! 

Catherine Staples făcu semn unui taxi să oprească. 

* 


* * 


— Numele femeii este Staples, Catherine Staples! spuse Lin Wenzu în 
receptorul telefonului de pe peretele localului Monkey Tree, ridicând vocea 
pentru a se face auzit. Introduceţi discheta consulatului în computer şi găsiți- 
mi-o cât mai repede! Vreau adresa ei şi verificaţi cu atenţie să fie actuală! 

Mugşchii fălcilor i se mişcau furios în timp ce aştepta, ascultând. Cerinţa 
îi fu îndeplinită, după care transmise un alt ordin: 

— Dacă unul dintre vehiculele noastre se află prin preajmă, transmiteţi-i 
să se îndrepte încoace. Dacă nu, expediaţi unul imediat. 

Lin făcu o pauză şi ascultă din nou. 

— Să fie urmărită americanca, spuse el cu glas coborât, în receptor. 


Dacă este localizată, apropiaţi-vă de ea şi reţineţi-o. Noi suntem pe drum. 
* 


* * 


— Vehiculul numărul cinci, răspunde! repetă operatorul radio, vorbind 
într-un microfon şi ţinând apăsat cu degetul un întrerupător din colţul din 
dreapta jos al consolei. Încăperea era albă, fără ferestre. Zumzetul aerului 
condiționat se auzea slab dar constant iar foşnetul sistemului de filtraje 
aproape nu se auzea. Pe trei dintre pereți se aflau aparate de emisie 
sofisticate şi echipament electronic computerizat, deasupra unor mese 
albe,imaculate şi netede. Încăperea avea un aer de laborator, peste tot numai 
suprafeţe dure. Ar fi putut să fie un laborator electronic bine înzestrat dintr-un 
centru medical, însă nu era. Era un alt gen de centru. Centrul de comunicaţii 
al MI6, Brigada Specială, Hong Kong. 

— Vehiculul numărul cinci pe recepţie! strigă o vocegâtuită în difuzor. 
Am auzit semnalul vostru, dar mă aflam la ostradă depărtare. Am avut 
dreptate. E vorba de droguri. 

— Treci pe sistemul de bruiaj! ordonă operatorul, dând drumul 
întrerupătorului, urmă un ţiuit care se opri la fel de brusc cum începuse. Te 
afli cel mai aproape. Îndreaptă-te spre Arbuthnot Road; intrarea prin Grădina 
Botanică este cel mai scurt drum. 

Ofiţerul îi dădu adresa locuinţei Catherinei Staples şi sfârşi cu o ultimă 
comandă. 


— Urmăriţi-o şi reţineţi-o pe americancă. 


— Aiya, şopti gâfâind agentul din Brigada Specială. 
se 
* * 


Marie încercă să nu intre în panică, impunându-şi un calm departe de a 
fi adevărat. Situaţia era ridicolă şi, de asemenea, extrem de periculoasă. Purta 
halatul Catherinei, prea mare, după ce făcuse un duş fierbinte şi avusese 
proasta inspiraţie să îşi spele hainele în chiuveta de la bucătărie. Acum, 
acestea stăteau atârnate peste nişte scaune de plastic în balcon şi erau încă 
umede. Simţise nevoia să se răcorească şi să se lepede de mizeria ce se 
adunase pe trupul ei şi pe îmbrăcămintea străină. Sandalele de o proastă 
calitate îi făcuseră băşici pe tălpi; spărsese una urâtă cu un ac şi acum şi 
mersul îi era anevoios. Iar ea trebuia să alerge! 

Ce se întâmplase? Catherine nu era genul de persoană care să dea 
ordine categorice. Nu mai mult decât ea însăşi, în special lui David. Oamenii 
de felul lui Catherine evitau tonul imperativ, deoarece nu făcea decât să 
încâlcească gândurile victimei. Iar prietena sa Marie St. Jacques era o victimă 
în momentul de faţă, nu aşa cum fusese bietul David, dar tot o victimă. Mişcă- 
te! De câte ori îi spusese Jason asta la Zurich şi la Paris? Atât de des încât şi 
acum îşi simţea nervii încordaţi când îşi aducea aminte. 

Se îmbrăcă cu hainele care-i se lipeau de trup din pricinaumezelii. Apoi 
scotoci prin dulapul Catherinei după o pereche de papuci. Nu erau prea 
comozi dar erau oricum mai moi decât sandalele. Putea să alerge; trebuia să 
alerge. 

Părul! Dumnezeule, uitase de păr! Alergă în baie, unde Catherine avea 
un borcănel de porțelan umplut cu ace de păr şi agrafe. În câteva secunde îşi 
prinse părul pe creştetul capului, apoi se întoarse rapid în mica sufragerie, 
unde îşi găsi pălăria pe care şi-o trânti pe cap la repezeală. 

Aşteptarea liftului îi păru interminabilă! Cifrele luminate de deasupra 
uşilor arătau că ambele lifturi se plimbă între etajele unu, trei şi şapte. Nici 
unul nu se aventura mai sus, până la nouă. Locatarii din bloc avuseseră în 
vedere plimbările de seară şi îşi programaseră monştrii verticali, ţinând-o în 
loc. 

Evită lifturile ori de câte ori ai posibilitatea. Sunt capcane. Jason 
Bourne. Zurich. 

Marie privi holul. Zări uşa scării de incendiu şi alergă spre ea. 

Cu răsuflarea întretăiată se năpusti în micul hol încercând să se 
stăpânească pentru a abate privirile curioase îndreptate asupra sa de către 
cinci sau şase chiriaşi - unii care intrau, alţii care ieşeau.Nu-i păsa; de-abia 
mai putea să vadă în faţa ochilor; trebuia să iasă odată afară! 

Maşina mea se află într-un garaj - Ming's se numeşte la un bloc 
depărtare în dreapta ta, cum ieşi din clădire. 

La dreapta? Sau la stânga? Când ajunse afară în stradă începu să ezite. 
Dreapta sau stânga? “Dreapta” semnifica atât de multe lucruri, “stânga” era 
mai specială. Încercă să-şi adune gândurile. În ce parte îi spusese Catherine? 


Dreapta! O va lua la dreapta; fusese primul lucru care-i venise în minte. 
Trebuia să aibă încredere în el. 

Primele răsfrângeri ale memoriei sunt cele mai bune, cele mai exacte, 
căci impresiile iţi sunt stocate în memorie, la fel ca informaţiile dintr-o bancă 
de date. Jason Bourne. Paris. 

Începu să alerge, papucul stâng îi alunecă; se opri, aplecându-se să-l 
recupereze. Brusc, o maşină ieşi în viteză prin porţile Grădinii Botanice. Apoi 
frână cu scrâşnituri ale pneurilor pe asfalt, învârtindu-se în loc, ca o rachetă 
cu ghidaj termic şi se puse de-a curmezişul străzii largi. Un bărbat sări 
dinăuntru şi se îndreptă spre ea. 


CAPITOLULI8 


Nu era nimic de făcut. Era încolţită, prinsă în cursă. Marie începu să 
tipe şi ţipă, fără să se mai poată opri. Pe măsură ce agentul chinez se apropia 
starea de isterie ce o cuprinsese crescu, până în clipa în care el o prinsede 
braţ politicos dar ferm. Îl recunoscu imediat. Era unul dintre ei, unul dintre 
birocraţi! Începu să ţipe din ce în ce mai tare. Oamenii se opreau în mijlocul 
străzii şi se uitau la ea. Femeile stăteau cu gura căscată în timp ce bărbaţii se 
apropiau ezitând sau priveau împrejur înnebuniţi în căutarea poliţiei. 

— Vă rog, doamnă...! se rugă orientalul, încercând să-şi păstreze calmul. 
Nu vi se va face nici un rău. Permiteţi-mi să vă însoțesc până la maşina mea. 
Este pentru binele dumneavoastră. 

— Ajutor! ţipă din răsputeri Marie, în timp ce privitorii uimiţi se adunau 
formând un cerc în jurul lor. Acest om este un hoţ! Mi-a furat geanta, banii! 
Încearcă să-mi ia bijuteriile! 

— Ascultă aici, băiete! strigă un englez bătrâior şchiopătând către ei şi 
ridicându-şi bastonul. Am trimis după poliţie, dar până când soseşte, pe 
Dumnezeul meu că te distrug! 

— Vă rog, domnule, insistă agentul din Brigada Specială, încet. Aceasta 
este o problemă a autorităţilor, iar eu sunt înmisiune. Permiteţi-+mi să mă 
legitimez. 

— Uşor puştane! răcni o voce cu accent australian, şi un bărbat se 
repezi înainte împingându-l uşor la o parte pe britanicul care-şi cobori 
bastonul. Recunosc că eşti un tip tare, amice, dar nu te obosi. Pentru golanii 
ăştia e nevoie de ceva mai tânăr. Australianul, bine făcut, se postă în faţa 
agentului chinez. 

— Dă-ţi labele jos de pe doamna, puşlama! Şi repede, să nu mă supăr! 

— Vă rog, domnule, la mijloc este o neînțelegere serioasă. Doamna se 
află în pericol şi este aşteptată pentru a-i fi puse unele întrebări din partea 
autorităţilor. 

— Nu te văd în nici o uniformă! 

— Permiteţi-mi să vă arăt legitimaţia.. 

— Asta a spus şi acum o oră, când m-a atacat în Garden Road! ţipă 
Marie isteric. Oamenii au încercat să mă ajute şi atunci! I-a minţit pe toţi! 
Apoi mi-a furat geanta! Mă urmăreşte pas cu pas. 

Marie ştia că nimic din ce striga nu avea sens. Putea numaisă spere că 
va răspândi o stare de derută, aşa cum o învățase Jason să facă. 

— Nu mai repet încă o dată amice! se răsti australianul, făcând un pas 
înainte. Dă-ţi labele împuţite jos de pe doamna! 

— Vă rog, domnule. Nu se poate. Colegii mei trebuie să sosească din 
moment în moment. 

— Aa, tre' să sosească, nu-i aşa? Voi puşlamalelor astea date dracului 
călătoriţi în gaşcă, nu-i aşa? Ei bine, vei fi o privelişte demnă de milă când vor 


ajunge aici! 

Australianul îl apucă pe oriental de umăr, răsucindu-l spre stânga dar în 
timp ce agentul din Brigada Specială se răsucea, piciorul său drept, cu 
bombeul pantofului de piele întins în faţă, ca un vârf de cuţit, zvâcni, izbind în 
abdomenul australianului. Bunul Samaritean se încovoie, prăbuşindu-se în 
genunchi. 

— Vă rog din nou să nu vă băgaţi, domnule! 

— Nu zău? Lepădătură galbenă ce eşti! Australianul, furios, se năpusti 
peste oriental, izbindu-l cu pumnii. Mulțimea îşi răcnea satisfacția, umplând 
strada cu glasul său colectiv, şi Marie se trezi liberă! Apoi alte sunete se 
alăturară învălmăşelii. Sirene, urmate de apariţia a trei automobile în viteză, 
între care şi o ambulanţă. Toate trei frânară derapat, scrâşnind din cauciucuri, 
apoi opriră zdruncinat. 

Marie se strecură prin mulţime ajungând în mijlocul trotuarului; începu 
să alerge către semnul roşu aflat la o jumătate de cvartal mai încolo. Papucii îi 
căzuseră din picioare; băşicile umflate, sparte, o ardeau, trimiţându-i săgeți de 
usturime în toţi nervii. Dar nu-şi putea permite să se gândească la 
durere.Trebuia să alerge, să alerge, să se îndepărteze! Apoi o voce puternică 
răzbătu până la ea peste zgomotele străzii, şi Marie şi-l închipui pe uriaş 
răcnind. Era chinezul pe care ei îl numeau “maiorul”. 

— Doamnă Webb! Doamnă Webb, vă implor! Nu vă dorim decât binele! 
Vă vom spune tot! Pentru numele lui Dumnezeu, opriţi-vă! 

— Îmi vor spune tot! gândi Marie. Îmi vor spune minciuni, din nou numai 
minciuni. 

Dintr-odată mulţimea o luă la goană înspre ea. Ce făceau?... Apoi cea 
mai mare parte trecu tot în fugă pe lângă ea, cei mai mulţi erau bărbaţi. Apoi 
înţelese. Se produsese panică în stradă - probabil un accident, o mutilare sau 
chiar moartea unui om. Hai să vedem şi noi! De la distanţă, bineînţeles. 

Ocaziile se vor ivi singure. hecunoaşte-le, şi profită deele. 

Marie se întoarse brusc, ghemuindu-se, apoi se repezi prin mulţimea 
care încă alerga, ţinându-se mai jos, şi o luă la fugă înapoi spre locul unde 
fusese cât pe aci să fie prinsă. Privea din când în când spre stânga - veghind, 
sperând. Şi apoi îl văzu printre oamenii care fugeau! Uriaşul maior trecu în 
fugă în direcţie opusă; cu el se afla un alt bărbat, un bărbat bine îmbrăcat, un 
alt birocrat. 

Mulțimea înainta precaut, cum sunt întotdeauna amatorii de senzaţii 
macabre, ţinându-se la distanţă pentru a nu se implica. Ceea ce vedeau nu era 
prea îmbucurător pentru spectatorii chinezi sau pentru admiratorii artelor 
marţiale tradiţionale ale Orientului. Australianul suplu şi bine făcut, folosind 
un limbaj nespus de colorat, scotea în pumni trei atacatori din ringul personal 
de box. Dintr-odată, spre stupoarea tuturor, australianul ridică pe unul dintre 
adversarii săi prăbuşiţi şi lăsă să-i scape un răcnet la fel de năpraznic ca al 
maiorului. 

— Pentru numele lui Dumnezeu! Potoliţi-vă dracului! Nu arătaţi a 
puşlamale, până şi eu îmi dau seama! Ne-a dus de nas pe toţi! 


Marie traversă în fugă strada largă, către intrarea Grădinii Botanice. Se 
ascunse în spatele unui copac de lângă poartă pironindu-şi privirea drept în 
locul de parcare al lui Ming's Parking Palace. Maiorul trecuse de 
garaj,oprindu-se în dreptul aleilor ce intersectau Arbuthnot Road. Trimise pe 
câţiva dintre subordonații săi să le inspecteze în timp ce el căuta cu privirea 
trupele de ajutor. Nu se aflau acolo; Marie putu să constate ea însăşi asta, de 
îndată ce mulţimea se împrăştie. Cei trei chinezi pe care-i căuta Lin respirau 
greu stând sprijiniți de ambulanţa până la care-i condusese australianul. 

Un taxi opri în faţă la Ming's. Mai întâi nu cobori nimeni, apoi şoferul 
apăru. Intră în garajul deschis şi discută cu cineva din spatele unei cabine de 
sticlă. Se înclină pentru a mulţumi, apoi se întoarse la maşină, şi vorbi 
clientului său. Precaut, acesta deschise portiera şi cobori pe trotuar. Era 
Catherine! La rândul ei, aceasta se apropie de intrarea largă a garajului, mult 
mai rapid decât o făcuse şoferul. Vorbi cu persoana din cabină, dând din cap 
negativ, i se spusese ceva ce nu vroia să audă. 

Deodată îşi făcu apariţia Lin. Se înapoia, evident furios pe oamenii săi 
care ar fi trebuit să-l urmeze. Era gata să treacă pe lângă garajul deschis, 
avea s-o zărească pe Catherine! 

— Carlos! ţipă Marie, asumându-şi riscul de a fi localizată.Delta! 

Maiorul se răsuci pe călcâie, cu ochii holbaţi de mirare. Marie o luă la 
goană în Grădina Botanică. Aceasta era cheia întregi afaceri! Cain e pentru 
Delta şi Carlos va fi ucis de Cain... sau alte coduri care existaseră, răspândite 
prin tot Parisul! Îl foloseau din nou pe David! Nu mai era o probabilitate ci 
realitatea palpabilă! Ei, mai bine zis el - guvernul Statelor Unite - îi 
osândiseră bărbatul să joace din nou rolul care aproape îl distrusese. Cât de 
ticăloşi puteau fi? Sau, invers, ce fel de scopuri, justificau mijloacele pe care 
nişte oameni aflaţi în deplinătatea facultăţilor mintale le foloseau pentru a le 
atinge? 

Acum, mai mult ca niciodată, trebuia să-l găsească pe David, să-l 
găsească înainte ca el să-şi asume riscurile pe care cu totul alte persoane ar fi 
trebuit să şi le ia! Făcuse atât de multe pentru ei, iar acum îi cereau şi mai 
mult, în cel mai crud mod posibil. Dar pentru a-l găsi trebuia să ajungă la 
Catherine, care nu se afla la mai mult de o sută de metri depărtare. Trebuia 
să-l atragă pe duşman şi apoi să se întoarcă vizavi fără ca duşmanul s-o vadă. 
Jason ce să fac? 

Se ascunse în spatele unui tufiş, în timp ce maiorul intra în fugă pe 
poarta grădinii. Uriaşul oriental se opri şi privi cu insistenţă împrejur, 
căutând. Apoi se întoarse şi-şi strigă un subaltern, care se ivi imediat dintr-o 
alee de pe Arbuthnot Road. Al doilea întâmpina dificultăţi în traversarea 
străzii; traficul era mai intens şi mai lent acum, din pricina ambulanţei 
staționate şi altor două vehicule care blocau fluxul lângă intrarea în Grădina 
Botanică. Maiorul se înfurie imediat ce văzu şi înţelese motivele îngreunării 
traficului. 

— Spune-le cretinilor ălora să-şi mişte maşinile de acolo! răcni el. Şi 
trimite-i încoace... Nu! Trimite pe unul dintre ei la porţile de pe Albany Road. 


Restul întoarceţi-vă aici! Repede! 

Cei care ieşiseră la plimbare după-amiază deveniseră mult mai 
numeroşi. Bărbaţii îşi slăbeau nodurile de la cravatele pe care le purtaseră 
toată ziua în birouri în timp ce femeile îşi puneau pantofii cu tocuri înalte în 
plase obişnuite, înlocuindu-i cu sandale uşoare. Mamele împingând la 
cărucioarele bebeluşilor erau însoţite de soţii lor. Îndrăgostiţii mergeau 
îmbrăţişaţi printre straturile de flori, iar râsetele copiilor răsunau pretutindeni 
împrejurul lor. Maiorul rămase nemişcat lângă poartă. Marie înghiţi în sec, din 
ce în ce mai alarmată. Ambulanţa şi cele două automobile fură date la o parte; 
traficul începea să revină la normal. 

O izbitură! Chiar lângă ambulanţă, un şofer nerăbdător lovise maşina 
din faţa sa. Maiorul nu putea să nu intervină; locul în care se produsese 
accidentul, atât de aproape de vehiculul său oficial, îl forţă să o ia din loc, 
evident pentru a vedea dacă oamenii săi erau implicaţi. Ocaziile se vor ivi 
singure... profită de ele. Acum! 

Marie ocoli în fugă tufişurile, apoi o luă de-a curmezişul pajiştii pentru a 
se alătura unor perechi de tineri ce se plimbau pe poteca cu pietriş care ducea 
în afara grădinii. Privi scurt la dreapta, fiindu-i frică de ce ar putea vedea, dar 
înțelegând că trebuie să ştie ce se întâmplă. Temerile ei cele mai rele se 
adeveriră; uriaşul maior sesizase - sau văzuse silueta unei femei alergând prin 
spatele său. Se opri pentru un moment, şovăind, nesigur, apoi se îndreptă cu 
paşi repezi către poartă. 

Un claxon se făcu auzit - de patru ori, scurt şi la intervale rapide. Era 
Catherine care-i făcea semne cu mâna prin geamul deschis al unei maşini 
mici, japoneze. Marie ieşi alergând în stradă. 

— Urcă! strigă Staples. 

— M-a văzut! 

— Repede! 

Marie sări pe locul din faţă în timp ce Catherine pornea în viteză micul 
automobil ieşind de pe carosabil şi înaintând cu jumătate de maşină pe 
trotuar. Apoi coti, forțând intrarea la loc în traficul intens. În cele din urmă 
întoarse pe o stradă lăturalnică şi se îndreptă cu viteză spre o intersecţie unde 
văzu o săgeată roşie indicând dreapta. Central Business District. Staples 
făcu la dreapta. 

— Catherine! ţipă Marie. M-au văzut! 


— Mai rău, spuse Staples. Au văzut maşina. 
x 


* * 


— Un Mitsubishi verde cu două uşi! strigă Lin Wenzu în radioul portabil. 
Numărul AOR-5350-zero-ul ar putea să fie şase, nu sunt sigur. N-are 
importanţă, primele trei litere vor fi de ajuns. Să fie comunicat tuturor 
posturilor şi declarată starea de urgenţă prin toate staţiile telefonice ale 
poliţiei! Şoferul şi pasagerul trebuie reţinuţi, fără să li se pună întrebări. Este 
o problemă guvernamentală şi nu vor fi date nici un fel de explicaţii. La 
treabă! Acum! 


* * 


Staples intră într-o parcare de pe Ice House Street. Noua firmă, 
luminată intens în roşu aprins, a hotelului Mandarin putea fi văzută abia de la 
un bloc distanţă. 

— Vom închiria o maşină, spuse Catherine în timp ce plătea tichetul de 
şedere bărbatului aflat în cabină. Cunosc câţiva băieţide la hotel. 

— Parcăm noi sau dumneavoastră? Funcţionarul amabil spera în prima 
variantă. 

— Voi, răspunse Staples, scoțând câţiva dolari Hong Kong din geantă. 
Să mergem, spuse ea, întorcându-se către Marie. Şi stai în dreapta mea, în 
umbră, aproape de clădiri. Ce-ţi fac picioarele? 

— Nu mă obliga să-ţi spun. 

— Atunci nu spune. Nu avem timp să ne ocupăm acum de ele. Mai rabdă 
încă puţin, fetiţo. 

— Catherine, nu te mai purta ca C. Aubrey Smith în travesti. 

— Ce mai e şi ăsta? 

— Las-o baltă. Îmi plac filmele vechi. Să mergem. 

Cele două femei o apucară în josul străzii către o intrare a hotelului 
Mandarin. Marie şchiopăta. Urcară scările hotelului şi intrară. 

— E o toaletă pentru femei imediat pe dreapta, după şirul de magazine, 
spuse Catherine. 

— Am văzut semnul. 

— Aşteaptă-mă acolo. Vin cât pot de repede, după ce pun totul la punct. 

— E vreo farmacie prin împrejurimi? 

— N-aş vrea să hoinăreşti prin magazine. Multă lume ştie de acum cum 
arăţi. 

— Înţeleg asta, dar ai putea tu s-o faci în locul meu? Aş avea nevoie de 
puţin ajutor. 

— Perioada neagră a lunii, cumva? 

— Nu, picioarele! Am nevoie de vaselină, nişte loţiune şi o pereche de 
sandale. Ba nu, nu sandale. Papuci de cauciuc dacă se poate, şi apă oxigenată. 

— O să fac ce pot, însă timpul e foarte preţios. 

— Aşa a fost permanent de anul trecut încoace. Un instrument de 
tortură. Se va termina oare vreodată, Catherine? 

— Încerc tot ce-mi stă în putinţă pentru asta, Marie. Îmi eşti prietenă şi 
în acelaşi timp compatrioată, draga mea. lar eu sunt acum cu capsa pusă de-a 
binelea. Şi apropo, câte femei ai întâlnit pe holurile luxoase ale C.I.A.-ului sau 
în birourile Departamentului de Stat denumit pompos Operaţiuni Consulare? 

Marie clipi, încercând să-şi aducă aminte. 

— Nici una, de fapt. 

— Atunci ducă-se în aia a mă-si! 

— A fost totuşi una, la Paris... 


— Întotdeauna e câte una, draga mea. Du-te la toaletă. 
x 


* * 


— Să conduci un automobil este o pacoste aici, în Hong Kong, spuse Lin, 
privind la ceasul de pe peretele biroului său din cartierul general al MI6, 
Brigada Specială. Acesta arăta 6:34. 

— Deci, trebuie să plecăm de la premisa că intenţionează s-o ducă pe 
soţia lui Webb undeva departe, să o ascundă şi că nu vrea să folosească 
taxiuri. Trebuie s-o interceptăm altfel. Există vreun amănunt pe care nu l-am 
luat încă în considerare? Termenul ne-a fost prelungit şi după ora opt. 
Urmărirea abia începe. 

—Să-l aruncăm pe australian după gratii, sugeră cu fermitate chinezul 
scund, bine îmbrăcat. Am mai suferit pierderi şi în Walled City, însă cele 
provocate de el sunt un impediment public. Ştiu unde locuieşte. Putem să-l 
ridicăm oricând. 

— Sub ce acuzaţie? 

— Obstrucţie. 

— Şi la ce bun? 

Ofiţerul ridică nervos din umeri. 

— Satisfacerea mândriei şifonate, să spunem. 

— Tocmai ţi-ai răspuns şi la propria întrebare. Mândria ta este lipsită de 
importanţă. Mai bine ocupă-te de cele două femei. 

— Aveţi dreptate, desigur. 

— Fiecare garaj, fiecare agenţie de închiriat maşini de pe insulă şi din 
Kowloon, toate au fost verificate de poliţie, nu? 

— Da. Însă trebuie să vă atrag atenţia că această CatherineStaples ar 
putea foarte uşor să apeleze la vreunul dintre prietenii săi canadieni pentru a 
împrumuta o maşină pe care noi nu am mai putea-o depista. 

— Operăm cu ceea ce ştim, nu cu ceea ce nu ştim. Pe de altă parte, din 
ceea ce ştiam dinainte şi ceea ce am aflat ulterior despre demnitara Catherine 
Staples, din serviciul diplomatic cred că acţionează pe cont propriu şi în mod 
sigur nu oficial. Nu va implica pe nimeni altcineva, pentru moment. 

— Cum puteţi fi sigur de asta? 

Lin îşi privi subalternul; trebuia să-şi aleagă cuvintele cu grijă. 

— Este doar o presupunere. 

—  Presupunerile dumneavoastră au reputaţia de a fi exacte în 
majoritatea cazurilor. 

— O exagerare. Am un bun simţ mai dezvoltat. 

Sună telefonul. Maiorul întinse iute mâna către aparat. 

— Da? 

— Secţia de poliţie patru, spuse monoton o voce bărbătească. 

— Vă mulţumim pentru cooperare. 

— Parcarea Ming's a răspuns apelurilor noastre. Un Mitsubishi 
înmatriculat AOR ocupă un spaţiu închiriat pe o lună. Numele proprietarului 
este Staples. Catherine Staples, o cetăţeană canadiană. Maşina a fost luată cu 
aproximativ treizeci şi cinci de minute în urmă. 

— Ne-aţi fost de mare ajutor, domnilor, spuse Lin. Vă mulţumim. 


Închise şi privi către subordonatul său. 

— Avem acum trei elemente noi. Primul este acela că ancheta pe care 
am declanşat-o a fost în mod cert răspândită. Al doilea este faptul că cel puţin 
un garaj a înregistrat în scris închirierea, iar al treilea, ştim că doamna 
Staples îşi asigură regulat un loc de parcare pe o perioadă de o lună. 

— Este un început. 

— Există trei mari agenţii de închiriat maşini şi probabil alte zece 
neimportante pe lângă ele, nepunând la socoteală hotelurile, de care ne-am 
ocupat separat. Acestea din urmă se pot supraveghea cu o oarecare uşurinţă, 
însă garajele nu. 

— De ce nu? întrebă subalternul. Sunt cel mult o sută. Cine e fraierul 
care să-şi construiască un garaj aici în Hong Kong, când ar putea foarte bine 
să-şi deschidă zeci de magazine -afaceri cu adevărat profitabile? Oricum 
centralele telefonice ale poliţiei au un număr de douăzeci până la treizeci de 
operatori. Ar putea să verifice înregistrările făcute în toate aceste garaje. 

— Nu e vorba decât de multe sau puţine sunt, prietene. Este vorba de 
mentalitatea angajaţilor, căci slujbele nu le sunt deloc de invidiat. Cei care 
ştiu să scrie şi să citească sunt fie prea comozi fie nedoritori să se deranjeze, 
iar aceia care nu ştiu, fug de orice asociere cu poliţia. 

— Măcar un garaj din toate a răspuns apelului. 

— Da, însă proprietarul acestuia era un cantonez adevărat. Nu vei mai 


găsi unul ca el. 
x 


* * 


— Trebuie neapărat să-l anunţăm pe patron! se răsti tânărul angajat să 
parcheze maşinile, într-o chineză ascuţită, funcţionarului aflat în cabina 
specială din garajul de pe Ice House Street. 

— De ce? 

—Ţi-am explicat! Chiar şi în scris... 

— Faptul că te duci la şcoală şi scrii ceva mai bine decât mine nu te face 
pe tine stăpân aici. 

— Tu nu ştii să scrii deloc! Ai făcut pe tine de frică! M-ai chemat pe 
mine atunci când tipul ţi-a spus că este o urgenţă ce ţine de competenţa 
poliţiei. Voi analfabeţii întotdeauna fugiţi de poliţie. Aceasta e maşina căutată 
- un Mitsubishi verde pe care l-am parcat eu însumi pe palierul al doilea! Dacă 
nu suni la poliţie, trebuie să-l anunţi cel puţin pe patron. 

— Sunt şi lucruri care nu se învaţă la şcoală, băieţaş. 

— Ne învaţă să nu fim împotriva poliţiei. Aduce ghinion. 

— Bine, voi suna la poliţie - sau, mai bine, poţi să fii tu eroul lor. 

— În regulă! 

— Însă abia după ce se întorc cele două dame, şi după ce vei schimba 
două vorbe cu cea care a condus. 

— Şi mă rog, de ce? 

— A crezut că-mi dă doi dolari, însă erau unşpe. Una din bancnote era 
de zece dolari. Era foarte nervoasă, foarte tulburată. Este înspăimântată. Nu 


s-a mai uitat cu atenţie la bani. 

— Mi-ai spus adineauri că ai primit doar doi dolari! 

— Iar acum îţi spun că am primit unsprezece. Aş fi oare cinstit cu tine 
dacă nu aş pune la inimă interesele noastre ale amândurora? 

— Înce fel? 

— Îi voi povesti acelei americance bogate şi speriate - tipa avea accent 
american - că tu şi cu mine n-am anunţat poliţia de dragul ei. Ne va răsplăti 
pentru aceasta. Va fi foarte, foarte generoasă cu noi, deoarece îşi va da seama 
că nu va putea să-şi recupereze maşina în caz contrar. Poţi să observi ceea ce 
fac dinăuntru'garajului, de la un alt telefon.După ce plăteşte, voi trimite pe un 
alt bărbat să-i caute maşina. Însă acesta va întâmpina mari dificultăţi în ao 
găsi, căci îi voi da indicaţii greşite. Între timp, tu vei chema poliţia. Aceasta va 
sosi, iar noi ne vom fi făcut sfânta datorie, nescăpând ocazia de a petrece o 
noapte de vis, cum nu am avut prea multe de când avem slujba asta 
mizerabilă. 

Tânărul se uită pieziş spre interlocutorul său, apoi dădu din cap. 

— Ai avut dreptate, spuse el. Nu ne învaţă astfel de lucruri la şcoală. Şi 
presupun că n-am de ales. 

— Aa, ba da, spuse funcţionarul, scoțând un cuţit lung de la brâu. Poţi să 
spui nu, şi am să-ţi tai limba aia spurcată şi lungă. 

* 
* * 


Catherine se apropie de recepţia hotelului Mandarin, nemulțumită că nu 
cunoştea pe niciunul dintre cei doi funcționari. Avea nevoie să-i facă un 
serviciu repede, iar în Hong Kong aceasta înseamnă că trebuie să comunici cu 
o persoană cunoscută. Apoi, spre uşurarea sa îl văzu pe şeful recepţiei, din 
schimbul de noapte. Se afla în centrul holului, încercând să calmeze o clientă 
nervoasă. Catherine se trase spre dreapta şi aşteptă, sperând să întâlnească 
privirea lui Lee Teng. Îl cultivase pe Teng trimiţându-i numeroşi canadieni 
atunci când părea imposibil de a găsi o cameră liberă în tot oraşul. Fusese, 
bineînţeles întotdeauna răsplătit cu generozitate. 

— Da, aş putea să vă fiu de ajutor cu ceva doamnă...? întrebă tânărul 
recepţioner chinez postându-se în faţa ei. 

— Îl aştept pe domnul Teng, dacă nu vă deranjează. 

— Domnul Teng este foarte ocupat în momentul de faţă doamnă... E un 
moment foarte aglomerat pentru dânsul. Sunteţi oaspetele hotelului, cumva...? 

— Locuiesc în Hong Kong şi sunt o prietenă veche a domnului Teng. Ori 
de câte ori am avut ocazia, recomand hotelul dumneavoastră prietenilor mei. 

— Daa...? Funcţionarul înţelesese că nu are de-a face cu un turist 
oarecare. Se aplecă deasupra tejghelei şi-i spuse pe un ton confidenţial: 

— Lee Teng are un joss!5 teribil astă seară. Femeia cu care discută este 
invitată la marele bal la Casa Guvernamentală, însă valizele cu haine i-au 
ajuns la Bangkok. Probabil dânsa crede că domnul Teng are o pereche de aripi 
sub haină şi motoare cu reacţie sub subţiori, nu-i aşa? 


15 joss = duh rău, ghinion, spirit nefavorabil. 


— O noţiune interesantă. Doamna abia a sosit? 

— Da, doamnă... Şi-a adus multe bagaje cu dânsa. Până acum n-a spus 
nimic despre valiză. Mai întâi a dat vina pe soţul ei iar acum pe domnul Lee 
Teng. 

— Unde-i este bărbatul? 

— La bar. Dânsul s-a oferit chiar să ia următorul avion spre Bangkok. 
Însă bunătatea sa a făcut numai să o enerveze şi mai mult pe doamna. I-a 
răspuns răspicat că nu-i va da voie să părăsească barul şi nici să ajungă 
vreodată la Casa Guvernamentală singur. Joss rău primprejur.. poate aş putea 
eu să vă fiu de ajutor în timp ce domnul Teng încearcă să-i liniştească pe toţi. 

— Vreau să închiriez o maşină şi am nevoie de ea cât se poate de 
repede. 

— Aiya, spuse funcţionarul. Este şapte seara şi agenţiile de închiriat 
maşini nu mai sunt deschise la ora asta. 

— Sunt sigură că mai sunt şi excepţii. 

— Poate v-ar conveni o maşină a hotelului, cu tot cu şofer? 

— Numai dacă nu există altceva disponibil. Cum v-am spus, nu sunt 
oaspete aici şi sincer vă spun nu sunt făcută din bani. 

— “Oare cine dintre noi este”? întrebă funcţionarul enigmatic. Parcă aşa 
spune şi Biblia creştinească undeva. 

— Sună corect, aprobă Staples. Te rog, treci la telefon şi vezi ce poţi 
face. 

Tânărul scotoci sub tejghea şi scoase un dosar din plastic cu toate 
agenţiile de închiriat maşini, merse câţiva paşi spredreapta, la un telefon, 
ridică receptorul şi începu să formeze un număr. Catherine privi către Lee 
Teng; acesta o condusese între timp pe doamna furioasă spre perete, într-o 
încercare evidentă de a o ţine departe de ceilalţi oaspeţi, care se aflau în 
mijlocul holului în fotolii salutându-şi prietenii şi comandând cocktail-uri. 
Vorbea rapid, calm, şi, pe Dumnezeu, îşi spuse Catherine, o obliga să-l asculte. 
Oricâte de îndreptăţite i-ar fi fost reclamaţiile, medita Catherine, femeia era 
ridicolă. Purta o capă din blană de chinchilla, aici, în Hong Kong, în cea mai 
dăunătoare climă de pe pământ pentru o asemenea blană delicată. Nu că pe 
ea, demnitara Catherine Staples din serviciul diplomatic, ar fi trebuit să-şi 
facă vreodată asemenea probleme. Ar fi putut foarte bine, dacă ar fi renunţat 
la carieră şi ar fi rămas cu Owen Staples. Ticălosul era acum proprietarul a cel 
puţin patru bănci din Toronto. Nu fusese un om chiar aşa rău. Şi unde mai pui 
că din cauza ei Owen nu se mai recăsătorise niciodată. Dar nu e drept, Owen! 
Se întâlniseră întâmplător cu trei ani în urmă, după o călătorie în Europa, în 
timp ce lua parte la conferinţa organizată de britanici la Toronto. Băuseră un 
pahar la Mayfair Club, în hotelul King Edward, care semăna puţin cu hotelul 
Mandarin. 

— Ei haide, Owen. Cu farmecul tău, cu banii tăi - iar farmecul l-ai avut 
înaintea banilor - de ce nu? Există atâtea fete frumoase care ar fi fericite să te 
aibă. 

— Odată mi-a fost destul, Cathy. Tu m-ai învăţat asta. 


— Nu ştiu, dar mă faci să mă simt - nu ştiu cum - într-un fel, vinovată. 
Te-am părăsit Owen, dar nu pentru că nu mi-ai fost drag. 

— Drag? 

— Ştii foarte bine ce vreau să spun. 

— Da, cred că da. 

Owen râsese atunci. 

— M-ai părăsit din motive întemeiate, iar eu nu ţi-am purtat pentru asta 
nici un fel de pică. Dacă ai mai fi stat cinci minute în plus cred că eu aş fi fost 
acela care să te dea afară. Plătisem eu chiria pentru luna aceea. 

— Ticălosule! 

— Deloc, nici unul dintre noi nu e ticălos. Tu îţi ai ambițiile tale, iar eu le 
am pe ale mele. Iar ele pur şi simplu nu erau compatibile. 

— Dar asta nu explică de ce nu te-ai recăsătorit niciodată. 

— Doar ţi-am spus. Tu m-ai învăţat, draga mea. 

— Ce te-am învăţat? Că toate ambițiile sunt incompatibile? 

— În ceea ce ne-a privit pe noi doi au fost într-adevăr incompatibile. Vezi 
tu, am aflat că nu pot să fiu niciodată interesat în mod constant de cineva care 
nu are ceea ce presupun că tu ai numi o dorinţă pătimaşă sau o ambiţie 
covârşitoare. Dar pe de altă parte, n-aş putea trăi zi de zi cu o astfel de 
femeie. Iar acelea care nu aveau nici o ambiţie lăsau ceva neîmplinit în relaţia 
noastră. Nici nu putea fi vorba de ceva definitiv. 

— Dar nu te-ai gândit niciodată la o familie? La copii? 

— Am deja doi copii, spusese Owen liniştit. La care ţin foarte mult. Îi 
iubesc enorm iar mamele lor, teribil de ambiţioase, au fost extrem de 
înţelegătoare. Chiar şi bărbaţii lor actuali au fost înţelegători. Cât au fost în 
creştere mi-am văzut copiii în mod constant. Aşa că într-un fel am trei familii. 
Destul de civilizat, chiar dacă puţin derutant pentru alţii. 

— Tu? Modelul comunităţii, bancherul bancherilor! Bărbatul atât de 
pudic despre care s-a spus că nu putea face baie decât îmbrăcat în cămaşă de 
noapte! Un stâlp al bisericii! 

— Am încetat să fiu toate astea în momentul în care m-ai părăsit. 
Oricum, era un mod de existenţă artificial. Sunt lucruri care se-nvaţă 
exersând. 

— Owen, nu mi-ai spus niciodată. 

— Nu m-ai întrebat niciodată, Cathy. Tu ai avut ambițiile tale iar eu pe 
ale mele. Dar îţi voi spune ce anume într-adevăr regret, dacă vrei să auzi. 

— Vreau. 

— Îmi pare sincer rău că n-am avut niciodată un copil împreună. 
Judecând după cei doi pe care-l am acum, el sau ea ar fi fost minunat. 

— Ticălosule, mă faci să plâng. 

— Te rog, n-ai de ce. Să fim cinstiţi, nici unul dintre noi nu are nimic de 
regretat. 

Reveria Catherinei fu brusc întreruptă. Recepţionerul închise telefonul 
proptindu-şi mâinile triumfător de tejghea. 

— Aveţi noroc, doamnă...! strigă el. Funcţionarul de la agenţia Apex de 


pe Bonham Strand East se află încă acolo şi are maşini disponibile, dar nu are 
pe nimeni care să aducă una aici. 

— O să iau un taxi. Scrie-mi adresa. 

Staples se uită împrejur după farmacia hotelului. Erau prea mulţi 
oameni în hol, prea multă învălmăşeală. 

— De unde aş putea să cumpăr nişte loţiune de piele, sau vaselină şi 
nişte sandale sau papuci? întrebă ea, întorcându-se către recepţioner. 

— În hol, în partea dreaptă, e un chioşc de ziare, veţi putea găsi acolo o 
parte din articolele de care aveţi nevoie. Dar, v-aş ruga să-mi daţi acum banii 
pentru maşină întrucât aveţi nevoie de o chitanţă pentru agenţie. Este vorba 
de o mie de dolari, monedă Hong Kong. Dacă rămâne ceva, vă va fi înapoiat, 
dacă nu, veţi mai da dumneavoastră. 

— Nu am acum atâţia bani la mine. Vă dau o carte de credit. 

— Cu atât mai bine. 

Catherine îşi deschise geanta şi scoase o carte de credit dintr-un 
buzunar. 

— Mă întorc imediat, spuse ea punând cartela pe tejghea şi îndreptându- 
se către holul din dreapta. Fără un motiv anume aruncă o privire scurtă către 
Lee Teng şi interlocutoarea lui agitată. Spre amuzamentul său, văzu cum 
femeia împopoţonată cu blana caraghioasă dădea din cap în semn de 
mulţumire, în timp ce Teng îi indica cu un gest larg magazinele scumpe peste 
măsură la care se ajungea urcând o scară din centrul holului. Lee Teng era un 
diplomat desăvârşit. Fără explicaţii în plus, îi propusese oaspetelui său 
surmenat o alternativă care putea servi deopotrivă intereselor şi nervilor ei şi 
în acelaşi timp face o gaură în bugetul soţului neatent. Acesta era Hong Kong- 
ul, locul unde puteai obţine tot ce-i mai bun şi mai strălucitor şi, dacă plăteai 
destul de bine, totul putea fi gata la timp pentru balul de deseară. Staples îşi 
continuă drumul. 

— Catherine! Numele fu atât de ascuţit rostit încât Staples îngheţă pe 
moment. Vă rog, doamnă Catherine! 

Staples se întoarse rigid. Era Lee Teng, care reuşise să-şi potolească 
oaspetele nemulţumit. 

— Ce este? întrebă ea, neliniştită, în timp ce Teng se apropia de ea cu 
îngrijorarea aşternută pe chip şi sudoarea prelingându-i-se pe craniul pleşuv. 

— Te-am zărit adineauri, însă am avut o problemă de rezolvat. 

— Ştiu. 

— Şi tu ai una, Catherine. 

— Ce vrei să spui? 

Teng privi rapid înspre recepţie - în mod destul de ciudat,nu la tânărul 
care o ajutase, ci la celălalt recepţioner, de la capătul opus al tejghelei. Omul 
era singur, fără clienţi, şi privea către colegul său. 

— Al naibii ghinion! exclamă Teng în şoaptă. 

— S-a întâmplat ceva? întrebă Staples. 

— Vino cu mine, spuse Teng, şi o împinse pe Katherine într-o parte, cât 
mai departe de privirea funcţionarului de la recepţie. Căută în buzunar şi 


scoase o jumătate de pagină de hârtie perforată de calculator. 

— Patru exemplare au sosit de la biroul directorului. Am reuşit să adun 
trei, însă a patra se află sub tejgheaua de la recepţie. 

Urgent. Control guvernamental. O femeie, cetățean canadian, pe nume 
Catherine Staples va încerca să închirieze un automobil pentru uz personal. 
Date personale: cincizeci şi şapte de ani, păr încărunțit, înălțime medie, talie 
subțire. Temporizaţi şi contactaţi secţia de poliție numărul patru. 

Lin Wenzu trăsese o concluzie bazată pe o observaţie, îşi spuse 
Catherine, plus faptul că ştia că oricine ar fi fost dispus să conducă o maşină 
în Hong Kong era ori nebun, ori avea un motiv foarte puternic pentru a 
proceda astfel. Maiorul se mişca repede şi eficient. 

— Recepţionerul mai tânăr tocmai mi-a făcut rost de o maşină în Boham 
Strand East. În mod evident nu a apucat să citească anunţul. 

— A reuşit să-ţi închirieze o maşină la ora asta? 

— Completează formele de plată chiar acum. Crezi că va apuca să vadă 
asta? 

— Nu de el mă tem. E în perioada de ucenicie şi pot să-i spun orice, o va 
lua ca atare. Cu celălalt însă, e altceva; vrea cu tot dinadinsul să-mi ia locul. 
Aşteaptă aici puţin. Nu te arăta la faţă. 

Teng se îndreptă spre recepţie în timp ce funcţionarul privea neliniştit 
împrejur, cu cartea de credit într-o mână. Lee Teng luă fără nici o vorbă 
formularele de plată şi le puse în buzunar. 

— Nu mai este nevoie, spuse el. Clienta noastră s-a răzgândit între timp, 
a întâlnit în hol un prieten care o va duce cu maşina lui. 

— Da? Atunci ar trebui să-i spun colegului să nu se mai deranjeze. Nu 
ştiam cum să procedez şi el s-a oferit să... 

Teng îi tăie vorba cu un semn discret şi se apropie de cel de-al doilea 
funcţionar, aflat la celălalt capăt al recepţiei, lângă telefon. 

— Poţi să-mi dai cartea de credit şi să renunţi la telefon. M-am săturat 
de doamne supărate astă seară! Asta şi-a găsit alt mijloc de transport. 

— Desigur, domnule Teng, spuse servil cel de-al doilea receptioner. Îi 
întinse cartea de credit, scuzându-se rapid faţă de operatorul de la centrala 
telefonică, apoi puse receptorul la loc în furcă. 

— O noapte grea. 

Teng ridică din umeri şi se întoarse spre holul aglomerat. Se apropie de 
Catherine, scoţându-şi portofelul. 

— Dacă duci lipsă de bani, te ajut eu. Nu mai folosi cărţi de credit. 

— Nu duc lipsă de bani nici acasă nici la bancă, însă nu port niciodată 
mulţi cu mine. Este una din regulile mele nescrise. 

— Şi una dintre cele mai bune, spuse Teng dând aprobator din cap. 

Staples luă bancnotele din mâna lui Teng apoi îl privi pe chinez. 

— Doreşti o explicaţie? întrebă ea. 

— Nu e necesară, Catherine. Orice ar spune poliţia, ştiu foarte bine că 
eşti o persoană cinstită, iar dacă nu eşti şi vei fugi, şi nu-mi mai văd banii 
înapoi, am încă destui, slavă Domnului, şi asta tot datorită ţie. 


— Nu voi fugi nicăieri, Teng, te asigur. 

— Dar nici nu vei merge ca un om normal. Unul dintre şoferi îmi e 
îndatorat şi tocmai se află în garajul hotelului. Te va duce să-ţi iei maşina din 
Bonham Strand. Vino cu mine, te conduc. 

— Mai am pe cineva cu mine; vreau să o scot din Hong Kong. E la 
toaletă. 

— Aştept în hol. Dar grăbiţi-vă! 


* * 


— Uneori am impresia că timpul trece mai repede atunci când eşti 
copleşit de probleme, spuse cel de-al doilea funcţionar, ceva mai în vârstă, 
colegului său ucenic, în timp ce lua jumătatea de pagină scoasă la imprimantă 
de dedesubtul tejghelei, şi o băgă pe furiş în buzunar. 

— Dacă e aşa, atunci domnul Teng ar putea avea foarte bine impresia că 
nu a pierdut decât cincisprezece minute pentru a-şi rezolva problemele, iar 
noi ne aflăm aici de două ore. E foarte priceput, nu-i aşa? 

— Lipsa părului îl ajută. Oamenii îl cred foarte înţelept chiar şi atunci 
când cuvintele lui nu dovedesc acest lucru. 

— Totuşi, se pricepe la oameni. Aş vrea foarte mult să-i semăn într-o zi. 

— Mai taie-ţi din păr atunci, spuse cel de-al doilea funcţionar. Între 
timp, de vreme ce nu ne deranjează nimeni, ar cam trebui să mă duc la 
toaletă. Apropo, în cazul în care am să am vreodată nevoie de serviciile unei 
agenţii de închiriat maşini care să fie deschisă la ora asta, aş putea apela la 
Apex de pe Bonham Strand East, nu-i aşa? 

— A, da... 

— Ai fost foarte stăruitor cu doamna aceea. 

— Pur şi simplu am verificat lista. Apex era printre ultimele. 

— Meriti toate laudele pentru asta! Nu oricine ar fi avut răbdarea ta. 

— Eşti prea amabil cu un ucenic amărât ca mine. 

— Îţi vreau numai binele, asta-i tot, răspunse recepţionerul mai 
vârstnic.Să-ţi aduci aminte de asta întotdeauna. 

Părăsi recepţia. Trecu precaut de palmieri, pânăcând îl zări pe Lee 
Teng. Recepţionerul-şef stătea la capătul holului din dreapta, în aşteptarea 
femeii. Funcţionarul se întoarse rapid şi urcă scările îndreptându-se spre şirul 
de magazine de deasupra. Intră grăbit în primul boutique aflat la capătul 
treptelor. 

— Interes de serviciu, îi spuse el vânzătoarei plictisite, apucând 
telefonul de pe un perete, aflat în spatele unei tejghele de sticlă în care erau 
expuse pietre preţioase strălucitoare. Formă un număr. 

— Secţia de poliţie patru. 

— În legătură cu instrucţiunile dumneavoastră privitoare la femeia de 

origine canadiană, o anume doamnă Staples... 

— Aveţi informaţii? 

— Da, cel puţin aşa cred, însă nu pot să vi le dau la telefon... 

— Cum adică? Este o urgenţă, o problemă guvernamentală! 


— Vă rog să mă înţelegeţi domnule ofiţer, sunt numai un angajat 
neimportant şi este foarte posibil ca recepţionerul-şef să nu fi fost pus la 
curent cu directiva dumneavoastră. Este un omfoarte ocupat. 

— Nu înţeleg care este legătura. 

— Păi, domnule ofiţer, între femeia pe care am auzit-o întâmplător 
întrebând de recepţionerul-şef şi descrierea făcută în hârtia dumneavoastră 
este o asemănare izbitoare. Însă ar fi foarte neplăcut pentru mine dacă s-ar 
afla că eu am fost acela care v-a anunţat. 

— Veţi fi protejat. Puteţi rămâne anonim. Despre ce informaţie este 
vorba? 

— Ei bine, am auzit întâmplător... 

Eschivându-se cu şiretenie, funcţionarul făcu tot ce-i stătea în putinţă 
pentru binele propriu şi, în consecinţă, pentru răul superiorului său, Lee Teng. 

Declaraţiile sale finale fură însă concise şi fără ocolişuri. 

— Este vorba de Apex Car Rental Agency din Bonham Strand East. Vă 


sugerez să vă grăbiţi, deoarece femeia se află pe drum în momentul de faţă. 
* 


* * 


Traficul de seară devenise mai puţin intens decât cel de la orele de vârf, 
însă şi acum, înaintarea era o problemă. Acesta era motivul pentru care 
Catherine şi Marie schimbau priviri neliniştite pe bancheta din spate a 
limuzinei puse la dispoziţie de serviciul hotelului Mandarin; şoferul, în loc să 
accelereze pe spaţiul liber aflat în faţa sa, întoarse la un moment dat uriaşul 
automobil pe o porţiune goală din Bonham Strand East. Nu se zărea nici o 
firmă a vreunei agenţii de închiriat maşini pe nici o parte a străzii. 

— De ce ne am oprit aici? întrebă Staples tăios. 

— Instrucţiunile domnului Teng, doamnă... răspunse şoferul întorcându- 
se. Voi încuia maşina şi voi declanşa alarma. Nimeni nu vă va deranja, toate 
clanţele au şi sisteme de avertizare luminoasă. 

— E foarte bine, însă aş vrea să ştiu de ce nu ne duci până la maşină. 

— Voi aduce maşina aici, doamnă... 

— Poftim? 

— Instrucţiunile domnului Teng. Au fost foarte ferme. Dânsul va telefona 
la garajul Apex pentru a face aranjamentele. Acesta se află pe strada vecină, 
doamnă... Mă întorc imediat. 

Şoferul îşi scoase cascheta şi haina, le puse pe amândouă pe scaun, apoi 
declanşă alarma şi ieşi din maşină. 

— Ce înseamnă toate acestea? întrebă Marie, punându-şi piciorul drept 
deasupra genunchiului stâng şi ţinând lipită de talpă o bucată de hârtie pe 
care o luase de la toaletă. Ai încredere în acest Teng? 

— Da, răspunse Catherine, puţin nedumerită. Dar nu înţeleg. A fost, în 
mod evident, extrem de prudent - dar asta înseamnă pe de altă parte riscuri 
imense pentru el, şi nu ştiu de ce. Aşa cum ţi-am spus şi la hotel, circulara 
conţinea expresia “control guvernamental”. Aceste două cuvinte nu sunt 
tocmai de neluat în seamă aici, în Hong Kong. Ce urmăreşte oare? Şi de ce? 


— Evident, nu-ţi pot răspunde la întrebare, răspunse Marie. Dar am 
remarcat ceva. 

— Ce anume? 

— Am văzut cum s-a uitat la tine. Nu sunt sigură că şi tu ai văzut. 

— Ce? 

— Aş putea spune că te place foarte mult. 

— Mă... place foarte mult? 

— Un fel de a spune. Sunt şi altele mai directe. Staples se întoarse şi 
privi pe fereastră. 

— Of, Dumnezeule, şopti ea. 

— Care-i problema? 

— Cu puţin timp în urmă, la hotel, şi pentru motive greu de analizat - 
totul a început de la femeia aceea cu capa de chinchilla - mi-am adus aminte 
de Owen. 

— Cine-i Owen? 

— Fostul meu soţ. 

— Owen Staples? Bancherul Owen Staples? 

— E numele meu - şi da, el a fost acela. 

— Nu mi-ai spus niciodată că aţi fost căsătoriţi. 

— Nu m-ai întrebat niciodată, draga mea. 

— Nu are sens ce spui, Catherine. 

— Presupun că nu, aprobă Staples, scuturând din cap. Dar mi-am adus 
aminte o dată când Owen şi cu mine ne-am întâlnit, cu câţiva ani în urmă, la 
Toronto. Am băut un pahar la Mayfair Club şi am aflat despre el lucruri cărora 
niciodată nu le-aş fi dat crezare înainte. M-am bucurat pentru el, în ciuda 
faptului că ticălosul aproape m-a făcut să plâng. 

— Catherine, pentru numele lui Dumnezeu, ce are asta de-a face cu ce 
se întâmplă acum, aici? 

— Are de a face cu Teng. M-a imitat să bem ceva împreună într-o seară, 
nu la hotelul Mandarin, fireşte, ci la o cafenea de pe malul mării din 
Kowloon.Mi-a spus atunci că n-ar fi fost prea bun pentru mine dacă aş fi fost 
văzută împreună cu el aici, pe insulă. 

— Şi de ce nu? 

— Nu ştiu, şi basta. Vezi tu, încerca să mă protejeze atunci la fel cum o 
face şi acum. Şi s-ar putea să-l fi înţeles greşit. Am presupus că pur şi simplu 
alerga după o sursă de venit în plus, dar e posibil să mă fi înşelat teribil. 

— Cum aşa? 

—Mi-a spus un lucru ciudat în noaptea aceea.Mi-a spus că ar dori ca 
lucrurile să fi fost altfel, iar deosebirile dintre oameni să nu fie atât de 
evidente şi nici atât de supărătoare pentru alţii. Desigur, i-am acceptat 
banalităţile mai degrabă ca o încercare stângace la... diplomaţie, după cum ar 
fi spus fostul meu bărbat. Probabil însă că a vrut să spună altceva. 

Marie râse încet, privind-o drept în ochi. 

— Dragă, dragă, Catherine. Bărbatul ăsta e îndrăgostit de tine. 

— Ferească Dumnezeu, n-am nevoie de aşa ceva acum! 


* * 


Lin Wenzu stătea pe bancheta din faţă a vehiculului numărul doi al MI6, 
cu privirea fixată răbdător pe intrarea agenţiei Apex din Bonham Strand East. 
Totul era în ordine; amândouă femeile se vor afla sub paza sa în câteva 
minute. Unul din oamenii săi fusese trimis înăuntru şi discutase cu dispecerul. 
Agentul MI6 se identificase, după care ceruse lista cu toate închirierile făcute 
în seara aceea. Dispecerul, avea, într-adevăr, o rezervare pentru o oarecare 
doamnă Catherine Staples însă aceasta fusese anulată, iar maşina respectivă 
trecută pe numele unei alte persoane, al unui şofer de la hotel. Şi de vreme ce 
doamna Catherine Staples nu se mai afla în situaţia de a închiria maşina, 
dispecerul nu văzuse nici un motiv să mai anunţe poliţia. Ce le-ar fi putut 
spune? Iar pe de altă parte, nimeni altcineva nu putea ridica maşina deoarece 
aceasta era rezervată pentru hotelul Mandarin. 

Totul era în regulă, reflectă Lin. Victoria Peak va răsufla uşurată când va 
afla noutăţile sale. Maiorul ştia exact cuvintele pe care le va folosi: “Femeile 
sunt puse sub pază sigură - FEMEIA se află sub pază sigură”. 

Pe partea opusă a străzii, un bărbat în cămaşă intra pe uşa agenţiei. Lui 
Lin îi păru şovăielnic şi avea ceva neobişnuit. Un taxi îşi făcu dintr-o dată 
apariţia în faţa sa. Maiorul se repezi la mânerul portierei. Bărbatul şovăielnic 
fu dat uitării. 

— Alertă băieţi!, spuse Lin în microfonul ataşat radioului aflat la bordul 
maşinii. Trebuie să acţionăm repede şi, pe cât se poate, discret. Nu se va mai 
repeta ce s-a întâmplat pe Arbuthnot Road. Nu folosiţi nici un fel de arme şi 
fiţi gata. Dar nu aveau pentru ce să fie gata; taxiul se îndepărtă fără a lăsa pe 


nimeni în urmă. 
— Vehiculul numărul trei! spuse maiorul scurt. Notează numărul maşinii 


şi sună firma de taxiuri! Să ia legătura cu mine prin radio. Aflaţi exact ce 
căuta taxiul aici! Şi mai bine, urmăriţi-l şi faceţi cum v-am spus. Ar putea fi 
cele două femei. 

— Cred că am văzut doar un bărbat în spate, domnule, spuse şoferul. 

— S-ar fi putut ascunde dedesubt. Ochi blestemaţi! Un bărbat, ai zis? 

— Da, domnule. 

— Miros ceva putred prin preajmă. 

— Ce anume vă nelinişteşte domnule maior? 

— Dacă aş şti, duhoarea nu m-ar mai deranja într-atât. 

Aşteptarea continuă şi uriaşul Lin Wenzu începu să transpire. Soarele 
asfinţitului arunca deopotrivă o lumină orbitoare portocalie prin parbriz şi 
umbre întunecate de-a lungul străzii Bonham Strand East. 

— E prea mult, îşi şopti maiorul. 

Paraziţii erupseră brusc prin difuzorul radioului. 

— Avem raportul companiei de taxiuri, domnule maior, se auzi o voce. 

— Spune! 

— Taxiul respectiv încerca să găsească o firmă de importuri din Bonham 
Strand East, însă şoferul i-a spus clientului său că adresa trebuie să fie pe 
Bonham Strand West. Se pare că pasagerul este foarte nervos. În urmă cu 


câteva minute s-a dat jos din maşină şi i-a aruncat banii taximetristului în 
parbriz. 

— Abandonează-l şi întoarce-te aici, îi ordonă Lin privind spre uşile 
deschise ale garajului agenţiei Apex, pe partea opusă a străzii îşi făcu apariţia 
o maşină condusă de bărbatul în cămaşă, apoi o luă la stânga. 

Broboane de sudoare se prelingeau acum pe faţa maiorului. Ceva nu era 
în regulă; i se impusese o altă ordine. Ce era? 

— Bărbatul acela! ţipă Lin şoferului surprins. 

— Poftim? 

— Cu o cămaşă albă şifonată, în schimb cu pantaloni puşi la dungă 
impecabil. Este o uniformă! Un şofer! Întoarce! Urmăreşte-l! 

Şoferul, cu mâna pe claxon, tăie fluxul traficului, şi întoarse în loc, în 
timp ce maiorul transmitea instrucţiuni celor din spate, ordonând ca o maşină 
să rămână la agenţia Apex, iar celelalte să-l urmeze. 

— Aiya! ţipă şoferul lui Lin, călcând cu putere frâna şioprind maşina cu 
scrâşnituri din roţi, în timp ce o limuzină uriaşă, maro se ivea dintr-o stradă 
laterală şi-i bloca drumul. Maşinile se ciocniră puţin, cea guvernamentală 
atingându-i uşor limuzinei portiera din spate stânga. 

— Feng zi! exclamă şoferul limuzinei, numindu-l pe şoferul lui Lin câine 
turbat, în timp ce sărea din maşina sa gigantică să vadă dacă îi fusese adusă 
vreo stricăciune. 

— Lai! Lai! zbieră şoferul maiorului, sărind afară la rându-i pregătit 
pentru confruntare. 

—  Potoleşte-te! urlăWenzu. Scoate-l de-aici, pentru numele lui 
Dumnezeu! 

— Dar nu vrea să se mişte, domnule. 

— Spune-i că trebuie s-o facă! Arată-i legitimaţia! 

Traficul se opri; claxoanele trâmbiţau, oamenii din automobile şi de pe 
trotuare strigau nervoşi. Maiorul închise ochii şi îşi scutură capul iritat. 
Trebuia să coboare din maşină, la fel cum o făcuse şi cel din limuzină - un 
chinez între două vârste, cuun cap pleşuv. 

— Am impresia că avem o problemă, spuse Lee Teng. 

— Te cunosc! strigă Lin. Hotelul Mandarin. 

— Mulţi din cei care au gustul de a frecventa elegantul nostru hotel mă 
cunosc, domnule.Mi-e teamă însă că nu pot să vă fac acelaşi compliment. Aţi 
fost cumva oaspetele nostru? 

— Ce cauţi aici? 

— Un comision confidenţial pentru un anumit domn, client al hotelului 
Mandarin, şi nu intenţionez să vă spun mai mult. 

— La dracu! A fost răspândită o circulară guvernamentală, în legătură 
cu o canadiană pe nume Staples! Unul dintre oamenii voştri ne-a sunat! 

— N-am nici cea mai vagă idee despre ce vorbiţi. De o oră încoace 
încerc să rezolv o problemă a a unui oaspete care este aşteptat la balul din 
seara aceasta. Vă spun cu plăcere numele ei, dacă aveţi autoritatea necesară. 

— Am această autoritate, ţi-o repet! De ce te-ai băgat în faţa noastră? 


— Cred că şoferul dumneavoastră a fost cel care a trecut pe lumina 
roşie a semaforului. 

—Nu-i adevărat! ţipă şoferul lui Lin. 

— Atunci este o problemă a organelor poliţieneşti, concluzionă Lee 
Teng. Putem să ne luăm rămas bun? 

— Nu încă, răspunse maiorul, apropiindu-se de recepţionerul-şef al 
hotelului Mandarin. Repet din nou. Ocirculară guvernamentală a fost trimisă 
şi hotelului vostru. Spunea clar că o femeie pe nume Staples va încerca să 
închirieze o maşină iar personalul hotelului era rugat să raporteze secţiei de 
poliţie numărul patru. 

— Şi eu vă repet din nou, domnule. Nu am fost la birou de mai bine deo 
oră şi nici n-am văzut o asemenea circulară. În orice, caz, chiar dacă nu mi-aţi 
arătat până acum actele dumneavoastră oficiale, vă pot spune că toate 
închirierile de maşini trebuie făcute prin asistentul meu şef, un om pe care, 
sincer vă spun, l-am găsit nesatisfăcător din multe puncte de vedere. 

— Atunci de ce vă aflaţi tocmai aici? 

— Câţi oaspeţi ai hotelului Mandarin au afaceri târzii aici, în Bonham 
Strand East, domnule? Acceptaţi coincidenţa. 

— Ochii vă zâmbesc, Zgongguo ren. 

— Fără să râdă însă, domnule dragă. Eu plec. Stricăciunea maşinii este 
minoră. 


* 


* —Nu-mi pasă nici dacă tu şi oamenii tăi va trebui să staţi acolo toată 
noaptea, spuse ambasadorul Havilland. E singuraşansă pe care o avem. Din 
câte mi-ai spus, Staples are să înapoieze maşina închiriată şi să şi-o 
recupereze pe a ei. Fir-ar al dracului, e şi o conferinţă strategică canadiano- 
americană la patru, mâine după-amiază. Trebuie să se întoarcă! Faceţi tot ce 
vă stă în putinţă! Numai aduceţi-mi-o! 

— Se va plânge că a fost molestată. Încălcăm legile diplomaţiei 
internaţionale. 

— Încălcaţi-le! Numai aduceţi-o aici, în covorul Cleopatrei, dacă trebuie! 


N-am timp de pierdut - nici un minut! 
* 
* * 


Ţinută ferm de către doi agenţi, Catherine Staples intră într-o încăpere a 
reşedinţei din Victoria Peak. Lin Wenzu deschisese uşa; acum o închisese, iar 
Staples se trezi faţă în faţă cu ambasadorul Raymond Havilland şi 
Subsecretarul de Stat Edward McAllister. Era 11:35 dimineaţa, şi soarele 
pătrundea în cameră prin fereastra largă ce dădea înspre grădină. 

— Ai mers prea departe, Havilland, spuse Catherine, vocea sa răguşită 
păstrându-şi răceala şi fermitatea... 

— N-am mers îndeajuns de departe în ceea ce vă priveşte, doamnă 
Staples. Aţi compromis eficient un membru al legaţiei americane şi v-aţi 
ocupat cu escrocherii în defavoarea guvernului pe care-l reprezint. 


— Nu poţi dovedi deoarece nu există nici o mărturie, nici o fotografie... 

— Nici nu trebuie să dovedesc ceva. Aseară la ora şapte fix tânărul a fost 
aici şi ne-a povestit totul. Un capitol destul de sordid, nu-i aşa? 

— Prostul! El n-are nici o vină, dar voi aveţi! Şi de vreme ce ai adus în 
discuţie cuvântul “sordid”, nu există nimic din ceea ce a făcut el care ar putea 
egala obscenitatea acţiunilor voastre. 

Fără pauză, Catherine se întoarse către Subsecretarul deStat. 

— Presupun că acesta e mincinosul de McAllister. 

— Sunteţi nepoliticoasă, spuse Subsecretarul. 

— Iar dumneata eşti un lacheu fără principii care face treaba murdară a 
altuia. Am auzit tot, şi e dezgustător! Însă fiecare fir a fost împletit - Staples 
îşi întoarse brusc capul către Havilland - de către un expert. Cine v-a dat 
dreptul să faceţi aceasta? Ştiţi oare ce aţi făcut din cei doi oameni care se 
găsesc amândoi, acum, aici? Ştiţi ce le-aţi cerut să facă? 

— Ştim, răspunse ambasadorul simplu. Ştiu. 

— Şi ea ştie, în ciuda faptului că n-am avut inima să-i aduc confirmarea 
finală. Dumneata. McAllister! Când am aflat că te găseşti aici n-am mai fost 
sigură că va fi în stare să facă faţă la tot ce va afla. Nu în acel moment. Însă 
acum intenţionez să-i spun totul. Despre voi şi despre minciunile voastre! 
Soţia unui taipan asasinată în Macao - ah, toate se leagă atât de bine, ce 
scuză mai bună pentru a lua viaţa altei soţii, a unui alt bărbat. Minciuni! Am şi 
eu sursele mele; aceasta nu s-a întâmplat niciodată! Şi acum, ascultaţi-mă cu 
atenţie. O aduc la consulat sub protecţia deplină a guvernului meu. Şi dacă aş 
fi în locul dumitale, Havilland, m-aş mai gândi la învinuirile născocite pe care 
vreţi să le aruncaţi în spinarea ei. Dumneata şi oamenii dumitale blestemaţi 
aţi minţit şi aţi manipulat o cetăţeană canadiană punându-i viaţa în pericol. 
Aroganta voastră este pur şi simplu dincolo de orice imaginaţie! Dar vă asigur 
că am să-i pun capăt. Indiferent dacă guvernului meu îi va plăcea sau nu, am 
de gând să vă dau în vileag pe toţi! Nu sunteţi cu nimic mai buni decât 
barbarii care lucrează în KGB. Ei bine, forţa implacabilă a operaţiunilor 
secrete americane va fi nevoită să dea înapoi! Mi-e scârbă de voi, lumii întregi 
îi este scârbă de voi! 

— Dragă doamnă! strigă ambasadorul ieşindu-şi din fire. Poţi să 
ameninţi cât doreşti, dar mai întâi mă vei asculta! Iar dacă, după ce ai ascultat 
ce am spus, mai eşti dispusă să declari război, n-ai decât! Cum spune 
cântecul, zilele mele se împuţinează, dar nu şi ale altor milioane de oameni! 
Aş face orice pentru a prelungi vieţile lor. Dacă s-ar putea, bineînţeles, să nu 
fii de acord cu mine, aşa că declară-ţi războiul, dragă doamnă! Şi, pe 
Dumnezeu, sper că ai o conştiinţă destul de tare! 


CAPITOLUL 19 


Aplecându-se în scaun, Bourne smulse încărcătorul pistolului din locaşul 
său, apoi verifică ţeava armei la lumina veiozei de deasupra sa. Era un 
exerciţiu pe care îl repeta la nesfârşit, fără un scop anume; ţeava nu avea nici 
urmă de pulbere. Pe parcursul ultimelor patru ore, curăţase pistolul lui 
d'Anjou de trei ori la rând, demontându-l de tot atâtea ori şi de fiecare dată 
ungându-i fiecare parte a mecanismului lui până când metalul întunecat 
începu să lucească. Această îndeletnicire făcuse timpul să treacă. Studiase 
întreg arsenalul de arme şi explozive al lui d'Anjou, însă din pricină că cea mai 
mare parte a echipamentului se găsea ambalat în cutii sigilate şi asigurate, le 
lăsase pe acestea din urmă neatinse şi se concentrase asupra pistolului. Nu 
avea prea mult spaţiu în apartamentul francezului de pe Rua das Lorchas, 
care dădea înspre interiorul portului Macao. Se înţeleseseră ca el să nu iasă 
din casă în timpul zilei, înăuntru era la fel de bine păzit şi de în siguranţă ca 
oriunde altundeva în Macao. D'Anjou, care îşi schimba reşedinţa după cum i 
se năzărea, închiriase apartamentul de pe malul mării cu mai puţin de două 
săptămâni în urmă, servindu-se de un nume fals şi de un avocat pe care nu-l 
întâlnise niciodată. Acesta, contra plată, angajase un “rentor” pentru a semna 
contractul de închiriere şi i-l trimise apoi printr-un om de legătură clientului 
său necunoscut, folosind vestiarul aglomeratului Floating Casino. Acestea 
erau căile lui Philippe d'Anjou, fostul Ecou al organizaţiei Meduza. 

Jason montă la loc arma, apoi puse cartuşele în cutia încărcătorului şi îl 
introduse prin partea de jos a patului cu o pocnitură. Apoi se sculă de pe 
scaun şi se îndreptă către fereastră cu pistolul în mână. Dincolo de întinderea 
de apă se afla Republica Populară Chineză - atât de accesibilă pentru oricine 
ştia să speculeze nevoile şi lăcomia omenească. 

Nimic nou sub soare, în privinţa graniţelor, încă din timpul faraonilor. 
Ele erau stabilite pentru a fi trecute - într-un fel sau altul. 

Privi la ceas. Era aproape cinci; soarele după amiezii cobora încet. 
D'Anjou îi telefonase din Hong Kong la prânz. Francezul se dusese la hotelul 
Peninsula cu cheile de la camera sa, îşi împachetase lucrurile fără să renunţe 
la cameră, şi urma să ia hidrobuzul de ora unu înapoi spre Macao. Oare unde 
era? Călătoria nu dura mai mult de o oră, iar drumul până la Rua das Lorchas 
se făcea în mod obişnuit cu taxiul în mai puţin de zece minute. Dar ce-i drept, 
mişcările Ecoului erau întotdeauna greu de anticipat. 

Fragmente din întâmplări petrecute în vremea când făcea parte din 
Meduza îi reveniră în minte, determinate de prezenţa lui d'Anjou. Deşi 
dureroase şi înspăimântătoare, aceste impresii îi aduceau o oarecare linişte, 
din nou mulţumită Francezului. D'Anjou nu era numai un mincinos desăvârşit 
atunci când trebuia şi un oportunist de prim rang, ci şi un om extrem de 
inventiv. Mai presus de toate, Francezul era un adept al pragmatismului. O 
dovedise în Paris, şi acele amintiri îi erau acum clare în minte. Dacă întârzia, o 


făcea dintr-un motiv bine întemeiat. Dacă nu apărea, însemna că era mort. lar 
această ultimă ipoteză era de neconceput pentru Bourne. D'Anjou se afla în 
postura de-a face un lucru pe care Jason dorea din toată inima să îl poată face 
el însuşi, dar nu îndrăznea să rişte viaţa soţiei sale pentru asta. Era destul de 
riscant faptul că asasinul impostor îl ademenise până în Macao, însă câtă 
vreme se ţinea departe de hotelul Lisabona, avea încredere deplină în 
instinctele sale. Se va ascunde în continuare de cei care se aflau pe urmele 
sale - sau ale cuiva care i-ar fi semănat la înălţime sau chip şi ar fi făcut 
cercetări la hotelul Lisabona. 

Un singur apel telefonic de la hotel pentru taipanul din Hong Kong şi 
Marie era ca şi moartă. Taipanul nu-l ameninţase pur şi simplu - amenințările 
se dovedeau adesea goale - ci făcuse uz de altceva cu mai mult 
înspăimântător. După ce strigase şi izbise cu pumnul său uriaş braţul 
scaunului fragil, îşi dăduse verdictul liniştit: Marie va muri. Era o promisiune 
făcută de către un om care se ţinea de cuvânt. 

Totuşi, David Webb simţise ceva greu de definit. Ceva ce nu se potrivea 
în privinţa taipanului, ceva prea dramatic şi care nu avea nimicde-a face cu 
mărimea trupului său. Îşi folosise gabaritul uriaş într-un mod în care oamenii 
graşi o fac rareori, preferând să lase mărimea lor naturală să impresioneze. 
Cine era acest taipan? Răspunsul se afla la hotelul Lisabona şi, de vreme ce nu 
îndrăznea să se ducă el însuşi acolo, se hotărâse să-l folosească pe d'Anjou. Îi 
spusese Francezului foarte puţin: dar îi va spune mai mult acum. Îi va povesti 
despre un dublu asasinat brutal, despre arma folosită - o mitralieră UZI - şi că 
una dintre cele două victime era soţia unui taipan important. D'Anjou va pune 
întrebările pe care el nu le-ar fi putut pune, iar dacă vor exista răspunsuri, va 
face un pas care-l va mai apropia puţin de Marie. 

— Alexander Conklin: “Joacă scenariul pe care ţi l-au impus “. 

— David Webb: “Scenariul cui?“ 

— Jason Bourne: “Pierzi timpul degeaba! Trebuie să-l găseşti pe 
impostor!“ 

Paşi uşori în hol. Jason se întoarse de la fereastră şi străbătu cu paşi 
repezi camera îndreptându-se către uşă. Se lipi cu spatele de perete, cu arma 
aţintită spre uşă. O cheie fu introdusă uşor în broască. Uşa se deschise încet. 

Bourne o izbi în faţa intrusului apoi se răsuci şi-l trase înăuntru pe 
bărbatul încremenit în prag. Apoi închise uşa cu un şut, cu pistolul îndreptat 
spre capul celui prăbuşit, care lăsase să-i cadă pe jos o valiză şi un pachet 
foarte voluminos. Era d'Anjou. 

— Ăsta e un fel de a-ţi vedea creierii împrăştiaţi, Ecoule! 

— Sacre-Bleu! E şi ultima dată când mai sunt atent cu tine! Nu te vezi, 
Delta. Arăţi la fel ca în Tam Quan, după zile întregi de nesomn. Am crezut că 
te odihneşti. 

O altă amintire, fugară. 

— În Tam Quan, spuse Jason, mi-ai spus că am nevoie de somn, nu? O 
dată ne-am ascuns într-un tufiş şi voi aţi făcut un cerc în jurul meu, apoi 
aproape că mi-ai ordonat să mă culc. 


— Am făcut-o pentru propriul meu interes. Noi nu puteam ieşi singuri de 
acolo - numai tu ne puteai scoate. 

—Mi-ai spus ceva atunci. Ce anume? Ţi-am dat dreptate. 

—Ţi-am explicat că odihna este o armă de aceeaşi măsură ca orice cuţit 
sau pistol inventat vreodată de om. 

— Mai târziu am folosit o variantă a acestei explicaţii. A devenit o 
axiomă pentru mine. 

— Sunt fericit că ai avut înţelepciunea de a-i asculta pe cei mai bătrâni 
ca tine. Aş putea, te rog, să mă ridic? Şi vrei, te rog frumos, să laşi pistolul ăla 
blestemat! 

— Ah, iartă-mă, uitasem. 

— N-avem mult timp, spuse d'Anjou sculându-se şi lăsând valiza pe jos. 

Rupse hârtia cafenie ce acoperea pachetul voluminos, înăuntru erau 
pantaloni şi cămăşi kaki, călcate frumos, douătocuri de pistol legate de curele 
- şi două caschete cu cozoroc; le aruncă pe toate pe un scaun. 

— Acestea sunt nişte uniforme. Am şi actele necesare în buzunar.Mi-e 
teamă că am grad mai mare decât tine, Delta, însă vârsta, dacă nu altceva, mi- 
o permite. 

— Uniformele poliţiei din Hong Kong. 

— Kowloon, mai precis. Este singura noastră şansă, Delta! De aceea am 
întârziat atât. Aeroportul Kai-tak! Securitatea este maximă, exact ceea ce îşi 
doreşte impostorul pentru a dovedi că este mai bun decât ai fost tu vreodată! 

— N-am nici o garanţie, fireşte; dar îmi pun capul că am dreptate, este 
provocare clasică pentru un astfel de dement. “Mobilizaţi-vă voi toate forţele. 
Tot nu mă puteţi opri!“ Cu un asasinat ca acesta restabileşte legenda 
invincibilităţii sale. Se va afla acolo, sunt sigur! 

— Începe cu începutul, îi ordonă Bourne. 

— În timp ce ne îmbrăcăm, acceptă Francezul, scoţându-şi cămaşa şi 
desfăcându-şi pantalonii. Grăbeşte-te! Am o barcă cu motor, legată peste 
drum. Patru sute de cai putere. Putem fi în Kowloon în 45 de minute. Ţine! 
Ăştia-s ai tăi! Mon Dieu, numai când mă gândesc la banii pe care i-am 
cheltuit, îmi vine rău. 

— Patrulele Republicii Populare, spuse Jason dezbrăcându-se şi luându- 
şi uniforma, vor trage în noi ca-n potârnichi! 

— Nu fi idiot, te rog. Intrarea anumitor ambarcaţiuni se mai şi 
negociază, prin radio. Trebuie să avem încredere unii în alţii. Cum crezi tu că 
ne transportăm noi marfa de contrabandă? Cum crezi că supravieţuim? Ne 
întâlnim în golfurile insulelor chineze din Teh Sa Wei, şi acolo se fac plăţile. 
Grăbeşte-te! 

— Ce era cu aeroportul? De ce eşti atât de sigur că asasinul se va afla 
acolo? 

— Se va face o tentativă de asasinare a guvernatorului britanic. 

— Poftim? izbucni Bourne, stupefiat. 

— M-am înapoiat pe jos de la hotelul Peninsula până la Star Ferry cu 
geamantanul tău. Distanţa e mică iar bacul este mult mai rapid decât un taxi, 


prin tunel. În timp ce treceam pe lângă sediul poliţiei din Kowloon, de pe 
Salisbury Road, am văzut şapte maşini ieşind în viteză - una în spatele 
celeilalte şi toate luând-o spre stânga, în direcţia antrepozitelor. Mi s-a părut 
ciudat. Două, trei maşini pentru un incident oarecare da, dar şapte? Mi-am 
spus că joss bun, cum spune lumea pe aici. I-am telefonat imediat omului meu 
care se află în serviciul poliţiei din Kowloon iar acesta mi-a spus totul - nu mai 
era, de altfel, nici un secret de mare importanţă. mi-a spus că, dacă mai stau 
prin apropiere, o să mai văd alte zece maşini însoţite de douăzeci de dube, 
toate îndreptându-se spre aeroportul Kai-tak în decursul următoarelor două 
ore. Cele pe care le văzusem nu erau decât avangarda. Primiseră ştirea de la 
sursele lor din lumea interlopă conform căreia o încercare de asasinat se va 
face asupra guvernatorului britanic. 

— Mai exact! ordonă Bourne aspru, încheindu-şi pantalonii şi întinzând 
mâna după cămaşa de culoare kaki care servea drept haină sub centura de 
care era prins tocul pistolului. 

— Guvernatorul va sosi diseară cu avionul de laBeijing, împreună cu 
propriul său anturaj din Foreign Office şi cu o delegaţie chineză. Se vor afla 
acolo ziarişti, echipe ale televiziunii, toţi, în fine. Amândouă guvernele vor 
publicitate cât mai multă. Mâine va avea loc o întâlnire între toţi oamenii de 
afaceri şi liderii sectorului financiar. 

— În legătură cu tratatul pentru 1997? 

— E doar o nouă rundă de convorbiri nesfârşite în privinţa Acordurilor. 
Dar, pentru binele nostru comun, să ne rugăm, să se înţeleagă. 

— Scenariul, spuse Jason încet, neclintit. 

— Ce scenariu? 

— Acela despre care tu însuţi ai adus vorba, scenariul care pomeneşte 
de “legăturile intime” care au ars între Peking şi Guvern. Asasinarea unui 
guvernator englez din pricină că un vice-premier a fost ucis? Apoi va urma un 
secretar al Foreign Office-ului pentru un membru important al Comitetului 
Central şi, în cele din urmă, un prim ministru pentru un preşedinte? Cât de 
departe vor merge? Câte asasinate premeditate înainte ca punctul culminant 
să fie atins? Câtă vreme va trece oare până când “părintele” va înceta să mai 
tolereze “un copil neascultător” şi va invada Hong Kong-ul cu armatele sale? 
Iisuse, e, într-adevăr posibil! Şi cineva vrea să se întâmple asta! 

D'Anjou stătea nemişcat ascultând, ţinând în mână banduliera lată. 

— Ce am spus nu era decât o speculație bazată pe violenţa unui asasin 
obsedat care acceptă contractele la nimereală. E destulă lăcomie şi corupţie 
politică de ambele părţi pentru ajustifica această speculație. Însă ceea ce spui 
tu, Delta, este cu totul altceva. Tu pretinzi că există un plan, un plan organizat 
care urmăreşte să dezbine Hong Kong-ul până-ntr-atât încât Republica 
Populară Chineză, să poată prelua controlul asupra lui. 

— Scenariul, repetă Jason Bourne. Cu cât se complică mai mult cu atât 


pare mai simplu. 
* 


Terasele aeroportului Kai-tak gemeau de echipe poliţieneşti, cade altfel 
şi porţile şi tunelurile; precum şi locurile unde se depuneau bagajele. Afară, 
pe întinderea imensă a pistei negre, reflectoare puternice alături de 
proiectoarele mobile controlaufiecare vehicul şi fiecare metru al teritoriului 
vizibil. Echipe ale televiziunii descolăceau cabluri sub ochii atenţi ai poliţiei în 
timp ce reporterii stăteau în spatele carelor de reportaj şi făceau exerciţii de 
dicţie în zeci de limbi diferite. Fotografii erau ţinuţi dincolo de porţi, iar 
personalul aeroportului anunţa prin difuzoare că anumite secţii libere vor fi în 
curând puse la dispoziţia tuturor jurnaliştilor ce dispuneau de acreditări 
eliberate de către conducerea aeroportului. Era o adevărată nebunie. Apoi 
neaşteptatul se produse şi o ploaie torențială izbucni dintr-o dată din 
întunecimea orizontului, măturând întreaga colonie. 

— Impostorul - are noroc - joss bun, cum ar spune ei, nu-i aşa? observă 
d'Anjou în timp ce el şi Bourne, îmbrăcaţi în uniforme, înaintau alături de un 
grup de poliţişti printr-un culoar acoperit cu tablă ondulată spre unul dintre 
hangarele uriaşe. Răpăitul ploii era asurzitor. 

— Norocul n-are nimic de-a face cu asta,îi răspunse Jason. A studiat 
buletinele meteo, fii sigur de asta. Fiecare aeroport le are în permanenţă. A 
ştiut că aşa va fi vremea încă de ieri, dacă nu chiar de alaltăieri. Vremea e şi 
ea o armă, Ecoule. 

— Totuşi, nu putea să dicteze sosirea guvernatorului cu un avion 
chinezesc. Acestea au adesea întârzieri de ore întregi şi au făcut un obicei din 
asta. 

— Însă nu şi de zile. Când anume a primit poliţia din Kowloon ştirea 
despre tentativa de asasinat? 

— Am întrebat special, spuse Francezul. În jurul orei 11:30, azi 
dimineaţă. 

— Şi avionul din Peking a fost programat să sosească la o oră oarecare, 
în această seară? 

— Da, ţi-am mai spus. Ziariştii şi oamenii de la televiziune au fost 
anunţaţi să vină aici pe la ora nouă. 

— Asasinul a ştiut cum va fi vremea. Ocaziile se ivesc singure. Trebuie 
doar să ştii să profiţi de ele. 

— Asta e ceea ce trebuia să faci şi tu, Delta! Gândeşte ca eL fii ca el. E 
unica noastră şansă! 

— Tu ce crezi că fac?... Când ajungem la hangar, o să mă fac nevăzut. 
Pot să mă folosesc de actele tale false pentru asta? 

— Eu unul sunt comandant al Sectorului Britanic din poliţia divizionară 
din Mongkok. 

— Şi asta ce înseamnă? 

— Sincer să-ţi spun, nu ştiu, însă a fost cel mai bun lucru pe care l-am 
pututobţine. 

— Dar tu nu ai accent britanic. 

— Cine să-şi dea seama de asta aici, la Kai-tak, bătrâne? 

— Englezii. 


— O să-i evit. Chineza mea e mai bună decât a ta. Zhongguo-ren-ii vor 
respecta aceasta. Vei fi liber să umbli pe unde vrei. 

— Trebuie să fiu, spuse Jason Bourne. Dacă asasinul va ajunge aici, 
vreau să pun mâna pe el înainte ca altcineva să-l depisteze! Aici! Şi acum! 

Cordoanele de împrejmuire şi stâlpii fură scoşi imediat din uriaşul 
hangar de către personalul aeroportului îmbrăcat în impermeabile galbene, 
lucioase, de ploaie. Apoi, sosi un camion încărcat cu mantale de aceeaşi 
culoare pentru contingentele poliţieneşti; oamenii prindeau hainele aruncate 
jos prin spatele vehiculului. Le îmbrăcară, apoi se împărţiră în grupuri, pentru 
a primi instrucţiuni din partea superiorilor. Ordinea luă rapid locul confuziei 
provocate de noii sosiți şi de problemele cauzate de neaşteptata ploaie 
torențială. Era genul de ordine în care Bourne nu avea încredere. Era prea 
superficială, prea convenţională pentru ce îi aştepta. Rândurile de soldaţi 
frumos îmbrăcaţi, ce mărşăluiau înainte şi înapoi se postaseră pe poziţii 
greşite, inadecvate pentru confruntarea cu trupe de gherilă, sau chiar cu un 
singur astfel de luptător. Fiecare poliţist în mantaua sa impermeabilă galbenă 
era deopotrivă o ameninţare şi o ţintă - şi mai era şi altceva. Un pion. Oricare 
dintre ei putea fi înlocuit cu un altul îmbrăcat în acelaşi fel, cu un asasin care 
ştia să-şischimbe înfăţişarea în aşa fel încât să semene cu duşmanul. 

Totuşi strategia infiltrării având ca scop un asasinat era un gest 
sinucigaş, iar Jason ştia că impostorul nu şi-ar asuma niciodată un astfel de 
risc. Numai dacă... numai dacă arma pe care o va folosi ar produce un zgomot 
atât de slab încât ploaia să-l poată acoperi... dar chiar şi atunci, ţinta nu 
trebuia să aibă o reacţie imediată. S-ar fi ridicat imediat un cordon împrejurul 
locului asasinatului. La primul semn al prăbuşirii guvernatorului, fiecare ieşire 
ar fi fost blocată, fiecare persoană aflată în apropiere obligată sub 
ameninţarea cu arma să rămână pe loc. O reacţie întârziată? O săgeată 
subţire al cărei impact nu e mai mult decât o înţepătură, o senzaţie 
stânjenitoare ce poate fi îndepărtată cu acelaşi gest cu care alungi o muscă 
obraznică, în timp ce picătura mortală de otravă pătrunde în sânge producând 
moartea încet dar sigur, căci timpul nu mai e important. Era o posibilitate, 
însă, din nou, se ridicau prea multe obstacole, şi precizia necesară o întrecea, 
cu mult pe cea obişnuită pentru o armă cu aer comprimat. Guvernatorul 
britanic va purta neîndoielnic o vestă antiglonţ, iar cât despre faţă, nici nu se 
punea problema. Nervii faciali exagerează durerea, şi orice obiect străin care 
ar fi atins o zonă atât de aproape de ochi ar fi produs o reacţie imediată şi 
dramatică. Rămâneau mâinile şi gâtul; primele erau prea mici şi prea mobile; 
gâtul reprezenta pur şi simplu o arie prea mică. Dar o puşcă specială, de pe o 
terasă a acoperişului aeroportului? O puşcă de o fineţe maximă, cu o lunetă 
telescopică cu raze infraroşii? O altă posibilitate - dar din nou, era un act 
sinucigaş, deoarece o asemenea armă ar produce o explozie izolată, iar un 
amortizor însemna să reduci gradul de precizie până la stadiul în care nu mai 
prezenta siguranţă. Posibilitatea ca ucigaşul să se afle pe o terasă a 
acoperişului era mică. Omorul ar fi fost prea evident. 

Şi aceasta era esenţial. Bourne înţelese asta, în special în aceste 


împrejurări. D'Anjou avusese dreptate. Toţi factorii concurau către un 
asasinat spectaculos. Nici Carlos Şacalul n-ar cere mai mult - nici Jason 
Bourne, reflectă David Webb. Reuşita, în ciuda pazei extraordinare, ar 
însemna încoronarea noului “Bourne” ca rege al profesiunii sale 
dezgustătoare. Dar cum va proceda asasinul? Ce metodă va alege? Şi după ce 
decizia va fi luată, ce cale de scăpare va fi cea mai eficientă, cea mai posibilă? 

Camioanele televiziunii cu echipamentul lor sofisticat nuputeau constitui 
un mijloc de salvare. Echipele de întreţinere ale aeroportului erau verificate şi 
răs-verificate; un intrus putea fi descoperit cu uşurinţă. Toţi jurnaliştii erau 
obligaţi să treacă prin filtre electronice care puteau să detecteze chiar şi o 
cantitate infimă de metal. Acoperişurile erau inaccesibile. Atunci cum? 

— Te-am aranjat! spuse d'Anjou, apărut brusc lângă Webb, cu o hârtie în 
mână. Aceasta e semnată de prefectul poliţiei aeroportului Kai-tak. 

— Ce le-ai spus? 

— Că eşti un evreu antrenat de Mossad în activităţi antiteroriste şi 
trimis aici pentru un schimb de experienţă. Vestea va fi răspândită. 

— Dumnezeule, dar eu nu vorbesc idiş! 

— Cine crezi că o vorbeşte aici? Tu dă din umeri şi foloseşte-ţi franceza, 
acceptabilă - pe care cei de aici o vorbesc, dar prost. Te vei descurca cu ea. 

— Eşti imposibil, ştiai asta? 

— Ştiu că Delta, pe vremea când era comandantul nostru în Meduza, a 
spus Cartierului General din Saigon că nu va pleca în misiune fără 
“hătrânulEcou”. 

— Pesemne îmi luase Dumnezeu minţile. 

— În orice caz mai mult decât acum, îţi garantez. 

— Mulţumesc, Ecoule. Ţine-mi pumnii. 


— N-ai nevoie, spuse Francezul. Eşti Delta. Şi vei fi întotdeauna Delta. 
* 


* * 


După ce-şi scoase mantaua impermeabilă galben-lucioasă şi cascheta, 
Bourne ieşi afară şi îşi arătă permisul de trecere gărzilor postate lângă uşile 
hangarului. La o oarecare distanţă, oamenii presei treceau prin porţile 
electronice, după care erau îndreptaţi spre zonele special împrejmuite. Pe 
marginea pistei de aterizare fuseseră plasate microfoane, iar dubele poliţiei, 
împreună cu patrulele pe motociclete formau un semicerc strâns în jurul 
locului unde urma să se desfăşoare conferinţa de presă. Pregătirile erau 
aproape gata, toate forţele de securitate se aflau la post, iar echipamentul 
mass-media pus în stare de funcţionare. Avionul din Peking îşi începuse 
coborârea prin ploaia torențială. Aterizarea urma să aibă loc în câteva minute, 
minute care Jason ar fi dorit să ţină cât mai mult. Erau atât de multe lucruri 
de verificat şi atât de puţin timp pentru asta. Unde? Ce? Totul era deopotrivă 
posibil şi imposibil. Ce metodă va alege criminalul? Cum va proceda pentru a 
duce la bun sfârşit asasinatul? Şi cum ar putea el, în modul cel mai logic 
posibil, să scape cu viaţă de la locul crimei? 

Bourne examinase fiecare posibilitate în parte şi le excluse pe rând pe 


toate. Ia-o de la început! Încă o dată! Rămăseseră numai câteva minute. 
Cercetează terenul, ia-o iar de la început... de la început. Premisa: asasinarea 
guvernatorului coroanei britanice. Condiţii: aparent impenetrabile, trupe de 
securitate şi ale poliţiei pretutindeni pe terasele aeroportului, înarmate până 
în dinţi, blocând fiecare intrare, fiecare ieşire şi fiecare scară fixă sau rulantă 
- toţi în legătură permanentă prin radio. Şansele de a reuşi erau foarte mici. 
Sinucidere... Totuşi, aceste împrejurări dezavantajoase, ucigaşul impostor le 
găsise irezistibile. D'Anjou avusese dreptate din nou: cu un asemenea asasinat 
spectaculos, în aceste condiţii, supremaţia unui asasin putea fi stabilită - sau 
restabilită. Cum spusese Francezul? Cu un asasinat ca acesta restabileşte 
legenda invincibilităţii sale. 

Cine? Unde? Cum? Gândeşte? Priveşte? 

Ploaia torențială îi muiase complet uniforma de poliţist. Trebuia să-şi 
şteargă permanent apa de pe faţă în timp ce cerceta cu privirea totul şi pe 
toţi. Nimic! Mugetul motoarelor cu reacţie se făcu auzit în depărtare. Avionul 
din Beijing îşi făcea apariţia la capătul îndepărtat al pistei. Începu aterizarea. 

Jason studie mulţimea din spatele cordoanelor de demarcaţie. Guvernul 
Hong Kong-ului, din respect pentru Beijing şi din dorinţa de a asigura o 
publicitate cât mai mare evenimentelor, pusese la dispoziţie pelerine de pânză 
groasă şi mantale de ploaie ieftine tuturor celor ce le voiau. Personalul 
aeroportului respinsese cererile reporterilor de a organiza conferinţa de presă 
în interiorul aeroportului, declarând pur şi simplu - şi, înţelept din partea lor, 
fără nici un fel de explicaţii că ar fi fost în detrimentul securităţii. Declaraţiile 
vor fi scurte, un comunicat de cel mult cinci minute şiapoi fireşte distinşii 
membri ai comunităţii jurnalistice puteau suporta o mică aversă de ploaie 
pentru a asista la un asemenea eveniment important. 

Fotografi? Metal! Aparatele fotografice erau şi ele trecute prin filtre 
electronice ce detectau metalul dar nu toate făceau fotografii. Un dispozitiv 
relativ simplu putea fi introdus şi fixat sigur într-unul din aceste aparate, un 
puternic mecanism exploziv care putea elibera un glonţ - sau o săgeată - 
ghidat cu ajutorul unui vizor telescopic. Aceasta să fie modalitatea? Se oprise 
asasinul asupra acestei metode, urmând să zdrobească apoi “aparatul foto” cu 
călcâiul şi să scoată altul din buzunar, ieşind neobservat din mulţime? Actele 
şi certificatele lui vor fi la fel de autentice ca şi cele pe care le avea d'Anjou şi 
“luptătorul antrenat în activităţi antiteroriste” din Mossad. Era posibil. Uriaşul 
avion ateriza pe pistă. Bourne se îndreptă rapid către spaţiile rezervate 
ziariştilor, apropiindu-se de fiecare fotograf şi privind, căutând un bărbat care 
să-i semene. Trebuie să fi fost vreo douăzeci de fotografi; intră în panică 
văzând că avionul din Peking se opreşte în faţa mulţimii. Reflectoarele şi 
proiectoarele erau acum fixate pe spaţiul dimprejurul microfoanelor şi 
echipelor televiziunii. Înaintă de la un fotograf la altul, asigurându-se rapid că 
respectivii nu puteau fi cel pe care îl căuta, apoi uitându-se încă odată cu 
atenţie pentru a vedea dacă stăteau drept sau aveau feţele machiate. Din nou 
însă nimic! Nimeni! Trebuia să-l găsească, să-l neutralizeze! Înaintea 
celorlalţi! Asasinatul nu conta pentru el, nu însemna nimic! Nimic nu conta în 


afara Mariei! 

Reluă raţionamentul de lacapăt. Ţinta - guvernatorul coroanei britanice. 
Condiţii - extrem de dezavantajoase pentru un asasinat, persoana vizată aflată 
sub pază maximă, neîndoielnic protejată de o vestă antiglonţ, toate trupele la 
locul lor, păstrând o disciplină desăvârşită, ofiţerii fermi în ordinele pe care le 
dădeau. Începutul? Ceva îi lipsea. Repetă încă o dată. Guvernatorul britanic - 
persoana vizată... un singur asasinat. Metoda: sinuciderea excludea totul, cu 
excepţia unui dispozitiv cu reacţie întârziată - o săgeată, o „alice - totuşi, 
nesiguranța unei asemenea arme făceau folosirea ei ilogică din acest punct de 
vedere, iar pocnetul zgomotos al unei puşti obişnuite ar fi declanşat 
instantaneu o alertă generală în rândurile poliţiei, întârziată? Acţiune 
întârziată, nu reacţie! Începutul, premisa, era greşită! Persoana vizată nu era 
numai guvernatorul. Nu era vorba de o singură victimă ci de mai multe, la 
întâmplare! Cu cât mai multe cu atât mai spectaculos şi cu atât mai eficient 
pentru un maniac care vroia să provoace haos în Honk Kong. lar haosul va 
începe de la trupele de pază, de securitate. Va urma dezordinea, apoi 
scăparea! 

Mintea lui Bourne scăpăra în timp ce el se strecura prin mulţime în 
ploaia torențială, iscodind pretutindeni. Încercă să-şi aducă aminte fiecare fel 
de armă pe care o ştiuse vreodată. O armă ce putea fi acționată fără zgomot 
de către cineva neobservat într-o zonă dens populată, cu efect întârziat 
suficient pentru ca ucigaşul să-şi poată schimba poziţia şi să-şi pregătească 
scăparea. Singurul dispozitiv care-i venea în minte era o grenadă, dar respinse 
imediat ideea. Apoi se gândi la dinamită - şi la un exploziv plastic cu 
declanşare întârziată. Cea din urmă posibilitate era mult mai convenabilă în 
termenii întârzierii şi ascunderii. Explozivii plastici puteau fi programaţi pe 
durata a câteva minute, faţă de ceilalţi, care acționau pe parcursul a numai 
câteva secunde; puteau fi ascunși în cutii mici sau în pachete ambalate, chiar 
şi în serviete plate - sau truse largi presupuse a fi pline cu echipament 
fotografic, nu neapărat purtate de un fotograf. Căutarea începu din nou. 
Bourne se întoarse în mulţimea de reporteri şi fotografi, cercetând pista 
neagră, în căutarea unui obiect izolat care rămăsese uitat pe asfaltul dur. 
Logica îl determina să se concentreze asupra rândurilor de bărbaţi şi femei 
aflaţi cel mai aproape de pistă. În mintea sa “pachetul” nu putea avea mai 
mult de treizeci de centimetri lungime dacă era gros, sau cincizeci dacă era o 
servietă diplomat. O cantitate mai mică nu ar fi fost suficientă pentru 
asasinarea ambelor echipe de negociatori. Reflectoarele care luminau pista 
aeroportului erau puternice, însă creau în acelaşi timp şi umbre înşelătoare în 
locurile mai întunecate. Ar fi fost bine să aibă cu el o lanternă -întotdeauna 
purtase una la el, cât de mică, deoarece şi ea era un gen de armă! Cum de 
uitase? Apoi, spre stupoarea sa, văzu raze de lumină încrucişându-se pe 
pavajul negru al pistei şi săgetând printre picioarele oamenilor. Poliţia 
ajunsese la aceeaşi concluzie ca şi el, şi de ce nu mă rog? Aeroportul La 
Guardia, 1972; Aeroportul Lod, Tel Aviv, 1974; Rue de Bac, Paris, 1975; 
Harrods, Londra, 1982. Şi încă nu mai ştiu câte ambasade din Teheran până la 


Beirut - de ce n-ar fi ajuns? Erau oameni obişnuiţi cu astfel de lucruri, el nu. 
Gândirea lui devenise înceată - şi nu-şi putea permite aşa ceva acum! Cine! 
Unde! 

Avionul enorm, “747”, al Republicii Populare Chineze îşi făcu apariţia ca 
o pasăre uriaşă de argint. Motoarele cu reacţie ce vâjâiau amplificând 
zgomotul ploii torențiale începură să-şi domolească registrul sonor în timp ce 
aparatul de zbor fu manevrat şi adus în poziţie fixă pe un teritoriu străin. Se 
deschiseră uşile şi parada începu. Cei doi lideri ai delegaţiilor britanică şi 
chineză ieşiră împreună. Făcură semn cu mâna spre mulţime, apoi coborâră la 
unison pe scara metalică, unul în ţinuta impecabilă ale Whitehall-ului, celălalt 
în uniformă ternă aparţinând armatei Republicii Populare Chineze. Cei doi 
erau urmaţi de două rânduri de aghiotanţi occidentali şi orientali deopotrivă, 
făcând eforturi pentru a părea amabili unii cu ceilalţi în faţa aparatelor de 
fotografiat. Liderii se apropiară de microfoane şi îşi începură discursurile; 
glasurile le răzbeau prin amplificatoare acoperind zgomotul ploii. Minutele 
care urmară fură ca o ceaţă densă pentru David. O parte din atenţia sa era 
concentrată asupra ceremonialului ce se desfăşura sub lumina reflectoarelor, 
cealaltă parte, mai profundă, făcea o ultimă verificare. Căci avea să fie ultima. 
Dacă impostorul se găsea acolo, trebuia să-l găsească - înaintea producerii 
asasinatului, înainte de izbucnirea haosului! Dar, fir-ar să fie unde să-l caute? 
Bourne trecu dincolo de frânghiile de pe dreapta, pentru a avea o imagine mai 
completă. Unul din soldaţi obiectă. Jason îi arătă permisul, apoi rămase 
neclintit, studiind cu privirea echipele televiziunii, chipurile lor, ochii lor, 
aparatura folosită. Dacă asasinul se afla printre ei, care era atunci? 

— Suntem cu toţii bucuroşi să vă anunţăm că am făcut progrese 
considerabile privitoare la Acorduri. Noi, din partea Regatului Unit... 

— Noi, din partea Republicii Populare Chineze - singura Chină 
adevărată de pe faţa pământului - ne exprimăm dorinţa de a ne găsi într-o 
strânsă cooperare cu aceia care doresc să... 

Discursurile fură întrerupte de către fiecare lider în parte pentru a-şi 
exprima ajutorul dat părţii opuse, aducând totuşi la cunoştinţă publicului că 
mai era încă mult de făcut în privinţa negocierilor. În spatele politeţii şi 
dincolo de zâmbetele false se simţea tensiunea. Jason nu găsi nimic demn de 
atenţie, aşa că îşi şterse apa de pe faţă şi, făcând un semn cu capul înspre 
soldatul de lângă el, se aplecă pe sub frânghie şi pătrunse încă o dată prin 
mulţimea aflată în zonele special delimitate. Îşi croi drum spre partea stângă a 
locului unde se desfăşura conferinţa de presă. 

Pe neaşteptate, ochii lui Bourne fură atraşi de lumina unor faruri care 
tocmai întorceau îndreptându-se spre avionul staționar, prin ploaia torențială. 
Apoi, ca la comandă, se auziră aplauze furtunoase. Scurta ceremonie luase 
sfârşit. Semnalul fusese sosirea limuzinelor oficiale, fiecare escortată de o 
motocicletă, strecurată printre delegaţii şi prin mulţimea de jurnalişti 
şifotografi. Poliţia înconjură carele televiziunii, cerând tuturor, cu excepţia a 
doi operatori aleşi dinainte, să se urce în maşini. 

Era momentul. Dacă era să se întâmple ceva se va întâmpla acum. Dacă 


un instrument al morţii era pe cale de a fi plasat şi de a exploda în decursul a 
unui singur minut sau chiar mai puţin, aceasta trebuia să se întâmple acum! 

La câţiva metri în stânga sa zări un ofiţer aparţinând unui contingent al 
poliţiei, un bărbat înalt ai cărui ochi se mişcau la fel de repede ca şi ai săi. 
Jason se îndreptă către el şi-i vorbi în chineză, în timp ce-şi scotea permisul de 
liberă trecere, acoperindu-l de ploaie cu mâna. 

— Sunt agentul din Mossad! strigă el, încercând să se facă auzit printre 
aplauze. 

— Da, am auzit despre tine! ţipă la rându-i ofiţerul. Mi s-a spus. Îţi 
suntem recunoscători că te afli aici! 

— Ai o lanternă? 

— Da, desigur. Ai nevoie de ea? 

— Da, mi-ar trebui. 

— 'Ţine-aici. 

— Ajută-mă să trec mai repede! ordonă Bourne, ridicând cordonul şi 
făcându-i semn ofițerului să-l urmeze. N-am timp să-mi arăt actele! 

— Desigur! 

Chinezul îl urmă, interceptând un soldat care se pregătea să-l oprească 
pe Jason - să-l împuşte chiar, la nevoie. Lasă-l să treacă! E de-al nostru! E 
antrenat pentru acţiuni de genul ăsta! 

— Evreul din Mossad? 

— Da. 

— Mi s-a spus. Vă mulţumesc, domnule... Dar, desigur, nu înţelege ce-i 
spun. 

— Destul de ciudat, dar înţelege. Vorbeşte dialectul Guangdong hua. 

Bourne se afla acum între limuzine şi cordoanele de împrejmuire. În 
timp ce înainta în lungul cordonului cu lanterna îndreptată în jos, pe pista 
neagră, dădea ordine în chineză şi engleză; pe ton ridicat, dar nu strigăte, 
ordinele unui om care căuta probabil un obiect pierdut. Pe rând, unul câte 
unul, bărbaţii şi femeile din presă făcură câţiva paşi înapoi; explicându-le 
celor aflaţi în spatele lor ce se întâmpla. Jason se apropie de limuzina din 
frunte; steagurile Marii Britanii şi ale Republicii Populare Chineze erau 
arborate pe dreapta şi respectiv pe stânga, indicând că Anglia era oaspetele 
iar China gazda. Reprezentanţii celor două guverne vor călători împreună în 
limuzină. Jason se concentra; importanţii pasageri erau pe cale de a se urca în 
automobilul luxos împreună cu aghiotanţii lor cei mai de încredere, în mijlocul 
aplauzelor susţinute. 

Ceva se întâmplă, însă Bourne nu ştia sigur ce anume! Cu umărul stâng 
atinse un alt umăr şi contactul fu electrizant. Bărbatul de care se lovise se 
aplecă mai întâi în faţă, apoi se răsuci cu o asemenea violenţă încât Jason 
aproape îşi pierdu echilibrul. Bourne se întoarse şi privi la bărbatul aflat pe o 
motocicletă de escortă a poliţiei, apoi îşi ridică lanterna şi o îndreptă spre 
ovalul de plastic al căştii. 

Fulgere, săgeți ascuţite, ucigaşe îi străbătură creierul orbindu-l, în timp 
ce încerca să accepte incredibilul. Privea la el însuşi - mai tânăr numai cu 


câţiva ani! Trăsăturile întunecate din spatele căştii opace erau ale sale! Era 
luptătorul de comando! Impostorul! Asasinul! 

În ochii care îi întoarseră privirea se citea panica, însă ei fură mai rapizi 
decât ai lui Webb. Un braţ rigid, întins, şfichiui aerul cu o repeziciune 
uimitoare, izbind drept în gâtlejul lui Jason, tăindu-i acestuia şi vorbele şi 
răsuflarea. Bourne se prăbuşi pe spate, incapabil să strige, apucându-se cu 
mâinile de gât, apoi sări peste cordonul împrejmuitor năpustindu-se în 
mijlocul mulţimii şi urmând cărarea de trupuri prăbuşite, lăsată de ucigaş în 
încercarea sa de scăpare. 

— Opriţi-l! 

Doar ultimul cuvânt se făcu auzit din gâtlejul lui Jason; şi acesta nu mai 
mult decât o şoaptă răguşită. 

— Lăsaţi-mă să trec! 

Doar cuvinte, dar cui îi păsa? De undeva de lângă terminal se auzea o 
fanfară cântând în ploaia torențială. 

Calea îi era închisă! Oameni, oameni şi iarăşi oameni! Găseşte-l! Prinde- 
l! Marie! A dispărut! 

— Lăsaţi-mă să trec! urlă el, în cuvinte acum clare, dar neluate în seamă 
de către nimeni. Se smuci cât putu şi îşi croi drum cu greutate spre marginea 
mulţimii; o alta aştepta în spatele uşilor de sticlă ale terminalului. 

Nimic! Nimeni! Ucigaşul dispăruse! Ucigaşul? Crima! 

Limuzina, limuzina din faţă cu steagurile celor două ţări! Aceasta era 
ţinta! Undeva în maşină sau dedesuptul ei se aflamecanismul care va exploda 
până la cer, asasinându-i pe cei doi lideri de delegaţii. Rezultatul - scenariul... 
haos. Invazia! 

Bourne se răsuci pe călcâie înnebunit, căutând un ofiţer superior. La 
douăzeci de metri dincolo de frânghie, în poziţie de drepţi în timp ce se cânta 
imnul britanic, se afla un ofiţer al poliţiei din Kowloon. Agăţat de cureaua sa 
se găsea un radio. O şansă. Limuzinele începură să înainteze maiestuos către 
o poartă nevăzută a aeroportului. 

Jason trase de cordonul împrejmuitor ridicându-l doborând unul din 
stâlpi, apoi alergă spre ofiţerul chinez scund, aflat în poziţie de drepţi. 

— Xun su! Răcni el. 

— Shemma? Răspunse surprins bărbatul ducând în mod reflex mâna 
spre tocul pistolului. 

— Opreşte-le! Maşinile, limuzinele! Pe cea din faţă! 

— Ce tot vorbeşti acolo? Cine eşti? 

În disperarea lui, Bourne abia se stăpâni să nu-l pocnească. 

— Mossad! Urlă el. 

— Cel din Israel? Am auzit... 

— Ascultă-mă! Ia radioul ăla şi ordonă-le să se oprească! Toată lumea să 
coboare din maşină şi să se adăpostească! E pe cale să explodeze! Fă cum îţi 
spun! 

Prin ploaia torențială ofiţerul privi fix în ochii lui Jason, apoi încuviinţă 
şi-şi scoase radioul de la centură. 


— Urgenţă! Eliberaţi frecvenţa şi făceţi-mi legătura cu Red Star One. 
Imediat! 

— Toate celelalte maşini! îl întrerupse Bourne. Transmiteţi-le să se 
îndepărteze! 

— Alertaţi toate vehiculele. Daţi-mi legătura! 

Cu glas încordat, dar controlat, chinezul vorbea clar, apăsând pe fiecare 
cuvânt. 

— Aici baza Colony Five. Avem o urgenţă. Cu mine se află bărbatul din 
Mossad, vă transmit întocmai instrucţiunile sale. Acestea trebuie să fie 
îndeplinite de îndată. Red Star One se va opri imediat şi toţi cei aflaţi 
înăuntrul vehiculului se vor pune la adăpost. Toate celelalte maşini se vor 
întoarce la stânga spre centrul pistei şi se vor îndepărta cât mai mult posibil 
de Red Star One. Executaţi ordinul imediat! 

Şocată, mulţimea urmărea cum în depărtare, motoarele maşinilor 
accelerau la unison. Cinci limuzine îşi schimbară imediat poziţiile, înaintând în 
viteză spre adăpostul din apropierea aeroportului. Prima maşină frână brusc 
scrâşnind; portierele se deschiseră şi cei aflaţi înăuntru săriră cu toţii afară, 
alergând în toate direcţiile. 

Opt secunde mai târziu, limuzina numită Red Star One explodă la 
cincisprezece metri depărtare de o poartă deschisă. Metalul incandescent şi 
sticla spartă se împrăştiară pretutindeni în aer, prin ploaia torențială făcând 


sunetele să îngheţe pe buzele membrilor fanfarei. 
* 


* * 


Peking: 11:25 P.M. 

Dincolo de suburbiile nordice ale Beijing-ului se găseşte un vast teren 
împrejmuit, despre care rar se vorbeşte, şi care nu e deschis pentru ochii 
publicului. Motivul principal este cel al securităţii dar mai există şi un 
impediment legat de contrastul cu restul unei societăţi declarat egalitariste. În 
interiorul acestei enclave împădurite, uriaşe, se află vilele celor mai însemnate 
figuri politice ale Chinei. Terenul este ţinut ascuns de ochii lumii, după cumi 
se cuvine unui complex imens. Înconjurat de ziduri înalte din piatră cenuşie, 
cu intrările păzite de veterani deprinşi cu serviciul militar şi pădurile dense 
din interior patrulate de soldaţi însoţiţi de câini de atac. lar pentru cine 
doreşte să speculeze asupra relaţiilor sociale ori politice cultivate acolo, ar 
trebui notat că nici o vilă nu poate fi văzută dinspre o alta, deoarece fiecare 
structură este împrejmuită de zidul său propriu şi toate gărzile sunt personal 
selectate după ani întregi de supunere. Numele acestei zone, atunci când se 
pomeneşte, este Jade Tower Mountain!6, denumirea referindu-se nu la un 
munte format geologic, ci la un deal imens care se ridică deasupra celorlalte. 
În diferite perioade istorice, în funcţie de cum cădeau zarurile destinului, 
oamenii ca Mao Zedun, Liu Shaogi, Lin Biao şi Ciu Enlai şi-au găsit locul aici. 
Printre rezidenții actuali se afla acum un bărbat care începea să dea contur 
destinului economic al Republicii Populare Chineze. În lumea presei era 

cunoscut ca Sheng. Numele său întreg era însă Sheng Chou Yang. 

O limuzină mare înainta în viteză pe şoseaua din faţa impunătorului zid 
cenuşiu. Se apropie de Poarta numărul şase, ca şi cum nu ar fi fost atent la 
altceva decât la condus, şoferulapăsă brusc pe frâne făcând maşina să 
derapeze, oprind la câţiva centimetri de bariera portocalie ce reflecta razele 
farurilor automobilului. Un soldat se apropie. 

— Pe cine aţi venit să vizitaţi şi cum vă numiţi? Voi avea nevoie de actele 
dumneavoastră oficiale. 

— Ministrul Sheng, spuse şoferul. Numele meu nu este important şi prin 
urmare nici actele mele. Te rog informează la reşedinţa ministrului că a sosit 
emisarul său din Kowloon. 

Soldatul dădu din umeri. Asemenea replici erau standard la Jade Tower 
Mountain, şi a forţa nota mai mult ar fi putut însemna un transfer din acest 
post dumnezeiesc, bine plătit, unde resturile de mâncare erau dincolo de 
puterea de imaginaţie a unui om obişnuit, şi unde, dacă erai supus şi 
ascultător; puteai primi chiar şi bere străină. Merse la telefon. Vizitatorul 
trebuia să fie primit cum se cuvine. Dacă nu, te trezeai dus în câmp deschis, 
obligat să îngenunchiezi şi apoi împuşcat în ceafă. Deci soldatul se întoarse în 
gheretă şi formă numele vilei lui Sheng ChouYang. 

—Dă-i drumul să intre! Repede! 

Fără să se întoarcă la limuzină, paznicul apăsă pe un buton şi bariera 
portocalie se ridică. Maşina intră în viteză pe pietrişul din faţa reşedinţei. 
Emisarul era foarte grăbit. 

— Ministrul Sheng este în grădină, spuse ofiţerul de la uşă, privind 
dincolo de vizitator, încercând să străpungă întunericul cu privirea. Vă puteţi 
duce la dânsul. 

Emisarul trecu grăbit prin camera din faţă, mobilată cu mobilă roşie 
lăcuită, şi se îndreptă spre o arcadă dincolo de care se găsea grădina 
împrejmuită de ziduri înalte, completată de patru eleştee unite între ele, pe 
care creşteau nuferi, discret luminate de reflectoare galbene aflate sub 
suprafaţa apei. Două alei acoperite cu pietriş alb se intersectau formând un 
“X” între eleştee, iar câteva scaune şi mese joase negre împletite din răchită 
se aflau plasate la capătul îndepărtat al fiecărei alei în interiorul unui decor 
oval. Solitar, la capătul îndepărtat al aleii, lângă zidul de cărămidă, şedea un 
bărbat subţirel, de înălţime medie, cu părul scurt încărunţit înainte de vreme 
şi cu trăsături ascuţite. Dacă era ceva surprinzător pentru cineva care l-ar fi 
cunoscut atunci pentru prima oară, erau ochii săi întunecaţi, ochi de mort, cu 
pleoape care nu clipeau niciodată, nici măcar o secundă. În acelaşi timp erau 
şi ochii unui fanatic a cărui patimă oarbă, pusă în slujba unei cauze, era 
secretul forţei sale. În orbite avea fulgere, dar pupilele îi erau incandescente. 
Aceştia erau ochii lui Sheng Chou Yang, şi în acel moment îi puteai simţi cum 
ardeau. 

— Spune-mi! răcni el, apucând violent cu amândouă mâinile braţele 
negre ale scaunului de răchită. Cine a fost? 

— E o minciună, domnule ministru! Am verificat împreună cu oamenii 


noştri din Tel Aviv. Omul care le a fost descris nu există. Nu există nici un 
agent al Mossadului în Kowloon! Totul este o minciună! 

— Ce măsuri aţi luat? 

— Este doar o presupunere, dar... 

— Ce aţi întreprins? 

— Suntem pe urmele unui englez din Mong Kok, despre care nimeni nu 
pare să ştie nimic. 

— Cretini şi idioţi! Idioţi şi cretini! Pe cine aţi consultat înainte să faceţi 
asta? 

— Pe omul nostru infiltrat în poziţia din Kowloon. E nedumerit şi, îmi 
pare rău că trebuie să vă spun, însă cred că e şi foarte speriat. A făcut câteva 
referiri la Macao şi nu mi-a plăcut deloc vocea lui. 

— Vino şi arată-mi devotamentul pentru cauza Kuomintangului, ordonă 
el. 

Emisarul se apropie de ministru. Se aplecă mult spre mâna stângă a 
marelui om de stat. Sheng ridică mâna dreaptă. În ea ţinea un pistol. 

Urmă o detunătură care-i zbură creierii emisarului. Fragmente de os şi 
de ţesut se împrăştiară în eleşteele cu nuferi. Ofiţerul de pază îşi făcu imediat 
apariţia în dreptul arcadei în clipa în care cadavrul tresărea la impactul cu 
pietrişul alb. 

— Debarasaţi-vă de el, ordonă Sheng. A auzit şi a aflat prea multe... a 
presupus prea multe. 

— Imediat, tovarăşe ministru. 

— Şi caută-l pe omul din Macao. Am instrucţiuni precise pentru el şi 
acestea trebuie puse în practică imediat, cât flăcările izbucnite în Kowloon 
încă mai luminează cerul. Să fie adus aici. 

În timp ce ofiţerul se apropia de curierul mort, Sheng se sculă brusc de 
pe scaun şi se îndreptă încet spre marginea celui mai apropiat eleşteu, cu faţa 
luminată de reflectoarele scufundate. Vorbi din nou, cu o voce lipsită de viaţă, 
dar hotărâtă. 

— În curând Hong Kong-ul şi toate teritoriile, spuse el, privind fix la un 
nufăr Apoi, toată China. 

— lar dumneavoastră veţi fi conducătorul, tovarăşe ministru, spuse 
ofiţerul privindu-l pe Sheng cu ochi plini de devotament. Ne întoarcem la 
Patria noastră Mamă, iar pământul va fi din nou al nostru. Marşul promis 
începe. 

— Da, aprobă Sheng Chou Yang. Nimeni nu ne va sta în cale. Nimeni nu 
îmi va sta în cale. 


CAPITOLUL 20 


În după-amiaza acelei zile epuizante, când aeroportul Kai-tak era un 
simplu aeroport şi nu un teren al asasinatelor, ambasadorul Havilland îi 
deschisese lui Catherine Staples contururile complotului pus la cale de către 
Sheng, cu rădăcinile în Kuomintang. Obiectivul: un consorţiu de taipani 
condus de un lider principal al cărui fiu, Sheng, urma să preia controlul 
asupra Hong Kong-ului şi să transforme astfel colonia în imperiul financiar 
particular al conspiratorilor. Rezultatul inevitabil: complotul va eşua, iar 
gigantul furios care era Republica Populară Chineză se va dezlănţui şi va 
invada Hong Kong-ul, încălcând Acordurile şi aruncând întregul Extrem Orient 
în haos. 

Stupefiată, Catherine pretinsese dovezi şi până la ora 2:15, citise de 
două ori dosarul strict secret al lui Sheng Chon Yang, încheiat de 
Departamentul de Stat. Cu toate acestea, continuase cu îndărătnicie să 
declare că exactitatea datelor din dosar nu putea fi verificată. La ora 3:30 
fusese condusă într-o încăpere special amenajată pentru comunicaţii radio şi i 
se prezentase într-o transmisiune prin satelit o relatare a faptelor de către un 
oarecare Reilly din Consiliul Naţional de Securitate din Washington. 

— Sunteţi numai o voce, domnule Reilly, spuse Staples. De unde să ştiu 
că nu sunteţi şi dumneavoastră în spatelecelor întâmplate în Victoria Peak? 

În acel moment se auzise un declic pe linie şi o voce pe care Catherine, 
împreună cu întreaga lume o cunoştea foarte bine, i se adresă: 

— Vă vorbeşte preşedintele Statelor Unite, doamnă Staples. Dacă vă 
îndoiţi de aceasta, vă sugerez să luaţi legătura cu consulatul dumneavoastră. 
Cereţi să contacteze Casa Albă prin telefon diplomatic şi să solicite o 
confirmare a transmisiei noastre. Voi aştepta. În momentul de faţă nu am 
nimic altceva mai bun de făcut - nimic atât de important. 

Scuturându-şi capul şi închizând o clipă ochii, Catherine îi răspunse 
calm: 

— Vă cred, domnule preşedinte. 

— Uitaţi de mine, dar acceptaţi tot ceea ce aţi auzit. Este adevărul 
adevărat. 

— Dar este atât de incredibil - de neconceput. 

— Nu sunt un expert, doamnă Staples, şi niciodată n-am pretins a fi aşa 
ceva, însă nici Calul Troian nu a fost foarte credibil sau poate aceasta este 
numai o legendă iar soţia lui Menelaos să fi fost născocirea imaginaţiei bogate 
a unui povestitor oarecare, dar noţiunea a rămas valabilă - a devenit un 
simbol al inamicului care-şi distruge adversarul din interior 

— Menelaos...? 

— Nu credeţi tot ce spun ziarele, am mai citit şi eu o carte, două. Dar 
aveţi încredere în oamenii noştri, doamnă Staples. Avem nevoie de 
dumneavoastră. Voi face apel la primul ministru al ţării dumneavoastră, dacă 


va trebui, dar sincer să vă spun, aş prefera să nu o fac. Dânsul ar putea dori să 
se sfătuiască la rându-i cu alţii. 

— Nu, domnule preşedinte, secretul operaţiunii este esenţial. Încep 
acum să-l înţeleg pe ambasadorul Havilland. 

— Aveţi un atu faţă de mine. Eu nu pot să spun că-l înţeleg întotdeauna. 


— Poate că este mai bine aşa, domnule preşedinte. 
se 


* * 


La ora 3:58 se primi un telefon urgent - de cea mai înaltă prioritate - la 
sediul casei conspirative din Victoria Peak. Acesta însă nu era adresat nici 
ambasadorului şi nici Subsecretarului de Stat McAllister, ci maiorului Liu 
Wenzu. Odată cu el începu o aşteptare încordată, care dură aproape patru 
ore. Cu toate că informaţia nu conţinea prea multe amănunte, ea fu atât de 
şocantă, încât atenţia tuturor se concentra asupra sa. Catherine Staples 
telefonă la consulat şi-i dădu de ştire înaltului Comisar că nu se simte bine şi 
că nu va putea participa la conferinţa prevăzută pentru acea după-amiază cu 
americanii. Prezenţa sa în casa secretă era binevenită. Ambasadorul Havilland 
dorea ca demnitara din serviciul diplomatic să vadă şi să înţeleagă singură cât 
de aproape se afla Extremul Orient de o catastrofă inimaginabilă. Cum o 
eroare inevitabilă din partea lui Sheng sau a asasinului său putea produce o 
explozie de asemenea proporţii încât trupele Republicii Populare Chineze să 
invadeze Hong Kong-ul în decursul câtorva ore, provocând prin aceasta nu 
numai blocarea vieţii comerciale a coloniei, ci şi multă suferinţă umană. S-ar 
dezlănţui tulburări sălbatice peste tot, detaşamente ale morţii de dreapta sau 
de stânga s-ar afla pretutindeni exploatând resentimentele îngropate timp de 
patruzeci de ani, grupări rasiale şi fracțiuni militare - ar lupta una împotriva 
alteia, şi toate împotriva armatei. Pe străzi şi în porturi va curge sânge şi, 
fiindcă toate naţiunile lumii ar fi afectate, războiul mondial ar deveni o 
posibilitate foarte palpabilă. Havilland spusese toate acestea în timp ce Lin 
dădea furios telefoane peste telefoane, transmițând ordine şi coordonându-şi 
oamenii cu cei ai poliţiei şi securităţii aeroportului. 

Totul începuse în acea cameră mobilată în stil victorian din Victoria 
Peak, când maiorul din MI6 ridicase receptorul telefonului şi spusese pe un 
ton scăzut: 

— Diseară, la aeroportul Kai-tak. Delegaţiile Chino-Britanice. Tentativă 
de asasinat. Ținta este guvernatorul Marii Britanii. Se crede că ar fi vorba de 
Jason Bourne. 

— Nu înţeleg! protestă McAllister, sărind de pe canapea. Este prematur. 
Sheng nu este încă pregătit! Am fi avut vreun indiciu dacă ar fi fost - o 
declaraţie oficială din partea ministerului său referitoare la o acţiune anume. 
Este eronat! 

— Cineva a calculat greşit? întrebă ambasadorul cu răceală. 

— Probabil. Sau altceva. O strategie pe care n-am luat-o în considerare. 

— Treci la treabă domnule maior, spuse Havilland. După ce dăduse 
ultimele ordine, Lin primise la rându-i un ultim ordin din partea lui Havilland, 


înainte de a se îndrepta către aeroport. 

— Nu te expune, domnule maior, spuse ambasadorul. Vorbesc foarte 
serios. 

— Imposibil, replică Lin. Cu tot respectul, domnule ambasador, dar va 
trebui să mă aflu cu oamenii mei acolo. Am experienţă şi ştiu ce să caut. 

— Cu acelaşi respect, continuă Havilland, îţi spun că trebuie să fac din 
aceasta o condiţie pentru a te lăsa să treci dincolo de poartă. 

— De ce, domnule ambasador? 

— Cu perspicacitatea dumitale, sunt surprins că mă întrebi. 

— Trebuie s-o fac! Nu înţeleg. 

— Atunci probabil este vina mea, domnule maior. Am crezut că ţi-am 
făcut clar motivul pentru care am făcut atâtea eforturi să-l aducem pe Jason 
Bourne al nostru aici. Acceptă faptul căeste un om extraordinar, trecutul său o 
dovedeşte din plin. Trebuie să presupunem, dacă diagnosticul este exact şi 
fragmente de amintiri continuă într-adevăr să-i revină în minte, că are oameni 
de legătură pretutindeni în această parte a lumii, în fel de fel de cotloane şi 
ascunzişuri, despre care noi nu ştiam nimic. Imaginează-ţi, doar imaginează-ţi, 
domnule maior, că unul dintre acei oameni de legătură îl informează că s-a 
instituit o stare de alertă în rândurile poliţiei şi că toate forţele securităţii au 
fost convocate pentru a-l proteja pe guvernatorul Marii Britanii deseară, pe 
aeroportul Kai-tak. Ce crezi că îi rămâne de făcut? 

— Va fi acolo, răspunse Lin Wenzu moale şi în silă. Undeva. 

— Şi imaginează-ţi în continuare că Jason Bourne al nostru te vede? 
lartă-mă că-ţi spun, dar nu eşti chiar invizibil. Disciplina minţii sale logice - 
logica, disciplina, şi imaginaţia au fost întotdeauna mijloacele prin care a 
reuşit să supravieţuiască l-ar forţa să afle exact cine eşti. E nevoie să mai 
continui? 

— Nu cred, spuse maiorul. 

— În momentul acela, legătura e făcută, spuse Havilland, neţinând 
seama de cuvintele lui Lin. Prin urmare nu există nici un taipan şi nici o soţie 
asasinată în Macao. În schimb, există un ofiţer superior al serviciului de 
contraspionaj britanic, care s-a implicat în această poveste şi a jucat rolul 
acelui taipan imaginar, servindu-i o altă minciună, în continuarea celei 
precedente. Va afla că a fost încă o dată manipulat de forţele guvernamentale, 
manipulat în cea mai brutală manieră posibilă - i-a fost răpită soţia. Creierul 
domnule maior, este un instrument delicat, iar creierul lui este mai delicat 
decât al majorităţii oamenilor. Rezistenţa lui nu e infinită. Nici nu vreau să mă 
gândesc la ce ar putea face - sau ce am putea fi forţaţi noi să facem. 

— Aceasta a fost întotdeauna cel mai vulnerabil punct al scenariului, dar 
şi miezul lui, spuse Lin. 

“O metodă ingenioasă”, îl întrerupse McAllister, evident citând. 
Puţine acte de răzbunare sunt la fel de rapid acceptate ca deviza “ochi pentru 
ochi şi dinte pentru dinte”. Sunt exact cuvintele tale, Lin. 

— Dacă este aşa, nu ar fi trebuit să mă alegeţi pe mine să joc rolul 
taipanului, insistă maiorul. A izbucnit o criză aici în Hong Kong iar voi mi-aţi 


legat mâinile! 

— Este aceeaşi criză căreia trebuie să-i facem faţă cu toţii, spuse 
Havilland încetişor. Numai că de data aceasta suntem avertizaţi. Şi, pe de altă 
parte pe cine altcineva am fi putut alege? 

Ce alt chinez cu excepţia şefului Serviciului de contraspionaj ar fi primit 
acceptul Londrei pentru toate informaţiile de la care ai pornit dumneata? 
Instalează-ţi postul de comandă în turnul aeroportului. Are geamuri fumurii. 

În linişte, masivul maior se întoarse furios şi părăsi încăperea. 

— E oare înţelept din partea noastră să-l lăsăm să plece? întrebă 
McAllister în timp ce el, ambasadorul şi Catherine Staples, îl urmăreau cu 
privirea cum se îndepărta. 

— Bineînţeles, răspunse diplomatul operaţiunilor secrete. 

— Am petrecut câteva săptămâni aici în MI6, continuă Subsecretarul 
rapid. Am aflat că în trecut i s-au înregistrat acte de indisciplină. 

— Numai când a primit ordine de la ofiţeri britanici mai puţin 
experimentați decât el. Nu a fost niciodată pedepsit; a avut dreptate 
întotdeauna. La fel acum ştie că eu sunt cel care are dreptate. 

— Cum puteţi fi atât de sigur? 

— De ce crezi că a spus că i-am legat mâinile?Nu-i place, dar acceptă 
faptul pentru că nu are încotro. 

Havilland trecu în spatele biroului apoi se întoarse către Catherine. 

— Vă rog, aşezaţi-vă, doamnă Staples. Şi Edward, aş dori să-ţi cer un 
lucru care nu are nimic de-a face cu confidenţialitatea. Cunoşti situaţia la fel 
de bine ca şi mine, iar cu unele amănunte eşti probabil şi mai bine pus la 
punct. Dacă o să am nevoie de informaţii fii sigur că te voi chema. Dar, aş vrea 
să discut cu doamna Staples între patru ochi. 

— Desigur, spuse Subsecretarul, strângându-şi dosarele de pe birou în 
timp ce Catherine se aşeza într-un fotoliu în faţa diplomatului. Am multe 
lucruri la care trebuie să mă gândesc. Dacă povestea de la Kai-tak nu este o 
păcăleală - dacă e din ordinul direct al lui Sheng - atunci înseamnă că acesta 
şi-a conceput o strategie pe care noi nu am luat-o în considerare, şi asta este 
periculos. 

Din toate perspectivele pe care le-am evaluat, el trebuie să-şi 
aducăreţeaua sa de clearing - comitetul său economic blestemat - în condiţii 
stabile, nu instabile. Altfel ar putea distruge totul, dar este prea inteligent 
pentru a o face tocmai acum. Şi atunci, de ce procedează astfel? 

— Edward, gândeşte-te te rog, interveni ambasadorul Încruntându-se, în 
timp ce lua loc, şi la reversul medaliei. În loc să-şi impună consorțiul de 
clearing financiar format din taipani aleşi de el, în timpul unei perioade de 
stabilitate politică, procedează astfel în timpul uneia instabile cu scopul, 
chipurile de a restabili rapid ordinea. Astfel, China nu va mai fi gigantul 
furios, ci un părinte grijuliu, care va încerca să-şi liniştească progenitura 
speriată şi turbulentă. 

— Şi care ar fi avantajul? 

— Acela de a acapara imediat puterea, atâta tot. Cine din colonie ar 


îndrăzni să pună la îndoială bunele intenţii ale unui grup de oameni de finanţe 
respectabili, aduşi la conducere într-o perioadă de criză? Pentru că, de fapt, ei 
reprezintă stabilitatea. Gândeşte-te la asta. 

Cu toate hârtiile în braţe, McAllister privi spre Havilland. 

— Ar fi un joc riscant din partea lui Sheng. Riscă să piardă controlul 
asupra expansioniştilor din Comitetul Central, a foştilor revoluționari militari 
care caută orice scuză pentru a invada colonia. O criză bazată pe violenţă ar fi 
exact pe gustul lor. Acesta este scenariul pe care-i l-am dat lui Webb, cel mai 
realist. 

— Numai dacă actuala poziţie a lui Sheng nu este suficient de tare 
pentru a-i suprima. Cum ai spus chiar tu, Sheng Chou Yang a adus Chinei 
mulţi bani, şi dacă a existat vreodată un popor în mod fundamental capitalist, 
atunci acesta este cel chinez. Poartă banilor un respect mai mult decât 
religios. Pentru ei a devenit o obsesie. 

— Dar ei au şi un mare respect şi pentru veteranii Marşului cel Lung, 
care tot aşa, a devenit o obsesie. Fără maoiştii de la începuturi, mulţi dintre 
liderii tineri ai Chinei ar fi şi azi nişte ţărani nenorociţi care-şi rup spinarea 
muncind pământul. Ei îi divinizează pe bătrânii soldaţi. Sheng nu are curajul 
să se atingă de ei. 

— Atunci există o altă teorie, o combinaţie a ceea ce am susţinut fiecare 
în parte. Noi nu i-am spus lui Webb că vocile câtorva din conducătorii mai 
activi ai vechii gărzi de la Peking nu s-au mai făcut auzite de câteva luni 
încoace. Şi că, în cele câteva situaţii în care s-a dat publicităţii câte o 
declaraţie oficială, s-a spus că moartea unuia sau altuia din ei a fost provocată 
de cauze naturale, sau a fost urmarea unor accidente tragice. A existat un 
singur caz în care cineva a fost înlocuit deoarece căzuse în dizgrație. Acum, 
dacă presupunerea noastră este corectă, aceşti câţiva oameni reduși la tăcere 
sunt victimele asasinului plătit al lui Sheng... 

— Asta înseamnă că şi a consolidat poziţia prin eliminare, izbucni 
McAllister. Occidentalii se găsesc pretutindeni în Peking; hotelurile sunt pline. 
Ce înseamnă un om în plus, în special un asasin care ar putea fi oricine - 
ataşat, om de afaceri... un cameleon. 

— Şi cine altcineva decât Sheng ar putea să aranjeze întâlnirile secrete 
dintre asasinul său, Jason Bourne, şi victimele alese? Sub orice pretext, dar 
mai ales cel al spionajului militar. Nu e nici unul care să nu înghită o 
asemenea momeală. 

— Dacă măcar o parte din aceste presupuneri este adevărată, atunci 
Sheng se află cu mult mai departe cu acţiunile sale decât ne-am închipuit noi. 

— a-ţi toate dosarele. Cere orice ai nevoie de la oamenii noştri din 
Serviciul Secret şi de laMI6. Studiază totul - şi găseşte simetriile Edward. 
Dacă îl pierdem pe guvernatorul Marii Britanii deseară, suntem pe cale să 
pierdem Hong Kong-ul în câteva zile. Pentru că vom fi fost incapabili să-i 
împiedicăm. 

— Guvernatorul va fi protejat, mormăi McAllister îndreptându-se 
tulburat spre uşă. 


— Contez pe asta, spuse ambasadorul în timp ce Subsecretarul părăsea 
camera. 

Havilland se întoarse spre Catherine Staples. 

— Acum începeţi să mă înţelegeţi? întrebă el. 

— Cuvintele şi sensul lor, da, dar nu şi detaliile, îi răspunse Catherine, 
privind la uşa pe care Subsecretarul de Stat tocmai o închisese după el. E un 
om ciudat, nu-i aşa? 

— McAllister? 

— Da. 

— Vă deranjează? 

— Dimpotrivă. Îmi inspiră încredere în tot ceea ce am auzit. De la 
dumneavoastră sau de la omul acela, Reilly, chiar şi de la preşedintele 
dumneavoastră, mă tem. 

Staples se întoarse către ambasador. 

— Vă vorbesc cu toată onestitatea. 

— Mă bucur. Şi vă înţeleg poziţia. McAllister are una dintre cele mai 
analitice minţi din Departamentul de Stat. Este un om inteligent, care nu se va 
ridica niciodată până la nivelul pe care-l merită. 

— De ce nu? 

—Cred că ştiţi motivul, şi dacă nu, sunt sigur că îl intuiţi.McAllister este 
un om de o înaltă moralitate, care a stat întotdeauna în faţa avansării sale. 
Dacă aş fi avut şi eu un simţ moral la fel de dezvoltat, n-aş fi ajuns niciodată 
ceea ce sunt dar trebuie spus ceva şi în favoarea mea: că niciodată n-aş fi avut 
rezultatele pe care le am. Dar cred că ştiţi asta la fel de bine ca şi mine. Mi-aţi 
spus-o de cum aţi intrat pe uşă. 

— Acum dumneavoastră sunteţi cel sincer. Vă sunt recunoscătoare 
pentru asta. 

— Mă bucur. Nu vreau ca relaţiile dintre noi să fie încordate deoarece 
am nevoie de ajutorul dumneavoastră. 

— În privinţa Mariei? 

— Mai mult, spuse Havilland. Ce amănunte vă intrigă? Cum aş putea să 
vă lămuresc? 

— Acest consorţiu de clearing, această comisie de bancheri şi taipani pe 
care Sheng îi va propune să controleze politica financiară a coloniei... 

— Daţi-mi voie să anticipez, o întrerupse diplomatul. În aparenţă vor fi 
nişte oameni de o deosebită valoare profesională şi morală care deţin poziţii 
importante. Cum i-am mai spus lui McAllister când ne-am întâlnit prima dată, 
dacă am putea crede că acest plan nebunesc are vreo şansă, i-am lăsa în pace 
şi le-am ura mult succes. Însă nu are. Toţi oamenii puternici au duşmani; se 
vor găsi sceptici şi aici în Hong Kong, ca şi la Peking - fracțiuni rivale care au 
fost îndepărtate de la putere şi care vor săpa mai adânc decât îşi închipuie 
Sheng. Şi cred că ştiţi ceea ce vor descoperi. 

— Că toate drumurile, pe pământ sau pe sub pământ, duc la Roma. 
Roma fiind reprezentată aici de acest taipan, tatăl lui Sheng, al cărui nume 
niciodată n-a fost menţionat de documentele secrete, pe care le deţineţi. El 


este păianjenul a cărui pânză se întinde peste fiecare membru al acestui 
consorţiu de clearing. El îi controlează pe toţi. Pentru Dumnezeu, cine este 
acest om? 

— Am vrea să ştim şi noi, spuse Havilland, cu voce plată. 

— Chiar nu ştiţi? întrebă Catherine Staples surprinsă. 

— Dacă am şti, viaţa ne-ar fi cu mult mai uşoară, şi v-aş fi spus dinainte. 
Nu mă joc cu dumneavoastră - n-am reuşit să aflăm cine este. Câţi taipani se 
află aici în Hong Kong? Câţi fanatici care doresc să lovească în Peking în 
numele cauzei Kuomintang-ului? După judecata lor strălucită, China le-a fost 
furată. Patria lor, mormintele străbunilor lor, pământurile, averile lor - totul. 
Mulţi dintre ei sunt oameni respectabili, doamnăStaples, dar nu toţi. Liderii 
politici, conducătorii militari, proprietarii de pământuri, cei extrem de bogaţi - 
o clasă privilegiată care s-a ridicat şi îmbogăţit pe sudoarea şi chinul a 
milioane de oameni. Şi dacă vă sună ca un discurs de propagandă comunistă, 
să ştiţi că am fost provocat să rostesc toate acestea. Avem de-a face cu o mână 
de expatriaţi, obsedaţi şi fanatici, care vor înapoi ceea ce le-a fost luat. Dar 
uită de corupţia care a condus la propria lor prăbuşire. 

— V-aţi gândit vreodată să-l înfruntaţi pe însuşi Sheng, într-o discuţie 
între patru ochi? 

— Desigur, iar reacţia lui este previzibilă. Ar simula indignarea şi mi-ar 
spune scurt că, dacă încercăm să-l discredităm cu asemenea basme, va anula 
Acordurile cu China, şi va susţine că lucrăm pe mai multe planuri. Apoi ar 
ameninţa că va schimba imediat direcţia politicii economice a Hong Kong-ului, 
introducându-l în sfera de influenţă a Pekingului. Ar susţine că mulţi dintre 
bătrânii marxişti din Comitetul Central ar aplauda o asemenea manevră, şi ar 
avea dreptate. Apoi ne-ar privi ironic şi probabil ar spune: “Domnilor, aveţi de 
ales. Bună ziua”. 

— Şi dacă faceţi publică conspirația lui Sheng s-ar întâmpla acelaşi 
lucru, iar el îşi dă seama că voi ştiţi aceasta, spuse Staples, încruntându-se. 
Pekingul ar învinui Taiwan-ul şi Occidentul pentru amestec în treburile 
interne şi s-ar retrage din Acorduri. Ar urma prăbuşirea economică. 

— Aceasta este exact concluzia la care am ajuns şi noi, aprobă 
Havilland. 

— Soluţia? 

— Una singură, Sheng. Staples dădu din cap. 

— Joc dur, spuse ea. 

— Până la gestul extren, dacă asta vreţi să spuneţi. 

— Evident, aceasta vreau să spun, spuse Catherine. Şi soţul Mariei, 
acest David Webb, este indispensabil soluţiei? 

— Da. Jason Bourne este indispensabil. 

— Deoarece acest impostor, acest asasin care îşi spune Bourne, poate fi 
neutralizat numai de extraordinarul om pe care-l imită - cum a spus o dată 
McAllister, dar nu în acelaşi context. Apoi îi ia locul şi îl atrage pe Sheng acolo 
unde poate recurge la singura soluţie care a mai rămas - soluţia extremă... 

— Drace, adică îl omoară. 


— Da. Undeva în China, fireşte. 

— De ce... “fireşte”? 

— Da, pentru că ar face ca totul să pară un fratricid intern fără nici o 
legătură cu exteriorul. Pekingul nu ar putea învinui pe nimeni în afară de 
inamiciinecunoscuţi ai lui Sheng din interiorul propriului său clan. Dar dacă se 
ajunge la această conjunctură, va fi probabil prea puţin important. Lumea nu 
va afla oficial despre moartea lui Sheng timp de săptămâni întregi, iar când 
anunţul va fi făcut în sfârşit “decesul său neprevăzut” va fi neîndoielnic 
atribuit unei hemoragii cerebrale sau unui stop cardiac, şi nu unei crime. 
Gigantul nu se laudă niciodată cu aberaţiile sale, ci le ascunde. 

— Ceea ce este exact ce doriţi dumneavoastră. 

— Bineînţeles. Lumea merge înainte, taipanii sunt privaţi de sursele lor, 
consorțiul lui Sheng se prăbuşeşte ca un castel făcut din cărţi de joc, iar 
oamenii rezonabili urmează făgaşul politic normal onorând Acordurile, spre 
beneficiul tuturora... Dar suntem încă departe de asta, doamnă Staples. 
Primul pas se va face probabil deseară la Kai-tak. Ar putea fi începutul 
sfârşitului, deoarece nu suntem pregătiţi să contraatacăm. lar dacă vă par 
liniştit, vă spun eu că este o simplă iluzie. Ani de zile mi-am ascuns stările de 
tensiune... Singurele mele consolări în acest moment sunt că forţele de 
securitate ale Hong Kong-ului se numără printre cele mai bune din lume şi că 
Pekingul a fost alertat în legătură cu această situaţie. Hong Kong-ul nu a 
ascuns nimic - nu are de ce să o facă. Aşa că, într-un fel, totul devine 
deopotrivă un risc şi o aventură comună, în care ne unim forţele pentru a-l 
proteja pe guvernatorul Marii Britanii. 

— La ce ajută acestea dacă răul până la urmă se întâmplă? 

— Măcar din punct de vedere psihologic. Putem evita, dacă nu 
instabilitatea ca atare, măcar manifestările ei exterioare, pentru că pericolul a 
fost deja semnalat ca fiind un act izolat de violenţă premeditată şi nu o 
tulburare simptomatică pentru starea din colonie. Mai presus de toate, 
responsabilităţile vor fi fost împărţite. Ambele delegaţii au propriile lor 
escorte militare care vor fi puse serios la treabă. 

— Deci se poate face faţă unei crize cu măsuri atât de subtile, de 
protocol?! 

— Din câte mi s-a spus, nu cred să aveţi nevoie de lecţii despre felul cum 
se face faţă unei crize - sau cum se precipită ea. Pe de altă parte însă, totul ar 
putea să scape de sub control printr-o singură mişcare greşită care să 
anihileze toate subtilităţilenoastre. În ciuda a tot ceea ce-am spus, sunt în mod 
real speriat. Se pot strecura atât de multe greşeli şi calcule eronate - ele ne 
sunt duşmanii cei mai de seamă, doamnă Staples. Tot ce putem face este să 
aşteptăm, iar aşteptarea este partea cea mai grea, cea mai epuizantă. 

— Mai am şi alte întrebări, spuse Catherine. 

— Desigur, întrebaţi orice şi oricând. Obligaţi-mă să gândesc, să 
transpir, dacă puteţi. Ne va ajuta amândurora să nu mai fim cu gândul la 
această aşteptare îngrozitoare. 

— Tocmai v-aţi referit la cunoştinţele mele discutabile asupra crizelor. 


Dar aţi adăugat - ceva mai sigur pe dumneavoastră-că mă pricep şi să le 
precipit. 

— Îmi pare rău, n-am rezistat. E un obicei prost de-al meu. 

— Presupun că v-aţi referit la ataşatul John Nelson. 

— Cine? Ah, da, tânărul de la consulat. Ceea ce-i lipseşte din inteligenţă 
recuperează prin curaj. 

— Greşiţi. 

— În privinţa inteligenţei? întrebă Havilland, cu sprâncenele groase 
arcuite într-o expresie de uimire. Serios? 

—Nu-i scuz slăbiciunile, însă este unul dintre cei mai buni oameni pe 
care-i aveţi. Gândirea sa profesională este superioară multora dintre oamenii 
mai experimentați pe care îi deţineţi, întrebaţi pe oricine din consulat care a 
discutat vreodată cu el. Este, de asemenea, unul dintre puţinii care vorbesc 
foarte bine cantoneza. 

— Dar a compromis în mod conştient o operaţiune secretă importantă, 
spuse diplomatul scurt. 

— Dacă n-ar fi făcut-o, nu m-aţi fi găsit niciodată. Şi nu v-aţi mai fi aflat 
atât de aproape de Marie St. Jacques cum sunteţi în momentul de faţă. 

— “Atât de aproape”...? 

Havilland se aplecă înainte în scaun cu ochii fixaţi întrebător asupra 
partenerei de discuţie. 

— Nu puteţi continua s-o mai ascundeţi. Cred că înţelegeţi. 

— Probabil că nu, încă nu m-am decis. 

— Dumnezeule, femeie! După tot ceea ce v-am spus! Trebuie s-o aducem 
aici! Fără ea suntem pierduţi, totul e pierdut! Dacă Webb află că soţia lui se 
află cunoi, că a dispărut, va înnebuni! Trebuie neapărat să ne-o aduceţi înapoi! 

— Asta e problema. Pot s-o fac oricând, dar nu neapărat când spuneţi 
voi. 

— Nu! tună ambasadorul. Dacă şi când Webb îşi îndeplineşte misiunea, 
o să dea o serie de telefoane, cerând să vorbească cu soţia lui! 

— Iar eu nu vă voi da nici un număr de telefon, spuse Staples sec. Ar fi 
ca şi cum v-aş da adresa ei. 

— Nu vă daţi seama ce faceţi! Ce trebuie să vă mai spun pentru a vă 
convinge? 

— Simplu. Admonestaţi-l pe John Nelson verbal. Trimiteţi-l la doctor, 
dacă doriţi, însă nu faceţi nimic public şi păstraţi-l în continuare aici, în Hong 
Kong, unde şansele de a-i fi recunoscută valoarea sunt mai mari ca oriunde. 

— Iisuse Christoase! explodă Havilland. Individul se droghează! 

— Ce spuneţi e ridicol, dar, în acelaşi timp, e reacţia tipică a 
americanului “moralist”, care n-a auzit decât bucățele de adevăr. 

— Vă rog, doamnă Staples... 

— A fost drogat; asta nu înseamnă că se droghează. Bea, nu mai mult de 
trei pahare de martini cu vodcă, şi-i plac femeile. Fireşte sunt unii dintre 
ataşaţii bărbaţi pe care-i aveţi care preferă băieţii, iar norma lor este mai 
aproape de şase martini-uri, dar cine le ţine socoteala? Sincer, pe mine 


personal nu mă interesează deloc ce fac nişte adulţi între cei patru pereţi ai 
unui dormitor şi nu cred că ceea ce fac acolo afectează şi ceea ce fac în afara 
dormitorului - însă Washington-ul are preocupările lui speciale în astfel de... 

— Perfect, doamnă Staples! Nelson va fi admonestat verbal - de către 
mine. Consulul general nu va fi informat şi în dosarul său nu va fi consemnat 
nimic. Sunteţi mulţumită? 

— Aproape. Sunaţi-l chiar în după-amiaza aceasta şi spuneţi-i ce aveţi de 
spus. Şi avertizaţi-l să-şi pună un pic de ordine în viaţa particulară, e în 
interesul lui. 

— Va fi o adevărată plăcere. Altceva? 

— Da, însă mi-e teamă că nu ştiu mult mai mult decât ştiam cu trei ore 
în urmă. 

— Scumpă doamnă, mă puteţi jigni fără nici o grijă. Catherine făcu o 
pauză; când reluă, o făcu pe un ton rugător. Glasul ei, răguşit dar vibrant, 
umplea întreaga încăpere. 

— De ce? De ce aţi făcut toate astea? N-a existat o altă cale? 

— Presupun că vă referiţi la doamna Webb. 

— Fireşte că mă refer la doamna Webb şi nu mai puţin la soţul ei! V-am 
întrebat şi mai înainte, aveţi vreo idee cât rău le-aţi făcut? Este o barbarie în 
sensul cel mai urât al cuvântului. l-aţi condamnat pe aceşti doi oameni la un 
chin pe care nu-l merită. l-aţi îndepărtat unul de celălalt, i-aţi obligat să 
trăiască cu ideea că nu se vor revedea niciodată şi i-aţi făcut să creadă că o 
decizie greşită luată de unul dintre ei poate aduce moartea celuilalt. Un 
avocat american a pus o dată o întrebare în Senat şi mi-e teamă că trebuie să 
v-o pun şi eu dumneavoastră... Chiar nu aveţi nici un Dumnezeu, domnule 
ambasador? 

Havilland o privi obosit. 

— Am simţul datoriei secătuit, spuse el. A trebuit să elaborez un plan 
eficace care să declanşeze o reacţie imediată şi un angajament total din 
partea singurului om capabil să acţioneze eficient. Totul s-a bazat pe un 
incident din trecutul lui Webb, un lucru îngrozitor care l-a transformat dintr- 
un profesor tânăr şi civilizat într-un - expresia cel mai adesea folosită era cea 
de „luptător suprem al războiului de gherilă”. Aveam nevoie de acest om, de 
acest luptător, din toate motivele pe care le-aţi auzit. Acum se află aici şi 
acţionează, şi presupun că soţia lui e teafără, pentru că nu i-am făcut 
intenţionat niciodată vreun rău. 

— Incidentul din trecutul lui Webb este cumva în legătură cu prima lui 
soţie? Din Cambodgia? 

— Prin urmare, ştiţi despre ce e vorba? 

—Mi-a povestit Marie. Soţia lui şi cei doi copii ai săi au fost ucişi de un 
avion de război răzleţ, ce zbura pe deasupra fluviului, şi care a bombardat 
locul unde cei trei se jucau în apă. 

— După această întâmplare a devenit un alt om, spuse Havilland 
încuviinţând din cap. Războiul a devenit războiul său personal, în ciuda 
faptului că nu avea prea mult respect pentru Comandamentul de la Saigon. Îşi 


descărca propria furie în singurul mod pe care-l avea la îndemână, luptând cu 
un duşman care-i răpise tot ce avea mai scump în viaţă. Întotdeauna prelua 
cele mai dificile şi mai periculoase misiuni, acolo unde obiectivele erau 
majore, cu ţintele din rândurile comandamentului inamic. 

— Şi, răpindu-ia doua soţie, aţi stârnit fantoma celei dintâi, pierdute atât 
de tragic, în urma căreia a devenit acel luptător suprem al războiului de 
gherilă, şi apoi Jason Bourne, hăitaşul lui Carlos Şacalul. 

— Da, doamnă Staples, aprobă diplomatul calm. Însă am vrut ca hăitaşul 
să reintre în scenă imediat. Nu avem o clipă depierdut şi nu am găsit altă cale 
pentru a obţine rezultate imediate. 

— Dar omul acesta e un iniţiat în viaţa Orientului! izbucni Catherine. 
Înţelege mentalităţile Orientalilor de o mie de ori mai bine decât oricare 
dintre noi, aşa numiții experţi. Nu aţi fi putut apela la el, la cunoştinţele sale 
de istorie, subliniind consecinţele dacă nu vă ajută? 

— O fi el un iniţiat, dar este mai întâi un bărbat care consideră - şi e 
îndreptăţit să o facă - că a fost trădat de guvernul său. A cerut ajutor şi în 
schimb i s-a întins o capcană cu scopul de a-l ucide. Nici un fel de rugăminte 
din partea mea n-ar fi avut nici un răsunet în inima lui! 

— Totuşi, aţi fi putut încerca măcar! 

— Şi să riscăm întârzierea operaţiunii, atunci când fiecare ceas conta? 
Într-un fel, îmi pare rău că nu aţi fost niciodată în situaţia mea. Atunci poate, 
aţi putea într-adevăr să mă înţelegeţi. 

— Întrebare, spuse Catherine ridicând mâna sfidător. Ce vă face să 
credeţi că David Webb se va duce în China după Sheng, dacă îl găseşte, şi-l v- 
a elimina? Din câte am înţeles, târgul îi cerea să-l predea pe cel care se 
foloseşte de numele Jason Bourne, în schimbul eliberării Mariei. 

— În această situaţie, dacă se va ajunge vreodată la ea, nici nu va mai 
conta. Va fi momentul în care îi vom spune de ce am făcut ceea ce am făcut şi 
vom apela la experienţa sa în studiul Orientului şi îi vom prezenta consecinţele 
globale ale maşinaţiunilor lui Sheng şi taipanilor săi. lar dacă ne întoarce 
spatele, avem câţiva agenţi experimentați care pot să-i ţină locul. Nu ţi-ar 
plăcea să-i ai pe lângă casă, dar sunt disponibili şi se vor descurca. 

— Cum? 

— Prin coduri, doamnă Staples. Metodele originalului Jason Bourne 
includeau întotdeauna coduri interpuse între el şi clienţii săi. Impostorul a 
preluat fiecare metodă folosită de cel pe care-l imita. Odată ce acest nou 
Bourne se va afla în mâinile noastre, vom obţine toate informaţiile necesare 
confirmate apoi de substanţe chimice, bineînţeles. Vom şti cum să ajungem la 
Sheng, iar acesta este singurul lucru de care avem nevoie. O întâlnire într-un 
loc ferit, dincolo de Jade Tower Mountain, un asasinat şi lumea va merge 
înainte. Altă soluţie pur şi simplu nu întrevăd. Dumneavoastră? 

— Nu, spuse Catherine moale, scuturându-şi încet capul. E un joc dur. 

— Daţi-ne-o pe doamna Webb. 

— Da, desigur, dar nu în seara aceasta. Nu are unde să plece, iar 
dumneavoastră aveţi şi aşa destule complicaţii cu aeroportul Kai-tak. Am 


instalat-o într-un apartament în Tuen Mun, în Noile Teritorii, care aparţine 
unei prietene de a mea. Am dus-o s-o vadă un doctor care i-a bandajat 
picioarele - şi i-a dat un sedativ. Ce mai, săraca femeie a ajuns o epavă; n-a 
dormit de zile întregi, iar pastilele pe care le-a luat noaptea trecută nu i-au 
fost de prea mare ajutor. Era prea încordată, prea înfricoşată încă. Am stat cu 
ea şi am vorbit împreună până în zori. Lăsaţi-o să se odihnească puţin. O voi 
aduce mâine dimineaţă. 

— Cum vă veţi descurca? Ce îi veţi spune? 

— Nu sunt sigură. O să sun mai târziu, ca să n-o neliniştesc, îi voi spune 
că fac progrese - mai mult decât aş fi crezut că e posibil. Vreau să-i dau 
speranţe, să mai slăbesc din tensiunea în care se află acum. Am să-i spun să 
stea lângă telefon, să se odihnească cât mai mult, pentru că eu mă voi 
întoarce mâine dimineaţă, cu ştiri bune, cred. 

— Aş vrea să trimit nişte oameni cu dumneavoastră, spuse Havilland. 
Inclusiv pe McAllister. El o cunoaşte personal şi sincer, sunt de părere că 
sfaturile sale vor găsi înţelegere. Şi vă vor susţine. 

— S-ar putea, aprobă Catherine, dând din cap. În regulă, dar trebuie să 
stea deoparte până când am terminat eu de discutat cu ea, şi ar putea să 
dureze câteva ore. Nu are absolut deloc încredere în cei de la Washington, şi o 
să trebuiască să-i vorbesc mult pentru a o putea convinge. E vorba de viaţa 
soţului ei. Nu pot şi nici nu vreau să-i spun că aprob ceea ce aţi făcut, însă 
recunosc că în lumina acestor circumstanţe ieşite din comun, inclusiv 
prăbuşirea economică posibilă a Hong-Kong-ului - am înţeles de ce aţi 
procedat astfel. Ceea ce trebuie ea să înţeleagă singurul lucru esenţial - este 
că se va afla mai aproape de soţul ei dacă este cu voi, decât împotriva voastră. 
Desigur, ar putea să încerce să vă omoare, dar asta este problema 
dumneavoastră. 

Este o femeie foarte atrăgătoare, foarte feminină, frumoasă chiar, însă 
aduceţi-vă aminte că este fiică de fermier din Calgary. Nu v-aş sfătui să 
rămâneţi singur cu ea într-o cameră. Cred că a doborât viței mai puternici ca 
dumneavoastră. 

— Voi aduce cu mine un detaşament din infanteria marină. 

— Nu faceţi asta. l-ar monta pe toţi împotrivadumneavoastră. Este una 
din cele mai convingătoare femei din câte am văzut vreodată. 

— Trebuie să fie aşa, răspunse ambasadorul, lăsându-se pe spătarul 
scaunului, din moment ce a reuşit să convingă un om lipsit de identitate şi 
copleşit de sentimente de vinovăţie să privească înăuntrul sufletului său şi să 
iasă din labirintul propriei sale nesiguranţe. Sarcină deloc uşoară... Vorbiţi-mi 
despre ea - ca om,vreau să spun. 

Catherine o făcu fără grabă, povestind tot ceea ce ştia din câte văzuse şi 
simţise. Timpul trecea. Minutele şi jumătăţile de oră treceau, marcate de 
repetate apeluri telefonice ce-l ţineau pe Havilland la curent cu evenimentele 
de pe aeroportul Kai-tak. Soarele coborâse dincolo de zidurile grădinii. Li se 
servi o cină uşoară. 

— Vreti să-l rugaţi pe domnul McAllister să vină aici, spuse Havilland 


celui care servea masa. 

— L-am întrebat mai devreme pe domnul McAllister dacă doreşte să-i 
aduc ceva, dar dânsul a fost categoric.Mi-a spus să ies şi să-l las în pace. 

— Atunci, lasă-l. Mulţumesc. 

Apelurile telefonice continuau; subiectul Marie St. Jacques se epuizase, 
iar conversaţia se învârtea acum exclusiv în jurul evenimentelor de la 
aeroportul Kai-tak. Staples îl urmărea pe diplomat cu uimire. Pe măsură ce 
criza se apropia de punctul culminant, tonul lui devenea mai calm şi mai 
controlat. 

— Acum dezvăluiţi-mi câteva amănunte şi despre dumneavoastră, 
doamnă Staples. Numaiceea ce doriţi, fireşte. 

Catherine studie faţa lui Raymond Havilland şi începu încet: 

— Am răsărit dintr-un spic de grâu din Ontario... 

— Da, desigur, spuse ambasadorul cu o sinceritate dezarmantă privind 
fix la telefon. 

Staples înţelese. Acest celebru om de stat ducea o conversaţie ce nu-i 
solicita atenţia, care, de fapt, era îndreptată spre un subiect total diferit: 
aeroportul Kai-tak. Ochii îi rătăceau în permanenţă asupra telefonului; 
încheietura mâinii stângi era întoarsă în aşa fel încât el să-şi poată privi 
ceasul, şi totuşi nu scăpa nici una din pauzele în care interlocutorul său 
aştepta un răspuns. 

— Fostul meu bărbat vindea pantofi... 

Havilland îşi înălţă brusc privirea de pe cadranul ceasului.Nu l-ar fi 
crezut în stare de un zâmbet stânjenit, însă în acel moment afişă unul. 

— M-aţi prins, recunoscu el. 

— De mai mult timp, răspunse Catherine. 

— Există un motiv. Îl cunosc destul de bine pe Owen Staples. 

— Se poate. Îmi închipui că frecventaţi aceleaşi cercuri. 

— L-am întâlnit anul trecut la cursa de cai de la Queens Plate, din 
Toronto. Cred că unul din caii săi s-a clasat destul de bine. Era impunător în 
redingotă, dar presupun că aşa se şi cădea să fie de vreme ce făcea parte din 
escorta Reginei Mamă. 

— Pe când eram căsătoriţi, n-avea bani nici de un costum de gata. 

— Ştiţi, spuse Havilland, când am citit despre dumneavoastră şi am aflat 
de Owen, am avut pentru o clipă tentaţia de a-i telefona. Nu ca să-i spun ceva 
anume, evident, ci pentru a-l întreba despre dumneavoastră. Apoi m-am gândit 
că în era asta de politeţi postmaritale, este de presupus că încă mai vorbiţi 
unul cu celălalt. M-aş fi dat de gol. 

— E adevărat, încă mai vorbim unul cu celălalt, iar dumneavoastră v-aţi 
dat de gol venind la Hong-Kong. 

— Pentru dumneavoastră, probabil. Dar numai după ce soţia lui Webb a 
reuşit să ia legătura cu dumneavoastră. Spuneti-mi, ce aţi gândit când aţi 
auzit prima dată că mă aflu aici? 

— Că Regatul Unit vă chemase pentru consultări în privinţa Acordurilor. 

— Mă flataţi... 


Telefonul sună, iar Havilland întinse mâna să apuce receptorul. Era Lin 
Wenzu, care raporta cum mergeau lucrurile la Kai-tak, sau, mai bine zis, cum 
nu mergeau. 

— De ce naiba nu renunţă la toată panarama asta? întrebă ambasadorul 
furios.Să-i îngrămădească în maşinile lor odată şi să-i scoată dracului de 
acolo! 

Replica maiorului, oricare va fi fost ea, îl exasperă şi mai tare pe 
Havilland. 

— E ridicol! Ăsta nu e spectacol de varietăţi, ci un posibil asasinat! Nu e 
implicată imaginea sau onoarea nimănui şi crede-mă, lumea nu aşteaptă cu 
sufletul la gură conferinţa aia de presă blestemată. Cei mai mulţi dorm, pentru 
numele lui Dumnezeu! 

Din nou diplomatul ascultă. Răspunsurile lui Lin nu numai că-l uimeau 
dar îl şi înfuriau. 

— Chinezii au spus asta? E strigător la cer! Peking-ul n-are nici un drept 
să emită o asemenea pretenţie! Este... Havilland privi scurt la Staples. 

— E o barbarie! Cineva ar trebui să le spună cănu feţele lor asiatice 
trebuie salvate, ci cea a guvernatorului Marii Britanii. lar faţa lui e lipită de 
cap, care s-ar putea să-i zboare de pe umeri! 

Tăcere; ambasadorul clipi resemnat. 

— Ştiu, ştiu. E necesar ca celesta stea roşie să continue să strălucească 
într-o beznă totală. Nu pot face mare lucru, dar măcar încearcă tot ce-ţi stă în 
putinţă. Ţine-mă la curent. Cum spune unul dintre nepoţii mei, eu “mănânc 
banane” între timp, ce dracu' ar putea însemna şi asta... 

Havilland închise şi se uită la Catherine. 

— Ordine venite de la Peking. Delegaţiile nu vor fugi din faţa 
terorismului occidental. Protejaţi-i pe toţi cei implicaţi, însă continuaţi 
lucrurile într-un ritm normal. 

— Londra probabil ar fi de acord. Sintagma îmi sună cunoscută. 

— Ordine de la Peking... spuse ambasadorul încet, fără să o audă pe 
Staples. Ordine de la Sheng! 

— Sunteţi sigur? 

— E jocul lui! El dă tonul. Dumnezeule, asta înseamnă că egata! 

Tensiunea creştea cu fiecare minut ce trecea. Atmosfera deveni 
încărcată, norii se adunară pe cer şi începu să plouă. Picăturile de apă izbeau 
geamurile cu un zgomot monoton. Fu deschis un televizor şi, încordaţi la 
maximum, ambasadorul american şi canadiana Catherine Staples se aşezară 
să se uite în tăcere. Imensul avion înainta prin ploaia torențială spre locul de 
întâlnire cu mulţimea de fotoreporteri şi ziarişti. Gărzile de onoare ale Angliei 
şi Chinei se iviră în acelaşi timp, primele, din ambele părţi ale uşii deschise. 
Apariţia lor fu surprinzătoare deoarece, în locul unei înaintări impunătoare din 
partea unor asemenea escorte militare, detaşamentele ocupară rapid poziţii 
de flanc în josul scărilor metalice, apoi îşi îndoiră coatele în sus, cu armele 
gata de tragere. 

Liderii îşi făcură apariţia, salutând mulţimea de spectatori, după care îşi 


continuară drumul în jos pe scări, urmaţi de două rânduri de aghiotanţi ce 
afişau zâmbete silite. Începu ciudata “conferinţă de presă”, şi Subsecretarul 
de Stat Edward McAllister năvăli în cameră, izbind cu violenţă uşa de perete. 

— Am găsit! strigă el, ţinând în mână o hârtie. Sunt sigur că am găsit! 

— Calmează-te, Edward! Spune clar şi liniştit ce ai de spus. 

— Delegaţia chineză! strigă McAllister cu răsuflarea tăiată alergând 
înspre diplomat şi punându-i foaia în faţă. Este condusă de un tip pe nume Lao 
Sing. Al doilea în grad este un general pe care-l cheamă Yunshen! Amândoi 
sunt politicieni de seamă care se opun de ani de zile lui Sheng Chou Yang şi 
critică vehement în Comitetul Central politica sa! Includerea lor în echipele de 
negociere a fost făcută cu asentimentul aparent al lui Sheng, pentru a asigura 
un echilibru între cele două părţi. Asta l-a făcut să pară echitabil în ochii celor 
din vechea gardă. 

— Pentru numele lui Dumnezeu, ce vrei să spui? 

— Nu este vizat guvernatorul Marii Britanii! Toţi sunt! Dintr-o singură 
lovitură înlăturăpe doi dintre opozanţii săi cei mai influenţi din Peking şi îşi 
netezeşte drumul. Apoi, după cum spuneaţi, îşi instaurează consorțiul de 
clearing, cu taipanii lui într-o perioadă de instabilitate recunoscută de ambele 
guverne. 

Havilland smuci receptorul din furcă. 

— Faceţi-mi imediat legătura cu Lin Wenzu, la aeroportul Kai-tak, 
ordonă el centralistei. Repede! ... Cu maiorul Lin, vă rog. Repede! ... Cum 
adică, nu-i acolo? Unde este?... Cu cine vorbesc?... Da, ştiu cine sunteţi. 
Ascultaţi-mă cu foarte mare atenţie! 'Ţinta nu este numai guvernatorul Marii 
Britanii, este mai rău decât atât. Ea include şi pe doi membri ai delegaţiei 
chineze. Ştiaţi?... Un agent din Mossad? Ce dracu...? Nu există nici un astfel 
de aranjament, nu poate exista... Dar, desigur, am să închid. 

Respirând sacadat, palid la faţă, diplomatul privi în perete şi spuse cu o 
voce abia auzită. 

— Au aflat deja, Dumnezeu ştie de unde, şi se străduiesc să ia măsuri 
imediate... Dar, pentru numele lui Dumnezeu, cine a fost? 

— Jason Bourne al nostru, răspunse McAllister încet. Eacolo. 

Pe ecranul televizorului apăru o limuzină care se opri brusc, în timp ce 
toate celelalte dispăreau în întuneric. Oamenii se repeziră speriaţi afară din 
maşina staționată şi câteva secunde mai târziu, ecranul fu invadat de o 
explozie orbitoare. 

— E acolo, repetă McAllister, în şoaptă. E acolo! 


CAPITOLUL 21 


Barca cu motor se legăna violent în întunericul nopţii, sub ploaia 
torențială. Echipajul vasului, alcătuit din doi bărbaţi, scotea apa care 
pătrundea necontenit în ambarcaţiune, în acest timp căpitanul, un chinez 
portughez, cărunt, cu privirea fixată în depărtare, prin ferestrele largi ale 
cabinei, orientând barca spre contururile întunecate ale unei insule. Bourne şi 
d'Anjou stăteau de o parte şi de alta a proprietarului bărcii; Francezul spuse, 
străduindu-se să acopere zgomotul ploii torențiale: 

— Cât de departe crezi că se află plaja? 

— Două sute de metri, plus sau minus zece douăzeci, răspunse 
căpitanul. 

— E timpul să semnalizăm. Unde-i lanterna? 

— În lada de sub dumneata, pe partea dreaptă. Mai merg încă şaptezeci 
şi cinci de metri, apoi opresc. Mai departe, stâncile pot fi periculoase pe 
vremea asta. 

— Trebuie să ajungem la țărm! strigă Francezul. E important, ţi-am 
spus! 

— Da, dar ai uitat să-mi spui că va izbucni o furtună şi că vor fi valuri. 
Mai merg nouăzeci de metri, apoi puteţi să folosiţi bărcuţa. Are un motor 
puternic. Veţi ajunge cu bine. 

— Merde!!” izbucni d'Anjou, deschizând lada şi scoțând o lanternă. Asta 
înseamnă că până la țărm sunt mai mult de o sută de metri 

— În orice caz, nu mai puţin de cincizeci, v-am spus asta dinainte. 

— Şi pe deasupra mai e şi apa cea mai adâncă! 

— Să întorc şi să mă îndrept spre Macao? 

— Ca să ne ciuruiască grănicerii?Dă-i drumul, sau nu capeţi nimic! Şi 
mai puţine comentarii. 

— O sută de metri, nu mai mult. 

D'Anjou dădu din cap morocănos ţinând lanterna strâns la piept. Apăsă 
pe un buton, apoi îl eliberă imediat şi, pentru o clipă, o scânteie neobişnuită, 
de un albastru închis, lumină fereastra cabinei. Câteva secunde mai târziu, un 
semnal de aceeaşi culoare străbătu sticla pătată a cabinei, de pe linia de țărm 
a insulei. 

— Înţelegi, mon capitaine. dacă n-am fi venit noi la întâlnire, luntrea 
asta mizerabilă ar fi fost demult măturată de ape. 

— La prânz eraţi destul de mândri de ea amândoi! protestă omul, 
învârtind furios cârma. 

— Asta s-a întâmplat ieri la prânz. Acum e unu şi jumătate a doua zi, şi 
am început să-ţi cunosc vicleşugurile. 

D'Anjou puse lanterna la loc şi privi scurt spre Bourne, care îl urmărea 


17 La dracu”! ; Fir-ar al dracului! (lb. fr. - n. tr.). 


atent. Fiecare proceda exact la fel cum făcuseră în nenumărate rânduri în 
zilele petrecute în Meduza - controlând veşmintele şi echipamentul 
partenerului. Cei doi îşi împăturiseră îmbrăcămintea în saci de pânză - 
pantalonii jersee şi şepci subţiri de cauciuc, toate de culoare neagră. Singurul 
armament în afara automatului lui Jason şi a pistolului de calibru 22 al 
Francezului erau cuţitele băgate în teci - toate ascunse cu grijă. 

— Apropie-te cât poţi de mult, îi spuse d'Anjou căpitanului. Şi adu-ţi 
aminte că nu vei primi restul de bani dacă nu vei fi aici când ne întoarcem. 

— Şi dacă se întâmplă să vă omoare şi să vă ia banii? se plânse pilotul, 
răsucind cârma. Eu rămân cu buza umflată! 

— Sunt adânc impresionat, spuse Bourne. 

— Nu-ţi face griji, răspunse Francezul, uitându-se fioros la chinez. Am 
avut de-a face cu omul acesta de multe ori, în ultimele luni. Ca şi tine, este 
pilotul unei ambarcaţiuni rapide şi hoţ de aceeaşi teapă. l-am căptuşit 
buzunarele marxiste astfel că amantele pot să-i trăiască asemeni concubinelor 
membrilor Comitetului Central. În plus, e convins că ţin o socoteală scrisă. 
Suntem în mâinile lui Dumnezeu, dacă nu chiar mai bine. 

— Atunci luaţi lanterna, mormăi căpitanul cu ciudă. Poate o să aveţi 
nevoie de ea şi mie nu-mi sunteţi de nici un folos eşuaţi sau zdrobiţi de stânci. 

— Grija ta mă copleşeşte, spuse d'Anjou luând lanterna şi făcându-i lui 
Jason un semn cu capul. Ne vom familiariza cu „luntrea” şi cu motorul ei. 

— Motorul e sub pânza asta groasă.Nu-l porniţi până nu vă aflaţi pe apă! 

— Şi de unde ştiu eu că va porni? întrebă Bourne. 

— Pentru că îmi vreau banii, Mutule. 

Traversarea până în dreptul plajei îi lăsă leoarcă pe cei doi care se 
ţineau cum puteau în interiorul bărcii, Jason de părţile laterale iar d'Anjou de 
cârmă şi pupă pentru a nu cădea peste bord. În cele din urmă se izbiră de un 
banc de nisip. Metalul scrâşni pe stânci şi Francezul răsuci cârma înspre 
tribord, împingând-o până la maximum. 

Scânteierea ciudată, de culoare albastră, străluci încă o dată dinspre 
plajă. Se abătură din drum fără să vrea în întunericul nopţii; d'Anjou îndreptă 
barca către semnal şi, în câteva minute, prora se înfipse în nisip. Francezul 
întoarse ranga în jos, ridicând motorul, în timp ce Bourne sărea peste bord şi 
apuca frânghia trăgând mica ambarcaţiune pe plajă. 

În momentul următor i se tăie răsuflarea, luat prin surprindere de 
apariţia bruscă a unui bărbat exact lângă el, care apucă cu putere de frânghia 
din faţa sa. 

— Patru mâini sunt mai bune decât două, strigă străinul - un oriental - 
într-o engleză perfectă, cu accent american. 

— Tu eşti omul de legătură? strigă la rându-i Jason, uimit, întrebându-se 
dacă ploaia şi valurile îi afectaseră într-un fel auzul. 

— Ce termen prostesc! răspunse bărbatul. Sunt doar un prieten! 

Cinci minute mai târziu, după ce urcaseră mica ambarcaţiune pe plajă, 
cei trei porniră la drum, frunzişul des aflat de-a lungul țărmului, înlocuit 
repede de copaci piperniciţi. “Prietenul” improvizase un acoperiş cu o singură 


pantă din prelata unei bărci. Un foc mic mocnea între copaci, greu de observat 
din lateral şi din spate, ascuns de prelată. Căldura sa era binevenită; vântul şi 
ploaia torențială îi îngheţaseră pe Bourne şi pe d'Anjou. Se aşezară toţi 
turceşte în jurul focului şi Francezul se adresă primul chinezului în uniformă. 

— Nu era nevoie de o primire ca asta, Gamma. 

— Gamma? izbucni Jason. 

— Am aplicat reguli ale trecutului nostru, Delta. De fapt, aş fi putut să 
folosesc Tango sau Fox Trot - nu erau chiar toate litere greceşti, ştii asta. 
Alfabetul grecesc era rezervat comandanților. 

— Ce discuţie idioată! Vreau să ştiu de ce ne aflăm aici. De ce nu-l 
plăteşti şi să ne cărăm dracului de aici? 

—  Bătrâne,...! începu chinezul tărăgănat, subliniindu-şi accentul 
american. Ăsta e cu capsa pusă! Ce-l roade? 

— Vreau să mă întorc cât mai repede la barcă, bătrâne. N-am timp de 
ceaiuri! 

— Dar de un Scotch? întrebă ofiţerul Republicii Populare Chineze, 
scotocind şi scoțând la iveală o sticlă de whisky destul de bun. O să trebuiască 
să bem din aceeaşi sticlă, dar nu cred căavem vreo boală contagioasă vreunul 
dintre noi. Doar ne spălăm, ne periemdinţii, ne culcăm cu târfe curate - cel 
puţin guvernul nostru are grijă să fie curate. 

— Cine dracu” eşti? întrebă Jason Bourne. 

— “Gamma” e suficient. Ecoul m-a convins că e. Cât despre ce sunt, lasă 
asta în seama imaginaţiei tale. Încearcă USC University of Southern California 
- şi diploma la Berkeley - toate manifestaţiile de protest din anii '60, precis îţi 
aduci aminte de ele. 

— Ai făcut parte din ei? 

— Bineînţeles că nu. Eu eram conservator convins, membru al societăţii 
John Brich care-i vroia pe toţi împuşcaţi! Nişte ţânci isterici, fără urmă de 
respect pentru obligaţiile morale ale naţiei! 

— Tâmpită conversaţie! 

— Prietenul meu, Gamma, interveni d'Anjou, este intermediarul perfect. 
Este agent dublu sauchiar triplu care lucrează cu toate părţile în beneficiul 
propriilor sale interese. Este omul complet amoral, iar eu îl respect pentru 
asta. 

— De ce te-ai întors în China? În Republica Populară Chineză? 

— Acolo se aflau banii, recunoscu ofiţerul. Orice societate de tip represiv 
oferă vaste posibilităţi celor dispuşi să-şi asume anumite riscuri în numele 
celor reprimaţi. Întreabă-i pe comisarii de la Moscova şi din blocul estic. 
Fireşte, trebuie să ai legături în Occident şi să posezi anumite calităţi ce pot 
servi conducătorilor locali. Din fericire, sunt un navigator excepţional, 
mulţumită prietenilor mei din Bay Area, proprietarii mai multor iahturi şi 
ambarcaţiuni mici, motorizate. Mă voi întoarce într-o zi acolo. San Francisco 
mi-a plăcut grozav. 

— Nu încerca să-i ghiceşti conturile elveţiene, spuse d'Anjou. Mai bine 
să ne concentrăm asupra motivului pentru care Gamma ne-a făcut o primire 


atât de plăcută pe o astfel de furtună. 

Francezul apucă sticla de whisky şi luă o înghiţitură. 

— Te va costa, Ecoule, spuse chinezul. 

— Cu tine ce nu mă costă? Ce ai să-mi spui? 

D'Anjou îi trecu sticla lui Jason. 

— Pot să vorbesc în faţa însoţitorului tău? 

— Absolut orice. 

— Sunt informaţii preţioase. Îţi garantez. Preţul este de o mie de dolari 
americani. 

— Numai atât? 

— Cred că este destul, spuse ofiţerul chinez, luând sticla de scotch de la 
Bourne. Sunteţi numai voi doi şi barca mea se află la o jumătate de milă 
depărtareîn golful sudic. Echipajul meu crede că am o întâlnire secretă cu 
agenţii din colonie. 

— “Vei garanta” pentru “informaţii preţioase”. Şi pentru aceste cuvinte 
eu va trebui să-ţi dau acum o mie de dolari când e încă foarte posibil ca din 
tufişuri să apară, zece zhonggus-ren-i şi să ies cu buza umflată. 

— Sunt momente în care e nevoie de încredere. 

— Nu când sunt banii mei la mijloc, se opuse Francezul. Nu primeşti un 
bănuţ până când nu-mi dai o idee despre ce vrei să vinzi. 

— Eşti gol până-n măduva oaselor, spuse Gamma, clătinând din cap. 
Foarte bine. Este vorba de învăţăcelul tău, cel care nu-şi mai ascultă maestrul 
ci a întins mâna după cei treizeci de arginti, care între timp s-au înmulţit. 

— Asasinul? 

— Plăteşte-l! ordonă Bourne cu asprime în glas, fixându-l cu privirea pe 
ofiţerul chinez. 

D'Anjou se uită mai întâi la Jason apoi la bărbatul numit Gamma, după 
care îşi ridică puloverul şi-şi descheie pantalonii uzi leoarcă. Căută sub betelie 
şi trase afară un portofel impermeabil. Apoi scoase cu vârful degetelor 
bancnotele, una câte una, şi le întinse ofițerului chinez. 

— Trei mii pentru astă seară şi una pentru informaţie. Restul din 
portofel sunt bani falşi. Întotdeauna port cu mine o mie în plus, pentru orice 
eventualitate, însă nu mai mult... 

— Informaţia! izbucni Jason Bourne. 

— El a plătit, răspunse Gamma, lui mă voi adresa. 

— Adresează-te cui dracului doreşti, numai vorbeşte. 

— Prietenul nostru comun din Guangzhou, începu ofiţerul privindu-l pe 
d'Anjou. Operatorul radio de la Cartierul General Nr. 1. 

— Îl cunosc, spuse Francezul precaut. 

— Ştiam că te voi întâlni aici la această oră, aşa că am realimentat cu 
combustibil la pompele din Zhuhai Shi, puţin după ora zece şi jumătate. Acolo 
am găsit un mesaj în care îmi spunea să-l caut, - aveam o metodă sigură.Mi-a 
spus că, prin Beijing, fusese transmis un apel special de la Jade Tower 
Mountain, cu prioritate maximă. Era pentru Soo Jiang... 

D'Anjou tresări aplecându-se, cu ambele mâini sprijinite de pământ. 


— Porcul! 

— Cine mai e şi ăsta? întrebă Bourne repede. 

— Presupusul şef al serviciului de informaţii pentru operaţiunile din 
Macao, spuse Francezul, un om care ar vinde-o şi pe maică sa unui bordel 
dacă i-ar conveni preţul. În momentul de faţă este legătura fostului meu elev. 
A lui Iuda! 

— Care a fost convocat de urgenţă la Beijing, îl întrerupse Gamma. 

— Eşti sigur, de asta? spuse Jason. 

— Prietenul nostru comun e sigur, răspunse chinezul privindu-l tot pe 
d'Anjou. Un aghiotant de-al lui Soo a sosit la Cartierul General Nr. 1 şi a 
verificat toate zborurile de mâine de pe Kai-tak cu destinaţia Beijing. În 
numele departamentului său a rezervat câte un loc pentru fiecare zbor. În 
câteva situaţii a trebuit ca pasagerii să fie trecuţi pe lista de aşteptare. Când 
un ofiţer din Cartierul General Nr. 1 a cerut confirmarea personală a lui Soo, 
aghiotantul lui a spus că acesta era în Macao cu afaceri urgente. Cine are însă 
de încheiat afaceri în Macao la miezul nopţii? Totul este închis. 

— Cu excepţia cazinourilor, adăugă Bourne. Masa nr. 5. Kam Pek. 
Circumstanţe absolut controlabile. 

— Ceea ce, spuse Francezul, înseamnă că Soo nu ştie exact când îl va 
contacta pe asasin. 

— Dar este sigur că-l va contacta. Orice mesajar purta cu el, nu poate fi 
decât un ordin căruia el trebuie să-i se supună. 

Jason privi spre ofiţerul chinez. 

— Aranjează-ne drumul spre Beijing, spuse el. Cu primul zbor, şi vei fi 
bogat, ţi-o garantez. 

— Delta, eşti nebun! - strigă d'Anjou. Pekingul nici nu intră în discuţie! 

— De ce? Nimeni nu ne aşteaptă, iar acolo sunt o mulţime de francezi, 
englezi, italieni şi americani - şi Dumnezeu ştie câţi alţii - în tot oraşul. Avem 
amândoi paşapoarte care ne vor permite trecerea. 

— Fii rezonabil! exclamă Ecoul. Ne aruncăm de bună voie în plasa lor. 
Cu informaţiile pe care le deţinem, dacă suntem prinşi în împrejurări 
dubioase, vom fi omorâţi fără drept de apel! Fii sigur că se va întoarce aici, în 
câteva zile. 

—Nu-mi pot permite să aştept atâta, spuse Bourne rece.Creatura ta mi-a 
scăpat de două ori la rând. N-o s-o mai pierd şi a treia oară. 

— Şi crezi că poţi să-l prinzi în China? 

— Unde altundeva s-ar putea aştepta mai puţin la o capcană? 

— Nebunie! Eşti nebun! 

— Făaranjamentele, îi ordonă Jason Bourne ofițerului chinez. Primul 
zbor spre Beijing. Când am biletele în mână, oricine mi le aduce primeşte 
cincizeci de mii de dolari americani. Trimite pe cineva în care ai încredere. 

— Cincizeci de mii...? Omul numit Gamma îl privea pe Jason Bourne 


stupefiat. 
* 


Cerul de deasupra Pekingului era acoperit de pâclă, praful purtat de 
vântul depe câmpiile Chinei de Nord producea în lumina soarelui o atmosferă 
de un galben şters amestecat cu un maroniu mohorât. Aeroportul din Peking, 
ca toate aeroporturile internaţionale, era enorm, iar pistele de aterizare, o 
reţea în zigzag de bulevarde negre, unele dintre ele de peste trei kilometri 
lungime. Dacă exista totuşi vreo diferenţă între acest aeroport şi cele din 
occident, atunci ea consta în aerogara uriaşă, cu acoperişul boltit şi cu hotelul 
către care duceau nenumărate căi de acces. Deşi modern ca design, avea o 
notă accentuată de funcţionalism, determinând absenţa totală a esteticii. Era 
un aeroport menit să fie folosit şi admirat pentru eficienţa sa, nu pentru 
aspectul său. 

Bourne şi d'Anjou trecură vama cu uşurinţă, drumul fiindu-le înlesnit de 
uşurinţa cu care vorbeau chineza. Vamegşii fuseseră chiar amabili, da abia 
aruncând câte o privire fugară bagajului sumar, atenţi mai mult la 
dexteritatea lor lingvistică decât la lucrurile pe care le duceau cu ei. Şeful 
vamei acceptase fără reţinere povestea celor doi specialişti în studii orientale, 
într-o vacanţă ale cărei drumuri vor duce fără îndoială, către sălile de lectură. 
Schimbaseră câte o mie de dolari amândoi în monedă renminbi pentru care 
primiră apoi aproape două mii de yuani de fiecare. lar Bourne îşi scoase 
ochelarii cumpăraţi la Washington, de la prietenul său Cactus. 

— Un singur lucru mă surprinde, spuse Francezul întimp ce stăteau în 
faţa unui panou electronic ce indica sosirile şi plecările din următoarele trei 
ore. De ce ar călători el până aici cu un avion de pasageri obişnuit? Cu 
siguranţă că cel care îl plăteşte i-ar putea pune la dispoziţie un aparat de zbor 
militar sau guvernamental. 

— Ca şi noi, pentru asemenea avioane îţi trebuie anumite semnături şi 
aprobări răspunse Jason. Şi apoi, clientul, oricine ar fi el, trebuie să se ţină la 
distanţă de asasin. Probabil că va sosi ca turist sau ca om de afaceri, după 
care vor începe complicatele tentative de a stabili legăturile. Cel puţin, pe asta 
contez eu. 

— Nebunie! Spune-mi, Delta, dacă reuşeşti să-l prinzi şi-ţi atrag atenţia 
că acest “dacă” este destul de important, ţinând seama că este extraordinar 
de abil - ai vreo idee despre cum îl vei scoate din China? 

— Am bani. Bani americani - bancnote de valoare, mai multe decât îţi 
imaginezi. Sunt în căptuşeala hainei. 

— De asta ne-am oprit la Peninsula, nu-i aşa? De asta ţi-ai păstrat 
camera. Acolo îţi ţii banii. 

— I-am ţinut. În seiful hotelului. Îl scot eu de aici. 

— Cum? Călare pe înaripatul Pegas? 

— Nu, probabil cu un zbor Pan Am în care noi vom ajuta un prieten 
foarte bolnav. De fapt cred că tu mi-ai dat ideea asta. 

— Atunci sunt un caz patologic! 

— Stai lângă fereastră, spuse Bourne. Mai sunt douăsprezece minute 
până la sosirea următorului avion dinspre Kai-tak, cu toate că asta ar putea să 
însemne la fel de bine două minute sau douăsprezece ore. Mă duc să cumpăr 


un cadou pentru noi doi. 

— Nebunie curată, murmură Francezul, clătinând din cap, prea obosit să 
mai protesteze. 

Jason se întoarse, apoi îl conduse pe d'Anjou într-un colţ de unde puteau 
vedea porţile de intrare ale aeroportului, închise, cu excepţia uneia singure 
pentru pasagerii ce se duceau la punctul vamal. Bourne se căută în buzunarul 
interior al hainei şi scoase o cutie lungă şi subţire, împachetată într-un 
ambalaj strălucitor, destul de ţipător, de felul acelora din magazinele de 
suveniruri din întreaga lume. Îi scoase capacul - înăuntru se afla un coup- 
papier de alamă, cu caractere chinezeşti încrustate de-a lungul mânerului. 
Vârful era extrem de ascuţit. 

— Ia-l, spuse Jason. Puneţi-l la brâu. 

— Cum e centrul de greutate? întrebă Ecoul în timp ce şi-l potrivea sub 
cureaua de la pantaloni. 

— Merge. Aproape la mijlocul mânerului, iar alama îi dă greutate. Cred 
că şi taie destul de bine. 

— Da, mi-aduc aminte, spuse d'Anjou. Una din primele noastre reguli a 
fost că niciodată să nu arunci un cuţit. Cu toate acestea, într-o seară, ai 
urmărit un Gurkha ucigând o iscoadă la trei metri depărtare, fără să tragă 
vreun foc sau să rişte o luptăcorp la corp. Baioneta a zburat, învârtindu-se 
prin aer ca un proiectil necruţător, şi s-a înfipt în pieptul intrusului. În 
dimineaţa următoare i-ai ordonat acelui Gurkha să ne înveţe şi pe noi cum să 
mânuim asemenea obiecte. Unii s-au descurcat mai bine, alţii mai puţin. 

— Tu cum te-ai descurcat? 

— Rezonabil. Eram mai în vârstă decât voi, şi orice metode de apărare 
pe care le puteam învăţa şi nu necesitau prea mare efort fizic, mă atrăgeau. Şi 
apoi, exersam tot timpul. M-ai văzut doar; vorbeai deseori despre aceasta. 

Jason privi spre Francez. 

— E ciudat, însă nu-mi aduc aminte nimic. 

— Am crezut că... îmi pare rău Delta. 

— Nu are importanţă. Învăţ să am încredere în lucruri, pe care nu le 
înţeleg. 

Aşteptarea continuă, amintindu-i lui Bourne de cea din gara Lo Wu când 
trenuri pline de pasageri treceau graniţa şi nimeni suspect nu se ivea până în 
momentul în care un bărbat bătrâior, scund şi cu un şchiopătat vizibil, se 
transformase în depărtare. Avionul de 11:30 avea o întârziere de peste două 
ore. Vama va mai dura şi ea cincizeci de minute. 

— Uite-l! izbucni d'Anjou, arătând către un om care tocmai trecea prin 
porţile de intrare. 

— Cel cu baston? întrebă Jason. Care şchiopătează? 

—  Îmbrăcămintea sărăcăcioasă nu-i poate ascunde umerii! exclamă 
Ecoul. Părul cărunt este prea proaspăt, nu şi l-a periat îndeajuns, iar ochelarii 
fumurii sunt prea mari. Ca şi noi, e obosit. Ai avut dreptate. Chemarea la 
Beijing a fost imperativă şi l-a făcut neglijent. 

— Pentru că “odihna eo armă” şi n-a luat în seamă asta? 


— Da. Noaptea trecută Kai-tak-ul şi a pus fără îndoială amprenta asupra 
lui, dar a trebuit să se supună ordinelor. Merde! Onorariile ăstuia trebuie să 
atingă sute de mii! 

— Se îndreaptă spre hotel, spuse Bourne. Tu rămâi aici. Îlurmăresc eu - 
de la distanţă. Dacă te observă, o s-o ia la fugă şi am putea să-l pierdem. 

— Dar te poate observa şi pe tine! 

— Nu chiar. Jocul ăsta eu l-am inventat. Şi mă voi afla în spatele lui. 
Rămâi aici. Vin să te iau mai târziu. 

Punându-şi geanta pe umăr, şi mimând oboseala provocată de 
întârzierea avionului, Jason se alătură pasagerilor debarcaţi, ce se îndreptau 
spre hotel, nedezlipindu-şi ochii de la bărbatul cu păr încărunţit din faţa sa. 
De două ori fostul luptător englez de comando se opri şi se întoarse şi tot de 
atâtea ori, cu o mişcare rapidă a umerilor, Bourne se răsuci la rândul său şi se 
aplecă, parcă alungând o insectă de pe picior sau potrivindu-şi cureaua genţii, 
ascunzându-şi trupul şi faţa. Coada de la ghişeu se mări şi Jason era cu opt 
persoane în urma asasinului, în cel de-al doilea rând, încercând să treacă 
neobservat şi aplecându-se din când în când să-şi împingă geanta. Asasinul 
ajunse în dreptul femeii de la ghişeu; îşi arătă actele, semnă în registru, şi, 
şchiopătând sprijinit de baston, se îndreptă către lifturile de pe partea 
dreaptă. Şase minute mai târziu, Bourne ajunse şi el în dreptul ghişeului. Se 
adresă în chineză tinerei. 

— Ni neng bang - zhu wo ma? începu el cerând o mână de ajutor. A fost 
o călătorie neprevăzută şi n-am unde să stau. Aş dori o cameră numai pentru o 
noapte. 

—  Vorbiţi foarte bine limba noastră, spuse funcţionara, cu ochii 
migdalaţi, mari de uimire. Ne onoraţi, adăugă ea amabil. 

— Şi sper să-mi îmbunătăţesc cunoştinţele în timpul şederii mele aici. 
Mă aflu într-o călătorie de studiu. 

— Atunci aţi făcut alegerea potrivită. Există multe locuri splendide în 
Beijing, ca de altfel oriunde în altă parte, fireşte, însă acesta este un oraş 
fermecat. N-aveţi o rezervare la hotel? 

—Mi-e teamă că nu. Totul a fost hotărât în ultima clipă, mă înţelegeţi? 

— Deoarece vorbesc ambele limbi, pot să vă spun că v-aţi exprimat cât 
se poate de corect în limba noastră. Aproape totul este ocupat, însă voi vedea 
ce pot să fac. Nu va fi ceva luxos desigur. 

— Nici nu mi-aş putea permite aşa ceva, spuse Jason timid. Sunt 
împreună cu un coleg - am putea dormi în acelaşi pat, dacă va fi necesar. 

Degetele funcţionarei frunzăriră paginile unui registru. 

— S-ar putea să fie. Poftiţi! spuse ea. O cameră cu un pat,la etajul doi. 
Cred că este destul de convenabilă. 

— O luăm, aprobă Bourne. Apropo, cu câteva minute în urmă, am zărit 
un bărbat pe care sunt sigur că-l cunosc de undeva. Cred că mi-a fost profesor 
când am studiat în Anglia. Cel cu păr cărunt şi cu baston... Sunt sigur că el 
este. Aş vrea să-l întâlnesc. 

— A, da, mi-l amintesc. Funcţionara căută în registrul din faţa sa. Îl 


cheamă Wadsworth, Josep Wadsworth. Se află la camera 325. Dar cred că vă 
înşelaţi. Ocupaţia dânsului este consultant din partea Marii Britanii în foraj 
marin. 

— Aveţi dreptate, nu e el, spuse Jason, clătinând stânjenit din cap. Apoi 


luă cheia de la camera sa şi plecă. 
k 


* * 


— Putem să-l prindem! Acum! Bourne apucă strâns braţul lui d'Anjou şi-l 
trase pe Francez din colţul pustiu al terminalului, unde aşteptase. 

— Acum? Atât de uşor? Atât de repede? E incredibil! 

— Dimpotrivă, spuse Jason conducându-l pe d'Anjou către şirul de uşi de 
sticlă ce dădeau spre hotel. Este cât se poate de credibil. Atenţia omului tău 
se concentrează asupra altor lucruri acum: în primul rând, trebuie neapărat să 
nu se arate. Apoi nu poate face nici un apel telefonic prin centrală, aşa că va fi 
nevoit să rămână în cameră şi să aştepte telefonul prin care-i se vor da noi 
instrucţiuni. 

Cei doi intrară pe uşa de sticlă, priviră împrejur apoi o luară spre 
stânga. Bourne continuă repezit: 

— În plus, el nu şi-a îndeplinit misiunea aseară, la Kai-tak, aşa că acum 
trebuie să ia în considerare o altă posibilitate: a propriei sale eliminări, pe 
motiv că cel care a găsit explozivul sub maşină l-a văzut şi l-a recunoscut - 
ceea ce e perfect adevărat. Va insista ca clientul său să vină singur la 
întâlnire, astfel încât, dacă e cazul, să aibă loc o înfruntare unu la unu. Este 
propria sa siguranţă în joc. 

Dădură peste o scară şi începură să urce. 

— Îşi va schimba şi îmbrăcămintea, completă Delta. Nu-şi poate permite 
să apară din nou în aceleaşi haine şi nici în cele în care se află acum. Trebuie 
să devină o altă persoană. 

Ajunseră la etajul al treilea, când Jason se întoarse spre d'Anjou şi i 
spuse: 

— Crede-mă pe cuvânt Ecoule, omul tău are o groază de probleme pe 
cap. Atât de multe că nici un mare maestru de şah nu le-ar face faţă. 

— Ăsta e un discurs academic sau vorbeşte omul care se numea cândva 
Jason Bourne? 

— Bourne, spuse Webb, cu privirea rece şi vocea de gheaţă. Dacă a 
existat vreodată o asemenea persoană, o ai acum în faţa ochilor. 

Potrivindu-şi geanta pe umăr, Jason deschise încet uşa de la casa scării 
şi se strecură cu atenţie în coridor. Doi bărbaţi cu accent britanic. Îmbrăcaţi 
în costume cu dunguliţe, traversau holul, plângându-se de absenţa 
personalului de serviciu. Deschiseră uşa camerei lor şi intrară. Bourne 
împinse uşa de la casa scării şi-l trase înăuntru pe d'Anjou; apoi traversară la 
rândul lor coridorul. Numerele camerelor erau scrise cu caractere chinezeşti 
şi arabe. 

341, 339, 337 - nimeriseră holulcare le trebuia, camera se afla undeva 
pe partea stângă. Trei cupluri de indieni îşi făcură brusc apariţia dintr-un lift - 


femeile îmbrăcate în sariuri iar bărbaţii cu pantaloni strânşi pe picior. Trecură 
pe lângă Jason şi d'Anjou pălăvrăgind şi căutându-şi camerele, bărbaţii 
evident iritaţi de faptul că trebuie să-şi care singuri bagajele. 

335,333, 331... 

— Asta-i culmea! se auzi o voce strigând, şi o femeie obeză, îmbrăcată în 
halat de baie şi cu bigudiuri în cap, ieşi val vârtej pe o uşă de pe partea 
dreaptă a coridorului. Cămaşa de noapte de dedesubt îi atârna ca o trenă, 
astfel că de două ori se împiedică în ea. Şi-o săltă smucit, expunând nişte 
pulpe demne de un rinocer. 

— WC-ul nu merge iar de la telefon să-ţi iei gândul! 

— Isabel, ţi-am mai spus doar! strigă un bărbat în pijama roşie, iscodind 
cu privirea prin uşa deschisă. Eşti obosită. Odihneşte-te puţin şi adu-ţi aminte 
că nu suntem în Short Hills. Te rog nu te enerva. Linişteşte-te! 

— De vreme ce nu pot folosi baia, n-am de ales. Dar nu-i nimic, dau eu 
de un chinezoi împuţit şi o să urlu la el până mă răcoresc! Unde-s scările? Nu 
m-aş urca în lifturile alea nenorocite pentru nimic în lume. Alea, dacă se 
mişcă, cred că o fac lateral, şi atunci se ciocnesc cu vreun avion! 

Agitata femeie se năpusti ca o vijelie spre casa scărilor. Între timp, două 
dintre cele trei perechi indiene aveau dificultăţi cu cheile. Până la urmă 
reuşiră să “convingă” uşile să se deschidă cu lovituri de picior puternice şi 
bine plasate. Bărbatul în pijama roşie trânti uşa la loc după ce ţipase după 
soţie, exasperat. 

— Exact ca la reuniunea de la club! Eşti atât de obositoare.Isabel! 

329, 327... 325. Găsiseră camera. Holul era pustiu. 

De dincolo de uşă, se auzeau acordurile muzicii orientale. Radioul era 
deschis, volumul dat tare, gata să devină maxim odată cu primul ţârâit al 
telefonului. Jason îl trase pe d'Anjou lângă zid, şi-i spuse încet. 

—Nu-mi aduc aminte de nici un Gurkhas sau de vreo iscoadă, dar... 

— Tu nu, însă o parte din tine da, Delta, îl întrerupse Ecoul. 

— Poate, dar asta n-are importanţă. Acesta e începutul unui sfârşit. Ne 
vom lăsa gentile aici. Eu mă ocup de uşă, iar tu mă vei urma îndeaproape. 
Ţine-ţi coupe-papier-ul la îndemână. Mai vreau să-ţi spun un lucru, şi vreau să 
mă înţelegi foarte bine - nu te folosi de el decât dacă este absolut necesar. lar 
dacă o faci, ţinteşte la picioare. Nu mai sus de talie. 

— Ai mai multă încredere în precizia unui om bătrân decât am eu. 

— Sper că nu va fi nevoie să apelăm la ea. Uşile astea sunt făcute din 
placaj iar asasinul tău e dus cu mintea la alte lucruri. Nu-şi închipuie că ştim 
că e aici. Şi chiar dacă am şti, cum ar putea crede că am trecut graniţa atât de 
repede? Orice ar fi, voi pune mâna pe el. Eşti gata? 

— Ca întotdeauna, spuse Francezul, punându-şi pe podea valiza mică şi 
scoţându-şi coup-papier-ul de alamă de la brâu. Apucă lama în mână, cu 
degetele larg desfăcute, căutându-i centrul de greutate. 

Bourne lăsă să-i alunece geanta de pe umăr şi se postă tăcut în faţa 
camerei 325. Privi spre d'Anjou. Ecoul încuviinţă din cap. În clipa următoare 
Bourne se năpusti asupra uşii, izbind violent cu piciorul stâng porţiunea de 


sub broască. Uşa se prăbuşi înspre înăuntru, ca aruncată în aer: lemnul se 
sfărâmă iar balamalele fură smulse din lăcaşul lor. Bourne se aruncă înăuntru, 
rostogolindu-se, căutând cu privirea în toate părţile. 

— Arretez!!€ răcni d'Anjou. 

În pragul unei uşi, apăru un bărbat, un bărbat cu păr cărunt, asasinul! 
Jason sări în picioare şi se aruncă asupra prăzii, apucându-l de păr şi 
smucindu-l spre stânga, apoi spre dreapta, după care îl izbi de cadrul uşii. 
Deodată, francezul scoase un urlet, iar lama de alamă a coup-papier-ului vâjăi 
prin aer, înfigându-se în perete, cu mânerul vibrând. Era un avertisment. 

— Delta! Nu! 

Bourne se opri brusc; celălalt rămase imobilizat sub greutatea şi 
strânsoarea atacatorului său. 

— Priveşte! strigă d'Anjou. 

Jason se trase înapoi încet, cu braţele încordate, ţinându-l strâns pe 
bărbatul din faţa sa. Apoi privi încremenit faţa sfrijită, plină de riduri, a unui 
om în vârstă, cu păr cărunt. 


13 Stai aşa! (lb. Fr. - n.tr.). 


CAPITOLUL 22 


Întinsă pe patul îngust, Marie privea în tavan.. Razele soarelui de 
amiază se strecurau prin ferestrele fără jaluzele, umplând camera mică cu o 
lumină orbitoare şi cu prea multă căldură. Transpiraţia i se prelingea pe faţă, 
iar bluza ruptă i se lipea de pielea umedă. Picioarele o dureau în urma a ceea 
ce, de dimineaţă, începuse ca o plimbare lungă de-a lungul falezei, şi care o 
condusese în cele din urmă spre o plajă stâncoasă. Acum ştia că făcuse o 
prostie, dar în acel moment era singurul lucru pe care-l putea face, altfel 
începea să-şi iasă din minţi. 

Zgomotul străzii urca până la ea, amestec ciudat de voci ascuţite, ţipete 
răzlețe, clinchete de biciclete şi claxoane asurzitoare de camioane şi autobuze. 
Era ca şi cum o fâşie supraaglomerată a Hong Kong-ului fusese ruptă şi 
transplantată într-un loc îndepărtat, unde un fluviu enorm şi câmpii nesfârşite 
mărginite de munţi înalţi luau locul portului Victoria şi nenumăratelor rânduri 
de zgârie-nori din sticlă şi beton. Într-un fel înlocuirea se şi produsese, 
reflectă Marie. Cetatea în miniatură Tuen Mun era unul din acele fenomene 
orientate în spaţiu, răsărite la nord de Kowloon, în Noile Teritorii. Cu câţiva 
ani în urmă fusese doar o întindere de pământ arid. Acum devenise treptat o 
metropolă ce se dezvoltase rapid, înţesată cu şosele pavate, fabrici şi clădiri 
impunătoare, atrăgând mii de oameni din sud cu promisiuni de locuri de 
muncă şi apartamente noi. Cei carerăspundeau chemării aduceau cu ei 
nebunia de neconfundat a comerţului din Hong Kong, fără de care totul ar fi 
fost umplut de probleme cotidiene banale şi neinteresante pentru nişte 
oameni activi. Aceştia erau adevărații descendenţi ai Guangzhou-ului, 
provincia Canton - nu cei veniţi din atât de cunoscutul şi obositorul Shanghai. 

Marie se trezise cu primii zori - avusese un somn agitat şi plin de 
coşmaruri. Ştia că trebuie să facă faţă unei alte aşteptări până când o va suna 
Catherine. Staples îi telefonase târziu în seara trecută, trezind-o din somnul 
provocat de o zi care o istovise complet, numai ca să-i spună vag că se 
întâmplaseră câteva lucruri neobişnuite, care ar putea aduce veşti favorabile. 
Urma să se întâlnească cu cineva, o persoană influentă, care să-i dea o mână 
de ajutor. Marie trebuia numai să stea în casă, lângă telefon, pentru cazul în 
care ar fi apărut ştiri noi. Catherine îi ceruse sănu pomenească nici un nume 
sau vreun alt detaliu la telefon, iar Marie nu se mirase de scurtimea 
convorbirii. 

— Primul lucru pe care-l fac mâine dimineaţă va fi să-ţi telefonez. Apoi, 
Staples închise brusc. 

Nu primi nici un telefon până la 8:30 şi nici la 9. La ora 9:36, Marie îşi 
pierdu complet răbdarea. Consideră că menţionarea vreunui nume era de 
prisos întrucât fiecare recunoştea vocea celeilalte şi Catherine trebuia să 
înţeleagă că i se promisese că va fi sunată la primele ore ale dimineţii. Prin 
urmare, dădu telefon la apartamentul unde locuia aceasta în Hong Kong; nu 


răspunse nimeni, aşa că telefonă din nou pentru a se convinge că formase 
numărul corect. Nimic. Disperată, fără să-i mai pese de nimic, sună 
consulatul. 

— Cu doamna Staples din serviciul diplomatic, vă rog. Sunt o prietenă 
de a ei din Treasury Board, din Ottawa. Aş vrea să-i fac o surpriză. 

— Legătura telefonică este foarte bună. 

— Nu sunt din Ottawa, sunt de aici, spuse Marie, închipuindu-şi faţa 
recepţionerei vorbăreţe. 

— Îmi pare rău, doamna Staples lipseşte. Ca să vă spun drept şi comisia 
o caută. Dacă puteţi să-mi lăsaţi un număr de telefon... 

Marie puse receptorul în furcă. O cuprinse deznădejdea. Era aproape 
ora 10. Catherine se scula devreme. “Primul lucru mâine dimineaţă” putea 
însemna intervalul de timp între 7:30 şi 9:30, dar în nici un caz zece - nu în 
această situaţie. Zece minute mai târziu, sună telefonul. Începea un alt fel de 
panică, mult mai brutală. 

— Marie? 

— Catherine, eşti bine? 

— Da, fireşte. 

— Ai spus că mi vei telefona la primele ore ale dimineţii! De ce n-ai dat 
telefon mai devreme? Începusem să-mi ies din minţi! Poţi să vorbeşti? 

— Da, sunt la un telefon public... 

— Ce s-a întâmplat? Ce se întâmplă? Cine-i bărbatul cu care te-ai 
întâlnit? 

Urmă o scurtă pauză pe fir, care pentru o clipă i se păru Mariei 
nefirească, fără să ştie însă de ce. 

— Vreau să te linişteşti, Marie, spuse Staples. Nu ţi-am telefonat înainte 
pentru că aveai mare nevoie de odihnă. Cred că am unele răspunsuri pe care 
le doreşti - şi de care ai nevoie. Lucrurile nu sunt atât de groaznice cum par şi 
trebuie să-ţi păstrezi calmul. 

— La dracu, sunt calmă, atât cât pot fi! Despre ce naiba vorbeşti acolo? 

— Pot să-ţi spun că bărbatul tău trăieşte. 

— Iar eu pot să-ţi spun că e expert în ce face - ce a făcut.Nu-mi spui 
nimic nou. 

— Plec spre tine în câteva minute. Traficul e aglomerat, ca întotdeauna, 
poate chiar mai rău din cauza trupelor de securitate ce înconjoară delegaţiile 
Chino-Britanice şi blochează străzile şi tunelul dar, oricum, n-ar trebui să-mi 
ia mai mult de o oră jumătate sau poate două să ajung. 

— Catherine, vreau nişte răspunsuri! 

— Ți le voi da, cel puţin câteva dintre ele. Odihneşte-te, Marie încearcă 
să te linişteşti. Totul va fi bine. Vin repede. 

— Omul ăsta, întrebă nevasta lui David Webb, cu glas rugător, vine cu 
tine? 

— Nu, voi fi singură, nimeni nu mă va însoţii. Avem de vorbit. O să te 
vezi cu el mai târziu. 

— În regulă. 


Oare fusese ceva în tonul lui Catherine? se întrebă Marie după ce 
termină convorbirea. Sau faptul că aceasta nu-i spusese nimic concret, deşi 
afirmase că poate vorbi liniştită, fiindcă era un telefon public? Femeia pe care 
o cunoştea ea, ar încerca să potolească neliniştile unui prieten aflat la 
ananghie dacă ar avea nişte fapte concrete sau măcar i-ar da un singur 
indiciu, de importanţă vitală, în cazul în care informaţia pe care o deţine era 
prea complicată. Ceva cât de mic. Soţia lui Webb merita măcar atât! În loc de 
asta însă, auzise fraze diplomate şi aluzii, dar nici un amănunt palpabil. Era 
ceva ciudat care depăşea puterea sa de înţelegere. Catherine o protejase, îşi 
asumase nişte riscuri enorme, atât pe plan profesional, când a fost de acord să 
nu-şi înştiinţeze consulatul, cât şi pe plan personal, expunându-se primejdiei. 
Marie ştia că ar trebui să-i fie recunoscătoare pentru toate acestea, extrem de 
recunoscătoare chiar, şi totuşi, simţea cum ise strecoară o umbră de îndoială 
în suflet. Spune din nou Catherine, strigă ea în sine, spune că totul va fi bine! 
Nu pot să mai gândesc. Nu mă pot concentra aici! Trebuie să ies afară... Am 
nevoie de aer! 

Pe bâjbâite, îmbrăcă hainele pe care le cumpărase împreună cu 
Catherine în seara trecută când ajunseseră în Tuen Mun. Mai întâi Staples o 
dusese la un doctor care îi examinase picioarele şi i le pansase, după care îi 
dăduse nişte papuci de spital şi îi prescrisese să poarte tenişi cu talpă groasă, 
în cazul în care avea să meargă mult în decursul următoarelor zile. 

De fapt Catherine cumpărase hainele iar Marie o aşteptase în maşină; şi, 
luând în consideraţie starea de tensiune în care se afla, gustul ei se dovedise 
atât funcţional, cât şi cochet. Unei fuste de bumbac verde uni, i se adăugase o 
bluză albă, tot de bumbac, şi o mică geantă, deasemeni albă. Apoi mai luase şi 
o pereche de pantaloni largi, de culoare verde închis - shortul era cam 
nepotrivit - şi o altă bluză cu croială simplă. Toate erau copii ale unor produse 
de casă cunoscute, cu numele pe etichete scrise corect. 

— Sunt foarte drăguţe, Catherine. Îţi mulţumesc mult. 

— Se asortează la culoarea părului, îi spuse Catherine. Nu că se va 
observa în Tuen Mun - nu vreau să ieşi prea mult din casă - dar tot va trebui 
să plecăm de aici într-o zi. Apropo, în cazul în caresunt reţinută la birou şi ai 
nevoie de ceva, ţi-am pus nişte bani în geantă. 

— Credeam că nu trebuie să părăsesc apartamentul, şi că urmează să 
cumpărăm câte ceva de-ale gurii, ca să am. 

— Nu ştiu nici eu ce mă aşteaptă în Hong Kong. Dacă e destul de furios, 
Lin ar putea să dezgroape cine ştie ce lege prăfuită, colonială şi să mă pună 
sub arest la domiciliu... Pe Blossom Soon Street e un magazin de încălţăminte. 
Va trebui să încerci o pereche de tenişi. Te însoțesc, bineînţeles. 

După câteva clipe de tăcere, Marie începu din nou: 

— Catherine, cum de ştii atât de multe despre locul acesta? Nu văd nici 
un alt alb pe străzi. Al cui este apartamentul? 

— Al unui prieten, spuse Staples fără alte explicaţii. Rămâne nefolosit 
perioade îndelungate, aşa că mai vin aici ca să mă odihnesc. Atât îi spusese 
Catherine, subiectulera tabu. Chiar şi când vorbiseră aproape o noapte 


întreagă, nu reuşise să o provoace să-i dea mai multe amănunte. Era o temă 
pe care pur şi simplu nu voia să o discute. 

Marie îmbrăcă pantalonii şi bluza, după care se luptă să-şi pună tenişii 
prea mari pentru ea. Apoi cobori cu grijă scările şi ieşi în strada aglomerată, 
devenind dintr-o dată conştientă de privirile pe care le atrăgea asupra sa. Se 
întrebă pentru un moment dacă nu ar trebui să se întoarcă şi să intre înapoi în 
apartament. Dar nu putea; evadarea dintre cei patru pereţi ai micului 
apartament o ajuta să-şi recapete puterile. Se plimbă încet pe trotuar, 
fascinată de culorile, agitația febrilă şi nesfârşita vorbărie sacadată din jurul 
său. Ca şi în Hong Kong, firme luminoase în culori ţipătoare se ridicau 
pretutindeni deasupra clădirilor, şi, peste tot, vedea oameni care se tocmeau 
şi se certau la standuri şi în faţa uşilor magazinelor. Era într-adevăr ca şi cum 
o parte din colonie fusese dezrădăcinată şi apoi implantată pe o întindere 
vastă. 

Dădu peste o şosea neterminată, la capătul unei străzi lăuntrice, unde 
lucrul era aparent abandonat, poate numai temporar, deoarece utilajele 
speciale - nefolosite şi ruginite zăceau pe margini. Două marcaje în limba 
chineză se aflau de fiecare parte a şoselei. Înaintând cu precauţie, Marie 
cobori panta abruptă până pe ţărmul pustiu şi se aşeză pe o stâncă. Minutele 
de libertate se transformară în clipe preţioase de linişte. Privi în depărtare şi 
văzu vasele navigând dinspre docurile portului Tuen Mun sau apropiindu-se 
de țărm, dinspre China. Din câte vedea, primele erau bărci de pescuit, cu 
năvoade atârnate peste borduri, iar cele ce soseau din China erau, cele mai 
multe din ele, cargouri mici încărcate cu lăzi cu diferite produse. Erau şi nave 
de grăniceri, cenuşii şi suple arborând drapelul Republicii Populare Chineze. 
Arme amenințătoare şi negre erau montate pe puntea fiecăreia dintre ele. 
Bărbaţi în uniforme stăteau neclintiţi alături, cercetând orizontul prin 
binocluri. Din când în când, câte un vas militar acosta, câteva vase de patrulă 
răzlețe împingeau câte o barcă de pescari, stârnind gesturi disperate din 
partea pescarilor. Ridicând nepăsător din umeri, soldaţii întorceau cârma şi se 
îndepărtau. Totul era un joc, gândi Marie. Nordul îşi afirma pe tăcute 
supremaţia absolută iar Sudului nu-i rămânea decât să protesteze împotriva 
violării apelor teritoriale. Primul avea forţa oţelului şi a disciplinei, al doilea 
năvoadele şi perseverenţa. Nici unul nu ieşea victorios pentru că pe amândoi 
îi învingeau până la urmă plictiseala şi neliniştea. 

— Jing cha! strigă o voce de bărbat, din spate, de la distanţă. 

— Shei! ţipă un al doilea. Ni zai zher gan shemma? 

Marie se răsuci brusc. Doi bărbaţi aflaţi la capătul drumului în 
construcţie o luară la goană către ea, strigându-i nişte ordine. Se ridică cu 
greu în picioare, ţinându-se de stânci. Cei doi se apropiau. Amândoi erau 
îmbrăcaţi într-un fel deuniforme paramilitare, iar când se apropiară mai mult, 
văzu că erau foarte tineri adolescenţi - maximum douăzeci de ani. 

— Bu xing! lătră băiatul cel mai înalt, uitându-se înapoi în sus, şi 
făcându-i semn tovarăşului său să o înşface. Orice voiau să-i facă, trebuia să 
se petreacă repede. Cel de-al doilea tânăr îi imobiliză braţele pe la spate. 


— Opriţi-vă! strigă Marie, zvârcolindu-se. Cine sunteţi? 

— Doamna vorbeşte englezeşte, observă primul băiat. Şi eu vorbesc 
englezeşte, adăugă el plin de sine, mieros. Am lucrat la un bijutier, în 
Kowloon. Din nou aruncă o privire rapidă înspre şoseaua neterminată. 

— Atunci spune-i prietenului tău să-şi ia mâinile de pe mine! 

— Doamna nu-mi comandă mie ce să fac. Eu îi comand doamnei. 

Tânărul se apropie, privind insistent sânii Mariei, dedesubtul bluzei. 

— Acesta este un drum interzis; o zonă de coastă interzisă. Doamna nu a 
observat marcajul? 

— Nu ştiu limba chineză, îmi pare rău. Plec imediat. Numai spune-i 
amicului tău să mă lase în pace. Deodată, Marie simţi trupul bărbatului din 
spatele său lipindu-se strâns de-al ei. 

— Opreşte-te! ţipă ea, auzind în ureche râsul înfundat şi simțind 
respiraţia caldă pe gât. 

— Doamna are vreo întâlnire cu o barcă de criminali din Republica 
Populară? Le face semne celor de pe mare? Chinezul mai înalt ridică mâinile şi 
apucă nasturii de sus ai bluzei. 

— Poate ascunde un radio sau un dispozitiv de semnalizare? Este de 
datoria noastră să împiedicăm aceste lucruri. Poliţia are încredere în noi. 

— Fir-ai al dracului să fii, i-aţi labele de pe mine! Marie se răsuci violent 
dând din picioare. Cel din spatele ei o trase şi o dezechilibră, iar cel de-al 
doilea o apucă de picioare, încălecând. 

Încordată, întinsă la pământ şi ţinută strâns, nu mai putea face nici o 
mişcare. 

Primul chinez îi sfâşie bluza, apoi sutienul, şi-i apucă strâns sânii cu 
ambele mâini. Marie începu să ţipe şi continuă până când fu lovită peste gură 
şi simţi două degete înfigându-i-se în gât, transformându-i ţipetele într-o tuse 
înăbuşită. Coşmarul de la Zurich începea din nou - viol şi moarte pe Guisan 
Quai. 

Cei doi o purtară pe sus spre un loc cu iarba înaltă. Băiatul din spate îşi 
încleştă mâna peste gura ei, apoi îşi puse iute braţul drept, împiedicând-o să 
respire şi să ţipe. 

O aruncară la pământ, unul dintre atacatori acoperindu-i acum faţa cu 
abdomenul dezgolit, în timp ce celălalt îi trăgea pantalonii şi îi băga mâinile 
între picioare. Era la Zurich - numai că întunericul rece al Elveţiei fusese 
înlocuit cu căldura umedă a Orientului, fluviul Limmat cu alt fluviu, mult mai 
mare, mult mai pustiu, şi, avea în faţă acum două fiare, nu una. 

Simţi deodată trupul chinezului mai înalt peste ea, împingându-se cu 
forţă, furios că nu putea să o pătrundă din cauza zvârcoliturilor ei care-i 
respingeau asaltul cu disperare. Pentru o clipă, băiatul culcat peste faţa ei se 
ridică şi-şi vâri mâna în pantaloni. În scurta clipă de revelaţie, lumea Mariei se 
sparse în bucăţi! Îşi înfipse cu putere dinţii în carnea de deasupra; sângele 
ţâşni şi ea simţi gustul greţos al cărnii crude în gură 

Urmară urlete înfiorătoare; braţele îi fură eliberate. Izbi cu picioarele în 
toate părţile în timp ce tânărul oriental se rostogolea la vale ţinându-se de 


burtă. Apoi Marie arse un genunchi în organul dezgolit de deasupra 
abdomenului ei şi încercă să sfâşie faţa schimonosită, plină de sudoare a celui 
mai înalt, şi să tipe - să strige, să roage, să urle, cum n-o mai făcuse niciodată 
în viaţa ei. Ţinându-se cu mâinile de testicule, băiatul se năpusti cu furie 
asupra ei. De data aceasta nu pentru a o silui, ci pentru a o opri cu orice preţ 
să mai ţipe. 

Sufocată, Marie simţi cum se cufundă treptat în întuneric. Apoi, când îi 
pierise orice urmă de speranţă, auzi voci în depărtare, voci intrigate care se 
apropiau. În acel moment ştiu că trebuia să scoată un ultim strigăt de ajutor. 
Disperată, îşi adună toate puterile şi-şi înfipse unghiile în mutra contorsionată 
a tânărului de deasupra ei, eliberându-şi pentru o secundă gura din 
strânsoare. 

— Aici! Aici! Jos! 

Deodată văzu oameni roind în jurul său; auzi zgomote înfundate de 
pumni şi şuturi, apoi urlete furioase. Însă nebunia din jur nu o mai afecta. Apoi 
o cuprinse întunericul; ultimele gânduriii fură numai parţial îndreptate asupra 
sa însăşi. 

David! David, pentru numele lui Dumnezeu, unde eşti? Nu te lăsa 
doborât, iubitule! Nu-i lăsa să-ţi distrugă viaţa din nou. Mai presus de toate, nu 
le permite să te distrugă! Ei mă vor şi pe mine, dar nu mă voi lăsa aşa uşor! 
De ce se întâmplătoate acestea? Oh, Dumnezeule, de ce oare? 

Se trezi pe un pat de campanie, într-o încăpere mică, fără ferestre. O 
chinezoaică tânără îi ştergea fruntea cu o pânză parfumată, răcoroasă. 

— Unde...? şopti Marie. Unde e... asta? Unde mă aflu? Fata zâmbi gingaş 
şi înălţă din umeri, făcând semn cu capul înspre cealaltă parte a patului de 
campanie, unde se afla un chinez îmbrăcat în haine tradiţionale, dar cu o 
tunică albă în loc de cămaşă, şi căruia Marie nu-i dădu mai mult de treizeci de 
ani. 

— Permiteţi-mi să mă recomand, spuse bărbatul într-o engleză cu 
accent, dar corectă. Mă numesc Jitai şi lucrez pentru filiala Tuen Mun a Băncii 
Hang Chow. Vă aflaţi în camera din spate a unui magazin de ţesături 
aparţinând unui prieten şi în acelaşi timp client de-al meu, domnul Cheng. V- 
au adus aici şi apoi m-au chemat pe mine. Aţi fost atacată de două haimanale 
ale Di-di Jing Cha-ului, ceea ce în traducere liberă înseamnă Poliţia Auxiliară a 
Tinerilor. Este unul din acele programe sociale bine intenţionate, care aduc 
multe beneficii, dar în care uneori se mai rătăcesc şi “mere pădureţe”, cum 
spuneţi voi, americanii. 

— Ce vă face să credeţi că sunt americancă? 

— Accentul dumneavoastră. În timp ce vă aflaţi în stare de inconştienţă 
aţi vorbit despre un bărbat pe nume David. Un prieten drag, nu mă îndoiesc. 
Aţi dori să-l găsiţi. 

— Ce am mai spus? 

— Nimic serios. Nu eraţi prea coerentă... 

— Nu cunosc pe nimeni cu numele de David, spuse Marie ferm. Sau, mă 
rog, nu aşa cum credeţi dumneavoastră. Trebuie să fi fost unul dintre acele 


deliruri care scot la suprafaţă amintiri foarte îndepărtate. 

— Faptul e lipsit de importanţă. Starea sănătăţii dumneavoastră este 
cea care contează. Suntem copleșiți de ruşine şi părere de rău pentru tot ceea 
ce vi s-a întâmplat. 

— Unde sunt cei doi nenorociti, ticăloşii? 

— Au fost prinşi şi vor fi pedepsiţi. 

— Sper că vor petrece zece ani în închisoare. Chinezul se încruntă. 

— Pentru asta e nevoie de intervenţia poliţiei - o plângere oficială, o 
audienţă înaintea unui magistrat şi multe alte proceduri legale. 

Marie privi fix înspre bancher. 

— Acum, dacă doriţivă voi însoţi până la poliţie în calitate de interpret. 
Noi am aşteptat să vă reveniţi pentru că ne-am gândit că ar trebui mai întâi să 
aflăm dorinţele dumneavoastră în această privinţă. Aţi trecut prin atâtea şi vă 
aflaţi aici în Tuen Mun, singură, din motive pe care numai dumneavoastră le 
cunoaşteţi. 

— Nu, domnule Jitai, spuse Marie încet. Aş prefera să nu depun o 
plângere. Mă simt bine acum şi apoi, răzbunarea nu e importantă pentru 
mine. 

— Pentru noi însă, da doamnă. 

— Ce vreţi să spuneţi? 

— Atacatorii dumneavoastră îşi vor purta ruşinea până în noaptea nunţii, 
când virilitatea lor va lăsa de dorit. 

— Înţeleg. Dar sunt tineri... 

— Azi dimineaţă, după cum am aflat, nu a fost prima lor încercare. Sunt 
josnici şi vor fi pedepsiţi pentru aceasta. 

— Azi dimineaţă? Dumnezeule, cât este ceasul? De cât timp mă aflu aici? 

Bancherul îşi privi ceasul. 

— De aproape o oră. 

— Trebuie neapărat să mă întorc la apartamentul meu, chiar acum. Este 
important. 

— Doamnele doresc să vă coasă puţin hainele. Sunt nişte croitorese 
excelente şi nu va dura mult. Dar au fost de părere că nu ar fi bine să vă 
treziţi dezbrăcată. 

— N-am timp. Trebuie să mă întorc chiar acum. Of, doamne! Habar n-am 
în ce parte e şi nici n-am adresa! 

— Cunoaştem noi clădirea, doamnă. O femeie albă, înaltă, frumoasă şi 
mai ales singură este remarcată cu uşurinţă în Tuen Mun. Ştirea se 
răspândeşte cu repeziciune. Vă vom conduce noi acolo, chiar acum. 

Apoi bancherul se întoarse şi spuse ceva rapid în chineză, adresându-se 
cuiva din spatele unei uşi întredeschise aflate în spatele său, timp în care 
Marie se sculă din pat.Dintr-odată se trezi în faţa unei mulţimi de oameni ce 
priveau înăuntru. Se ridică în picioare - care o dureau cumplit - şi rămase aşa 
o clipă, clătinându-se uşor şi strângând pe lângă ea bucăţile bluzei sfâşiate. 

Uşa se deschise încet şi îşi făcură apariţia două femei în vârstă, purtând 
pe braţe haine din mătase viu colorată. Îi aduseră un fel de kimono, pe care i-l 


puseră delicat pe umeri, acoperindu-i bluza ruptă şi o parte din pantalonii 
verzi murdăriţi, împreună cu o eşarfă lungă, pe care i-o înfăşurară în jurul 
taliei şi i-o legară într-un nod, totul făcut cu nespusă blândeţe. 

Chiar nervoasă cum era,Marie trebui să admită că veşmintele erau 
deosebit de frumoase. 

— Veniţi, doamnă, spuse bancherul atingându-i uşor cotul. Vă voi însoţi. 

Intrară în magazinul de ţesături. Marie dădea din cap în semn de salut şi 
încerca să zâmbească mulţimii de chinezi care se înclinau înaintea ei, privind- 
o cu ochi întunecaţi şi plini de tristeţe. 

Când, în sfârşit, ajunse în micul său apartament, îşi scoase eşarfa şi 
kimonoul apoi se întinse pe pat, şi se strădui să găsească o logică acolo unde 
nimic nu părea să aibă sens. Îşi îngropă faţa în pernă, încercând să-şi alunge 
din minte imaginile oribile ale dimineţii, dar murdăria nu se lăsa curățată. Pe 
faţă îi apărură broboane de sudoare şi, cu cât strângea mai tare ochii, cu atât 
mai violent îi reveneau imaginile celor petrecute, întreţesute cu îngrozitoarele 
aduceri aminte de la Zurich, din Guisan Quai, când un bărbat pe nume Jason 
Bourne îi salvase viaţa. 

Îşi înăbuşi un țipăt şi sări din pat. Rămase în picioare, tremurând. Merse 
în bucătărie şi deschise robinetul, întinzând mâna după un pahar. Jetul de apă 
era subţire, iar ea privea absentă cum se umple paharul. 

Sunt momente când oamenii ar trebui să ia o pauză de gândire - 
Dumnezeu mi-e martor, eu însumi o fac mai des decât orice psihiatru care se 
respectă..., Lucrurile ne copleşesc... trebuie să încercăm să ne adunăm - 
Morris Panov, prietenul lui Jason Bourne. 

Închise robinetul, bău puţin din apa călduţă şi se înapoie în camera care 
servea în acelaşi timp de dormitor, sufragerie şi loc de plimbare. Se opri în 
cadrul uşii şi privi împrejur, ştiind acum de ce i se părea sanctuarul acesta 
atât de grotesc. Era o adevărată celulă. Mai rău, era o formă foarte palpabilă a 
unei captivităţi solitare. Fusese din nou izolată, lăsată numai cu gândurile şi 
spaimele ei. Se îndreptă spre fereastră, aşa cum ar fi făcut-o un prizonier, şi 
privi la lumea de afară. Ceea ce zări nu era decât o prelungire a celulei în care 
se afla, nu se simţea de fel liberă în strada aceea aglomerată de dedesuptul ei. 
Era o lume pe care nu o cunoştea şi în care nu-şi găsea locul. Dincolo de cele 
întâmplate de dimineaţă pe plajă, se simţea ca un intrus care nu putea nici 
înţelege şi nici a fi înţeles. Era singură, iar singurătatea o scotea din minţi. 

Amorţită, Marie se uită în lungul străzii. Era acolo! Catherine! Stătea cu 
un bărbat lângă o maşină de culoare gri, cu capetele întoarse, privind către 
alţi trei bărbaţi, postați la trei metri în spatele lor, lângă o altă maşină. Toţi 
cinci erau extrem de vizibili, pentru că nu semănau cu ceilalţi oameni de pe 
stradă - erau albi într-o mare de chinezi, străini într-un loc nefamiliar, în mod 
evident îi neliniştea ceva, deoarece continuau să-şi facă semne din cap, cu 
ochii în toate părţile, dar în special într-un anumit loc... casa în care se afla 
Marie. Trei dintre bărbaţi erau tunşi foarte scurt - tunsoare militară, specifică 
soldaţilor din infanteria marină. 

Soldaţi din infanteria marină americană! 


Bărbatul de lângă Catherine - civil, judecând după tunsoarea sa - 
vorbea repede, împungând aerul cu arătătorul... Marie îl recunoscu! Era cel 
de la Departamentul de Stat, cel care discutase cu ea şi cu David în Maine! 
Subsecretarul cuprivirea moartă, care-şi masa încontinuu tâmplele şi care nu 
încercase să protesteze atunci când David îi declarase că nu avea încredere în 
el. McAllister. Acesta era omul cu care îi spusese Catherine că se întâlnise. 

Dintr-odată piesele abstracte şi lipsite de înţeles ale unui joc oribil se 
asamblară şi ea înţelese totul. Pe măsură ce urmărea cu privirea scena de 
dedesubtul său, totul i se limpezi. Doi soldaţi din cea de a doua maşină 
traversară strada, apoi se despărţiră. Cel care stătea lângă Catherine schimbă 
câteva cuvinte cu McAllister, apoi alergă spre dreapta, scoțând din buzunar 
un mic radio portabil. Staples îi spuse ceva Subsecretarului de Stat şi privi în 
sus către apartament. Marie se retrase iute din dreptul ferestrei. 

Voi lupta de acum înainte singură, fără ajutorul nimănui. 

Foarte bine. 

I se întinsese o capcană! Catherine Staples fusese mituită.Nu-i mai era 
prietenă, îi devenise duşman! Marie ştia că trebuie să fugă. Pentru numele lui 
Dumnezeu, fugi! Apucă geanta albă cu banii în ea şi privi o clipă spre 
mătăsurile de la magazinul de ţesături. Le luă cu ea şi ieşi repede din 
apartament. 

Blocul avea două holuri: unul străbătea clădirea de-a latul şi se termina 
cu scara principală de pe partea dreaptă, ce dădea drept în stradă, iar celălalt 
îl împărțea în două pe primul, în forma unui T întors, şi ducea înspre o ieşire 
din spate. 

Această o a doua scară era folosită pentru transportarea gunoiului la 
ghene, în aleea din spate. Catherine i-o arătase întâmplător când sosiseră, 
explicându-i că o hotărâre a consiliului local interzicea depozitarea deşeurilor 
şi a gunoiului în strada ce reprezenta principala magistrală a cartierului Tuen 
Mun. Marie alergă pe coridor către uşa din spate şi o deschise. Îşi pierdu 
pentru o clipă cumpătul când se trezi faţă în faţă cu un bătrân aplecat de 
spate, cu o mătură de paie în mână. Acesta se uită la ea puţin, după care 
scutură din cap cu curiozitatea întipărită pe chip. Marie făcu un pas, în timp 
ce chinezul intra în bloc; apoi ţinu uşa uşor întredeschisă aşteptând ca Staples 
să apară pe scara principală. Dacă aceasta, găsind apartamentul gol, s-ar fi 
întors repede şi ar fi coborât scările în fugă pentru a ieşi în stradă unde o 
aşteptau McAllister şi cei câţiva soldaţi din infanteria marină, ea s-ar fi putut 
apoi strecura neobservată înapoi în apartament ca să-şi ia hainele pe care-i le 
cumpărase Staples. Speriată cum era, nu se gândise decât în fugă la ele, luase 
doar mătăsurile, pentru că nu-şi putea permite să piardă momente preţioase 
scotocind prin dulapul unde le pusese Catherine, îngrămădite lângă alte haine 
de toate felurile. Acum se gândea că ar fi fost bine să le aibă. Nu putea merge 
- cu atât mai puţin fugi - pe stradă, îmbrăcată într-o bluză ruptă şi nişte 
pantaloni murdari. Ceva era în neregulă. Bătrânul! Stătea acolo privind fix la 
capătul uşii. 

— Pleacă de aici! şopti Marie. 


Zgomot de paşi. Zgomotul pantofilor cu toc, pe scările metalice din faţa 
clădirii. Dacă era Catherine, trebuia să treacă de-al doilea hol îndreptându-se 
spre apartamentul său. 

— Deng yi deng! latră bătrânul chinez, continuând să stea nemişcat, cu 
mătura în mână, şi privind fix către Marie. Acesta închise şi mai mult uşa, 
lăsându-şi un spaţiu de nici un centimetru. 

Staples se ivi şi aruncă o privire scurtă, curioasă bătrânului căruia după 
toate aparențele îi auzise vocea stridentă şi furioasă. Fără să încetinească, îşi 
continuă drumul, pentru a ajunge cât mai repede la apartamentul său. Marie 
aşteptă; bătăile din piept păreau că au ecou în întunericul scărilor. Apoi auzi 
glasul lui Catherine - implorare îngrozită. 

— Nu! Marie! Marie, unde eşti? Zgomotul de paşi ce alergau pe ciment 
se făcu auzit din nou, de data aceasta însă mai intens. Catherine dădu colţul şi 
o luă la fugă înspre bătrânul chinez şi înspre uşă - înspre ea. 

— Marie, nu este ceea ce crezi! Pentru numele lui Dumnezeu, opreşte- 
te! 

Marie Webb se întoarse şi alergă în josul scărilor cufundate în întuneric. 
Dintr-odată, o rază de soare lumină casa scărilor apoi dispăru imediat. Cu trei 
etaje mai jos, fusese deschisă uşa şi un bărbat îmbrăcat în costum negru 
intrase rapid; un soldat din infanteria marină. O luă la fugă pe trepte în sus. 
Marie se ghemui în colţul palierului celui de-al doilea etaj. Când soldatul 
atinse ultima treaptă, gata să urce un nou rând de trepte, Marie se aruncă 
asupra lui şi îi izbi un pumn în faţă. Luat prin surprindere, soldatul îşi pierdu 
echilibrul. Primi o nouă lovitură puternică cu umărul în piept, care îl rostogoli 
pe scări în jos. Apoi, Marie sări peste trupul lui prăbuşit pe trepte, în timp ce 
auzea ţipete venind de deasupra capului: 

— Marie! Marie! Ştiu că eşti acolo! Pentru numele lui Dumnezeu, 
ascultă-mă puţin! 

leşi în alee unde începu un alt coşmar, în lumina orbitoare a soarelui din 
Tuen Mun. O luă la fugă de-a lungul străzii din spatele clădirii. Picioarele 
începură să-i sângereze în tenişi. Îşi puse în grabă kimonoul pe ea, şi se opri 
lângă un şir de lăzi de gunoi, unde îşi scoase pantalonii verzi şi-i aruncă în cea 
mai apropiată ladă. Apoi îşi acoperi părul cu eşarfa de mătase şi fugi pe aleea 
imediat următoare, care dădea spre strada principală. Ajunse, în sfârşit, şi în 
câteva secunde se amestecă în masa de oameni ce reprezenta numai o fâşie 
din Hong Kong dincolo de frontierele coloniei. Traversă strada. 

— Uite-o! strigă o voce de bărbat. Cea înaltă! 

Goana reîncepu. Bărbatul care o luase la fugă pe trotuar după ea fu 
dintr-odată împiedicat de un cărucior pus de-a curmezişul străzii. Încercă să-l 
împingă într-o parte dar nu reuşi decât să-şi frigă mâinile pe vasele cu ulei 
încins. Scoase un urlet şi răsturnă căruţul declanşând instantaneu o ploaie 
torențială de injurii din partea proprietarului care, evident cerea despăgubiri. 
Ţipetele acestuia atraseră şi pe alţii care îl înconjurară rapid pe soldatul din 
infanteria marină, forțându-l să dea înapoi. 

— Uite-o acolo! 


În momentul în care auzi aceste cuvinte,Marie fu întâmpinată de un 
potop de cumpărătoare. Se răsuci înspre dreapta pentru a le evita şi alergă 
spre o altă alee, descoperind însă, în scurt timp că nu avea nici o ieşire - în 
capătul ei se afla zidul unui templu chinezesc. Se întâmplă din nou! Cinci 
tineri - adolescenţi în uniforme paramilitare - apărură brusc din cadrul unei 
uşi şi-i făcură semn să treacă! 

— American împuţit! Hoţ şi criminal! Ţipetele aveau rezonanţa unor 
versuri recitate într-o limbă străină. Tinerii se prinseră de braţ şi îl opriră fără 
violenţă pe soldatul cu tunsoare scurtă, îngrămădindu-l într-un zid. 

— Daţi-vă la o parte din calea mea, imbecililor, urlă soldatul. Daţi-vă la o 
parte, sau vă ia dracu’ pe toţi! 

— Dacă ridici mâna... sau scoţi vreo armă... strigă o voce din spate. 

— Am spus eu ceva despre vreo armă? izbucni soldatul din Victoria 
Peak. 

— Dar dacă o faci, continuă vocea, îşi vor desface braţele şi apoi cinci 
Di-di Jing Cha - unii instruiți chiar de voi, americanii - vor fi cu siguranţă în 
stare să facă faţă unui singur om. 

— Daţi-o-ncolo de treabă! Încerc numai să-mi fac datoria! Nu vă priveşte 
pe voi! 

— Ba mă tem că ne priveşte. Din motive pe care nu le cunoaşteţi. 

— Dumnezeii...! Soldatul se sprijini de zid, cu respiraţia întretăiată, 
privind la chipurile tinere, zâmbitoare, din faţa sa. 

— Lai! I se adresă o femeie Mariei, arătândui o uşă mare, cu o formă 
ciudată, fără clanţă, aparent extrem de groasă, impenetrabilă. Xiao Xin. Cu 
grijă. 

— Cu grijă, ce vreţi să spuneţi? Înţeleg. Un bărbat cu şorţ deschise uşa 
şi Marie se repezi înăuntru, simțind dintr-o dată valurile de aer rece. Se găsea 
într-un depozit frigorific undehălci de carne atârnau în cârlige, luminate de 
scânteierea ciudată a becurilor aprinse. Bărbatul cu şorţ aşteptă un minut 
întreg cu urechea lipită de uşă. 

Marie îşi înfăşură şalul de mătase în jurul gâtului şi îşi împreună braţele 
pentru a goni frigul neaşteptat şi înţepător, şi mai tăios din cauza căldurii 
înăbuşitoare de afară. În cele din urmă, bărbatul îi făcu semn să-l urmeze; ea 
se supuse şi-şi croi drum printre hălcile de carne până când amândoi ajunseră 
la ieşirea din uriaşul depozit frigorific. Chinezul smuci o pârghie metalică şi 
împinse uşa grea deschizând-o, apoi îi făcu semn cu capul Mariei care 
începuse să tremure, că poate să treacă. Se găsea acum într-o măcelărie 
părăsită, lungă şi strâmtă, cu ferestrele acoperite cu jaluzele de bambus ce 
filtrau lumina puternică a soarelui de amiază. Un bărbat cu păr alb stătea în 
spatele unei tejghele, lângă fereastra din dreapta şi privea printre şipcile 
jaluzelei la ce se petrecea afară. Îi făcu semn Mariei să se apropie. Din nou, ea 
se supuse. În spatele uşii de sticlă de la intrare, care părea să fie încuiată, 
observă o ghirlandă de flori cu o formă ciudată. Bătrânul o îndemnă să 
privească pe fereastră. Ea depărtă două şipci de bambus. Scena pe care o 
văzu era atât de şocantă, încât pentru o clipă i se opri răsuflarea. Urmărirea 


atinsese punctul culminant. Soldatul îşi flutura frenetic mâinile opărite, 
intrând din magazin în magazin pe partea cealaltă a străzii. Marie îi zări pe 
Catherine Staples şi pe McAllister,- care întreţineau o conversaţie foarte 
aprinsă cu o mulţime de chinezi vizibil nemulţumiţi de felul în care toţi aceşti 
străini tulburau viaţa paşnică, chiar dacă agitată a Tuen Mun-ului. 

În panica sa, McAllister scăpase probabil vreo insultă şi acum avea de 
înfruntat un bărbat de două ori mai în vârstă decât el, un bătrân în veşmânt 
oriental, pe care cu greu îl stăpâneau câţiva tineri mai puţin înfierbântaţi. 
Subsecretarul de Stat dădea înapoi, cu braţele ridicate, încercând să-i 
convingă de bunele sale intenţii, în timp ce Staples făcea eforturi zadarnice 
să-l scoată din mijlocul mulţimii înfuriate. 

Deodată, soldatul cu mâinile opărite zbură prin uşa unui magazin de pe 
partea opusă a străzii. Sticla spartă se împrăştie în toate direcţiile în timp ce 
el se rostogolea pe trotuar, scoțând un urlet de durere în clipa în care mâinile 
îi atingeau pavajul. Fu imediat urmat de un chinez tânăr îmbrăcat într-o tunică 
albă, centură şi pantaloni până la genunchi - ţinuta unui maestru în arte 
marţiale. Soldatul sări în picioare şi, în timp ce adversarul său alerga spre el, 
îi expedie o lovitură în rinichi, urmată de un pumn bine plasat în faţă. Îşi 
înghesui atacatorul în peretele magazinului urlând fără oprire din cauza 
durerii provocate de loviturile date cu mâinile arse. 

Un ultim soldat al trupelor din Victoria Peak apăru în fugă în capătul 
străzii, şchiopătând şi cu umerii încovoiaţi ca după o căzătură - o căzătură pe 
nişte scări, îşi spuse Marie privind uluită la spectacolul de afară. Soldatul sări 
în ajutorul camaradului său chinuit de durere, şi o făcu în mod extrem de 
eficient. Încercările de amatori ale elevilor instructorului de arte marţiale, 
leşinat fură întâmpinate cu o serie de lovituri cu piciorul necruțătoare şi 
manevre derutante ale unui expert judo. 

Pe neaşteptate, strada se umplu de acordurile stridente ale muzicii 
orientale. Talgerele şi instrumentele primitive dinlemn scoteau sunete din ce 
în ce mai ascuţite pe măsură ce muzicanţii ambulanți înaintau în josul 
bulevardului. Mulțimea ce îi însoțea purta placarde acoperite cu flori. Lupta 
încetă; pretutindeni pumnii fură descleştaţi şi braţele se lăsară în jos. 
Deasupra arterei comerciale principale a cartierului Tuen Mun se aşternu 
liniştea. Americanii erau  dezorientaţi; Catherine Staples îşi înghiţi 
nemulţumirea, iar Edward McAllister ridică braţele exasperat. 

Marie privea fascinată schimbarea petrecută afară. Totul luase sfârşit, 
ca printr-un ordin, printr-un semn făcut de către o prezenţă supranaturală ce 
nu putea fi contrazisă. Îşi schimbă poziţia şi privi grupul ce se apropia. Acesta 
era condus chiar de către bancherul Jitai şi se îndrepta spre magazinul 
măcelarului. 

Marie îi zări pe Catherine Staples şi pe McAllister trecând în fugă pe 
lângă mulţimea adunată în faţa magazinului. Apoi, urmând exemplul lor, cei 
doi soldaţi o rupseră la fugă. Cu toţii dispărură în lumina orbitoare a soarelui. 

O bătaie se făcu auzită la uşa din faţă a măcelăriei. Bătrânul cu păr alb 
mută ghirlanda de flori şi deschise. Bancherul Jitai intră şi se aplecă în semn 


de salut în faţa Mariei. 

— V-a plăcut parada, doamnă? întrebă el. 

— Nu ştiu sigur la ce am asistat. 

— La un marş funerar. În cazul de faţă, a fost pentru animalele ucise în 
depozitul frigorific al domnului Woo. 

— Dumneavoastră...? Aţi pus la cale totul? 

— Eram oarecum pregătiţi, îi explică Jitai. Adeseori, fraţii noştri din 
nord reuşesc să treacă graniţa - nu hoţii, cei care vor să se alăture familiilor 
de aici - iar soldaţii îi urmăresc să-i prindă şi să-i trimită înapoi. Trebuie să fim 
gata pentru a-i apăra şi ascunde pe ai noştri. 

— Dar eu...? Ştiaţi? 

— V-am urmărit şi am aşteptat. Vă ascundeţi de ceva, fugeaţi de cineva, 
asta n-a fost greu de ghicit. Ne-aţi spus-o chiar dumneavoastră când aţi 
declarat că nu doriţi să mergeţi înaintea judecătorului şi să „depuneţi o 
plângere”. Acestea v-au fost cuvintele. Aţi fost ghidată către aleea aceasta. 

— Rândul de femei cu sacoşe în mâini... 

— Da. Au traversat strada în acelaşi timp cu dumneavoastră. Vrem şi 
trebuie să vă ajutăm. 

Marie privi scurt printre jaluzele la feţele neliniştite ale mulţimii de 
afară: apoi se întoarse către bancher. 

— De unde ştiaţi că nu sunt o criminală? 

— Nu contează asta. Singurul lucru care contează este insulta ce v-a fost 
adusă de către doi dintre ai noştri. Şi pe lângă aceasta, doamnă, nu păreaţi 
deloc a fi o persoană care fuge din faţa legii. 

— Nu. Asta-i adevărat.Şi, într-adevăr, am mare nevoie de ajutor. Trebuie 
să mă înapoiez la Hong Kong, la un hotel unde să nu mă găsească şi de unde 
să pot telefona fără a fi supravegheată. Trebuie neapărat să iau legătura cu 
persoane care să mă ajute... să ne ajute. 

Marie se opri, susţinând privirea lui Jitai. 

— Bărbatul pe nume David este soţul meu. 

— Înţeleg, spuse bancherul. Dar acum, primul lucru pe care trebuie să-l 
faceţi este să mergeţi la un doctor 

— Poftim? 

— Vă sângerează picioarele. 

Marie privi în jos. Sângele trecuse prin bandaje şi pătase pânza 
tenişilor. 

— Cred că aveţi dreptate, aprobă ea. 

— Abia după aceea urmează hainele, transportul - iar eu însumi mă voi 
ocupa de găsirea unui hotel unde să puteţi sta sub orice nume doriţi. Şi banii. 
Aveţi ceva la dumneavoastră? 

— Nu ştiu, spuse Marie, punând mătăsurile pe tejghea şi deschizând 
geanta. Adică, nu m-am uitat. O prietenă - cineva care am crezut că-mi este 
prietenă - mi-a lăsat nişte bani. 

Scoase bancnotele pe care-i le pusese Catherine în geantă. 

— Nu suntem prea bogaţi aici în Tuen Mun, dar vom încerca să vă 


ajutăm. 

— lar eu nu sunt o femeie săracă, domnule Jitai, îl întrerupse Marie. 
Dacă este necesar, şi dacă trăiesc, fiecare bănuţ văva fi înapoiat cu dobândă. 

— Cum doriţi. Eu sunt bancher. Dar ce ştie o doamnă încântătoare ca 
dumneavoastră despre rate şi dobânzi? zâmbi Jitai. 

— Dumneavoastră sunteţi bancher iar eu sunt economistă. Dar ce ştie 
un bancher despre impactul fluctuaţiei valutare cauzate de inflaţie, în special 
asupra dobânzilor, zâmbi la rândul ei Marie cum nu o mai făcuse de foarte 


mult timp. 
* 


* * 


Aşezată comod pe bancheta din spate a unui taxi ce o ducea în Kowloon, 
Marie avula dispoziţie mai mult de o oră ca să se gândească la ce urma. 
Taximetristului îi mai luă patruzeci şi cinci de minute traversarea suburbiilor 
oraşului, în special a districtului Mongkok, supraaglomerat, timp în care 
Marie putu să-şi continue meditaţia. Locuitorii cartierului Tuen Mun, copleşiţi 
de sentimente de vinovăţie, fuseseră nu numai generoşi şi protectori ci şi 
inventivi. Bancherul Jitai le spusese că victima acelor haimanale era o femeie 
albă care se ascundea pentru a-şi salva viaţa şi trebuia neapărat să ia legătura 
cu prietenii săi care ar putea să-i dea o mână de ajutor. Pentru aceasta trebuia 
să-şi schimbe înfăţişarea. Îi aduseseră îmbrăcăminte occidentală din câteva 
magazine, îmbrăcăminte care-i se păru Mariei ciudată. Simplă şi funcţională, 
era în schimb curată şi sobră. Nu era o marfă ieftină, însă era genul de haine 
alese de către o femeie care ori era lipsită de cel mai elementar simţ al 
frumosului, ori acorda prea puţină importanţă acestui aspect. Apoi, după o oră 
petrecută în camera din spate a unui cabinet de cosmetică, înţelese motivul 
pentru care primise astfel de haine. Femeile roiau în jurul ei; părul îi fu spălat 
şi uscat. Când totul luă sfârşit, se uită în oglindă, cu respiraţia tăiată. Chipul 
său - tras, palid şi obosit - era încadrat de un păr care nu mai era roşcat, ci 
cenuşiu şters cu fire albe din loc în loc. 

Îmbătrânise cu peste zece ani; era o continuare a ceea ce încercase să 
facă după ce evadase din spital, însă mult mai evidentă şi mai completă. Era 
imaginea tipică a turistei serioase, burgheze, - probabil văduvă - care-şi 
drămuia banii şi nu se ducea nicăieri fără o hartă pe care bifa în mod constant 
locurile vizitate dintr-un itinerariu dinainte stabilit. Locuitorii Tuen-Mun-ului 
erau familiarizați cu astfel de turişti, iar reproducerea era fidelă. Jason Bourne 
ar fi fost mulţumit. 

O mai năpădeau şi alte gânduri, care reuşiră să-i ocupe atenţia pe 
parcursul drumului către Kowloon - gânduri disperate pe care încerca să le 
controleze sau să le evite, gonind panica ce putea atât de uşor să pună 
stăpânire pe ea şi să o determine să procedeze cum nu trebuia sau să facă o 
mişcare greşită, care i-ar fi putut dăuna lui David - l-ar fi putut ucide. 
Dumnezeule. David unde eşti? Cum să te găsesc? Cum? 

Încerca să se gândească la cineva care ar putea să o ajute, dar respinse 
fiecare nume şi chip ce-i apăreau înainte pentru că, într-o mai mică sau mai 


mare măsură, toţi contribuiseră la acea strategie oribilă, denumită în mod 
sinistru “beyond - salvage”. Fără scăpare, în care moartea unui individ 
reprezenta singura soluţie acceptabilă. Toţi, în afară de Mo Panov, fireşte, 
însă Mo era un paria în ochii guvernului; acesta îi categorisise pe ucigaşii 
oficiali foarte exact: incompetenţi şi criminali. El nu o putea ajuta, în schimb 
ar fi putut provoca un al doilea ordin “beyond - salvage”. 

Beyond - salvage... Un chip i se contura în minte; o faţă plină de 
lacrimi care-i se rostogoleau pe obraji, suspine înăbușite care implorau milă, 
un prieten cândva foarte apropiat al unui tânăr ofiţer din serviciul diplomatic 
şi al soţiei şi copiilor săi, ce locuiau într-un avanpost îndepărtat numit 
PhnomPenh. Conklin! Numele său era Alexander Conklin! În timpul 
îndelungatei convalescenţe a soţului ei, acesta încercase de mai multe ori să-l 
vadă, însă David nu voise să-l primească amenințând că-l omoară pe fostul 
agent C.I.A. dacă îndrăzneşte să intre pe uşa camerei unde se afla el. Conklin 
fusese înşelat de aparenţe şi îi adusese lui David acuzaţii stupide, neluând în 
seamă apelurile unui amnezic, convins de perfidia şi de trădarea lui. Ajunsese 
până acolo încât încercase să-l omoare el însuşi pe David, într-un cimitir aflat 
în afara Parisului. lar în final, pusese la cale o ultimă acţiune de lichidare în 
New York, într-o casă conspirativă cu numele de Treadstone 71, acţiune care 
fusese foarte aproape de reuşită. Când adevărul despre David ieşise la iveală, 
Conklin fusese copleşit de remuşcări şi mustrări de conştiinţă. Lui Marie îi era 
milă de el. Durerea îi era pe cât de sinceră, pe atât de devastatoare. Ea 
stătuse cu Alex la o cafea, pe verandă, însă David nu dorea să-l mai vadă 
niciodată. Acest om era singurul la care se putea gândi în momentul de faţă şi 
care o putea ajuta. 

Hotelul se numea Empress, se afla pe ChathamRoad, în Kowloon. Era un 
hotel mic, în Tsim Sha Tsui, frecventat de o amestecătură pestriță de rase, nici 
bogaţi nici săraci, cei mai mulţi dintre ei comis voiajori veniţi din Est şi din 
Vest, care aveau afaceri de încheiat. Bancherul Jitai îşi făcuse treaba perfect; 
o cameră cu un pat fusese rezervată pentru o oarecare doamnă Austin, 
Penelope Austin. Numele de Penelope fusese ideea lui Jitai, deoarece citise 
multe romane englezeşti, iar Penelope i se păruse “extrem de potrivit”. Aşa să 
fie, cum ar fi spus JasonBourne. gândi Marie. 

Se aşeză pe marginea patului şi se întinse după telefon, neştiind prea 
bine ce o să spună, dar ştiind că trebuie să o facă. 

— Aş dori să aflu un număr de telefon din Washington D.C., Statele 
Unite, îi spuse ea telefonistei. Este urgent. 

— Va trebui să plătiţi o taxă în plus pentru informaţii de peste ocean... 

— Plătesc, izbucni Marie. Numai faceţi-mi legătura mai repede. Rămân 


pe fir. 

— Da? se auzi o voce somnoroasă la capătul celălalt al firului. Alo? 

— Alex, Marie Webb la telefon. 

— Ei, fir-ai să fii, unde eşti? Unde sunteţi? Te-a găsit David până la 
urmă? 


— Nu ştiu despre ce vorbeşti. Eu nu l-am găsit pe el şi nici el nu m-a 


găsit pe mine. Ştii ce s-a întâmplat? 

— Cine oare crezi tu că era cât p-aci să-mi frângă oasele săptămâna 
trecută aici, la Washington? Chiar David al tău! Toate telefoanele îmi sunt 
înregistrate. Ale lui Mo Panov la fel. Spune-mi unde eşti? 

— În Hong Kong sau mai degrabă în Kowloon. Hotelul Empress, sub 
numele de Austin. Spui că te-a căutat David?? 

— Pe mine şi pe Mo. Am făcut pe dracu-n patru ca să aflăm ce se 
întâmplă, dar peste tot ni s-au pus bețe n roate. Nu, rectific, mai degrabă 
nimeni nu ştie nimic din tot ce se petrece! Aş fi aflat eu ceva dacă ei ar fi ştiut! 
Doamne, Marie, n-am pus strop de băutură în gură de miercurea trecută! 

— Nu ştiam că ai voie. 

— Da, am! Spune-mi ce se întâmplă acolo? 

Marie îi povesti totul, inclusiv amănuntele care dovedeau 
inconfundabilul amestec al guvernului în toată afacerea. Îi spuse şi despre 
evadarea sa. Şi despre ajutorul dat de către Catherine Staples, ajutor care 
până la urmă s-a dovedit a fi o capcană, gândită şi organizată de un bărbat pe 
nume McAllister, pe care-l văzuse în stradă, împreună cu Catherine. 

— L-ai văzut pe McAllister? 

— Se află aici, Alex. Şi încearcă să mă prindă din nou. Prin mine îl 
controlează pe David, şi apoi îl va ucide! Au mai încercat o dată! 

Urmă o pauză - o tăcere plină de amintiri dureroase. 

— Au mai încercat o dată, spuse Conklin cu glas scăzut. Dar asta a fost 
atunci, nu acum. 

— Ce să fac? 

— Stai acolo unde te afli, îi ordonă Alex. Sosesc la Hong Kong cu primul 
avion. Nu ieşi din cameră şi nu mai telefona nimănui. Sunt pe urmele tale, mai 
mult ca sigur. 

— David este aici, Alex! Mi-e groază când mă gândesc la ce l-au obligat 
să facă din cauza mea! 

— Delta a fost cel mai bun luptător pe care l-a avut Meduza. N-a existat 
un al doilea ca el. Ştiu asta. Am văzut cu ochii mei. 

— Acesta este un aspect, şi am încercat să mă obişnuiesc cu el. Dar nu şi 
cu celălalt Alex! Mintea lui! Ce se va întâmpla cu el? 

Conklin făcu din nou o pauză; când vorbi din nou, vocea îi era gravă şi 
chibzuită. 

— O să mai iau un prieten cu mine, un prieten comun. Sunt sigur că Mo 
nu mă refuză. Stai liniştită, Marie. E timpul să dăm cărţile pe faţă. Şi, crede- 
mă pe cuvânt, vor fi date! 


CAPITOLUL 23 


— Cine eşti? strigă Bourne furios, apucându-l pe bătrân de gât şi 
lipindu-l de perete. 

— Delta, opreşte-te! îi ordonă d'Anjou. Vorbeşte mai încet! Te vor auzi 
cei de afară. O să creadă că vrei să-l omori şi or să anunţe recepţia. 

— Telefoanele nu merg, şi s-ar putea foarte bine să-l omor! Jason dădu 
drumul falsului asasin, slăbind strânsoarea din jurul gâtului, apucându-l în 
schimb atât de strâns de cămaşă încât i-o rupse, în timp ce-l trântea într-un 
scaun. 

— Uşa, continuă d'Anjou nervos. Fă-o să stea în picioare pentru numele 
lui Dumnezeu! Vreau să mai fiu în viaţă când voi părăsi Beijing-ul, şi fiecare 
secundă petrecută cu tine îmi diminuează şansele. Uşa! 

Înnebunit, Bourne se întoarse, ridică uşa căzută şi o puse la loc în toc, 
potrivindu-i balamalele şi apoi fixându-le cu câte o lovitură de picior. Bătrânul 
începu să-şi frece gâtul apoi, fulgerător, încercă să sară de pe scaun. 

— Non, mon ami! spuse Francezul, tăindu-i calea. Fă bine şi stai pe loc. 
Nu te ocupa de mine, numai de el. Vezi tu, s-ar putea într-adevăr să te 
omoare. În furia lui, nu are nici un respect pentru vârsta de aur, dar te asigur 
că eu am, pentru că sunt mai aproape de ea. 

— Furie? Asta e curată nebunie! izbucni bătrânul, înecându-se. Eu m-am 
bătut la El Alamein!” şi pe cuvântul meu că mă voi bate şi acum! 

Din nou bătrânul încercă să se ridice de pe scaun, şi din nou d'Anjou îl 
îmbrânci înapoi. Jason se înapoie. 

— Of, britanicul stoic şi viteaz, spuse Francezul. Cel puţin bine că ai 
avut bunul simţ să nu spui că te-ai bătut la Agincourt. 

— Lasă prostiile, strigă Bourne, dându-l la o parte pe d'Anjou şi 
aplecându-se deasupra bătrânului cu mâinile sprijinite de braţele scaunului, 
înghesuindu-l în spătar. Îmi spui unde se află, şi repede, că dacă nu, o să încep 
să-ţi doreşti să nu fi scăpat cu viaţă din bătălia de la El Alamein! 

— Unde se află cine, nebunule? 

— Nu eşti acelaşi cu cel de la recepţie? Nu eşti Joseph Wadsworth, cel 
care a închiriat camera 325? 

— Asta este camera 325, iar eu sunt Joseph Wadsworth. Fost comandant 
de brigadă al corpurilor din Royal Engineers! 

— Când ai sosit aici? 

Wadsworth răspunse arogant: 

— Fiind un oaspete de seamă al guvernului, beneficiez de un anumit 
protocol. De la vamă, am fost escortat până la acest hotel, unde condiţiile sunt 
mizerabile, iar telefonul de-abia dacă funcţionează. 

— Te-am întrebat când te-ai înregistrat! 


19 Agincourt - bătălie din Războiul de o sută de ani, în care englezii, conduşi de regele Henric V, 
i-au înfrânt pe francezi, sub comanda lui Charles d'Albret, în 1415 (n. tr.). 


— Aseară, dar de vreme ce avionul a avut şase ore întârziere, cred că 
mai degrabă ar trebui să spun azi dimineaţă. 

— Ce instrucţiuni primiseşi? 

— Nu sunt sigur că te priveşte. 

Bourne scoase coup-papier-ul de la brâu şi puse vârful ascuţit în 
beregata englezului. 

— Mă priveşte, dacă vrei să te ridici viu de pe scaun. 

— Doamne, Dumnezeule eşti nebun de legat. 

— Ai dreptate, n-am prea mult timp să fiu şi sănătos. Ba chiar n-am 
deloc. Instrucţiunile, spune-mi-le! 

— Sunt destul de inofensive. Trebuie să vină cineva să mă ia în jurul orei 
douăsprezece la amiază, dar, de vreme ce acum este trecut de trei, aş putea 
spune că punctualitatea nu caracterizează guvernul Republicii Populare 
Chineze după cum nu caracterizează nici liniile ei aeriene. 

D'Anjou atinse braţul lui Bourne. 

— Avionul de 11:30, spuse Francezul discret. Acest om nu este decât o 
momeală şi nu ştie nimic. 

— Atunci trădătorul tău se află aici, dar în altă cameră, îi răspunse Jason 
peste umăr. Trebuie să fie aici! 

— Nu mai adăuga nimic. Va fi interogat. 

Cu o autoritate neaşteptată, d'Anjou îl îndepărtă pe Bourne din faţa 
scaunului şi spuse bătrânului pe tonul grăbit al unui ofiţer superior: 

— Uite ce este comandante, ne cerem scuze pentru deranj, ştiu că a fost 
neplăcut. Aceasta este cea de a treia cameră în care am intrat. Avem nevoie 
de numele ocupanților pentru un interogatoriu de şoc. 

— Ce anume de şoc? Nu înţeleg. 

— Unul dintre cei patru oameni aflaţi pe acest palier, a băgat în ţară 
droguri evaluate la peste cinci milioane de dolari. 

Pentru că n-a fost niciunul dintre voi trei, acum ştim sigur unde se află 
omul nostru. Îţi sugerez să faci la fel ca ceilalţi. Spune că a dat peste tine un 
beţiv, furios din cauza condiţiilor din hotel. Asta vor spune şi ei. Asemenea 
lucruri se întâmplă des pe aici şi este mai bine să nu creezi suspiciuni. 
Guvernul de aici reacţionează adesea violent la fapte de felul ăsta. 

— N-aş dori asta, bolborosi Wadsworth. Pensia nenorocită pe care o 
primesc e şi aşa prea mică - n-am nevoie de încurcături. 

— Uşa, domnule maior, ordonă d'Anjou, adresându-i-se lui Jason. Uşurel. 
Încearcă s-o ţii drept. 

Francezul se întoarse către englez. Stai aici în cameră şi nu anunţa 
deocamdată pe nimeni, comandante. Lasă uşa aşa, proptită, şi dă-ne douăzeci 
de minute să ne ridicăm omul, apoi poţi să faci ce doreşti. Nu uita, a fost un 
betiv furios. Asta pentru propria ta siguranţă. 

— Da, da, fireşte. Un beţiv. Furios. 

— Hai, domnule maior! 

Afară în hol îşi ridicară genţile şi se îndreptară rapid către casa scării. 

— Grăbeşte-te! spuse Bourne. Mai avem încă timp. Asasinul trebuie să-şi 


schimbe înfăţişarea, eu aşa aş face! Mai întâi verificăm ieşirile care dau în 
stradă şi staţiile de taxi. Apoi încercăm să urmăm firul logic, sau, fir-ar al 
dracului, pe cel ilogic. Ne găsim fiecare câte un loc şi ne stabilim nişte 
semnale. 

— Mai întâi de toate trebuie să ne ocupăm de cele două uşi, îl întrerupse 
d'Anjou gâfâind. Pe palierul ăsta. Alege două la întâmplare, dar termină 
repede cu ele. Dă buzna şi fă pe furiosul, înjură, spune cuvintele pe jumătate; 
şi ţipă, fireşte. 

— Vorbeşti serios? 

— Mai serios ca niciodată, Delta. După cum ai văzut explicaţia e perfect 
plauzibilă, iar încurcătura produsă va pune capăt oricărei investigaţii oficiale. 
Conducerea hotelului îl va convinge neîndoielnic pe comandantul nostru să-şi 
ţină gura. Le-ar putea ameninţa slujbele atât de bine plătite... Repede! Alege-ţi 
camerele şi dă-i drumul! 

Jason se opri în faţa următoarei uşi de pe partea dreaptă. Se încordă, 
apoi îşi luă avânt şi izbi cu umărul în mijlocul dreptunghiului de placaj subţire. 
Uşa zbură în lături. 

— Madad, demaa! ţipă o femeie în hindi, pe jumătate dezbrăcată, cu 
sariul căzut în jurul picioarelor. 

— Kyaa baat hai? strigă un bărbat gol, repezindu-se afară din baie, 
înfăşurându-se în grabă cu un prosop. 

Amândoi rămaseră cu gurile căscate, privind la intrusul furios care se 
clătina când într-o parte când în alta şi ce azvârlea pe jos toate lucrurile de pe 
biroul aflat cel mai aproape, răcnind incoerent, răguşit: 

— Hotel împuţit! Closetele nu merg, telefoanele nu merg! Nimic... 
Doamne, asta nu e camera mea! Pardon... 

Bourne ieşi împleticindu-se şi trânti uşa după el. 

— Foarte bine! spuse d'Anjou. Tot aveau probleme cu broasca. 
Grăbeşte-te! încă una. Asta, de aici! Am auzit hohote de râs înăuntru. Două 
voci. 

Francezul îi arătă o uşă pe stânga. Jason izbi din nou în uşă şi o 
deschise, răcnindu-şi nemulţumirile. Dar în loc să dea peste nişte locatari 
surprinşi de această vizită inoportună, fu întâmpinat de un cuplu de tineri, 
amândoi dezbrăcaţi până la brâu, cu ochii sticloşi, fiecare trăgând dintr-o 
ţigară aprinsă. 

— Bun venit vecine, spuse americanul cu o voce voalată, pronunţând 
atent cuvintele. Nu te mai enerva degeaba. Ştiu că telefoanele nu 
funcţionează, dar leacul nostru, da. Hai, încearcă. Te mai destinde. 

— Ce dracu' căutaţi în camera mea? strigă Jason din ce în ce mai ametit, 
în propoziţii şi mai greu de înţeles. 

— Dacă asta este camera ta, prietene, îl întrerupse fata legănându-se în 
scaun, înseamnă că ai fost martor şi la nişte lucruri mai intime, şi nu e în 
obiceiul nostru. 

Chicoti. 

— Dumnezeule, eşti drogată! 


— Iar eu, fără să iau numele Domnului în deşert, i-o întoarse tânărul, pot 
să-ţi spun că tu eşti beat criţă. 

— Noi nu credem în alcool, adăugă fata. Stârneşte duşmănii şi iese la 
suprafaţă ca demonii lui Lucifer. 

— Fă o cură, cât mai ai timp, vecine, continuă tânărul american, vesel. 
Apoi apucă-te de “iarbă” o să-ţi facă bine. Te duc eu pe nişte pajişti unde o să- 
ţi simţi sufletul... 

Bourne ieşi din cameră trântind uşa şi apucă strâns braţul lui d'Anjou. 

— Să mergem, zise el, apoi adăugă, în timp ce se apropiau de casa 
scării: dacă povestea pe care i-ai spus o comandantuluiprinde, ăştia doi vor 
petrece douăzeci de ani sub cerul liber al Mongoliei, castrând berbeci. 

Obişnuinţa specific chinezească de a observa atent lucrurile şi grija 
pentru securitate făcuseră ca hotelul aeroportului să aibă o singură intrare 
imensă, în faţă, pentru oaspeţi, şi o a doua pentru personal, într-o parte 
laterală a clădirii. Cea din urmă era straşnic păzită de gărzi în uniforme, care 
verificau legitimaţiile de serviciu, percheziţionau toate poşetele, genţile şi 
buzunarele mai umflate ale angajaţilor când îşi părăseau locul de muncă. 
Lipsa de familiaritate dintre gărzi şi personalul hotelului lăsa să se înţeleagă 
că primii erau schimbaţi în mod frecvent, înlăturând astfel posibilitatea 
mituirii. 

— Nu va risca o confruntare cu garda, spuse Jason în timp ce treceau pe 
lângă cea de a doua ieşire, cea a personalului. Le fură examinate valizele şi 
explicară că întârziaseră deja la o întâlnire din pricina întârzierii neaşteptate a 
avionului. 

— Arată de parcă ar primi un premiu pentru fiecare aripă de pui fript 
sau săpun furat pe care-l descoperă. 

— Au pică pe cei care lucrează aici, remarcă d'Anjou. Dar de ce eşti aşa 
de sigur că asasinul se mai află încă în hotel? Cunoaşte Beijing-ul. Ar fi putut 
să ia un taxi şi să se mute într-un alt hotel, într-o altă cameră. 

— Nu arătând aşa cum arăta când a coborât din avion, ţi-am mai spus. 
Nu şi-ar putea permite riscul. Eu nu aş face-o. Are nevoie de libertatea de a 
acţiona fără să fie recunoscut sau urmărit de cineva. Trebuie neapărat, pentru 
propria sa protecţie. 

— Dacă-i aşa, atunci cei care vor să-l contacteze ar trebui să-i pună 
subpază camera. Cu acelaşi rezultat. Vor şti cum arată. 

— Dacă aş fi în locul lui, eu n-aş mai sta acolo. Aş avea deja o altă 
cameră. 

— Te contrazici! obiectă Francezul în timp ce se apropia de intrarea 
aglomerată a hotelului. Ai spus că-şi va primi instrucţiunile prin telefon. Cel 
care îi telefonează va cere camera care i-a fost rezervată lui, nu momelii - nu 
lui Wadsworth. 

— Dacă telefoanele funcţionează - o condiţie care ar putea fi un atu 
pentru Iuda al tău - e o problemă minoră să faci legătura de la o cameră la 
alta. O fişă de conectare poate fi introdusă în tabloul de comandă al centralei 
telefonice dacă aceasta este una primitivă, sau programată dacă este una 


computerizată. Nu e mare scofală. Pretextul poate fi oricare: un prieten 
întâlnit în avion, o întâlnire de afaceri, orice. 

— Fals! exclamă d'Anjou. Clientul său de aici, din Beijing, va anunţa 
dinainte centrala hotelului, astfel încât să i se facălegătura direct. 

— Acesta este singurul lucru pe care nu-l va face, spuse Bourne, 
împingându-l afară pe Francez, printr-o uşă rotativă. Strada era plină de 
turişti dezorientaţi şi oameni de afaceri ce încercau să găsească un mijloc de 
transport. Este un risc pe care nu şi-l poate asuma, continuă el în timp ce 
treceau de un şir de autobuze mici, murdare, şi nişte taxiuri vechi parcate la 
colţul străzii. Clientul omului tău îl va ţine pe acesta cât mai departe de el, 
pentru a nu se face nici o legătură între ei doi. Asta înseamnă că totul se va 
limita la un cerc foarte restrâns, de elită, pentru a nu atrage atenţia nimănui 
în special a asasinului tău. Nu se vor arăta nici în preajma hotelului. Vor 
păstra distanţă faţă de el, îl vor lăsa pe el să acţioneze. Poliţia secretă e mult 
prea numeroasă aici; cineva din acel cerc de elită ar putea fi recunoscut. 

— Telefoanele, Delta. Din câte am auzit, ele nu funcţionează. Cum va 
proceda în acest caz? 

Jason se încruntă, parcă încercând să-şi aducă aminte de ceva de mult 
uitat, continuându-şi în acelaşi timp drumul. 

— Timpul e de partea lui, acesta este atuul său. Probabil are instrucţiuni 
auxiliare, pe care va trebui să le urmeze în cazul în care nu este găsit în 
decursul unei perioade stabilite de la sosire - indiferent de motive - care ar 
putea fi nenumărate, ţinând cont de măsurile care trebuie luate. 

— Dar şi în acest caz, tot îl vor supraveghea, nu i aşa? Îl vor aştepta 
undeva şi vor încerca să ia legătura cu el, nu? 

— Desigur, şi el ştie foarte bine asta. De aceea trebuie să treacă 
neobservat şi să ajungă unde trebuie, fără a fi văzut. Este singurul mod în care 
poate păstra controlul. Şi prima lui mutare. 

D'Anjou îl apucă strâns pe Bourne de cot. 

— Atunci cred că am şi dat deja peste unul dintre supraveghetori. 

— Poftim? 

Jason se întoarse, privindu-l pe Francez şi încetinind pasul. 

— Mergi înainte, îi ordonă d'Anjou. Îndreaptă-te spre camionul din faţă. 
Cel ieşit pe jumătate afară de pe stradă, cu bărbatul ăla urcat pe scara 
rabatabilă. 

— Se poate. E serviciul de reparaţii telefonice, spuse Bourne. Rămaseră 
anonimi, în rândurile mulţimii, până când ajunseră în dreptul camionului. 

— Priveşte în sus. “Prefă-te că eşti interesat. Apoi uită-te în stânga. 
Duba aceea parcată destul de departe. În faţa primului autobuz. O vezi? 

Jason o zări şi îşi dădu imediat seama că Francezul avea dreptate. Duba 
era vopsită în alb, părea destul de nouă şi avea ferestre opace. Exceptând 
culoarea, putea fi chiar duba care-l luase pe asasin din Shenzen, la graniţa Lo 
Wu. Bourne începu să descifreze caracterele chinezeşti de pe uşă. 

— Niao Jing Shan... Dumnezeule, este aceeaşi! Numele nu contează - 
aparţine unei rezervaţii de păsări. Rezervaţia de păsări Jing Shan! În Shenzen 


era Chutang, aici are o altă denumire. Cum de ai observat-o? 

— Tipul care se vede prin fereastra deschisă, ultima de pe partea 
dinspre noi. Nu vezi prea bine de aici, dar priveşte în spate către intrare. Şi 
mai e ceva care mă intrigă - ceva neobişnuit pentru un îngrijitor la o 
rezervaţie de păsări. 

— Ce anume? 

— Croiala tunicii şi stofa ei, evident de bună calitate - pare a fi a unui 
ofiţer de armată, şi încă unul degrad superior. Oare glorioasa armată a 
Republicii Populare Chineze a început să recruteze egrete pentru trupele de 
asalt? Sau aşteaptă pe cineva pe care trebuie să-l urmărească? Ascunzătoarea 
ar fi fost perfectă dacă nu şi-ar fi ales un unghi prost, care l-a obligat să 
deschidă fereastra. 

— Nicăieri fără Ecou, spuse Jason Bourne, cândva Delta, omul cel mai 
periculos din Meduza. Rezervații de păsări. Dumnezeule! Ce frumos! Ce 
paravan! Retras şi paşnic. O acoperire diabolică. 

— Stilul chinezesc, Delta. Masca cinstită ascunde faţa necurată. 
Parabolele lui Confucius ne-au avertizat demult. 

— Nu despre asta vorbeam. În Shenzen, la Lo Wu, unde i-am pierdut 
urma pentru prima dată, asasinul a fost luat de un microbuz cu ferestre 
fumurii, care aparţinea tot unei rezervaţii de păsări aflate sub protecţie 
guvernamentală. 

— După cum ai spus, o acoperire excelentă. 

— E mai mult decât atât, Ecoule. Este un semn de recunoaştere. 

— În China, păsările au fost venerate din cele mai vechi timpuri, spuse 
d'Anjou, privindu-l pe Jason uimit. Au fost întotdeauna pictate cu o artă 
deosebită, pe mătăsurile lor minunate. Sunt considerate delicatese deopotrivă 
pentru ochi şi pentru stomac. 

— În acest caz ar putea constitui un mijloc pentru cevamult mai simplu, 
mult mai practic. 

— De pildă? 

— Rezervaţiile de păsări se întind pe suprafeţe foarte mari. Ele sunt 
deschise publicului, sunt sub protecţie guvernamentală, ca peste tot în lume. 

— Ce vrei să spui cu asta, Delta? 

—Într-o ţară în care celor care se opun puterii le e teamă să apară 
împreună în public, ce loc de întâlnire poate fi mai potrivit decât o rezervaţie 
naturală care măsoară kilometri întregi? Nu birouri, nu case sau apartamente 
supravegheate, nici telefoane ţinute sub urmărire sau controlate electronic, ci 
locuri unde nişte oameni iubitori de păsări le pot admira în voie. Fiecare 
deţine un permis oficial, care-i înlesneşte intrarea când accesul în sanctuar 
este interzis publicului larg - pe timp de zi sau de noapte. 

— Valabil din Shenzen până în Peking? E o arie de acţiune mult mai 
întinsă decât cea la care ne-am gândit până acum. 

— Orice ar fi, spuse Jason privind împrejurul său, nu ne priveşte. Pe noi 
ne interesează numai el... Acum trebuie să ne despărţim dar o să păstrăm 
permanent legătura. Eu mă duc... 


—Nu-i nevoie! izbucni Francezul. Uite-l! 

— Unde? 

— Ascunde-te! Vino mai aproape de camion, să nu te vadă! 

— Care din ei este? 

— Preotul care mângâie fetiţa, răspunse d'Anjou, cu spatele la camion, 
privind concentrat mulţimea din faţa intrării hotelului. Un om al bisericii, 
continuă Francezul cu amărăciune. Una din măştile pe care eu l-am învăţat să 
le poarte. Sutana i-a fost făcută special, în Hong Kong, cu numele unui croitor 
de pe Savile Row, care i-a brodat pe guler şi o binecuvântare americană. Pe 
aceasta am recunoscut-o prima. Eu am plătit pentru ea. 

— Te tragi dintr-o dioceză înstărită, spuse Bourne, simțind cum creşte în 
el dorinţa nestăvilită de a-l avea în mână pe omul acela şi de a-l închide într-o 
cameră de hotel, unde să-l poată ţine în siguranţă, pentru ca apoi să 
pornească spre Marie. 

Masca asasinului era bună, chiar foarte bună - şi Jason încercă să 
descopere raţionamentul pe baza căruia se făcuse această alegere. De sub 
pălăria de culoare închisă ieşeau favoriţii cărunţi, iar pe vârful nasului avea 
cocoţaţi nişte ochelari cu rame metalice, subţiri, ce dădeau o expresie austeră 
feţei lipsită de culoare. Ochii mari, umbriţi de sprâncenele arcuite, oglindeau 
bucurie şi surprindere faţă de ceea ce vedea în acest loc nefamiliar lui. Totul 
era creaţia Domnului şi toţi erau copiii Domnului, de aceea mângâia iubitor 
capul micii chinezoaice, zâmbind şi dând din cap îngăduitor înspre mamă. 
Asta era, gândi Jason, cu respect înciudat. Ticălosul emana dragoste. Din 
fiecare gest, din fiecare mişcare ezitantă, din fiecare privire blajină. Era un om 
plin de înţelegere, un pastor credincios al lui lisus. Şi ca atare, nu avea să 
atragă mai mult decât o privire fugară din partea celui care căuta un ucigaş. 

Bourne îşi aduse aminte. Carlos! Şacalul fusese îmbrăcat în acelaşi 
haine de preot, gulerul alb, scrobit, al sutanei scoţându-i în evidenţă 
sobrietatea trăsăturilor latine. Jason îl văzuse când ieşea din biserica Neuill- 
sur-Seine din Paris. Se zăriseră unul pe altul, ochii li se întâlniseră şi fiecare 
ştiuse cine era celălalt, fără să fie nevoie de vreun cuvânt. Prinde-lpe Carlos. 
Ademeneşte-l. Cain e pentru Charlie şi Carlos e pentru Cain. 

Codurile îi invadară mintea iar el alergă din nou, disperat, după el pe 
străzile Parisului... pentru ca, mai apoi, să-i piardă urma în mulţime, în timp ce 
un bătrân cerşetor, ghemuit pe trotuar îi zâmbea obscen. 

Dar acum nu se afla la Paris, îşi spuse Bourne. Nu mai era înconjurat de 
o armată de bătrâni muribunzi, care încercau să-l protejeze pe asasin. De data 
aceasta, la Peking, va prinde un alt criminal. 

— Fii pregătit! spuse d'Anjou, întrerupându-l pe Jason din gândurile 
sale. Se apropie de autobuz. 

— Este plin. 

— Cu atât mai bine. El va fi ultimul care se va urca. Cine poate refuza un 
preot care se grăbeşte? Încă una din lecţiile mele, fireşte. 

Din nou, Francezul avu dreptate. Uşa micului autobuz sărăcăcios tocmai 
se închidea, când fu oprită de braţul preotului, care strecură umărul înăuntru 


şi rugă săi se dea drumul. Uşa se deschise violent; criminalul se înghesui 
înăuntru, şi uşa se închise după el. 

— Este expresul către piaţa Tian An Men, spuse d'Anjou. l-am luat 
numărul. 

— Trebuie să găsim un taxi. Vino! 

— Nu va fi deloc uşor, Delta. 

— Am metodele mele, spuse Bourne ieşind din umbra camionului 
companiei de telefoane după ce autobuzul trecu pe lângă ei. Se strecurară 
prin mulţime până în faţa hotelului aeroportului şi trecură pe lângă şirul de 
taxiuri parcate, până când ajunseră la ultimul. Un nou taxi era gata să se 
alinieze şirului de maşini parcate, când Jason se repezi în stradă şi îi făcu 
semn discret. Taxiul se opri şi şoferul scoase capul pe fereastră. 

— Shemma? 

— Wei! Strigă Bourne, alergând înspre şofer şi ţinând în mână la vedere 
cincizeci de dolari americani. Bi yao bang zhu, spuse el, comunicând şoferului 
că avea mare nevoie de ajutor şi că era dispus să plătească bine. 

— Hao! exclamă şoferul înşfăcând banii. Bingle ba!, adăugăel, explicând 
celorlalţi că trebuie să ducă un turist căruia i se făcuse rău. Jason şi d'Anjou 
urcară. Şoferul începu să vocifereze când văzu că mai există şi un al doilea 
client care-şi făcuse apariţia lângă uşa maşinii. Bourne lăsă să cadă alţi 
douăzeci de yuani peste spătarul scaunului şi omul se îmbună. Întoarse taxiul 
şi îl scoase din rândul celor parcate, apoi ieşi din complexul aeroportului. 

— Drept în faţă ai un autobuz, spuse d'Anjou, aplecându-se înainte şi 
adresându-i-se şoferului într-o chineză stângace. Mă înţelegi? 

— Ai accent Guangzhou, dar înţeleg ce spui. 

— Se îndreaptă către piaţa Tian An Men. 

— Prin ce poartă? întrebă şoferul.Pe ce pod? 

— Nu ştiu. Ştiu numai că numărul autobuzului este 7421. 

— Dacă se termină în unu, spuse şoferul, atunci înseamnă că este Poarta 
Tian şi al doilea pod. Intrarea în oraşul imperial. 

— Există vreun loc de parcare special pentru autobuze? 

— Da, dar vor fi multe şi toate pline, foarte aglomerate. Piaţa Tian An 
Men este foarte aglomerată la această oră a zilei. 

— Ar fi bine să depăşeşti autobuzul de care vorbesc. Am vrea să fim în 
Tian An Men înaintea lui. Crezi că poţi? 

— Bineînţeles, nu-i mare lucru, răspunse şoferul rânjind. Autobuzele 
astea sunt vechi şi deseori au pană pe drum. Putem să ajungem cu trei zile 
înainte ca ei să se afle la partea nordică. 

— Sper că nu vorbeşti serios, îl întrerupse Bourne. 

— Aa, nu. Toţi şoferii sunt mecanici calificaţi - atunci când au norocul să 
ştie unde e motorul. 

Şoferul râse dispreţuitor şi apăsă pe accelerator. 

Trei minute mai târziu depăşiră autobuzul în care se afla criminalul. 
Peste alte trei sferturi de oră ajunseră în dreptul podului construit din 
marmură albă deasupra apelor unui bazin făcut de mâna omului. Podul se afla 


în faţa masivei “Porţi a Păcii Cereşti”, unde de pe platforma întinsă de 
deasupra, conducătorii Chinei asistau la defilarea trupelor de paradă, 
escadroane ale morţii. Dincolo de poarta cu nume atât de nepotrivit se găseşte 
una dintre cele mai extraordinare creaţii umane de pe pământ. Piaţa Tian An 
Men - centru magnetic al Beijing-ului. 

Ceea ce te impresionează cel mai mult când intri pentru prima oară în 
piaţă este vastitatea ei, apoi privirea îţi este atrasă de construcţia imensă a 
“Marii Săli a Poporului”, cu săli de primire pentru mai mult de trei mii de 
persoane. În unica încăpere destinată recepţiilor încap peste cinci mii de 
oameni, iar sala de conferinţe este dotată cu zece mii de locuri, nu prea 
înghesuite.În partea opusă Porții, pierdut printre nori, se ridică un obelisc 
construit pe o terasă înconjurată de balustrade din marmură, ce strălucesc în 
lumina soarelui. Pe postamentul uriaşei construcţii sunt imortalizateîn piatră 
luptele şi realizările revoluţiei lui Mao. Acesta este Monumentul Eroilor 
Naţionali ai Republicii Populare Chineze, iar mormântul lui Mao se află la 
mare cinste în panteon. În piaţă există şi alte clădiri, case memoriale, muzee, 
porţi şi biblioteci - cât poate cuprinde privirea omenească. Însă mai presus de 
toate, ceea ce izbeşte este vastitatea spaţiului deschis. Spaţiu şi oameni 
pentru ochi... iar pentru urechi, altceva, complet neaşteptat. Zece dintre cele 
mai încăpătoare stadioane ale lumii ar încăpea în interiorul pieţii Tian An 
Men, fiecare punând în umbră Colosseumul Romei, şi tot nu i-ar acoperi toată 
suprafaţa. Sute de mii de oameni se pot plimba nestingheriţi prin piaţă lăsând 
încă loc altor sute de mii. Lipseşte însă ceva ce nu lipsea din arenele 
sângeroase ale Romei şi cu atât mai puţin din marele stadioane contemporane 
ale lumii. Zgomotul; de abiaperceptibil, deasupra liniştii întrerupte de 
clinchetele clopoţeilor bicicletelor. Tăcerea este mai întâi liniştitoare, dar apoi 
devine terifiantă. Totul este ca şi cum un imens dom geodezic, transparent, ar 
fi fost coborât peste o suprafaţă de o sută de acri, ca şi cum o comandă 
nerostită, dar înţeleasă, dintr-un regat din adânc, aduce aminte mereu celor 
dinăuntru că se află într-o catedrală. Este nefiresc, ireal, şi totuşi nu există 
ostilitate faţă de vocea neauzită, ci numai acceptare - iar acesta este lucrul cel 
mai înspăimântător, în special atunci când copiii sunt la rândul lor tăcuţi. 

Jason le observă pe toate din fugă, fără emoție. Plăti şoferului suma 
afişată pe contorul maşinii şi îşi concentră atenţia asupra scopului călătoriei 
sale şi a problemelor cu care va fi confruntat alături de d'Anjou. 

Indiferent cum, dacă primise vreun telefon sau dacă se hotărâse până la 
urmă să urmeze instrucţiunile auxiliare, asasinul se afla în drum spre piaţa 
Tian An Men. Spectacolul va începe odată cu sosirea sa, şi fiecare pas îl va 
apropia tot mai mult de omul de încredere al clientului său, premisa fiind că 
respectivul client nu va apărea în public. Însă nu va fi stabilită nici o legătură 
până când impostorul nu va fi sigur că întâlnirea nu este o capcană. De aceea, 
“preotul” îşi va asigura propria protecţie, înconjurând zona unde urma să aibă 
loc întrevederea şi cercetând fiecare om care ar fi putut fi înarmat şi i s-ar fi 
părut suspect. Va ameninţa pe unul sau pe doi dintre ei, înfigându-le vârful 
unui cuţit sau capătul unui pistol amortizor între coaste, apoi le va smulge 


informaţiile de care avea nevoie. O privire prefăcută îi va fi de ajuns pentru a 
se convinge că întâlnirea ce urma să aibă loc nu va fi decât un preludiu la o 
execuţie. Apoi, dacă i se va părea că terenul e liber, va obliga pe unul dintre 
lacheii înarmaţi să se ducă la reprezentantul clientului şi să-i transmită 
ultimatumul său: clientul va trebui să se arate în persoană, intrând astfel în 
plasă. Orice altă soluţie era inacceptabilă; figura principală, clientul, trebuia 
să reprezinte el însuşi garanţia. Apoi va fi stabilit un al doilea loc de întâlnire. 
Acolo va sosi mai întâi clientul care va fi trimis pe lumea cealaltă la primul 
semn suspect. Aşa era felul în care acţiona Jason Bourne şi aşa va proceda şi 
asasinul, dacă gândea cât de cât. 

Autobuzul cu numărul 7421 se îndrepta domol către locul unde 
vehiculele îşi descărcau turiştii. Asasinul îmbrăcat în sutană îşi făcu apariţia 
ajutând o femeie în vârstă să coboare. Îi bătu uşor mâna încurajator,după care 
îşi luă rămas bun. Apoi se întoarse şi se îndreptă rapid către spatele 
autobuzului, şi dispăru. 

— Stai la zece metri în urma mea şi urmăreşte-mă cu atenţie spuse, 
Jason. Fă ce fac şi eu. Când mă opresc sau mă întorc eu, te opreşti sau te 
întorci şi tu. Amestecă-te cu mulţimea; treci de la un grup la altul, dar fă în 
aşa fel încât să ai tot timpul oameni în preajma ta. 

— Fii atent, Delta. Nu este un amator. 

— Nici eu nu sunt. 

Bourne alergă înspre capătul autobuzului, se opri o clipă şi ocoli ţeava 
de eşapament urât mirositoare a motorului. Preotul se afla la vreo cincizeci de 
metri înainte, sutana sa neagră ca un far întunecat în lumina difuză a soarelui. 
Cu sau fără oameni împrejur, era uşor de urmărit. Masca asasinului era destul 
de bună, iar jocul lui era şi mai bun, dar, ca mai toate măştile, avea ataşat un 
risc evident, însă nerecunoscut. Limitarea acestui risc îi deosebea pe cei mai 
buni de cei mai puţin buni. Ca unul aparţinând primei categorii, Jason acceptă 
statutul clerical, însă nu şi culoarea sutanei. Un preot catolic era obligat să 
poarte negru, dar nu şi un vicar anglican; un gri închis s-ar fi potrivit perfect 
dedesubtul gulerului, şi s-ar fi atenuat în lumina soarelui, spre deosebire de 
negru care ieşea în evidenţă. 

Brusc, asasinul se rupse de mulţime şi se furişă în spatele unui soldat 
chinez care făcea poze ţinând aparatul la nivelul ochilor şi mişcându-şi 
constant capul încoace şi încolo. Bourne înţelese. Acesta nu era un soldat 
obişnuit, aflat în permisie în Beijing; era prea în vârstă, iar uniforma îi era 
prea bine croită cum remarcase d'Anjou în privinţa ofițerului aflat în 
microbuz. Aparatul de fotografiat era un pretext transparent, sub care putea 
cerceta mulţimea; asta însemna că locul de întâlnire nu era departe. Jucându- 
şi acum cu convingere rolul, asasinul îşi puse mâna dreaptă pe umărul stâng 
al bărbatului îmbrăcat în uniformă. Stânga îi era ascunsă, iar sutana neagră 
acoperea spaţiul dintre ei doi - o armă fusese înfiptă între coastele ofițerului. 
Soldatul îngheţă, dar reuşi să-şi păstreze atitudinea calmă. Se deplasă odată 
cu asasinul, care-i apucase acum braţul şi îi dădea ordine. Deodată, soldatul 
se îndoi de mijloc, într-o încercare disperată de a se elibera, după care reveni 


imediat scuturând din cap dezaprobator - arma îi fusese din nou înfiptă între 
coaste. Avea de ales: va asculta ordinele sau va muri în Piaţa Tian An Men. Nu 
exista nici un fel de compromis. 

Bourne se răsuci brusc, se aplecă şi începu să-şi lege şiretul de la un 
pantof, cerându-le scuze celor din urma sa. Asasinul îşi verifică spatele, se 
impunea o atitudine evazivă. Jason se ridică. Unde se afla asasinul? Unde era 
impostorul? Uite-l! Bourne fu şocat de ceea ce văzu: asasinul îl eliberase pe 
soldat! De ce? Ofiţerul alerga prin mulţime, ţipând şi gesticulând sălbatic prin 
aer, după care se prăbuşi pe caldarâm. Imediat, oamenii nedumeriţi se 
adunară în jurul trupului său leşinat. 

E o diversiune! Urmăreşte-l în continuare. Jason se repezi după el, 
simțind că sosise momentul. Asasinul nu folosise o armă, ci un ac - şi nu 
împins, ci înfipt între coaste. Scosese din scenă un om al clientului; acum va 
căuta un altul şi probabil încă unuldupă el. Scenariul pe care îl imaginase 
Bourne se desfăşura până la amănunt. Şi, cum atenţia impostorului era 
îndreptată exclusiv asupra următoarei victime, momentul era cel mai potrivit! 
Acum! Jason ştia că putea să culce la pământ pe oricine cu o singură lovitură 
paralizantă în rinichi şi mai ales pe omul acela, care aici nu se gândea la 
posibilitatea unui atac îndreptat împotriva sa - deoarece prada ataca la rândul 
ei şi se concentra numai asupra acestui lucru. Bourne se apropie din ce în ce 
mai mult de impostor. Cincisprezece metri, doisprezece, zece, nouă... Jason 
trecea dintr-un grup de oameni într-altul... “preotul” în sutană neagră se afla 
din ce în ce mai aproape. Îl putea ajunge! Marie! 

Un soldat. Alt soldat! Dar acum, în loc să-l lichideze, începu să discute 
cu el. Soldatul dădu din cap discret şi făcu semn către stânga. Jason privi şi el 
într acolo, stupefiat. Un chinez scund, îmbrăcat în civil, cu o servietă diplomat 
în mână, stătea la capătul unor trepte din piatră care duceau înspre intrarea 
într-o clădire imensă, susţinută de stâlpi de granit. Deasupra stâlpilor se 
uneau acoperişurile gemene, în pantă, ale unei pagode. Se afla exact în 
spatele Monumentului Eroilor iar încrustaţiile caligrafice de deasupra uşilor 
uriaşe, indicau faptul că se găseau în faţa Sălii Memoriale a Preşedintelui 
Mao. Pe scări urcau două şiruri de oameni, pe care paznicii le despărţeau în 
grupuri. Civilul, în spaţiul dintre cele două şiruri, avea servieta ca simbol 
recunoscut al autorităţii.Dintr-o dată, fără vreun avertisment, asasinul apucă 
strâns braţul soldatului şi-l împinse în faţa sa. Spatele ofițerului se arcui, 
umerii i se ridicară brusc - o armă îi fusese înfiptă în şira spinării, însoţită de 
amenințările obişnuite. 

În timp ce agitația creştea şi oamenii, împreună cu poliţia, se adunau în 
jurul primului soldat căzut la pământ, asasinul şi prizonierul său se îndreptară 
cu hotărâre în direcţia civilului aflat pe treptele monumentului lui Mao. Era 
evident că bărbatului îi era frică să facă vreo mişcare şi din nou Bourne 
pricepu de ce. Aceşti oameni îi erau cunoscuţi asasinului; ei erau în centrul 
restrânsului cerc de elită ce ducea la clientul asasinului, iar acel client se afla 
acolo, pe aproape. Nu erau nişte persoane neimportante; pe măsură ce-şi 
făceau apariţia, deveneau de mai mare importanţă deoarece protagoniştii se 


arătau extrem de rar. Diversiunea, redusă acum la o mică tulburare fără 
importanţă - poliţiştii împrăştiaseră mulţimea şi ridicaseră trupul celui leşinat 
- îi oferise impostorului secundele de care avea nevoie pentru a verifica lanţul 
ce ducea către clientul său. Soldatul aflat în captivitate era mort dacă nu se 
supunea, şi, cu o singură împuşcătură, un trăgător priceput l-ar fi putut ucide 
pe cel de pe scările mausoleului. Întâlnirea se va face în două etape şi, câtă 
vreme asasinul o avea sub control pe cea de-a doua, era dispus să acţioneze. 
Imediat. Trebuia să ajungă înăuntrul monumentului lui Mao şi să-i 
supravegheze, să aştepte ca întâlnirea să se sfârşească într-un fel sau altul. 
Apoi îi trecu prin minte gândul îngrozitor că ar putea fi nevoit să-l protejeze 
pe asasin. 

Totuşi, posibilitatea nu era exclusă şi singurul atu al impostorului era că 
urmase un scenariu pe care el însuşi l-ar fi putut imagina. Însă dacă 
întrevederea se va desfăşura paşnic, atunci totul se reducea la urmărirea şi la 
prinderea în cursă a acestui individ atât de încrezător în propriile-i forţe acolo, 
în Piaţa Tian An Men. 

Bourne se întoarse, căutându-l din priviri pe d'Anjou. Francezul era 
lângă un grup de turişti; dădu din cap, ca şi cum i-ar fi citit gândurile lui 
Delta. Arătă cu degetul înspre pământul de sub picioarele sale şi făcu un cerc 
cu arătătorul. Era un semn tăcut, de pe vremea când făceau parte din 
Meduza. Însemna că va rămâne acolo unde era şi, dacă totuşi trebuia să se 
mişte, va sta la vedere, aproape de locul stabilit. Lui Bourne îi era suficient. 

O apucă pe urmele asasinului şi ale prizonierului său, luând-o de-a 
curmezişul prin mulţime şi făcându-şi drum către şirul de pe partea dreaptă a 
treptelor, până în dreptul soldatului de pază. 

I se adresă rugător, politicos, în chineză. 

— Domnule ofiţer, am intrat într-o mare încurcătură! Inscripţiile de pe 
Monumentul Preşedintelui Mao m-au fascinat într-atât încât m-am rătăcit de 
grup, care a trecut pe aici doar cu câteva minute în urmă. 

— Vorbiţi foarte bine limba noastră, observă soldatul cu uimire, obişnuit 
cu accentele ciudate pe care uneori nici nu le putea Identifica şi care nici nu-l 
interesau. Sunteţi foarte amabil. 

— Sunt un simplu profesor din Occident, care are o veche admiraţie în 
faţa naţiunii dumneavoastră măreţe, domnule ofiţer. 

Paznicul râse. 

— Într-adevăr, națiunea noastră e măreaţă. Fiica mea a început să 
umble în blue-jeans pe stradă. 

— Poftim? 

— Nimic. Unde vă este ecusonul? 

— Unde să-mi fie, ce? 

— Ecusonul care arată din ce grup faceţi parte. 

— Se tot desprindea, spuse Bourne, clătinând din cap, neajutorat. N-ar fi 
stat agăţat nici mort! Probabil că l-am pierdut. 

— După ce vă găsiţi grupul, cereţi-i ghidului să vă dea altul. Puteţi să 
treceţi. Încadraţi-vă în spate. Se întâmplă ceva. Grupul următor va trebui să 


aştepte. O să pierdeţi turul. 

— Da? E vreo problemă? 

— Nu ştiu. Domnul cu servieta e cel care dă ordinele. Cred că acum 
calculează profitul ce ar putea fi realizat aici şi se gândeşte că tot acest loc ar 
trebui să fie ca metroul din Beijing. 

— Aţi fost foarte amabil, domnule ofiţer. 

— Grăbiţi-vă. 

Bourne se repezi în sus pe scări. Acoperit de mulţime se aplecă încă o 
dată să-şi lege şireturile la pantofi, urmărind fiecare mişcare a asasinului. 
Impostorul discuta discret cu civilul, continuând să-l supravegheze pe soldat. 
Se petrecea însă ceva straniu. Chinezul scund, îmbrăcat în costum închis la 
culoare, dădea aprobator din cap, însă ochii săi nu erau la impostor ci priveau 
dincolo de el. Sau poate se înşela. Poziţia lui Jason nu era cea mai bună. N- 
avea nici o importanţă însă - scenariul fusese urmat, clientul acceptase 
condiţiile impuse de către asasin. 

Trecu dincolo de uşi, în semiîntuneric, la fel de copleşit ca toţi cei 
dinaintea sa la apariţia bruscă a statuii enorme din marmură albă ce-l 
reprezenta pe Mao şezând. Monumentul era atât de măreț şi atât de 
maiestuos încât în prezenţa sa ţi se tăia respiraţia. 

Dealtminteri, spectaculosul, nu era evitat de fel. 

Razele de lumină se jucau pe marmura netedă, aparent translucidă şi 
creau un efect deosebit, făcând să contrasteze figura gigantică de pe fundalul 
tapiseriei catifelate din spatele ei, cu întunericul ce o înconjura. Statuia 
gigantică, cu ochi iscoditori, părea că primise viaţă şi era conştientă de tot ce 
se petrecea în jurul ei. 

Jason îşi luă privirea de la ea şi începu să cerceteze dacă mai erau şi alte 
uşi sau coridoare. Nu mai erau. Se afla într-un mausoleu, o clădire ridicată în 
cinstea unui erou al naţiunii. Existau în schimb nişte stâlpi imenşi de 
susţinere, din marmură, ce marcau locuri izolate. Locul de întâlnire ar fi putut 
să fie în spatele oricăruia dintre ei. Va aştepta. Va pândi în spatele altor stâlpi 
şi va supraveghea totul. 

Grupul său intră în cel de-al doilea hol grandios care-l întrecea pe 
primul. 

Privirilor turiştilor li se dezvăluia racla de cristal în care se afla trupul 
preşedintelui Mao Tse înfăşurat într-un steag roşu - cadavrul ca de ceară, într- 
o linişte absolută, cu ochii închişi, dar gata parcă să se deschidă larg în fiecare 
clipă şi să arunce fulgere dezaprobatoare. De jur împrejurul sarcofagului se 
găseau buchete mari de flori iar de-a lungul pereţilor erau înşirate două 
rânduri de pini de un verde închis, aşezaţi în vaze enorme de ceramică. Şi aici, 
razele de lumină se îmbinau într-o simfonie de culori dramatice şi, din nou, 
petele de întuneric alternau cu fasciculele luminoase ce se intersectau 
scăldând rândurile de flori de un galben strălucitor, roşu şi albastru. 

Undeva în primul hol se produse brusc o mică agitaţie ce tulbură liniştea 
mulţimii, dar care fu înăbuşită tot atât de repede pe cât începuse. Fiind 
ultimul turist din grup, Bourne se îndepărtă de ceilalţi fără a fi observat. Se 


strecură în spatele unui stâlp, în penumbră şi iscodi cu privirea pe după 
marmura albă, scânteietoare. 

Ceea ce văzu îl înlemni, în timp ce o mulţime de gânduri îl năpădeau 
peste toate ridicându-se unul: era o capcană! După grupul său nu mai intrase 
nimeni! Era ultimul admis - el fusese ultima persoană admisă - înainte ca uşile 
grele să se închidă. Acesta era zgomotul pe care-l auzise: închiderea uşilor; 
urmată de protestele celor rămaşi afară. 

Ceva neobişnuit se petrece... Grupul următor va trebui să aştepte... Un 
paznic amabil. 

Dumnezeule, a fost o capcană de la bun început! Fiecare mişcare, 
fiecare întâlnire fusese calculată! De la început! 

Informaţia obţinută pe o insulă înecată de ploaia torențială, biletele de 
avion aproape imposibil de procurat şi prima apariţie a asasinului la aeroport 
- un ucigaş profesionist capabil a se deghiza infinit mai bine decât atât, părul 
prea evident, hainele care nu-i mascau trupul. Apoi complicaţia cu bătrânul 
comandant de brigadă din Royal Engineers atât de absurd de logică! Totul 
atât de bine pus la punct, urma, falsă dar atât de fină, atât de irezistibilă! 

Soldatul de la fereastra microbuzului, care nu-l urmărea pe asasin, ci pe 
ei. Sutana preoțească neagră - o pată întunecată în lumina soarelui, 
cumpărată şi plătită de însuşi creatorul impostorului - atât de uşor de 
depistat, atât de uşor de urmărit. Iisuse, fusese o capcană încă de la început! 
Şi în final, scenariul jucat în imensa piaţă, un scenariu pe care l-ar fi putut 
închipui însuşi Bourne - din nou, irezistibil pentru cel care-l urmărea. O 
capcană reversibilă. Prinde-l pe vânător, în vreme ce îşi urmăreşte prada! 

Neliniştit, Jason privi înjur. În faţă, la distanţă, o rază de soare răzbătea 
înăuntru. leşirea se afla la capătul celălalt al mausoleului; la plecare, fiecare 
turist în parte va fi cercetat atent. 

Zgomot de paşi. În partea dreaptă. Bourne se răsuci înspre stânga şi-şi 
scoase coup-papier-ul de la brâu. O siluetă îmbrăcată într-un costum maoist 
gri, trecu pe lângă stâlpul de susţinere luminat slab de razele ce se strecurau 
printre pinii rânduiţi lângă perete.Nu-i despărţeau mai mult de doi metri. În 
mână ţinea un pistol al cărui amortizor era o garanţie că sunetul împuşcăturii 
va fi redus la o simplă pocnitură. Jason îşi făcu planul de atac într-un mod pe 
care David Webb nu l-ar fi înţeles niciodată. Lama trebuia să pătrundă în aşa 
fel încât să producă moartea instantaneu. Nici o şoaptă nu trebuia să răzbată 
de pe buzele duşmanului, al cărui cadavru va fi adăpostit în întuneric. 

Jason se aruncă asupra bărbatului, cu degetele rigide ale mâinii stângi 
apucându-i ca într-o menghină faţa în timp ce cu dreapta îi înfigea coup- 
papier-ul în gâtlej. Lama cuţitului pătrunse adânc, străbătând muşchiul şi 
cartilagiul fragil şi despicându-i beregata. Bourne lăsă mâna stângă în jos, 
apucând arma încă încleştată în palma duşmanului, şi răsuci cadavrul, 
lăsându-l să cadă sub ramurile pinilor aliniaţi de-a lungul zidului din dreapta. 
Îl ascunse în umbrele întunecate dintre două vase mari de ceramică. Apoi 
trecu peste cadavru, cu pistolul pregătit, şi-şi croi drum, lipit de zid, înapoi 
spre primul hol, de unde putea să vadă fără să fie văzut. 


Un al doilea bărbat în uniformă trecu prin raza de lumină ce străpungea 
întunericul din faţa intrării în cel de-al doilea hol. Rămase în faţa sicriului de 
cristal al lui Mao, scăldat de razele stranii de lumină şi privi împrejur. Apoi 
ridică un aparat de emisie-recepţie la gură şi vorbi, după care ascultă. Cinci 
secunde mai târziu, expresia feţei i se schimbă, într-una de îngrijorare. Se 
îndreptă cu repeziciune către dreapta, apucând-o pe urmele celui dintâi. Jason 
se târi înapoi către cadavru, cu mâinile şi genunchii pe marmura albă, 
încercând să ajungă la marginea crengilor lăsate în jos. 

Soldatul se apropie înaintând precaut, şi studie ultimii turişti din rând. 
Acum! Bourne se repezi în timp ce omul trecea prin faţa sa. Îi prinse gâtlejul 
ca-n cleşte, înăbuşindu-i strigătele, şi-l trase înapoi sub ramurile lăsate, 
presându-i arma cu putere în stomac. Apăsă pe trăgaci - zgomotul surd fu ca 
un val de aer, nimic mai mult. Omul scoase o ultimă răsuflare chinuită, apoi 
căzu moale la pământ. 

Trebuia să iasă de aici! Dacă îl prindeau şi-l omorau în mausoleul ăsta în 
care domnea o linişte înspăimântătoare, asasinul rămânea liber, iar moartea 
Mariei era asigurată. Duşmanii săi începeau să închidă capcana. Trebuia să o 
răstoarne din nou şi să supravieţuiască într-un fel. Cea mai sigură scăpare 
este aceea făcută gradat, în etape, speculând orice stare de confuzie deja 
existentă sau produsă. 

Prima şi a doua etapă luaseră sfârşit. O oarecare confuzie se crease deja 
dacă şi alţi soldaţi comunicau între ei prin radio. 

Acum însă trebuia să intervină ceva care să declanşeze panica în 
rândurile urmăritorilor, astfel încât, să devină ei înşişi subiectul unei căutări 
neaşteptate, înnebunitoare. 

Exista o singură cale, pe care Jason ştia că trebuie să o urmeze. Era 
periculoasă, dar asta nu avea nici o importanţă. Supravieţuirea însemna totul, 
din motive ce nu depindeau de el. Era stăpân pe sine, calm şi hotărât. 

Bourne se ridică în picioare şi se strecură printre crengile plecate, 
traversând spaţiul până la stâlpul din faţă. Se îndreptă în fugă către cel din 
spate, apoi către următorul până ajunse la primul stâlp din cea de a doua sală, 
la zece metri de sicriul puternic luminat. Se lipi cu spatele de marmură şi 
aşteptă cu ochii aţintiţi asupra uşii de la intrare. 

Momentul veni în cele din urmă. Ofiţerul care fusese luat “prizonier” de 
asasin apăru alături de civilul scund cu servieta diplomat. Soldatul avea un 
radio portabil, îl ridică la gură ca să vorbească, apoi ascultă şi dădu din cap, 
după care vâri radioul în buzunarul drept şi scoase arma din toc. Civilul făcu 
semn cu capul o singură dată, apoi căută ceva sub haină şi scoase un revolver 
cu ţeava scurtă. Amândoi înaintară către racla de sticlă în care se aflau 
rămăşiţele pământeşti ale lui Mao. După un schimb de priviri scurte, se 
despărţiră, unul la stânga, celălalt la dreapta. 

Momentul sosise! Jason ridică pistolul, ochi scurt şi trase. Un foc! Prea 
mult în dreapta. Al doilea! Împuşcăturile se auziră ca o tuse înăbuşită şi 
amândoi bărbaţii se prăbuşiră în sarcofag. Cu poala hainei Bourne apucă 
strâns amortizorul fierbinte al pistolului şi îl deşurubă. Îi mai rămăseseră cinci 


cartuşe. Apăsăpe trăgaci în rafală. Bubuiturile umplură mausoleul, 
reverberând în zidurile de marmură şi împrăştiind cristalul sicriului. 

Gloanţele se înfipseră în trupul lui Mao, care tresărea spasmodic 
pătrunzând în fruntea golită de sânge, altul înfundându-i-se într-un ochi. 

Alarmele izbucniră într-un zgomot infernal; sunetul sirenelor, asurzitor, 
umplu încăperile, iar zeci de soldaţi răsăriră brusc din toate părţile alergând 
îngroziţi către locul sinistrului atac. Cele două şiruri de turişti prinşi în 
capcană în lumina stranie a acestei case a morţii, se lăsaseră cuprinşi de 
panică. Se repeziră în masă către uşi încercând să iasă afară şi călcându-i în 
picioare pe cei care le stăteau în cale. Jason Bourne li se alătură şi îşi croi 
drum spre inima mulţimii. O dată ieşit în lumina orbitoare a pieţei Tian An 
Men, o luă la goană în josul scărilor. 

D'Anjou! Jason alergă spre dreapta, apoi dădu colţul pe lângă stâlpi 
până când ajunse aproape de ieşire. Gărzile se străduiau din răsputeri să 
liniştească mulţimea agitată încercând în acelaşi timp să afle ce se întâmplă. 
În curând, dezordinea urma să pună stăpânire peste tot. 

Bourne cercetă locul unde îl văzuse ultima dată pe d'Anjou, apoi îşi 
plimbă privirea pe porţiunea unde ar fi trebuit să se afle Francezul. Nimeni, 
nici măcar cineva care să-i semene câtuşi de puţin. 

Deodată, -peo magistrală din stânga sa, Jason auzi scrâşnet de 
cauciucuri. 

Se răsuci şi privi în direcţia de unde venise zgomotul. O dubă cu ferestre 
fumurii ocolise trotuarul suspendat, şi se îndrepta cu viteză către poarta 
sudică a Pieței Tian An Men. 

Îl luaseră pe d'Anjou. Ecoul dispăruse. 


CAPITOLUL 24 


— Qv’ est ce qu'il y a? 

— Des coups de feu! Les gardes sont paniqu6s!% 

Bourne auzi ţipetele şi se alătură în fugă grupului de turişti francezi 
condus de un ghid ce urmărea încordat agitația produsă pe treptele 
mausoleului. Îşi încheie haina acoperind pistolul pus la brâu şi strecură 
amortizorul perforat în buzunar. 

Aruncând priviri în jur, se retrase prin mulţime până lângă un bărbat 
mai înalt decât el, bine îmbrăcat, cu o expresie dispreţuitoare pe chip. Jason 
constată cu satisfacţie că mai existau şi alţii cam de aceeaşi statură cu a sa - 
cu puţin noroc, în confuzia existentă ar putea trece neobservat. Sus, în capătul 
scărilor mausoleului, începuseră să se deschidă uşile. Soldaţi îmbrăcaţi în 
uniformă alergau încoace şi încolo pe trepte. Era clar că nu-i coordona nimeni, 
şi Bourne ştia de ce. Toţi şefii fugiseră, dispăruseră pur şi simplu, nevrând să 
fie implicaţi în întâmplarea îngrozitoare. Însă singurul lucru ce-l preocupa 
acum pe Jason era asasinul. Se va arăta acesta oare? Sau îi era suficient că îl 
găsise pe d'Anjou, şi-şi capturase astfel creatorul, după care părăsise scena, 
convins că adevăratul Jason Bourne fusese prins în capcană şi că nu mai era 
decât un al doilea cadavru în mausoleul pângărit. 

— Quv’ est ce que c’ est?2! întrebă Jason, adresându-i-se francezului 
înalt, bine îmbrăcat, de lângă el. 

— Fără îndoială, o nouă încurcătură stupidă, îi răspunse acesta, cu un 
accent parizian, puţin efeminat. Acest loc e o adevărată casă de nebuni, iar 
răbdarea mea a ajuns la capăt! Mă întorc la hotel! 

— Puteţi face asta? întrebă Bourne, trecând de la o franceză familiară la 
una elevată. Asta îi impresiona întotdeauna pe parizieni. Vreau să zic ne este 
permis să părăsim traseul stabilit? Ni s-a atras atenţia în repetate rânduri că 
trebuie să rămânem în grup. 

— Eu sunt om de afaceri, nu turist. Acest “traseu” cum îl numiţi 
dumneavoastră, nu intră în programul meu. Sincer să fiu, aveam după-amiaza 
liberă - oamenii ăştia tărăgănează la nesfârşit luarea unei decizii şi m-am 
gândit c-ar fi nimerit să vizitez împrejurimile. Dar nu am găsit un şofer liber 
care să vorbeascăfranţuzeşte. Portarul m-a repartizat - da, acesta-i cuvântul, 
repartizat - acestui grup. Ghida e o studentă la facultatea de limbă franceză 
dar vorbeşte de parcă s-ar fi născut în secolul al şaptesprezecelea! Nici acum 
nu pricep ce-i cu acest '“traseu”. 

— Este excursia de cinci ore, îi explică Jason cu promptitudine, citind 
textul de pe ecusonul prins pe reverul francezului. După Piaţa Tien An Men 
vom vizita mormintele dinastiei Ming apoi ne vom îndrepta spre Marele Zid 
Chinezesc pentru a admira asfinţitul Soarelui. 

20 - Ce s-a întâmplat? - Focuri de armă! Gărzile au intrat în panică! 
21 - Ce se petrece aici? 


— N-am nevoie - am văzut Marele Zid! Ce Dumnezeu, a fost primul loc 
unde m-au dus, toţi cei doisprezece membrii ai Comisiei de Comerţ.Mi-au spus 
de o mie de ori, prin intermediul interpretului că este simbolul permanenţei 
lor. Rahat cu perje! Dacă munca n-ar fi fost atât de ieftină şi profiturile atât de 
extraordinare... 

— Şi eu, am venit cu afaceri, dar stau câteva zile şi ca turist. Mă ocup cu 
importul de răchită. Dumneavoastră? Dacă îmi este permis să întreb. 

— 'Ţesături, ce altceva? Dacă nu pun la socoteală electronica, petrolul, 
cărbunele, parfumurile... sau chiar răchita. 

Omul de afaceri afişă un zâmbet arogant şi atotştiutor. 

— Vă spun eu, oamenii ăştia stau cu fundul pe toată bogăţia lumii şi 
habar n-au ce să facă cu ea. 

Bourne se uită cu atenţie la francezul înalt. Gândul îl duse la Ecou şi la 
un proverb galic care spunea că, cu cât lucrurile se schimbă mai mult, cu atât 
ele rămân aceleaşi. Ocaziile se vor ivi singure. Trebuie să le recunoşti şi să 
profiţi de ele! 

— Cum vă spuneam, continuă Jason privind la învălmăşeala de pe scări, 
sunt, ca şi dumneavoastră, om de afaceri, care se bucură de această scurtă 
vacanţă - datorită privilegiilor acordate de guvernul nostru acelora dintre noi 
care au creat noi pieţe de desfacere. Spre deosebire însă de dumneavoastră, 
eu am călătorit foarte mult prin China şi am deprins astfel destul de bine 
limba. 

— Răchita trebuie să fie la mare preţ, spuse parizianul cu un zâmbet 
răutăcios. 

— Produsele noastre de calitate sunt folosite ca materie primă pe Coasta 
de Azur, în special la nord şi la sud. Familia Grimaldi, este clienta noastră de 
ani de zile. 

Bourne nu-şi mută privirile de pe treptele mausoleului. 

— Recunosc, am greşit, domnule coleg... în domeniul comerţului 
exterior. 

Pentru prima dată francezul se uită la Jason. 

— Şi pot să vă mai informez, spuse Bourne, că deocamdată, se va 
interzice vizitarea cavoului lui Mao şi că toţi turiştii grupurilor aflate în 
vecinătate vor fi cercetaţi şi poate chiar reţinuţi. 

— Dumnezeule mare, de ce? 

— Se pare că s-a întâmplat ceva îngrozitor înăuntru. Gărzile susţin că ar 
fi vorba de gangsteri străini... Parcă aţi spus că aţi fost repartizat acestui 
grup însă nu faceţi parte din el, nu-i aşa? 

— Exact. 

— Suficient pentru a stârni speculaţii, nu? Veţi fi reţinut aproape cu 
siguranţă. 

— De neconceput! 

— Asta-i China... 

— Nu se poate! Sunt în joc milioane de franci! Mă aflu în acest grup 
plicticos numai pentru că... 


— Vă sfătuiesc să-l părăsiţi cât mai repede, domnule. Spuneţi că vă aflaţi 
prin împrejurimi şi vă plimbaţi. Daţi-mi mie ecusonul şi vă scap eu de el... 

— De ce ecusonul e cauza? 

— Pe el se află înscrise ţara de origine şi numărul paşaportului. Acesta e 
felul în care te controlează aici atunci când faci parte dintr-un grup. 

— Vă rămân îndatorat! Strigă afaceristul smulgându-şi ecusonul de 
plastic de pe reverul hainei. Dacă treceţi vreodată prin Paris... 

— Îmi petrec cea mai mare parte a timpului cu prinţul şi familia sa în... 

— A, da, bineînţeles! Vă mulţumesc încă o dată! 

Francezul, atât de diferit totuşi atât de asemănător cu Ecoul, se 
îndepărtă în grabă. În lumina difuză a soarelui de după-amiază, statura lui 
impunătoare atrăgea uşor atenţia. Era la fel de evident ca şi momeala care 
atrăsese, nu demult, un vânător în capcană. 

Bourne îşi prinse ecusonul la reverul hainei, devenind astfel membru al 
unui grup oficial de turişti, aceasta însemna pentru el accesul dincolo de 
porţile Pieței Tien An Men. După ce grupul fu îndrumat dinspre mausoleu 
către Marea Sală, autobuzul trecu pe sub poarta nordică, şi Jason îl zări pe 
fereastră pe înaltul om deafaceri francez, care încerca să convingă poliţia din 
Beijing să-l lase să treacă. Din diferite surse fură adunate informaţiile, care, 
puse cap la cap, alcătuiră o relatare a celor petrecute. Ştirea se răspândi 
imediat. Un alb pângărise sicriul şi trupul preşedintelui Mao - un terorist 
infiltrat într-un grup, fără ecuson. 

Un paznic postat pe scările mausoleului identificase o asemenea 


persoană. 
x 


* * 


— Îmi aduc aminte,spuse ghida grupului într-o franceză demodată. 

Studenta stătea lângă statuia unui leu cu înfăţişare fioroasă de pe 
impresionantul “Bulevard al Necuvântătoarelor”, unde reproducerile uriaşe 
din piatră ale unor pisici sălbatice, cai, elefanţi şi ale unor animale mitologice 
erau aliniate de o parte şi de alta a căii ce ducea înspre mormintele dinastiei 
Ming. 

— Dar nu-mi amintesc să vă fi auzit vorbind atât de bine limba noastră 
cum aţi avut amabilitatea să o faceţi adineauri. 

O studentă la franceză, care vorbeşte de parcă s-arfi născut în secolul al 
şaptesprezecelea... şi un om de afaceri indignat iar acum, mai mult ca sigur, 
mult mai indignat. 

— N-am făcut-o înainte, replică Bourne în chineză, pentru că vă aflaţi 
împreună cu ceilalţi şi nu voiam să ies în evidenţă. Dar să vorbim în limba 
dumneavoastră acum. 

— Pe care o stăpâniţi foarte bine. 

— Vă mulţumesc. Probabil că vă aduceţi aminte că am fost introdus în 
grupul dumneavoastră în ultimul moment? 

— Chiar dacă totul a fost aranjat între directorul hotelului Beijing şi 
şeful meu, îmi aduc aminte foarte bine. (Femeia zâmbi şi dădu din umeri.) 


Trebuie să recunosc însă că, întrucât acest grup este foarte numeros, îmi 
amintesc numai că i-am dat unui bărbat înalt ecusonul grupului. 

Dumneavoastră desigur... Va trebui să plătiţi hotelului o taxă 
suplimentară. Îmi pare rău dar nu faceţi parte din programul nostru. 

— Nu. Sunt doar om de afaceri şi negociez cu guvernul dumneavoastră. 

— Vă urez succes, spuse ghida cu un zâmbet cochet. Unii reuşesc, alţii 
nu. 

— Problema mea este că s-ar putea să nu realizez absolut nimic, 
răspunse Jason, zâmbind la rândul său. Ştiţi, stăpânesc mult mai bine limba 
vorbită decât cea scrisă. Acum îmi dau seama că trebuie să ajung neapărat la 
hotelul Beijing în nu mai mult de o jumătate de oră, am o întâlnire importantă. 
Cum să fac? 

— Singura problemă este găsirea unui mijloc de transport. Vă voi scrie 
un bilet pe care să-l arătaţi gărzilor de la Dahongmen... 

— Marea Poartă Roşie? o întrerupse Bourne.Cea cu arcade? 

— Da. Există autobuze care vă vor duce înapoi în Beijing. S-ar putea să 
întârziaţi, dar înţeleg că aceasta este un lucru obişnuit şi pentru persoanele 
guvernamentale. 

Scoase un carneţel din buzunarul uniformei sale maoiste şi apoi un pix 
în formă de trestie. 

— Mă vor lăsa să trec? 

— Dacă sunteţi oprit, cereţi-le celor care vă rețin să sune la guvern, 


spuse ghida, scriind instrucţiunile în chineză şi apoi rupând pagina. 
* 


* * 


— Acesta nu-i grupul dumneavoastră! strigă controlorul autobuzului 
într-o chineză needucată, dând din cap şi îndreptându-şi incriminator 
arătătorul înspre reverul hainei lui Jason. Era evident că bărbatul nu se 
aştepta ca vorbele lui să aibă vreun efect asupra turistului, de aceea tipa şi 
gesticula exagerat. La fel de evident era că spera să atragă atenţia unuia 
dintre superiorii săi, aflaţi sub arcadele Marii Porţi Roşii! În cele din urmă 
reuşi. 

— Care este problema? întrebă un soldat îndreptându-se în grabă către 
uşa autobuzului şi făcându-şi loc printre turiştii din spatele lui Bourne. 

Ocaziile se vor ivi singure... 

— Nu e nici o problemă, răspunse Bourne scurt, chiar arogant, în 
chineză, scoțând biletul scris de ghidă şi întinzându-i-l tânărului ofiţer. Numai 
dacă nu doriţi să fiţi răspunzător de absenţa mea la o întâlnire urgentă cu 
delegaţia Comisiei de Comerţ, al cărei şef militar este generalul Liang şi nu 
mai ştiu cum. 

— Vorbiti limba chineză! 

Surprins, soldatul îşi ridică ochii de pe bilet. 

— Mi se pare normal. Şi generalul Liang o face. 

— Nu vă înţeleg nemulţumirea. 

— Probabil o veţi înţelege pe cea a generalului Liang, îl întrerupse 


Bourne. 

— Nu cunosc nici un general Liang, domnule, dar sunt atâtde mulţi 
generali. Aveţi ceva de reclamat în legătură cu programul turistic? 

— Am ceva de reclamat în legătură cu dobitocii care mi-au spus că va fi 
o excursie de trei ore, excursie ce s-a dovedit a fi de cinci ore! Dacă pierd 
această întâlnire din pricina incompetenţei lor, vor exista câţiva comisionari 
foarte nemulţumiţi, inclusiv un general important din cadrul armatei 
republicii, nerăbdător săîncheie câteva contracte cu Franţa. 

Jason se opri, cu mâna ridicată, apoi adăugă repede, cu o voce ceva mai 
moale. 

— Dar dacă ajung acolo în timp util, voi avea grijă să pomenesc numele 
celui care m-a ajutat. 

— Vă voi ajuta eu, domnule! sări tânărul ofiţer, cu ochii sclipind de 
devotament. Cu rabla asta de autobuz ar putea să vă ia mai mult de o oră ca 
să ajungeţi, şi aceasta numai dacă mizerabilulde şofer va reuşi să ţină drumul. 
Am la dispoziţie un vehicul mult mai rapid şi un şofer bun care vă va însoţi. Aş 
face-o chiar eu, însă nu pot să-mi părăsesc postul. 

— Voi menţiona generalului responsabilitatea de care aţi dat dovadă în 
postul pe care-l ocupați. 

— Sunt făcut pentru asta, domnule. Numele meu este... 


— Aşa, spuneţi-mi-l. Dar mai bine scrieţi-l pe această bucată de hârtie. 
* 


* * 


Bourne şedea în holul aglomerat al hotelului Beijing ţinând în faţă un 
ziar pe jumătate împăturit, care-i permitea să vadă numai linia uşilor de la 
intrarea hotelului. Aştepta încordat apariţia lui Jean Louis Ardisson, 
parizianul. Nu fusese greu să-i afle numele. Cu douăzeci de minute în urmă se 
dusese la biroul care organiza tururile şi i se adresase funcţionarei de acolo 
într-o chineză ireproşabilă: 

— Mă scuzaţi că vă deranjez. Sunt interpretul delegaţiilor franceze care 
vor să încheie afaceri pe teritoriu, şi tare îmi face impresia că una din oiţele 
din turma mea s-a rătăcit. 

— Trebuie să fiţi un interpret foarte bun. Vorbiţi excelent limba chineză. 
Ce spuneţi că s-a întâmplat cu oiţa dumneav oastră? 

Femeia îşi permise un chicotit înfundat, repetând caracterizarea lui 
Bourne. 

— Nu sunt sigur. Ne beam cafeaua împreună la bufet, când individul s-a 
uitat la ceas şi mi-a spus că mă sună el mai târziu. Urma să plece într-unul din 
tururile de cinci ore şi era în întârziere. M-a cam încurcat, dar ştiţi şi 
dumneavoastră ce se întâmplă cu vizitatorii străini care sosesc pentru prima 
oară la Peking. Sunt pur şi simplu copleşiţi. 

— Cred şi eu, aprobă funcţionara. Dar cu ce vă putem ajuta? 

— Am nevoie de ortografierea exactă a numelui său şi, dacă are, şi de 
numele al doilea, sau aşa-zisul nume de botez - sunt date ce trebuie incluse în 
actele oficiale pe care le voi completa pentru el. 


— Dar cum să vă ajutăm noi? 

— A lăsat asta pe masă, la bufet. 

Jason scoase ecusonul omului de afaceri francez. 

— Nici nu ştiu cum s-a descurcat cu excursia aceea. Femeia râse şi 
căută sub tejghea registrul turului zilei respective. Apoi luă ecusonul şi începu 
să întoarcă paginile. După aproximativ un minut şi jumătate se opri, cu 
degetul pe o pagină a registrului. 

— Of, fir-ar să fie, spuse ea moale, ridicând ochii către Bourne. Nu ştiu 
cât de aiurită este oiţa dumneavoastră, dar pot să vă spun că behăie de ne-a 
asurzit. Se crede foarte important şi s-a purtat foarte dezagreabil. Când i s-a 
spus că nu există nici un şofer care să vorbească franţuzeşte, a luat asta drept 
o ofensă la adresa naţiunii sale, dar mai ales la adresa lui însuşi - ceea ce 
conta mult mai mult pentru el. Poftiţi, citiţi-i numele. Eu nu pot să-l pronunt. 

— Vă mulţumesc din suflet, spuse Jason citind. 

Se îndreptă apoi spre o cabină telefonică pe care scria “English” şi-i 
ceruse operatoarei să-i facă legătura cu camera domnului Ardisson. 

— Puteţi forma singur numărul, domnule, replicase telefonista cu o 
nuanţă de triumf în glas, mândră de înalta tehnologie cu care era echipată 
centrala. Camera 1743. O cameră foarte frumoasă, cu o privelişte minunată a 
“Oraşului Interzis”. 

— Mulţumesc. 

Bourne formă numărul. Nu primi însă nici un răspuns. Monsieur 
Ardisson nu se întorsese încă şi, date fiind împrejurările, s-ar putea să nu se 
întoarcă o bună bucată de timp. Dar oiţa plângăcioasă de obicei, nu avea să 
tacă din gură tocmai acum, când demnitatea îi era călcată în picioare şi 
afacerile ameninţate.Jason se decise să aştepte. În mintea sa un plan începu 
să prindă contur. Era o strategie disperată bazată numai pe probabilităţi, dar 
acestea erau tot ce-i mai rămăsese. Cumpără o revistă ilustrată franţuzească, 
veche de o lună, de la chioşcul de ziare şi se aşeză într-un fotoliu, dintr-o dată 
obosit şi neajutorat. 

Chipul Mariei rupse zăgazurile gândurilor lui David Webb şi sunetul 
vocii ei îi reveni în memorie cu o forţă nestăvilită, ecoul său aducându-i o 
durere teribilă în mijlocul frunţii. Jason Bourne îndepărtă senzaţia cu o voinţă 
neînduplecată. Imaginea pieri, ultima sa licărire fu înăbuşită de comenzile 
aspre ale unei voci de gheaţă, plină de autoritate: Opreşte-te! Nu ai timp 
pentru aşa ceva. Concentrează-te asupra a ceea ce trebuie să faci mai 
departe. Nimic altceva! 

Din când în când privirile îi rătăceau, revenind în mod constant asupra 
intrării hotelului. Clientela aripii estice a hotelului era o amestecătură de 
străini vorbind un amalgam de limbi. Puteai să vezi la un loc îmbrăcăminte de 
pe bulevardele Madison şi Fifth Saville Row, St. Honore şi Via Condotti, ca şi 
veşminte mai sobre specifice popoarelor germanice şi scandinave. Oaspeţii 
intrau sau ieşeau din magazinele puternic luminate, amuzaţi şi intrigaţi de 
farmaciile care vindeau exclusiv medicamente autohtone, şi se îmbulzeau la 
uşa magazinului de artizanat, aflat lângă o hartă imensă a lumii, în relief, 


fixată pe un zid. Din când în când persoane cu escortă îşi făceau apariţia pe 
uşa hotelului; interpreţii amabili se înclinau şi traduceau discuţiile dintre 
persoane oficiale, în uniforme, încercând să pară cât mai indiferenți, şi oameni 
de afaceri plictisiţi, veniţi din celălalt capăt al lumii, în ochii cărora se citea 
oboseala drumului şi nevoia de somn, precedat poate de un pahar de whisky. 
E adevărat, se aflau în China comunistă, dar negocierea e un proces care s-a 
inventat demult, înaintea capitalismului, iar capitaliştii conştienţi de starea de 
oboseală, nu discută despre afaceri dacă nu sunt cu mintea limpede. Bravo lui 
Adam Smith şi lui David Hume! 

— Iată-l! 

Pe uşa hotelului apăru Jean-Louis Ardisson însoţit de nu mai puţin de 
patru chinezi, fiecare dintre ei încercând din răsputeri să-l calmeze. Unul o luă 
înainte către magazinul cu băuturi în timp ce ceilalţi, aşteptând să vină liftul, 
îi vorbeau continuu prin interpret. “Cumpărătorul” reveni cu o pungă de 
plastic al cărei fund se lăsa sub greutatea câtorva sticle. Se schimbară 
zâmbete şi plecăciuni în timp ce uşile liftului se deschideau. Jean Louis 
Ardisson primi darul şi intră, dând o dată din cap, apoi uşile se închiseră în 
urma lui. 

Bourne rămase în fotoliul său urmărind beculeţele ce indicau etajele, pe 
măsură ce liftul urca. Cincisprezece, şaisprezece, şaptesprezece. Ajunse la 
ultimul etaj, etajul lui Ardisson. Jason se sculă şi se îndreptă înapoi către 
cabinele telefonice. Privi secundarul ceasului; putea doar ghici mişcările 
francezului - un om aflat în starea de agitaţie în care se afla acesta nu s-ar fi 
îndreptat cu paşi calmi către camera sa odată ce ar fi părăsit liftul. Camera 
însemna o oază de linişte, refugiul singurătăţii după câteva ore de tensiune şi 
panică. Să fii reţinut de poliţie pentru interogatoriu, într-o ţară străină, poate 
fi înspăimântător pentru oricine, însă devine un coşmar atunci când o limbă de 
neînțeles şi fizionomii total diferite de cele cu care eşti obişnuit se adaugă 
faptului cunoscut că te afli într-o ţară unde oamenii dispar frecvent fără nici 
un fel de explicaţie. După un asemenea calvar, orice om intră în camera sa şi 
se trânteşte în pat fără să-i pese că e îmbrăcat, tremurând de groază şi 
epuizare, îşi aprinde ţigară de la ţigară, uitându-le numărul; bea câteva 
pahare cu tărie, dându-le peste cap pentru a obţine un efect mai rapid, după 
care apucă telefonul pentru a împărtăşi cuiva experienţa îngrozitoare prin 
care a trecut, sperând în subconştientul lui că astfel se va linişti şi va putea 
trata mai uşor evenimentele. Bourne îi putea permite lui Ardisson să se 
prăbuşească şi să bea oricât vin sau tărie ducea, dar nu şi telefonul. Nu 
trebuia să existe nici defulare, nici o diminuare a terorii. Dimpotrivă, ea 
trebuia extinsă, amplificată, până la paralizia totală, până la teama de a ieşi 
din cameră ca să nu fie omorât. Se scurseră patruzeci şi şapte de secunde. 
Venise momentul. 

— Alo? Vocea era încordată, cu răsuflarea tăiată, 

— O să termin repede, spuse Jason calm în franceză. Rămâi unde te afli 
şi nu folosi telefonul. În exact opt minute voi bate la uşa ta, de două ori rapid, 
apoi o singură dată. Îmi deschizi numai mie, nimănui altcuiva. Mai ales nu 


vreunei femei de serviciu. 

— Cine eşti dumneata? 

— Un compatriot care trebuie să-ţi vorbească. Pentru propria ta 
siguranţă. Opt minute. 

Bourne închise şi se întoarse la fotoliul său, numărând minutele şi 
calculând timpul necesar pentru a ajunge cu liftul de la un etaj la altul, cu 
numărul obişnuit de pasageri. Odată ajuns la etajul dorit, treizeci de secunde 
erau suficiente pentru a parcurge distanţa până la uşa oricăreia dintre 
camere. Trecură şase minute. 

Jason se îndreptă spre un lift ale cărei numere iluminate indicau că el va 
fi următorul ce va cobori. Opt minute erau timpul ideal pentru a zdrobi un 
subiect; cinci erau prea puţine, nu îndeajuns de lungi pentru gradul potrivit de 
tensiune. Şase păreau mai bune, dar treceau prea repede. Pe când opt 
asigurau acele momente de nelinişte în plus, care anihilau rezistenţa 
subiectului. Planul nu era foarte limpede în mintea lui Bourne dar obiectivul 
era clar. Acesta era tot ce-i mai rămăsese, şi instinctul luptătorului de 
comando îi spunea să-l urmeze. Delta Unu cunoştea spiritul oriental. Era 
neschimbat de secole. Discreţia valora zeci de mii de tigri, dacă nu chiar un 
regat. 

Se postă în faţa uşii cu numărul 1743 şi îşi privi ceasul. Exact opt 
minute. Bătu de trei ori, apoi bătu încă o dată. Uşa se deschise, iar Ardisson, 
şocat, rămase cu privirea pironită asupra lui.. 

— C'est vous!” strigă francezul, ducându-şi mâna la gură. 

— Soyez tranquille”, spuse Jason, păşind înăuntru şi închizând uşa 
după el. Trebuie să vorbim, continuă el în franceză. Trebuie să ştiu ce s-a 
întâmplat. 

— Dumneata! Dumneata ai fost lângă mine în acel loc insuportabil. Am 
stat de vorbă! Mi-ai luat ecusonul! Dumneata ai fost cauza a tot ce s-a 
întâmplat! 

— Ai pomenit de mine? 

— N-am îndrăznit. Ar fi însemnat să recunosc că am făcut ceva ilegal - 
să-mi dau ecusonul altei persoane. Cine eşti? De ce te afli aici?Mi-ai pricinuit 
destule necazuri pentru o singură zi! Cred că ar fi cazul să părăseşti imediat 
această cameră, monsieur. 

— Nu, până nu-mi spui exact ce s-a întâmplat. Este foarte important să 
aflu. 

Bourne traversă camera şi se aşeză pe un scaun lângă o masă de lac 
roşu. 

— Ei bine, pentru mine nu e atât de important să-ţi spun. N-ai nici un 
drept să intri aici, să te faci comod, şi să-mi dai mie ordine. 

— Mie îmi face impresia că am acest drept. Grupul nostru a fost grup 
privat, iar tu ai fost un intrus. 

— Am fost repartizat acestui grup blestemat! 


22 - Dumneata! (lb. fr. - n. tr.). 
23 —- Păstreazăţi calmul! (Ib. fr. - n. tr.). 


— Din ordinul cui? 

— Din ordinul portarului sau cum dracu’ vrei să-i spui- idiotului de la 
recepţia hotelului. 

— Nu el. Deasupra lui. Cine a fost? 

— De unde să ştiu? Habar n-am despre ce vorbeşti. 

— Ai părăsit grupul. 

— Dumnezeule, iar dumneata ai fost acela care mi-a spus să o fac! 

— Te testam. 

— Mă...testai? Asta-i de necrezut! 

— Ba să crezi, spuse Jason. Dacă îmi spui adevărul, nu ți se va întâmpla 
nimic. 

— Ce să mi se întâmple? 

— Noi nu ucidem pe nevinovați, numai pe duşmani. 

— Îi ucideţi... pe duşmani? 

Bourne căută sub haine, scoase arma de la brâu şi o puse pe masă. 

— Acum, convinge-mă că nu ne eşti duşman. Ce s-a întâmplat după ceai 
părăsit grupul? 

Uluit, Ardisson dădu înapoi clătinându-se înspre perete, cu ochii larg 
deschişi, înspăimântați, aţintiţi asupra pistolului. 

— Jur pe toţi sfinţii că ai greşit adresa, şopti el. 

— Convinge-mă. 

— De ce anume? 

— De inocenta ta. Ce s-a întâmplat? 

— Eu... Jos în piaţă, începu francezul îngrozit, m-am gândit la ce mi-ai 
spus. Ceva groaznic se întâmplase înăuntrul mausoleului lui Mao, şi chinezii 
susțineau că ar fi fost vorba de gangsteri străini, şi de aceea oamenii vor fi 
interogaţi şi chiar reţinuţi - în special cineva ca mine, care nu făcea parte pe 
de a-ntregul din grupul respectiv... Aşa că am fugit - ce mai, nu-mi puteam 
permite să mă pun într-o asemenea situaţie! Sunt în joc milioane de franci, 
jumătate din Singapore, profituri nemaipomenite implicate în industria ultra- 
modernă! Nu sunt un simplu afacerist, ci un reprezentant al unui consorțiu! 

— Aşa deci, ai fugit, până când ai fost oprit de către oamenii legii, îl 
întrerupse, Jason, nerăbdător să treacă peste amănuntele neesenţiale. 

— Da! Vorbeau atât de repede încât nu înţelegeam un cuvânt din ce 
spuneau. A durat o oră ca să găsească pe cineva care să vorbească 
franţuzeşte! 

— De ce nu le-ai spus pur şi simplu adevărul? Că făceai parte din grupul 
nostru. 

— Pentru că tocmai fugisem de nenorocitul acela de grup şi-ţi dădusem 
dumitale ecusonul meu! Cum ar fi apărut toate astea în ochii acelor barbari, 
care văd în orice alb un criminal fascist? 

— Chinezii nu sunt barbari, monsieur, spuse Bourne încet. Apoi, dintr- 
odată începu să tipe: numai filozofia politică a guvernului lor este barbară! 
Lipsită de darul Atotputernicului Dumnezeu, dar binecuvântată de Satana! 

— Poftim? 


— Poate am să-ţi explic mai târziu, spuse Jason, cu glas calm din nou. 
Deci un oarecare care vorbeşte franceza soseşte în cele din urmă. Ce s-a 
întâmplat mai departe? 

— I-am spus că ieşisem la plimbare - la sugestia dumitale, monsieur. Şi 
că mi-am adus aminte că trebuie să primesc un telefon de la Paris, de aceea 
mă grăbeam să ajung înapoi la hotel. Asta explica de ce fugeam. 

— Destul de plauzibil. 

— Nu şi pentru acel oarecare. A început să ţipe la mine, să mă insulte şi 
să insinueze cele mai îngrozitoare lucruri. Pentru numele lui Dumnezeu, mă 
întreb ce s-a întâmplat în mausoleu. 

— S-a făcut treabă bună acolo, răspunse Bourne, cu ochii larg deschişi. 

— Pardon? 

— Poate îţi spun mai încolo. Deci tipul a fost abuziv? 

— Foarte! Dar a întrecut măsura când a atacat casele de modă pariziene 
categorisindu-le drept industrie burgheză decadentă! Noi suntem, totuşi, cei 
ce plătesc bani pentru ţesăturile lor blestemate dar bineînţeles că ei nu 
trebuie să cunoască toate dedesubturile. 

— Ce ai făcut apoi? 

— Port cu mine o listă cu numele acelora cu care fac afaceri - unele 
destul de importante după câte am înţeles, de fapt aşa ar şi trebui să fie, 
având în vedere sumele puse în joc. Am insistat ca cineva să ia legătura cu ei 
şi am refuzat să răspund la orice alte întrebări până la sosirea lor. Ei bine, 
după alte două ceasuri au venit, şi crede-mă, asta a schimbat radical lucrurile! 
Am fost adus înapoi aici într-o limuzină - versiune chinezească, strâmtă al 
dracului pentru un om de înălţimea mea şi însoţit de patru persoane. Dar ce a 
fost mai rău, a fost anunţul că ultima noastră conferinţă va fi amânată din nou. 
Nu va avea loc mâine dimineaţă, ci seara. Ce fel de oră e asta pentru a discuta 
afaceri? 

Ardisson se îndepărtă de lângă zid, respirând cu greutate, şicu o 
expresie rugătoare în priviri. 

— Asta e tot ce pot să-ţi spun, monsieur. Mai mult ca sigur că m-ai 
confundat. Nu sunt amestecat în nimic altceva decât în afacerile consorţiului 
meu. 

— Ar trebui să fii! strigă Jason acuzator, ridicând din nou vocea. Să faci 
afaceri cu nelegiuiţii înseamnă să înjoseşti creaţia Domnului! 

— Pardon? 

— M-am lămurit, spuse cameleonul. Am făcut pur şi simplu o confuzie. 

— O ce? 

— Îţi voi spune eu ce s-a întâmplat în mausoleul lui Mao Tzedun. Noi am 
făcut-o. Noi am distrus Sicriul de cleştar ca şi trupul necredinciosului infam 
dinăuntru. 

— Ce aţi făcut? 

— Şi vom continua să îi distrugem pe inamicii lui lisus oriunde îi vom 
găsi! Vom aduce mesajul Lui de dragoste înapoi, pretutindeni în lume, chiar 
dacă va trebui să ucidem şi ultimul păgân care gândeşte altfel! Va fi o lume a 


creştinilor, ori nu va mai fi deloc! 

— Dar se mai poate negocia. Gândeşte-te la bani, la contribuţiile pe care 
le-aţi putea obţine. 

— Nu de la Satana! 

Bourne se ridică de pe scaun, apucă arma şi şi-o puse la loc la brâu, apoi 
îşi încheie haina şi trase de ea ca şi cum ar fi fost o tunică militară. Se apropie 
apoi de omul de afaceri disperat. 

— Tu nu eşti inamicul, dar eşti pe aproape, monsieur. Portofelul şi 
actele, te rog, inclusiv numele acelora cu care faci afaceri. 

— Bani... nu vrei? 

— Nu acceptăm contribuţii. Nu avem nevoie de ele. 

— Atunci de ce-mi iei actele? 

— Pentru protecţia ta, şi a noastră. Trebuie să verificăm dacă ai fost 
manipulat sau nu. Avem probe că în organizaţia noastră s-au infiltrat spioni. 
Totul îţi va fi înapoiat mâine. 

— Trebuie să protestez... 

— N-o face, izbucni cameleonul, căutând sub haină. Ai întrebat cine 
sunt,nu-i aşa? Suficient să-ţi spun că aşa cum duşmanii noştri angajează 
serviciile Armatelor Roşii, grupurilor de fanatici ai Aiatolahului şi ale grupării 
Baader-Meinhof sau ale OEP, noi, la rândul nostru, ne-am organizat propriile 
brigăzi. Noi nici nu ne ascundem, nici nu oferim cuiva ascunzătoare. Este o 
luptă până la moarte. 

— Dumnezeule mare! 

— Ne luptăm în numele Lui. Să nu părăseşti această cameră. Comandă- 
ţi mesele prin room service. Nu -ți suna colegii sau omologii din Beijing. Cu 
alte cuvinte, capul la cutie şi roagă-te să iasă bine. De altfel, trebuie să-ţi 
spun, că dacă eu însumi am fost urmărit şi s-a aflat că amintrat în această 
cameră, vei dispărea pur şi simplu. 

— De necrezut...! spuse Ardisson, cu ochii holbaţi şi tremurând din tot 
corpul. 

— Portofelul şi actele, te rog. 


* * 


Prezentândactele lui Ardisson, inclusiv lista  negociatorilor 
guvernamentali, Jason închirie o maşină în numele consorțiului pe care-l 
reprezenta acesta. Explică reprezentantului agenției “China International 
Travel Service” de pe strada Chaoyangman că citea şi vorbea deopotrivă 
chinezeşte, şi că, de vreme ce maşina închiriată urma să fie condusă de către 
unul din demnitarii chinezi, nu avea nevoie de şofer. Agentul îl asigură că 
maşina se va afla în fața hotelului la ora 19:00. Dacă totul se desfăşura aşa 
cum fusese programat, avea douăzeci şi patru de ore la dispoziție pentru a se 
mişca liber prin Beijing, atât cât putea fi liber un turist occidental ajuns aici. 
Primele zece ore îi vor fi de ajuns pentru a-şi da seama dacă strategia lui 
născută din disperare îl va scoate din întuneric sau îi va arunca şi pe el şi pe 
Marieîntr-un abis. Delta Unu cunoştea însă spiritul oriental. De secole întregi, 


un lucru nu se schimbase. Discreţia valora zece mii de tigri, dacă nu chiar un 
regat. 

Bourne se întoarse la hotel, trecând prin aglomeratul cartier comercial 
Wang Fu Jing, aflat înspre aripa stângă a hotelului. La numărul 255 se afla un 
magazin universal, de unde îşi cumpără îmbrăcămintea şi celelalte obiecte 
necesare. La numărul 261 găsi un magazin denumit Tuzhang Menshibu, ceea 
ce în traducere liberă ar însemna Magazinul Pecetei Gravate, de unde 
achiziţionă cele mai bune rechizite de birou pe care le găsi. În cele din urmă 
de la Magazinul Artelor, de la numărul 265 din Wang Fu Jing, cumpără un 
creion cu tuş şi o hartă a Beijing-ului şi a împrejurimilor sale, precum şi o altă 
hartă cu şoselele ce duceau dinspre Beijing către oraşele din sud. 

După ce ajunse înapoi la hotel cu cumpărăturile făcute, se retrase la o 
masă din holul hotelului şi-şi începu pregătirile. Primul lucru pe care-l făcu fu 
să scrie o scrisoare în chineză prin care-l scutea pe şoferul maşinii închiriate 
de absolut toate responsabilităţile după ce va fi predat automobilul turistului 
străin. O semnă cu numele unui general şi îi dădu statut de ordin. Apoi 
desfăcu harta şi încercui o mică zonă verde, aflată la periferia Beijing-ului în 
nord vest. 

Rezervaţia de păsări Jing Shan. 

Discreţția valora zece mii de tigri, dacă nu chiar un regat. 


CAPITOLUL 25 


Marie sări de pe scaun la ţârâitul strident al telefonului. Traversă 
camera în fugă, şchiopătând şi icnind de durere şi ridică receptorul. 

— Da? 

— Doamna Austin, presupun. 

— Mo?... Mo Panov! Slavă cerului! 

Marie închise ochii cu recunoştinţă şi uşurare. Trecuseră aproape 
treizeci de ore de când vorbise cu Alexander Conklin, timp în care aşteptarea, 
tensiunea - şi mai presus de toate, neputinţa - o aduseseră în pragul panicii. 

— Alex mi-a spus că o să te roage să vii cu el. Sper că vei fi de acord. 

— Sper? Dar mai încape îndoială? Cum te simţi Marie? 

— Simt că înnebunesc, Mo. Încerc să n-o fac dar simt că îmi pierd 
minţile! 

— Chiar şi simplul fapt că nu ţi le-ai pierdut până acum e demn de toată 
admiraţia. Iar lupta ta pas cu pas, contra nebuniei e încă şi mai extraordinară. 
Însă nu cred că ai chef acum să asculţi o lecţie de psihologie de la mine. A fost 
doar un pretext pentru a-ţi auzi vocea. 

— Şi pentru a afla dacă nu am ajuns între timp o epavă, spuse Marie 
calmă. 

— Am trecut prin prea multe împreună pentru ca să mă folosesc acum 
de astfel de pretexte ieftine - şi pe urmă ştiu că nu mi-ar merge cu tine. 

— Unde-iAlex? 

— Vorbeşte la un telefon public lângă mine; el a fost cel care mi-a spus 
să te sun. După câte văd, ar vrea să vă vorbească în acelaşi timp şi cu tine şi 
cu individul cu care discută acum... Aşteaptă o secundă. Acum dă din cap. Da, 
următoarea persoană cu care veţi avea plăcerea să discutaţi... etc, etc. 

— Marie? 

— Alex? Îţi mulţumesc. Îţi mulţumesc că vii... 

— Cum ar spune bărbatul tău, “nu avem timp pentru asta”, în ce erai 
îmbrăcată ultima dată când te-au văzut, cei care te urmăresc? 

— În ce eram îmbrăcată? 

— Da, atunci când ai reuşit să scapi de ei. 

— Am scăpat de două ori. Ultima dată în cartierul Tuen Mun. 

— Nu atunci, întrerupse Conklin. Au fost prea puţini şi confuzia a fost 
prea mare - dacă-mi aduc bine aminte cele spuse de tine. Atunci te-au zărit 
câţiva soldaţi din marina militară şi atât. Vreau să-mi spui cu ce erai 
îmbrăcată aici, în Hong Kong. De la această descriere vor începe 
investigaţiile, cea care le este proaspătă încă în minte. Ce purtai atunci? 

— Să mă gândesc. La spital... 

— Mai târziu, o întrerupse Alex.Mi-ai spus că ţi-ai schimbat hainele şi că 
ţi-ai cumpărat altele. Consulatul Canadian, apartamentul doamnei Staples. Îţi 
aduci aminte? 


— Dumnezeule, cum oare reuşeşti tu să-ţi aduci aminte? 

—Nu-i nici un mister în asta, îmi notez. Este unul din efectele secundare 
ale alcoolului. Grăbeşte-te, Marle. Numai în mare, spune-mi, ce aveai pe tine? 

— O fustă plisată - da, o fustă gri plisată, asta era. Şi un fel de bluză 
bleu cu un guler înalt... 

— Probabil că ai schimbat-o pe asta din urmă. 

— Poftim? 

— Nimic. Continuă! 

— Ah, da. O pălărie cu boruri largi pentru a-mi acoperi pe cât posibil 
faţa. 

— Bun! 

— Şi o imitație de geantă Gucci, pe care o cumpărasem de pe stradă. A, 
şi eram încălţată cu sandale, pentru a-mi mai scădea din înălţime. 

— Eu te vreau înaltă. Rămânem la pantofi cu toc. E-n regulă, mulţumesc. 
Asta e tot de ceea ce aveam nevoie 

— Pentru ce, Alex? Ce vrei să faci? 

— Mă joc de-a Simon Says. Ştiu că paşaportul meu a apărut pe 
computerele Departamentului de Stat şi cu mersul meu lin, atletic, până şi cei 
mai idioţi trântori de acolo mă pot depista la trecerea la vamă. Nu vor şti ce se 
întâmplă, însă cineva le va da ordine, iar eu doresc să ştiu cine. 

— Nu sunt sigură că înţeleg ce vrei să spui. 

— O să-ţi explic mai târziu. Rămâi unde eşti. Pornim spre tine imediat ce 
scăpăm de urmăritori. Însă trebuie să fim siguri că am scăpat, absolut siguri, 
aşa că s-ar putea să mai dureze aproximativ o oră. 

— Şi Mo? 

— Mo va veni cu mine. Dacă ne despărţim acum, în cel maibun caz îl vor 
urmări, iar cel mai rău îl vor băga unde nu trebuie. 

— Şi tu? 

— Nu se vor atinge de mine, doar vor încerca să mă supravegheze 
îndeaproape. 

— Eşti optimist. 

— Sunt furios. Aceşti oameni nu au de unde să ştie ce acoperire am, ce 
instrucţiuni am lăsat şi ce aranjamente mi-am făcut. Pentru ei, în momentul de 
faţă, eu sunt o bombă umblătoare - mă rog, şchiopătândă - care le-ar putea da 
întreaga operaţiune peste cap, oricare ar fi ea. 

— Ştiu că nu ai timpAlex, dar trebuie neapărat să-ţi spun ceva. Nu sunt 
sigură de ce. Însă trebuie. Cred că unul din lucrurile care te privesc şi care l- 
au rănit şi l-au înfuriat într atât pe David a fost faptul că el consideră că tu 
erai cel mai bun în ce făceai. Uneori, după ce dădea pe gât câteva pahare sau 
când gândurile i-o luau razna,scutura cu tristeţe din cap, lovea furios cu 
pumnul de marginea mesei, şi întreba: “De ce?”“De ce?” se întreba. “El e mult 
prea deştept pentru asta... e cel mai bun”. 

— N-am fost un adversar pe măsura lui Delta. Nimeni n-a fost. 
Niciodată. 

— Ba mie mi se pare că tu eşti. 


— "Ţi se pare, pentru că nu vin de unde vine el. Eu abia acum mă duc 
într-acolo.Dintr-un motiv mai bun decât oricând altădată în viaţa mea. 

— Fii prudent, Alex. 

— Spune-le lor să fie prudenti. 

Conklin închise şi Marie simţi lacrimi fierbinţi scurgându-i-se pe obraji. 

Morris Panov şi Alex părăsiră magazinul din gara Kowloon şi se 
îndreptară către o scară rulantă ce cobora spre nivelul inferior la liniile 5 şi 6. 
Prietenul din Mo dorea din toată inima să urmeze instrucţiunile fostului său 
pacient, însă, psihiatrul din Panov nu rezistă să nu-şi dea cu părerea. 

—Nu-i de mirare că toţi sunteţi nişte scrântiţi la cap, spuse el, ducând 
un urs panda de jucărie sub un braţ şi o revistă viu colorată în mână. Deci, să 
recapitulăm. Când ajungem jos, eu o iau la dreapta, ceea ce înseamnă linia 
şase şi după aia la stânga, către coada trenului, care probabil va sosi în câteva 
minute. E bine până aici? 

— Da, răspunse Conklin, şonticăind alături, cu fruntea brobonită de 
sudoare. 

— Apoi aştept lângă ultimul stâlp, cu animalul ăsta împuţit sub braţ şi 
răsfoiesc această revistă pornografică oribilă, până când o femeie se apropie 
demine. 

— Iarăşi bine, spuse Alex de îndată ce păşiră amândoi pe scara rulantă. 
Ursul panda este un cadou perfect normal; e foarte iubit de occidentali. 
Gândeşte-te că e un dar pentru puştiul ei. lar revista porno complexează 
semnalul derecunoaştere. Urşii panda şi pozele obscene cu femei goale nu se 
potrivesc de obicei. 

— Dimpotrivă, ar putea fi o combinaţie freudiană prin excelenţă. 

— 'Ţine-o minte pentru mai târziu. Numai acum, să faci cum ţi-am spus! 

— Apropo de spus. Habar n-am ce trebuie să-i spun femeii. 

— Încearcă şi tu ceva în felul “Încântat de cunoştinţă”, sau “Ce vă mai 
face băieţelul?” N-are importanţă.Dă-i ursul şi întoarce-te la scara rulantă cât 
poţi de repede. Fără să alergi însă. 

Cei doi ajunseră pe peron şi Conklin atinse uşor cotul lui Panov; 
îndrumându-l pe doctor către dreapta. 

— Ai să te descurci, bătrâne. Fă cum ţi-am spus şi apoi întoarce-te aici. 
O să fie bine. 

— Asta e mai uşor de spus din postura în care mă aflu eu de obicei. 

Panov înaintă către capătul peronului în timp ce trenul din Lo Wu îşi 
făcea apariţia zgomotos în gară. Se postă lângă ultimul stâlp şi, pe când sutele 
de pasageri se revărsau pe uşile trenului, doctorul cuprinse cu stângăcie ursul 
panda sub braţ şi-şi ridică revista în dreptul nasului. Când momentul mult 
aşteptat sosi, aproape că leşină. 

— Tu trebuie să fii Harold! exclamă o voce piţigăiată, în falset, şi o 
persoană înaltă, cu faţa puternic machiată acoperită cu borurile largi ale unei 
pălării moi şi îmbrăcată într-o fustă gri, plisată, îi atinse părul. Te recunosc 
dintr-o mie! 

— Încântat de cunoştinţă. Ce vă mai face băieţelul? Morris abia mai 


putea scoate o vorbă. 

— Cum o mai duce Alex? contraatacă vocea brusc masculină, mai încet 
însă. Îi datorez mult şi eu îmi plătesc întotdeauna datoriile, însă asta-i nebunie 
curată! Mai e cu toţi boii acasă? 

— Nu ştiu care dintre voi poate spune asta, spuse psihiatrul uimit. 

— Hai repede, zise ciudata apariţie. Se apropie. Dă-mi ursul iar când o 
rup la fugă, tu dispari în mulţime şi te cari de aici! Dă-mi-l! 

Panov făcu aşa cum i se spusese, conştient de faptul că mai mulţi 
bărbaţi îşi făceau loc printre grupurile răzlețe de pasageri şi se apropiau de ei. 
Deodată bărbatul strident machiat şi îmbrăcat în femeie se dădu pe după stâlp 
şi apăru pe partea opusă. Îşi aruncă pantofii cu toc înalt, ocoli stâlpul încă o 
dată şi, ca un atacant scăpat de adversari, se îndreptă în fugă spre cel mai 
apropiat tren depăşind un chinez care încercase să pună mâna pe el şi 
amestecându-se printre trupurile îmbrâncite şi feţele surprinse ale mulţimii. 
În urma lui, alţii preluară urmărirea, împiedicaţi de pasagerii din ce în ce mai 
nervoşi, care începuseră să facă uz de serviete şi genţi pentru a se apăra de 
asalturile neaşteptate. Într-un fel sau altul, în mijlocul mulţimii dezlănţuite, 
ursul panda ajunse în braţele unei europence înalte ce ţinea în mână un 
program al trenurilor, împăturit. Femeia fuimediat înşfăcată de doi chinezi 
bine îmbrăcaţi şi începu să ţipe; aceştia o priviră, îşi strigară ceva în limba lor 
şi îşi continuară goana. 

Morris Panov procedă din nou aşa cum fusese instruit: se amestecă 
imediat în mulţimea care circula pe partea opusă a peronului şi se îndreptă cu 
paşi repezi de-a lungul liniei cinci către scara rulantă, unde se formase un 
rând. Rândul era dar nici urmă de Alex Conklin! Înăbuşindu-şi panica, Mo 
încetini pasul fără să se oprească privind în jur şi scrutând mulţimea de pe 
peron şi pe cei ce se urcau pe scara rulantă. Ce se întâmplase? Unde 
dispăruse agentul CIA? 

— Mo! 

Panov se răsuci brusc spre stânga; strigătul fusese deopotrivă o uşurare 
şi un avertisment. Conklin ieşise pe jumătate de după un stâlp aflat la zece 
metri în spatele scării rulante. Din semnele precipitate pe care le făcea, 
reieşea clar că trebuia să rămână pe loc, şi că Mo va fi cel care să se îndrepte 
spre el dar încet şi cu atenţie. Panov îşi luă aerul unui om care, agasat, 
aştepta ca mulţimea să se rărească înainte de a urca pe scara rulantă. Ar fi 
vrut să fumeze sau cel puţin să nu fi aruncat revista pornografică pe calea 
ferată; oricare dintre ele i-ar fi dat ceva de făcut. În lipsă de altceva îşi strânse 
mâinile la spate şi îşi continuă drumul nepăsător de-a lungul zonei libere a 
peronului, privind scurt împrejurul său de două ori şi uitându-se încruntat în 
direcţia cozii de la scară. Ajunse în dreptul stâlpului de susţinere, se strecură 
în spatele lui, şi rămase brusc fără grai. 

La picioarele lui Conklin zăcea întins un bărbat de vârstămijlocie 
îmbrăcat într-un trenci. Vârful piciorului de lemn al lui Conklin îi stătea înfipt 
în spinare. 

— Vreau săţi-l prezint pe Matthew Richards, doctore. Matt este un vechi 


prieten de-al meu, din perioada războiului din Vietnam, unde ne-am cunoscut. 
Fireşte era ceva mai tânăr atunci şi mult mai agil. Dar ce-i drept, cu toţi am 
cam îmbătrânit. 

— Pentru numele lui Dumnezeu, Alex, lasă-mă să mă ridic! spuse 
bărbatul pe nume Richards, scuturând din cap atât cât îi permitea poziţia 
ingrată în care se afla. Mă doare capul îngrozitor! Cu ce m-ai lovit. Cu o 
rangă? 

— Nu, Matt. Cu pantoful din piciorul meu inexistent. Destul de greu nu-i 
aşa? Dar săracul are de dus atâta greutate. Cât despre a te lăsa să te ridici în 
picioare, ştii prea bine că nu se poate până nu-mi răspunzi la câteva întrebări. 

— Pe toţi dracii, ţi-am răspuns la toate! Sunt un simplu agent nu şef de 
ambasadă. Am urmat doar ordinul Washington-ului, care cerea punerea ta sub 
supraveghere. Apoi Departamentul de Stat a mai trimis unul pe care nu l-am 
văzut! 

—Ţi-am mai spus, găsesc toate astea greu de crezut. Aveţi o echipă mică 
aici; fiecare din voi ştie orice amănunt. Fii rezonabil, Matt, ne cunoaştem de 
multă vreme. Ce spunea ordinul de la Departamentul de Stat? 

— Nu ştiu. Era exclusiv pentru ochii ălui bătrân! 

— Adică ai şefului ambasadei, doctore, îi explică Conklin lui Panov. Ăsta 
e cel mai vechi şiretlic din toate câte ştiu: Ce mă întrebaţi pe mine? Duceţi-vă 
la ăl bătrân! Şi aşa, toată lumea scapă cu faţa curată, deoarece nimeni nu 
doreşte să-l deranjeze pe şeful cel mare. Vezi tu; Mo, acesta are un telefon 
direct cu Langley? şi în funcţie de cine e acolo sus, Langley are fir direct cu 
Casa Albă! Treaba este foarte politizată şi trebuie să-ţi mai spun că are foarte 
puţin de-a face cu serviciile de informaţii. 

— Foarte interesant, spuse Panov; privind la omul întins pe jos, neştiind 
ce altceva să spună şi fericit că peronul era acum practic gol, iar stâlpul unde 
se aflau era cufundat în umbră. 

— Nu e nici un şiretlic! ţipă Richards, zbătându-se sub greutatea ghetei 
lui Conklin. Fir-ar să fie, îţi spun adevărul curat! Ies la pensie în februarie! De 
ce aş vrea bătaie de cap din partea ta sau a oricui altcuiva de la sediul 
central? 

— Of, Matt, săracul de tine, n-ai fost niciodată cel mai bun, sau cel mai 
luminat. Tocmai ţi-ai dat răspunsul la întrebare. La felca mine vrei să-ți 
mănânci pensia liniştit şi nu mai vrei bătaie de cap. Acum revenind, ai spus 
deci că s-a primit ordin să fiu supravegheat, iar tu nu vrei să încurci o acţiune 
ordonată de Departamentul de Stat. În regulă, bătrâne, o să fac atunci un 
raport de evaluare asupra ta care va face să fii transferat direct în America 
Centrală la demolări, unde vei rămâne până ieşi la pensie...dacă rezişti. 

— Termină dracului cu prostiile! 

— Închipuieşte-ţi, să fii imobilizat, în spatele unui stâlp de un biet infirm. 
Probabil îţi vor da să minezi singur câteva porturi. 

— Nu ştiu mai mult! 

— Cine sunt chinezii? 

— Nu... 

— Nu sunt de la poliţie, deci cine sunt? 

— Din partea guvernului. 

— Cesecţie? Trebuiau să-ţi fi spus - şeful însuşi a făcut-o. Nu s-ar fi 
putut aştepta să lucrezi orbeşte. 

— Dar exact asta suntem - nişte orbi! Singurul lucru pe care ni l-au spus 
a fost că sunt autorizaţi de foarte de sus. Ce dracu' le puteam face? Să le 
cerem actele? 

— Prin urmare, nimeni nu este de vină deoarece nimeni nu ştie nimic. 

— Şeful ambasadei este de vină. Am lăsat toţi răspunderea asupra lui. 

— Aa, desigur, responsabilitatea numai la nivelul cel mai înalt. “Am 
urmat doar ordinele primite, Herr General.” Şi fireşte că Herr General nu ştie 
nimic, deoarece şi el urmează la rându-i nişte ordine. 

Alex se opri, mijindu-şi ochii. 

— Am auzit de un tip înalt şi solid, un fel de Paul Bunyan chinez. 

Conklin se opri. Richards tresări. 

— Despre cine este vorba, Matt? 

— Nu ştiu... sigur. 

— Cine? 

— L-am văzut doar şi gata. E greu să nu-l observi. 

— Dar asta nu-i tot. Deoarece este greu să nu-l observi, şi ţinând cont de 
locurile privilegiate unde l-ai întâlnit, nu se poate să nu fi pus câteva întrebări 
în legătură cu el. Ce ai aflat? 

— Să fim serioşi, Alex! Numai bârfe nimic concret. 

— Dar mie îmi plac bârfele la nebunie. Ciripeşte, Matt, sau obiectul 
greoi şi obscen care-mi ţine loc de picior s-ar putea să-ţi storcească mutra. 
Vezi tu, nu reuşesc întotdeauna să-l controlez; are şi el o minte a lui şi văd că 
nu te place deloc. Poate fi foarte neprietenos, chiar şi cu mine. Cu un efort 
Conklin îşi ridică proteza şi îl izbi pe Richards între omoplaţi. 

— Iisuse! Îmi zdrobeşti spinarea! 

— Nu, eu aş crede că vrea să-ţi zdrobească mai degrabă faţa. Cine este 
tipul, Matt? Strâmbându-se din nou de durere, Alex îşi ridică piciorul şi îl 
cobori de data aceasta la baza craniului agentului CIA. 

— Bine! Cum ţi-am spus, nu pot să jur că e adevărat dar am auzit că e 
cineva sus pus din Crown CI. 

— Crown CI, îi explică Conklin lui Morris Panov, înseamnă Serviciul 
Britanic de Contraspionaj aici, pe teritoriul Hong-Kong-ului. Este o sucursală a 
lui MI6, ceea ce înseamnă că primeşte ordine direct de la Londra. 

— Foarte edificator, spuse psihiatrul, la fel de zăpăcit pe cât era de 
îngrozit. 

— Foarte, aprobă Alex. Vrei să-mi cedezi cravata dumitale, doctore? 
întrebă Conklin în timp ce şi-o desfăcea pe a sa. Am nevoie şi de a ta Matt. 

Două minute mai târziu, agentul Richards zăcea în spatele stâlpului de 
susţinere, cu mâinile şi picioarele legate iar gura astupată cu un căluş strâns 
înnodat. Totul cu ajutorul celor trei cravate. 


— Terenul este liber, spuse Alex, cercetând ce mai rămăsese din 
mulţimea aflată dincolo de stâlp. S-au dus toţi buluc după momeala noastră, 
care acum ar trebui să se afle la jumătatea drumului către Malaezia. 

— Cine era aia - sau ăla? Pentru că sunt sigur că nu a fost o femeie. 

— Nuvreau să fac nici o discriminare între sexe;însă cred că o femeie n- 
ar fi putut să iasă cu faţa curată din treaba asta. Tipul în schimb a reuşit şi i-a 
luat pe toţi cu el - adică, după el. Hai să mergem. Avem drum liber. 

— Dar cine este individul? insistă Panov; în timp ce înconjurau stâlpul 
îndreptându-se spre scara rulantă şi spre cei câţiva pasageri rămaşi. 

— Narcotice? 

— Nu s-ar atinge de ele nici mort. Tipul lucrează cu aur furat şi cu 
bijuterii, şi operează în Hong Kong, Macao şi Singapore. Din câte ştiu, totul a 
început cu câţiva ani în urmă. l-au retras toate medaliile sportive pe motiv de 
comportament social necorespunzător. Pozase pentru nişte reviste dubioase 
pe vremea când era la colegiu şi avea nevoie de bani. Mai târziu, datorită unui 
editor cu o etică profesională cât un câine vagabond, fotografiile au ieşit la 
suprafaţă distrugându-i cariera şi ruinându-l. 

— Revista pe care am aruncat-o! exclamă Mo păşind pe scara rulantă. 

— Ceva în genul ei, presupun. 

— Ce fel de medalii? 

— Jocurile Olimpice din 1976. Atletism: specialitatea lui erau probele de 
obstacole. 

Mut de uimire, Panov îl privea pe Alexander Conklin în timp ce urcau 
odată cu scara rulantă, apropiindu-se de ieşire. Un grup de măturători cu 
nişte mături enorme pe umeri îşi făcură apariţia pe scara rulantă opusă, ce 
cobora înspre peron. Alex întoarse capul către ei, pocni din degete şi cu 
arătătorul întins, străpunse aerul indicând uşile de ieşire de deasupra. Mesajul 
era limpede. În câteva secunde un agent CIA legat va fi găsit în spatele unui 


stâlp de susţinere. 
* 


* * 


— Acesta trebuie să fie individul căruia i se spune maiorul, spuseMarie, 
instalată în scaunul din faţa lui Conklin în timp ce Morris Panov, îngenunchiat 
lângă ea, îi examina piciorul stâng. Au! Se plânse ea, retrăgându-şi piciorul 
rănit. lartă-mă, Mo. 

—Nu-i nimic, răspunse doctorul. Ai o julitură urâtă între al doilea şi al 
treilea metatarsian, trebuie să te fi lovit rău de tot. 

— De câteva ori. Te pricepi şi la picioare rupte? 

— Drept să-ţi spun, acum mă simt mai stăpân ca ortoped decât ca doctor 
psihiatru. Oamenii de felul vostru trăiesc într-o lume care i-ar arunca pe cei ca 
mine înapoi în evul mediu (nu că n-am fi încă acolo, cei mai mulţi dintre noi; 
doar că folosim vorbe mai frumoase). 

Panov privi în sus laMarie oprindu-se asupra părului ei puternic vopsit 
cenuşiu, care-i dădea o înfăţişare severă. 

— Aţi beneficiat de un tratament medical bun, doamnă “fostă - roşcată”. 


Cu excepţia părului. Arată groaznic. 

— Ba e nemaipomenit, îl contrazise Conklin. 

— Ce ştii tu? Tu mi-ai fost pacient - Mo îşi întoarse privirea spre piciorul 
Mariei - o să dureze câtva timp până să se refacă julitura. Mai târziu am să 
încerc să fac rost de ceva ca să-ţi schimb bandajul. 

Panov se sculă şi-şi trase un scaun cu spătar drept de lângă măsuţa mică 
de scris. 

— Locuieşti aici, deci? întrebă Marie. 

— Pe acelaşi palier, spuse Alex. N-am putut să obţin nici una din 
camerele vecine. 

— Dar mă mir cum ai reuşit să faci chiar şi asta. 

— Banii. Acesta-i Hong-Kong-ul. Cine pleacă la plimbare... îşi pierde 
camera. Dar să ne întoarcem la maior. 

— Numele lui este Lin Wenzu. Catherine Staples mi-a spus că individul 
lucrează pentru serviciul de spionaj britanic, şi vorbeşte englezeşte cu accent 
britanic. 

— Era sigură de asta? 

— Foarte sigură.Mi-a spus că este considerat cel mai bun agent secret al 
serviciilor de spionaj din Hong-Kong incluzând KGB-ul şi C.I.A. 

Înţeleg foarte bine. Doar îl cheamă Wenzu, nu Ivanovici sau Joe Smith. 
Un băştinaş talentat este trimis în Anglia, unde este educat şi antrenat, şi apoi 
adus înapoi pentru a ocupa o poziţie cu responsabilităţi în guvern. Politică 
colonială tipică, în special în sfera legii şi securităţii teritoriale. 

— Din punct de vedere psihologic, adăugă Panov, aşezându-se, provoacă 
mai puţine resentimente şi se stabilesc noi relaţii cu comunitatea străină 
guvernată. 

— Înţeleg, spuse Alex dând din cap, dar lipseşte ceva, piesele nu se 
potrivesc. Una este pentru Londra să lase cale liberă unei operaţiuni secrete a 
Washington-ului şi, din câte am aflat, acesta este adevărul oricât de ciudat ar 
părea - şi alta este pentru MI6 să-şi împrumute oameni din teritoriu, într-o 
colonie încă guvernată de Imperiul Britanic. 

— De ce? întrebă Panov. 

— Din mai multe motive. Primul este că englezii nu au încredere în noi - 
a, aceasta nu fiindcă ne-ar pune la îndoială intenţiile, doar capacitatea 
intelectuală. În unele privinţe au dreptate iar în altele se înşeală amarnic, însă 
aceasta este părerea lor. Al doilea motiv: de ce să rişte să-şi expună propriul 
personal numai de dragul deciziilor luate de către un american fără 
experienţă în această strategie bazată pe secret deplin? Aceasta este 
problema, iar Londra ar respinge-o pe loc. 

— Presupun că te referi la McAllister, spuse Marie. 

— Am făcut unele cercetări, şi vă pot spune că el este ori cel mai 
puternic ori cel mai slab în acest scenariu blestemat. Eu aş spune că e cel din 
urmă. Pentru că nu e decât un creier - rece şi imparţial. E un fel de 
McNamara înainte de a fi convertit la agnosticism. 

— Termină cu idioţeniile, spuse Mo Panov. Spune ceea ce ai de spus 


serios, nu în bătaie de joc. Lasă asta în seama mea. 

— Vreau să spun, doctore, că Edward Newington McAllister e un iepure 
fricos. La primul semn de conflict sau prima neregulă, ciuleşte urechile şi o 
rupe la fugă. Nu contest faptul că este un analist adevărat şi încă unul dintre 
cei mai buni. Însă nu este omul potrivit pentru acest gen de acţiuni şi în nici 
un caz cel care să pregătească strategia unei asemenea operaţiuni secrete 
însemnate. Ar fi luat în râs de către toţi, crede-mă. 

— Dar a fost teribil de convingător cu David şi cu mine, interveni Marie. 

— I s-a dat dinainte scenariul. “Pregăteşte-l pe subiect”, i s-a spus... 
„încearcă să închegi o naraţiune întortocheată, care să devină clară 
subiectului în mod gradat, odată ce va îndeplini primele etape ale scenariului, 
care va fi nevoit să le înceapă deoarece tu nu te vei mai afla lângă el. 

— Şi cine i-a scris scenariul? întrebă Panov. 

— Aş dori să ştiu şi eu. Nimeni dintre cei cu care am luat legătura la 
Washington nu ştie şi am discutat cu persoane care ar fi trebuit să fie la 
curent. Nu minţeau - după toţi aceşti ani pot să sesizez şi cea mai mică ezitare 
în vocea unui om. Chestiunea este aşa de bine acoperită şi plină cu atât de 
multe contradicții încât face ca operaţiunea Treadstone 71 să pară prin 
comparaţie efortul unor amatori - ceea ce n-a fost. 

— Catherine mi-a spus ceva, întrerupse Marie. Nu ştiu dacă va folosi la 
ceva sau nu, dar mi-a rămas în minte. A zis că cineva important a sosit cu 
avionul în Hong Kong - un “om de stat” cum l-a numit ea, şi care este “mai 
mult decât un simplu diplomat” sau cam aşa ceva. Ea credea că ar putea avea 
vreo legătură cu tot ceea ce s-a întâmplat până acum. 

— Care e numele persoanei? 

— Nu mi-a spus niciodată. Mai târziu, când l-am văzut pe McAllister jos 
în stradă stând alături de ea am presupus că el erapersoana în chestiune. Dar 
poate că nu era el. Analistul pe care tocmai l-ai descris şi omul agitat pe care 
l-am cunoscut eu şi care a stat de vorbă cu David şi cu mine nu e un diplomat, 
şi cu atât mai puţin un om de stat. Trebuie să fie vorba de altcineva. 

— Când ţi-a pomenit Catherine despre el? întrebă Conklin. 

— Cu trei zile în urmă, când m-a ascuns în apartamentul ei din Hong 
Kong. 

— Înainte să te ducă la Tuen-Mun? 

Alex se aplecă uşor în faţă. 

— Da. 

— Şi nu a mai menţionat nici o dată nimic în legătură cu el? 

— Nu, iar când am întrebat-o mi-a spus că nu are rost să sperăm la prea 
mult. Trebuia să mai cerceteze, acesta a fost modul în care s-a exprimat. 

— Şi ai acceptat explicaţia? 

— Da, am acceptat-o, pentru că la vremea aceea credeam că am înţeles. 
Nu aveam deci nici un motiv să mă îndoiesc de ea. Ajutându-mă, îşi asuma un 
risc atât pe plan profesional cât şi pe cel personal. M-a crezut pe cuvânt, fără 
să ceară vreun sfat celor de la consulat ceea ce alţii ar fi făcut pur şi simplu 
pentru a avea o acoperire. Ai folosit nu demult cuvântul “ciudat”, Alex. Ei 


bine, trebuie să recunosc că ceea ce i-am povestit eu ei era atât de ciudat 
încât a părut probabil scandalos - inclusiv reţeaua întreagă de minciuni de la 
Departamentul de Stat, gărzile CIA dispărute şi bănuielile care ajungeau până 
la nivelul guvernului. Mulţi în locul ei nu numai că ar fi dat înapoi, dar şi-ar fi 
asigurat în plus şi o acoperire personală. 

—  Recunoşti totuşi, spuse Conklin cu blândeţe, că femeia deţine 
informaţii pe care aveai tot dreptul să le afli. Doamne, după toate prin câte ai 
trecut împreună cu David... 

— Greşeşti, Alex, îl întrerupse Marie moale.Ţi-am spus că am crezut că o 
înţelesesem, dar încă n-am terminat. Cel mai crud lucru pe care-l poţi face 
unui om aflat permanent în tensiune, este să-i dai o speranţă care se 
dovedeşte apoi a fi falsă. Când vine lovitura, lovitura insuportabilă. Crede-mă, 
doar mi-am petrecut mai mult de un an din viaţă alături de un om care căuta 
cu disperare răspunsuri la întrebările care-l chinuiau. A găsit în cele din urmă 
doar câteva, dar cele care s-au dovedit a fi false aproape că l-au distrus. 
Speranţele spulberate nu sunt o glumă pentru acela care crede în ele. 

— Are dreptate, spuse Panov, încuviinţând din cap, cu ochiila Conklin. 
Cred că ştii şi tu asta, nu-i aşa? 

— Nu se mai poate întoarce nimic înapoi, răspunse Alex, ridicând din 
umeri şi uitându-se la ceas. În orice caz, acum e timpul să ne ocupăm de 
Catherine Staples. 

— Va fi în mod sigur păzită şi supravegheată îndeaproape! Marie era cea 
care stătea acum aplecată în scaun cu o expresieîngrijorată şi ochi întrebători. 

— Îşi vor da seama că aţi venit aici din cauza mea, şi m-aţi contactat iar 
eu v-am spus tot ce ştiam despre ea. Astfel, vor şti că o s-o urmăriţi şi vă vor 
aştepta. Dacă au fost în stare să facă tot ce au făcut până acum, ar putea să vă 
omoare pe amândoi! 

— Nu, nu vor fi în stare, spuse Conklin, sculându-se şi îndreptându-se 
şchiopătând spre telefonul de lângă pat. Nu au experienţa noastră, adăugă el 
simplu. 

k 

— Eşti nebun de legat! şopti Matthew Richards de la volanul unei maşini 
sport parcate vis-a-vis de apartamentul lui Catherine Staples. 

— Nu eşti prea recunoscător, Matt, spuse Alex, aşezat în umbră alături 
de omul CIA-ului, iar eu nu numai că nu ţi-am trimis raportul ăla de evaluare, 
dar te-am mai şi lăsat să mă ţii sub supraveghere. Mulţumeşte-mi, nu mă 
insulta. 

— Rahat! 

— Ce le-ai spus celor de la birou? 

— C-am fost atacat, pentru numele lui Dumnezeu. Ce altceva? 

— De câţi? 

— Cel puţin cinci puşlamale adolescente. Zhongguo ren. 

— Şi că, dacăte-ai fi luat la bătaie cu ei, ai fi făcut gălăgie şi te-aş fi 
putut zări. 


— Ai reprodus cât se poate de exact, aprobă Richards calm. 

— Şi când te-am sunat, bineînţeles, ai spus că e unul din informatorii tăi, 
care văzuse un bărbat alb care şchiopăta. 

— Exact. 

— S-ar putea chiar să te şi avanseze pe chestia asta. 

— Nu vreau decât să mă laşi în pace 

— O să treacă. 

— Dar nu aşa. 

— Deci bătrânul Havilland însuşi a aterizat în oraş. 

— Informaţia asta n-ai obținut-o de la mine! A scris în ziar. 

— Casa conspirativă din Victoria Peak n-a fost menţionată în ziare, Matt. 

— Dă o-ncolo, am făcut un târg. Te porţi frumos cu mine, mă port 
frumos cu tine. Nu faci raportul despre cum am fost doborât la pământ de o 
gheată fără picior în ea şi îţi dau o adresă. În orice caz, o să neg tot. Puteai s-o 
afli din Garden Road. Tot consulatul ştie, datorită unui soldat cu gura mare, 
din infanteria marină. 

— Havilland, gândi Alex cu voce tare. Se potriveşte. Se are bine cu 
englezii, ba şi vorbeşte ca ei... Mda, trebuia să-i fi recunoscut vocea! 

— Ce voce? întrebă încremenit Richards. 

— Când am vorbit la telefon. O altă pagină din scenariu. Era Havilland! 
Nu putea lăsa pe nimeni altcineva s-o facă! “Am pierdut-o”! Of, Doamne, şi eu 
m-am lăsat dus de nas! 

— Ce aifăcut? 

— Las-o baltă. 

— Cu plăcere. 

Un automobil încetini, după care se opri pe partea cealaltă a străzii, în 
faţa apartamentului lui Catherine Staples. O femeie cobori pe uşa din spate. 
Zărind-o în lumina felinarelor, Conklin pricepu imediat cine este. Catherine 
Staples. Femeia făcu un semn din cap către şofer, se întoarse şi traversă 
trotuarul către uşile de sticlă groasă ale intrării în bloc. 

Huruitul unui motor sparse liniştea străzii, venind din direcţia parcului. 
O limuzină imensă, neagră, apăru din spatele lor şi frână aproape de maşina 
din care coborâse Catherine Staples. Focuri repetate izbucniră din interiorul 
celui de-al doilea automobil. Ferestrele maşinii parcate zburară în cioburi, 
odată cu capul şoferului. Sticla se împrăştie pretutindeni, pe stradă şi pe 
trotuar. Uşile casei, se fărâmiţară în mii de cioburi împroşcate cu sânge, în 
timp ce trupul Catherinei Staples era țintuit în intrare de rafala de gloanţe. 

Apoi anvelopele scrâşniră şi limuzina neagră dispăru în viteză în 
întunericul străzii, lăsând în urma sa măcelul, sânge şi carne sfâşiată 
pretutindeni. 

— Doamne, Dumnezeule! strigă îngrozit omul CIA-ului. 

— Hai de aici, îi ordonă Conklin. 

— Unde? Pentru numele lui Dumnezeu, unde? 

— Victoria Peak. 

— Ai înnebunit? 


— Nu eu, altcineva a înnebunit. Un snob cu sânge albastru, care face 
numai tâmpenii. Şi vreau să fiu eu cel care i-o spune. Mişcă! 


CAPITOLUL 26 


Bourne opri limuzina neagră pe partea părăsită, cufundată în întuneric a 
şoselei, sub şirul de copaci de pe margine. Conform hărţii, trecuse de Poarta 
Estică a Palatului de Vară - în realitate câteva vile vechi imperiale, ridicate în 
mijlocul unui peisaj rural dominat de un lac cunoscut sub numele de Kunming. 
Urmase linia țărmului nordic până când luminile colorate ale vastului domeniu 
ce aparținuse cândva împăraţilor Chinei se stinseră, lăsând loc întunericului 
şoselei. Stinse farurile maşini, se dădu jos şi se îndreptă cu rucsacul în spate 
către şirul de arbori aliniaţi de-a lungul şoselei, unde-şi înfipse un călcâi în 
pământ. Solul era moale, ceea ce-i făcea sarcina mai uşoară, deoarece 
pericolul ca maşina închiriată să-i fie percheziţionată era real. Scotoci în 
rucsac şi scoase o pereche de mănuşi groase şi un cuţit de vânătoare, cu lamă 
lungă. Îngenunche şi săpă o groapă destul de adâncă pentru a ascunde în ea 
rucsacul; lăsă partea de sus a acestuia deschisă, apoi apucă cuțitul şi făcu o 
crestătură în trunchiul celui mai apropiat copac pentru a scoate la iveală 
lemnul alb de dedesubtul scoarţei. Băgă la loc în rucsac cuțitul şi mănuşile şi-l 
îndesă în groapă, după care îl acoperi cu pământ. Se întoarse la maşină, 
verifică kilometrajul şi porni motorul. Dacă harta era la fel de exactă în 
evaluarea distanțelor ca şi în descrierea zonelor interzise ale Beijing-ului şi ale 
împrejurimilor sale, atunci intrarea în Rezervaţia de păsări Jing Shan trebuia 
să fie la mai puţin de un kilometru şi jumătate de curba domoală ce se găsea 
în faţă. 

Harta se dovedi exactă. Două reflectoare luminau metalul verde şi lucios 
al porţii, dedesuptul panourilor uriaşe ce înfăţişau păsări viu colorate. Poarta 
era închisă. La dreapta, într-o gheretă mică din sticlă, stătea un paznic. La 
vederea maşinii lui Jason, sări şi ieşi din gheretă în goană. Era greu de spus 
dacă haina şi pantalonii erau uniformă sau nu; părea să nu aibăvreo armă. 

Bourne înaintăcu limuzina până la câţiva metri de poartă şi se apropie 
de chinezul din spatele ei, surprins să vadă că acesta părea să fie un om în jur 
de cincizeci-şaizeci de ani. 

— Bei tong, bei tong! începu Jason înainte ca paznicul să poată spune 
ceva, scuzându-se pentru că-l deranjase. Sunt într-o situaţie îngrozitoare, 
continuă el rapid, scoțând din buzunar lista negociatorilor, luată de la francez, 
şi pe care o purta cu el. 

Trebuia să sosesc aici acum trei ore şi jumătate, dar maşina pe care o 
aşteptam nu a sosit şi nu am putut lua legătura cu ministrul - alese de pe listă 
numele unui ministru al textilelor - Wang Xu. Şi sunt convins că şi dânsul era 
la fel de nervos ca şi mine! 

— Vorbiţi limba noastră, spuse bărbatul uimit. Şi aveţi maşină fără 
şofer! 

— Datorită ministrului. Am venit la Beijing de multe ori. Trebuia să 
cinăm împreună. 


— Este închis totul aici, iar prin împrejurimi nu există nici un restaurant. 

— A lăsat vreun mesaj pentru mine? 

— Nimeni nu lasă nimic aici cu excepţia obiectelor pierdute. Am un 
binoclu japonez foarte drăguţ, vi l-aş putea vinde ieftin. 

Avea noroc. În spatele porţii, la aproximativ douăzeci şi cinci de metri, 
Bourne zări un bărbat ascuns în umbra unui copac înalt. Purta o tunică Lungă, 
cu patru nasturi - un ofiţer. La brâu avea o centură groasă cu un toc. Un 
pistol. 

— Îmi pare rău, nu am nevoie de binoclu. 

— Un viitor cadou, poate? 

— Am puţini prieteni iar copiii nu fac altceva decât să mă jecmănească, 

— Sunteţi un om necăjit. În lumea asta nu există nimic altceva decât 
copii şi prieteni - şi spiritele, bineînţeles. 

— Acum, nu vreau decât să-l găsesc pe ministru. Discutăm de milioane 
de renminbi! 

— Binoclul nu face decât câţiva veni. 

— În regulă! Cât? 

— Cincizeci. 

— Adu-mi-l repede, spuse cameleonul nerăbdător, căutând în buzunar, 
lăsând privirea să-i rătăcească dincolo de gardul verde, în timp ce paznicul se 
îndrepta în fugă către ghereta sa. Ofiţerul chinez se retrăsese mai adânc în 
umbră, dar privea încă în direcţia porţii. Jason îşi simţi din nou bătăile din 
piept ca un zgomot provocat de nişte tobe mari - aşa cum deseori simţise în 
vremurile Meduzei! Descoperise un truc, dibuise o strategie. Delta cunoştea 
mentalitatea orientală. Discreţia! Silueta singuratică nu o confirma, desigur, 
dar nici nu o infirma. 

— Uitaţi-vă la el ce frumos este! exclamă paznicul alergând înapoi către 
gard şi întinzându-i binoclul. O sută de yeni. 

— Ai spus cincizeci! 

— Nu observasem lentilele. De calitate superioară. Daţi-mi banii şi vi-l 
arunc pe deasupra porţii. 

— Foarte bine, spuse Bourne, gata să strecoare banii prin ochiurile 
plasei gardului. Însă cu o condiţie, pungaşule. Dacă, din întâmplare, eşti 
întrebat ceva despre mine, nu vreau să am bătaie de cap. 

— Să fiu întrebat? Ce prostie! Nu mai e nimeni aici în afară de mine. 

Delta avusese dreptate. 

— Totuşi în caz că eşti întrebat, insist să spui adevărul! Sunt un om de 
afaceri francez şi-l caut urgent pe acest ministru din industria uşoară. Am 
întârziat deoarece maşina care trebuia să mă aducă a avut o întârziere 
impardonabilă. Nu doresc să am bătaie de cap! 

— Cum spuneţi. Banii, vă rog. 

Jason strecură bacnotele prin gard; paznicul le înşfăcă şi aruncă binoclul 
pe deasupra porţii. Bourne îl prinse şi privi rugător înspre chinez. 

— Ai vreo idee unde s-ar fi putut duce ministrul? 

— Da, şi chiar vroiam să vă spun fără să-mi plătiţi nimic în plus pentru 


asta. Persoane importante ca dumneavoastră şi ca dânsul vor cina împreună la 
casa de dineuri Ting Li Guan. Este frecventată în special de străini bogaţi şi 
persoane care deţin puterea în guvernul nostru binecuvântat. 

— Unde este? 

— În Palatul de Vară. Aţi trecut pe lângă el când aţi venit pe şosea. 
Mergeţi înapoi cam cincisprezece, douăzeci de kilometri, şi veţi vedea poarta 
Dong An Men. Intraţi, şi veţi fi condus imediat, însă acolo trebuie să vă 
prezentaţi actele, domnule. Călătoriţi într-o manieră foarte neobişnuită. 

— Mulţumesc! strigă Jason, alergând înspre maşină. Vive la France! 

— Ce frumos, spuse paznicul dând din umeri şi îndreptându-se înapoi 


spre postul său, numărându-şi banii. 
* 


* * 


Ofiţerul înaintă calm către ghereta portarului şi bătu în geam. Surprins, 
paznicul de noapte sări de pe scaunul său şi deschise uşa. 

— OF domnule, m-aţi speriat! Văd că aţi rămas încuiat pedinăuntru. Ce 
întâmplare nefericită. Vă deschid poarta imediat! 

— Cine era domnul acela? întrebă ofiţerul liniştit. 

— Un străin, domnule. Un om de afaceri francez, tare nefericit. Din câte 
am înţeles, trebuia să se întâlnească cu ministrul industriei textile aici, acum 
câteva ore, după care urmau să cineze împreună, dar maşina care trebuia să-l 
ia a întârziat. Era foarte nervos şi sătul să mai aibă bătaie de cap. 

— Ce ministru al industriei textilelor? 

— Cred că ministrul Wang Xu. 

— Aşteaptă afară, te rog. 

— Desigur. Nu vă deschid poarta? 

— Imediat... 

Ofiţerul ridică receptorul telefonului aflat pe birou şi formă un număr. 
Câteva secunde mai târziu spuse: 

— Doresc numărul de telefon al ministrului textilelor Wang Zu. 
Mulţumesc. 

Ofiţerul apăsă pe furcă, după care formă un alt număr. 

— Cu ministrul Wang Zu, vă rog! 

— Eu sunt, răspunse o voce destul de neplăcută la capătul celălalt al 
firului. Cine e acolo? 

— Sunt un funcţionar de la Camera de Comerţ, domnule. Facem o 
verificare de rutină asupra unui om de afaceri francez ce deţine o listă pe care 
se află şi numele dumneavoastră, în legătură cu... 

— Dumnezeule mare din ceruri, iarăşi idiotul de Ardisson! Ce a mai 
făcut de data asta? 

— ÎI cunoaşteţi, domnule? 

— Aş vrea să pot spune că nu. Statut special, tratament special... Ăsta şi 
când se duce la closet are impresia că emană miros de crin! 

— Trebuia să cinaţi cu dânsul astă seară? 

— Să cinez eu cu el? Aş fi spus orice ca să-l fac să-şi ţină gura în după- 


amiaza aceasta! Dar bineînţeles că el aude numai ce-i convine. Unde mai pui 
că vorbeşte o chineză îngrozitoare. Pe de altă parte, tot ce-i posibil să-mi fi 
folosit numele pentru a obţine o rezervare, dacă a avut nevoie de una. Puteţi 
să-i daţi orice doreşte. E nebun de legat, dar e inofensiv. L-am fi trimis înapoi 
în Paris cu primul avion dacă dobitocii pe care-i reprezintă n-ar fi plătit atât de 
bine pentru o marfă de mâna a treia. Are acces la cele mai ilegale curve din 
Beijing! Nu mai vreau să aud de el, că am musafiri. 

Ministrul închise brusc. 

Liniştit, ofiţerul puse receptorul la loc în furcă, apoi ieşi se îndreptă 
către paznicul de noapte. 

— Ai spus adevărul, spuse el. 

— Străinul era foarte agitat, domnule. Şi foarte încurcat. 

— Mi s-a spus că ambele stări sunt absolut normale la el. 

Ofiţerul făcu o mică pauză, apoi adăugă: 

— Poţi deschide poarta acum. 

— Imediat, domnule. 

Paznicul căută în buzunar şi scoase un inel cu mai multe chei. Se opri, 
privind la ofiţer. 

— Nu văd nici un fel de automobil. Sunt destui kilometri până să 
ajungeţi într-un loc unde aţi putea lua unul. Primul ar fi Palatul de Vară... 

— Am telefonat după maşină. Trebuie să sosească aici în zece, 
cincisprezece minute. 

— Mi-e teamă că eu nu voi mai fi aici atunci. Zăresc pe şosea bicicleta 
schimbului meu. În cinci minute serviciul meu s-a terminat. 

— Cred că voi aştepta aici, spuse ofiţerul, neluând în seamă cuvintele 
paznicului. O mulţime de nori se îndreaptă spre noi dinspre nord. Dacă aduc 
ploaia, aş putea folosi ghereta ca adăpost până când îmi soseşte maşina. 

— Nu văd nici un nor, domnule. 

— Ochii nu-ţi mai sunt ce au fost odată. 

— Foarte adevărat. 

Clinchetul repetat al unui claxon de bicicletă străpunse liniştea serii. 
Schimbul se apropie de gard în timp ce paznicul descuia poarta. 

— Tinerii ăştia îşi anunţă apariţia de parcă ar cobori direct din rai. 

— Aş vrea să-ţi spun ceva, spuse ofiţerul brusc, reţinându-l pe paznic. Ca 
şi străinul care tocmai a plecat, nu vreau să am bătaie de cap din cauza unei 
ore de somn de care aveam atâta nevoie. Spune-mi, ţii la slujba ta? 

— Foarte mult, domnule. 

— Şi la ocaziile de a vinde obiecte, cum ar fi binocluri japoneze, care ți- 
au fost lăsate în păstrare? 

— Poftim? 

— Am un auz foarte bun, iar tu ai o voce răsunătoare. 

— Poftim? 

— Nu spune nimic despre mine şi nu voi spune nici eu nimic despre 
activităţile tale extraprofesionale, care te-ar duce în mod sigur în faţa 
plutonului de execuţie. Purtarea ta este condamnabilă. 


— Nu v-am văzut în viaţa mea, domnule ofiţer! Jur pe spiritele şi sufletul 
meu! 

— Noi, cei care facem parte din partid, nu suntem de acord cu asemenea 
idei. 

— Atunci jur pe orice doriţi! 

— Deschide poarta şi du-te. 

— Mai întâi să-mi iau bicicleta, domnule. 

Paznicul se îndreptă în fugă spre marginea din spate a gardului, apucă 
bicicleta, apoi se întoarse în grabă şi deschise poarta. Trase de ea şi răsuflă 
uşurat când îi azvârli inelul cu chei noului venit. Apoi încălecă pe şeaua 
bicicletei sale şi o porni în josul drumului. 

Cel de-al doilea paznic intră liniştit pe poarta deschisă, ţinându-şi 
bicicleta de ghidon. 

— Îţi vine să crezi? se adresă el ofițerului. Fiul unui comandant militar al 
Kuomintang-ului să ia locul unui ţăran redus mintal care n-ar fi servit nici la 
bucătărie. 

* 
* * 


Bourne depistă crestătura albă de pe trunchiul copacului şi scoase 
limuzina în afara şoselei, parcând-o între doi pini. Stinse farurile şi cobori. 
Apoi rupse cu repeziciune câteva ramuri pentru a camufla maşina în întuneric. 
Instinctiv, acționă rapid - ar fi procedat aşa oricum - dar, spre neliniştea sa, la 
câteva secunde după ce terminase de camuflat maşina, pe şoseaua spre 
Beijing apărură două faruri de automobil. Se lăsă pe vine, ascunzându-se în 
tufişuri şi urmări cu privirea automobilul, mirat la vederea bicicletei legate pe 
capotă, apoi îngrijorat când, câteva momente mai târziu, zgomotul motorului 
încetă. Maşina se oprise la prima cotitură. Neliniştit la gândul că vreun ochi 
experimentat descoperise maşina camuflată, şi că persoana respectivă va 
parca într-un loc ferit şi se va întoarce apoi pe jos, Jason traversă în goană 
drumul spre frunzişul dens de dincolo de copaci. Apoi o luă spre dreapta, de la 
un copac la altul, către centrul curbei. Acolo îngenunchie din nou, 
cufundându-se în umbră, aşteptând, studiind fiecare metru de şosea. 
Încercând să detecteze orice sunet străin de zgomotele obişnuite ale drumului 
de ţară pustiu. 

Nimic însă. Apoi se întâmplă ceva, iar ce văzu părea să nu aibă nici o 
noimă. Sau avea? Omul de pe bicicletă pedala pe şosea de parcă însăşi viaţa 
lui ar fi depins de o viteză pe care oricum n-o putea atinge. Pe măsură ce se 
apropia, Bourne realiză că era paznicul... călare pe bicicletă... şi tot o bicicletă 
fusese prinsă pe capota maşinii care oprise după cotitură. Fusese oare pentru 
paznic? Fireşte că nu; maşina ar fi mers în acest caz până la poartă... O a doua 
bicicletă? Un al doilea paznic - pe bicicletă? Desigur. Dacă ce credea el era 
adevărat, paznicul de la poartă urma să fie schimbat, şi un conspirator pus în 
locul lui. 

Jason aşteptă până când farul bicicletei paznicului deveni doar o licărire 
în întunericul nopţii, apoi alergă înapoi pe şosea spre maşină şi spre copacul 


cu scoarţa crestată. Dezgropă rucsacul şi începu să aleagă lucrurile de care 
avea nevoie. Îşi scoase cămaşa albă şi îmbrăcă un pulover negru, pe gât. 
Agăţă teaca cuţitului de vânătoare de la centura pantalonilor negri şi îşi 
înfipse automatul, cu un singur cartuş înăuntru, la brâu. Alese două mosoare 
legate între ele cu o bucată de sârmă subţire, lungă de un metru, şi se gândi 
că acest instrument al morţii era mult mai bun decât cel pe care-l folosise în 
Hong Kong. Şi de ce n-ar fi fost? Acum se afla mult mai aproape de obiectivul 
său, dacă, ceea ce învățase demult, în Meduza, mai avea vreo valoare, 
înfăşură sârma pe ambele mosoare în mod egal, şi le puse în buzunarul din 
spate al pantalonilor, după care luă o lanternă mică şi o agăţă de marginea de 
jos a buzunarului drept din faţă. Apoi luă o petardă chinezească dublă, de 
dimensiuni mari, împăturită şi legată cu o bandă elastică, şi o băgă în 
buzunarul stâng din faţă, împreună cu trei cutii de chibrituri şi o lumânare 
mică din ceară. Cel mai incomod fu un cleşte de sârmă, de mână, de mărime 
potrivită. Îl vârî cu gura în jos, în buzunarul stâng de la spate, şi dădu drumul 
arcului, în aşa fel încât,împingând în material, cele două mânere împiedicau 
cleştele să sară din buzunar. În cele din urmă, apucă un pachet de haine 
împăturite atât de strâns, încât nu erau mai mari decât un făcăleţ.Şi-l potrivi 
în spate, vertical, fixându-l cu un cordon elastic în jurul mijlocului, şi închise 
carabinierele. Poate că n-o să folosească hainele, dar nu putea lăsa nimic la 
voia întâmplării, era prea aproape de ţintă. 

Îl voi prinde, Marie! Jur că îl voi prinde şi ne vom luaviaţa de la început. 
Îţi vorbeşte David. Te iubesc atât de mult! Am atâta nevoie de tine! 

Opreşte-te! Nu există oameni, există numai obiective. Nu există emoții, 
numai ţinte, asasinate şi oameni care trebuie eliminaţi dacă-ţi stau în cale. N- 
am nevoie de tine, Webb. Eşti slab şi te dispreţuiesc. Ascultă-l pe Delta, 
ascultă-l pe Jason Bourne! 

Bărbatul care devenise criminalul de nevoie îngropă la loc rucsacul ce 
mai conţinea doar o cămaşă albă şi sacoul, apoi se ridică în picioare între pini. 
Pieptul i se umflă la gândul a ceea ce îl aştepta, parte din fiinţa sa îngrozită şi 
nesigură, cealaltă furioasă şi rece ca gheaţa. 

Jason o luă către nord, înspre cotitură, înaintând de la un copac la altul, 
aşa cum procedase înainte. Ajunse lângă maşina ce-l depăşise, cu bicicleta 
legată pe capotă. Parcată la marginea şoselei, avea pe geamul din faţă o 
inscripţie destul de mare, cu caractere chinezeşti: 

Acesta este un vehicul oficial scos din circulaţie, ce aparține guvernului 
Chinei. Deteriorarea oricărei părţi reprezintă o infracţiune gravă. Furtul ei se 
va solda cu executarea rapidă a infractorului. 

În colţul stâng, jos, se afla un rând scris cu caractere mici. 

People's Printing Plant Number 72. Shanghai.” 

Bourne se întrebă câte sute de mii de asemenea inscripţii se făcuseră la 
Printing Plant 72. Probabil acestea luau locul certificatului de garanţie, câte 
două pentru fiecare maşină în parte. 

Jason se retrase în umbră şi îşi continuă drumul de-a lungul cotiturii 

până când ajunse în faţa porţii luminate de reflectoare. Ochii îi urmăriră linia 
verde a gardului. În partea stângă dispărea în întunecimea pădurii. În dreapta 
se întindea pe vreo sută de metri dincolo de ghereta portarului, pe lungimea 
unei parcări cu numeroase zone numerotate pentru autobuze şi taxiuri, după 
care făcea un unghi ascuţit către sud. După cum se aşteptase, ca orice 
rezervaţie de păsări din China, era înconjurată de garduri, piedici în calea 
braconierilor. Cum ar fi spus d'Anjou, “Păsările sunt venerate în China de 
secole. Sunt considerate delicatese deopotrivă pentru ochi şi pentru stomac.” 
Ecoul. Ecoul nu mai era. Se întrebă dacă d'Anjou suferise. Nu ai timp pentru 
asta! 

Voci! Bourne întoarse brusc capul către poartă, sărind în tufişul cel mai 
apropiat. 

Ofiţerul de armată chinez însoţit de un paznic nou, mult mai tânăr - nu, 
nu este un simplu paznic de noapte ci un soldat adevărat - îşi făcură apariţia 
din spatele gheretei portarului. Soldatul ducea de ghidon o bicicletă, în timp 
ce ofiţerul ţinea la ureche un aparat de recepţie. 

— Vor începe să sosească imediat după ora nouă, spuse ofiţerul, 
coborând radioul şi împingându-i antena la loc. Şapte maşini, la interval de 
trei minute. 

— Şi camionul? 

— Va fi ultimul. Soldatul se uită la ceas. 

— Poate că ar fi mai bine dacă ţi-ai lua maşina atunci. Dacă se face vreo 
verificare telefonică, ştiu ce am defăcut. 

— Bună idee, aprobă ofiţerul, potrivindu-şi radioul la centură şi apucând 
ghidonul bicicletei. N-am răbdare cu femeile alea birocrate care latră ca nişte 
pekinezi. 

— Dar trebuie să ai, insistă soldatul râzând. Şi trebuie să le alegi pe alea 
singuratice, urâte, şi să le arăţi ce poţi face mai bine între picioarele lor. Să 
presupunem că ţi se face un raport nesatisfăcător, ce te faci atunci? S-ar 
putea să-ţi pierzi slujba asta minunată. 

— Vrei să spui că ţăranul acela redus mintal căruia i-ai luat locul... 

— Nu, nu, îl întrerupse soldatul, lăsând bicicleta de o parte. Târfele 
astea îi aleg pe cei tineri şi chipeşi, ca mine. Din fotografii, fireşte. Cu ăsta e 
altceva; el le dă o parte din vânzările de obiecte pierdute. Câteodată stau şi 
mă întreb dacă are câştigdin toată afacerea asta. 

— Uneori mi-e greu să vă înţeleg pe voi, civilii. 

— Daţi-mi voie să vă corectez, domnule colonel. În adevărata Chină am 
grad de căpitan în Kuomintang. 

Jason fu şocat de remarca bărbatului mai tânăr. Ceea ce auzise era de 
necrezut! În adevărata Chină, am grad de căpitan în Kuomintang. Adevărata 
Chină? Taiwan-ul, adică? Dumnezeule, începuse deci războiul între cele două 
Chine? Aceasta vroiseră oare să lasesă se înţeleagă cei doi? Ar fi o nebunie! 
Un masacru! Extremul Orient ar fi şters de pe faţa pământului! Oare în 
vânătoarea sa după un asasin descoperise din întâmplare incredibilul? 

Era prea mult pentru a pătrunde aşa ceva, prea înspăimântător, prea 


cataclismic. Trebuia să acţioneze rapid, să lase gândurile deoparte şi să se 
concentreze pe ce avea de făcut. Se uită la cadranul ceasului. Era 8:54, şi îi 
mai rămăseseră foarte puţin timp pentru a face ce avea de făcut. Aşteptă până 
când ofiţerul trecu cu bicicleta, apoi îşi croi drum atent, în tăcere, prin frunziş, 
până când zări gardul. Se apropie, scoase lanterna din buzunar şi lumină de 
două ori gardul pentru a-i aprecia dimensiunile. Erau covârşitoare. Avea nu 
mai puţin de patru metri înălţime, cu creasta înclinată în afară, asemeni 
gardului interior al unei închisori, cu sârmă ghimpată încolăcită între suporţi 
paraleli de oţel. Căută în buzunarul din spate de la pantaloni, apucă ambele 
mânere ale cleştelui de sârmă, le strânse şi-l scoase afară. Pe pipăite, cu mâna 
stângă, în întuneric, găsi firele de oţel cel mai aproape de pământ, şi puse 
gura cleştelui pe primul. 

Dacă David Webb n-ar fi fost atât de disperat, iar Jason Bourne atât de 
furios, treaba nu ar fi putut fi dusă la bun sfârşit. Acesta nu era un gard 
obişnuit. Duritatea metalului din care era confecţionat era cu mult mai mare 
decât a oricăror alte gratii pentru a-i ţine închişi pe cei mai periculoşi 
criminali de pe faţa pământului. Fiecare fir îi luă lui Jason toată forţa, până 
când metalul se rupse cu un pocnet. Şi fiecare pocnet venea după multe 
minute preţioase. 

Bourne privi din nou cadranul strălucitor al ceasului: 9:06... Îşi înfipse 
bine picioarele în pământ, se propti cu umărul în gard şi apăsă cu putere 
dreptunghiul vertical de aproximativ un metru, făcut în plasă. Se strecură prin 
gaură, lac de sudoare, şi seîntinse pe pământ respirând cu greutate. 9:08. 

Se ridică cu greu în genunchi, scutură din cap pentru a şi-l limpezi şi o 
apucă la dreapta, ţinându-se de gard, până ajunse la colţul din faţa parcării. 
Poarta luminată de reflectoare se afla la cincizeci de metri în stânga. 

Primul automobil îşi făcu apariţia pe neaşteptate. Era o limuzină 
rusească Zia, modelul anilor şaizeci. Înconjură locul de parcare şi se opri în 
dreapta gheretei portarului. Şase bărbaţi coborâră din maşină şi se îndreptară 
la unison către ceea ce părea să fie aleea principală a sanctuarului. Apoi 
dispărură în întuneric, călăuziţi doar de razele lanternelor. Jason îi urmări 
atent cu privirea; va urma şi el acelaşi drum. 

Exact trei minute mai târziu, o a doua maşină îşi făcuapariţia pe poarta 
deschisă şi parcă lângă prima. Încă trei bărbaţi se dădură jos din spate, în 
timp ce şoferul şi pasagerul de pe locul din faţă discutau între ei. Câteva 
secunde mai târziu, cei doi coborâră la rândul lor din automobil şi Bourne se 
stăpâni cu greu în momentul în care privirea i se aţinti asupra pasagerului, un 
bărbat subţire, înalt, cu mişcări de felină, care înconjurase automobilul pentru 
a se alătura şoferului. Era asasinul! Haosul provocat la aeroportul Kai-tak 
necesitase capcana elaborată de Beijing. Oricine ar fi fost cel care îl urmărea, 
el trebuia prins rapid şi redus la tăcere. De undeva se scurseseră informaţii 
care duceau spre creatorul asasinului - căci cine altcineva îi cunoştea tacticile 
mai bine decât cel care-l învățase să le folosească? Cine altcineva vroia să se 
răzbune mai mult decât vroia s-o facă Francezul? Şi cine altcineva ar fi fost 
capabil să-l descopere pe acest al doilea Jason Bourne? D'Anjou era personalul 


cheie, iar clientul impostorului ştia acest lucru. 

Instinctul lui Jason Bourne - revenit treptat şi în acelaşi timp dureros din 
experienţa zilelor petrecute în Meduza - era fără greş. După ce capcana din 
mausoleul lui Mao eşuase întrun mod atât de dezastruos, transformându-se 
într-un act profanator ce va zgudui întreaga republică, cercul de elită al 
conspiratorilor trebuia să se regrupeze urgent, în taină, departe de ochii 
curioşi ai egalilor lor. Trebuia să facă faţă unei crize fără precedent, nu avea 
timp de pierdut, trebuia să hotărască repede ce aveau de făcut. 

În orice caz, discreţia era sfântă. Oriunde s-ar fi întâlnit, discreţia 
reprezenta arma lor cea mai eficace. În adevărata Chină am grad de căpitan în 
Kuomintang. Dumnezeule! Era oare cu putinţă? 

Discreţia. Pentru un regat pierdut? Unde putea ea fi mai bine respectată 
dacă nu în întinsele suprafeţe ale unor rezervaţii de păsări aflate sub protecţia 
guvernamentală - parcuri oficiale controlate de cârtiţele Kuomintang-ului din 
Taiwan? O strategie rezultată din disperare îl puse pe Bourne faţă în faţă cu o 
revelaţie incredibilă. Nu ai timp/Nu-i treaba ta! Treaba ta e să-l prinzi pe 
asasin! 

Optsprezece minute mai târziu cele şase automobile erau parcate în 
jurul gheretei. Pasagerii se împrăştiaseră, urmând a se întâlni cu colegii lor 
undeva în mijlocul pădurii întunecate din rezervaţia de păsări. În cele din 
urmă, la douăzeci şi unu de minute de la sosirea limuzinei ruseşti, un camion 
acoperit cuprelată intră pe poartă, descrise un cerc mare, apoi parcă lângă 
ultima maşină, la nu mai mult de zece metri de locul unde se afla Jason. Uluit, 
Bourne privea grupul de bărbaţi şi femei, legaţi fedeleş, cu gurile astupate de 
căluşuri făcute din fâşii rupte de haine, îmbrânciţi jos din camion. Căzură cu 
toţii la pământ, rostogolindu-se şi gemând de durere. Apoi, chiar în marginea 
vehiculului acoperit cu prelată, un bărbat începu să se zbată din răsputeri 
răsucindu-şi trupul subţire şi scund şi lovind cu picioarele în cei doi soldaţi 
care-l ţineau şi care,în cele din urmă, îl azvârliră pe pietrişul parcării. Era un 
alb. Bourne îngheţă! Era d'Anjou! În lumina reflectoarelor îndepărtate, putu 
să-i vadă faţa lovită şi ochii umflaţi. Francezul reuşi să se ridice în picioare, 
ţinându-şi piciorul stâng îndoit, gata să se prăbuşească în orice clipă; dar nu 
se intimidă în faţa brutalităţii gardienilor săi şi rămase sfidător în picioare. 

Acţionează! Fă ceva! Ce? Meduza - aveam coduri de semnalizare. Care 
erau? Oh, Dumnezeule, care erau? Pietre, bețe... pietriş! Aruncă cu ceva care 
să provoace un zgomot, un zgomot mic pentru a-i atrage atenţia - un obiect 
azvârlit în faţă, cât mai departe posibil! Fă acelaşi lucru de mai multe ori şi la 
intervale scurte. Repede! 

Jason se aruncă pe genunchi în umbra gardului ce făcea un unghi spre 
dreapta. Se aplecă şi apucă o mână de pietriş pe care îl aruncă în aer 
deasupra capetelor prizonierilor ce încercau să se ridice în picioare. Zgomotul 
scurt provocat de căderea pietricelelor pe capotele maşinilor fu acoperit de 
gemetele înăbuşite ale celor legaţi. Bourne repetă acţiunea, de data aceasta 
cu ceva mai multe pietre. Soldatul de lângă d'Anjou aruncă o privire în 
direcţia de unde venea zgomotul, apoi atenţia îi fu atrasă de o femeie care 


reuşise să se ridice în picioare şi care o luase la goană înspre poartă. Fugi 
după ea şi o prinse de păr, azvârlind-o înapoi în mijlocul grupului. Din nou, 
Jason începu să adune pietriş. 

Deodată se opri. D'Anjou se prăbuşise la pământ, cu toată greutatea pe 
genunchiul drept, sprijinindu-se cu mâinile legate de pământ. Se uită la 
paznicul neatent, apoi se întoarse încet în direcţia lui Bourne. Meduza nu se 
îndepărtase niciodată prea mult de Ecoul ei, iar acesta îşi adusese aminte. 
Rapid, Jason îşi deschise palma către el, o dată, apoi a doua oară. Lumina 
slabă reflectată de pielea sa fu de ajuns; privirea concentrată a Francezului fu 
atrasă în direcţia lui. Bourne întinse gâtul înainte, rămânând în umbră. Ecoul 
îl zări! Ochii li se întâlniră. D'Anjou dădu din cap, apoi se întoarse şi, 
strâmbându-se de durere, se ridică stângaci în picioare în timp ce soldatul se 
întorcea. 

Jason numără prizonierii. Erau două femei şi cinci bărbaţi, inclusiv 
Ecoul. Soldaţii îi împingeau pe toţi de la spate, folosindu-şi bastoanele rigide 
pentru a-i scoate în afara parcării. Deodată d'Anjou se prăbuşi. Căzu pe 
piciorul stâng, răsucindu-şi trupul. Bourne îl privea atent; fusese ceva ciudat 
în căzătura aceea. Apoi înţelesese. Degetele mâinilor Francezului, legate în 
faţă, se desfăcură larg. Acoperindu-şi mişcarea cu corpul, Ecoul adună doi 
pumni de pietriş şi, în timp ce soldatul se apropia ca să-l determine să se 
ridice, d'Anjou aruncă din nou o privire în direcţia lui Jason. Era un semnal. Va 
lăsa să cadă pietricelele una câte una, până se vor termina, astfel încât fostul 
său camarad din Meduza să ştie pe unde să o apuce. 

După ce prizonierii fură împinşi spre dreapta, în afara zonei acoperită de 
pietriş, soldatul mai tânăr, “căpitanul din Kuomintang”, încuie poarta la loc. 
Jason părăsi loculumbrit de lângă gard şi se îndreptă în fugă către camion, 
scoţându-şi din mers cuțitul de vânătoare din teacă. Apoi se ghemui lângă 
camion cu ochii la ghereta portarului. Paznicul se afla în faţa uşii şi vorbea în 
aparatul prin care ţinea legătura cu locul de întâlnire. Radio-ul trebuia 
eliminat, ca de altfel şi posesorul lui. 

Imobilizează-l. Apoi foloseşte-i hainele pentru a-i face un căluş. 

Omoară-l! Nu trebuie să-ţi asumi riscuri în plus. Ascultă-mă! 

Bourne se aruncă la pământ şi înfipse cu putere cuțitul în anvelopa 
stângă din faţă a camionului, după care, în timp ce camera se dezumfla, alergă 
în spate şi procedă la fel. Apoi înconjură spatele camionului, îndreptându-se în 
fugă către spaţiul liber dintre acesta şi automobilul de lângă el. Alternativ; pe 
măsură ce înainta, tăie anvelopele rămase ale camionului şi pe cele de pe 
partea stângă a limuzinei. Repetă procedeul de-a lungul şirului de maşini până 
când spintecă toate anvelopele cu excepţia maşinii de fabricaţie rusească, Zia, 
aflată la numai zece metri de ghereta portarului. Venise rândul paznicului. 

— Imobilizează-l... 

Omoară-l! Fiecare pas pe care îl faci trebuie să aibă acoperire, fiindcă 
fiecare pas duce către Marie! 

Încet, Jason deschise uşa automobilului rusesc, se întinseşi eliberă frâna 
de mână. După ce închise uşa la fel de tăcut precum o deschisese, calculă 


distanţa de la maşină la garaj; erau aproximativ trei metri. Apucă strâns 
cadrul geamului şi împinse cu toată puterea înainte, cu o grimasă din cauza 
efortului; maşina începu să se mişte. Dându-i un ultim impuls, se aruncă la 
adăpostul maşinii de alături, în timp ce limuzina se izbea de gard. Apoi se lăsă 
în jos, ascunzându-se, şi căută în buzunarul drept din spate. 

Auzind bufnitura, paznicul, surprins, înconjură în fugă ghereta şi ajunse 
în parcare. Scrută cu privirea în toate părţile şi rămase cu ochii asupra 
automobilului. Dădu din cap, ca şi când ar fi acceptat inexplicabila dereglare a 
frânelor maşinii, apoi se îndreptă către uşă. 

Bourne sări din întuneric cu mosoarele pregătite în mâini, şi arcui sârma 
peste capul soldatului. În mai puţin de trei secunde totul era gata, victima nu 
scosese decât un horcăit sinistru. Garota este o armă ucigaşă; căpitanul din 
Kuomintang era mort. 

După ce-i smulse radio-ul de la centură, Jason începu să-i cotrobăie prin 
haine. Întotdeauna exista posibilitatea să găsească ceva care să-i folosească. 
Primul lucru găsit fu o armă - şi, după cum se aştepta, un automat. Avea 
acelaşi calibruca şi cel pe care-l luase de la un alt conspirator, în mausoleul lui 
Mao. Arme speciale pentru oameni speciali, un alt factor de recunoaştere - 
armamentul. Însă în loc de unul singur, avea acum toată încărcătura de nouă 
cartuşe, la care se adăuga un amortizor, pentru ca somnul unui mort venerat 
dintr-un mausoleu venerat să rămână liniştit. Al doilea lucru fu un portofel ce 
conţinea bani şi un document oficial ce-l legitima pe purtător drept membru al 
Forţelor de Securitate al Republicii Populare Chineze. Conspiratorii aveau 
deci oameni în posturi înalte. Bourne împinse cadavrul sub limuzină, despică 
anvelopele de pe partea stângă şi ocoli în fugă maşina, apoi înfipse cuțitul şi în 
cele de pe partea dreaptă. Imensul automobil se aşeză cu burta pe pământ. 
Căpitanului din Kuomintang îi fusese creat un loc de veci sigur şi secret. 

Jason alergă înspre ghereta portarului, nehotărât dacă să distrugă sau 
nu reflectoarele, oprindu-se asupra celei din urmă variante. Dacă scăpa cu 
viaţă, o să aibă nevoie ca terenul să fie luminat. Dacă... dacă!?? Trebuia să 
supravieţuiască! Marie! Intră în gheretă şi, îngenunchind lângă geam, scoase 
cartuşele din automatul paznicului şi le introduse într-al său. Apoi privi 
împrejur căutând instrucţiuni sau un program. Găsi un registru agăţat în 
perete, lângă un inel de chei ce atârna într-un cui. Apucă cheile. 

Telefonul începu să sune! Zgomotul asurzitor făcea să vibreze pereţii de 
sticlă ai micii gherete. Dacă se face vreo verificare telefonică, ştiu cum să 
procedez. Un căpitan din Kuomintang. Bourne se ridică în picioare şi luă 
telefonul de pe tejghea. Se ghemui la loc şi acoperi receptorul cu degetele. 

— Jing Shan, spuse el răguşit. Da? 

— Bună, viespea mea flămândă, răspunse o voce feminină în care Jason 
indentifică fără dubii un dialect chinez needucat. Ce-ţi mai fac păsările astă 
seară? 

— Ele fac bine, dar eu fac rău. 

— Parcă n-ai fi tu. Tu eşti, Wo? 

— Răcit cobză; vomit încontinuu şi mă duc la closet din cinci în cinci 


minute. Sunt dat peste cap complet. 

— Te faci bine până mâine dimineaţă? Nu vreau să iau şi eu boala. 

Trebuie să le alegi pe alea singuratice, urâte... 

— N-aş vrea să amânăm întâlnirea... 

— Vei fi prea slăbit. Te sun mâine seară. 

— Inima mi se veştejeşte ca o floare care stă să moară. 

— Naiba să te ia! 

Femeia închise. 

În timp ce vorbea, ochii lui Jason se opriră asupra unui lanţ greu, 
încolăcit în colţul gheretei. Înţelese imediat. În China, unde atât de multe 
obiecte mecanizate se stricau tot timpul, lanţul era o soluţie alternativă pentru 
cazul în care broasca din mijlocul porţii refuză să se închidă. Deasupra 
lanţului încolăcit era un lacăt de oţel, obişnuit. Una dintre cheile de pe inel ar 
trebui să se potrivească, îşi spuse, şi introduse câteva chei în lacăt până când 
acesta se deschise. Adună lanţul şi ieşi, apoi se opri din drum. Se întoarse şi 
smulse telefonul din perete. Un alt aparat care nu funcţionează. 

La poartă desfăşură lanţul şi îl încolăci în jurul celor două bare centrale, 
până când totul fu o grămadă de oţel. Pusepatru verigi ale lanţului una peste 
alta, trecu prin ele lacătul, şi-l încuie. Totul era întins la maxim şi, contrar 
părerii acceptate în general, un glonţ tras în masa de metal dur n-ar fi reuşit 
să-l spargă în bucăţi, dimpotrivă, ar fi putut ricoşa să-l ucidă pe trăgător sau 
să pună în primejdie viaţa cui s-ar fi aflat prin preajmă. Jason se întoarse şi o 
luă pe poteca din centru, ascunzându-se în umbrele de pe margine. 

Poteca era întunecată. Lumina reflectoarelor de la poartă se oprea în 
frunzişul des al rezervației, însă lumina lunii stăruia încă deasupra. Strângând 
lanterna în mâna stângă şi ţinând braţul întins spre pământ, Bourne găsi 
pietricelele la doi trei metri una de alta. După primele două sau trei, ştiu ce 
căuta: pete albicioase pe solul întunecat, la distanţe aproape egale. D'Anjou 
frecase bine fiecare pietricică în parte, probabil între degetul mare şi arătător, 
pentru a îndepărta murdăria parcării şi a le acoperii cu grăsimea de pe 
propria lui piele, astfel încât să fie cât mai vizibile în întuneric. Chiar şi 
torturat, Ecoul nu şi pierduse prezenţa de spirit. 

Dar iată un loc unde erau două pietricele, nu una, şi numai la câţiva 
centimetri distanţă una faţă de cealaltă. Jason privi în sus, mijindu-şi ochii în 
lumina slabă a lanternei ascunse. Cele două pietre nu căzuseră atât de 
aproape una de alta în mod accidental. Era un alt semnal. Aleea principală 
continua drept înainte, pe când cea pe care fuseseră duşi prizonierii o lua 
brusc la dreapta. Cele două pietricele semnalau cotitura. 

Apoi, deodată, se petrecu o schimbare în distanţele dintre pietricele. 
Erau din ce în ce mai îndepărtate, şi tocmai când Bourne începu să creadă că 
s-au terminat, zări alta. Acesteia îi urmară din nou două pietricele apropiate, 
marcând o altă intersecţie. D'Anjou ştiuse că nu-i vor ajunge pietricelele, aşa 
că aplicase o altă tactică - pe care Jason o înţelesese în scurt timp. Cât timp 
prizonierii mergeau pe o singură potecă, nu era nevoie de pietricele, dar 
atunci când coteau, două pietricele aveau să indice direcţia. 


— Bourne înconjură mlaştinile, şi se afundă în pădure unde de peste tot 
se auzea fâlfâitul neaşteptat al aripilor păsărilor trezite din somn şi ţipetele lor 
ascuţite atunci când îşi luau zborul spre cerul luminat de razele lunii. În cele 
din urmă nu mai rămăsese decât o singură potecă strâmtă, care ducea în jos 
către o vale îngustă... 

Îngheţă în loc, stingând lanterna pe care o ţinea strâns în mână. 
Dedesubtul lui, la nici treizeci de metri în josul potecii strâmte, zări licărirea 
unei ţigări aprinse. Jason studie întunecimea ce împresura locul - deoarece 
era un întuneric de o calitate diferită: pete de lumină licăreau din când în 
când printre arborii stufoşi ai văii înguste. Torţe, probabil, căci lumina lor, 
abia vizibilă, era mişcătoare şi inegală. Desigur, torţe. Ajunsese deci. Mai jos, 
în vale, dincolo de santinela cu ţigara aprinsă, se afla locul de întâlnire. 

Bourne se ascunse în tufişurile încâlcite de pe partea dreaptă a potecii. 
Începu să se strecoare cu atenţie printre ele numai pentru a descoperi că 
lianele erau asemănătoare unor năvoade, cu tulpinile înnodate de ani de zile 
de vânturi. Dacă încerca să le descurce sau să le rupă, însemna să facă 
zgomot, diferit de cel obişnuit al rezervației. Pocniturile şi trosniturile nu 
puteau fi puse pe seama fâlfâitului neaşteptat al locuitorilor pădurii, stârniţi. 
Acestea erau zgomote produse de către om şi semnalau o altfel de prezenţă. 
Îşi scoase cuțitul, regretând că lama nu era mai lungă, şi începu o călătorie 
care, dacă ar fi continuat cursul potecii, nu i-ar fi luat mai mult de treizeci de 
secunde. Aşa îi fură necesare aproape douăzeci de minute pentru a-şi croi 
drum într-o tăcere aproape deplină, fără a atrage atenţia santinelei. 

— Dumnezeule! 

Cu răsuflarea tăiată, Jason îşi înăbuşi un strigăt. Alunecase pe ceva. 
Hidoasa creatură care se zvârcolea şuierând lângă piciorul său stâng avea cel 
puţin un metru şi jumătate. I se încolăci în jurul piciorului şi Jason, cuprins de 
panică, îl apucă dezlipindu-şi-l de pe piele apoi îl despică în aer cu cuțitul. 
Şarpele se zbătu violent câteva secunde, după care spasmele încetară. Era 
mort, descolăcit la picioarele lui Jason. Bourne închise ochii şi se cutremură, 
lăsând momentul să treacă. Se ghemui din nou şi se târî mai aproape de 
santinelă, care îşi aprindea o altă ţigară sau mai bine zis încerca să şi-o 
aprindă cu chibrituri care, unul după altul, refuzau să se aprindă. Soldatul 
părea furios pe cutia sa de chibrituri subvenţionate de guvern. 

— Ma de shizi, shizi! îşi şopti în barbă, cu ţigara între dinţi. 

Bourne îşi continuă drumul pe brânci, tăind ultimele câteva tulpini de 
iarbă groasă, până când ajunse la numai doi metri depărtare de cel care stătea 
de pază. Îşi băgă cuțitul de vânătoare în teacă şi scotoci din nou în buzunarul 
drept de la spate după garotă. Nu putea să-şi asume riscul unei lame greşit 
înfiptă, şi în consecinţă al unui țipăt; trebuia să domnească liniştea 
desăvârşită, întreruptă doar de un oftat insesizabil. 

Este o ființă umană! Un fiu, un frate, un tată! 

Este duşmanul Este ținta. Aceasta este tot ce trebuie săştii. Marie este a 
ta, nu a lor. 

Jason Bourne se aruncă asupra santinelei în clipa în care aceasta trăgea 


primul fum. Care îi ieşi ca o explozie din gura căscată. Garota i se încolăci în 
jurul gâtului despicându-i traheea. Paznicul se prăbuşi pe spate în tufiş, cu 
trupul moale, fără viaţă. 

Smulgând sârma plină de sânge, Jason o scutură în iarbă apoi o rulă pe 
cele două mosoare şi le băgă înapoi în buzunar, împinse cadavrul mai adânc în 
frunziş, departe de potecă, şi începu să-l caute prin buzunare. Primul lucru pe 
care-l descoperi fu ceea ce părea a fi un teanc gros de hârtie igienică 
împăturită, lucru de loc neobişnuit în China, unde asemenea hârtie era veşnic 
greu de găsit. Aprinse lanterna, o acoperi cu palma, şi privi uimit teancul. 
Hârtiile erau împăturite şi noi. Erau renminbi, mii de yuani, venitul pe mai 
mulţi ani pentru majoritatea chinezilor. Paznicul de la poartă, “căpitanul din 
Kuomintang” avea şi el o mulţime de bani - mai mult decât i s-ar fi părut 
normal lui Jason - însă nici pe departe cantitatea pe care o avea acum în faţa 
ochilor. Al doilea obiect găsit fu un portofel. Fotografii ale unor copii - pe 
care, Bourne le puse repede la loc - un permis de conducere, un certificat de 
alocaţie, şi un document oficial ce-l legitima pe purtător drept... membru al 
Trupelor de Securitate ale Republicii Populare Chineze. Jason scoase 
documentul pe care-l luase din portofelul primului soldat şi puse certificatele, 
unul lângă altul, pe jos. Erau identice. Le împături la loc pe amândouă şi le 
băgă în buzunar. Ultimul lucru pe care-l găsi fu la fel de misterios pe cât de 
interesant. Era o autorizaţie ce-i permitea purtătorului accesul în Friendship 
Stores, magazinele care serveau pe turiştii străini, interzise chinezilor, cu 
excepţia celor care deţineau poziţii înalte în guvern. Oricine ar fi ei, oamenii 
din vale constituiau un grup privilegiat şi nu prea mare, îşi spuse Bourne. 
Paznicii lor deţineau sume enorme de bani, beneficiau de privilegii oficiale 
mult peste condiţia lor, şi purtau la ei documente ce dovedeau că sunt membri 
ai poliţiei secrete. Dacă erau cu adevărat conspiratori - şi tot ceea ce văzuse şi 
auzise din Shenzen până la Piaţa Tian An Men şi la această rezervaţie, părea 
să confirme presupunerea - atunci conspirația pătrunsese până la cele mai 
înalte niveluri ale ierarhiei Beijing-ului. Nu ai timp! Nu este problema ta! 

Arma prinsă de centura paznicului era, după cum se aşteptase, 
asemănătoare celei pe care o avea şi el la brâu, la fel cu arma pe care o 
aruncase în pădure la poarta Jing Shan. Era o armă de o calitate superioară, 
iar armele întotdeauna încifrau simboluri. O armă sofisticată e nu mai puţin un 
însemn al statutului celui care o purta ca un ceas scump: imitaţiile sunt multe, 
însă un ochi experimentat recunoaşte imediat obiectul original. Un criteriu 
subtil de recunoaştere - numai o marcă superioară destinată unui cerc de 
elită. Nu ai timp! Nu este problema ta! 

Jason scoase cartuşele, le puse în buzunar şi azvârli pistolul în pădure. 
Înaintă târâş spre potecă şi începu să coboare cu atenţie, în tăcere, către 
lumina ce pâlpâia dincolo de zidul de arbori înalţi de la picioarele lui. 

Era mai mult decât o simplă vale, era un put săpat în pământ preistoric, 
o falie din epoca glaciară, care nu se cicatrizase. Păsările zburau pe deasupra 
locului fâlfâind din aripi cu spaimă şi curiozitate; bufniţele ţipau disonant, 
supărate. Bourne se opri la marginea prăpastiei şi privi în jos, printre copaci, 


la grupul din vale. Flăcările pulsânde ale torţelor aşezate în cerc iluminau tot 
terenul. David Webb icni îngreţoşat, însă o voce de gheaţă îi ordonă: Opreşte- 
te. Priveşte. Să afli ce se petrece. 

Atârnat de craca unui copac cu o frânghie atârnată în jurul 
încheieturilor mâinilor, cu braţele întinse deasupra capului şi picioarele la 
câţiva centimetri de la pământ, un prizonier se zvârcolea cuprins de panică, 
scoțând gemete înăbuşite din gât. Deasupra gurii legate cu un căluş, ochii 
înnebuniţi cereau îndurare. 

Un bărbat subţire, de vârstă mijlocie, îmbrăcat în uniforma maoistă, 
stătea în faţa trupului care se zbătea violent. În mâna dreaptă, întinsă, ţinea 
strâns mânerul încrustat cu pietre preţioase al unei săbii cu lamă lungă, 
subţire şi încovoiată, sprijinită cu vârful în pământ. David Webb recunoscu 
arma - care nu era o armă propriu-zisă. Era o sabie de ceremonie ce 
aparținuse cândva conducătorilor militari ai Chinei secolului al 
paisprezecelea. O clasă neîndurătoare de militari ce distrugeau fără milă sate 
şi regiuni întregi, care îi înfruntau până şi pe împărații Yuan - mongoli care nu 
lăsau în urma lor decât foc, moarte şi ţipetele înfricoşate ale copiilor. Aceeaşi 
sabie era folosită pentru ceremonii cu mult mai puţin simbolice şi mult mai 
brutale decât ritualurile de la curte. În timp ce urmărea scena de jos David 
simţi cum îl cuprinde un val de greață şi teamă. 

— Luaţi aminte! urlă bărbatul subţire din faţa prizonierului, întorcându- 
se pentru a se adresa auditoriului. 

Vocea îi era stridentă dar hotărâtă şi plină de autoritate. Bourne nu-l 
cunoştea, dar ştiu că nu-i va fi uşor să-i uite chipul, părul cenuşiu tuns scurt, 
trăsăturile ascetice ale chipului palid dar mai ales privirea fixă. Jason nu putea 
să-i vadă foarte bine ochii, însă era destul că flăcările torţelor aprinse jucau în 
ei. Erau ochi de foc. 

— Au început nopţile sfântului tăiş! ţipă el pe neaşteptate. Şi vor 
continua noapte după noapte, până când toţi cei care ne trădează vor fi trimişi 
în iad! Fiecare dintre aceste insecte otrăvitoare au comis crime împotriva 
cauzei noastre sfinte, crime de care suntem conştienţi şi care, fiecare în parte, 
pot conduce către marea crimă ce se cere a fi pedepsită cu sfântul tăiş. 

Vorbitorul se întoarse către prizonierul atârnat. 

— Tu! Spune adevărul şi numai adevărul! Îl cunoşti pe occidental? 

Prizonierul scutură din cap, însoţindu-şi mişcările disperate cu gemete 
din gâtlej. 

— Minte! ţipă strident o voce din mulţime. A fost în Tian An Men în 
această după-amiază. 

Din nou prizonierul îşi scutură capul violent, cuprins de panică. 

— A cârtit împotriva Chinei adevărate! strigă un altul. L-am auzit în 
parcul Hua Gong, printre tineri! 

— Şi în cafeneaua de pe Xidan Bei! 

Prizonierul se cutremură, cu ochii larg deschişi, îngroziţi, fixaţi asupra 
mulţimii. Bourne începu să înţeleagă. Omul auzea minciuni puse pe seama sa 
şi nu ştia de ce, dar Jason cunoştea motivul. Inchiziția stelei roşii îşi începuse 


activitatea; un om incomod, sau care doar şovăia, era eliminat în numele unei 
crime mai înalte. Şi pe principiul că era oricând posibil să o fi comis. Nopțile 
sfântului tăiş au început - noapte după noapte! Era o domnie a terorii în 
interiorul unui regat mic şi sângeros dintr-un teritoriu vast, unde secole de-a 
rândul triumfaseră cruzii seniori ai războiului. 

— A făcut acest om toate astea? strigă oratorul cu chip ascetic. A spus el 
aceste lucruri? 

Un cor frenetic de răspunsuri afirmative umplu râpa. 

— În Tian An Men...! 

— A discutat cu occidentalul...! 

— Ne-a trădat pe toţi...! 

— A provocat haosul din cavoul detestat al lui Mao... 

— Vrea să ne vadă pe toţi morţi şi cauza noastră pierdută...! 

— Cârteşte împotriva conducătorilor noştri şi vrea ca aceştia să fie 
asasinaţi...! 

— A te opune conducătorilor noştri, spuse oratorul cu o voce calmă dar 
care începea să se ridice, înseamnă a-i defăima şi, prin urmare, a alunga grija 
pe care cineva trebuie să o acorde preţiosului dar numit viaţă. Şi când se 
întâmplă aceste lucruri, acest dar trebuie luat înapoi. 

Bărbatul atârnat de crengile copacului se zvârcoli cu mai multă furie; 
strigătele sale tot mai puternice se împleteau cu gemetele celorlalţi prizonieri, 
forţaţi să îngenuncheze în faţa vorbitorului şi să asiste la execuţia iminentă. 
Unul singur refuza, încercând continuu să se ridice în semn de nesupunere şi 
lipsă de respect, de fiecare dată îmbrâncit la pământ de soldatul cel mai 
aproape de el. Era Philippe d'Anjou. Ecoul îi trimitea lui Delta un nou mesaj, 
pe care Jason Bourne nu-l înţelegea. 

— ... acest ipocrit nerecunoscător şi putred, acest profesor al tinerilor 
care a fost primit ca un frate în rândurile noastre dăruite cauzei, căci am 
crezut în cuvintele pe care le-a rostit - atât de curajos, credeam noi - 
împotriva călăilor patriei noastre, nu este decât un trădător. Cuvintele sale 
sunt goale. A jurat credinţă înşelăciunii şi aceasta va fi cea care-l va alătura 
duşmanilor noştri, călăilor patriei noastre, China! În moartea sa, fie ca să 
găsească purificarea! 

În acest moment oratorul trase sabia înfiptă în ţărână şi o ridică 
deasupra capului. 

Și astfel sămânţa sa nu vafi răspândită, îşi recită în minte David Webb, 
aducându-şi aminte cuvintele incantaţiei şi dorind să poată închide strâns 
ochii dar împiedicat de cea de-a doua jumătate a fiinţei sale s-o facă. Vom 
distruge izvorul din care răsare sămânța, şi ne vom ruga spiritelor să distrugă 
toate roadele acestora aici, pe pământ. 

Sabia tăie vertical aerul, ciopârţind organele genitale ale bărbatului ce 
se zvârcolea urlând. 

Și pentru ca gândurile sale să nu poată fi răspândite, întinând inocenta 
şi slăbiciunea, ne vom ruga spiritelor să le distrugă oriunde s-ar găsi ele, aşa 
cum noi vom distruge izvorul din care au răsărit. 


Sabia făcu o mişcare orizontală, retezând gâtul prizonierului. Trupul 
chinuit se prăbuşi la pământ împroşcat de sângele scurs din capul tăiat, pe 
care bărbatul cu ochi de foccontinuă să-l ciopârţească cu lama săbiei până nu 
mai rămase nici urmă că ar fi fost vreodată o faţă umană. 

Restul prizonierilor, îngroziţi, umplură râpa cu plânsete de oroare, 
zvârcolindu-se în ţărână, mânjindu-se pe mâini şi implorând milă. Toţi, mai 
puţin unul. D'Anjou se ridică în picioare şi-l privi fix, în tăcere, pe călăul 
mesianic cu sabia în mână. Un paznic se apropie. Auzindu-l venind, Francezul 
se întoarse şi îl scuipă în faţă. Soldatul, stupefiat şi poate scârbit de ceea ce 
văzuse, dădu înapoi. Ce făcea Ecoul? Care era mesajul lui? 

Bourne privi înspre bărbatul scund cu faţa ascuţită şi păr cenuşiu tuns 
scurt. Acesta ştergea lama lungă a săbiei cu o eşarfă de mătase albă, în timp 
ce ajutoarele lui îndepărtau cadavrul şi ceea ce rămăsese din capul 
prizonierului. Apoi făcu semn către o femeie frumoasă, ce fu târâtă de doi 
soldaţi spre frânghia atârnată. Femeia stătea drept, cu un aer sfidător. Delta 
studie faţa călăului. Dedesubtul ochilor fanatici, gura cu buze subţiri i se 
întindea într-o despicătură. Zâmbea. 

Era mort. Cândva. Undeva. Poate în această noapte. Un măcelar, un 
fanatic orb, mânjit de sânge, un om care voia să arunce întreg Orientul 
îndepărtat într-un război de neconceput China contra Chinei, trăgând după ea 
lumea întreagă. 

În noaptea aceasta! 

— Această femeie este un curier, unul căruia i-am acordat toată 
încrederea noastră, continuă oratorul ridicând vocea din ce în ce mai mult, 
asemeni unui preot fundamentalist, propovăduind iubirea cu ochii la imaginea 
diavolului. Încrederea n-a fost câştigată, ci dăruită, deoarece este soţia unuia 
dintr-ai noştri, un brav soldat, primul fiu al unei familii ilustre aparţinând 
Chinei adevărate. Un om care, în timp ce vă vorbesc, îşi riscă viaţa infiltrându- 
se în rândurile duşmanilor noştri din sud. El, ca şi noi, i-a acordat acestei 
femei încrederea lui... iar ea a trădat această încredere, l-a trădat pe soţul 
generos, ne-a trădat pe noi toţi! Nu e decât o târfă care se culcă cu duşmanul! 
Şi în timp ce îşi satisface pofta trupească, oare câte secrete divulgă, cât de 
departe merge trădarea? Este cumva omul de legătură al occidentalului aici, 
în Beijing? Este ea cea care îl informează pe duşman despre noi şi care spune 
inamicilor noştri ce să caute şi la ce să se aştepte? Astfel cum ar fi putut exista 
această zi îngrozitoare? Oamenii noştri cei mai buni, cei mai experimentați, au 
întins o capcană duşmanilor, capcană care ar fi trebuit să-i distrugă, 
scăpându-ne astfel de criminalii din Occident care văd aici numai bogății dacă 
se ploconesc în faţa călăilor Chinei. Am fost informaţi că femeia asta s-a dus la 
aeroport în dimineaţa acestei zile. La aeroport! Locul unde se pregătea 
capcana! Probabil şi-a oferit trupul destrăbălat unui om dedicat cauzei 
noastre, făcându-l să-şi piardă minţile. Probabil amantul ei îi spune ce trebuie 
să facă, şi ce să transmită duşmanilor. Dar cât rău a făcut ea până acum? 

Spectacolul fusese regizat dinainte, gândi Bourne. Pledoaria sărea atât 
de evident peste fapte şi dovezi că până şi un tribunal de la Moscova l-ar fi 
trimis la loc pe acel “procuror marionetă” care aducea acuzările. Domnia 
terorii în rândul supuşilor înfricoşătorului senior al războiului continua. 
Trebuie găsit trădătorul. Găsit şi ucis. 

Un cor de voci supuse, dar în acelaşi timp furioase se făcu auzit din 
mijlocul audienței strigând: “Târfă!“ şi “Trădătoare!“, în timp ce femeia legată 
se zbătea între cei doi soldaţi. Oratorul îşi ridică mâinile cerând linişte. O 
obţinu imediat. 

— Amantul ei a fost un ziarist mizerabil de la Agenţia deŞtiri Xinhua, 
acel organ mincinos şi discreditat al regimului actual, demn de cel mai adânc 
dispreţ. Spun “a fost” pentru că, de aproape o oră, creatura dezgustătoare 
este moartă, împuşcată în cap şi cu beregatatăiată pentru ca toată lumea să 
afle că a fost un trădător! Am vorbit personal cu soţul acestei curve, pentru că 
îl respect.Mi-a dat mână liberă să fac aşa cum ne cer spiritele noastre din 
străbuni. Nu vrea să mai aibă de-a face cu ea. 

— Aiyaaa! Cu o putere extraordinară, femeia îşi sfâşie cu furie cârpa 
strâns legată la gură. Mincinosule! ţipă ea. Ucigaşul ucigaşilor! Ai omorât un 
om nevinovat, iar eu n-am trădat pe nimeni! Eu sunt aceea care a fost trădată! 
N-am fost la aeroport, iar voi ştiţi prea bine asta! Nu l-am văzut niciodată pe 


occidental şi o ştiţi şi pe asta! Nu cunosc nici un amănunt despre capcana 
care a fost întinsă criminalilor din Occident şi puteţi citi adevărul pe faţa mea! 
Cum aş putea să fac aşa ceva? 

— Preacurvind alături de un senior dedicat cauzei noastre, corupându-l 
şi luându-i minţile! Dezgolindu-ţi sânii şi folosindu-te de “tunelul corupţiei”, 
apropiindu-te şi îndepărtându-te până când l-ai adus la nebunie! 

— Tu eşti nebun! spui aceste lucruri, toate aceste minciuni, pentru că tu 
ai fost cel care mi-a trimis bărbatul în sud şi apoi ai venit la mine zile la rând, 
mai întâi cu promisiuni apoi cu ameninţări. 

Trebuia să te slujesc, să-ţi fac pe plac. mi-ai spus că era de datoria 
mea.Te-ai culcat cu mine şi aşa am aflat multe lucruri care... 

— Femeie, eşti o ticăloasă! Am venit la tine ca să te rog în numele cauzei 
să nu pătezi onoarea soţului tău! Să-ţi părăseşti amantul şi să-ţi ceri iertare. 

— Minti! Au venit mulţi bărbaţi la tine, taipani trimişi din sud de soţul 
meu, oameni care nu trebuiau să fie văzuţi în birourile voastre importante. 
Intrau în taină în magazinele de dedesubtul apartamentului meu, 
apartamentul unei aşa-zise - văduve onorabile - o altă minciună pusă pe 
seama mea şi a copilului meu! 

— Târfă! răcni sălbatic bărbatul cu sabia. 

— Minti de-ngheaţă apele! strigă la rându-i femeia. Ca şitine, soţul meu 
are multe femei şi nu-i pasă câtuşi de puţin de mine! Mă bate, dar tu-mi spui 
că acesta este dreptul său, fiindcă este un fiu nobil al Chinei adevărate! Duc 
mesaje dintr-un oraş în altul, mesaje care, dacă ar fi găsite asupra mea, mi-ar 
aduce tortura şi moartea şi în schimb primesc numai dispreţ. Niciodată nu-mi 
sunt plătite deplasările costisitoare sau yenii reţinuţi la locul de muncă, căci 
îmi spuneţi că asta e datoria mea! Dar cine-i dă de mâncare fetiţei mele? 
Copilul pe care nobilul fiu al Chinei de abia dacă îl recunoaşte ca fiind al lui, 
fiindcă el a vrut numai băieţi! 

— Spiritele n-au vrut să-ţi dea băieţi, numai fete, spre dezonoarea 
impunătoarei case a Chinei. Tu eşti trădătoarea! Tu te-ai aflat la aeroport şi i- 
ai contactat pe inamicii noştri, făcând ca un mare criminal să ne scape! Ne-ai 
pus astfel lanţurile sclaviei pentru o mie de ani... 

— Iar tu ai fi vrut să faci din noi sclavii tăi pentru zece mii de ani! 

— Tu nu ştii ce înseamnă libertatea, femeie. 

— Libertatea? Din gura ta? Vrei să-mi spui, să ne spui - că tu ne vei reda 
libertăţile pe care înaintaşii noştri le-au avut în China de altă dată? Ce fel de 
libertăţi, mincinosule? Libertatea care cere supunere oarbă, libertatea care ia 
mâncarea de la gura copilului meu, copil alungat de către un tată care crede 
numai în conducători - dictatori militari, moşieri, conducători ai întregului 
Pământ! Aiya! 

Femeia se întoarse spre ceilalţi şi se repezi înainte, îndepărtându-se de 
orator. Voi! ţipă ea. Voi toţi! Nu v-am trădat, nici pe voi nici cauza noastră, dar 
am învăţat multe lucruri. Nu este adevărat nimic din ce spune acest mincinos! 
Acum există multă durere şi multe restricţii pe care le cunoaştem cu toţii, dar 
a mai fost durere şi înainte, au fost restricţii şi înainte! Amantul meu nu a fost 


un om rău şi nici nu s-a supus orbeşte regimului. Era un om învăţat, un om 
blând care credea în eternitatea Chinei. Dorea lucrurile pe care le dorim şi 
noi! A cerut doar puţin timp pentru a îndrepta răul care i-a otrăvit pe bătrânii 
din toate comitetele care ne conduc. Se vor face schimbări, mi-a spus el. 
Unele încep să se arate deja. În aceste clipe... nu-l lăsaţi pe acest mincinos să- 
mi facă vreun rău! Nu-l lăsaţi să vi-l facă nici vouă! 

— Târfă! Trădătoare! 

Sabia şuieră prin aer, decapitând-o pe femeie. Trupul fără cap se 
prăbuşi spre stânga, capul se rostogoli spre dreapta, amândouă împroşcând 
şuvoaie fierbinţi de sânge. Oratorul mesianic cobori sabia şi începu să 
ciopârţească rămăşiţele. Liniştea ce se aşternuse asupra mulţimii era grea, 
înfricoşătoare.Călăul se opri - pierduse teren. Îl recuperă însă repede. 

— Fie ca spiritele sacre strămoşeşti să-i redea pacea şi puritatea! urlă 
el, cu ochii rostogolindu-i-se în orbite, oprindu-se şi fixând pe fiecare membru 
al adunării. Căci nu ura este cea care m-a determinat să pun capăt vieţii 
acestei fiinţe, ci mila pentru slăbiciunea ei. Va găsi până la urmă pacea şi 
iertarea. Spiritele vor înţelege - dar şi noi trebuie să înţelegem aici, în patria 
mamă! Nu ne putem abate de la cauza noastră - trebuie să fim tari! Trebuie 
să... 

Bourne se săturase demaniacul acesta. Era ura personificată. Dar era un 
om mort. Cândva. Undeva. Poate în noaptea asta, dacă va fi posibil. În 
noapteaasta! 

Delta îşi scoase cuțitul din teacă şi o apucă spre dreapta, târându-se 
printre tufişurile dese ce-i aminteau de Meduza. Pulsul îi era regulat şi un 
sentiment puternic de siguranţă îl invadase acum - David Webb dispăruse. 
Erau atât de multe lucruri pe care nu şi le putea aduce aminte din acele zile 
îndepărtate, cufundate în întuneric, dar la fel de multe îi reveneau. Detaliile îi 
erau neclare, însă nu şi instinctele sale. Ele erau cele care îl conduceau, iar el 
se simţea tot una cu întunericul pădurii. Jungla nu-i era duşman, ci aliat, ea îi 
fusese refugiu şi altădată, îl salvase şi în alte ocazii, acum îndepărtate şi 
învălmăşite în amintire. Copacii şi tufişurile dese erau prietenii lui; se strecura 
printre ei ca o pisică sălbatică, sigur pe el şi tăcut. 

Coti spre stânga, deasupra râpei şi începu să coboare, cu privirea 
aţintită asupra locului unde asasinul stătea nepăsător. Oratorul îşi schimbase 
din nou tactica. În loc să ucidă o altă femeie - privelişte pe care, toţi cei de 
faţă, cu gândul la propriile lor mame, ar fi putut-o considera vecină cu 
dementa, indiferent de motive, el hotărî săatingă altă coardă. Discursul 
prizonierei ucise, apoi căsăpite trebuia şters din amintirea lor. Maestru în 
domeniul său, în arta sa - oratorul ştia când să revină la duhul blândeţii, 
uitând pentru moment de Lucifer. Ajutoarele sale făcuseră să dispară rapid 
urmele morţii violente, şi femeia care rămăsese fu chemată cu un gest făcut 
cu sabia de ceremonie. Nu avea mai mult de optsprezece ani, o fată drăguță, 
care plângea şi vomita când fu târâtă în faţă. 

— Lacrimile şi starea în care te afli nu-ţi fac nici un bine, copilă, spuse 
oratorul pe un ton patern. Dorinţa noastră a fost întotdeauna să te cruţăm, 


fiindcă ţi s-a cerut să faci lucruri ce depăşeau capacităţile vârstei tale şi ai 
avut norocul să afli anumite secrete dincolo de puterea ta de înţelegere. Din 
păcate, de multe ori tinereţea vorbeşte atunci când ar trebui să tacă... Ai fost 
văzută în compania a doi fraţi din Hong Kong - dar nu dintre ai noştri. Ci 
oameni aflaţi în slujba dispreţuitei coroane a Marii Britanii, guvern slab, 
decadent, care ne-a vândut ţara călăilor noştri. Te-au ameţit cu nimicuri, 
bijuterii ieftine, ruj şi parfum franțuzesc din Kowloon. Dar acum, copila mea, 
spune-mi: tu ce le-ai dat lor? 

Tânăra vomitând isteric şi tuşind înăbuşit din cauza căluşului scutură 
violent din cap, cu lacrimile scurgându-i-se pe obraji. 

— Mâna ei s-a furişat sub masă, între picioarele unui bărbat, într-o 
cafenea din Guangquem! strigă unul dintre acuzatori. 

— Era unul din porcii care lucrează pentru britanici! adăugă un altul. 

— Tinereţea este supusă păcatului, spuse oratorul privind la cei care 
vorbiseră, cu ochii scânteind ca şi cum ar fi cerut tăcere. În inimile noastre 
găseşti iertare pentru asemenea exuberanţă tinerească - dar numai câtă 
vreme trădarea n-o însoţeşte. 

— A fost la Poarta Qian Men...! 

— Dar nu a fost înTian An Men. M-am convins cu ochii mei răcni călăul 
cu sabia. Informaţia ta este greşită. Singura problemă care rămâne este 
simplă. Copilă! Ai vorbit cumva despre noi? Ar fi putut ajunge cuvintele tale la 
duşmanii noştri de aici, sau la cei din sud? 

Fata se zvârcolea, smucindu-şi disperată întregul corp încoace şi-ncolo, 
negând acuzaţia nerostită. 

— Admit nevinovăția ta aşa cum ar face o un tată, însă nu şi prostia, 
copilă. Îţi îngădui prea multe libertăţi în legăturile tale, din pricina pasiunii 
pentru farafastâcuri. lar când acestea nu ne aduc nici un serviciu, pot deveni 
periculoase. 

Tânăra fu pusă sub supravegherea unui bărbat extrem de gras, bătrân 
din rândurile auditoriului, pentru “învăţătură şi meditaţie”. Din expresia de pe 
faţa lui reieşea clar că mandatul va fi mult mai cuprinzător decât dispoziţia 
dată de către orator. lar după ce va termina cu ea, “copila vampă” ce reuşise 
să smulgă atâtea secrete de la nomenclaturiştii din Beijing care cereau fete 
tinere - convinşi că astfel de legături, după cum decretase Mao, le prelungeau 
zilele - va dispărea. 

Doi dintre cei trei chinezi rămaşi fură judecaţi ca într-unproces 
adevărat. Acuzaţia iniţială era traficul de droguri pe axa Shanghai-Beijing. De 
fapt vina lor nu consta în distribuirea narcoticelor, ci în faptul că îşi însuşeau 
sistematic din profituri şi depuneau sume uriaşe de bani în conturi personale, 
în băncile din Hong Kong. Persoane din auditoriu, veniră să întărească 
dovezile, declarând că, în postura de distribuitori subordonați, le înmânaseră 
celor doi “şefi” sume uriaşe de bani gheaţă care nu fuseseră niciodată înscrise 
în registrele secrete ale organizaţiei. Aceasta fu acuzaţia iniţială, nu şi cea mai 
importantă însă. Care veni prin vocea stridentă, cântată, a oratorului. 

— Călătoreşti des în sud, în Kowloon. O dată, de două ori chiar şi de trei 


ori pe lună. La aeroportul Kai-tak... Tu! urlă fanaticul cu sabia, îndreptând-o 
spre prizonierul din stânga sa.Te-ai întors astăzi după-amiază.Te-ai aflat în 
Kowloon în noaptea trecută. Noaptea trecută! La Kai-tak! Iar noi am fost 
trădaţi tot noaptea trecută la aeroportul Kai-tak! 

Oratorul ieşi ameninţător din lumina torţelor, apropiindu-se de cei doi 
rămaşi împietriţi în genunchi în faţa lui. 

— Dragostea voastră pentru bani depăşeşte dragostea voastră pentru 
cauza noastră, spuse el cu intonaţia unui patriarh trist dar furios. Fraţi de 
sânge şi fraţi de hoţie. Ştim toate acestea de mai multe săptămâni, şi le ştim 
pentru că, în lăcomia voastră, aţi ieşit la lumină. Banii voştri trebuiau 
înmulţiţi, ca rozătoarele ce trăiesc în canalele pline cu putregai, aşa că v-aţi 
alăturat bandelor criminale din Hong Kong. Ce spirit întreprinzător, câtă 
muncă şi totuşi ce gest prostesc, strigător la cer de prostesc! Voi chiar credeţi 
că bandele acestea ne sunt străine, sau noi lor? Credeţi că nu există zone unde 
interesele noastre coincid? Şi credeţi că ei îiurăsc mai puţin pe trădători decât 
noi? 

Cei doi fraţi, legaţi, se târau în noroi, ridicându-se în genunchi, umili, şi 
clătinându-şi capetele a negaţie. Strigătele lor mute cereau să fie ascultați, să 
li se permită să vorbească. Oratorul se apropie de prizonierul din stânga sa şi 
îi smulse căluşul; frânghia îi intră în carne. 

— N-am trădat pe nimeni, stăpâne! ţipă el disperat. N-am trădat pe 
nimeni! Am fost la Kai-tak, e adevărat, dar m-am aflat tot timpul în mulţime. 
Doar ca să privesc! Să mă umplu de bucuria izbânzii noastre! 

— Cu cine ai stat de vorbă? 

— Cu nimeni! A, ba da, cu un funcţionar. Ca să-mi confirme zborul de 
dimineaţă, dar asta a fost tot. Jur pe spiritele strămoşilor noştri. Ai fratelui 
meu mai mic şi ai mei. 

— Banii. Ce ai de spus în legătură cu banii pe care i-ai furat? 

— Nu i-am furat domnule. Vă jur! Am crezut în sufletele noastre mândre, 
- mândre de cauza pe care o servim - că am putea folosi banii în folosul Chinei 
adevărate! Fiecare yuan câştigat urma să fie returnat cauzei! 

Mulțimea  reacţionă violent, aruncând fluierături  batjocoritoare 
prizonierilor. Oratorul îşi ridică mâinile pentru a face linişte. Tăcerea se 
aşternu din nou. 

— Trebuie să se ştie, spuse el apăsat. Tuturor celor care ar putea nutri 
gânduri de trădare, un avertisment. Noi nu avem milă pentru nimeni, pentru 
că nimeni nu a avut milă pentru noi. Cauza noastră este cea dreaptă şi sfântă 
şi chiar şi numai gândurile de trădare sunt o blasfemie. Toată lumea să afle! 
Voi nu ştiţi cine suntem noi sau unde ne găsim - dacă ne aflăm în persoana 
unui birocrat dintr-un minister oarecare sau dacă în cea a unui agent al 
securităţii. Nu suntem nicăieri şi totuşi ne aflăm pretutindeni. Cei care şovăie 
şi se îndoiesc sunt nişte oameni morţi... Procesul acestor câini turbaţi a luat 
sfârşit. De acum totul depinde de voi, copiii mei. 

Verdictul fu rapid şi unanim: vinovaţi de prima acuzaţie adusă, poate şi 
de a doua. Sentința: un frate va muri, celălalt va supravieţui pentru a fi 


escortat în sud, la Hong Kong, de unde vor fi recuperati banii. Alegerea va fi 
făcută conform vechiului ritual „yi zang li”, în traducere literară “o 
înmormântare”. Fiecăruia dintre fraţi îi fu înmânat un cuţit cu lama dinţată şi 
ascuţită ca un brici. Locul în care urma să se desfăşoare lupta era un cerc cu 
diametrul de zece paşi. Cei doi fraţi se aşezară faţă-n faţă şi sălbaticul ritual 
începu: unul dintre ei se năpusti cu disperare înainte iar celălalt se feri într-o 
parte, crestând cu lama cuţitului faţa atacatorului. 

Lupta din cercul morţii, însoţită de reacţiile primitive ale spectatorilor, 
acoperea zgomotele pe care Bourne le făcea în dorinţa lui de a acţiona cât mai 
repede. O luă la goană în jos printre tufişurile dese, rupând ramurile şi 
croindu-şi drum prin iarba înaltă, până ajunse la şapte metri de copacul lângă 
care stătea asasinul. Se va întoarce şi se va apropia mai mult de el, dar mai 
întâi trebuia să aibă grijă de d'Anjou. Era vital ca Ecoul să ştie că el se află 
acolo. 

Francezul şi ultimul prizonier chinez stăteau în faţacercului, în partea 
dreaptă, înconjurați de gărzi. Jason se târî spre ei în timp ce mulţimea urla 
insulte şi încurajări pentru cei doi gladiatori. Unul dintre combatanți, plin de 
sânge ca de altfel şi adversarul său, îi dăduse acestuia o lovitură aproape 
fatală cu cutitul, fără a reuşi însă să-i curme viaţa. Bourne era la nu mai mult 
de doi sau trei metri de d'Anjou; căută în jurul său şi găsi o ramură căzută. 
Odată cu un nou val de strigăte dinspre mulţimea înnebunită, Bourne rupse 
creanga în trei. Curăţă bucăţile de frunze, după care aruncă primul băț la 
distanţă mică de pământ. Prea scurt, nu ajunse până la picioarele Francezului, 
îl aruncă şi pe al doilea, lovindu-l în spatele genunchilor. D’ Anjou dădu din 
cap de două ori, în semn că a aflat prezenţa lui Delta. Apoi, Francezul făcu un 
lucru ciudat. Începu să-şi mişte capul încet, înainte şi înapoi. Încerca să-i 
spună ceva. Dintr-odată, piciorul stâng a lui d'Anjou se frânse, iar el se 
prăbuşi. Fu imediatsmucit de către soldatul din dreapta sa, însă atenţia 
acestuia era îndreptată spre bătălia sângeroasă ce se desfăşura în interiorul 
cercului. 

Ecoul scutură din nou din cap, încet, după care rămase nemişcat, 
privind fix înspre stânga la asasinul care între timp se îndepărtase de copac, 
pentru a putea savura mai bine lupta. Apoi îşi întoarse capul din nou, 
mutându-şi privirea către maniacul cu sabia. 

Şi, pentru a doua oară, d'Anjou se prăbuşi la pământ, de data aceasta 
străduindu-sesă se ridice singur înainte ca soldatul să-l atingă. În timp ce se 
ridică îşi mişcă umerii înguşti înainte şi-napoi. Bourne trase adânc aer în piept 
şi închise ochii îngăduindu-şi o singură clipă de suferinţă. Mesajul era clar. 
Ecoul se autoelimina transmiţându-i lui Delta că trebuie să-şi concentreze 
atenţia asupra asasinului şi, totodată, să-l ucidă pe fanaticul măcelar. Torturat 
şi slăbit, d'Anjou ştia că nu are şanse să scape cu viaţă. N-ar fi fost decât o 
piedică pentru Bourne, iar impostorul se afla pe primul plan... Marie se afla pe 
primul plan. Viaţa Ecoului se terminase. Însă Francezul voia o compensație: 
moartea măcelarului descreierat, a fanaticului care fără îndoială că îl va 
ucide. 


Un urlet asurzitor umplu râpa; mulţimea amuţi brusc. Bourne îşi smuci 
capul spre stânga şi reuşi să vadă pe deasupra grupului de privitori. Ceea ce 
zări fu la fel de dezgustător ca şi ceea ce văzuse pe parcursul ultimelor minute 
de violenţă. Oratorul îşi înfipse sabia în gâtul unui luptător apoi o smulse în 
timp ce cadavrul însângerat se zvârcolea spasmodic. Ucigaşul îşi ridică semeţ 
capul şi spuse: 

— Doctore! 

— Da, domnule? răspunse o voce din mulţime. 

— Ocupă-te de supravieţuitor. Îngrijeşte-l cât poţi de bine pentru 
apropiata sa călătorie spre sud. Dacă i-aş fi lăsat să continue, ar fi fost 
amândoi morţi, iar banii noştri pierduţi pentru totdeauna. Familiile astea, 
strâns unite nu aduc decât duşmănie ritualului nostru. Luaţi-l de aici pe 
celălalt şi aruncaţi-l în mlaştină împreună cu restul. Vor fi cu toţii o masă 
copioasă pentru păsările de pradă. 

— Da, domnule. 

Un bărbat cu o geantă medicală neagră păşi în cerc în timp ce cadavrul 
era îndepărtat, şi o targă apăru din întunericul nopţii, din capătul cel mai 
îndepărtat al grupului. Totul fusese planificat şi gândit dinainte. Doctorul îi 
făcu o injecție în braţ bărbatului plin de sânge, care fusese tras în afara 
cercului morţii. Ştergându-şi sabia cu o eşarfă curată de mătase, oratorul făcu 
semn din cap în direcţia celor doi prizonieri rămaşi. 

Uimit, Bourne îl văzu pe chinezul de lângă d'Anjou eliberându-şi calm 
încheieturile legate, apoi ducându-şi mâinile la ceafă şi dezlegând fâşia de 
material care se presupunea că e legată foarte strâns şi că îl împiedică să 
scoată vreun sunet, cu excepţia unor gemete gâtuite. Omul se îndreptă apoi 
către orator şi spuse pe un ton ridicat, adresându-se deopotrivă 
conducătorului său şi celorlalţi. 

— Nu mi-a spus nimic, nu mi-a făcut nici o destăinuire, deşi stă bine cu 
chineza şi a avut numeroase ocazii să vorbească înainte să ne suim în camion 
şi să ni se pună căluşuri în gură. Chiar şi atunci am discutat cu el, slăbindu-mi 
căluşul şi oferindu-mă să fac acelaşi lucru şi pentru el. A refuzat. Este 
încăpățânat şi curajos, dar sunt sigur că ştie lucruri pe care nu vrea să ni le 
spună. 

— Tong ku, tong ku! 

Urlete sălbatice izbucniră din rândurile mulţimii, cerând tortura. 
Acestora li se adăugară instrucţiuni care precizau zona în care se va 
concentra durerea: organele genitale. 

— E bătrân şi destul de firav. Va cădea cu siguranţă în nesimţire, cum a 
făcut şi mai înainte, interveni falsul prizonier. Prin urmare, vă sugerez 
următoarea soluţie, bineînţeles cu permisiunea conducătorului nostru. 

— Dacă există vreo şansă să reuşească, ai cuvântul, spuse oratorul. 

— l-am oferit libertatea în schimbul unei informaţii, însă nu are 
încredere în noi. A avut de-a face cu marxiştii prea multă vreme. Propun deci 
să-l conduc pe aliatul nostru la aeroportul din Beijing şi, folosindu-mă de 
poziţia pe care o am, să-i asigur un loc pentru următorul zbor spre Kai-tak. Tot 


ce va trebui să facă înainte de îmbarcare odată ce va avea biletul în mână, vafi 
să-mi dea informaţia cerută. Unde mai poţi găsi o mai mare dovadă de 
încredere? Ne vom afla în mijlocul inamicilor noştri şi dacă crede de cuviinţă, 
nu are decât să strige. A văzut şi a auzit mai multe decât oricare alt om care a 
scăpat cu viaţă de aici, vreodată. S-ar putea ca, în timp, să devenim prieteni 
apropiaţi, însă trebuie să începem prin a avea încredere unii în alţii. 

Oratorul studie faţa provocatorului, după care se uită la d'Anjou, care se 
ţinea drept în picioare şi îi măsura printre pleoapele umflate, ascultând fără 
nici o expresie pe faţă. Apoi, bărbatul cu sabia năclăită de sânge se întoarse şi 
se adresă asasinului de lângă copac, vorbind dintr-o dată englezeşte. 

— Ne-am oferit să-i cruţăm acestui pion neînsemnat viaţa, dacă ne va 
spune unde poate fi găsit camaradul său. Eşti de acord? 

— Francezul are să vă mintă! spuse criminalul cu un accent britanic, 
sacadat, păşind înainte. 

— Cu ce scop? întrebă oratorul. Îşi va câştiga astfel viaţa şi libertatea. 
Are prea puţină sau n-are deloc consideraţie pentru alţii, întregul său dosar 
stă mărturie. 

— Nu sunt sigur, spuse englezul. Au luptat împreună într-o organizaţie 
numită Meduza. Vorbea despre ea tot timpul. Aveau reguli - coduri mai 
degrabă. Va minţi. 

— Acea josnică organizaţie Meduza era formată din scursoarea 
societăţii, oameni care şi-ar ucide fraţii pe câmpul de luptă ca să-şi scape 
pielea. 

Asasinul ridică din umeri. 

—Mi-ai cerut părerea, spuse el.Ţi-am spus o. 

—Să-l întrebăm acum pe acel căruia suntem gata să-i acordăm clemenţa 
noastră. 

Oratorul reveni la limba chineză, dând ordine, iar asasinul se întoarse la 
copacul unde stătuse până atunci şi-şi aprinse o ţigară. D'Anjou fu adus în 
faţă. 

— Dezlegaţi-i mâinile; n-are unde să se ducă. Şi scoateţi-icăluşul.Să-l 
lăsăm să vorbească.Să-i arătăm că putem avea... încredere, nu numai trăsături 
care ţin de partea mai puţin plăcută a firii omeneşti. 

D'Anjou scutură braţele, apoi ridică mâna dreaptă şi îşi masă gura. 

— Încrederea voastră e la fel de emoţionantă şi de convingătoare ca şi 
tratamentul pe care-l aplicaţi prizonierilor, spuse el în engleză. 

— Am uitat - oratorul îşi ridică sprâncenele - înţelegi ce vorbim, nu-i 
aşa? 

— Ceva mai bine decât credeţi voi, i-o întoarse Ecoul. 

— Foarte bine. Chiar prefer să discutăm în englezeşte, într-un fel este o 
chestiune care trebuie să rămână între noi, nu-i aşa? 

— Nu e nimic între noi. Nu negociez niciodată cu nebunii, sunt 
imprevizibili. 

D'Anjou privi scurt către asasinul de lângă copac. 

— Am făcut greşeli multe, ştiu. Dar am convingerea că una din ele va fi 


îndreptată. 

— Ai putea să continui să trăieşti, spuse oratorul. 

— Cât timp? 

— Oricum, să supravieţuieşti serii de azi. Restul depinde de tine, de 
sănătatea ta şi de ce ştii să faci. 

— Ba deloc. Totul se va sfârşi în momentul în care mă dau jos din avion, 
în Kai-tak. Nu veţi mai da greş aşa cum aţi dat aseară. Nu vor exista nici trupe 
ale securităţii şi nici limuzine blindate, ci un singur om care va intra sau va 
ieşi din aerogară, şi un altul cu un pistol cu amortizor, sau cu un cuţit. Aşa 
cum spunea neconvingătorul vostru “prizonier” eu am fost aici astă seară. Şi 
tot ce am văzut şi am auzit, mă condamnă la moarte. Apropo, dacă întreabă 
cumva de ce n-am avut încredere în el, spune-i că a fost prea bătător la ochi, 
era prea nerăbdător. Şi căluşul ăla care i-a slăbit aşa, dintr-o dată. Zău aşa! 
Nu l-aş fi luat în veci de elev. Asemeni ţie, vorbeşte mieros, numai că e 
complet imbecil. 

— Asemeni mie? 

— Da, iar tu nu ai nici o scuză. Eşti un om cu educaţie aleasă, un om 
umblat prin lume - se vede după felul în care vorbeşti. Unde ţi-ai făcut 
studiile? La Oxford sau la Cambridge? 

— The London School of Economies, spuse Sheng Chon Yang, incapabil 
să se abţină. 

— Grozav, vechea şcoală britanică. Cu toate astea eşti o nulitate. Un 
clovn. Nu eşti un învăţat, şi nu vei fi niciodată, eşti doar un fanatic, lipsit de 
orice simţ al realităţii. Eşti un prost. 

— Cum îndrăzneşti să-mi spui mie aşa ceva? 

— Fengzi, spuse Ecoul, întorcându-se spre ceilalţi. Shenjing bing! 
adăugă el râzând, explicând că stătea de vorbă cu un tembel. 

— Încetează! 

— Wei shemme? continuă Francezul, slab, întrebând de ce? - în 
chineză şi incluzând astfel mulţimea în discuţie. Îi îndobitoceşti pe toţi cu 
teoriile tale aiurite care transformă plumbul în aur! Apă de ploaie! Dar, după 
cum spunea acea femeie nefericită - al cui aur, a cui apă? A voastră sau a lor? 

D'Anjou cuprinse cu un gest întreaga asistenţă. 

— Te previn! strigă Sheng în englezeşte. 

— Vedeţi! ţipă Ecoul în chineză cu o voce firavă, răguşită. Nu vorbeşte 
cu mine în limba voastră! Se ascunde de voi! Acest pitic crăcănat cu sabie 
mare - asta probabil ca să compenseze ceea ce-i lipseşte în altă parte? - 
ciopârţeşte femeile cu sabia sa doar pentru că nu are alte “arme” pentru ele. 
Uitaţi-vă numai la capul lui ca un balon cu creştetul plat, penibil... 

— Destul! 

—... şi ochii ca ai unui copil urât, neascultător, care zbiară tot timpul! 
Cum vă spuneam, nu e decât un tembel. De ce îi acordaţi din timpul vostru? 
Vă va da în schimb numai apă de ploaie, nu aur! 

— Dacă aş fi în locul tău m-aş abţine, spuse Shang, înaintând cu sabia 
pregătită. Or să te omoare ei înainte de a o face eu. 


— Nugştiu de ce, dar mă îndoiesc, răspunse d'Anjou în englezeşte. Furia 
ţi-a slăbit auzul, Monsieur Gură-Mare? N-ai auzit vreo două chicoteli? Eu da. 

— Goule! urlă Sheng Chou Yang, ordonându-i Ecoului să tacă. Ne vei da 
informaţia de care avem nevoie, continuă el întro chineză piţigăiată, lătratul 
unui om obişnuit să fie ascultat. Jocul s-a terminat şi nu te vom mai suporta 
nici un minut în plus! Unde e ucigaşul pe care l-ai adus din Macao? 

— Uite-l colo, spuse d'Anjou, arătând cu capul în direcţia asasinului. 

— Nu el! Cel dinainte. Nebunul pe care l-ai chemat din mormânt pentru 
ca să te răzbune! Unde vă întâlniți? Unde e baza voastră din Beijing? 

— Nu avem nici un loc de întâlnire, răspunse Ecoul revenind la engleză. 
Nici o bază şi nici o întâlnire programată. 

— Nu se poate să nu fie nimic! Oamenii ca voi întotdeauna au în vedere 
variante, cazuri extreme. Aşa supravieţuiţi! 

— Am supravieţuit.Mi-e teamă că trebuia să foloseşti trecutul pentru 
mine. 

Sheng îşi ridică sabia. 

— Ne spui sau vei muri - într-un mod neplăcut, monsieur? 

— Îţi voi spune un singur lucru. Dacă el ar putea să-mi audă glasul, i-aş 
spune că tu eşti cel pe care trebuie să-l lichideze. Pentru că tu eşti cel care va 
îngenunchia întreaga Asie şi milioane de oameni să se înece în oceanul de 
sânge ale fratricidului. Bineînţeles că el trebuie să-şi vadă de treburile lui, 
înţeleg asta foarte bine, însă cu ultima mea răsuflare i-aş spune că tu trebuie 
să faci parte din ele! I-aş spune să acţioneze. ACUM! 

Înmărmurit de discursul lui d'Anjou, Bourne tresări ca plesnit. Ecoul îi 
trimitea un ultim semnal! Să acţioneze! ACUM! Jason băgă mâna în buzunarul 
stâng din faţă şi scoase conţinutul în timp ce se târa cu repeziciune printre 
tufişurile de dincolo de scena ritualurilor sângeroase. Dădu peste un bolovan 
mare, care se înălța la câţiva zeci de centimetri deasupra pământului. În 
spatele lui era la adăpost iar dimensiunile lui erau mai mult decât suficiente 
pentru a-i acoperi pregătirile. În tot acest timp auzea vocea lui d'Anjou: era 
slabă şi tremurată, dar sfidătoare. Ecoul găsea înlăuntrul său resurse nu 
numai pentru a face faţă ultimelor sale clipe, ci şi pentru a-i acorda 
camaradului său momentele preţioase de care avea nevoie. 

— ... Nu te grăbi, Mon General Genghis Han, sau cum te-o chema. Sunt 
un om bătrân, iar slujitorii tăi şi-au făcut datoria. După cum spuneai, n-am 
unde fugi. Pe de altă parte însă, nu sunt aşa sigur că-mi place unde vrei tu să 
mă trimiţi... n-am fost destul de deştepţi ca să vedem capcana pe care ne-aţi 
întins-o. Dacă am fi fost, n-am fi intrat în ea, aşa că ce te face să crezi că am 
fost destul de prevăzători ca să ne stabilim un loc de întâlnire? 

— Tocmai pentru că aţi intrat în capcană, spuse Sheng Chon Yang calm. 
L-aţi urmărit - de fapt el l-a urmărit - pe omul din Macao din mausoleu. Şi a 
fost convins că iese viu de acolo. Iar voi luaţi întotdeauna în calcul şi haosul şi 
un loc de întâlnire pentru mai târziu. 

— Aparent logica ta e fără cusur... 

— Unde ţi-e asasinul? ţipă Sheng. 


— Ce primesc în schimb? 

— Viaţa. 

— A, da, ai mai spus asta. 

— Timpul intră în sac. 

— Voi şti când ajunge la cap, monsieur! 

Un ultim mesaj. Delta înţelesese. 

Bourne aprinse un chibrit căruia îi acoperi flacăra cu mâna şi aprinse 
lumânarea subţire de ceară. Se înfundă târâş în pădure, filând în urmă fitilul 
petardei duble. Când ajunse la capăt se întoarse înapoi la copac. 

— ... Ce garanţieam pentru viaţa mea? insistă Ecoul cu un amuzament 
pervers, ca un maestru al şahului care îşi regiza propria moarte, inevitabilă. 

— Adevărul, replică Sheng. Este singura garanţie de care ai nevoie. 

— Dar fostul meu elev spune că voi încerca să mint - aşa cum voi aţi 
minţit cu atâta înverşunare în această seară. 

D'Anjou făcu o pauză, apoi repetă afirmaţia în chineză: 

— Liao jie? se adresă el mulţimii, întrebând dacă înţeleseseră. 

— Încetează! 

— Te repeţi. Trebuie neapărat să înveţi să te stăpâneşti. E un obicei 
foarte obositor. 

— Răbdarea mea a ajuns la capăt! Unde se ascunde nebunul? 

— În meseria voastră,mon general răbdarea nu este numai o virtute, ea 
este o necesitate. 

— Stai! strigă asasinul, ţâşnind de lângă copac, spre uimirea tuturor. 
Ăsta trage de timp! Se joacă cu tine! Îl cunosc! 

— Şi ce urmăreşte cu asta? întrebă Sheng, ţinându-şi sabia pregătită. 

— Nu ştiu, spuse englezul. Dar pur şi simplu nu-mi place, şi asta mi-e 
suficient. 

La trei metri în spatele arborelui, Delta privi cadranul ceasului. În 
maşină, cronometrase timpul de ardere al lumânării. Acum. Închise ochii 
rugându-se la ceva ce nu putea înţelege, apoi apucă un pumn de pământ şi-l 
aruncă boltit în dreapta copacului mult spre dreapta lui d'Anjou. De îndată ce 
auzi zgomotul, Ecoul ridică glasul cât putu de tare. 

— Să tratez cu voi? ţipă el. Aş trata mai degrabă cu arhanghelul 
întunericului! lar asta poate că o să se întâmple, sau poate nu, fiindcă 
Dumnezeu ştie că voi aţi comis păcate mai grave decât orice am făcut eu 
vreodată! Părăsesc lumea asta dorind numai să te iau cu mine! Lăsând la o 
parte brutalitatea ta nemăsurată mon general, nu eşti decât o nulitate, un 
balon de săpun, o glumă proastă pe seama poporului tău. Hai, mori împreună 
cu mine, generale Dung?! 

Şi, cu ultimele cuvinte, D'Anjou se aruncă deasupra lui Sheng Chou 
Yang, zgâriindu-i faţa şi scuipându-l în ochii larg deschişi de uimire. Sheng 
făcu un salt în spate, şi, cu o singură lovitură a spadei de ceremonie, reteză, 
capul Francezului. Din fericire pentru Ecou, moartea veni repede. 

Iadul se dezlănţui. O izbucnire sacadată de focuri de artificii umplu râpa 


2 dung - bălegar (lb. engl. - nitr.). 


răsunând printre copaci şi crescând în intensitate, în timp ce mulţimea şocată 
reacţiona imediat. Unii se aruncau la pământ, alţii se târau în spatele 
copacilor sau în tufe, urlând cuprinşi de panică, temându-se pentru vieţile lor. 

Asasinul se ascunse după trunchiul copacului, ghemuit, cu pistolul în 
mână. Bourne, cu amortizorul fixat pe ţeava pistolului, se îndreptă cu paşi 
mari către ucigaş şi se opri deasupra lui. Ochi şi trase, zburându-i asasinului 
arma din mână, împreună cu bucăţi de carne şi sânge, dintre degetul mare şi 
arătător. Ucigaşul se răsuci brusc, cu ochii scoşi din orbite şi gura căscată de 
uimire. Jason trase din nou; de data aceasta îi crestă obrazul. 

— Întoarce-te! ordonă Bourne, înfigând ţeava armei în ochiul stâng al 
englezului. Acum, ia copacul în braţe! Strânge-l! Cu amândouă braţele, mai 
strâns! 

Jason îi propti arma în ceafă şi privi pe după trunchi. Parte dintre torţele 
care stătuseră înfipte în pământ fuseseră smulse, iar flăcările lor stinse. 

O altă serie de explozii izbucni din adâncul pădurii. Speriaţi, oamenii 
începură să-şi descarce armele în direcţia sunetelor. Asasinul îşi mişcă un 
picior! Apoi mâna dreaptă! Bourne trase două gloanţe în copac; acestea se 
înfipseră în lemn, spulberând scoarţa la mai puţin de doi centimetri de capul 
englezului. Acesta apucă strâns trunchiul arborelui, cu trupul rigid, neclintit. 

— 'Ţine-ţi capul spre stânga! ordonă Jason aspru. Dacă te mai mişti o 
dată, îţi zbor creierii! Unde se afla călăul? Unde se afla ucigaşul dement, cu 
sabia lui? Măcar atâta lucru îi datora Delta Ecoului. Unde... acolo'Bărbatul cu 
ochi de foc tocmai seridica de jos, privind înnebunit înjur, zbierând comenzi 
celor de lângă el şi cerând o armă. Jason se depărtă de copac şi ridică pistolul. 
Fanaticul încremeni. Ochi li se întâlniră. Bourne trase exact în clipa în care 
Sheng împinse un soldat în faţa sa. Soldatul se arcui pe spate şi gâtul îi zvâcni 
sub impactul gloanţelor. Sheng continuă să ţină trupul neînsufleţit, ca pe un 
scut, iar Jason mai trase două gloanţe, făcând cadavrul să tresară. Nu reuşea 
să-l omoare! Oricât ar fi vrut, maniacul era acoperit de trupul fără viaţă al 
santinelei! Delta nu putea duce la îndeplinire promisiunea făcută Ecoului! 
Generalul Dung avea să supravieţuiască! Jartă-mă Ecoule! Nu am timp! Mişcă! 
Ecoul era mort... Marie! 

Asasinul întoarse capul, încercând să vadă ce se întâmplă. Bourne apăsă 
pe trăgaci. Scoarța copacului explodă în faţa ucigaşului, obligându-l să-şi 
ridice mâinile la ochi şi să scuture din cap, clipind pentru a-şi recăpăta 
vederea. 

— Ridică-te! îi ordonă Jason, apucându-l de gât şi orientându-l spre 
poteca pe care o tăiase printre tufe când coborâse în goană în râpă. Vii cu 
mine! 

Al treilea rând de explozii, încă şi mai adânc în interiorul pădurii, 
izbucni în serii rapide, suprapuse. Sheng Chou Yang ţipă isteric ordonând 
gărzii să se împartă în două: în zona din jurul copacului şi în partea de unde se 
auzeau petardele. Exploziile se opriră. Bourne îşi îmbrânci prizonierul printre 
tufişuri; îi ordonă să se întindă cu faţa la pământ şi îşi propti piciorul în ceafa 
lui. Apoi se lăsă pe vine, pipăind solul. Găsi trei pietre şi le azvârli în aer una 


după alta, pe deasupra capetelor celor care cercetau zona dimprejurul 
copacului, fiecare piatră din ce în ce mai departe. Diversiunea îşi făcu efectul. 

— Nali! 

— Shu ner! 

— Bu! Caodi ner! 

Chinezii se repeziră înainte, cu armele pregătite. Câțiva plonjară în 
iarba abundentă, ceilalți li se alăturară imediat ce izbucni cea de a patra şi 
ultima canonadă de petarde. În pofida distanței, exploziile erau la fel de 
intense sau poate chiar mai intense decât cele dinainte. Acesta era ultimul act, 
punctul culminant al spectacolului, mai lung şi mai asurzitor decât exploziile 
care-l precedaseră. 

Delta ştia că acum timpul se măsura în minute, şi, dacă pădurea îi 
fusese vreodată aliat, acum avea nevoie de ea mai mult ca niciodată. În 
următoarele clipe, oamenii vor găsi cartuşele goale ale focurilor de artificii 
împrăştiate, iar scenariul va fi demascat. 

— Va urma o cursă nebunească în direcţia porţii. 

— Mişcă-te! comandă Bourne, înfigându-şi degetele în părul asasinului 
ridicându-l în picioare şi îmbrâncindu-l. Şi nu uita, ticălosule, nu există 
şmecherie, din câte ai învăţat, care să nu fie inventată de mine, iar chestia 
asta compensează o anumită diferenţă de vârstă între noi! Numai dacă te uiţi 
în altă partedecât trebuie, şi te alegi cu două găuri în loc de ochi.Dă-i drumul! 

În timp ce goneau în sus pe potecă, Bourne băgă mâna în buzunar şi 
scoase un pumn de cartuşe. Apoi, în vreme ce asasinul continua să alerge în 
faţa lui cu răsuflarea tăiată, frecându-se la ochi şi ştergându-şi sângele de pe 
obraz, Jason trase piedica automatului, înlocui întreg încărcătorul şi-l fixă cu 
un pocnet. Auzind zgomotul armei desfăcute, englezul întoarse capul, dar îşi 
dădu seama că era prea târziu; pistolul fusese deja reasamblat. Bourne trase 
julindu-i urechea. 

— Te-am avertizat, spuse el, respirând adânc dar regulat.Unde-l preferi? 
În mijlocul frunţii? 

Ridică automatul. 

— Doamne Dumnezeule, măcelarul ăla avea dreptate! strigă englezul 
ţinându-se cu mâna de ureche. Eşti cu adevărat nebun! 

— Iar tu eşti mort dacă nu te mişti mai repede. Mai repede, am zis! 

Ajunseră în dreptul cadavrului santinelei de pe poteca strâmtă ce ducea 
în jos către râpă. 

— La dreapta! ordonă Jason. 

— Unde, pentru numele lui Dumnezeu? Nu văd nimic! 

— E o potecă. Ai să simţi locul bătătorit. Mişcă! Odată ajunşi pe aleea ce 
conducea spre ieşirea din rezervaţia de păsări Bourne continuă să-l 
înghiontească pe asasin în şira spinării cu pistolul, obligându-l să alerge mai 
repede, şimai repede! Pentru un moment redeveni David Webb, căruia Delta îi 
fu acum recunoscător. Încercând să scape de amintirea Meduzei, Webb alerga 
ceasuri întregi. Oboseala, sudoarea şi vântul care-i răcorea faţa îl ajutau să 
treacă peste fiecare zi mai uşor. lar acum Jason Bourne respira greu, însă nici 


pe departe atât de greu ca prizonierul său, cu mult mai tânăr şi mai puternic. 

Delta zări scânteierea de lumină pe cer - poarta se afla dincolo de 
spaţiul deschis, întunecos, la capătul a trei poteci întortocheate. Nu mai mult 
de opt sute de metri! Trase un glonţprintre picioarele istovite ale britanicului. 

— Aleargă mai repede! spuse el, stăpânindu-şi vocea pentru a da 
impresia că fuga susţinută avea un efect minor asupra lui. 

— Dumnezeule, nu mai pot! Sunt istovit! 

— Aleargă, am zis, comandă Jason. 

Deodată, la o oarecare distanţă în spatele lor, se auziră strigătele 
isterice ale soldaţilor însoţiţi de fanaticul lor conducător, care le ordona să se 
îndrepte către poartă pentru a-l găsi şi ucide pe intrusul atât de periculos 
încât le punea în primejdie propriile vieţi. Găsiseră resturile focurilor de 
artificii; ordinele transmise prin radio porţii nu primiseră nici un răspuns. 
Găsiţi-l! Opriţi-l! Omorâţi-l! 

— Dacă ţi-au venit ceva idei, domnule maior, scoateţi-le repede din cap! 
strigă Bourne. 

— Maior ai spus? întrebă englezul, de-abia putând să mai rostească un 
cuvânt, dar continuând să alerge. 

— Pentru mine eşti o carte deschisă, şi ce am citit îmi face scârbă! L-ai 
văzut pe d'Anjou înjunghiat ca un porc şi ai rânjit, blestematule! 

— El a vrut să moară. Vroia să mă ucidă! 

— O să te ucid eu dacă te opreşti din alergat. Dar înainte de a o face, am 
să te despic dintre picioare până sus la gât, atât de încet încât ai să-ţi doreşti 
să te fi dus pe lumea cealaltă împreună cu omul care te-a creat. 

— Parcă am de ales? O să mă omori oricum! 

— Poate că nu. Mai gândeşte-te. Poate că de fapt îţi salvez viaţa. 
Reflectează la asta! 

Asasinul mări pasul. O apucară pe ultima potecă întunecată, către 
câmpul deschis dincolo de care se găsea poarta luminată de reflectoare. 

— Parcare, strigă Jason. La dreapta, în capăt! Stai! Bourne se opri. 
Asasinul, îngrozit, se opri şi el. Jason scoase lanterna, apoi ochi. Din spatele 
ucigaşului trase cinci focuri de armă ratând o singură dată. Reflectoarele 
explodară iar poarta se cufundă în întuneric. Bourne îşi înfipse din nou arma 
în ceafa englezului şi aprinse lanterna, luminându-i o parte a feţei. 

— Situaţia se află sub control, domnule maior, spuse el. Operaţiunea 
continuă. Mişcă, nenorocitule! 

Alergând de-a curmezişul parcării adâncite acum în întuneric, englezul 
se împletici şi se întinse la pământ. La lumina lanternei. Jason trase de două 
ori; gloanţele ricoşară departe de capul asasinului, care se ridică în picioare şi 
continuă să alerge, pe lângă maşinile şi camionul de la capătul parcării. 

— Gardul! spuse Bourne în şoaptă. Sări peste el! Ajuns la capătul lotului, 
îi dădu un nou ordin. 

— În patru labe, priveşte înainte! Dacă întorci capul, eu voi fi ultimul 
lucru pe care-l vezi. Acum, mişcă! 

Asasinul ajunse în dreptul deschizăturii tăiate în gard. 


— Treci prin ea, spuse Jason căutând încă o dată în buzunar după 
cartuşe noi, şi scoțând încet încărcătorul automatului. Stai! şopti el exact în 
momentul în care psihopatul, fost comandant al unui grup de comando 
britanic, trecuse pe jumătate prin deschizătură. Înlocui pe bâjbâite gloanţele 
folosite şi pocni încărcătorul la locul lui. 

— Asta în cazul în care ţi-a trecut prin cap să-mi numeri focurile, spuse 
el. Acum treci în partea cealaltă şi târăşte-te doi metri dincolo de gard. Fuga! 

În timp ce asasinul făcea cum i se spusese, trăgând de plasa de sârmă se 
ghemui şi trecu în partea cealaltă la numai câţiva centimetri în spatele 
prizonierului său. Aşteptându-se la o altă tactică, englezul se răsuci şi se 
ridică în genunchi. Fu întâmpinat de lumina lanternei, care cădea pe pistolul 
îndreptat către capul său. 

— Şi eu aş fi procedat la fel, spuse Jason ridicându-se în picioare. Aş fi 
gândit la fel. Acum întoarce-te la gard şi bagă bucata tăiată la locul ei. 
Repede! 

Criminalul procedă întocmai, încordându-se să tragă în jos sârma 
groasă. Când treaba fu terminată pe trei sferturi, Bourne spuse: 

— Destul! Ridică-te şi treci pe lângă mine cu mâinile la spate. Mergi 
drept înainte şi fă-ţi loc printre ramuri cu umerii. Lanterna e îndreptată 
asupra mâinilor tale. Dacă le desfaci, te omor. Ai înţeles? 

— Crezi că te-aş putea pocni cu o creangă în faţă? 

— Eu aşa aş face. 

— Am înţeles. 

Ajunseră la şoseaua din faţa porţii cufundate în întuneric. Strigătele din 
depărtare deveniseră mai clare acum. 

— la-o pe drum, spuse Jason. Fugi! 

Trei minute mai târziu aprinse din nou lanterna. 

— Stai! strigă el. Vezi mormanul acela verde? 

— Unde? întrebă asasinul cu răsuflarea tăiată. 

— Unde bate raza lanternei. 

— Nişte ramuri, crăci de pin rupte... 

— Dă-le la o parte, şi grăbeşte-te! 

Englezul începu să arunce crăcile în lături, scoțând în câteva clipe la 
iveală limuzina neagră cu număr de Shanghai. Venise rândul rucsacului. 
Bourne spuse: 

— Du-te unde luminez eu cu lanterna - la stânga capotei. 

— Încotro? 

— Înspre copacul cu scoarţa scrijelită. Îl vezi? 

— Da. 

— Sub el, la aproximativ jumătate de metru distanţă, pământul e moale. 
Dedesubt se află un rucsac. Dezgroapă-l. 

— Eşti dat dracului. 

— Tu nu? 

Fără să răspundă, criminalul săpă în pământul afânat, trase afară 
rucsacul. 'Ţinându-l de curele cu mâna dreaptă făcu un pas înainte ca şi cum 


ar fi vrut să i-l dea celui care îl luase prizonier. Apoi, deodată, i-l aruncă în 
faţă, încercând să agaţe automatul şi lanterna lui Jason şi se repezi la el cu 
degetele întinse, ca ghearele unei pisici sălbatice. 

Bourne era pregătit. Era exact momentul pe care l-ar fi folosit şi el 
pentru a câştiga un avantaj cât de mic, care i-ar fi oferit secundele de care 
avea nevoie pentru a dispărea în întuneric. Se trase înapoi, lovindu-l pe asasin 
cu pistolul în cap, în clipa în care trecea pe lângă el. 

Îi înfipse un genunchi în spate şi, cu lanterna între dinţi, îi răsuci braţul 
drept la spate. 

— Te-am avertizat, spuse Jason, smucindu-l în sus, de braţ. Dar din 
păcate am nevoie de tine. Aşa că, în loc să te omor, vom recurge la o mică 
operaţie chirurgicală cu ajutorul unui glonţ, înfipse ţeava automatului lateral 
în muşchiul braţului asasinului şi apăsă pe trăgaci. 

— Dumnezeule, ţipă criminalul, în timp ce ecourile împuşcăturii se 
stingeau şi sângele începea să şiroiască. 

— Nu ţi-am rupt nici un os, spuse Delta. Numai muşchiul Poţi să-ţi iei 
adio de la el, o vreme. Ai noroc că sunt un om milostiv. În rucsac ai să găseşti 
pansament şi dezinfectant. Poţi să te peticeşti, domnule maior. După asta, vei 
conduce maşina. Vei fi şoferul meu în Republica Populară Chineză. Eu am să 
stau pe locul din spate cu arma aţintită spre capul tău, iar în faţă voi avea o 


hartă. În locul tău, n-aş încerca să fac o mişcare greşită. 
x 


* * 


Doisprezece dintre oamenii lui Sheng Chou Yang goneau spre poartă, 
având numai patru lanterne pentru a-şi lumina drumul. 

— Wei Shemme. Cuo Wu! 

— Mafan! Feng Kuang! 

— You mao bing! 

— Weifan! 

Voci revoltate se ridicară blestemând reflectoarele stinse, acuzând pe 
toţi şi toate, de la ineficacitate la trădare. Fu imediat verificată ghereta; se 
descoperi că întrerupătoarele electrice şi telefonul nu funcţionează şi că 
paznicul nu era de găsit nicăieri! Câţiva studiară lanţul încolăcit din jurul 
stâlpilor porţii şi transmiseră ordine celorlalţi. Dacă nimeni nu putea să iasă, 
îşi spuseră, însemna că infractorii se găseau încă înăuntrul rezervației. 

— Biaolstrigă cel care se dăduse drept prizonier. Quan bu zai zheli! 
mai ţipă el, ordonându-le celorlalţi să-şi împartă lanternele şi să cerceteze 
parcarea, pădurea din jur şi mlaştinile de dincolo de ea. Cu armele pregătite, 
oamenii lui Sheng se împrăştiară tăind parcarea în toate direcţiile. Mai sosiră 
încă şapte soldaţi dintre care numai unul avea lanternă. Falsul prizonier i-o 
ceru şi începu să le prezinte situaţia în care se aflau şi care necesita formarea 
unui nou grup de cercetaşi. Propunerea fu întâmpinată de proteste, o singură 
lanternă era ineficientă. Nemulțumit, organizatorul îi împroşcă cu invective 
din care reieşea că toţi, cu excepţia lui, erau de o prostie de neconceput. 

Flăcările mobile ale torţelor dădeau din ce în ce mai multă lumină; 


ultimii conspiratori soseau din râpă, conduşi de Sheng Chou Yang, cu spada 
atârnată la centură. Îi fu arătat imediat lanţul încolăcit şi i se prezentă 
situaţia. 

— Raționamentul vostru este greşit, spuse Sheng exasperat. Vă înşelaţi 
amarnic! Lanţul n-a fost legat acolo de ai noştri pentru a ţine criminalul sau 
criminalii în interiorul rezervației, ci chiar de intrusul sau intruşii înşişi, 
pentru a ne împiedica pe noi să ieşim! 

— Dar sunt prea multe piedici... 

— Pe care le-am studiat şi luat în considerare, urlă Sheng Chou Yang. 
De câte ori trebuie să vă spun? Aceşti oameni sunt experţi în arta 
supravieţuirii. Au scăpat cu viaţă din batalionul criminal numit Meduza, 
tocmai pentru că s-au gândit la toate! Au sărit gardul! 

— Imposibil, protestă cel mai tânăr. Partea superioară a sârmei 
ghimpate, ca şi bara de sus sunt electrificate. Orice greutate mai mare de 
cincisprezece kilograme le activează imediat. Astfel, păsările şi animalele nu 
se electrocutează. 

— Atunci au găsit sursa de curent şi au închis-o! 

—  Întrerupătoarele sunt înăuntru, ascunse în pământ, la cel puţin 
şaptezeci de metri distanţă de poartă. Nici eu nu ştiu sigur unde se află. 

— Trimite pe cineva să se urce pe gard, ordonă Sheng. Subalternul privi 
în jurul său. La şapte metri mai încolo, doi soldaţi discutau în şoaptă, repezit; 
era puţin probabil să fi auzit conversaţia ce tocmai avusese loc. 

— Hei, tu! strigă tânărul comandant, arătându-l cu degetul pe cel din 
stânga. 

— Da, domnule? 

— Urcă-te pe gard! 

— Da, domnule. 

Se îndreptă în fugă spre gard şi sări pe el, agăţându-se cu mâinile de 
sârma împletită ajutându-se cu picioarele. Ajunse la bara de sus şi dădu să 
treacă de partea înclinată a sârmei. 

— Aiyaaa! 

Descărcarea electrică fu însoţită de un val de scântei orbitoare, alb- 
albastre, Cu trupul înţepenit, cu părul şi sprâncenele pârlite până la rădăcină, 
soldatul se prăbuşi pe spate şi izbi pământul asemeni unui bolovan plat. Mai 
multe lanterne se concentrară asupra lui. Omul era mort. 

— Camionul! ţipă Sheng. Asta-i idioţenie curată! Aduce-ţi camionul şi 
dărâmaţi gardul! Face-ţi cum vă spun! Imediat! 

Doi soldaţi se repeziră către parcare şi, în câteva secunde, huruitul 
puternic al motorului camionului umplu întunericul morţii. Schimbătorul de 
viteză scrâşni intrând în marşarier. Camionul dădu nesigur înapoi, întregul 
şasiu se zgudui violent şi se opri brusc, nemişcat, ca de plumb. Anvelopele 
dezumflate se răsuciră de câteva ori, scoțând fum din cauciucul care ardea. 
Sheng Chou Yang privea cu spaimă crescândă şi furie. 

— Celelalte! ţipă el. Porniţi-le pe celelalte! Pe toate! 

Rând pe rând maşinile fură pornite şi rând pe rând dădură în spate 


hârâind şi scârţâind, înfundându-se în pietrişul săpat de roţi, incapabile să 
demareze. Cuprins de nebunie, Sheng alergă înspre poartă, scoase pistolul şi 
trase de două ori în lanţul încolăcit. Un soldat aflat în dreapta sa începu să 
urle, ţinându-se de fruntea însângerată, în timp ce se prăbuşea la pământ. 
Sheng îşi ridică ochii spre cerul întunecat şi scoase un urlet animalic de 
protest. Smuci sabia ceremonială din teacă şi începu să izbească poarta 
înlănţuită. Era un gest inutil. 

Lama se frânse în două. 


CAPITOLUL 28 


— Aceea este clădirea, cea cu zid înalt de piatră, spuse ofiţerul CIA, 
Mathew Richards, în timp ce urcau cu maşina dealul Victoria Peak. Conform 
instrucţiunilor pe care le deţinem, soldaţi din infanteria marină sunt 
răspândiţi pretutindeni şi numai binen-o să-mi fie dacă sunt văzut alături de 
tine. 

— Am impresia că doreşti să-mi rămâi dator cu încă vreo câţiva dolari, 
spuse Alex Conklin, aplecându-se şi privind prin parbriz. E negociabil. 

— Singurul lucru pe care-l doresc este să nu fiu implicat, pentru numele 
lui Dumnezeu! Şi în ce priveşte dolarii, nu-i am. 

— Săracul Matt, bietul Matt. Vezi lucrurile prea în negru. 

— Nu înţeleg ce vrei să spui. 

— Nu sunt sigur că înţeleg nici eu. Treci prin faţa clădirii ca şi cum te-ai 
duce la cineva în vizită. Îţi voi spune eu când să opreşti şi să mă laşi să cobor. 

— Cobori? 

— Cu anumite condiţii. Care reprezintă “dolarii”. 

— La dracu! 

— Condiţiile nu sunt greu de îndeplinit, şi s-ar putea să nici nu am 
nevoie de tine. După cum văd eu lucrurile în momentul de faţă, cred că o să 
vreau să fiu la curent cu tot ce se întâmplă şi în acelaşi timp să nu fiu 
observat. Cu alte cuvinte, vreau să am un om înăuntru. Te voi suna de câteva 
ori pe zi să te întreb dacă dineurile sau prânzurile noastre stabilite rămân încă 
în picioare, sau dacă ne întâlnim la Happy Valley Race... 

— Nu acolo, îl întrerupse Richards. 

— În regulă, Muzeul figurilor de ceară atunci - sau orice altceva îmi vine 
în minte; mai puţin cursele de cai. Dacă spui „Nu, sunt ocupat”, voi şti că sunt 
pe urmele mele, iar dacă spui “Da”, îmi fac apariţia. 

— Nici nu ştiu unde dracu' locuieşti! Mi-ai spus doar să te iau de la 
colţul străzii Granville cu Carnarvon. 

— Eu cred că unităţile voastre vor fi chemate să asigure ordinea. 
Englezii vor insista. Nu vor accepta să fie singurii răspunzători pentru 
prostiile Washington-ului. Sunt timpuri extrem de delicate pentru englezi aici, 
aşa că trebuie să-şi acopere spatele. 

Cei doi trecură de poartă. Conklin îşi mută privirea iscoditoare spre 
intrarea largă în stil victorian. 

— Sincer, Alex, habar n-am ce vrei să spui. 

— De fapt, e mai bine aşa. Deci accepţi? Vrei să fii tu omul meu din 
interior? 

— Da, fir-ar să fie! 

— Grozav. Opreşte aici. Cobor şi o iau înapoi. Pentru cine întreabă, am 
luat tramvaiul până în Victoria Peak, apoi un taxi care m-a dus la o adresă 
greşită şi mi-am continuat drumul pe jos către cea corectă, aflată la numai 


câteva sute de metri mai încolo. Eşti mulţumit, Matt? 

— Nespus de mulţumit, spuse acesta, privindu-l chiorâş pe Conklin şi 
frânând. 

— Somn uşor la noapte. A trecut multă vreme de la războiul din Vietnam 
şi, pe măsură ce îmbătrânim, începem să avem nevoie de mai multă odihnă. 

— Am auzit că ai dat în patima băuturii. Nu e adevărat, nu-i aşa? 

— Ai auzit numai ce am vrut noi să auzi, răspunse Conklin, sec. 

De data aceasta, însă, reuşi să-şi încrucişeze degetele ambelor mâini 


înainte de a se da jos din maşină. 
* 


* * 


O bătaie scurtă şi uşa zbură izbită de perete. Luat prin surprindere, 
Havilland îşi ridicăprivirea în timp ce Edward McAllister cu faţa de o paloare 
cadaverică, intră rapid în cameră. 

— Conklin e la poartă, spuse Subsecretarul. Vrea să vă vadă şi spune că 
va rămâne acolo toată noaptea, dacă e nevoie. Şi mai spune că, dacă i se face 
frig peste noapte, o să facă un foc pe şosea ca să se încălzească. 

— Şchiop sau nu, nu şi-a pierdut aplombul, zise ambasadorul. 

— Intervenţia lui e complet neaşteptată, continuă McAllister, masându-şi 
tâmpla dreaptă. Nu suntem pregătiţi pentru o astfel de confruntare. 

— Se pare că nu avem de ales. Drumul e public şi ar putea deveni 
câmpul de acţiune al echipelor de pompieri ale coloniei, dacă vecinii noştri se 
alarmează. 

— Cu siguranţă că nu va îndrăzni să... 

— Dimpotrivă, cu siguranţă că va îndrăzni, îl întrerupse Havilland. 
Lăsaţi-l să intre. Evenimentul nu e numai neaşteptat, ci de-a dreptul 
extraordinar. N-a avut timp să adune dovezi şi să organizeze un atac eficient. 
Pur şi simplu se implică în mod deschis şi, având în vedere experienţa lui în 
materie de operaţiuni secrete, nu o face degeaba. Este mult prea periculos. El, 
însuşi a dat în trecut ordinul de “beyond-salvage”. 

— Am putea presupune că este în legătură cu femeia aceea, protestă 
Subsecretarul, îndreptându-se către telefonul de pe biroul ambasadorului. Ea 
îi poate da toate dovezile de care are nevoie! 

— Nu, nu chiar. Pentru că ea însăşi nu le are. 

— Şi apoi dumneavoastră, spuse McAllister cu mâna pe receptor, cum 
de-a ştiut el să vină tocmai la dumneavoastră? 

Havilland zâmbi acru. 

— Singurul lucru de care avea nevoie era să afle că sunt în Hong Kong. 
Pe lângă aceasta însă, noi doi am avut o discuţie la telefon şi sunt convins că a 
pus totul cap la cap. 

— Şi casa asta? De unde ştie de ea? 

— Nu ne va spune niciodată. Conklin este un om cu experienţă în 
Orientul îndepărtat, domnule Subsecretar, şi are unele relaţii pe care noi nici 
nu visăm că le vom şti vreodată. Aşa cum nu vom şti nici ce vânt îl aduce pe 
aici dacă nu îl lăsăm să intre, nu-i aşa? 


— Da. 

McAllister ridică receptorul; formă un număr din trei cifre. 

— Poarta? Lăsaţi-l pe domnul Conklin să intre. Controlaţi-l să nu fie 
înarmat şi însoţiţi-l în biroul din aripa estică... Poftim? Băgaţi-l repede 
înăuntru şi stingeţi totul repede! 

— Ce s-a întâmplat? întrebă Havilland în timp ce Subsecretarul închidea 
telefonul. 


— A aprins un foc vizavi, pe şosea. 
x 


* * 


Alexander Conklin intră şchiopătând în camera mobilată în stil Victorian, 
iar ofiţerul de marină care-l condusese închise uşa după el. Havilland se ridică 
de pe scaun şi ocoli biroul cu mâna întinsă. 

— Domnule Conklin? 

— Lăsaţi mâna, domnule ambasador. Nu vreau să mă infectez. 

— Înţeleg. Furia exclude politeţea? 

— Nu, pur şi simplu nu vreau să iau vreo boală. Cum se spune pe aici, 
sunteţi “joss” rău. Purtaţi ceva cu dumneavoastră. O boală periculoasă, cred. 

— Şi ce ar putea să fie? 

— Moartea. 

— Ce melodramatic!Haide-haide, domnule Conklin nu e genul dumitale. 

— Nu, vorbesc serios. Nu sunt douăzeci de minute de când am văzut un 
om asasinat, sfârtecat mai bine zis, în mijlocul străzii, de patruzeci sau 
cincizeci de gloanţe. A fost azvârlită în uşile de sticlă ale blocului, iar, şoferul 
omorât în maşină. Credeţi-mă, locul arată groaznic, sânge şi cioburi de sticlă 
împrăştiate peste tot... 

Havilland căscă ochii, stupefiat, însă glasul isteric care-l opri pe Conklin 
fu al lui McAllisten 

— Azvârlită? Ea? Este femeia aceea? 

— O femeie, spuse Conklin întorcându-se către Subsecretar, a cărui 
prezenţă nu o băgase în seamă până atunci. Tu eşti McAllister? 

— Da. 

— Nici cu tinenu vreau să dau mâna. Femeia aceea avea legături cu voi 
amândoi. 

— Soţia lui Webb este moartă? ţipă Subsecretarul, paralizat. 

— Nu, dar mulţumesc pentru confirmare. 

— Dumnezeule mare! exclamă şeful operaţiunilor clandestine din 
Departamentul de Stat. Înseamnă că este vorba de Staples! Catherine Staples! 

— Felicitări, ai ghicit. Şi mulţumesc din nou, pentru cea de a doua 
confirmare. Intenţionaţi să cinaţi curândcu înaltul comisar al consulatului 
canadian? Tare mi-ar plăcea să fiu de faţă - doar ca să-l văd pe domnul 
ambasador Havilland la lucru. Drace, pun pariu că noi ăştia, soldaţii proşti, am 
avea ce învăţa. 

— Gata, de ajuns! strigă Havilland, înconjurând biroul şi trântindu-se în 
scaun. Se lăsă pe spate şi închise ochii. 


— Acesta e ultimul lucru pe care am să-l fac, spuse Conklin şi 
înaintăcâţiva paşi bocănind cu proteza pe podea. Sunteţi răspunzător... 
stimate domn; - Conklin se aplecă, cu mâinile încleştate pe marginea biroului 
- cum sunteţi răspunzător şi pentru ce li s-a întâmplat lui David şi Mariei 
Webb! Cine dracu' te crezi? Iar dacă consideraţi că limbajul pe care-l folosesc 
vă ofensează, domnul meu, căutaţi personajul în Cartea Sfântă. Pentru că asta 
îţi e meseria! Te bagi în oameni şi faci din ei marionete blegi şi fricoase, care 
joacă pe sforile pe care tu le tragi, în piesele pe care tu le scrii. Şi te întreb 
încă o dată, ticălos aristocrat ce eşti, cine dracu' te crezi? 

Havilland deschise ochii pe jumătate şi se aplecă peste birou. Expresia 
de pe chipul său era cea a unui bărbat care vrea să moară, numai pentru a 
scăpa de durere. Dar aceeaşi ochi sclipeau de furia rece a acelor lucruri la 
care alţii nu au acces. 

— Ţi-ar folosi la ceva dacă ţi-aş spune că şi Catherine Staples mi-a spus 
cam aceleaşi lucruri? 

— Îmi foloseşte şi mă completează! 

— A murit deoarece ni s-a alăturat nouă. Nu i-a plăcut ideea, dar a ştiut 
că nu există alternativă. 

— Altă marionetă? 

— Nu. A fost un om cu o inteligenţă deosebită şi o experienţă vastă, un 
om care a înţeles cu ce ne confruntăm. Deplâng moartea ei - şi mai ales modul 
în care am pierdut-o - mai mult decât îţi poţi imagina. 

— Deplângeţi moartea ei, domnule, sau faptul că formidabila voastră 
operaţiune a fost penetrată? 

— Cum îndrăzneşti? spuse Havilland pe un ton scăzut dar îngheţat, 
ridicându-se de pe scaun şi privind la Conklin. Este cam târziu să începi să 
faci morală, domnule Conklin. Abaterile dumitale de la morală şi etică sunt 
cunoscute. Dacă ar fi fost după dumneata, n-ar mai fi existat nici un David 
Webb şi nici un Jason Bourne. Dumneata ai dat ordinul de “beyond salvage”, 
nimeni altul. Dumneata i-ai planificat execuţia, cât p-aci să fie încununată de 
succes. 

— Am plătit pentru această abatere. Iisuse, cum am mai plătit pentru 
ea! 

— Şi presupun că încă mai plăteşti, astfel nu te-ai afla în Hong Kong, 
spuse ambasadorul, dând din cap încet, cu voce mai blândă. Bagă sabia în 
teacă, domnule Conklin, şi am să fac şi eu la fel. Catherine Staples a înţeles 
într-adevăr, iar dacă există vreun sens în moartea ei, hai să încercăm amândoi 
să-l găsim. 

— N-am nici cea mai vagă idee de unde am putea începe. 

— Vei căpăta toate detaliile necesare... întocmai ca şi Catherine Staples. 

— Poate că n-ar trebui săle aud. 

— N-am încotro, trebuie să insist. 

— Cred că nu m-ati înţeles. Aţi fost penetrati. Staples a fost asasinată 
deoarece s-a crezut că deţinea informaţii pe care le-ar fi putut dezvălui. Pe 
scurt, cârtiţa care s-a încumetat să intre până aici a văzut-o întâlnindu-se cu 


voi amândoi, domnilor. Legătura la consulatul canadian a fost făcută, ordinul 
dat, iar voi aţi lăsat-o să umble fără pază! 

— Te temi pentru viaţa ta? întrebă ambasadorul. 

— În fiecare moment, replică agentul CIA. Dar acum sunt îngrijorat din 
pricina altcuiva. 

— A lui Webb? 

Conklin se opri, studiind chipul bătrânului diplomat. 

— Dacă ceea ce cred eu este adevărat, spuse el încet, nu pot să fac 
nimic pentru Delta, mai bine decât ar face-o el însuşi. Dacă el nu reuşeşte 
însă, ştiu ce mi-ar cere mie să fac. Să am grijă de Marie. Şi asta o pot face cel 
mai bine împotriva voastră, nu alături de voi. 

— Şi cum îţi propui să lupti împotriva noastră? 

— În singurul mod pe care-l cunosc. Josnic şi foarte murdar. Voi 
împrăştia, în toate colţurile mai întunecate din Washington, ştirea că de data 
aceasta aţi mers mult prea departe, că aţi întrecut măsura, la o vârstă de la 
care începeţi săvă ramoliţi. Ştiu povestea aşa cum mi-a spus-o Marie şi Mo 
Panov... 

— Morris Panov? interveni încet Havilland, psihiatrul lui Webb? 

— Felicitări, iarăşi ai ghicit. Întâmplător ţin să-ţi amintesc că eu sunt 
ultima persoană cu care a vorbit David înainte să vină aici. Una peste alta, 
dacă punem la socoteală masacrarea unui demnitar diplomatic canadian, iese 
o lectură interesantă - cu declaraţii sub jurământ fireşte. 

— Procedând astfel ai compromite totul. 

— Asta e problema voastră, nu a mea. 

— Atunci, din nou, n-aş avea de ales, spuse ambasadorul regăsindu-şi 
privirea şi tonul de gheaţă. Cum tu “însuţi ai emis cândva un ordin de 
“beyond-salvage”, aş fi nevoit şi eu să procedez la fel. Nu ai mai părăsi viu 
această clădire. 

— Dumnezeule! şopti McAllister din capătul celălalt al încăperii. 

— Asta ar fi cea mai mare tâmpenie pe care ai putea să o faci, spuse 
Conklin, încrucişându-şi privirea cu a lui Havilland. Nu ştii ce şi cui am lăsat 
în urmă. Sau ce iese la iveală dacă nu iau legătura cu anumiţi oameni până la 
un anumit moment, şi aşa mai departe. Nu mă subestima. 

— Ne-am gândit că ai putea recurge la acest gen de tactică, spuse 
diplomatul îndepărtându-se de agentul CIA şi aşezându-se în scaunul lui. Dar 
ai mai lăsat şi altceva în urmă, domnule Conklin. Pe scurt, s-a dus vestea că 
suferi... de o boală cronică numită alcoolism. În aşteptarea iminentei dumitale 
pensionări, şi din respect pentru meritele dumitale, nu s-a recurs la nici un fel 
de măsuri disciplinare, însă nici nu ţi-au fost încredințate sarcini de 
răspundere. Ai fost pur şi simplu tolerat, o relicvă nefolositoare, un beţivan ale 
cărui ieşiri paranoice erau subiectul de discuţie şi îngrijorare a colegilor. 
Orice ar ieşi la iveală din orice astfel de sursă va fi categorisit drept 
halucinaţiile incoerente ale unui alcoolic invalid şi psihopat. 

Ambasadorul se lăsă pe spate, sprijinindu-şi bărbia cu degetele mâinii 
drepte. 


— Eşti demn mai degrabă de milă, domnule Conklin, iar dramatismul 
evenimentelor ar fi doar accentuat de o eventuală sinucidere... 

— Havilland! strigă McAllister, uluit. 

— Stai liniştit, domnule Subsecretar, spuse diplomatul. Domnul Conklin 
şi cu mine ştim prea bine jocul ăsta. L-am jucat amândoi de multe ori. 

— Cu o mică diferenţă însă, obiectă Conklin, fără să-şi ia privirea de la 
Havilland. Eu n-am făcut-o niciodată cu plăcere. 

— Şi crezi că mie? 

Telefonul sună. Havilland se repezi la el, apucând receptorul. 

— Da? - ambasadorul ascultă, încruntându-se, cu ochii la fereastra 
întunecată. Dacă nu par surprins, domnule maior, este pentru că ştirea mi-a 
parvenit acum câteva minute... nu, nu de la poliţie; de la un om cu care aş dori 
să faci cunoştinţă astă seară. Să spunem, peste două ore, îţi convine?... Da, e 
de-al nostru acum! - Havilland îşi ridică privirea către Conklin. - Sunt unii 
care spun că este mai bun decât cei mai mulţi dintre noi, şi aş îndrăzni să 
adaug că ce a făcut până acum confirmă acest lucru... Da, el este... Da, o să-i 
spun... Poftim? Ce ai spus? 

Diplomatul privi pentru a douaoară înspre fereastră şi se încruntă din 
nou. 

— Şi-au asigurat repede spatele, nu-i aşa? Ne vedem peste două ore, 
domnule maior. 

Havilland puse receptorul la loc în furcă, îşi propti coatele pe masă şi-şi 
împreună degetele. Respiră adânc, un bătrân obosit, care îşi adună gândurile, 
gata să vorbească. 

— Îl cheamă Lin Wenzu, spuse Conklin luându-i prin surprindere 
deopotrivă pe Havilland şi pe McAllister. Face parte din Serviciul Britanic de 
Contraspionaj, MI6, probabil Brigada Specială. Născut în China, şcolit în 
Anglia, este considerat a fi cel mai bun ofiţer al serviciului secret din Hong 
Kong. Statura sa nu-l prea avantajează. E prea vizibil. 

— De unde..? McAllister făcu un pas către agentul CIA. 

— O ciocănitoarecu ciuf roşcovan, presupun, adăugă diplomatul. 

— Nu mai e roşcovan, replică Alex. 

— Aha. - Havilland îşi descleştă mâinile şi-şi sprijini braţele de birou. - 
Şi el te cunoaşte. 

— Normal. Doar a asistat la spectacolul din gara Kowloon. 

— Mi-atransmis să te felicit şi să-ţi spun că olimpicul tău a reuşit să-i 
întreacă pe toţi. A scăpat. 

—Nu-i prost maiorul. 

— Ştie de unde să-l ia, dar n-are rost să-şi piardă timpul. 

— Îmi creşte în ochi din ce în ce mai mult. Pierderea de timp rămâne 
pierdere de timp. Dar ţi-a mai spus şi altceva pe lângă asta şi, de vreme ce am 
ascultat fără să vreau laudele la adresa trecutului meu, poţi să-mi spui şi mie 
ce? 

— Deci eşti dispus să mă asculţi? 


— Sau ies de aici pe targă? Sau adunat într-un făraş? Am de ales? 

— Mda, ai dreptate, spuse diplomatul. Aş fi obligat s-o fac, ştii prea bine. 

— Te ştiu pe tine, Herr General. 

— Mă jigneşti. 

— Aiurea! Ce ţi-a spus maiorul? 

— Că o organizaţie teroristă din Macao a telefonat agenţiei South China 
News pentru a-şi revendica asasinatele. Numai că au spus că femeia a fost 
omorâtă dingreşeală - şoferul era adevărata ţintă. Ca membru al detestatei 
poliţii secrete britanice, acesta îl împuşcase cu două săptămâni în urmă pe 
unul dintre conducătorii lor, pe digul Wanchai. Ceea ce e absolut exact. El 
reprezenta protecţia asigurată doamnei Catherine Staples! 

— Este o minciună! strigă Conklin. Ea a fost ţinta! 

— Lin spune că ar fi o pierdere de timp să urmărească o pistă falsă. 

— A, înseamnă că el ştie? 

— Că am fost penetraţi? 

— Fir-ar al dracului, ce altceva? izbucni exasperat agentulCIA. 

— Este un Zhongguo ren mândru şi inteligent. Nu suportă eşecul sub 
nici o formă, şi mai ales acum. Bănuiesc că şi-a început deja vânătoarea... Ia 
loc, domnule Conklin. Avem multe lucruri de discutat. 

— Nu pot să cred! izbucni McAllister într-o şoaptă pătimaşă. Vorbiţi de 
asasinate, ţinte de “beyond-salvage”... de o presupusă sinucidere... iar victima 
e aici, şi discută despre propria sa moarte...ca şi când aţi discuta menu-ul la 
restaurant! Ce fel de oameni sunteţi? 

— V-am mai spus, domnule Subsecretar, răspunse Havilland blând. 
Oameni care fac ceea ce alţii nu vor să facă, nu pot să facă, sau n-ar trebui să 
facă. Nu există nici o universitate de ştiinţe oculte în care să fi fost învăţaţi 
toate astea şi nu avem porniri irepresibile să distrugem vieţi omeneşti. Am 
ajuns să facem ce facem pentru că nu s-a oferit altcineva, iar candidaţii erau 
puţini. E un joc al întâmplării, presupun. Şi, în timp afli dacă eşti sau nu făcut 
pentru aşa ceva. Sunteţi de acord cu mine, domnule Conklin? 

— Pierdem timpul. 

— Nu, nu-l pierdem, îl corectă diplomatul. Explicaţi-i domnului 
McAllister. Credeţi-mă pe cuvânt, este un om de valoare şi avem mare nevoie 
de el. Trebuie să înţeleagă. 

Conklin îl măsură pe Subsecretarul de Stat, fără prea multă bunăvoință. 

— Nu are nevoie de nici o explicaţie din partea mea, este un analist. 
Înţelege totul la fel de bine ca şi noi, dacă nu chiar mai bine. Ştie toate 
porcăriile care se întâmplă aici, numai că nu vrea să le accepte, şi modul cel 
mai simplu de a nu se implica este de a se preface şocat. Păziţi-vă de 
intelectualii cu principii care intră în jocul ăsta. Ce dau în celulele nervoase 
iau înapoi în reproşuri stupide. E ca preotul care merge la bordel ca să 
strângă material pentru predica pe care o scrie acasă, unde-şi poartă singur 
de grijă. 

— Ai avut dreptate, spuse McAllister, îndreptându-se spre uşă. E 
pierdere de vreme. 


— Edward? strigă Havilland, vizibil iritat de atitudinea lui Conklin, 
încercând să-l împace pe McAllister. Nu putem alege întotdeauna oameni cu 
care să avem de-a face, după cum se vede clar de data asta. 

— Înţeleg, spuse McAllister rece. 

—  Verifică fiecare individ din personalul maiorului Lin, continuă 
ambasadorul. Nu pot fi mai mulţi de zece sau doisprezece cei care ştiu ceva 
despre, noi.Dă-i o mână de ajutor. Este prietenul tău. 

— Da, este, spuse Subsecretarul ieşind din cameră. 

— Chiar era necesar? se răsti Havilland când rămase singur cu Conklin. 

— Da. Dacă mă convingi că ceea ce ai făcut a fost singura cale pe care ai 
putut-o alege - lucru de care nu mă îndoiesc - sau dacă nu-mi vine nici o idee 
pentru a-i scoate pe David şi pe Mariedin toată povestea asta, măcar cu viaţă 
dacă nu şi cu mintea întreagă, atunci voi fi nevoit să cooperez cu voi. 
Alternativa de “beyond-salvage” este însă inacceptabilă din mai multe motive, 
majoritatea personale, dar şi din cauză că le sunt datorcelor doi soţi. De acord 
până aici? 

— Vom coopera până la urmă, într-un fel sau altul. Şah şi mat. 

— De aceea vreau ca acestui ticălos de McAllister, acestui iepure fricos, 
săi se spună de unde vin şi ce am în spate. Este băgat în această afacere la fel 
de adânc ca şi noi şi ar face bine să-şi stoarcă creierii să găsească o soluţie. 
Vreau să ştiu pe cine ar trebui să omorâm pentru a reduce din pierderi şi a-i 
scăpa pe cei doi soţi Webb. Vreau să ştie, că singurul mod în care-şi poate 
salva conştiinţa este să dea rezultate cât mai bune. Trebuie să înţeleagă că 
dacă eşuăm noi, eşuează şi el şi sufletul lui e pierdut pentru totdeauna. 

— Eşti prea aspru, Este totuşi un analist, nu un călău. 

— Şi de unde crezi tu că şi primesc călăii ordinele? Dar noi, de unde le 
primim? De la cine? De la nişte cavaleri ai purității? 

— Mat din nou. Eşti, într-adevăr, atât de bun pe cât ţi-a mers vestea. Cât 
despre McAllister, are să dea rezultate. De aia eaici. 

—  Începeţi să-mi povestiţi, domnule, spuse Conklin, aşezându-se pe 
scaun cu spatele drept şi cu piciorul schilod pus într-un unghi ciudat. Vreau să 
aud versiunea dumneavoastră. 

— Mai întâi femeia. Soţia lui Webb. E bine? E în siguranţă? 

— Răspunsul la prima întrebare este atât de evident încât mă întreb 
oare de ce ai mai pus-o? Nu, nu e bine deloc. Soţul ei a dispărut şi nici nu ştie 
dacă trăieşte sau a murit. Cât despre cea de a doua întrebare, da, e în deplină 
siguranţă. Cu mine nu cu voi. Pentru că eu am libertatea de mişcare. Voi nu 
aveţi. 

— Suntem disperaţi, se apără diplomatul. Avem nevoie de ea! 

— Da, dar aţi fost penetraţi, ceea ce nu pare să vă intre odată în cap. N- 
am de gând să-i risc viaţa. 

— Casa asta e o fortăreață! 

— E de ajuns un bucătar vândut. Sau un descreierat sus pe o scară. 

— Conklin, ascultă-mă! Am făcut-o verificare la paşapoarte - totul se 
potriveşte. El este, suntem siguri. Webb se află la Peking. În clipa asta! Şi nu 


s-ar fi dus dacă n-ar fi fost pe urmele prăzii - unicul său obiectiv. Dacă cumva, 
Dumnezeu ştie cum, Delta se prezintă cu “marfa” şi nu-şi găseşte nevasta, va 
distruge singura legătură de care avem atâta nevoie! Fără el suntem pierduţi. 
Suntem pierduţi cu toţii. 

— Deci ăsta a fost scenariul încă de la început. Reductio ad 
absurdum.” Jason Bourne contra lui Jason Bourne. 

— Da. Dureros de simplu, însă fără complicațiile infinite la care a trebuit 
să apelăm, n-ar fi acceptat niciodată. Ar fi stat şi astăzi în casa aia veche din 
Maine, răsfoindu-şi însemnările savante. Iar noi am fi rămas fără vânător! 

— Chiar eşti un ticălos, spuse Conklin pe un ton scăzut, cu o oarecare 
admiraţie în voce. Eşti încă convins că mai este în stare s-o facă? Că mai 
cunoaşte Asia aşa cum a cunoscut-o cu ani în urmă, sub numele de Delta? 

— La fiecare trei luni i se face un control medical - face parte din 
programul guvernamental de protecţie. Are o condiţie fizică nemaipomenită, 
întreţinută probabil de alergările lui, aproape obsedante din câte înţeleg. 

— Începi cu începutul. 

Conklin se aşeză mai bine în scaunul său. 

— Vreau să aud totul pas cu pas pentru că am impresia că zvonurile pe 
care le-am auzit se adeveresc - mă găsesc în faţa unui maestru al ticăloşiei. 

— Mă măguleşti, domnule Conklin, spuse Havilland.Oricum, mă 
interesează comentariile tale. 

— Le vei auzi.Dă-i drumul. 

— În regulă. Am să încep cu un nume, pe care sunt sigur că îl vei 
recunoaşte. Sheng Chou Yang. Îmi poţi spune ceva despre el? 

— Este un politician dur, şi bănuiesc că sub înfăţişarea sa binevoitoare 
se ascunde un miez de oţel. Totuşi se numără printre cele mai moderate 
persoane de la Peking. Ar trebui să existe încă o mie ca el. 

— Dacă ar exista, şansele unui holocaust în Orientul îndepărtat ar fi de o 


mie de ori mai mari. 
x 


* * 


Lin Wenzu izbi cu pumnul în masă, împrăştiind cele nouă fotografii, pe 
care le avea în faţă şi făcând să fluture fişele ataşate dosarelor lor. Care? Care 
dintre ei? Fiecare dosar fusese confirmat de Londra, fiecare verificat şi 
răsverificat; nu încăpea greşeală aici. Aceştia nu erau nişte simpli Zhongguo 
reni selectaţi prin eliminarea unor dosare, ci rezultatul unor căutări 
minuţioase, care scoseseră la iveală cele mai luminate minţi din guvern - şi, în 
câteva cazuri, din afara lui - minţi cărora să le fie încredințate cele mai 
delicate probleme. Englezii vor fi nevoiţi să predea comanda unor băştinaşi, 
fie şi din considerente ce deveneau la fel de evidente ca şi faptul că nu erau pe 
placul Londrei, occidentalii n-ar putea înţelege niciodată subtilităţile proprii 
minţii orientale iar acestea nu erau vremurile în care să-şi poată permite să 
acţioneze pe baza unor informaţii greşite sau incomplete. Londra trebuie să 
ştie exact cum stau lucrurile. Asta pentru binele Hong Kong-ului şi a 


2! Prin reducere la absurd (lb. lat., n. tr.). 


întregului orient îndepărtat. 

Nu că Lin ar fi crezut că rolul său şi al subalternilor săi, din ce în ce mai 
numeroşi, ar fi fost decisiv în luarea deciziilor la nivel politic. Însă era convins 
că, dacă Hong Kong-ul era să aibă o Brigadă Specială proprie, aceasta ar 
trebui să fie condusă şi înzestrată cu personal din rândul celor capabili să-şi 
îndeplinească cel mai bine datoria, iar aceasta nu includea veteranii, oricât de 
străluciți sau fideli ai serviciilor secrete europene ar fi fost. Mai întâi că arătau 
toţi la fel, şi apoi prea ieşeau în evidenţă prin culoarea pielii şi prin limba pe 
care o vorbeau. După ani de muncă şi merite recunoscute, Lin Wenzu fusese 
convocat de Londra şi, timp de trei zile, întors pe toate părţile de către 
specialiştii greţoşi ai serviciului secret, pentru Hong Kong. În dimineaţa celei 
de a patra zile, zâmbetele apăruseră pe feţele lor, însoţite de vestea că 
maiorului îi fusese încredinţată comanda serviciului secret din Hong Kong, cu 
întreaga autoritate cuvenită. 

Şi de mulţi ani încoace, îşi făcea datoria fără să le dea motive să se 
plângă de el. Asta ştia. Dar mai ştia că acum, în singura operaţiune de o 
importanţă vitală pentru profesiunea şi viaţa sa personală, eşuase. Avea 
treizeci şi opt de ofiţeri din Brigada Specială sub comandă, din rândurile 
cărora selectase nouă pentru a lua parte la operaţiunea aceasta extraordinară 
şi nebunească. Nebunească până când auzise explicaţia extraordinară a 
ambasadorului. Cei nouă erau cei mai buni din cei treizeci şi opt de agenţi, 
fiecare capabil să preia comanda în cazul în care conducătorul lor ar fi fost 
eliminat; scrisese asta în rapoartele lor de evaluare. Şi totuşi dăduse greş. 
Unul dintre cei nouă aleşi era un trădător. 

Era lipsit de sens să se apuce din nou să le studieze dosarele. Orice fel 
de contradicții ar găsi, i-ar lua prea mult timp să le verifice, dacă reuşiseră să 
treacă neobservate atât de ochii lui experimentați cât şi de cei ai Londrei. Nu 
avea timp pentru analize complicate sau documentarea enervant de înceată 
asupra vieților particulare ale celor nouă!Nu-i rămânea decât o soluţie: un 
atac direct asupra fiecăruia în parte, “direct” fiind cuvântul-cheie al planului 
său. Dacă putea juca rolul unui taipan, putea juca şi rolul unui trădător. Îşi 
dădea seama că acest plan nu era lipsit de riscuri - cu care nici Londra şi nici 
Havilland nu ar fi fost de acord - însă pe care trebuia să şi le asume. Dacă 
dădea greş, Sheng Chou Yang avea să fie prevenit de războiul secret dus 
împotriva sa, iar contraatacul său ar avea urmări dezastruoase. Dar Lin 
Wenzu nu avea de gând să dea greş. 

Maiorul se întinse după telefon. Apăsă pe butonul ce-i făcea legătura cu 
operatorul radio din centrul de comunicări computerizate al Brigăzii Speciale 
a MI6. 

— Da, domnule? răspunse o voce din încăperea albă, sterilă. 

— Câţi din Dragonfly sunt de serviciu? întrebă Lin, numind unitatea de 
elită a celor nouă agenţi care raportau numai, fără să dea niciodată explicaţii. 

— Doi, domnule. În vehiculele trei şi şapte, dar pot să vă fac legătura cu 
restul în câteva minute. Cinci au raportat - sunt acasă de acum - iar ceilalţi 
doi mi-au lăsat nişte numere detelefon. Unul este la cinema Pagoda până la 


ora 11:30, când se va întoarce acasă, dar poate fi contactat prin pager până 
atunci. Celălalt este la Yacht Club, în Aberdeen, împreună cu soţia şi familia 
ei. Ea este englezoaică, ştiţi. Lin râse încet. 

— Şi fără îndoială că nota de plată a familiei de englezi se va achita din 
bugetul nostru de la Londra, şi aşa neîngăduit de sărac. 

— E posibil aşa ceva, domnule maior? Păi dacă este pe aşa, considerați- 
mă şi pe mine ca rezervă pentru Dragonfly. 

— Nu fi impertinent. 

— Iertaţi-mă... 

— Glumeam, tinere. Săptămâna viitoare am să te invit chiar eu la o cină 
pe cinste. Îţi faci datoria excelent şi contez pe tine. 

— Mulţumesc, domnule maior! 

— Eu ar trebui să-ţi mulţumesc. 

— Să iau legătura cu Dragonfly şi să anunţ alerta? 

— Ia legătura cu fiecare în parte, însă pentru a le transmite exact opusul 
unei stări de alertă. Săptămânile astea au fost cu toţii suprasolicitaţi, n-au 
avut o zi liberă măcar. Spune-le că, bineînţeles vreau să ştiu de unde să-i iau 
în fiecare moment dar, dacă nu apare nimic nou, pentru următoarele 24 de ore 
suntem aranjaţi. Cei din vehiculele trei şi şapte se pot duce acasă, dar nu în 
Noile Teritorii, prin cârciumi. Transmite-le că eu am spus că ar fi bine să se 
odihnească la noapte, sau să-şi petreacă timpul cum vor ei. 

— Da, domnule. Se vor bucura s-audă, domnule. 

— Eu însumi am să ies cu maşina numărul patru. S-ar putea să mai iau 
legătura cu tine. Rămâi treaz. 

— Desigur, domnule maior. 

— Te aşteaptă o cină pe cinste, tinere, te asigur. 

— Dacă-mi permiteţi, domnule, spuse operatorul radio entuziasmat - şi 
ştiu că acum vorbesc în numele tuturor. Sunteţi într-adevăr singurul pentru 
care bucuroşi facem orice. 


— Cred că te voi invita la două cine. 
* 


* * 


Din maşina parcată în fața apartamentului de peYun Ping Road, Lin 
ridică microfonul din dispozitivul fixat dedesubtulbordului. 

— Dragonfly Zero. 

— Da, domnule. 

— Vreau o linie directă, cu bruiaj. Voi şti că am bruiajul când aud un 
ecou pe fir, nu-i aşa? 

— Bineînțeles domnule. 

Ecoul slab se auzi pe linie, odată cu tonul. Maiorul formă un număr de 
telefon; se auzi sunând, apoi răspunse o voce de femeie. 

— Alo? 

— Cu domnul Zhou. Kuai! spuse Lin, repezit, spunându-i femeii să se 
grăbească. 

— Desigur, replică ea în cantoneză. 


— Zhou la telefon. 

— Xun su! Xiao Xi!'spuse Lin într-o şoaptă gâtuită, glasul unui om 
disperat implorând să fie ascultat. Sheng! Contactează-l urgent! A dispărut 
Sapphire! 

— Poftim? Cine sunteţi? 

Maiorul întrerupse brusc convorbirea, şi apăsă pe un buton din dreapta 
microfonului. Operatorul radio răspunse prompt. 

— Da, Dragonfly! 

— Trece-mă pe linia mea privată, de asemenea cu bruiaj. Apoi transferă- 
mi toate apelurile aici. Chiar acum! Şi vei face asta cu toate convorbirile, până 
la noi instrucţiuni. Înţeles? 

— Da, domnule, spuse operatorul radio supus. Telefonul ţârâi şi Lin 
ridică receptorul. 

— Da? răspunse el, simulând un căscat. 

— Aici Zhou, domnule maior! Tocmai am primit un telefon foarte ciudat. 
Un bărbat, care părea rănit grav, m-a sunat şi mi-a spus să iau legătura cu un 
oarecare Sheng ca să-i spun că a dispărut Sapphire. 

— Sapphire?exclamă maiorul, dintr-odată îngrijorat. Nu spune nimic 
nimănui, Zhou! Calculatoarele astea nenorocite nu ştiu cum de s-a nimerit 
aşa, dar era un apel care trebuia să-mi parvină mie. Nu e de competenţa 
echipei Dragonfly. Îţi repet, nici o vorbă nimănui! 

— Am înţeles, domnule maior. 

Lin porni maşina şi merse câteva cvartale spre vest, către strada 
Taulung. Repetă figura de mai înainte şi, din nou, primi un telefon pe linia 
privată. 

— Domnule maior? 

— Da? 

— Tocmai mi-a dat telefon cineva care vorbea ca şi cum ar fi fost pe 
moarte. Vroia să... 

Explicaţia fu aceeaşi: se făcuse o greşeală periculoasă. Informaţia nu era 
de competenţa echipei Dragonfly. Nimic nu trebuia să fie transmis mai 
departe. Ordinul era clar. 

Lin sună la alte trei numere, de fiecare dată din faţa casei celui sunat. 
Toate se dovediră a fi negative; fiecare dintre cei chemaţi luară legătura cu el 
la câteva momente după apel, comunicându-i ştiri surprinzătoare. Nici unul nu 
ieşise din casă în căutarea unui telefon public. Maiorul era sigur de un singur 
lucru. Oricare din ei ar fi trădătorul, acesta nu-şi va folosi telefonul de acasă 
pentru a stabili o legătură. Pe notele de plată figurau toate numerele formate, 
şi erau supuse apoi controlului departamentului de revizie contabilă. Era o 
procedură de rutină întâmpinată cu bucurie de către agenţi. Taxele 
suplimentare erau suportate de Brigada Specială ca şi cum acestea ar fi fost în 
interes de serviciu. 

Cei doi agenţi din maşinile trei şi şapte fiind eliberaţi de îndatoririle lor, 
raportaseră deja cartierului general, înainte de-al cincilea apel telefonic. Unul 
dintre ei se afla la locuinţa prietenei sale şi declarase că nu avea de gândsă o 


părăsească în următoarele douăzeci şi patru de ore. Încercase să-l convingă 
pe operatorul radio să preia toate mesajele de “maximă urgenţă” şi să 
transmită celor care îl căutau că superiorii lui îl trimiseseră în misiune în 
Antarctica. Nu. Nu era felul în care acţiona un agent dublu - inclusiv umorul. 
Cel de-al doilea fu, dacă se poate, şi mai clar. Acesta informase că este 
disponibil pentru orice problemă, fie majoră sau minoră, cu sau fără legătură 
cu Dragonfly. Soţia îi născuse de curând trei gemeni, şi îi mărturisise cu o 
voce în care se citea panica - conform spuselor operatorului radio - că avea 
mai multă linişte la serviciu decât acasă. Din nou negativ. 

Şapte agenţiverificaţi şi toţi şapte curaţi, Mai rămâneau cel de la 
cinematograful Pagoda, pentru încă 40 de minute, şi cel de la Yacht Club-ul 
din Aberdeen. 

Telefonul de la bordul maşinii începu să ţârâie nerăbdător, sau era 
numai în imaginaţia lui? 

— Da? 

— Tocmai am primit un mesaj pentru dumneavoastră, domnule, spuse 
operatorul. “Eagle” către “Dragonfly Zero”. Urgent. Răspunde. 

— Mulţumesc. 

Lin privi la ceasul din centrul bordului. Avea deja întârziere 35 de 
minute la întâlnirea stabilită cu Havilland şi cu legendarul agent, acum 
invalid, Alexander Conklin. 

— Băiete? spuse maiorul, ridicând din nou microfonul în dreptul gurii. 

— Da, domnule? 

— N-am timp pentru telefoanele alarmiste şi nu prea importante de la 
Eagle. Dar, în acelaşi timp, nu vreau să jignesc pe nimeni. Presupun că va 
suna din nou şi vreau să-i spui că n-ai reuşit să mă găseşti. După ce faci asta, 
îmi raportezi imediat. 

— Vă asigur că va fi o plăcere pentru mine, domnule maior. 

— Poftim? 

— “Eagle” a fost foarte dezagreabil. A pomenit despre nişte întâlniri ce 
ar trebui să aibă loc din moment ce au fost confirmate şi... 

Lin ascultă şi îşi promise că, dacă supravieţuieşte acestei nopţi, îi va ţine 
o lecţie lui McAllister despre regulile de etichetă ale convorbirilor telefonice, 
mai ales în perioade critice. Pentru că vorba dulce... 

— Da, da, înţeleg tinere. Dă-l naibi! Tu să faci aşa cum ţi-am spus eu, iar 
între timp - în următorul sfert de oră - încearcă să iei legătura cu agentul 
nostru aflat la cinematograful Pagoda. Dacă reuşeşti să-l prinzi, dă-i numărul 
meu de telefon privat şi stabileşte-i frecvenţa corespunzătoare. Şi bruiajul, 
bineînţeles. 

— Bineînţeles, domnule. 

Lin porni în viteză spre est pe Hennessy Road, trecu de Southern Park 
către Fleming, după care întoarse la sud spre Johnston şi din nou la est pe 
strada Burrws, până la cinematograful Pagoda. Intră în parcare şi-şi găsi un 
spaţiu liber pe locul rezervat directorului adjunct. Lipi o legitimaţie a poliţiei 
pe parbrizul maşinii, apoi se îndreptă în fugă spre intrarea cinematografului. 


Erau doar câţiva spectatori la ghişeu, pentru filmul pornografic de la miezul 
nopţii “Amor în Orient”, o alegere destul de ciudată pentru agentul lui Lin. Cu 
toate acestea, pentru a nu atrage atenţia asupra sa, şi din vreme ce mai avea 
la dispoziţie încă şase minute, Lin se postă în spatele celor trei bărbaţi ce-şi 
aşteptau rândul în faţă casei de bilete. După nici două minute achită şi îşi 
primi biletul. Apoi i-l dădu controlorului şi intră în sală. Aşteptă să se 
obişnuiască cu întunericul şi cu filmulpornografic ce se derula pe ecran. 
Fusese o alegere într-adevăr stranie din partea omului pe care îl verifica, dar 
îşi impusese să nu pornească la drum cu prejudecăţi şi să nu facă nici un fel 
de comparaţie între agenţi. 

Era dificil însă, mai ales în cazul de faţă. Nu pentru că omul care se afla 
undeva în sală, urmărind alături de spectatorii înfierbântaţi performanţele 
sexuale ale aşa-zişilor actori, i-ar fi fost prea simpatic. În realitate nu-l 
simpatiza chiar deloc; pur şi simplu recunoştea că se numără printre cei mai 
buni agenţi de sub comanda sa. Era arogant şi prost crescut, dar extrem de 
curajos. Fuga din Beijing îi luase optsprezece luni de pregătiri, iar fiecare 
clipă petrecută în capitala comunistă fiind o continuă ameninţare pentru viaţa 
sa. Deţinuse un rang înalt în forţele de securitate, cu acces la informaţii 
secrete de importanţă majoră.Printr-un imens gest de sacrificiu, lăsase în 
urmă o soţie iubitoare şi o fetiţă pe care le protejase făcând să se creadă că 
fusese victima noului val de crime ce invadase China. Cadavrul ciuruit de 
gloanţe şi apoi ars de o bandă de huligani fusese identificat ca fiind al său, iar 
el devenise un erou al Chinei. Mama şi fiica se aflau în siguranţă, guvernul le 
oferise o pensie, iar el, asemeni tuturor fugarilor cu ranguri înalte, fusese 
supus celor mai riguroase verificări, menite să demaşte spionii potenţiali. Aici, 
aroganţa sa îl ajutase. Nu făcuse nici un efort de a se băga pe sub pielea 
cuiva; era ceea ce era şi făcuse ceea ce făcuse pentru patria sa, China. Astfel 
avea de ales: sau va fi acceptat de către autorităţile Hong Kong-ului cu tot 
ceea ce avea el de oferit sau, în caz contrar, va încerca în altă parte. Totul 
până aici părea să fie în regulă cu excepţia situaţiei materiale a soţiei şi fetiţei 
sale. Acestea nu se bucurau de îngrijirea la care se aşteptase emigrantul. 
Drept care, li se trimiteau bani în secret la locul de muncă al mamei, fără nici 
o explicaţie. Nu trebuia să i se spună nimic; dacă exista cea mai mică bănuială 
că soţul său s-ar fi aflat în viaţă, ar fi fost torturată pentru smulgerea unor 
informaţii care nu le deţinea. Un astfel de om nu putea fi agent dublu, 
indiferent de gusturile sale în materie de filme. 

Mai rămânea agentul aflat în Aberdeen, oarecum o enigmă pentru Lin. 
Era mai bătrân decât ceilalţi, un bărbat mic de statură întotdeauna impecabil 
îmbrăcat. Logician şi fost contabil, muncea cu o asemenea loialitate încât Lin 
şi-l făcuse aproape confident; se oprise cu greu, când se afla pe punctul de a 
dezvălui unele lucruri pe care nu trebuia să le ştie nimeni. Probabil se simţea 
atras deoarece bărbatul era de o vârstă mai apropiată cu a sa... Pe de altă 
parte, ce acoperire extraordinară pentru o cârtiţă din Beijing! Însurat cu o 
englezoaică devenise membru al luxosului şi prestigiosului Yacht Club în urma 
căsătoriei. În ceea ce-l privea, totul părea a fi în regulă; era respectabilitatea 


întruchipată. Din această cauză lui Lin nu-i venea să creadă că cel mai 
apropiat coleg al său, omul care-şi impusese o asemenea ordine în viaţa sa 
personală, să fi fost contactat de Sheng Chou Yang şi corupt... Nu, era 
imposibil! Poate, gândi maiorul, ar trebui să se întoarcă şi să-l examineze mai 
îndeaproape pe agentul care dorise ca celor care îl caută să li se transmită că 
este plecat în Antarctica; sau pe tatăl tripleţilor care prefera sărăspundă la 
telefoane ca să scape de nebunia de acasă. Toate aceste speculaţii nu duceau 
nicăieri! Lin Wenzu clătină din cap pentru a-şi alunga din minte asemenea 
gânduri. Acum. Aici! Concentrează-te! Imaginea scării de la intrarea 
cinematografului îl făcu să ia imediat decizia de a acţiona. Se îndreptă spre 
scară şi urcă treptele ce duceau la balcon; camera de proiecţie era chiar în 
faţa sa. Ciocăni o dată şi năvăli în încăpere distrugând sub greutatea sa 
zăvorul slab, învechit al uşii. 

— Ting zhi! strigă bărbatul de la aparatul de proiecţie; acesta ţinea o 
femeie în braţe; cu mâna sub fusta ei. Tânăra femeie sări jos şi se lipi de 
perete. 

— Poliţia teritorială, spuse maiorul, scoţându-şi legitimaţia. Nu vreau să 
pricinuiesc nici un rău nimănui, credeţi-mă, vă rog. 

— Nici n-aţi avea de ce! îi răspunse bărbatul. Nici asta nu e tocmai o 
biserică. 

— Aceasta rămâne de discutat, dar ce e evident este că nu-i un altar. 

— Avem drepturile de difuzare complet achitate. 

— Nu ţi-am reproşat nimic, îl întrerupse Lin. Pur şi simplu avem nevoie 
de un serviciu pe care nu cred că-ţi poţi permite să ni-l refuzi. 

— Care este? întrebă omul, ridicându-se în picioare şi privind-o nervos 
pe femeia care se furişa prin uşa întredeschisă. 

— Opreşte filmul pentru treizeci de secunde să zicem şi aprinde luminile 
în sală. Anunţă că este vorba de o defectiune care va fi îndreptată rapid. 

Operatorul se strâmbă. 

— Dar filmul e pe sfârşite! Vor începe să urle toţi! 

— Doar câtă vreme vor fi aprinse luminile. Fă-o! 

Proiectorul se opri cu un vâjâit. Luminile se aprinseră şi anunţul fu făcut 
printr-un difuzor. Omul avusese dreptate. Din sală răzbătură huiduieli şi ţipete 
acompaniate de semne obscene din degete şi braţe vânturate ameninţător. 
Privirea lui Lin scrută audiența - de la stânga la dreapta, rând după rând. 

Uite-l... Doi oameni - agentul aplecat în faţă, de vorbă cu un om pe care 
Lin Wenzu nu-l mai văzuse niciodată. Maiorul se uită la ceas, apoi se întoarse 
către operator. 

— E vreun telefon public jos? 

— Când funcţionează, da. De cele mai multe ori e stricat. 

— Acum funcţionează? 

— Nu ştiu. 

— Unde este? 

— Sub scări. 

— Mulţumesc. Dă drumul la film peste şaizeci de secunde. 


— Aţi spus treizeci! 

— M-am răzgândit. lar dumneata te bucuri de privilegiile pe care ţi le 
oferă o slujbă bună datorită unor drepturi de difuzare, nu-i aşa? 

— Dar ăştia din sală sunt nişte animale! 

— Pune un scaun în dreptul uşii, spuse Lin, ieşind. Zăvorul e distrus. 

În holul de sub scară, maiorul trecu pe lângă telefonul public. Abia 
oprindu-se din mers smulse firul spiralat de la receptor, apoi se îndreptă cu 
paşi repezi spre maşină, abătându-se din drum la vederea unei cabine 
telefonice aflată pe partea cealaltă a străzii. Alergă către ea şi citi numărul, 
memorându-l instantaneu, după care se întoarse tot în fugă la maşină. Urcă se 
uită la ceas; dădu înapoi şi parcă maşina la câteva sute de metri mai încolo. 
Stinse farurile şi rămase să supravegheze ieşirea cinematografului. 

Un minut şi cinsprezece secunde mai târziu, fugarul din Beijing ieşi 
privind în dreapta, şi-n stânga, în mod vizibil agitat. La un moment dat privi 
drept înainte, părând că zăreşte ceea ce căuta şi ceea ce Lin se aşteptase să 
caute, de vreme ce telefonul din cinematograf nu mai funcţiona. Era cabina 
telefonică aflată pe partea cealaltă a străzii. Lin formă numărul cabinei în timp 
ce subalternul său alerga grăbit către ea. Telefonul începu să sune înainte ca 
omul să fi putut introduce moneda. 

— Xun su! Xiao Xi!Lin tuşi şoptind în receptor. Ştiam c-ai să găseşti 
telefonul! Sheng! Contactează-l imediat. Transmite-i că a dispărut Sapphire! 

Puse apoi microfonul la loc, dar nu-şi ridică mâna de pe aparat, 
aşteptând ca agentul să ia legătura cu el pe linia privată. 

Apelul telefonic însă nu veni. Lin se întoarse în scaun şi privi în urmă, 
către construcţia din plastic a cabinei telefonice de vizavi. Agentul formase un 
nou număr, dar nu al lui. Nu mai era nevoie să plece spre Aberdeen. 

Wenzu cobori fără zgomot din maşină traversă acoperit de umbrele care 
înghiţeau trotuarul şi se îndreptă către cabina telefonică. Rămase ascuns în 
penumbră şi se apropie încet de telefon. Agentul se afla la doi metri şi 
jumătate, cu spatele la Lin. Vorbea agitat, cu o exasperare evidentă în glas. 

— Ce înseamnă Sapphire? Ce înseamnă telefonul ăsta? De ce să ia 
legătura tocmai cu mine?... Nu, ţi-am spus, a folosit numele lui Sheng! ... Da, 
exact, numele lui! Nici un cod, nici un semnal! Eo nebunie! 

Lin Wenzu auzise ce trebuia să audă. Îşi scoase pistolul automat şi ieşi 
rapid la lumină. 

— Filmul s-a întrerupt şi au aprins luminile! Omul meu de legătură şi cu 
mine eram... 

— Închide telefonul! ordonă maiorul. Agentul se întoarse brusc. 

— Tu aici! strigă el. 

Lin îl împinse înapoi în cabină, strivindu-l cu trupul său imens pe 
agentul dublu de peretele de plastic apucă receptorul şi izbindu-l de cutia 
metalică. 

— Destul! răcni maiorul. 

Pe neaşteptate, simţi lama cuţitului pătrunzându-i ca o flacără de gheaţă 
în abdomen. Agentul se ghemui ţinând cuțitul în mâna stângă. Lin apăsă pe 


trăgaci. Sunetul exploziei umplu liniştea străzii şi trădătorul se prăbuşi la 
pământ, gâtlejul fiindu-i străpuns de glonţ. Sângele i se prelingea pe haine, 
pătând pavajul. 

— Ni made! strigă o voce la stânga maiorului, înjurându-l. Era cel de-al 
doilea bărbat, omul de legătură din sală care discuta cu agentul. Îşi ridică 
arma şi trase. Maiorul se aruncă spre el, strivindu-l cu trupul său uriaş, ca un 
buldozer. Glonţul îi sfâşie partea dreaptă a pieptului, dar celălalt îşi pierdu, la 
rândul său, echilibrul. Maiorul trase; bărbatul se prăbuşi ţinându-se de ochiul 
drept. Murise. 

Pe partea cealaltă a străzii, filmul porno luase sfârşit, iarmulţimea 
începuse să iasă posomorâtă, nervoasă, nesatisfăcută. Cu ce îi mai rămăsese 
din extraordinara sa forţă, maiorul, deşi grav rănit, ridică trupurile celor doi 
conspiratori, şi le târi către maşina sa. Câţiva spectatori îl urmăreau cu priviri 
fixe, dezinteresate sau sticloase. Ceea ce vedeau era o realitate pe care ei nu o 
puteau nici înţelege, nici accepta. Era ceva dincolo de graniţele înguste ale 
imaginaţiei lor. 

* 
* * 


Alex Conklin seridică de pe scaun şi şchiopătă greoi şi zgomotos către 
fereastra întunecată. 

— Ce dracului aştepţi să-ţi spun? întrebă el, întorcându-se şi privindu-l 
pe ambasador. 

— Că, date fiind circumstanţele, am ales singura cale posibilă, singura 
cale prin care l-am fi putut recruta pe Jason Bourne - Havilland îşi ridică 
mâna. 

— Înainte de a răspunde, ar trebui să-ţi spun cu toată sinceritatea că 
nici Catherine Staples nu a fost de acord cu mine. Ea era de părere că ar fi 
trebuit să-l abordez pe David Webb în mod direct. Doar este, la urma urmelor, 
un expert în problemele Orientului îndepărtat, un expert care ar fi înţeles şi 
miza şi tragedia care ar putea urma. 

— Trebuie să fi fost nebună, spuse Alex. David te-ar fi dat afară. 

— Mulţumesc. Diplomatul dădu din cap. 

— Stai puţin, izbucni Conklin. Ţi-ar fi zis asta nu pentru că n-ai avea 
dreptate, şi pentru că nu s-ar fi crezut în stare să ducă la capăt o asemenea 
operaţiune. Tot ce aţi făcut răpindu-i-o pe Marie - a fost pentru a-l determina 
să redevină omul pe care el a dorit să-l uite. 

— Da?! 

— Chiar că eşti un mare ticălos! 

Deodată izbucniră sirenele, umplând liniştea clădirii enorme, în vreme 
ce reflectoarele se roteau, luminând ferestrele. De afară se auzi scrâşnet de 
cauciucuri, zdrăngănitul metalului pe metal, şi focuri de arme. Ambasadorul şi 
agentul CIA se aruncară la podea. Totul se termină însă în câteva secunde. Cei 
doi bărbaţi se ridicară în picioare, în clipa în care uşa camerei se deschidea 
izbindu-se de perete. Cu pieptul şi abdomenul înecate în sânge, Lin Wenzu 
intră clătinându-se, ducând câte un cadavru sub fiecare braţ. 


— 'Trădătorul pe care-l căutam, domnule, spuse maiorul, lăsând cele 
două cadavre să cadă. Împreună cu un coleg de-al său. Cu ei doi, cred că am 
reuşit să-l rup pe Sheng de Dragonfly... 

Weng îşi dădu ochii peste cap dezvelind orbitele albe. Horcăi şi se 
prăbuşi la pământ. 

— Chemaţi imediat oambulanţă! strigă Havilland celor care se strânseră 
în dreptul uşii. 

—  Aduceţi pansament, bandaje, antiseptice - pentru numele lui 
Dumnezeu, aduceți ce găsiţi! urlă Conklin, îndreptându-seîn fugă, 
şchiopătând, înspre chinezul căzut. Opriţi nenorocita de hemoragie! 


CAPITOLUL 29 


Bourne se aşeză în umbrele alternante ale banchetei din spate a maşinii. 
Strălucirea intermitentă a lunii dădea senzaţia unor erupții bruşte de lumină 
şi întuneric în interiorul automobilului. La intervale de timp neaşteptate şi 
neregulate se apleca înainte şi înfigea ţeava pistolului în ceafa prizonierului. 

— Încearcă să ieşi de pe şosea şi capeti un glonţ în cap, ai priceput? 

Şi, întotdeauna, replica era aceeaşi, sau o variaţiune a ei, cu accentul 
britanic, sacadat. 

— Nu sunt inconştient. Eşti în spatele meu, ai o armă şi nu te văd. 

Jason smulse cu uşurinţă oglinda retrovizoare de la locul ei. 

— Sunt cu ochii pe tine, ţine minte asta. Şi mai ţine minte că viaţa ta e în 
mâinile mele. 

— Înţeles, repetă sec fostul ofiţer al trupelor de comando britanice. 

Cu harta regiunii desfăşurată în poală, cu lanterna în mâna stângă şi 
pistolul în dreapta, Bourne studia şoselele ce duceau spre sud. Cu ochii când 
la ceas când la bornele kilometrice, Jason înţelese că timpul era inamicul său 
principal. Deşi braţul drept al asasinului era practic imobilizat, Bourne ştia că 
nu ar putea face faţă mai tânărului şi mai puternicului său rival. Violenţa 
concentrată din ultimele trei zile îl consumase fizic, psihic, fie că voia sau nu 
să recunoască, emoţional. 

Din când în când, Jason simţea greutatea apăsătoare a pleoapelor 
acoperindu-i ochii. 

Încercând din toate puterile să rămână treaz, îşi ciupea pielea sensibilă 
de pe pulpă şi îşi înfigea unghiile în buze, pentru ca durerea instantanee să-i 
îndepărteze oboseala. Ştia bine în ce stare seaflă - numai un orb n-ar fi văzut - 
dar nu avea nici când şi nici cum să repare ceva, aplicând axioma furată de la 
Ecoul Meduzei: odihna este o armă, nu uita asta niciodată! Ecoul, bravul 
Ecou... 

Însă acum nu mai avea timp pentru odihnă, şi nici nu era locul pentru 
ea. 

Şi pentru că era conştient de propria sa condiţie fizică, trebuia să-şi 
evalueze şi prizonierul. Impostorul era complet treaz:se vedea din uşurinţa cu 
care conducea cu viteză de-a lungul drumului necunoscut, şi din mişcările 
necontenite ale capului şi ochilor săi, de fiecare dată când Jason îi privea. Şi îl 
vedea adesea, de fiecare dată când îi ordona asasinului să încetinească şi să 
caute o scurtătură în afara şoselei, pe dreapta sau pe stânga. Impostorul se 
întorcea de fiecare dată pe locul său - imaginea trăsăturilor sale atât de 
familiare era de fiecare dată un şoc pentru Jason - şi întrebând dacă drumul 
din faţă era cel pe care îl doreau, întrebările erau de prisos; ele erau puse 
tocmai pentru a-i da posibilitatea asasinului să-l urmărească la rândul său pe 
cel care îl luase prizonier. Era un asasin antrenat, o maşinărie ucigaşă care 
ştia că supraviețuirea depinde de avantajul pe care-l deţii asupra inamicului. 


Aştepta, privind şi anticipând momentul când pleoapele adversarului său s-ar 
fi închis pentru câteva momente, sau arma i-ar fi căzut pe podeaua maşinii, 
pentru a putea profita de prilejul ivit şi a răsturna situaţia în favoarea sa. 
Şansele de a se apăra ale lui Bourne, prin urmare, depindeau de inteligenţa 
sa, de capacitatea sa de a produceneaşteptatul, astfel încât balanţa 
psihologică să fie permanent de partea sa. Dar cât mai putea dura totul - cât 
va mai rezista el? 

Timpul rămânea totuşi adevăratul său duşman, asasinul din faţa sa era 
doar o problemă secundară. Trebuia să-şi păstreze judecata limpede, să-şi 
stimuleze imaginaţia şi să o facă să lucreze. Balanța! Trebuia să o ţină 
înclinată de partea sa! Gândeşte-te! Acţionează! Comportă-te imprevizibil! 

Scoase amortizorul armei, îndreptă ţeava spre fereastra închisă din 
dreapta şi apăsă pe trăgaci. Explozia fu zguduitoare, făcând să vibreze tot 
interiorul maşinii; sticla se făcu ţăndări, împrăştiindu-se în aerul rece al 
nopţii. 

— La ce dracu ai făcut asta? izbucni asasinul strângând cu putere 
volanul, ca să păstreze maşina sub control. 

— Ca să te învăţ câte ceva despre echilibru, răspunse Jason. Trebuie să 
înţelegi că eu sunt un om dezechilibrat. Următoarea împuşcătură ar putea să- 
ţi zboare creierii. 

— Eşti complet dement! 

— Îmi pare bine că ţi-ai dat seama. 

Harta! Unul din lucrurile cele mai civilizate la hărţile chinezeşti - poate 
şi din cauza calităţii slabe a maşinilor - era numărul mare de steluțe ce 
indicau prezenţa garajelor deschise permanent. Asta îi convenea lui Bourne de 
minune. 

— La vreo şase kilometri de aici se află o benzinărie.Opreşti maşina 
acolo şi-i faci plinul. Să nu îndrăzneşti să scoţi o vorbă, oricum ar fi o prostie, 
pentru că e evident că nu vorbeşti limba. Câteva cuvinte nenorocite de care ai 
nevoie, le-nveţi pe dinafară, nu? 

— Tu cunoşti limba? 

— De aceea originalul sunt eu, iar tu copia. 

— N-ai decât să păstrezi ce ai, domnule Original! 

Jason trase din nou, făcând ţăndări ce mai rămăsese din geam. 

— Eşti o COPIE! ! ţipă el piţigăiat. Să nu uiţi! 

Timpul era împotriva lui. 

Jason făcu în gând o apreciere rapidă asupra mijloacelor de care 
dispunea - nu erau prea multe. Banii erau principala lui resursă. Avea mai 
mulţi bani decât ar fi putut câştiga o sută de chinezi în o sută de vieţi, dar nu 
banii în sine erau soluţia, ci timpul. Singura şansă de a părăsi teritoriul uriaş 
al Chinei, era cu un avion. Studie din nou harta. l-ar fi luat treisprezece până 
la cincisprezece ore pentru a ajunge în Shanghai - dacă maşina rezista, şi 
dacă el însuşi rezista, şi dacă reuşeau să treacă de toate punctele de control. 
Dar chiar dacă ar fi ajuns la Shanghai, unde aeroportul era relativ mai puţin 
păzit, câte alte complicaţii oare s-ar mai putea ivi pe parcurs? 


Exista însă o alternativă - întotdeauna existau alternative. Era 
nebunească, dar părea singura cale de salvare. 
Timpul este adevăratul inamic. Trebuie. E unica soluţie. 


Încercui pe hartă un mic semn în suburbiile oraşului Jinau. Un aeroport. 
x 


* * 


Zori de zi. Umezeală pretutindeni. Iarba înaltă şi gardul metalic 
străluceau în roua dimineţii. Singura pistă de aterizare apărea ca o săgeată 
neagră, strălucitoare, străpungândcâmpul cu iarbă scurtă, pe jumătate de un 
verde crud, specific dimineţii, pe jumătate arsă de razele nemiloase ale 
soarelui din ziua precedentă. Limuzina rămăsese la o distanţă considerabilă 
de aeroport, ascunsă sub nişte crengi. Impostorul fusese imobilizat pentru a 
doua oară, de data aceasta de degetele mari ale mâinilor. Punându-i arma în 
tâmpla dreaptă, Jason îi ordonase prizonierului său să-şi înfăşoare cele două 
mosoare cu sârmă în noduri duble în jurul fiecărui deget mare al mâinii, după 
care tăiase cele două mosoare cu briceagul. Capetele rămase le legă strâns de 
încheieturile asasinului. La fiecare mişcare, sârma pătrundea mai adânc în 
carne. 

— Eu, în locul tău, spuse Bourne, aş fi foarte atent. Poţi să-ţi închipui ce 
ar însemna să-ţi pierzi cele două degete mari? Sau să-ţi tai încheieturile? 

— Tactician împuţit! 

— Chiar aşa. 

De partea cealaltă a aeroportului, într-o clădire joasă, cu un rând de 
ferestre mici pe de o parte, era o lumină aprinsă. Era o cazarmă, simplă şi 
practică. Jason îşi dădu jos din spate sulul subţire şi-l desfăcu: era o uniformă 
aparţinând trupelor maoiste, pe care o îmbrăcă peste hainele sale. Netezi 
tunica ternă, umflată peste pantaloni şi se întoarse către asasinul care îl 
urmărea cu mirare şi curiozitate. 

— Treci lângă gard, spuse Jason aplecându-se şi căutând în rucsac. 
Lasă-te în genunchi şi lipeşte-te de el, continuă el, scoțând frânghia subţire de 
nylon. Lipeşte-ţi faţa de el. Privirea înainte! Mai repede! 

Impostorul făcu cei se spusese, mişcându-şi stângaci mâinile legate în 
faţă, între el şi gard, cu capul apăsat în sârma dură a gardului. Bourne se 
apropie iute şi trecu frânghia prin gard, prin dreapta gâtului asasinului apoi, 
cu degetele prin ochiurile de sârmă, trase frânghia înapoi pe partea stângă. O 
smuci şi o înnodă strâns la baza craniului prizonierului. Lucrase atât de 
repede şi neaşteptat, încât fostul ofiţer abia fu în stare să rostească ceva 
înainte de a realiza ce se întâmplase. 

— Ce dracu.... of, Dumnezeule! 

— Cum spunea măcelarul înainte de a-i reteza capul lui d'Anjou, de aici 
nu pleci nicăieri, domnule maior. 

— Ai de gând să mă laşi aici? întrebă impostorul încremenit. 

— Nu fi naiv. Nu scapi de mine aşa uşor. Unde merg eu, acolo mergi şi 
tu. De fapt, tu ai să mergi primul. 

— Unde? 


— Prin gard, spuse Jason, scoțând cleştele de sârmă din rucsac. 

Începu să taie de jur împrejur, pe conturul corpului asasinului, fericit că 
sârma nu era nici pe departe la fel de tare ca cea de la rezervaţia de păsări. 
Conturul fiind gata, Bourne făcu un pas înapoi şi-şi propti piciorul drept între 
omoplaţii captivului său. Împinse cu forţă. Ucigaşul şi porţiunea tăiată din 
gard se prăbuşiră pe iarba ce creştea pe partea cealaltă. 

— Dumnezeule! ţipă prizonierul chinuit. Te distrezi al dracului, nu-i aşa? 

— Ba nu mă distrez deloc, replică Jason. Fiecare mişcare pe care o fac 
este foarte importantă şi foarte serioasă. Scoală-te şi nu mai zbiera. 

— Pentru numele lui Dumnezeu, sunt legat de gardul ăsta nenorocit! 

— Dar gardul e liber. Ridică-te şi întoarce-te. Asasinul se ridică cu 
greutate. Bourne îşi privi opera;imaginea conturului de sârmă lipită de bustul 
impostorului, ţinută în loc parcă de un nas proeminent era într-adevăr 
caraghioasă. Dar motivul pentru care se afla acolo nu era deloc caraghios. 
Numai cu asasinul în siguranţă în faţa ochilor săi, putea considera că riscul 
era total eliminat. Jason nu putea ţine sub control ceea ce nu vedea, şi ceea ce 
nu vedea, îl putea costa viaţa. Şi, mai mult decât atât, viaţa soţiei lui David 
Webb - şi chiar viaţa lui David Webb. Lasă-mă în pace! Nu te băga! Suntem 
prea strâns legaţi! 

Bourne întinse mâna şi trase de frânghia ce ţinea gardul legat de trupul 
acestuia. Gardul se prăbuşi dar, înainte ca asasinul să-şi poată reveni, Jason 
înfăşură frânghia la loc, potrivindu-i-o în gură, ca pe un căpăstru. Strânse cu 
putere, până când gura nu-i mai fu decât o gaură întunecată, împrejmuită de 
două şiruri de dinţi albi. Din gâtlejul englezului nu se mai auzeau decât sunete 
de neînțeles. 

— Nu mi se cuvin laudele, domnule maior, spuse Bourne, înnodând 
frânghia de nylon subţire. L-am văzut pe d'Anjou şi pe ceilalţi. Nu puteau să 
vorbească, puteau numai să înghită ceea ce vomitaseră deja. I-ai văzut şi tu, şi 
ai rânjit. Cum te simţi acum, domnule maior?... A, uitasem, nu poţi să 
răspunzi, nu-i aşa? Mişcă-te! O să ocolim capătul pistei. 

Îi dădu un brânci asasinului, apoi îl apucă de umăr, orientându-l spre 
stânga. 

În timp ce ocoleau gazonul aeroportului, nevăzuţi în întunecimea liniilor 
de marcaj, Jason studia aeroportul relativ primitiv. Dincolo de cazarmă se afla 
o clădire mică, cu pereţi circulari, construiți în mare parte din sticlă. Nu 
răzbătea nici o lumină, cu excepţia unei licăriri plăpânde ce strălucea sus, în 
mica structură cubică din mijlocul acoperişului. Clădireareprezenta terminalul 
aeroportului Jinan, iar cubul de pe acoperiş era turnul de control. La stânga 
cazărmii, la aproximativ şaptezeci de metri spre vest, se găsea un hangar 
întunecos, lângă uşile căruia erau sprijinite nişte scări mobile uriaşe. Locul 
era aparent pustiu, echipajele de control ale aeroportului nu-şi începuseră 
încă activitatea. Jos, în perimetrul sudic al terenului, pe ambele părţi ale 
pistei, de abia vizibile, erau parcate cinci avioane, nici unul prea impozant. 
Aeroportul Jinan, era un aeroport de mâna a doua, sau a treia, ridicat în grad 
de ochii investitorilor străini, la fel ca atâtea altele în China, dar încă departe 


de standardele internaţionale. Însă cerul şi culoarele aeriene nu aveau nici un 
standard - numai oamenii legaţi de pământ şi maşinile aveau. Combinate însă, 
erau o altă problemă. 

— Ne îndreptăm către hangar, şopti Jason înghiontindu-l pe prizonier în 
spate. Ține minte, dacă faci vreun zgomot, nu va trebui să te omor eu, o vor 
face ei. Iar eu voi avea şansa să scap, pentru că tu mi-o vei oferi. Să nu te 
îndoieşti de asta. Lasă-te jos! 

La aproximativ treizeci de metri distanţă, un soldat tocmai ieşea din 
hangar, ţinându-şi mitraliera atârnată de umăr. Începuse să se întindă şi să 
caşte cu poftă. Bourne ştiu că sosise momentul să acţioneze; un altul mai bun 
s-ar putea să nu se mai ivească. Asasinul era culcat cu faţa la pământ, cu 
mâinile legate sub el şi cu un căluş în gură. Apucând strâns frânghia ale cărei 
capete atârnau, Jason îşi întinse cealaltă mână în părul prizonierului, 
smucindu-i capul în sus, şi îşi petrecu funia de două ori în jurul gâtului. 

— Dacă faci o mişcare, te sugrumi, şopti Bourne, ridicându-se în 
picioare. 

Se îndreptă în tăcere către peretele hangarului, apoi dădu colţul, şi 
scrută cu privirea în jur. Soldatul de abia se mişcase. Jason înţelesese imediat 
- omul îşi făcea nevoile. Perfect normal şi grozav de convenabil. Bourne se 
îndepărtă uşor de clădire, îşi fixă bine piciorul drept în pământ şi, cu mâna 
dreaptă întinsă, îşi înfipse celălalt picior la baza şirei spinării paznicului. 
Acesta se prăbuşi, fără cunoştinţă. Jason îl târî înapoi către colţul hangarului, 
apoi de-a latul gazonului, până în locul unde zăcea imobilizat asasinul, 
temându-se să facă vreo mişcare. 

— Înveţi, domnule maior, spuse Bourne, trăgându-l din nou de păr, şi 
desfăcându-i frânghia din jurul gâtului. 

Faptul că sfoara ale cărei capete erau libere, nu l-ar fiputut sugruma pe 
impostor cum nu te poţi spânzura cu o frânghie de rufe dezlegată, îl învăţă pe 
Jason un lucru: prizonierul său nu gândea geometric; subtilitatea nu era 
punctul lui forte, nu-l impresiona decât ameninţarea cu moartea. 

— Ridică-te, ordonă Jason. 

Asasinul procedă întocmai, înghițind guri mari de aer şi uitându-se la 
Bourne cu o privire plină de ură. 

— Gândeşte-te la Ecoul, continuă Bourne, cu aceeaşi ură în privire. 
Scuză-mă, vreau să spun d'Anjou. Omul care ţi-a redat viaţa - un fel de viaţă în 
orice caz, pe care aparent ţi l-ai asumat. Pygmalion-ul care te-a creat, amice... 
Acum ascultă-mă cu atenţie. Vrei să-ţi scot frânghia? 

— Îhî! mormăi asasinul, dând din cap, expresia ochilor săi trecând de la 
ură la rugăminte. 

— Şi să-ţi eliberez degetele? 

— Îhî, îhî. 

— Nu eşti un luptător de gherilă, ci o gorilă, zise Jason scoţându-şi 
automatul de la brâu. Dar, după cum spuneam odată, înainte să exişti tu - sunt 
câteva condiţii de îndeplinit. Trebuie să înţelegi: ori scăpăm amândoi de aici 
cu viaţă, ori dispărem de pe faţa pământului şi rămăşiţele noastre pământeşti 


vor hrăni un foc în China - fără trecut, fără prezent - şi în orice caz fără o 
recunoaştere a contribuţiei noastre la viaţa societăţii... văd că te plictisesc. 
Îmi pare rău, uită ce am spus. 

— Îhî! 

— În regulă, dacă insişti. Evident nu-ţi voi da nici o armă, iar dacă te văd 
că încerci să pui mâna pe vreuna, eşti mort. Dar dacă te comporţi cum se 
cuvine, s-ar putea - doar s-ar putea - să scăpăm. Ce încerc să-ţi spun, domnule 
Bourne, este faptul că oricare ti-ar fi clientul dincolo, nu-şi poate permite să te 
lase să supravieţuieşti mai mult decât pe mine. Ai înţeles? Pricepi? Capisce? 

— Îhî! 

— Încă ceva, adăugă Jason trăgând uşor de frânghia care atârna pe 
umărul impostorului. Asta e nylon sau poliuretan, sau cum dracului îi spune. 
Când ia foc, se umflă ca o plantă avidă de apă, n-ai cum s-o mai desfaci. Îţi va 
fi înfăşurată în jurul gleznelor, vei putea să faci un pas de maximum un metru 
şi jumătate - asta numai pentru că sunt un tactician nenorocit. Am fost destul 
de clar? 

Asasinul tocmai dădea din cap când Bourne sări în dreapta şi -l trânti la 
pământ cu o lovitură în spatele genunchilor. Degetele legate ale mâinilor îi 
sângerau. Jason îngenunche lângă prizonier şi, strivindu-i gura cu pistolul din 
mâna stângă, îi desfăcu cu cealaltă nodul de la ceafă. 

— Dumnezeule mare! exclamă impostorul în timp ce frânghia cădea. 

— Sunt încântat să aflu că ai convingeri religioase, s-ar putea să-ţi 
folosească, spuse Bourne lăsând pistolul şi înfăşurându-i iute frânghia în jurul 
gleznelor, şi înnodând-o la capete, cărora le dădu foc cu bricheta. Ridică arma, 
o lipi de fruntea impostorului, şi-i descolăci sârma din jurul degetelor. 

— Restul scoate-l tu. Ai grijă la degete. Îţi sunt rănite. 

— Parcă braţul drept crezi că e mai bine? spuse englezul, desfăcându-şi 
restul de sârmă. Odată mâinile eliberate, asasinul începu să şi le scuture, 
după care îşi supse sângele din răni. 

— Mai ai cutia aia magică, domnule Bourne? întrebă el. 

— Nu mă despart de ea niciodată. Ce ai nevoie? 

— Bandaj. Îmi sângerează degetele. Se cheamă gravitație. 

— Ai avutnote mari la şcoală. 

Bourne se întinse în spate după rucsac şi îl trase, lăsându-l să cadă în 
faţa impostorului, cu pistolul îndreptat spre capul lui. 

— Cotrobăie prin el. Ai să găseşti ce-ţi trebuie deasupra. 

— Am găsit, spuse asasinul scoțând bandajul şi înfăşurându-se rapid în 
jurul degetelor rănite. Ce ai făcut e o porcărie, adăugă el când termină. 

— Gândeşte-te la d'Anjou, spuse Jason sec. 

— El a vrut să moară, pentru numele lui Dumnezeu! Ce dracu’ puteam 
să fac eu? 

— Nimic. Pentru că asta eşti, un nimic. 

— Bine, atunci asta înseamnă că sunt de aceeaşi teapă cu tine, nu-i aşa? 
El doar m-a format întru asemănarea ta, nu? 

— Nu ai talentul meu, spuse Jason Bourne. Îţi lipseşte. Nu poţi gândi 


geometric. 

— Ce înseamnă asta? 

— Mai reflectează. 

Delta se ridică în picioare. 

— Hai, sus! ordonă el. 

— Spune-mi, spuse asasinul sculându-se, cu ochii la pistolul îndreptat 
asupra capului său. De ce eu? De ce te-ai retras din afaceri? 

— Pentru că n-am fost niciodată cu adevărat băgat în ele. 

Deodată reflectoarele se aprinseră unul după altul, luminând aeroportul 
într-un singur val, luminile galbene care marcau pista apărură de-a lungul 
întregii ei lungimi. Oamenii începură să iasă din cazarmă, unii îndreptându-se 
înspre hangar, alţii undeva în spate, de unde în scurt timp izbucniră motoarele 
unor maşini nevăzute. În aerogară, luminile se aprinseră pretutindeni, 
activitatea era în toi. 

— I-ai haina şi şapca, ordonă Bourne arătând cu arma înspre paznicul în 
nesimţire. Pune-le pe tine. 

— N-o să-mi vină! 

— O săţi le aranjezi pe măsură când vom ajunge în Savile Row. Mişcă! 

Impostorul făcu cum i se spusese, mişcându-şi braţul drept cu atâta 
greutate încât Jason trebui să-i ţină mâneca. Cei doi se îndreptară alergând 
către zidul hangarului, de unde, odată ajunşi, înaintară atenţi spre capătul 
clădirii. 

— Ne-am înţeles? întrebă Bourne în şoaptă, privind chipul atât de 
asemănător cu al său, cu ani în urmă. leşim de aici, împreună, ori murim? 

— Ne-am înţeles, răspunse englezul. Ticălosul ăla cu sabia lui 
blestemată e mai rău decât nebun. Vreau să ies de aici! 

— Răspunsul ăsta nu ţi s-a putut ghici până acum pe faţă. 

— Dacă s-ar fi putut, maniacul m-ar fi ucis! 

— Cine e? 

— Nu i-am ştiut niciodată numele. Doar o serie de oameni de legătură 
prin care puteam ajunge la el. Primul e un tip din garnizoana Guangdong pe 
nume Soo Jiang... 

— Am auzit vorbindu-se de el. I se spune “Porcul”.. 

— Poate pe drept. Nu ştiu. 

— Mai departe? 

— Un număr de telefon este lăsat la masa cu numărul cinci în cazinoul 
din... 

— Kam Pek, Macao, întrerupse Jason. Mai departe? 

— Sun la numărul respectiv şi vorbesc în franceză. Soo Jiang este unul 
din puținii chinezi care vorbesc limba. El stabileşte ora întâlnirii, locul este 
întotdeauna acelaşi. Apoi trec granița până la un loc plat, între dealuri. Acolo 
vine un elicopter şi cineva îmi dă numele celui pe care trebuie să-l omor şi 
jumătate din suma fixată... Priveşte! Uite-l că vine! 

— Pistolul e îndreptat asupra capului tău. 

— Am înţeles. 


— Ştii să conduci tipul ăsta de avion? 

— Nu. Ştiu numai să sar cu paraşuta din el. 

— Asta nu ne e de nici un folos. 

Avionul ce se apropia, cu luminile roşii de pe aripi aprinse, ateriză pe 
pistă. Merse până la capătul ei, întoarse spre dreapta, şi o luă înapoi către 
aerogară. 

— Kai guan qi you! se auzi o voce din faţa hangarului, indicând cele 
trei camioane cu combustibil şi explicând care dintre ele putea fi folosit. 

— Îi fac plinul, spuse Jason. Aceasta înseamnă că avionul va decola din 
nou. Ne urcăm în el. 

Asasinul se întoarse spre el cu o expresie de implorare în ochi. 

— Pentru numele lui Dumnezeu, dă-mi măcar un cuţit. Sau orice altceva! 

— Nimic. 

— Pot să te ajut! 

— Asta e problema mea domnule maior, nu a ta. Dacă-ţi dau un cuţit, 
primul lucru pe care-l despici e burta mea. Nici o şansă, amice. 

— Da long xia! strigă aceeaşi voce din faţa hangarului, avertizând că în 
avion se aflau mari mahări de la guvern. Fang song, continuă el, 
recomandându-le să se liniştească, deoarece avionul va parca dincolo de 
terminal, iar primul dintre cele trei camioane cu combustibil îi va porni în 
întâmpinare. 

Oficialii debarcară. Avionul descrise un cerc, apoi se îndreptă înapoi 
către pistă, în timp ce turnul de control dădea instrucţiuni pilotului în legătură 
cu locul de alimentare. 

— Va dura aproximativ zece minute, spuse asasinul. Avionul e varianta 
chinezească, uşor îmbunătăţită a unui DC-3. 

Avionul se opri, vâjâitul motoarelor încetă şi el, iar scările mobile fură 
împinse către aripi şi câţiva bărbaţi urcară pe ele. Deschiseră rezervoarele şi 
introduseră furtunurile pentru alimentare, totul în mijlocul unei pălăvrăgeli 
continue. Brusc, fu trasă trapa avionului din centrul fuselajului, scările 
metalice trântite cu zgomot de pământ. Îşi făcură apariţia doi bărbaţi în 
uniformă. 

— Pilotul şi secundul, spuse Bourne. Şi n-au ieşit la plimbare. Verifică 
fiecare lucru în parte. Trebuie să fim foarte atenţi, şi când spun eu “mişcă” te 
mişti. 

— Direct către trapă, răspunse asasinul. În momentul în care al doilea 
individ atinge prima treaptă a scării mobile. 

— Cam aşa. 

— Vreo diversiune? 

— În ce sens? 

— Azi noapteai fost plin de idei. N-ai făcut economie la artificii. 

— A fost o greşeală. În plus, le-am consumat pe toate. Aşteaptă o clipă. 
Camionul încărcat cu combustibil ar putea fi o soluţie. 

— Dacă îi dai foc, arunci şi avionul în aer. 

— Nu camionul ăla, spuse Jason, dând dincap şi făcând un semn dincolo 


de umărul impostorului. Cel de colo - Bourne făcu un semn înspre două 
camioane roşii aflate la aproximativ treizeci de metri depărtare - dacă 
explodează, primul lucru pe care-l vor face va fi să scoată avionul de aici. 

— Şi am putea astfel să ne apropiem de el mai mult decât suntem 
acum.Să-i dăm drumul, ce mai aşteptăm? 

— Nu, se împotrivi Jason. Tu vei fi acela. Şi vei proceda exact cum îţi voi 
spune eu, cu pistolul lipit de ceafă. Mişcă-te! 

Cu asasinul în frunte, cei doi o luară la fugă înspre camionul slab 
luminat. Pilotul şi secundul său aprinseră motoarele aparatului la lumina 
lanternelor, aruncând ordine în dreapta şi în stânga, echipelor de întreţinere. 
Bourne porunci prizonierului să se ghemuiască la pământ iar el îngenunche şi 
se aplecă peste rucsac pentru a scoate din el o rolă de pansament, îşi trase de 
la brâu cuțitul de vânătoare şi smulse un furtun încolăcit din suportul său de 
pe camion şi-l lăsă apoi să cadă jos. După aceea îşi strecură mâna stângă spre 
baza porţiuniice intra în rezervor. 

— Fii cu ochii pe ei, îi spuse el impostorului. Cât mai au până termină? 
Şi cu grijă domnule maior. Te urmăresc. 

— Am zis că şi eu vreau să trec graniţa. N-am de gând să pierd ocazia. 

— Bineînţeles că vrei, dar am o vagă bănuială că ai vrea s-o faci singur. 

— Nici nu mi-a trecut prin minte. 

— Mă dezamăgeşti. Te-am supraestimat. 

— Mulţumesc. 

— Am vorbit serios. Eu m-aş fi gândit la aşa ceva... Cât mai au? 

— Înjur de două, trei minute, după aprecierea mea. 

— Cât de corectă e aprecierea asta? 

— Experienţaa douăzeci de misiuni în Oman, Yemen, şi alte teritorii din 
sud. Cu aparate de zbor similare ca structură şi mecanism. Pe astea le ştiu, 
amice. Ca pe buzunarul meu. Două, până la trei minute, nu mai mult. 

— În regulă. Vino încoace. 

Jason împunsefurtunul cu cuțitul făcând o tăietură mică, suficientă 
pentru a permite unui jet subţire de benzină să se scurgă afară, destul de mic 
pentru ca pompa de-abia să funcţioneze. Apoi se ridică în picioare, cu arma 
îndreptată în direcţia prizonierului, în timp ce-i înmâna rola de pansament. 

— Rupe o bucată de vreo doi metri şi îmbib-o în benzina care se scurge 
pe aici. 

Impostorul îngenunche şi urmă instrucţiunile lui Bourne. 

— Acum, continuă Jason, astupă cu capătul ei tăietura pe care am făcut- 
oîn furtun. Mai adânc, mai adânc. Foloseşte-ţi degetul mare! 

— Braţul meu drept nu mai e ce a fost! 

— În schimb stângul este. Apasă mai tare! 

Bourne privi iute spre avionul realimentat. Aprecierea prizonierului său 
fusese exactă. Oamenii tocmai coborau de pe aripile avionului încolăcind 
furtunurile la loc în suporturile lor din camioane. Pilotul şi secundul făcură 
ultima verificare. În mai puţin de un minut cei doi vor porni către trapa 
deschisă! Jason scoase cutia de chibrituri din buzunar şi o aruncă asasinului, 


cu pistolul ridicat la nivelul capului. 

— Aprinde-le. Acum! 

— Va exploda ca o încărcătură de nitroglicerină şi ne va ucide pe 
amândoi, şi mai întâi pe mine! 

— Nu şi dacă procedezi cum trebuie! Întinde bandajul pe iarbă, e udă... 

— Şi o să-ntârzie flacăra...? 

— Mai repede! Hai odată! 

— Gata! 

Flacăra înghiţi capătul materialului,apoi începu să se târască încet, pe 
pământ. 

— Tactician dat dracului, murmură impostorul şi se ridică în picioare. 

— Treci în faţa mea, ordonă Bourne legându-şi rucsacul de centură. 
Mergi drept înainte. Strânge-ţi umerii şi mergi aplecat, ca pe aeroport la 
Lowu. 

— Iisuse! Erai acolo...? 

— Mişcă!! 

Camionul începu să se îndepărteze de avion; ocoli scările mobile şi o luă 
la stânga, spre locul unde era parcat primul camion roşu... pe care îl ocoli, 
împreună cu celălalt, şi opri chiar lângă cel cu fitilul aprins, înfipt în rezervor. 
Jason întoarse capul aţintindu-şi privirea asupra pânzei arzânde. Se apropiase 
de capăt, în orice moment, o primă scânteie va pătrunde în rezervor şi schijele 
vor împroşca totul în jur. 

Pilotul gesticula spre secund. Împreună o porniră către trapă. 

— Mai repede! strigă Bourne. Fii gata de fugă! 

— Când? 

— Vei şti când. Apleacă-te! Ţine-ţi umerii ăia strânşi, fir-ar să fie! 

Cei doi o apucară la dreapta către avion, trecând printre cei din echipele 
de întreţinere care se înapoiau la hangar. 

— Gongju ne? strigă Jason, admonestându-l pe unul dintre ei pentru că 
şi uitase trusa de scule lângă avion. 

— Gong-ju? strigă un altul din capătulrândului, apucând braţul lui 
Bourne şi ridicând trusa respectivă. Ochii li se întâlniră şi chinezul rămase 
împietrit. 

— Tian a! zbieră el. 

Şi atunci începu. Camionul explodă, trimițând rafale de foc în văzduh în 
timp ce schijele de metal răsucit străpungeau aerul din jurul vehiculului în 
flăcări. În rândurile personalului de întreţinere se produse o panică generală; 
oamenii o rupseră la fugă în toate direcţiile, cei mai mulţi către hangar, la 
adăpost. 

— Fugi! strigă Jason. 

Asasinului, însă, nu trebuia săi se mai spună - cei doi alergară înspre 
avion unde pilotul, care tocmai urcase, urmărea stupefiat scena de afară, în 
timp ce secundul rămăsese înmărmurit la mijlocul scării. 

— Kuai! zbieră Bourne, ascunzându-şi faţa în umbră şi obligându-l pe 
englez să urce scara cu capul aplecat. Jiu feiji! continuă el cerându-i pilotului 


să iasă din zona focului pentru siguranţa avionului şi asigurându-l că va avea 
el grijă ca trapa să fie închisă. 

Un al doilea camion sări în aer, cu violenţa unei erupții vulcanice. 

— Ai dreptate! răspunse pilotul în chineză, apucându-l pe copilot de 
cămaşă şi trăgându-l înăuntru. 

Clipa sosise, gândi Jason. Oare...? 

— Intră! îi ordonă el impostorului în timp ce exploda un al treilea 
camion. 

— Perfect! ţipă asasinul, înălţându-şi capul şi arcuindu-şi trupul pentru a 
putea sări treptele. Apoi brusc, în timp ce o altă explozie asurzitoare se făcu 
auzită şi motoarele avionului începură să huruie, impostorul se răsuci pe 
scară, azvârlindu-şipiciorul drept în vintrea lui Bourne şi încercând să-i zboare 
pistolul din mână. 

Jason era pregătit. Îl izbi violent cu pistolul în gleznă după care 
descriind un arc, îl lovi direct în tâmplă. Sângele ţâşni instantaneu şi ucigaşul 
se prăbuşi pe spate în fuselaj. Bourne sări treptele şi, împinse cu o lovitură de 
picior, trupul inconştient mai încolo, pe podeaua metalică. Smuci trapa la loc, 
trânti zăvoarele şi asigură uşa. Avionul începu să se mişte, cotind spre stânga, 
departe de zona incendiată. Jason îşi smulse rucsacul, de la centură scoase oa 
doua bucată de frânghie şi legă încheieturile asasinului de braţele a două 
scaune. Nu exista nici o cale prin care prizonierul ar fi putut să se elibereze - 
nici una la care să se poată gândi Bourne - dar, pentru cazul în care ar fi 
apreciat greşit situaţia, Jason tăie frânghia înfăşurată în jurul gleznelor 
asasinului, îi desfăcu picioarele şi i le legă de alte două scaune opuse. 

Se ridică în picioare şi se îndreptă spre cabina de comandă. Avionul se 
afla acum pe pistă, înaintând cu viteză. Brusc însă motoarele fură oprite. 
Avionul era pe cale să se oprească în faţa terminalului, unde era adunat 
grupul de persoane oficiale privind evenimentele ce se desfăşurau la mai puţin 
de jumătate de kilometru la nord. 

— Kai ba! spuse Bourne, lipind ţeava automatului de ceafa pilotului. 
Copilotul se răsuci în locul său. Jason i se adresă în chineză: 

— Stai cu ochii pe aparate şi pregăteşte-te să decolezi, apoi să-mi dai 
hărţile. 

— Nu vom fi lăsaţi să decolăm! strigă disperat pilotul. Trebuie să luăm 
cinci oficiali! 

— Încotro vă îndreptaţi? 

— Înspre Baoding. 

— Asta e în nord, spuse Bourne. 

— Nord-vest, preciză copilotul. 

— În regulă. Îndreaptă-te către sud. 

— Nu mi se va da voie! strigă pilotul. 

— Prima ta îndatorire este să salvezi avionul. Nu ştii ce se întâmplă 
acolo. Ar putea fi un sabotaj, o revoltă sau o răscoală. Faci ce-ţi spun eu, sau 
muriţi amândoi. Mie mi-e indiferent. 

Pilotul întoarse brusc capul şi se uită la Jason. 


— Vorbeşti chinezeşte dar nu eşti chinez! Ce ai de gând? 
— Să preiau comanda acestui avion. Decolează! Spre sud! Şi dă-mi 


hărţile. 
* 
* * 


Amintirile îi reveneau. Zgomote confuze, tărâmuri îndepărtate, explozii 
asurzitoare. 

— Snake Lady. Snake Lady! Răspunde! Dă-ne coordonatele! 

Se îndreptau către Tam Quan; Delta îi asculta fără să răspundă. Stia 
unde se află şi aceasta era tot ceea ce conta. Comandamentul din Saigon 
putea să se ducă dracului, nu va fi el cel care să le dea posturilor nord- 
vietnameze vreun indiciu asupra direcţiei în care se îndrepta. 

— Snake Lady, dacănu vrei sau nu poţi să răspunzi, rămâi sub două sute 
de metri. Vă vorbeşte un prieten, dobitocilor! Nu aveţi mulţi pe aici! O să vă 
localizeze cu radarul dacă treceţi peste 210 metri! 

Știu asta, Saigonule, şi pilotul meu o ştie, chiar dacă nu-i convine prea 
mult, dar nu vom rupe tăcerea. 

— Snake Lady, v-am pierdut de tot. Aveţi un tâmpit care poate citi o 
hartă aeriană la bord? 

Sigur că da, Saigonule. Oare chiar vă închipuiţi că-mi risc pielea având 
încredere în vreunul din voi? Fir-aţi ai dracului să fiţi, fratele meu e acolo, jos! 
Știu că nu pe mine mă vreţi, ci pe el! 

— Eşti nebun! zbieră pilotul. Pentru numele lui Dumnezeu, zburăm prea 
jos pentru avionul ăsta! 

— "Ţine botul în sus, spuse Bourne, urmărind o hartă. Coboară şi înalță- 
te continuu, asta-i tot ce trebuie să faci. 

— Dar este o nebunie! exclamă copilotul. Dacă prindem un curent 
descendent ne prăbuşim în mijlocul pădurii, fărăscăpare! 

— Prognoza meteo de la radio anunţă că nu se prevede nici o 
perturbare. 

— Asta deasupra, izbucni pilotul. Nu realizezi riscurile la care ne 
expunem! Aici, jos e altceva! 

— Care a fost ultimul raport din Jinan? întrebă Jason, ştiind prea bine 
care fusese. 

— Au trecut mai mult de trei ore de când încearcă să ne îndrepte spre 
Boading şi nu reuşesc. Probabil acum încearcă să ne localizeze în Munţii 
Hengshui... Doamne, dar de ce îţi spun eu toate astea ţie? Ai auzit doar cu 
urechile tale. Şi vorbeşti chinezeşte mai bine decât părinţii mei, care au avut 
educaţie aleasă! 

— În regulă, întoarce avionul cu 160 grade în două minute şi jumătate şi 
urcă la o altitudine de trei sute de metri. Vom zbura deasupra oceanului. 

— Vom zbura deasupra apelor Japoniei! Se va trage asupra noastră! 

— Pune-ţi un steag alb... sau, mai bine, o să comunicăm cu ei prin radio. 
O să încerc să inventez ceva. S-ar putea să ne escorteze până în Kowloon. 

— Kowloon! strigă căpitanul de zbor. Or să ne împuşte! 


— Tot ce-i posibil, răspunse Bourne. Dar nu voi face eu aceasta, adăugă 
el. Pentru că scopul meu final este să ajung acolo, însă nu însoţit de voi. Voi 
nu trebuie să apăreţi deloc. Nu ne putem permite. 

— N-are nici un sens ce spui! spuse exasperat pilotul. 

— Tu doar întoarce avionul cu 160 de grade când îţi spun eu. 

Jason urmărea vitezometrul şi calcula distanţa de care avea nevoie. 
Dedesubt, zări pe fereastră coasta Chinei rămânând în urmă. Îşi privi ceasul, 
trecuseră nouăzeci de secunde. 

— Întoarce, căpitane, ordonă el. 

— Aş fi făcut-o oricum! răspunse pilotul. N-am de gând să mă sinucid, n- 
am sânge de Kamikaze în vine. 

— Nici chiar pentru guvernul tău? 

— Cel mai puţin dintre toate. 

— Se schimbă timpurile, spuse Bourne concentrându-şi atenţia asupra 
hărţii. Concepţiile se schimbă. 

— Snake Lady, Snake Lady!hRenunţă! Dacă mă auzi, ieşi de acolo şi 
întoarce-te la bază. Nu aveţi nici o şansă. Mă auzi? Renunţă! 

— Ce vrei să faci, Delta? 

— Continuă-ţi zborul, amice: în trei minute poți să-ţi iei picioarele la 
spinare. 

— Eu da. Dar tu şi oamenii tăi? 

— Ne vom descurca. 

— Te sinucizi, Delta. 

— Mie-mi spui...? În regulă, băieţi, verificaţi-vă paraşutele şi pregătiți-vă 
să săriți. Cineva să-l ajute pe Ecou, arătaţi-i unde-i pârghia. 

— Deraisonnable! 

Vitezometrul indica constant viteza de 600 kilometri la oră. Ruta pe care 
o alesese Jason pentru zbor la altitudine joasă prin strâmtoarea Formosa, rută 
ce trecea de Longhai şi Shantou, de-a lungul coastei chineze şi Hsinchu şi 
Fengshan de-a lungul celei taiwaneze, avea o lungime de peste 2500 kilometri. 
Asta însemna că, peste aproximativ patru ore, ar trebui să se vadă insulele 
nordice ale Hong Kong-ului. 

În timpul zborului fuseseră de două ori conectaţi prin radio: o dată de 
către garnizoana din Quemoy, a doua oară de către un avion de patrulare din 
Raoping. De fiecare dată Bourne preluase convorbirile, explicând prima oară 
că erau într-o misiune de salvare a unui vas naufragiat ce transporta mărfuri 
taiwaneze, a doua oară declarând că avionul aparţinea forţelor de securitate 
ale Chinei şi supraveghea coasta împotriva vaselor de contrabandă care, 
negreşit, reuşiseră să evite trupele de control din Raoping. Pentru această din 
urmă comunicare nu-şi luase numai un ton plin de aroganță, ci folosise numele 
şi numărul de pe legitimaţia unui conspirator mort, care zăcea acum sub o 
limuzină de fabricaţie rusească, în rezervaţia de păsări Jing Shan. Dacă cel cu 
care vorbise îl crezuse sau nu, aceasta era cu totul irelevant. Nimeni nu era 
dispus să facă valuri. Viaţa era şi aşa îndeajuns de complicată. Lasă lucrurile 
aşa cum sunt. Cine ar putea să te facă răspunzător pentru ele? 


—  Unde-ţi ţii echipamentul de zbor? întrebă Jason adresându-i-se 
pilotului. 

— În mâini, replică bărbatul studiindu-şi instrumentele şi tresărind 
vizibil la fiecare erupție de paraziți din radio. După cum ştii sau poate nu, nu 
am nici un plan de zbor. Putem intra oricând în coliziune cu alt avion. 

— Suntem prea jos pentru asta, spuse Bourne, iarvizibilitatea e bună. 
Am încredere în ochii tăi să nu intrăm în cineva. 

— Eşti complet nebun! exclamă secundul. 

— Dimpotrivă, abia acum mă fac bine. Te-am întrebat unde e 
echipamentul de siguranţă. Aşa cum construiți voi lucrurile, nu cred că nu 
aveţi. 

— Ce fel de echipament? întrebă pilotul. 

— Dispozitive de semnalizare, paraşute, plute de salvare. 

— O, cerule! 

— Unde, am întrebat! 

— În partea din spate a avionului, uşa din dreapta. 

— Sunt pentru oficiali, adăugă copilotul acru. Dacă sunt probleme, ei 
sunt cei ce beneficiază de toate. 

— Mi se pare logic, spuse Bourne. Cum altfel să fie siguri că vă faceţi 
datoria? 

— Eşti dement! 

— Mă duc puţin în spate, domnilor, dar nu uitaţi că pistolul meu este 
îndreptat asupra voastră. Nu te abate din drum, căpitane. Am experienţă şi 
sunt şi foarte sensibil. Dacă simt ceva, suntem cu toţii morţi. Ai priceput? 

— Eşti nebun de legat! 

— Mie-mi spui? 

Jason se ridică în picioare şi o porni înapoi printre scaune, trecând peste 
trupul prizonierului întins pe jos. Acesta renunţase să se mai zbată pentru a se 
elibera. Şiroaiele de sânge închegat îi acopereau rana de la tâmpla stângă. 

— Cum te descurci, domnule maior? 

— Am făcuto greşeală. Ce mai vrei de la mine? 

— Să te duc viu până la Kowloon. Atâta vreau. 

— Pentru ca vreun tembel să mă trimită în faţa unui pluton de execuţie? 

— Asta depinde de tine. Dar de când am început să mai pricep ce se 
petrece, mă gândesc că s-ar putea să se găsească un tembel care să-ţi dea o 
medalie, dacă ştii să-ţi foloseşti atuurile. 

— Te joci cu cuvintele, Bourne. Ce vrea să-nsemne asta? 

— Cu puţin noroc, vei afla. 

— Mii de mulţumiri! strigă englezul. 

— Nu-mi mulţumi mie. Tu mi-ai dat ideea. Te am întrebat dacă, în 
antrenamentul la care ai fost supus, ai învăţat cum să pilotezi unul dintre 
avioanele astea. Îţi aduci aminte ce mi-ai răspuns? 

— Ce? 

— Ai spus că ştii numai cum să sari din ele. 

— Sfinte Sisoe! 


Impostorul, cu paraşuta bine prinsă de spate, fu proptit vertical între 
două scaune. Mâinile şi picioarele îi erau strâns legate, cu excepţia mâinii 
drepte, care era fixată pe pârghia de deschidere a paraşutei. 

— Arăţi de parcă ai fi crucificat, numai că nu ai braţele întinse, domnule 
maior. 

— Pentru numele lui Dumnezeu, n-ai vrea să fi ceva mai clar? 

— lartă-mă. Alter ego-ul meu încearcă să iasă la iveală. Să nu 
îndrăzneşti să faci vreo mişcare greşită, nenorocitule, că-i fac vânt prin trapă! 
Mă auzi! Bagi la creier? 

— Bag. 

Jason se îndreptă spre cabina de comandă, ridică harta şi i se adresă 
secundului. 

— Unde ne aflăm? 

— În şase minute vom fi în Hong Kong dacă nu intrăm în careva. 

— Am deplină încredere în voi însă, dacă nu vreţi să fugiţi din ţară, nu 
putem ateriza pe Kai-tak. Ne îndreptăm spre nord, către Noile Teritorii. 

— Aiya! izbucni pilotul. Trecem prin raza radarului! Trupele de Ghurka 
n-au nici un fel de discernământ! Trag după orice avion care li se pare a fi 
chinezesc! 

— Nu şi dacă nu ne văd, căpitane. Păstrează altitudinea la 200 de metri 
când zbori deasupra graniţei şi urcă apoi deasupra munţilor Lo Wu. Atunci vei 
putea stabili legătura radio cu Shenzen-ul. 

— Şi ce Dumnezeu să le spun? 

— Că ai fost deturnat. Vezi tu, nu-mi pot permite să te iau cu mine. Nu 
putem să aterizăm împreună pe teritoriul Hong Kong-ului. Ai atrage atenţia 


asupra unui om foarte timid... şi a însoţitorului lui. 
* 


* * 


Paraşutele se deschiseseră cu un pocnet deasupra celor doi, legaţi 
printr-o frânghie de douăzeci de metri în timp ceavionul îşi continua zborul 


către Shenzen. 
* 


* * 


Aterizarăîn apele unei crescătorii de peşte, la sud de Loh Ma Chau. 
Bourne smuci frânghia trăgându-l pe impostorul imobilizat înspre el, în 
strigătele agitate ale proprietarilor crescătoriei. Jason ridică mâinile fluturând 
un pumn de bani: 

— Suntem fugari din China! Bogaţi! Vrea cineva să ne toarne? 

Nu avea nimeni nici cea mai vagă intenţie; în orice caz nu proprietarii 
crescătoriei care repetau fără oprire “Mgoi! Mgoissaa! “, multumind fiinţelor 
ciudate, rozalii, căzute din cer. Bourne îl scoase pe asasin din apă. 


* 
x x 


Dezbrăcară uniformele chinezeşti, apoi Jason îi legă strâns englezului 


mâinile la spate, după care o porniră împreună pe şoseaua ce ducea înspre 
Kowloon. Hainele lor umede se uscau rapid în căldura razelor de soare, dar 
înfăţişarea lor nu era de natură să inspire încredere puţinilor şoferi dispuşi să 
ia autostopişti. Era o problemă care trebuia rezolvată repede. Jason era 
epuizat; abia mai mergea şi concentrarea îi slăbea. Un singur pas greşit şi 
putea rata totul. Iar aceasta nu trebuia să se întâmple! Nu acum! 

Ţărani, în special femei bătrâne, mergeau pe marginea şoselei. Pălăriile 
negre, cu boruri largi, le fereau de soare feţele veştejite; pe umeri aveau 
cobiliţe, de care atârnau coşuri cu produse. Câţiva îi priviră curioşi pe cei doi 
intruşi, dar doar pentru câteva clipe - în lumea lor nu era loc pentru surprize. 
Era suficient să supravieţuieşti, amintirile le erau încă vii în minte. 

Amintirile. Studiază fiecare lucru în parte. Vei găsi ceva care ti-ar putea 
fi de folos. 

— Culcă-te pe jos, ordonă Bourne. La marginea şoselei. 

— Ce ai spus? De ce? 

— Pentru că dacă nu faci cum ţi-am spus, nu mai vezi lumina soarelui 
mai mult de trei secunde. 

— Am crezut că mă vrei viu în Kowloon! 

— Dacă e nevoie, te duc şi mort. Jos am spus! Întins pe spate! Apropo, 
poţi să strigi cât doreşti, tot nu te înţelege nimeni. S-ar putea chiar să-mi fii de 
folos. 

— Iisuse! Cum? 

— Tocmai ai suferit un accident. 

— Ce? 

— Jos! Acum! 

Răsuflând greu, impostorul se lungi pe asfalt, culcat pe spate, cu ochii 
deschişi în lumina orbitoare a soarelui. 

— L-am auzit pe pilot când te-a făcut dement, spuse el. Avea dreptate. 

— Fiecare cu propria lui interpretare, domnule maior. Deodată Jason se 
întoarse şi începu să strige înspre ţărăncile de pe drum. 

— Jiu ming! Qing bangmangi!ţipă el, implorându-le să-l ajute pe 
camaradul său care-şi rupsese fie şira spinării, fie o coastă. Căută în rucsac şi 
scoase de acolo bani, spunându-le că fiecare minut conta şi că ajutorul 
medical era necesar cât de repede posibil. Dacă le-ar putea fi de folos cu ceva, 
le-ar plăti bine pentru amabilitatea lor. 

Ţăranii se năpustiră ca unul, împingându-se unii pe alţii şi lăsând să le 
cadă pălăriile de pe cap, uitând de coşuri şi cobiliţe. Privirile se îndreptară 
toate nu asupra celui rănit ci asupra banilor. 

— Na gunzi lai, strigă Bourne, cerând câteva scânduri de lemn pentru 
a imobiliza trupul rănit al tovarăşului său de drum. 

Femeile se repezi spre un pâlc de bambuşi, şi despicară fibrele ce ar 
putea alina durerea rănitului atunci când va fi întins pe targă. După ce-şi 
terminară treaba, în ciuda protestelor în englezeşte ale pacientului, îşi primiră 
banii copleşiţi de recunoştinţă şi simpatie şi îşi văzură de drum. 

Cu excepţia unei femei care zări un camion venind dinspre nord. 


— Duo shao gian? spuse ea, aplecându-se la urechea lui Jason şi 
întrebându-l cât e dispus să plătească. 

— Ni shuo ne, răspunse Bourne cerându-i să numească un preţ. 

Femeia indică unul iar Jason îl acceptă. Cu braţele larg deschise femeia 
se postă în mijlocul şoselei şi opri camionul. Urmă o a doua tocmeală cu 
şoferul, după care asasinul fu urcat în spatele vehiculului, culcat pe spate şi 
legat bine de tulpinile de bambus. Jason urcă după el. 

— Cum te simţi, domnule maior? 

— Camionul ăsta plin cu rațe împuţite, se văicări impostorul, privind 
spre pereţii camionului, stivuiţi cu colivii de lemn care emanau o duhoare 
copleşitoare, greţoasă. 

— Următoarea oprire - Kowloon, anunţă Jason Bourne, închizând ochii. 


CAPITOLUL 30 


Telefonul începu să sune. Marie se răsuci imediat în scaun dar fu oprită 
de mâna ridicată a lui Mo Panov. Psihiatrul traversă camera de hotel, ridică 
receptorul telefonului de lângă pat şi spuse calm: 

— Da? 

Apoi, pe măsură ce asculta se încrunta, după care, ca şi cum şi-ar fi dat 
seama că expresia feţei lui ar putea o alarma, privi înspre Marie şi scutură din 
cap, îndepărtând orice semn de îngrijorare ce ar fi putut răzbate din vocea sa. 

— În regulă, continuă el după aproape un minut. Aşteptăm în continuare 
până când primim ştiri de la tine, dar trebuie să te întreb ceva, Alex, şi iartă- 
mi maniera directă în care o voi face.ţi-a dat cineva ceva de băut? (Panov 
strânse din ochi şi îndepărtă receptorul de la ureche) Singurul meu răspuns 
este că eu sunt preaamabil şi experimentat pentru a face speculaţii pe seama 
strămoşilor tăi. Vorbim mai târziu, spuse el şi închise. 

— Ce s-a întâmplat? întrebă Marie pe jumătate ridicată de pe scaun. 

— Ceva mai mult decât ar fi trebuit. 

Psihiatrul se opri privind-o pe Marie. 

— Catherine Staples e moartă. A fost asasinată în faţa casei cu câteva 
ore în urmă... 

— Dumnezeule mare! şopti Marie. 

— Şi maiorul care lucrează pentru serviciile secrete, continuă Panov; cel 
pe care l-am văzut în staţia Kowloon, pe care tu l-ai numit maiorul şi Catherine 
l-a identificat ca fiind Lin Wenzu... 

—ce-i cu el? 

— E grav rănit şi se află într-o stare critică, la spital. De acolo a telefonat 
Conklin, de la un telefon public. 

Marie studie faţa lui Panov. 

— Există o legătură între moartea lui Catherine şi Lin Wenzu, nu-i aşa? 

— Da. Când a fost omorâtă Catherine, s-a constatat că operaţiunea 
fusese penetrată... 

— Ce operaţiune? De către cine? 

— Alex a spus că amănuntele le vom afla mai târziu. În orice caz, 
lucrurile încep să se precipite, iar Lin s-ar putea să-şi fi dat viaţa pentru a opri 
agravarea situaţiei... pentru a o neutraliza, asta a fost expresia lui Conklin. 

— Doamne, Dumnezeule, strigă Marie, cu ochii holbaţi, cu voce aproape 
isterică. Operaţiuni! Penetrări... neutralizări. Lin, chiar şi Catherine, prietena 
care m-a trădat... nu-mi pasă de toate aceste lucruri! Ci de David! 

— Mi s-a spus că e în China. 

— Iisuse Christoase! L-au ucis! ţipă Marie, sărind de pe scaun. 

Panov se repezi înspre ea şi o apucă de umeri, forţând-o să-şi oprească 
mişcările spasmodice ale capului şi obligând-o să-l privească în ochi. 

— Lasă-mă să-ţi spun ce mi-a povestit Alex... Ascultă-mă! 


Încet, cu răsuflarea tăiată ca şi cum ar fi încercat să găsească un 
moment de seninătate în confuzia şi oboseala ei, Marie rămase în picioare 
privindu-l pe Mo. 

— Ce ţi-a spus? şopti ea. 

— A spus că, într-o oarecare măsură, se bucură că David se află acolo, 
pentru că el consideră că acolo are o şansă în plus să supravieţuiască. 

— Şi tu crezi asta? izbucni soţia lui David Webb, cu ochii plini de lacrimi. 

— Tot ce e posibil, spuse Panov dând din cap şi vorbind calm. Conklin 
spunea că aici, în Hong Kong, David ar putea fi împuşcat sau înjunghiat în 
mijlocul unei străzi aglomerate mulţimea, spuse el, e deopotrivă duşman şi 
prieten. Nu mă întreba de unde-şi iau oamenii ăştia metaforele, pentru că nu 
ştiu.. 

— Ce naiba vrei să spui? 

— Nimic altceva decât cemi-a zis Alex: Spunea că ei l-au făcut pe David 
să redevină acel cineva pe care ar fi vrut să-l uite. Mai spunea că nu l-a egalat 
nimeni, niciodată, pe “Delta”. “Delta” a fost cel mai bun dintre toţi câţi au fost 
vreodată... 

David Webb a fost acel “Delta”, Marie. Indiferent pe cine vrea să uite, el 
rămâne “Delta”. Jason Bourne a fost doar o continuare a durerii pe care a 
încercat săşi-o asume. În unele privinţe îl cunosc pe soţul tău la fel de bine ca 
şi tine. 

— În acele privinţe, mult mai bine, sunt sigură, spuse Marie sprijinindu- 
şi capul de pieptul lui Morris Panov. Au fost atât de multe lucruri despre care 
n-a vrut niciodată să discute. Era prea înspăimântat, prea ruşinat... O, 
Dumnezeule! Mo, se va mai întoarce vreodată la mine? 

— Alex crede că “Delta” se va întoarce. 

Marie se îndepărtă uşor de psihiatru şi-l privi în ochi; printre lacrimi 
privirea sa era ca de gheaţă. 

— Dar David se va mai întoarce? şopti ea. 

— La asta nu pot să-ţi dau nici un răspuns. Aş vrea, dar nu sunt în stare. 

— Înţeleg. 

Marie se dezlipi de Panov şi se apropie de o fereastră; privi în jos înspre 
mulţimea de dedesubt, din strada strident luminată. 

— L-ai întrebat pe Alex dacă a băut. De ce ai făcut asta,Mo? 

— Imediat ce am spus-o, am regretat. 

— Pentru că l-ai jignit? întrebă Marie întorcându-se spre psihiatru. 

— Nu. Pentru că ştiam că ai auzit ce am spus şi că vei dori o explicaţie. 
Nu ţi-aş fi putut-o refuza. 

— Ei bine? 

— A fost ultimul lucru pe care mi l-a spus - de fapt au fost două lucruri. 
A spus că te-ai înşelat în privinţa lui Catherine... 

— M-am înşelat? Am fost acolo. Am văzut ce s-a întâmplat. l-am auzit 
minciunile! 

— Încerca să te protejeze fără să te sperie. 

— Minciuni! Şi celălalt lucru? 


Nemişcat, Panov spuse calm, cu privirea aţintită asupra Mariei: 

— Alex a spus că, oricât de nebuneşti ar părea, lucrurile nu sunt chiar 
aşa. 

— Dumnezeule, l-au câştigat şi pe el de partea lor! 

— Nu pe de a-ntregul. Nu vrea să le spună unde te afli, unde ne aflăm. 
Ne-a transmis să fim pregătiţi să o ştergem în câteva minute după următorul 
său apel telefonic. Nu poate risca să se întoarcă aici. Îi este teamă să nu fie 
urmărit. 

— Aşa că fugim din nou - fără vreo ţintă anume - ci doar pentru a ne 
ascunde. Sfântul Gheorghe al nostru, cel şchiop, care ucide dragoni, s-a dat de 
partea lor. 

— Nu e drept, Marie. Nu asta a vrut el să spună, şi nici ce am zis eu. 

— Pe naiba doctore! Soţul meu e acolo! Îl folosesc şi s-ar putea să-l şi 
omoare fără să-mi spună nici măcar de ce! A, s-ar putea - subliniez, s-ar putea 
- să supravieţuiască pentru că e atâtde priceput în ceea ce face - a făcut, 
maibine zis - ceea ce a disprețuit din toată inima, dar ce se va întâmpla cu 
omul acesta şi cu creierul lui? Tu eşti expertul, doctore! Ce va rămâne din el 
când îi vor reveni toate amintirile? Şi mai bine să-i revină, astfel nu va reuşi să 
supravieţuiască! 

—Ţi-am mai spus, nu-ţi pot răspunde la această întrebare. 

— Eşti nemaipomenit, Mo! Tot ce ai tu sunt doar opinii atent formulate, 
dar nu răspunsuri, nici măcar unele prudente. Te ascunzi. Ar fi trebuit să fii 
economist. Ţi-ai ratat vocaţia! 

— Am ratat o mulţime de lucruri. Inclusiv avionul spre Hong Kong, 
aproape. 

Marie rămase nemişcată, ca lovită. Izbucni înplâns şi se repezi la Panov, 
îmbrăţişându-l. 

— Dumnezeule, îmi pare rău, Mo! lartă-mă, iartă-mă! 

— Eu sunt cel care ar trebui să-şi ceară scuze, a fost o acuzaţie ieftină, 
spuse psihiatrul. 

Îi dădu capul pe spate cu duioşie, mângâindu-i părul încărunţit. 

— Doamne, nu pot să sufăr peruca asta. 

— Nu e o perucă, doctore. 

— Printre toate diplomele pe care le-am obţinut nu s-a aflat niciodată 
una în cosmetică. 

— S-a aflat în schimb una în reparația picioarelor rănite. 

— Mai uşor decât a capetelor, crede-mă pe cuvânt. Telefonul sună. 
Marie rămase cu răsuflarea tăiată, iarPanov îşi întoarse încet capul înspre 


ţârâitul ostil. 
* 


* * 


— Mai încearcă odată asta,sau orice altceva şi eşti un om mort! răcni 
Bourne, strângându-şi dosul mâinii, unde carnea se învineţise de puterea 
loviturii. Asasinul, cu mâinile legate în față, sub mânecile hainei, se năpustise 
asupra uşii de la camera închiriată într-un hotel modest la care poposiseră şi 


reuşise să-i zdrobească lui Jason mâna stângă de toc. 

— Şi ce dracu’ vrei să fac? strigă englezul. Să intru în noapte agale şi 
zâmbitor, către plutonul de execuţie care mă aşteaptă? 

— Observ că ştii şi citate, spuse Bourne privindu-l pe asasin, care se 
ținea de coaste, în locul unde piciorul drept al lui Jason izbise cu violenţă. 
Poate că e timpul să te întreb de ce ţi-ai ales această meserie pe care eu n-am 
făcut-o niciodată cu adevărat. De ce? 

— Chiar te interesează, domnule Original? mormăi asasinul prăbuşindu- 
se într-un fotoliu uzat, de lângă perete. E rândul meu să întreb de ce. 

— Poate pentru că niciodată nu m-am înţeles pe mine însumi, zise David 
Webb. Sunt destul de conştient de lucrul acesta. 

— A, ştiu totul despre tine! Francezul nu a omis nimic. Marele “Delta” 
era nebun! Soţia şi copii îi fuseseră omorâţi în timp ce făceau baie într-un râu 
de lângă Phnom Penh de către un avion de război, presupus vietnamez. În cele 
din urmă a înnebunit, şi nimeni nu l-a mai putut stăpâni, dar nimănui nu i-a 
păsat pentru că el şi echipele pe care le conducea provocau mai multe 
stricăciuni decât cele mai multe trupe de gherilă puse la un loc. 
Comandamentul de la Saigon considera că acționau în mod sinucigaş dar, din 
punctul lor de vedere, cu cât mai sinucigaş cu atât mai bine. Te voiau pe tine 
şi gunoiul pe care-l aveai sub comandă distruşi odată pentru totdeauna. Nu 
voiau să te mai întorci viu. Deveniseşi o povară. 

Snake Lady, Snake Lady...vă vorbeşte un prieten, idioţilor! N- 
avețiprea mulţipe aici... Renunţaţi! Nu aveţi nici o şansă! 

— Ştiu, sau cel puţin cred că ştiu câte ceva din toate astea, spuse Webb. 
Te-am întrebat însă altceva. 

Ochii asasinului se măriră, în timp ce îşi cobora privirea asupra 
încheieturilor legate. Când vorbi, aproape în şoaptă, vocea îi răsuna ca un 
ecou ireal. 

— Pentru că eu sunt un psihopat, lua-te-ar dracu’! Am ştiut-o de când 
eram copil. Gândurile negre, cuţitele înfipte în animale doar pentru a le vedea 
privirile chinuite şi gurile schimonosite. Aveam unsprezece ani când am violat- 
o pe fiica unui vecin, fata vicarului, pentru că ştiam că nu va putea spune 
nimic. Apoi o prindeam din urmă pe stradă şi o conduceam până la şcoală. Mai 
târziu, la Oxford, am ţinut un coleg sub apă, aproape de suprafaţă, până când 
s-a înecat, şi asta numai ca să-i văd ochii holbaţi şi gura. După care, m-am 
înapoiat la ore, şi am excelat în nonsensuri pe care orice dobitoc le-ar fi putut 
spune. 

— N-ai cerut niciodată ajutorul cuiva? 

— Ajutor? Cu un nume ca Allcott-Price? 

— Allcott...? 

Împietrit, Bourne privi fix la prizonierul său. 

— Generalul Allcott-Price? Copilul minune al lui Montgomery din cel de- 
al doilea război mondial? Omul care a condus atacul lateral la Tobruk, şi mai 
târziu a trecut prin Italia şi Germania ca prin brânză? Patton al Angliei? 

— Nu mă născusem pe atunci, pentru numele lui Dumnezeu! Sunt rodul 


celei de-a treia soţii... poate chiar a patra, habar n-am. Nu s-a zgârcit în astfel 
de treburi, la femei vreau să spun. 

— D'Anjou spunea că nu i-ai dezvăluit niciodată numele adevărat, 

— Avea perfectă dreptate! Generalul, dându-şi peste cap brandy-ul în 
atât de renumitul său club din Saint James's a dat ordinul: “Omorâţi-l! 
Distrugeţi sămânţa putredă pentru ca numele lui să nu se afle niciodată. Nu e 
sânge din sângele meu, femeia care i-a dat viaţă a fost o târfă! “. Dar eu sunt 
sânge din sângele lui şi el o ştie prea bine. De altfel ştie şi de unde am 
moştenit apucăturile sadice, nenorocitul, pentru că amândoi avem o grămadă 
de medalii pentru că am făcut lucruri care ne plac la nebunie. 

— Deci ştia? Despre boala ta? 

— Ştia... ştie. M-a ţinut departe de Sandhurst - academia militară 
britanică, dacă nu ştiai - deoarece nu dorea să intru în prea iubita lui armată. 
S-a gândit că aş putea fi descoperit, şi i-aş mototoli imaginea. Era cât pe aci să 
facă apoplexie atunci când am intrat voluntar. Nu va avea o noapte liniştită 
până nu i se va transmite discret că sunt mort - şters, şi toate urmele 
dispărute. 

— De ce-mi spui mie toate astea? 

— Simplu, replică fostul luptător de comando, privind adânc în ochii lui 
Jason. După câte înţeleg eu, orice s-ar întâmpla, unul singur dintre noi va 
scăpa cu viaţă din toată afacerea asta. Bineînţeles că voi face tot posibilul să 
fiu eu acela, ţi-am mai spus-o o dată. Dar s-ar putea să nu fiu eu, căci nici tu 
nu eşti de colo, iar dacă va fi aşa, vei deţine un nume cu care să şochezi toată 
lumea asta blestemată, ba chiar să faci un ban frumos, ca să nu mai vorbesc 
de ce-ţi iese dacă o publici. 

— Atunci generalul va putea dormi liniştit tot restul vieţii. 

— Să doarmă? Mai degrabă să-şi zboare creierii! Nu m-ai ascultat atent. 
Am spus până nu i se va transmite discret, adică toate urmele vor fi şterse, şi 
nici un nume nu va ieşi la suprafaţă. Dar aşa, nimic nu va fi îngropat. Va ieşi 
totul la iveală. Eu ştiu bine cine sunt şi o accept. Unii din noi sunt pur şi 
simplu altfel. Hai să spunem antisociali. Sau violenţi. Sau putrezi pe 
dinăuntru. Singura diferenţă în ceea ce mă priveşte este că eu sunt destul de 
inteligent pentru a-mi da seama. 

— Şi o accepţi, spuse Bourne, rece. 

— Mai mult decât atât. Îmi place. Hai să privim totul din perspectiva 
mea. Dacă eu pierd şi povestea iese la iveală, se vor găsi atâţia care vor fi 
fericiţi să-mi ia locul, aşa cum ţi l-am luat eu ţie! Lumea asta e plină de Jason 
Bourne-i. Dă-le o idee, îndrumă-i într-o anumită direcţie, iar ei vor da năvală. 
În asta a constat geniul Francezului, nu înţelegi? 

— Înţeleg că totul e o porcărie. 

— Înţelegi mai multe decât credeam, atunci. Tot asta va înţelege şi 
generalul şi va trebui să trăiască cu imaginea asta, până moare. 

— Dacă el nu a vrut să te ajute ar fi trebuit să o faci tu însuţi. Eşti destul 
de deştept ca să fi înţeles atâta lucru. 

— Şi să dau cu piciorul distracţiei? Nici gând. În viaţă trebuie să-ţi 


urmezi drumul şi să profiţi cât mai mult, sperând că, într-o zi, o întâmplare 
fatală va pune capăt la tot, înainte de a fi pus la zid pentru ceea ce eşti în 
realitate. Eu mi-am găsit locul, însă acea întâmplare fatală nu s-a arătat încă. 
Din nefericire, concurenţa scoate la iveală ce-i mai bun în noi toţi, nu-i aşa? 
Supravieţuim tocmai pentru că un altul nu vrea asta... Şi apoi, fireşte, mai e şi 
băutura, care ne dă încredere în noi înşine, şi chiar curajul de-a face lucruri 
pe care altfel nu suntem siguri că le-am putea face. 

— Nu şi când lucrezi. 

— Bineînţeles că nu, dar, amintirile îţi rămân în minte şi numai whisky- 
ul îţi dă tăria pentru a continua. 

— Fals, spuse Jason Bourne. 

— Nu pe de a-ntregul, îl contrazise asasinul. Tăria o obţii din ce poţi. 

— Întotdeauna, în orice om există două personalităţi contradictorii, 
spuse Jason. Una pe care o cunoşti, iar cealaltă pe care n-o cunoşti sau nu vrei 
s-o cunoşti. 

— Fals! repetă englezul. Nu aş fi ceea ce sunt dacă nu mi-ar fi plăcut, şi 
nu te amăgi, domnule Original. Mai bine mi-ai trage un glonţ în cap, pentru că 
eu nu voi ezita s-o fac dacă voi avea ocazia. Dacă pot, am să te omor. 

— Îmi ceri mie să distrug partea din tine alături de care nu poţi trăi. 

— Încetează odată cu idioţeniile! Nu ştiu cum ţi se întâmplă ţie, dar mie 
viaţa asta îmi place. Am nevoie de felul ăsta de distracţie şi n-am de gând să 
trăiesc fără ea. 

— Îmi ceri, iar, acelaşi lucru. 

— Hei, mai du-te-n mă-ta! 

— Iarăşi. 

— Încetează! 

Asasinul se smuci din scaun. Jason făcu doi paşi şi ridică piciorul drept, 
izbindu-l în coaste şi aruncându-l la loc. Allcott-Price urlă de durere. 

— Nu te voi omori, domnule maior, spuse Bourne calm. Dar te voi face 
să regreţi că mai eşti încă în viaţă. 

— Îndeplineşte-mi o ultimă dorinţă, gemu prizonierul ţinându-se de piept 
cu mâinile legate. Până şi eu am făcut asta pentru victimele mele. Sunt în 
stare să accept un glonţ pe neaşteptate, dar nu gândul închisorii din Hong 
Kong. Or să mă spânzure noaptea târziu, pe întuneric, numai ca să facă totul 
oficial, ca la carte. Or să-mi pună frânghia de gât şi or să mă suie pe eşafod. 
Iar asta n-aş putea suporta. 

— Ţi-am mai spus şi înainte, răspunse Delta calm. Se prea poate să nu te 
aştepte asta. Eu nu tratez cu britanicii din Hong Kong. 

— Nu faci, ce? 

— Asta ai presupus tu, nu ţi-am spus o eu niciodată! 

— Minti! 

— Atunci eşti mai puţinînzestrat decât am crezut, ceea ce era oricum 
prea mult. 

— Ştiu. Nu sunt în stare să gândesc geometric. 

— E clar că nu poţi. 


— În cazul ăsta eşti ceea ce voi americanii, numiţi “un vânător de 
recompense”, şi lucrezi pe cont propriu. 

— Într-un fel, da. Şi am impresia că persoana care m-a trimis să te 
găsesc, intenţionează să te angajeze, nu să te ucidă. 

— Cerule mare... 

— Preţul meu însă a fost foarte mare. Inimaginabil de mare. 

— Deci aşa e, ai un contract. 

— Numaide data aceasta. Nu am putut refuza recompensa.Întinde-te pe 
pat. 

— Ce? 

— M-ai auzit. 

— Vreau să merg la toaletă. 

— Fireşte, replică Jason, îndreptându-se către uşa băii şi deschizând-o. 
Nu e activitatea mea favorită, dar te voi urmări. 

Asasinul se uşură iar Jason stătu cu arma îndreptată asupra sa. După ce 
termină, se înapoie în camera sărăcăcioasă a hotelului din cartierul sudic al 
Monkok-ului. 

— Treci pe pat, spuse Bourne din nou, gesticulând cu pistolul. Întinde-te 
cu faţa în jos şi desfă picioarele. 

—  Scumpului de la recepţie i-ar face plăcere să audă această 
conversaţie. 

— Poţi să-l suni mai târziu dacă vrei. Jos am spus! Repede! 

— Totdeauna eşti grăbit... 

— Mai grăbit decât vei înţelege tu vreodată. Jason răsuci rucsacul de pe 
podea şi-l puse pe pat; scoase frânghiile de nylon, în timp ce impostorul 
psihopat se întindea peste cuvertura slinoasă. Un minut şi jumătate mai 
târziu, avea gleznele legate strâns de barele metalice de la picioarele patului 
şi gâtul într-un laţ de sfoară albă, întinsă şi înodată de cele de la cap. În cele 
din urmă, Bourne trase faţa de pernă de sub capul asasinului şi i-o puse pe 
faţă, ca o glugă după care i-o legă acoperindu-i ochii şi urechile, dar lăsându-i 
gura liberă pentru a respira. Cu încheieturile mâinilor legate sub el, englezul 
era din nou imobilizat. Însă de data aceasta începu să-şi agite violent capul şi 
să caşte larg gura, spasmodic. Frica pusese stăpânire pe fostul maior Allcott- 
Price. Jason recunoscu semnele imediat, dar fără compasiune. 

Hotelul sordid pe care reuşise să-l găsească Bourne nu prezenta luxul 
unui telefon. Singura legătură cu lumea de afară era un ciocănit în uşă, care 
anunţa ori poliţia, ori un recepţioner plictisit, care te informa că dacă doreşti 
să reţii camera încă o oră, trebuie să plăteşti pentru încă o zi. Bourne traversă 
camera, se strecură în tăcere pe coridorul sărăcăcios şi se îndreptă către 
telefonul public aflat, după cum i se spusese, la capătul celălalt al holului. 

Memorase pe dinafară numărul de telefon aşteptând- s-ar fi rugat, dacă 
ar mai fi putut - ca momentul când o să-l formeze să vină mai repede. 
Introduse o monedă în aparat şi formă numărul, simțind sângele cum îi bubuie 
în tâmple. 

— Snake Lady! spuse în receptor pe un tonsec, egal. Snake Lady, 


Snake...! 

— Qiung, qing, se făcu auzită o voce pe fir, vorbind chinezeşte, rapid. 
Avem o defectiune temporară pe circuit. Reparaţia se va încheia în scurt timp. 
Acesta este un mesaj înregistrat... 

Jason închise telefonul; mii de gânduri fragmentate şi cioburi de imagini 
îl copleşiră. Se înapoie rapid pe coridorul slab luminat, pe lângă o prostituată 
care stătea în pragul unei uşi şi-şi număra banii. Fata îi zâmbi, ridicându-şi 
mâinile la nasturii bluzei; Jason clătină din cap şi se îndreptă spre camera sa. 
Aşteptă cinsprezece minute, stând în picioare, tăcut, lângă fereastră şi 
ascultând sunetele guturale care răzbăteau din gâtlejul prizonierului său. Se 
întoarse la uşă şi ieşi pentru a doua oară pe coridor, fără zgomot. Ajunse în 
cabina telefonică, introduse o monedă şi formă numărul. 

— Qing... 

Trânti receptorul cu mâinile tremurânde iar muşchii fălcilor i se 
contractară la gândul “mărfii” pe care o adusese în schimbul soţiei sale. Ridică 
receptorul pentru a treia oară şi, folosind o ultimă monedă, formă zero. 

— Centrala, începu el în chineză, este vorba de o urgenţă. Am neapărată 
nevoie să contactez pe cineva la numărul următor. 

Îi dictă centralistei numărul cu voce din ce în ce mai ascuţită, din cauza 
panicii abia controlate. Aud un mesaj care spune că e o problemă pe linie, însă 
aceasta este o urgenţă. 

— Un minut, vă rog. Voi încerca să vă fiu de ajutor. Urmară câteva clipe 
de tăcere. Fiecare secundă era umplută de ecoul din pieptul care îi vibra ca o 
tobă imensă. Tâmplele îi zvâcneau, gura şi gâtlejul i se uscaseră, arse ca de 
febră. 

— Linia este temporar nefolosibilă, domnule; spuse o a doua voce 
feminină. 

— O singură linie? Aceea? 

— Da, domnule. 

— Nu “mai multe linii de telefon”, defecte “din centrală”? 

— Aţi cerut centralistei un anumit număr, domnule. Nu ştiu nimic 
despre altele. Dacă mi le daţi, le verific cu plăcere. 

— Mesajul spunea că problema este a “centralei” şi dumneavoastră îmi 
spuneţi că o singură linie este defectă. Vreţi să spuneţi că nu puteţi confirma 
0... proastă funcţionare a centralei? 

— O ce? 

— Dacă mai multetelefoane nu funcţionează. Aveţi computere. Ele pot 
detecta orice defecţiune imediat. I-am spus centralistei cu care am vorbit 
prima oară că este o urgenţă! 

— Dacă este medicală, vă pot chema o ambulanţă. Dacă-mi puteţi da 
adresa dumneavoastră... 

— Vreau să ştiu dacă sunt mai multe telefoane care nu funcţionează sau 
numai unul! Trebuie să aflu neapărat! 

— Îmi va lua timp să aflu, domnule. Este trecut de nouă seara şi staţiile 
de reparare lucrează cu personal redus... 


— Dar vă pot spune dacă există în zonă vreun deranjament, fir-ar al 
naibii! 

— Vă rog, domnule. Nu sunt plătită ca să fiu insultată. 

— Iertaţi-mă, îmi pare rău! ... Adresa? Da, adresa! Care este adresa 
numărului pe care vi l-am dat? 

— Nu este publicată, domnule. 

— Dar o aveţi! 

— De fapt, nu, domnule.Legile confidenţialităţii sunt foarte stricte în 
Hong Kong. Ecranul computerului arată numai cuvântul “nepublicată”. 

— Repet! Este o problemă de viaţă şi de moarte! 

— Atunci lăsaţi-mă să vă dau numărul unui spital... A! vă rog aşteptaţi o 
clipă. Aţi avut dreptate. Ecranul arată acum că ultimele trei cifre ale 
numărului pe care mi l-aţi dat se suprapun, deci staţia de reparare încearcă să 
rezolve problema. 

— În ce zonă geografică? 

— Prefixul este “5”, prin urmare se află pe insula HongKong. 

— Mai exact! Cam unde pe insulă? 

— Cifrele numerelor telefonice nu au nici o legătură cu o anume stradă 
sau cartier.Mi-e teamă că nu vă pot ajuta mai mult. Numai dacă vreţi să-mi 
daţi adresa dumneavoastră, să vă trimit o ambulanţă. 

— Adresa mea...? spuse Jason zăpăcit, total epuizat. Nu, continuă el, nu 


cred că voi face asta. 
* 


* * 


Edward Newington McAllister se aplecă deasupra biroului în timp ce 
femeia punea receptorul la loc. Fața ei smeadă, specific orientală era în mod 
evident marcată. Subsecretarul de Stat închise telefonul de pe partea cealaltă 
a mesei, pe care se aflau un creion şi un carnet. Pe carnet era scrisă o adresă. 

— Ai fost de-a dreptul minunată, spuse el, atingând cu blândeţe braţul 
femeii. Îl avem. L-ai ţinut la telefon suficient de mult - mai mult chiar decât și- 
ar fi permis altădată - adresa s-a confirmat. Cel puțin clădirea, şi asta e 
suficient. Un hotel. 

— Vorbeşte foarte bine chinezeşte. Dialectul este nordic. Şi nu are 
încredere în mine. 

— N-are importanță. Vom posta oameni în jurul hotelului. La fiecare 
intrare şi ieşire. Se află pe o stradă numită Shek Lung. 

— Mai jos de Mongkok, în Yau Ma Ti, mai precis, spuse femeia. Probabil 
că are o singură intrare, pe unde gunoiul e scos în fiecare dimineaţă. 

— Trebuie să iau legătura cu Havilland, la spital. N-ar fi trebuit să se 
ducă! 

— Părea foarte neliniştit, spuse femeia. 

— Ultimele cuvinte, spuse McAllister, formând un număr de telefon. 
Informaţii vitale de la un om aflat pe moarte. Este normal: 

— Nu văînţeleg. 

Femeia se ridică de la birou, iar Subsecretarul se aşeză pe scaunul ei. 


— Sunt în stare să vă urmez instrucţiunile, însă nu vă înţeleg deloc. 

— Dumnezeule, uitasem. Trebuie să pleci acum. Ceea ce am de discutat 
este strict confidenţial...Ne-ai fost de mare ajutor şi pot să te asigur că îţi vom 
fi recunoscători, dar acum îmi pare rău, dar trebuie să-ţi cer să părăseşti 
camera. 

— Bucuroasă, domnule, spuse femeia, ieşind. 

— Urgent! strigă McAllister în telefon. Doresc să vorbesc cu 
ambasadorul, vă rog. Este foarte important! Nu, nu e nevoie de nici un nume, 
vă mulţumesc. Daţi-i un telefon de la care să putem discuta fără să audă 
nimeni. 

Subsecretarul începu să-şi maseze tâmpla stângă, apăsând din ce în ce 
mai tare, până auzi vocea lui Havilland. 

— Da, Edward? 

— A telefonat! A mers! Ştim unde se află! Într-un hotel din Yau Ma Ti. 

— Înconjuraţi-l, dar nu acţionaţi în nici un fel! Conklintrebuie neapărat 
să înţeleagă. Dacă simte că e ceva necurat la mijloc, nu va mai fi de partea 
noastră. lar dacă nu avem soţia, nu vom avea nici asasinul. Pentru numele lui 
Dumnezeu, să nu strici ceva, Edward! Lucrurile sunt foarte serioase - şi 
extrem de delicate. Astfel, “beyond-salvage” ar putea foarte bine să fie singura 
alternativă. 

— Nu sunt obişnuit cu astfel de cuvinte, domnule ambasador. 

Urmă o pauză pe fir, întreruptă de vocea glacială a lui Havilland. 

— A, ba da, Edward. Crâcneşti prea mult. Conklin a avut dreptate. Ai fi 
putut refuza de la bun început, în Sangre de Cristo în Colorado. Ai fi putut să 
nu te bagi, dar n-ai făcut-o, n-ai rezistat tentaţiei. În unele privinţe semeni cu 
mine. Amândoi gândim, mai mult şi mai bine ca alţii. Ne mândrim cu fiecare 
mişcare reuşită în acest joc de şah cu piese umane, ale cărui consecinţe pot fi 
îngrozitoare pentru unii, deoarece credem în ceva. Recunoaşte acest lucru, 
Edward - euo fac. E ca un drog. Şi, dacă te ajută, am să-ţi spun ce ţi-am mai 
spus odată: cineva trebuie să facă şi asta. 

— Nu mă interesează prelegerile care n-au nici o legătură cu subiectul, 
spuse McAllister. 

— Nici n-o să-ţi mai ţin vreuna. Tu procedează numai cum ţi-am spus. 
Asiguraţi toate ieşirile de la hotel, dar spune tuturor să nu acţioneze. Oriunde 
s-ar duce, Bourne trebuie urmărit discret, dar în nici un caz atacat. Trebuie să 


avem femeia înainte să luăm legătura cu el. 
* 


* * 


Morris Panov ridică receptorul. 

— Da? 

— A intervenit ceva,spuse Conklin rapid, dar calm. Havilland a părăsit 
sala de aşteptare pentru că a primit un telefon urgent. E ceva nou pe acolo? 

— Nu, nimic. Stăteam de vorbă. 

— Sunt îngrijorat. Mă tem că oamenii lui Havilland v-au găsit. 

— Iisuse, cum? 


— Verificând fiecare hotel în parte, în căutarea unui alb şchiop. 

— Ai mituit recepţionerul să nu spună nimic nimănui. l-ai spus că este 
vorba despre o întâlnire de afaceri strict confidențială - lucru perfect normal. 

— Pot şi ei să mituiască, şi să spună că este o problemă guvernamentală 
strict confidențială care poate aduce recompense generoase sau neplăceri 
nedorite. Ghici, care dintre ele are întâietate? 

— Cred că exagerezi, protestă psihiatrul, 

—Nu-mi pasă ce crezi tu, doctore, numai plecaţi de acolo. Acum. Lasă 
bagajul Mariei - dacă are vreunul. Părăsiţi hotelul cât puteţi de repede. 

— Şi unde să ne ducem? 

— Într-un loc cu cât mai multă lume, unde să vă pot găsi. 

— Un restaurant? 

— Au trecut prea mulţi ani şi ăştia, aici, le schimbă numele la fiecare 
douăzeci de minute. lar hotelurile nici nu intră în discuţie, sunt prea uşor de 
supravegheat. 

— Dacă ai dreptate, Alex, pierdem prea mult timp... 

— Mă gândesc! ... În regulă. Luaţi un taxi până la colţul lui Nathan Road 
cu Salisbury - m-ai auzit? Nathan şi Salisbury. Veţi vedea hotelul Peninsula, 
dar nu intraţi. Fâşia care o ia înspre nord se numeşte Golden Mile. Plimbaţi-vă 
în lungul ei, pe partea dreaptă, dar nu depăşiţi distanţa primelor patru 
cvartale. O să vă găsesc, cât de curând. 

— Am înţeles, spuse Panov. Nathan şi Salisbury, primele patru cvartale 
pe dreapta spre nord... Alex, eşti sigur că nu greşeşti? 

— Din două motive, răspunse Conklin. Primul este că Havilland nu mi-a 
cerut să-l însoțesc pentru a afla despre ce “urgenţă” era vorba - şi ăsta a fost 
aranjamentul nostru. Iar al doilea, dacă urgenţa nu vă privea pe tine şi Marie, 
înseamnă că Webb a stabilit legătura cu ei. În ambele cazuri n-am de gând să 
dau din mână singurul meu atu: pe Marie. Nu fără anumite garanţii. Şi nu 
domnului ambasador Raymond Havilland. Şi acum ştergeţi-o cât mai repede 


de acolo! 
* 


* * 


Ceva era în neregulă! Se petrecea ceva neobişnuit Bourne se înapoiase 
în camera sărăcăcioasă de hotel, iar acum stătea în picioare la marginea 
patului supraveghindu-şi prizonierul. Mişcările îi deveniseră mai pronunţate 
şi, trupul întins zvâcnea la fiecare mişcare nervoasă. Ce se întâmpla? De ce-l 
obseda atâta conversaţia aceea telefonică? Telefonista îi răspunse amabil şi îşi 
dăduse toată silinţa să-l ajute; îi tolerase chiar şi tonul nepoliticos şi atunci, ce 
putea fi? Deodată, cuvintele de mult uitate îi veniră în minte. Cuvintele spuse 
de o centralistă de demult fără chip, doar o voce. 

— V-am cerut numărul consulatului iranian. 

—E în cartea de telefon. Centrala e ocupată, n-avem timp de cercetări. 
Clic. Linie moartă. 

Asta era! Centralistele din Hong Kong erau cunoscute ca cele mai 
expeditive din întreaga lume. Nu pierdeau timpul, oricât de insistenţi ar fi fost 


clienţii. Munca în această metropolă financiară, congestionată, încrâncenată, 
n-ar fi permis-o. Nu ştiu despre alte numere telefonice. Dacă mi le dați, vă 
verific cu plăcere... Numai dacă-mi daţi adresa dumneavoastră... Adresa! Şi 
fără să realizeze sensul întrebării, răspunse instinctiv. Nu, nu cred că voi face 
aceasta. Dinlăuntrul său alarma fusese trasă. 

O urmă'Conversaţia durase destul, pentru a repera electronic locul de 
unde se stabilise legătura! Telefoanele publice sunt cel mai greu de localizat. 
Cartierul se determină primul; apoi sectorul şi în cele din urmă clădirea însăşi, 
însă între primul şi ultimul pas erau numai câteva minute. Durase convorbirea 
destul de mult? Jason încercă să o reconstruiască în minte. Concentrându-se 
intens, încercă să recapituleze ritmul cuvintelor; ori de câte ori el îl mărea, 
telefonista începea să vorbească mai rar. Îmi va lua timp...De fapt, nu, 
domnule. Legile confidenţialităţii sunt foarte stricte în Hong Kong- o întreagă 
prelegere. A, vă rog aşteptaţi. Ați avut dreptate... ecranul arată acum - o 
explicaţie în plus, pentru a câştiga timpul necesar. Timpul! Cum de a putut să 
se lase dus? Cât? 

Nouăzeci de secunde - două minute cel mult. Îndeajuns pentru a localiza 
un cartier, posibil un sector, dar probabil insuficient pentru a repera un 
anume telefon din miile existente. 

Oamenii taipanului - dacă exista într-adevăr un astfel de taipan uriaş, 
obez - ar fi putut da de urma hotelului, dar era foarte puţin probabil să fi 
reperat telefonul ori etajul. Iar dacă îi luaseră urma şi descoperiseră hotelul 
urma să le ia destul timp pentru a ajunge în sudul Mongkok-ului, presupunând 
că erau înHong Kong, după cum arăta prefixul telefonic. Cuvântul cheie în 
momentul de faţă era viteza. 

— Ochii îţi rămân acoperiţi, domnule maior, însă te vei putea mişca, 
spuse el asasinului în timp ce îi desfăcea cu repeziciune căluşul şi nodurile de 
la barele metalice ale patului şi făcea ghem cele trei frânghii de nylon, 
îndesându-le în haina impostorului. 

— Ce! Ce-ai spus? 

Bourne ridică glasul. 

— Ridică-te. leşim la plimbare. 

Jason apucă rucsacul, deschise uşa şi verifică holul. Un beţiv se poticni 
în faţa unei camere de pe partea stângă şi intră trântind uşa în urma lui. 
Coridorul din dreapta era gol până în capăt, la telefon şi la ieşirea de incendiu. 

—  Mişcă-te, ordonă Bourne, împingându-şi prizonierul. Ieşirea de 
incendiu ar fi fost respinsă de orice membru al vreunei societăţi de asigurare 
de la prima vedere. Metalul era ruginit şi balustradele se îndoiau la cea mai 
mică apăsare. Totuşi, dacă ducea în jos spre un loc întunecos fără să se 
prăbuşească, restul nu mai conta. Jason îl apucă pe impostor de reverul 
hainei, conducându-l pe scările metalice până la primul palier. Dedesubt se 
afla o scară mobilă frântă, întinsă pe jumătate către aleea de jos. Distanţa de 
doi metri era uşor de sărit şi, mult mai important, de escaladat la loc. 

— Somn uşor, spuse Bourne, izbindu-i asasinului un pumn în ceafă. 
Acesta se prăbuşi greoi pe trepte, iar Bourne îl legă strâns de balustradă şi-i 


acoperi gura strângându-i bine căluşul. 

Bourne cobori până la capătul scării mobile, lăsându-se să cadă în aleea 
strâmtă numai cu câteva secunde înainte ca trei bărbaţi să-şi facă apariţia în 
fugă de după colţul străzii aglomerate. Gâfâind, se înghesuiră în faţa unei uşi; 
Jason rămase în genunchi, neobservat. Dincolo de intrarea aleii un alt grup îşi 
făcu apariţia în goană, cu strigăte furioase. Primii trei veniţi ieşiră din cadrul 
întunecat al uşii şi se repeziră în direcţia opusă, fugind de urmăritori. 

Bourne se ridică şi se îndreptă rapid spre capătul aleii, privind înapoi 
către scara de incendiu. Asasinul nu se vedea. 

Se ciocni în acelaşi timp de doi bărbaţi care alergau. Ricoşă din ei într- 
un zid şi presupuse că tinerii făceau parte din grupul de urmăritori. Unul 
dintre ei însă ţinea ameninţător un cuţit în mână. Jason nu dorea o asemenea 
confruntare, nu şi-o putea permite! Înainte ca tânărul să-şi fi dat seama ce se 
întâmplă, Bourne se aruncă spre el şi-i apucă violent încheietura mâinii, pe 
care i-o răsuci până când, cu un țipăt de durere, lăsă să-i cadă lama. 

— Căraţi-vă de aici! strigă Jason într-o cantoneză aspră. Sunteţi mici şi 
proşti. Dacă mai prindem pe vreunul dintre voi pe aici, ajungeţi acasă pe 
targă! Căraţi-vă, am spus! 

— Aiya! 

— Noi căutăm hoţi! Din Nord! Ăştia fură. 

— Plecaţi! 

Tinerii se împrăştiară pe alee, dispărând în strada nu prea aglomerată 
din Yau Ma Ti. Bourne îşi scutură mâna, cea pe care asasinul încercase să i-o 
zdrobească de cadrul uşii de la hotel. În viteză uitase de durere; era modul cel 
mai bun de a o tolera. 

Zgomote. Ridică privirea. Două limuzine întunecate se apropiau în viteză 
dinspre Shek L.ong Street; se opriră în faţa hotelului. Ambele miroseau de la o 
poştă a maşini oficiale. Jason urmări neliniştit bărbaţii care ieşeau; doi din 
prima, trei din cea din spate. 

Of Dumnezeule, Marie! Pierdem! Am reuşit să distrug totul! 

Se aştepta ca cei cinci bărbaţi să se repeadă în hotel, să-i interogheze pe 
recepţioneri, să ocupe poziţii şi să acţioneze. Vor afla că ocupanţii camerei 
301 nu fuseseră văzuţi părăsind clădirea; prin urmare ar trebui să se găsească 
sus. Vor pătrunde cu forţa în cameră în mai puţin de un minut, şi vor 
descoperi ieşirea de incendiu câteva secunde mai târziu! Era oare în stare? 
Putea să se caţere înapoi, să-l dezlege pe englez, să-l coboare în alee şi apoi să 
scape? Trebuia! Aruncă o ultimă privire împrejur înainte să se repeadă înspre 
scara ce atârna. 

Apoi se opri. Ceva era în neregulă - ceva neaşteptat, total neaşteptat. 
Primul bărbat din maşina din faţă îşi scoase haina de la costum şi îşi desfăcu 
cravata. Apoi îşi plimbă mâna prin păr, răvăşindu-şi-l şi se îndreptă - 
clătinându-se - către intrarea hotelului. Cei patru care-l însoțeau se 
împrăştiară cu ochii la ferestrele clădirii, doi spre dreapta, doi spre stânga 
unde se afla el. Ce se întâmpla? Oamenii aceştia nu acționau oficial. Aveau 
comportamentul unor criminali, al unor mafioţi pe cale de a săvârşi un 


asasinat care nu trebuia să li se atribuie - o capcană pentru alţii. Dumnezeule, 
se înşelase oare Alex Conklin atunci,la aeroportul Dulles, în Washington? 

Joacă scenariul pe care ţi l-au impus. Poţi încă s-o faci, Delta. 

Nu mai era timp. Nu mai era timp de gândire. Cei doi bărbaţi ce se 
îndreptau către locul unde se afla el descoperiseră aleea. O luară la fugă - 
înspre alee, înspre “marfa” lui, înspre distrugerea şi moartea a tot ceea ce 
Jason preţuia în această lume putredă pe care ar fi părăsit-o bucuros dacă nu 
ar fi fost Marie. 

Secundele se comprimară în fracțiuni de secunde de violenţă 
premeditată, acceptată. David Webb fu redus din nou la tăcere şi Jason 
Bourne preluă încă o dată complet comanda. Pleacă! Asta e tot ce ne-a mai 
rămas! 

Primul bărbat se prăbuşi la pământ cu coşul pieptului zdrobit şi vocea 
retezată de forţa unei lovituri în gâtlej. Cel de-al doilea avu parte de tratament 
preferenţial. Era important ca el să rămână conştient. Apoi Bourne îi trase pe 
amândoi spre partea mai ferită a aleii; le sfâşie hainele cu cuțitul, după care le 
legă picioarele şi mâinile cu fâşii de îmbrăcăminte. 

Cu braţele imobilizate şi lama cuţitului crestându-i pielea dimprejurul 
ochiului stâng, cel de-al doilea bărbat auzi ultimatumul lui Bourne: 

— Soţia mea! Unde este? Acum îmi spui! Sau îţi pierzi un ochi, apoi pe 
celălalt! Te măcelăresc, nemernicule! 

Îi smulse căluşul. 

— Nu ţi suntem duşmani, Zhangfu! strigă orientalul în engleză, folosind 
echivalentul cantonez, al cuvântului “soţ”. Am încercat să o găsim! O căutăm 
pretutindeni! 

Jason privi fix înspre omul de jos. Cuţitul începu să-i tremure în mână şi 
tâmplele să-i zvâcnească. Universul în jurul lui stătea să explodeze şi cerul să 
se scurgă într-o ploaie de foc şi de suferinţă inimaginabile. 

— Marie! urlă el. Ce-aţi făcut cu ea? Mi s-au dat garanţii! Vi-l aduc pe 
cel care-l doriţi şi îmi înapoiaţi soţia! Trebuia să-iaud vocea la telefon, dar 
telefonul nu funcţionează! În schimb sunt pus sub urmărire şi, dintr-o dată, voi 
vă aflaţi aici iar soţia mea nu! Unde este? 

— Dacă am şti, s-ar afla cu noi. 

— Mincinosule! răcni Bourne disperat. 

— Nu vă mint, domnule, nu vreau să fiu ucis, pentru că nu v-am minţit. A 
fugit din spital. 

— Din spital? 

— A fost bolnavă. Doctorul a insistat. Eram acolo, la uşa camerei ei, o 
păzeam! Era slăbită, totuşi a reuşit să fugă... 

— Oh, Christoase! Bolnavă? Slăbită? Singură în Hong Kong? 
Dumnezeule, aţi omorât-o! 

— Nu, domnule! Aveam ordin să îi asigurăm tot confortul... 

— Ordinele voastre! spuse Jason Bourne rece. Dar nu ale taipanului 
vostru. El urma alte ordine, ordine date înainte. La Zurich, la Paris şi pe 
strada 71 din New York. Eu am fost acolo, noi am fost acolo. Şi acum aţi 


omorât-o. M-aţi folosit cum aţi făcut-o şi altădată şi, când aţi crezut că s-a 
sfârşit totul, aţi luat-o de lângă mine. Ce înseamnă “moartea unei alte fiice a 
lui Dumnezeu”? Tăcerea este totul. 

Brusc Jason apucă violent faţa omului cu mâna stângă, ţinând cuțitul în 
dreapta. 

— Cine este individul obez? Spune-mi, sau îţi înfig lama în ochi! Cine 
este taipanul? 

— Nu este un taipan! Este un ofiţer mult respectat în Hong Kong, cu 
studiile făcute în Anglia. Lucrează cu compatrioţii voştrii, americani. E în 
serviciu de contraspionaj. 

— Sunt convins... De la început a fost aceeaşi schemă. Numai că de data 
aceasta n-a fost Carlos, ci eu. Eu am fost cel mutat pe tabla de şah până când 
am luat-o pe urma celui ce mi-a preluat identitatea - o continuare a legendei 
Bourne, un om numit Bourne. Când îl aduce, ucideţi-l. Şi ucideţi-o şi pe ea. 
Ştiu prea multe, amândoi. 

— Nu! strigă orientalul cu fruntea plină de broboane de sudoare, privind 
lama ce-i apăsa faţa. Nouă ni se spune foarte puţin, dar n-am auzit nimic de 
genul ăsta! 

— Atunci, ce căutaţi aici? întrebă Jason aspru. 

— Pentru supraveghere, vă jur! Asta e tot! 

— Până când apar ucigaşii? spuse Bourne glacial. Astfel încât costumele 
şi cămăşile voastre albe să rămână curate, nici un indiciu să nu ducă până la 
oamenii fără nume şi fără chip pentru care lucraţi? 

— Greşiţi! Nu suntem astfel de oameni, superiorii noştri nu sunt aşa! 

—Ţi-am spus, am mai fost acolo. Toţi sunteţi aşa, crede-mă... Acum 
spune-mi. Nimeni nu conduce o operaţiune ca aceasta fără o bază secretă. 
Unde se află? 

— Nu vă înţeleg. 

— Cartierul general sau baza, sau o casă “sterilă” ori centrul de 
comandă, indiferent cum îi spuneţi. Unde este? 

— Vă rog, nu pot... 

— Ba poţi. Şi o vei face. Dacă nu, te las orb. Acum îmi spui! 

— Am o soţie, am copii! 

— Şi eu am avut. Dar încep să-mi pierd răbdarea. 

Jason se opri, slăbind uşor presiunea lamei. 

— Pe de altă parte, dacă eşti atât de sigur că ai dreptate că superiorii tăi 
nu sunt ceea ce spun eu că sunt, care e problema? Putem ajunge lao 
înţelegere. 

— Da! ţipă omul, înfricoşat. O înţelegere! Sunt oameni cumsecade. Nu-ţi 
vor face nici un rău! 

— Nu vor avea ocazia, şopti Bourne. 

— Poftim? 

— Nimic. Unde este? Unde se află acest cartier general atât de retras şi 
liniştit? Haide! 

— Victoria Peak! spuse agentul îngrozit. A douăsprezecea clădire pe 


dreapta, cu ziduri înalte... 

Bourne îşi întipări în minte descrierea locuinţei - o reşedinţă liniştită, 
supravegheată, între alte reşedinţe dintr-un cartier înstărit. Auzise ceea ce 
voia să audă, numai avea nevoie de altceva. Cu mânerul greu de os al cuţitului 
îl lovi pe agent în cap, îi puse la loc căluşul şi se ridică în picioare. Privi spre 
scara de incendiu, la conturul abia distins al trupului asasinului. 

Îl voiau pe Jason Bourne şi erau gata să-l ucidă pentru a-l obţine. Vor 
avea doi Jason Bourne şi vor muri pentru minciunile lor. 


CAPITOLUL 31 


Ambasadorul Havilland îl întâlni pe Conklin pe coridorul spitalului. 
Decizia diplomatului de a vorbi cu agentul C.I.A. în holul aglomerat fusese 
dictată de faptul că, astfel, Conklin nu putea declanşa o discuţie prea aprinsă. 
Discuţia lor va fi dură, dar reţinută; ambasadorul putea să se facă mai bine 
înţeles în aceste condiţii. 

— A apărut Bourne, spuse Havilland. 

— Hai să ieşim afară, spuse Conklin. 

— Nu putem, răspunse diplomatul. Lin poate să moară în orice clipă sau 
poate or să ne lase să-l vedem curând. Nu putem scăpa prilejul, iar doctorul 
ştie că ne aflăm aici. 

— Atunci să intrăm. 

— Mai sunt încăcinci persoane în camera de gardă. Cred că vrei să audă 
ceea ce avem de discutat la fel de puţin pe cât vreau şi eu. 

— Christoase, ştii bine să-ţi acoperi spatele, nu-i aşa? 

— Trebuie să mă gândesc la noi toţi. Nu la doi sau la trei, ci la toţi. 

— Ce doreşti de la mine? 

— Femeia, desigur. Ştii foarte bine. 

— Ştiu - fireşte. Ce eşti gata să-mi oferi în schimb? 

— Dumnezeule, peJason Bourne! 

— Eu îl vreau pe David Webb. Vreau să ştiu că e în viaţă şi în siguranţă 
în Hong Kong. Vreau să-l văd cu ochii mei. 

— Asta este imposibil. 

— Atunci poate-mi spui de ce. 

— Înainte de a se arăta, vrea să vorbească cu soţia lui la un interval de 
treizeci de secunde după stabilirea contactului telefonic. Aceasta este 
înţelegerea. 

— Dar ai spus că ai stabilit legătura! 

— El da. Noi nu. Nu ne-am putut-o permite fără a o avea pe Marie Webb 
lângă telefon. 

— Nu-nţeleg! spuse Conklin nervos. 

— Îşi avea propriile condiţii, ceea ce este de înţeles. Aţi fost amândoi... 

— Care erau condiţiile? îl întrerupse agentul C.I.A. 

— Dacă face apelul telefonic, înseamnă că îl are pe impostor - asta a fost 
înţelegerea bilaterală. 

— Bilaterală?? 

— Ambele părţi au fost de acord. 

— Ştiu ce înseamnă! Doar că mă exasperezi! 

— Nuridica tonul... Condiţia lui era că dacă n-o aducem pe Marie la 
telefon în decursul a treizeci de secunde, vom auzi o împuşcătură, ceea ce 
înseamnă că asasinul este mort, ucis de Bourne. 

— Bravo, Delta! spuse Conklin, aproape zâmbind. Presupun că a stabilit 


unloc de întâlnire, am dreptate? 

— Da, spuse Havilland întunecat. Un loc pentru efectuarea schimbului 
va fi stabilit de ambele părţi... 

— Nu bilateral? 

— Încetează! ... Va putea să-şi vadă soţia neînsoţită de nimeni, complet 
liberă. Când s-a convins, se va arăta cu prizonierul iar schimbul va fi făcut. 
Totul trebuie să se petreacă în câteva minute, nu mai mult de o jumătate de 
oră. 

— Dar dacă n-aţi răspuns, de unde ştiţi că a apărut? 

— Lin a stabilit o linie specială, cu derivație în Victoria Peak. I s-a spus 
că linia este temporar defectă, iar când a încercat să verifice - ceea ce, 
datorită împrejurărilor era normal să facă i s-a făcut legătura cu Victoria Peak. 
L-am ţinut îndeajuns pe fir pentru a putea localiza telefonul public de unde 
vorbea. Ştim unde se află. Oamenii noştri sunt pe drum, cu ordinul de a 
încercui clădirea şi de a nu acţiona în nici un fel. Dacă vede sau simte ceva, 
are să-l ucidă pe celălalt. 

— O cursă? Alex studie chipul diplomatului fără pic de bunăvoință. V-a 
lăsat să-l ţineţi de vorbă suficient ca să-i luaţi urma? 

— Se află într-o stare de tensiune maximă, ne-am bazat pe acest lucru. 

— Webb, poate, spuse Conklin. Nu însă şi Delta. Nu, dacă mai 
raţionează vreun pic. 

— Va suna în continuare, insistă Havilland. Nu are altă soluţie. 

— Poate da, poate nu. Cât timp a trecut de la ultimul apel? 

— Douăsprezece minute, răspunse ambasadorul, privindu-şi ceasul. 

— Şi de la primul? 

— Cam o jumătate de oră. 

— Şi ori de câte ori sună, eşti informat? 

— Da. Informaţia îi este apoi transmisă lui McAllister. 

— Telefonează i şi vezi dacă Bourne a încercat din nou. 

— De ce? 

— Pentru că, după cum ai spus, se află într-o stare de tensiune maximă 
şi va continua să sune. Nu se poate abţine. 

— Ce vrei să spui? 

— Că s-ar putea să fi făcut o greşeală. 

— Unde? Cum? 

— Nu ştiu,însă îl cunosc pe Delta. 

— Ce ar putea face dacă nu obţine legătura cu noi? 

— Să omoare, spuse Alex simplu. 

Havilland se întoarse, privi în lungul holului aglomerat, şi se îndreptă 
către masa de recepţie a etajului. Se adresă rapid unei asistente; ea dădu din 
cap şi el ridică receptorul unui telefon. Vorbi câteva secunde apoi închise. 
Încruntat se întoarse alături de Conklin. 

— E ciudat, remarcă el. McAllister e de acord cu tine. Edward s-a 
aşteptat ca Bourne să sune la fiecare cinci minute, cel mult. 

— Da? 


— I s-a dat să înţeleagă că echipele de reparaţii ar putea să îndrepte 
situaţia în orice moment. 

Ambasadorul clătină din cap, ca şi când ar fi îndepărtat o ipoteză 
imposibilă. 

— Suntem toţi prea încordaţi. Ar putea fi o mulţime de explicaţii, 
începând cu lipsa firelor de telefon şi sfârşind cu o durere de burtă. 

Uşa rezervei se deschise şi apăru doctorul englez. 

— Domnule ambasador? 

— Lin? 

— Un om remarcabil. Ceea ce a suportat el ar fi putut ucide şi un cal 
dar, cu toate că sunt de aproximativ aceeaşi mărime, un cal nu-şi poate 
manifesta dorinţa de a trăi. 

— Putem să-l vedem? 

— N-ar avea nici un sens, este încă inconştient. Mişcă, din când în când, 
dar nu e câtuşi de puţin coerent. Fiecare minut trecut cu bine e o victorie şi 
un semn bun. 

— Înţelegeţi cât de urgent este să discutăm cu el, nu-i aşa? 

— Da, domnule Havilland, înţeleg. Poate mai bine decât credeţi. Ştiţi că 
eu am fost responsabil de fuga femeii. 

— Bineînţeles că ştiu, spuse diplomatul. Mi s-a spus, de asemenea, că 
dacă a putut să vă păcălească pe dumneavoastră,probabil ar fi făcut acelaşi 
lucru cu cel mai bun internist din clinica Mayo. 

— Asta nu e sigur, dar îmi place să cred că sunt competent, în schimb, 
acum mă simt ca un idiot. O să fac tot ce-mi stă în putinţă pentru a vă ajuta pe 
dumneavoastră şi pe bunul meu prieten, domnul maior Lin. Pentru că 
diagnosticul a fost al meu şi greşeala tot a mea, nu a lui. Dacă reuşeşte să 
reziste încă o oră, am convingerea că are şanse să trăiască. Şi dacă e aşa, veţi 
putea să-i puneţi oricâte întrebări doriţi, atâta timp cât sunt simple şi concise. 
Iar dacă situaţia evoluează în rău şi ajung la concluzia că nu mai putem spera 
să trăiască, de asemenea vă voi chema. 

— E bine. Vă mulţumesc, doctore. 

— Este datoria mea să o fac şi exact ceea ce ar dori Lin. Mă întorc la el 
acum. 

Aşteptarea începu. Havilland şi Alex Conklin ajunseră la propria lor 
înţelegere bilaterală. Când Bourne va încerca din nou să obţină legătura, i se 
va spune că linia va fi liberă în douăzeci de minute. În acel interval Conklin va 
fi condus la casa “sterilă” din Victoria Peak, pregătit să răspundă la apel. El va 
stabili împrejurările în care se va efectua schimbul, şi îi va spune lui David că 
Marie se află în siguranţă, cu Morris Panov. Cei doi se întoarseră în faţa 
rezervei poliţiei şi se aşezară; cu fiecare minut, tensiunea creştea. 

Minutele deveniră sferturi de oră iar acestea, la rândul lor, ore. 

De trei ori ambasadorul telefonă în Victoria Peak pentru a se interesa 
dacă primiseră vreo veste. Nu primiseră. De două ori doctorul ieşi pentru a 
raporta starea sănătăţii lui Lin. Era neschimbată, fapt care făcea loc speranţei 
mai degrabă decât disperării. Telefonul sună o dată, şi amândoi, Havilland şi 


Conklin, îşi întoarseră brusc capetele spre el, cu ochii aţintiţi la asistenta care 
răspunsese calm. Apelul nu era pentru ambasador. Tensiunea între cei doi 
crescu; din când în când se priveau cu aceeaşi nelinişte, cu acelaşi mesaj în 
ochi. Ceva era în neregulă. Ceva nu funcționase normal. Un doctor chinez îşi 
făcu apariţia şi se apropie de doi oameni aflaţi în spatele camerei, o femeie 
tânără şi un preot; le vorbi reţinut. Femeia ţipă, apoi suspină şi se prăbuşi în 
braţele protectoare ale preotului. Apoi fu condusă pentru a-şi lua un ultim 
bun-rămas de la soţul ei. 

Linişte. 

Telefonul sună din nou, şi din nou diplomatul şi agentulCIA priviră spre 
recepţie. 

— Domnule ambasador, spuse asistenta, este pentru dumneavoastră. 
Domnul spune că este foarte urgent. 

Havilland se sculă şi se repezi spre birou, mulţumind în timp ce ridica 
receptorul. 

Ceva se întâmplase. Conklin urmărea scena, o scenă pe care nu crezuse 
că o va vedea vreodată. Faţa obosită a diplomatului căpătă brusc o paloare 
cadaverică, buzele subţiri i se desfăcură, sprâncenele întunecate se arcuiră, 
ochii i se măriră privind în gol. Se întoarse şi i se adresă lui Alex, cu vocea 
sugrumată de spaimă. 

— Bourne a fugit. Impostorul a dispărut împreună cu el. Doi dintre 
oamenii noştri au fost găsiţi legaţi şi răniţi grav. 

Se întoarse către telefon, mijindu-şi ochii în timp ce asculta. 

— Dumnezeule mare! strigă el, răsucindu-se înapoi spre Conklin. 


Dar agentul CIA nu se mai afla acolo. 
x 


* * 


David Webb dispăruse, dar Jason Bourne rămăsese. Era acum mai mult, 
şi în acelaşi timp, mai puţin decât un vânător pe urmele Şacalului. Redevenise 
Delta, fiara ce dorea numai răzbunare pentru o parte nepreţuită a fiinţei sale 
care-i fusese încă o dată răpită şi, ca orice animal de pradă, avea un singur 
gând: să ucidă. Mişcările îi veneau instinctiv, deciziile îi erau precise şi rapide, 
ţelurile ucigaşe. Cu ochii aţintiţi asupra prăzii, creierul său căpătase ceva 
animalic. 

Răscoli străzile mizere ale cartierului Yau Ma Ti, târând după sine 
prizonierul legat, găsind ceea ce dorea să găsească, plătind mii de dolari 
pentru lucruri ce valorau a mia parte din cât plătea el. Ştirea se răspândi în 
tot Mongkok-ul, că un bărbat ciudat urmat de un altul, legat, ce părea că se 
teme pentru viaţa sa, dădea târcoale. Alte uşi i se deschiseră, uşi rezervate 
pentru cei dornici să obţină mărfuri de contrabandă - droguri, prostituate 
exportate, bijuterii, aur şi dispozitive de distrugere, înşelăciune şi moarte - 
alături de avertismente exagerate, toate însoţind imaginea acestui om 
obsedat, care purta la el mari sume de bani. 

Este un maniac, este alb şi omoară fărăprea multă vorbă.Se spune că a 
despicat beregățile a doi care nu s-au comportat cinstit faţă de el S-a auzit de 


asemeni că un Zhongguo ren a fost împuşcat mortal deoarece l-a înşelat într- 
un târg important. Este nebun. Daţi-i ce doreşte. Plăteşte cu bani gheaţă. Cui 
îi pasă? Nu este problema noastră. Să vină. Lăsaţi-l să se ducă. Numai luaţi-i 
banii. 

La miezul nopţii, Delta achiziţionase tot ce-i trebuia pentru desfăşurarea 
acţiunilor sale devastatoare. Succesul era lucrul cel mai important acum. 
Trebuia să reuşească. 

Unde se afla Ecoul? Avea nevoie de el Ecoul îi purta întotdeauna noroc! 

Ecoul era mort, ucis de către un fanatic într-un sanctuar de păsări, în 
pădure. Amintiri. 

Ecoul. 

Marie. 

Îi voi omori până la ultimul pentru ce v-au făcut! 

Opri un taxi în Mongkok şi, arătându-i banii şoferului, îi ceru să coboare. 

— Da, ce este, domnule? întrebă omul într-o engleză greoaie. 

— Cât ceri pentru maşină? spuse Delta. 

— Nu înţeleg. 

— Cât? Bani! Pentru maşină! 

— Eşti feng kuang! 

— Bu! strigă Delta, spunându-i şoferului că nu este nebun. Cu cât o dai? 
continuă el în chineză. Mâine dimineaţă poţi să spui că ţi-a fost furată. O va 
găsi poliţia. 

— Este singurul meu mod de a-mi câştiga existenţa şi trebuie să întreţin 
o familie numeroasă. Eşti nebun! 

— Patru mii de dolari americani, ţi-ar conveni? 

— Aiya. la-o! 

— Kuai! zise Jason, spunându-i omului să se grăbească. Ajută-mă să-mi 
instalez amicul. Îl apucă tremuratul şi trebuie legat să nu se lovească. 

Proprietarul taxiului, cu ochii la bancnotele din mâna lui Bourne, îl ajută 
să-l arunce pe asasin pe locurile din spate, şi îl ţinu în timp ce americanul îi 
lega frânghiile de nylon în jurul gleznelor, genunchilor şi coatelor şi-l lega din 
nou la ochi. Neputând înţelege ce se vorbea în chineză, prizonierului nu-i 
rămânea decât să reziste în mod pasiv. Nu era numai durerea ce îi săgeta 
încheieturile mâinilor la fiecare mişcare de împotrivire, dar şi ceea ce văzu pe 
chipul celui care-l luase captiv. O schimbare se produsese în interiorul fiinţei 
lui Jason Bourne; intrase într-o altă lume, o lume mult mai întunecată. Dorinţa 
de a ucide se simţea în lungile perioade de tăcere şi în privirea sa. 

În timp ce conducea prin tunelul aglomerat care face legătura între 
Kowloon şi Hong Kong, Delta îşi contura planul de bătaie, anticipând 
obstacolele pe care le va întâmpina şi contramăsurile pe care le va adopta. 
Totul era la dimensiuni exagerate, iar el se pregătea pentru tot ce putea fi mai 
Tău. 

Procedase la fel în junglele Tam Quan-ului. Nu existase nici un amănunt 
pe care să nu-lfi luat în considerare, şi izbutise să salveze vieţile tuturor celor 
care se aflau împreună cu el - toţi în afară de unul singur. Un gunoi, un om 


fără suflet ce trăia numai pentru aur, un trădător care şi-ar fi vândut 
camarazii pentru micul său profit. Atunci începuse totul în junglele Tam Quan- 
ului. Delta îl condamnase şi îl executase, îi zburase creierii cu un glonţ, în 
vreme ce acesta se afla lângă un radio, transmițând poziţia unde se găseau. 
Gunoiul era un om din Meduza numit Jason Bourne, lăsat să putrezească în 
junglele Tam Quan-ului. El a fost începutul nebuniei. Totuşi, Delta îi salvase pe 
toți ceilalţi, inclusiv un frate de care nu-şi mai putea aduce aminte. Îi purtase 
de-a lungul a două sute de mile de teritoriul inamic, deoarece studiase 
posibilitățile şi îşi imaginase imposibilităţile - ultima categorie mult mai 
importantă pentru reuşita lor pentru că ele se întâmplaseră, dar mintea sa era 
pregătită să facă faţă neaşteptatului. Acum era acelaşi lucru. Nu putea exista 
nici un obstacol pe care să nu-l poată depăşi în Victoria Peak. Morţii trebuie 
să-i răspunzi cu moartea. 

Zări zidurile înalte ale proprietăţii şi trecu nepăsător pe lângă ele, cum 
ar fi făcut-o orice turist nesigur de drumul pe care îl avea de urmat. Descoperi 
reflectoarele camuflate şi văzu sârma ghimpată încolăcită pe creasta zidului. 
Doi paznici stăteau în spatele porţii uriaşe, ascunşi în umbră. O greşeală: 
uniformele le erau mult mai vizibile, săreau în ochi imediat. Zidul se termina 
în faţă; ajunsese la un colţ; piatra se îndrepta spre dreapta atât cât putea să 
cuprindă cu ochiul. Casa era uşor de depistat pentru un ochi exersat. Pentru 
un oarecare era, fără îndoială, reşedinţa unui diplomat important, a unui 
ambasador, care solicitase protecţie din pricina timpurilor nesigure. 
Terorismul se întindea pretutindeni; ostatecii erau eliberaţi în schimbul unor 
sume fabuloase de bani, metodele de prevenire erau cele maiimportante, 
Cocktail-urile erau servite la asfinţit în mijlocul hohotelor reţinute de râs ale 
celor puternici, care schimbau guvernele, dar afară armele erau pregătite, 
gata pentru orice atac. Delta înţelese. De aceea căra în spate rucsacul 
voluminos. 

Scoase maşina în afara părţii carosabile. Nu era nevoie să o ascundă; nu 
se va mai întoarce la ea. Nu avea de ce să se mai întoarcă. Marie era moartă şi 
totul se terminase. David Webb. Delta. Jason Bourne. Nume ale trecutului. 
Acum dorea numai linişte. Durerea depăşise limitele rezistenţei sale. Linişte. 
Dar mai întâi trebuia să ucidă. Duşmanii lui, duşmanii Mariei. Toţi duşmanii 
bărbaţilor şi femeilor de pretutindeni, conduşi de manipulatori lipsiţi de nume 
şi înfăţişare trebuiau să primească o lecţie. O lecţie minoră, desigur, deoarece 
explicaţiile vorveni mai pe urmă din partea experţilor, făcute plauzibile într-un 
ocean de cuvinte complicate şi adevăruri spuse doar pe jumătate. Minciuni. 
Îndepărtaţi bănuielile, eliminaţi întrebările, fiţi la fel de neîndurători ca 
oamenii înşişi şi îndreptaţi-vă către consens. Scopul e totul, jucătorii 
neimportanţi nimic altceva decât cifre necesare ecuațiilor ucigaşe. Folosiţi-i, 
luaţi-le tot, ucideţi-i dacă trebuie, numai faceţi-vă datoria, pentru că aşa 
spunem noi. Noi vedem lucruri pe care alţiinu le văd. Nu puneţi întrebări. N- 
aveţi acces la informaţiile noastre. 

Jason cobori din maşină, deschise portiera din spate şi cu ajutorul 
cuţitului, tăie frânghiile de la gleznele şi genunchii asasinului. Apoi îi 


îndepărtă pânza de la ochi, lăsându-i însă căluşul în gură. Îl apucă de umăr 
şi... 

Lovitura fu paralizantă! Impostorul se răsuci şi-şi izbi genunchiul drept 
în rinichiul stâng al lui Bourne şi îl lovi cu mâinile legate la baza gâtului; Delta 
se încovoie. Un al doilea genunchi prinse în plin coşul pieptului lui Bourne, 
care căzu; asasinul o luă la fugă în lungul şoselei. Nu. Asta nu se poate! Am 
nevoie de arma lui, de iscusinţa lui. Toate fac parte din strategie! 

Delta se ridică în picioare, cu pieptul şi coastele arzând de durere şi se 
năpusti pe urmele celui care-l atacase. În câteva secunde criminalul va fi 
învăluit în întuneric! Bourne mări viteza, uitând durerea, concentrându-se cu 
tot ce-i mai rămăsese întreg în creier, asupra celui din faţa sa. Mai repede. 
MAI REPEDE! Dintr-o dată, două faruri de automobil îşi revărsară lumina la 
picioarele dealului, prinzând asasinul în raza lor. Impostorul sări pe o parte a 
şoselei pentru a evita lumina. Bourne continuă să alerge pe partea dreaptă 
ştiind că în acest fel recupera din distanţa ce-i despărţea, în timp ce maşina 
trecea în viteză pe lângă ei. Neputându-şi folosi braţele, criminalul se 
împleticea pe partea necarosabilă; căzu, apoi se târî cu mişcări iuți înapoi 
către asfalt şi, ridicându-se în picioare, o rupse din nou la fugă. Prea târziu. 
Delta îl placă cu umărul în şale şi se prăbuşiră amândoi. Răcnetele guturale 
ale impostorului erau răgetele unui animal furios. Jason îl întoarse cu faţa în 
sus şi-şi înfipse brutal genunchiul în stomacul lui. 

— Ascultă-mă, stârpitură! spuse el cu răsuflarea tăiată şi transpiraţia 
prelingându-i-se pe faţă. Dacă mori sau nu, nu-mi pasă câtuşi de puţin. Peste 
câteva minute nu mă mai interesezi, dar până atunci faci parte din plan, 
planul meu! Iar dacă după aia mori sau nu, asta va depinde de tine, nu de 
mine. Îţi dau o şansă, ceea ce tu nu ai făcut niciodată cu victimele tale. Acum, 
ridică-te! Faci cum îţi spun, sau vei pierde singura ta şansă odată cu viaţa - şi 
în felul ăsta, o să-mi ţin şi eu promisiunea. 

Se opriră în dreptul maşinii. Delta ridică rucsacul şi, scoțând o armă pe 
care o procurase în Beijing, i-o arătă impostorului. 

— Mi-ai cerut o armă atunci, pe aeroportul din Jinan, îţi aduci aminte? 

Asasinul dădu din cap, cu ochii holbaţi. 

— Ea ta, continuă Jason Bourne, păstrându-şi vocea calmă, fără urmă de 
emoție. După ce escaladăm zidul de acolo - cu tine în faţă - ţi-o dau. 

Criminalul se încruntă, mijindu-şi ochii. 

— Uitasem, spuse Delta. N-ai văzut-o. O clădire “sterilă” se află la vreo 
două sute de metri în susul aleii. Ne îndreptăm într-acolo. Eu rămân şi o să 
curăţ cât de mult pot. Tu? Vei avea nouă cartuşe şi, ca premiu, o bombonică. 

Delta scoase din rucsac o încărcătură de exploziv plastic, luat din 
Mongkok şi i-l arătă prizonierului. 

— După părerea mea, nu o să poţi niciodată să sari înapoi zidul; te-ar 
ciurui imediat cu mitralierele. Aşa că nu ţi rămâne decât să încerci să ieşi pe 
poartă. E undeva în dreapta, pe diagonală. Ca să ajungi acolo va trebui să-ţi 
croieşti drum prin ei. Sistemul de declanşare automată întârziată poate fi 
potrivit până la un interval de zece secunde. Îl vei folosi cum îţi convine, nu 


mă interesează. Ai priceput? 

Asasinul îşi ridică mâinile legate, apoi gesticulă însprecăluş. Sunetele 
din gâtlejul său îi cereau lui Jason să-i elibereze braţele şi să-i îndepărteze 
căluşul. 

— La zid, spuse Delta. Când sunt gata, îţi tai frânghiile. Dar când o fac, 
dacă încerci să-ţi smulgi căluşul înainte de a-ţi spune eu, acolo îţi găseşti 
sfârşitul. 

Criminalul îl privi intens şi dădu din cap o dată. Jason Bourne alături de 
captivul său o luară înainte pe şoseaua din Victoria Peak,înspre reşedinţa 


secretă. 
w 


* * 


Conklin coborişchiopătând treptele din faţa spitalului sprijinindu-se de 
bară şi uitându-se disperat după un taxi. Nu se vedea nici unul; în schimb văzu 
o asistentă în uniformă care stătea singură şi citea ziarul South China Times la 
lumina becurilor de afară. Din când în când îşi ridica privirea înspre intrarea 
în parcare. 

— Mă scuzaţi, domnişoară, spuse Alex, cu răsuflarea tăiată. Vorbiţi 
englezeşte? 

— Putin, replică ezitant femeia, observând mersul şchiopătat şi vocea 
agitată. S-a întâmplat ceva? 

— Mă tem că da. Trebuie să găsesc un taxi. Trebuie să iau legătura cu 
cineva imediat şi nu pot face aceasta prin telefon. 

— Recepţia vă poate chema un taxi. O fac pentru mine în fiecare seară. 

— Şi dumneavoastră aşteptaţi...? 

—  Uite-l că vine, spuse femeia văzând farurile unui automobil 
străpungând întunericul la intrarea în parcare. 

— Domnişoară! strigă Conklin. Este urgent. Un om e pe moarte şi altul 
ar putea muri dacă nu dau de el! Vă rog! Aş putea... 

— Bie zhaoji, exclamă sora, rugându-l să se calmeze, înţeleg situaţia în 
care vă aflaţi. Luaţi taxiul meu. Eu voi căuta altul. Nu mă grăbesc. 

— Vă mulţumesc, spuse Alex pe când taxiul trăgea lângă bordură. Vă 
mulţumesc mult! adăugă el, deschizând portiera şi urcând. 

Femeia dădu amabil din cap şi ridică din umeri, după care se întoarse şi 
începu să urce treptele. Uşile din sticlă se deschiseră violent şi Conklin urmări 
cu privirea prin parbrizul din spate al maşinii cum asistenta aproape se ciocni 
de doi dintre oamenii lui Lin. Unul o opri şi îi spuse ceva încercând să 
străpungă cu privirea întunericul. 

— Grăbeşte-te! îi spuse Alex şoferului în timp ce treceau prin poarta 
deschisă. Kuai diar, dacă aşa se spune. 

— Merge, răspunse moale şoferul într-o engleză fluentă. Dar “grăbeşte- 
te” este mai bine. 

Capătul străzii Nathan este intrarea în lumea agitată a cartierului 
Golden Mile. Luminile strălucitoare colorate, reclamele aprinse, licărind şi 
pulsând pretutindeni, marcau începutul acestui vârtej aglomerat - un adevărat 


bazar, unde zeci de limbi şi dialecte se amestecau în faţa mereu schimbătoare 
a mulţimii. În acest loc, în miezul haosului comercial nestăpânit, Alex Conklin 
cobori din mers. Înainta cu greu, şchiopătând din ce în ce mai tare, încercând 
să ajungă în partea estică a străzii, privind în toate părţile ca o pisică sălbatică 
furioasă, căutându-şi puii într-un teritoriu al hienelor. 

Ajunse la capătul celui de-al patrulea cvartal, ultimul. Unde se aflau? 
Unde erau Panov şi Maria? Instrucţiunile fuseseră clare, precise. Primele 
patru cvartale spre nord, pe partea dreaptă. Mo Panov i le repetase exact... O, 
Dumnezeule! Căutase din priviri doi oameni unul a cărui înfăţişare fizică ar fi 
putut aparţine altor sute de persoane din acest cartier aglomerat. Însă ochii 
săi căutaseră femeia înaltă, cu păr roşcat; dar Marie nu mai era roşcată! Părul 
îi era acum cărunt cu şuviţe albe! 

Alex o porni înapoi spre Salisbury Road, căutând acum ceea ce trebuia 
să caute, nu ceea ce era în amintirile lui dureroase. 

Uite-i! La marginea unui grup ce înconjura un vânzător ambulant pe al 
cărui docar erau îngrămădite până sus mătăsuri de toate felurile, cu cele mai 
variate etichete şi inscripţii mătăsurile de o calitate destul de bună, etichetele 
la fel de false ca şi semnăturile de pe ele. 

— Veniţi cu mine! spuse Conklin, luându-i pe amândoi de braţ. 

— Alex! exclamă Marie. 

— Eşti bine? întrebă Panov. 

— Nu, spuse agentul CIA. Nici unul dintre noi nu e. 

— E vorba despre David, nu-i aşa? Marie apucă cu putere braţul lui 
Conklin, ţinându-l strâns. 

— Nu acum. Hai repede! Trebuie să ieşim de aici. 

— Sunt aici? icni Marie întorcând capul încărunţit la dreaptaşi la stânga, 
cu frică şi citindu-i-se în ochi. 

— Cine? 

— Nu ştiu! strigă ea peste zarva mulţimii. 

— Nu, ei nu sunt aici, spuse Conklin. Veniţi. Am reţinut un taxi în faţa 
hotelului Peninsula. 

Toţi trei o porniră în josul străzii Nathan. Alex mergea cu foarte mare 
dificultate, după cum putură observa şi Marie şi Mo. 

— Putem să mergem mai încet, nu? întrebă psihiatrul. 

— Nu, nu putem! 

— Suferi îngrozitor, spuse Marie. 

— Lăsaţi-mă în pace! Amândoi. N-am nevoie de tâmpeniile voastre. 

— Atunci spune-ne ce s-a întâmplat? ţipă Marie de cum traversară o 
stradă plină de tarabe, cumpărători şi vânzători ce formau laolaltă 
aglomeraţia exotică a cartierului Golden Mile. 

— Uite taxiul, spuse Conklin în timp ce se apropiau de Salisbury Road. 
Grăbiţi-vă. Şoferul ştie unde să meargă. 

În taxi, Marie încercă din nou să intre în discuţie cu Alex, strângându-l 
cu putere de braţ. 

— E vorba de David, nu-i aşa? 


— Da. S-a întors. E aici în Hong Kong. 

— Mulţumesc Domnului! 

— Să sperăm în continuare... 

— Ce vrei să spui? întrebă psihiatrul grăbit. 

— Ceva este în neregulă. Scenariul a deviat. 

— Pentru numele lui Dumnezeu! explodă Panov. Exprimă-te ca să 
înţelegem şi noi. 

— Vrea să spună, zise Marie, privind la Conklin, ori că David a făcut 
ceva neaşteptat, ori că nu a făcut ceva ce se aşteptau toţi să facă. 

— Eşti pe aproape. Privirile lui Conklin se abătură înspre luminile 
portului Victoria şi ale insulei Hong Kong, din depărtare. 

— Erau vremuri când puteam să anticipez mişcările, de cele mai multe 
ori înainte dea le începe. Apoi mai târziu, când a devenit Bourne, i-am putut 
da de urmă când alţii n-au reuşit, deoarece înţelegeam care îi sunt 
alternativele şi pe care dintre ele o va adopta. Asta până când nu l-a mai putut 
înţelege nimeni, pentru că a pierdut contactul cu cel dinăuntrul său, cu Delta. 
Dar Delta a renăscut şi, cum s-a întâmplat atât de des în trecut, duşmanii l-au 


subestimat. Sper căgreşesc, Dumnezeule mare, sper că greşesc. 
x 


* * 


Cu pistolul lipit de ceafa asasinului, Delta înainta cu paşi neauziţi prin 
tufişurile dinfaţa zidului înalt ce adăpostea în spatele său reşedinţa secretă. 
Impostorul ezită; se aflau la trei metri de intrarea adâncită în întuneric. Delta 
înfipse arma în ceafa prizonierului şi şopti: 

— Nu există celule fotoelectrice nici pe creasta zidului nici pe pământ. 
Le-ar declanşa animalele la fiecare treizeci de secunde. Mergi înainte! Îţi spun 
eu când să te opreşti. 

Aceasta se întâmplă la nici doi metri distanţă de poartă. Delta îşi apucă 
prizonierul de guler şi-l răsuci, cu ţeava pistolului lipită în continuare de gât. 
Apoi căută în buzunar şi scoase o încărcătură de plastic; întinse braţul cât 
putu, înspre poartă. O presă cu partea adezivă de zid; aranjase cronometrul 
din centrul explozibilului pentru şapte minute, număr ales deopotrivă pentru 
că-i purta noroc cât şi pentru că-i dădea timp lui şi asasinului să se 
adăpostească. 

— Mişcă-te! şopti el. 

Dădură colţul zidului şi se opriră pe la mijloc, de unde puteau zări 
capătul în lumina lunii. 

— Aşteaptă aici, spuse Delta, căutând în rucsac şi trăgând afară o cutie 
neagră lată de treisprezece centimetri, lungă de cinci, şi înaltă de opt.Într-o 
parte a sa se putea observa un tub subţire negru, de plastic lung de vreo 
paisprezece metri. Era un difuzor cu baterie: îl puse pe creasta zidului şi 
răsuci un buton din spate; se aprinse o luminiţă roşie. Descolăci firul şi-l 
împinse pe impostor înainte. 

— Încă şapte-opt metri, spuse el. 

Ajunseră într-un loc convenabil unde ramurile unei sălcii se răsfrângeau 


deasupra zidului, arcuindu-se în jos. 

— Aici! şopti el aspru, trăgându-şi prizonierul de umăr. Scoase cleştele 
din rucsac şi-l lipi pe impostor de zid; se aflau acum faţă în faţă. 

— Acum îţi tai legăturile, dar nu te eliberez. Înţelegi? Impostorul dădu 
din cap iar Delta reteză frânghiile care îi legau încheieturile şi coatele, tot 
timpul cu pistolul îndreptat spre capul lui. Păşi înapoi şi îşi îndoi piciorul drept 
înainte, în faţaasasinului şi-i înmână cleştele. 

— Urcă-te pe piciorul meu şi taie cablul de deasupra. Ajungi dacă te salţi 
puţin. Nu încerca vreo figură. N-ai încă o armă dar eu am şi, după cum sunt 
sigur că ţi-ai dat seama, nu mă mai interesează nimic. 

Prizonierul făcu cei se ceruse. Saltul era mic. Cu braţul stâng strecurat 
cu o îndemânare de expert printre colacii de sârmă şi mâna strângând bine 
creasta zidului, tăie fără zgomot cablul, ţinând cleştele lipit de metal înclinat 
pe o parte. Spaţiul deschis de deasupra avea acum o lărgime de doi metri. 

— Urcă, spuse Delta. 

Asasinul făcu întocmai şi în timp ce piciorul său drept se legăna 
deasupra zidului, Delta sări şi se prinse de pantalonii lui şi se trase în sus 
ridicându-se pe creastă. Încălecă zidul în acelaşi timp cu asasinul. 

— Frumos lucrat,domnule maior Allcot-Price, spuse el, ţinând în mână 
un mic microfon circular şi îndreptându-şi din nou arma spre capul 


impostorului. Nu mai e mult. Dacă aş fi în locul tău, aş studia terenul. 
* 


* * 


La îndemnurile insistente ale lui Conklin, taxiul străbătu în viteză 
drumul spre VictoriaPeak. Ocoliră o maşină abandonată la marginea şoselei; 
arăta neobişnuit în cartierul elegant, iar Alex se întrebă cu nelinişte dacă într- 
adevăr era, după cum părea, stricată. 

— Aceea este clădirea! strigă agentul CIA. Pentru numele lui Dumnezeu, 
grăbeşte-te! Mergipe... 

Nu putu însă să-şi termine propoziţia. În faţa lor, o explozie zguduitoare 
umplu şoseaua şi noaptea. Flăcări şi pietre zburau în toate direcţiile. O bucată 
enormă de zid se prăbuşi, după care porţile uriaşe de fier căzură cu o mişcare 
înceată, stranie, dincolo de flăcări. 


— Doamne Dumnezeule, am avut dreptate, spuse moale Alexander 
Conklin, ca pentru sine. Delta s-a întors. Vrea să moară şi va muri. 


CAPITOLUL 32 


— Nu încă! răcni Jason Bourne în timp ce zidul sărea în aer în spatele 
grădinilor pline cu lilieci şi trandafiri. Îţi spun eu când, adăugă el mai potolit, 
ţinând microfonul în mâna liberă. 

Asasinul mormăi ceva neinteligibil. Se treziseră în el instinctele primare, 
dorinţa de a ucide şi cea de a supravieţui, una depinzând de cealaltă. Se afla 
la limita nebuniei; numai ţeava armei lui Bourne îl oprea de la un asalt 
nesăbuit. Mai gândea încă, şi prefera să trăiască decât să moară împuşcat din 
prostie. Dar când, CÂND?? Ticul nervos îi revenise; buza de jos îi zvâcnea la 
auzul ţipetelor şi strigătelor de panică ce umplură grădinile. Mâinile 
asasinului începură să tremure în timp ce îl privea fix pe Delta, în lumina slabă 
a flăcărilor din depărtare. 

— Nici să nu te gândeşti, îi spuse Bourne. Dacă faci o singură mişcare 
eşti mort. Ştii de ce sunt capabil şi nu voi ezita. Dacă o faci, o faci pe pielea ta. 
Trece-ţi piciorul peste zid şi fii gata să sari când îţi spun. Nu înainte. 

Pe neaşteptate, Bourne îşi duse microfonul la buze şi răsuci un 
întrerupător. Când vorbi, vocea sa amplificată avu un ecou ciudat pe deasupra 
întregii întinderi, un ecou vibrant, mai ameninţător în simplitatea şi răceala 
sa. 

— Voi, soldaţi din infanteria marină. Adăpostiţi-vă şi nu încercaţi să 
interveniţi. Nu este lupta voastră. Nu muriţi pentru oamenii care v-au adus 
aici. Pentru ei nu sunteţi decât nişte gunoaie. Se pot dispensa de voi - aşa cum 
au făcut şi cu mine. Nu există nici o legitimitate aici, nici un teritoriu care 
trebuie apărat, nici onoarea ţării voastre pusă în joc. Vă aflaţi aici pentru 
unicul scop al protejării unor criminali. Singura diferenţă dintre voi şi mine 
este faptul că eu am fost folosit, ca şi voi, iar acum vor să mă omoare pentru 
că ştiu ce fel de oameni sunt. Nu muriţi pentru ei, nu merită. Vă dau cuvântul 
că nu voi deschide focul dacă nu trageţi asupra mea. Dar lângă mine se află 
altă persoană, care nu va face nici un târg... 

O rafală de împuşcături erupse, distrugând sursa din care răzbătea 
vocea, făcând difuzorul ţăndări. Delta era pregătit; era inevitabil. Unul dintre 
manipulatorii fără nume şi fără chip dăduse ordin, iar acesta era îndeplinit. 
Căută în rucsac şi scoase un lansator de gaze lacrimogene lung de treizeci şi 
cinci de centimetri. Putea zdrobi sticla dură la cincizeci de metri depărtare; 
ochi şi apăsă pe trăgaci. La vreo treizeci de metri distanţă o fereastră se făcu 
ţăndări şi o perdea deasă de gaz se împrăştie în încăpere. Vedea siluetele 
agitându-se dincolo de sticla spartă. Lămpile şi candelabrele fură stinse, 
înlocuite cu reflectoarele poziţionate în streşinile clădirii şi trunchiurile 
copacilor dimprejur. Pe neaşteptate terenul fu inundat de o lumină albă, 
orbitoare. Ramurile aplecate aveau să fie ca un magnet pentru ochii 
cercetători şi Bourne înţelese că nici un apel de-al său nu-i va convinge să nu 
îşi execute ordinele. Transmisese apelul deopotrivă ca un avertisment onest şi 


ca un sfat dictat de conştiinţa sa, atâta câtă mai rămăsese înăuntrul robotului 
răzbunător, lipsit de sentimente şi rațiune. Nu dorea să sacrifice vieţile 
tinerilor chemaţi pentru a servi scopurile paranoice ale unor manipulatori - 
văzuse prea multe în Saigon cu ani în urmă. El dorea numai vieţile acelora 
dinăuntrul reşedinţei sterile, şi pe acelea le va avea. Îi luaseră totul, dar 
venise vremea reglării conturilor. Pentru el decizia fusese luată - era o 
marionetă acționată de sforile propriei furii şi, dincolo de această furie, viaţa 
sa era încheiată. 

— Sări! şopti Delta, trecându-şi piciorul drept pe deasupra zidului şi 
îmbrâncindu-l pe asasin. Îl urmă în timp ce impostorul se afla la mijlocul 
saltului şi îl apucă de umăr, de cum se ridică de pe iarbă. Apoi îl trase de la 
vedere în umbra unui arbore cu ramuri dese, ce atingea doi metri înălţime. 

— Poftim pistolul, domnule maior, spuse Bourne. Al meu rămâne aţintit 
spre tine, nu uita asta. 

Asasinul apucă arma şi, în acelaşi timp îşi rupse pânza din jurul gurii, 
tuşind şi scuipând, în momentul în care o izbucnire sălbatică de Împuşcături 
frânse crengile şi frunzele pe lungimea zidului. 

— Discursul tău n-a avut prea mare succes, nu-i aşa? 

— Nici nu mă aşteptam. Adevărul este că ei pe tine te vor, nu pe mine. 
De mine se pot lipsi acum. Acesta le-a fost planul de la început. Te scot afară 
din gaură şi apoi mor. Soţia mea a fost ucisă. Ştim amândoi prea multe. Ea 
pentru că a aflat cine sunt aceşti oameni, - a trebuit, doar ea a fost momeala - 
iar eu, deoarece au ştiut că am înţeles mai mult decât trebuia în Peking. Poţi 
provoca o baie de sânge în întregul Orient, domnule maior, dacă cei din 
Taiwan nu vor izola şi termina o dată pentru totdeauna cu descreieraţii pentru 
care lucrezi. Numai că mie nu-mi mai pasă nici pe dracu’. N-aveţi decât să vă 
jucaţi cu focul cât vreţi. Eu vreau numai să ajung în casa aceea pe care o vezi 
acolo. 

Un detaşament al infanteriei marine luă cu asalt zidul alergând în lungul 
lui cu armele pregătite pentru a deschide focul. Delta scoase o a doua 
încărcătură explozivă din rucsac, potrivi cronometrul pentru zece secunde, şi 
o aruncă departe, în direcţia zidului din spate al grădinii, în partea opusă celei 
unde se adunaseră soldaţii. 

— Vino! ordonă el impostorului, înfigându-i pistolul în şira spinării. Tu în 
faţă! Pe poteca asta. Mai aproape de casă. 

— Dă-mi o grenadă! Dă-mi şi mie una din alea! 

— N-aş crede. 

— Ce dracu”, ţi-ai dat cuvântul! 

— Atunci, ori am minţit, ori m-am răzgândit. 

— De ce? Ce-ţi pasă? 

— Îmi pasă. Nu ştiam că sunt atât de mulţi puştani. Prea mulţi. Ai putea 
termina zece dintre ei folosind numai una dintre acestea, şi mutila mult mai 
mulţi. 

— E cam târziu să devii tocmai acum un creştin adevărat. 

— Nu este aşa de greu; n-a fost niciodată. Ştiu cine vreau să moară şi 


cine nu, şi nu vreau să moară toţi copiii ăştia. Vreau oamenii dinăuntrul 
acelei... 

Explozia veni de la aproximativ patruzeci de metri depărtare din fundul 
grădinii. Copaci, tufişuri şi straturi întregi de flori săriră în aer - tablou pictat 
în tonuri de verde şi cafeniu, stropit cu pete din lumina reflectoarelor. 

— Mişcă-te! şopti Delta. Înspre capătul stratului de flori. La douăzeci de 
metri dincolo de casă, unde e o uşă dublă - Bourne închise ochii cu furie 
zadarnică în timp ce o serie nesfârşită de împuşcături umplea grădina din 
spate. Nu erau decât nişte copii. Trăgeau orbeşte, de frică, ucigând doar 
demonii imaginari. Şi nu voiau să asculte de vorbă. 

Un alt grup de soldaţi din infanteria marină, aceştia în mod evident 
conduşi de un ofiţer experimentat, ocupară poziţii echidistante în faţa 
reşedinţei, împrejmuind-o; cu genunchii flexaţi, cu picioarele bine înfipte în 
pământ, cu armele pregătite de tragere. Manipulatorii îşi chemaseră gărzile 
pretoriene. Fie. Delta căută din nou în rucsac, şi scoase una dintre cele două 
bombe incendiare manuale pe care le cumpărase în Mongkok. La vârf era 
asemănătoare unei grenade - circulară, dar acoperită cu o apărătoare de 
plastic dur. La bază avea un mâner de doisprezece centimetri lungime, astfel 
ca cel care o aruncă să poată azvârli explozivul mai departe şi cu mai multă 
precizie.Acesta era secretul: precizia. Odată plasticul îndepărtat, proiectilul se 
lipea de orice fel de suprafaţă printr-un adeziv activat la contactul cu aerul şi, 
cu o explozie zguduitoare se împrăştia în toate direcţiile înteţind flăcările, 
distrugând totul, îngropându-se în orice suprafaţă poroasă. De la scoaterea 
plasticului până la explozie rămâneau cincisprezece secunde. Părţile laterale 
ale reşedinţei erau combinaţia obişnuită de lemn, pe un brâu de piatră. Delta 
îl împinse pe impostor într-un tufiş de trandafiri, îndepărtă plasticul 
explozibilului pe care îl aruncă în stânga glasvandului aflat la vreo zece metri 
depărtare. Focurile de mitraliere conteniră şovăitor. 

Zidul casei sări în aer. O gaură căscată dezvăluia un dormitor mobilat în 
stil Victorian, cu un pat cu tăblie şi mobilă delicată, englezească. Flăcările 
cuprinseră imediat o parte a camerei, apoi se împrăştiară de-a lungul pereţilor 
şi în restul casei. 

Fu dat un ordin şi rafale noi de gloanţe măturară ornamentele florale 
aflate lângă zidul din spate al grădinii şi contingentul de soldaţi ce fugise în 
această direcţie de la explozia precedentă. Se auzeau ordine şi contraordine, 
date pe un ton furios şi îşi făcură apariţia doi ofiţeri înarmaţi. Unul înconjură 
cercul de soldaţi, verificându-le poziţiile şi armele, privindu-i pe fiecare în 
ochi. Celălalt se îndreptă spre zidul lateral, pe urmele primului detaşament, cu 
ochii în mod constant la flancurile interioare şi la rândurile de flori. Se opri 
sub salcie şi studie zidul, apoi iarba. Îşi înălţă capul şi privi către un arbore. 

Delta îl urmărea înaintând prin tufe, continuând să-şi ţină ţeava 
pistolului proptit în spatele englezului. Scoase o nouă încărcătură de plastic, îi 
potrivi cronometrul, şi o aruncă departe în faţă, către zidul lateral. 

— Treci pe-acolo! ordonă Bourne, smucindu-şi prizonierul de umăr şi 
trimiţându-l în tufişurile din stânga. Jason se aruncă pe urmele lui, şi-i înfipse 


ţeava automatului în cap, oprindu-l şi apucând rucsacul. 

— Mai rabdă câteva minute, domnule maior, apoi te descurci singur. 

A patra explozie făcu să sară în aer doi metri din zidul lateral şi, ca şi 
cums-ar fi aşteptat ca trupe inamice să invadeze prin gaura făcută, gărzile 
deschiseră focul asupra pietrelor prăbuşite. În depărtare sirenele se făcură 
auzite peste zgomotul infernal provocat de carnagiul din apropierea reşedinţei 
“sterile”. Delta trase afară din rucsac penultima încărcătură de plastic şi 
potrivi cronometrul pentru nouăzeci de secunde, apoi o azvârli înspre colţul 
zidului din spate, unde terenul era pustiu. Era începutul ultimei sale 
diversiuni, restul va fi doar calcul rece. Scoase lansatorul de gaze 
lacrimogene, îi montă un proiectil şi i se adresă asasinului. 

— Întoarce-te. 

Asasinul făcu întocmai, cu ţeava armei lui Bourne în faţa ochilor. 

— Ia asta, spuse Delta. Poţi s-o ţii cu o mână. Când îţi spun eu, tragi în 
bordura de piatră din dreptul glasvandului. Gazul se va răspândi şi-i va orbi pe 
cei mai mulţi. Nu vor putea trage, aşa că nu-ţi risipi gloanţele, n-ai multe. 

Asasinul nu răspunse. În schimb, îşi înălţă arma la acelaşi nivel cu a lui 
Bourne şi i-o aţinti asupra capului. 

— Acum suntem care pe care, domnule Original, spuse el.Ţi-am spus că 
nu mă deranjează ideea unui glonţ în cap; de când mă ştiu îl aştept. Dar, nu 
ştiu de ce am impresia că n-ai suporta ideea de a nu pătrunde înăuntrul acelei 
case. 

Deodată se produse o larmă asurzitoare şi o altă rafală de împuşcături 
izbucni în timp ce un detaşament de soldaţi se îndreptă în fugă spre zidul 
lateral prăbuşit. Delta, concentrat, aştepta momentul când atenţia asasinului 
va devia o fracțiune de secundă. Momentul însă nu veni. Dimpotrivă, 
impostorul continuă liniştit, cu glasul încordat dar controlat, cu privirea 
aţintită asupra lui Jason Bourne. 

— Se aşteaptă la o invazie, imbecilii. Dacă ai dubii, atacă, atâta vreme 
cât flancurile îţi sunt acoperite, nu-i aşa, domnule Original?... Hai, goleşte-ţi 
sacul cu şmecherii, Delta. Tu ai fost “Delta”, nu-i aşa? 

— Nu mi-a mai rămas nimic. 

Bourne trase cocoşul automatului. Asasinul făcu la fel. 

— Atunci hai să vedem, spuse impostorul, întinzând mâna stângă încet 
şi, atingând uşor rucsacul prins de şoldul drept al lui Bourne, fără să-şi ia ochii 
din ochii lui. Pipăi pânza aspră în câteva locuri. Din nou încet, îşi trase mâna. 

— Minciuna nu e interzisă de nici un manual, nu-i aşa? Mărturia falsă e, 
dar aia e altă mâncare de peşte. Mai ai o mitralieră înăuntru şi două sau trei 
încărcătoare; judecând după mărime, conţin cel puţin cincizeci de gloanţe 
fiecare. 

— Patruzeci, pentru a fi exact. 

— Asta e enorm. Aş putea ieşi de aici folosindu-mă de ea. Dă mi-o! Sau 
unul dintre noi se duce pe lumea cealaltă. Acum! 

Explozia celei de a cincea încărcături zgudui pământul; asasinul luat 
prin surprindere, clipi. Fu suficient. Mâna lui Bourne zvâcni îndepărtând arma 


ucigaşului, apoi izbi cu automatul în plin, în tâmpla stângă a acestuia. 

— Luate-ar toţi dracii! strigă asasinul răguşit, căzut la pământ; 
genunchiul lui Jason îi strivi încheietura mâinii, făcându-l să scape pistolul. 

— Mă tot rogi să te omor, după câte observ, spuse Bourne în mijlocul 
iadului dezlănţuit în jurul casei victoriene. 

Detaşamentului care atacase zidul lateral prăbuşit i se ordonase să ia cu 
asalt spatele grădinii. 

— Nu te iubeşti deloc, sau mi se pare mie? Dar ai avut o idee bună. Îmi 
voi goli “sacul cu şmecherii”. E timpul. 

Bourne desfăcu curelele şi întoarse rucsacul deschis cu gura în jos. 
Conţinutul se împrăştie pe iarbă, luminat de flăcările de la cel de-al doilea etaj 
al clădirii. Mai rămăsese o singură bombă incendiară şi o încărcătură de 
plastic şi, descrisă exact de asasin, o mitralieră tip MAC-10. O scoase, îi ataşă 
patul mobil şi unul din cele patru încărcătoare, şi-şi potrivi la centură pe cele 
trei rămase. Desfăcu piedica lansatorului de gaze, montă un proiectil, apoi 
puse piedica la loc. Era pregătit - pregătit să salveze vieţile unor copii cărora 
li se cerea să moară pentru ambițiile celor care îi manipulau. Rămăsese 
bomba incendiară. Ştia ce va face cu ea. O ridică de jos, îi rupse capacul de 
plastic şi o azvârli cu toată forţa înspre triunghiul de deasupra glasvandului. 
Aceasta se lipi de lemn. Era momentul. Apăsă pe trăgaciul lansatorului de 
gaze lacrimogene, trimițând proiectilul în zidul din dreapta intrării. Urmă o 
explozie puternică, apoi peretele se prăbuşi cu zgomot; vaporii se împrăştiară 
instantaneu, în nori de gaz învolburaţi, sufocând pe cei ce se aflau în 
apropiere. 

A doua bombă incendiară explodă, nimicind eleganta faţadă în stil 
Victorian de deasupra glasvandului şi spărgând geamurile. Flăcările se 
răspândiseră în sus, către streşini, şi înăuntru, cuprinzând draperiile şi 
tapiseria. Soldaţii se învălmăşiră, fugind de explozia zguduitoare dar intrând 
în norii de gaze lacrimogene. Începură să se împrăştie în toate direcţiile 
aruncându-şi pistoalele, ciocnindu-se unul de altul într-o încercare disperată 
de a se salva, sufocându-se şi tuşind. 

Delta se ridică pe vine şi, cu mitraliera în mână, îl smuci în sus pe 
asasinul de alături. Era timpul; haosul era desăvârşit. Gazul învolburat din faţa 
uşilor de sticlă era absorbit în interiorul clădirii de căldura flăcărilor. Îl va 
risipi suficient pentru a-i face posibilă intrarea. Odată ajuns acolo, va face o 
percheziţie scurtă, rapidă. Iniţiatorii unei operaţiuni secrete care necesita o 
reşedinţă sterilă pe un teritoriu străin rămân în interiorul ei, la adăpost, din 
două motive: primul era acela că numărul inamicilor şi dispunerea lor nu 
puteau fi estimate cu exactitate, iar riscul de a fi capturat sau omorât afară 
era prea mare; al doilea era mai mult practic: dosarele trebuiau distruse, arse, 
nu rupte, aşa cum învăţaseră la Teheran. Directivele, rapoartele operaţionale, 
materialele folosite, toate trebuiau eliminate. În Victoria Peak sirenele se 
auzeau din ce în ce mai tare, mai aproape. Cursa înnebunită în sus pe deal era 
pe sfârşite. 

— Începe numărătoarea inversă, spuse Bourne, potrivind cronometrul 


ultimului explozibil cu plastic. Nu ţi-l dau, dar îl voi folosi în avantajul 
amândurora. Treizeci de secunde, domnule maior Allcott-Price. 

Jason aruncă explozivul cât de departe putu înspre peretele din dreapta. 

— Arma mea! Pentru numele lui Dumnezeu, dă-mi pistolul! 

— E pe jos. Sub piciorul meu. Asasinul se aplecă. 

—Dă-i drumul. 

— Când o să vreau... şi o să vreau. Dar dacă încerci s-o iei, următorul 
lucru pe care-l vezi va fi o celulă a închisorii din Hong Kong şi, după cum ai 
spus chiar tu, un eşafod, o frânghie groasă şi un călău, toate în viitorul 
apropiat. 

Asasinul îl privi pe Bourne, cuprins de panică. 

— Mincinos nemernic! M-ai minţit! 

— Adesea. Tu nu? 

— Dar ai spus că... 

— Ştiu ce am spus. După cum ştiu de ce te afli aici, şi de ce. În loc de 
nouă cartuşe ai trei. 

— CE?? 

— Tu eşti diversiunea mea, domnule maior. Când îţi dau drumul cu 
arma, te vei îndrepta către poartă sau o porţiune distrusă a zidului, ai 
libertatea de a alege. Ei vor încerca să te oprească. Vei trage, fireşte şi, în 
timp ce ei or să se concentreze asupra ta, eu voi intra în casă. 

— Ticălosule! 

— Ar trebui să mă simt jignit dar, cum nu mai pot să simt mare lucru, nu 
mai contează. Pur şi simplu trebuie să pătrund în clădire... 

Ultima explozie aruncă în aer un copac sculptat, care izbi cu rădăcinile o 
porţiune mai slabă a zidului, o mulţime de pietre se împrăştiară peste tot, iar 
zidul se dărâmă pe jumătate, lăsând o gaură în formă de V. Soldaţii din 
contingentul aflat la poartă se repeziră înainte. 

— ACUM! răcni Delta, ridicându-se în picioare. 

— Dă-mi pistolul! Dă-i drumul! 

Brusc, Bourne îngheţă. Nu mai putea face nici o mişcare - cu excepţia 
uneia dictate de instinct: izbi cu genunchiul în gâtul asasinului, aruncându-l 
într-o parte. În spatele uşilor de sticlă sfărâmate îşi făcu apariţia un bărbat. O 
batistă îi acoperea, faţa, dar nu-i putea ascunde şchiopătatul. Şchiopătatul 
acela! Cu piciorul schilod, bărbatul dărâmă cadrul din stânga al uşii şi cobori 
cele trei trepte din faţa intrării. Înainta târşâit şi strigă cât putu de tare, 
ordonând soldaţilor care puteau să-l audă să oprească focul. Nu era nevoie să- 
şi ia batista de la gură. Delta cunoştea chipul. Era chipul duşmanului său. Era 
la Paris, mai exact într-un cimitir în afara Parisului. Alexander Conklin venise 
să-l ucidă. „Beyond-salvage “ era ordinul venit de sus. 

— David! Sunt eu. Alex! Opreşte-te! Sunt eu, David! Sunt aici ca să te 
ajut! 

— Eşti aici pentru ca să mă omori! Cum ai încercat la Paris şi apoi din 
nou la New York! Treadstone Seventy-one! Ai memoria cam scurtă, 
nenorocitule! 


— Tu n-ai deloc memorie, lua te-ar naiba! Ai redevenit Delta pentru că 
aşa au vrut ei! Cunosc întreaga poveste, David. Am venit aici deoarece ştim 
totul! Marie. Mo Panov şi cu mine! Suntem cu toţi aici. Marie e în siguranţă! 

— Minciuni! Trucuri! Voi toţi, voi aţi omorât-o! Aţi fi făcut-o şi la Paris, 
dar nu v-am lăsat eu să vă apropiaţi de ea! Am tinut-o departe de voi! 

— Nu este moartă, David! Trăieşte! Pot să o aduc chiar acum! 

— Alte minciuni! 

Delta se lăsă pe vine şi apăsă pe trăgaci. Gloanţele ricoşară înspre 
foaier-ul în flăcări dar din motive pe care Delta însuşi nu le înţelegea, nu-l 
nimeriră pe Conklin. 

— Vrei să mă scoţi de aici pentru a putea da ordinul de execuţie. 
“Beyond-salvage” îndeplinit. Nu, călăule! Voi pătrunde înăuntru! Îi vreau pe 
oamenii discreţi care se ascund în spatele tău! Sunt acolo! Ştiu că sunt acolo! 
Bourne îl apucă pe asasin şi-l ridică în picioare, apoi îi dădu pistolul. 

— Aţi vrut un Jason Bourne, îl aveţi! Îi dau drumul printre trandafiri. 
Ucideţi-l în timp ce eu am să vă ucid pe voi! 

Pe jumătate întreg, pe jumătate scos din minţi, asasinul o luă la goană 
prin tufişuri îndepărtându-se de Bourne. Alergă în lungul unei poteci, apoi 
deodată, se întoarse, observând soldaţii care se aflau la capetele de la nord şi 
de la sud ale zidului. Dacă ieşea pe partea estică a grădinii era prins între cele 
două contingente. Dacă făcea vreo mişcare eramort. 

— Nu mai am timp, Conklin! urlă Bourne. 

De ce nu-l putea ucide pe omul ce-l trădase? Apasă pe trăgaci! Înlătură 
ultima urmă a organizaţiei Treadstone Seventy-one! Omoară! Omoară! Ce-l 
oprea? 

Asasinul se aruncă peste straturile de flori şi, apucând ţeava fierbinte a 
mitralierei lui Bourne, o smuci în jos, apoi trase. Glonţul atinse uşor fruntea 
lui Jason care, într-un acces de furie, apăsă violent trăgaciul propriei arme. 
Gloanţele se înfipseră în pământ producând un zgomot insuportabil. Înşfăcă 
pistolul englezului, răsucindu-i-l. Braţul drept, mutilat, al asasinului, nu rezistă 
forţei lui Bourne. Pistolul luă foc. Impostorul se prăbuşi pe spate, cu ochii 
sticloşi în care se citea înfrângerea. 

— David! Pentru numele lui Dumnezeu, ascultă-mă! Trebuie să... 

— Nu e nici un David aici! strigă Jason proptindu-şi genunchiul în 
pieptul asasinului. Numele meu adevărat este Bourne, răsărit din Delta, 
născut din Meduza! Snake Lady? Îţi aminteşti? 

— Trebuie să vorbim! 

— Trebuie să murim! Voi trebuie să muriţi! Cei din casă sunt contractul 
meu cu mine, cu Marie! 

Bourne îl apucă pe impostor de reverul hainei, ridicându-l în picioare. 

— Repet! Îl aveţi aici pe Jason Bourne! Vă aparţine! 

— Nu mai trageţi! Încetaţi focul! răcni Conklin în timp ce trei 
contingente marine începură să se strângă. Sirenele asurzitoare ale poliţiei 
din Hong Kong îşi încetară zgomotul în faţa porţii distruse. 

Agentul din Meduza izbi cu umărul în spatele impostorului, împingându- 


l în lumina flăcărilor şi a reflectoarelor. 

— Uitaţi-l! Marfa pe care aţi dorit-o! 

Urmară rafale intermitente, iar asasinul se clătină, apoi se aruncă la 
pământ, rostogolindu-se pentru a evita gloanţele. 

— Opriţi-vă! Nu-l ucideţi! Pentru Dumnezeu, nu pe el! Nu-l omorâţi! ţipă 
Conklin. 

— Nu pe EL?? răcni Jason Bourne. Nu pe el? Numai pe mine?! Nu-i aşa 
blestematule? Acum ai să mori! Pentru Marie, pentru Ecoul, pentru noi toţi! 

Apăsă pe trăgaciul mitralierei, dar gloanţele iar nu-şi atinseră ţinta! Se 
întoarse şi îşi îndreptă arma spre cele două detaşamente de soldaţi ce se 
apropiau. Din nou trase câteva rafale prelungite, schimbând permanent locul, 
lăsându-se pe vine în spatele trandafirilor. Trăsese pe deasupra capetelor lor! 
De ce? Copiii aceştia n-ar putea să-l oprească. Dar copiii aceştia nu trebuiau 
să moară de dragul manipulatorilor lor. Trebuia să pătrundă înăuntrul 
reşedinţei “sterile”. Acum! Clipele se scurgeau. Trebuia, acum! 

— DAVID! 

O voce de femeie. Dumnezeule, o voce de femeie! 

— David, David, David! 

O siluetă într-o fustă lungă ieşi în fugă dinăuntrul clădirii, îl apucă pe 
Alexander Conklin şi-l împinse într-o parte Rămase singură pe terasă. 

— David, eu sunt! Sunt aici! Sunt în siguranţă! Totul este în regulă, 
dragul meu! 

Un alt truc, altă minciună. Era o femeie cu păr cărunt, albit! 

— Pleacă de acolo, doamnă, sau o să fiu nevoit să trag. Ştiu că eşti doar 
o minciună, un truc! 

— David, eu sunt! Nu mă auzi...? 

— Ba te văd! Alt truc! 

— Nu. David! 

— Numele meu nu este David. l-am spus prietenului tău. Aici nu e nici 
un David! 

— Nu! ţipă Marie, dând disperată din cap şi alergând în faţa câtorva 
soldaţi care se strecurau prin iarbă, îndepărtându-se de norii de gaze 
lacrimogene. Stăteau în genunchi, şi-l ocheau pe Bourne, cu mitraliere care le 
tremurau în mâini. Marie se postă între ei şi ţinta lor. 

— Nu i-aţi făcut destul rău? Pentru numele lui Dumnezeu, să-i oprească 
cineva! 

— Şi să ne lăsăm omorâţi de un terorist împuţit? strigă o voce tânără din 
rândurile aflate lângă zidul din faţă. 

— Nu este ceea ce credeţi! Oricum ar fi, oamenii dinăuntru au făcut din 
el ceea ce este! L-aţi auzit. Nu va trage asupra voastră dacă voi nu deschideţi 
focul! 

— A tras deja, explodă un ofiţer. 

— Dar nici unul din voi nu e rănit, strigă la rândul lui Alex Conklin, de la 
marginea terasei. Şi e un ochitor mai bun decât voi toţi la un loc! Nu e decâto 
explicaţie pentru asta! Acceptaţi-o! 


— N-am nevoie de voi! tună Jason Bourne, trăgând o nouă rafală în zidul 
arzând al clădirii. 

Deodată asasinul fu în picioare şi, luându-şi avânt se aruncă asupra unui 
soldat aflat mai aproape de el, un tânăr care tuşea încă din pricina gazului. 
Impostorul îi smulse pistolul-mitralieră şi îl izbi în cap, după care îşi descărcă 
arma într-un altul, care se prăbuşi ţinându-se de stomac. Ucigaşul se răsuci; 
depistă un ofiţer cu o armă automată asemenea lui Bourne. Îl împuşcă în gât, 
apoi îi smulse arma din mâini. Se opri o fracțiune de secundă evaluându-şi 
şansele, apoi îşi fixă mitraliera sub braţul stâng. Delta îl urmărea, ştiind 
instinctiv ceva face impostorul, ştiind că diversiunea sa urma să aibă loc. 

Asasinul acţiona. Trase din nou, rafală după rafală, în rândurile grupate 
ale soldaţilor de lângă zidul din faţă, croindu-şi drum de a curmezişul pajiştii 
înspre straturile de flori din stânga lui Bourne. Era singura sa cale de scăpare, 
cea mai întunecoasă, peste zidul prăbuşit din dreapta clădirii. 

— Opriţi-l! ţipă Conklin, şchiopătând agitat de colo colo. Dar nu trageţi! 
Nu-l omorâţi. Pentru Dumnezeu, nu-l omorâţi! 

— La dracu'! veni replica din partea unuia din soldaţii aflaţi în partea 
stângă a zidului. 

Asasinul se îndreptă iute spre zidul prăbuşit, trăgând necontenit asupra 
unui grup de soldaţi aflat în faţă. Termină un încărcător; aruncă arma la 
pământ şi potrivindu-şi pistolul mitralieră în poziţie de tragere, îşi începu 
ultima cursă înspre zidul prăbuşit, împroşcând cu focuri de armă rapide 
contingentul de soldaţi întinşi la pământ. Ajunsese! Întunericul de dincolo era 
scăparea sa! 

— Mama ta de blestemat! era strigătul unui adolescent, ovoce furioasă, 
nematurizată dar ameninţătoare.Mmi-ai ucis prietenul! Vei plăti pentru asta, 
nenorocitule! 

Un soldat tânăr, negru, se ridică de lângă tovarăşul său ucis şi se repezi 
spre zid chiar când asasinul se răsucea, sărind pe deasupra peretelui prăbuşit. 
O altă rafală de gloanţe trase de asasin îl atinse pe soldat în umăr; acesta se 
prăbuşi la pământ şi rostogolindu-se de două ori spre stânga, trase la rândul 
său patru rafale. 

Acestea fură urmate de un urlet înspăimântător, demential. Era urletul 
morţii; asasinul, cu ochii larg deschişi plini de ură, se prăbuşi peste pietrele 
colţuroase. Maiorul Allcott-Price, fost ofiţer al trupelor de comando britanice, 
era mort. 

Bourne înaintă cu arma ridicată. Marie fugi spre marginea terasei; 
distanţa dintre ei nu era acum mai mare de câţiva metri. 

— Nu, David! 

— Eu nu sunt David, doamnă! Întreabă-ţi prietenul, ne cunoaştem de 
multă vreme. Dă-te la o parte din drumul meu! De ce n-o putea omori? Un foc 
de armă şi era liber să facă ceea ce avea de făcut! De ce? 

— Foarte bine! izbucni Marie, fără să se clintească. Nu există nici un 
David, foarte bine! Eşti Jason Bourne! Eşti Delta! Eşti tot ceea ce doreşti să fii, 
dar eşti şi al meu! Eşti bărbatul meu! 


Revelația avu impactul unui trăsnet asupra soldaţilor care auziseră. 
Ofițerii, cu coatele îndoite, îşi ridicară în sus braţele - ordinul universal de a 
opri focul - în timp ce toată lumea privea cu uimire la femeia care vorbea. 

— Nu te cunosc! 

— Este vocea mea. O ştii doar, Jason. 

— Un truc! O actriţă, o imitație! O minciună! S-a mai văzut! 

— Dacă am o înfăţişare diferită, este din pricina ta Jason Bourne! 

— Dă-te din calea mea sau te omor! 

— Tu m-ai învăţat, la Paris! La Hotelul Meurice, pe strada Rivoli. Îţi 
aduci aminte? Ziarele cu evenimentele petrecute la Zurich, cu fotografia mea 
pe prima pagină. Şi acel mic hotel din Montpamasse, de unde tocmai plecam, 
iar portarul citea un ziar, cu fotografia mea în faţa ochilor! Erai atât de 
înspăimântat încât mi-ai spus să fug afară... Apoi taxiul! Ţii minte taxiul? Pe 
drum spre Issy -les-Moulineaux - nu voi uita niciodată numele acela imposibil, 
mi-ai spus: „Schimbă-ţi coafura. Ridică-ţi părul sau leagă-ţi-l la spate!“ Apoi 
mi-ai spus să-mi îngroş sprâncenele şi să le lungesc cu un dermatograf. 
Cuvintele tale, Jason! Fugeam ca să ne salvăm vieţile, iar tu mi-ai spus că 
trebuie să-mi schimb înfăţişarea, să nu mai semăn cu fotografiile din toate 
ziarele Europei! A trebuit să devin un cameleon deoarece Jason Bourne era un 
cameleon. Asta este tot ce am făcut. Jason! 

— Nu! strigă Delta, aproape urlând, copleşit de ceața confuziei, împins 
la graniţa panicii. Imaginile reveneau! Strada Rivoli, Montparnasse, taxiul. 
Ascultă-mă: Sunt un cameleon denumit Cain şi te pot învăța multe lucruri pe 
care nu aş dori să ţi le spun dar trebuie. Eu îmi schimb înfăţişarea şi mă 
topesc în frunziş, mă mişc ca vântul şi-mi fac drum prin jungle vii sau făcute 
de oameni. Alfa, Bravo, Charlie. Delta... Delta epentru Charlie şi Charlie e 
pentru Cain. Eu sunt Cain. Sunt moartea. Și trebuie să-ţi spun cine sunt şi 
apoi să te pierd. 

— Deci îţi aduci aminte! strigă soţia lui David Webb. 

— Un truc! Cuvintele sunt ale mele, dar le ştii de la ei. Pentru a mă 
împiedica să-mi ating scopul! 

— Nu este adevărat! Nu ştiu nimic de la ei! Îmi doresc numai bărbatul 
înapoi! Sunt eu. Marie! 

— Eşti o minciună! Marie e moartă! 

Delta apăsă pe trăgaci şi o rafală de gloanţe împroşcă pământul de la 
picioarele Mariei. Puştile fură aduse în poziţie de tragere. 

— NU!! ţipă Marie, întorcându-se spre soldaţi cu ochii arzând şi vocea 
poruncitoare. Foarte bine, Jason. Dacă tu nu mă recunoşti, nu vreau să mai 
trăiesc. Altceva nu mai am de spus. De aceea te înţeleg. Îţi nenoroceşti viaţa 
deoarece o parte din tine, care te domină, crede că nu mai sunt în viaţă, iar tu 
nu doreşti să trăieşti fără mine. Înţeleg asta foarte bine, pentru că nici eu nu 
vreau să trăiesc fără tine. 

Marie făcu câţiva paşi înainte şi rămase nemişcată. 

Delta ridică mitraliera, cu ţeava scurtă aţintită spre părul cărunt cu fire 
albe. Arătătorul i se strânse în jurul trăgaciului.Dintr-o dată, involuntar, 


începu să-i tremure mâna dreaptă, apoi stânga. Arma criminală începu să se 
clatine la început încet, înainte şi-napoi, apoi mai repede - în cerc - iar Bourne 
porni să zvâcnească involuntar din cap; apoi tot trupul îi fu cuprins de tremur 
iar muşchii gâtului îi scăpară de sub control. 

La câteva zeci de metri mai încolo, lângă ruinele porţii incendiate şi ale 
gheretei, se produse agitaţie. Un bărbat se zbătea în strânsoarea a doi soldaţi 
din infanteria marină. 

— Lăsaţi-mă, imbecililor! Sunt doctorul, doctorul Lui! 

Cu o răbufnire de forţă, Morris Panov răzbi înainteşi-o luă la fugă în 
lumina puternică a reflectoarelor. Se opri la şase metri de Bourne. 

Delta începu să geamă; şi sunetul şi ritmul erau îngrozitoare. Arma îi 
căzu din mână... David Webb se prăbuşi în genunchi plângând. Marie dădu să 
se apropie de el. 

— Nu, spuse Mo Panov încet dar autoritar, oprind-o. Trebuie să vină el 
la tine. Trebuie. 

— Dar are nevoie de mine! 

— Nu aşa. Trebuie mai întâi să te recunoască. DAVID trebuie să te 
recunoască şi să se echilibreze.Nu-l poţi ajuta. E un lucru pe care trebuie să-l 
facă singur. 

Linişte. Reflectoarele aprinse. Flăcări. 

Şi, ca un copil bătut şi pedepsit David Webb îşi înălţă capul, cu lacrimile 
pe obraji. Încet, dureros, se ridică în picioare şi alergă în braţele soţiei sale. 


CAPITOLUL 33 


Se aflau înăuntrul reşedinţei “sterile” - într-o cameră aparţinând 
centrului de comunicaţii. Calculatoarele se ridicau deasupra meselor albe 
aflate pe peretele din stânga al încăperii. Pe partea dreaptă se afla o masă 
lungă de conferinţe, pe fondul alb al podelei, singura excepţie fiind negrul 
câtorva scrumiere de pe masă. Toţi jucătorii se aflau la locul lor, în jurul 
mesei. Tehnicienii fuseseră expediaţi afară, toate sistemele electronice în 
aşteptare, numai computerul central rămas activ. Dincolo de această cameră 
izolată, pompierii din Hong Kong stingeau ultimele rămăşiţe ale focului 
distrugător. În acest timp poliţia încerca să calmeze locatarii înspăimântați 
din clădirile învecinate, dintre care mulţi erau convinşi că a sosit sfârşitul 
lumii, spunându-le că totul era opera unui criminal periculos, omorât în cele 
din urmă de trupele speciale guvernamentale. Locuitorii, sceptici, nu erau 
satisfăcuţi. Timpurile erau tulburi, lumea din jurul lor o luase razna, de aceea 
ei doreau dovada. Astfel că trupul neînsufleţit al asasinului fu plimbat 
descoperit pe o targă printre rândurile de privitori curioşi să vadă cadavrul 
ciuruit, secat de sânge. Apoi importanţii rezidenţi se întoarseră toţi, 
mulţumiţi, la casele lor. 

Înăuntrul reşedinţei “sterile”, toată lumea aştepta încordată un semn 
pentru a începe, însă nimeni nu avea curajul sau energia să deschidă 
discuţiile. Oboseala, amestecată cu frica în faţa morţii violente, se citea pe 
feţele tuturora, cu excepţia unui singur om. Acesta avea trăsăturile umbrite de 
oboseală, însă în privirea lui nu se afla nici o urmă de teamă, numai o 
acceptare pasivă a lucrurilor încă erau dincolo de înţelegerea sa. Cu câteva 
minute în urmă, moartea nu-i provoca nici un fel de spaimă; era mai bună 
decât viaţa. Acum, dezorientat, alături de soţia care îl strângea de mână, 
simţea o furie difuză,îndepărtată, undeva în adâncurile minţii sale, încercând 
să iasă la iveală ca tunetele unei furtuni care se apropie. 

— Cine ne-a făcut toate astea? întrebă David Webb, aproape în şoaptă. 

— Eu, răspunse Havilland, aflat în capul mesei. Ambasadorul se aplecă 
uşor înainte, întorcând privirea fixă, acuzatoare a lui Webb. 

— Dacă m-aş găsi în faţa unui tribunal încercând să obţin iertarea 
pentru o faptă ruşinoasă, aş spune că am avut circumstanţe atenuante. 

— Care sunt? întrebă David monoton. 

— În primul rând, faptul că ne aflăm într-o criză, spuse diplomatul. În al 
doilea rând, tu însuţi. 

— Explică-te, îl întrerupse Alex Conklin de la capătul celălalt al mesei, 
faţă în faţă cu Havilland; Webb şi Marie stăteau la stânga sa, în faţa peretelui 
alb. Morris Panov şi Edward McAllister pe partea opusă. Şi nu omite nici un 
amănunt, adăugă fostul ofiţer CIA. 

— Nici nu intenţionez, spuse ambasadorul, cu privirea aţintită asupra lui 
David. Criza este reală, iar catastrofa iminentă. La Peking, un grup de 


politicieni au format o cabală, conduşi de un om atât de important în ierarhia 
guvernului său, atât de stimat ca prinţ-filozof încât nu poate fi demascat în nici 
un chip. Nimeni nu ar vrea să creadă. Şi oricine ar încerca aceasta ar deveni 
un paria. Mai rău, orice astfel de încercare ar stârni o reacţie violentă din 
partea Peking-ului, care ar redeveni suspicios şi intransigent. Pe de altă parte, 
dacă această conspirație continuă, ea va distruge acordurile privitoare la 
Hong Kong şi va dezmembra colonia. Rezultatul va fi ocuparea imediată de 
către China a acestui teritoriu. Nu trebuie să vă mai spun ce ar însemna asta: 
haos economic, violenţă, vărsare de sânge şi, neîndoielnic, izbucnirea unui 
război în Extremul Orient. Şi cât ar mai dura înainte ca alte naţiuni să fie 
forţate să aleagă de partea cui să intervină? Riscul este inimaginabil. 

Linişte. Priviri încrucişate ca săbiile. 

— Fanaticii din Kuomintang, spuse David rece şi plat. China împotriva 
Chinei. Strigătul de război al descreieraţilor din ultimii patruzeci de ani. 

— Dar numai un strigăt, domnule Webb. Cuvinte, vorbărie multă, însă 
nici o acţiune concretă, nici o strategie finală. 

Havilland îşi făcu mâinile căuş deasupra mesei, respirând adânc. 

— Aceasta s-a realizat acum. Strategia este stabilită, o strategie atât de 
piezişă, atât de înşelătoare şi cu bătaie atât de lungă, încât sunt siguri că le va 
reuşi. Da, desigur, aceasta se va întâmpla, şi atunci, lumea va fi nevoită să 
facă faţă unei crize de proporţii intolerabile. S-ar putea foarte bine să ajungem 
la confruntarea finală, căreia nimeni nu i va supravieţui. În mod sigur 
Extremul Orient. 

—Nu-mi spui nimic în plus faţă de ce am văzut cu ochii mei. Aceşti 
oameni sunt bine protejaţi, ocupând funcţii înalte, şi probabil rândurile lor se 
îngroaşă, însă rămân fanatici, nu mai mult. lar dacă maniacul pe care l-am 
văzut, cel care conducea spectacolul la care am asistat, este la fel ca şi 
ceilalţi, ar trebui spânzurați toţi în piaţa Tian An Men. Totul ar fi televizat şi 
aprobat chiar şi de organizaţiile ce se opun pedepsei capitale. Era - este - un 
sadic mistic, un măcelar. Măcelarii nu pot fi oameni de stat. Nu-i ia nimeni în 
serios. 

— Herr Hitler a fost luat în 1933, observă Havilland. Şi aiatollahul 
Khomeini a fost numai cu câţiva ani în urmă. Şi apoi, în mod evident nu ştii 
cine e liderul lor adevărat. Nu se arată niciodată, indiferent de împrejurări, 
acolo de unde l-ai putea vedea chiar de departe. Oricum, pot să vă asigur că 
este un om de stat şi e luat foarte în serios. Dar, încă o dată, obiectivul lui nu 
este Peking-ul. Este Hong Kong-ul. 

— Am văzut ceea ce am văzut şi am auzit ceea ce am auzit, şi lucrurile 
astea vor rămâne în mine multă vreme... Nu aveţi nevoie de mine, n-aţi avut 
niciodată! Izolaţi-ii, răspândiţi ştirea în Comitetul lor Central, cereţi Taiwan- 
ului să se lepede de ei.O vor face! Vremurile se schimbă. Aceşti oameni nu 
doresc războiul mai mult decât Peking-ul. 

Ambasadorul studie faţa interlocutorului său, evaluând informaţiile lui 
David şi realizând că acesta văzuse destule la Peking pentru a trage unele 
concluzii proprii, dar nu destule pentru a înţelege esenţa conspirației. 


— Este prea târziu, spuse diplomatul. Forţele s-au pus deja în mişcare. 
Trădarea se află la cele mai înalte nivele ale guvernului chinez, în rândurile 
naţionaliştilor dispreţuiţi, bănuiţi a fi în cârdăşie cu interese financiare 
occidentale. Nici măcar urmaşii devotați ai lui Deng Xiaoping n-ar accepta 
această lovitură dată orgoliului Peking-ului, această ştirbire a imaginii 
internaţionale. Nici noi n-am face-o dacă am afla că General Motors, IBM şi 
Bursa din New York sunt conduse de trădători americani, educați în Uniunea 
Sovietică, care deturnează milioane către proiecte potrivnice intereselor 
naţiunii noastre. 

— Analogia este exactă, izbucni McAllister, cu degetele lipite de tâmpla 
dreaptă. Asta va ajunge Hong Kong-ul pentru China - asta, şi ceva de o sută 
de mii de ori mai rău. Dar există şi un alt element, la fel de alarmant ca tot 
ceea ce am aflat până acum. Aş dori să vi-l prezint acum, în postura mea de 
analist, depersoană care are de calculat reacţiile adversarilor şi ale 
potenţialilor adversari... 

— Mai pe scurt, îl întrerupse Webb. Vorbeşti prea mult şi-ţi freci tâmpla 
aia tot timpul şi nu-mi plac ochii tăi. Sunt ca de peşte mort. Ai vorbit prea mult 
şi în Maine. Eşti un mincinos. 

— Da. Da, înţeleg ce spuneţi şi de ce o spuneţi. Dar sunt un om decent, 
domnule Webb. Cred în decenţă. 

— Eu nu. Nu mai cred. Continuă. Totul e foarte logic, dar eu nu înţeleg 
nimic, pentru că nimeni n-a spus până acum nici un singur lucru care să aibă 
sens. Care este contribuţia ta în această poveste, mincinosule? 

McAllister înghiţi în sec la auzul insultelor repetate ale lui David. Spuse, 
totuşi, convins parcă de simplitatea afirmației: 

— Factorul crimei organizate. “Triadele”. 

— Grupuri de tip mafiot, în stil oriental, spuse Marie, cu ochii îndreptaţi 
înspre Subsecretarul de Stat. Confrerii criminale. 

McAllister aprobă din cap. 

— Narcotice, imigrări ilegale, jocuri de noroc, prostituție, escrocherii, - 
toate ocupațiile obişnuite. 

— Şi unele nu atât de obişnuite, adăugă Marie. Au o reţea economică 
proprie. Deţin bănci - în mod indirect, fireşte - pe tot cuprinsul Californiei, 
Oregonului, statului Washington şi în ţara mea, în Columbia Britanică. Banii 
se spală cu milioanele în fiecare zi prin transferurile bancare internaţionale. 

— Ceea ce nu face altceva decât adânceşte criza, spuse McAllister 
apăsat. 

— De ce? întrebă David. Unde vrei să ajungi? 

— Crima, domnule Webb. Conducătorii Republicii Populare Chineze sunt 
obsedaţi de crimă. Raporturile indică peste o sută de mii de execuţii în ultimii 
trei ani, cu mici distincţii făcute între nelegiuiri şi delicte criminale. Asta în 
consonanţă cu idealurile regimului, şi cu naşterea lui. Toate revoluțiile au 
pretenţia că s-au născut din puritate. Puritatea cauzei, asta e totul. Peking-ul a 
făcut ceva compromisuri de dragul pieţelor occidentale, dar cu crima 
organizată nu vor face nici un fel de compromis. 


— După cum îi descrieţi par o adunătură de dementi, interveni Panov. 

— Asta şi sunt. Nu-şi pot permite să fie altceva. 

— Din cauza ideologiei? întrebă psihiatrul sceptic. 

— Nu, doctore, nu ideologia, ci cifrele. Puritatea reformeieste 
acoperirea, însă cifrele sunt ceea ce îi înspăimântă. O ţară uriaşă, intens 
populată, cu resurse vaste - ce mai, dacă crima organizată îşi face loc, acest 
popor devine o naţiune de „triade”. Sate. Oraşe, provincii întregi ar putea fi 
împărţite în teritorii “de familie”, toate profitând de pe urma infuziei de 
capital şi tehnologiei occidentale. Se va produce o explozie de exporturi 
ilegale care vor inunda pieţele negre din toată lumea. Narcotice, arme 
provenite din fabrici subsidiare, textile fabricate în sute de întreprinderi care 
utilizează maşinării furate şi forţă de muncă la negru, vor invada pieţele 
occidentale. Crima. 

— Acesta ar fi un mare pas înainte pe care nu l-a făcut nimeni pe aici în 
ultimii patruzeci de ani, spuse Conklin. 

— Cine ar îndrăzni să încerce? întrebă McAllister. Dacă un om poate fi 
executat pentru că a furat cincizeci de yuani, ce o să se întâmple pentru o sută 
de mii? Aceste acţiuni necesită protecţie, organizare, oameni sus-puşi. De asta 
se tem cei din Peking. Liderii se tem de corupţia la nivel înalt mai mult decât 
orice. Infrastructura politică poate fi erodată. Conducătorii şi-ar putea pierde 
controlul, şi ăsta e un lucru pe care nu vor să-l rişte. Sigur, frica lor este 
exagerată, însă pentru ei este reală. Orice aluzie la adresa oricărei facţiuni 
criminale aflate în alianţă cu conspiratori interni, e de ajuns pentru ei să 
renege Acordurile Internaţionale şi să-şi trimită trupele pe teritoriul Hong 
Kong-ului. 

— Concluzia dumneavoastră este evidentă, spuse Marie. Dar unde se 
află logica? Cum s-ar putea întâmpla toate acestea? 

— Se întâmplă, doamnă Webb, răspunse ambasadorul Havilland. De 
aceea am avut nevoie de Jason Bourne. 

— Nu vrea cineva să înceapă de la-nceput? zise David. Diplomatul 
începu. 

— S-a întâmplat în urmă cu aproape treizeci de ani, când un tânăr 
inteligent şi deosebit de capabil a fost trimis înapoi din Taiwan pe pământul 
natal al tatălui său cu un nume nou, şi o familie nouă. Era un plan pe termen 
lung; rădăcinile lui erau în fanatism şi răzbunare... 

Webb ascultă incredibila poveste a lui Sheng Chou Yang, fiecare fapt 
dezvăluind adevărul, căci nu mai exista nici un motiv pentru a-l ascunde. 
Douăzeci de minute mai târziu după ce sfârşi Havilland, apucă un dosar cu 
margini negre. Îl deschise, dezvăluind un teanc de vreo şaptezeci de pagini, 
apoi îl deschise şi, aplecându-se, îl întinse lui David. 

— Aici este tot ce ştim noi, tot ce am putut afla, detaliile a tot ce ţi-am 
spus până acum. Dosarul nu poate părăsi această clădire decât sub formă de 
cenuşă, însă poţi să-l citeşti. Dacă ai vreo îndoială sau vreo întrebare, jur că 
voi apela la orice sursă din guvernul Statelor Unite, de la Biroul Oval până la 
Consiliul Naţional de Securitate pentru a-ţi răspunde. 


Diplomatul făcu o pauză, continuând să-l privească pe Webb. 

— Poate că n-aveam dreptul să-ţi cerem ajutorul, însă avem nevoie de el. 
Avem nevoie de toate informaţiile pe care ni le poţi da. 

— Astfel încât să puteţi trimite pe cineva să-l elimine pe Sheng Chou 
Yang. 

— În principiu, da. Însă este mult mai complicat decât atât. Mâna 
noastră trebuie să fie invizibilă. Nu ne putem permite să fim văzuţi sau măcar 
suspectaţi. Sheng are acoperire extraordinară. Peking-ul îl consideră un 
vizionar, un mare patriot care îşi serveşte cu devotament patria - ce mai, un 
sfânt. Securitatea lui este absolută. Oamenii din jurul său, ajutoarele, gărzile, 
toate sunt trupele sale de şoc, şi toate îi sunt absolut credincioase. 

— De aceea aţi vrut să puneţi mâna pe impostor, îl întrerupse Marie. Era 
legătura voastră directă cu Sheng. 

— Ştiam că acceptase contractele din partea lui. Sheng trebuia - trebuie 
- să-şi elimine opoziţia, deopotrivă pe aceia care i se opun ideologic şi pe aceia 
pe care intenţionează să-i excludă din operaţiunile sale. 

— În acest din urmă grup, interveni McAllister, intră liderii triadelor 
rivale în care Sheng nu are încredere şi în care nici fanaticii Koumintang-ului 
nu au încredere. El ştie că dacă aceştia rezistă suficient pentru a-şi da seama 
că sunt strânşi cu uşa, ar izbucni un război între bandele rivale, ceea ce Sheng 
n-ar tolera, după cum nu ar face-o nici englezii, care-i au pe chinezi în coastă. 

— Noul Jason Bourne era soluţia ideală pentru Sheng, continuă 
ambasadorul. Asasinul plătit fără nici o legătură politică ori naţională. Aceasta 
deoarece, mai presus de orice, nu-şi pot permite nici o conexiune cu China. 

— Dar a fost la Peking, obiectă Webb. Acolo l-am depistat întâia oară. 
Chiar dacă totul începuse ca o capcană întinsă pentru mine, ceea ce a şi fost... 

— O capcană? exclamă Havilland. Auziseră de tine? 

— M-am aflat faţă în faţă cu succesorul meu cu două nopţi în urmă, la 
aeroportul din Kai-tak. Am ştiut fiecare cine era celălalt - era imposibil să nu 
se-ntâmple aşa. Nu avea de ce să facă din asta un secret şi să plătească singur 
pentru un contract nereușit. 

— Aşadar dumneavoastră aţi fost, îl întrerupse McAllister. Eram sigur! 

— Aşa a fost şi Sheng împreună cu oamenii săi. Eu eram noul ucigaş şi 
trebuia să fiu îndepărtat imediat. Devenisem o prioritate majoră. Nu-şi puteau 
permite nici un risc în plus, pentru că nu ştiau ce reuşisem să aflu. Planul de 
lichidare a fost elaborat în noaptea aceea, şi tot atunci l-au pus în aplicare. 

— Iisuse! izbucni Conklin. Am citit în ziarele din Washington despre 
aeroportul Kai-tak. Spuneau că s-ar putea să fi fost bandele de extremă 
dreaptă. Care nu-i doreau pe comunişti amestecați în lumea capitalistă. Dar de 
fapt, tu erai!? 

— Ambele guverne trebuiau să declare câte ceva pentru lumea presei, 
adăugă Subsecretarul. La fel cum şi noi trebuie să dăm o declaraţie pentru ce 
s-aîntâmplat aici, în seara asta. 

— Ce vreau să vă spun, spuse David ignorându-l pe McAllister, este că 
Sheng şi-a contactat asasinul plătit, l-a folosit pentru a-mi pregăti mie o cursă 


şi, procedând astfel, a trebuit să-l primească în cercul lui. Nici un client, oricât 
de secret, nu-şi poate permite să nu păstreze legătura în mod direct cu 
asasinul pe care l-a plătit. 

— Şi-o poate permite, dacă are convingerea că asasinul nu va mai părăsi 
viu cercul sacrosanct, replică Havilland, privind înspre Subsecretarul de Stat. 
Este teoria lui Edward, şi una căreia îi subscriu, că, atunci când misiunea va fi 
fost îndeplinită, sau când Sheng va fi considerat că acest om ştie prea multe şi 
prin urmare reprezintă o ameninţare, impostorul urma să fie ucis în ziua 
stabilită pentru plată - convins că urmează să primească un nou contract. 
Evenimentele petrecute la Kai-tak, i-au semnat fără îndoială condamnarea la 
moarte. 

— Nu era de ajuns de deştept pentru a înţelege asta, spuse Jason 
Bourne. Nu era în stare să gândească geometric. 

— Pardon? întrebă ambasadorul. 

— Nimic, răspunse Webb, privind din nou înspre diplomat. Deci tot ceea 
ce mi-aţi spus a fost jumătate adevăr, jumătate minciună. Hong Kong-ul s-ar 
putea nărui, însă nu din motivele pe care mi le-aţi dat mie. 

— Adevărul a fost credibilitatea noastră; trebuia să înţelegi asta, să ne 
înţelegi îngrijorarea profundă şi frica. Minciunile erau numai ca să te 
recrutăm. Mai onest decât atât nu pot fi. 

Havilland se lăsă pe spate în scaun. 

— Ticăloşilor, spuse Webb pe un ton scăzut, de gheaţă. 

— De acord cu tine, aprobă Havilland. Însă după cum ţi-am spus de la 
început, avem circumstanţe atenuante, mai precis două: criza şi tu însuţi. 

— Şi? întrebă Marie. 

— Să vă pun o întrebare, domnule Webb... doamnă Webb. Dacă am fi 
venit la voi şi v-am fi expus întreaga situaţie, aţi fi acceptat colaborarea cu 
noi? Ai fi redevenit de bună voie Jason Bourne? 

Linişte. 'Toate privirile erau îndreptate spre David. Ochii lui rătăciră pe 
deasupra mesei, apoi se opriră asupra dosarului. 

— Nu, spuse el. Nu am încredere în voi. 

— Ştiam aceasta, aprobă Havilland, aprobând din nou din cap. Dar din 
punctul nostru de vedere trebuia neapărat să te recrutăm. Erai în stare să faci 
ceea ce nimeni altul n-ar fi reuşit. Şi din moment ce ai şi făcut-o, înseamnă că 
raţionamentul nostru a fost corect. Preţul a fost teribil, nimeni nu-l 
subestimează, însă am simţit - eu unul am simţit - că nu există altă cale. 
Timpul şi urmările ne erau potrivnice - ne sunt potrivnice. 

— Azi la fel ca şi ieri, spuse Webb. Ofiţerul de comando este mort. Ceea 
ce aţi făcut s-a dovedit a fi în van. 

— Nu tocmai, obiectă Havilland. Asta va depinde de ce ne poţi spune. 
Ştirea unui omor în zonă se va afla mâine pe primele pagini ale ziarelor, nu o 
putem opri, însă Sheng nu are de unde şti despre moartea cui e vorba. Nu s- 
au făcut fotografii, nici un ziarist nu s-a aflat aici în momentul acela, iar aceia 
care au sosit mai târziu au fost ţinuţi la câteva sute de metri depărtare de 
către cordoanele de poliţie. Putem controla informaţiile pur şi simplu 


furnizându-le. 

— Dar cadavrul? întrebă Panov. Există proceduri medicale... 

— Ordinele de la MI6 au prioritate, spuse ambasadorul. Acesta este încă 
teritoriu britanic, şi legăturile dintre Londra, Washington şi reşedinţa 
guvernatorului sunt foarte rapide. Se va declara că identificarea e imposibilă 
pentru că faţa a fost distrusă iar rămăşiţele se află în custodie şi nu pot fi 
văzute. Este ideea lui Edward şi i-a venit foarte repede. 

— Mai sunt însă David şi Marie, insistă psihiatrul. Preamultă lume i-a 
văzut şi i-a auzit. 

— Numai câteva detaşamente de soldaţi s-au aflat îndeajuns de aproape 
pentru a vedea şi auzi bine, spuse McAllister. Întregul contingent se va 
întoarce înapoi în Hawai peste o oră, inclusiv doi morţi şi şapte răniţi. Au şi 
fost retraşi de aici, se află la aeroport. În rest, a fost multă confuzie şi panică. 
Poliţia şi pompierii erau ocupați cu alte lucruri; nimeni nu a pătruns în 
grădini. Putem spune orice ne convine. 

— Acesta pare să vă fie un obicei, comentă Webb. 

— L-aţi auzit pe ambasador, spuse Subsecretarul evitând privirea 
cercetătoare a lui David. Am fost convinşi că nu există altă cale. 

— Fii cinstit cu tine însuţi, Edward. 

Din nou Havilland îl privi pe Webb în timp ce se adresa Subsecretarului. 

— Eu am fost convins că nu există altă cale. 

— Am greşit, spuse McAllister ferm şi diplomatul îşi mută privirea 
asupra sa. Dar asta nu mai are importanţă acum, continuă el rapid. Trebuie 
neapărat să decidem ce vom spune. Consulatul a fost bombardat de apeluri 
din partea presei... 

— Consulatul? izbucni Conklin. Halal reşedinţă secretă! 

— N-a fost timp pentru a asigura o acoperire corespunzătoare, spuse 
ambasadorul. A fost ţinută secretă pe cât posibil şi am pregătit şi o explicaţie 
plauzibilă. Din câte ştim, până acum n-au fost întrebări, însă raportul poliţiei 
trebuia să cuprindă identitatea proprietarului şi a chiriaşului. Apropo, 
Edward, la ce concluzie s-a ajuns? 

— Pur şi simplu că situaţia n-a fost clarificată. Ne aşteaptă, însă numai 
pot tărăgăna prea multă vreme. E mai bine să pregătim ceva decât să dăm 
liber speculațiilor. 

— Fireşte, aprobă Havilland. Presupun că te-ai gândit la ceva anume. 

— S-ar putea, dacă am auzit bine ce a spus domnul Webb. 

— Ce? 

— Aţi folosit termenul „ofiţer de comando”, presupun nu ca o figură de 
stil. Asasinul era ofiţer de comando? 

— Fost ofiţer şi în acelaşi timp un psihopat. Criminal patologic, mai 
exact. 

— Aţi aflat ceva despre identitatea lui, numele său? 

David îl privi intens pe analist, amintindu-şi cuvintele lui Allcott-Price, 
rostite cu un triumf amar. 

... Dacă eu pierd şi povestea iese la iveală câți alţii n-ar fi fericiți să-mi ia 


locul aşa cum ţi l-am luat eu ţie? Lumea asta e plină de Jason Bourne-i. Dă-le o 
idee, îndrumă-i într-o anumită direcţie, iar ei vor da năvală... 

— Nu am aflat niciodată cine era, spuse Webb simplu. 

— Dar oricum, fusese ofiţer de comando. 

— Este adevărat. 

— Nu un Ranger, sau o Beretă Verde, sau ofiţer în Forţele Speciale... 

— Nu. 

— Presupun deci că vreţi să spuneţi că era de origine britanică. 

— Da. 

— Atunci vom inventa o poveste care în mod implicit va nega aceste 
amănunte. Nu era englez, nu avea dosar militar - mergem în sensul opus. 

— Un american alb, spuse Conklin calm, privind la Subsecretarul de 
Stat. Daţi-i un nume fictiv şi datele personale ale unui dosar mort. E de 
preferat cel al unuipsihopat, cu o idee fixă care l-a adus până aici. 

— Cam aşa ceva, însă poate nu pe de-a-ntregul, spuse McAllister 
schimbându-şi poziţia în scaun ca şi cum n-ar fi vrut să-l contrazică pe fostul 
agent CIA; sau poate... desigur, un obsedat, condus de o singură idee, pus pe 
măcel, şi târât până aici de existenţa unei ţinte. 

— Cine anume? întrebă David. 

— Eu, spuse McAllister, privindu-l pe Webb în ochi. 

— Ceea ce înseamnă că eu sunt omul acela, eu sunt obsedatul. 

— Numele dumneavoastră nu va fi folosit, continuă Subsecretarul cu o 
voce calmă şi rece. Am putea inventa istoria unui expatriat de origine 
americană, care cu câţiva ani în urmă a fost urmărit de autorităţile din 
Orientul îndepărtat, pentru crime ce cuprind de la asasinate multiple până la 
contrabandă cu droguri. Vom spune că eu am fost acela care a cooperat cu 
poliţia din Hong Kong, Macao, Singapore, Japonia, Malaezia, Sumatra şi 
Insulele Filipine. Prin eforturile depuse de mine, operaţiunile i-au fost 
zădărnicite iar el a pierdut milioane. Într-o zi află că m-am întors şi că mă aflu 
aici, în Victoria Peak. Vine după mine, dorind să se răzbune pe omul care l-a 
ruinat. 

McAllister se opri întorcându-se spre David. 

— De vreme ce mi-am petrecut un număr de ani aici în Hong Kong, nu- 
mi pot imagina că Peking-ul m-a trecut cu vederea. Sunt sigur că există un 
dosar al unui analist american care şi-a făcut ceva duşmani în timpul 
serviciului aici. Şi într-adevăr, mi-am făcut duşmani, domnule Webb. Aceasta e 
profesiunea mea. Am încercat să ne mărim influenţa în această parte a lumii, 
şi, oriunde americanii au fost implicaţi în activităţi criminale, eu am făcut tot 
ce mi-a stat în putinţă pentru a ajuta autorităţile să îi oprească sau, cel puţin 
să îi gonească din Asia. Era cea mai bună cale pentru a ne arăta bunele 
intenţii, urmărindu-ne proprii oameni. A fost de altfel motivul pentru care 
guvernul Statelor Unite m-a rechemat la Washington. Folosindu-ne de numele 
meu dăm autenticitate poveştii în ochii lui Sheng Chou Yang. Pentru că noi ne 
cunoaştem unul pe altul. Va lua în considerare zeci de variante - sper că şi pe 
cea bună,cea care ne convine nouă - dar fără să facă legătura cu ofiţerul de 


comando. 

— Varianta care ne convine, îl întrerupse Conklin liniştit, fiind faptul că 
nimeni de aici nu a mai auzit de primul Jason Bourne de ani de zile. 

— Întocmai. 

— Deci eu voi fi cadavrul aflat în custodie, cel pe care nu are nimeni voie 
să-l vadă, spuse Webb. 

— Da, aţi putea fi, spuse McAllister. Vedeţi, noi nu ştim ce ştie Sheng, 
cât de adânc a reuşit să ne penetreze. Singurul lucru pe care-l dorim este să-l 
convingem că persoana moartă nu este asasinul angajat de el. 

— Lăsând calea deschisă unui alt impostor ce va juca rolul asasinului 
aflat în serviciul lui Sheng, şi care-l va atrage într-o cursă şi-l va ucide, adăugă 
Conklin, cu respect. Sunteţi cineva, Domnule Analist. Un nemernic, dar nu 
unul oarecare. 

— Asta ar însemna să te expui. Edward, spuse Havilland, privindu-l pe 
Subsecretar. Niciodată nu ţi-am cerut asta. Ai mulţi duşmani. 

— Vreau să rezolv problema în acest fel domnule ambasador. M-aţi 
angajat pentru a vă da soluţia cea mai bună şi, după părerea mea, aceasta 
este calea cea mai potrivită de urmat. Avem nevoie să le aruncăm nişte praf în 
ochi. Şi numele e cel mai potrivit - pentru ochii lui Sheng. Restul poate fi 
ascuns într-un limbaj ambiguu, pe care cei vizaţi îl vor înţelege. 

— Fie, spuse Webb, închizând ochii, auzind cuvintele pecare Jason 
Bourne le rostise atât de des. 

— David ... 

Marie îi atinse faţa. 

— Ilartă-mă. 

Webb atinse cu degetele dosarul din faţa sa, apoi îl deschise. Pe prima 
pagină se afla o fotografie şi un nume tipărit dedesubt. Era identificată ca fiind 
fotografia lui Sheng Chou Yang, însă era mult mai mult decât atât. Era chipul 
acela. Era chipul acelui măcelar! Fanaticul care ciopârţea femei şi bărbaţi 
omorându-i cu sabia sa de ceremonie cu pietre preţioase încrustate pe mâner, 
cel care forţase doi fraţi să se bată cu cuţitele până când unul dintre ei îl 
ucisese pe celălalt, şi care îi luase viaţa Ecoului despicându-i capul de trup. 
Lui Bourne i se tăie respiraţia, înfiorat de cruzimea inimaginabilă a imaginilor 
sângeroase care îl copleşeau. Privi la fotografie şi chipul lui d'Anjou, care-şi 
dăduse viaţa pentru a-l salva pe el, îl readuse în luminişul din mijlocul pădurii. 
Delta ştia că moartea Ecoului făcuse posibilă capturarea asasinului. Ecoul 
murise sfidător. Înfruntând cu curaj execuţia oribilă, pentru ca tovarăşul său 
să reuşească nu numai să scape ci şi, supunându-se unui ultim ordin, să-l 
ucidă pe fanaticul cu sabia. 

— Acesta, şopti Jason Bourne, este fiul taipanului necunoscut despre 
care vorbeaţi? 

— Da, spuse Havilland. 

— Prinţul-filozof adulat? Sfântul chinez mai presus de orice acuzaţie? 

— Din nou, da. 

— Vă înşelaţi! S-a arătat! Iisuse, şi ce s-a mai arătat...! 


Uluit, ambasadorul se aplecă brusc în scaun. 

— Eşti sigur? 

— Mai sigur de atât nu se poate. 

— Împrejurările trebuie să fi fost ieşite din comun, spuse uimit 
McAllister. Şi aceasta confirmă că impostorul n-ar fi ieşit de acolo viu. Totuşi, 
circumstanţele, cum am spus, trebuie să fi fost de-a dreptul extraordinare. 

— "Ţinând seamă de faptul că nimeni din afara Chinei n-a aflat vreodată 
de ele, au fost într-adevăr deosebite. Cavoul lui Mao a devenit un teren de tir. 
A fost parte din capcană, şi-au pierdut. Ecoul a pierdut. 

— Cine? întrebă Marie, strângându-i mâna. 

— Un prieten. 

— Cavoul lui Mao? repetă Havilland. Extraordinar! 

— Deloc, spuse Bourne. Dar foarte inteligent. Ultimul loc din China unde 
te-ai aştepta la un atac din partea cuiva. Intri cu gândul că tu eşti cel care-şi 
urmăreşte prada, aşteptându-te s-o înhaţe afară, pe partea cealaltă. Luminile 
sunt slabe, şi eşti complet nepregătit. Şi în tot acest timp, tu eşti prada, 
urmărită, izolată, vânată pentru a fi ucisă. Foarte inteligent. 

— Şi în acelaşi timp foarte primejdios pentru urmăritori, spuse 
ambasadorul. Pentru oamenii lui Sheng. Un singur pas greşit şi ar fi putut 
pierde totul. Curată nebunie! 

— Nu aveau cum să facă vreun pas greşit. Şi-ar fi ucis proprii oameni 
dacă nu aş fi făcut-o eu. Înţeleg asta abia acum. Când lucrurile au scăpat de 
sub control, pur şi simplu au dispărut, împreună cu Ecoul. 

— Să ne întoarcem la Sheng, domnule Webb, vă rog. Povestiţi-ne ce aţi 
văzut, ce ştiţi. 

Incapabil să scape de propria lui obsesie, Havilland se ruga acum de 
Bourne. 

— Este un monstru, asta e tot ce vă pot spune, zise Jason cu glas scăzut, 
privind fotografia cu ochi sticloşi. Vine din iad, un Savonarola care torturează 
şi ucide oamenii cu zâmbetul pe buze. Ține predici ca un profet ce vorbeşte cu 
nişte copii, însă în realitate e un nebun ce îşi stăpâneşte oamenii prin teroare. 
Trupele de şoc de care aţi pomenit nu sunt trupe, sunt bande de borfaşi, 
criminali sadici care au învăţat meseria asta de la un maestru, iar cel ce-i 
conduce e Auschwitz, Dachau şi Bergen - Belsen, toate la un loc. Dumnezeu să 
ne ajute dacă ajunge să conducă. 

— Poate s-o facă, domnule Webb, spuse Havilland încet, privindu-l 
îngrozit pe Jason Bourne. Şi o va face. Aţi descris un Sheng Chou Yang pe care 
lumea nu l-a văzut niciodată, iar în momentul de faţă el este cel mai important 
om din China. Aşa cum Adolf Hitler a intrat victorios în Reichstag, aşa va intra 
Sheng în Comitetul Central, făcând din el jucăria sa. Ceea ce ne-aţi spus este 
mult mai înspăimântător decât orice scenariu imaginat de noi până acum - 
China împotriva Chinei. Nu poate urma decât o nenorocire. Doamne, 
Dumnezeule! 

— Este un animal, şopti răguşit Jason. Mai rău decât atât, pentru că 
animalul ucide pentru a-şi potoli foamea pe când el ucide din plăcere. 


—  Vorbiţi în termeni generali, îl întrerupse McAllister rece, dar 
concentrat. Trebuie să ştim mai multe - eu trebuie să aflumai multe! 

— A cerut o întâlnire. 

Bourne vorbea ca în somn, legănând din cap, cu privirea din nou aţintită 
asupra fotografiei. 

— Era începutul... nopţilor marelui tăiş, cum le-a numit el. Şi spunea că 
e un trădător printre ei. Întâlnirea era într-un loc la care numai un dezaxat se 
putea gândi. În interiorul unui sanctuar de păsări - vă puteţi închipui aşa 
ceva? Un sanctuar de păsări, unde a început prin a ucide un bărbat suspendat 
de frânghii, ciopârţindu-l cu sabia. Apoi o femeie ce a încercat să-şi 
demonstreze nevinovăția, retezându-i capul! În faţa tuturor! După care doi 
fraţi... 

— Un trădător? şopti McAllister. A găsit vreunul? A mărturisit cineva 
ceva? Există vreo mişcare contrainsurgentă? 

— Opriţi-vă! strigă Marie. 

— Nu, doamnă Webb! Nu vedeţi, s-a întors acolo. Retrăieşte întâmplările 
acelea. Priviţi-l. E acolo. 

— Mi-e teamă că antipaticul nostru coleg are dreptate, Marie, spuse 
Panov încet, privindu-l pe Webb. Lasă-l să încerce să-şi găsească propria 
realitate. Nu-i nimic rău în asta. Am putea câştiga timp preţios. 

— Pe dracu’! 

— ... Nu se afla nici un trădător, nu a mărturisit nimeni nimic, numai 
femeia aceea... A ucis-o, apoi s-a aşternut tăcerea, o tăcere înfricoşătoare. Era 
un avertisment pentru toţi, că ei, cei din China cea adevărată, se aflau 
pretutindeni şi în acelaşi timp invizibili. În ministere. În poliţia secretă, 
pretutindeni... Apoi l-a omorât pe Ecou, dar el ştia că trebuie să moară. Dorea 
să moară repede pentru că oricum nu mai avea mult de trăit. Îl torturaseră, 
era într-o stare îngrozitoare. Totuşi, dacă putea să-mi mai dea timp... 

— Cine este Ecoul. David? întrebă Morris Panov. Spune-ne, te rog. 

— Alpha. Bravo. Charlie. Delta. Echo... Foxtrot - Meduza, spuse 
psihiatrul. Organizaţia Meduza, nu-i aşa? Ecoul a făcut parte din ea. 

— Ne-am întâlnit şi la Paris. La Luvru. A încercat să-mi salveze viaţa. 
Însă până la urmă eu i-am salvat-o pe-a lui. Asta era în regulă, şi el mi-o 
salvase mie cu ani în urmă. “Odihna este o armă”, obişnuia să spună el. l-a pus 
pe ceilalţi să facă cerc în jurul meu şi m-a obligat să dorm. Apoi am scăpat cu 
toţii din junglă. 

— „Odihna este o armă”... repetă Marie încet, şi închise ochii, strângând 
tare mâna lui David, cu lacrimile scurgându-i-se pe obraji. O, Dumnezeule! 

— ... Ecoul a reuşit să măzărească în pădure. Am folosit semnalele pe 
care le foloseam demult, cu ani în urmă. Nu uitase. Nici unul dintre noi nu le 
va uita vreodată. 

— Ne aflăm în sanctuarul de păsări, David? întrebă Panov; apucând 
strâns umărul lui McAllister pentru a-l opri să intervină. 

— Da, replică Jason Bourne, cu privirea în gol. Ştim amândoi. El va 
trebui să moară. Atât de simplu, atât de clar. Să mori. Moartea. Nimic mai 


mult. Tot ce se poate face este să mai câştigăm câteva minute preţioase. Apoi, 
poate că aş putea s-o fac. 

— Ce anume să faci. Delta? întrebă Panov, accentuând uşor numele. 

—Să-l ucid pe nemernic, pe măcelar. Nu merită să trăiască, nu are 
dreptul să mai trăiască! Ucide cu prea multă uşurinţă - cu zâmbetul pe faţă. 
Ecoul a văzut. Şi eu am văzut. A început, totul se întâmplă dintr-o dată. 
Exploziile din pădure, toată lumea fuge, strigăte. Pot, acum! E pradă uşoară... 
Mă vede! Se uită la mine! Ştie că-i sunt duşman. Eu îţi sunt duşmanul 
adevărat, blestematule! Eu voi fi ultimul om pe care-l vezi! Ce se întâmplă? 
Ceva e în neregulă! Se acoperă! Trage pe cineva în faţa sa! Trebuie să ies de 
acolo! N-o pot face! 

— Nu poţi sau nu vrei? întrebă Panov, aplecându-se. Eşti Jason Bourne 
sau David Webb? Cine eşti? 

— Delta! ţipă ascuţit pacientul, împietrindu-i pe toţi. Sunt Delta! Sunt 
Bourne! Cain pentru Delta şi Carlos e pentru Cain! 

Şi omul, oricum se va fi numit el, se prăbuşi în scaun, cu capul căzut în 
piept. Rămase liniştit. Nimeni nu scoase o vorbă. 

Se scurseră câteva minute - nimeni nu ştia câte, nimeni nu ţinuse 
socoteala - până când cel care-şi căuta o identitate săltă capul. Privirea îi era 
acum pe jumătate senină, pe jumătate tulburată de agonia prin care trecuse. 

— Îmi pare rău, spuse David Webb. Nu ştiu ce s-a întâmplat cu mine. Îmi 
pare rău. 

— Nu e nevoie de scuze, David, spuse Panov. Te înţelegem. Ai retrăit 
acele momente. E în regulă. 

— Da, m-am întors la momentele alea. Sinistru, nu-i aşa? 

— Ba deloc, spuse psihiatrul. E perfect normal. 

— Trebuie s-o fac, şi asta e normal, nu? 

— David! izbucni Marie. 

— Trebuie, spuse Jason Bourne, strângând tandru mâinile soţiei sale. 
Nimeni altcineva n-o poate face, şi cu asta basta. Eu ştiu codurile. Cunosc 
drumul... Ecoul şi-a dat viaţa pentru a mea, convins că eu pot să o fac, că-l pot 
ucide pe măcelar. Atunci am dat greş. Acum n-o să mai dau. 

— Şi noi doi? Marie îl apucă strâns de braţ, şi vocea i se răsfrânse de 
pereţii albi ai încăperii. Noi nu contăm? 

— Mă voi întoarce, îţi promit, spuse David, desfăcându-i braţele şi 
privind-o în ochi. Dar trebuie să mă duc înapoi, înţelegi? 

— Pentru oamenii aceştia? Pentru aceşti mincinoşi? 

— Nu, nu pentru ei. Pentru cineva care dorea să trăiască mai presus de 
orice. Nu l-ai cunoscut; era un supravieţuitor. Trebuia ca eu să trăiesc şi să-mi 
duc treaba la bun sfârşit. Trebuia să trăiesc şi să mă întorc la tine, iar el ştia 
asta. A înţeles şi a hotărât. Vine un moment când fiecare dintre noi trebuie să 
ia o astfel de hotărâre. 

Bourne se întoarse spre McAllister. 

— E cineva aici care poate să facă o fotografie unui cadavru? 

— Al cui cadavru? întrebă Subsecretarul de Stat. 


— Al meu, spuse Jason Bourne. 


CAPITOLUL 34 


Fotografia fu făcută sub privirile nu prea încântate ale lui Morris Panov, 
de către un tehnician. O pânză albă, pătată de sânge, acoperea trupul lui 
Webb, potrivită în aşa fel încât să-i descopere o faţă plină de sânge, cu ochii 
larg deschişi şi trăsăturile clare. 

— Developează filmul cât poţi de repede şi adu-mi negativele, spuse 
Conklin. 

— Douăzeci de minute, răspunse tehnicianul, îndreptându-se spre uşă, 
în timp ce McAllister intră în cameră. 

— Ce se întâmplă? întrebă David, ridicându-se de pe masă. Marie 
tresări; îi şterse faţa cu un prosop ud şi cald. 

— Departamentul de presă al consulatului a anunţat mass-media, 
răspunse Secretarul. Au spus că ar putea da o declaraţie în aproximativ o oră, 
de îndată ce lucrurile se mai limpezesc. Lucrează acum la o variantă oficială. 
Le-am dat scenariul şi aprobarea să se folosească de numele meu. Ambasada o 
să strâmbe din nas, apoi se va pune pe treabă. Înainte de a-i da drumul ni-l vor 
citi şi nouă. 

— Vreo veste despre Lin? întrebă Conklin. 

— Un mesaj din partea doctorului. E încă în stare critică, dar se ţine 
tare. 

— Cum procedăm cu ziariştii aflaţi pe şosea în faţa casei? întrebă 
Havilland. Mai devreme sau mai târziu va trebui să-i lăsăm să intre. Cu cât 
întârziem mai mult cu atât vor crede că le pregătim o minciună. Şi nu cred că 
ne putem permite asta. 

— Mai putem sta încă puţin, spuse McAllister. Am lansat zvonul că, în 
ciuda tuturor riscurilor, poliţia cercetează terenul după grenade nedetonate. 
Reporterii pot deveni foarte răbdători în astfel de condiţii. Iar în scenariul pe 
care l-am dat departamentului de presă, le-am spus să sublinieze faptul că cel 
care a atacat reşedinţa era în mod evident un expert al demolărilor. 

Jason Bourne, unul dintre cei mai eficienţi experţi în demolări formaţi în 
Meduza, privi spre McAllister. Subsecretarul îi evită privirea. 

— Trebuie să ies de-aici, spuse Jason. Trebuie să ajung în Macao cât de 
repede posibil. 

— David, pentru numele lui Dumnezeu! 

Marie stătea în picioare în faţa lui, privindu-l adânc,vorbindu-i cu voce 
joasă şi rugătoare. 

— Aş fi dorit să nu fi trebuit să se întâmple aşa, spuse Webb, dându-se 
jos de pe masă. Aş fi dorit să... - repetă el moale - dar n-am de ales. Trebuie să 
ajung acolo. Trebuie să pornesc pe drumul care duce la Sheng înainte ca 
povestea să ajungă pe paginile ziarelor de dimineaţă, înainte ca fotografia să 
apară, confirmându-i informaţii pe nişte canale despre care el e convins că 
sunt perfect sigure. Trebuie să creadă că eu sunt asasinul lui plătit, omul pe 


care urma să-l elimine, şi nu acel Jason Bourne din Meduza, care a încercat 
să-l ucidă în luminişul din pădure. Trebuie să primească veşti de la mine - de 
la cine crede el că sunt eu - înainte de a căpăta orice altă informaţie. Pentru 
că vestea pe care o am pentru el este ultimul lucru pe care vrea să-l audă. 
Orice altceva va părea insignifiant. 

— Momeala, spuse Alex Conklin.Dă-i informaţia cea mai importantă la 
început şi aceasta va avea efectul dorit, deoarece este prea uimit şi 
dezorientat, şi va accepta versiunea oficială tipărită, mai precis fotografia 
publicată de ziare. 

— Ce aveţi de gând să-i spuneţi? întrebă ambasadorul, în vocea căruia 
se citea faptul că-i displăcea că pierdea comanda tocmai acum, în această cea 
mai secretă dintre toate operaţiunile pe care le condusese. 

— Ce mi-aţi spus şi voi mie. Jumătate adevăr, jumătate minciună. 

— Fiţi mai explicit, domnule Webb, spuse Havilland hotărât. Vă datorăm 
mult însă... 

— Îmi datoraţi ceea ce nu-mi puteţi plăti! izbucni Jason Bourne, 
întrerupându-l. Numai dacă vă zburati creierii aici, în faţa mea. 

— Vă înţeleg supărarea, însă trebuie să insist. Sper că nu veţi pune în 
primejdie vieţile a cinci milioane de oameni, sau interesele guvernului Statelor 
Unite. 

— Mă bucur că, o dată în viaţă, aţi făcuto ierarhie a valorilor corectă. În 
regulă, domnule ambasador, vă voi spune. Este exact ceea ce v-aş fi spus şi 
mai înainte, dacă aţi fi avut decenţa, repet decenta, de a veni la mine şi a-mi 
expune cazul. Sunt surprins că nu v-aţi gândit la asta - nu, nu surprins, ci 
şocat - dar poate că n-ar trebui să fiu. Credeţi prea mult în maşinaţiile 
dumneavoastră, în capcanele pe care le întindeţi... probabil credeţi că meritati 
totul din pricina intelectualului deosebit, sau ceva de genul ăsta. Sunteţi toţi 
la fel. Savuraţi complexitatea - şi explicaţiile pe carele daţi - şi nu mai vedeţi 
calea cea mai simplă, de o mie de ori mai eficientă. 

— Aştept să-mi fie arătată, spuse Havilland rece. 

— Fie, spuse Bourne. Am ascultat foarte atent explicaţiile. Aţi făcut 
eforturi să explicati, de ce nimeni, în mod oficial nu se putea apropia de Sheng 
să-i spună tot ceea ce ştiţi despre el. Aţi avut dreptate. V-ar fi râs în nas, sau v- 
ar fi privit cu indiferenţă, sau v-ar fi trimis la plimbare. În mod sigur. Pentru 
că el are pâinea şi cuțitul. Voi vă continuaţi acuzaţiile “zdrobitoare”, iar el 
retrage Peking-ul din Acordurile privitoare la Hong Kong. Unu zero pentru el. 
Încercaţi să treceţi peste capul lui - ghinion. Veţi pierde din nou. Nu aveţi nici 
o dovadă, decât vorbele rostite de câţiva oameni, acum morţi, foşti membri ai 
Kuomitang-ului, care ar fi declarat orice pentru a-i discredita pe cei din 
partidul comunist aflat la conducerea Chinei. Vă va zâmbi îngăduitor şi, fără 
să o spună, vă va da de înţeles că mai bine aţi trece de partea sa. Consideraţi 
însă că n-o puteţi face deoarece riscurile ar fi prea mari. Aţi avut dreptate şi 
aici, deşi mai degrabă pentru motivele pe care ni le-a înşirat aici “Edward”, 
decât pentru cele care vă aparţin. Peking-ul s-ar putea împăca cu gândul unei 
comisii corupte, ca fiind unul din acele compromisuri necesare, dar nu va 


permite în veci infiltrarea unei Mafii orientale în industria sau în guvernul său. 
După cum tot “Edward” spunea, aşa şi-ar pierde pâinea... 

— Aştept încă, domnule Webb, spuse diplomatul. 

— În regulă. M-aţi recrutat, însă aţi uitat experienţa din Treadstone 71. 
Dacă vrei să prinzi un asasin, trebuie să angajezi tot un asasin. 

— Acesta este singurul pe care nu l-am uitat, răbufni diplomatul uimit. 
De la asta a plecat totul. 

— Dar cu o argumentaţie greşită, spuse Bourne repede. Există o cale 
mai bună pentru a ajunge la Sheng şi de a-l neutraliza. Eu nu eram necesar. 
Soţia mea nu vă trebuia. Însă n-aţi fost în stare să vedeţi asta. Mintea voastră 
superioară trebuia să complice totul. 

— Ce n-am fost în stare să vedem, domnule Webb? 

— Că puteaţi să trimiteţi un conspirator pentru a prinde un altul. În mod 
neoficial...e prea târziu pentru asta acum, dar e ceea ce v-aş fi spus oricând. 

— Mă tem că nu-mi spuneţi mare lucru. 

— Jumătate adevăr, jumătate minciună, propria voastră strategie. Un 
curier trimis lui Sheng, preferabil un bătrân pe jumătate senil, plătit de un 
necunoscut şi care îi transmite informaţii la telefon. Fără urme. Această 
persoană poartă un mesaj verbal, destinat exclusivlui Sheng, nimic scris. 
Mesajul conţine destul adevăr pentru a-l paraliza. Să spunem că persoana 
care trimite acest mesaj este cineva din Hong Kong, care va pierde milioane 
dacă planul lui Sheng dă greş, un om îndeajuns de deştept şi de înspăimântat 
pentru a nu-şi da numele. Mesajul ar putea face aluzie la scurgeri de 
informaţii, la anumite persoane suspecte din sălile de consiliu, sau la “triade” 
lăsate pe dinafară, care-şi unesc forţele ca să se răzbune - toate lucruri de 
care vă temeţi cu adevărat. Adevărul. Sheng trebuie să verifice, nu-şi poate 
permite să n-o facă. Se stabilesc contacte şi este aranjată o întâlnire. 
Conspiratorul din Hong Kong este la fel de dornic de protecţie şi la fel de 
secretos ca şi Sheng şi, prin urmare, va stabili un teren de întâlnire neutru. 
Totul este pus la punct. Capcana. 

Bourne făcu o pauză şi privi intens înspre McAllister. 

— Până şi un expert în demolări de mâna a treia v-ar fi putut îndruma. 

— Foarte rapid şi foarte profesional, spuse ambasadorul, dar cu o 
carenţă izbitoare. Unde găsim un astfel de conspirator în Hong Kong? 

Jason Bourne studie aproape dispreţuitor chipul interlocutorului său. 


— Trebuie să-l fabricaţi, spuse el. Aceasta este minciuna. 
* 


* * 


Havilland şi AlexConklin se aflau singuri în încăperea albă, spațioasă, 
fiecare la un capăt al mesei de conferinţe, faţă în faţă. McAllister şi Morris 
Panov erau în biroul Subsecretarului, pentru a asculta la telefoane separate 
descrierea imaginară a unui asasin american creată de consulat pentru presă. 
Panov acceptase să furnizeze terminologia de specialitate, cu accentele 
necesare, specifice comunicatelor Washington-ului. David Webb ceruse să fie 
lăsat singur cu soţia sa, până când vor trebui să plece. Fuseseră conduşi într-o 


cameră de la etaj; faptul că era un dormitor nu frapa pe nimeni. Era pur şi 
simplu o uşă a unei încăperi goale, aflată în aripa sudică a vechii clădiri 
Victoriene, departe de pompierii muraţi de apă şi de ruinele din partea de 
nord. Plecarea lui Webb fusese estimată de McAllister a fi în mai puţin de 
cincisprezece minute. O maşină îl va duce pe el şi pe Subsecretar la 
aeroportul Kai-tak, unde un elicopter al Crucii Roşii îi va transporta în Macao; 
actele vor fi pregătite: vor transporta medicamente de urgenţă la Spitalul 
Kiang Wu din Rua Coelho „do Amaral. 

— Nu ar fi reuşit, spuse Havilland, uitându-se la Conklin. 

— Ce anume? întrebă agentul CIA; afirmaţia diplomatului îi întrerupse 
şirul gândurilor. Ce ţi-a spus David? 

— Sheng n-ar fi fost de acord niciodată să se întâlnească cu cineva pe 
care nu-l cunoaşte, cu cineva care nu-şi dă numele. 

— Depinde cum prezinţi lucrurile. Dacă afirmaţia critică este 
zdrobitoare iar faptele autentice, subiectul nu prea are de ales. Degeaba îl 
interoghează pe sol - el nu ştie nimic - aşa că trebuie să meargă la sursă. 
După cum a spus Webb, nu-şi poate permite să nu o facă. 

— Webb? întrebă ambasadorul arcuindu-şi sprâncenele. 

— Bourne. Delta. Cine naiba mai ştie? Strategia e bună. 

— Prea multe calcule greşite posibile, prea multe şanse de-a face un pas 
greşit atunci când inventezi o persoană. 

— Spune-i toate astea lui Jason Bourne. 

— Au fost împrejurări diferite. Treadstone a avut un agent provocator 
care a pornit de bună voie în urmărirea Şacalului. Un om cu o idee fixă, cea 
ales riscul extrem deoarece era antrenat pentru asta şi trăise prea mult în 
mijlocul violenţei pentru a mai renunţa la ea. Nici nu voia. Tot nu-i mai 
rămăsese nimic de făcut. 

— Nu cred că situaţia în care vă aflaţivă permite să-l contraziceţi. L-aţi 
aruncat în acţiune cu toate şansele împotriva lui, iar el s-a întors cu asasinul şi 
v-a găsit. Dacă el spune că s-ar fi putut şi altfel, probabil că are dreptate, iar 
voi nu puteţi spune că nu. 

— Pot spune, însă, spuse Havilland, sprijinindu-şi coatele pe masă şi 
fixându-l cu privirea pe Conklin, că ce am încercat ne-a reuşit. L-am pierdut pe 
asasin, dar am câştigat un provocator mai mult decât doritor s-o facă. El a fost 
de la bun început alegerea potrivită, dar nu ne-am gândit nici o clipă că ar 
putea fi recrutat pentru a îndeplini el însuşi operaţiunea finală. Acum nu va 
lăsa pe nimeni altcineva s-o facă; se întoarce cerându-şi dreptul de a o duce la 
bun sfârşit. Astfel că, până la urmă, am avutdreptate - eu am avut dreptate. 
Totul e să pui forţele în mişcare pe un curs de coliziune, şi să ţii în 
permanenţă totul sub observaţie, gata să intervii în orice moment, dacă e 
nevoie. Dar ştii, cu cât lucrurile se complică mai tare, cu atât e deznodământul 
mai aproape. Pentru că, în ura lor, în suspiciunile şi patimile lor. ei îşi vor lua 
gâtul între ei până la urmă. S-ar putea să pierzi câţiva oameni, însă trebuie să 
pui în balanţă pierderile cu distrugerile provocate inamicului. 

— Dar rişti şi să te expui tu însuţi, şi aţi insistat că asta nu se poate. 


— Cum aşa? 

— Deoarece nu am ajuns la sfârşit încă. Să spunem că Webb nu 
reuşeşte. Să admitem că este prins şi poţi să pariezi pe orice că ordinul e să 
fie prins viu. Când un om ca Sheng îşi dă seama că i s-a întins o cursă, va dori 
să ştie cine se află în spatele ei. Şi dacă nu-l convinge smulgându-i o unghie, 
sau mai multe, or să-i injecteze tot felul de chestii şi vor scoate tot de la el. Iar 
el a auzit tot ce i-aţi spus... 

— Chiar şi faptul că guvernul Statelor Unite nu poate fi 
implicat, întrerupse diplomatul. 

— Întocmai, dar nu va avea încotro. Drogurile îl vor face să dezvăluie 
totul. Astfel totul va ieşi la iveală şi Washington-ul va fi implicat. 

— De către cine? 

— De către Webb, pentru numele lui Dumnezeu! De către Jason Bourne, 
dacă preferaţi. 

— De către un om bolnav mintal, agresiv şi fantezist! Un schizofrenic 
paranoic ale cărui convorbiri telefonice imprimate dezvăluie un creier în 
degradare, aducând acuzaţii nebuneşti şi ameninţări sălbatice acelora care 
încearcă să-i dea o mână de ajutor! 

Havilland se opri, apoi adăugă mai calm. 

— Recunoaşteţi, domnule Conklin, un asemenea om nu poate vorbi în 
numele guvernului Statelor Unite. Cum ar putea-o face? Este un om irațional, 
care vede conspirații oriunde îl duce mintea sa bolnavă şi chinuită. El trebuie 
să se întoarcă la tratamentul lui. De asemenea, bănuiam că din pricina 
activităţilor sale trecute a părăsit ţara folosind un paşaport fals... 

— Tratament? izbucni Alex, şocat de cuvintele reci ale interlocutorului. 
Activităţile trecute? 

— Desigur, domnule Conklin. Dacă este necesar, vomadmite cu bună 
ştiinţă că a lucrat odată în serviciul guvernului şi aceasta i-a pricinuit necazuri 
mari. Dar în nici un caz nu-i putem acorda un statut oficial. Din nou întreb, 
cum am putea? Acest om violent s-ar putea face responsabil de moartea unei 
soţii despre care susţine că ar fi dispărut. 

— Marie? Aţi folosit-o din nou pe Marie? 

— Am fost obligaţi s-o facem. Se află în imprimările telefonice, în 
declaraţiile depuse sub jurământ de oamenii care l-au cunoscut pe Webb ca 
pacient şi care au încercat să-l ajute. 

— O! Iisuse! şopti Alex, fascinat de tonul rece, precis al diplomatului. I- 
aţi spus totul tocmai pentru că aveaţi spatele acoperit. Chiar dacă ar fi fost 
prins, v-aţi fi justificat cu ajutorul imprimărilor telefonice şi testelor psihiatrice 
- aţi fi putut spune cănu sunteţi implicaţi! Ce ticăloşi! 

— I-am spus adevărul pentru că ar fi înţeles dacă am fi încercat să-l mint 
din nou. McAllister, fireşte, a mers mai departe, accentuând factorul crimei 
organizate care este, desigur, foarte important, însă e un lucru delicat, pe 
care aş prefera să nu-l aduc în discuţie. Nici eu şi nici alţii. Însă nici lui 
Edward nu i-am spus totul. Nu şi-a creat încă o distanţă destul de mare între 
etică şi îndatoririle legate de slujba lui. Când o va face, va fi la acelaşi nivel cu 


mine, dar eu nu cred că este capabil. 

— I-aţi spus totul lui David pentru cazul în care este prins, continuă 
Conklin, neluându-l în seamă pe Havilland. V-aţi gândit la amphetamine şi 
scopolamină, la droguri! Aşa Sheng va înţelege că suntem, la curent cu 
conspirația sa, şi aceasta va afla neoficial, nu de la noi, ci de la un caz mental 
cunoscut. Doamne! E doar o variaţiune pe tema pe care însuşi Webb v-a dat-o. 

— În mod neoficial, da, aprobă diplomatul. Astfel ne este netezit drumul. 
Fără confruntări, pe ocolite. Foarte avantajos. Şi foarte ieftin. Practic pe 
gratis. 

— Exceptând viaţa unui om! izbucni Alex. Va fi omorât! Trebuie să fie 
omorât, pentru ca totul să reuşească. 

— Preţul, domnule Conklin, trebuie plătit. 

Alex aşteptă, parcă aşteptând ca Havilland să-şi termine ideea. Dar nu 
mai urmă nimic, numai privirea intensă, tristă, fixată asupra sa. 

— Aceasta este tot ceea ce aveţi de spus? Că preţul trebuieplătit? 

— Miza este mult mai mare decât ne-am imaginat, mult mai mare. Ştiţi 
aceasta la fel de bine ca şi mine, aşa că nu maipăreţi atât de şocat. 

Aţi luat şi dumneavoastră asemenea decizii, aţi făcut asemenea calcule. 

Ambasadorul se lăsă pe spate în scaun, cam ţeapăn. 

— Nu ca acestea. Niciodată ca acestea! Ştii întotdeauna care sunt 
riscurile când trimiţi un om în misiune, dar nu-i tai cu mâna ta drumul de 
întoarcere! Era mai bine când credea că, aducându-l pe asasin, îşi salva soţia! 

— Obiectivul este diferit. Infinit mai important. 

— Ştiu asta. Atunci nu-l trimiteţi pe el! Obţineţi toate codurile şi 
trimiteţi pe altcineva! Cineva care să nu fie pe jumătate mort de oboseală! 

— Obosit sau nu, el este cel mai bun om pentru acest gen de operaţiuni 
şi insistă să se ducă el. 

— Pentru că nu ştie ce i-aţi făcut! Că aţi făcut din el un mesager ce 
trebuie eliminat! 

— N-am avut de ales. Cum, el singur m-a găsit. A trebuit să-i spun 
adevărul. 

— Atunci repet, trimiteţi pe altcineva! O echipă specială recrutată din 
afară de către un necunoscut, fără nici o legătură cu noi, plătit pentru un 
asasinat profesionist, ţinta fiind Sheng. Webb ştie cum să ajungă la Sheng, v-a 
spus. Îl voi convinge să vă dea codurile sau legăturile, sau ce-or fi, iar voi 
angajaţi o echipă de asasini. 

— Şi să ne punem laolaltă cu ceide teapa lui Kadafi? 

— E atât de pueril, că nu-mi găsesc cuvintele pentru a... 

— Lăsaţi, îl întrerupse Havilland. Dacă iese ceva la iveală - ceea ce s-ar 
putea întâmpla - va trebui să atacăm China înainte să ne arunce ei cu ceva în 
cap. E de neconceput. 

— Ceea ce faceţi voi aici este de neconceput. 

— Există priorităţi mai înalte decât supraviețuirea unui individ, domnule 
Conklin, şi din nou, ştiţi asta la fel de bine ca şi mine. A fost profesiunea 
dumneavoastră - dar sper că mă veţi ierta dacă vă spun că acest caz se 


situează la un nivel mai înalt decât orice altceva aţi făcut dumneavoastră 
vreodată. Hai să-l numim nivel geopolitic. 

— Ipocritule! 

— Propria-ţi vină iese la iveală acum, Alex - dacă-mi permiţi să-ţi spun 
pe nume. Nu eu l-am declarat pe Jason Bourne“beyond-salvage”. Speranţa 
mea este că va reuşi şi că omorul va avea loc. Dacă se întâmplă aşa, va fi liber; 
Orientul scapă de un monstru iar lumea va fi scutită de un Sarajevo oriental. 
Asta e meseria mea, Alex. 

— Cel puţin spuneţi-i! Avertizaţi-l! 

— Nu pot. Nici tu n-ai face o dacă te-ai afla în locul meu. Un om trimis 
să ucidă trebuie să aibă siguranţa propriilor convingeri. Nu trebuie să ştie 
adevăratele motive şi să reflecteze asupra lor. Nu trebuie să aibă absolut nici 
o îndoială. Obsesia trebuie să fie intactă. Este singura lui şansă de a reuşi. 

— Şi presupunând că nu reuşeşte? Şi că este omorât? 

— Atunci o vom lua de la capăt cât mai repede, punând pe altcineva în 
locul său. McAllister se va afla cu el în Macao şi va afla elementele de legătură 
care duc la Sheng. Bourne a fost de acord. Dacă se sfârşeşte rău, s-ar putea să 
punem în aplicare teoria lui,“conspirator contra conspirator”. El spune că este 
prea târziu, dar s-ar putea să se înşele. Vezi, accept încă sămi se dea sfaturi, 
Alex. 

— Mai poţi accepta multe lucruri, spuse Conklin furios, sculându-se de 
pe scaun. Însă ai uitat ceva - ai uitat ceea ce i-ai spus şi lui David. Acest plan 
are o carenţă izbitoare. 

— Care este...? 

— Că nu te voi lăsa eu s-o faci. 

Alex se îndreptă şchiopătând spre uşă. 

— Poţi cere multe unui om, însă vine o vreme când nu-i mai poţi cere 
nimic. Îi voi spune totul lui Webb. Întreg adevărul. 

Conklin deschise uşa. Dădu cu nasul de spatele unui soldat înalt, care 
făcu imediat stânga-împrejur, cu arma la braţ. 

— La o parte, soldat, spuse Alex. 

— Regret, domnule! Lătră soldatul, cu privirea goală, aţintită drept 
înainte. 

Conklin se întoarse către diplomatul care stătea încă în fotoliul din 
spatele biroului. Havilland înălţă din umeri. 

— Procedurile, spuse el. 

— Credeam că nu mai sunt aici. Credeam că au fost trimişi la aeroport. 

— Cei pe care i-ai văzut înainte sunt, într-adevăr. Aceştia fac însă parte 
din detaşamentul consulatului. Ne aflăm pe un teritoriu aflat sub jurisdicţia 
Statelor Unite. Suntem îndreptăţiţi să avem prezenţă militară. 

— Vreau să-l văd pe Webb! 

— Nu poţi. Se pregăteşte să plece. 

— Cine dracului te crezi? 

— Numele meu este Raymond Oliver Havilland. Sunt ambasadorul 
Statelor Unite ale Americii în acest loc. Deciziile mele trebuiesc îndeplinite 


fără discuţii în perioade de criză. Aceasta este o perioadă de criză. Las-o baltă. 
Alex. 

Conklin închise uşa şi se îndreptă greoi spre scaunul său. 

— Şi acum? domnule Ambasador? O să primi toţi trei câte un glonţ în 
cap? Sau ne aşteaptă o lobotomie? 


— Sunt sigur că vom ajunge la o înţelegere. 
* 


* * 


Stăteau unul lângă altul, îmbrăţişaţi; Marie ştia că numai o parte din el 
se află acolo. 

Era din nou ca la Paris, când cunoscuse un bărbat numit Jason Bourne, 
care încerca să-şi salveze viaţa, nesigur că poate, sau că e bine să o facă, 
încolţit de îndoieli uneori mai amenințătoare decât urmăritorii săi. Dar era şi 
altfel ca la Paris. Acum era sigur pe el şi nu mai trebuia să improvizeze fel de 
fel de tactici pentru a scăpa de cei care îi doreau moartea. Ceea ce îi amintise 
însă de Paris era distanţa pe care o simţea între ei. David încerca să ajungă la 
ea, însă Jason Bourne îl împiedica. Jason era acum vânător, nu vânat; iar acest 
lucru îi întărea voinţa. Totul încăpea într-un singur cuvânt, pe care-l rostea cu 
regularitate sacadată: Acţionează! 

— De ce, David? De ce? 

—Ţi-am spus. Pentru că o pot face. Pentru că trebuie să o fac. Pentru că 
e un lucru care trebuie făcut. 

— Ăsta nu-i un răspuns, dragul meu. 

— Bine. 

Webb se eliberă din strânsoarea mâinilor soţiei sale şi o apucă cu 
blândeţe de umeri, privind-o în ochi. 

— Pentru noi, atunci. 

— Noi? 

— Da. Altfel amintirile m-ar urmări tot restul vieţii. S-ar întoarce 
permanent şi m-ar distruge, fiindcă aş ştii ce am lăsat în urmă şi nu m-aş 
putea împăca cu gândul. 

— Cred că prefer să te văd suferind. Dar în viaţă. 

— Acesta nu e un argument. 

— Eu cred că e unul foarte bun. 

— Eu voi pune doar lucrurile în mişcare, nu le voi şi finaliza. 

— Ce înseamnă asta? 

— Vreau ca Sheng să moară, pentru că nu merită să trăiască, însă nu voi 
fi eu acela care-i va lua viaţa. 

— Imaginea de Dumnezeu atotputernic nu ţi se potriveşte - îl întrerupse 
Marie precipitat. Lasă-i pe alţii să ia astfel de hotărâri. Nu te implica. Nu risca 
atâta. 

— Nu mă asculţi. Am fost acolo şi l-am văzut... l-am auzit. Nu merită să 
trăiască. În una din diatribele sale a numit viaţa un dar preţios. Aceasta e 
relativ, depinzând de viaţă, însă viaţa pentru el nu înseamnă nimic. Vrea să 
ucidă - probabil trebuie să o facă, nu ştiu, întreabă-l pe Panov - se citeşte în 


ochii lui. Este un Hitler şi un Gingis Han... un asasin. Dar trebuie să moară. 
Iar eu voi fi acela care îi va aduce moartea. 

— Dar de ce tocmai tu? întrebă rugător Marie. Nu mi-ai răspuns! 

— i-am răspuns, dar nu m-ai ascultat. Într-un fel sau altul l-aş vedea zi 
de zi, aş auzi vocea aceea înfiorătoare. L-aş vedea jucându-se cu viaţa unor 
oameni îngroziţi înainte de a-i ucide, de a-i măcelări. Încearcă să înţelegi. Eu 
am încercat, şi nu sunt un expert, dar am aflat unele lucruri despre mine 
însumi. Numai un idiot n-ar face-o. Amintirile, Marie, imaginile blestemate 
care revin iar şi iar, aduceri aminte de care nu mai vreau să ştiu, dar sunt silit 
s-o fac. Cel mai simplu mod în care aş putea să exprim ceea ce simt este că nu 
mai pot să îndur. Înţelege, doresc să mă fac bine, - nu total, ştiu că nu se 
poate şi am să mă obişnuiesc cu gândul acesta. Dar nu vreau să ajung înapoi 
de unde am plecat. Pentru binele nostru. 

— Şi tu crezi că determinând moartea unui om vei scăpade aceste 
aduceri aminte? 

— Da, cred că-mi va ajuta. Totul este relativ, iar eu nu m-aş afla aici 
dacă Ecoul nu şi-ar fi dat viaţa pentru ca eu să pot să trăiesc. Ştiu că nu e de 
bonton, însă, asemenea celor mai mulţi oameni, am o conştiinţă. Sau poate 
este sentimentul de vinovăţie pentru că eu am supravieţuit. Pur şi simplu 
trebuie s-o fac pentru că sunt capabil. 

— Te-ai convins singur? 

— Da. Sunt cel mai în măsură s-o fac. 

— Şi spui că tu vei pune doar lucrurile în mişcare, fără să le finalizezi? 

— Absolut. Mă voi întoarce pentru că vreau să trăiesc alături de tine 
până la adânci bătrâneţi. 

— Ce garanţie am? Cine va fi acela care va finaliza? 

— Târfa care ne-a băgat pe amândoi în povestea asta. 

— Havilland? 

— Nu, ăsta-i peştele. McAllister. Individul care crede în decenţă până 
când, dacă-i vine bine, o dă la o parte. El va cere probabil ajutorul peştelui, 
ceea ce e foarte bine. Între ei, se poate rezolva. 

— Dar cum? 

— Există bărbaţi - şi femei - care ucid, dacă preţul este îndeajuns de 
mare. Pot să nu aibă identitatea unui Jason Bourne mitic sau a unui foarte real 
Carlos, însă aceşti oameni se află pretutindeni în această lume întunecată şi 
murdară. Edward, târfa ne-a spus că şi-a făcut duşmani peste tot în Orient, din 
Hong Kong până în Philippine, din Singapore până la Tokyo, toate acestea în 
numele Washington-ului, ce dorea să-şi păstreze influenţa peste aceste 
teritorii. Dacă îţi faci duşmani, ştii şi cine sunt, ştii cum să ajungi la ei. Asta 
vor face târfa şi peştele ei. Ei vor organiza omorul, însă altcineva îl va executa, 
şi nu-mi pasă câte milioane va trebui să plătească. Voi urmări de la distanţă 
pentru a mă convinge că măcelarul e ucis, că Ecoul e răzbunat şi Extremul 
Orient scapă de un monstru care l-ar putea împinge într-un război oribil, dar 
asta e tot ce o să fac. O să-i supraveghez. McAllister nu ştie încă, dar vine cu 
mine. 


— Cine vorbeşte acum în tine? întrebă Marie. David sau Jason? 

Webb se opri, adâncit în gânduri. 

— Bourne, spuse el în cele din urmă. Trebuie să fiu Bourne până când 
mă voi întoarce. 

— Eşti sigur? 

— O accept. Nu am de ales. 

Un ciocănit rapid şi discret la uşa camerei. 

— Domnule Webb. Sunt McAllister. E timpul să mergem. 


CAPITOLUL 35 


Elicopterul aparţinând serviciului Crucii Roşii zbura deasupra portului 
Victoria, pe lângă insulele din largul Chinei de Sud, îndreptându-se către 
Macao. Navele de coastă ale Republicii Populare Chineze fuseră anunţate prin 
staţia navală din Gongbei; nu se va deschide focul asupra aparatului de zbor 
ce va trece la înălţime joasă deasupra apelor teritoriale. McAllister avusese 
noroc; un înalt reprezentant al guvernului de la Peking fusese internat de 
urgenţă la spitalul Kiang Wu pentru tratarea imediată a unui ulcer duodenal 
deschis. Era nevoie de sânge cu RH negativ, însă spitalul nu deţinea cantităţi 
suficiente. Lasă-i să vină, lasă-i să se ducă. Dacă respectivul individ ar fi fost 
țăran de pe dealurile Zhuhai, i s-ar fi făcut transfuzia cu sângele unei capre şi 
cu asta basta. 

Bourne şi McAllister purtau salopete albe, legate la mijloc cu cordon, 
fără grade pe mâneci, şi bonetele Corpului Medical Britanic; erau nişte simpli 
subordonați care aduceau sânge unui Zhongguo ren ce aparţinea unui regim 
care se zbătea să dezmembreze Imperiul Britanic. Totul era făcut cum se 
cuvine şi în mod eficient, în noul spirit de cooperare între colonie şi viitorii noi 
stăpâni. Lasă-i să vină, lasă-i să se ducă. Mai e o viaţă de om până atunci, şi 
pentru noi nu are nici o importanţă. Noi nu vom beneficia. Noi n-am beneficiat 
niciodată. Nici de pe urma lor, nici a acelora de mai sus ca ei. 

Zona de parcare a spitalului, aflată în spate fusese eliberată de vehicule. 
Patru reflectoare luminau perimetrul. Pilotul opri deasupra, apoi îşi începu 
coborârea şi în cele din urmă ateriză pe porţiunea betonată. Strălucirea 
luminilor şi zgomotul elicopterului atrăseseră o mulţime de oameni pe stradă, 
în faţa porţilor spitalului de pe Rua Coelho „do Amaral. Totul este în regulă, îşi 
spuse Bourne, privind în jos prin trapa deschisă. Era sigur că se vor aduna şi 
mai mulţi curioşi în jurul elicopterului care urma să plece în aproximativ cinci 
minute. Elicele continuau să se rotească încet, reflectoarele rămăseseră 
aprinse, cordonul format de poliţie stătea pe loc -toate arătau că se întâmpla 
ceva neobişnuit. 

Multimea era tot ceea ce el şi McAllister şi-ar fi putut dori mai mult; în 
învălmăşeală se puteau alătura cu uşurinţă curioşilor, în timp ce alţi doi 
bărbaţi îmbrăcaţi în salopetelemedicilor britanici le vor lua locul şi vor urca 
grăbiţi în elicopter, şi se vor întoarce în Hong Kong. 

Fără plăcere, Jason fu nevoit să admită siguranţa şi mişcările lui 
McAllister pe tabla de şah. Analistul avea certitudinea propriei sale 
îndemânări. Ştia că pionii trebuiau mutaţi pe tabla de şah, şi cum. În situaţia 
de faţă pionul era un doctor al spitalului Kiang Wu, care cu câţiva ani în urmă 
sustrăsese nişte fonduri acordate de IMF%, în folosul propriei sale clinici din 
Almirante Sergio. Pentru că Washington-ul contribuia la Fondul Monetar 
Internaţional, şi pentru că McAllister descoperise el însuşi fapta nesancţionată 

a doctorului, îl ameninţase că-l va da în vileag. Doctorul întrebă cum o să-l 
înlocuiască, pentru că în Macao era o lipsă de medici competenţi. N-arfi fost 
mai bine pentru american să treacă cu vederea incidentul, dacă clinica sa îi 
servea compatrioţii? McAllister capitulase, însă nu uita de datoria doctorului 
faţă de el. Aceasta se plătea acum, în această seară. 

— Vino! strigă Bourne, ridicându-se şi apucând unul dintre cele două 
bidoane cu sânge. Mişcă-te! 

McAllister se agăţă de o bară aflată pe partea opusă a elicopterului în 
timp ce acesta ateriza cu o bufnitură. Era foarte palid, faţa imobilă îi era ca o 
mască. 

— Maşinăriile astea sunt oribile, murmură el. Te rog aşteaptă până se 
opreşte de tot. 

— S-a oprit. Să mergem. Avem un grafic, pe care tu l-ai făcut. 

Îndrumaţi de poliţie, traversară în fugă parcarea înspre o intrare cu uşi 
duble, ţinute deschise de două surori medicale. Înăuntru, un doctor oriental 
îmbrăcat în alb, cu inevitabilul stetoscop atârnându-i dintr-un buzunar, îl 
apucă pe McAllister de braţ. 

— Încântat să vă revăd, domnule, spuse el, într-o engleză fluentă dar un 
accent puternic. Chiar dacă în nişte împrejurări curioase... 

— La fel ca şi dumneavoastră cu trei ani în urmă, i-o tăie analistul brusc. 
Unde mergem? 

— Urmaţi-mă la laboratorul de analiza sângelui. Se află la capătul 
coridorului. Sora şefă va verifica sigiliile şi va semna chitanţele, după care mă 
veţi urma într-o altă încăpere, unde ne aşteaptă cei doi care vă vor lua locul. 
Le daţi hârtiile, schimbaţi hainele şi cei doi vor pleca. 

— Cine sunt respectivii? întrebă Bourne. Unde i-aţi găsit? 

— Interni portughezi, răspunse doctorul. Medici tineri, fără bani, trimişi 
din Pedroso pentru a-şi completa internatul. 

— Ce explicaţii li s-au dat? insistă Jason în timp ce o porneau în lungul 
holului. 

— Nici una, de fapt, răspunse doctorul. Ceva ce voi în engleză numiţi 
“un târg”. Perfect legitim. Doi medici britanici ce doresc să-şi petreacă o 
noapte aici, şi doi interni extenuaţi de muncă, ce merită o noapte de odihnă în 
Hong Kong. Se vor întoarce cu hidrobuzul mâine dimineaţă. Nu vor şti nimic, 
nu vor bănui nimic. Vor fi pur şi simplu fericiţi că un doctor mai în vârstă le-a 
recunoscut nevoile şi drepturile. 

— Ai găsit omul potrivit, analistule. 

— E un hoţ. 

— Iar tu eşti o târfă. 

— Ce ai spus? 

— Nimic. Să mergem. 

Odată bidoanele predate, sigiliile verificate şi chitanţele semnate, 
Bourne şi McAllister îl urmară pe doctor într-un birou alăturat, destinat 
depozitării medicamentelor, şi care avea, la rândul lui, o uşă spre coridor, 
încuiată. Cei doi internişti portughezi unul mai înalt de statură decât colegul 


său, aşteptau în faţa dulapurilor cu zâmbetul pe buze. Nu fură făcute nici un 
fel de prezentări, numai o scurtă intervenţie a doctorului, care i se adresă 
Subsecretarului de Stat. 

— Pe baza descrierilor dumneavoastră, - nu că aş fi avut nevoie să-mi 
mai spună cineva cum arăţi - aş spune că staturile celor doi corespund, nu-i 
aşa? 

— Merge, replică McAllister şi, împreună cu Jason, începu să-şi scoată 
salopeta. Or să le fie puţin mari. Dar dacă aleargă îndeajuns de repede şi-şi ţin 
capetele aplecate, va fi totul în regulă. Spune-le să lase îmbrăcămintea, 
împreună cu chitanţele pilotului. El trebuie să confirme că ne-am întors înapoi 
în Hong Kong. Bourne şi McAllister îmbrăcară pantalonii negri, şifonaţi şi 
hainele largi. Fiecare îi înmână omologului său salopeta şi boneta. McAllister 
spuse: 

— Spune-le să se grăbească. Plecarea e stabilită în mai puţin de două 
minute. 

Doctorul spuse ceva într-o portugheză stâlcită, apoi se întoarse spre 
Subsecretar. 

— Pilotul nu pleacă fără ei. 

— Totul este programat şi fixat în mod oficial la minut, izbucni analistul, 
cu teama evidentă în glas. Nu e loc pentru curiozităţi. Totul trebuie să meargă 
ca la carte. Grăbiţi-vă! 

Internii se îmbrăcară; aveau chitanţele pentru bidoanele cu sânge în 
buzunarele salopetelor. Doctorul le dădu ultimele instrucţiuni celor doi 
americani, odată cu două permise de trecere, portocalii. 

— Vom ieşi împreună; uşa se închide automat. Îi voi însoţi îndată pe cei 
doi colegi şi le voi mulţumi cu voce tare, să audă poliţiştii. La dreapta, apoi la 
stânga şi o să daţi în holul principal, la intrare. Sper din tot sufletul că 
legătura noastră, atât de plăcută, a luat acum sfârşit. 

— Pentru ce sunt astea? întrebă McAllister, ridicând permisul de 
trecere. 

— Probabil - sper - pentru nimic. Totuşi, dacă sunteţi opriţi, ele vă 
explică prezenţa şi veţi fi lăsaţi în pace. 

— De ce? Ce scrie pe ele? 

Nu exista nici un fapt, nici un amănunt pe care analistul să le poată lăsa 
neexplicate. 

— Foarte simplu, spuse doctorul privindu-l calm pe McAllister, scrie că 
sunteţi expatriaţi, lipsiţi de resurse financiare, pe care îi tratez cu 
generozitate la clinica mea, fără plată. De gonoree, ca să fiu mai precis. 
Bineînţeles, cuprind obişnuita descriere: înălţime, greutate aproximativă, 
culoarea părului şi a ochilor, şi nimeni nu se va îndoi că dumneavoastră aţi 
fost. 

— Poftim? 

— Odată ieşiţi de aici, cred că datoria mea din trecut va fi plătită. Nu 
sunteţi de acord? 

— Gonoree?? 


— Vă rog, domnule, spuneaţi că trebuie să ne grăbim. Totul ca la carte. 

Doctorul deschise uşa, le făcu celor patru semn să iasă şi o luă de îndată 
la stânga, alături de cei doi interni către intrarea laterală şi către elicopterul 
aparţinând Corpului Medical. 

— Să mergem, şopti Bourne, atingând braţul lui McAllister şi luând-o 
spre dreapta. 

— L-ai auzit? 

— Spuneai că e un hoţ. 

— A fost. Este. 

— Sunt momente când nu e bine să înghiţi orice ţi se spune. 

— Ce vrei să spui? 

— Simplu, spuse Jason Bourne, privindu-l pe analist dintro parte. Te are 
la mână cu trei chestiuni de bază: conspirație, corupţie... şi gonoree. 

— Doamne, Dumnezeule! 

Se opriră în spatele mulţimii, lângă gardul înalt, urmărind cu privirea 
elicopterul ce se ridica din zona betonată şi se pierdea în bezna nopţii. Unul 
câte unul, reflectoarele se stinseră, şi parcarea fu din nou învăluită de lumina 
slabă a felinarelor. Cea mai mare parte a poliţiştilor urcă într-o dubă; cei 
rămaşi se întoarseră plictisiţi la posturile lor, aprinzându-şi ţigările ca şi cum 
ar fi anunţat că spectacolul luase sfârşit. Mulțimea începu să se împrăştie şi 
întrebările să se încrucişeze prin aer. Cine a fost? Cineva foarte important, 
nu? Ce credeţi că s-a petrecut? Credeţi că ni se va spune vreodată? Cui îi 
pasă? Am avut spectacol, aşa că hai să mergem să bem ceva, de acord? Vezi 
tipa de acolo? O târfă de prima clasă, nu eşti de aceeaşi părere? E vara mea 
primară, nemernicule! 

Agitaţia se terminase. 

— Să mergem, spuse Jason. Trebuie să ne mişcăm de aici. 

— Ştii, domnule Webb, ai două comenzi pe care le repeţi cu o frecvenţă 
iritantă: “Mişcă-te” şi “Să mergem”. 

— Dar funcţionează. 

Cei doi traversară Amaral-ul. 

— Înţeleg foarte bine că trebuie să ne mişcăm repede, numai că nu mi-ai 
spus încotro ne îndreptăm. 

— Ştiu că nu ţi-am spus. 

— Cred că e timpul s-o faci. 

Îşi continuară drumul. Bourne impunea ritmul. 

— M-ai făcut târfă, continuă Subsecretarul. 

— Asta şi eşti. 

— Pentru că am fost de acord să fac ceea ce am considerat că este bine, 
ceea ce trebuia făcut? 

— Pentru că te-ai lăsat folosit. Superiorii tăi s-au folosit de tine şi te vor 
azvârli fără să se gândească prea mult. Te-ai şi văzut în limuzină, la conferinţe 
de nivel înalt şi n-ai rezistat. Erai dispus să-mi rişti viaţa fără să te gândeşti şi 
la o altă alternativă - lucru pentru care eşti plătit, de altfel. Erai dispus să rişti 
viaţa soţiei mele deoarece tentaţia era prea mare. Serate alături de persoane 


importante, întâlniri confidenţiale în BiroulOval. Împreună cu celebrul 
ambasador Havilland. Pentru mine asta înseamnă o târfă. Numai că, repet, te 
vor arunca fără să ezite. 

Tăcere. Se scurseră câteva minute. 

— Crezi că nu ştiu asta, domnule Bourne? 

— Ce anume? 

— Că mă vor azvârli la gunoi. 

Din nou Jason privi la birocratul meticulos de lângă el. 

— Ştii? 

— Bineînţeles. Nu fac parte din cercul lor şi nu mă vor în el. A, am şi 
recomandări şi minte suficientă, însă nu am extraordinarul simţ al 
spectacolului pe care îl au ei. Nu sunt impunător. Aş îngheţa în faţa unei 
camere de televiziune - deşi am văzut idioţi care au de-a face cu ele zilnic şi 
care fac cele mai ridicole erori. Aşa că, înţelegi, eu îmi cunosc limitele. Şi de 
vreme ce nu pot să fac ceea ce fac toţi aceşti oameni, trebuie să fac ce e mai 
bine pentru ei şi pentru ţară. Trebuie să gândesc pentru ei. 

— Asta ai făcut pentruHavilland? Ai venit în Maine şi m-ai îndepărtat de 
soţia mea! Nu exista nici o altă soluţie în mintea aia complicată pe care o ai? 

— Nu mi-a venit nici una. Nici una care să fi acoperit totul la fel de bine 
ca strategia lui Havilland. Asasinul era veriga invizibilă care ducea la Sheng. 
Dumneata îl urmăreai şi-l scoteai din bârlog, iar noi ajungeam în felul acesta 
la Sheng. 

— Ai mai multă încredere în mine decât eu însumi. 

— Aveam încredere în Jason Bourne. În Cain, în bărbatul ce a făcut 
parte din organizaţia Meduza numit Delta. Aveai motivaţia cea mai puternică: 
să-ţi aduc soţia, femeia la care ţii atât de mult. Şi nu ar fi fost posibilă nici o 
conexiune cu guvernul nostru... 

— Am mirosit că era un scenariu mascat de la bun început! explodă 
Bourne. Eu l-am mirosit, şi la fel a făcut-o şi Conklin. 

— A mirosi nu înseamnă a gusta, protestă analistul, în timp ce goneau 
pe aleea pietruită, întunecată. Nu ştiai nimic concret, nici un detaliu pe care 
să-l fi putut divulga, nici un intermediar direct cu Washington-ul. Trebuia să 
găseşti un asasin ce se dădea drept dumneata astfel ca, apoi, un taipan să-ţi 
redea soţia - un om care credea că propria lui soţie fusese asasinată de către 
cel ce-şi luase numele de Jason Bourne. Prima dată am considerat că eo 
adevărată nebunie, însă apoi am văzut logica întortocheată a scenariului. 
Havilland avea dreptate. Dacă exista un om pe lumea asta, care putea să dea 
de urma asasinului, şi în acest fel să-l neutralizeze pe Sheng, acela erai 
dumneata. Însă nu se putea face nici o legătură cu Washington-ul. Prin urmare 
trebuia să fii manevrat în cadrul unei extraordinare minciuni. Dacă era de 
mică anvergură ai fi putut reacţiona normal, te-ai fi putut duce la poliţie, ori la 
autorităţile guvernamentale, la oamenii pe care i-ai cunoscut în trecut - în 
trecutul pe care mai poţi să ţi-l aminteşti, ceea ce e tot în avantajul nostru. 

— Am fost la oamenii pe care-i cunoşteam dinainte. 

— Şi nu ai aflat nimic, cu excepţia faptului că, cu cât ameninţi că rupi 


tăcerea, cu atât e mai probabil să fii pus din nou sub supraveghere medicală. 
La urma urmei, ai făcut parte din Meduza şi ai suferit de amnezie, chiar cu 
manifestări schizofrenice. 

— Conklin s-a dus la alţii... 

— Şi iniţial i s-a spus destul pentru ca noi să aflăm cât ştia el. Cred că a 
fost odată unul dintre cei mai buni oameni pe care i-am avut. 

— A fost. Este încă. 

— Te-a declarat însă “beyond-salvage”. 

— Asta e deja istorie. În aceleaşi împrejurări, poate aş fi procedat la fel. 
Dar el a aflat mult mai mult decât am făcut-o eu la Washington. 

— A fost făcut să creadă exact ceea ce voiam noi să creadă. Aceasta a 
fost una din loviturile cele mai strălucite ale lui Havilland şi organizată foarte 
repede. Adu-ţi aminte, Alexander Conklin este un om terminat şi acrit. Nu are 
pic de dragoste pentru lumea în care şi a petrecut existenţa nici pentru 
oamenii cu care a împărţit-o. I s-a spus că o posibilă operaţiune secretă ar fi 
scăpat de sub control, că scenariul ar fi fost preluat de elemente ostile. 

McAllister se opri; lăsară în urmă aleea şi dădură colţul străzii şi intrară 
în mulţimea de la acea oră târzie, din portul Macao. 

— Totul se reducea la acea primă minciună, nu înţelegi? continuă 
analistul. Conklin a fost convins că cineva se băgase pe fir, că situaţia în care 
te găseai era lipsită de speranţă, la fel era şi a soţiei dumitale, şi că singura 
ieşire era noul scenariu condus de elementele ostile care preluaseră totul. 

— Asta mi-a spus şi el, spuse Jason, încruntându-se, aducându-şi aminte 
de sala de aşteptare a aeroportului Dulles şide lacrimile ce-i veniseră atunci în 
ochi.Mi-a spus să joc scenariul lor. 

— Nu avea de ales. 

Brusc, McAllister înşfăcă braţul lui Bourne, făcându-i semn cu capul 
înspre un magazin întunecat, aflat în faţă pe partea dreaptă. 

— Trebuie să discutăm. 

— Asta facem, spuse Webb scurt. Ştiu încotro ne îndreptăm şi nu avem 
timp de pierdut. 

— Nu trebuie să ne pripim, insistă analistul. Disperarea din vocea lui îl 
făcu pe Bourne să se oprească şi să-l privească, apoi să-l urmeze în intrarea 
întunecată a magazinului. Înainte de a mai face ceva, trebuie să înţelegi 
situaţia. 

— Ce să înţeleg? Minciunile? 

— Nu, adevărul. 

— Tu nu ştii care e adevărul, spuse Jason. 

— Ba da, poate mai bine decât tine. Tu ai spus-o, e meseria mea. 
Strategia lui Havilland ar fi fost perfectă dacă n-ar fi fost soţia ta. A scăpat; a 
fugit. Ea a făcut ca planul să se ducă de râpă. 

— Ştiu asta. 

— Atunci în mod sigur ştii şi faptul că, identificată sau nu, Sheng ştie 
despre ea şi îşi dă seama de importanţa ei. 

— Nu mă gândisem la asta. 


— Gândeşte-te acum. Brigada lui Lin Wenzu a avut un trădător, pe când 
ei şi întreg Hong Kong-ul se aflau în căutarea ei. Catherine Staples a fost ucisă 
din cauza legăturii cu ea. Au presupus, în mod corect, că, prin intermediul 
acestei femei misterioase, ori aflase deja, ori era pe cale de a afla unele 
adevăruri devastatoare. Ordinele lui Sheng, în mod evident, sunt date cu 
scopul de a elimina orice oponent, chiar şi pe cei potenţiali. Cum ţi-ai putut da 
seama la Peking, omul e un fanatic şi vede lucruri reale acolo unde există 
numai umbre - duşmani în fiecare colţ mai întunecat. 

— Ce tot spui? întrebă Bourne pierzându-şi răbdarea. 

— E, de asemenea, un om inteligent şi are oameni pe tot cuprinsul 
coloniei. 

— Şi? 

— Când va apărea ştirea în ziarele de dimineaţă şi la televiziune, va 
trage concluziile de rigoare şi va trece la supravegherea celor din MI6 şi a 
reşedinţei din Victoria Peak 24 de ore din 24, chiar dacă trebuie să se 
infiltreze încă o dată în mijlocul serviciilor secrete de spionaj britanice şi să ia 
ostateci pe toţi vecinii casei noastre “sterile”. 

— Unde vrei să ajungi? 

— Va da de urma lui Havilland şi, prin el de soţia ta. 

— Şi? 

— Dacă dai greş? Dacă vei fi omorât? Sheng nu se va linişti până când 
nu va afla tot ce trebuie aflat. Cheia este această femeie, pe care o caută toată 
lumea. Trebuie să fie ea, deoarece ea este miezul enigmei, legată direct de 
ambasador. Dacă ţi se întâmplă ceva, Havilland va fi forţat să-i dea drumul, iar 
Sheng îi va da de urmă, la aeroportul Kai-Tak, în Honolulu, la L.os Angeles sau 
la New-York. Crede-mă domnule Webb, nu se va opri până nu va da de ea. 
Pentru că trebuie să afle ce anume i se pregăteşte şi această femeie este 
cheia. Nimeni altcineva 

— Din nou, ce vrei să spui cu asta? 

— Istoria se va repeta, cu consecinţe mult mai grave de data asta. 

— Te referi la scenariu? întrebă Jason, asaltat de imaginile sângeroase 
din sanctuarul de păsări. 

— Da, spuse analistul ferm. Numai că, de data aceasta soţia dumitale va 
fi răpită cu adevărat, nu ca parte dintr-o strategie menită să te recruteze. 
Sheng are să aibă grijă. 

— Nu şi dacă va muri! 

— Probabil nu. În orice caz, există riscul real al eşecului... Dacă scapă cu 
viaţă? 

— Tot încerci să spui ceva, dar nu spui! 

— Foarte bine, o să-ţi spun. Tu eşti veriga de legătură cu Sheng, cel care 
poate ajunge la el, însă eu sunt acela care-l poate obliga să scoată capul. 

— Tu?? 

— Acesta a fost motivul pentru care am permis ambasadei să-mi 
folosească numele în comunicatul de presă. Sheng mă cunoaşte, şi am ascultat 
cu atenţie atunci când ţi-ai expus teoria în faţa lui Havilland despre angajarea 


unui conspirator pentru neutralizarea altuia. Nu a acceptat-o şi, sincer să fiu, 
nici eu. Sheng nu va fi de acord să se întâlnească cu o persoană necunoscută, 
însă o va face cu cineva pe care-l cunoaşte. 

— De ce neapărat cu tine? 

— Jumătate adevăr, jumătate minciună, spuse analistul repetând 
cuvintele lui Bourne. 

— Mulţumesc pentru atenţia pe care mi-ai acordat o. Acum explică-te. 

— Prima dată adevărul, domnule Webb sau Bourne, sau oricum vrei să ţi 
se spună. Sheng este deopotrivă la curent cu contribuţia mea la activităţile 
guvernului şi cu faptul că ea nu e recunoscută. Sunt un birocrat necunoscut, 
unul capabil, însă trecut cu vederea, fiindcă îmi lipsesc acele calităţi care m-ar 
putea ajuta să promovez. Într-un fel semăn cu Alexander Conklin, fără 
slăbiciunea lui pentru băutură, dar cu amărăciunea care-l încearcă şi pe el. 
Sunt la fel de bun ca şi Sheng, iar el ştie acest lucru, singura deosebire dintre 
noi este că el a reuşit iar eu nu. 

— O mărturisire emoţionantă, spuse Bourne nerăbdător. Dar de ce ar 
accepta să se întâlnească cu tine? Cum l-ai putea determina să se arate - 
pentru a fi omorât? Şi am convingerea că ştii ce înseamnă asta? 

— Poate că vreau şi eu o bucăţică din plăcintă. O parte din Hong Kong. 
Astă noapte era cât pe'aci să fiu omorât. E cea din urmă ofensă, iar acum, 
după toţi aceşti ani, vreau ceva pentru mine şi pentru familia mea. Aceasta 
este minciuna. 

— Eşti departe. Nu te înţeleg. 

— Pentru că nu citeşti printre rânduri. Pentru aceasta sunt plătit, ai 
uitat? M-am săturat. Mă aflu la capătul carierei. Am fost trimis aici pentru a 
depista şi analiza un zvon lansat în Taiwan. Acest zvon se referă la o 
conspirație economică de la Peking, care mi s-a părut a avea un oarecare 
suport şi, dacă este adevărat, nu există decât o singură sursă posibilă la 
Peking: fostul meu omolog din conferințele comerciale chino-americane, 
eminenţa cenuşie a noii politici economice chineze. Nimic de genul ăsta n-ar 
putea fi făcut fără aprobarea sa. Aşa că am presupus că existau suficiente 
motive pentru a-l contacta şi pentru a stabili în mod oficial originea acestui 
zvon. Contra unei recompense. Aş putea merge chiar mai departe, să spun că 
nu văd nici o ameninţare la adresa intereselor guvernului meu, şi fireşte, nici 
o ameninţare a intereselor mele personale. Important este că va fi nevoit să se 
întâlnească cu mine. 

— Şi apoi? 

— Apoi tu-mi vei spune cum să procedez. Spuneai că o poate face orice 
prost. Eu de ce nu? Cu excepţia explozibilelor, asta n-aş putea. Dar cu un 
pistol, da. 

— Ai putea fi omorât. 

— Îmi asum riscul. 

— De ce? 

— Deoarece trebuie. Havilland are dreptate în privinţa aceasta. Şi în 
clipa în care Sheng îşi dă seama că nu eşti tu impostorul, asasinul său angajat, 


ci acela care a încercat să-l ucidă în sanctuarul de păsări, gărzile sale te vor 
dobori. 

— N-am avut niciodată intenţia de a-i da prilejul să mă vadă, spuse 
Bourne încet. Tu erai acela care urma să aibă grijă de asta, însă nu în felul 
ăsta. 

În umbra magazinului întunecat, McAllister îl privi insistent pe Bourne. 

— Urma să mă iei cu tine, nu-i aşa? întrebă analistul în cele din urmă. 
Cu forţa dacă trebuie. 

— Da. 

— Mi-am închipuit. Altfel n-ai fi fost de acord atât de uşor să te însoțesc 
până în Macao. Mi-ai fi putut spune cum să dau de urma lui Sheng acolo, la 
aeroport, şi ceri să ţi se dea timp înainte să acţionăm. N-am fi încălcat această 
învoială: ne e prea frică. Dar cred că-ţi dai seama acum că nu va trebui să mă 
forţezi. Ba chiar mi-am adus şi paşaportul diplomatic. 

McAllister se opri preţ de o secundă, apoi continuă. 

— Şi încă unul, pe care l-am scos din dosarul tehnicianului. E al tipului 
înalt, care ţi-a făcut fotografia. 

— Ce-ai făcut?? 

— Toți membri corpului tehnic care lucrează cu secrete de stat sunt 
obligaţi să-şi predea paşapoartele. E o măsură de siguranţă pentru binele lor... 

— Eu am trei paşapoarte, întrerupse Jason. Cum dracu' crezi că le-am 
căpătat? 

— Ştiam că ai două pe baza dosarului Bourne. Aşa ai trecut în China, cu 
cel care spune că ai ochi negri, nu căprui. Cum ai reuşit asta? 

— Cu ochelari, cu sticla clară. Printr-un prieten cu un nume mai puţin 
obişnuit, şi care e mai bun decât orice expert al vostru. 

— A, da, fotograful negru, specialistul în acte de identitate, care şi 
spune Cactus. El a lucrat pentru noi în cazul Treadstone... dar probabil că ţi-ai 
amintit asta, sau dacă nu, măcar faptul că a venit să te viziteze la spital, în 
Virginia. Dosarul spune că a trebuit să fie lăsat în pace, fiindcă e o pistă bună. 

— Dacă vă atingeţi de el, vă arunc în aer pe toţi! 

— Nici nu ne trece prin cap. Acum însă, vom transfera fotografia care se 
potriveşte cel mai bine cu  trăsăturilecaracteristice din  paşaportul 
tehnicianului. 

— E o pierdere de vreme. 

— Ba deloc, paşapoartele diplomatice au avantaje considerabile, mai 
ales prin locurile astea. Elimină viza temporară, care ia o grămadă de timp şi, 
deşi sunt sigur că ai şi alte soluţii la îndemână, acum o vom aplica pe aceasta, 
e mai simplă. China are tot interesul să ne ia banii, domnule Bourne, şi să ne 
fure tehnologia. Vom trece foarte uşor, iar Sheng va putea verifica la vamă că 
sunt cu adevărat cine spun că sunt. Dacă e nevoie, vom beneficia şi de 
mijloace speciale de transport, iar asta s-ar putea să se dovedească important, 
în funcţie de secvenţa convorbirilor noastre telefonice cu Sheng şi cu acoliţii 
săi. 

— În funcţie de CE? 


— Vei discuta cu subalternii săi în orice ordine va fi nevoie, îţi voi spune 
eu ce să spui dar, în ultima fază, voi vorbi eu însumi cu Sheng Chou Yang. 

— Asta i-o prostie! strigă Jason. Tu eşti un amator în chestii de genul 
ăsta! 

— În ceea ce faci tu, într-adevăr, sunt. Însă nu şi în ce fac eu. 

— De ce nu i-ai spus lui Havilland despre acest plan grozav pe care îl ai? 

— Pentru că nu ar fi fost de acord cu el. M-ar fi pus sub arest la 
domiciliu pentru că el crede că nu sunt omul potrivit, întotdeauna va crede 
asta. Nu sunt un actor destul de bun. Nu am răspunsurile alea abile, aparent 
sincere, dar care nu spun nimic. De data aceasta însă este altceva. Lăsând la o 
parte dimensiunea economică, asta e o conspirație, care încearcă să 
submineze conducerea unui regim suspicios, autoritar. Şi cine se află în 
miezul acestei conspirații care TREBUIE să eşueze? Cine sunt cei care s-au 
infiltrat şi în care Peking-ul are încredere deplină? Duşmanii cei mai aprigi ai 
Chinei - proprii lor fraţi din Kuomintang, din Taiwan. Şi încă o dată, când 
buba asta se va sparge, - ceea ce se va întâmpla cu siguranţă într-o zi - 
“actorii” din ambele tabere vor ieşi la rampă strigându-şi indignaţi “revolta 
internă” în faţa trădării, pentru că asta e tot ce pot face nişte actori. 
Nemulțumirea va fi totală, absolută, şi, pe scena lumii, nemulţumirea generală 
conduce la violenţă generală. 

Fu rândul lui Bourne să-l privească atent pe analist. Cuvintele Mariei îi 
veniseră în minte, dintr-un context diferit însă relevant pentru cazul de faţă. 

— Acesta nu e un răspuns, spuse el. Este un punct de vedere, însă nu un 
răspuns. De ce tocmai tu? Sper că nu pentru a-ţi dovedi decenţa. Ar fi un lucru 
prostesc. Şi foarte periculos. 

— Poate ţi pare ciudat, spuse McAllister încruntându-se şi aruncând o 
privire fugară în pământ. Dar principalul motiv, domnule Bourne, este că sunt 
sătul de a mai fi Edward Newington McAllister, un analist poate strălucit, însă 
fără importanţă. Sunt creierul din spatele scenei, scos în faţă când lucrurile 
devin prea complicate, şi trimis înapoi după ce şi-a făcut datoria. Vreau să 
profit de această şansă de a ieşi pentru un moment din penumbră, vreau un 
rol principal, dacă pot să spun aşa. 

Jason studie chipul Subsecretarului în umbră. 

— Acum câteva clipe spuneai că există riscul unui eşec, iar eu am 
experienţă. Tu nu ai. Te-ai gândit la consecinţe dacă dai greş? 

— Nu cred că se va întâmpla asta. 

— Nu crezi că se va întâmpla, repetă Bourne sec. Pot să întreb de ce? 

— M-am gândit foarte bine. 

— Încântător. 

— Nu, vorbesc serios, protestă McAllister. Strategia este foarte simplă: 
să-l întâlnesc pe Sheng între patru ochi. Pot s-o fac, tu n-ai cum să m-ajuţi. Şi 
în orice caz nu-l poţi convinge să se întâlnească singur cu tine. Nu-mi trebuie 
decât câteva secunde... şi o armă. 

— Dacă ar fi să aleg, nu ştiu ce m-ar înspăimânta mai mult. Succesul sau 
eşecul tău. Pot să-ţi reamintesc că deţii funcţia de Subsecretar de Stat în 


guvernul Statelor Unite? Presupune că vei fi prins? Ne putem lua cu toţii adio. 

— M-am tot gândit la asta din ziua în care m-am întors în Hong Kong. 

— Ce ai făcut?? 

— Săptămâni întregi m-am gândit că aceasta ar fi soluţia, că eu aş putea 
fi ieşirea. Guvernul e acoperit. Totul stă scris în hârtiile mele din Victoria 
Peak, cu o copie pentru Havilland şi o alta menită să fie trimisă consulatului 
Chinezesc din Hong Kong în 72 de ore. Poate că ambasadorul şi-a şi găsit 
copiile de acum. Aşa că vezi, nu există cale de întoarcere. 

— Ce ai făcut!? 

— Am descris ura sângeroasă care ne leagă pe mine şi peSheng. Dat 
fiind trecutul meu şi timpul pe care l-am petrecut aici, ca şi înclinația 
cunoscută a lui Sheng către discreţie, totul e foarte plauzibil. În orice caz, 
duşmanii lui din Comitetul Central vor fi încântați. Dacă sunt ucis sau 
capturat, atenţia se va concentra asupra lui Sheng şi i se vor pune atâtea 
întrebări încât chiar dacă neagă totul, nu va mai îndrăzni să facă un pas - asta 
dacă va supravieţui. 

— Doamne, Dumnezeule, ajută-mă! spuse Bourne stupefiat. 

— Nu este nevoie să cunoşti amănunte, însă vei recunoaşte ideea 
principală a teoriei pe care ai expus-o, “ un conspirator în schimbul altuia”. În 
esenţă, îl acuz pe Sheng de a-şi fi încălcat cuvântul, de a mă fi exclus din 
acţiunile sale în Hong Kong, după ce am petrecut ani întregi ajutându-l în 
secret să-şi organizeze conspirația. Acum mă abandonează deoarece nu mai 
are nevoie de mine şi ştie că nu pot să spun nimic fiindcă e soarta mea în joc. 
Am scris chiar că mă tem pentru viaţa mea. 

— Las-o baltă! strigă Jason. Lasă naibii totul! E o nebunie! 

— Asta pentru că crezi că voi eşua. Sau voi fi capturat. Eu nu cred. Dar 
am nevoie de ajutorul dumitale. 

Bourne inspiră adânc şi cobori vocea. 

— Îţi admir curajul, şi chiar şi decenţa asta târzie, însă există o cale mai 
bună. Îţi vei avea momentul la rampă, domnule analist, dar nu aşa. 

— Cum atunci? întrebă Subsecretarul de Stat, uimit. 

— Te-am văzut în acţiune şi cred că Conklin a avut perfectă dreptate. 
Poţi fi un ticălos, însă eşti cineva. Ai legături cu Foreign Office, la Londra, şi 
ştii cine dictează regulile jocului. Ţi-ai petrecut şase ani în Hong Kong, pe 
urmele celor mai murdare afaceri şi ale criminalilor, hoţilor şi proxeneţilor din 
Extremul Orient, totul în numele politicii guvernamentale de bună vecinătate. 
Ţi-ai adus aminte chiar şi de doctorul de aici, din Macao, care-ţi rămăsese 
dator şi l-ai făcut să plătească. 

— E o a doua natură. Asemenea oameni nu se uită aşa uşor. 

— Găseşte acum alţii. Găseşte-mi nişte asasini pe care să-i pot plăti. 
Împreună cu Havilland nu se poate să nu reuşiţi. Îi vei telefona şi îi vei spune 
că astea sunt pretenţiile mele. Trebuie să transfere un milion - sau cinci 
milioane de dolari, dacă va fi necesar - aici, în Macao, până mâine dimineaţă, 
şi până la prânz vreau să am o gaşcă de criminali pregătiţi să meargă în 
China. Aranjamentele le voi face eu. Cunosc un loc de întâlnire între dealurile 


Guangdong, care a mai fost folosit; sunt întinderi de teren pe care elicopterele 
pot ateriza uşor, unde Sheng sau ajutoarele sale obişnuiau să-şi dea întâlnire 
cu asasinul lor plătit. Odată ce va primi mesajul meu, va veni, crede-mă pe 
cuvânt. Tu fă-ţi numai partea ce-ţi aparţine. Stoarce-ţi creierii şi fă rost de trei 
sau patru asasini de profesie. Spunele că riscul e minim şi plata bună. Aceasta 
îţi poate fi clipa de glorie, domnule Analist. Ar trebui să fie irezistibilă. Vei 
avea un atu în faţa lui Havilland, pentru tot restul vieţii. Te va numi adjunctul 
său, poate chiar Secretar de Stat, dacă asta doreşti. Nu îşi va mai putea 
permite să nu o facă. 

— Imposibil, spuse McAllister încet, cu privirea fixată asupra lui Jason. 

— Ştiu eu, poate Secretar de Stat e un pic cam mult... 

— Ce ai spus adineauri este imposibil, izbucni Subsecretarul. 

— Nu-mi spune că nu există astfel de oameni, pentru că ar însemna să 
minţi din nou. 

— Sunt sigur că există. S-ar putea chiar să cunosc câţiva şi sunt sigur că 
alţii se află pe lista de nume pe care ţi-a dat-o Lin când juca rolul taipanului 
îmbrăcat în alb, în Walled City. Însă eu nu m-aş atinge de ei. Şi dacă Havilland 
mi-ar cere-o, aş refuza. 

— Atunci înseamnă că nu-l vrei pe Sheng! Tot ce ai spus a fost doar o 
minciună în plus! Eşti un mincinos! 

— Te înşeli, îl vreau pe Sheng. Dar, ca să folosesc cuvintele dumitale, nu 
aşa. 

— De ce nu? 

— Pentru că nu vreau să-mi compromit guvernul şi ţara. De fapt, cred că 
Havilland ar fi de acord cu mine în această privinţă. Asasinii plătiţi sunt prea 
uşor de depistat. Dacă se înfurie unul, sau vrea să se laude, sau se-mbată şi-şi 
dă drumul la gură, totul iese la iveală şi, asasinatul va fi pus pe seama 
guvernului din Washington. Nu mă pot băga în aşa ceva.Adu-ţi aminte de 
tentativele lui Kennedy de a-l asasina pe Fidel Castro folosindu-se de Mafia. E 
o prostie... Nu, domnule Bourne, mi-e teamă că trebuie să te mulţumeşti cu 
mine. 

— Nu trebuie să mă mulţumesc cu nimeni! Eu pot ajunge la Sheng, tu 
nu! 

— Probleme complicate pot fi reduse în general la simple ecuaţii dacă 
nu se pierd din vedere anumite detalii. 

— Ce vrei să spui? 

— Vreau să spun că insist să procedăm în felul meu. 

— De ce? 

— Pentru că soţia dumitale e în mâinile lui Havilland. 

— E cu Conklin! Şi cu Mo Panov! Nu va îndrăzni să... 

— Nu-l cunoşti, îl întrerupse McAllister. ÎI insulţi. Însă nu-l cunoşti. Dacă 
am dreptate - şi sunt convins că am - doamna Webb împreună cu domnul 
Conklin şi doctorul Panov se află în momentul de faţă ca oaspeţi la reşedinţa 
din Victoria Peak până la încheierea misiunii noastre. 

— Oaspeți? 


— Arestul la domiciliu de care-ţi vorbeam adineauri. 

— Ticălosul! şopti Jason. 

— Acum cum ajungem la Peking? 

Bourne răspunse cu ochii închişi. 

— Cu ajutorul unui individ din garnizoana Guangdong pe nume Soo 
Jiang. Îi vorbesc franţuzeşte iar el o să-mi lase un mesaj aici, în Macao. La o 
masă dintr-un cazino. 

— Să mergem! spuse McAllister. 


CAPITOLUL 36 


Telefonul sună, speriind-o pe femeia care se ridică, goală din pat. 
Bărbatul de lângă ea se trezi brusc; ori de câte ori suna telefonul, în special în 
miezul nopţii, sau mai exact la primele ore ale dimineţii, îi dădea emoţii. 
Expresia de pe faţa sa orientală rotundă şi netedă, arăta însă că asemenea 
întâmplări nu erau neobişnuite, ci numai enervante. Apucă telefonul de pe 
marginea noptierei. 

— Wei? spuse el încet. 

— Macao lai dianhua, replică operatorul centralei din garnizoana 
Guangdong. 

— Fă-mi legătura, şi conectează bruiajul şi opreşte toate dispozitivele de 
înregistrare. 

— S-a aranjat, domnule colonel. 

— O să vedem noi, spuse Soo Jiang, ridicându-se şi căutând un obiect 
mic, dreptunghiular, cu un cadru circular ridicat la un capăt. 

— Nu e necesar, domnule. 

— Sper, pentru binele tău. Soo plasă cerculeţul pe microfon şi apăsă un 
buton. Dacă s-ar fi interpus vreun aparat pe linie, ţiuitul pătrunzător ar fi 
continuat cu intermitențe până când dispozitivul de ascultat era îndepărtat 
sau cel ce asculta se alegea cu timpanul spart. Nu se auzea nimic, doar 
liniştea, amplificată de razele lunii prin fereastră. 

— Dă-i drumul, Macao, spuse colonelul. 

— Bon soir, mon ami, spuse o voce, pe care bărbatul o acceptă imediat 
ca fiind a impostorului: Comment ça va? 

— Vous? icni Soo Jiang mirat, scoţându-şi de sub cearşaf picioarele 
groase şi scurte, şi coborându-le pe podea. 

Attendez! 

Colonelul se întoarse înspre femeie. 

— Tu. Afară. Cară-te de aici, spuse el în cantoneză. la-ţi hainele şi 
îmbracă-te în camera din faţă. Ţine uşa deschisă să văd că pleci. 

— Îmi datorezi bani! şopti femeia tăios. De două dăţi îmi datorezi bani şi 
dublu pentru ce ţi-am făcut jos! 

— Plata e că s-ar putea să nu-l mai dau afară pe bărbat-tu. Acum pleacă! 
Ai la dispoziţie treizeci de secunde sau te pricopseşti cu un bărbat fără un 
chior. 

— Ţi se spune Porcul nu-i aşa?, spuse femeia, strângându-şi hainele, şi 
îndreptându-se către uşa dormitorului, în faţa căreia se întoarse, privind fioros 
către Soo. Porcule! 

— Afară! 

Câteva secunde mai târziu. Soo duse receptorul la ureche şi continuă în 
franceză: 

— Ce s-a întâmplat? Rapoartele din Beijing sunt incredibile! Nu mai 


puţin ştirile de la aerodromul din Shenzen. Te-a luat prizonier! 

— E mort, răspunse vocea din Macao. 

— Mort? 

— Împuşcat de oamenii lui, cel puţin cincizeci de gloanţe. 

— Şi tu? 

— Au înghiţit povestea mea. Un ostatic nevinovatcules de pe stradă şi 
folosit drept scut şi în acelaşi timp drept momeală. M-au tratat bine, ba chiar 
la cererea mea, m-au şi protejat de ziarişti. Desigur, încearcă să minimalizeze 
totul, însă nu vor reuşi. Ziariştii şi televiziunea erau peste tot, aşa că vei putea 
citi toată istoria în ziarele de mâine. 

— Dumnezeule, unde s-a întâmplat? 

— Undeva în Victoria Peak. E o parte a consulatului ţinută foarte secret. 
De aceea trebuie să-l contactez pe cel pe care-l ştim amândoi. Am aflat lucruri 
despre care ar trebui să ştie. 

— Spune-mi. 

“Asasinul”” râse batjocoritor. 

— Informaţii ca astea se vând, nu se dau pe gratis - mai ales porcilor. 

— La cine te-ai referit când ai spus cel pe care-l cunoaştem amândoi? 
întrebă colonelul. 

— Omul numărul unu, şeful, marele grangur - cum vrei să-i zici. El era 
atunci, în rezervaţie, cel care ţinea discursuri, nu-i aşa? Cel ce folosea sabia 
cu atâta îndemânare, tembelul cu părul scurt, cel pe care am încercat să-l 
avertizez că Francezul... 

— Ai îndrăznit...? Ai făcut tu asta? 

— Întreabă-l. I-am spus că ceva nu era în regulă. Că Francezul trăgea de 
timp. lisuse, a plătit din greu pentru că nu m-a ascultat! Ar fi trebuit să-l 
hăcuiască pe blestematul de Francez când i-am spus eu! Acum transmite-i că 
vreau să vorbesc cu el! 

— Nici măcar eu nu vorbesc cu el, spuse colonelul. Iau legătura numaicu 
subalternii lui, prin numele de cod. Nu lecunosc pe cele adevărate... 

— Adică cei care vin în Guangdong să se întâlnească cu mine şi să-mi 
dea instrucţiunile? îl întrerupse Bourne. 

— Da. 

— Nu cu ei vreau să vorbesc! izbucni Jason, acum în rolul propriului său 
impostor. Vreau să vorbesc cu un singur om, iar el ar face bine să accepte. 

— Prima dată vei vorbi cu alţii, dar, chiar şi pentru ei, îţi trebuie motive 
foarte serioase. Ar fi trebuit să ştii asta până acum. 

— Foarte bine, poţi fi tu curierul. Am petrecut aproape trei ore cu 
americanii, construindu-mi cea mai bună acoperire pe care am avut-o 
vreodată. M-au interogat amănunţit şi le-am răspuns deschis - nu trebuie să-ţi 
spun că am oameni împrăştiaţi peste tot, bărbaţi şi femei care pot să jure că 
sunt partenerul lor de afaceri, sau că am fost cu ei într-o anumită perioadă, 
indiferent cine-i întreabă. 

— Nu trebuie să-mi spui mie toate astea, răbufni Soo. Te rog dă-mi 
numai mesajul pe care să-l transmit. Ai vorbit cu americanii. Şi pe urmă? 


— I-am şi ascultat. Coloniştii au prostul obicei de a discuta fără reţinere 
între ei, în prezenţa străinilor. 

— Acum recunosc englezul din tine. Superior. Dar toate astea le-am mai 
auzit. 

— Mă bucur. Nu oricine recunoaşte asta. Şi Dumnezeu ştie că nici voi, 
chinezii, n-o faceţi. 

— Vă rog, domnule, continuaţi. 

— Cel care m-a luat prizonier şi care a fost ucis de către americani, era 
el însuşi american. 

— Şi? 

— Eu când ucid, îmi las iscălitura. Numele are o poveste lungă. E Jason 
Bourne. 

— Ştim asta. Şi? 

— El era originalul! Era de naţionalitate americană, şi se aflau pe 
urmele lui de aproape doi ani. 

— Mai departe. 

— Ei cred că Beijing-ul l-a găsit şi l-a angajat. Cineva din Beijing care 
avea nevoie să elimine pe altcineva, extrem de important, cineva care 
locuieşte în casa aia. Bourne stă la dispoziţia oricui. Un angajat abordabil 
pentru toţi, cum ar spune americanii. 

— Foloseşti un limbaj prea vag. Te rog fii mai clar! 

— Mai erau şi alte persoane în încăpere, împreună cu americanii. 
Chinezii din Taiwan care declarau deschis că se opun majorităţii liderilor 
societăţilor secrete din Kuomintang. Erau nemulţumiţi. Şi speriaţi, cred. 

Bourne se opri. Tăcere. 

— Da? insistă colonelul neliniştit. 

— Au mai spus o mulţime de alte lucruri. Pomeneau tot timpul numele 
unui oarecare Sheng. 

— Aiya! 

— Acesta este mesajul pe care-l vei transmite; eu aştept un răspuns la 
cazino în următoarele trei ore. Voi trimite pe cineva să-l ia, să nu încercaţi 
vreo prostie. Am oameni acolo care sunt capabili, să stârneascăo bătaie cât ai 
zice peşte. La primul semn, rămâi fără oameni. 

— Îmi aduc aminte, cartierul Tsim Sha Tsui cu câteva săptămâni în 
urmă, spuse Soo Jiang. Cinci dintre duşmanii noştri ucişi într-o încăpere 
dosnică, în timp ce înăuntru în cabaret, dezordinea s-a transformat în violenţă. 
Nu ne vom băga; nu suntem inconştienţi. Ne-am întrebat adesea dacă 
originalul Jason Bourne a fost la fel de dibaci ca şi succesorul său. 

— N-a fost. 

“Menţionează eventualitatea unui scandal la cazino, asta pentru cazul în 
care oamenii lui Sheng încearcă să pună mâna pe tine. Spune-i că îi ucizi. Nu 
trebuie să intri în amănunte. Vor înţelege... “ Analistul avusese dreptate. 

— O întrebare, spuse Jason interesat. Când aţi decis, tu şi ceilalţi, că n- 
aş fi eu originalul? 

— La prima vedere. Anii lasă urme? Trupul poate rămâne tânăr, însă 


faţa reflectă trecerea timpului; este inevitabil. Faţa ta nu poate fi faţa unui om 
care a făcut parte din Meduza. Asta s-a petrecut cu aproape cincisprezece ani 
în urmă, iar tu nu ai mult peste treizeci de ani. Organizaţia Meduza nu recruta 
copii. Erai opera Francezului. 

— Cuvântul cheie este “criză” şi ai la dispoziţie trei ore, spuse Bourne, şi 


închise telefonul. 
* 


— E o nebunie! 

Jason ieşi din cabina telefonică şi privi încruntat la McAllister. 

— Te-ai descurcat foarte bine, spuse analistul scriind ceva într-un carnet. 
Plătesc eu convorbirea. 

Subsecretarul o porni înspre platforma unde se făceau plăţile pentru 
convorbiri internaţionale. 

— Nu despre asta e vorba, continuă Bourne pe ton jos, aspru. N-o să 
meargă. E prea evident totul, n-o să înghită nici dracu' povestea asta. 

— Dacă ai fi cerut o întâlnire, aş fi fost de acord cu tine. Dar tu ai cerut 
numai o convorbire telefonică. 

— Îi cer să recunoască esenţa întregului complot. Faptul că totul se 
învârte în jurul lui. 

— Ca să te citez din nou, spuse analistul, luând nota de plată de pe 
tejghea şi întinzând banii, nu-şi poate permite să nu răspundă. Trebuie s-o 
facă. 

— Dar va pune nişte condiţii care te vor elimina pe tine din joc. 

— Voi avea nevoie şi de părerea ta aici, fireşte. McAllister îşi luă restul 
schiţând un zâmbet de mulţumire funcţionarei şi se îndreptă spre uşă, urmat 
de Jason. 

— S-ar putea să nu fiu în stare să-ţi spun prea multe. 

— Datorită împrejurărilor, vrei să spui, observă analistul în timp ce 
ieşeau pe trotuarul aglomerat. 

— Poftim? 

— Nu strategia este aceea care te nemulţumeşte, domnule Bourne, 
pentru că în esenţă este strategia ta. Ceea ce nu-ţi convine e faptul că eu sunt 
acela care acţionează, nu tu. La fel ca şi Havilland, crezi că nu sunt capabil. 

— Nu cred că este momentul sau locul să dovedeşti că eşti mai grozav 
decât alţii! Dacă dai greş, viaţa ta este ultimul lucru de care îmi mai pasă. 
Orientul vine pe primul loc, lumea vine întâi. 

— N-am cum să dau greş.Ţi-am spus, chiar dacă nu reuşesc, nu avem 
nimic de pierdut. Sheng pierde fie că rămâne în viaţă sau nu. În şaptezeci şi 
două de ore consulatul din Hong Kong are să aibă grijă. 

— Sacrificiul de sine premeditat e un lucru cu care eu nu sunt de acord, 
spuse Jason, în timp ce o porneau în susul străzii. Genul ăsta de acte de aşa- 
zis eroism întotdeauna stau în drum şi încurcă lucrurile. În plus, aşa numita ta 
strategie miroase dedeparte a capcană. Îşi vor da seama! 

— Îşi vor da, dacă vei negocia tu cu Sheng, nu eu. Spui că e totul prea 


evident, că sunt un amator. În regulă. Când o să mă audă la telefon, Sheng are 
să înţeleagă. Eu sunt într-adevăr amatorul acrit, individul care niciodată nu a 
acţionat, birocratul prin excelenţă, trecut cu vederea de către guvernul pe 
care l-a servit atât de bine. Ştiu ce fac, domnule Bourne. Tu fă-mi numai rost 
de o armă. 

Cererea nu era greu de satisfăcut. În Porto Interior, pe Rua das Lorchas, 
se afla apartamentul lui d'Anjou, un arsenal în miniatură, uneltele comerţului 
cu care se ocupase Francezul. Nu trebuia decât să intre şi să-şi aleagă armele 
care se demontau cel mai uşor, astfel încât să poată fi trecute peste graniţa 
din Guangdong de către cineva cu un paşaport diplomatic. Aceasta însă le luă 
ceva mai mult de două ore, procesul de selectare fiind mai complicat decât 
crezuseră. Unul după altul, McAllister încercă toate pistoalele, urmărit atent 
de Bourne. Până la urmă alese pistolul cu calibru cel mai redus din arsenalul 
lui d'Anjou, un Charter Arms 22, cu amortizor. 

— Să ţinteşti capul, cel puţin trei gloanţe în craniu. Altfel nu faci decât 
să-l zgării. 

McAllister înghiţi în sec privind încordat pistolul, în timp ce Jason studia 
celelalte arme, căutând-o pe cea cu cea mai mare putere de tragere într-un 
volum minim. Alese în cele din urmă trei pistoale automate Interdynamic KG-9 


cu încărcătoare supradimensionate cu treizeci de cartuşe. 
* 


* * 


Cu armele ascunse sub sacouri, cei doi intrară în cazinoul Kam Pek la 
ora 3:35 dimineaţa şi se îndreptară către capătul barului din mahon. Bourne 
se aşeză pe locul pe care-l ocupase şi data trecută. Subsecretarul se instală la 
patru scaune depărtare. Barmanul îl recunoscu pe clientul generos care-i 
dăduse cu o săptămână în urmă un bacşiş ce se apropia de salariul său pe 
şapte zile. Îl salută ca pe orice client generos. 

— Nei hou a! 

— Mchoh La Mgoi, răspunse Bourne, spunând că totul este în perfectă 
ordine şi se simte bine. 

— Whisky englezesc, nu-i aşa? întrebă barmanul sigur pememoria sa, 
sperând că îi va aduce încă o recompensă. 

— Le-am spus celor de la cazinoul hotelului Lisabona că ar trebui să 
discute cu tine. Cred că eşti cel mai bun barman din Macao. 

— La Lisabona?? Acolo se fac banii adevăraţi! Vă mulţumesc, domnule. 

Barmanul se grăbi să-i servească lui Jason o băutură care ar fi dat gata 
toate legiunile lui Cezar. Bourne dădu din cap fără să mai comenteze, şi 
bărbatul se întoarse în fine către McAllister. Jason observă că analistul 
comandase vin alb, pe care-l plăti fără să lase nici un bacşiş şi îşi notă suma în 
carnet. Barmanul înălţă din umeri, îndeplini serviciul neplăcut, şi se îndreptă 
spre mijlocul barului nu prea aglomerat, fără să-şi scape din ochi clientul 
favorit. 

Etapa întâi. 

Uite-l! Asiaticul bine îmbrăcat, în costumul de culoare închisă, veteranul 


artelor marţiale care cunoştea îndeajuns de multe figuri murdare, cel cu care 
se bătuse într-o alee întunecoasă şi care îi arătase drumul până între dealurile 
din Guangdong. Colonelul Soo Jiang îşi luase toate măsurile de prevedere. 
Dorea ca cei mai experimentați oameni de legătură să lucreze în astă seară. 
Nu bătrâni săraci şi nici prostituate. 

Bărbatul trecu încet pe lângă câteva mese, ca şi cum ar fi studiat 
terenul, cântărind din ochi pe crupieri şi pe jucători încercând să se hotărască 
unde să-şi încerce norocul. Ajunse în dreptul mesei numărul cinci şi, după ce 
urmări jocul de cărţi aproape trei minute, se aşeză leneş şi scoase un teanc de 
bancnote din buzunar. Printre ele, îşi spuse Jason, se găsea şi mesajul marcat 
“criză”. 

Peste douăzeci de minute, orientalul impecabil îmbrăcat clătină din cap, 
băgă banii înapoi în buzunar, şi se ridică de la masă. El era scurtătura către 
Sheng! Ştia să se descurce deopotrivă în Macao şi la graniţa din Guangdong, 
iar Bourne ştia că trebuie să trateze cu el, şi asta cât de repede! Privi întâi 
scurt înspre barman, care se duse în celălalt capăt al barului, să prepare 
băuturi pentru un chelner ce servea la mese, apoi înspre McAllister. 

— Analistule! şopti el răguşit. Stai acolo! 

— Ce vrei să faci? 

— Mă duc s-o salut pe maică-mea, pentru numele lui Dumnezeu! 

Jason se sculă şi se îndreptă spre uşă în urma orientalului. Trecând pe 
lângă barman, spuse în cantoneză: 

— Mă întorc imediat. 

— Nici o problemă, domnule. 

Ajuns afară în stradă, Bourne o luă pe urmele bărbatului bine îmbrăcat 
pe distanţa câtorva cvartale, până când acesta o luă pe o stradă lăturalnică, 
slab luminată, şi se apropie de o maşină goală, parcată. Nu se întâlnea cu 
nimeni; lăsase mesajul iar acum părăsea zona. Jason mări pasul şi, în 
momentul în care orientalul deschidea portiera maşinii, îl atinse pe umăr. 
Acesta se răsuci, lăsându-se pe vine, încercând o lovitură violentă cu piciorul 
stâng. Bourne sări înapoi ridicându-şi mâinile într-un gest de împăcare. 

— Hai să n-o luăm de la capăt, spuse el în engleză, deoarece îşi aminti 
că orientalul vorbea englezeşte, învăţat de călugărițele portugheze. Încă mai 
simt urmele bătăii pe care mi-ai tras o săptămâna trecută. 

— Aiya! Tu!? 

Omul de legătură îşi ridică mâinile într-un gest asemănător lui Bourne. 

— Mă lauzi şi numerit. Atunci m-ai întrecut, şi pentru motivul acesta am 
fost nevoit să exersez şase ore pe zi pentru a-mi ridica nivelul... m-ai întrecut... 
atunci. Dar nu şi acum. 

— Dacă ne gândim la diferenţa de vârstă dintre noi doi, crede-mă pe 
cuvânt, nu te -am întrecut. Pe mine oasele m-au durut mai mult decât pe tine, 
şi nu am nici un chef să-ţi verific noul program de antrenament. Te plătesc 
gras, dar nu mă mai bat cu tine. Asta se cheamă laşitate. 

— Nu şi pentru dumneavoastră, spuse orientalul, lăsându-şi mâinile în 
jos şi zâmbind. Dumneavoastră sunteţi demn de tot respectul. 


— Da, sunt, repetă Jason. M-ai speriat îngrozitor. Şi mi-ai făcut un 
serviciu foarte important.. 

— M-ati plătit bine. Foarte bine. 

— Te voi plăti mai bine acum. 

— Mesajul vă era adresat? 

— Da. 

— Deci i-aţi luat locul Francezului? 

— E mort. Ucis de oamenii care au trimis acest mesaj. Omul de legătură 
îl privi cu groază amestecată cu o nuanţă de tristeţe. 

— De ce? întrebă el. I-a servit bine şi era un om în vârstă, mai în vârstă 
decât dumneavoastră. 

— Mulţumesc mult. 

— I-a trădat? 

— Nu, el a fost cel trădat. 

— Comuniştii? 

— Kuomintang-ul, spuse Bourne, clătinând din cap. 

— Dong wu! Nu sunt mai buni decât comuniştii. Ce vreţi de la mine? 

— Dacă totul merge cum trebuie vreau cam acelaşi lucru, doar că de 
data asta vreau să fii de faţă. În plus, am nevoie de o pereche de ochi. 

— Vreti să ajungeţi în Guangdong? 

— Da. 

— Şi vă trebuie cineva care să vă ajute să treceţi graniţa, nu? 

— Nu, dacă poţi să-mi găseşti pe cineva care să fie în stare să schimbe o 
fotografie de pe un paşaport pe altul. 

— Asta se face zi de zi. Şi copiii o pot face. 

— În regulă. Deci, mă vei însoţi. Există un anumit risc, însă nu prea 
mare. Şi mai există douăzeci de mii de dolari, americani. Ultima dată ţi-am 
plătit zece, de data aceasta vor fi douăzeci. 

— Aiya, o avere! 

Omul de legătură se opri brusc, studiind chipul lui Bourne. 

— Riscul trebuie să fie mare. 

— Dacă intervin neplăceri, poţi să te retragi. Lăsăm banii aici, în Macao, 
la care să ai acces numai tu. Accepţi oferta, sau să caut în altă parte? 

— Nicidecum. Am ochi de şoim. 

— Însoţeşte-mă înapoi la cazino. Aşteaptă afară, în stradă, până iau 
mesajul. 

Barmanul fu încântat să-i fie de folos lui Bourne. Îl încurcă la 
începutstraniul cuvânt “criză” pe care trebuia să-l folosească, până când 
Bourne îi spuse că era numele unui cal de curse. Duse o băutură “specială” 
unui jucător de la masa numărul cinci, şi se înapoie cu plicul sigilat ascuns sub 
tavă. Jason pândea mesele din apropiere, căutând cu privirea capete ce s-ar fi 
întors şi priviri indiscrete în mijlocul vălătucilor de fum de ţigară, dar nu zări 
nimic. Imaginea barmanului îmbrăcat într-un veston castaniu printre ceilalţi 
chelneri în vestoane castanii era prea comună pentru a atrage atenţia. Tava fu 
aşezată aşa cum fusese stabilit înainte între Bourne şi McAllister. Jason îşi 


scoase o ţigară din pachet şi împinse o cutie de chibrituri în lungul barului, 
înspre analist. Înainte ca Subsecretarul perplex, să poată înţelege ceva 
Bourne se dădu jos de pe scaunul său şi se îndreptă către el 

— Aveţi cumva un foc? 

McAllister privi la chibrituri, le ridică repede, rupse un băț dinăuntru şi-l 
aprinse, cu flacăra în sus, îndreptată spre ţigară. Când se întoarse la locul său, 
Jason aveaplicul sigilat în mână. Îl deschise, scoase hârtia dinăuntru şi citi 
mesajul bătut la maşină în limba engleză: Telefon Macao - 32-61-443. 

Privi înjur căutând un telefon public, apoi îşi dădu seama că nu folosise 
niciodată unul în Macao, şi că, în plus, intervenea problema monedelor 
folosite în colonia portugheză. Buturuga mică... îi făcu semn barmanului, care 
ajunse la el înainte să fi apucat să lase braţul în jos. 

— Da, domnule? Încă un whisky? 

— Nu mai beau o săptămână de acum în colo, spuse Bourne, punând 
câţiva dolari Hong Kong pe tejghea. Trebuie să dau un telefon cuiva în Macao. 
Spune-mi unde e un telefon public şi dă-mi câteva fise, te rog. 

— Cum aş putea lăsa un gentlemen atât de distins ca dumneavoastră să 
folosească un telefon comun, domnule? Între noi fie vorba, cred că mulţi 
clienţi de aici pot fi bolnavi. Daţi-mi voie, vă rog. Am un telefon la bar - pentru 
persoane foarte importante. 

Înainte ca Jason să poată protesta sau mulţumi, se trezi cu aparatul sub 
nas. Formă numărul; McAllister îl urmărea atent. 

— Wei? spuse o voce feminină. 

— Mi s-a transmis să sun la acest număr, răspunse Bourne în engleză. 

Impostorul nu ştia englezeşte. 

— Ne vom întâlni. 

— Ba nu ne vom întâlni. 

— Insistăm. 

— Renunţaţi. Mă cunoaşteţi prea bine, sau ar trebui. Vreau să vorbesc 
cu el însuşi şi numai cu el 

— Eşti arogant. 

— Iar tu eşti o idioată. Şi la fel este şi misionarul slăbănog cu sabia în 
mână, dacă nu vorbeşte cu mine. 

— Îndrăzneşti... 

— Am mai auzit asta o dată azi noapte, i-o tăie Jason. Răspunsul este da, 
îndrăznesc. Pentru că el are mai mult de pierdut decât mine. El e doar un 
client iar lista mea este în creştere. N-am nevoie de el, dar cred că acum el 
are nevoie de mine. 

— Dă mi un motiv care poate fi verificat. 

— Nu dau explicaţii caporalilor. Pe vremuri am fost maior, ori nu ştiai? 

— Nu e nevoie să mă insulţi.. 

— Nu e nevoie de această conversaţie. Revin peste treizeci de minute. 
Dă-mi ceva mai bun. Pe EL. Şi voi şti dacă este el sau nu, pentru că îi voi pune 
una sau două întrebări la care numai el poate să răspundă. Ciao, lady. 

Bourne închise. 


— Ce dracu” faci? şopti McAllister agitat, de la patru scaune depărtare. 

— Îţi aranjez momentul de glorie şi sper să-i faci faţă. O întindem de 
aici. Lasă-mi cinci minute şi după aia urmează-mă. Faci la dreapta după ce ieşi 
şi o ţii tot înainte. Te găsim noi. 

— Voi? 

— E cineva cu care aş vrea să-ţi fac cunoştinţă. Un vechi amic - sau mai 
nou - care cred că o să-ţi placă. Se îmbracă la fel ca tine. 

— Altcineva? Nu eşti întreg la minte? 

— Nu te înfierbânta, domnule analist, e de presupus că nu ne 
cunoaştem. Sunt foarte întreg la minte. Mi-am angajat ajutoare, pentru cazul 
în care am nevoie. Îţi aduci aminte, ziceai că vrei părerea mea în asemenea 
probleme. 

Introducerile fură scurte, fără nume, însă fu evident că McAllister era 
impresionat de orientalul lat în umeri, bine îmbrăcat. 

— Eşti reprezentantul vreunei firme, aici? întrebă analistul în timp ce se 
îndreptau spre străduţa lăturalnică unde era parcată maşina omului de 
legătură. 

— Într-un fel, da, domnule. Al propriei mele firme. Fac pe curierul 
pentru oameni importanţi. 

— Dar cum a dat de dumneata? 

— Îmi pare rău domnule, însă sunt convins că înţelegeţi, astfel de 
informaţii sunt strict confidenţiale. 

— Dumnezeule, mormăi McAllister, săgetându-l cu privirea pe Jason. 

— Du-mă la o cabină telefonică peste douăzeci de minute, spuse Jason, 
aşezat pe locul din faţă, lângă şofer. 

— Deci folosesc legături? întrebă chinezul. Au procedat la fel de multe 
ori cu Francezul. 

— Şi cum s-a descurcat cu ele? întrebă Bourne. 

— Lăsându-i să aştepte. Mereu spunea: “Lasă-i să se agite”, o oră. 
Credeţi că este suficient. 

— Perfect. Există vreun restaurant deschis pe aici? 

— În Rua Mercadores. 

— Avem nevoie de hrană, iar Francezul a avut dreptate. Lasă-i să se 
agite. 

— Cu mine s-a purtat foarte frumos. 

— A sfârşit ca un sfânt - convingător, chiar dacă pervertit. 

— Nu înţeleg, domnule. 

— Nici nu trebuie. Însă eu sunt în viaţă şi el nu, pentru că ela luato 
hotărâre. 

— Ce hotărâre, domnule? 

— Că el trebuie să moară astfel încât eu să pot trăi. 

— Sună la fel ca-n Sfintele Scripturi. Le-am învăţat de la călugăriţe. 

— Nu prea, spuse Jason amuzat de idee. Dacă ar fi existat altă cale de 
ieşire, am fi urmat-o. Dar nu a prea existat. Pur şi simplu el a acceptat faptul 
că moartea lui era salvarea mea. 


— L-am admirat, spuse orientalul. 

— Du-ne la restaurant. 

Edward McAllister se abţinea cu greu. Ceea ce el nu ştia iar Bourne nu 
voia să discute, îl rodea grozav. De două ori încercase să abordeze subiectul 
privitor la schimburi şi la situaţia în care se găseau şi de două ori Jason îi 
tăiase vorba, ţintuindu-l cu privirea, în timp ce orientalul se uita intenţionat în 
altă parte. Existau lucruri pe care chinezul le ştia şi altele despre care nu voia 
să afle, pentru propria lui siguranţă. 

— Odihna şi mâncarea, medita Bourne, înghițind ultimele bucăţi de tian- 
suan rou”. Francezul spunea că şi acestea sunt nişte arme. Avea dreptate. 

— Cred că el avea nevoie de prima dintre ele, mai mult decât 
dumneavoastră, spuse omul de legătură. 

— Probabil. Oricum, era expert în istoria militară. Spunea că multe 
bătălii s-au pierdut din pricina oboselii decât din inferioritatea puterii armate. 

— Într-adevăr, foarte interesant, îi întrerupse McAllister brusc, însă 
stăm aici de o bună bucată de vreme şi sunt sigur că avem alte lucruri de 
făcut. 

— Le vom face, Edward. Dacă tu eşti încordat, gândeşte-te prin ce trec 
ei. Tot Francezul obişnuia să spună că starea de tensiune a inamicului este 
aliatul nostru cel mai bun. 

— Am început să mă plictisesc de Francezul tău, spuse McAllister 
ţâfnos. 

Jason îl privi pe analist şi îi spuse calm: 

— Să nu mai spui niciodată asta. Tu n-ai fost acolo. 

Bourne îşi verifică ceasul. 

— A trecut mai mult de o oră. Hai să căutăm un telefon. 

Se întoarse înspre oriental. 

— Voi avea nevoie de ajutorul tău, adăugă el. Tu bagă fisele. Eu formez 
numărul. 

— Ai spus că revii peste treizeci de minute! se răsti femeia de la celălalt 
capăt al firului. 

— Am fost ocupat. Am şi alţi clienţi şi nu mă prea dau în vânt după 
atitudinea voastră. Dacă nu iese nimic din toată povestea asta, am şi alte 
lucruri de făcut. Poţi să-i spui asta ştii tu cui, atunci când o să izbucnească 
furtuna. 

— Şi cum s-ar putea întâmpla asta? 

— Fii serioasă! Dacă-mi dai o căruţă cu bani poate-ţi spun. Sau poate nu. 
Îmi place ca oamenii sus-puşi să-mi rămână îndatoraţi. Ai la dispoziţie zece 
secunde apoi închid telefonul. 

— Te rog. Te vei întâlni cu cineva care te va conduce la o vilă din Guia 
Hill, unde se găseşte echipament de comunicaţii sofisticat... 

— Şi unde o duzină de tâlhari îmi vor crăpa capul şi mă vor arunca într-o 
cameră unde un doctor mă va aranja astfel ca să aflaţi totul fără să daţi nimic! 

Furia lui Bourne era numai parţial simulată; trupele lui Sheng erau 


29 tian-suan rou - un fel de mâncare chinezească (n. tr.). 


dintre cele care se purtau ca nişte amatori. 

—Să-ţi povestesc eu despre un alt fel de echipament sofisticat. Se 
cheamă telefon şi nu cred că aţi putea face legătura din Macao până în 
garnizoana din Guangdong dacă nu aţi avea un aparat de bruiaj. Desigur, le- 
aţi cumpărat de la Tokyo, dacă le-aţi fi făcut voi înşivă probabil n-ar fi 
funcţionat! Ei, bine, folosiţi unul. Mai sun o singură dată. Să ai numărul 
pentru mine. Numărul celui cu care vreau să vorbesc. 

Jason închise. 

— Interesant, spuse McAllister, aflat la câţiva metri depărtare, aruncând 
o privire fugară orientalului care se întorsese la masă. Ai folosit bâta acolo 
unde eu aş fi folosit zăhărelul. 

— Ce să folosesc? 

— Eu aş fi scos înevidenţă informaţia extraordinară pe care o am de 
vândut. În schimb tu ai ameninţat, ca şi cum nu ţi-ar fi păsat dacă sunt 
interesaţi. 

— Scuteşte-mă, răspunse Bourne, aprinzându-şi o ţigară, mulţumit că 
nu-i tremurau mâinile. Pentru informarea ta, află că le-am făcut pe amândouă. 
Amenințarea subliniază importanţa informaţiei, iar nepăsarea le întăreşte pe 
amândouă. 

— Ce înseamnă experienţa, spuse Subsecretarul de Stat, schiţând un 
zâmbet. Mulţumesc pentru lecţie. 

Jason îl privi intens pe analist. 

— Dacă merge treaba aşa cum ne-am propus, vei fi în stare să o duci la 
capăt? Vei fi capabil să scoţi arma şi să apeşi pe trăgaci? Pentru că, dacă nu 
poţi, suntem morţi amândoi. 

— O să pot, spuse McAllister calm. Pentru Orient. Pentru întreaga lume. 

— Şi pentru clipa ta de glorie. Jason se îndreptă spre masă. Să plecăm 


de aici. Nu vreau sămai folosesc tot telefonul ăsta. 
* 


* * 


Liniştea maiestuoasă a muntelui Jade Tower contrasta cu activitatea 
frenetică ce se desfăşura în interiorul vilei lui Sheng Chou Yang. Agitaţia nu 
se datora numărului mare de oameni, căci erau numai cinci, ci intensității 
lucrului lor. Ministrul asculta raport după raport, de la subalternii care intrau 
şi ieşeau din grădină, aducând ultimele noutăţi şi încercau cu timiditate să dea 
sfaturi, retrase imediat la primul semn de nemulţumire din partea şefului. 

— Oamenii noştri au confirmat povestea! strigă un bărbat de vârstă 
mijlocie, îmbrăcat în uniformă, dând buzna în casă.. Au vorbit cu jurnaliştii. 
Totul a decurs exact cum a spus asasinul. Ziarelor li s-a distribuit o fotografie 
a celui ucis. 

— Fă rost de ea, ordonă Sheng. Să o am aici de îndată. Toată istoria asta 
e incredibilă! 

— Vi se va aduce imediat, domnule, spuse soldatul. Consulatul a trimis 
un ataşat la South China News. Trebuie săsosească în câteva minute. 

— Incredibil, repetă Sheng ca pentru el, cu privirea pe straturile de 


nuferi din unul din cele patru eleştee amenajate în grădină. Simetria este 
perfectă, timpul la fel. Şi asta înseamnă că ceva este imperfect. Cineva a făcut 
ordine în toate acestea. 

— Asasinul? întrebă un alt subaltern. 

— Cu ce scop? Habar n-arecă urma să moară înainte ca noaptea 
petrecută în sanctuarul de păsări să fi luat sfârşit. Credea că se bucură de un 
statut special, însă noi l-am folosit numai pentru a da de urma predecesorului 
său, descoperit de cârtiţa noastră din Brigada Specială. 

— Atunci cine? întrebă un altul. 

— Aceasta este dilema. Cine? Totul pare credibil însă ceva este şubred. 
Este totul prea superficial şi lipsit de profesionalism. Asasinul, dacă spune 
adevărul, e convins că nu are de ce să se teamă de mine; cu toate acestea el 
ameninţă, riscând să piardă un client extrem de profitabil. Profesioniştii nu fac 
aşa ceva şi tocmai asta mă nelinişteşte. 

— Vreţi să spuneţi că există o a treia parte, domnule ministru? întrebă 
cel de-al treilea om de încredere. 

— Dacă e aşa, spuse Sheng, cu privirea aţintită asupra unei singure flori 
de nufăr, e fie cineva fără experienţă, fie cineva cu minte cât o muscă. Este o 
dilemă. 

— Am adus-o domnule ministru! strigă un tânăr, traversând în fugă 
grădina, fluturând o fotografie. 

— Dă-mi-o. Repede! 

Sheng apucă hârtia şi o aduse sub lumina unui reflector. 

— El este! N-o să uit faţa asta cât voi trăi! Daţi drumul filierei! Spuneţi-i 
femeii din Macao să-i dea asasinului numărul de telefon şi să se asigure că nu 
suntem înregistraţi. Eşecul înseamnă moarte. 

— De îndată, domnule ministru! Omul fugi înapoi în casă. 

— Soţia şi copii mei, spuse Sheng Chou Yang dus pe gânduri. l-ar putea 
nelinişti toată această agitaţie. Vreţi să vă duceţi unul dintre voi înăuntru şi să 
le explicaţi că afacerile de stat mă rețin pentru moment? 

— Este privilegiul meu, domnule, spuse un subaltern. 

— Ştiu că suferă din pricinarigorilor slujbei mele. Sunt nişte îngeri.Într-o 
zi vor fi răsplătiți. 

Bourne atinse umărul orientalului, şi îi arătă marchiza luminată a unui 
hotel de pe partea dreaptă a străzii. 

— Ne luăm camere aici, apoi căutăm o cabină telefonică în partea 
cealaltă a oraşului. În regulă? 

— E perfect, spuse chinezul. Ăştia deţin controlul asupra mai tuturor 
companiilor telefonice. 

— Şi avem nevoiede odihnă. Francezul nu mai ostenea să spună că 
odihna este o armă. Iisuse, de ce mă repet într-una? 

— Pentru că eşti obsedat, spuse McAllister de pe bancheta din spate. 


— Mie-mi spui! ? N-am nevoie, mulţumesc. 
x 


* * 


Jason formă număruldin Macao care stabilea, printr-un releu, legătura în 
China la o centrală telefonică din munţii Jade Tower. Apoi îşi întoarse capul 
înspre analist. 

— Sheng vorbeşte franţuzeşte? întrebă el repede. 

— Fireşte, spuse Subsecretarul. Are legături cu Quai d'Orsai şi vorbeşte 
întotdeauna limba celor cu care negociază. E unul dintre atuurile sale. Dar de 
ce nu vorbeşti chinezeşte? Doar ştii. 

— Asasinul nu ştia, iar, dacă vorbesc englezeşte s-ar putea întreba ce s-a 
întâmplat cu accentul meu britanic. Franceza mă va acoperi, ca atunci când 
am vorbit cu Soo Jiang. Şi voi şti dacă este sau nu Sheng. 

— Bourne înfăşură o batistă în jurul microfonului şi auzi un al doilea 
ţărâit, ca un ecou, la 2500 de mile depărtare. Instalaţiile de bruiaj intraseră în 
funcţiune. 

— Wei? 

— Comme le colonel, je prefere le francais. 

— Shemma? Izbucni vocea mirată. 

— Fawen, spuse Jason, folosind cuvântul chinezesc pentru franceză. 

— Fawen? Wo buhui!răspunse bărbatul agitat, spunând că nu vorbeşte 
franceza. 

Dar apelul telefonic era aşteptat. O altă voce interveni pe fir; era la 
distanţă şi se auzea prea slab pentru a fi înţeleasă. 

— Pourquoi vous parlez francais? 

Era Sheng! Nu avea importanţă limba, Bourne n-ar fi uitat niciodată 
glasul cântat al oratorului. Era slujitorul fanatic al unui Dumnezeu lipsit de 
milă care-şi seducea audiența înainte de a o asalta cu foc şi pucioasă. 

— Să spunem că îmi este mai pe plac. 

— Foarte bine. Ce e cu această veste incredibilă pe care mi-o aduci? 
Această nebunie în timpul căreia a fost menţionat un nume? 

— Mi s-a spus că vorbeşti franţuzeşte foarte bine, îl întrerupse Jason. 

Fu o pauză în care se auzi numai respiraţia egală a luiSheng. 

— Ştii cine sunt? 

— Ştiu un nume care pentru mine nu înseamnă nimic, înseamnă pentru 
altcineva, totuşi. Pentru cineva care te cunoaşte de mult şi doreşte să-ți 
vorbească. 

— Ce? urlă Sheng. Trădare!!! 

— Ba deloc şi, dacă aş fi în locul tău, i-aş da atenţie. A fost singurul care 
a înţeles că i-am minţit. Ceilalţi nu au înţeles, însă el da. 

Bourne aruncă o privire scurtă înspre McAllister, aflat lângă el; analistul 
dădu din cap în semn că Jason folosea într-un mod foarte convingător textul pe 
carei-l dăduse. 

— M-a privit o singură dată şi a înţeles totul. La vremea aia 
camaradulFrancezului era ciuruit binişor; avea scăfârlia ca o conopidă 
sângerie. 

— Ce-ai făcut? 

—Ţi-am făcut probabilcel mai mare serviciu pe care ţi l-a făcut cineva 


vreodată, şi aştept să fiu răsplătit pentru asta. Ţi-l dau la telefon pe prietenul 
tău. El vorbeşte englezeşte. 

Bourne îi întinse receptorul analistului, care spuse imediat: 

— Îţi vorbeşte Edward McAllister, Sheng. 

— Edward...? 

Şocat, Sheng Chou Yang nu fu în stare să sfârşească numele. 

— Conversaţia asta e neoficială, nu ştie nimeni despre ea. Vorbesc în 
numele meu, pentru binele meu şi al tău. 

— Mă... uimeşti, prietene, spuse ministrul moale, încercând să se adune. 

— Vei citi în ziarele de dimineaţă, şi trebuie să fie deja în toate 
emisiunile de televiziune din Hawai. Consulatul doreşte să dispar pentru 
câteva zile - cu cât mai puţine întrebări, cu atât mai bine - şi cunosc şi pe 
acela care vrea sămă însoţească. 

— Ce s-a întâmplat, şi cum ai... 

— Asemănarea dintre ei era prea evidentă pentru a fi o simplă 
coincidenţă, interveni Subsecretarul de Stat. Presupun că d'Anjou vroia să 
profite de legendă cât mai mult, şi aceasta includea caracteristicile fizice, 
pentru aceia ce-l văzuseră în trecut pe Jason Bourne. În panica creată în 
Victoria Peak - şi din chipul aproape de nerecunoscut - nimeni nu a observat 
asemănarea izbitoare. Dar ceilalţi nu-l cunoşteau pe Bourne. Eu da. 

— Tu? 

— Eu l-am gonit din Asia. Eu sunt acela pe care vroia să-l ucidă şi, dintr- 
un simţ pervers al umorului a decis s-o facă lăsând cadavrul asasinului tău în 
Victoria Peak. Din fericire pentru mine, o prea mare încredere în sine l-a 
împiedicat să evalueze corect calităţile omului tău. Odată ce a început focul, 
asociatul nostru comun l-a aruncat în faţa armelor, grăbindu-i moartea. 

— Edward, informaţiile se înghesuie prea repede, nu pot să le asimilez. 
Cine l-a adus înapoi pe Jason Bourne? 

— În mod evident, Francezul. Elevul şi în acelaşi timp unealta sa îl 
trădase. Dorea răzbunarea şi ştia unde să găsească omul care putea săi-o 
aducă. Colegul său din Meduza, primul Jason Bourne. 

— Meduza! şopti Sheng cu ură dispreţuitoare. 

— În ciuda reputației lor, găseai acolo persoane de o loialitate absolută. 
Un om căruia i-ai salvat viaţa nu te va uita niciodată. 

— Şi ce te-a făcut să crezi că aş avea ceva de-a face cu omul pe care tu îl 
numeşti un asasin... 

— Te rog, Sheng, îl întrerupse analistul. Este prea târziu pentru 
proteste. Nu e decât o discuţie. Însă îţi voi răspunde la întrebare. Câteva 
asasinate asemănătoare! Totul a început cu un vice-premier chinez în Tsim 
Sha Tsui, şi alte patru persoane importante. Erau toţi duşmanii tăi. Apoi, la 
aeroportul Kai-tak, acum câteva seri, doi dintre cei mai agresivi critici ai tăi 
din delegaţia trimisă la Peking ar fi trebuit să fie victimele unei bombe. Au mai 
existat şi zvonuri - întotdeauna apar în lumea interlopă - care pomeneau de 
anumite mesaje schimbate între Macao şi Guangdong, de persoane importante 
în Beijing - de o persoană având o putere imensă. Şi, în sfârşit, dosarul... Am 


tras linie şi am adunat. Toate indiciile duceau la tine. 

— Dosarul? Ce-nseamnă asta, Edward? întrebă Sheng, simulând 
stăpânirea de sine. Pentru ce această convorbire neoficială, între noi doi? 

— Bănuiesc că ştii. 

— Eşti un om inteligent. Îţi dai seama că nu aş întreba dacă aş şti. Între 
noi nu mai încap figuri din astea. 

— Un birocrat inteligent, ţinut la dos, nu-i aşa? 

— Ca să fiu sincer, m-am aşteptat la lucrurimai bune în ceea ce te 
priveşte. Ai gândit şi determinat majoritatea mişcărilor şi acţiunilor aşa- 
numiţilor voştri negociatori în timpul conferinţelor pe teme comerciale. Toată 
lumea ştiecă ai avut o activitate exemplară în Hong Kong. După plecarea ta 
Washington-ul a rămas cu o influenţă majoră asupra acestui teritoriu. 

— Am hotărât să mă retrag, Sheng. Mi-am sacrificat douăzeci de ani din 
viaţă guvernului, dar nu vreau să mor pentru el. Nu voi deveni o ţintă pentru 
terorişti, nici aici, nici în Iran sau Beirut. Este timpul să fac ceva şi pentru 
mine însumi, pentru familia mea. Timpurile se schimbă, oamenii se schimbă, 
iar viaţa e scumpă. Pensia şi proiectele de viitor sunt prea puţin pe lângă ce 
merit. 

— Sunt perfect de acord cu tine, Edward, însă ce are aceasta de-a face 
cu mine? Noi am negociat împreună - ca adversari, desigur, însă nu ca 
duşmani într-o arenă a violenţei. Şi ce Dumnezeu e tâmpenia asta despre 
numele meu pomenit de şacalii Kuomintangului? 

— Mă oboseşti. 

Analistul privi scurt înspre Bourne. 

— Tot ce ţi-a spus amicul nostru comun a fost dictat de mine; el nu are 
nici o contribuţie. Numele tău n-a fost menţionat niciodată în Victoria Peak, şi 
la interogatoriu n-a participat nici un taiwanez. l-am cerut să spună asta 
deoarece ştiam că are să-ţi sune veridic. În ceea ce priveşte numele tău, el e 
cunoscut numai anumitor persoane. E în dosarul despre care am pomenit, un 
dosar încuiat în biroul meu din Hong Kong. Este marcat ca Ultra Strict Secret. 
Există o singură copie a acestui dosar, închisă într-un seif la Washington şi 
numai eu pot să-l scot de-acolo sau să-l distrug. Dar, dacă se întâmplă ceva 
neprevăzut; - să spunemun accident de avion sau dacă eu dispar, ori sunt ucis 
- dosarul va fi predat Consiliului Naţional de Securitate. Informaţiile din acest 
dosar, dacă încap pe mâinile cui nu trebuie, ar avea consecinţe catastrofale 
pentru întregul Orient îndepărtat. 

— Sunt intrigat, Edward, de informaţiile tale atât de directe, chiar dacă 
incomplete. 

— Trebuie să ne întâlnim, Sheng. Şi adu cu tine bani, bani mulţi, dolari 
americani. Asociatul nostru îmi spune că există un loc în Guangdong unde 
oamenii tăi vin pentru a le da noi însărcinări. Ne întâlnim mâine acolo între 
ora zece şi miezul nopţii. 

— Trebuie să protestez, Edward. Încă nu văd ce interes aş avea. 

— Pot distruge ambele copii ale acestui dosar. Am fost trimis aici pentru 
a da de urma unui complot ce îşi are rădăcinile în Taiwan, o poveste ce 


ameninţă interese multiple. Doar o aluzie şi ar putea declanşa o mulţime de 
evenimente ce ar îngrozi întreaga lume. Sunt convins că în această poveste 
există un sâmbure de adevăr şi, dacă nu mă înşel, firul duce direct la vechiul 
meu omolog din timpul conferinţelor chino-americane. Nu s-ar putea fără el... 
Este ultima mea misiune, Sheng şi, cu două cuvinte pot face ca acel dosar să 
dispară de pe faţa pământului. Pur şi simplu spun că informaţiile au fost 
absolut false, incendiare, aranjate de duşmanii voştri din Taiwan. Puţinii care 
cunosc amănunte vor din suflet să creadă, pe cuvânt. Dosarul va fi apoi 
distrus. La fel şi copia de la Washington. 

— Încă nu m-am convins că trebuie să-ţi dau ascultare. 

— Fiul unui taipan al Kuomintangului va şti. Liderul unei cabale de la 
Beijing va şti. Un om care ar putea cădea în dizgrație şi decapitat mâine 
dimineaţă va şti în mod sigur. 

— Dealurile din Guangdong. Ştie el unde anume. 

— Numai un elicopter, spuse McAllister. Tu şi pilotul, nimeni altcineva. 


CAPITOLUL, 37 


Întuneric. Un bărbat îmbrăcat în uniforma soldaţilor din infanteria 
marină a SUA sări de pe zidul care înconjoară proprietatea din Victoria Peak. 
O luă la stânga, trecu de vălătucii încâlciţi de sârmă ghimpată care astupau 
gaura dintr-o porţiune a zidului care fusese distrusă, şi înaintă precaut. 
Ascuns în umbră, alergă de a curmezişul pajiştii înspre colţul casei. Privi înjur 
la geamurile sparte ce fuseseră cândva ale unei camere de lucru concepută în 
stil victorian. În faţa bucăţilor de sticlă încă prinse de tocurile ferestrelor, se 
afla un soldat ţinând de ţeavă o mitralieră Meduza-16 şi având la curea un 
pistol automat de calibru 45. Faptul că avea, pe lângă pistol, şi o mitralieră, 
era un semn de maximă alertă - intrusul înţelese aceasta şi zâmbi văzând că 
soldatul nu considera necesar să ţină mitraliera în mână. Soldaţii din 
infanteria marină şi armele lor nu erau agreate în aceste locuri. Intrusul 
aşteptă momentul oportun. Acesta sosi: soldatul căscă prelung, şi închise ochii 
un moment, în timp ce trăgea adânc aer în piept. Intrusul sări în picioare şi 
încolăci garota pe după gâtul omului de pază. Sfârşitul veni în câteva secunde. 
Nu se auzi aproape nici un sunet. 

Ucigaşul lăsă cadavrul acolo unde zăcea, căci întunericul era mai mult 
în această zonă decât oriunde altundeva. Majoritatea reflectoarelor aflate în 
spatele casei fuseseră distruse de explozii, îşi croi drum mai departe, înspre 
următorul colţ, unde îşi scoase o ţigară, şi o aprinse cu bricheta. Apoi păşi în 
lumina reflectoarelor şi dădu colţul nonşalant spre uşile carbonizate ale 
terasei unde un al doilea soldat se afla la postul său, pe scările de cărămidă. 
Intrusul ţinea ţigara în mâna stângă, care îi acoperea faţa în timp ce trăgea 
din ea. 

— Afară, la o ţigară? întrebă paznicul. 

— Da, nu pot să dorm, spuse intrusul cu un accent sud-est american. 

— Paturile astea nu-s făcute pentru dormit în ele. Numai ce te aşezi pe 
unul şi-ţi piere tot cheful... Hei! Ia stai puţin! Cine dracu' eşti tu? 

Soldatul nu avu timp să-şi ridice puşca. Intrusul se aruncă în faţă, 
înfigându-şi cuțitul drept în gâtul soldatului, cu o precizie de profesionist, 
înăbuşind orice zgomot. Trase cadavrul după colţul clădirii şi-l lăsă acolo, în 
umbră. Şterse cuțitul de sângepe uniforma mortului, apoi îl ascunse sub 
tunică şi se întoarse în dreptul glasvandului. Intră. 

Merse de-a lungul coridorului slab luminat până la capăt, unde un al 
treilea soldat din infanteria marină şedea în faţa unei uşi mari, sculptate. 
Paznicul îşi lăsă arma jos şi privi la ceas. 

— Ai venit devreme, spuse el. Cartul meu se termină abia peste o oră şi 
douăzeci de minute. 

— Nu fac parte din unitatea asta, amice. 

— Eşti cu grupul din Oahu? 

— Da. 


— Credeam că v-au scos de aici şi v-au trimis urgent înapoi în Hawaii. 

— Câţiva am rămas. Suntem la consulat acum. Tipul ăla, cum îl cheamă, 
McAllister, ne-a adunat la declaraţii toată noaptea. 

— Îţi spun eu, amice, toată întâmplarea asta e stranie! 

— Stranie e puţin zis. Apropo, unde este biroul aiuritului? M-a trimis 
până aici să-i aduc tutunul de pipă. 

— Grozav. Pune-i şi nişte mătrăgună în el. 

— Care-i biroul? 

— Mai devreme l-am văzut împreună cu doctorul intrând la prima uşă pe 
dreapta. Apoi mai târziu, înainte de a pleca, a intrat aici. 

Cu capul, soldatul îi arătă uşa din spatele său. 

— Cine lucrează aici? 

— Nu ştiu cum îl cheamă, însă el e ştabul aici. Ăştia îi spun 
ambasadorul. 

Asasinul îşi miji ochii. 

— Ambasadorul? 

— Da. Încăperea e aproape distrusă. Jumătate din ea a făcut-o praf 
nebunul, însă casa de bani este intactă, şi de aia sunt eu aici şi un alt tip afară. 
Trebuie să fie câteva milioane în ea, pentru cheltuieli neprevăzute. 

— Sau pentru altceva, spuse moale intrusul. Prima uşă pe dreapta, da? 
adăugă el, întorcându-se şi căutând sub tunică. 

— Stai, spuse soldatul. De ce n-a trimis poarta nimic? Apucă aparatul de 
emisie-receptie agăţat de centură. 

— Îmi pare rău, trebuie să te verific, amice. Aşa se obişnuieşte. 

Ucigaşul aruncă cuțitul. În clipa în care acesta se înfigea în pieptul 
victimei, intrusul se repezi şi el, cu degetele mari înfipte în beregata 
soldatului. Treizeci de secunde mai târziu, deschidea uşa biroului lui Havilland 


şi târa cadavrul înăuntru. 
* 


* * 


Trecură graniţa pe noapte; costumele şi cămăşile scrobite luaseră 
loculimbrăcăminţii mototolite pe care o purtaseră până atunci. Două serviete 
diplomat sigilate indicau importanța documentelor guvernamentale 
inaccesibile chiar şi ochiului vigilent al vameşilor. În realitate, servietele 
conțineau atât armele, cât şi câteva obiecte în plus, pe care Bourne le luase 
din apartamentul lui d'Anjou după ce McAllister scosese la iveală banda 
adezivă specială destinată sigilării valizelor diplomatice, respectată chiar şi în 
Republica Populară Chineză, ca o condiţie pentru un tratament reciproc 
acordat personalului diplomatic. 

Omul de legătură din Macao, al cărui nume era Wong, fu impresionat de 
paşapoartele diplomatice însă, pentru mai multă siguranţă, ca şi pentru cei 
20.000 de dolari americani faţă de care spunea că simte o obligaţie morală, 
hotărâse să-şi organizeze trecerea peste graniţă în felul său propriu. 

— Nu este atât de complicat pe cât v-am făcut să credeţi data trecută, 
explică Wong. Doi dintre grăniceri sunt veri din partea mamei - fie-i ţărâna 


uşoară - şi ne ajutăm reciproc. Eu fac mai mult pentru ei decât ei pentru mine, 
însă eu am o situaţie mai bună. Burţile le sunt mai pline decât ale majorităţii 
oamenilor din oraşul Zhuhai Shi şi amândoi au televizoare. 

— Dacă îţi sunt veri, spuse Jason, de ce ai obiectat când i-am dat unuia 
dintre ei ceasul? Ai spus că e prea scump. 

— Pentru că îl va vinde, domnule şi nu vreau să şi-o ia în cap. Fiindcă or 
să-i crească pretenţiile. 

lată principiile conform cărora erau păzite cele mai sever controlate 
graniţe din lume, îşi spuse Bourne. Oricum ei trebuiau să treacă prin ultima 
poartă de pe dreapta la ora 8:55 fix; Wong trece separat, câteva minute mai 
târziu. Paşapoartele cu dungă roşie fură studiate, trimise într-un birou interior 
şi, cu multe zâmbete din partea unuia dintre cei doi veri, onoraţii diplomaţi 
fură trecuţi rapid peste punctele vamale. În China fură întâmpinați de către 
prefectul provinciei Zhuhai Shi, care le înapoie paşapoartele. Era o femeie 
scundă. Lată în umeri. Vorbea englezeşte cu un accent puternic, dar 
inteligibil. 

— Afaceri guvernamentale în Zhuhai Shi? întrebă ea, zâmbind, dar 
zâmbetul îi era dezminţit de privirea întunecată, vag ostilă. La garnizoană, 
probabil? Aş putea să vă aranjez transportul auto, vă rog? 

— Bu xiexie, refuză Subsecretarul de Stat, apoi, din politeţe, reveni la 
engleză pentru a-şi arăta respectul pentru silinţa gazdei de a o învăţa. Avem o 
întâlnire, nu foarte importantă, care durează numai câteva ore, apoi ne 
întoarcem în Macao la noapte. Aşteptăm să vină cineva să ne ia, aşa că vom 
bea o cafea şi vom aştepta. 

— În biroul meu, dacă preferaţi? 

— Vă mulţumesc, însă nu cred. Oamenii voştri ne vor căuta la kafie dian, 
la cafe-bar. 

— Pe partea stângă a străzii. Şi încă o dată, bun venit în Republica 
Populară Chineză. 

—  Bunăvoinţa dumneavoastră nu va fi uitată, spuse McAllister, 
înclinându-se. 

— Vă mulţumesc din suflet, replică femeia dând din cap, şi se îndepărtă. 

— Parafrazându-te, comentă Bourne, adresându-i-se lui McAllister, te-ai 
descurcat foarte bine. Însă trebuie să-ţi spun că tipa nu-i de partea noastră. 

— Bineînţeles că nu, aprobă Subsecretarul. I s-a dat ordin să anunţe pe 
cineva ori aici, la garnizoană, ori la Beijing, cum am trecut graniţa. De acolo, 
cineva îl va contacta apoi pe Sheng, şi el va şti că suntem doar eu şi cu tine. 
Nimeni altcineva. 

O luară spre cafeneaua întunecoasă de la capătul străzii. 

— Vom fi urmăriţi, ştii asta, nu-i aşa? 

— Nu, nu ştiu, replică McAllister, aruncându-i o privire scurtă. Sheng va 
fi precaut. l-amdat destule informaţii pentru a-l alarma. Dacă ar şti că există 
numai un singur dosar - ceea ce din întâmplare e adevărat - ar putea risca, 
gândindu-se că l-ar putea cumpăra de la mine şi apoi m-ar ucide. Însă crede, 
sau presupune, că mai e o copie la Washington. Este cea pe care o doreşte 


distrusă. Nu îşi poate permite să mă sperie şi să mă pună pe fugă. Nu uita, eu 
sunt un amator şi intru uşor în panică. Îl cunosc. Acum îşi face socotelile şi 
probabil îmi va aduce mai mulţi bani decât am visat vreodată. Sigur, se 
aşteaptă să-i recupereze, odată ce distrug dosarele, după care voi fi asasinat. 
Aşa că, vezi, am un motiv foarte serios pentru a nu da greş. 

Agentul Meduzei îl privi din nou atent pe funcţionarul dela Washington. 

-— Te-ai gândit la toate amănuntele, nu-i aşa? 

— Foarte bine, răspunse McAllister, privind drept înainte. Săptămâni 
întregi. Fiecare detaliu în parte. Ca să fiu sincer, nu credeam că vei avea un 
rol de jucat, căci m-am gândit că nu vei mai fi în viaţă, însă ştiam că pot să 
ajung la Sheng. Cumva... în mod neoficial, fireşte. Orice altă cale, inclusiv o 
întâlnire confidențială, ar fi presupus unprotocol şi, chiar dacă m-aş fi aflat 
între patru ochi cu el, fără ajutoarele sale, nul-aş fi putut atinge. Ar fi arătat a 
asasin aprobat de guvern. M-am gândit să-l abordez direct, de dragul 
vremurilor trecute, şi să folosesc anumite cuvinte care îl vor obliga să-mi dea 
răspuns - cam cum am făcut aseară. Cum i-ai spus lui Havilland, cele mai 
simple căi sunt de obicei cele mai bune. Oamenii tind să complice lucrurile. 

— Tu ai circumstanţe atenuante; adesea eşti obligat să o faci. Nu-ţi poţi 
permite să fii prins în flagrant delict. 

— Ce expresie! ... spuse analistul cu un zâmbet batjocoritor. Unde vrea 
să bată? Politica nu tratează nemulţumirile unui singur individ, sau n-ar trebui 
s-o facă. Mereu m-au uimit pretenţiile la legalitate ale unor oameni care n-au 
nici cea mai vagă idee de condiţiile în care suntem nevoiţi să lucrăm. 

— Poate, din când în când, oamenii vor un răspuns direct. 

— Nu se poate, spuse McAllister ajuns la uşa cafenelei, tot n-ar înţelege. 

Bourne stătea în faţa uşii, fără să o deschidă. 

— Eşti orb, spuse el, privindu-l în ochi pe Subsecretar. Nici mie nu mi s- 
a dat un răspuns direct, cu atât mai puţin o explicaţie. Ai stat la Washington 
prea multă vreme. Ar trebui să petreci câteva săptămâni, la Cleveland sau 
Bangor, în Maine. S-ar putea să-ţi mai lărgească orizontul. 

—Nu-mi ţine prelegeri, domnule Bourne. Mai puţin de 46% din populaţia 
țării îşi dă ostenealasă voteze, iar asta determină calea pe care o urmăm. 
Totul este lăsat în seama noastră - executanţii şi birocraţii de profesie. Noi 
suntem tot ce v-a mai rămas. Putem să intrăm? Prietenul tău, Wong, spunea 
că trebuie să stăm câteva minute, ca să fim văzuţi bându-ne cafelele, apoi să 
ieşim în stradă. Spunea că vine să ne la peste exact douăzeci şi cinci de 
minute, din care douăsprezece deja au trecut. 

— Douăsprezece? Nu zece, nici cincisprezece, cidouăsprezece? 

— Exact. 

— Ce facem dacă întârzie două minute? îl împuşcăm? 

— Foarte amuzant, spuse analistul, împingând uşa. 


* 
x x 


leşiră din cafenea şi o apucară de-a curmezişul porțiunii asfaltate din 


faţa punctului de frontieră Guangdong. Trecură fără greutate, nu erau mai 
mult de zece oameni la rând. Dintre cele trei felinare din imediata apropiere, 
numai unul funcţiona, răspândind înjur o lumină slabă. Vizibilitatea era 
scăzută. Cele douăzeci şi cinci de minute trecură, apoi treizeci. Când se făcură 
treizeci şi cinci, Bourne rupse tăcerea. 

— Ceva nu e în regulă. Trebuia să fi apărut până acum. 

— Două minute şi-l împuşcăm? spuse McAllister, fără să aprecieze el 
însuşi gluma. Vreau să spun, am avut impresia că cel mai important lucru e să 
nu ne pierdem cu firea. 

— Pentru două minute, nu însă pentru aproape un sfert de oră, replică 
Jason. Nu este normal, adăugă el încet, ca pentru sine. Pe de altă parte, Wong 
doreşte să-l contactăm pe Sheng. 

— Nu înţeleg. 

— Nici nu trebuie. Mergi alături de mine, ca şi cum ne-am plimba, 
aşteptând să vină cineva să ne ia. Vorbeşte despre vreme, despre orice. 
Aprobă din cap, dă din umeri - numai păstrează-ţi calmul şi controlează-ţi 
mişcările. 

Parcurseră aproximativ douăzeci de metri când auziră şoapta. 

— Kam Pek! 

Numele cazinoului din Macao se auzi şuierat din dosul unui chioşc de 
ziare. 

— Wong? 

— Rămâneţi pe loc şi simulati o conversaţie, însă ascultaţi-mă bine! 

— Ce s-a întâmplat? 

— Sunteţi urmăriţi. 

— Două bile albe pentru un birocrat strălucit, spuse Jason. Vreun 
comentariu, domnule Subsecretar? 

— Este neaşteptat, însă nu ilogic, răspunse McAllister. O măsură de 
precauţie, probabil. Paşapoartele false abundă pe aici, după cum ştim foarte 
bine. 

— Ni le-a verificat King Kong cu fustă. 

— Atunci poate vor să se asigure că nu ne întâlnim aici cu indivizi ca cei 
despre care-mi spuneai aseară, şopti analistul încet, ca să nu-l audă Wong. 

— Se poate, răspunse Bourne ceva mai tare, cu ochii la intrarea în 
punctul de frontieră. Cine ne urmăreşte? 

— Porcul. 

— Soo Jiang? 

— Întocmai, domnule. De aceea nu pot să mă arăt. 

— Altcineva? 

— Nu am mai observat pe nimeni, însă nu ştiu cine se află pe şoseaua ce 
duce spre dealuri. 

— Am eu grijă de el, spuse Delta. 

— Nu! obiectă McAllister. Ordinele lui de la Sheng pot să ceară 
confirmarea că suntem într-adevăr singuri, că nu ne întâlnim cu alţii. Tocmai 
ai spus că e posibil. 


— Singurul mod în care ar fi putut să o facă era să se întâlnească el 
însuşi cu alţii. Or asta nu-şi poate îngădui. Iar vechiul tău amic n-ar permite o 
transmisiune radio în timp ce el se află într-un avion sau elicopter. Ar putea fi 
ascultată. 

— Dar dacă şi-au stabilit semnale - o flacără sau o lanternă aprinsă, 
indicându-i pilotului că totul e în regulă? 

Jason privi spre analist. 

— Într-adevăr, te gândeşti la toate. 

— Există o cale de ieşire, spuse Wong din umbră, şi este un privilegiu pe 
care aş dori sămi-l rezerv, fără nici o altă răsplată. 

— Ce privilegiu? 

— Acela de a-l omori pe Porc. Voi proceda în aşa fel încât să nu las 
urme. 

— Ce? 

Mirat, Bourne întoarse capul. 

— Vă rog, domnule! Priviţi drept înainte! 

— Îmi pare rău. Dar de ce? 

— Şi-a bătut joc de o mulţime de femei, ameninţându-le cu pierderea 
slujbei - a lor sau a bărbaţilor lor. În ultimii patru ani a adus ruşinea multor 
familii, inclusiv celei dinspre partea mamei mele. 

— Cum de n-a fost omorât până acum? 

— Umblă cu gărzi personale chiar şi aici, în Macao. Totuşi, s-au făcut 
câteva tentative de către bărbaţi ce nu au mai putut îndura ruşinea. S-a lăsat 
cu represalii. 

— Represalii? întrebă McAllister calm. 

— Au fost luaţi oameni la întâmplare şi li s-au înscenat fraude din 
proviziile şi echipamentul din garnizoană. Pedeapsa pentru asemenea fapte 
este moartea. 

— Iisuse, murmură Bourne. Nu te mai întreb. Ai motive îndreptăţite. Dar 
cum ai s-o faci? 

— Gorilele nu sunt cu el acum. S-ar putea să-l aştepte pe şoseaua spre 
dealuri, însă nu îl însoțesc acum. Voi porniţi şi dacă vă urmăreşte, mă iau 
după el. Dacă nu vă urmăreşte, vă prind din urmă. 

— Ne prinzi din urmă? Bourne se încruntă. 

— Da, după ce-l omor pe Porc şi-i las hoitul în locul carei se cuvine. 
Toaleta femeilor. 

— Şi dacă o ia pe urmele noastre? întrebă Jason. 

— Momentul oportun se va ivi şi atunci. Îi voi vedea gorilele, însă ele nu 
mă vor vedea pe mine. N-are importanţă ce face, momentul când se va afla 
singur, în întuneric, tot va veni. O fracțiune de secundă va fi îndeajuns, iar 
când îl vor găsi se va presupune că a adus ruşinea unuia dintre oamenii săi, 
care s-a răzbunat. 

— O luăm înainte. 

— Cunoaşteţi drumul, domnule. 

— Ca-n palmă. 


— Ne întâlnim la poalele primului deal, dincolo de întinderea de iarbă 
înaltă. Vă amintiţi? 

— Ar fi greu de uitat. Era să-mi las oasele pe acolo. 

— După şapte kilometri, luaţi o prin pădure înspre câmpie. 

— Aşa intenţionez să fac. Vânătoarebună, Wong. 

— Va fi, domnule. Am destule motive s-o cred. 

Cei doi americani o luară din loc dispărând într-o beznă adâncă. Un 
individ obez îmbrăcat în civil îi urmărea din umbră. Îşi privi ceasul şi dădu din 
cap, zâmbind cu satisfacţie. Apoi, colonelul Soo Jiang se întoarse şi o luă 
printr-un pasaj printre porţile de fier şi gardurile de sârmă ghimpată, printre 
gheretele de lemn slab luminate. Fu întâmpinat de prefectul provinciei Zhuhai 
Shi - Guangdong, care înaintă marţial, cu entuziasm spre el. 

— Probabil că sunt nişte persoane foarte importante, domnule colonel, 
spuse femeia prefect, fără pic de ostilitate în priviri acum, numai cu ceva care 
aducea a adoraţie. Şi cu teamă. 

— A, da-da, sunt aprobă colonelul. 

— Bineînţeles că trebuie să fie din moment ce un ofiţer ilustru ca 
dumneavoastră a venit până aici numai pentru a se asigura că nu au 
probleme. Am telefonat la Guangzhou, aşa cum aţi cerut, şi cel cu care am 
vorbit mi-a mulţumit, dar nu m-a întrebat de nume. 

— O săi-l dau eu, o întrerupse Soo plictisit. 

— Şivoi ţine oamenii cei mai buni la porţi pentru a-i întâmpina când se 
întorc la noapte târziu, în Macao. 

Soo o privi. 

— Nu este nevoie. Vor fi duşi la Beijing pentru nişte conferinţe la nivel 
înalt, strict secrete. Ordinele mele sunt de a îndepărta toate urmele trecerii 
lor pe aici. 

— Atât de secrete? 

— Chiar atât, tovarăşă. Acestea sunt secrete de stat şi trebuie păstrate, 
chiar şi faţă de cei mai intimi colaboratori ai dumneavoastră. Biroul 
dumneavoastră, vă rog. 

— Îndată, spuse femeia lată în umeri, făcând stânga-mprejur cu precizie 
de soldat. Am ceai sau cafea, şi chiar whisky englezesc din Hong Kong. 

— Ah, da, whisky englezesc. Pot să vă însoțesc, tovarăşă? Misiunea mea 
e îndeplinită. 

Cele două siluete oarecum groteşti, desprinse parcă dintr-o operă de 
Wagner, mărşăluiră cu paşi legănaţi până la uşa de sticlă a biroului femeii 
prefect. 

* 
* * 

— Ţigări! şopti Bourne, înşfăcând umărul lui McAllister. 

— Unde? 

— Drept în faţă, dincolo de şosea, pe stânga. În pădure! 

— Nu le-am zărit. 

— Nu le-ai căutat. Le palmează, dar sunt acolo. Scoarţele copacilor se 


luminează un moment, apoi se întunecă din nou. Fără un ritm egal. Sunt 
oameni care fumează. Uneori am impresia că Extremul Orient iubeşte mai 
mult ţigările decât sexul. 

— Ce facem? 

— Exact ce facem acum, numai cu mai mult zgomot. 

— Ce? 

— Continuăm să mergem şi să pălăvrăgim. Nu ne vorînţelege. Sunt sigur 
că mai ştii “Hiawatha” sau “Horatio on the Bridge” sau din vremea liceului, 
“Aura Lee”. Nu cânta, recită numai versurile; îţi va distrage atenţia. 

— Dar de ce? 

— Pentru că asta este exact ceea ce ai prezis. Sheng se asigură că nu 
apărem cu cineva care i-ar putea fi ostil.Să-i dăm această asigurare, ce zici? 

— Dumnezeule! Şi dacă vreunul dintre ei ştie englezeşte? 

— Este puţin probabil, însă dacă preferi, putem să improvizăm o 
conversaţie. 

— Nu, nu sunt bun la asta. De-aia urăsc petrecerile şi dineurile, 
niciodată nu ştiu ce să spun. 

— De asta ţi-am sugerat poeziile. O să mai intervin şi eu, când faci 
pauză.Dă-i drumul, vorbeşte normal dar repede. Ăsta nu-i un loc pentru 
intelectuali chinezi care să vorbească englezeşte... Au stins ţigările. Ne-au 
zărit. Spune ceva! 

— Doamne-Doamne,... foarte bine. Ăăă... Stând pe prispă la O'Reilly, şi 
spunând basme sângeroase... 

— Foarte potrivit! spuse Jason, fulgerându-l cu privirea. 

— “Dintr-odată mi s-a năzărit, de ce să n-o scutur pe fiica lui O'Reilly...” 

— Vai, Edward, măsurprinzi! 

— E un cântec vechi din facultate, şopti analistul. 

— Ce? Nu te aud, Edward. Spune mai tare. 

— Tra la-la, tra la-la, ca să văd ce face Reilly... 

— Grozav! îl întrerupse Bourne în timp ce treceau de porţiunea unde 
numai cu câteva secunde înainte se zăriseră capetele ţigărilor aprinse. Cred 
că prietenul tău îţi va aprecia punctul de vedere. Alte idei mai ai? 

— Am uitat cuvintele. 

— Ideile, vrei să spui. Sunt sigur că o săţi le aminteşti. 

— Ceva despre Reilly... A, da, îmi aduc aminte. Mai întâi era “Dă-i, dă-i, 
dă-i, scutură bine, pân-ajungi la capăt, şi abia apoi venea bătrânul Reilly... 
Avea două pistoale şi-l căuta pe câinele care i-a scuturat fiica.” Vezi, mi-am 
adus aminte. Mai vrei? Mai ştiu unul: Un elefant se legăna pe o pânză de 
păianjen... Şi tot aşa... 

— Las-o baltă, nu ne mai aud. 

— Nu? Mulţumesc lui Dumnezeu! 

— Ai fost nemaipomenit. Dacă vreunul din maimuţoii ăia înţelege vreun 
cuvânt în engleză, acum sunt chiar mai derutaţi decât mine. Bine lucrat, 
Edward: Hai, mai repede! McAllister privi la Jason. 

— Ai făcut-o intenţionat, nu-i aşa? M-ai obligat să mă gândesc la ceva - 


la orice - ştiind că mă voi concentra şi nu voi intra în panică. 

Bourne nu răspunse; făcu doar o observaţie. 

— Încă treizeci de metri şi te las singur. 

— Poftim? Mă părăseşti? 

— Doar pentru zece, cincisprezece minute nu mai mult. Nu te opri, doar 
întinde braţul şi ajută-mă să-mi deschid servieta. 

— Unde te duci? întrebă Subsecretarul în timp ce sprijinea stângaci 
servieta cu braţul stâng. 

Jason o deschise, scoase un cuţit cu lama lungă, şi o închise la loc. 

— Nu poţi să mă laşi singur! 

— Nu ţi se va întâmpla nimic, nimeni nu doreşte să te oprească din drum 
- să ne oprească. Dacă ar fi vrut, n-ar fi aşteptat până acum. 

— Vrei să spui că s-ar fi putut isca o ambuscadă? 

— Contam pe mintea ta analitică că ştii că nu se va întâmpla asta. Ţine 
servieta. 

— Dar ce vrei să... 

— Trebuie să văd ce se întâmplă în spatele nostru. Continuă-ţi drumul. 

Jason făcu la stânga şi intră în pădure la prima curbă a şoselei. O luă la 
fugă, neauzit şi evitând instinctiv tufişurile, apoi făcu un arc de cerc la 
dreapta. Câteva minute mai târziu zări scânteierea ţigărilor şi, încet ca o 
pisică, se târî din ce în ce mai aproape, până ajunse la o distanţă de aproape 
trei metri de grupul de oameni. Strălucirea intermitentă a lunii, ce răzbătea 
printre arborii masivi, răspândea destulă lumină pentru ca să-i numere. Erau 
şase, fiecare înarmat cu câte o puşcă mitralieră uşoară, trecută peste umăr... 
Dar mai era ceva, un lucru pe cât de neaşteptat pe atât de surprinzător. Toţi 
purtau uniforma ofiţerilor de grad înalt ai Republicii Populare Chineze. Din 
frânturile de conversaţie pe care le putea auzi, era clar că vorbeau în chineză, 
nu cantoneză, care era dialectul obişnuit pentru soldaţii şi chiar ofiţerii 
garnizoanei Guangdong. Aceştia nu erau din Guangdong. Sheng îşi adusese 
propriile trupe de elită. 

Brusc unul dintre ofiţeri îşi aprinse bricheta şi se uită la ceas. Bourne 
studie chipul de deasupra flăcării. Îl recunoscu, şi,aceasta îi confirma 
raţionamentul. Era chipul omului care încercase să-l inducă în eroare pe Ecou, 
dându-se drept prizonier în acea noapte înspăimântătoare, ofiţerul pe care 
Sheng îl tratase deosebit faţă de toţi ceilalţi. Un criminal inteligent, cu voce 
calmă. 

— Xian zai, spuse bărbatul, momentul venise. Apoi apucă un radio 
portabil şi spuse: Da li shi, da li hi! exclamă el, anunţându-se prin codul 
stabilit. Sunt singuri, nu-i însoţeşte nimeni. Vom proceda conform planului. 
Pregătiţi-vă pentru semnal. 

Cei şase ofiţeri se ridicară la unison, îşi potriviră armele, şi-şi stinseră 
ţigările strivindu-le sub tălpile cizmelor. Apoi o porniră cu paşi repezi în 
direcţia drumului de ţară. 

Bourne se ridică în picioare şi o luă la goană prin pădure. Trebuia să-l 
ajungă din urmă pe McAllister înainte ca oamenii lui Sheng să se apropie şi să 


observe la lumina slabă a lunii că analistul era singur. Dacă gărzile s-ar fi 
alarmat ar fi putut trimite un alt semnal: “Întâlnireaanulată”. Ajunse la locul 
unde şoseaua cotea într-o parte şi mări viteza, sărind peste crengile căzute, pe 
care alţi ochi nu le-ar fi văzut, strecurându-se printre ramuri şi liane pe care 
alte mâini nu le-ar fi găsit. În mai puţin de două minute răsări din pădure pe 
neaşteptate, lângă McAllister. 

— Dumnezeule mare! icni Subsecretarul de Stat. 

— Nu ridica glasul! 

— Eşti nebun! 

— Mie mi spui!? 

— Mi-ar lua oreîntregi. 

Cu mâinile tremurânde, McAllister îi întinse lui Jason servieta diplomat. 

— Cel puţin, asta n-a explodat. 

— Trebuia să-ţi fi spus să n-o scapi pe jos sau s-o bruschezi prea mult. 

— Iisuse! ... Nu e timpul să ne abatem de pe şosea? Wong spunea... 

— Lasă ce spunea Wong. Rămânem la vedere până ajungem în vârful 
celui de-al doilea deal, când tu vei fi la vedere iar eu mai puţin. Grăbeşte-te. 
Se pregăteşte un semnal, ceea ce înseamnă că iar ai avut dreptate. Pilotului i 
se va da aterizare liberă - fără comunicare radio, numai cu lanterna. 

— Trebuie să ne întâlnim cu Wong undeva. La poalele primului deal, 
cred că aşa a spus. 

— Îi dăm câteva minute. Însă cred că va trebui să nedescurcăm fără el. 
Va vedea ceea ce am văzut şi eu, iar eu, dacă aş fi în locul lui, m-aş întoarce 
înapoi în Macao să-mi iau cei douăzeci de mii de dolari şi aş spune că m-am 
rătăcit. 

— Ce anume ai văzut? 

— Şase indivizi cu destulă muniţie pentru a despăduri unul dintre 
dealurile de aici. 

— Dumnezeule, nu mai scăpăm vii din asta! 

— Nu-ţi pierde speranţa încă. Acesta e unul din lucrurile la care m-am 
gândit. 

Bourne se întoarse spre McAllister mărind pasul. 

— Pe de altă parte, adăugă el cât se poate de serios, riscul a existat 
întotdeauna - în varianta ta. 

— Da, ştiu. Nu voi intra în panică. 

Pădurea rămăsese în urmă; acum drumul întretăia o potecă făcută prin 
ierburile înalte de la poalele dealului. 

— De ce crezi că se află aceşti oameni aici? întrebă analistul. 

— Acoperire în caz că e o capcană, lucru la care s-ar gândi orice idiot 
care face ce fac ei.Ţi-am spus că aşa se va întâmpla, şi nu m-ai crezut. Dar 
dacă ceva din ceea ce ai spus este adevărat, şi cred că este, este faptul că vor 
rămâne la distanţă, ca să fie siguri că nu intri în panică şi fugi. Dacă e aşa, 
aceasta va fi scăparea noastră. 

— În ce fel? 

— Ia-o la dreapta, prin iarbă, spuse Jason fără să-i răspundă la întrebare. 


Îi mai dau lui Wong cinci minute, în cazul în care nu vedem undeva un semnal 
sau nu auzim un avion, însă nu mai mult. Şi asta pentru că am nevoie de 
perechea de ochi pe care am plătit-o. 

— Dar poate trece de cei din pădure fără să fie văzut? 

— Poate, dacă nu se află deja pe drumul de întoarcere spre Macao. 

Ajunseră la marginea câmpiei, la poalele primului deal, unde începeau 
să se înalțe arborii. Bourne privi la ceas, apoi înspre McAllister. 

— Să nu stămla vedere, spuse el, făcând semn cu mâna înspre arborii 
din faţă. Eu voi rămâne aici; tu mergi mai departe, dar nu intra în pădure. 
Rămâi la margine. Dacă zăreşti o lumină sau auzi un avion, fluieră. Ştii să 
fluieri, nu? 

— De fapt, nu prea bine. Când erau copiii mai mici le-am luat un câine 
ŞI... 

— Of, pentru numele lui Dumnezeu! Aruncă atunci cu pietreprintre 
copaci. O să le aud. Du-te. 

— Da, am înţeles. Să mă mişc. 

Delta - pentru că acum devenise din nou Delta - îşi începu aşteptarea. 
Luna era acoperită de nori răzleţi. Trecură trei minute şi Bourne aproape se 
hotărâse că era o pierdere de timp când, dintr-odată, un bărbat îşi făcu 
apariţia la dreapta sa din tufişuri. Bourne lăsă servieta şi scoase cuțitul lung 
de la brâu. 

— Kam Pek! şopti omul. 

— Wong? 

— Da, domnule, spuse orientalul, ocolind trunchiurile copacilor şi 
apropiindu-se de Jason. Mă întâmpinați cu cuțitul? 

— Mai sunt şi alții pe aici şi, sincer, n-am crezut că mai apari. [i-am 
spus că poţi să renunţi dacă riscul ţi se pare prea mare. N-aş fi crezut că o să 
se întâmple atât de devreme. Însă nu m-aş fi supărat. Au un arsenal 
impresionant. 

— Aş fi putut să o fac dar, pe lângă bani, mi-aţi acordat şansa unei 
bucuri imense. Nu numai pentru mine ci şi pentru mulţi alţii. Mai mulţi decât 
vă puteţi imagina, şi care vă vor rămâne recunoscători. 

— Soo? 

— Da. 

— Stai puţin, spuse Bourne alarmat. De ce eşti atât de sigur că se va 
crede că a făcut-o unul dintre ei? 

— Care ei? 

— Patrula cu mitraliere, din pădure. Nu sunt din garnizoana din 
Guangdong. Sunt din Beijing! 

— Fapta s-a petrecut în Zhuhai Shi. La intrare. 

— Nenorocitule! Ai stricat totul! Era aşteptat! 

— Dacă e aşa, oricum n-ar fi apărut. 

— Cum? 

— Se îmbătase împreună cu femeia-prefect de la poartă. Se dusese să se 
uşureze şi acolo l-am găsit. Acum e alături, zace într-o toaletă pentru femei, cu 


gâtul tăiat şi fără boaşe. 

— Dumnezeule... Deci nu ne-a urmărit? 

— Nici n-a dat vreun semn că ar fi vrut s-o facă. 

— Înţeleg - nu, nu înţeleg. A fost înlăturat din operaţiunea de astă seară. 
Totul e organizat de Beijing. Şi totuşi, el a fost primulom de legătură aici... 

— Nu vreau să ştiu nimic,îl întrerupse Wong, apărându-se. 

— Îmi pare rău.Te înţeleg. 

—  M-aţi angajat ca ajutor, domnule. Ce doriţi să fac pentru 
dumneavoastră? 

— Ai avut vreun necaz când ai trecut pe lângă patrula de pe şosea? 

— Nici unul. Eu am văzut, însă ei nu m-au văzut pe mine. Sunt acum în 
pădure la marginea câmpiei. Nu ştiu dacă vă foloseşte dar, bărbatul cu radioul 
portativ i-a dat ordin celui pe care l-a contactat să părăsească locul de îndată 
ce dă “semnalul”. Nu ştiu ce vrea să însemne asta, însă presupun că e vorba 
de un elicopter. 

— Presupui? 

— Francezul şi cu mine l-am urmărit aici într-o noapte pe maiorul 
britanic. Aşa se face că ştiam drumul. Atunci a venit un elicopter şi câteva 
persoane s-au dat jos pentru a-l întâlni pe englez. 

— Asta mi-a spus şi mie. 

— V-a spus? 

— N-are importanţă. Rămâi aici. Dacă patrula o porneşte încoace, vreau 
să fiu avertizat. Mă voi afla la marginea câmpului, sub cel de-al doilea deal, pe 
dreapta. Aceeaşi pajişte unde tu şi Ecoul aţi văzut elicopterul. 

— Ecoul? 

— Francezul. 

Delta se opri, făcând o socoteală rapidă. 

— Nu poţi să aprinzi un foc, pentru că nu poţi să atragi atenţia asupra 
ta. 

Deodată, se auzi zgomotul înfundat al unor obiecte izbind alte obiecte. 
Copaci! Pietre! McAllister încerca să-i atragă atenţia! 

— Apucă pietre sau bucăţi de lemn, şi aruncă-le între copaci, în dreapta. 
Le voiauzi. 

— Îmi voi umple buzunarele de acum cu câteva. 

— N-am nici un drept să-ţi cer asta, spuse Delta, ridicându-şi valiza, însă 
ai vreo armă la tine? 

— Un Magnum de calibru 357, cu încărcătorul plin, mulţumită vărului 
meu dinspre partea mamei, odihnească-se în pace. 

— Sper că nu ne vom mai vedea, şidacă nu, la revedere Wong. O parte 
din mine poate să nu te aprobe, însă eşti un tip straşnic. Şi crede-mă, ultima 
dată m-ai întrecut. 

— Nu, domnule, dumneavoastră m-aţi întrecut. Însă aş vreasă încerc din 
nou. 


— Las-o moartă! strigă Bourne, şi o rupse la fugă în sus pe deal. 
x 


* * 


Ca o pasăre gigantică, monstruoasă, elicopterul se lăsă uşor deasupra 
pajiştii întinse. Aşa cum fusese stabilit, McAllister stătea în mijlocul terenului, 
la vedere, şi cum era de aşteptat reflectorul elicopterului se fixă asupra lui. 
Jason Bourne se afla la treizeci de metri depărtare, ascuns de umbrele pădurii 
- vizibil, însă nu clar. Rotoarele încetiniră, şi se opriră de tot. Liniştea deveni 
apăsătoare. Uşa elicopterului se deschise, scările fură lăsate în jos şi Sheng 
Chou Yang, chinezul subţire, încărunţit, cobori treptele, ţinând în mână o 
servietă. 

— Îmi pare bine să te revăd după toţi aceşti ani, Edward, strigă 
orientalul. Vrei să inspectezi elicopterul? După cum ai cerut, nu se află nimeni 
în el cu excepţia mea şi a pilotului meu de încredere. 

— Nu, Sheng, o poţi face tu pentru mine! strigă la rându-i McAllister, 
aflat la câteva zeci de metri depărtare, scoțând un recipient din haină şi 
aruncându-l în direcţia elicopterului. Spune-i pilotului să coboare câteva 
minute şi împrăştie conţinutul în cabină. Dacă e cineva înăuntru, - el sau ei - 
vor ieşi în mare viteză. 

— Acesta nu e felul tău de a fi, Edward. Oamenii ca noi ştiu când să aibă 
încredere unul în celălalt. Nu suntem nişte proşti. 

— Fă cum ţi-am spus, Sheng! 

— Bineînţeles. 

La ordin, pilotul cobori din cabina elicopterului. Sheng Chou Yang apucă 
spray-ul şi-i împrăştie conţinutul înăuntrul aparatului de zbor. Se scurseră 
câteva minute; nu se ivi nimeni. 

— Eşti satisfăcut, ori trebuie să arunc în aer întreg elicopterul, ceea ce 
n-ar servi nici unuia dintre noi? Haide haide, prietene, noi suntem mai presus 
de trucurile astea. Am fost întotdeauna. 

— Însă tu ai devenit ceea ce eşti acum. Iar eu am rămas ceea ce am fost. 

— Putem îndrepta asta, Edward! Pot cere să fii prezent latoate 
conferințele noastre. Pot să-ţi asigur o poziţie importantă. Vei fi un star în 
ministerul de externe. 

— Este adevărat, deci, nu-i aşa? Tot ce scrie în dosar.Tle-ai întors. 
Kuomintang-ul a revenit în China... 

— Hai să stăm de vorbă, Edward. 

Sheng aruncă o privire scurtă presupusului asasin, ascuns în umbrele 
copacilor, apoi schiţă un semn, înspre dreapta. 

— Este o problemă personală. 

Bourne se puse rapid în mişcare: alergă spre elicopter în timp ce cei doi 
negociatori se aflau cu spatele la el; în clipa în care pilotul urca înapoi în 
elicopter şi-şi ocupă locul, Jason se afla deja în spatele său. 

— An jing! şopti Delta, ordonându-i să păstreze liniştea, întărind 
comanda cu pistolul său automat KG-9. Înainte ca pilotul, şocat, să poată 
reacţiona în vreun fel,Bourne îi trecu o pânză dură pe deasupra capului, 
înfăşurându-i-o peste gură, şi o strânse cât putu de tare. Apoi, cu un fir lung 
de nylon subţire, Jason îl legă de scaun, imobilizându-i brațele- Acum era sigur 


că elicopterul nu va decola pe neaşteptate. 

Îşi băgă pistolul înapoi la centură, sub haină, şi se târî afară din 
elicopter. Uriaşa maşină de zbor nu-i permitea să-i vadă pe cei doi, ceea ce 
însemna că nici ei nu-l puteau vedea. Se întoarse rapid la locul său, atent la 
cei doi, gata să-şi schimbe direcţia dacă ei ar fi apărut după elicopter, de care 
se folosea ca de o pavăză. Se opri; era îndeajuns de aproape; îşi luă un aer 
nepăsător. Scoase o ţigară şi dădu foc unui chibrit, apoi o aprinse. Făcu câţiva 
paşi, spre stânga, de unde putea să zărească cele două personaje aflate pe 
partea cealaltă a elicopterului. Se întrebă ce îşi spuneau cei doi duşmani. Se 
întrebă ce anume mai aştepta McAllister. 

Hai analistule! Acum! Acum este momentul. Cu fiecare clipă pe care-o 
pierzi, laşi timpul să se scurgă, şi timpul presupune complicații. Fir-ar al 
dracului, fă-o! 

Bourne îngheţă. Auzi zgomotul unei pietre lovind un copac, aproape de 
locul pe unde ieşise în câmp deschis. Apoi alta, mult mai aproape, şi alta la 
interval scurt. Era avertismentul lui Wong. Patrula lui Sheng traversa pajiştea. 

Analistule, ne omori pe amândoi! Dacă încerc să fug şi trag, zgomotul va 
aduce şase oameni, cărora nu le vom putea face faţă. Pentru numele lui 
Dumnezeu, fă-o!! 

Delta privea înspre Sheng şi McAllister, cu ura crescândă aproape să 
izbucnească. N-ar fi trebuit niciodată să lase lucrurile să se întâmple aşa. 
Moartea în mâinile unui amator, un birocrat acrit, ce-şi dorea “momentul lui 
de glorie”. 

— Kam Pek! 

Era Wong! Traversase prin pădure, iar acum se afla în spatele lui, 
ascuns după copaci. 

— Da? Am auzit pietrele. 

— Ce o să auziţi n-o să vă placă, domnule. 

— Ce anume? 

— Patrula urcă dealul. 

— Este o acţiune de protejare, spuse Jason, cu privirea spre cele două 
figuri aflate în depărtare. Nimic nu e încă pierdut. Vizibilitatea e destul de 
mică. 

— Nu sunt sigur că are vreo importanță. Se pregătesc. l-am auzit 
trăgând piedicile mitralierelor. 

Bourne înghiţi în sec, cuprins de un sentiment de zădărnicie. Pentru 
motive pe care nu le înțelegea încă, realiză că fusese o capcană dublă. 

— Ar fi mai bine pentru tine s-o ştergi, Wong. 

— Pot să pun o întrebare? Aceştia sunt cei ce l-au omorât pe Francez. 

— Da. 

— Şi pe care Porcul, Soo Jiang, i-a servit în ultimii patru ani? 

— Da. 

— Cred că voi rămâne, domnule. 

Fără o vorbă, Jason se îndreptă spre locul unde lăsase servieta diplomat. 
O ridică şi o azvârli în pădure, în direcția lui Wong. 


— Deschide-o, spuse el. Dacă ieşim vii de aici, vei putea să-ţi petreci 
zilele la cazino fără să mai faci pe curierul. 

— Nu joc niciodată. 

— Acum joci, Wong. 


* * 


— Chiar aicrezut că noi, marii comandanţi militari ai imperiului nostru 
antic, pe care întreaga lume l-a cunoscut dintotdeauna, l-am putea lăsa pe 
mâna ţăranilor nespălaţi şi a odraslelor lor înapoiate, şcolite în teritoriile 
discreditate ale egalitarismului? 

Sheng stătea drept în faţa lui McAllister ţinând servieta la piept cu 
ambele mâini. 

— Ar trebui să ne fie sclavi, nu conducători. 

— Felul acesta de a gândi v-a dus la pierzanie ţara - al vostru, al 
conducătorilor, nu al oamenilor de rând. Lor nu le-a fost cerută părerea. Dacă 
le-ar fi fost, aţi fi încercat să ajungeţi la un compromis şi v-aţi fi păstrat 
teoriile. 

— Nu se fac compromisuri cu animalele marxiste - sau cu mincinoşii. 
Aşa cum nu voi face un compromis nici cu tine, Edward. 

— Ce vrea să însemne asta? 

Cu mâna stângă Sheng deschise brusc servieta şi scoase dosarul furat 
din reşedinţa din Victoria Peak. 

— Îl recunoşti? întrebă el calm. 

— Nu pot să cred! 

— Să crezi, vechiul meu adversar. Cu puţină ingeniozitate se poate 
orice. 

— Nu e cu putinţă! 

— Uite-l aici. În mâinile mele. Iar pe pagina de început se spune foarte 
clar că există numai un singur exemplar, transportat sub supraveghere 
maximă, cu escortă militară, oriunde s-ar duce. Destul de corect, după 
judecata mea, pentru că aprecierea ta a fost exactă în discuţia noastră la 
telefon. Conţinutul ar putea incendia Extremul Orient şi ar face războiul 
inevitabil. Aripa dreaptă din Beijing va invada teritoriul Hong Kong-ului. 
Dreapta pe care voi, acolo la voi, o numiţi stânga. Stupid, nu? 

— Am mai făcut-o copie, pe care am trimis-o la Washington, spuse 
McAllister repede, calm, controlat. 

— Nu cred asta, spuse Sheng. Toate documentele diplomatice, 
transmise prin telefon sau poştă diplomatică trebuie să aibă aprobare de la 
nivelul cel mai înalt. Faimosul ambasador Havilland n-ar permite asta, şi 
consulatul nu s-ar atinge de dosar fără autorizaţia sa. 

— Am trimis o copie la consulatul chinez! strigă McAllister. Eşti 
terminat, Sheng! 

— Serios? Şi cine crezi că primeşte toate documentele, din toate sursele 
din afară în consulatul nostru din Hong Kong? Nu te obosi să dai vreun 
răspuns, o voi face eu pentru tine. Unul dintre oamenii noştri. 


Sheng se opri; privirile începură să-i scapere. 

— Suntem pretutindeni,Edward! Şi nimic nu ne poate opri! Ne vom 
recupera ţara, imperiul nostru! 

— Eşti complet nebun. Nu vei reuşi. Vei provoca un război! 

— Atunci să fie război! Guvernele ţărilor lumii vor trebui să aleagă. 
Conducere individuală sau conducere statală. Libertate sau tiranie! 

— Prea puţini dintre voi au dat libertate şi prea mulţi au fost tirani. 

— Vom triumfa - într-un fel sau altul. 

— Dumnezeule, asta şi vrei! Vrei să împingi lumea la marginea 
dezastrului, s-o forţezi să aleagă între anihilare şi supravieţuire! În acest fel 
crezi că vei obţine ceea ce doreşti, că opţiunea pentru supravieţuire va 
învinge! Această comisie economică, întreaga ta strategie din Hong Kong este 
numai un început! Doreşti să-ţi răspândeşti otrava în întregul Orient! Eşti un 
fanatic, şi eşti orb! Nu vezi ce consecinţe tragice... 

— Ne-a fost furată ţara, iar noi o vom lua înapoi: Nu putem fi opriţi! Ne 
urmăm drumul înainte! 

— Poţi fi oprit, spuse McAllister calm, coborând mâna dreaptă discret în 
josul hainei. Eu te voi opri. 

Fără veste, Sheng lăsă să cadă servieta, dând la iveală o armă. Începu să 
tragă în timp ce McAllister dădea instinctiv înapoi, îngrozit, ţinându-se de 
umăr. 

— Aruncă-te la pământ!! răcni Bourne, alergând în faţa elicopterului, în 
lumina reflectoarelor, şi trăgând o rafală de mitralieră. 

Rostogoleşte-te, rostogoleşte-te! Dacă poţi să te mişti, rostogoleşte-te 
cât mai departe! 

— Tu! ţipă Sheng, trăgând încă două focuri rapid în jos, în direcţia lui 
McAllister apoi, înălţând arma, apăsă pe trăgaci ţintind înspre Jason ce alerga 
în zigzag către el. 

— Pentru Ecou! strigă Bourne din toate puterile. Pentru oamenii pe care 
i-ai măcelărit! Pentru profesorul pe care l-ai schingiuit pe frânghie! Pentru 
femeia pe care n-ai putut-o opri -lisuse! Pentru cei doi fraţi, dar mai ales 
pentru Ecou, blestematule! 

O rafală scurtă explodă din mitralieră... apoi... nimic, oricât ar fi apăsat; 
trăgaciul era blocat! Se blocase! Sheng înţelese; îşi ridică arma prudent în 
timp ce Jason o aruncă pe a sa, repezindu-se asupra lui. Sheng trase; instinctiv 
Delta pivotă înspre dreapta, răsucindu-se în aer în timp ce şi trăgea cutitul de 
la centură; apoi, înfigându-şi un picior în pământ, schimbă direcţia, şi sări 
asupra lui Sheng. Cuţitul îşi găsi ţinta şi Delta despică pieptul fanaticului. 
Asasinul de fapt a sute de oameni şi viitorul criminal a milioane era mort. 

Zgomotele din jur, suspendate timp de câteva secunde, reîncepură. 
Patrula traversa pădurea; rafale de mitralieră se făcură auzite din spatele 
elicopterului - Wong deschisese servieta diplomat şi găsise ce-i trebuia. Doi 
soldaţi din patrulă se prăbuşiră; cei patru rămaşi se aruncară la pământ; unul 
se târî înapoi în pădure strigând: Radioul! Îi contacta pe ceilalţi, cerea 
ajutoare! Cât de departe se găseau? Sau cât de aproape? 


Nu avea timp. Bourne fugi prin spatele elicopterului până lângă Wong, 
ghemuit lângă un copac la marginea pădurii. 

— Mai e unul din ăsta în servietă! şopti el. Dă-mi-l! 

— Păstrează-ţi muniţia, spuse Wong. Nu mai e multă. 

— Ştiu, stai aici şi ţine-i culcaţi la pământ cât mai mult, trage cât poţi de 
jos. 

— Unde vă duceţi? 

— Înapoi, printre copaci. 

— Asta mi-ar fi spus şi Francezul să fac. 

— Avea dreptate. Întotdeauna a avut dreptate. 

Jason se repezi în adâncul pădurii, cu cuțitul însângerat la brâu; 
plămânii aproape îi plesneau în timp ce străpungea cu privirea întunericul. Îşi 
croi drum prin tufişurile dese cât putu de repede, reducând zgomotul pe cât 
posibil. 

Două trosnituri! Ramuri groase, strivite sub tălpile unui om. Zări silueta 
neclară a unui om îndreptându-se spre el repede în spatele unui copac. Ştia 
cine este: ofiţerul cu radioul, ucigaşul mieros la vorbă din sanctuarul din 
Beijing; un soldat cu experienţă... Ceea ce îi lipsea însă era antrenamentul 
războiului de gherilă, şi asta avea să-l coste viaţa. Nu trebuia să calci pe 
obiecte groase într-o pădure. 

Ofiţerul trecu; Jason se destinse ca un arc, cu mâna stângă încercuind 
gâtlejul, cu dreapta zdrobindu-i capul cu patul pistolului; cuțitul îşi făcu încă o 
dată datoria. Bourne îngenunche alături de cadavru, îşi puse cuțitul la brâu, şi 
luă mitraliera mult mai sofisticată a ofițerului. Găsi două încărcătoare 
suplimentare; şansele de reuşită se îmbunătăţeau. Era chiar posibil să scape 
cu viaţă. McAllister se mai afla oare în viaţă? Sau momentul de glorie al unui 
birocrat frustrat sfârşise într-un întuneric perpetuu? Priorităţile! 

Se întoarse la locul pe unde intrase în pădure. Rafalele sporadice de 
mitralieră ale lui Wong îi reţinură pe loc pe cei trei oameni rămaşi în viaţă din 
patrula de elită a lui Sheng, prea speriaţi ca să mai facă vreo mişcare. Brusc, 
ceva îl făcu să se întoarcă: un murmur în depărtare, o pată luminoasă care-i 
izbi vederea. Sunetul era acela al unui motor, pata, un reflector mişcător 
măturând cerul întunecat. Printre copaci, în depărtare, zări un vehicul - un 
camion - cu un reflector montat pe capotă, condus de o mână expertă. 
Camionul cobora în viteză, pe şosea, ascuns acum de iarba deasă, înaltă; 
numai reflectorul luminos mai era vizibil, apropiindu-se din ce în ce mai rapid 
de baza dealului, la nici două sute de metri dedesubt. Priorităţile! 

— Opreşte focul! răcni Bourne, ridicându-se în viteză. Cei trei ofiţeri se 
rostogoliră trăgând continuu şi gloanţele măturară spaţiul de unde venise 
vocea. 

Delta ieşi din umbră. Totul se termină în câteva secunde: mitraliera 
puternică ciurui pământul şi pe cei trei criminali care încercaseră să-l elimine. 

— Wong! strigă el, ieşind în câmp deschis. Vino cu mine! În câteva 
secunde ajunseră lângă trupurile lui McAllister şi al lui Sheng - unul încă în 
viaţă, celălalt un cadavru neînsuflețit. Jason se aplecă deasupra 


Subsecretarului ce-şi mişca ambele braţe, încercând disperat să apuce ceva cu 
mâna dreaptă, întinsă. 

— Mac, mă auzi? 

— Dosarul! şopti Subsecretarul de Stat. Ia dosarul! 

— Ce? 

Bourne îşi mută privireacătre Sheng Chou Yang şi. În lumina slabă a 
lunii, zări ultimul lucru din lume pe care s-ar fi aşteptat să-l vadă. Era dosarul 
cu margini negre al lui Sheng. Unul dintre cele mai secrete şi periculoase 
documente din lume. 

—  lisuse Christoase! spuse Jason moale, apucându-l. Ascultă-mă, 
analistule! 

Bourne ridicăvocea în timp ce Wong li se alătura. 

— Trebuie să te mutăm din loc; s-ar putea să doară, însă n-avem de ales! 
- privi scurt la Wong şi continuă. 

— O altă patrulă e pe drum încoace, şi poate să apară din moment în 
moment. Le vin ajutoare şi, după părerea mea, se vor afla aici în mai puţin de 
două minute. Strânge din dinţi, domnule Subsecretar, căci... ne mişcăm! 

Împreună Jason şi Wong îl duseră pe McAllister până la elicopter.Dintr-o 
dată, Bourne strigă: 

— Iisuse, aşteaptă un minut! ... Nu, nu vă opriţi, cară-l tu, îi ordonă el 
orientalului. Trebuie să mă întorc! 

— De ce, şopti Subsecretarul, chinuit. 

— Ce vreţi să faceţi, domnule? ţipă Wong. 

— Le dau de lucru celor ce vor veni după noi, spuse Jason pe un ton 
misterios şi se repezi înapoi, înspre cadavrul lui Sheng Chou Yang. Ajunse în 
dreptul lui, se aplecă şi băgă sub tunica mortului, un obiect plat. Apoi se ridică 
şi alergă înapoi spre elicopter, unde Wong tocmai îl aşeza cu grijă pe 
McAllister, culcat pe două fotolii. Bourne sări pe locul din faţă, îşi scoase 
cuțitul şi tăie frânghia de nylon cu care era legat pilotul, apoi îi scoase căluşul. 
Pilotul avu un spasm de tuse; încă înainte de a se linişti, Jason îi dădu 
ordinele. 

— Kai feiji ba! strigă el. 

— Pot să vorbesc englezeşte, spuse cu greutate pilotul, înţeleg foarte 
bine. Era obligatoriu. 

— Decolează, nenorocitule! În clipa asta! 

Pilotul aprinse motoarele în momentul în care îşi făcu apariţia un grup 
de soldaţi, perfect vizibili în lumina reflectoarelor aprinse ale elicopterului. 
Noua patrulă dădu imediat peste cele cinci cadavre din garda de elită a lui 
Sheng. Toţi începură să tragă spre elicopterul ce tocmai îşi lua zborul. 

— Pleacă dracului mai repede de aici! răcni Jason. 

— Blindajul acestuia aparat a fost special comandat de Sheng, spuse 
pilotul calm. Chiar şi sticla rezistă la gloanţe. Încotro ne îndreptăm? 

— Spre Hong Kong, strigă Bourne, uimit să vadă că pilotul, ce decola 
acum în forţă, se întoarce către el zâmbind. 

— Cred că generoşii americani sau englezii, în bunăvoința lor, îmi vor 


acorda azil politic?Mi-aş vedea visul cu ochii! 

— Fir-aş al naibii! exclamă Bourne în timp ce elicopterul se ridica la 
nivelul primelor plafoane de nori. 

— A fost o idee grozavă, spuse Wong din umbrele ce învăluiau partea din 
spate a elicopterului. Cum de v-a venit? 

— A mai mers şi altădată, spuse Jason aprinzându-şi o ţigară. Istoria se 
repetă, chiar şi cea nu prea îndepărtată 

— Domnule Webb? şopti McAllister. 

— Ce este analistule? Cum te mai simţi? 

— N-are importanţă asta. De ce te-ai întors la Sheng? 

—Să-i las un cadou de adio. Un carnet de cecuri. Un cont secret în 
insulele Cayman. 

— Ce?? 

— Nu va ajuta la nimic. Numele şi numerele de cont au fost tăiate cu 
foarfeca. Însă va fi interesant să vedem cum reacţionează Peking-ul aflând de 
existenţa lui, nu-i aşa? 


CAPITOLUL 38 


Edward Newington McAllister, în cârje, intră în biroul cândva impunător 
al vechii case din Victoria Peak. Ambasadorul Raymond Havilland îl urmări pe 
Subsecretarul de Stat cum aruncă dosarul lui Sheng pe birou. 

— Cred că aţi pierdut ceva, spuse analistul, înclinându-şi cârjele şi 
instalându-se cu greutate în fotoliu. 

— Doctorii mi-au spus că nu eşti rănit foarte grav, spuse diplomatul. Mă 
bucur să aud. 

— Te bucuri?? Cine dracu” te crezi ca să te bucuri aşa, de la înălţime? 

— E un fel de a vorbi - sună arogant, dacă vrei - însă vorbesc serios. 
Ceea ce ai făcut a fost nemaipomenit, mult mai mult decât orice mi-aş fi 
imaginat. 

— Sunt convins. 

Subsecretarul îşi schimbă poziţia, sprijinindu-şi uşor umărul rănit de 
spătarul scaunului. 

— De fapt, n-am făcut-o eu, el a făcut-o. 

— Tu ai făcut totul posibil, Edward. 

— Eu n-aş fi putut. Aia nu e lumea mea. Aceşti oameni fac lucruri la care 
cei ca noi nici nu visează măcar. Noi doar le vedem în filme şi nu ne vine să 
credem că pot fi reale. 

— Nu am avea asemenea vise şi n-am vedea asemenea filme dacă baza 
nu s-ar găsi în experienţa umană. Aceşti oameni îşi fac treaba cel mai bine, 
pentru că şi noi, la rândul nostru, ne-o facem cel mai bine pe a noastră. 
Fiecare cu teritoriul lui, domnule Subsecretar. 

McAllister îl privea intens pe Havilland. 

— Cum s-a întâmplat? Cum au reuşit să pună mâna pe dosar? 

— Din nou o chestiune de pricepere. Un profesionist. Trei oameni au fost 
ucişi într-un mod atroce. Un seif bine păzit a fost spart şi apoi jefuit. 

— De neiertat! 

— Absolut de acord, spuse Havilland, aplecându-se în scaun şi ridicând 
brusc vocea. La fel cum şi acţiunile voastre au fost de neiertat! Pentru numele 
lui Dumnezeu, cine vă credeţi de vă permiteţi să faceţi ceea ce aţi făcut? Cu ce 
drept aţi luat totul în mâinile voastre? Aţi încălcat toate jurămintele de 
credinţă făcutevreodată! Concedierea e prea puţin! Treizeci de ani de 
închisoare ar fi mai potriviţi pentru ceea ce aţi făcut voi! Aveţi idee ce s-ar fi 
putut întâmpla? Întregul Extrem Orient, întreaga lume ar fi fost invadată de 
un război dezastruos!! 

— Am făcut ceea ce am făcut pentru căştiam că pot să o fac. Aceasta 
este o lecţie pe care am învăţat-o de la Jason Bourne cel adevărat. În orice 
caz, aveţi demisia mea, domnule ambasador. Şi aceasta imediat, numai dacă 
nu vreţi să mă daţi în judecată. 

— Şi să te las să pleci? Havilland se prăbuşi înapoi în scaunul său. Nu fi 


caraghios. Am discutat cu preşedintele şi este de acord. Vei fi făcut Preşedinte 
al Consiliului Naţional de Securitate. 

— Preşedinte? N-o să fac faţă! 

— Cu propria ta limuzină şi toate celelalte tâmpenii. 

— Nu voi şti ce să spun! 

— Vei şti să gândeşti, şi mă vei avea pe mine alături. 

— Doamne fereşte! 

— Linişteşte-te. Gândeşte-te numai! Tu doar le spui acelora care trebuie 
să vorbească, ce anume să spună. Adevărata putere o au nu aceia care 
vorbesc, ci aceia care gândesc. 

— E totul atât de neaşteptat. Atât de... 

— De îndreptăţit, domnule Subsecretar, îl întrerupse diplomatul. 
Gândirea este un lucru minunat. Să nu o subestimăm. Apropo, doctorul îmi 
spune că Lin Wenzu îşi va reveni. Nu va mai putea folosi braţul stâng, însă va 
trăi. Sunt sigur că vei face un raport elogios la MI6. Vor ţine cont de el. 

— Domnul şi doamna Webb, unde sunt? 

— În Hawaii, de acum. Cu doctorul Panov şi domnul Conklin, desigur.Mi- 
e teamă că n-au plecat cu o părere prea bună despre mine. 

— Domnule ambasador, nici nu le-aţi dat prea multe motive să o facă. 

— Poate că nu, însă aceasta este treaba mea. 

— Cred că înţeleg. De-abia acum.. 

—Într-o bună zi,s-ar putea să devii chiar Secretar de Stat. 

— N-aş crede asta. 

— Nici eu, aprobă Havilland, dar între timp trebuie să ne facem meseria 
- să salvăm lumea de la autodistrugere. Mulţumesc lui Dumnezeu că există 
oameni ca mine şi ca tine, ca Jason Bourne şi David Webb. Noi suntem aceia 
care mai amână cu câte o zi Judecata de Apoi! Dar ce o să se întâmple când n- 
o să mai fim? 

* 
* * 


Părul de un ruginiu aprins i se răsfiră pe spate, buzele li se uniră într-un 
sărut prelung. David deschise ochii şi zâmbi. Era ca şi cum coşmarul nu 
existase, nici lovitura care să-i fi aruncat într-un abis al morţii. Erau împreună 
şi imaginea splendidă a realităţii îl umplea de o fericire nesperată. Era, şi 
aceasta era de ajuns - mai mult decât şi-ar fi imaginat vreodată că ar fi posibil. 

Începu să-şi amintească evenimentele petrecute în ultimele douăzeci şi 
patru de ore şi zâmbetul i se lărgi într-un râs scurt. Lucrurile nu erau 
niciodată aşa cum trebuiau să fie, niciodată aşa cum era de aşteptat. El şi Mo 
Panov băuseră prea mult în avionul de la Hong Kong spre Hawaii, în timp ce 
Alex Conklin se mulţumise cu ceai rece sau apă minerală. Apoi, Marie îl ţinuse 
de frunte pe eminentul doctor Panov, pentru ca acesta să-şi verse maţele în 
toaleta minusculă a avionului militar, şi, în fine, îl acoperise cu o pătură, 
lăsându-l să adoarmă tun. Marie respinse la început cu tandrete, însă hotărât, 
avansurile amoroase ale soţului ei, dar odată ajunşi la hotelul din Kahala, i le 
acceptă. Urmă o noapte de dragoste splendidă, desprinsă parcă din visele 


unui adolescent, care le îndepărtă toate ororile trăite în acel coşmar. 

Alex? Da, îşi aduse aminte de el. Conklin luase primul avion din Oahu 
către Los Angeles şi Washington. 

— Trebuie sparte câteva capete, fusese modul în care se exprimase el, şi 
intenţionez să le sparg. 

Alex Conklin avea o nouă misiune. Aceasta era o răfuială. 

Mo? Morris Panov? Scursoarea lumii de psihiatri şi de şarlatani ai 
profesiunii sale se afla în camera alăturată, tratându-şi cea mai oribilă 
mahmureală pe care o avusese vreodată. 

— Ai râs, şopti Marie cu ochii închişi, cuibărindu-şi faţa pe gâtul său.Ce-i 
aşa de amuzant? 

— Tu, eu, noi, totul. 

— Ai un simţ al umorului care-mi scapă. Pe de altă parte, cred că l-am 
auzit pe David vorbind. 

— Numai pe el îl vei auzi de acum înainte. 

Cineva ciocăni la uşă. Nu cea care dădea înspre hol, cicea care dădea 
înspre camera alăturată. Panov. Webb se dădu jos din pat, traversă camera 
rapid înspre baie şi apucă un prosop pe care şi-l înfăşură în jurul mijlocului. 

— Numai o secundă, Mo! strigă el îndreptându-se spre uşă. Morris 
Panov, palid la faţă însă calm, stătea în pragul uşii cu o valiză în mână. 

— Îmi permiteţi să intru în templul lui Eros? 

— Te afli în el, prietene. 

— Sper să fie aşa... Bună ziua, draga mea, spuse psihiatrul adresându-i- 
se Mariei, încă în pat, în timp ce se îndrepta spre un scaun aflat lângă uşa 
terasei ce dădea spre plaja havaiană. Nu te sinchisi de mine, iar dacă vrei să 
te scoli din pat, nu-ţi face nici o problemă, sunt doctor, cel puţin aşa cred. 

— Ce mai faci, Mo? 

Marie se ridică, trăgându-şi cearşaful pe ea. 

— Mult mai bine decât acum trei ore, însă tu nu ai de unde să ştii. Tu 
eşti prin excelenţă cuminte. 

— Erai extenuat, trebuia să-ţi dai drumul. 

— Dacă iei o sută de dolari pe oră, dragă doamnă, îmi ipotechez casa şi 
semnez un contract de tratament pe cinci ani. 

— Ce spui, ce spui? spuse David zâmbind şi aşezându-se pe un scaun în 
faţa lui Panov. Ce-i cu valiza? 

— Plec. Am pacienţi în Washington, şi îmi place să cred că au nevoie de 
mine. 

Liniştea era impresionantă, iar David şi Marie priveau înspre Morris 
Panov. 

— Ce putem spune, Mo? întrebă Webb. Cum s-o spunem? 

— Nu spuneţi nimic. Lăsaţi-mă pe mine să vorbesc. Marie a avut mult de 
suferit, însă a rezistat cu o forţă cu totul ieşită din comun. Sunt oameni din 
partea cărora ne aşteptăm la asta. E nedrept, dar asta este. 

— A trebuit să supraviețuiesc, Mo, spuse Marie privind spre soţul ei. A 
trebuit să-l aduc pe David înapoi. De aia. 


— Şi tu, David. Ai trăit o experienţă traumatizantă, una căreia numai tu 
poţi să-i faci faţă. Acum eşti din nou tu însuţi, nimeni altcineva. Jason Bourne a 
murit. Nu mai poate reveni. Refă-ţi viaţa ca David Webb - concentrează-te 
asupra Mariei şi a ta - aşa cum este acum şi cum ar trebui să fie. Şi dacă 
îndoielile te vor copleşi din nou - probabil nu se va întâmpla, dar ţi-aş fi 
îndatorat dacă ai inventa vreo câteva - sună-mă, şi voi lua primul avion spre 


Maine. Vă iubesc pe amândoi, iar Marie face o tocană extraordinară. 
* 


* * 


Apus de soare. Discul portocaliu, strălucitor cobora încet din înaltul 
cerului pentru a dispărea în apele calme ale Pacificului. Marie şi David se 
plimbau pe plajă, ţinându-se strâns de mână, cu trupurile lipite unul de altul... 
atât de natural, atât de firesc. 

— Tu ce faci când descoperi în tine o parte pe care o urăşti? spuse 
Webb. 

— O accept, răspunse Marie. Toţi avem în noi o zonă întunecată, David. 
Am vrea să o putem renega, dar nu putem. Ea este acolo. Probabil că n-am 
exista fără ea. A ta este legenda numită Jason Bourne, doar atât. 

— Îl detest. 

— El mi te-a adus înapoi. Şi acesta e singurul lucru care contează. 


